
Johanna  den  Vanvittige,  Dronning  af  Spanien/'^') 


I. 

Den  trettende  Februar  1869  døde  Villielm  August  Bergen- 
roth  i  Madrid.  Den  engelske  Regjering  havde  overdraget 
denne  Lærde  at  anstille  Undersøgelser  om  de  politiske  Un- 
derhandlinger, der  fandt  Sted  mellem  Spanien  og  England 
under  Henrik  VIFs  og  Henrik  VIII's  Regjering  (1485— 1547). 
Han  opholdt  sig  derfor  længe  i  Simancas  for  at  undersøge 
den  derværende  kostbare  Archivsamling,  en  af  de  rigeste  i 
Europa,  og  han  havde  koii  før  sin  Død  udgivet  tredie  Bind 
af  sit  Værk,**)  der  indeholder  Ferdinand  den  Katholskes  og 
Carl  V's  Correspondancer  med  det  engelske  Hof. 

De  spanske  Archiver,  især  det  i  Simancas,  indeholde 
mange  Originaldocumenter  angaaende  Keiser  Carl  V's  Moder 
Johanna.  Lige  til  den  sidste  Tid  var  det  imidlertid  vanske- 
ligt at  komme  til  at  undersøge  dem ;  thi  vel  har  Archivet  i 
Simancas  i  en  Snees  Aar  været  tilgængeligt  for  Videnskabs- 
mænd;   men  der  var  dog  Papirer,   som  ikke  bleve  overladte 


*)    Efter  Sybels  historische  Zeitschrift  1868,  jfr.    Re  vue    contem- 

poraine.     April  1869. 
**)   Calendar  of  Letters,  Despatches  and    State   Papers  relating  to 
the  negotiations  between  England  and  Spain,  preserved  in  the 
Archives    of   Simancas  and    elsewliere.    London.    1862.    1866. 
1868. 

Alle  og  Enhver  til  Undersøgelse,  og  Archivets  Bestyrer  havde 
Ret  til  at  holde  ethvert  Document  tilbage,  hvis  Offentlig- 
gj øreise  forekom  ham  farlig.  Efter  sex  Aars  Underhandlin- 
ger, der  hleve  kraftigt  understøttede  af  den  preussiske  Ge- 
sandt, Baron  von  Werthern,  lykkedes  det  endelig  Bergen- 
roth  1867  at  faae  fuldstændig  fri  Adgang  til  alle  spanske 
Archiver. 

Det  første  Eesultat  af  disse  Undersøgelser  var  Opda- 
gelsen af  en  Correspondance  mellem  Keiser  Carl  V  og  Mar- 
quien  af  Denia,  Johannas  Slotsfoged  eller  rettere  sagt  hendes 
Fangevogter.  Det  var  hidtil  den  almindeligt  antagne  Me- 
ning, at  Keiserens  Moder  Johanna  elskede  sin  smukke  Ægte- 
fælle Philip  med  en  sjelden  Lidenskab,  der  endog  steg  til 
Sværmeri ;  hans  hyppige  Utroskab  gik  hende  derfor  saa  dybt 
til  Hjertet,  at  hun  henfaldt  i  mørk  Melancholi.  Hendes 
Mand  døde  1506,  forgiftet,  saaledes  lyder  den  almindelige 
Beskyldning,  af  sin  skinsyge  Hustru.  Men  næppe  var  Offe- 
ret for  hendes  Kjærlighed  død,  saa  gik  hendes  Melancholi 
over  til  aabenbart  Vanvid.  Hun  lod  Liget  opgrave,  lod  det 
iføre  kongelige  Prydelser  og  sætte  i  sit  Værelse.  Her  blev 
hun  siddende  Dag  og  Nat  ved  Liget  og  ventede  paa  dets 
Gjenoplivelse,  idet  hun  gjenkaldte  sig  en  Legende,  som  en 
Munk  havde  fortalt  hende  om  en  død  Konge,  der  var  vaag- 
net  op  efter  florten  Aars  Forløb.  Den  Elskedes  Død  havde 
ogsaa  snarere  forøget  end  formindsket  hendes  Skinsyge;  thi 
hun  tillod  ikke,  at  noget  qvindeligt  Væsen  kom  i  det  Væ- 
relse, hvor  Liget  stod.  Ja,  da  hun  engang  maatte  gjøre  en 
Reise  fra  Burgos  til  Tordesillas,  blev  det  afsjælede  Legeme 
ikke  blot  ført  med  i  Vognen,  men  intet  Fruentimmer  turde 
nærme  sig  det,  og  Johanna  gav  hellere  Afkald  paa 
den  Beqvemmelighed  at  have  qvindeligt  Tyende,  end  hun 
skulde  have  tilladt,  at  en  Qvinde  saae  til  hendes  Elskedes 
Kiste.  Engang  var  man  paa  Reisen  nødt  til  at  søge  Ly  i 
et  Kloster ;  men  da  hun  erfarede,  at  det  var  et  Nonnekloster, 
gav   hun   strax  Befaling   til  under  alle  Omstændigheder  at 

fortsætte  Eeisen.  Senere,  da  man  med  Magt  var  nødt  til 
at  tage  det  hensmuldrede  Liig  fra  den  ulykkelige  Dronning 
for  at  bisætte  det,  skete  dog  ingen  Forandring  i  hendes  Til- 
stand, men  lige  til  sin  Død  Aar  1555  forblev  hun  vanvittig. 

Saaledes  lød  indtil  den  sidste  Tid  den  almindelige  For- 
tælling; de  følgende  Sider  ville  imidlertid  vise,  at  Dronning 
Johanna  aldeles  ikke  var  vanvittig  eller  i  ethvert  Fald  først 
blev  det  langt  senere. 

I  Juli  1500  døde  Don  Miguel,  Ferdinand  den  Katholskes 
og  Isabellas  Dattersøn  og  Spaniens  Thronarving;  Infant- 
inden Johannas  Ket  til  efter  sine  Forældres  Død  at  bære 
Castiliens  og  Arragoniens  Krone  paa  sit  Hoved  var  nu  en 
uomtvistelig  Kjendsgjerning. 

Hendes  Moder,  Dronning  Isabella,  led  af  en  uhelbre- 
delig Sygdom,  hvis  Anfald  hvert  Aar  vendte  tilbage  med 
større  og  større  Heftighed.  Det  var  derfor  til  at  forudsee,  at 
hendes  Dage  vare  talte,  og  i  saa  Fald  maatte  hendes  Mand, 
Ferdinand  den  Katholske,  nøies  med  sit  eget  mindre  Rige, 
Arragonien  (coronilla),  medens  Castiliens  større  Krone  (corona) 
gik  over  til  hans  Datter  Johanna. 

Johannas  Ægtefælle,  Philip  den  Smukke,  havde  ingen 
anden  Eet  end  at  blive  Titulærkonge  i  Spanien.  Hans  po- 
litiske Synskreds  var  indskrænket ;  men  han  saavel  som  hans 
Eaadgivere  og  Hoffolk,  Nederlændere,  Burgundere  og  ud- 
vandrede Spaniere,  havde  længe  gjort  Kegning  paa  at  berige 
sig  i  Spanien.  Johanna  levede  i  aabenbart  Fjendskab  med 
dem ;  kunde  man  da  vente,  at  hun,  naar  hun  blev  Dronning, 
vilde  tillade  dem  at  udplyndre  sit  Land  og  sit  Folk? 

Hendes  Søn  Carl  var  Arving  til  Østerrige,  de  nederlandske 
og  burgundiske  Herskaber,  til  Castilien  og  Arragonien  med 
tilhørende  europæiske  og  amerikanske  Landsdele.  I  hans  Om- 
givelser tvivlede  man  aldrig  paa,  at  han  engang  vilde  be- 
stige Keiserthronen.  Saa  megen  Magi;  og  Høihed  havde 
Gud  ikke  kmmet  bestemme  for  ham  af  anden  Grund,  end 
for   at   han    skulde  grunde  et  christeligt  Universalmonarchi 


4  Johanna  den  Vanvittige. 

Og  derved  besk3^tte  Frelserens  ene  saliggj  ørende  Kirke  mod 
de  Vantroes  og  Kj  ætternes  Angreb.  Fra  sin  tidligste  Barn- 
dom havde  han  aldrig  hort  Andet  om  sit  Livs  Opgave.  I 
Aaret  1506  kom  han  ved  sin  Faders  Død  i  Besiddelse  af 
det  nederlandsk-burgimdiske  Rige.  I  de  østerrigske  Stater 
og  paa  Keiserthronen  skulde  han  umiddelbart  følge  efter  sin 
Farfader,  Keiser  Maximilian.  Men  i  Spanien  skulde  Regje- 
ringen  efter  hans  Morfaders  Død  først  gaae  over  til  hans 
Moder  Johanna.  Hun  var  ung  og  kunde,  som  det  ogsaa 
blev  Tilfældet,  leve  næsten  ligesaa  længe  som  han  selv.  Men 
blot  at  tænke  paa  at  grunde  et  Universalmonarchi  uden  at 
besidde  Spanien  var  en  Daarskab. 

Johanna  havde  saaledes  den  Ulykke,  at  hendes  uom- 
tvistelige Ret  til  Spaniens  Throne  kom  i  Strid  med  hendes 
Faders  Herskesyge,  hendes  Mands  Havesyge  og  hendes  Søns 
formeentlige  Pligter  mod  Gud  og  Verden. 

Hvis  hun  nu  imidlertid  var  død,  var  hendes  Søn  og 
ikke  hendes  Fader  bleven  hendes  Efterfølger,  medens  hendes 
Mand  i  saa  Fald  vilde  have  mistet  ethvert  Paaskud  til  at 
blande  sig  i  Castiliens  Regjeringsanliggender.  Ferdinand  og 
Philip  kunde  derfor  kun  naae  deres  Øiemed,  naar  Johanna 
blev  i  Live  og  dog  blev  ude  af  Stand  til  at  regjere.  At 
ordne  dette  saaledes  var  imidlertid  ikke  let. 

Under  demie  Sagernes  vanskelige  Stilling  understøttede 
Gud,  som  man  dengang  saa  fromt  udtrykte  sig,  sin  troeste 
Tjener.  Philip  døde  den  fem  og  tyvende  September  1506, 
og  Johanna  blev  i  den  Grad  overvældet  af  sin  Smerte,  at 
hun  mistede  sin  Forstand.  Da  hun  paa  denne  Maade  var 
ude  af  Stand  til  at  regjere,  blev  hendes  Fader  »souverain  og 
livsvarig  Rigsforstander«  i  Castilien  og  fik  derved  Tid  til 
at  fuldende  og  befæste  sit  Enhedsværk.  Da  han  døde  (Ja- 
nuar 1516,  gik  alle  Johannas  Riger,  Castilien,  Arragonien, 
Neapel,  Sicilien,  Sardinien  og  Besiddelserne  i  den  nye  Ver- 
den, umiddelbart  over  til  hendes  Sen  Carl,  som  derved  blev 
sat  i  Stand  til  strax  fra  sin  Regjerings  Begyndelse  at  kunne 

tænke  paa  at  virkeliggjore  sin  Plan  om  et  UniversalmonarcM. 
Johannas  Afsind  var  saaledes  den  Hj ornesteen,  hvorpaa  Fer- 
dinands og  Carls  hele  Politik  hvilede.  Deres  hele  Statsbyg- 
ning  var  oieblikkelig  styrtet  sammen,  naar  Johanna  enten 
aldrig  havde  mistet  sin  Forstand  eller  senere  havde  faaet 
den  igjen. 

Philip  havde  været  en  slet  Ægtemand,  som  kmi  havde 
mishandlet  og  forsømt  sin  Hustru.  Der  gives  imidler- 
tid Qvinder,  som  elske  ogsaa  uværdige  Mænd,  og  Johanna 
kunde  jo  have  hørt  til  disses  Tal.  Vende  vi  os  imidlertid 
til  hendes  Samtidige,  saa  finde  vi,  at  deres  Efterretninger 
om  Dronningens  foregivne  Afsindighed  ere  i  høieste  Grad 
utilfredsstillende.  Maquereau,  der  beklædte  et  Embede  ved 
Philips  Hof,  beskriver  i  sit  Værk  »Traité  et  Keceuil  de  la 
maison  de  Bourgoigne«  med  stor  Vidtløftighed  Kongens 
Død,  men  veed  Intet  om  Dronningens  Afsindighed.  Johan- 
nes von  Los,  Abbed  i  St.  Lorenz  ved  Liittich,  havde  hørt 
Noget  om  Afsindighed,  men  troede,  at  Philip  og  ikke  Jo- 
hanna var  bleven  angreben  deraf.  Peter  Martyr,  der  med 
saa  stor  Forkj  ærlighed  meddeler  Hof  historier,  omtaler  i  sine 
Breve,  der  falde  i  Tiden  ved  Philips  Død,  ikke  med  et  Ord 
Johannas  Afsind.  Sandoval  skrev  omtrent  hundrede  Aar 
senere;  men  han  havde  Documenter  til  sin  Eaadighed,  af 
hvilke  en  Deel  nu  ikke  mere  kan  findes,  og  hans  »Carl 
den  Femtes  Levnet«  er  det  første  Værk  om  Keiseren,  der 
trods  sine  store  Mangler  kan  kaldes  en  Historie.  Han  taler  om 
Dronningens  Afsindighed,  men  berører  denne  Hovedbegiven- 
hed i  sin  Helts  Liv  kun  med  syv  og  tredive  Ord  og  det  i 
et  Værk,  der  i  Antwerperudgaven  tæller  ikke  mindre  end 
tretten  Hundrede  og  sex  og  fyrretyve  Foliosider,  ja  selv  denne 
korte  Notits  holder  han  det  for  rigtigst  at  svække  med  Tilsæt- 
ningen: »som  man  siger«  (puer  dicen).  Det  er  klart,  at 
han  nærede  Tvivl,  men  ikke  vilde  udtale  den.  Omendskjøndt 
Eygtet  om  Johannas  Afsindighed  alt  dengang  blev  udbredt 

med  stor  Flid,  fremgaaer  det  dog  af  det  Anførte,  at  bedie 
underrettede  Samtidige  ikke  fæstede  Lid  dertil. 

Undersøgelser,  der  angaae  Afsindighed,  ere  imidlertid 
næsten  altid  af  en  indviklet  Natur ;  saaledes  ogsaa  i  det  fore- 
liggende Tilfælde.  Naar  vi  derfor  ville  behandle  foreliggende 
Spørgsmaal  med  Sikkerhed,  maae  vi  nøiere  undersøge  Hoved- 
tildragelserne i  Johannas  Liv,  der  fra  Ungdonunen  af  havde 
udøvet  deres  Lidflydelse  paa  hendes  hele  aandelige  Udvikling. 
—  Johanna  blev  født  i  Toledo  Løverdagen  den  sjette  No- 
vember 1479  og  levede  hos  sin  Moder  Isabella,  der  selv 
ledede  hendes  Opdragelse,  til  hendes  Formæling  (1496)  med 
Erkehertug  PhiKp.  Det  var  dengang  endnu  ikke  Skik,  at 
den  kongelige  Familie  og  det  bele  Hof  var  tilstede  ved 
Kjættfernes  Opbrændeise  (Auto  da  Fé).  Johanna  var  altsaa 
ikke  tvungen  til  med  egne  Øine  at  see  paa  disse  afskyelige 
Scener.  Hendes  Moders  Hof  var  imidlertid  det  Sted,  hvor 
de  nyeste  Efterretninger  om  Baal,  Pidskning  og  Fængsling 
samledes  og  omtaltes  med  modbydeligt  Bigotteri  som  op- 
byggelige Beviser  paa  »Kjærlighed  til  Christus  og  hans 
bellige  Moder.«  Under  saadanne  Omstændigheder  maatte 
Johanna  enten  undertrykke  sin  naturlige  Følelse,  eller  ogsaa 
maatte  hendes  bedre  Natur  oprøres  og  reise  sig  mod  hendes 
Forældre  og  Opdragere.  Ved  det  spanske  Hof  var  dengang 
enhver  fri  Livsrorelse  en  Forbrydelse,  og  en  saadan  Mod- 
stand kunde  derfor  ikke  taales.  Dronning  Isabella  straffede 
hende  med  Haardhed,  og  hvis  vi  ubetinget  kunne  fæste  Lid 
til  Marquien  af  Denias  Breve,  anvendte  hun  endog  Tortur 
mod  sin  Datter,    (see  nedf.  Side  23). 

Næppe  var  Johanna  ankommen  til  Nederlandene,  før 
foruroligende  Rygter  om  hende  naaede  til  Spanien.  I  Som- 
meren 1498  sendte  derfor  hendes  Moder  Broder  Thomas  de 
Matienzo,  Underprior  ved  St.  Cruz,  til  Briissel,  for  at  han 
kunde  overbevise  sig  om  hendes  Datters  Gjoren  og  Laden 
og  føre  hende  tilbage  paa  den  rette  Yei.  Undei-prioren  fandt 
Johanna  i  bedste  Velgaaende.      Han  havde   ogsaa  den  Til- 

fredsstillelse  at  kunne  overbevise  sig  om,  at  Rygterne  vare  over- 
drevne, og  at  hun  ikke  var  bleven  fuldstændig  vantro,  men 
at  Grudstj enesten  tvertimod  blev  fortsat  og  endog  høitidelig- 
holdt  med  stor  Strenghed  ved  hendes  Hof.  Han  blev  imidler- 
liå  koldt  modtaget  af  Johanna.  Hun  rettede  ikke  et  eneste 
Spørgsmaal  til  ham  om  sin  Moder  eller  om  nogen  anden 
Person  i  Spanien.  Underprioren  maatte  afpresse  hende  et- 
hvert Svar  paa  Isabellas  Spørgsmaal,  og  hans  Klager  over 
Mangel  paa  sand  Fromhed  hos  hende  ere  haarde.  Johanna 
vægrede  sig  endog  ved  at  skrifte. 

Paa  samme  Tid  havde  Broder  Andi'eas  skrevet  et  langt 
Brev  til  Johanna.  Han  havde  været  hendes  Opdrager,  nærede 
paa  sin  indskrænkede  Maade  en  hjertelig  Deeltagelse  for  hen- 
des Skjæbne  og  var  dybt  bekymret  for  hendes  Sjæls  Prelse. 
Parisertheologerne,  disse  Drankere,  som  han  kaldte  dem, 
havde  udøvet  en  skadelig  Indflydelse  paa  hans  tidligere  Elev ; 
han  besvoer  hende  derfor  at  fjerne  dem  og  vælge  sig  en 
god  spansk  Munk  til  Skriftefader.  Alle  Underpriorens  og 
Broder  Andreas'  Anstrengelser   bleve  imidlertid  resultatløse. 

Naar  vi  omhyggeligt  gjennemlæse  Underpriorens  Breve, 
finde  vi,  at  Johannas  Sjælskraft  var  kuet  ved  hendes  Op- 
dragelse, men  at  hun  stedse  bevarede  en  klar  Bevidsthed  om, 
at  der  var  skeet  og  skete  hende  Uret.  Fra  Tid  til  anden 
satte  hun  sig  vel  op  derimod;  men  naar  Øieblikket  kom  til 
virksom  Handling,  sank  kun  tilbage  til  sin  gamle  Uvirksom- 
hed og  nøledes  med  en  passiv  Modstand,  der  da  rigtignok 
til  Gjengjæld  var  uovervindelig. 

De  Afvigelser  fra  spansk  Rettroenhed,  hvori  Johanna 
gjorde  sig  skyldig,  maae  rigtignok  forekomme  os  ubetydelige ; 
men  hendes  Moder  Isabella  havde  ladet  mange  Hundreder  af 
sine  Undersaatter  brænde  for  langt  ringere  Forseelser.  Hun 
kunde  naturligviis  ikke  tænke  paa  at  bevise  sin  »Kjærlighed 
til  Christus  og  hans  hellige  Moder«  ved  at  lade  sin  Datter 
straffe;  thi  hun  var  gift  med  en  fremmed Souverain  og  ikke 
længere  undergiven  spansk  Rets  Myndighed;    men    Isabella 

kunde  ikke  tilstede,  at  en  Prindsesse,  som  hun  holdt  for  en 
Kj  ætterske,  skulde  følge  hende  paa  Castiliens  Throne  og 
tilintetgjøre  hendes  meest  fortjenstfulde  Værk,  den  hellige 
Inqvisition.  Det  vilde  efter  hendes  Anskuelser  have  været 
Forræderi  imod  Gud.  At  Ferdinand  og  Præstepartiet  havde 
al  mulig  Interesse  i,  at  Moder  og  Datter  ikke  bleve  udso- 
nede med  hinanden,  er  indlysende  nok. 

I  Aaret  1501  eller  senest  1502  er  Isabellas  Plan  kom- 
men til  Modenhed.  I  det  sidstnævnte  Aar  forelagde  hun 
Cortes,  der  samledes  i  Toledo  og  i  Aaret  1503  fortsatte  sine 
Forhandlinger  i  Madrid  og  Alcalå  deHénares,  et  Lovudkast, 
ifølge  hvilket  Ferdinand  efter  hendes  Død  skulde  blive  Ke- 
gent  og  Eigsforstander  i  Castilien,  »i  det  Tilfælde,  at  Jo- 
hanna skulde  være  fraværende  og  ikke  tilsinds  eller  udygtig 
til  selv  at  udøve  sine  Eegjeringshandlinger.«  Disse  Bestem- 
melser bleve  ikke  alene  vedtagne  af  Landets  Eepræsentation, 
men  Dronningen  gjorde  endog  et  Tillæg  i  sit  Testamente,  i 
hvilket  hun  gjentog  dem,  men  udelod  de  tidligere  Be- 
tingelser. 

Disse  Bestemmelser  bleve  beki-æftede  i  Eom.  Det  vilde 
have  været  farligt  at  angive  den  sande  Grund  til  Johannas 
indirecte  Udelukkelse  fra  Thronen;  Inqvisitionen  og  Præstevæl- 
det var  dengang  endnu  almindeligt  forhadt,  og  Johannas 
Modstand  derimod  vilde  i  det  store  Fleertals  Øine  snarere 
have  været  en  Anbefalings-  end  en  Udelukkelses  -  Grund. 
Man  maatte  altsaa  opfinde  et  Paaskud.  At  det  bestod  i  den 
Paastand,  at  Johanna  var  vanvittig,  vil  fremgaae  af  det 
Følgende. 

n. 

Da  Isabella  døde  1504,  var  Johanna  i  Nederlandene. 
Ferdinand  lod  opreise  en  Tribune  paa  Pladsen  udenfor  Pa- 
laiet  i  Medina  del  Campo  og  forkyndte  derfra  med  stor  Høi- 
tidelighed  for  det  forsamlede  Folk,   at  han  havde  taget  Ca- 

stiliens  Krone  fra  sit  Hoved  og  sat  den  paa  sin  Datters, 
men  at  han  for  Fremtiden  vilde  regjere  som  Regent  og 
Rigsforstander  for  Livstid.  Cortes  forsamlede  sig  snart  der- 
paa  (ellevte  Januar  1505)  i  Toro.  Her  oplæstes  helt  og 
tydeligt  de  Punkter  i  Isabellas  Testamente,  der  havde  Hen- 
syn til  Thronfølgen;  den  gamle  Konge  holdt  derpaa  en  for- 
træffelig Tale,  og  de  Deputerede  gave  Bestemmelserne  deres 
fulde  Bifald.  I  Forening  med  de  tilstedeværende  Grander 
og  Prælater  aflagde  Stædernes  Deputerede  (Cortes)  derpaa 
Hyldingseden  til  Johanna  som  deres  Arvedronning  og  til 
Philip  som  hendes  Ægtefælle.  Endelig  sendte  Cortes  et 
Udvalg  til  deres  nye  Hersker  i  Nederlandene,  for  at  det 
kunde  aflægge  Beretning  om  de  skete  Forhandlinger. 

Philip  protesterede  imidlertid  mod  de  trufne  Bestem- 
melser, og  i  sine  Instructioner  til  Johan  Hesdin  erklærede 
han  ligefrem,  at  Ferdinand  Icun  havde  opfundet  det  løgnagtige 
Rygte  om  sin  Datters  Afsindighed  og  andre  Taabeligheder 
for  at  have  et  Paaskud  til  lovstridigt  at  bemægtige  sig 
hendes  Krone:  Vi  see  heraf  ikke  alene,  at  Rygtet  om  Jo- 
hannas Afsindighed  blev  sat  i  Omlob  endnu  i  hendes  Ægte- 
fælles Levetid,  det  vil  sige  paa  en  Tid,  da  hun  utvivlsomt 
var  ved  sin  fulde  Fornuft,  men  ogsaa,  fra  hvilken  Kilde  det 
kom,  og  hvor  stor  Interesse  hendes  Fader  havde  af  at  udbrede 
dette  Rygte. 

Den  otte  og  tyvende  April  1506  landede  Philip  og  Jo- 
hanna i  Havnen  Coruna  i  Galicien.  De  mægtige  Grander  i 
Kongeriget  delte  sig  mellem  de  to  Rivaler.  Villena  og  Na- 
jara  kom  til  Philip  med  talrige  og  vel  rustede  Følger. 
Marquien  af  Astorga  og  Greven  af  Benavente  lukkede  deres 
Byporte  for  Regenten;  men  Talavera  og  Tendilla  bleve  ham 
troe.  Ferdinand,  der  i  saa  mange  Aar  var  vant  til  at  sætte 
sin  ViUie  igjennem  overalt,  kom  i  voldsomt  Raseri,  da  saa- 
ledes  det  ene  Nederlag  fulgte  paa  det  andet  ved  dette  hans 
vigtigste  Livsanliggende ;  han  talte  om  ene  at  opsøge  sin  Svi- 

gersoii  med  »capa*)  y  spada«  for  at  bore  ham  Sværdet  i 
Brystet. 

Kongens  Vrede  var  imidlertid  ikke  af  lang  Varighed. 
Et  tredie  politisk  Parti  var  nemlig  i  Begreb  med  at  danne 
sig  under  Ledelse  af  Castiliens  Connetable,  Don  Bemadino  de 
Velasco.  Hans  Hensigt  var  at  fjerne  begge  Prætendenterne 
og  løfte  Johanna  paa  Thronen  som  Castiliens  retmæsige 
Dronning.  Af  de  to  Modstandere,  som  Ferdinand  nu  havde, 
var  hans  Datter  under  alle  Omstændigheder  den  farligste. 

Hun  var  af  Fødsel  en  spansk  Infantinde,  og  hun  var 
€fter  Loven  sin  Moders  Efterfølgerske.  Man  kunde  derfor 
vente,  at  hele  det  castilianske  Nationalparti  og  alle  Legiti- 
mister vilde  blive  hende  tro,  naar  hun  virkelig  kom  til  Ke- 
gjeringen.  Philip  var  derimod  en  Fremmed  og  en  Usur- 
pator. Hans  Held  kunde  saaledes  vel  for  et  Øieblik  være 
stort;  men  han  kunde  aldrig  stole  paa  at  linde  tro  Tjenere 
i  Spanien.  Ferdinand  besluttede  derfor  at  forbinde  sig  med 
den  mindst  farlige  af  sine  Modstandere.  Natten  mellem 
den  første  og  anden  Juni  1506  tilbragte  han  i  den  lille 
Flække  Villafranca  del  Valcarcel  og  sendte  den  næste  Mor- 
gen Ximenes,  Erkebiskoppen  af  Toledo,  med  Tilbud  om  Fred 
til  Philip. 

Man  kom  overeens  om,  at  en  Sammenkomst  skulde 
finde  Sted  mellem  de  to  Konger  i  Villafafila.  Den  sex  og 
tyvende  Juni  om  Morgenen  tidlig  lod  Ferdinand  den  største 
Deel  af  sit  Følge  blive  tilbage  og  medtog  kun  sin  første 
Statssecretair,  Miguel  Perez  de  Almazan  og  faa  Andre. 
»Ikke  med  Vaaben,  men  med  Kjærlighed  i  Hjertet  og  Fred 
i  sin  Haand«  red  han  paa  et  Æsel  til  Sammenkomststedet. 

Ferdinand  var  paa  denne  Tid  fire  og  halvtredsindstyve  Aar 
gammel.  Hans  lysebrune  Haar  var  kort  afklippet  over  Panden, 


*)  Hermed  menes  den  store  spanske  Kappe,  der  ved  Tvekamp 
vikledes  om  venstre  Arm  for  at  opfange  og  hilde  Modstande- 
rens Sværd  (espada). 

men  bølgede  ned  over  hans  Skuldre  og  Eyg.  Et  venligt  Smiil 
spillede  stadigt  om  hans  Læber,  og  skjøndt  han  skelede  med 
det  ene  Øie  og  læspede,  da  han  havde  mistet  en  Fortand, 
havde  hans  friske,  snarere  fyldige  end  magre  Ansigt  med 
sine  faa  lette  Furer  et  Tillid  vækkende  Udtryk.  Hans  til- 
syneladende Ærlighed  og  hans  simple  Klædning  og  ringe 
Følge  gav  ham,  der  hyppigt  bar  Europas  Skjæbne  i  sin 
Haand,  meest  Lighed  med  en  jevn,  godmodig  Landadels- 
mand, der  alchig  beMtede  sig  med  større  Ting  end  sine 
Ærinder  i  den  nærmeste  Torvestad. 

Philip  var  derimod  ung,  glimrende  og,  skjøndt  han  var 
noget  corpulent  og  uden  fine  Ansigtstræk,  dog  i  det  Hele 
taget,  hvad  man  kalder  en  smuk  Mand.  Han  var  omgiven 
af  en  heel  Armee.  Toget  aabnedes  af  tydske  Landsknægte 
i  fuld  Slagorden,  derpaa  fulgte  de  glimrende  Skarer  af  ca- 
stilianske Kiddere,  fulgte  af  deres  vel  rustede  Vasaller;  der- 
paa kom  Erkehertugen  paa  en  Stridshingst  og  omgivet  af 
sin  Garde;  Bueskytterne  og  det  lette  Kytteri  sluttede  Toget. 

Saasnart  de  første  Hilsener  vare  forbi,  indbød  Ferdinand 
sin  Svigersøn  til  at  følge  sig  ind  i  Kirken.  Det  blev  ikke 
tilladt  Nogen  at  ledsage  de  to  Konger ;  de,  der  holdt  Vagt  ved 
Indgangen,  kunde  leilighedsviis  see  Ferdinand  og  Philip  og 
høre  deres  Stemmer  uden  dog  at  forstaae  Noget.  Kong  Fer- 
dinand talte  meget  og  paa  alvorlig  og  indtrængende  Maade, 
medens  Philip  kun  af  og  til  gav  korte  Svar  og  aabenbart  var 
forlegen.  Ingen  tvivlede  paa,  at  Ferdinand  igjen  feirede  en 
af  sine  store  intellectuelle  Triumpher.  Stor  var  derfor  For- 
bauselsen,  da  det  efter  Samtalen  blev  bekjendt,  at  Ferdinand 
ikke  alene  ikke  havde  afpresset  sin  Svigersøn  nogen  Indrøm- 
melse, men  endog  frivilligt  havde  indrømmet  ham  Alt,  hvad 
han  fordrede,  og  Mere  til.  Samme  Dag  blev  et  Forlig  af- 
fattet og  undertegnet,  ifølge  hvilket  Kegjeringen  i  Castilien 
uden  nogen  Indskrænkning,  der  er  værd  at  nævne,  skulde 
tilhøre  Philip,  og  der  blev  tilføiet  et  hemmeligt  Tillæg,  i 
hvilket  det  hed,  at  Johanna  vægrede  sig  ved  selv  at  regjere, 

Og  at  det  Tilfælde,  at  hun  enten  selv  af  egen  Beslutning 
eller  overtalt  af  Andre  skulde  forsøge  at  overtage  Regjeiin- 
gen,  vilde  fore  til  Landets  fuldstændige  Ruin.  Ferdi- 
nand og  Philip  forpligtede  sig  derfor  gj  ensidig  med  forenede 
Kræfter  og  alle  de  Midler,  der  stode  til  deres  Raadighed, 
til  at  udelukke  Johanna  fra  Regjeringen.  Som  Grund  til  at 
hun  var  udygtig  til  Regjeringen  anft^rtes  hendes  Sygdom; 
»Hensyn  til  Anstand  og  Værdighed  tillod  ikke  nærmere  at 
betegne  den.«  Der  kan  næppe  være*  nogen  Tvivl  om,  at 
herved  sigtedes  til  det  foregivne  Vanvid.  Ferdinand,  der  ikke 
havde  seet  sin  Datter  i  omtrent  to  Aar,  havde  saaledes  i 
Villafafilakirke  overbeviist  Philip,  der  hver  Dag  saae  sin  Kone, 
om,  at  han  havde  svævet  i  Vildfarelse,  dengang  han  tvivlede 
om  hendes  Vanvid  og  erklærede  Rygtet  derom  for  et  skam- 
meligt Opspind.  Skjøndt  det  ikke  er  klart  udtalt  i  Forliget, 
erfare  vi  dog  andetsteds  fia  af  Ferdinands  egne  Breve,  at 
der  alt  dengang  var  Tale  om  at  indespærre  Dronningen  i 
et  Taarn. 

I  sit  Hjertes  Glæde  offentliggjorde  Philip  Forliget 
samme  Dag,  som  det  var  underskrevet.  Havde  han  og  hans 
Raadgivere  ikke  havt  altfor  store  Tanker  om  deres  Statskunst, 
og  havde  de  kjendt  Ferdinands  Charakteer  fuldstændigt,  vilde 
de  strax  have  indseet,  at  han  umuligt  saa  let  kunde  give 
Afkald  paa  Castilien.  Det  havde  i  Virkeligheden  heller  al- 
drig været  hans  Mening  at  holde  Forliget.  Ridtet  paa  Æs- 
let »med  Kjærligheden  i  Hjertet  og  Freden  i  Haanden« 
havde  blot  været  en  Comedie;  han  var  kun  tagen  til  Sam- 
menkomsten uden  Vaaben  og  Følge,  for  at  han  kunde  paa- 
staae,  at  han  var  falden  i  sin  Modstanders  Magt  og  saaledes, 
berøvet  sin  Frihed,  havde  været  tvunget  til  at  underskrive 
Forliget.  Protesten  mod  Forliget  bragte  Ferdinand  allerede  med 
sig.  Heri  udviklede  han,  at  Johanna  imod  al  Ret  og  under 
falske  Paaskud  blev  holdt  fangen  af  Philip;  trods  det  ham 
aftvungne  Forlig  var  det  derfor  hans  Pligt  at  befrie  sin  Dat- 
ter og  sætte  hende  paa  Thronen.  —  Hvilken  Vægt  kunne  vi 

vel  mi  lægge  paa  Rygterne  om  Dronningens  Afsind,  naar 
vi  see,  at  den  Mand,  der  med  Flid  udbreder  dem,  gjentagne 
Gange  selv  erklærer  dem  for  usande,  naar  hans  egen  Fordeel 
kræver  det? 

Efterat  Ferdinand  saaledes  havde  taget  sine  Forholdsreg- 
ler, erklærede  han,  at  han  vilde  besøge  Neapel,  der  nylig 
var  erobret  af  Spanien.  Han  vilde  derved  undgaae  enhver 
Mistanke  om,  at  han  hemmeligt  lagde  Planer  mod  sin 
»elskede  Søn«,  med  hvem  han  tog  den  meest  rørende  Af- 
sked. Den  fjerde  September  1506  indskibede  Ferdinand  sig 
i  Barcelona;  men  han  lod  sin  gamle  prøvede  Statsmand, 
Mosen  Louis  Ferrer,  der  besad  hans  meest  ubegrændsede  Til- 
lid, blive  tilbage  ved  Kong  Philips  Hof,  og  han  gav  ham 
navnlig  det  Hverv  at  sørge  for,  at  Philip  udsonede  sig  med 
Johanna  og  levede  som  en  god  Ægtemand  med  hende. 
Hvad  Ferrer  udrettede  for  Johannas  og  Philips  huslige  L)^kke, 
see  vi  os  ikke  istand  til  at  meddele;  med  Hensyn  til  hans 
Varetagelse  af  Kong  Ferdinands  egne  Interesser  maa  det 
være  tilstrækkeligt  at  bemærke,  at  Ferdinand  næppe  var 
naaet  til  Neapel,  før  han  fik  Efterretning  om,  at  Philip  var 
død  den  fem  og  tyvende  September  1506  efter  en  Sygdom, 
der  havde  varet  fra  Søndag  Aften  til  Fredag  Formiddag 
Klokken  elleve.  Den  almindelige  Mening  var,  at  han  var 
bleven  forgivet.  To  Læger,  der  havde  aabnet  og  balsameret 
Liget,  erklærede  rigtignok,  at  de  ikke  havde  bemærket  noget 
Spor  af  Grift ;  men  de  havde  ikke  engang  faaet  Tid  til  at  un- 
dersøge Maven  og  Indvoldene,  som  strax  under  Balsameringen 
bleve  nedgTavne.  Derfor  troede  man  ikke  alene  paa  enFor- 
givning,  men  talte  aabenlyst  derom,  og  Domstolene  vovede 
ikke  at  skride  ind,  da  det  var  et  saa  »kildent«  Tilfælde. 
Frygten  for  at  komme  til  at  røre  ved  Sagen  var  saa  stor, 
at  man  lod  Personer,  der  vare  beskyldte  for  andre  Forbry- 
delser, blive  straf  løse,  naar  de  blot  paastode  at  vide,  at 
Philip  havde  faaet  en  »Bid«  (bocado),  som  man  dengang  ud- 
trykte sig,  og  var  død  deraf. 


14  Johanna  den  Vanvittige. 

Hvorledes  det  nu  end  forholdt  sig  hermed,  var  Johanna 
i  alle  Tilfælde  en  ung  Enke  med  et  Kongerige  i  Medgift. 
Det  manglede  hende  naturligTiis  ikke  paa  Friere,  blandt 
hvilke  de  vigtigste  vare  Henrik  den  Syvende  af  England  og 
den  af  Frankrig  støttede  Gaston  af  Foix.  Ferdinand  vilde 
imidlertid  ikke  have  vimdet  Noget  ved  Philips  Død,  naar 
hans  Plads  strax  var  bleven  indtagen  af  Henrik  eller  Gaston, 
der  begge  vare  farligere  Modstandere  end  den  afdøde  Philip. 
Under  saadanne  Omstændigheder  var  det  umuligt,  at  Fer- 
dinand kunde  samtykke  i  sin  Datters  nye  Bryllup.  Han 
skrev  derfor  til  England  og  de  andre  Hoffer  i  Europa  »med 
dyb  Bedrøvelse«  de  Beretninger  om  sin  Datter,  der  ved 
deres  forsætlige  Tvetydighed  danne  Grundlaget  for  de  rø- 
rende Fortællinger  om  Johannas  Vanvid.  Til  Held  for  den 
historiske  Sandhed  ere  vi  istand  til  at  kunne  modsige  disse 
Rygter  med  stor  Bestemthed.  Paa  den  Tid,  da  Johanna 
efter  hine  Fortællinger  blandt  Andet  skal  have  tvimget  Ca- 
stilens  Stormænd  til  at  vise  Liget  de  Æresbeviisninger,  som 
tilkom  den  levende  Konge,  var  hun  allerede  en  Fange,  og 
det  blev  ikke  tilladt  nogen  Stormand  at  nærme  sig  hende. 
Hendes  Ægtefælle  havde  allerede  holdt  hende  fangen,  og 
Mosen  Ferrer  bemægtigede  sig  hendes  Person  strax  efter 
Philips  Død.  Da  Dromiingens  Tjenere  og  Damer  i  August 
1520  uden  Frygt  kunde  udtale  sig,  erklærede  de,  at  Johanna 
havde  været  indespærret  i  fjorten  Aar;  et  saa  langt  Tidsrum 
var  netop  forløbet  siden  Sammenkomsten  i  Tillafafila.  Ved 
en  Regning  efter  Aar  er  der  jo  rigtignok  endnu  den  Mu- 
lighed tilbage,  at  man  ikke  havde  lagt  Vægt  paa  et  Par 
Maaneder  meer  eller  mindre;  men  ogsaa  denne  sidste  Ind- 
vending maa  forsvinde ;  thi  Vidnerne  erklærede  udtrykkeligt, 
at  Philip  havde  berøvet  Johanna  hendes  Frihed,  og  senere 
havde  hun  aldrig  faaet  den  igjen. 

Det  er  endvidere  rigtignok  utvivlsomt,  at  hun  efter 
Philips  Død  i  langsomme  Dagsreiser  er  bragt  fra  Burgos  til 
Tordesillas,  og  det  staaer  ligesaa  fast,  at  hendes  Mands  Liig 

fulgte  hende  paa  Reisen;  men  naar  Johanna  allerede  den 
Gang  var  en  Fange,  kan  hun  naturligviis  ikke  gjeres  an- 
svarlig for,  at  hendes  Mands  Liig  fulgte  med  paa  Reisen; 
men  Sagen  er  heller  ikke  saa  ufornuftig,  som  den  ved  ferste 
Øiekast  synes.  Philip  var  død  i  Burgos,  men  hans  Liig 
skulde  bisættes  i  Kongegraven  i  Granada.  Da  Tordesillas 
ligger  paa  Veien  fra  Burgos  til  Granada,  blev  der  sparet 
ikke  ubetydelige  Omkostninger,  naar  den  fangne  Dronnings 
Escorte  tillige  kunde  ledsage  Liget.  I  vore  Dage  vilde  det 
ikke  Mde  Nogen  ind  at  spare  paa  den  Maade;  men  dengang, 
da  den  større  Pengemangel  var  et  chronisk  Onde,  greb  man 
til  de  meest  fortvivlede  Udveie  for  at  spare  et  Par  Tusinde 
Daler.  Man  kan  desforuden  ogsaa  have  havt  andre  Øiemed 
ved  saaledes  at  lade  Liget  følge  med  paa  Reisen.  En  stor 
Ligvogn,  ved  Nattetid  belyst  af  Fakkelskin,  bagefter  den  en 
fangen  Dronning,  om  hvem  de  meest  phantastiske  Rygter  vare 
i  Omløb,  maatte  gjøre  et  dybt  Indtryk  paa  Mængdens  Ind- 
bildningskraft og  gjøre  den  modtagelig  for  de  mest  eventyr- 
lige Fortællinger.  At  man  ogsaa  har  tænkt  herpaa,  er  ingen- 
lunde nogen  ugrundet  Formodning.  Philips  Liig  blev  nem- 
lig flere  Aar  i  Tordesillas,  da  Graven  i  Granada  ikke  var 
færdig ;  det  var  imidlertid  ikke  i  Dronningens  Slot,  men  blev 
bisat  i  Sancta  Clara  Kloster,  i  hvilket  Johanna  aldrig  satte 
sin  Fod.  Hun  talte  ofte  med  sin  Bevogter,  Marquien  af 
Denia,  om  sin  Mand,  men  aldrig,  som  om  han  var  en  levende 
Person,  eller  som  om  hun  nærede  det  Haab,  at  han  kunde 
vaagne  op  igjen  til  Livet,  men  med  fuld  Bevidsthed  om,  at 
han  var  død,  netop  som  enhver  anden  Enke  vilde  have  talt 
om  sin  Mand.  Da  hun  i  femten  Aar  ikke  en  eneste  Gang 
udtalte  det  Ønske  at  see  sin  Mands  Liig,  der  kun  hvilede 
nogle  faa  Hundrede  Skridt  fra  hende ,  var  det  sandelig 
ikke  nødvendigt  af  Hensyn  til  hende  at  hente  Liget  ud 
af  Graven.  Da  Marquien  af  Denia  i  Januar  1522  imidlertid 
havde  den  Hensigt  at  flytte  med  Dronningen  til  Arevalo, 
ski'ev  han  til  hendes  Son,  Keiser  Carl,  at  han  vilde  tage  Li- 

get  med  og  at  han  derfor  lod  den  store  Ligvogn  gjøre  istand. 
Ligvognen  havde  paa  Reisen  til  Tordesillas  gjort  saa  god 
Tjeneste,  at  det  syntes  hensigtsmæssigt  endnu  engang  at 
sætte  den  i  Bevægelse  for  at  virke  paa  Spaniernes  let  be- 
vægelige Indbildningskraft. 

I  de  ni  Aar,  i  hvilke  Ferdinand  overlevede  sin  Svigersøn, 
blev  Johanna  holdt  i  saa  strengt  Fængsel,  at  hun  ikke  er- 
farede Noget  om  Verden,  og  den  Intet  om  hende.  Som  vi 
senere  ville  see,  (jfr.  nedf.  Side  25),  kunde  ikke  engang  Ef- 
terretningen om  hendes  Faders  Ded  trænge  ind  til  hende. 

III. 

Ferdinand  døde  den  tre  og  tyvende  Januar  1516.  I 
den  Tid,  der  laa  mellem  hans  Død  og  hans  Dattersøn  Carls 
Ankomst  til  Spanien,  var  Cardinal  Gonzalo  Ximenes  de  Cis- 
neros  Castiliens  Vicekonge.  Han  sendte  Biskoppen  af  Mal- 
lorca til  Tordesillas  for  at  paasee,  at  Kong  Ferdinands  Be- 
stemmelser om  Johannas  Bevogtning  bleve  strengt  efterfulgte 
selv  nu  efter  Kongens  Død.  Biskoppen  fandt  imidlertid,  at 
Mosen  Ferrer  havde  udøvet  Grusomheder,  der  endog  satte 
Dronningens  »Liv  og  Sundhed«  i  Fare.  Ximenes  afsatte 
ham  derfor.  Istedetfor  at  slaae  sig  tiltaals  dermed  sendte 
Ferrer  imidlertid  en  Retfærdiggj  øreise  og  Besværing  til  Car- 
dinalen,  i  hvilken  han  fremstillede  sig  som  en  uskyldig, 
forfulgt  Mand;  men  ikke  desto  mindre  indrømmede  han  med 
rene  og  tørre  Ord,  at  han  paa  Ferdinands  Befaling  havde 
anvendt  »la  cuerda«*)  mod  Dronningen.  »La  cuerda«  (Strik- 
ken) var  dengang  den    almindeligt  anvendte  Pinselsmaade  i 


I  det  belgiske  Academi  oplæste  for  nogen  Tid  siden  Overar- 
chivar  Gachard  en  Afhandling,  hvori  han  blandt  Andet  paastod, 
at  „dar  la  cuerda"  vil  sige  slappe  Tøilen;  Covarruviar  taler 
imidlertid  (i  Tesoro  1611  og  1674)  udtrykkeligt  om  tormento 
de  cuerda  (Pinsel  med  Strikken). 

Spanien;  den  bestod,  i  at  det  ulykkelige  Offer  blev  ophængt 
i  en  Strikke,  der  var  fastgjort  om  Armene,  hvorpaa  man 
fastbandt  tunge  Vægte  ved  Benene.  Denne  Art  Pinsel 
blev  saaledes  anvendt  mod  Don  Antonio  Acuiia,  Biskop 
af  Zamora,  der  befalede  et  Troppecorps  under  Commu- 
nernes  Oprør  mod  Carl  V  (jfr.  nedf.  Side  31).  Dommerne 
pleiede  i  Eeglen  at  underrette  den  Anklagede  om ,  at 
han  udsatte  sig  for  den  Fare  at  faae  sine  Lemmer  brudte 
i  Stykker  eller  revne  af  Led,  ja  endog  for  at  døe  under 
de  forfærdeligste  Smerter.  Ximenes  sendte  dernæst  Grrev 
Heinando  de  Andrada  til  Carl  for  at  forklare  ham  Sagens 
Sammenhæng  og  forlange  Bekræftelse  paa  Ferrers  Afsæt- 
telse. Istedetfor  Svar  dadlede  Carl  imidlertid  baade 
Biskoppen  og  Cardinalen,  fordi  de  havde  blandet  sig  i 
en  Sag,  der  ikke  angik  dem.  »Da  det  ikke  ligger 
Nogen  mere  paa  Hjertet  end  mig  at  drage  Omsorg  for 
Dronningen,  min  Souverains  Ære,  Tilfredsstillelse  og  Trøst, 
kunne  de,  der  blande  sig  i  denne  Sag,  ikke  have  gode  Hen- 
sigter.« Man  maa  kjende  hele  den  Tids  Hykleri  for  at 
fatte,  at  Carl  her  taler  om  sin  Moders  Ære  o.  s.  v.,  medens 
der  i  Virkeligheden  er  Tale  om  Anvendelse  af  Tortur. 
Ximenes  var  sandelig  ikke  den  Mand,  der  skulde  bryde  sig 
synderlig  meget  om  en  kjættersk  Dronning,  men  han  var 
en  uforsonlig  Fjende  af  hele  det  arragoniske  Parti  i  Almin- 
delighed og  af  Ferrer  i  Særdeleshed.  Imod  Carls  ViUie 
vedblev  Mosen  Ferrer   dog  at  være  afsat  fra  sit  Embede. 

I  Foraaret  1518  aflagde  Carl  et  kort  Besøg  hos  sin 
Moder,  og  i  Marts  samme  Aar  blev  Don  Bernardo  de  San- 
doval y  Rojas,  Marquis  af  Denia  og  Greve  af  Lerma,  ud- 
næ'vnt  til  Bevogter  af  Dronning  Johannas  Person  og  Be- 
styrer af  hendes  hele  Husholdning  med  absolut  Magt  over 
hendes  Tjenerskab  samt  Myndighederne  og  Borgerne  i  Tor- 
desillas.  Medens  Efterretningerne  om  Johanna  til  denne 
Tid  ere  usammenhængende  og  mangelfulde,  blive  de  fra  nu 
af  fuldstændige  og  rige.     Marquien  af  Denias  Correspondance 

med  Carl  er  af  dobbelt  Art;  den  ene  var  bestemt  til  at  læses 
af  de  kongelige  og  keiserlige  Kaadsherrer,  den  anden  var  til 
Carl  alene.  Den  trettende  April  1518  ski'ev  Carl  til  Denia, 
at  han  aldrig  maatte  tale  med  Dronningen  i  andre  Perso- 
ners Nærværelse ;  han  fortsætter  dernæst  saaledes:  »Og  om  Sa- 
ger, der  angaae  hendes  Heihed*),  niaae  I  ikke  skrive  til  An- 
dre end  til  mig  selv  og  skulle  altid  sende  Eders  Breve  ved 
et  sikkert  Bud,  da  Sagen  er  saa  vigtig  for  mig  og  af  en 
saa  delicat  Natur.«  —  Den  syv  og  tyvende  i  samme  Maa- 
ned  svarer  Marquien,  at  han  er  sig  fuldkommen  bevidst, 
hvor  vigtigt  det  er  strengt  at  bevare  Hemmeligheden;  der- 
for skriver  han  ogsaa  selv  alle  de  Breve,  der  kunne  give 
Oplysninger  derom,  for  ikke  engang  at  gjore  sin  Secretair 
til  Medvider.  Ingen,  skriver  han  videre,  erfarer  Noget  om 
Dronningens  sande  Tilstand.  Kigtignok  havde  han  skrevet 
et  Brev  til  Infanten  Ferdinand  (Carls  Broder)  for  hans  Af- 
reise  til  Flandern.  Det  havde  han  ikke  kunnet  undgaae ;  men 
Brevet  havde  ikke  indeholdt  Noget  af  nogen  Betydning,  og 
»om  han  (Infanten)  end  skulde  blive  hundrede  Aar  i  dette 
Land,  vilde  jeg  dog  ikke  have  meddelt  ham  Noget  af  det, 
der  foregaaer  her.«  Naar  vi  altsaa  ikke  ville  vildledes, 
maae  vi  kun  holde  os  til  den  hemmelige  Correspondanse. 
De  af  Marquiens  Breve,  der  vare  bestemte  til  at  sees  af 
andre  Personer,  indeholdt  iøvrigt  intet  Vigtigt.  De  handle 
i  Almindelighed  kun  om  Forvaltningssager  og  omtale  kun 
Dronningen  i  faa  Ord,  f.  Ex.  »Dronningen  har  det  som  sæd- 
vanligt« eller  »Hun  er  bedre  eller  slettere;«  det  kunde  man 
saa  udtyde  efter  Behag. 

Det  saakaldte  Palais  i  Tordesillas  var  næppe  mere  rum- 
meligt end  en  velhavende  Privatmands  Landsted.  Fra  Faca- 
den mod  Syd  havde  man  Udsigt  over  Floden  Duero,  over  hvil- 


*)  Først  Ira  det  Tidspunkt,  da  Carl  blev  Keiser  i  Tj^dskland 
(1519),  begyndte  man  at  give  Spaniens  Konger  Titlen:  Maje- 
stæt. 

ken  der  fører  en  gammel  Steenbro,  og  hinsides  Floden  udbre- 
der sig  en  vidtstrakt,  sandig  Slette,  der  fra  April  til  Sep- 
tember Maaned  synes  noget  mindre  ode  paa  Grund  af  de 
gTønne  Vinbjerge  m.en  de  øvrige  sex  Maaneder  er  uden  al 
Plantevæxt.  Om  Vinteren  er  Blæsten  bidende  kold,  om 
Sommeren  er  Heden  utaalelig.  Efter  spansk  Skik  indeholdt 
Bygningen  en  stor  Sal,  hvis  Vinduer  vendte  ud  mod  Floden, 
og  et  betydeligt  Antal  smaae,  slet  oplyste  Værelser  uden 
Ventilation.  Johanna  havde  kun  en  rmge  Deel  af  disse 
Værelser  til  sin  Kaadighed.  De  øvrige  bleve  beboede  af 
hendes  yngste  Datter  Catalina,  af  Marquien  af  Denia  med 
Hustru  og  Børn,  af  Infantindens  Skriftefader  og  Opdrager, 
af  de  Qvinder,  som  bevogtede  Dronningen,  og  af  det  øvrige 
Hofpersonale.  Skjøndt  det  rigtignok  hed  sig,  at  den  store 
Sal  var  bestemt  for  Dronningen,  fik  hun  dog  ikke  Tilladelse 
til  at  opholde  sig  der,  fordi  hun  da  maaskee  kunde  blive 
seet  af  en  Forbigaaende  og  hørt  af  ham,  naar  hun  anraabte 
ham  om  Hjælp  og  Befrielse.  Hun  maatte  tilbringe  Dag  og 
Nat  i  et  mørkt  Værelse,  der  ikke  engang  havde  Vinduer  og 
kun  blev  oplyst  af  en  Lampe.  Naar  hun  undertiden  forlod 
det,  skete  det  kun  under  streng  Bevogtning. 

Til  Dronningens  Udgifter  var  der  i  Begyndelsen  fastsat 
en  Sum  af  tredive  Tusinde  Rigsdaler,  men  den  blev  senere 
gjentagne  Gange  formindsket;  ikke  den  ringeste  Deel  af 
denne  Sum  kom  i  hendes  egne  Hænder;  mange  af  hendes 
Undersaatter  havde  langt  større  aarlige  Indtægter  end  hun, 
og  naar  vi  betænke,  at  af  denne  Sum  skulde  først  Marquien 
af  Denia,  hans  Hustru,  de  øvrige  Tjenere  og  Hoftyendet  be- 
tales, kunne  vi  ikke  undre  os  over  at  høre,  at  hun  ofte  led 
Mangel. 

AntaUet  af  de  Qvinder,  som  skulde  passe  paa  hende, 
var  aldrig  mindre  end  tolv,  men  hyppigt  langt  høiere.  Det 
er  let  at  begribe,  at  det  faldt  Marquien  og  hans  Kone  van- 
skeligt at  holde  Orden  blandt  dem.  Han  henvendte  bittre 
Klager  over  dem  til  Keiseren:   Naar  han   vilde  give  en  af 

disse  »slette  Qviader«  en  Irettesættelse  eller  straife  hende, 
gjøre  de  alle  Oprør  »som  Soldater«  og  erklære,  »at,  hvad  der 
skeer  mod  En  af  dem,  skeer  mod  dem  Alle.«  Marquiens 
Hovedklage  imod  dem  er  imidlertid  betegnende  for  hele  Sa- 
gen :  »Der  kan  ikke  finde  et  Bryllup,  nogen  Barnedaah  eller 
Begravelse  Sted  hos  Folk,  med  hvem  disse  Qvinder  ere  be- 
slægtede blot  i  fjerde  Led,  uden  at  de  ønske  at  være  tilstede 
sammesteds.«  .For  at  hindre  dem  deri,  havde  Marquien 
befalet,  at  Skildvagterne  skulde  anholde  dem ;  men  Soldaterne 
adløde  ham  ikke.  Ved  saadanne  Leiligheder  snakkede  de 
med  deres  Mænd,  Veninder  og  Sladdresøstre  om,  hvad  der 
foregik  i  Paladsets  Indre;  naar  de  kom  hjem,  snakkede  de 
om,  hvad  de  havde  hørt  ude,  og  man  maatte  stadigt  være 
bange  for,  at  Noget  af  deres  Snak  skulde  komme  for  Dron- 
ningens Øren.  Medlemmerne  af  Statsraadet  skreve  endvidere 
Marquien  til  og  spurgte  ham  om  Ting,  som  de  kun  kunde 
have  hørt  af  Secretair  Alar^on,  hvis  Kone  var  blandt  Dron- 
ningens Damer.  »Det  er  derfor  ikke  godt,«  skriver  Mar- 
quien videre,  »at  have  gifte  Qvinder  om  Dronningen,  og 
allermindst  saadanne,  der  ere  gifte  med  Medlemmer  af  Stats- 
raadet; thi  det  er  absolut  nødvendigt,  at,  hvad  der  skeer  her, 
maa  holdes  hemmeligt  for  AUe  og  især  for  Eaadet.«  Hvis 
Johanna  virkelig  havde  lagt  tydelige  Beviser  paa  Vanvid 
for  Dagen,  vilde  da  Kundskab  om  Sandheden  have  været  saa 
farlig?  Den  vilde  jo  kun  have  bekræftet  de  udspredte  Ryg- 
ter. Naar  derimod  Dronningens  Handlinger  lignede  en  for- 
nuftig Qvindes,  kunne  vi  vel  forstaae,  hvorfor  Ingen  og 
navnlig  intet  Medlem  af  Statsraadet  skulde  vide  Sandheden. 
I  Tiden  fra  1518 — 20  var  Carl  den  Femtes  Kongedømme  i 
Spanien  ingenlunde  sikkert.  Paa  Grund  af  den  Maade,  hvorpaa 
Dronningen  levede,  maatte  hun  selvfølgelig  hyppigt  være  syg, 
men  en  Læge  fik  aldrig  Adgang  til  hende.  Infantinden  Cata- 
lina  fik  Fnat;  hun  blev  meest  cureret  af  Qvinder ;  men  som  Følge 
heraf  blev  hun  farligt  syg.  En  Læge  maatte  nodvendigviis  hen- 

tes.  Marquien  gjorde  sig  nu  megen  Umage  for  at  finde  paa 
en  Maade,  hvorpaa  man  kunde  fere  en  Læge  ind  i  Paladsets 
Indre  og  dog  Mndre  ham  i  at  see  Dronningen.  Det  var 
imidlertid  umuligt  og  man  maatte  da  finde  en  anden  Udvei. 
I  Tordesillas  levede  en  Doctor  Soto,  som  tidligere  havde 
været  Dronningens  Livlæge,  men  efter  Dronningens  Inde- 
spærring havde  faaet  sin  Afsked  og  mistet  sin  Gage.  Da 
Soto  sandsynligviis  kj endte  eller  anede  idetmindste  en  Deel 
af  Hemmeligheden,  forekom  det  Marquien  raadeligere  at  raad- 
spørge  ham  end  at  hente  en  Fremmed;  men  han  holdt  det 
for  nødvendigt  at  bede  Carl  at  kjebe  Laggens  Taushed  ved 
Naadesbeviisninger.  Hvorledes  Dronningen  blev  behandlet, 
naar  hun  var  syg,  vil  blive  indlysende  af  følgende  Brev. 
I  Aaret  1519  stoev Marquien  til  Carl:  »Hendes  Høihed  har 
i  ti  Dage  havt  Feber,  og  hun  ønskede,  at  der  skulde  hentes  en 
Læge;  men  da  Feberen  tog  af,  har  jeg  ikke  fundet  det 
nødvendigt.«  Marquien  havde  saaledes  taget  sig  ti  Dages 
Betænkningstid. 

Var  der  Mangel  paa  Læger  i  Paladset,  var  der  omvendt 
en  Overflødighed  af  Præster.  Broder  Juan  de  Avila  forlod 
aldrig  Paladset,  og  Broder  Antonio  de  Villegas  og  Andre 
kom  og  gik.  Carl  havde  nemlig  besluttet  at  omvende  sin 
Moder,  der  tidligere  kun  havde  vægret  sig  ved  at  skrifte, 
men  nu  hverken  vilde  skrifte  eUer  høre  Messen. 

Den  to  og  tyvende  Juni  1518  skrev  Marquien  af  Denia 
til  Carl:  »Hvad  Messen  angaaer,  da  beskjæftige  vi  os  uop- 
hørligt med  den.  Hendes  Høihed  ønsker,  at  den  maa  blive 
læst  i  Corridoren,  hvor  Deres  Høihed  har  seet  Dronningen; 
det  er  imidlertid  mit  Ønske,  at  Messen  maa  blive  læst  i  et 
Værelse  tæt  ved  Siden  af  hendes  Værelse.  Paa  det  ene 
eUer  det  andet  Sted  skal  der  imidlertid  snart  blive  læst 
Messe.«  Den  tredivte  Juli  kunde  han  imidlertid  kun  berette: 
»Vi  ere  hver  Dag  beskjæftigede  med  Spørgsmaalet  om  Mes- 
sen. Naar  Sagen  imidlertid  trækker  saa  læng^  ud,  er  Grun- 
den den,  at  vi  ville  see,    om  Dronningen   ikke   vil  give  sin 

Tilladelse  dertil.  Det  vilde  være  det  Bedste;  med  Guds 
Hjælp  skal  hendes  Høihed  i  ethvert  Tilfælde  om  kort  Tid 
hore  Messen.«  Endelig  blev  der  opreist  et  Capel  af  sort 
Tøi  i  Corridoren,  og  den  tolvte  September  blev  der  første 
Gang  læst  Messe  sammesteds.  Dronningen  og  Infantinden, 
der  dengang  var  tolv  Aar  gammel,  vare  tilstede,  men  ellers 
Ingen  uden  Broder  Antonio  de  ViUegas,  som  læste  Messen, 
Broder  Juan  de  Avila  og  en  Chordreng.  Dronningen  blev 
bestænket  med  Vievand,  knælede  under  Gudstjenesten  og 
fremsagde  sine  Bønner  af  en  Bønnebog  saa  lydeligt,  at  alle 
Tilstedeværende  kunde  høre  det;  men  da  man  efter  Skik  og 
Brug  ved  Messe  for  kongelige  Personer  bragte  hende  Evan- 
geliet og  »Pax«en*),  kunde  hun  dog  ikke  beslutte  sig  til  at 
kysse  den,  men  gjorde  Tegn  til  at  man  skulde  række  hendes 
Datter  dem.  Hvorledes  denne  pludselige  Omvendelse  var 
fremkaldt,  erfare  vi  ikke  af  Denias  Breve,  og  den  var  under 
alle  Omstændigheder  ikke  grundfæstet;  thi  da  Communernes 
Oprør  var  bleven  undertrykket,  og  Dronningen  derved  havde 
mistet  alt  Haab  om  at  faae  sin  Frihed  igjen,  reiste  hun  sig 
mod  den  religieuse  Tvang,  man  udøvede  mod  hende.  Den 
fem  og  tyvende  Januar  1522  skrev  Marquien  til  Keiseren, 
at  Dronningen  under  Gudstjenesten  var  kommen  ud  af  sit 
Værelse,  havde  forstyrret  Tjenesten  og  taget  Infantinden 
bort  fra  Alteret.  Lignende  Scener  gjentoge  sig,  og  Marquien 
holdt  det  ikke  alene  for  nødvendigt  at  kalde  flere  Prælater 
til,  men  ogsaa  at  bede  Keiseren  om  udtrykkelig  Tilla- 
delse til  at  turde  anvende  »premia«  mod  Dronningen,  om- 
endskjøndt  det,  som  han  indrømmer  i  et  andet  Brev  af  1525, 
er  en  »alvorlig«  Sag  for  en  Undersaat  blot  at  tænke  paa 
at  anvende  et  saadant  Middel  mod  sin  souveraine  Hersker- 
inde. »Premia«  er  nemlig  hverken  mere  eller  mindre  end 
det  techniske  og  juridiske  Udtryk  for  Torturen  eller  »cuerda«, 


*)    Pax  kaldes   den   Metalplade   eller  Tallerken,    livorpaa  Hostien 
eller  den  indviede  Oblat  lægges. 

som  Mosen  Ferrer  havde  anvendt.*)  Carl  vovede  ikke  at 
give  en  directe  Tilladelse  hertil,  for  Marquien  af  Denia 
i  October  1527  tilskrev  ham:  »Naar  Deres  Majestæt  be- 
faler, at  hendes  Heihed  skal  behandles  med  Hensyn,  saa 
handler  Eders  Majestæt  som  en  god  Søn;  det  har  jeg  ogsaa 
skrevet  til  Statssecretairen  Covos;  imidlertid  maa  det  dog 
forudsættes,  at  jeg  som  god  Vasal  vil  have  at  handle,  som 
det  er  hendes  Hoihed  gavnligst.«  Carl  kunde  ikke  misfor- 
staae  Meningen  heraf;  thi  Marquien  havde  flere  Gange  til- 
skrevet ham  »at  Intet  vilde  gjøre  Dronningen  saa  godt  som 
Torturen«,  og  »at  det  vilde  være  at  gjøre  baade  Gud  og  hende 
selv  en  Tjeneste«,  og  han  beraabte  sig  herved  paa  det  af 
Dronningens  egen  Moder,  Isabella,  givne  Exempel.  Carl,  som 
havde  saa  stor  Agtelse  for  Macchiavelli,  at  han  endog  lod  hans 
Skrift  »Fyrsten«  oversætte  til  sit  eget  Brug,  kunde  saaledes 
godt  anbefale  en  hensynsfuld  Behandling  mod  sin  Moder  og 
dog  være  sikker  paa,  at  Mai-quien  endog  vilde  gribe  til  Pins- 
ler, naar  det  gjordes  nødvendigt. 

Broder  Juan  de  Avila  var  af  den  Anskuelse,  at  alle 
Midler  vare  retfærdige  for  at  redde  Johannas  Sjæl,  men  at 
hun,  naar  hendes  Sjæls  Frelse  var  sikkret,  burde  beliandles 
med  Kj ærlighed  og  Ærefrygt.  Efterat  Johanna  i  September 
1518  havde  fundet  sig  i  at  høre  Messen,  blev  han  hendes 
tro  Tjener  og  Ven  og  formanede  udtrykkeligt  og  oprigtigt 
Carl  til  ikke  at  mishandle  sin  Moder.  Carls  og  hans  Red- 
skab Denias  Fordringer  til  Dronningen  gik  imidlertid  videre 
end  Præstens.  De  ønskede  at  opnaae  noget  Mere  af  hende 
end  at  høre  Messen.  Hvad  det  var,  er  aldrig  udtalt  i  Bre- 
vene.    Carl  har  her  henholdt   sig  til  mundtlige   Befalinger. 


*j  Gachard  vil  forstaae  Ordet  paa  en  mindre  haard  Maade  og 
oversætter  det  i  Henhold  til  Madrider- Akademiets  Ordbog  ved 
Tvang,  Magt.  Bergenroths  Oversættelse  støtter  sig  imidlertid 
paa  Ramon  Joaquim  Dominguez's  Ordbog,  den  eneste  Auto- 
ritet for    det  sextende  Aarhnndredes  Spansk. 

Eimeligviis  har  man  villet  aftvinge  Dronningen  en  fuldstæn- 
dig Thronfrasigelse.  Det  er  let  at  begribe,  at  Broder  Juan 
under  saadanne  Omstændigheder  maatte  blive  besværlig. 
Som  Følge  heraf  blev  han,  der  dog  havde  gjort  god  Tjeneste 
under  Communernes  Opror,  forst  mishandlet,  derpaa  dreven 
bort  fra  Tordes illas  og  endog  forfulgt  i  sit  Kloster.  Hans 
senere  Breve  ligne  en  Druknendes  Nedraab,  der  blive  sva- 
gere og  svagere,  til  de  ikke  mere  kunne  hores. 

Dronningens  yngste  Datter,  Catalina,  deelte  hendes  Fæng- 
sel, til  hun  blev  gift  med  Kongen  af  Portugal.  Da  hun  var 
ti  eller  elleve  Aar  gammel,  begyndte  hun  at  skrive  smaae 
Breve  til  sin  Broder  Carl,  hvem  hun  aldrig  havde  seet,  men 
dog  elskede  af  sit  ganske  Hjerte.  Disse  Breve  aandede  en 
Følelse  af  fuldstændig  Tilfredshed.  Den  lille  Verden,  i 
hvilken  hun  levede,  var  efter  hendes  Opfattelse  fuldkommen. 
Marquien,  Marquisen  og  deres  Døttre,  Broder  Juan  og  Broder 
Antonio,  ja  selv  de  Qvinder,  der  bevogtede  Dronningen,  gave 
ikke  den  ringeste  Anledning  til  den  mindste  Klage.  Caia- 
lina  var  født  paa  hendes  Moders  Keise  fra  Burgos  til  Tor- 
desillas;  hun  havde  derfor  aldiig  lært  andet  Liv  at  kjende 
end  det  i  Fængslet.  Man  beundrer  her  den  menneskelige 
Naturs  Bøielighed,  der  kan  vænne  sig  til  Alt.  Endelig  kom- 
mer der  imidlertid  en  anden  Losnmg  paa  Gaaden.  I  August 
1521  fandt  Infantinden,  Marquien  uafvidende,  Leilighed  til 
at  tilstille  Keiseren  en  af  hende  ski'even  Beretning  tillige- 
med et  Brev.  Alle  hendes  tidligere  Breve  vare  aftvungne 
hende  og  deres  Indhold  kun  Logn.  Hun  blev  saa  strengt 
bevogtet,  at  hun  ikke  engang  maatte  tale  med  de  Folk,  der 
opvartede  hende  og  Dronningen.  Alle  de  Personer,  der  kom 
til  hende,  saavelsom  hun  selv  bleve  ransagede  for  at  see,  om 
de  brag-te  eller  hentede  Breve.  Marquien  og  hans  Kone  be- 
handlede Infantinden  med  Overmod,  ja  deres  Dettre  toge 
endog  hendes  Klædninger  og  Smykker  fra  hende  for  at  pynte 
sig  selv  dermed.  Catalina  besværger  Keiseren  ikke  at  taale, 
at  man  behandler   hende    saaledes   i   hendes  Moders  Huus. 

Hun  boiifalder  ham  om  ikke  at  tillade,  at  Broder  Juan  bli- 
ver dreven  bort,  da  han  var  det  eneste  Menneske,  der  kunde 
troste  Dronningen  i  hendes  Ulykke.  »For  Guds  Kjærligheds 
Skyld  besværger  jeg  Eders  Majestæt  at  tillade,  at  Dronnin- 
gen maa  gaae  op  og  ned  i  Corridoren  ved  Floden  og  i  den, 
hvor  der  ligger  Gulvmaatter,  og  at  man  ikke  hindrer  hende 
i  at  trække  frisk  Luft  i  den  store  Sal.«  Naar  Dronningen 
gik  ind  i  sin  Datters  Værelse,  snege  Marquisen  og  hendes 
Døttre  sig  hemmeligt  ind  og  gave  fra  deres  Skjul  Qvinderne 
et  Tegn  til  strax  at  fere  Dronningen  tilbage  til  hendes  mørke 
Værelse.  Infantinden  bønfalder  sin  Broder  om  at  befale,  at 
dette  ikke  tiere  maa  skee.  Til  Beretningen  er  føiet  et 
Brev,  dateret  den  nittende  August.  Det  har  følgende  Ef- 
terskrift med  hendes  egen  Haandskrift.  »Jeg  beder  Eders 
Majestæt  tilgive,  at  dette  Brev  er  skrevet  af  en  fremmed 
Haand;  jeg  kan  ikke  mere!«  Hvilket  Liv  for  en  opvoxende 
Pige,  der  var  en  Prindsesse  af  Huset  østerrige  og  bestemt 
til  at  blive  en  Konges  Hustru. 

Johanna,  der  ikke  turde  tale  med  Nogen  uden  med  sin 
Fangevogter,  havde  hyppige  og  lange  Samtaler  med  ham. 
Undertiden  talte  hun  fem,  sex  Timer  itræ^k  med  ham  om 
sin  Fængsling  eller  om  Politik.  Naar  man  læser  Beretnin- 
gen om  disse  Samtaler,  skulde  man  troe,  at  man  var  i  et 
Galehuus.  Længst  afdøde  Personer  staae  op  af  Gravene, 
omgaaes  de  Levende  og  besørge  deres  daglige  Dont.  Men 
de  afsindige  Paastande  udgaae  ikke  fra  Johanna,  men  fra 
Marquien  af  Denia.  Kong  Ferdinand  var  død  i  Januar  1516. 
Til  August  1520  paastod  Marquien,  at  han  var  i  Live  og 
var  Konge  i  Spanien.  Dronningen  nærede,  uvist  af  hvilken 
Grund,  nogen  Tvivl  derom;  men  Marquien  gav  hende  sit 
Æresord  paa,  at  han  talte  Sandhed.  For  Anstandens  Skyld 
havde  Carl  i  Aaret  1518  maattet  aflægge  sin  Moder  et  kort 
Besøg.  Hans  Nærværelse  i  Spanien  kunde  saaledes  ikke 
negtes.  Skjøndt  han  nu  dengang  allerede  havde  været  Konge 
i  Spanien  i  to  Aar,  paastod  Marquien,  at  han  blot  var  kom- 

men  til  Spanien  for  at  bede  Kong  Ferdinand  om  at  behandle 
hans  Moder  mindre  grusomt.  Keiser  Maximilian  var  ded  i 
Januar  1519;  men  til  August  1520  indforer  Denia  ham  i 
Talens  Løb  som  levende  og  opfandt  endog  en  taabelig,  sen- 
timental Historie  om  ham.  Af  Kjærlighed  til  sin  Sønnesøn 
Carl  havde  han  i  Aaret  1520  nedlagt  Keiserkronen  og  be- 
væget Churfyrsterne  til  at  vælge  Carl  til  Keiser.  Denia  viste 
endogsaa  Dronningen  et  Brev  fra  Maximilian,  hvori  han  selv 
forkyndte  sin  Thronfrasigelse  til  Fordeel  for  Carl,  og  Denia 
anmodede  Johanna  om  at  skrive  et  Takkebrev  til  Keiser 
Maximilian. 

Hvorfor  blev  Johanna  saa  systematisk  fort  bag  Lyset 
og  bedraget?  Lad  os  høre  Marquiens  egen  Forklaring.  I 
Aaret  1519  skrev  han  til  Carl:  »Jeg  har  sagt  vor  Her- 
skerinde, Dronningen,  at  Kongen,  min  Herre  og  hendes  Fa- 
der, endnu  lever,  —  for  at  kunne  paastaae,  at  Alt,  hvad  der 
mishager  hendes  Høihed,  skeer  paa  hans  Befaling.  Den 
Kjærlighed,  hun  nærer  til  ham,  bevirker,  at  hun  saaledes 
lettere  bærer  sin  Skjæbne,  end  det  vilde  være  Tilfældet,  naar 
hun  vidste,  at  han  var  død;  desuden  er  det  ogsaa  i  mange 
andre  Henseender  fordeelagtigere  for  Deres  Majestæt.«  Det 
er  ikke  vanskeligt  at  gjette,  hvad  det  var  for  »andre  Hen- 
seender«. Hovedbeviset  for  Johannas  foregivne  Vanvid  var 
det  Rygte,  at  hun  ikke  troede,  at  hendes  Mand  Philip  var 
død.  Naar  hun  derfor  kunde  forledes  til  ogsaa  at  tale  om 
Ferdinand  og  Maximilian  efter  deres  Død  som  om  levende 
Personer,  vilde  det  have  været  en  værdifuld  Bekræftelse  paa 
Eygtet  om  hendes  Vanvid;  et  Brev  fra  den  afdode  Keiser 
vilde  have  været  uvurdeerligt. 

Det  vilde  ikke  have  været  underligt,  om  Johanna  under 
en  saadan  Behandling  virkelig  havde  mistet  sin  Forstand. 
De  stærkeste  Beviser,  som  Marquien  imidlertid  kan  give  os, 
ere,  at  hun  forsømte  sin  Paaklæ:dning,  at  hun  nød  sine 
Maaltider  paa  en  uregelmæssig  Maade  og  gik  i  Seng  til 
uregelmæssige  Tider,  samt  at  hun  engang  slog  sine  Qvinder. 

Naar  vi  imidlertid  betænke  de  Omstændigheder,  hvorunder 
hun  levede,  og  det  merke  Værelse,  hvori  hun  henslæbte  sit 
Liv,  maae  vi  have  ganske  anderledes  stærke  Beviser  for 
hendes  Afsind  end  de  anførte. 

Medens  der  saaledes  aldeles  ikke  foreligger  noget  Tegn 
paa  Vanvid,  mangler  det  derimod  ikke  paa  Kjendsgjerninger, 
der  berettige  os  til  den  Slutning,  at  hun  endnu  havde  be- 
varet en  klar  og  rigtig  Dømmekraft.  Hun  vidste  meget  vel, 
at  hun  var  en  Fange,  og  alle  Marquiens  Kunstgreb  strakte 
ikke  til  for  at  overbevise  hende  om  Sandheden  af  hans  Op- 
findelser. I  Fængslet  kunde  hun  ikke  erfare  Noget  af  det, 
der  foregik  udenfor  samme.  Hun  søgte  derfor  at  overtale 
Marquien  til  at  tillade  hende  at  forlade  det,  selv  om  det 
kun  var  for  en  kort  Tid.  Alle  mulige  Paaskud,  slet  Luft, 
Ansigtssmerter  o.  s.  v.  bleve  anvendte,  for  at  en  kort  Reise 
til  Valladolid  kunde  synes  nødvendig.  Hun  erklærede  sig 
endogsaa  villig  til  at  høre  Messen  i  Sancta  Clara  Kloster  i 
det  Haab  derved  at  faae  Leilighed  til  at  see  andre  Menne- 
sker. Disse  Ønsker  og  Klager  forebragte  hun  ikke  alene 
paa  en  fuldstændig  klar  Maade,  men  ogsaa  med  stor  Vel- 
talenhed. 

»Hendes  Ord  ere  saa  rørende  (tantas  buenas)  at  det 
falder  mig  ogMarquisen  tungt  at  modstaae  dem.«  »Det  er 
umuligt  at  lade  Nogensomhelst  konmie  til  hende,  thi  hun 
vilde  overtale  ethvert  andet  Menneske.«  »Hendes  Klager 
opvække  min  dybeste  Medlidenhed.«  »Hendes  Tale  kunde 
røre  selv  Stene  (mover  piedras).«  I  saadanne  Udtryk  skri- 
ver Marquien  selv  til  Keiseren.  Slutningen,  som  han  drager 
heraf,  er  imidlertid  kun.  at  større  Strenghed  er  absolut  nød- 
vendig. Det  er  let  at  begribe,  hvorfor  han  bad  om,  at  slige 
Breve  ikke  maatte  vises  Nogen  og  strax  tilintetgjøres,  og 
hvorfor  han  ønskede  at  sende  Chiffere,  da  han  ikke  dristede 
sig  til  at  sige  den  fulde  Sandhed  i  sædvanlig  Skrift. 

Vi  ville  her  endnu  blot  tilføie  et  Udtog  af  et  Brev  fra 
Denia  til  Keiseren. 

»Efterat  jeg  havde  sb*evet  mit  sidste  Brev  til  Deres 
Majestæt,  lod  hendes  Høihed  mig  to  Gange  kalde.  Hun 
bad  mig  skrive  til  Kongen,  hendes  Herre  (o:  den  afdøde 
Fader,  Kong  Ferdinand),  at  hun  ikke  mere  kunde  leve  det 
Liv,  hun  forer,  og  at  hun  nu  i  saa  lang  Tid  havde  været 
indespærret  og  fanget.  Da  hun  dog  er  hans  Datter,  burde 
han  vise  hende  Kjærlighed  og  behandle  hende  bedre.  Den 
simple  Fornuft  fordrede,  at  hun  burde  leve  paa  et  Sted,  hvor 
hun  kunde  erfare  Noget  om  sine  egne  Anliggender.«  Mar- 
quien  svarede  hende,  at  Ferdinand  havde  ladet  hende  bringe 
til  Tordesillas,  fordi  denne  Stad  laa  midt  i  Eiget,  at  hun 
blev  behandlet,  som  hun  fortjente  o.  s.  v.  Dronningen  sva- 
rede mig,  »At  hun  kun  meddeelte  mig  sine  Klager  for  at 
lette  sit  Hjerte.  Hun  beklagede  sig  ogsaa  over,  at  man 
havde  sendt  hendes  Son  Ferdinand  bort;  thi  siden  hendes 
Konge  og  Herre  Philips  Ded  havde  hun  »ingen  anden  Trøst 
end  ham  og  Infantinden.«  »Han  er  nu  i  Flandern,  og  skjøndt 
det  er  et  bedre  Land  end  Spanien,  enskede  jeg  dog  at  have 
min  Søn  i  min  Nærhed;  jeg  frygter  stedse  for,  at  de  skulle 
give  ham  Noget,  der  kan  dræbe  ham.«  Det  var  i  Sandhed 
en  ganske  naturlig  Frygt  hos  hende,  der  var  Enke  efter 
Kong  Philip,  som  var  død  af  Gift,  og  Datter  af  Ferdinand, 
som  havde  forgivet  sin  Broder  Carl,  Prindsen  af  Viana,  og 
sin  Søster,  Bianca  af  Castilien.  Marquien  vedbliver:  »I 
nogle  Dage  har  hun  været  meget  urolig  for  Lifantinden  og 
kalder  hvert  Øieblik  paa  hende.  Jeg  spurgte  hende,  hvor- 
for hun  gjorde  det ;  hun  svarede :  »Jeg  frygter  for,  at  min  Herre 
og  Konge  skal  tage  hende  fra  mig,  som  han  har  taget  In- 
fanten fra  mig.  Men  jeg  giver  mit  Ord  paa,  at,  naar  det 
skeer,  styrter  jeg  mig  ud  af  Vinduet  eUer  støder  mig  en 
Kniv  i  Brystet,«  Kun  den,  der  veed,  hvor  haarde  det  sex- 
tende  Aarhundredes  Mænd  vare,  kan  fatte,  hvorledes  Carl 
med  koldt  Blod  kunde  læse  saadanne  Breve  om  sin  Moder. 


eTolianna  den  Vanvittige.  29 

IV. 

Vi  ere  nu  komne  til  Aaret  1520,  til  det  skjæbnesvan- 
gre  Vendepunkt  i  Dronning  Johannas  Liv. 

Forsynet  syntes  endelig  at  have  bønhørt  hende ;  det  gav 
hende  Leilighed  til  ikke  alene  at  befrie  sig  og  straffe  sine 
Forfølgere,  men  endog  at  frelse  hele  sit  Land  fra  dets  Un- 
dertrykkere, beskytte  dets  religieuse  og  borgerlige  Friheder 
og  føre  det  en  lykkelig  Fremtid  imøde.  Forfulgt  og  plaget 
lige  fra  sin  Ungdomstid  af  alle  sine  Nærmeste,  Moder,  Fa- 
der, Mand  og  Son,  forraadt  af  alle  sine  Omgivelser,  manglede 
hun  imidlertid  i  det  afgj  ørende  Øieblik  det  Handlingens  og 
Kraftens  Mod,  som  udfordredes  til  for  lange  Tider  at  be- 
stemme et  Folks  Skjæbne.  Hun  var  vel  og  for  hildet  i  sin 
Slægts  hovmodige  Tanker  til  at  ville  indlade  sig  med  eller 
have  de  simple  Borgere  at  takke  for  sin  Frelse;  hun  satte 
sin  Lid  til  Kigets  Stormænd  og  Grander;  forgjæves  bønfaldt 
Folkets  Repræsentanter  hende  om  at  redde  Landet  fra  For- 
dærvelse og  Undergang;  da  sank  Spaniens  borgerlige  Frihed 
til  Jorden  for  Adels-  og  Præstevældet,  og  i  fem  og  tredive 
Aar  maatfce  hun  haardt  bode  for  at  have  svigtet  sit  Livs 
Opgave. 

Med  den  unge  Kong  Carl  var  fulgt  en  stor  Skare  af 
Nederlændere,  der  med  deres  letfærdige  franske  Væsen,  deres 
Rovsyge  og  Indbilskhed  havde  gjort  sig  høilig  forhadte  hos 
de  alvorlige,  gravitetiske  og  ceremonielle  spanske  Stormænd. 
Det  var  navnlig  i  Castilien  at  Misfornøielsen  var  betydelig. 
Her  vare  de  vigtigste  Embeder  som  den  spanske  Cantsler- 
værdighed,  Befalingsposten  i  Spaniens  Hovedstad  Toledo,  ja 
selve  Erke bispedømmet  i  Toledo,  komne  i  Hænderne  paa  bel- 
giske Junkere.  De  castilianske  Grander  maatte  endog  linde 
sig  i,  at  et  Antal  Nederlændere  fik  Plads  og  Stemme  ved 
Siden  af  dem  i  Regentskabet,  dengang  Carl  reiste  til  Arra- 
gonien  for  at  tage  dette  Kongerige  i  Besiddelse.  Havde  saa- 
ledes  de  spanske  Stormænd  Grunde  nok  til  at  føle  sig  til- 

sidesatte,  blev  den  castilianske  Borgerstand  paa  sin  Side 
næsten  bragt  til  Fortvivlelse  ved  det  haardeste  Tryk,  som 
et  Land  nogensinde  har  udholdt.  Carl  og  hans  nederlandske 
Raadgivere  havde  ikke  blot  berøvet  Spanien  dets  Rigdomme, 
men  feiede  Spot  og  Forhaanelse  til  Undertrykkelsen,  og  Øge- 
navnet »Indiere«  havde  opflammet  Spaniernes  Nationalhad 
mod  Nederlænderne  til  det  Hoieste.  En  anden  Hovedgrund 
til  Oprøret  var  det  utaalelige  religieuse  Tryk,  der  hvilede 
paa  Castilien.  Siden  Hadrian  Boyers  — -  Son  af  en  Brygger  i 
Utrecht  og  Keiserens  Lærer  —  var  bleven  Storinqvisitor,  for- 
fulgte Inqvisitionen  Kj ætterne  med  et  Raseri,  der  endog 
overgik  Torquemadas,  den  saa  berygtede  Storinquisitor  paa 
Isabella  den  Katholskes  Tid.  Hadrians  næsten  vanvittige 
Grusomhed  mod  Blanchina  Ruiz,  en  gammel  Kone,  der  ilcke 
mere  kunde  forlade  Sengen  og  ikke  vidste,  hvad  hun  sagde, 
havde  gjort  det  spanske  Kirkeregimente  foragtet  i  Europa 
og  endnu  mere  forhadt  i  Spanien,  end  det  fer  havde  været. 
Det  var  kommet  saa  vidt,  at  Luther  paa  hiin  Tid  maaskee 
havde  flere  Tilhængere  i  Spanien  end  i  selve  Tydskland. 
Omendskjøndt  Johanna  var  en  Kj  ætterske,  dannede  dog  den 
fælles  Opposition  mod  den  spanske  katholske  Kirke  et  fast 
Baand  mellem  hende  og  den  spanske  Mellemklasse,  og  hun 
kunde  i  det  Hele  haabe,  at  Stæderne  vilde  vise  sig  som  troe 
Undersaatter. 

Paa  den  anden  Side  havde  baade  Philip,  Ferdinand  den 
Katholske  og  Carl  skjænket  Adelen  Krongodser,  der  efter  de 
bestaaende  Love  ikke  kunde  afhændes,  og  dette  var  aaben- 
bart  skeet  for  at  faae  den  til  at  finde  sig  i  disse  Fyrsters 
Tilegnelse  af  den  kongelige  Magt.  Bleve  nu  de  tre  sidste 
Regjeringer  erklærede  for  ulovlige,  maatte  de  Adelige  udle- 
vere deres  uretmæssige  Besiddelser.  Det  kan  desuden  heller 
ikke  betvivles,  at  Adelen  i  det  Hele  taget  var  god  katholsk 
og  ingenlunde  betragtede  Dronningens  Kjætterier  med  Lige- 
gyldighed. Under  saadanne  Omstændigheder  kunde  Dron- 
ningen ikke  sætte  Lid  til  Adelspartiet. 


I 

Allerede  føi-  Keiser  Carls  Afreise  til  Tydskland  1520 
havde  der  hist  og  her  i  Castilien  reist  sig  oprorske  Bevæ- 
gelser. Nu  brøde  de  ud  i  aabenbar  Opstand.  1'oledo  gik  i 
Spidsen  for  Bevægelsen  og  bragte  en  Hær  af  mange  Tu- 
sinde Borgere  paa  Benene  under  Anførsel  af  to  ansete  Adels- 
mænd, Johan  de  Padilla  og  Ferdinand  d'Avalos.  Bevægelsen 
forplantede  sig  til  Murcia  og  Segovia.  I  den  sidstnævnte  By 
vilde  dens  Deputerede  til  Cortes  aflægge  Regnskab  for,  hvad 
der  var  skeet  paa  den  sidste  Cortesforsamling;  men  Mængden 
var  her  som  i  de  ovrige  Byer  misfornøiet  med  de  fra  Mid- 
delalderen nedarvede  Bestemmelser,  ifølge  hvilke  Communal- 
raadene  supplerede  sig  selv  og  valgte  Magistraten  og  Borge- 
mesteren, der  atter  repræsenterede  Byen  ved  Cortesforsam- 
lingen.  Borgerstanden  oprettede  derfor  her  en  Slags  Repu- 
blik, og  selv  Biskoppen  af  Zamora,  Don  Antonio  Acuna,  greb 
til  Vaaben  for  Borgerne  og  oprettede  endog  et  heelt  Regiment 
af  Præster,  der  senere  udmærkede  sig  i  høi  Grad  ved  For- 
svaret af  Tordesillas. 

Hadrian,  der  var  Vicekonge  i  Spanien  under  Carls  Fra- 
værelse, troede  med  Vaabenmagt  at  kunne  qvæle  Opstanden 
i  dens  Vorden  og  sendte  derfor  den  kongelige  Embedsmand 
Ronquillo  med  en  Hær  mod  Segovia.  Denne  By  es  Borgere, 
der  bleve  understøttede  af  en  Hær  fra  Toledo  under  Padilla, 
nødte  imidlertid  den  kongelige  Hær  til  et  Tilbagetog,  og 
Hadrian  sendte  nu  Don  Antonio  da  Fonseca,  den  Øverst- 
coimnanderende  for  alle  kongelige  Tropper,  mod  Segovia. 
Da  Fonseca  vilde  føre  det  Skyts,  der  opbevaredes  i  Arsenalet 
i  Medina  del  Campo,  mod  Segovia,  gjorde  ogsaa  Borgerne  i 
Medina  del  Campo  Oprør  og  negtede  at  udlevere  Kanonerne 
til  ham.  Byen  blev  da  stormet,  og  de  kongelige  Tropper 
begik  herved  saa  mange  Grusomheder,  at  alle  de  øvrige 
castilianske  Byer,  der  endnu  ikke  havde  reist  sig,  opsagde 
Regjeringen  Huldskab  og  Troskab. 

Alle  de  Byer,  der  havde  Ret  til  at  sende  Deputerede 
til  den  almindelige  Cortesforsamling,  sendte  nu  Udvalgte  til 

en  Junta  eller  Forsamling  i  Avila.  Man  blev  her  enig  om 
at  fordre  Afskaffelsen  af  alle  adelige  Privilegier  og  Forret- 
tigheder, en  bedre  Ordning  af  de  almindelige  Stænderforsam- 
linger og  Ret  for  disse  til  at  raadslaae  frit  og  uafhængigt, 
nye  Communalforfatninger  og  en  bedre  Yalgmaade  af  Øvrig- 
hederne, Ophævelsen  af  den  adelige  Skattefrihed  og  Tilbage- 
givelsen  af  de  siden  1504  bortskjænkede  og  bortsolgte  Kron- 
godser. Disse  sidste  Fordringer  maatte  imidlertid  i  hoi 
Grad  opbringe  Adelen,  som  derfor  samlede  sig  under  Konge- 
dømmets Faner  og  dannede  en  Junta  imod  Byernes.  »I  sin 
Viisdom  og  Retfærdighed  har  Gud  ved  Verdens  Skabelse 
indført  Adskillelsen  mellem  forskjellige  Stænder,  og  det  er 
derfor  enhver  Christens  Pligt  at  træde  Oprøret  i  Støvet,« 
hedder  det  saaledes  i  en  Skrivelse  fra  Marquien  af  Villena 
til  Adelen. 

Under  disse  truende  Forhold  maatte  den  Tanke  at  be- 
frie Dronning  Johanna  og  at  stille  hende  i  Spidsen  for  Lan- 
dets Regjering  ganske  naturligt  opstaae  hos  Juan  de  Padilla 
og  de  øvrige  Ledere  af  Byernes  Junta.  I  August  1520  kom 
Juntaen  og  dens  Tropper  til  Tordesillas.  Det  første  og 
vigtigste  Spørgsmaal,  som  Byernes  Udvalgte  havde  at  af- 
gjøre,  var  naturligviis,  om  Dronningen  var  vanvittig  eller 
ikke.  Hendes  Tjenere  og  Hoffolk,  der  havde  seet  og  levet 
sammen  med  hende  i  saa  ^nange  Aar,  bleve  afhørte  som 
Vidner.  Deres  Udsagn  har  man  ikke  kunnet  gjenfinde,  og 
de  ere  rimeligviis  blevne  tilintetgjorte  paa  Keiserens  Befa- 
ling; men  det  Væsentligste  finder  man  dog  i  Hadrians 
Brev  til  Keiseren.  Saaledes  skriver  han  under  den  fjerde 
September  1520:  »Næsten  alle  Dronningens  Tjenere  og 
Hoffolk  forklare,  at  hendes  Høihed  er  bleven  uretfærdig 
behandlet  og  med  Magt  holdt  fjorten  Aar  fangen  i  denne 
Fæstning  under  det  Paaskud,  at  hendes  Forstand  var  for- 
styrret, medens  hun  dog  i  Virkeligheden  stadig  har  været 
ligesaa  fornuftig,  som  hun  var  i  Begyndelsen  af  sit  Ægte- 
skab.«     Længere  nede  hedder  det:     »Det  gjælder  nu  ikke 

mere  om  et  Pengetab,  men  om  en  fuldstændig  og  vedvarende 
Ruin,  da  Eders  Hoihed,  efter  hvad  man  paastaaer,  har  usur- 
peret den  kongelige  Titel  og  med  Magt  holdt  Dronningen, 
der  er  fuldstændig  fornuftig,  fangen  under  det  Paaskud,  at 
hun  er  vanvittig.«  Lignende  Forklaringer  finde  vi  næsten  i 
ethvert  Brev  fra  Hadrian,  og  han  tilføier  udtrykkeligt,  at 
man  holdt  Johanna  for  ligesaa  duelig  til  al  regjere,  som 
hendes  Moder  Isabella  havde  været. 

I  de  Hundrede  og  tre  Dage,  i  hvilke  Byernes  Hær  var 
Herre  i  Tordesillas,  ned  Dronningen  en  næsten  uindskrænket 
Frihed.  Marquien  af  Denia  blev  sendt  bort  i  September 
1520,  og  derpaa  ble  ve  ogsaa  Dronningens  Qvinder  paa  hendes 
egen  Anmodning  fjernede.  Hun  beholdt  kun  en  eneste  Pige 
tilbage.  Ikke  desto  mindre  opf  rte  hun  sig  stedse  som  en 
fuldstændig  fornuftig  Person.  I  Begyndelsen  var  hun  ganske 
naturlig  noget  ophidset  ved  de  Tildragelser,  der  saaledes 
strømmede  ind  paa  hende ;  men  snart  blev  hun  roligere,  og 
i  November  finde  vi  omtalt,  at  hendes  tidligere  Forsømme- 
lighed med  Hensyn  til  Klædedragten  var  ophørt,  og  at  hun 
viste  stor  Anstand  ved  sin  og  Datterens  personlige  Frem- 
træden. De  Samtaler,  hun  førte  under  de  Audienser,  hun 
gav  Byernes  Deputerede,  ere  Ord  for  Ord  optegnede  af  No- 
tarerne, og  disse  Optegnelser  fortjene  fuldstændig  Tillid,  da 
Beretniagerne  fra  Hadrians  Spioner,  der  vare  tilstede  ved 
disse  Audienser,  stemme  fuldstændigt  med  dem.  Vi  ville 
her  kun  omtale  Audiensen  den  fire  og  tyvende  September. 
Doctor  Zuniga  fra  Salamanca  førte  Ordet  i  Juntaens  Navn. 
Han  knælede  for  Dronningen  og  foredrog  for  hende  alle 
Spaniens  Klager  mod  Carl  og  hans'Raadgivere.  Hun  befa- 
lede ham  at  staae  op,  for  at  hun  bedre  kunde  høre  ham; 
da  Talen  imidlertid  var  meget  lang,  afbrød  hun  ham  og  be- 
falede, at  man  skulde  bringe  hende  en  Pude,  for  at  hun 
kunde  sætte  sig,  »thi  jeg  vil  høre  Alt  roligt  og  grundigt.« 
Puden  blev  brag-t,  Dromiingen  satte  sig,  og  Zuniga  endte 
knælende  sin  Tale.    I  sit  lange   Svar  omtalte  hun  kun  sit 

Fangenskab  med  faa  Ord.  Hun  talte  om  de  slette  Menne- 
sker, der  havde  omgivet  hende,  holdt  Faderens  Ded  hemme- 
lig for  hende  og  i  anden  Hensigt  løiet  for  hende.  Hun 
havde  ikke  noget  godt  Ord  at  fremføre  for  Nederlænderne, 
der  saa  længe  havde  mishandlet  Spanierne;  hun  undrede  sig 
tvertimod  over,  at  disse  saalænge  havde  fundet  sig  i  denne 
uværdige  Behandling  uden  at  tage  Hævn  derover.  Om  Fer- 
dinand talte  hun  kun  med  Kjærlighed,  og  for  at  undskylde, 
hvad  der  ikke  kunde  negtes,  slog  hun  paa,  at  hendes  Stif- 
moder.  Germaine  af  Foix,  maaskee  kunde  have  udøvet  en 
skadelig  Indflydelse  paa  hendes  Fader.  Forsigtigt  undgik 
hun  enhver  Omstændighed,  der  kunde  vise  Carl  i  et  ufor- 
delagtigt Lys.  Til  Slutningen  lovede  hun,  saavidt  hendes 
svage  Helbred  tillod  det,  at  ville  arbeide  paa  at  afhjælpe 
Mislighederne  i  Eegjeringen.  Hun  opfordrede  derfor  de  De- 
puterede til  at  udvælge  fire  Medlemmer  af  deres  Midte,  med 
hvem  hun  kunde  forhandle  om  Regjeringsanliggendeme. 
Broder  Juan  de  Avila  foreslog,  at  hun  skulde  forhandle  een 
Gang  om  Ugen  med  de  Udvalgte;  hun  svarede  imidlertid: 
>Jeg  vil  see  dem  og  tale  med  dem,  saa  ofte  det  [er  nød- 
vendigt.«—  Alt  dette  ligner  saare  lidt  en  Forrykts  Adfærd. 

V. 

Dronning  Johanna  havde  nu  saaledes  faaet  sin  Frihed 
igjen  og  havde  Spaniens  Skjæbne  i  sin  Haand;  men  hun  var, 
som  vi  alt  ovenfor  antydede,  ikke  de  vanskelige  Omstændig- 
heder voxen  og  maatte  snart  atter  vende  tilbage  til  sit  Fan- 
genskab. Før  vi  slutte  denne  Afhandling,  maae  vi  dog  noget 
nærmere  undersøge  de  Begivenheder,  der  staae  i  Forbindelse 
hermed. 

Dronningen  erklærede  selv,  at  hun  elskede  alle  Klasser 
af  sine  Undersaatter,  og  vi  have  ikke  nogen  Grund  til  at 
tvivle  om  Oprigtigheden  af  hendes  Udsagn.  Hun  havde 
imidlertid  aldrig  endog  blot  hørt  ymte  om,  at  Advocater  og 


Johanna  den  Vanvittige.  35 

Professorer,  Læger  og  Haandværkere  havde  Ket  til  at  blande 
sig  i  Kronens  Anliggender.  Det  tilkom  i  det  Hoieste  den 
høie  Adel  og  de  kongelige  Eaader.  Men  hvor  var  Spaniens 
Grander  og  dens  Adel?  Dette  Spørgsmaal  havde  Johanna 
idelig  og  idelig  opkastet  i  sit  Fangenskab;  men  hun  har 
aldrig  en  eneste  Gang  spurgt:  Hvor  er  mit  Folk?  Eigets 
Store  gjorde  Intet  for  hende,  men  Folket  gjorde  aabenlyst 
Opstand,  sendte  en  Armee  til  Tordesillas  og  befriede  hende. 
Det  er  nu  ganske  vist  rigtigt,  at  det  ikke  var  Hovedoiemedet 
med  Opstanden  at  sætte  den  fangne  Dronning  i  Frihed ;  men 
det  vilde  dog  være  en  stor  Feiltagelse,  om  vi  vilde  folge  den 
senere  med  Flid  udbredte  Opfattelse,  at  Byernes  Hær  kun 
drog  til  Tordesillas,  for  at  Juntaen  kunde  bruge  Dronnin- 
gen som  Skalkeskjul  for  sin  Opstand.  Længe  fer  Revolutio- 
nen var  udbrudt,  klager  Marquien  af  Denia  idelig  over,  at 
Hemmeligheden  bliver  bekjendt  og  at  man  offentlig  skjælder 
ham  ud  for  en  Tyran  og  Fangevogter. 

Havde  Dronningen  erklæret  sig  for  Byerne,  vilde  al 
Modstand  mod  hende  eieblikkelig  have  været  til  Ende.  Ha- 
drian selv  skriver  i  ethvert  Brev  til  Keiseren,  at  naar  Dron- 
ningen undertegnede  blot  en  eneste  Proclamation,  i  hvilken 
hun  erklærede,  at  hun  selv  vilde  overtage  Eegjeringen,  var 
al  Kamp  mod  hende  umulig,  og  han  selv  vilde  eieblikkelig 
forlade  Landet.  Hvad  Landets  Store  angik,  varede  alle  i  saa 
Fald  beredte  paa  at  slutte  Fred  med  Dronningen  for  at  er- 
holde de  bedst  mulige  Betingelser.  Johanna  havde  saaledes 
sin  og  Spaniens  Skjæbne  i  sin  Haand. 

Men  hvorledes  skulde  hun  kunne  kjende  Sagernes  sande 
Stilling  og  Partiernes  Hensigter?  Efter  fjorten  Aars  strenge 
Fængsel  var  hun  bleven  rykket  midt  ind  i  Statsanliggenderne 
og  skulde  ufortøvet  træffe  de  vigtigste  Beslutninger.  Mar- 
quien af  Denia  havde  længe  skuffet  hende.  Hvorledes  kunde 
hun  nu  være  sikker  paa,  at  Byernes  Udvalgte  ikke  fore- 
stillede hende  Sagerne  i  et  falsk  Lys?  Hun  var  kun  om- 
givet af  et  Parties  Tilhængere,  der  aabenbart  havde  anmasset 

sig  en  Magt,  hvortil  de  ikke  vare  berettigede  efter  de  be- 
staaende  Love.  Kunde  hun  stole  paa  dem?  Alle  hendes  i 
Ungdommen  indsugede  Fordomme  og  hendes  Sympathier 
trak  hende  til  det  modsatte  Parti.  Vi  have  allerede  omtalt, 
med  hvilken  Kjærlighed  hun  i  sit  Fængsel  talte  om  sin  Søn 
Ferdinand  og  sin  Datter  Catalina,  men  ogsaa  sin  ældste  Sen 
Carl  havde  hun  tilgivet  den  store  Uret,  han  havde  udøvet 
mod  hende.  Da  Stædernes  Udvalgte  foreholdt  hende,  at 
Carl  uretmæssigt  havde  tilegnet  sig  Kongetitlen  paa  hendes 
Bekostning,  undskyldte  hun  ham  mod  bedre  Vidende  med 
den  Paastand,  at  Spaniens  Love  tillode  en  Dronnings  ældste 
Søn  at  kalde  sig  Konge  allerede  i  hans  Moders  Levetid. 
Da  de  Udvalgte  endvidere  erldærede,  at  Carl  havde  anrettet 
store  Ulykker  i  Landet,  udbred  hun :  »Ingen  maa  forsøge  at 
sætte  Splid  mellem  mig  og  min  Søn.  Hvad  der  tilhorer 
mig  er  ogsaa  hans,  og  han  vil  bære  Omsorg  for  Kigets  Vel.« 
Stædernes  Deputerede  indsaae  godt,  at  det  var  til  stor 
Skade  for  dem,  at  Dromiingen  ikke  havde  nogen  Leilighed 
til  ogsaa  at  høre  det  modsatte  Parti.  De  indbøde  derfor 
Cardinal  Hadrian  til  at  konune  med  de  kongelige  Eaader  til 
Tordesillas  for  der  i  Dronningens  Nærværelse  at  raadslaae 
om  de  nødvendige  Forholdsregler ;  men  Hadrian  svarede,  som 
han  selv  roser  sig  af  for  Keiseren,  paa  en  Maade,  der  var 
meget  fbrskjellig  fra  den,  som  de  Deputerede  havde  ventet 
sig  af  ham.  Medens  han  paa  denne  Maade  omhyggeligt 
undgik  enhver  Underhandling,  der  havde  kunnet  oplyse  Dron- 
ningen, bearbeidede  han  hende  ideligt  ved  hemmelige  Agenter 
som  Broder  Francisco  de  Leon,  Broder  Juan  de  Avila  og 
Andre,  hvis  Navne  med  Hensigt  forties.  Han  forestillede 
hende,  at  Borgernes  Junta  var  Oprørere  af  den  værste  Art, 
hvis  Hensigt  det  var  først  at  gjøre  Brug  af  hendes  Navn  og 
derpaa  at  kaste  hende  i  et  værre  Fængsel.  Paa  den  anden 
Side  lovede  han  hende,  at  Landets  Store  vilde  sætte  hende 
i  Frihed,  og  skjendt  han  vidste,  at  en  af  hende  undertegnet 
Proclamation  vilde  sikkre  hende  Thronen,  besvoer  han  hende 

om  ikke  at  undertegne  den,  da  hun  derved  kun  vilde  un- 
derstøtte Kevolutionen  og  styrte  sig  selv  i  Undergang.  Carl 
istemmede  de  samme  Toner.  Under  den  syvende  October 
1520  skriver  han:  »Jeg  kan  ikke  med  Ord  tolke  den  Smerte, 
som  jeg  føler,  naar  jeg  tænker  paa  den  store  Frækhed  og 
Foragt,  hvormed  Dronningen,  min  Herskerinde,  bliver  be- 
handlet.« De  Store  gik  endnu  videre.  Connetablen  af  Castilien 
talte  f.  Ex  ikke  om  Andet  end  om  »det  hellige  Foretagende« 
at  befrie  den  retmæssige  Dronning  og  Herskerinde  fra  »den 
barbariske  Soldatesque«,  der  holdt  hende  fangen.  Ikke  et 
eneste  Ord,  der  kunde  hentyde  paa  Vanvid  eller  anden  Hin- 
dring i  at  regjere,  findes  i  alle  disse  Breve,  der  i  mange 
Afskrifter  bleve  udbredte  i  Landet  og  ved  Hadrian  meddeeltes 
Dronningen.  I  bedste  Tro  til  sin  Søns,  den  fromme  Cardi- 
nals  og  Adelens  Oprigtighed  vidste  Johanna  med  en  Duelig- 
hed, der  maa  vække  Forbauselse  og  endog  vidner  om  et  nøie 
Bekjendtskab  med  Forretningsgangen,  at  holde  Juntaen  op 
med  alle  mulige  Paaskud  fra  Dag  til  Dag,  fra  Uge  til  Uge, 
for  at  skaffe  Adelen  Tid  til  at  bringe  en  Hær  paa  Benene. 
Da  denne  allerede  marscherede  mod  Tordesillas,  grebe  Stæ- 
dernes Udvalgte  til  fortvivlede  Midler.  De  tænkte  paa  at 
unddrage  hende  og  Infantinden  al  Næring,  til  hun  offentligt 
og  udtrykkeligt  vilde  erklære  sig  villig  til  selv  at  udøve  sin 
Herskermagt.  Da  de  imidlertid  indsaae,  at  de  ikke  kunde 
skræmme  Dronningen  hertil,  faldt  de  paa  Knæ  for  hende, 
holdt  Proclamationen,  Pen  og  Blæk  frem  og  besvoer  hende 
at  undertegne  og  derved  at  redde  sig  og  Land  fra  Fordær- 
velse og  Undergang.  Alt  var  forgjæves.  To  Dage  senere 
stod  den  kongelige  Hær  og  Adelsmændene  for  Tordesillas's 
Porte.  Juntaen  havde  vel  i  Slutningen  af  November  sendt 
en  Hær  ud  imod  dem;  men  den  kongelige  Hærs  krigsøvede 
Førere  havde  maneuvreret  saaledes,  at  de  afskar  Juntaens 
Hær  fra  Tordesillas.  Rigets  Stormænd  lode  nu  en  Herold 
forkynde  Dronningen,  at  de  vare  komne  for  at  tjene  hende 
som  tro  og  loyale  Undersaatter,  og  Johanna  befalede  derfor 

Borgerne  at  aabne  Stadens  Porte.  »Granderne  og  Adelen 
ere  mine  loyale  Tjenere,  de  ville  ikke  tilfeie  Nogen  noget 
Ondt;«  men  Juntaens  Medlemmer  og  Borgerne  kj endte  Ade- 
len bedre  og  besluttede  at  lukke  Portene  for  den.  Natten 
til  den  femte  December  blev  Tordesillas  stormet  og  plyndret. 
Dronningen  havde  ladet  Portene  til  sit  Palais  aabne  paa 
vid  Gab  og  modtog  sine  formeentlige  Befriere  ved  Indgan- 
~gen  til  samme.  Don  Juan  Manrique  og  Don  Geronimo  Pa- 
dilla,  som  forst  kom  til  Palaiet,  førte  Dronningen  og  Infant- 
inden op  til  hendes  Værelser,  der  snait  fyldtes  med  Eigets 
Grander  og  hoie  Embedsmænd.  Johanna  var  lykkelig  over 
endelig  at  see  sig  omringet  af  Castiliens  Adel  og  havde  et 
venligt  Ord  for  Enhver;  men  iblandt  Granderne  var  en 
Mand,  hvem  hun  kj  endte  altfor  godt ;  det  var  Marquien  af 
Denia.  Nogle  Dage  senere  var  hun  igjen  hans  Fange.  Et 
mørkt  Værelse  som  Fængsel,  hvor  hun  kunde  begræde  sin 
Feiltagelse,  Torturen  som  et  Middel  til  at  holde  hende  ro- 
lig og  lydig,  det  var  for  hende  Følgerne  af  »det  hellige 
Foretagende  til  den  legitime  Dronnings  Befrielse.« 

Juntaen  og  dens  Hær  under  Padilla  søgte  endnu  at 
fortsætte  Kampen  mod  Adelen;  men  Tordesillas's  Erobring 
var  et  dødbringende  Slag  for  Oprørerne.  Uenighed  og  Uorden 
brød  løs  iblandt  dem;  forgjæves  søgte  de  at  frelse  sig  ved 
at  forene  sig  med  Franskmændene.  Padilla  blev  slaaet  den 
tre  og  tyvende  April  ved  Villatar  og  tilligemed  den  brave 
Biskop  af  Zamora  fangen,  piint  og  henrettet.  En  frygtelig 
Hævn  og  Keaction  brød  løs  mod  Byerne.  En  lang  Tid  gjorde 
endnu  Hovedstaden,  Toledo,  Modstand,  da  Padillas  Enke,  Donna 
Maria  Pacheco,  indgjød  baade  Mænd  og  Qvinder  i  Staden 
det  samme  Heltemod  og  den  Frihedskj ærlighed,  hvoraf  hun 
selv  var  besjælet.  Hun  har  gjort  sig  udødelig  herved;  men 
Byernes  Frihed  var  og  blev  tabt;  hun  reddede  sig  med  sin 
Søn  til  Portugal,  hvor  hun  fandt  et  sørgeligt  Endeligt. 

Johannas  andet  Fangenskab  var  haardere  end  det  første. 
Marquien  af  Denia  higede  efter  at  hævne  sig  for  de  Beskæm- 
melser, han  havde  lidt  af  Byernes  Junta,  og  hans  Hævn 
kom  til  at  gaae  ud  over  hans  Fange  og  Alle,  der  meente 
hende  det  godt.  Dronningen  selv  var  ophidset  og  fandt  det  tungt 
at  føie  sig  i  Fængselsforskrifterne.  Strengere  Forholdsregler 
vare  derfor  nødvendige.  Infantinden  blev  tagen  fra  hende 
og  gift  med  Kongen  af  Portugal.  Man  havde  ventet,  at 
hun  ikke  vilde  overleve  denne  Adskillelse;  men  hendes  Skjæbne 
var  haardere  end  Døden.  Indskrænket  til  kun  at  omgaaes 
med  sin  Fangevogter  og  Dag  og  Nat  grublende  over  det 
Bedrageri,  for  hvilket  hun  var  falden  som  Offer,  maatte 
hendes  Forstand  endelig  blive  rystet.  I  sine  sidste  Leveaar 
troede  hun  sig  omgiven  af  onde  A ander,  der  vilde  forhindre 
enhver  god  Følelse  i  hendes  Hjerte.  I  sin  Indbildning  saae 
hun  en  stor,  spøgelseagtig  Kat,  der  sønderrev  hendes  Fa- 
ders og  hendes  Mands  Sjæle  og  som  ogsaa  vilde  ombringe 
hende.  Af  og  til  havde  hun  dog  stadig  Perioder,  i  hvilke 
hun  var  roligere  og  kunde  fatte  sin  hele  Elendighed.  Phy- 
sisk  sank  hun  ned  til  et  fuldstændigt  dyrisk  Standpunkt, 
forlod  ikke  mere  sin  Seng  og  vegeterede  saaledes  midt  i  al 
Smuds  og  Urenlighed.  Det  var  den  Lod,  som  ramte  det 
habsburg-østerrigske  Huus's  Stammoder.  Døden  var  hendes 
eneste  Frelser.  Endelig  efter  ni  og  fyrretyve  Aars  Fangen- 
skab var  hun  i  April  1555  sit  Endeligt  nær.  Man  burde  i 
det  Mindste  have  ladet  hende  døe  i  Fred;  men  Huset  Øster- 
rigs Ære  fordrede,  at  hun  skulde  skrifte  og  modtage  den 
sidste  Olie.  Frygtelige  Scener  synes  at  være  foregaaede  i 
hendes  Dødsværelse.  Hendes  Kaab  om  Hjælp  bleve  hørte  i 
Nabohusene  og  ud  paa  Gaden.  Ifølge  et  Brev  fra  Marquien 
af  Denia,  en  Søn  af  Dronningens  tidligere  Fangevogter,  synes 
Johanna  at  være  død  uden  Skriftemaal  og  den  sidste  Olie. 
Efter  en  Skrivelse  fra  Prindsesse  Johanna  til  sin  Fader,  Carl 
den  Femte,  skal  hun  derimod  i  sine  sidste  Øieblikke  have 

nydt  Nadvereu.  Hvorledes  det  nu  end  forholder  sig  her- 
med, saa  opgav  hun  sin  Aand  den  tolvte  April  1555  om 
Morgenen  Klokken  mellem  fem  og  sex  under  en  Takke- 
bøn til  Herren,  fordi  han  endelig  forløste  hende  fra  hendes 
Qvaler. 


F.  Granzow. 


Cardinal  Mazarins  TJngdom. 


JJe  fleste  af  vore  Læsere  ville  sikkert  vide  Besked  om 
Mazarins  Historie  fra  den  Tid,  da  han  ved  Eiclielieiis  Død 
traadte  frem  i  forreste  Kække,  saa  at  han  i  Aaret  1643 
kom  i  Spidsen  for  den  Statsstyrelse,  hvormed  Ludvig  XIII's 
Eegjering  endte  og  Anna  af  Østerrigs  Regentskab  begyndte. 
De  ville  Alle  vide,  at  han  blev  den  egentlige  Styrer  af  de 
franske  Anliggender  lige  til  sin  Død  i  Aaret  1661,  og  at 
han  styrede  dem  saa  vel  og  saa  meget  i  den  store  EicheKeus 
Aand,  at  den  treogtyveaarige,  ærgjerrige  Yngling  (Ludvig 
XIV),  som  efter  hans  Død  traadte  i  Spidsen  for  Eegje- 
ringen,  fandt  Midler  til  en  Tidlang  at  spille  den  glim- 
rende EoUe,  der  endog  har  bevirket,  at  man  har  kaldt  Aar- 
hundredet  op  efter  ham. 

Men  netop  fordi  Læserne  vide  saa  god  Besked  om  alt 
dette,  kunne  de  saa  meget  lettere  falde  paa  at  spørge  sig 
selv:  »Hvem  var  denne  Mand  da  egentlig,  og  hvorfra  kom 
han?  Hvorledes  tilbragte  han  sin  Ungdom,  og  hvorledes  gik 
det  til,  at  han  vandt  Eichelieus  Tillid  og  derved  forberedte 
sin  Indtrædelse  i  den  franske  Statstjeneste?«,  og  da  vistnok 
langt  Færre  ere  bekj  endte  hermed,  skulle  vi  kortelig  forsøge 
at  besvare  disse  Spørgsmaal,  idet  vi  væsentlig  henholde  os 
til  en  Afhandling  i  »Revue  des  deux  mondes«  af  den  be- 
kj endte  franske  Forfatter  V.  Cousin. 

Ligesom  andre  store  Mænd  saaledes  har  man  ogsaa 
givet  Mazarin  et  langt,  men  dunkelt  Slægtregister.  En 
Kjendsgjerning  er  det  imidlertid,  at  hans  Eader,  Peter  Ma- 
zarin, var  en  siciliansk  Haandværker,  der  eiede  et  lille  Sted, 
men  iøvrigt  sad  i  smaae  Kaar.  For  om  muligt  at  faae  det 
bedre  begav  han  sig  til  Rom  og  traadte  der  i  Egenskab  af 
Eorretningsmand  i  Tjeneste  hos  Philip  Colonna,  Hertug  af 
Palliano  og  Tagliacotti,  Overfeltmarschal  for  Kongeriget 
Neapel;  han  ydede  under  Opholdet  her  sin  HeiTe  saa  væ- 
sentlige Tjenester,  at  denne  fattede  Godhed  for  ham  og  lod 
ham  ægte  en  Dame,  der  var  ligesaa  udmærket  ved  sin  Fød- 
sel som  ved  sin  Skjonhed  og  sin  Fortjenester,  nemlig  Colon- 
nas  Guddatter  Hortense  Bufalini. 

I  dette  Ægteskab  fik  Peter  Mazarin  to  Sonner  og  fiie 
Døttre.  En  af  disse  blev  Nonne,  hvorimod  de  tre  andre 
efterhaanden  indgik  fordeelagtige  Ægteskaber,  som  endnu 
mere  hævede  den  mazarinske  Familie.  Den  yngste  af  de  to 
Drenge  traadte  ind  i  Dominicaner-Ordenen  og  blev  lidt  efter 
lidt  Klosterforstander,  Ærkebiskop  af  Aix,  Cardinal  med 
Titlen  »de  Sainte  Cicile«  og  Vicekonge  i  Catalonien.  Den 
ældste  af  dem  var  Giulio  Mazarino  (Jules  Mazarin).  Han 
blev  født  den  fjortende  Juli  1602  i  Pisina  lAbruzzo).  Hans 
Moder  havde  nemlig,  medens  hun  var  frugtsommelig,  begivet  sig 
derhen  for  at  tilbringe  den  varmeste  Sommertid  i  et  Abbe- 
die,  der  tilhørte  hendes  Broder,  Abbed  Bufalini.  Under  Op^ 
holdet  i  Abbediet  nedkom  hun  og  vendte  nogle  Maaneder 
serere  tilbage  til  Rom,  hvor  Barnet  blev  døbt  i  Sanct-Syl- 
vester  Kirken,  i  Sanct  Vincents  og  Sanct  Anastasius'  Sogn. 
Han  var  født  under  en  lykkelig  Stjerne  og  med  to  Tænder, 
en  Omstændighed,  der  efter  Folketroen  var  et  godt  Varsel. 
Man  kaldte  ham  Giulio  (Julius),  enten  efter  en  af  hans  Onk- 
ler, Ridderen  Giulio  Bufalini,    eller   efter   hans    Grandonkel, 

Pateren  Giulio  Mazarino,  en  dengang  bekjendt  jesuitisk 
Prædikant  og  Skribent. 

Da  han  var  syv  Aar  gammel,  satte  man  ham  i  det 
romerske  CoUegium,  der  lededes  af  Jesuiterne,  og  hvor  han 
stadig  gjorde  store  Fremskridt.  Henimod  Slutningen  af 
hans  Skoletid,  da  den  berømte  Comet  af  1618  viste  sig, 
lod  Pateren  Grassy,  der  var  Jesuiterselskabets  Astronom,  den 
unge  Julius  Mazarin,  som  da  var  sexten  Aar  gammel,  i 
Collegiets  store  Sal  og  under  Nærværelse  af  en  talrig  For- 
samling af  Cardinaler,  Fyrster  og  Videnskabsmænd  holde 
offentlige  Disputeerovelser  om  demie  interessante  Gjenstand. 
Mazarin  anvendte  i  sin  Beviisførelse  en  saadan  Behændighed, 
Sikkerhed  og  Veltalenhed,  at  man  eenstemmigt  applauderede 
ham.  —  Kort  efter  gave  Jesuiterne  for  at  feire  den  hellige 
Ignatius's  Canonisation  en  stor  dramatisk  Forestilling,  hvor- 
til de  indbøde  alle  Eoms  hoitstaaende  Personligheder.  De 
vidste  imidlertid  ikke,  til  hvem  de  skulde  betroe  den  hellige 
Ignatius's  Rolle,  Hovedrollen  i  Stykket.  Omsider  henvendte 
de  sig  til  deres  gamle  Elev,  og  denne  overtog  ogsaa  i  Virke- 
ligheden Rollen,  efterat  han  først  i  nogen  Tid  havde  gjort 
sig  kostbar,  og  spillede  den  i  alle  dens  Partier  med  en  saa- 
dan Sandhed,  at  hele  Forsamlingen  blev  henreven  til  Beun- 
dring, og  den  unge  Skuespiller  blev  feteret  og  lovpriist 
som  den  største  dramatiske  Fremstiller,  man  endnu  havde 
seet.  —  Det  var  den  eneste  Gang,  Julius  Mazarin  optraadte 
paa  en  Scene,  men  hvormange  Comedier  af  enhver  Art  har 
han  ikke  senere  spillet  i  Livet,  i  det  virkelige  Liv,  med 
samme  Mesterskab  og  under  endnu  vanskeligere  Omstændig- 
heder end  dem,  hvorunder  han  fremstillede  den  helllige  Ignatius? 

I  sin  meest  blomstrende  Alder  var  Julius  Mazarin  smuk 
som  sin  Moder,  paa  een  Gang  blid  og  livlig,  indsmigrende 
og  dristig.  Han  havde  et  aabent  Ansigt  og  en  elskvær- 
dig Munterhed;  hans  Fiffighed  grændsede  til  Rænkefuld- 
hed, og  han  egnede  sig  vidunderlig  godt  til  alle  Ting, 
især  til  Intriguer.      En   saadan  Person   maatte    ret  falde  i 

Jesuitenies  Smag !  Og  i  Virkeligheden  gjorde  ogsaa  alle  de 
hellige  Fædre  i  Jesu  Selskab  sig  al  optænkelig  Umage  for 
at  vinde  ham,  idet  de  lovede  ham  Guld  og  grønne  Skove. 
Det  lykkedes  dem  alligevel  ikke  at  friste  ham;  tvertimod 
skyndte  han  sig  at  forlade  deres  Skole,  og  af  Frygt  for  at 
falde  i  deres  Hænder  forlod  han  Studeringerne,  styrtede  sig 
i  Adspredelser  og  førte  en  Tidlang  et  Liv,  der  langtfra 
kunde  kaldes  opbyggeligt. 

Mazarin  var  saa  at  sige  næsten  bleven  opdraget  sam- 
men men  Overfeltmarschal  Colonnas  Børn,  der  paa  lidt  nær 
vare  i  samme  Alder  som  han  og  i  høi  Grad  fandt  Behag  i 
hans  Conversation  og  Aandrighed.  Han  for  sit  Vedkom- 
mende beflittede  sig  paa  at  behage  dem,  og  fra  den  Tid  af 
bemærkede  man  hos  ham  den  Omhu,  han  altid  gjorde  sig 
for  at  knytte  sig  til  Personer,  der  vare  høiere  paa  Straa  end 
han,  og  hæve  sig  op  i  første  Række.  I  Paladset  Colonna 
stiftede  han  mere  end  eet  nyttigt  Bekjendtskab,  og  han  antog 
den  store  Verdens  Tone  og  Sæder,  ligesom  ogsaa  dens  La- 
ster. Spil  var  Tidens  store  Hovedlidenskab.  Mazarin  hen- 
gav sig  ivrigt  dertil  og  blev  snart  Mester  deri;  han  vandt 
mange  Penge,  saa  at  han  kunde  leve  paa  en  temmelig  flot 
Pod:  han  havde  altid  de  rigeste  Dragter,  Juveler  og  Dia- 
manter. Det  var  en  skjøn  Spiller  i  Ordets  fulde  Udstræk- 
ning, dristig  til  det  sidste  Point  og  til  samme  Tid  ædelmo- 
dig. Aldrig  saae  man  ham  skifte  Farve,  aldrig  undslap 
der  ham  et  upassende  Ord;  han  skovlede,  som  man  siger, 
Guldstykker  til  sig,  og  han  pleiede  at  sige,  at  »den  Pragt- 
elskende  har  Himlen  til  Skatmester.«  —  Men  Lykken  er 
omskiftelig:  engang  vendte  den  sin  Yndling  Ryggen  paa  en 
^aa  besynderlig  Maade,  at  han  fandt  sig  ruineret  og  tvunget 
til  at  pantsætte  sine  skjønne  Klæder  og  rige  Juveler  til  en 
Jøde.  Det  Eneste  af  en  Smule  Værdi,  han  beholdt  tilbage, 
var  et  Par  Silkestrømper;  ogsaa  disse  pantsatte  han  og  fik 
derved  nogle  Smaamynter,  hvormed  han  paany  gav  sig  til 

at  spille,  og  det  saa  heldigt,  at  han  snart  fik  Penge  nok  til 
at  kjøbe  sine  Klæder  og  Diamanter  tilbage. 

Efter  flere  Gange  at  have  oplevet  lignende  raske  Om- 
vexlinger,  idet  han  den  ene  Dag  svømmede  i  Guld  og  den 
næste  Dag  ikke  havde  en  Skilling,  blev  han  kjed  af  dette 
uordentlige  Liv,  besluttede  at  give  Afkald  derpaa  og  søgte 
i  dette  Øiemed  en  Leilighed  til  i  nogen  Tid  at  forlade  Uom 
for  at  vende  tilbage  dertil  som  et  nyt  Menneske.  Det  sy- 
nes, som  om  Lykken  har  bønhørt  hans  Ønsker,  thi  paa  denne 
Tid  sendte  Overfeltmarschal  Colonna  en  af  sine  Sønner,  Don 
Jerome  Colonna,  der  bestemte  sig  for  Kii'ken  og  blev  Car- 
dinal 1627  (t  1666),  til  Spanien  for  at  lære  den  canoniske 
og  civile  Ret  paa  det  berømte  Universitet  i  Alcala  og  ogsaa 
for  at  uddanne  sig  til  de  store  Forretninger  ved  Hoffet  i 
Madrid,  der  endnu  gjaldt  for  den  europæiske  Politiks  Cen- 
trum, hvormeget  det  end  var  svækket  og  paa  Heldingen.  — 
Man  gjorde  dengang  Reiser  til  Spanien  paa  samme  Maade 
som  et  A  århundrede  senere  til  Italien,  og  man  troede  ikke 
at  have  fuldendt  sin  Opdragelse,  hvis  man  ikke  forstod 
Spansk.  Julius  Mazarins  Familie  greb  denne  Leilighed  til 
at  rive  ham  ud  af  de  slette  Vaner,  han  havde  antaget,  siden 
han  forlod  CoUegiet;  den  lod  ham  træde  i  Don  Jerome's 
Tjeneste  som  en  af  hans  Kammertjenere.  I  en  Alder  af 
sytten  Aar  forlod  han  derpaa  Rom  for  at  ledsage  sin  unge 
Herre  til  Spanien,  hvor  de  bleve  i  tre  Aar. 

Don  Jerome  opholdt  sig  skifteviis  i  Madrid  og  Alcala. 
Overalt  behandlede  han  sin  unge  Kammmertjener  (eller,  som 
det  dengang  ogsaa  stundom  hed,  Kammerherre)  med  en  vel- 
villig Udmærkelse,  og  for  at  drage  ham  ud  af  Kammerat- 
skabet med  de  øvrige  Tjenere  gav  han  ham  et  særskilt  Væ- 
relse. Mazarin  erhvervede  sig  i  disse  tre  Aar  et  fuldstæn- 
digt Kjendskab  til  den  spanske  Nationalcharakteer,  til  Lan- 
dets Sæder  og  Sprog,  hvilket  han  hele  sit  Liv  skrev  og 
talte  med  Lethed.  Paa  Universitetet  i  Alcala  tog  han  Deel 
i  Don  Jerome's  Studier,  gjorde  hurtige  Fremskridt  i  Viden- 

skaberne  og  gav  allerede  Prøver  paa  den  store  Kunst,  som 
siden  udmærkede  ham:  at  vinde  alle  deres  Hjerte,  som 
nærmede  sig  til  ham.  Han  forstod  saa  godt  at  vinde  sine 
Kammeraters,  Studenternes,  Tillid  og  Hengivenhed,  at  han 
fuldstændigt  kunde  raade  over  hele  denne  Ungdom.  Men 
dersom  Mazarin  arbeidede  meget  i  Alcala,  saa  morede  han 
sig  ikke  mindre  i  Madrid,  og  han  oplevede  der  et  halvt  co- 
misk,  halvt  sentimentalt  Eventyr,  som  fortjener  at  blive 
fortalt. 

I  Madrid  spillede  man  ligesaavel  som  i  Kom,  og  Fri- 
stelsen var  stor  for  »Seigneur  Julius«,  som  man  kaldte  ham ; 
han  modstod  den,  saa  godt  han  kunde,  da  han  ikke  havde 
mange  Penge  og  frygtede  for  at  miste  de  faa,  han  havde, 
eftersom  han  i  Ulykkestilfælde  ikke  længer  havde  den  Udvei  at 
pantsætte  sine  Klæder  og  Juveler,  saaledes  som  han  havde 
gjort  det  i  Rom,  fordi  Don  Jerome,  der  førte  ham  med  sig 
i  de  fine  Selskabskredse,  vilde  være  bleven  meget  misfor- 
nøiet,  dersom  han  pludselig  havde  seet  ham  mindre  velklædt 
og  minde  pyntet  end  sædvanligt.  Imidlertid  risikerede  han 
en  Dag,  da  Fristelsen  blev  ham  for  stærk,  i  Spil  den 
Smule  Penge,  han  havde  kunnet  samle,  og  tabte  den  ved 
det  første  Terningkast.  Hvilket  sørgeligt  Uheld  for  vor 
unge  Mand,  som  ikke  mere  vidste  nogen  Udvei,  og  me- 
lancholsk  sagde  til  sig  selv:  »Hvad  er  Mennesket  uden 
Penge?«  —  Han  havde  imidlertid  stiftet  Bekjendtskab  med 
en  Spanier  ved  Navn  Nodaro,  en  Mand,  der  var  velstaaende, 
ja  endog  rig,  og  som  havde  fattet  et  stort  Venskab  for  ham 
paa  Grund  af  hans  Ungdom,  hans  ydre  Anstand  og  behagelige 
Conversation.  Denne  Mand  traf  tilfældigviis  Mazarin,  og  da 
han  fandt  ham  modløs,  bleg  og  bedrøvet,  spurgte  han  ham, 
hvorfra  hans  Bekymring  skrev  sig,  om  der  var  tilstødt  ham 
nogen  fortrædelig  Hændelse,  eller  om  han  langt  fra  sit  Fædre- 
land var  generet  i  en  eller  anden  Retning  og  trængte  til 
Penge.  »I  sidste  Tilfælde  stod  hans  Børs  til  hans  unge 
Vens  Raadighed.« 

Mazarin  vogtede  sig  vel  for  at  sige  den  hele  Sandhed, 
men  gjorde  derimod  Nodaro  den  falske  Tilstaaelse,  at  han  i 
nogen  Tid  havde  ventet  paa  en  temmelig  betydelig  Sum,  der 
skulde  overbringes  ham  gjennem  Coureren  fra  Kom,  og  at 
denne  Forsinkelse  kom  ham  ubeleilig,  eftersom  han  ikke 
kjendte  Nogen  i  Madrid,  der  kunde  forstrække  ham  med  et 
Dusin  Dubloner.  Alt  som  han  talte,  antydede  han  tillige,  at 
han  hjemme  havde  Formue;  han  søgte  at  indgyde  Nodaro 
Tillid  og  haabede,  at  han  skulde  faae  en  god  Sum  af  ham, 
hvormed  han  agtede  atter  at  indlade  sig  i  Spil,  idet  han 
stolede  paa,  at  han  saa  ufeilbarligt  maatte  vinde  og  let  vilde 
kunne  betale  den  enfoldige  Nodaro  og  faae  ham  til  at  troe, 
at  det  skete  ved  de  Penge,  han  modtog  fra  Italien. 

Spanieren  havde  ogsaa  sin  Plan;  da  han  efter  den 
Maade,  hvorpaa  Mazarin  optraadte  og  talte,  ansaae  ham  for 
temmelig  rig  og  istand  til  at  opnaae  Alt  ved  de  Forbindel- 
ser og  Protectioner,  han  saae  ham  i  Besiddelse  af,  havde 
han  sat  sig  i  Hovedet  at  lade  ham  ægte  sin  Datter.  Han 
greb  derfor  hurtigt  den  Indledning  dertil,  som  Mazarin  selv 
aabnede  ham,  og  idet  han  trak  en  Pung  fuld  af  Dubloner  op 
af  Lommen,  sagde  han  til  ham:  »Tag  disse  Dubloner,  min 
Søn;  hjemme  har  jeg  endnu  flere,  der  ligeledes  staae  til 
Deres  Tjeneste,  og  see  deri  kun  et  Tegn  paa  den  rene  og 
oprigtige  Hengivenhed,  jeg  nærer  for  Dem.«  —  Ved  dette 
ædelmodige  Tilbud  undlod  Mazarin  ikke  at  gjøre  Modstand, 
men  da  den  omme  Ven  trængte  ind  paa  ham,  gav  han  til- 
sidst  efter:  han  tog  ti  Dubloner,  idet  han  sagde,  at  det  kun 
skete  for  ikke  at  besvare  en  Høflighed  med  et  uhøfligt  Af- 
slag. —  Spanieren  og  Italieneren  skiltes  derpaa  under  tu- 
sinde Venskabsforsikkringer,  idet  de  hver  for  sig  af  Hjer- 
tens Grund  lykønskede  sig  til  det  skjønne  Puds,  de  havde 
spillet  hinanden.  Henrykt  af  Glæde  og  fuld  af  de  dristigste 
Drømme  ilede  Mazarin  atter  til  Spillet  for  paany  at  friste 
Lykken,  og  han  var  i  Virkeligheden  saa  heldig,  at  han  i 
kort   Tid    vandt    en   meget    klækkelig    Sum;    derpaa   for- 

lod  han  —  istedetfor  at  riskere  denne  —  Spillet,  vendte 
tilbage  til  sit  Hjem  og  begav  sig  paa  den  Dag,  da  Coureren 
fra  Kom  ankom,  til  sin  Ven  Nodaro,  hvem  han  fortalte, 
at  han  just  nu  havde  modtaget  den  Capital,  han  ventede. 
Den  laante  Sum  blev  betalt  tilbage  under  mange  Taksigelser. 
Denne  Punktlighed  overbeviste  endnu  mere  Nodaro  om, 
at  Mazarin  havde  Formue,  og  forøgede  hans  Ønske  om  at  see 
ham  gift  med  hans  Datter.  Denne  var  smuk  og  allerede 
meget  erfaren  i  det  spanske  Coquetteri.  De  to  unge  Menne- 
sker saae  hinanden,  fandt  Behag  i  og  elskede  hinanden.  Fa- 
deren begunstigede  deres  Kjærlighed  og  Sagen  gik  hurtigt: 
Ægteskab  blev  forlangt,  tilstaaet,  fastsat,  og  alle  Arrange- 
ments bleve  trufne.  Mazarin  manglede  kun  Don  Jeromes 
Samtykke,  hvilket  han  imidlertid  var  vis  paa  at  erholde. 
Han  skildrede  sin  Nodarina  som  en  Venus  for  den  unge 
Prælat  og  glemte  derhos  ikke  at  omtale  Medgiften,  der 
vilde  kunne  have  passet  for  den  bedste  Adelsmand.  Han 
forestillede  ham  kort  sagt  alle  Fordelene  ved  dette  Ægteskab 
med  Kjærlighedens  Veltalenhed  og  med  disse  indsmigrende 
og  glatte  Ord,  der  senere  gjorde  ham  til  en  saa  overbevi- 
sende Diplomat.  Den  tilkommende  Cardinal  Colonna  var 
imidlertid  klog  og  betænksom  og  nærede  en  oprigtig  Inter- 
esse for  sin  unge  Kanunertjener;  han  saae,  at  Mazarin  stod 
i  Begreb  med  at  forspilde  sin  Løbebane  ved  et  forhastet 
Ægteskab,  men  at  det  vilde  være  frugtesløst  at  stiUe  For- 
nuftgrunde ligeover  for  Lidenskaben:  han  gik  da  en  Omvei, 
og  istedetfor  at  mistrøste  ham  ved  et  Afslag  sagde  han 
ham,  at  han  for  en  vigtig  Sags  Skyld,  som  han  kun  kunde 
betroe  en  saa  paalidelig  Mand  som  ham,  havde  Brug  for 
ham  —  han  maatte  nødvendigTiis  bringe  en  Depesche  til 
Overfeltmarschal  Colonna  i  Eom,  saa  kunde  han  til  sanmie 
Tid  tale  til  sin  Fader  om  sit  Ægteskabsproject.  Der  var 
ingen  Tvivl  om,  at  han  jo  med  Lethed  vilde  faae  dennes 
Samtykke,  og  saa  kmide  han  vende  tilbage  til  Madrid  og 
ægte  den  skjønne  Nodarina.  —  Mazarin  fandt  Intet  at  ind- 

vende  herimod,  men  begav  sig  iilsomt  afsted  paa  Veien  til 
Kom  brændende  af  Begj ærlighed  efter  at  komme  der  saa 
snart  som  muligt  for  hurtigt  at  kunne  vende  tilbage.  Han 
overleverede  Depesehen  i  Overfeltmarschallens  Hænder  og 
ilede  derpaa  hen  til  sin  Fader,  hvem  han  gav  en  saa  skjøn 
Fremstilling  af  sin  Elskedes  Yndigheder,  af  hendes  Medgift 
og  af  de  Fordele  af  enhver  Art,  der  vilde  følge  af  denne 
Forbindelse,  at  Peter  Mazarin,  skjøndt  han  vel  vidste,  at 
hans  Søn  i  høi  Grad  var  en  Ynder  af  Overdrivelser,  ikke 
gjorde  Modstand,  men  gav  sit  Samtykke. 

Vor  Forelskedes  Glæde  skulde  imidlertid  ikke  blive  af 
lang  Varighed.  OverfeltmarschaUen,  der  af  sin  Søn  var  bleven 
underrettet  om  hele  Sagen,  lod  nemlig  den  unge  Mand  kalde 
til  sig,  og  efterat  han  en  Tidlang  havde  talt  om  den  Lykke, 
der  ventede  ham  i  den  Løbebane,  han  var  slaaet  ind  paa,  an- 
tog han  pludselig  en  streng  Mine  og  befalede  ham,  idet  han 
saae  skarpt  paa  ham,  ikke  mere  at  tænke  paa  et  saa  taabe- 
ligt  Ægteskab,  men  at  blive  i  Rom  og  alvorligt  tage  fat 
paa  Studeringerne  igjen,  dersom  han  ikke  vilde  føle  Virk- 
ningen af  hans  (Feltmarschallens)    Harme. 

Man  fatter  let  den  stakkels  Elskers  Fortvivlelse.  Han  vidste 
ikke,  hvilken  Beslutning  han  skulde  tage ;  først  blev  han  vred 
og  derefter  nedslaaet,  og  han  udklækkede  tusinde  Flaner,  som 
han  dog  strax  igjen  opgav.  Tilsidst  maatte  han  finde  sig  i  det 
Uundgaaelige,  og  for  at  søge  Adspredelse  for  Elskovssorgerne 
gav  han  sig  til  at  arbeide  med  en  Art  Raseri.  Han  tog 
atter  fat  paa  de  Studier  i  den  kanoniske  og  civile  Ret,  som 
han  med  Held  havde  paabegyndt  paa  Universitetet  i  Alcale, 
og  da  han  baade  Dag  og  Nat  hængte  over  Bøgerne,  opnaaede 
han  i  temmelig  kort  Tid  Graden  som  Doctor  i  begge  Retter 
(Doctor  utriusque  juris,  nemlig  baade  i  den  kanoniske  og  den 
civile  Ret). 

Mazarin  var  imidlertid  ikke  skabt  til  at  blive  Videnskabs- 
mand, og  han  studerede  langt  mindre  af  Tilbeielighed  end 
for  at  behage  sin  Beskytter,   OverfeltmarschaUen.      Saaledes 

stod  han  da  nu  i  en  Alder  af  tyve  Aar  i  Rom  uden  anden 
Hjælpekilde  end  sin  Forstand  og  uden  noget  tydeligt  ud- 
præget Kald.  Skjæbnen,  der  ofte  vælger  bedre  end  vi,  af- 
gjorde hans  Løbebane.  Paven  sendte  paa  denne  Tid  en  lille 
Armee  til  Lombardiet  for  efter  Aftale  med  Frankrige  og 
Venedig  at  hindre  Spanierne,  der  allerede  beherskede  det 
mailandske  Gebeet,  i  ogsaa  at  bemægtige  sig  Veltelin.  Fyr- 
sten af  Palæstrina,  der  var  af  Huset  Colonna,  dannede  et 
Regiment,  som  skulde  slutte  sig  til  de  pavelige  Tropper. 
Mazarin  var  ung,  fuld  af  Iver  og  Mod ;  han  havde  til  enhver 
Tid  viist  større  Tilbøielighed  for  Vaabenhaandværket  end  for 
at  beskjæftige  sig  med  Jurispiudens  og  Literatur.  Efter 
at  have  ledsaget  Abbed  Colonna  til  Spanien  ledsagede  han 
nu  en  anden  Colonna,  der  gav  ham  et  Compagni  i  sit  Re- 
giment, til  Armeen,  og  saaledes  blev  vor  unge  Doctor  i  ka- 
nonisk og  civil  Ret  pludselig  omskabt  til  Infantericapitain! 

Den  nye  Capitain  havde  ingen  Krigserfaring,  men  der, 
som  overalt  andetsteds,  viste  han  den  Klogt,  hvormed  han 
var  begavet,  og  han  udmærkede  sig  især  ved  den  Orden  og 
Disciplin,  han  tilveiebragte  i  sit  Compagni.  Man  sendte  ham 
vexelviis  i  Garnison  til  Loretto  og  Ancona,  og  begge  Steder 
nøiedes  han  ikke  med  at  opfylde  sine  Pligter,  men  gjorde 
sig  ogsaa  yndet  af  og  anseet  blandt  sine  Foresatte  ved  sine 
fine  Manerer  og  ved  at  klæde  sig  som  Adelsmand,  Noget, 
som  hans  Talent  og  hans  Lykke  i  Spil  satte  ham  istand  til. 

Den  pavelige  Armee  rykkede  snart  frem  mod  Mailand; 
den  blev  anført  af  den  anseete  General  Torquato  Conti,  som 
blev  ledsaget  af  den  apostoliske  Commissair,  Frants  Sachetti, 
en  Broder  til  Cardinalen  af  samme  Navn.  Til  Medhjælper 
havde  man  medgivet  Sachetti  en  temmelig  uduelig  Under- 
commissair.  Mazarin,  der  altid  lagde  Vind  paa  og  var  be- 
hændig til  at  indsmigre  sig  hos  de  Store,  havde  betjent  sig 
af  Fyrst  Palæstrinas  Beskyttelse  for  at  introducere  sig  hos 
Overcommissairen.  Denne  lagde  Mærke  til  den  unge  Capi- 
tains  Kløgt  og  Activitet;  han  anvendte  ham  med  Held  ved 

forskjellige  Leiligheder,  og  Mazarin  fordunklede  lidt  efter  lidt 
Undercommissairen  og  fortrængte  denne  fra  Sachettis  Tillid 
for  at  sætte  sig  selv  i  Stedet.  Han  paatog  sig  —  siger  en 
af  hans  italienske,  samtidige  Biographer  —  som  en  sand 
Proteus  de  meest  foranderlige  Skikkelser  og  vexlede  idelig 
Manerer  og  Sprog,  Han  talte  Spansk  med  de  Spanske,  Ita- 
liensk med  Italienerne  og  Fransk  med  Franskmændene,  og 
han  behagede  Alle  ved  sin  Hoflighed  og  sit  forekommende 
Væsen.  Han  syntes  at  være  allestedsnærværende;  overalt, 
hvor  Tjenesten  krævede  det,  saae  man  ham  med  korte  Mel- 
lemrum, snart  i  Turin,  snai't  i  Venedig,  Mailand  eller  Vel- 
telin.  Da  man  overdrog  ham  flere  Forretninger  med  den 
spanske  Gouverneur  over  det  mailandske  Gebeet,  Hertugen 
af  Feria,  lærte  han  at  kjende  den  spanske  Politik  med  dens 
Ærgjerrighed,  der  endnu  under  Forfaldet  var  den  samme 
som  tidligere  i  Magtens  Dage,  med  dens  Stolthed  og  Eæn- 
ker.  I  Veltelin  saae  han  for  første  Gang  en  fransk  Armee, 
i  Spidsen  for  hvilken  der  var  en  Chef,  værdig  til  at  anføre 
den:  den  tilkommende  Marschal  d'Estrées,  som  da  var  Mar- 
quis  af  Coeuvres  og  var  en  Hgesaa  dygtig  Militair  som  fiin 
Diplomat.  Mazarin  skaffede  sig  paa  denne  Maade  Underret- 
ning om  de  forskjellige  Interesser,  der  knyttedes  til  denne 
Krig,  og  det  er  saaledes  ikke  forbausende,  at  han,  da  han 
engang  underholdt  sig  med  sin  General,  Torquato  Conti,  talte 
saa  skjønsomt  til  denne  om  Sagernes  Stilling,  at  Generalen 
forlangte,  at  han  skulde  nedskrive,  hvad  han  havde  sagt,  og 
sendte  denne  Memoire  til  Kom,  hvor  man  blev  meget  til- 
freds med  den. 

Paa  denne  Tid  (den  sjette  August  1623)  blev  Cardinal 
Maffio  Barbioni  ophoiet  til  Pave  under  Navn  af  Urban  VIII 
(var  Pave  til  sin  Ded  den  ni  og  tyvende  Juli  1644).  — 
Da  denne  Mand  indsaae,  at  den  lille  Armee  i  Lombardiet 
kostede  umaadelige  Summer,  uden  at  den  dog  var  stærk  nok 
til  at  udrette  noget  Stort,  tog  han  den  Beslutning  at  aftakke 

den,  hvorpaa  den  apostoliske  Commissair  vendte  tilbage  til 

4* 


52  ^        Cardinal  Mazarins  TTngdom. 

Rom,  medtagende  Mazarin.  Nogen  Tid  efter  blev  Cardinal 
Sachetti  udnævnt  til  Cardinal-Legat  i  Ferrara;  til  at  føre 
Commandoen  over  Provindsens  Tropper  medgav  man  ham 
hans  Broder  Frants,  og  denne  undlod  ikke  at  føre  den  unge 
og  glimrende  Officeer,  der  nyligt  havde  tjent  ham  saa  godt, 
med  sig.  De  to  Brødres  Huus  blev  saa  at  sige ,  ogsaa  Ma- 
zarins, og  det  var  ham,  som  under  Frants  Sachettis  Navn 
i  Virkeligheden  udøvede  den  militære  Myndighed  i  Hertug- 
dømmet Ferrara. 

Denne  dunkle  Skueplads  kunde  imidlertid  ikke  tilfreds- 
stille Mazarins  Talent  og  Ærgjerrighed.  »Han  kom  ofte  til 
Rom,  og  efter  sin  Sædvane  søgte  han  at  introducere  sig  hos 
de  Mægtige.  Dagens  Mægtige  vare  Barberini'erne,  den  hel- 
lige Faders  Neveuer,  hvoraf  den  yngste,  Thaddeus,  senere 
ægtede  Anna  Colonna  og  blev  Præfect  i  Rom,  den  næste, 
Cardinal  Anton,  senere  spillede  en  temmelig  betydelig  Rolle 
i  Mazarins  Liv,  og  den  ældste,  Frants,  saa  at  sige  stod  i 
Spidsen  for  den  pavelige  Regjering  under  den  almindelige 
Benævnelse:  j>Cardinal-Neveuen«.  Mazarin  ønskede  levende 
at  træde  i  Cardinal  Antons  Tjeneste,  men  de  talrige  Hof- 
mænd,^ som  omgave  Cardinalen,  lagde  Hindringer  i  Yeien 
for  den  unge  Officeer,  i  hvem  de  opdagede  en  frygtelig  Med- 
beHer.  —  Der  fortælles,  at  den  berømte  Cardinal  Guido 
Bentivoglio  var  en  af  de  høie  Herrer,  hvis  Gunst  det  lyk- 
kedes Mazarin  at  vinde,  og  denne,  der  havde  været  pavelig 
Nuntius  i  Flandern  og  Frankrige,  men  nu  ved  Siden  af  den 
franske  Gesandt  varetog  Frankriges  Interesser  i  Rom,  var 
sikkert  den  bedste  Ven,  en  ung  Mand  kunde  støde  paa,  og 
fuldkommen  istand  til  at  skimte  Talentet  og  bane  det  Vei. 
Ifølge  en  Gesandtskabsberetning  fra  den  venetianske  Gesandt 
i  Rom,  en  Beretning,  der  dog  ikke  er  aldeles  authentisk, 
skjøndt  ikke  usandsynlig,  vai  Mazarin  i  dette  Tidsrum  af 
sit  Liv  (fra  1623—28)  i  Bentiovoglios  Tjeneste  eller  dog  i 
det  Mindste  denne  Cardinals  erklærede  Yndling,  og  Benti- 
voglio  skal  ifølge  samme  Beretning  have  præsenteret  ham 

for  Cardinal-Ministeren,  Frants  Barberini,  med  de  Ord:  »Jeg 
giver  Dem  ham,  fordi  jeg  ikke  er  værdig  til  at  beholde 
ham.  Idet  jeg  giver  Dem  denne  Foræring,  troer  jeg  at  be- 
frie mig  for  en  Deel  af  de  Forbindtligheder,  jeg  skylder  en 
berømt  Familie.«  —  Cardinal-Ministeren,  der  blev  overra- 
sket over  denne  Compliment,  da  han  endnu  ikke  havde  hort 
Tale  om  den  unge  Mazarin,  svarede :  »Jeg  tager  med  Glæde 
imod  ham,  da  han  kommer  fra  Deres  Haand,  men  siig  mig, 
hvortil  De  troer,  han  egner  sig.«  »Til  Alt  uden  Undta- 
gelse«, sagde  Bentivoglio.  »I  saa  Fald«,  vedblev  Barberini, 
»kunne  vi  ikke  gjore  bedre  end  at  sende  ham  til  Lombardiet 
med  Cardinal  Ginetti:  vi  trænge  til  en  virksom  Mand  ved 
Siden  af  ham.  Tal  til  ham  derom  paa  mine  Vegne.«  — 
Bentivoglio  overtog  villigt  denne  Commission,  og  Ginetti 
medtog  den  unge  Mazarin  i .  Egenskab  af  Legationssecretair. 
Ifølge  denne  Fortælling  skulde  det  altsaa  have  været 
under  en  af  den  hellige  Stols  dueligste  Diplomaters  Auspicier 
at  Mazarin  traadte  ind  i  Diplomatiet,  men  den  almindelige 
Beretning  derom  er  mere  naturlig  og  finder  større  Tiltro. 
Da  nemlig  det  store  montferrat'ske  og  mantua'ske  Spørgsmaal 
reiste  sig,  bestræbte  det  pavelige  Hof  sig  for  at  besværge 
det  blodige  Uveir,  der  forberededes,  og  til  at  repræsentere 
sig  under  disse  vanskelige  Omstændigheder  valgte  det  den 
Mand,  som  bedst  kj endte  de  forskjellige  Magter  i  Øvreitalien 
i  Henseende  til  deres  Interesser  og  Planer,  da  han  tidligere 
havde  udført  et  lignende  Hverv  sammesteds.  Denne  Mand 
var  ikke  Cardinal  Ginetti,  men  Frants  Sachetti.  Den  tidli- 
gere apostoliske  Commissair  blev  udnævnt  til  overordentlig 
Nuntius*)  i  Mailand  og  Turin,  og  han  forlangte,  at  man 
skulde  medgive  ham  som  Secretair  den,  hvis  Talent  han 
kjendte  saa  godt:  hans  unge  Ven,  Doctor  utriusque  juris  og 
Capitain  Mazarin.     Saaledes  betraadte  Mazarin  efter  alleH- 


')    Dette  er  som  bekjendt  Navnet  paa  de  pavelige  Gesandter. 

storikeres  (Benedetti,  Priorato  o.  s.  v.)  Vidnesbyrd  i  Aaret 
1 628,  i  en  Alder  af  sexogtyve  Aar,  den  Løbebane,  hvortil 
han  var  født,  og  hvori  han  har  skabt  sig  et  udødeligt  Navn. 
Vincentius  II,  Hertug  af  Mantua  og  Montferrat,  stod  i 
Begreb  med  at  doe  uden  Børn,  kun  efterladende  sig  en  Bro- 
derdatter (Maria,  Datter  af  Frants  IV  af  Mantua  og  Mar- 
grethe, en  Datter  af  Carl  Emanuel  I  af  Savoyen),  hvis  Ret 
til  Succession  svækkedes  ved  hendes  Kjøn.  Efter  hende  var 
Carl  I  af  Gonzaga,  hvis  Fader,  Ludvig,  havde  opslaaet  sin 
Bopæl  i  Frankrige  og  ved  at  ægie  Henriette,  Datter  af 
og  eneste  Arving  efter  Hertug  Frants  af  Nevers,  Rethel  og 
Htimiéres,  var  kommen  i  Besiddelse  af  disse  franske  Lande, 
den  nærmeste  Slægtning.  Carls  Ret  var  soleklar,  men  da 
denne  Ret  gav  en  tilsyneladende  fransk  Prinds  en  italiensk 
Krone,  bestred  Spanien  den  og  opstillede  en  anden  Præten- 
dent, nemlig  den  længere  ude  med  Huset  Gonzaga  beslæg- 
tede Hertug  Ferdinand  II  af  GuastaUa,  og  ogsaa  Carl  Emanuel 
fornyede  sine  tidligere  Fordringer  paa  Montferrat  (Aaret  efter 
Frants  IV's  Død  (1612)  havde  han  besat  Montferrat  paa  sine 
egne,  ikke  paa  sin  Datterdatters  Vegne  og  var  derved  kom- 
men i  en  temmelig  langvarig  Krig  med  Spanien.)  Frankrige 
svigtede  imidlertid  ikke  Hertugen  af  Nevers,  og  Richelieu 
viste  her  sin  sædvanlige  Behændighed  og  Kraft,  skjøndt  han 
paa  samme  Tid  havde  en  haard  Dyst  at  bestaae  mod  Hugue- 
notterne,  der  efter  hans  Mening  altfor  meget  dannede  en 
Stat  i  Staten.  En  fransk  Agent  blev  i  al  Hemmelighed  af- 
sendt til  Mantua  og  overtalte  den  døende  Hertug  Vincentius 
til  selv  at  erkjende  Carl  af  Gonzaga  for  sin  Arving  paa  den 
Betingelse,  at  deimes  ældste  Søn,  den  unge  Hertug  af  Rethel, 
skulde  ægte  Prindsesse  Maria  af  Mantua,  saa  at  alle  lovlige 
Fordringer  paa  de  to  Hertugdømmer  Mantua  og  Montferrat 
kunde  smelte  sammen.  Vincentius  II  tog  med  Glæde  mod  et 
Forslag,  der  sikkrede  hans  høitelskede  Broderdatter  den  her- 
tugelige Krone;  han  erklærede  Hertugen  af  Nevers  for  sin 
Arving  og  Efterfølger,  velsignede  paa  sin  Dødsseng  Ægte- 

skabet  mellem  sin  Niece  og  den  unge  Hertug  af  Rethel  og 
døde  nogle  Timer  efter  (den  sex  og  tyvende  December  1627). 
Den  næste  Dag  blev  Carl  af  Gonzaga,  Hertug  af  Nevers, 
proclameret  som  Hertug  af  Mantua  og  Montferrat,  og  han 
selv  kom  nogle  Dage  senere  til  sine  nye  Stater  og  tog  dem 
uden  Vanskelighed  i  Besiddelse.  Saaledes  aabnedes  Aaret 
1628.  — 

Carl  af  Gronzaga  tilhørte  en  af  Italiens  ældste  og  be- 
rømteste Familier  og  havde  nu  tillige  faaet  sin  Søn  formæ- 
let med  en  italiensk  Prindsesse.  Ogsaa  i  Frankrige  havde 
han,  som  vi  have  hort,  betydelige  Grodser,  og  han  efterlod 
desuden  der  en  endnu  kostbarere  Skat:  sine  tre  beundrings- 
værdige Døttre,  hvoraf  den  ene  allerede  var  Abbedisse,  og  den 
anden,  den  skjønne  Maria  Gonzaga,  som  bekjendt  senere 
blev  Dronning  af  Polen,  efterat  Ludvig  XHFs  Broder  Gaston 
forgjæves  havde  søgt  at  vinde  hendes  Haand,  Noget,  hans 
Moder,  der  havde  udtænkt  et  andet  Ægteskab  for  ham, 
modsatte  sig.  Maria  af  Medici  nøledes  ikke  med  at  pro- 
testere mod  Gastons  Formæling  med  Maria  Gonzaga,  men 
lod  endog,  for  at  gjøre  den  umulig,  Prindsessen  tilligemed 
hendes  Moder  fængsle  og  bringe  til  Vincennes.  Paa  denne 
Maade  indtraadte  i  Aaret  1630  det  besynderlige  Tilfælde,  at, 
medens  Kong  Ludvig  XEI  drog  til  Italien  for  at  sikkre 
Hertug  Carl  I  Besiddelsen  af  Mantua  og  Montferrat,  for- 
fulgte derimod  hans  Moder,  som  idetmindste  formelt  fore- 
stod Kegjeringen  i  Frankrige,  ved  Politiets  Hjælp  den  samme 
Hertugs  Gemalinde  og  Datter.  Carl  af  Gonzagas  tredie 
Datter  var  den  noksom  berømte  Anna  af  Gonzaga,  hvem  den 
bekj endte  Cardinal  Ketz  og  Bossuet  have  gjort  udødelig. 

Imidlertid  stemmede  de  Interesser,  Carl  af  Gonzaga  be- 
holdt i  Frankrige,  fuldstændigt  med  de  italienske  Fyrsters 
Interesser  og  Pligter.  Frankrige  havde  i  Virkeligheden  kun 
eet  Krav  hiinsides  Alperne,  og  dette  Krav  faldt  sammen 
med  Italiens  Ønsker  og  Forhaabninger :  ikke  at  finde  sig  i, 
at  den  Green  af  Huset  Østerrige  (Habsburgerne),  som  her- 

skede  i  Spanien,  gjorde  nye  Erobringer  og  dominerede  paa 
Halvøen,  medens  den  anden  Green  (i  Østerrige)  beklædte 
Keiserthronen.  Det  var  allerede  for  meget  i  Prankriges  Øine, 
at  Spanien  besad  Sardinien  og  Sicilien,  Neapel  og  det  Mai- 
landske. 

Paven  var  da  Italiens  sande  Eepræsentant;  han  alene 
var  uinteresseret.  Urban  VIII  tænkte  ikke  paa  at  udvide 
det  pavelige  Gebeet.  Hans  eneste  Tanke,  Christenhedens 
Pader  værdig,  var  Pr  eden  og,  saavidt  det  stod  til  ham,  For- 
mindskelse af  det  fremmede  Aag.  Han  stod  derfor  ogsaa 
tilligemed  Republiken  Venedig  i  Porbund  med  Prankrige,  og 
selv  om  Carl  af  Gonzaga  ikke  havde  havt  aabenbar  Ret, 
vilde  han  dog  kun  nødigt  have  seet  en  spansk  IJndersaat 
eller  Tjener  som  Hertug  i  Mantua. 

Der  var  imidlertid  en  Person,  som  nærede  ganske  andre 
Planer:  det  var  Hertug  Carl  Emunuel  I  af  Savoyen,  som 
kun  kj endte  een  Interesse,  nemlig  sit  Huses,  og  kun  for- 
fulgte et  eneste  Maal,  nemlig  sine  Staters  Porstørrelse,  lige- 
gyldigt paa  hvis  Bekostning,  og  om  det  skete  med  Rette 
eUer  med  Urette.  Allerede  under  de  ligueske  Uroligheder  i 
Prankrige  paa  Henrik  IV's  Tid  havde  han  uden  mindste  Paa- 
skud og  med  Poragt  for  al  Polkeret  midt  under  Preden 
kastet  sig  over  Marquisatet  Saluzzo,  som  en  høitidelig  Trac- 
tat  tilsikkrede  Prankrige,  alene  fordi  dette  Marquisat  laa  ham 
beleiligt.  Næppe  havde  Henrik  IV  i  Vervins  sluttet  Fred 
med  Philip  II  af  Spanien  (1598),  for  han  reiste  alvorlige 
Indsigelser  mod  dette  Ran.  Carl  Emanuel  havde  gjort  x\lt 
for  at  omgaae  dem,  og  gaaende  over  fra  Vold  til  List  var 
han  selv  kommen  til  Paris  (1600)  for  at  besnære  Henrik 
med  tomme  Ord.  Den  franske  Konge  havde  derpaa  med 
Vaabenmagt  maattet  tvinge  ham  til  at  give  efter,  og  skjøndt 
Henrik  IV  i  mindre  end  tre  Maaneder  havde  besat  hele  Sa- 
voyen, var  han  dog  ædelmodig  nok  til  i  Tractaten  til  Lyon 
at  overlade  Carl  Emanuel  det  omtvistede  Marquisat  mod 
istedetfor  at  erholde  Landskaberne  la  Bresse  Bugencay,  Val 

Romay  og  Alt,  hvad  der  tilhørte  Hertugen  paa  Bredderne 
af  Rhone  fra  Genfs  Porte  af,  ogsaa  Landskabet  Gex.  Carl 
Emanuel  burde  have  været  tilfreds  hermed,  thi  han  havde 
styrket  og  befæstet  Piemont  ved  dette  Bytte,  men  hans 
Ærgjerrighed  lod  ham  ingen  Ro,  og  hver  Gang  der  udklæk- 
kedes en  eUer  anden  slet  Plan  mod  de  Franske,  havde  han 
altid  sin  Haand  med  i  Spillet.  Det  var  fornemmelig  ham, 
som  ved  sine  Rænker  ledede  den  bekj  endte  Marschal  Biron 
i  Ulykke,  og  senere  tog  han  virksom  Deel  i  alle  de  Com- 
plotter,  der  smeddedes  i  Europa  for  at  styrte  Richelieu  og 
svække  Frankrige.  At  han  i  Aaret  1 6 1 3  besatte  Montferrat, 
og  det  ikke  for  sin  Datterdatter  Maria  Gonzaga,  men  i  den 
Hensigt  selv  at  beholde  Landet,  have  vi  allerede  hørt.  Efter 
en  længere  Kamp  mod  Spanien  havde  han  imidlertid  den- 
gang været  nodt  til  igjen  at  rømme  Montferrat,  men  nu 
efter  Vincentius  II's  Død  troede  han,  Øieblikket  var  kommet 
til  paany  at  besætte  dette  skjomie  Landskab.  I  dette  Øie- 
med  indsaae  han,  at  han  maatte  traÆe  en  Forstaaelse  med 
Italiens  to  dødelige  Fjender.  Han  betænkte  sig  imidlertid 
ikke  et  Øieblik,  og,  medens  Keiser  Ferdinand  II  under  Paa- 
skud af,  at  Mantua  var  et  af  Keiserriget  afhængigt  Lehn, 
negtede  Carl  af  Gonzaga  Forlehningen  dermed,  opkastede  sig 
til  Dommer  over  hans  og  hans  Medbeilers,  Ferdinand  af  Gua- 
stallas  Rettigheder  og  —  indtil  den  endelige  Dom  faldt  — 
erklærede  Hertugdømmet  Mantua  under  Beslag,  undertegnede 
Carl  Emanuel  med  den  spanske  Statholder  i  Mailand,  Gon- 
zales  af  Cordova,  en  Tractat  om  at  dele  Montferrat.  Her- 
tugen valgte  for  sig  den  Deel  af  denne  store  og  skjønne 
Provinds,  som  stødte  nærmest  op  til  Piemont.  Spanien  skulde 
derimod  have  Byen  og  Fæstningen  Casale,  der  paa  den  Tid 
tilligemed  Mantua  blev  betragtet  som  den  stærkeste  Fæst- 
ning i  Øvreitalien. 

Som  Følge  af  denne  Tractat  forlode  to  Armeer  den  fem 
og  tyvende  Februar  1628  Turin  og  Mailand  og  udbredte  sig 
som  en  Strøm  over   Montferrat,    medens  Keiseren  derimod 

foreløbigt  uøiedes  med  at  protestere  mod  Carl  af  Gonzagas 
Besiddelsestagen  og  med  at  indlede  en  af  de  sædvanlige 
langsomme  tydske  Processer.  Carl  Emanuel  besatte  i  en 
Fart  den  Deel  af  Montferrat,  som  han  ved  Delingstractaten 
havde  tiltænkt  sig  selv;  dog  forsvarede  Trino  sig  tappert, 
men  Carl  Emanuels  ældste  Søn,  Prindsen  af  Piemont,  Victor 
Amadæus  tvang  dem  omsider  til  at  overgive  sig.  Derimod 
gik  det  ikke  saa  let  for  Gonzales  af  Cordova  med  at  erobre 
Casale.  Han  havde  vel  bestukket  en  italiensk  Officeer  i 
denne  Fæstning  ved  Navn  Spadino  til  at  overgive  den,  men 
Sammensværgelsen  blev  opdaget,  og  Forræderen  blev  styrtet 
ned  fra  Toppen  af  Skandserne.  Hertugen  af  Mantua  havde 
kastet  fire  Tusinde  Mand  af  sine  bedste  Tropper  ind  i  Ca- 
sale, men  denne  Styrke  var  for  lille  til  i  Længden  at  kunne 
holde  Fæstningen. 

Saaledes  stode  Sagerne,  da  Urban  VIII  besluttede  at 
forsøge  en  Mægling.  Den  overordentlige  Nuntius,  Frants 
Sachettis  Mission  var  meget  vanskelig.  Han  skulde  gjøre 
det  begribeligt  for  Gonzales  af  Cordova,  at  Spanien  ikke 
havde  store  Sager  at  vinde  ved  en  Krig,  der  hovedsagelig 
vilde  falde  ud  til  Fordeel  for  Hertugen  af  Savoyen,  som 
i  Overeensstemmelse  med  sine  velbekj endte  Planer,  efter 
først  at  have  taget  de  tre  Fjerdedele  af  Montferrat,  ogsaa 
engang  vilde  tage  Kesten  og  angribe  Casale.  Der  kunde 
fremdeles  ikke  være  Tale  om  at  forestille  Carl  Emanuel, 
hvilken  Forbrydelse  han  begik  mod  sit  italienske  Fædreland 
ved  at  overlevere  Mantua  til  Keiserriget  og  Casale  til  Spa- 
nien —  thi  et  saadant  Sprog  vilde  Hertugen  af  Savoyen  slet 
ikke  have  forstaaet;  men  man  kunde  haabe  at  gjøre  større  Ind- 
tryk paa  ham  ved  at  forestille  ham,  at  han  ved  at  introducere 
Østerrigerne  og  Spanierne  i  Italien  kaldte  en  ny  Udlænding, 
Kongen  af  Franklige,  derind,  og  at  denne  for  at  hjælpe  Carl  af 
Gonzaga  muligt  nok  kunde  falde  paa  paany  at  bemægtige 
sig  Savoyen  (ligesom  tidligere  Henrik  IV}  samt  vilde  være 
meget  fristet  til  denne  Gang  at  beholde  det.  —  Endelig  — 

Og  det  var  vel  lettere,  men  fuldkomment  ligesaa  nødvendigt  — 
maatte  Frants  Sachetti  endnu  søge  at  bevæge  Hertugen  af 
Mantua  til  at  gj  øre  Indrømmelser,  enten  i  Penge  eller  i  Land, 
for  at  afvæbne  alle  hans  Fjender. 

Paa  alle  Sider  var  der  saaledes  umaadelige  Vanskelig- 
heder forbundne  med  Sachettis  Mission,  men  Maalet  var 
retfærdigt  og  stort.  For  at  naae  det  udfordredes  der  en 
overordentlig  Activitet  og  Behændighed,  men  her  var  Maza- 
rin just  paa  sin  rette  Hylde.  Han  havde  et  stærkt  Helbred 
og  var  istand  til  at  underkaste  sig  alle  Anstrengelser  og 
idelig  at  færdes  paaVeiene  mellem  Mailand,  Mantua,  Casale 
og  Turin.  Sachetti,  der  elskede  ham,  gav  ham  gjerneLei- 
lighed  til  at  udmærke  sig,  og  den  lykkelige  Secretairs  gode 
Stjerne  vilde  endog,  at  Nuntiussen,  efter  at  have  erfaret  sin 
Broders,  Cardinalens,  Død  og  efter  selv  at  være  falden  i  en 
Sygdom,  vendte  tilbage  til  Kom  og  overlod  Mazarin  sine 
Fuldmagter.  De  tidligt  modnede  Talenter,  han  nu  aflagde 
Prøve  paa,  forøgede  hans  Ey  og  vandt  ham  den  hellige  Fa- 
ders Tillid.  Det  lykkedes  den  unge  Diplomat  at  blive  vel 
modtaget  af  Hertugen  af  Savoyen,  men  derimod  kunde  han 
ikke  borttage  det  Slør,  som  Ærgjerrigheden  havde  lagt  over 
Hertugens  Øine.  Mazarin  tilbød  forgjæves  i  Hertugen  af 
Mantuas  Navn  Carl  Emanuel  store  Pengesummer,  ja  endog 
Fæstningen  Trino,  dersom  han  vilde  samtykke  i  at  skille 
sig  fra  Spanien  ogKeiseren.  Det  var  forgjæves,  at  Mazarin 
bestræbte  sig  for  at  gjøre  Carl  Emanuel  begribeligt,  at  det 
af  den  legitime  Eiers  Haand  at  modtage  en  saa  vigtig  By 
som  Trino,  der  for  bestandigt  vilde  blive  knyttet  til  hans 
Stater  og  engang  vilde  bane  ham  Vei  til  hele  Montferrats 
Besiddelse,  vilde  være  langt  fordeelagtigere  for  ham  end  at 
indlade  sig  paa  en  Krig,  hvis  Udfald  let  kunde  komme  til 
at  staae  i  grel  Modsætning  til  den  Maade,  hvorpaa  den  var 
begyndt,  naar  en  fransk  Armee  overskred  Alperne.  —  Carl 
Emanuel  foretrak  at  sætte  Alt  paa  Spil  for  at  vinde  Alt, 
hvortil  ogsaa  den  Omstændighed  bidrog,  at  han  i  dette  Øie- 

blik  mindre  frygtede  for  Frankrige,  som  just  da  havde  en 
haard  Ned  at  knække  i  Beleiringen  af  La  Kochelle,  Hugue- 
notternes  faste  Tilflugtssted,  der  blev  forsvaret  af  hele  Pro- 
testantismens Vaabenkrait  og  af  de  engelske  Flaader.  Inden 
La  Rochelle  blev  erobret,  haabede  han  nemlig,  at  Casale 
skulde  være  falden  i  Spaniernes  Magt,  og  D  elingstractaten 
fuldbyrdet,  og  han  stolede  paa,  at  Eichelieu  ikke  vilde  fore- 
tage Noget  i  det  mantuaske  Spørgsmaal,  saalænge  La  Ro- 
chelle endnu  var  i  Huguenotternes  Besiddelse,  og  det  uagtet 
Richelieu,  da  han  foran  La  Rochelle  havde  faaet  Underret- 
ning om  Hertugen  af  Savoyens  Forræderi,  havde  skyndt  sig 
at  afsende  en  af  sine  bedste  Officerer,  Brigadegeneral  Guron, 
til  Turin  for  at  protestere  mod  Montferrats  Besættelse  og 
erklære  Carl  Emanuel,  at  Frankrig  ikke  vilde  svigte  Hertu- 
gen af  Mantua,  men  skulde  vide  at  forsvare  eller  at  hævne 
ham.  Guron  havde  ikke  større  Held  med  sine  Forestillinger 
og  Raad  end  Mazarin  med  sine.  Carl  Emanuel  var  aldeles 
forblindet  af  Ærgjerrighed  og  holdt  fast  ved  sin  Beslutning. 
Det  store  Spørgsmaal  var  da,  hvilken  af  de  to  Fæst- 
ninger, La  Rochelle  og  Casale,  der  kunde  holde  sig  længst, 
og  hele  Europa  havde  sit  Blik  fæstet  paa  disse  to  Byer. 
Det  er  bekjendt,  med  hvilken  Standhaftighed  og  Kraft  Ri- 
chelieu i  Midten  at  1628  drev  paa  La  Rochelles  Beleiring, 
idet  han  dog  til  samme  Tid  tilbød  Huguenotterne  en  hæder- 
lig Capitulation,  udstrakt  Amnesti  og  Religionsfrihed,  kort 
sagt  Alt  med  Undtagelse  af  Retten  til  at  danne  en  Stat  i 
Staten  og  appellere  til  Udlandet  i  indre  Tvistigheder.  Don 
Gonzales  udviste  hverken  den  samme  Dygtighed  eller  Energi 
ved  Casales  Beleiring,  og  denne  By  fik  desuden  en  uventet 
Undsætning  i  endeel  franske  Adelsmænd,  der  paa  denne  Tid 
vare  spredte  over  Italien,  og  hvem  det  lykkedes  at  kaste 
sig  ind  i  Fæstningen.  Derimod  mislykkedes  et  Forsøg  af 
Richelieu  paa  directe  at  komme  Hertugen  af  Mantua  til 
Hjælp.  Han  havde  nemlig  forskaffet  Hertug  Carl  anseelige 
Pengesummer,  hvormed  Marschal  Uxelles  hvervede  ca.  tolv 

Tusinde  Schweitsere  og  andre  Leietropper  for  at  bryde 
igjennem  de  italienske  Passer.  Istedetfor  imidlertid  at  rykke 
hurtigt  frem  opholdt  Uxelles  sig  altfor  længe  i  Dauphiné 
hvis  Statholder,  Hertugen  af  Crequi,  desuden  af  Skinsyge 
understøttede  ham  slet,  og  da  han  endelig  blev  nødt  til  at 
bryde  op,  havde  Carl  Emanuel  og  Victor  Amadæus,  der 
begge  vare  store  Feltherrer,  besat  Passerne  med  en  betyde- 
lig Styrke.  Ethvert  Forsøg  af  Uxelles  paa  at  fortrænge  den 
savoyanske  Hær  mislykkedes,  og  hans  Hær  maatte  tilsidst 
efter  at  have  lidt  store  Tab  opløses. 

Den  første  November  1628  faldt  La  Rochelle  imidler- 
tid i  den  franske  Konges  Magt,  medens  derimod  Casale 
endnu  stedse  holdt  sig  tappert,  forsvaret  af  den  ovennævnte 
Greneralmajor  Guron,  der  fra  Turin  havde  begivet  sig  til 
Casale  og  der  overtaget  Commandoen,  da  dens  tidligere  Com- 
mandant,  den  tappre  Beuvron,  var  falden  i  et  Udfald,  som 
han  havde  foretaget  af  Glæ.de  over  Efterretningen  om  La 
Rochelles  Fald. 

Richelieu  havde  nu  faaet  frie  Hænder  og  kunde  alvor- 
ligt tænke  paa  at  undsætte  Hertugen  af  Mantua.  Det  lyk- 
kedes ham  tiltrods  for  Enkedronningens,  Maria  af  Medici's,  og 
Dronning  Annas  Modstand  at  faae  Ludvig  XIII  til  fra  Pa- 
ris at  udstede  et  kongeligt  Brev  af  sex  og  tyvende  Decem- 
ber 1 628,  hvori  han  takkede  Casale  for  det  heltemodige  For- 
svar og  lovede  hurtige  Undsætning.  Denne  lod  heller  ikke 
længe  vente  paa  sig.  Richelieu  lod  en  Deel  af  den  Hær, 
der  havde  beleiret  La  Rochelle,  blive  tilbage  for  at  bekæmpe 
Hertugen  af  Rohan,  der  i  Spidsen  for  de  Reformeerte  fort- 
satte Krigen  i  Lauguedoc,  Dauphiné  og  Provence,  og  med 
den  anden  Deel  brød  han  midt  i  Vinterens  Hjerte  op  mod 
Piemont.  Han  benyttede  Enkedronningens,  Dronningens 
og  de  øvrige  Modstanderes  Rænker  for  at  forhindre  en 
Krig  med  Spanien  til  at  drage  Ludvig  XIII  med  sig  til 
Hæren,  hvor  han  havde  ham  under  bestandig  Opsigt,  og 
uden  at  afvente  de  Underhandlingers  Udfald,  som  han  havde 

indledet  med  den  underfundige  Carl  Emauuel  om  Gjennem- 
marschen  igjennem  de  savoyanske  Passer,  marscherede  han 
i  den  haardeste  Vintertid  over  Passet  Geniévre  og  angreb 
Hertugen  i  hans  Forskandsninger  ved  Chaumont.  De  fjendt- 
lige Skandser  bleve  tagne,  og  den  franske  Hær  naaede,  trods 
den  frygtelige  Kulde  og  Veiens  Ufremkommelighed,  den 
sjette  Marts  1629  Byen  Suså.  Her  ventede  Carl  Emanuel 
og  hans  Søn  Victor  Amadæus  (hvilken  Sidste  kort  iforveien 
havde  ægtet  Ludvig  XIII's  Søster,  Christine  af  Frankrige), 
bagved  deres  Skandser  paa  den  franske  Hær.  Det  kom 
samme  Dag  til  en  heftig  Træfning,  og  hvor  tappert  end 
Hertugen  og  hans  Søn  kæmpede,  saa  seirede  dog  de  Franske, 
anførte  af  Kongen  selv  og  af  Mænd  som  Marschallerne  Cre- 
quy,  Schomberg  og  Bassompierre,  der  styrtede  sig  mod  Bar- 
rikaderne som  simple  Soldater.  Hertugen  af  Savoyen  var 
selv  nær  bleven  taget  tilfange  af  Grev  de  Treville,  og  den 
næste  Dag  overrakte  Suså  Kongen  sine  Nøgler.  Efter  Træf- 
ningen kappedes  Richelieu  og  Carl  Emanuel  med  hinanden 
i  politisk-diplomatiske  Kunster.  Hertugen  sendte  sin  Søn, 
Ludvig  XIII's  Svoger,  til  den  franske  Leir,  hvor  Freden  i 
Suså  blev  sluttet.  Carl  Emanuel  erholdt  biUige  Betingelser, 
men  maatte  indrømme  Franskmændene  Citadellet  i  Suså  og 
San  Franzescos  Borg  som  Pant.  Fredsbetingelserne  bestode 
i,  at  Hertugen  maatte  tilstaae  de  Franske  fri  Gjennemmarsch 
gjennem  sine  Passer  og  forsyne  dem  med  Levnetsmidler 
underveis;  han  maatte  desuden  finde  sig  i  at  slutte  et  For- 
bund med  Frankrige,  Paven,  Venetianerne  og  Hertugen  af 
Mantua  om  at  tvinge  Spanien  til  at  ophæve  Casales  Belei- 
ring.  Derimod  forpligtede  den  franske  Konge  sig  til  at 
skaffe  ham  Trino  og  Godser  i  Montferrat,  som  aarligt  ind- 
bragte femten  Tusinde  Ducater. 

Efter  Fredsslutningen  i  Suså  brød  et  fransk  Armeecorps 
op  til  Casales  Undsætning,  men  ved  dets  Nærmelse,  Natten 
mellem  den  femtende  og  sextende  Marts,  ophævede  Don  Gon- 
zales  Beleiringen,    og  Richelieu   vendte,    efter  først  ved  en 

Tractat  af  nittende  April  at  have  dannet  en  Art  italiensk 
Confoederation,  bestaaende  af  Paven,  Hertugen  af  Mantua, 
Venedig  og  Hertugen  af  Savoyen,  under  fransk  Garanti  og 
efter  at  have  efterladt  en  fransk  Besætning  i  Suså  trium- 
pherende  tilbage  til  Frankrige. 

Mazarin  havde  under  alle  disse  Begivenheder  havt  Lei- 
lighed  til  som  Urban  YHI's  Chargé  d'Affaires  nærved  at  be- 
tragte alle  de  vidunderlige  Fremskridt,  Richelieu  i  mindre 
end  et  Aar  havde  opnaaet  ved  sit  Talent,  Mod  og  Energi. 
Han  har  uden  Tvivl  beundret  Frankriges  Magt,  men  til  samme 
Tid  erkjendt,  at  denne  Magtfylde  fornemmelig  skrev  sig  fra 
dets  beundringsværdige  Premierminister.  Formodentlig  har 
han  allerede  da  fattet  det  Ønske  at  træde  i  Frankriges  Tje- 
neste og  stifte  et  nærmere  Bekjendtkab  med,  Richelieu,  og 
Ønsket  skulde  gaae  i  Opfyldelse,  hurtigere,  end  han  maaskee 
anede !  — 


IL 

Man  skulde  have  troet,  at  Hertugen  af  Savoyen  vilde 
have  følt  sig  tilfreds  efter  at  have  erhvervet  Trino  og  be- 
tydelige Indtægter  i  Montferrat,  og  loyalt  opfyldt  de  høitide- 
lige,  tractatmæssige  Forpligtelser;  men  Aaret  1629  var 
næppe  tilende,  før  han  allerede  havde  traadt  dem  under 
Fødder  og  paany  indgaaet  et  Forbund  med  Spanien  og  Kei- 
seren.  Den  spanske  Konge  havde  ikke  billiget  Gonzales' 
Rømning  af  Montferrat  og  sendte  den  fra  Krigene  i  Flandern 
og  Tydskland  saa  berømte  Feltherre,  Ambrosius  Spinola, 
som  Vicekonge  til  Mailand.  Spinola  ankom  til  Mailand  just 
i  det  Øieblik  (August  1629),  da  Richelieu  havde  faaet  den 
indre  Tvist,  der  i  et  Aarhundrede  havde  tæret  paa  Frankriges 
Kraft,  bilagt  ved  Naadesedictet  af  Nismes,  der  gav  Prote- 
stanterne samme  Friheder  som  det  nautiske  Edict  af  1598. 
Keiseren  var  paa  samme  Tid  uforsigtig  nok  til  i  Tillid  til 
den  med  Danmark   sluttede   Lybekker-Fred    at   beordre   en 

Deel  af  Wallensteins  frygtelige  Leietropper  til  Italien  under 
Anførsel  af  General  Colalto,  der  rykkede  ind  i  Hertugdøm- 
met Mantua  og  leirede  sig  om  Soen  ved  Staden  af  samme 
Navn. 

Venedig  og  Mantua,  der  saaledes  vare  directe  truede, 
anraabte  Frankrige  om  Hjælp,  idet  de  beraabte  sig  paa  Trac- 
taten  i  Suså.  Urban  VIII  rørte  sig  ligeledes,  skjøndt  han 
ligesaa  lidt  ønskede  Franskmænd  i  Italien  som  Spaniere  og 
østerrigere  og  kun  vilde  bruge  Hine  til  at  fordrive  disse. 
Han  besluttede  atter  at  forsøge  en  Mægling  og  for  at  skaffe 
denne  større  Vægt  dannede  han  et  stort  Gesandtskab,  i  Spid- 
sen for  hvilket  han  satte  en  af  sine  Neveuer,  Anton  Barbe- 
rini,  som  Cardinal-Legat.  Under  ham  stod  som  apostolisk 
Nuntius  Pancirolo,  der  siden,  i  1643,  blev  Cardinal  og  undei* 
Innocents  X  Statssecretair.  Disse  to  Mænd  adjungerede 
han  Mazarin  med  Titel  af  Legationssecretair,  idet  han  al- 
lerede nu  ansaae  den  unge  Diplomats  Nærværelse  for  uund- 
værlig ved  enhver  Underhandling  i  Øveritalien.  Paven  tog 
ikke  feil :  Pancirolo,  der  holdt  sig  altfor  meget  til  Formerne, 
havde  intet  Held  med  sig,  og  GardinaUegaten  var  fornuftig 
nok  til  at  støtte  sig  til  Mazarin,  saa  at  denne  endnu  en 
Gang  blev  Sjælen  i  det  pavelige  Gesandtskab.  Og  aldrig 
havde  nogen  Mission  udfordret  et  hurtigere  og  sikkrere  Øie- 
kast,  større  Tact,  Smidighed  og  Snarraadighed,  og  i  Nødsfald 
større  Fasthed.  For  at  faae  Østerrige  og  Spanien  til  at  lytte 
til  billige  Fredsforslag  var  man  indskrænket  til  at  true  med 
Franskmændenes  Ankomst,  men  Mæglerne  maatte  til  samme 
Tid  vel  vogte  sig  for  at  hidkalde  dem  uden  en  uundgaaelig 
Nødvendighed,  og  efter  Omstændighederne  maatte  de  enten 
fremskynde  deres  Marsch  eller  forhindre  den.  Mazarin  var 
Utrætteligheden  og  Ivrigheden  selv,  og  det  paa  en  saadan 
Maade,  at  han  vedblivende  søgte  at  være  begge  Partier  til 
Behag.  Colalto  vilde  imidlertid  Intet  høre  om  en  Mægling 
og  erklærede,  at  han  var  kommen  til  Italien  for  at  føre  Krig, 
ikke  for  at  slutte  Fred;    Spinola  var  vel  mere  tilboielig  til 


Cardinal  Mazarins  Ungdora.  65 

at  opiiaae  en  Overeenskomst,  ja  han  forsøgte  endog  en  Mæg- 
ling mellem  Keiseren  og  Hertugen  af  Mantua,  men  da 
denne  mislykkedes,  besatte  han  atter  alle  de  Pladser  i  Mont- 
feiTat,  som  Gonzales  havde  rømmet,  og  begyndte  at  beleire 
de  Franske  i  Casale,  ligesom  Colalto  paa  sin  Side  beleirede 
Mantua. 

Eichelieu  opfordrede  forgjæves  ved  Marschal  Crequy 
Carl  Emanuel  til  at  opfylde  Susatractaten ;  Hertugen  for- 
skandsede  sig  tvertimod  mod  de  Franske,  og  Richelieu  sam- 
lede da  en  stor  Hær  i  Dauphiné,  og  efterat  han  af  Ludvig 
XIII  den  en  og  tyvende  November  1G29  havde  faaet  Titel 
af  Premierminister  og  den  fire  og  tyvende  December  s.  A. 
var  bleven  udnævnt  til  »Kongens  Generallieutenant,  repræ- 
senterende Kongens  Person  i  den  italienske  Armee«  med  Ret 
til  at  afgjøre  over  Krig  og  Fred  saavelsom  med  den  udtryk- 
kelige Bestemmelse,  at  hans  Underskrift  skulde  gjælde  lige 
med  selve  Kongens,  begav  han  sig  i  Begyndelsen  af  1630 
til  Hæren,  medens  Kongen  derimod  blev  tilbage  i  Paris, 
omgiven  af  Cardinalens  Fjender.  Den  attende  Januar  1630 
kom  han  til  Lyon,  og  den  Hær,  han  her  forenede  om  sig 
for  at  bekæmpe  Savoyen,  den  spanske  Statholder  i  Mailand 
og  Keiseren,  var  endim  langt  mere  glimrende  end  den,  som 
Ludvig  XIII  selv  havde  anført.  Under  Richelieu  tjente 
Marschallerne  Bassompierre,  d'Estrées,  La  Force,  Schomberg 
og  Crequy. 

De  pavelige  Mæglere  maatte  imidlertid  gjøre  Alt  for  at 
afværge  de  frygtelige  Kampe,  som  saaledes  nærmede  sig 
den  italienske  Jord.  Carl  Emanuel,  som  paany  saae  sit  Land 
truet  af  de  Franske,  var  denne  Gang  mere  tilbøielig  til  at 
lytte  til  Mazarins  Raad,  og  han  gik  beredvillig  ind  paa  det 
pavelige  Gesandtskabs  Forslag  om  en  Vaabenstilstand,  der 
uden  at  lægge  Hindringer  iveien  for  ham  i  at  realisere  sine 
Planer  i  et  beleiligere  fremtidigt  Øieblik  befriede  ham  fra 
den  nærværende  Fare.  Men  langt  vanskeligere  vilde  det 
være   at   faae  Richelieu,    der  stod   med  Vaaben  i  Haanden 

Og  havde  Veien  aaben,  til  at  gaae  ind  paa  dette  Forslag. 
Hertugen  af  Savoyen,  der  var  overbeviist  om,  at  alene  Ma- 
zarin vilde  kunne  gjore  noget  Indtryk  paa  den  fyrige  og 
haardnakkede  Eichelieu,  forestillede  Pancirolo,  der  selv  vilde 
føre  denne  Forhandling  med  den  franske  Premierminister,  at 
en  Keise  i  Frankrige  midt  om  Vinteren  hverken  passede  sig 
for  hans  Alder  eller  Værdighed,  saasom  det  var  nødvendigt 
at  reise  meget  hurtigt,  og  en  saadan  Eeise  udfordrede  Ung- 
dommens Kraft  og  Bevægelighed.  Pancirolo  slog  sig  til 
Ko  ved  disse  Grunde,  og  nu  ilede  Mazarin  afsted  paa  Veien 
til  Lyon,  hvor  han  for  første  Gang  nærmede  sig  til  Eichelieu, 
med  hvem  han  havde  en  Samtale  paa  tre  Timer.  Mazarin 
udfoldede  i  denne  Samtale  saa  megen  Aand,  forstod  saa  godt 
at  indsmigre  sig  og  bar  et  saadant  Kjendskab  til  alle  de 
italienske  Forhold  tilskue,  at  Eichelieu  blev  høiligt  forbauset 
derover  og  efter  Samtalens  Ophør  lydeligt  roste  Mazarin  for 
alle  sine  Omgivelser  samt  aflagde  en  for  Mazarin  smigrende 
Beretning  om  denne  Sammenkomst,  hvilken  han  ogsaa  om- 
taler i  sine  Memorier,  til  Ludvig  XII. 

Hvad  var  der  da  foregaaet  under  denne  berømte  Sam- 
tale? Mazarin  havde  foreslaaet  en  Vaabenstilstand,  under 
hvilken  man  skulde  arbeide  paa  en  Fred.  Cardinalen  be- 
gyndte med  fuldstændigt  at  forkaste  et  saadant  Forslag,  idet 
han  sagde,  at  den  franske  Armee  var  fuldstændig  beredt  til 
et  Felttog,  og  at  hver  Dags  Opsættelse  vilde  medføre  en 
uhyre  og  frugtesløs  Bekostning  og  desuden  synes  at  tyde  paa  en 
Vaklen,  der  kunde  gjore  Fjenderne  dristige.  »Dersom  man 
vilde  Freden,  saa  maatte  man  slutte  den  paa  Stedet,  solid 
og  varig,  og  Intet  var  lettere  end  dette,  dersom  man  virke- 
lig ærligt  vilde  have  Fred.«  —  Mazarin  tog  sig  den  Frihed 
at  svare,  at  man  for  at  opnaae  en  Fred  dog  først  maatte 
underhandle  om  den,  og  at  en  Vaabenstilstand  var  nødven- 
dig dertil.  —  Cardinalen  indvendte,  at  alle  Præliminairer 
vare  udtømte,  og  at  Krigen  var  bleven  det  eneste  Middel  til 
at  opnaae  Fred,  og  smilende  spurgte  han  den  unge  Diplomat, 


Cardinal  Mazarins  Ungdonu  67 

om  han  da  ogsaa  var  vis  paa  at  være  i  Besiddelse  af  Pave- 
hoifets  Hemmeligheder,  siden  det  var  paa  Pavens  udtrykkelige 
Indflydelse,  at  han  (Richelieu)  havde  begivet  sig  paa  Veien 
til  Italien,  og  siden  saavel  den  franske  Gesandt  i  Rom  som 
den  pavelige  Nuntius  i  Paris  havde  tilskyndet  ham  til  at 
handle.  —  Uden  at  blive  forvirret  svarede  Mazarin  beskeden, 
at  saaledes  vare  ogsaa  Cardinal-Legatens  Instruxer,  men  kun 
forsaavidt,  som  man  mistvivlede  om  Freden;  først  i  dette 
Tilfælde  vilde  Paven  hoit  og  offentligt  hidkalde  Franskmæn- 
dene og  betragte  deres  Held  som  sit  eget,  saasom  han  — 
ligesaa  fuldt  som  Frankrig  —  vilde  den  gode  Kets  og  Italiens 
Triumph  i  Hertugen  af  Mantuas  Person.  Det  gjaldt  da  saa- 
ledes kun  om  at  vide,  om  man  absolut  maatte  mistvivle  om 
Freden  ved  fredelige  Midler,  og  dette  troede  han  at  turde 
benegte.«  Han  udviklede  derpaa  for  Richelieu  alle  de  for- 
meentlige  Grunde,  som  maatte  gjøre  Østerrige  og  Spanien 
tilbøielige  til  en  fornuftig  Fred,  saafremt  Hertugen  af  Man- 
tua  vilde  gjøre  Hertugen  af  Guastalla  nogle  Indrømmelser, 
og  tilsidst,  da  han  saae,  at  Richelieu  var  fast  bestemt  paa 
ingen  Tid  at  spilde  og  utaalmodig  efter  at  faae  Opreisning 
for  Carl  Emanuels  Troløshed,  indskrænkede  han  sig  til  at 
bede  ham  om  at  sende  Marschal  Crequy  afsted  for  at  over- 
bevise sig  om  Sagernes  virkelige  Stilling,  og  om,  at  det 
imidlertid  maatte  være  det  pavelige  Gesandtskab  tilladt, 
støttende  sig  til  hans  Autoritet  og  ISFavn,  at  fortsætte  sine 
Bestræbelser  for  Freden.  Bichelieu  samtykkede  heri,  forud- 
sat, at  enhver  af  de  interesserede  Parter  imidlertid  kunde 
handle  efter  Behag;  hermed  afskedigede  han  Mazarin,  og 
for  at  vise,  at  Frankrige  holdt  fast  paa,  hvad  det  eengang 
havde  erklæret,  begav  han  sig  den  første  Februar  \6;^0  i 
egen  Person  til  Grenoble,  lod  sin  Stab  komme  sammesteds 
hen  og  Tropper  marschere  mod  Chambéry. 

Mazarin  afreiste  fra  Lyon  den  ni  og  tyvende  Januar 
1630  og  spildte  intet  Øieblik  med  at  fortsætte  de  begyndte 
Fredsunderhandlinger.     Disse  ledede  imidlertid  ikke  til  Noget, 

Og  det  var  følgelig  forgjæves,  at  Mazarin  i  en  Eapport,  han 
den  tyvende  Februar  1630  aflagde  Kichelieu  om,  hvad  han 
havde  hørt  og  seet,  vedblivende  raadede  til  Fred.  Allerede 
i  de  første  Dage  af  Marts  rykkede  Kichelieu  frem  til  Suså, 
og  Kjigen  begyndte.  Hertugen  af  Savoyen  havde  besluttet 
sig  til  Kamp  og  holdt  sig  paa  Veien  fra  Suså  til  Turin, 
hvor  han  havde  forberedt  en  frygtelig  Modstand,  navnlig  ved 
Eivoli.  Han  havde  desuden  underhaanden  af  Spinola  faaet 
Tilsagn  om  spanske  Tropper,  og  naar  forst  denne  Forstærk- 
ning kom,  vilde  han  have  Fordelen  af  et  større  Troppeantal 
saavelsom  af  en  fastere  Stilling.  Den  franske  Armee  vilde 
være  kommen  i  den  største  Fare,  dersom  den  var  slaaet  ind 
paa  denne  Vei,  men  for  at  falde  i  denne  Fælde  friede  just 
Mazarin  den,  lykkelig  over  at  kunne  forene  sine  hemmelige 
Tilbøieligheder  med  sine  offentlige  Pligter:  han  havde  gjen- 
nemtrængt  Hertugen  af  Savoyens  Hemmeligheder,  og  da  han 
vidste,  at  de  spanske  Hjælpetropper  snart  vilde  komme,  gav 
han  Kichelieu  Underretning  derom.  Cardinal  -  Ministeren 
vendte  sig  da  istedetfor,  som  han  først  havde  havt  isinde,  at 
følge  Doras  Dal,  tilhøire  mod  Pignerol,  en  dengang  temmelig 
betydelig  Fæstning,  der  var  en  af  Nøglerne  til  Piemont. 
Han  rettede  et  kraftigt  Angreb  paa  denne  By  og  tvang  den 
til  at  capitulere  den  en  og  tredivte  Marts,  i  samme  Øieblik, 
som  Carl  Emanuel  fra  Turin  ilede  til  dens  Undsætning. 

Dette  Held,  hvormed  Felttoget  aabnedes  paa  en  glim- 
rende Maade,  skyldes  altsaa  for  en  stor  Deel  Mazarin.  Det 
pavelige  Gesandtskab  bestræbte  sig  nu  atter  for  at  tilveie- 
bringe  en  Fred,  men  det  var  atter  forgjæves,  og  Krigen 
blussede  ud  i  fuld  Flamme,  da  Carl  Emanuel  kaldte  den 
keiserlige  og  den  spanske  Armee  til  Hjælp. 

At  fortælle  alle  Phaserne  i  denne  omskiftelige  Krig 
vilde  imidlertid  ikke  svare  til  vort  Øiemed,  og  vi  maae  ind- 
skrænke os  til  at  følge  Mazarins  Spor.  Som  bekjendt  vilde 
Ludvig  XIII  ilfke  overlade  sin  Minister  al  Æren  og  alle 
Laurbærrene  i  denne  Krig,  men  indfandt  sig  selv  med  otte 

Tusinde  Infanterister  og  to  Tusinde  Cavallerister  i  Savoyen 
og  besatte  Chambéry  i  Slutningen  af  Mai  1630,  ligesom 
kort  efter  ogsaa  Montmelian.  Forinden  dette  skete,  havde 
det  pavelige  Gesandtskab  imidlertid  endnu  engang  sendt  sin 
Secretair  hiinsides  Bjergene  for  at  gjore  Ludvig  XIII  det 
sannne  Forslag,  som  tidligere  Richelieu.  Den  franske  Konge 
havde  da  taget  særdeles  vel  imod  den  unge  Diplamat,  som 
han  allerede  kj endte  fra  Richeheus  Rapport.  Han  blev  i 
Grenoble  modtaget  i  en  hoitidelig  Audiens  med  sanmie 
Æresbeviisninger,  som  om  han  havde  været  Nuntius'en  Pan- 
cirolo  selv  og  ikke  dennes  Repræsentant,  og  det  var  ikke  blot 
Ludvig  XIII,  der  viste  ham  en  saadan  Opmærksomhed,  men 
ogsaa  den  pavelige  Nuntius  i  Frankrige,  Bagni,  der  ledsagede 
Kongen  og  af  sit  Hof  havde  faaet  Ordre  til  at  træde  i  Forbin- 
delse med  Mazarin.  Men  alle  Mazarins  skjonne  Ord  frugtede 
ligesaa  lidt  her  som  tidligere  i  Lyon  —  den  eneste  Frugt 
af  hans  Mission  var,  at  han  nu  ogsaa  havde  faaet  Leilig- 
hed  til  at  bibringe  den  franske  Konge  store  Tanker  om  sine 
diplomatiske  Talenter.  Krigen  fortsattes  med  meget  afvex- 
lende  Held,  men  Mazarin  vedblev  utrættelig  at  arbeide  paa 
Fred.  Snart  havde  Pancirolo  sendt  ham  til  Hertugen  af 
Savoyen  i  Veillane  eller  Saviglian,  snart  til  den  spanske 
Leir  for  Casale,  snart  til  Como,  hvorhen  den  keiserlige  Felt- 
herre havde  trukket  sig  tilbage,  snart  til  den  franske  Leir 
i  Chambéry  eUer  Saint- Jean-de-Maurienne,  men  ingensinde 
skulde  det  lykkes  ham  at  opnaae  en  Fred.  Den  ovennævnte 
apostoliske  Nuntius  i  Frankrige,  Cardinal  Bagni,  der  opholdt 
sig  i  Savoyen  hos  Ludvig  XIII  og  Richelieu,  dulgte  tilsidst 
ikke  længere  for  Mazarin  det  ugunstige  Indtryk,  som  saa- 
mange  frugtesløse  Forhandlinger  havde  fremkaldt,  ja  han 
opfordrede  ham  endog  til  ikke  mere  at  komme  til  St.-Jean-de 
Maurienne  uden  med  rimelige  og  solide  Fredsbetingelser. 
»Kongen  har  erklæret  mig«,  skrev  Bagni  den  femtende  Juli 
1630  til  Mazarin,  »at  han  vilde  have  megen  Grund  til  at 
beklage  sig  over  Eder,  dersom  I  kom  med  uantagelige  For- 

slag,  Og  at  han  deri  kuii  vilde  see  en  List,  opfunden  for  at 
trække  Tingene  i  Langdrag  og  ved  Hjælp  af  skjønne  Ord 
at  medfore  Casales  Fald.« 

Mazarin  havde  imidlertid  den  Bevidsthed,  at  han  for- 
tjente lioes  og  ikke  Bebreidelser,  og  da  han  havde  havt  en 
Samtale  af  yderste  Vigtighed  med  Spinola,  der  ved  denne 
Leilighed  afgav  sit  Ultimatum,  troede  han,  at  det  var  hans 
Pligt  øiehlikkeligt  at  underrette  Richelieu  derom,  og  begav 
sig  til  St.  Jean  de  Maurienne.  Han  ankom  den  anden  Au- 
gust. —  Ludvig  XIII,  som  kort  iforveien  var  falden  i  en 
betænkelig  Sygdom,  var  just  afreist  til  Lyon,  og  Alt  syntes 
at  stille  sig  ugunstigt  for  Richelieu.  Døde  Kongen,  var 
det  ude  med  Cardinal-Ministeren,  og  Faren  var  ikke  mindre, 
dersom  Kongen  gav  efter  for  sin  Moders  Raad.  Den  fran- 
ske Armee  blev  frygtelig  decimeret  af  Pest  og  var  ude  af 
Stand  til  at  hjælpe  Casale,  saa  at  denne  Fæstning  let  kunde 
falde,  ligesom  Mantua,  der  var  bleven  taget  den  syttende 
Juli,  hvoi"paa  Hertug  Carl  I  havde  begivet  sig  til  Ferrara, 
nodt  til  at  laane  et  Tusinde  Dubloner  af  Venetianerne. 

Under  disse  mislige  Omstændigheder  var  det  intet  Un- 
der, at  han  var  misfornoiet  med  de  pavelige  Fredsbestræ- 
belser, som  han  —  ikke  ganske  uden  Grund  —  meente, 
havde  forøget  Vanskeligederne  og  hindret  Fraiikiige  i  en 
rask  Fremgang.  Der  fortælles  derfor  ogsaa,  at  han  mod- 
tog den  heUige  Stols  Udsending  meget  slet,  og  at  der  i  St.- 
Jean-de-Maurienne  opførtes  en  fuldstændig  shakespearsk 
Scene,  hvori  Richelieu  overlod  sig  til  hele  sin  Charakteers 
Voldsomhed,  medens  Mazarin  forstod  at  imponere  ham  ved 
en  Blanding  af  Ærbødighed  og  Fasthed,  saa  at  han  igjen 
blev  koldsindig  og  indtog  en  mere  diplomatisk  Holdning. 

Bousoni  fortæller,  udførligere  end  de  andre  Mazarinske  Bio- 
grapher,  denne  Scene  paa  følgende  Maade  :  »Efter  at  være  in- 
troduceret hos  Richelieu  af  Cardinal  Bagni  havde  Mazarin  først 
meddeelt  alle  Dagens  slette  Nyheder  uden  at  sige  et  Ord  om 
Freden.    Den  franske  Minister  fattede  Mistanke  om,  at  den 

pavelige  Gesandtskabssecretair  havde  forraadt  den  hellige  Fa- 
ders Planer  og  Befalinger  og  var  bleven  enig  med  Spanien  om 
at  lade  Casale  falde  i  disses  Hænder;  thi  han  troede  denne 
By  allerede  tabt,  og  ophidset  af  Vrede  lod  han  sig  henrive 
til  at  sige,  at  Mazarins  fordærvelige  Underhandlinger  havde 
ødelagt  den  franske  Konges  Ry  og  Italiens  Uafhængighed, 
overleveret  den  franske  Krones  Allierede  til  deres  Fjender, 
omstyrtet  hans  Eaadslagninger  og  tilintetgjort  hans  Lykke. 
Han  udslyngede  de  forfærdeligste  Trusler  mod  en  Mand,  der 
syntes  ham  skyldig  i  at  være  i  Forstaaelse  med  Spanien,  og 
idet  han  vendte  sig  mod  Cardinal  Bagni  spurgte  han  denne, 
om  Paven  vedblev  at  holde  fast  ved  sine  første  Aftaler  med 
Frankrige.  Cardinal  Bagni  forsikkrede,  at  Pavens  Hensigter 
vare  de  samme;  derpaa  tilfoiede  han  nogle  Ord  til  Gunst 
for  Mazarin,  idet  han  paa  een  Gang  forsvarede  hans  Oprig- 
tighed og  hans  Opfattelsesevne  og  erklærede  ham  for  ligesaa 
meget  ude  af  Stand  til  at  være  Spinolas  Medsk3ddige  som 
til  at  blive  holdt  for  Nar  af  denne  Genueser,  der  maaskee 
nok  kunde  være  en  dygtigere  Capitain,  men  ingenlunde  en 
større  Politiker.  —  Mazarin  søgte,  efter  en  Tidlang  at  have 
iagttaget  en  ærbødig  Taushed,  at  retfærdiggjøre  sig,  men 
det  var  forgjæves;  uden  at  høre  ham  raabte  Richelieu,  at 
hans  Forræderi  eller  Vildfarelse  fortjente  en  alvorlig  Rev- 
selse, og  at  —  om  ikke  Paven  -  -  saa  dog  i  alt  Fald  den 
franske  Konge  skulde  vide  at  faae  en  retfærdig  Hævn  over 
den  Fornærmelse,  der  var  tilføiet  ham.  Ved  disse  Ord  af- 
brød Mazarin  Ministeren  og  sagde  i  en  fast  og  bestemt 
Tone  til  ham,  at,  naar  han  havde  ladet  sig  behandle  paa 
denne  Maade,  da  var  det  ikke  skeet  af  Frygt,  men  paa  Grund 
af  den  Ærbødighed,  han  nærede  for  en  stor  Konges  Mini- 
ster. »Han  burde  imidlertid«,  vedblev  han,  »ikke  længere 
finde  sig  i,  at  man  i  den  Grad  undlod  at  tage  Hensyn  til 
en  pavelig  Minister,  og  han  maatte  erklære,  at  han  kun 
skulde  aflægge  Hans  Hellighed  Regnskab  for  sine  Handlin- 
ger, og  at  det  var  af  Paven,  han  ventede  enten  den  Revselse 

eller  den  Belønning,  han  fortjente,  ligesom  han  ikke  nærede 
den  mindste  Frygt  for  de  Trusler,  man  gjorde  ham.«  — 
Disse  sidste  Ord  fremsagde  han  med  en  saa  stolt  Holdning, 
at  Eichelieu  under  det  Foregivende,  at  han  fornærmede  den 
kongelige  Majestæt,  blev  greben  af  et  Anfald  af  Easeri, 
sprang  op  fra  Stolen,  som  han  væltede  omkuld,  kastede  sin 
røde  Cardinalhue  til  Jorden  og  gav  sig  til  at  marschere  op 
og  ned  af  Gulvet  med  store  Skridt,  idet  han  vedblivende 
gav  sin  Lidenskab  Luft.  —  Lidt  efter  lidt  blev  han  dog 
rolig  og  tog  sin  Forstand  fangen;  han  erkj endte,  at  han 
havde  Brug  for  den  unge  Hertug  af  Savoyen  (Victor  Ama- 
dæus  I;  Carl  Emanuel  I  var  død  i  Juli  1630)  som  Mægler 
mellem  Spanien  og  Frankrige,  og  at  der  Ingen  var,  som  havde 
større  Indflydelse  paa  den  unge  Hertug  end  Mazarin;  han 
skiftede  derfor  pludselig  Mine  og  Tone  og  sagde  til  Bagni: 
»De  kunde  have  Grund  til  at  beskylde  mig  for  Vredagtig- 
hed, og  Hr.  Mazarin  kunde  med  Kette  være  fortrydelig  paa 
mig.«  Derhos  bad  han  Mazarin  om  Undskyldning,  idet  han 
sagde,  at  slige  Scener  ofte  forefaldt  mellem  de  bedste  Ven- 
ner, og  at  saadanne  Prøver  befæstede  Venskabet.  Han  smig- 
rede saa  godt  som  muligt  for  den,  han  nyligt  havde  fornær- 
met, han  besvoer  ham  om  at  fornye  sine  Underhandlinger  og 
forsinke  Casales  Erobring  i  fjorten  til  femten  Dage  ved 
alle  optænkelige  Midler,  da  han  imidlertid  vilde  gjøre  en 
sidste  Anstrengelse  for  at  gjenoplive  den  franske  Armee  og 
sætte  den  istand  til  at  rykke  frem  i  Montferrat.  Han  for- 
sikki^ede  ham,  at  han  ikke  kunde  gjøre  Paven,  den  franske 
Konge,  Italien  og  sig  selv  nogen  større  Tjeneste,  og  da 
Mazarin  havde  det  samme  Hverv  fra  Paven,  gik  han  gjerne 
ind  paa  Richelieus  Ønske,  hvorved  han  paa  eengang  opfyldte 
sin  Pligt  mod  Paven,  viste  Frankrig  en  Tjeneste  og  befor- 
drede sit  eget  Renommé.« 

Kan  man  stole  paa  denne  Fortælling?  Richelieu  hen- 
tyder ikke  til  denne  Scene  i  sine  Memoirer,  men  da  han 
ved  denne  Leilighed  unegteligt  blottede  sig,  saa  viser  dette 

blot,  at  Kiehelieu  ligesaa  lidt  som  andre  Memoireforfattere 
har  villet  aflægge  Vidnesbyrd  mod  sig  selv.  Selve  Fortæl- 
lingen, der  som  sagt  findes  hos  flere  Historikere,  skjøndt 
ikke  slet  saa  udførligt,  er  maaskee  noget  overdreven,  men 
den  er  ikke  usandsynlig,  da  den  baade  stemmer  mod  Situa- 
tionen og  de  handlende  Personers  Charakteer.  Richelieu 
var  som  bekjendt  mistænksom  i  allerhøieste  Grad,  og  han 
kj endte  da  endnu  ikke  Mazarin  tilbunds:  han  havde  endnu 
kun  Tillid  til  hans  Forstand  og  Duelighed,  men  ikke  til 
hans  Ærlighed,  idetmindste  ikke  til  hans  Oprigtighed  lige- 
overfor Frankrige. 

Det  maa  imidlertid  være  lykkedes  Mazarin  enten  ved 
samme  Leilighed  eller  umiddelbart  efter  at  overbevise  Ri- 
chelieu om,  at  han  meente  det  ærligt  med  Frankrige,  og  saa 
var  det,  som  det  Følgende  vil  vise,  iøvrigt  Cardinalen  lige- 
gyldigt, hvorledes  det  gik  med  Ærligheden  ligeoverfor  de 
andre  Magter.  Umiddelbart  efter  Sammenkomsten  i  St.  Jean 
de  Maurieime  gjenoptog  nemlig  Mazarin  sine  ivrige  Bestræ- 
belser for  Freden,  og  skjøndt  han  vedblev  at  staae  i  Pavens 
Tjeneste  og  at  mægle  under  dennes  Navn,  var  han  dog 
nu  tillige  en  Slags  fransk  Agent,  da  Richelieu  beviisligt 
havde  forsynet  ham  med  Fuldmagter  og  Ordrer,  bl.  A.  til 
at  love  Victor  Amadæus  I  store  Fordele,  dersom  han  op- 
rigtigt vilde  knytte  sig  til  Frankrig,  Noget,  den  unge  Her- 
tug paa  Mazarins  Forestilling  viste  sig  tilbøielig  til.  Ma- 
zarin drog  nu  utrættelig  fra  den  ene  Hær  til  den  anden, 
fra  Hertugen  af  Savoyen  til  Colalto,  fra  Colalto  til  Spinola 
og  saa  fremdeles,  uden  at  frygte  for  den  frygtelige  Pest, 
som  da  rasede  blandt  Tropperne,  og  uden  at  lade  sig  genere 
af  Reisens  Besværligheder.  Hans  militaire  Kundskaber  og 
Rang  kom  ham  udmærket  tilgode  ved  hans  Underhandlinger. 
Baade  Spanierne  og  Østerrigerne  ønskede  da  Fred,  fordi  de 
havde  Brug  for  deres  Tropper  i  Tydskland,  og  det  lykkedes 
derfor  Mazarin  efter  mange  møisommelige  Underhandlinger 
den  fjerde  September  1630  at  faae  afsluttet  en  Vaabenstil- 

stand,  der  slailde  vare  til  den  femtende  October,  og  som  var 
meget  fordeelagfcig  for  Richelieu  og  overeensstemmende  med 
de  Ordrer,  han  havde  modtaget  af  denne.  De  Franske  i 
Casale  vare  nemlig  blevne  saa  haardt  trængte  af  Spinola, 
der  imidlertid  kort  efter  blev  farlig  syg,  og  plagedes  i  den 
Grad  af  Hunger,  at  Byen  allerede  maatte  være  falden  i  Sep- 
tember, dersom  der  ikke  var  bleven  sluttet  Vaabenstilstand. 
Denne  gik  ud  paa,  at  dersom  Casale  ikke  blev  undsat  inden 
den  femtende  October,  skulde  den  paa  denne  Dag  overgives 
til  Spanierne,  men  kun  saaledes,  at  Franskmændene  maatte 
trække  sig  tilbage  til  Citadellet  og  der  skulde  forsynes  med 
Levnetsmidler  af  Spanierne.  Var  Freden  ikke  sluttet  den 
femtende  October,  skulde  Enhver  kunne  begynde  Krigen 
paany, .  og  inden  denne  Tid  kunde  Richelieu  med  Bestemt- 
hed vente  friske  Tropper  fra  Frankrige. 

Denne  for  Franl^rige  saa  lykkelige  Vaabenstilstand,  som 
Spinola  rigtignok  ikke  vilde  anerkjende,  men  som  blev  bifal- 
det af  hans  Efterfolger,  Marquien  af  Sancta  Croce  —  Spi- 
nola var  død  den  fem  og  tyvende  September  —  skyldtes  efter 
Alles  Tilstaaelse  Mazarin,  og  nu  var  der  ikke  længere  Tale 
om  Mistanke  hos  Riehelieu  og  Ludvig  XIII. 

Kort  efter  tog  Ludvig  XIII' s  Sygdom  en  saa  farlig 
Vending,  at  han  var  Døden  nær,  og  denne  Omstændighed 
bevægede  Richelieus  bekj  endte  Agent,  Pater  Joseph,  til 
i  Forening  med  den  franske  Gesandt,  Brulart,  at  slutte  Fred 
med  Keiseren  i  Regensburg,  hvilken  Fred  ogsaa  indeholdt 
Betingelser  for  Spanien.  Disse  Betingelser  erholdt  imid- 
lertid senere  ikke  den  spanske  Ministers  Bifald,  og  da 
Ludvig  XIII  kom  sig,  var  ogsaa  Richelieu  saa  langt  fra  at 
bekræfte  den,  at  han  tvertimod  gjorde  Brulart  de  haardeste 
Bebreidelser  derfor,  og  at  selv  Mazarin  ikke  kunde  faae  ham 
til  at  bekræfte  den. 

Da  derfor  Vaabenstilstanden  nærmede  sig  sit  Udløb,  var 
der  al  Udsigt  til,  at  Krigen  vilde  blusse  op  igjen.  Mazarin 
var  fortvivlet,  han   saae   allerede  i  Tanken  Franskmændene 

befrie  Casale,  kaste  sig  over  det  Mailandske  og  beleire  Man- 
tua  og  paa  den  anden  Side  Østerrige  og  Spanien  af  al  Magt 
ruste  sig  til  Kampen.  Men  jo  mere  Freden  flygtede  for 
Mazarin,  desto  mere  forfulgte  han  den  med  en  utrættelig 
Energi.  Han  ilede  uophørligt  fra  Franskmændene  til  Spa- 
nierne, fra  Spanierne  til  Franskmændene,  altid  tilhest,  trod- 
sende Pesten  og  Geværilden,  stedse  udfindende  forsonlige 
Mæglingsforslag,  som  kunde  behage  begge  Pai'ter,  og  som 
Ingen  bedre  end  han  kunde  freinliomme  med,  da  han  med 
sine  militaire  Kundskaber  kunde  tale  til  de  forskjellige  Gene- 
raler om  deres  respective  Kræfters  virkelige  Tilstand.  Ri- 
chelieu  tilstaaer  selv  i  sine  Memoirer,  at  Mazarin  ofte  bragte 
Schomberg  rimelige  Fredsforslag,  som  imidlertid  strandede 
paa,  at  Marschallen  forst  og  fremmest  fordrede,  at  Spanierne 
skulde  give  Hertugen  af  Mantua  Casale  tilbage  (Citadellet 
holdt  de  Franske  endnu  besat,  men  selve  Byen  var  bleven 
besat  af  Spanierne  ifølge  Vaabenstilstandsbetingelserne).  Lyk- 
keligviis  var  Marquien  af  Sancta  Croce  mere  eftergivende,  og 
da  hertil  kom,  at  Colalto  kort  efter  døde,  at  de  tydske  An- 
liggender efter  Wallensteins  Afskedigelse  toge  en  for  Kei- 
seren  meget  ugunstig  Vending,  og  det  virkelig  lykkedes 
Schomberg  at  fortrænge  Spanierne  fra  Casale,  tildeels  ved 
Mazarins  Snildhed,  saa  blev  tilsidst  alle  Parter  saa  tilbøielige 
til  Fred,  at  de  i  Begyndelsen  af  1831  sendte  Befuldmægtigede 
desangaaende  til  Chierasco.  Hertugen  af  Savoyen  mødte  i 
egen  Person,  Pancirolo  og  Mazarin  for  Paven. 

Her  begyndte  nu  en  Række  temmelig  langvarige  Un- 
derhandlinger, under  hvilke  Mazarin  gjentagne  Gange  blev 
complimenteret  af  Richelieu,  navnlig  da  han  i  Januar  1631 
af  Paven  blev  sendt  til  Paris  for  med  Richelieu  at  forhandle 
om  et  af  Victor  Amadæus  stillet  Forlangende  om,  at  den 
franske  Konge  skulde  besætte  Genua  for  Hertugen  mod  til 
Erstatning  at  faae  Pignerol.  Ved  det  første  Ord  om  dette 
besynderlige  Forslag  blev  Richelieu  vred  og  sagde  til  Maza- 
rin, at  han  i  Virkeligheden  kunde  have   sparet  sig  Uleilig- 

heden  med  et  lignende  Project.  Mazarin  svarede  koldblodigt, 
at  han  ikke  var  i  den  Grad  udmattet  af  Reisen,  at  han  jo 
endnu  meget  godt  kunde  stige  tilhest  igjen  og  vende  til- 
bage til  Piemont,  og  idet  han  oieblikkeligt  reiste  sig,  hilste 
han  Cardinalen  og  trak  sig  tilbage.  Men  denne  lille  Scene 
endte  endnu  hurtigere  end  den  tidligere  i  St.  Jean  de  Mau- 
rienne:  liichelieu  lod  hurtigt  En  sende  afsted  efter  ham, 
skjændte  paa  ham  for  hans  Utaalmodighed,  bad  om  Und- 
skyldning for  sin  egen  Heftighed  og  overøste  ham  derpaa 
med  Lovtaler  for  hans  skjenne  Opførsel  ved  Casale  og  i 
Montferrat.  At  hans  Eeise  ikke  blev  aldeles  uden  Frugter 
for  Hertugen  af  Savoyen,  fremgaaer  noksom  af  Fredsbetin- 
gelserne, der  ogsaa  vise  os  Mazarin  og  Eichelieu  som  fuld- 
komne Diplomater  i  Ordets  meest  udstrakte  og  rigeste  Be- 
tydning. De  offrede  nemlig,  for  at  holde  Franskmændene 
Yeien  til  Italien  aaben,  uden  Betænkelighed  Hensynet  til 
den  franske  Protegés,  Hertugen  af  Mantuas,  Fordeel  for  at 
tilfredsstille  Hertugen  af  Savoyen.  I  Slutningen  af  Marts 
1631  blev  man  nemlig  enig  om  en  oifentlig  Predstractat 
under  Pavens  Garanti,  men  til  denne  knyttedes  der  en  mel- 
lem Eichelieu  og  Savoyen  afsluttet  hemmelig  Tractat,  som 
de  andre  contraherende  Parter  Intet  fik  at  vide  om,  og 
hvilken  Mazarin  ligeledes  undlod  at  meddele  Pancirolo,  saa 
at  den  heller  ikke  kom  til  Pavens  Kundskab.  For  den  of- 
fentlige Predstractat  var  Eegensburger-Freden  lagt  til  Grund, 
saa  at  paa  den  ene  Side  Franskmændene  skulde  rønune  Alt, 
hvad  de  havde  erobret  i  Italien,  altsaa  ogsaa  Pignerol,  Suså, 
Saluzzo  og  Savona,  og  Carl  af  Mantua  paa  den  anden  Side 
skulde  have  Hertugdømmet  Mantua  og  Markgrevskabet  Mont- 
ferrat udeelt  med  Undtagelse  af  Trino  og  nogle  faa  andre 
Pladser.  I  den  hemmelige  Tractat  bestemtes  det  derimod, 
at  de  vigtigste  Dele  af  Montferrat,  blandt  Andet  Byen 
Alba  med  hvad  dertil  hørte,  skulde  tilfalde  Hertugen  af  Sa- 
voyen, mod  at  denne  aftraadte  Pignerol  med  den  dertil 
førende  Vei  til  de  Franske.     For  imidlertid  at  være  sikker 

paa,  at  Victor  Amadæus  ogsaa  virkeKg  overlod  Fransbnæn- 
dene  de  Pladser,    som   Paven   midlertidigt   skulde   besætte, 
maatte  Hertugens  to  yngre  Brødre  reise  som  Gidsler  til  Paris, 
og  for  at  skjule  det  Bedrageri,  som  derved  blev  spillet  Kei- 
seren   og  Hertugen  af  Mantua,  toge  Mazarin    og   Kiclielieu 
senere    deres    Tilflugt   til    et  sindrigt  udtænkt  Kneb.      Da 
alle    Bestemmelserne   i  den  offentlige  Fredstractat  til  Chie- 
rasco  nemlig  Casales,    Mantuas  og  Montferrats  Overgivelse 
til  Hertugen  af  Mantua  og  dennes   Forlehning  dermed   af 
Keiseren,    vare    blevne  udforte,    og  Paven  ikke  blot  havde 
bortsendt  de  Personer,  han  havde  modtaget  som  Gidsler,  men 
ogsaa  den  franske  Armee  var  draget  bort,  kom  paa  een  Gang 
tre  Hundrede    Franske,    som   man    iforveien   havde  skjult  i 
Pignerol  og  forsynet  med  Levnetmidler  for  en  Maaned,  frem 
af  deres  Skjul  og  besatte  denne  By  paany.     Derover  ned- 
lagde Hertugen  af  Savoyen  da  en  tilsyneladende  meget  hef- 
tig Besværing ;  ja,  han  noiedes  end  ikke  hermed,  men  under 
Foregivende  af,  at  der  sandsynligviis  var  blevet  endnu  flere 
Franskmænd  tilbage,  foretog  han  paany  Rustninger  og  søgte 
Hjælp  hos  den  spanske  Statholder  i  Mailand,  Hertugen   af 
Feria.     Denne  syntes  i  Begyndelsen  villig  til  at  sende  ham 
Penge  og  Tropper,  men  afstod  igjen  derfra,  da  Victor  Ama- 
dæus  og  Mazarin  skyndte    sig  at   slrildre  Faren  derved  som 
altfor  stor.     Ved   disse  overdrevne  Skildringer  lykkedes  det 
dem  tillige  at  bevæge  Hertugen  af  Feria  til  i  October  J631 
at  gaae  ind  paa  at  indrømme  Franskmændene  Pignerol,  hvad 
Spanien  hidtil  havde  negtet.     Ogsaa  ved  denne  Leilighed  gik 
Richelieu  og  Mazarin  underfundigt  tilværks ;  thi  i  Overeens- 
komsten  var  der  kun  fordret  en  Besiddelse   paa  sex  Maane- 
der  af  det,  som  de  Franske  dog  vilde  beholde  for  bestandigt, 
nemlig  foruden  Pignerol,  Forterne  Riva,  Budenasco  og  della 
Perosa  samt  Dalen  Perosa. 

Det  forstaaer  sig,  at  Richelieu  under  disse  Omstændig- 
heder maatte  være  tilfre  ds  men  Mazarin.  I  selve  Paris  ud- 
talte Cardinalen  lydeligt  denne  Tilfredshed  og  roste  Mazarin 

for  hans  værdige  Optræden,  hans  Koldblodighed,  Fasthed, 
vidunderlige  Skarpsyn  og  tidligt  modne  Erfaring.  Han  an- 
saae  ham  for  fuldstændig  skikket  til  de  vigtigste  diploma- 
tiske Forretninger  og  gjorde  Alt  for  at  knytte  ham  til  sig. 
Han  fordrede,  at  Mazarin  i  Paris  skulde  boe  hos  ham, 
foreslog  ham,  hvis  han  vilde  nedsætte  sig  i  Frankrige,  det 
da  ledige  Bispedømme  i  Rabors,  eller,  dersom  han  vilde  ved- 
blive at  være  i  Pavens  Tjeneste,  et  rigt  Abbedi  i  Frankrige 
i  Lighed  med  flere  andre  romerske  Prælater  paa  den  Tid. 
Mazarin  vægrede  sig  imidlertid  »ædelmodigt«  ved  at  mod- 
tage nogensomhelst  anden  Foræring  end  den  store  Ministers 
Agtelse,  og  Richelieu,  hvis  Ord  var  saa  sikkert  at  stole  paa, 
erklærede  ham  da,  at  han  for  Fremtiden  skulde  staae  under 
Frankriges  Beskyttelse,  og  at  han  (Richelieu)  skulde  vide  at 
give  ham  Beviser  derpaa  saavel  i  Rom  som  i  Paris.  Lud- 
vig XIII  sluttede  sig  til  Richelieu  i  at  gjere  Ære  af  Maza- 
rin og  tilbød  ham  et  Agtelsesbeviis,  som  han  ikke  kunde 
vægre  sig  ved  at  modtage:  ved  hans  Afreise  lod  han  ham 
tUstiUe  et  smukt,  med  Ædelstene  indlagt  Guldhalsbaand, 
forsynet  med  Kongens  Billede,  samt  en  prægtig  Kaarde. 

Rigtignok  havde  Mazarin  paa  samme  Tid,  som  han 
gjorde  sig  yndet  ved  det  franske  Hof,  lagt  sig  ud  med  Spa- 
nierne, der,  som  vi  have  hørt,  ikke  uden  Grund  tilskrev  ham 
den  væsentligste  Andeel  i  Casales  Befrielse  og  Montferrats 
Rømning  samt  i  den  hemmelige  Tractat  af  en  og  tredivte 
Marts  1631.  Et  ligesaa  comisk  som  betegnende  Beviis  her- 
paa  fik  han,  da  han  en  Dag  aflagde  et  Besøg  hos  Hertugen 
af  Feria  i  Mailand.  Medens  han  ventede  i  Hertugens  For- 
gemak, saae  han  pludselig  en  af  Hertugens  Sønner,  der 
endnu  var  ganske  ung,  træde  ind  med  sin  lille  Kaarde 
i  Haanden;  han  spurgte  leende  Drengen,  hvad  han  havde 
isinde  at  gjøre  med  dette  Vaaben.  »Jeg  vil  dræbe  Mazarin, 
som  forraader  Kongen,«  svarede  Barnet,  som  formodentlig 
gjentog,  hvad  han  hørte  sige  omkring  sig.  —  Mazarin  kunde 
imidlertid  let  trøste  sig  herover  —  for  ham  kunde  Valget 

mellem  Olivarez  og  Richelieu,  mellem  Spanien  og  Frankrige 
naturligviis  aldrig  være  tvivlsomt! 

I  Slutningen  af  1 632  kom  Mazarin  tilbage  til  Rom  med 
Nuntius'en  Pancirolo.  Han  fik  en  glimrende  Modtagelse;  thi 
han  var  nu  ikke  længere  den  unge,  ubekj endte  Mand,  som  vi 
have  søgt  at  skildre,  medens  han  fattig  søgte  at  bane  sig 
Vei  og  brændte  af  Begj  ærlighed  efter  at  indlægge  sig  For- 
tjeneste og  gjøre  sig  bemærket  —  det  var  en  allerede  be- 
rømt Diplomat,  som  stod  i  høi  Anseelse  hos  Italiens,  Frank- 
riges og  hele  Europas  første  Statsmænd,  og  det  i  en  Alder 
af  kun  tredive  Aar.  Det  var  let  at  forudsee,  at  han  havde 
en  glimrende  Løbebane  for  sig,  og  at  denne  tilsidst  maatte 
føre  ham  til  Frankrige. 

Th.  Bøggild. 

Ved  Troløshed,  Frafald  og  uheldige  Sfcedforhold  maatte 
Kong  Christian  IV  den  syv  og  tyvende  August  1626,  led- 
saget af  nogle  faa  Mænd,  af  hvilke  En  frivilligt  lod  sit  Liv 
for  ham,  forlade  Slagmarken  ved  Lutter  am  Barenberg,  hvor 
han  nogle  Timer  tidligere  havde  drømt  sig  som  Seirherre. 
Rigsdagene  i  Odense  og  Ringsted  bevilgede  ham  vel  yderligere 
Pengemidler  og  vedtoge  endog  en  almindelig  Reisning  af 
alle  vaabenføre  Mænd;  Fyrsten  af  Mansfeld  trængte  ind  i 
Måhren,  og  General  Bauditz  tog  Kleinglogau,  Troppau  og 
Rosenberg,  men  de  smaae  Fordele,  som  den  danske  Hær  med 
Vaaben  i  Haand  kunde  tiltvinge  sig,  forsvandt  som  Draaber 
i  Havet  ligeoverfor  de  Keiserliges  Fremgang. 

Tilly  slog  Bro  over  Elben,  gjorde  de  der  efterladte 
Danske  til  Fanger  og  tvang  Kongen  til  at  vige;  det  troløse 
Hamborg  aabnede  krybende  sine  Porte  for  Erobreren  og 
forsynede  ham  uden  Indvending  med  alle  Fornødenheder. 
Markgreven  af  Badens  lille  Hær  adsplittedes,  og  Kong  Chri- 
stian selv  maatte,  lige  saa  meget  tvungen  af  sine  egne  Folk 
som  af  de  forfølgende  Fjender,  fra  Kolding  trække  sig  til- 
bage til  Fyen  med  fjorten  Tusinde  Mand.  Det  ringe  Bol- 
værk, der  havde  skj ærmet  Sønder-  og  Nørrejylland  mod  de 
fremtrægende  Horder,    var   nu   brudt.       Ditmarskerne,    der 

modigt  Og  energisk  benyttede  sig  af  det  Forsvar,  deres 
Land  gav  dem,  modstode  en  Tid,  men  da  en  stærk  Østen- 
vind drev  Vandet  fra  Grøfterne  ud  i  Havet,  maatte  de  boie 
sig  for  Fjenden.  Wallenstein,  der  ikke  skjøttede  om  at  have 
Fjender  i  Holsteen,  kom  Hertugen  af  Gottorp  imøde  med  en 
Venlighed,  som  denne  fuldt  gjengjældte.  Luften  var  na  for 
saa  vidt  reen,  og  Hertugen  af  Friedland  behøvede  blot  at 
marschere  fremad  mod  Nord:  der  laa  intet  Halmstraa  ham 
iveien. 

Levningerne  af  den  danske  Hær,  som  ikke  tidligere  var 
rømmet,  delte  sig  nu  i  forskjellige  Skarer  og  undflyede  for 
Størstedelen  fra  flere  Steder.  I  lang  Tid  havde  de  ingen 
regelmæssig  Lønning  faaet.  Klæderne  hang  i  Laser  omkring 
dem,  al  Disciplin  var  forbi,  og  de  manglede  Alt.  Under  saa- 
danne  Omstændigheder  er  det  klart,  at  de  nødvendigviis  ofte 
maae  have  taget,  hvad  de  behøvede,  hvorved  deres  Marsch 
ligesaa  meget  kom  til  at  ligne  et  Plyndringstog  som  en 
Komning.  Klager  herover  førtes  da  ogsaa  fra  mange  Steder ; 
dog  synes  Aalborg  at  være  bleven  haardest  medtagen.  Her- 
tug Bernhard  af  Weimar  og  General  Bauditz  udskibede  sig 
med  deres  Tropper  fra  Aarhuus,  Andre  længere  Nord  paa; 
selv  Kong  Christian  siges  paa  denne  Tid  at  have  været  i  Vi- 
borg, hvor  han  med  fornærmende  Ord  tiltaltes  af  en  Adels- 
mand (hvem,  nævnes  ikke) ;  da  Kongen  opbragt  herover  greb 
efter  sin  Klinge,  pegede  Kidderen  paa  sit  Sværd  og  sagde: 
»Her  er  Magen«.  At  Kongen  paa  denne  Tid  skulde  have 
været  i  Viborg,  synes  forøvrigt  ikke  rimeligt,  da  han  bevis- 
lig tidligere  var  seilet  til  Fyen;  han  maatte  da  atter  være 
vendt  tilbage  til  Jj^Uand. 

Wallenstein  befalede  imidlertid  sin  Hærfører ,  Grev 
Schlick,  at  sætte  efter  de  Flygtende,  og  i  ganske  kort  Tid 
marscherede  denne  frem  til  Viborg.  Da  han  her  hørte,  at 
en  Slump  Danske  havde  sat  sig  fast  i  Hals  Skandse,  efterlod 
han  alt  sit  Tros  i  Byen  og  drog  imod  dem^  Efter  nogen 
Modstand    maatte    de    Faa   bukke   under  for  den  overlegne 

Styrke  og  overgive  sig.  Alle  dem,  der  endnu  kunde 
føre  Vaaben,  sendte  Greven  under  stærk  Bevogtning  til 
Wallenstein,  og  af  ham  ble  ve  de  stukne  ind  i  forskjellige 
Afdelinger  og  saaledes  nedte  til  at  kæmpe  imod  Fædrelandet. 

ICfter  denne  Kamp  drog  Schlick  tilbage  til  Viborg,  der 
under  hele  Occupationen  vedblev  at  være  de  Keiserliges 
Hovedqvarteer. 

Omtrent  paa  denne  Tid  var  det,  at  det  danske  Rigsraad 
—  vistnok  uden  Kongens  Vidende  og  Villie  —  skrev  et 
Brev  til  Hertugen  af  Friedland  i  Kolding  og  opfordrede 
ham  til  at  rømme  Jylland,  idet  de  tillige  søgte  at  und- 
skylde sig  paa  bedste  Maade ,  men  den  stolte  Herre 
svarede  ikke  et  Ord  og  holdt  endog  i^fsendingen  ni  Maane- 
der  i  Fængsel. 

Trindt  fra  hele  Jylland  haves  Beretninger  om,  at  Offi- 
cerer og  Menige  efter  »høiere  Ordre«  o:  efter  Wallensteins 
Bud,  tvang  Bønderne  til  at  drive  deres  Jord,  ploie  og  saae 
som  sædvanligt,  men  hvad  de  ikke  fortalte,  var,  at  Felther- 
ren selv  vilde  høste;  det  har  uden  al  Tvivl  været  en  af 
hans  Planer,  naar  Roligheden  nogenlunde  var  oprettet  paa 
Halvøen  og  det  øvrige  Daimiark  hans  Herredømme  under- 
lagt, at  beholde  denne  frugtbare  Landsdeel  for  sin  egen 
Mund,  og  det  laa  da  i  hans  Interesse,  at  den  var  i  saa 
god  en  Stand  som  muligt.  For  at  naae  dette  Maal  maatte 
han  imidlertid  først  have  Skibe,  der  kunde  føre  hans  Trop- 
per til  Øerne  og  dække  Grændserne,  og  vi  see  ham  derfor 
opkjøbe  Fartøier  hos  Hansestæderne,  ligesom  den  sidste  Fyr- 
reskov paa  Øen  Fur  i  Limfjorden  faldt  for  de  Keiserli- 
ges Øxe. 

Christian  maatte  nu  dele  sin  Virksomhed:  han  maatte 
for  det  Første  forhindre  alle  Wallensteins  Forsøg  paa  at 
skabe  og  anvende  en  Flaade,  og  dernæst  maatte  han  for- 
hindre Fjenden  fra  at  blive  Herre  over  de  faa  Punkter  mod 
Syd,  der  endnu  ikke  havde  givet  tabt.  Admiral  Pros  Mund 
sendtes  derfor  ud  med  en  Flaadeafdeling,  og  det  lykkedes 

ham  at  ødelægge  Warnemtindes  og  Wismars  Havne ;  desuden 
opbrændte  han  mange  af  de  Skibe,  der  stode  under  Byg- 
ning, og  borede  en  Transportflaade,  der  skulde  til  Lolland, 
fuldstændigt  i  Sænk.  Kong  Christian  selv  gik  med  fjorten 
Skibe  til  den  slesvigske  Kyst,  bemægtigede  sig  Femern  og 
forsøgte,  men  uden  Held,  en  Storm  paa  Kiel.  Ditmarskerne, 
skjøndt  betvungne,  fik  nyt  Mod,  da  de  saae,  at  Danmark  tog 
alvorligt  fat,  udrustede  hemmeligt  et  Par  Skibe,  stak  i  Søen 
og  tilføiede  som  Fribyttere  de  Keiserlige  megen  Skade. 
Danmark  havde  saaledes  Intet  at  frygte  til  Søes  —  idet- 
mindste  ikke  for  det  Første  —  og  kunde  derfor  anvende 
større  Styrke  paa  Forsvaret  af  de  enkelte,  endnu  ikke  be- 
seirede  Punkter. 

Tilly  holdt  den  lille  Fæstning  Stade,  der  commanderedes 
af  General  Morgan,  indesluttet,  og  Kongen  søgte  derfor  at 
undsætte  den  ved  med  tretten  SMbe  at  seile  op  ad  Elben; 
men  de  Keiserlige,  der  strax  bemærkede  de  danske  Fartøier, 
aabnede,  saa  snart  de  vare  indenfor  Skudvidde,  en  saa  vold- 
som Ild,  at  Kongen  maatte  vende  om  med  uforrettet  Sag, 
og  Morgan,  som  en  Følge  heraf,  capitulerede  nogle  Dage  efter. 
Paa  dette  Sted  gik  det  saaledes  uheldigt,  ligesom  ogsaa  Ahle- 
feldt den  fjortende  November  maatte  overgive  Ki'empe ;  men 
paa  tvende  andre  Punkter,  der  vare  af  ulige  større  Yigtig- 
herf,  lylckedes  det  at  fordrive  Fjenden:  den  tappre  Marquard 
Rantzau,  der  allerede  i  lang  Tid  var  bleven  holdt  indeslut- 
tet i  Gliickstadt,  bragte  det  ved  heldige  Udfald  saa  vidt,  at 
Beleirerne  trak  sig  tilbage  og  lode  Byen  i  Fred,  og  aUe 
Wallensteins  Bestræbelser  for  at  vinde  Stralsund  mislykkedes 
fuldstændigt. 

Allerede  den  tolvte  Mai  havde  han  indesluttet  denne 
By  og  søgte  at  formaae  Landsherren,  Hertug  Bugislav,  til 
at  yde  Hjælp,  men  Borgerne  i  Stalsund  truede  med  at  op- 
sige denne  Lydighed,  hvis  han  sluttede  sig  til  WaUenstein,  og 
bade  baade  Danmark  og  Sverige  om  Hjælp,  der  ogsaa  til- 
stodes.   Endelig  besværede  de  sig  for  Keiseren  over,  at  de, 

der  ikke  havde  sat  sig  op  imod  ham,  men  kun  værnede  om 
deres  Ret,  behandledes  som  Fjender.  Dette  havde  til  Følge, 
at  Keiseren  bod  Wallenstein  ufortøvet  at  opgive  Beleiringen, 
en  Befaling,  denne  dog  aldes  intet  Hensyn  tog  til.  Han 
overtalte  endog  Nogle  af  Raadet  til  at  stikke  Ild  paa  Byen, 
men  de  kjække  Indbyggere  lode  Husene  brænde  og  kæm- 
pede saa  tappert,  at  Beleiringen  den  fire  og  tyvende  Juli 
opgaves. 

Disse  Begivenheder  kunne  synes  ringe  og  uvæsentlige, 
men  det  er  dog  rimeligt  at  antage,  at  WaUenstein,  naar 
han  havde  havt  fuldkommen  frie  Hænder,  vilde  have  op- 
budt al  sin  Magt,  List  og  Dygtighed  for  at  naae  det  Maal, 
hvorfor  han  stred:  Danmarks  fuldkomne  Undertvingelse,  og 
var  dette  naaet,  havde  Alt  været  tabt.  Nu  derimod,  da  han 
idelig  var  sysselsat,  og  Danmark  saa  at  sige  førte  en  Gue- 
rillakamp, maatte  han  udsætte  sine  Planer  —  for  bestandigt. 
Thi  da  Gustav  Adolph  efter  Overeenskomst  med  Christian 
IV  tog  de  danske  Soldater  i  Stralsund  i  sin  Tjeneste,  mær- 
kede Wallenstein,  at  denie  derved  traadte  op  imod  ham  og 
Keiseren,  og  ilede  derfor  med  at  afvæbne  Danmark  ved  en 
Fredsslutning;  den  to  og  tyvende  Mai  1629  sluttedes  derfor 
Freden  i  Liibeck,  hvis  vigtigste  Bestemmelse  var,  at  den 
danske  Konge  skulde  opgive  sin  Stilling  som  Kredsøverst  og 
dermed  Krigen  mod  Keiseren. 

Seer  man  hen  til  den  forholdsviis  ringe  Styrke,  Landet 
havde  havt  at  opbyde  imod  Verdens  mægtigste  Fyrste,  og 
til  den  Ære,  som  den  ridderlige  Konge  indlagde  sig  ved  at 
kæmpe  for  Sandhedens  og  Retfærdighedens  Sag,  maa  man 
indrømme,  at  Danmark  gik  heldigt  ud  af  Kampen ;  men 
tager  man  Hensyn  til  den  Skade,  Jylland  —  Krigenes  sta- 
dige »Friholt«  —  led  ved  de  keiserlige  Tropper,  bliver  Resul- 
tatet sørgeligt.  I  næsten  hele  to  Aar  oversvømmedes  Halv- 
øen af  Fjender,  der  selv  i  de  Lande,  hvor  de  kom  som  Ven- 
ner, betragtedes  med  den  største  Rædsel,  og  for  hvem  Rov 
og  Plyndring  var  en  Livsbetingelse. 

Hvor  langt  de  ere  komne  mod  Nord,  kan  ikke  afgjeres; 
man  veed  kun,  at  Viborg  var  Hovedqvarteer,  og  at  Wallen- 
selv  næppe  har  været  høiere  end  ved  Kolding. 

Veile  holdtes  besat  fra  anden  October  1627  indtil  Juli 
1629,  og  her,  som  flere  andre  Steder,  forskandsede  Fjenden 
sig  ved  at  befæste  Kirken  og  Eaadhuset.  To  Hundrede 
Bygninger  sagdes  at  ligge  ede  ved  Bortmarschen. 

Aarhuus  besattes  den  femte  October  af  Johan  Ernst 
von  Scharftenberg,  der  opkastede  den  Skandse,  som  endnu 
den  Dag  idag  feilagtig  bærer  Navn  af  Wallensteins.  En 
Corporal  Fischer  huserede  her  saaledes  hos  en  Borger,  at 
dennes  Kone  og  Datter  druknede  sig. 

Kanders,  hvis  Befæstning  var  i  Forfald,  toges  ligesom 
alle  de  andre  Byer  i  Besiddelse  uden  Sværdslag. 

I  Grenaa  satte  de  K^iserlige  Ild  paa  Kirken,  der  fuld- 
stændigt nedbrændte. 

Om  Tilstanden  i  Æbeltoft  efter  Fjendens  Afmarsch  siger 
Pontoppidan:  halve  Gader  ligge  efter  den  Tid  øde,  og  Steen- 
mure  af  de  gamle  Huse  lukke  de  adspredte  Bygninger  til- 
sammen.« 

Viborg  commanderedes  først  af  Schlick,  senere  af  Ca- 
millo  Strozzi;  selv  Tilly  var  i  denne  Stad.  Som  ret  beteg- 
nende fortjener  det  at  nævnes,  at  det  i  et  Manuscript  fra  den 
Tid  hedder:   »Al  Tiende  gik  til  Fjenden.« 

Her  er  kun  i  korte  Træk  samlet  de  sparsomme  Efter- 
retninger, der  ere  os  levnede  fra  hiin  Underkuelsens  og 
Elendighedens  Tid,  men  det  Manglende  kan  let  og  sikkert 
suppleres,  naar  man  læser  Schillers  »Wallenstein«  og  hen- 
sætter de  deri  skildrede  Soldater  til  et  Land,  hvor  de  ustraf- 
fet kunde  give  deres  Tilbøieligheder  Tøilen,  mishandle  og 
brandskatte  de  Svage,  plyndre  Kirker  og  Borge,  som  de  selv 
havde  antændt. 

§.  Bauditz. 

bom  Indledning  til  nedenstaaende  Meddelelser  om  Gottorp 
Slot  turde  det  maaskee  ikke  være  Læseren  ukjært  at  faae 
et  kort  Overblik  over  den  Borgs  Historie,  der  gav  Gottorp 
Navn,  og  hvis  Ødelæggelse  forpledigede  dets  Opførelse, 
nemlig  Gammel-Gottorp. 

Omtrent  en  halv  Miil  nord  for  Slesvig,  tæt  vesten  for 
Chausseen  til  Flensborg,  ligger  den  lille  Herregaard  Falken- 
berg (bekjendt  fra  Frederik  VII's  Dannevirke-Maneuvrer),  og 
atter  nogle  faa  Hundrede  Skridt  vesten  for  denne  findes  Vold- 
stedet af  den  gamle  Bispeborg,  Gammel  eller  Store  Gottorp, 
eller  som  den  ogsaa  kaldes :  Waterberg,  Waterburg  o :  Vandborg, 
hvilket  sidste  Navn  Borgen  har  faaet  af  den  omboende  Be- 
folkning paa  Grund  af  de  naturlige  locale  Omgivelser,  idet 
den  nemlig  til  sin  Tid  paa  alle  Sider  har  været  omgiven  af 
Vand,  dog  ikke  af  nogen  egentlig  Borggrav  som  Middelalderens 
Kidderborge,  men  af  et  naturligt,  nutildags  til  Eng  og  lavt- 
liggende Pløieland  forvandlet  Vandbelte,  der  i  større  eller 
ringere  Udstrækning  har  dannet  en  lille  Sø  udenom  Borgen. 

Adgangen  til  Borgen  har  været  imod  ONO.,  hvor  man 
endnu  i  forrige  Aarhundrede  har  fundet  Levninger  af  en 
Pælebro.  Hele  Øen  —  saaledes  ville  vi  endnu  kalde  Stedet 
—  skjøndt  denne  Benævnelse  ikke  passer  i  vore  Dage,  er  ca. 
otte  Hundrede  Skridt  i  Omkreds.  Hovedvoldstedet  er  næsten 
cirkelrundt  og  maaler  i  Omkreds  ved  Foden  tre  Hundrede 

Og  tyve  Skridt;  Høiden  beløber  sig  til  tredive  Fod.  For 
Tiden  er  Voldstedet  bevoxet  med  forskjellige  Slags  Buske 
og  Træer  og  ganske  jevnt  og  fladt  undtagen  paa  den  venstre 
Kant,  hvor  Borgkj  ælderen  i  Begyndelsen  af  dette  Aarhun- 
drede  styrtede  sammen  med  et  stort  Brag.  Flere  Stene, 
rimeligviis  Levninger  af  Borgen,  ligge  adspredte  deels  paa 
Bakken,  deels  i  Graven;  nogle  ere  kileformede,  andre  ovale, 
hvilket  i  Forbindelse  med  Voldstedets  runde  Form  turde  tyde 
paa,  at  selve  Borgen  ogsaa  har  været  rund.  Bakken  er 
meget  steil  og  heelt  omgiven  af  en  i  vore  Dage  kun  ti  Fod 
bred  og  sex  til  otte  Fod  dyb  Grav,  udenom  hvilken  der 
atter  paa  de  tre  Sider  har  været  en  lille  Ydervold,  kun  i 
faa  Favnes  Afstand  fra  det  forhen  omtalte  Vandbelte.  Det 
er  rimeligt,  at  denne  Ydrevold  har  skullet  tjene  til  Dækning 
for  dem  af  Borgens  Forsvarere,  der  paa  en  eller  anden 
Maade  vare  konme  udenfor  selve  Befæstningen.  Paa  den 
fjerde,  den  nordre  Side  af  Graven  (og  Hovedvoldstedet)  sees 
en  anden,  for  Tiden  ganske  med  Grantræer  bevoxet  Bakke, 
der  er  mere  oval  og  mindre  høi  end  Hovedvoldstedet ;  uden- 
tvivl har  her  staaet  et  Udenværk,  deels  for  at  dække  Ad- 
gangen til  Borgen,  deels  for  at  styrke  denne  selv  paa  dette 
Punkt,  hvor  et  Angreb  lettest  kunde  iværksættes,  da  det 
omgivende  Vandbelte  her  har  havt  sin  mindste  Brede. 

Hvem  der  har  ladet  Gammel-Gottorp  (i  Nærheden  af 
Lyrskovshede)  opfore,  og  hvorlænge  det  har  staaet,  er  van- 
skeligt at  sige.  At  Borgen  skylder  de  slesvigske  Bisper  sin 
Oprindelse,  og  at  den  har  tjent  dem  som  et  Tilflugtssted 
under  Stridighederne  med  Kongemagten,  er  temmelig  sikkert. 
Saxos  Beretning  om  Borgens  Ødelæggelse  lader  formode,  at 
den  opførtes  af  Bisp  Esbern,  i  hvis  Tid  den  i  ethvert  Til- 
fælde gik  iil  Grunde.  De  nærmere  Omstændigheder  herved 
vare  i  Korthed  følgende:  I  de  Stridigheder,  der  reiste  sig  i 
Anledning  af  et  nyt  Pavevalg  efter  Hadrian  IV's  Død  1159, 
idet  Cardinalerne  og  de  paveligt  Sindede  valgte  Alexander 
in,  men  Keiser  Frederik  Barbarossa  lod  Victor  IV  udraabe 

til  Pave,  stod  Erkebisp  Eskild  og  den  største  Deel  af  Lan- 
dets Geistlige,  deriblandt  Bisp  Esbern  i  Slesvig,  paa  de  Pave- 
liges Side,  medens  Valdemar  den  Store,  Absalon  o.  Fl.  heldte  til 
Keiserens  Parti.  Striden  førtes  især  haardnakket  i  Tydskland 
og  Italien,  men  den  kaldte  ogsaa  Nordboerne  under  Vaaben. 
Kongen  rustede  sig  og  drog  imod  Erkebispen,  der  dog  snart 
maatte  falde  til  Føie.  I  Stiftet  Slesvig  og  især  i  selve 
Byen  Slesvig  kom  det  ligeledes  til  Haandgribeligheder  imel- 
lem de  Kongelige  og  de  Biskoppelige ;  dog  have  sandsynligviis 
ogsaa  private  Stridigheder  mellem  Bisp  Esbern  og  Nicolaus 
Ratzeson,  Kongens  Befalingsmand  i  Slesvig,  været  medvir- 
kende til  Stridens  Fortsættelse. 

Niels  eller  Nicolaus  drog  med  sine  Krigsfolk  ud  imod 
Bispeborgen,  beleirede  og  indtog  den,  hvorpaa  den  fuldstæn- 
dig plyndredes  og  ødelagdes.  Derpaa  befalede  han  sine  Folk 
at  bortføre  alt  Bispens  Gods  paa  Vogne ;  men  den  fornemste 
af  de  tilstedeværende  biskoppelige  Tjenere  (Bispen  selv  var 
fraværende)  eller,  som  det  ogsaa  hedder,  en  af  Esberns  Slægt- 
ninge, der  formodentlig  var  Slotsbefalingsmand,  søgte  at  for- 
hindre dette  og  gjorde  med  et  i  Hast  sammenbragt  liUe 
Mandskab  heftig  Modstand.  Medens  denne  Strid  stod  paa, 
blev  Nicolaus  Katzeson  dræbt,  hvorpaa  Esbern,  af  Frygt  for 
Kongens  Vrede,  tog  Flugten  og  do  de  i  Landflygtighed. 

Dette  skete  i  Aaret  1161.  Borgen  blev  aldrig  opført 
senere,  men  flyttet  nærmere  til  Slesvig  til  det  Sted,  hvor  det 
nuværende  Gottorp  ligger.  Hvad  selve  Gammel-Gottorps 
Historie  efter  1161  angaaer,  da  skjænkede  Kongen  dets 
Tilliggende  efter  Esberns  Flugt  til  St.  Michaelis  Kloster  i 
Slesvig;  da  senere  Guldholm  Kloster  blev  oprettet  ved  Lang- 
søen (i  Nærheden  af  Isted  Hede),  gik  det  over  til  dette,  dog 
kun  fra  1196  til  1210,  og  da  Guldholm  paa  Grund  af  Fug- 
tighed maatte  nedbrydes  og  blev  flyttet  til  Ry  (det  senere 
Lyksborg),  kom  det  fra  1210  til  1268  atter  under  Bispesto- 
len; fra  1268  til  1663   var  det  hertugelig  Eiendom,  og  fra 

dette   Aar    indtil    vore  Dage   er  det   gaaet   over   i  private 
Hænder  og  er  nii  indlemmet  i  Herregaarden  Falkenberg. 


Det  nuværende  Gottorp  Slot  —  i  Modsætning  til  hiint 
ogsaa  kaldet  Ny-  eller  Lille-Gottorp  ligger  ved  Slesvig,  nord- 
vest for  den  store  Slidæmning,  paa  en  lille  0,  hvis  Omfang 
i  vore  Dage  udgjør  rigelig  femten  Hundrede  Skiidt,  og  som 
er  omgiven  af  en  betydelig  Slotsgrav,  der  atter  mod  N., 
NV.,  V.  og  SV.  begrændses  af  de  saakaldte  Pt)lenge.  De 
ældste  Broer,  hvorved  Øen  sattes  i  Forbindelse  med  Fast- 
landet, gik  imod  Øst  og  Syd.  Endnu  i  dette  Aarhundrede 
har  man  fundet  Levninger  af  en  Pælebro,  der  gik  imod  Øst 
ligefra  den  nuværende  Gade  Lollfuss,  bagved  Postgaarden 
eller  Stadt  Hamburg  (Madame  Esselbachs  Hotel) ;  Forbindelsen 
imod  Syd  iværksattes  ligeledes  ved  en  Pælebro.  De  nuvæ- 
rende Slidæmninger  ere  ikke  ret  gamle. 

Det  er  meget  sandsynligt,  at  det  var  Occo  (Aage), 
Esberns  Eftermand  paa  den  slesvigske  Bispestol,  der  i  Tids- 
rummet fra  1161  til  1167  lod  Gottorp  Slot  opføre.  Hvad 
Slottets  oprindelige  Beskaffenhed  angaaer,  da  har  en  grundig 
archæologisk  Undersøgelse,  deels  af  selve  Slotsbygningen, 
deels  af  Slottet  vedrørende  Documenter,  godtgjort,  at  Hoved- 
bygningen, hvoraf  enkelte  Grund-  og  Ydremure  endnu  exi- 
stere  i  Slottets  venstre  Floi,  der  ogsaa  jevnlig  kaldes  Bispe- 
fløien,  har  været  en  langagtig,  firkantet  Bygning,  et  Hun- 
drede og  halvfemsindstyve  Fod  lang  og  fire  og  tresinds- 
tyve Fod  bred,  beliggende  i  en  sydsydvestlig  og  nordnord- 
østlig Ketning.  At  Slottet  ogsaa  dengang  har  havt  Sidefløie, 
kan  vel  næppe  feile,  men  om  deres  Beliggenhed  og  Forhold 
til  Hovedbygningen  vides  Intet;  det  Samme  gj ælder  om  Be- 
fæstningsværkerne, der  efter  al  Kimelighed  have  bestaaet  i 
en  Jordvold  og  et  Palisadeværk  ud  til  Slien. 

I  Hundrede  Aar,  nemlig  til  Aar  1268,  tilhørte  Gottorp 
Bispestolen    og   eiedes   i  dette    Tidsrum  af   Bisperne  Occo 

(Aage),  Frederik,  Valdemar,  Niels,  Tyge,  Otto,  Johannes, 
Eskild,  Mels  (Nicolaus)  II  og  Bundo,  men  det  er  heist  sand- 
synligt, at  Gottorp  ikke  var  deres  egentlige  Opholdssted 
(dette  var  den  saakaldte  Bispegaard  ved  Kathedralkirken),  men 
snarere  et  Slags  Lystslot  eller  et  Tilflugtssted  i  farefulde 
Tider.  Den  tyvende  November  1268  blev  Hertug  Erik  Eier 
af  Slottet  ved  Mageskifte.  Da  Hertug  Abel  nemlig  havde 
ladet  Kongsgaarden  i  Slesvig  omdanne  til  et  Augustinerklo- 
ster, havde  Hertugerne,  der  nu  vare  Lehnsbesiddere  af  den 
største  Deel  af  Sønderjylland,  ikke  længere  nogen  passende 
Bolig,  hvortil  kom,  at  de  nu  for  Alvor  begyndende  Stridig- 
heder med  Kongehuset  maatte  gjøre  det  ønskeligt  for  Her- 
tugerne at  have  et  af  Naturen  saa  vel  forvaret  Slot  til  Re- 
sidens, løvrigt  have  Hertugerne  ogsaa  før  denne  Tid  havt 
Ophold  eller  rettere  sagt  Tilhold  paa  Gottorp ;  saaledes  veed  man, 
at  Abel  opholdt  sig  paa  Gottorp,  da  hans  Broder  Erik  toges 
til  Fange,  hvilken  Fængsling  dog  næppe  skete  paa  selve 
Gottorp,  men  paa  Abels  Borg  Jørgensborg  paa  Maageøen  i 
Slien.  Fra  1268  og  lige  til  Begyndelsen  af  det  attende 
Aarhundrede  (1713  tog  Kong  Frederik  IV  selv  Slottet  i  Be- 
siddelse) har  Gottorp  været  Eesidensslot  for  Hertugerne  og 
har  erholdt  det  ærefulde  Tilnavn  »Danmarks  Riges  Laas  og 
Lukke«,  hvilket  det  idetmindste  burde  og  kunde  have  været. 
Den  første  Hertug,  der  boede  paa  Gottorp,  var  altsaa 
Erik,  men  han  døde  snart,  nemlig  1272;  dog  har  han  ifølge 
en  pavelig  Efterretning  fra  en  Munk  i  Ry  Kloster  (det  se- 
nere Lyksborg)  i  disse  faa  Aar  anvendt  store  Summer  paa 
Slottets  Restauration  og  Ombygning  og  navnlig  sørget  for  en 
bedre  og  mere  tidssvarende  Befæstning.  I  de  ti  følgende 
Aar  —  under  Hertug  Valdemars  Mindreaarighed  —  lod  den 
statskløgtige  Dronning  Margrethe  Sprænghest  baade  Gottorp 
og  Dannevirke  yderligere  befa^ste,  ligesom  hun  jo  bestandigt 
stræbte  hen  til  at  grundfæste  det  danske  Herredømme  i  Sles- 
vig. Men  kort  efter  at  den  unge  Plertug  Valdemar  selv 
havde  overtaget  Styrelsen  af  Hertugdømmet  og  navnlig  efter 

Kongemordet  1286  i  Finnerup  Lade,  begyndte  han  at  gjøre 
Slottet  endnu  fastere  og  stærkere.  Træværket  (Pallisaderne  ?) 
skjænkede  han  til  Byen  Slesvigs  Befæstning,  nedrev  næsten 
hele  den  gainle  Bispegaard  og  opførte  saa  at  sige  et  heelt 
nyt  Slot  med  tre  Fløie  og  stærke  Befæstningsværker. 

Ved  at  sammenholde  de  historiske  Efterretninger  om  de 
Forandringer  og  Ombygninger,  Gottorp  har  været  underka- 
stet i  de  sidste  Aarhundreder,  med  selve  de  architektoniske 
Forhold  i  Slotsbygningen,  kan  man  endnu  gjøre  sig  en  temme- 
lig tydelig  Forestilling  om  den  Valdemarske  Bygning.  Denne 
bestod  nemlig  af  den  gamle  venstre  Fløi  fra  Bispetiden  som 
Hovedbygning,  af  tvende  med  den  sammenbyggede  Sidefløie, 
et  Hundrede  og  firsindstyve  Fodlange  og  fyrretyve  Fod  brede, 
af  tvende  Taarue,  et  mindre  og  et  større,  og  endelig  af  en 
ostre  Fløi,  halvfemsindstyve  Fod  lang  og  fyrretyve  Fod  bred 
(imelleiialde  tvende  Taarne),  indeholdende  Capellet  og  Portbyg- 
ningen. Af  denne  Valdemars  Bygning  kunne  endnu  flere  Lev- 
ninger paavises,  saaledes  i  den  ostre  Fløi:  det  gamle  Capels 
Grrundmure  og  den  østre  Ydermuur  samt  Grundmurene  i  den 
gamle  Portbygning;  i  den  nordre  Floi:  Grundmuren  ved  Øst- 
Enden,  der  tillige  var  en  af  det  mindre  Taarns  Grundmure ;  i 
den  søndre  Fløi  endelig:  den  vestre  Ende-Grundmuur  samt 
en  under  den  nuværende  Portal  liggende  Kj ælder  med  Levnin- 
ger af  en  Trappe  og  en  Dør  imod  Øst,  der  er  gaaet  igj en- 
nem  det  store  Taarns  venstre  Muur  op  i  selve  Taarnet. 

Hertug  Valdemar  do  de  i  Aaret  1312  og  efterfulgtes  af 
sin  Son  Erik.  Efter  dennes  Død  1325  begyndte  under  Her- 
tug Valdemars  Mindreaarighed  og  hans  Morbroder  Grev 
Geert  af  Holsteens  Formynderskab  de  Stridigheder,  der 
fremkaldte  de  første  Beleiringer  af  Gottoi-p  Slot. 

Den  første  Beleiring  af  Gottorp  under  Anførsel  af  selve 
Kongen,  Christopher  II,  der  vilde  gjøre  Greven  Formynder- 
skabet stridigt,  skete  fra  det  saakaldte  Hestebjerg,  en  Bakke 
i  ca.  to  til  tre  Hundrede  Alens  Afstand  fra  den  østre  Borg- 
grav, i  Aaret  1325.     Selve  Beleiringen  gik  forresten  uhel- 

dig ;  Kongen  besatte  hverken  Dannevirke-Passet  eller  Passa- 
gen over  Maageoen  (ad  Kendsborg  til),  saa  Grev  Geert 
uhindret  kunde  ile  det  beleirede  Gottorp  til  Undsætning. 
Kongen  blev  slaaet  og  flygtede  som  bekjendt  til  Tydskland, 
hvorpaa.  den  unge  Hertug  Valdemar  ved  Geerts  Hjælp  i  no- 
gen Tid  blev  kaldt  »Konge  til  Danmark«. 

Fra  1326-29  holdtes  Gottorp  besat  af  Geert,  men  fra 
1 329 — 3 1  beboedes  det  atter  af  Valdemar,  der  dog  ved  Chri- 
stophers Tilbagekomst  ikke  alene  maattegive  Afkald  paa  Konge- 
titlen, men  1329  anden  Gang  blev  beleiret  i  sit  Slot  af  Chri- 
stopher II,  Bisperne  Jacob  Splied  og  Svend,  under  Anførsel 
af  Marsken  Ludvig  Albrechtson.  Denne  Beleiring  løb  imid- 
lertid ligesaa  uheldig  af  som  den  første;  Greven  ilede  Her- 
tugen til  Hjælp,  de  Danske  bleve  slaaede  og  en  stor  Mængde 
tagne  til  Fange,  —  rimeligviis  som  Følge  af  et  Forræderi 
fra  Anførernes  Side.  Det  er  fra  hiint  Aar,  at  man  endnu  har 
en  latinsk  Smædevise,  hvis  sexten  Vers  omtale  den  ynke- 
lige Rolle,  Gottorp  var  kommen  til  at  spille  som  »Danmarks 
Riges  Laas  og  Lukke«. 

Efter  Slaget  paa  Lohede,  der  ikke  har  Noget  med  Got- 
torp at  gjøre,  kom  Slottet  igjen  i  flere  Decennier  i  de  hol- 
steenske  Grevers  Magt,  og  det  er  ret  interessant  at  lægge 
Mærke  til,  at  saavel  de  holsteenske  Grever  paa  den  ene  Side, 
som  de  danske  Regenter  (Christopher  II,  Valdemar  Atterdag, 
Dronning  Margi'ethe  og  Erik  af  Pommern)  paa  den  anden 
Side  i  alle  de  med  Hertugeine  indgaaede  Overeenskomster 
bestandig  stærkt  ivrede  for,  at  af  alle  de  til  dem  af  Hertu- 
gerne pantsatte  Byer,  Slotte  m.  m.  skulde  Gottorp  indløses 
tilsidst,  idet  de  Første  fuldtvel  indsaae,  at  de  i  Gottorp 
havde  et  fast  Tilflugtssted  imod  Hævneren  nordfra,  de  Sidste 
ligesaa  fuldt  saae  et  stærkt  Værn  i  Gottorp  imod  de  fjendt- 
lige An-  og  Overgreb  sydfra. 

Det  er  noksom  bekjendt  af  Historien,  at  Valdemar 
Atterdag  i  Aaret  1374  formaaede  Henrik,  Hertug  Valdemars 
Søn,  til  at  overlade  sig  In dlosningsr etten  til  det  til  Greverne 

pantsatte  Gottorp  med  hele  dets  Tilliggende  af  Stæder,  Byer, 
Slotte,  Kirkelehn  m.  m.,  at  Greverne  ikke  A'ilde  tage  imod 
den  budte  Indlosningssum,  at  de  efter  Kongens  Ded  af 
den  tydske  Keiser  egenmægtig  lode  sig  forlehne  med  den 
største  Deel  af  Sønderjylland,  Gottorp  indbefattet,  at 
Dronning  Margrethe  vel  af  politiske  Hensyn  forlehnede  Grev 
Henriks  Søn,  Gerhard,  med  Hertugdummet  138(),  men  dog 
senere,  (efter  Gerhards  Død  1404)  forbeholdt  sig  Flensborg 
og  Gottorp  under  Formynderskabet  for  Hertugens  tre  umyn- 
dige Sønner  Henrik,  Adolph  og  Gerhard,  at  Erkehertug- 
inden  Elisabeth  »imod  Værgemaal,  Ed,  Tro  og  Slotslove« 
udelukkede  Dronningen  fra  Gottorp,  og  at  Krigen  snart  kom 
til  Udbrud,  men  dog  foreløbig  standsedes  ved  Dronningens 
Død  1412. 

Da  den  unge  Hertug  Henrik  ikke  var  tilfreds  med  Ud- 
faldet af  det  i  Nyborg  1413  afholdte  Eetterthing,  der  fra- 
kjendte  ham  og  hans  Slægt  Eetten  til  Sønderjylland,  blev 
Sværdet  draget,  og  vi  see  saaledes,  omtrent  et  Hundrede 
Aar  efter  Christopher  H's  Beleiringer  af  Gottorp,  atter  en 
dansk  Konge  og  en  dansk  Hær  udenfor  Gottorps  Mure.  At 
Gottorp  i  den  forløbne  lange  Aarrække  fra  1331  i  Virke- 
ligheden eiedes  af  de  holsteenske  Grever  som  Panthavere, 
og  at  de  kun  afNaade  og  Barmhjertighed  lode  Hertugerne  af 
den  Abelske  Stamme  beboe  Slottet,  indtil  de,  efter  denne 
Stammes  Uddøen  med  Hertug  Henrik  og  Forlehningen  i  Aaret 
1386,  fuldstændigt  opsloge  deres  Kesidens  paa  Gottorp,  frem- 
gaaer  tildeels  af  det  Foregaaende.  Hertug  Henrik,  der  ikke 
vilde  afvente,  hvad  Kongen  af  Naade  vilde  tildele  ham, 
gjorde  1414  et  Indfald  i  Frisland.  Kongen  satte  naturligviis 
Magt  imod  Magt  og  erobrede  1415  hele  Hertugdømmet  paa 
Byen  Slesvig  og  Gottorp  nær,  hvilke  tvende  Punkter  vel 
ikke  ligefrem  ble  ve  beleirede,  men  indesluttede  ved  Hjælp  af 
flere  i  Omegnen  opkastede  Forskandsninger ,  navnlig  ved 
Slimynde,  Stubbe  i  Svans  o,  Kønigsburg  ved  My  sunde  og 
Vedelspang  ved  Landeveien  imellem  Slesvig  og  Flensborg. 

Næste  Aar,  1416  i  Juni  Maaned,  lagde  Kongen  sig  derimod 
foran  Slesvig  og  Gottorp.  En  Deel  af  Hæren  posteredes  paa 
det  i  fortificatorisk  Henseende  vigtige  Punkt  Maageøen  (St. 
Jørgensø)  i  Slien,  men  Hovedstyrken  stod  paa  Hestebjerget, 
altsaa  paa  samme  Sted,  hvor  Christopher  II  omtrent  hundrede 
Aar  tidligere  havde  posteret  sin  Beleiringshær.  Maageøen 
blev  vel  erobret  og  Kongens  derliggende  Skibe  brændte,  men 
desto  fastere  besluttede  Erik  at  gjøre  Stillingen  paa  Heste- 
bjerg, idet  han  i  ca.  tre  Hundrede  Alens  Afstand  fra  den 
østre  Slotsgrav  lod  opføre  Borgen  Hattersborg  for  herfra 
fuldstændig  at  indeslutte  Gottorp  og  afskjære  det  fra  al 
Forbindelse  med  Byen.  Ikke  destomindre  blev  ogsaa  dette 
Aars  Felttog  uden  Betydning;  den  vankelmodige  Konge  be- 
satte vel  Hattersborg  men  drog  selv  andetsteds  hen. 

Felttoget  1417  tegnede  ligeledes  til  at  blive  storartet, 
idet  Kongen  udi'ustede  en  meget  betydelig  Flaade,  med  hvil- 
ken han  den  femtende  Juli  løb  ind  i  Slien ;  han  indtog  efter  tre 
Dages  Forløb  Byen  Slesvig  og  vilde  efter  al  Sandsynlighed 
ogsaa  have  kunnet  bemægtige  sig  Gottorp,  saafremt  Angre- 
bet var  bleven  fortsat  med  Eftertryk  og  Slottet  indesluttet 
ogsaa  fra  Søsiden.  Den  tolvte  November  blev  der  sluttet 
Vaabenstilstand ;  Kongen  trak  sine  Tropper  tilbage  fra  Byen 
Slesvig  og  lod  kun  en  Besætning  bhve  tilbage  paa  Hatters- 
borg, hvilken  den  troløse  Hertug  ved  Juletid  overrumplede  og 
lod  springe  over  Klingen,  hvorpaa  han  sløifede  Borgen.  Iste- 
detfor  at  tugte  denne  Troløshed  indlod  Kongen  sig  paany  i 
Underhandlinger  med  sin  trædske  Fjende,  og  efter  endeel 
Fjendtligheder  paa  Femern  og  i  Mellem- Slesvig  blev  Sagen 
indanket  for  Keiseren,  som  den  otte  og  tyvende  Juni  1424 
afsagde  den  Dom,  »at  Hertugdømmet  Slesvig  tilligemed  Fris- 
land  og  Øen  Als  samt  Alt,  hvad  dertil  hørte,  var  en  inte- 
grerende Deel  af  Kongeriget  Danmark,  hvorfor  Greverne  af 
Holsteen  aldrig  kunde  faae  noget  Krav  paa  disse  Lande, 
ligesom  de  aldrig  havde  havt  nogen  Kettighed  til  dem.« 

Det    er   bekjendt,    at   Hertugen   ikke   var  tilfreds  med 

denne  Kj  endelse,  saa  Sværdet  atter  maatte  drages.  I  Juli  Maa- 
ned  1426  rykkede  Kongen  ind  i  Hertugdømmet  og  ankom 
den  en  og  tyvende  foran  Slesvig,  hvor  han  atter  opslog  sin 
Leir  paa  Hestebjerget.  Denne  Gang  opførtes  dog  ingen 
Borge,  men  betydelige  Volde,  Grave  og  befæstede  Leirpladser 
i  Omegnen  af  Gottorp,  hvor  vi  paa  det  saakaldte  »Munke- 
land«, »Skyttekobbelen«,  »Nyværk«,  »Dyrehaven«  see  meget 
betydelige  Levninger  af  dem.  Hertugen  havde  imidlertid 
forudseet,  hvad  der  vilde  komme,  saa  baade  Slesvig  og  Got- 
torp vare  vel  befæstede  og  forsynede  med  en  stærk  Besæt- 
ning; desuden  lod  han  Slimundingen  tilstoppe,  saa  en  Trans- 
portflaade  kun  med  stor  Vanskelighed  ankom  til  Slesvig, 
medførende  en  Kanon.  Beleiringen  fortsattes  nu  ivrigt  til 
ind  i  November,  men  baade  Hansestæderne  og  Hertugen  af 
Brunsvig  sendte  en  Flaade  og  Hjælpetropper  til  Hertugens 
Undsætning,  saa  den  danske  Beleiringshær  truedes  baade  fra 
Land-  og  Søsiden.  Kongen,  der  ikke  selv  var  tilstede,  gav 
den  vistnok  overilede  Ordre  til  sine  Tropper  foran  Slesvig 
og  Gottorp,  at  de  skulde  sløife  alle  Forskandsninger  og 
trække  sig  tilbage.  Dette  skete,  og  saaledes  endte  den 
største  Beleiring,  Gottorp  ikke  alene  i  sine  langvarige  Stri- 
digheder, men  overhovedet  har  maattet  udholde,  uden  at  det 
lykkedes  de  Beleirende  at  indtage  det. 

Aaret  efter,  1427,  blev  Hertug  Henrik  dræbt  under  Be- 
leiringen af  Flensborg,  og  nogle  Aar  senere,  1435,  sluttedes 
som  bekjendt  Freden  i  Vordingborg,  ifølge  hvilken  Henriks 
Broder,  Hertug  Adolph,  beholdt  den  Deel  af  Hertugdømmet, 
som  Holstenerne  paa  den  Tid  havde  besat,  samt  Femern  og 
hele  Frisland,  saa  længe  han  levede,  og  hans  Slægt  to  Aar 
efter  hans  Død. 

Det  lykkedes  Hertug  Adolph  uden  Vanskelighed  af 
Christopher  af  Baiern  (1440)  og  af  Christian  I  (1455)  at 
])live  forlehnet  med  hele  Hertugdømmet.  Gottorp  var  na- 
turligviis  hans  Residens,  og  her  blev  ogsaa  Chtistian  I  op- 
dragen.    Hvad   selv   Slottet  angaaer,  da  haves  ikke  mange 

Efterretninger  oui  det  fra  Min  Tid;  kun  saa  Meget  turde 
være  vist,  at  Hertug  Adolph  i  Aaret  1449  lod  opfwre  et 
stort  Taarn  paa  Gottorp;  da  vi  imidlertid  savne  alle  Efter- 
retninger om,  hvor  det  har  staaet,  er  det  muligt,  at  der 
foreligger  en  Forvexling  med  det  gamle,  store  Slotstaarn,  der 
af  Adolph  blev  grundigt  udbedret. 

Christian  I  opholdt  sig  ikke  sjeldent  paa  Gottorp,  saa- 
ledes  i  Paaskeugen  1460  og  atter  i  Slutningen  af  samme 
Aar,  ligesom  han  her  den  fjerde  Marts  1461  stadfæstede  alle 
de  Byen  Slesvig  hidtil  givne  Privilegier. 

Det  er  bekjendt,  at  Christian  I  for  at  kunne  betale 
sine  Brødre  en  Afstaaelsessum  for  Afkald  paa  deres  Arve- 
rettigheder til  Hertugdommerne  samt  for  at  kunne  afholde 
andre  presserende  Statsudgifter  pantsatte  de  fleste  Byer  og 
Slotte  i  Holsteén  og  Slesvig  til  forskjellige  Adelsmænd,  og 
man  har  hidtil  været  af  den  Mening,  at  ogsaa  Gottorp  hørte 
til  de  pantsatte  Slotte,  hvilket  imidlertid  ikke  var  Tilfældet. 
Eigtignok  hedder  det  i  Eeimer  Kochs  Krønike,  at  Kongens 
Broder  Gerhard  den  femtende  August  1467  indtog  Gottorp 
og  flere  »Huse«  paa  Kongens  Vegne,  men  deels  maa  man 
huske  paa,  at  den  daværende  Befalingsmand  paa  Gottorp,  Hen- 
rik Rantzau,  ikke  var  nogen  Ven  af  Grev  Gerhard  og  ikke 
har  kunnet  troe,  at  Kongen  virkelig  skulde  have  givet  sit 
Samtykke  til,  at  den  oprørske,  trædske  Greve  fik  det  vigtige 
Gottoi^  i  Besiddelse,  deels  see  vi  af  Documenter  i  Geheime- 
archivet,  at  Kongen  netop  i  hine  Aar  bestandig  taler  om 
sin  Amtmand  paa  »vor  Borg  Gottorp«,  ligesom  han  baade 
dengang  og  senere  jevnligt  gjæstede  Slottet,  ja  der  siges 
ligefrem,  at  Gottorp  Slot  og  Fogderi,  i  Modsætning  til  Tol- 
den ved  Gottorp  og  andre  til  Slottet  hørende  Tilliggender,  der 
vare  pantsatte,  havdes  inde  af  Herrerne,  d.  e.  Kongen,  Her- 
tug Adolph  og  Grev  Gerhard,  saa  det  ikke  kan  have  været 
pantsat  til  nogen  Adelsmand,  hvilket  netop  ogsaa  i  hine 
Tider  vilde  have  været  baade  forunderligt  og  ligefrem  uklogt. 
Derimod   pantsatte    Kongen   Gottorp    den   første   December 

1480  til  sin  Dronning  Dorothea,  der  havde  foranlediget,  at 
hendes  yngste  Sen  Frederik  tilligemed  nogle  unge  Adels- 
mænd blev  opdragen  paa  Grottorp,  da  han  efter  Forældrenes 
Ønske  var  bestemt  til  Hertug  over  Slesvig  og  Holsteen. 
Gottorp  hlev  da  ogsaa  Hertug  Frederiks  Residens. 

I  to  Aarhundreder  havde  Gottorp  trodset  Tidens  Tand, 
flendtlige  Angi-eb  og  Beleii'inger  uden,  saavidt  vides,  at 
være  undergaaet  nogen  væsentlig  Forandring:  dette  skete 
under  Hertug  Frederik,  senere  Frederik  den  Første.  I  Aaret 
1492  odelagdes  nemlig  en  Deel  af  Gottorp  ved  Ildebrand, 
og  skjondt  vi  ikke  have  sikkre  Efterretninger  om,  hvilke 
Bygninger  der  ramtes  af  Ulykken,  er  det  sandsynligt,  at  H- 
den  greb  meest  om  sig  i  den  venstre  Floi,  altsaa  i  den  gamle 
Bispebygning,  thi  det 'var  netop  den,  der  i  A  arene  indtil 
1510  blev  gjenopbygget  og  udbedret.  Derimod  er  det  mær- 
keligt, at  ingen  af  de  mange  Forfattere,  der  omtale  Gottoi^p, 
vide  det  Mindste  om  den  Flei,  der  opførtes  af  Frederik  I 
i  xiaret  1530,  og  dog  haves  herom  et  fuldgyldigt  Vidnes- 
byrd i  Kongens  Skrivelse  til  Esge  Bilde,  Befalingsmand  paa 
Bergenhuus,  hvor  det  hedder,  at  Esge  Bilde  skulde  lade 
Apostelkirken  i  Bergen  nedbryde  og  til  Slottet  Gottorp  sende 
saa  mange  Steen,  »som  vi  behøffue  till  thet  nye  Huss  vii 
nu  bygge  lade«.  Der  kan  ingen  Tvivl  herske  om,  at  det 
var  den  sondre  Fløi,  hvortil  de  omtalte  Steen  skulde  anven- 
des, da  denne  Fløi  ikke  er  bleven  forandret  fra  1698  tilbage 
til  det  sextende  Aarhundrede.  Af  en  Tegning  af  Gottorp 
fra  1584  sees,  at  Fhuen  ikke  var  ret  stor,  idet  den  kun 
havde  een  Etage  foruden  Kj ælderen  og  Stue-Etagen;  paa 
den  søndre  Side  vare  flere  Karnapper  anbragte,  hvilke  fjer- 
nedes 1698.  Det,  der  i  den  nuværende  sondre  Fløi  er  til- 
overs af  Frederiks  Bygning,  er  de  stærkt  hvælvede  Kj  ældere 
og  den  ligeledes  hvælvede  Stue-Etage,  begge  Dele  dog 
kun  fra  Portalen  imod  Vest  —  den  østre  Ende  af  Floien 
hidrører  heelt  og  holdent  fra  Ombygningen  1698  —  1703. 
Hvad  Slottets  Befæstningsværker  angaaer,    da  begyndte  den 

regelmæssige  Befæstning  med  Bastioner  allerede  dengang, 
hvilket  vides  deraf  at  Hertugen  i  den  nord-østre  Bastion  lod 
henlægge  denMont,  der  af  ham  tidligere  var  anlagt  i  Husum. 
I  Christian  II's  sidste  Kegjeringstid  var  Gottorp  ofte  Sam- 
lingsstedet for  den  misfornøiede  Adel,  og  her  samledes  den 
flortende  April  1523  Prælater,  Ridderskab  og  Adel  for  at 
opsige  ham  Huldskab  og  Troskab  og  hylde  Frederik  I.  løv- 
rigt have  Gottorp  Slotsannaler  ikke  synderlig  Andet  at  berette 
fra  Frederik  I's  Tid,  end  hvad  der  allerede  er  sagt,  og  at 
denne  Konge  Skjærtorsdag  1533  afgik  ved  Døden  samme 
Sted.  To  Aar  senere  døde  en  anden  vigtig  Person  i  Nordens 
politiske  og  kirkelige  Historie  paa  Gottorp,  hvor  han  saaret 
og  fangen  var  ført  hen  efter  Slaget  ved  Øxnebjerg,  nemlig 
den  tidligere  Erkebisp  af  Upsala,  Gustav  Trolle. 

Christian  HI,  hvis  Ungdomsaar  for  Størstedelen  vare 
henrundne  paa  Gottorp,  opholdt  sig  ofte  her,  især  før  De- 
lingen 1544.  Han  lod  baade  selve  Slottet,  men  især  Befæst- 
ningsværkerne udbedre,  hvilket  Sidste  skete  i  Aaret  1538; 
alene  Eiderstedt  maatte  i  denne  Anledning  yde  et  Pengebi- 
di*ag  af  7000  Mark,  medens  Nordstrandingerne  maatte  arbeide 
paa  Befæstningsarbeiderne  i  fjorten  Dage.  Denne  Befæst- 
ning af  Gottorp  var  eiensynligt  foranlediget  ved  Churfyrst 
Frederik  af  Pfalz's  Fordringer  paa  Danmark  og  Keiserens 
truende  Holdning.  Det  var  sikkert  ogsaa  i  denne  Anled- 
ning, at  Christian  IH  opholdt  sig  næsten  hele  Foraaret  og 
en  Deel  af  Sommeren  1538  paa  Gottorp. 

I  Aaret  1544  tilfaldt  Gottorp  ved  Delingen  Kongens 
Broder,  den  dygtige,  men  ikke  altid  imod  Danmark  ærlige 
Hertug  Adolph,  og  det  er  ham  den  nuværende  nordre  og 
tildeels  den  østre  Fløi  af  Gottorp  skylder  sin  Tilværelse. 
Da  Hertugen  nemlig  den  en  og  tredivte  December  1564 
holdt  sit  Bilager  med  Christina  af  Hessen,  udbrød  der  Nat- 
ten efter,  altsaa  Nytaarsnat  1564 — 65  en  voldsom  Ud 
paa  Slottet,  der  lagde  den  østre  og  en  Deel  af  den  nordre 
Fløi  i  Aske.    Fra  det  store  sydøstre  Hjørnetaarn  indtil  Ca- 

pellet,  som  dengang  laa  i  den  østre  Flei,  altsaa  den  Deel, 
hvorunder  Porten  fandtes,  brændte  Fløien  heelt  ned  til 
Grundmuren,  medens  den  øvrige  Deel  kun  lagdes  i  Aske 
indtil  Hvælvingerne.  Hertugen  lod  nu  i  Lobet  af  Aarene 
1565—68  baade  den  østre  og  den  nordi'e  Fløi  opføre  i  en 
aldeles  ny  Skikkelse,  nemlig  i  italiensk  Stiil,  i  hvilket  Øie- 
med  han  hidkaldte  de  tvende  Architekter  Antonius  Pupe  og 
Thomas  de  Orea,  og  fra  nu  af  indtil  1703  blev  den  nordre 
Fløi  Hovedb5'gning  istedetfor  den  vestre.  Arbeidet  skal  have 
kostet  halvanden  Million  Eigsdaler.  Den  østre  Fløi  beholdt 
samme  Brede  som  tidligere,  hvorimod  den  nordre,  hvorhen 
nu  Capellet  blev  forlagt,  næsten  blev  udvidet  til  det  Dob- 
belte. Ikke  alene  Kjælderne,  men  selv  Fløien  i  første  og 
anden  Etage  forsynedes  med  brandfrie  Korshvælvinger.  Af 
en  i  Geheimearchivet  opbevaret  Inventarie-Fortegnelse,  op- 
tagen Aaret  efter  Hertug  Adolphs  Død,  sees,  at  Porten  endnu 
1587  fandtes  imod  Øst  (d.  v.  s.  den  gamle  Port,  der  senere 
indrettedes  til  Beboelse)  og  at  hele  Slottet  indeholdt  halv- 
femsindstyve større  og  mindre  Gemakker,  hvortil  kom  visse 
»Lossements«  for  de  ufrivillige  Beboere,  nemlig  fire  Fængs- 
ler, omgivne  af  tykke  Indremure  og  stærke  Hvælvinger. 
Selve  Bygningen,  der  var  forsynet  med  Karnapper  og  smaae 
Gavle  paa  Siderne,  af  hvilke  man  endnu  seer  sex  imod  Slots- 
gaarden  og  syv  paa  den  ydre  Side,  og  desuden  prydet  med 
en  Mængde  runde  og  firkantede  Smaataarne  og  Spiir,  der 
hist  og  her  stak  frem  af  Taget,  og  af  hvilke  nogle  vare  for- 
gyldte, blev  som  sagt  færdig  1568.  Et  Par  Aar  senere, 
1573,  foretog  Hertugen  store  Forbedringer  ved  Fæstnings- 
værkerne, idet  han  lod  Bastionerne  udbedre  og  et  stærkt 
Steenhuus  opføre  ved  den  søndre  Bro.  Aaret  efter  opførtes 
det  store  runde  Taarn,  der  endnu  staaer  ved  den  vestre 
Ende  af  dets  nordre  Fløi. 

Hertug  Adolph  døde  1586  paa  Gottorp  Slot.  En  af 
hans  Sønner,  Johan  Adolph,  indlagde  sig  en  særlig  Fortjene- 
ste af  Gottorp  derved,  at  han  i  Aaret  1616  stiftede  det  be- 

kj endte  gottorpske  Bibliothek,  der  var  opstillet  i  Stue-Etagen 
i  den  sondre  Fløi;  han  lod  ogsaa  Boldhuset  opfore  ved  den 
sydvestre  Bastion  ved  Ridehuset.  Langt  større  vare  dog 
de  Forbedringer  og  Nybygninger,  der  foretoges  af  hans 
Søn,  Hertug  Frederik  den  Tredie,  nemlig  1626  og  1651. 
Første  Gang  skete  det  med  Kongens  Vidende  og  Samtykke, 
men  uden  at  han  anede,  at  han  snart  selv  slailde  komme 
til  at  beleire  denne  vigtige  Kongeborg.  I  den  saakaldte 
keiserlige  Kiig  slog  Hertugen  sig  nemlig  paa  Wallensteins 
Parti.  Det  lykkedes  imidlertid  Kongen  1629  at  fordiive 
Fjenden  fra  Femern,  medens  hans  Feltherre  Morgan  rensede 
Marskegnene;  derefter  landede  Kongen  ved  den  saakaldte  »0« 
i  Slimundingen,  rykkede  igjennem  Angel  og  lagde  sig  foran 
Gottorp.  Paa  det  saakaldte  »lille  Hestebjerg«  anlagde  han 
en  Skandse  og  ledede  personlig  Foretagendet  imod  Slottet. 
Han  vovede  sig  langsmed  Dæmningen  for  at  see,  om  den 
kunde  undermineres,  men  sendte  først  en  Trompeter  til 
Slottet  med  Opfordring  til  at  overgive  Fæstningen.  De 
Beleirede  vilde  dog  ikke  give  efter;  Stormen  paa  Slottet 
blev  derfor  bestemt  til  den  ottende  Juni,  men  imidlertid 
blev  Freden  sluttet  i  Lybek  og  Beleiringen  af  Gottorp  (der 
havde  varet  en  Maaned)  selvfølgelig  hævet.  I  Aarene  1650 
og  1651  bleve  Fæstningsværkerne  satte  i  bedre  Stand  og 
næsten  alle  Gemakker  reparerede  og  paa  det  Kostbareste 
meublerede;  udvendig  blev  Slottet  prydet  medSmaagavlo  og 
skjønne  Statuer;  det  gamle  forfaldne  Slotstaarn  blev  tildeels 
nedrevet,  hvilket  ogsaa  skete  med  den  gamle  Portbygning 
i  den  østre  Fløi;  desuden  byggedes  Ridehuset,  Toihuset, 
Laboratoriet,  Rustkammeret  og  Kornhuset;  den  søndre  Bro 
blev  repareret  og  den  nordre  anlagt,  hvilken  Sidste  førte  ud 
til  den  for  sin  Skjønhed  berømte  Slotshave  »Nyværk«,  der 
var  fuld  af  Alleer,  Spadseregange,  Terrasser,  Statuer,  Casca- 
der.  Springvand,  Fiskedamme,  Lysthuse  o.  s.  fr.  Det  var 
ogsaa  denne  Hertug,    der   i  Aaret   1651  lagde   Grunden  til 

det  gottorpske  Kunstkammer,  der  i  Aaret  1749  tilligemed 
Bibliotheket  førtes  til  Kjøbenhavn. 

I  Svenskekrigen  1658  besatte  de  allierede  Tropper 
Slesvig  og  Gottorp;  Hertugen,  der  var  flygtet  til  Tømiing, 
døde  der  Aaret  efter.  Hans  Søn,  Christian  Albrecht,  der 
var  gift  med  den  danske  Prindsesse  Frederikke  Amalie,  lod 
1665  ved  den  berømte  Ingenieur  Nouack  foretage  store  For- 
bedringer paa  de  i  Forveien  stærke  Volde.  Fra  Slutningen 
af  1675  maatte  Hertugen  imidlertid  paa  Grund  af  de  politi- 
ske Forhold  i  en  lang  Aarrække  opholde  sig  i  Holsteen  og 
Hamborg.  I  fire  Aar  holdt  Kong  Christian  V  Gottorp  be- 
sat med  sine  Tropper;  ja,  da  Hertugen  ikke  vilde  falde  til 
Føie,  erklærede  Kongen  ved  Patent  af  tredivte  Mai  1684, 
at  han  saae  sig  nødsaget  til  at  inddrage  den  hertugelige 
Deel  af  Hertugdømmet,  og  lod  atter  Gottorp  besætte.  Her- 
tugen vendte  forst  tilbage  til  Gottorp  den  ni  og  tyvende 
October  1689,  men  det  er  rimeligt,  at  han  undertiden  har 
opholdt  sig  paa  Slottet  i  Mellemtiden,  idetmindste  findes  hans 
Navnechiffer  med  Aarstallet  1686  anbragt  over  flere  Portaler 
m.  m. 

Christian  Albrecht  døde  1694  og  efterfulgtes  af  sin 
Søn  Frederik  IV,  under  hvem  der  foretoges  storartede  For- 
bedringer, saavel  med  selve  Slotsbygningen  som  med  Side- 
bygningerne og  Fæstningsværkerne.  Navnlig  maae  vi  frem- 
hæve, at  i  Aarene  1698—1703  hele  den  sondre  Floi  og  det 
gamle  Slotstaarn  bleve  nedrevne,  den  første  til  Stue-Etagen, 
den  sidste  til  Grunden.  Arbeidet  begyndte  i  Februar ;  Fløien 
blev  gjort  et  Par  Alen  bredere,  idet  der  tilføiedes  en  Corridor 
imod  Nord,  og  næsten  dobbelt  saa  lang  som  forhen,  saa  dens  sam- 
lede Længde  kom  til  at  udgjere  omtrent  fire  Hundrede  og  fem 
og  tyve  Fod.  I  Midten  sattes  et  Taarn,  hvorunder  Hovedporten 
anbragtes,  ligesom  denne  Floi  fra  nu  af  blev  Hovedbygnin- 
gen. Samtidigt  indrettedes  tre  Fængsler:  et  for  Forbrydere, 
et  for  de  lavere  Hoffolk  og  et  for  Bønder.  Den  ældre  Can- 
cellibygning,    der   havde   været  over  den  lange  Port  i  den 

Søndre  Vold,  blev  fjernet  og  Pladsen  beplantet  med  Kanoner ; 
endelig  blev  den  sydvestre  Bastion  og  den  østre  imod  Heste- 
bjerget vendende  Befæstningsvold  tilstrækkelig  udbedret  — , 
en  Foranstaltning,  der  var  en  ligefrem  Felge  af  Hertugens 
Forhold  til  det  danske  Hof.  Hertugen  afskaffede  Dannebrog, 
lod  opføre  Skandser  ved  Husum,  Stapelholm  og  Nord  for 
Gottorp,  saa  Kong  Frederik  IV  i  Aaret  1700  gjorde  Alvor 
af  sine  Trusler,  indtog  og  sløifede  Skandserne  og  i  April 
Maaned  samme  Aar  lagde  sig  foran  Gottorp,  hvilket  han 
lod  beskyde  med  Bomber  fra  Hestebjerget.  Slottet,  som  paa 
Grund  af  de  Arbeider  og  Ombygninger,  der  foretoges,  ikke 
var  synderlig  skikket  til  at  udholde  en  længere  Beleiiing. 
overgav  sig  strax,  hvorpaa  det  tilligemed  Byen  Slesvig  blev 
besat  med  danske  Tropper. 

Den  nittende  Juli  1702  faldt  Hertug  Frederik  i  Slaget 
vedKlissov,  og  da  hans  Sen  Carl  Frederiks  Formyndere  spil- 
lede under  Dække  med  Fjenden,  tog  Kong  Frederik  IV  ved 
Patent  af  trettende  Marts  1713  det  hertugelige  Slesvig  i 
Besiddelse,  og  fra  den  Tid  ophørte  Gottorp  at  være  Resi- 
dens for  Hertugerne,  hvorimod  det  beboedes  af  de  konge- 
lige Statholdere  og  iøvrigt  afgav  Localiteter  til  de  forskj el- 
lige  RegjeringscoUegier.  Det  er  bekjendt,  at  Kongen  den 
fjerde  September  1721  af  Prælater,  Ridderskab  og  de  adelige 
Godseiere  hyldedes  paa  Gottorp  Slot,  en  Handling  og  Heiti- 
delighed,  der  i  Henseende  til  Vigtighed  og  Betydning  endnu 
ikke  havde  havt  sin  Lige  i  Slottets  Annaler.  Siden  den 
Tid  blev  Gottorp  ikke  underkastet  synderlige  Forandringer, 
uden  forsaavidt  de  nødvendige  Reparationer  bleve  foretagne; 
thi  den  i  Aarene  1851 — 55  skete  Omdannelse  til  Gaserne, 
berørte  meest  Gemakkernes  indbyrdes  Forhold  og  Sidebyg- 
ningerne ,  hvilke  sidste  alle  fjernedes  for  at  optage  store 
og  rummelige  Stalde,  Ride-  eg  Fægtehuse,  m.  m.  paa  deres 
Plads.  Endvidere  have  vi  at  bemærke,  at  Kronprinds  Fre- 
derik (VI)  den  en  og  tredivte  Juli  1790  viedes  til  Marie  Sophie 
Frederikke  i  Gottorps  Slotscapel,  i  hvilken  Anledning  der  var 

store  Forstligheder  paa  Gottorp  i  flere  Dage,  og  den  ottende 
April  1818  fødtes  Kong  Christian  IX  i  den  østre  Fløi  af 
Gottorp  Slot,  der  beboedes  af  hans  Fader,  Hertugen  af 
Holsteen-Bek. 

Med  Aaret  1 842  ophørte  Gottorp  at  være  en  Fæstning, 
idet  Voldene  efter  kongelig  Befaling  tildeels  bleve  sprængte; 
en  stor  Deel  af  de  i  Volden  og  Bastionerne  siddende  Kampe- 
steen bleve  anvendte  til  Byens  Fortouge.  Paa  Levningerne 
af  Voldene  blev  der  paa  nogle  Steder  anlagt  mindre  Kjøkken- 
og  Blomsterhaver,  enkelte  Partier  benyttedes  til  Exerceer- 
plads  eller  til  Kidebane.  Paa  enkelte  Levninger  nær,  nogle 
kantede  Jordforhøininger  og  adspredt  liggende  Kampestene, 
minder  Intet  udenfor  Slotsbygningen  om,  at  Gottorp  til  sin 
Tid  var  et  Bolværk,  der  kunde  trodse  Beleirernes  Angreb. 
Slottet  er  nu,  som  hele  Hertugdømmet,  i  Preusssernes  Vold, 
men  den  Tid  kan  vel  komme  igjen  for  vort  kjære  Fædre- 
land, da  Gottorp  som  i  gamle  Dage  kan  siges  at  være  »Dan- 
marks Riges  Laas  og  Lukke.« 

Chb.  L.  Lorentzen. 

Jjyen  i  den  blomstrende  Arnodal  var  i  det  trettende,  fjor- 
tende og  femtende  Aarhundrede  bleven  mægtig  ved  Klogskab, 
Vaaben  og  Vindskibelighed.  Vel  var  Firenze  eller  Florents 
kun  en  enkelt  By,  men  efter  hine  tre  Aarhundreders  Forløb 
adlede  tusinde  befæstede  Pladser  dens  Bud,  og  da  det  for- 
dum søbeherskende  Pisa  var  betvunget,  banede  den  florentin- 
ske Handel  sig  fri  Vei  til  Havet. 

Efterat  Florents  havde  gjort  sig  uafhængig  af  det  i  Nær- 
heden truende  Fiesole,  af  det  fjerne  Keiserdømme  i  Østen  og  af 
Bispevælden  indenfor  sine  egne  Mure,  var  Bispevælden  i  mere 
end  et  Aarhundrede  i  Hænderne  paa  den  ridderlige  Adel; 
men  under  dennes  Partikampe  udviklede  der  sig  et  Borger- 
skab med  Laug,  som  midt  i  det  trettende  Aarhundrede  slut- 
tede et  Eedsforbund  som  »popolo«,  Folk,  og  snart  havde  dette 
alene  Magten  i  sin  Haand.  Thi  efter  at  Adelen  og  Folket 
i  nogle  Aartier  havde  bestaaet  som  selvstændige  Magter  ved 
Siden  af  hinanden,  fortrængtes  omsider  hiin  fra  enhver  Deel- 
tagelse  i  Statsstyreisen,  og  medens  mange  af  dens  Familier 
indtraadte  i  de  borgerlige  Laug,  erklæredes  omvendt  under- 
tiden ansete  Borgerslægter  for  adelige  og  bleve  derved  ude- 
lukkede fra  Adgang  til  offentlige  Stillinger. 

Statens  Grundlag   var  det  arvelige   Borgerskabs  lovgi- 

vende  og  vælgende  Forsamling,  der  holdtes  paa  Torvepladsen 
foran  det  nybyggede  Folkeslot  »palazzo  del  popolo«.  Forvalt- 
ningen skete  ved  det  valgte  Folkeraad,  hvis  Medlemstal 
undertiden  naaede  tre  Hundrede ;  Forstanderskabet  indbefattede 
Laugenes  otte  Priorer,  der  benævnedes  »Signoria«,  og  havde 
en  »Gonfaloniere  di  Guistizia«  til  ledende  Formand.  For- 
delingen af  Embeder  gik  for  sig  ved  Lodtrækning ;  dog  vare 
ikke  Alle  valgbare,  men  kun  de  Borgere,  der  ved  en  særlig 
Censur  forud  vare  godkj  endte  af  et  qvalificeret  Fleertal.  Em- 
bedstiden  var  fire  Maaneder,  for  et  Medlem  af  Signoria 
kun  to;  man  vilde  nemlig  undgaae  Grundlæggelsen  af  per- 
sonlig Magt,  som  kunde  true  den  almindelige  Frihed. 

Midt  i  denne  skinsygt  bevarede,  ofte  ved  blodige  Op- 
stande og  afhuggede  Hoveder  forsvarede  Fristat  udviklede 
Mediciernes  frygtelige  Magt  sig  i  Begyndelsen  af  det  fem- 
tende Aarhundrede  ligesaa  fredelig  som  naturlig. 

Det  herskende  Byfolk  bestod  fornemlig  af  Uld  vævere, 
som  fik  Ulden  fra  Norden  og  udskibede  IQædet  til  Øster- 
landet, og  af  Silkefabrikanter,  som  fik  Silken  fra  sidstnævnte 
Egn  og  sendte  Toierne  til  Vesten,  samt  endelig  af  dem, 
der  dreve  Pengehandel,  og  som  efter  denne  Forretnings  Væ- 
sen ogsaa  grundede  udenbyes  Filialer.  En  saadan  Kjøb- 
mand  var  Cosmo  eller  Cosimo  dei  Medici,  der  ved  heldige 
Foretagender  hurtig  havde  forøget  sin  arvede  Rigdom  i  en 
umaadelig  Grad.  Næsten  i  alle  større  Byer  sade  hans 
Agenter ;  Kongen  af  England,  Paven  og  andre  Fyrster  laante 
han  rede  Penge  mod  Pant  i  Statsindtægter ;  Italiens  Bjerg- 
værker bleve  paa  hans  Eegning  gjorte  frugtbringende,  hans 
Skibe  hjemførte  Østerlandets  Rigdomme;  ikke  blot  stode 
Mange  umiddelbart  i  hans  Tjeneste  i  Hjemmet,  men  Enhver, 
som  trængte,  som  var  talentfuld  eller  anseet,  blev  hjulpen 
af  hans  Kasse.  Herved  kom  talrige  Huusholdninger  i  Af- 
hængighed af  ham.  En  saadan  Borgers  Magt  kunde  ilfke 
bestaae  med  det  ligeberettigede  Borgerskab.  Engang  i  Aaret 
1434  blev  han  fængslet,  og  allerede  svævede  over  hans  Ho- 

ved  en  af  hine  blodige  Domme,  som  man  undertiden  troer 
nødvendige  i  Kepubliker  for  at  redde  den  almindelige  Frihed. 
Men  nogle  af  Furerne  for  det  fjendtlige  Parti  gave  efter 
for  haus  Guld;  han  blev  kun  forviist.  Man  tænkte  vel  paa 
at  inddrage  hans  Godser  for  at  overskjære  Nerven  i  hans 
Magt;  men  denne  flygtige  Pengevælde  var  ikke  omsluttet  af 
Florents's  Mure;  næsten  som  en  aandelig  Magt  fandtes  den 
paa  tusinde  Steder  og  fulgte  den  Forviste  til  Venezia,  hvor 
han  modtoges  som  en  regj erende  Herre.  Hans  Fjernelse 
viste  blot  Florentinerne  hans  Uundværlighed;  inden  et  Aars 
Forløb  krævede  Folket  ham  tilbagekaldt,  hans  Modstandere 
flygtede  eller  forvistes,  og  Cosimo  vendte  hjem  i  Triumph, 
hilset  som  Fædrelandets  og  Folkets  Fader.  Siden  den  Tid 
blev  Florents  Italiens  politiske  Midtpunkt,  idet  Cosimo  holdt 
Ligevægt  mellem  Halvøens  forskjellige  Fyrster  og  Stater 
ved  at  understøtte  de  Svage  og  Truede  med  sine  Skatte. 
Kepublikkens  Form  vedligeholdtes  som  i  det  romerske  Kei- 
serdømmes  første  Dage;  vi  see  Cosimo  beklæde  snart  dette 
snart  hiint  mere  eller  mindre  beskedne  Embede  i  fire  eller 
to  Maaneder;  men  en  Folkeforsamling,  aldeles  behersket  af 
det  mediceiske  Parti,  havde  overdraget  Valgene  til  fem 
Valgmænd,  og  Ketten  til  at  udnævne  disse  havde  Cosimo, 
saa  at  alle  Embeder  i  Virkeligheden   uddeeltes  af  ham. 

Denne  Kegjeringsmaade  var  imidlertid  meget  fordeelag- 
tig  for  Communen:  Cosimo  lod  opføre  pragtfulde  oftentlige 
Bygninger,  og  naar  Statens  Beskyttelse  eller  Udvidelse  for- 
drede det,  hvervede  han  Soldater  for  sin  Handelskasse. 
Hans  monarkiske  Herredømme  viste  tillige  sin  moralske  Beret- 
tigelse ved  at  sikki'e  Privatlivet  og  ved  den  Høide,  hvortil 
det  bragte  Kunst  og  Videnskab. 

Da  den  middelalderlige  Kirkes  skjønneste  Barn,  Billed- 
kunsten, fødtes,  var  Florents  Plastikens  Vugge.  Her  om- 
dannedes ogsaa  den  byzantinske  Skoles  geniale,  men  unaturlige 
Helgenbilleder  til  menneskelig  Sandhed  og  Skjønhed. 

Allerede  før  den  mediceiske    Tid   havde  Florents   fuld- 


Savonarola.  1(37 

bragt  sine  to  middelalderlige  Storværker:  sin  Domkirke  og 
Dantes  guddommelige  Komedie.  I  begge  dæmre  allerede 
Erindringen  om  den  gamle  Tids  sunkne  Herligbed:  Bygme- 
steren bar  sat  Pantbeon  paa  Kæmpesøiler,  og  Virgil  fører 
Kirkens  førstefødte  Søn  blandt  Digterne  til  Paradisets  Port. 
Det  var  forbeboldt  den  mediceiske  Tid  at  feire  den  classiske 
Oldtids  fulde  Gjenopstandelse,  og  Oosimos  Palads,  bvis  store, 
simple  Former  staae  uforstyrrede  til  vor  Tid,  bar  fremfor 
Alt  været  biin  Gjenfødelses  Arne.  Her  beredtes  et  Hjem 
for  de  Grækere,  som  flygtede  for  Tyrkernes  Barbari  med 
deres  Forfædres  allerede  næsten  begravede  Aandsskatte :  naar 
fra  Livorno  et  mediceisk  Skib  meldtes  med  et  antikt  Gude- 
billede ombord  eller  med  et  nysfundet  Haandskrift  fra  Græ- 
kenland, var  der  en  Fryd  som  over  en  vunden  By;  ber  fei- 
redes  Platons  Fødselsdag  ved  et  platonisk  Symposion;  her 
opførtes  terentiske  Komedier,  og  da  man  vilde  ledsage  disse 
med  Fløitespil,  opfandtes  Operaen.  Her,  bvor  man  talte 
Græsk  og  Latin,  dannedes  det  rene  Tungemaal,  i  hvilket 
Florents  blev  den  Toneangivende  for  Verdens  klangfuldeste 
Sprog. 

Kjøbmandsfyrsten  i  Florents  var  af  Politik  og  Tilboie- 
ligbed  tillige  Fyrste  i  Kunstens  og  Videnskabens  Riger. 
Privatlivet  fandt  i  denne  ædle  Stræben  en  værdig  Tilfreds- 
stillelse, ligesom  paa  Dantes  Tid  enhver  betydningsfuld 
Mand  maatte  deeltage  i  Statsstyreisen;  og  Florentinerne 
fandt  sig  i  at  lyde  en  Herre,  som  tillige  var  Bærer  for 
den  nyeste  Dannelse,  og  som  forherligedes  af  den  taknemlige 
Videnskab.  Denne  Tilbøielighed  og  denne  Berømmelse  var 
tilligemed  den  øvrige  Arv  gaaet  over  paa  Oosimos  Sønnesøn, 
Lorenzo,  som  med  en  svagere  Fader  til  Mellemled  atter 
hævede  sig  til  Farfaderens  høie  Stilling.  Meget  var  dog 
anderledes.  Gjenvakte  Erindringer  om  den  fordums  Eepublik 
maatte  med  Magt  holdes  nede.  Lorenzos  Broder  var  falden  for 
en  Sammensværgelse  (Pazziernes),  og  han  selv  undgik  med 
Nød  dennes  Dolke;   men  endnu   reiste  Folket  sig  for  ham, 

Og  udøvede  en  frygtelig  Hævn  paa  hans  Fjender.  Lorenzo 
kaldtes  med  det  paa  Italiensk  tvetydige  Navn  »principe«,  men 
endnu  bestode  de  republikanske  Former,  og  ban  skrev  til  sin 
Søn  Pietro:  skjøndt  Du  er  min  Son,  er  Du  dog  Intet  uden 
en  Borger  i  Florents  ligesom  jeg.«  Forøvrigt  var  ban  gift 
med  en  Fyrstinde  Orsini,  og  Kjøbmandsforretningerne,  som 
ban  længe  bavde  ladet  Andre  besørge  under  sin  Opsigt, 
bleve  nu  beelt  opgivne,  og  Pengene  sattes  i  Landeiendomme. 
Medens  Cosimo  bavde  forstrakt  Staten  med  Penge,  brugte 
Lorenzo  af  dens  Midler  til  sit  Huusbold ;  store  Laan  optoges, 
de  derfor  udstedte  Statspapirer  tabte  ved  Rentefodens  Ned- 
sættelse deres  balve  Værdi,  og  Lorenzo  lagde  selv  Beslag 
paa  flere  milde  Stiftelsers  Capitaler  med  fjern  Udsigt  til 
G odtgj øreise;  bvad  Slægten  tidligere  bavde  udlaant,  bavde 
alt  Lorenzos  Fader  begyndt  at  indkræve.  Medens  det  medi- 
ceiske  Herredømme  paa  denne  Maade  undergTavedes,  opret- 
boldt  dog  Lorenzo  Florents's  og  Italiens  Fred  ved  Vareta- 
gelsen af  alle  verdslige  Interesser.  Hans  vordende  Efterføl- 
ger, Pietro,  var  smykket  med  etbvert  Sjælens  og  Legemets 
Fortrin;  den  yngre  Søn  Giovanni,  med  samme  beelt  verdslige 
Sands  og  Dannelse,  blev  i  sit  trettende  Aar  Cardinal  og 
senere  Pave  (Leo  X),  og  endnu  var  Mediciernes  Palads 
Midtpunktet  for  en  aandrig,  ved  Kunst  og  Videnskab  for- 
berliget  Livsnydelse. 

Paa  denne  Tid,  en  Foraarsqvæld,  kom  en  Vandrer  ned 
over  Apenninernes  sidste  Høie,  idet  ban  gik  ben  imod  Flo- 
rents, bvis  Domkirkes  Kuppel  og  Folkeslots  bøie  Taarn 
ragede  op  over  talrige  Bygninger,  der  krandsedes  af  Oliven- 
skove. Vandreren  var  en  Tiggermunk,  temmelig  lille  og 
spinkel  af  Væxt;  Ansigtet  var  blegt,  den  bøie  Pande  var 
mærket  af  tidlige  Furer,  Øinene  skinnede  klart.  Næsen  var 
stærkt  bøit.  Det  var  Savonarola  eller,  for  at  kalde  bam  med 
bans  Klosternavn:  Fra  Girolamo.  Han  tilbørte  en  gammel 
og  ædel  Slægt  i  det  lærde  Padova;  Bedstefaderen  bavde 
staaet  i  stor  Anseelse,  først  i  sin  Fødeby,  dernæst  i  Ferrara 

som  Naturgransker  og  Læge  ved  Hoffet.  Barnebarnet  syntes 
vel  skikket  til  at  vandre  i  Slægtens  Spor;  han  havde  tidlig 
gjort  sig  bemærket  ved  Kundskaber,  men  ogsaa  ved  ufor- 
staaede  Særegenheder.  Da  var  han  en  Dag  pludselig  for- 
svunden fra  Fædrenehjemmet,  og  al  Søgen  bragte  intet  Spor. 
Endelig  kom  der  Brev  fra  et  Dominicanerkloster  i  Bologna, 
hvorhen  han  havde  begivet  sig:  formedelst  Verdens,  især 
Italiens  Fordærv  havde  han  valgt  Armoden  til  sin  Kjærlig- 
heds Brud;  for  at  redde  den  udødelige  Sjæl  vilde  han  give  sit 
Liv.  Nogle  Digte,  som  Moderen  senere  fandt  blandt  hans 
efterladte  Sager,  udtalte  samme  Anskuelser,  deels  om  Ver- 
den, deels  ogsaa  om  Kirkens  Fordærv  saavel  som  samme 
brændende  Kjærlighed  til  det  Evige,  til  Gud,  til  Christus 
og  til  Madonna. 

Hans  Hensigt  var  kun  at  tjene  Klosteret  som  Lægbro- 
der, sysselsat  med  at  sye  Kutter  eller  dyrke  Haven  for  ikke 
fra  Verdens  Aristokrati  at  komme  midt  ind  i  Kirkens;  dog 
har  han  vistnok  snart  ved  sine  Foresattes  Paavirkning  be- 
gyndt de  theologiske  Studier,  som  vare  nødvendige  for  en 
Prædikemunk.  Saaledes  gled  fjorten  Aars  Klosterliv  stille 
hen  for  ham,  idet  han  undertiden  holdt  Forelæsninger  deels 
over  hvad  man  kaldte  Philosophi,  deels  og  helst  over  Pro- 
pheterne  i  det  gamle  Testamente,  og  undertiden  som  Faste- 
prædikant, uden  at  han  med  sin  svage  og  hæse  Stemme 
vandt  synderlig  Indgang  hos  Tiltiørerne.  Engang  overtalte 
han  dog  atten  Soldater,  med  hvem  han  seilede  over  Poflo- 
den,  og  som  dreve  deres  raae  Spotterier,  til  at  høre  paa  sig 
en  halv  Time;  den  var  endnu  ikke  udløben,  da  elleve  af 
dem  laae  for  hans  Fødder,  under  angerfuld  Bekj endelse  af 
deres  syndige  Levnet.  Nu  var  han  i  sit  syvogtredivte  Aar 
bleven  kaldet  til  San  Marco-Klosteret  i  Florents  som  Lærer 
for  Novicerne. 

Han  begyndte  sine  Foredrag  under  en  Kosenbusk  i 
Klosterhaven,  men  da  ogsaa  Lægfolk  strømmede  til,  drog 
man  ind  i  Kirken.    Her  begyndte  Savonarola  den  første  Au- 

gTist  1489  at  udlægge  Gaaderne  i  Johannes  s  Aabenbaring. 
Grundtanken  i  hans  Udlæggelse  var:  »Guds  Kirke  maa  for- 
nyes ;  først  vil  Gud  tugte  Italien  med  frygtelig  Svøbe ;  begge 
Dele  ere  nær  for  Haanden.« 

Tanken  om  en  Keformation  af  Kirken  opfyldte  hele  det 
femtende  Aarhundrede;  Kirken  var  afvegen  saa  vidt  fra  sit 
Forbillede,  at  den  christelige  Aand  kun  viste  sin  Tilværelse  ved 
Fialelsen  af  Nødvendigheden  af  at  slaae  ind  paa  en  ny  Vei: 
»Jeg  kunde  vise  Eder«,  siger  Savonarola,  »at,  om  Kirken 
vedblev  saaledes  en  Stund  endnu,  maatte  Troen  ganske  gaae 
under,  og  derfor  maa  den  fornyes.«  Johan  Huss  var  alt 
falden  som  Martyr  for  den  Keformation,  han  paa  egen  Haand 
havde  begyndt;  men  den  samme  store  Kirkeforsamling,  som 
idømte  ham  Martyrdøden,  ønskede  selv  at  fuldføre  Kirkens 
Eeform  og  afsatte  en  Pave,  som,  bedækket  med  enhver  mu- 
lig Skjændsel,  næppe  har  troet  paa  den  Gud,  hvis  Statholder 
paa  Jorden  han  kaldte  sig. 

Da  Savonarola  følte  sit  Kald  som  Mrkeforbedrende  Pro- 
phet,  stod  den  Grundtanke,  af  hvilken  Keformationen  senere 
fsemskjød,  ham  strax  klar:  at  den  hellige  Skrift  fører  til 
Christus,  ikke  til  Helgene  eller  jMadonna;  at,  hvis  Christus 
ikke  giver  Syndsforladelse,  da  hjælper  ikke  Menneskenes 
Absolution,  og  at  det  ikke  er  Gjerningerne  —  Romerkir- 
kens, Jødedommens  eller  Hedenskabets  Gjerninger  —  men 
Troen,  som  frelser.  Derimod  tænkte  han  ikke  paa  at  om- 
støde de  Sætninger,  hvori  Vestlandenes  Christendom  i  om- 
trent et  Aartusinde  havde  ordnet  sine  Forestillinger;  den 
Forbedring,  han  troede  paa,  var  en  sædelig-religieus,  som 
skulde  føre  hver  Kirke  tjeneste  tilbage  til  den  oprindelige 
Bestemmelse,  som  ved  Kirkens  overflødige  Rigdom  skulde 
lindre  Fattigdom,  som  skulde  medføre  almindelig  Bodsøvelse 
og  atter  lade  den  christelige  Kjærlighedsaand  herske  over 
Menighederne.  Derfor  blev  hans  Reformationsprædiken  til 
Bodsprædiken.  Den  bevæger  sig  i  den  simple,  grelle  Mod- 
sætning meUem  det  Hinamelske  og  det  Jordiske,  Christus  og 

Djævlen.  Han  udmaler  Sjælens  tomme  Liv,  naar  den  forta- 
ber sig  i  det  Timelige,  og  Kædselen,*naar  endelig  Timen  slaaer 
og  Djævlen  henter  sit  Bytte  —  hvorledes  da  selv  Anger  er 
forgjæves.  Gud  hader  den  Døende,  og  Ingen  tør  bede  for 
ham;  og  til  Modsætning  stiller  han  den  Tro,  som  agter 
Alt  for  Intet  uden  Gud,  er  l3'kkelig  under  enhver  Sorg  og 
glad  gaaer  Døden  imøde. 

Som  man  ofte  har  bemærket  hos  enfoldige,  endogsaa 
ubegavede  Mennesker,  at  de  ved  at  blive  Bærere  af  en  stor 
Tanke  begeistres  saaledes  af  den,  at  ligesom  en  høiere  Aand 
taler  igjennem  dem,  saaledes  rørte  sig  ogsaa  i  hiin  Munk, 
efterat  Haabet  om  Kirkens  Gjenfødelse  havde  grebet  ham, 
Kræfter,  hvis  Tilstedeværelse  han  ikke  selv  havde  anet. 
Der  var  i  hans  Bibelforklaringer  altid  endeel  E ensidigt  og 
Smagløst,  som  passede  heelt  ilde  sammen  med  Florents's 
fine  verdslige  Cultur.  De  Dyder,  som  fordredes  for  at  gjøre 
Kepubliken  fri  og  Folket  enigt,  vare  forlængst  bukkede  under 
for  Dannelsens  og  Velstandens  Tillokkelser ;  der  laa  tillige  i 
den  mediceiske  Pengevælde  Noget,  som  virkede  slappende 
og  fornedrende  paa  Sjælene,  saa  at  intet  Kunstens  eller  Vi- 
denskabens Sving  kunde  hæve  dem  igjen.  Hedenskabets 
Literatur  havde  ogsaa  bragt  sine  Guders  Sandselighed  med' 
sig.  Man  pleiede  vel  ikke  at  bryde  med  Kirken;  men  man 
affandt  sig  daglig  med  den  ved  at  høre  en  Messe  og  gik  saa 
med  freidigt  Sind  til  Dagens  Erhverv  og  Glæde. 

Men  i  deime  selvtilfredse  Tilværelse  kastede  Savonarola 
Følelsen  af  Øde  og  Tomhed ;  der  var  noget  Oprindeligt, 
noget  Uimodstaaeligt  i  hans  Begeistring  og  Frygt  for  Fol- 
kets evige  Sjæle  frelse.  Naar  han  i  Vrede  omtalte,  hvorledes . 
Biblen  var  altfor  enfoldig  for  denne  aandrige  Dannelse,  hvor- 
ledes Troen  agtedes  at  være  Munkes  og  følsomme  Qvinders 
Sag,  og  naar  han  sagde  om  deres  »hellige«  Kunstnere:  »De 
male  Guds  Moder  med  Vellystens  Mærker«,  naar  han  skil- 
drede enhver  Alders  og  Stands  forfængelige  Higen  og  ved  slaa- 
ende  Bibelsteder  fremstillede  Hjertets  skjulte  Henmaeligheder 

eller  foreholdt  selve  de  Troende,  at  de  nok  vilde  gjore  Vel, 
men  ikke  lide  Ondt :  da  bleve  Tilhørerne  ofte  grebne  som  af 
Kædsel  og  brede  ud  i  lydelig  Graad.  Den  Mand,  som  har 
opbevaret  os  nogle  af  hans  Taler,  siger,  at  han  henreven  af 
Talens  Ild  og  qvalt  af  Taarer  ofte  ikke  har  formaaet  at 
fastholde  Slutningen.  Klosterkirken  blev  snart  for  trang,  og 
i  Domkirken  maatte  man  sætte  høie  Stilladser  for  at  rumme 
de  Masser  af  Mennesker,  som  alt  Løverdag  Nat  droge  ned 
fra  Bjergene  for  her  at  søge  Livsens  Brød. 

Et  Aar  efter  sin  Ankomst  blev  Fra  Girolam  o  Prior  i 
San  Marco.  Man  erindrede  ham  om  den  Skik  at  anbefale 
sig  og  Klosteret  til  Byens  Overhoved,  hvis  Stammefader 
havde  bygget  det;  men  han  svarede:  »Er  det  Gud  eller 
Lorenzo,  som  har  tildeelt  mig  dette  Embede  ?  Lad  os  anbe- 
fale Klosteret  til  den  Hoiestes  Naade.«  Lorenzo  frygtede 
Munkens  aandelige  Magt  og  lod  for  at  vinde  ham  en  stor 
Sum  Guldpenge  lægge  i  Klosterets  Almissekasse.  Ved  dennes 
Aabning  skilte  Prioren  Smaapengene  fra  Guldet  og  sagde 
til  Munkene:  »Hine  ere  nok  til  vort  Behov;  bringer  dette 
til  Fattigforstanderne  i  San  Martine,  at  de  kunne  fordele  det 
blandt  de  Fattige.«  I  næste  Prædiken  sagde  han:  »En  tro 
Hund  gjøer  bestandig  for  at  forsvare  sin  Herres  Huus,  og 
kaster  en  Røver  et  Been  for  den,  skyder  den  det  tilside  og 
holder  derfor  ikke  op  at  gjoe.«  Ligesaa  stormende  som  han 
var  paa  Prædikestolen,  ligesaa  mild  og  ligefrem  var  han  i  det 
daglige  Liv,  saa  at  Flere,  som  kom  med  Haan  til  ham,  gik 
forsonede  bort;  men  dybt  var  hans  Had  til  Mediciernes 
Huus,  som  den  Verdslighedens  og  Gudsfornegtelsens  Kilde, 
hvis  Strøm  bredte  sig  over  hele  Staden;  det  tiltog  i  Styrke, 
efterhaanden  som  han  levede  sig  ind  i  Florents 's  Minder  og 
i  Kjærligheden  til  den  republikanske  Frihed.  Ikke  sjeldent 
slog  hans  Tales  Lyn  ned  i  det  mediceiske  Palads,  hvorfor 
Lorenzo  fik  nogle  ansete  Borgere  tn,  som  af  sig  selv,  at 
formane  Munken  til  mere  Maadehold  baade  for  Klosterets  og 
den  offentlige  Freds  Skyld ;  men  han  svarede :  >  Jeg  prædiker 

mod  Lasten,  som  det  var  Skik  i  den  gamle  Kirke;  hverken 
for  Statens  eller  for  Klosterets  Skyld  ere  I  komne;  Lorenzo 
har  sendt  Eder;  beder  ham  gjere  Bod,  ellers  vil  Gud  straJffe 
ham  og  hans.«  Man  advarede  ham  om,  at  Lorenzo  vilde 
landsforvise  ham;  han  svarede:  »Det  bekymrer  mig  ikke; 
Eders  Land  er  kun  et  Lindsekorn  mod  den  øvrige  Jord ;  men 
det  skal  Lorenzo  vide :  »Han  er  Borger  og  den  Første  i  Byen, 
jeg  en  fremmed,  fattig  Munk;  dog  vil  jeg  blive  her,  medens 
han  maa  gaae  bort.«  Disse  to  Mænd,  som  stode  i  Spidsen 
for  saa  modsatte  Ketninger,  have  dog  gj  ensidig  skattet  hin- 
andens Værd;  Savonarola  sagde  engang  om  Lorenzo,  at  han 
aldrig  havde  fundet  noget  andet  Menneske,  hvem  Gud  havde 
udstyret  saa  rigt  med  timelig  Naade,  og  denne  om  Min: 
at  det  var  den  eneste  sande  Munk,  han  havde  truffet.  Lo- 
renzo døde  den  ottende  April  1492,  og  Pietro  godkj  endtes 
strax  i  sin  Faders  Stilling.  Han  improviserede  smukt,  viste 
gjerne  sin  stadselige  Skikkelse  i  festlige  Optog  og  Eidder- 
spil  og  kunde  maaskee  beherske  Florentinerinderne;  men  til 
at  sammenholde  det  Parti,  hvoi-paa  hans  Huus's  Magt  be- 
roede, havde  han  hverken  Omsigt  eller  Kraft;  hans  Attraa 
var  ved  den  neapolitanske  Konges  Hjælp  og  med  Tilside- 
sættelse af  de  republikanske  Former  at  grunde  et  virkelig 
arveligt  Fyrstendømme,  og  allerede  Lorenzo  havde  til  Fortro- 
lige beklaget  sig  over  Sønnens  Uforstand  og  Anmasselse, 
som  nødvendig  maatte  hidføre  hans  Huus's  Undergang. 

Naar  Savonarola  efter  de  gamle  Propheters  Viis  talte 
strengt  om  Feilene  i  Statens  Styrelse  og  truede  med  Herrens 
Sværd,  som  snart  vilde  komme  over  Jorden,  talte  han  ogsaa 
undertiden  om  en  Konge,  som  med  dette  Sværd  i  Haanden 
vilde  komme  over  Bjergene  for  at  tugte  Italiens  Tyranner 
og  reformere  Kirken.  Saaledes  havde  han  alt  længe  præ- 
diket i  en  Tid,  der  var  nedsunken  i  den  dybeste  Fred,  da 
Carl  Vin  af  Frankrig  i  Aaret  1494  med  en  mægtig  Hær 
drog  over  Alperne,  hvorved  Begyndelsen  skete  til  en  Om- 
væltning af  alle  Italiens  Statsforhold. 

I  Frankrig  havde  der  længe  været  Tale  om  Arveret  til 
Kongeriget  Neapel,  og  i  Italien  hilsedes  den  unge  Konge 
med  Jubel  af  alle  Misforneiede,  som  den,  der  skulde  bringe 
dem  Frihed  og  Eenhed.  Pietro  Medici  var  forbunden  med 
Neapel;  men  da  han  mærkede,  hvorlidet  Florentinerne  vare 
tilsinds,  at  komme  ham  kraftig  tilhjælp,  saae  han  den  eneste 
Frelse  i  Kongens  Naade,  ilede  uden  Fuldmagt  til  den. 
franske  Leir  og  indgik  der  et  Forlig,  efter  hvilket  han  over- 
gav alle  faste  Pladser,  saalænge  Krigen  varede,  og  lovede 
to  hundrede  Tusinde  Ducater.  Da  Efterretningen  herom 
naaede  Florents,  bred  Misfornøielsen  ud  i  lys  Lue. 

For  at  skille  Statens  Interesse  fra  Pietros,  sendte  Sig- 
noriaet  egne  Ombud  til  den  franske  Konge  med  Prioren  af 
San  Marco  som  Ordfører.  De  traf  alerede  Kong  Carl  VIII  i 
Pisa.  Savonarola  tiltaler  ham  i  Prædiketone  som  den  af 
Gud  Udsendte,  der  skal  frelse  Italien  og  Kirken.  Han  opfor- 
drer ham  til  at  styrte  de  Hovmodige  og  ophoie  de  Ydmyge, 
men  Alt  med  Mildhed  i  dens  Aand,  som  har  udsendt  ham; 
han  siger  fremdeles,  at  Gud  har  aabenbaret  sin  ringe  Tjener,, 
at  han  ved  svare  Hjemsegelser  vil  rense  sin  Kirke,  hvilket 
hele  Byen  kan  bevidne,  at  han  længe  har  forudsagt;  rigtig- 
nok har  han  hidtil  ikke  nævnt  den  Konges  Navn,  ved  hvil- 
ken det  skulde  skee,  men  visselig  var  det  den  franske  Magt, 
han  skjult  havde  hentydet  til. 

Kong  Carl,  som  var  i  sit  to  og  tyvende  Aar  og  aaben 
for  hvert  ædelt  Indtryk,  havde  hidtil  havt  meget  lidet  Ud- 
seende af  at  komme  som  Guds  Sendebud;  men  det  var  ham 
som  Erobrer  gavnligt,  at  Folkets  mægtige  religieuse  Inter- 
esser Imyttedes  til  ham,  og  han  modtog  Savonarola  som  sin 
Prophet.  Imidlertid  var  Pietro  Medici  vendt  tilbage  til  Florents, 
hvor  han  fandt  Alt  forandret;  Kegjeringspaladset  var  lukket  for 
ham,  der  kastedes  Steen  efter  ham,  og  medens  han  maatte 
samle  sin  Garde,  væbnede  Folket  sig.  Efter  at  være  flygtede 
for  Overmagten  erklæredes  Brødrene  Medici  for  Forrædere,  en 

Priis  sattes  paa  deres  Hoveder,  og  deres  Kigdomme  og  Kunst- 
skatte faldt  i  Pøbelens  Hænder. 

Savonarola  havde  ingen  Deel  heri.  Den  niende  Novem- 
ber, da  det  mediceiske  Huus's  Stjerne  syntes  at  slukkes, 
var  han  endnu  i  l-'isa:  men  vist  er  det,  at,  næst  Medicierne 
selv,  har  han  mest  undergravet  deres  Magtsfyldes  moralske 
Grundvold.  Et  ved  ham  istandbragt  Forbund  med  Kongen 
sikkrede  denne  Tilstand  og  overlod  det  til  Florentinerne  selv 
efter  de  Franskes  Afmarsch  at  ordne  deres  Forfatning. 

Det  mediceiske  Parties  Flertal  havde  kun  ladet  sit 
Overhoved  i  Stikken,  fordi  han  var  bleven  ubeleilig  og  over- 
flødig, og  eftersom  de  sade  inde  med  alle  Embeder,  fik  det 
ved  et  Gj  øglebillede  af  en  Folkeforsamling  valgt  tyve  Valg- 
mænd af  sin  egen  Midte,  som  herefter  skulde  besætte  alle 
offentlige  Bestillinger. 

Men  Prioren  fra  San  Marco  sammenkaldte  en  virkelig 
Folkeforsamling  i  Domkirken.  Som  en  Folketribun  og  som 
en  Prophet  taler  han  om  Kegjeringsmaaderne.  Han  priser 
Monarkiet,  som  har  den  guddommelige  Verdensstyrelse  til 
Forbillede,  idet  Petrus  er  indsat  til  Overhoved  for  alle 
Troende;  men  de  eiendommelige  Forhold  i  Florents  fordrede 
en  Folkestyrelse,  som  ikke  udelukkede  Nogen,  der  var  dygtig 
til  at  tage  Deel  deri,  og  Statens  Velgjerninger  skulde  komme 
hele  Folket,  ikke  alene  enkelte  Slægter  tilgode:  »Gud  alene 
vil  va^re  din  Konge,  Florents,  som  han  fordum  var  Israels; 
hidtil  har  man  vaklet  mellem  Enkeltmands  Anmasselse  og 
Folkets  Tøilesløshed;  herefter  skal  Staten  grundes  paa  Guds- 
frygt og  Kjærlighed  til  Næsten.«  Og  endnu  under  Partier- 
nes Rasen  fordrer  han  almindelig  Amnesti;  alle  Forviste, 
kun  med  Undtagelse  af  Medicierne,  skulde  kaldes  tilbage. 
»Du  har  udsaaet  Blod  nok,  uden  at  høste  Fred  derfor. 
Jeg  har  med  klare  Grunde  viist  dig,  at  et  Rige  bliver  stærkt 
ved  aandelig  Magt,  at  dets  Magt  foreges,  jo  fastere  det  slutter 
sig  til  Gud.  Men  Ingen  kan  slutte  en  Pagt  med  Gud,  som 
ikke  har  Fred  med  sin  Næste.« 

8* 

For  Folket  var  dette  et  Ord  fra  Himlen.  Valgherreme 
traadte  tilbage,  den  ene  efter  den  anden,  og  forligte  sig  med 
Munken.  Forfatningen  gjennemførtes  efter  haiis  Ideal:  intet 
Demokrati  i  nyere  Forstand,  men  et,  der  var  bygget  paa  det 
historisk  Givnes  Grund.  Han  betragtede  Standsforskjel  som 
indfort  af  Gud;  fra  Arilds  Tid  havde  af  de  omtrent  ti  Tu- 
sinde Familiefædre  i  Florents  kun  de  tre  Tusinde  faaet  fuld 
Borgerret ;  de  øvrige  havde  blot  faaet  Lov  til  at  boe  i  Byen. 
Af  hine  Borgere  skulde  nu  ikke  Andre  end  de,  som  selv, 
eller  hvis  Forfædre  havde  styret  Embeder,  danne  det  store 
Kaad;  det  var  lidt  over  to  Tusinde,  og  de  udgjorde  altsaa 
det  souveraine  Folk,  hvem  Lovgivning,  Bestyrelse,  Dommer- 
myndighed i  sidste  Instans  og  Uddeling  af  Embeder  tilkom. 
Forvaltningen  skete  ved  et  snevrere  Raad  paa  firsindstyve, 
ved  de  otte  Priorer  i  Signoria  og  ved  en  Gonfaloniere.  For 
alle  høiere  Embeders  Vedkommende  optoges  atter  den  maa- 
nedlige  Vexlen,  »thi,«  sagde  Munken  »en  Stat  er  velordnet, 
naar  dens  Styrere  vide,  at  deres  Handlinger  om  kort  Tid 
ville  blive  bedømte.« 

Savonarola  blandede  sig  ikke  i  Forvaltningens  Enkelt- 
heder; dem  afviste  han  som  Noget,  han  ikke  forstod  sig 
paa.  Men  Staten  lededes  efter  hans  Planer,  der  bragtes  i 
Udførelse  af  Francesco  Valori,  en  graahærdet  Statsmand  af 
hensynsløs  Redelighed,  som  stod  i  Spidsen  for  det  folkelige 
Parti.  Samtidige,  som  fra  forskjellige  Standpunkter  bedømte 
Sagen,  saasom  Guicciardini,  Italiens  nøgterne  Historieskriver, 
og  Machiavelli,  hvis  Studium  det  var,  hvorledes  saavel  den 
despotiske  som  den  frie  Stat  skulde  grundes  paa  Basis  af 
reen  verdslig  Interesse,  vidne  med  Undren  om  Munkens  mo- 
ralske Magt,  om,  hvorledes  uretfærdig  erhvervet  Gods  afstø- 
des midt  under  den  demokratiske  Republiks  feberagtige  Spæn- 
ding, om  Dødsfjender,  som  forsonedes,  og  om  den  vidunder- 
lige Kjærlighed  til  det  evige  og  timelige  Fædi'eland,  som 
opfyldte   Menneskene. 

I  Savonarolas  egen  Bevidsthed  var  der  skeet  den  Over- 

gang,  at  han  fra  at  have  været  Reformationens  Prophet  skred 
frem  til  selv  at  blive  Reformator.  Endnu  stod  han  paa  streng 
katholsk  Grund,  han  skærpede  Klosterlivet  og  bevægede  sine 
Munke  til  i  Ordenens  oprindelige  Aand  at  afstaae  al  egen  Be- 
siddelse. San  Marcos  Pragtbygninger  vare  bam  for  verdslige, 
og  da  tillige  Novicernes  Antal  ki'ævede  større  Plads,  lagde 
han  Grunden  til  et  nyt  Marcuskloster,  der  skulde  være  fattigi: 
som  Stalden  i  Betblehem.  Hvad  ban  selv  havde  kjært  af 
Bøger  og  Helgenbilleder,  gav  han  bort,  og  da  hans  Ven,  den 
gamle  Fyrst  Pico  af  Mirandola,  lagde  to  Tusinde  Guldstyk- 
ker i  hans  Hænder  til  Uddeling  blandt  Fattige  og  bad  ham 
bruge  de  fire  Hundrede  til  at  udstyre  sine  Søstre,  afslog 
han  det.  Han  bavde  ved  Pavens  Gunst  opnaaet  sin  Ordens- 
afdelings  Adskillelse  fra  den  lombardiske  Congi'egation,  som 
Dominicanerklostrene  i  Toscana  fer  havde  været  undergivne, 
og  kunde  derved  som  General- Vicar  for  Florents  og  Fiesole 
uhindret  indføre  den  strenge  Regel,  og  være  sikkret  mod 
en  lignende  Forflyttelse  som  den,  der  engang  havde  ført 
ham  til  Florents. 

Her  havde  nu  næsten  al  Lystighed  Ende,  selv  de  aar- 
lige  Skuespil  og  de  af  Folket  saa  meget  yndede  Hesteløb 
paa  St.  Hansdag,  hvilket  bragte  det  i  haard  Strid  med  sine 
egne  Beslutninger.  Ogsaa  paa  Landet  forstummede  Folkeviser 
og  Kjærligbedssange;  man  borte  kun  Psalmer.  Lysten  til 
Faste  voxede  saaledes,  at  Slagternes  Taxt  i  Florents  maatte 
nedsættes,  og  mange  Osterier  lukkedes.  I  Julen  1496  deel- 
toge  indtil  tretten  Hundrede  Bern  under  atten  Aar  —  tbi 
først  i  denne  Alder  blev  de  Voxnes  Klædebon  anlagt  —  i 
den  hellige  Nadvere.  Til  Carnevalet  gik  disse  Børn  omfaing 
i  de  forskjellige  Qvarterer  og  bade  beskedent  om  Anatbema, 
d.  e.  det  Forbandede.  Mændene  gav  dem  Kort,  Terninger 
og  Brætspil;  Qvinderne  vellugtende  Vand,  Sminke  og  falsk 
Haar ;  ligeledes  fik  de  Strengelege,  Boccaccios  Noveller,  Ovids 
»Kunsten  at  elske«.  Samlinger  af  Elskovssange  og  Drømme- 
bøger.    Efter  gammel  Skik  blev  paa  Tirsdagen  i  Fastelavns- 

Ugen  et  Baal  fcændt  paa  Torvepladsen,  om  hvilket  Ynglinge 
og  Piger  dandsede,  idet  de  sang  Ballader,  som  Lorenzo  til 
Folkets  Opmuntring  havde  digtet.  Nu  var  der  reist  et  py- 
ramideformet Stillads,  hvorpaa  alle  hine  Herligheder  lagdes ; 
Folket  var  samlet,  Signoriaets  Mænd  rakte  de  hvidklædte, 
med  Oliegrene  smykkede  Born  Fakler  til  at  tænde  Pyrami- 
den, som  brændte  under  Trompetskrald,  medens  Børnene 
dandsede  Runddandse  om  Baalet  og  sang  Savonarolas 
fromme  Sange. 

Man  forsikkrer,  at  der  ved  denne  Verdslighedens  Auto 
da  Fé  blev  opbrændt  mange  for  Efterverdenen  uerstattelige 
Malerier  saavel  af  Baccio*),  mere  bekjendt  under  sit  Kloster- 
navn Fra  Bartolommeo,  senere  en  Ven  og  Lærling  af  Ra- 
fael, som  af  andre  ædle  Mestre.  En  Samtidig  siger  i  denne 
Anledning,  at  »hele  det  florentinske  Folk  synes  at  være 
gaaet  fra  Forstanden  af  Kjærlighed  til  Christus.«  »Og  dog,« 
tilføier  Savonarola,  »gives  der  ingen  heiere  Viisdom  end 
denne  Taabelighed  for  Christi  Skyld.«  Overfor  en  saadan 
Yderlighed  maatte  ogsaa  den  i  Florents  tidligere  herskende 
Aand  gjøre  sig  gj ældende.  Om  Savonarola  havde  der  sam- 
let sig  et  ham  aldeles  hengivent  Parti,  som  af  Modstanderne 
kaldtes  Piagnoni  eller  Hylere.  I  Spidsen  for  Oppositionen  stod 
den  fornemme  og  rige  Ungdom,  der  følte  sig  ligesaa  hindret 
af  Folkevælden  som  af  de  strenge  Sæder,  og  som  kaldte  sig 
Arrabiati,  de  Rasende ,  fordi  de  vare  forbittrede  over  Munkens 


*)  Baccio  della  Porta  var  selv  en  ivrig  Beundrer  og  Ven  af  Sa- 
vonarola, gik  i  Kloster  af  Sorg  over  hans  Død  og  afholdt  sig 
her  fra  alt  Arbeide.  Hvis  virkelig,  som  angivet,  nogle  af 
hans  Arbeider  skulle  være  blevne  brændte,  kan  det  kun  have 
været  Ungdomsværker,  da  han  var  født  1469.  Han  kan  heller 
ikke  med  Rette  kaldes  en  Lærling  af  Raphael,  da  denne  først 
1504  som  en  tyveaarig  Yngling  kom  til  Florents,  og  Fra  Bar- 
tolommeo dengang  alt  var  den  udviklede  Kunstner;  men  deri- 
mod paavirkede  de  vel  hinanden  gjensidigt.  Alle  Bartolom- 
meos  Arbeider  ere  Andagfsbilleder.  Red. 

Narreregimente.  Folkets  store  Eleertal  heldede  endnu  til 
denne;  dog  forøgede  Nedsættelsen  af  den  borgerlige  Myn- 
dighedsalder fra  tredive  til  fire  og  tyve  Aar  hans  Mod- 
standeres Tal  i  Folkeforsamlingen,  og  en  ligegyldig  Mængde 
stod  snart  midt  imellem,  spændt  paa  Stridens  Udfald,  da 
Savonarola  æggede  en  ny,  truende  Fjende  til  Angreb. 

Florents  var  ham  som  Italiens  Hjerte  den  Guds  Hjord, 
fra  hvilken  Kirkens  og  Verdens  Fornyelse  skulde  ud- 
gaae ;  men  hans  Strafi^prædikener  maatte  fremfor  Alt  træffe 
dets  Hoved,  hiint  nye  Babel,  i  hvilket  alle  det  gamle  Roms 
Laster  gjentoge  sig  i  stigende  Maalestok.  Alexander  VI 
havde  kjobt  den  tredobbelte  Krone  af  Cardinaleme  og  sagde 
spøgende,  »at  som  Chi'isti  Efterfølger  havde  han  ikke  blot 
givet  sit  Gods  til  de  Fattige,  men  ogsaa  til  de  Kige.«  Saa- 
vel  han  som  hans  Børn,  hine  hoitbegavede  og  ryggesløse  Bor- 
gia'er,  vare  plettede  af  Meeneed,  Mord  og  Blodskam.  I  sin 
politiske  Stilling  fandt  Paven  det  rigtigst  at  tilkjøbe  sig 
den  mægtige  Munks  Tavshed  og  lod  ham  tilbyde  Cardinal- 
hatten.  Savonarola  svarede:  »Gud  forbyde,  at  jeg  skulde 
blive  utro  i  min  Herres  Kald;  jeg  ønsker  ingen  anden  rød 
Hat  end  den,  som  er  farvet  i  min  egen  Martyr  doms  Blod.« 
Derpaa  indbød  Paven  ham  til  sig  i  Rom  for,  da  han  havde 
erfaret,  at  Savonarola  ved  guddommeKg  Aabenbaring  kunde 
forkynde  tilkommende  Ting,  at  tale  med  ham  og  ved  ham 
komme  til  Erkj endelse  af,  hvad  der  behagede  Gud ;  han  vilde 
modtage  ham  med  faderlig  Kjærlighed. 

Prioren  fra  San  Marco  undskyldte  sig  med,  at  efter 
alle  gode  og  forstandige  Borgeres  Raad  tillod  Statens  endnu 
valdende  Tilstand  ham  ikke  at  forlade  Florents.  Men  ikke 
øinende  Andet  fra  Rom  end  Fordærv  for  Kirken,  skrev  han 
paa  samme  Tid  til  Kongerne  af  Frankrig  og  Spanien  og  til 
Keiseren,  at  istedetfor  at  tilbede  det  Uhyre,  der  nu  beklædte 
St.  Peders  ophøiede  Stol,  og  som  ikke  var  Præst,  ja  ikke  engang 
Christen,  da  han  ikke  troede  paa  Gud,  skulde  de  ifølge  et 
guddommeligt  Bud  sammenkalde  et  frit  christeligt  Concilium  til 

Keformation  af  Kirkens  Hoved  og  Lemmer.  Kongen  af 
Frankrig  var  ikke  utilbeielig  dertil  og  raadspurgte  Docto- 
rerne  i  Paris  om  sin  Ket  i  saa  Henseende;  et  Brev  desan- 
gaaende  blev  opsnappet  og  forelagt  Paven. 

Herpaa  fulgte  følgende  Brev  i  October  1496  til  Con- 
ventet  af  San  Marco;  »Savonarola,  som  forkynder  tilkom- 
mende Ting  og  derved  har  stiftet  Tvedragt,  som  uden  kir- 
kelig Bekræftelse  paastaaer  at  være  sendt  af  Gud  og  at  tale 
med  Gud,  og  at  Christus  selv  maa  lyve,  om  han  lyver  —  skal 
indtil  Udgangen  af  den  mod  ham  anlagte  Undersøgelse  af- 
holde sig  fra  al  Prædiken,  under  Straf  af  Bansættelse.« 
Ligeledes  blev  den  florentinske  Ordensaf delings  Adskillelse 
tagen  tilbage  som  en  snildt  anlagt  List,  og  den  blev  atter 
underlagt  den  lombardiske  Congregation.  I  sit  Forsvars- 
skrift gjør  Savonarola  gj ældende,  at  det  ikke  var  forbudt 
at  vide  tilkommende  Ting,  og  at  Gud  talte  med  hvem  ham 
behagede;  dog  havde  han  aldrig  udgivet  sig  for  en  Prophet 
og  aldrig  ubetinget  paastaaet,  at,  om  han  Ici,  maatte  ogsaa 
Christus  lyve.  Han  maatte  ved  sine  politiske  Fjender  være 
bagvasket  i  Kom.  Gjenforeningen  med  den  lombardiske 
Afdeling  kunde  paa  Grund  af  Uligheden  i  Sæderne  aldrig 
bringe  Velsignelse.  Den  hellige  Fader  maatte  paavise,  hvori 
han  var  faret  vild;  han  vilde  da  tilbagekalde  det  for  den 
romerske  Kirke  og  det  hele  Folk.  Men  han  formaner  tillige 
Paven  til  ikke  længer  at  forsømme  sin  egen  Sjæls  Frelse. 

Paven  havde  angrebet  Keformatoren  der,  hvor  der  var 
noget  Uklart  og  Tvetydigt  ved  ham.  I  sine  Prædikener 
har  han  rigtignok  bestandig  frasagt  sig  Navn  af  Prophet: 
»Jeg  er  ingen  Prophet,  heller  ikke  Søn  af  en  Prophet,  men 
det  er  jeg  vis  paa,  at  jeg  taler  Sandhed  til  Eder  og  ikke 
kan  tage  feil.«  Stemmer  fra  Rom  bebreidede  ham,  at  han. 
havde  rystet  mange  Mennesker  ved  at  aabenbare  skjulte  Syn- 
der, som  han  var  kommen  til  Kundskab  om  gjennem  Brud 
paa  Skriftemaalets  Hemmelighed.  I  hans  Prædikener  fin- 
des ikke  Spor  deraf:   han   skildrer   kim  et  syndefuldt  Livs 

mørke  Punkter,  sora  Enhver  kj  ender  dem,  der  randsager  sig 
selv,  og  som  især  den  katholske  Præst  ved  de  mange  Hem- 
meligheder, der  tilhviskes  ham,  maa  komme  til  bestemtere 
individuel  Anskuelse  af.  Han  siger  engang  efter  en  saadan 
Skildring:  »Jeg  nævner  Ingen,  men  jeg  er  som  et  Hagl; 
hvo,  som  ikke  vil  træffes,  maa  beskytte  sig  med  Dydens 
Kappe.« 

Dog,  tilkommende  Ting  havde  han  forkyndt,  og  Troen 
paa,  at  han  var  Prophet,  et  Middel  for  den  guddommelige 
Aabenbarelse,  var  det,  som  gav  Folket  i  hans  Hænder. 
Tvungen  til  nærmere  Forklaring  har  han  tilstaaet  at  have 
faaet  mangen  overnaturlig  Veiledning,  men  at  A  anden  kom 
og  gik;  i  det  daglige  Liv  kunde  han  feile  som  andre  Men- 
nesker, og  kun  hvad  han  med  den  hellige  Skrift  som  Grund- 
lag høitidelig  havde  prædiket  om  Straffedom  og  om  Refor- 
mation, deraf  vilde  ikke  det  Ringeste  blive  uopfyldt.  Heller 
ingen  bestemt  Tid  paa  Maaneder  og  Dage  kan  han  sige, 
da  Dommen  vil  bryde  ind;  han  siger  kun:  »snart  og  hurtigt, 
thi  den  kommer,  før  I  vente  den.«  Machiavelli,  som  med 
sit  klare  Blik  stod  ved  Siden  af  ham,  dommer  saaledes: 
»Folket  i  Florents  er  hverken  uvidende  eller  raat,  og  det  er  dog 
overbeviist  om,  at  Fra  Girolamo  taler  med  Gud.  Om  dette 
er  rigtigt  eller  falsk,  vil  jeg  ikke  bedømme,  thi  om  saa  stor 
en  Mand  bør  man  tale  med  Ærefrygt.  Utallige  troe  det; 
skjøndt  Ingen  nogensinde  havde  seet  noget  Vidunderligt  ved 
ham,  var  hans  Liv,  hans  Lære,  hans  Tendens  tilstrækkelig 
til  at  overbevise.«  Hvad  Plorents's  Statssecretair  her  lader  hen- 
staae  tilsyneladende  uafgjort,  efterlader  dog  ingen  Tvivl  hos  os. 
Hvad  Savonarola  forkynder  om  Fremtiden  og  tildeels  frem- 
kalder ved  sine  Spaadomme,  det  var  hans  Hjertes  Længsel, 
hans  Hengivelse  i  Gud  og  hans  geniale  Forudfølelse.  Men 
hvad  der  kun  i  Tusmørke  gik  op  for  ham,  selv  som  Følelses- 
sag, maaskee  ogsaa  legemlig  betinget,  thi  han  er  stundom 
under  Bønnen  faldet  i  lange  Besvimelser,  har  stillet  sig  for 
hans  anspændte  Aand  som  guddonnnelig  Indskydelse  ligesom 

de  Billeder,  der  under  lange  Nattevagter  ere  dragne  forbi 
hans  indre  83^1,  have  forekommet  ham  at  være  Aabenbarel- 
ser.  »O  Florents!«  raaber  han,  »kunde  Du  see  Alt,  hvad 
der  rører  sig  i  mig,  da  vilde  du  see,  at  jeg  er  som  et  nys 
tillukket  Fad  med  Most,  der  gjærer  og  syder  og  intetsteds 
kan  faae  Luft.  Men  seer  ikke  paa  mig,  den  ringe  Broder, 
et  S3aidigt,  taabeligt  Menneske!  Gud  har  villet,  Florents, 
at  Du  skulde  skue  min  Taabelighed  for  bedi'e  at  erkjende, 
at  det  er  ham,  ikke  mig,  som  gjor  Alt,  og  at  han  har 
aabenbaret  mig  det  Skjulte.«  Han  har,  som  han  siger,  for 
Spotternes  Skyld  paaviist  mange  af  sine  Spaadomme  som 
tagne  af  Biblen  eller  blot  afledede  af  en  naturlig  Betragt- 
ningsmaade  af  Tingene;  hvad  der  fra  Først  af  stod  tilhyllet 
for  hans  indre  Syn,  da  han  ved  Bøn,  Faste  og  Spægelse 
tilintetgjorde  det  Kj odelige  i  sig,  er  blevet  lyst  og  hævet 
over  al  Tvivl. 

Paa  denne  Maade  har  han  tilligemed  det  Folk,  blandt 
hvilket  han  levede,  troet  paa  sig  selv  og  paa  Tilfældet,  som 
undertiden  opfylder  et  dristigt  Ord  mere  bestemt,  end  det  er 
meent,  har  hildet  ham  endnu  fastere  i  denne  Tro,  medens 
dog,  da  Opgj øreisens  Dage  kom,  den  menneskelige  Videns 
Ufuldkommenhed  stærkt  paatrængte  sig  ham. 

Hvad  Paven  ikke  kunde  laste  gjordes  gjældende  af 
den  anden  Tiggerorden,  som  misundelig  saae  paa  Dominica- 
nernes  voxende  Magt;  Franciscanerne  dadlede  Savonarolas 
Indblanden  i  Statssagerne:  »En  Guds  Stridsmand  befatter 
sig  ikke  med  verdslige  Anliggeder.«  Hertil  svarede  han,  at 
Deeltagelse  i  Statsstyrelse  paa  rette  Maade  ikke  var  at  dadle; 
det  havde  mange  Hellige  gjort;  hvad  der  gjordes  til  Guds 
Ære  og  for  ]S[a3stens  Velfærds  Skyld,  kunde  ikke  kaldes  et 
verdsligt,  men  var  et  christeligt  og  helligt  Formaal.  Her- 
med vare  begge  Dele  lastede:  hans  Spaadomme  og  hans 
politiske  Færd,  som  havde  hævet  Munken  saa  høit,  og  som 
tillige  bar  hans  Undergang  i  sig. 

Efter  det  romerske  Forbud  ophørte  han  en  Tidlang  med 

sin  Prædiken  og  benyttede  Pressen  for  sin  Sag;  dog  gj ælder 
hans  vigtigste  Skrift  »Om  Korsets  Seir«  ikke  ham  selv,  men 
Christus,  og  det  er  oprindelig  ikke  skrevet  i  Modersmaalet. 
Derpaa  begyndte  han  atter  at  prædike,  thi  Prædikestolen 
er  hans  Throne  :  »Det  bliver  mig  formeent  at  tale,  men  jeg 
tør  ikke  tie;  Gruds  Aand  lader  sig  ikke  kue.  Paven  er  fort 
bag  Lyset.  Da  jeg  undlod  at  prædike,  hævede  sig  atter  de 
verdslige  Lyster,  mine  Lam  faldt  i  Ulvens  Kløer:  det  er 
imod  Kjærligheden  at  tie.  og  et  Bud  mod  Kjærligheden  er 
ugyldigt  i  sig  selv.« 

Meget  skete  ogsaa,  som  bidrog  til  at  undergrave  hans 
Anseelse.  Kongen  af  Frankrig  havde  erobret  Syditalien  og 
ladet  sig  krone  som  Konge  af  Neapel.  Men  kjede  af  de 
Fremmede,  forenede  Italiens  Stater  sig  med  Paven  i  Spidsen 
for  denne  nationale  Liga,  og  Carl  VIII  maatte  slaae  sig 
igjennem  sine  Fjender  for  om  mulig  at  see  Frankrig  igjen. 
Paa  dette  Tilbagetog  revsede  Savonarola  ham  med  haarde 
Ord,  fordi  han  ikke  havde  fuldfort  Gruds  Sag,  hvorfor  nu 
ogsaa  Straffen  kom  over  ham;  dog  lod  han  sig  bringe  til 
Taushed  ved  Kongens  Løfter  om  snarlig  Tilbagekomst. 
Denne  havde  i  godmodig  Letsindighed  lovet  Pisanerne  Fri- 
hed, hvorpaa  de  havde  styrtet  de  florentinske  Løver  i  Arnoen, 
og  de  vilde  nu,  idet  de  fremfor  Alt  frygtede  Florentinernes 
Hævn,  ikke  lade  den  franske  Besætning  drage  bort,  som 
næsten  imod  Kongens  Villie  holdt  Borgen  i  Pisa  besat. 
Medens  saaledes  Florentinernes  vigtigste  By  holdtes  tilbage 
af  Franskmændene,  indtil  Venetianerne  tog  den,  og  medens 
det  florentinske  Omraade  rundt  om  truedes  af  mægtige  Fjen- 
der, og  enkelte  Byer  fulgte  Pisas  Exempel,  skrev  Savonarola 
rigtignok  truende  Breve  til  Carl  VIII,  at  Gud  vilde  lade 
svære  Straffedomme  komme  over  ham,  hvis  han  ikke  vendte 
tilbage  til  Italien;  men  sin  Forudsigelse  tro,  holdt  han  dog 
fast  ved  det  unationale  Forbund  med  Frankrig,  og  Florenta 
hed  dengang  i  hele  Italien  »Forargelsens  Klippe«. 

Mediciernes    Tilbagevenden    forekom    Arrabiaterne    at 

være  det  sidste  Middel  til  at  bryde  Munkens  Magt,  og  de 
forenede  sig  i  dette  Øiemed  med  Levningerne  af  det  gamle 
mediceiske  Parti,  som  ikke  kunde  taale,  at  kjække,  driftige 
Haandværkere  for  nogle  Timer  lagde  Skjødskindet  fra  sig  og 
toge  Plads  i  Thinget,  og  at  de  vigtigste  Sager  afgjordes, 
ikke  efter  Stemmernes  Vægt,  men  efter  deres  Tal.  Pietro 
havde  tidligere  selv  henvendt  sig  til  Savonarola  om  Tilbage- 
kaldelsen af  sin  Forviisning;  da  han  kj  endte  og  ærede  ham, 
havde  han  kun  lovet  ham  at  leve  rolig  som  simpel  Borger, 
medens  han  havde  budt  Andre  umaadelige  Summer  for  sin 
Gjenindsættelse.  Munken  havde  svaret,  at  han  ikke  vilde 
staae  i  anden  Forbindelse  med  ham,  end  at  han  vilde  bede 
for  hans  Sjæl.  Nu  skulde  Pietro  med  en  hemmeligt  hvervet 
Kytt erskare  komme  for  Florents  om  Natten  og,  understøttet 
indefra,  i  en  Haande vending  tage  Byen.  Ved  en  Pladskregn 
blev  han  opholdt  nogle  Timer,  og  en  Flygtning  kom  ham 
i  Forkjøbet.  Da  Signoriaets  Medlemmer  i  deres  Ski'æk  sendte 
Bud  til  Prioren  af  San  Marco,  sad  denne  og  læste  i  en  Bog, 
hvorfra  han  ganske  rolig  saae  op  og  sagde :  »I  Lidettroende ! 
Gud  er  med  Eder!  Mærk  mine  Ord!  Pietro  vil  komme  til 
Byens  Port,  og  da  vil  han  vende  om!«  Endnu  engang  op- 
fyldtes hans  Spaadom;  da  Pietro  inden  Daggry  kom,  fandt 
han  Portene  lukkede  samt  Murene  besatte,  og  da  indefra 
ingen  Haand  rorte  sig  for  ham,  var  det  Eneste,  han  kunde 
gjøre,  at  drage  bort  igjen. 

Men  inde  i  Byen  indlededes  en  Proces  mod  Medviderne. 
Fem  agtede  Mænd,  blandt  dem  en  ærværdig  Olding,  der  for 
tre  Maaneder  siden  havde  været  Gonfaloniere,  dømtes  til 
Døden.  Efter  Forfatningen  stod  det  dem  frit  for  at  appel- 
lere til  det  store  Kaad ;  men  man  havde  Grund  til  at  frygte, 
at  Folket  da  af  Medlidenhed  vilde  frikjende  dem  og  holdt  i 
i5aa  Fald  Mediciernes  Tilbagevenden  for  uundgaaelig.  Derfor 
sagde  det  herskende  Parti,  at  de  som  Heiforrædere  havde 
forbrudt  Borgernes  Eet,  og  de  henrettedes  i  August  1497. 
Savonarola   havde   mulig  kunnet  redde  deres  Hoveder,   men 

han  havde  tiet,  sagde  hans  Fjender,  medens  han  tillige  havde 
forvansket  en  Lov,  som  han  nogle  Aar  tidligere  havde  sat 
igjennem  som  gavnlig  og  nødvendig  for  Friheden.  De  Hen- 
rettedes Blodhævnere  truede  stadig  hans  Liv,  og  hans  Til- 
hængere fulgte  ham  bevæbnede  paa  Prædikestolen. 

Pest  og  Hungersnod  rasede  i  Mellemitalien ;  Savonarola 
havde  ingen  andre  Midler  herimod  end  Hengivelsens  og 
Kjærlighedens  Gjerninger;  en  ved  ham  gjennemfert  Beslut- 
ning om  at  modtage  og  pleie  de  til  Florents  strømmende 
Fattige  forøgede  kun  Noden  og  forbi ttrede  Hjerterne. 

Da  man  i  Kom  kom  til  Kundskab  om  den  vaklende 
Folkestemning,  vidste  Paven,  at  hans  Tid  var  kommen. 
Han  sondrede  Savonarola  fra  Kirken  som  den  tørrede  Green 
fra  Stammen  paa  Grund  af  haardnakket  Ulydighed  og  mis- 
tænkeligt Kjætteri.  Fra  alle  Prædikestole  i  Florents  skulde 
denne  Banlysning  forelæses,  og  alle  Christne  maatte  skye 
den  Forbandede  under  Trusel  af  lignende  Straf. 

Næste  Søndag  uddeelte  den  Banlyste  den  hellige  Nad- 
vere  og  besteg  Prædikestolen  i  Domkirken:  Uretfærdig  Ex- 
communication  erklærede  han  for  ugyldig  og  beraabte  sig 
paa  gamle  hellige  Exempler;  han  vilde  ikke  staae  imod  Kir- 
ken, men  meget  mere  kæmpe  mod  den  sataniske  Magt,  som 
havde  den  i  Vold,  og  manede  til  at  vende  sig  fra  den  jordiske 
Pave  til  den  himmelske,  det  er  Christus.  Franciscanerne  og 
andre  Munke  havde  strax  høitidelig  forkyndt  Banlysningen  i 
Domkirken  under  Klokkelyd  og  ved  at  slukke  brændende 
Fakler,  som  de  havde  medbragt.  Savonarolas  Modstandere, 
som  saae  sig  i  den  Nødvendighed  at  sætte  en  italiensk  Poli- 
tik istedetfor  en  fransk,  formeredes  daglig,  havde  undertiden 
Fleertallet  i  Herreraadet  og  forbød  ham  at  prædike.  Dog 
fik  hans  Tilhængere,  ved  Embedei-nes  hurtige  Skiften,  atter 
Overhaand;  de  reiste  igjen  de  nedbrudte  Forhøininger  i  Kir- 
ken og  lode  Paven  forestille,  at  Fra  Girolamo  havde  reddet 
Florents  fra  Hedenskabet.  Alexander  VI  svarede  med  Tru- 
sel om  at  udtale  Interdict  over  Florents  og  at   standse  al 

Gudstjeneste,    iiaar   man   ikke    gav   Slip   paa   den  banlyste 
Munk. 

Hans  Prædikener  fra  denne  Tid  ere  mørke,  heltemodige, 
fattede  paa  Døden:  »Jeg  er  kommen  ud  paa  det  dybe  Hav 
og  længes  tilbage  til  Havnen;  jeg  seer  mig  om  overalt,  men 
øiner  ingen  Mulighed  for  at  komme  tilbage.  Spørge  I  mig, 
hvad  Enden  vil  blive  for  os  Alle  paa  denne  Kamp,  saa 
svarer  jeg:  Seir!  Spørge  I  for  mig  i  Særdeleshed,  saa  svarer 
jeg:  »Død,  thi  naar  Mesteren,  som  fører  Hammeren,  har 
brugt  den,  kaster  han  den  tilside.  Saaledes  gjorde  han  med 
Jeremias,  hvem  han  lod  blive  stenet,  da  hans  Prædiken  var 
endt.  Men  Eom  vil  ikke  slukke  denne  Ed,  og  bliver  den 
slukket,  vil  Gud  tæ^ide  en  anden,  ja  den  er  allerede  tændt 
paa  alle  Kanter;  kun  vide  de  det  ikke.«  Saaledes  præ^dikede 
han  i  Marts  1498,  trængt  tilbage  i  sin  ICosterkirke. 

Paa  denne  Tid,  da  Verden  begyndte  at  vende  ham 
Ryggen,  fremkaldte  han  selv  Tanken  om  en  Gudsdom.  Med 
Sacranientet  i  Haanden  paa  Marcuskirkens  Balcon  anraabte 
han  den  allestedsnærværende  Gud  om,  at  Himmelens  Ild 
maatte  fortære  ham,  hvis  han  havde  prædiket  eller  talt 
Usandhed.  Da  tilbød  en  Franciscaner  at  bestaae  Ildprøven 
imod  ham;  rigtignok  vilde  han  omkomme  derved,  men  det 
vilde  ikke  gaae  hans  Modstander  bedre,  om  ikke  et  Vidun- 
der beviste  hans  Spaadommes  Sandhed.  Savonarola  kaldte 
det  at  friste  Gud;  thi  for  at  bevise,  at  Banlysning  var 
ugyldig,  behøvedes  ingen  Ildprøve ;  det  havde  han  beviist  ved 
Grunde,  som  endnu  ikke  vare  gjendrevne,  hverken  her  eller 
i  Rom;  sine  Spaadomme  tvang  han  Ingen  til  at  troe  paa, 
han  havde  kun  formaaet  til  et  christeligt  Levnet,  dette  var 
det  Under,  som  ogsaa  havde  tørt  til  Troen  paa  hans  Ord  og 
paa  Alt,  hvad  der  kommer  fra  Gud.  Men  Fra  Dominico, 
Prior  i  Klosteret  i  Fiesole,  en  alderstegen  Munk  af  heUig 
Vandel,  en  fyrig  Prædikant  i  Savonarolas  Aand  og  saa  fast 
i  Troen  paa  ham,  at  han  pleiede  at  sige,  at  før  vilde  Eng- 
lene og  den  hellige  Jomfru  falde  ned  fra  Himmelen,  end  at 

et  Ord  af,  hvad  Fra  Girolamo  havde  udtalt,  ikke  skulde  skee  — 
tilbød  sig  til  Ildprøven ;  »thi«,  sagde  han,  »Prioren  i  San  Marco 
var  bevaret  til  en  større  Sag« ;  Munkene  i  San  Marco  tilbode 
sig  ligeledes  hver  og  en  med  Navns  Underskrift;  ogsaa  en 
Masse  Koner  og  Piger  ønskede  at  bestaae  Prøven  for  ham: 
han  kaldte  det  Mord.  Men  altfor  ofte  tidligere  havde  han 
troende  forsikkret,  at  Gud,  om  fornødent  gjordes,  vilde  stad- 
fæste hans  Sags  Sandhed  ved  at  føre  ham  uskadt  midt 
igjennem  Uden,  til  at  han  nu  kunde  unddrage  sig  de  Tro- 
endes Opfordringer.  Efter  at  der  i  Franciscanerens  Sted 
var  traadt  en  Anden  og  atter  en  Anden  af  samme  Orden, 
besluttede  man  endelig  den  fi-ygtelige  Gudsdom,  men  uden 
den  rette  Tro  derpaa,  og  uden  at  Kirken  paa  den  Tid  er- 
kj  endte  den  for  andet,  end  et  Sagn  fra  den  tidlige  Mid- 
delalder. Overeenskomsten  nedskreves  høitidelig  af  Herre- 
raadet,  som  beherskedes  af  Munkens  Modstandere;  de  syv 
Artikler,  som  Fra  Dominico  vilde  slaae  fast  ved  Ildprøven, 
indeholdt  det  Væsentlige  af,  hvad  der  bevægede  Sindene, 
nemlig:  Guds  Kirke  behøver  en  Reformation,  den  vil  efter 
store  Hjemsøgelser  atter  blomstre;  de  Ugudelige  ville  blive 
omvendte  til  Tro  paa  Evangeliet;  Florents  vil  blive  hjem- 
søgt og  atter  blomstre;  Alt  dette  vil  skee  i  vore  Dage; 
Bansættelsen  af  Prioren  af  San  Marco  er  ugyldig,  og  de,  som 
ikke  rette  sig  efter  den,  synde  ikke. 

Middagsstunden  den  syvende  April  var  bestemt  til  Prø- 
ven; paa  Torvepladsen  vare  to  Baal  reiste,  gjennemtrukne 
med  Olie  og  Beg  i  en  Længde  af  fyrretyve  Fod;  mellem 
begge  var  en  Vei,  næppe  bred  nok  for  et  Menneske,  og 
gjennem  denne  skulde  de  to  Guds  Stridsmænd  gaae  tæt  efter 
hinanden.  Bevæbnede  omgave  Pladsen,  Raadsherrerne  ind- 
toge deres  Stole,  Pladsen,  alle  Huse,  alle  Tage  vare  fulde 
af  Mennesker,  som  i  spændt  Forventning  oppebiede  Udfaldet. 
Fra  den  modsatte  Side  kom  Dominicanere  og  Franciscanere, 
som  sang  Psalmer,  hvis  Omqvæd  Folket  med  mægtig  Røst 
istemte.    Da  nu  Baalet  var  tændt,  og  den  svære  Gang  skulde 

begynde,  opfordrede  Franciscanerne  deres  Modstander  til  at 
tage  en  Kutte  af  deres  Orden  paa,  da  hans  Klædebon  maa- 
skee  loinde  være  beskyttet  ved  Trolddom.  Efter  at  dette 
var  ordnet  derved,  at  han  byttede  Dragt  med  en  Ordensbro- 
der, vilde  Dominico  tage  Cnicifixet  med  i  Ilden,  og  da  dette 
misbilligedes,  foreslog  Savonarola,  at  han  skulde  bære  Mon- 
stransen med  Hostien.  Herved  opstod  mellem  begge  Ordener 
en  lang  Strid  om,  hvorvidt  det  var  tilladt  at  udsætte  Her- 
rens Legeme  for  at  brænde  op.  Under  denne  Strid  var  det 
blevet  Aften,  en  Pladskregn  kom  til,  og  Herreraadet  befalede, 
at  begge  Partier  skulde  begive  sig  hjem. 

Man  kan  let  tænke  sig,  hvilken  Harme  der  bemægtigede 
sig  hiint  lidenskabelige,  halvt  troende,  halvt  tvivlende  Folk, 
da  det  saae  sig  skuffet  i  Forventningen  om  et  Mirakel  eller 
dog  et  frygteligt  Skuespil.  Hvad  enten  dette  Udfald  var 
beregnet  af  Fransiscanerne  eller  var  en  Følge  af  alle  Del- 
tagernes naturlige  Frygt  for  Ilden,  faldt  hele  Vægten  af 
den  skuffede  Forventning  dog  paa  Savonarolas  Parti,  thi  kun 
dette  havde  paaberaabt  sig  det  Vidunderlige. 

Da  forlod  Folket  sin  Prophet.  AUerede  paa  HjemVeien 
forhaanedes  Dominicanerne,  og  Prioren  truedes.  Næste  Dag, 
Palmesøndag,  bevæbnede  Arrabiaterne  sig,  enkelte  Piagno- 
nier  (Savonarolas  Tilhængere)  sloges  ned,  og  ved  Vespertid 
stormede  hele  den  fjendtlige  Mæ'Ugde  mod  San  Marco.  Her 
ringedes  med  Stormklokken,  de  sidste  Trofaste  ilede  til  med 
Vaaben,  der  tændtes  Ild  i  Porten,  og  de  Basende  trængte 
ind.  Medens  Savonarola  kun  vilde  vide  af  aandelige  Vaa- 
ben og  laa  bedende  i  Choret,  kæmpedes  der  paa  Liv  og 
Død  i  Kirken  til  Midnat.  Endelig  sendte  Signoria'et  sin 
Vag-t  med  Befaling  om,  at  alle  Lægfolk  strax  under  Døds- 
straf skulde  forlade  Klosteret,  men  Prioren  og  Fra  Dominico 
skulde  bringes  til  Paladset.  Da  bød  Savonarola  at  lægge 
Vaabnene  og  gav  sig  i  Fjendens  Haand.  Paa  Veien  be- 
skyttedes hans  Liv  med  Nød  og  næppe;  de,  som  sloge  ham, 
raabte:  »Spaa  nu,  hvem  det  var,  der  slog  dig!« 

Det  Følgende  er  en  Eevolution,  som  iklæder  sig  Ret- 
tens Former:  Herreraadet  nedsætter  en  overordentlig Under- 
søgelsescommission  og  udstøder  to  Hundrede  af  Munkens 
Tilhængere  af  det  store  Folkeraad  for  at  sikkre  sig  de  næste 
Valg.  Med  Savonarola  angreb  man  Folkestyrelsen,  Forbun- 
det med  Frankrig,  den  haarde  Sædelære  og  Fremtidens  Kirke. 
Hans  Tilstaaelser  forelæstes  den  nittende  April  for  sex  Munke 
fra  San  Marco  og  for  ærværdige  Borgere,  Tilstaaelser,  efter 
hvilke  hans  Forudsigelser  ikke  hidrørte  fra  A  åbenbaring, 
men  fra  Granskning  i  Fornuft  og  i  den  hellige  Skrift,  og 
efter  hvilke  Berømmelse  og  Herskermagt  havde  været 
hans  eneste  Maal.  Mistanken  om  en  Forfalskning  af  denne 
Protocol  udtaltes  strax;  det  kommer  ikke  an  derpaa,  og 
Savonarola  har  ikke  benyttet  den  eneste  Leilighed,  han  havde 
til  at  erklære  dette.  Men  syv  Gange  i  den  stille  Uge 
spændtes  han  paa  Pinebænken;  af  dette  Rædselssteds  Hem- 
meligheder er  intet  Sikkert  trængt  ud  til  os  uden  hans  Suk: 
»Herre,  er  det  nok,  saa  tag  min  Sjæl!«  Han  var  brudt  paa 
Sjæl  og  Legeme.  Da  han  førtes  bort,  sagde  han  til  Mun- 
kene: »Beder  inderlig  for  mig  til  Gud,  den  hellige  Aand 
har  ganske  forladt  mig!«  En  raabte  efter  ham:  »Jeg  har 
troet  paa  dit  Ord,  og  paa  dit  Ord  ophører  jeg  igjen  at  troe!« 
Man  lod  ham  ogsaa  vide,  at  Carl  VHI  pludselig  var  død 
paa  den  samme  Dag,  da  den  ikke  bestaaede  Prøve  havde 
dømt  imod  Propheten;  dog  blev  den  Tvetungethed,  som 
hænger  ved  enhver  Mirakelforklaring,  tilbage;  Nogle  sagde: 
at  Kongen  var  straffet  ved  en  tidlig  Død,  fordi  han  tillige- 
med Munken  havde  narret  det  florentinske  Folk;  Andre,  at 
Straffen  var  kommen  over  kam,  fordi  han  ikke  havde  agtet 
paa  den  Formaning,  Herren  gjennem  Savonarolas  Mund  havde 
sendt  ham.  Den  sidste  Afgj  øreise  blev  forhalet  derved,  at 
Paven,  hvis  Begjæring  om  at  faae  den  falske  Prophet  udle- 
veret blev  afslaaet,  da  hans  Fjender  vilde  see  ham  døe, 
maatte  love  at  sende  en  Undersøgelsescommission. 

I  Fængslet   skrev  Savonarola  en  Udlægning  af  den  en 

Og  halvtredsindstyvende  Psalme.  Det  er  en  Efterklang  af: 
»Min  Gud,  hvi  har  Du  forladt  mig!«  det  er  Stemmen  af 
en  ængstet  Sjæl,  der  er  omspændt  af  Tvivl,  som  raaber  til 
Gud,  som  anklager  sit  tidligere  Liv  for  Hovmod,  og  som 
endelig  finder  Fred  i  Christus.  Vistnok  har  han  kæmpet 
mod  Ærgjærrigheden,  denne  Lidenskab,  som  allersidst  for- 
lader det  høitbegavede  Menneske.  I  Tilstaaelserne  paa  Pi- 
nebænken hedder  det  ogsaa :  »Bestandig  bevægede  min  Aand 
sig  om  hine  store,  almeennyttige  Ting.«  Hans  Ærgj  er  rig- 
hed er  gaaet  ud  paa  atter  at  skaffe  Italien  Frihed  og  Kir- 
ken den  apostoliske  Christendom.  Det  Vigtigste  af  hans  Ef- 
terladenskaber var  en  Hjerneskal  af  Elphenbeen.  »Den«^ 
har  han  undertiden  i  lykkeligere  Dage  sagt,  »er  mig  et 
Middel  imod  den  forfæ^ngelige  Æres  Tillokkelser.« 

Dominicaner-Generalen  var  af  Paven  afsendt  til  den 
geistlige  Undersøgelse  med  disse  Ord:  »Og  om  han  var  Jo- 
hannes den  Døber  selv,  maa  han  døe!  Paven  sendte  tillige 
fuldt  Aflad  saavel  for  de  Voldsgjerninger,  der  vare  skete 
for  at  kuldkaste  Savonarolas  Parti,  som  for  dem,  der  havde 
holdt  med  ham ;  og  Mangfoldige  ilede  hen  for  at  faae  Aflad 
for  den  Synd  at  have  hørt  hans  Prædikener.  Ved  Under- 
søgelserne og  den  gjentagne  Tortur  for  den  pavelige  Com- 
mission  har  Savonarola  paastaaet  at  have  sagt  Meget,  som 
kun  var  ham  aftvunget  paa  Pinebænken,  hvor  hans  Aand 
ikke  var  sig  selv  mægtig.  I  Retten  foreslog  en  Stemme,  at 
man  skulde  begrave  Munken  i  en  Fæstning:  »der  vilde  han 
endnu  kunne  skrive  Meget  til  Guds  Ære,  og  som  kunde 
blive  Italien  til  Gavn  og  Fryd.«  Men  man  henviste  til  den 
Fare,  som  ligger  i  Folkets  bevægelige  Stemning.  »Kun  et 
dødt  Menneske  kan  ikke  føre  Krig.« 

Den  tre  og  tyvende  Mai,  Dagen  for  Himmelfartsdagen,, 
var  bestemt  til  Dommens  Fuldbyrdelse;  Fra  Dominico  og 
endnu  en  Munk,  en  Søvngænger  og  Visionair,  vare  bestemte 
til  at  dele  Savonarolas  Skjæbne.  Om  Morgenen  rakte  han 
sig    selv   og   sine  Lidelseskammerater  den  hellige  Nadvere. 

Han  sagde :  »Herren  vilde  doe  for  mine  Synder,  skulde  jeg- 
da  ikke  ville  hengive  det  usle  Liv  af  Kj ærligbed  til  ham.« 
En  Biskop,  tidligere  Savonarolas  Elev,  tog  efter  Pavens  Be- 
faling den  præstelige  Værdighed  fra  de  tre  Munke  som 
Ugudelighedens  Sønner,  som  den  hellige  Kirkes  Forfølgere 
og  Folkets  Forføre le.  Idet  han  tog  Savonarola  ved  Haan- 
den,  sagde  han:  »Saaledes  skiller  jeg  Dig  fra  den  seirende 
Kirke!«,  men  han  svarede:  »Fra  den  stridende,  ikke  fra  den 
seirende  Kirke;  thi  det  formaaer  Du  ikke!«  Men  da  Mun- 
kekutten toges  af  liam,  græd  han.  Derefter  udtalte  Domini- 
canergene  ralen  den  geistlige  Kj  endelse,  der  fordømte  dem 
somKjættere,  og  sluttelig  oplæste  Herreraadet  Dødsdommen 
for  almindelige  Skjændselsgjerninger,  paa  Grund  af  hvilke 
den  geistlige  Ret  havde  overgivet  dem  til  den  verdslige. 

Paa  Pladsen  foran  Folkeslottet  var  atter  reist  et  Baal, 
over  hvilket  Galgen  ragede  høit  i  Yeiret  i  Form  af  et  Kors. 
Paa  Siderne  heiaf  hængtes  Munkene,  i  Midten  Savonarola. 
Af  Mængdens  raae  Skrigen  hørte  man  Raabet :  »Nu,  Munk, 
er  det  paa  Tiden  at  gjøre  Mirakler!«,  og  mange  af  hans 
Tilhængere  ventede  et  Under  af  ham.  Han  døde  uden  at 
have  bekjendt  sin  Skyld  for  Folket,  uden  at  have  bevidnet 
sin  Uskyld  og  befalede  ogsaa  sine  Lidelsesfæller,  som  ikke 
ophørte  at  troe  paa  ham,  at  døe  i  Taushed,  ligesom  Christus, 
der  dog  var  langt  uskyldigere  end  de  og  lod  sig  føre  som 
et  Lam  til  Slagterbænken  uden  at  oplade  sin  Mund.  Flam- 
merne sloge  iveiret,  og  Asken  strøedes  i  Arnoen. 

Strax  efter  Henrettelsen  ski'ev  Dominicaner-Generalen 
til  Paven,  at  Munken  havde  engang  formastet  sig  til  at  sige, 
at,  om  han  løi,  vilde  Gud  lade  hans  Liv  ende  ved  en  Strikke 
og  hans  Legeme  brænde  til  Aske  samt  udstrøes  for  Vind  og 
Regn  —  Alt  dette  havde  man  fuldbragt,  for  at  der  ikke  skulde 
mangle  Noget  i  hans  Spaadom. 

Men  hans  Ven,  den  store  Maler  1^'ra  Bartolommeo,  gik  fra 
Retterstedet  til  sit  Værksted,  hvor  endnu  Vennens  Billede  stod. 
Og  han  tog  en  Pensel  og  drog  en  Mar,  gylden  Stribe  om  hans 

ædle  Hoved.  Saaledes  hænger  dette  Billede,  som  fremstiller 
en  forsonet  Sjæls  klare  Ro,  beskyttet  ved  Florents's  Minder  og 
ved  Dominicanernes  modige  Sammenslutningsaand,  endnu  til 
vore  Dage  i  Fra  Girolamos  Celle.  Og  en  saadan  Glorie  har 
idetmindste  ligesaa  megen  Magt  som  en  pavelig  Bulle ;  »thi,« 
som  Luther  skriver  i  sin  Fortale  til  Savonarolas  Udlægning 
af  den  en  og  halvtredsindstyvende  Psalme:  »Christus  kano- 
niserer ham  ved  os,  om  saa  Paven  og  Papisterne  maatte 
briste  derved.«  Prioren  af  San  Marcos  Undergang  var  en 
nødvendig  Begivenhed.  I  det  Væsentlige,  hvor  han  var  sik- 
ker paa  ikke  at  tage  Feil,  har  han  heller  ikke  gjort  det: 
men  et  andet  Folk  og  en  ung  Mand,  hvis  Hjerte  alt  den- 
gang slog  Evangeliet  imede,  var  det  forbeholdt  at  gjennem- 
føre  Reformationen.     Savonarola  var  den  sidste  Prophet. 

Oversat  af  H.  F. 


Uakskovs  tvende  Overgivelser* 


I. 
1658. 


Jjigesaa  overmodigt  og  tillidsfuldt  det  danske  Folk  1657 
havde  begyndt  Krigen  med  Sverige  for  at  fere  sig  dette  Riges 
formeentlige  Forlegenhed  til  Nytte  i  det  Haab  derved  at 
faae  den  ulykkelige  Fred  til  Brømsebro  udslettet,  ligesaa 
hurtigt  og  fuldstændigt  tabte  det  alt  Mod  og  Besindighed, 
da  den  tappre  Kong  Carl  X  Gustav  kastede  sig  ind  i  Dan- 
mark og  ilede  fra  Halvøen  over  til  Øerne  paa  den  lisbro, 
Forsynet  paa  en  saa  vidunderlig  Maade  slog  for  ham. 

Nakskovs  skammelige  Overgivelse  i  Aaret  1658  kan 
tjene  som  et  Vidnesbyrd  om  den  Forsagthedens  Aand,  der 
havde  grebet  hele  Folket,  og  som  i  Historien  kun  finder  et 
Sidestykke  i  Preussernes  Optræden  efter  Slagene  ved  Jena 
og  Auerstådt.  Man  har  hidtil  antaget,  at  Fæstningen  blev 
overrumplet  i  den  Grad,  at  man  ikke  vidste  af  Svenskerne 
at  sige,  førend  de  stode  foran  Byens  Porte,  og  at  Corfitz  Ul- 
feldts Overtalelser  fuldendte,  hvad  den  paniske  Skræk  havde 
forberedt;  men  om  Ulfeldts  Nærværelse  foran  Nakskov  tier 
Historien,  og  hvad  Overrumplingen  angaaer,  saa  er  det  nu 
blevet  beviist,  at  man  i  Byen  i  saa  god  Tid  vidste  Besked 
om  Svenskernes  Ankomst  til  Laaland,  at  man  allerede  havde 
truffet   de  nødvendigste  Forberedelser  til  at   modtage  dem, 

ja  endog  samlet  Landbefolkningen,  for  at  denne  kunde  være 
Besætningen  og  Borgerskabet  behjælpelig  med  Byens  For- 
svar. Kun  Aanden,  der  skulde  lede  dette,  manglede  aldeles ; 
for  Ammunition  og  Fæstningsværkerne  var  der  serget  længe 
forud. 

Allerede  under  en  og  tredivte  Marts  1651  skriver  Kong 
Frederik  den  Tredie  saaledes  til  Erik  Eosenkrands*) :  »Efter- 
som vi  ere  komne  i  Forfaring,  Nakskovs  Fæstning  at  være 
meget  brøstfældig**),  saa  bor  den  snarest  sættes  i  til- 
børlig Stand.« 

Den  otte  og  tyvende  Juni  1653  tilskreves  der  Frederik 
Bårne vitz  fra  Kjøbenhavn  saaledes:  »Vor  Gunst  tilforn: 
Vi  bede  Dig  og  naadigst  ville,  at  Du  med  Adelen  i  vort 
Land  Laaland  handler  og  taler,  at  de  ville  bevillige  deres 
Bønder,  at  arbeide  og  reparere  den  Fortitication  udi  vor 
Kjøbstad  Nakskov.« 

Det  var  imidlertid  ikke  alene  til  Adelen,  at  en  saadan 
Befaling  udgik;  thi  i  den  følgende  Maaned  fik  Flemming 
Ulfeldt  og  ovennævnte  Frederik  Barnevitz  Ordre  til  at  rette 
en  lignende  Anmodning  til  Borgerne  i  de  laalandske  Kjøb- 
stæder. 

Man  seer  imidlertid,  at  Kegjeringen  ogsaa  paa  andre 
Maader  greb  Sagen  an  med  Forsynlighed,  thi  den  sjette  No- 
vember 1653  fik  Axel  Urop  Brev  om  snarest  muligt  at  skikke 


O   Smaalandske  Tegneiser  VIII  Fol.  22,  velvillig  meddelte  Forf. 

i  Afskrift    fra    Geheimearchivet    af   Hr.  Cand.  theol.  Jantzen. 

Erik    Rosenkrands    til    Rosenholm    var    Landcommissarius  og 

Rigsraad,  Lehnsmand  paa  Halsted  Kloster  1642—58.    Rhodes 

Samlinger,  ny  Udgave. 
')   Fremhævet  i  selve  Brevet,  hvis  Bogstavering  er  ombyttet  med 

den  nu  brugelige.     De  følgende  Uddrag  skyldes  ligeledes  Hr. 

Cand.  Jantzen 
*)  Til  Rudbjerggaard    og    Fredsholm,    Befalingsmand    over  Ny- 

kjøbing    Lehn,    Landcommissair    i    Laaland    og    Falster    1653. 

Rhodes  Samling. 

en  Ingenieur  til  Nakskov  »som  om  Værkerne  der  samme- 
steds saavel  som  om  hvis  Andet  dertil  udkræves  kan  gjeres 
nødvendig  Anordning«,  og  under  samme  Dato  tilskreves  der 
Flemming  Ulfeldt  »om  Nogen  af  Borgerskabet  i  vor  Kjob- 
stad  Nakskov  for  nøieste  Priis  mueligt  er  at  handle  om  en 
Plads  og  fornødent  Huusriim,  hvorudi  de  Stykker  »Gevehr« 
og  anden  Munition  kan  forvares,  ophænges   og  henlægges.« 

For  ogsaa  at  skaffe  fornøden  Plads  for  Besætningens 
Proviant  fik  Flemming  Ulfeldt  fra  Nykjøbing  paa  Falster  den 
tredivte  October  1656  Ordre  til  at  lade  Kornhuset  i  Nak- 
skov forlænge;  men  det  er  imidlertid  næppe  gaaet  saa  rask 
med  denne  og  de  øvrige  Foranstaltninger,  navnlig  Fæstnings- 
værkernes Udbedring  af  Adelen  og  Borgerne,  som  Regjerin- 
gen  har  ønsket  og  ventet,  thi  under  tre  og  tyvende  Mai 
1657  udgik  der  fra  Kjøbenhavn  en  Skrivelse  til  Lehnsmæn- 
dene  om  »at  paaskynde,  at  de  Forskjellige,  hvem  det  til- 
kommer i  deres  Lehn,  gjøre  deres  tilskikkede  Part  af 
Nakskov  Byes  Fortification  færdig.«,  og  en  lignende  Opfor- 
dring udgik  senere  (den  fire  og  tyvende  October  s.  A.)  til 
Kjøbstæderne  paa  Øen. 

Man  seer  heraf,  hvorledes  Fæstningsværkerne  efterhaan- 
den,  skjøndt  meget  langsomt,  fik  den  Styrke,  som  gjorde 
Byen  saa  stærk  ligeoverfor  fjendtlige  Angreb;  men  Re- 
gjeringens  Omsorg  for  dens  Sikkerhed  var  dermed  ingenlunde 
forbi;  thi  allerede  den  flortende  Juni  s.  A.  skrives  saaledes 
til  Frederik  Urne:  »Vi  bede  Dig  og  naadigst  ville,  at  Du 
paa  vore  Vegne  begjærer  af  Adelen,  som  Gods  haver  paa 
vort  Land  Laaland,  at  de  ville  bevillige,  ligesaavel  som 
Adelen  i  vore  Lande  Sjælland  og  Skaane  bevilliget  haver,  at 
af  hver  Gaard  strax  udleveres  til  Nakskov  Fæstnings  For- 
nødenhed sex  Palisader,  fem  Qvarteer  tykke  omkiing  og  fem 
Alen  lange,  eftersom  det  dem  selv  som  det  ganske  Land  er 
magtpaaliggende«,  og  under  syv  og  tyvende  November  1657 
tilskiives  der  den  Samme,  ligeledes  fra  Kjøbenhavn:  »Vi  bede 
og  naadigst  ville,  at  Du  lader  forsikkre   vor  Fæstning  Nak- 

skov  paa  en  0  ved  Enden  af  Broen,  som  derimellem  og  be- 
meldte By  over  gaaer,  til  hvilken  Ende  Du  og  der  paa  Øen 
det  Fornødne  og  til  desto  bedre  Forsikkring  haver  at  hen- 
lægge, tagende  ingen  Forsømmelse  herudi,  eftersom  heieste 
Magt  derpaa  er  anliggendes.«*) 

Hvad  Krudt  angaaer,  da  var  Byen  allerede  bleven  for- 
synet dermed  i  rigelig  Mængde,  hvilket  sees  af  et  Konge- 
brev, dateret  Kjøbenhavn  den  attende  November  1657,  som 
bemyndiger  Christopher  Steensen**)  at  hæve  sytten  Hundrede 
Daler  af  Landkisten,  for  hvilke  han  havde  kjøbt  Krudt  til 
Laalands  og  Falsters  Fornødenhed. 

Da  Alt  saaledes  syntes  ordnet  til  Fæstningens  Forsvar 
stod  der  kun  tilbage  at  faae  en  dygtig  kommandant  ud- 
nævnt, men  en  saadan  traf  Regjeringen  ikke  i  Ridder  og 
Oberst  Franciscus  Edmond,  som  ifølge  et  Kongebrev  af  ni 
og  tyvende  November  1657  skulde  forsynes  med  fornødent 
Qvarteer  og  Underholdning  i  Byen. 

Som  vi  vide,  tog  Krigen,  der  var  bleven  erklæret  den 
første  Juni  1 657,  en  saa  fortvivlet  Vending,  at  man  i  Dan- 
mark maatte  være  forberedt  paa  enhver  Eventualitet,  og  det 
kan  derfor  ikke  undre  os  at  læse  følgende  Kongebrev,  dat. 
Kjøbenhavn  den  første  Februar  1658,  til  Erik  Rosenkrands: 
»Vi  bede  Dig  og  naadigst  ville,  at  Du  gjør  dit  Bedste  til 
at  sammendrage  alt  det  Laalandske  og  Falsterske  Landfolk  i 
vor  Fæstning  Nakskov,  saa  og  der  at  lade  indføre  al  den 
Fourage,  som  af  Landet  meest  tilkommes  kan«,  og  den  tre- 
die  samme  Maaned  fik  Erik  Rosenkrands  yderligere  følgende 


'''•)  Denne  0  er  det  saakaldte  Færgeland,  til  hvilket  Broen  blev 
anlagt  1629  og  senere  fors3'net  n:)ed  en  Vinde,  nærmest  for  i 
paakommende  Tilfælde  at  afbryde  Communicationen,  da  Sej- 
ladsen paa  den  Tid  og  ad  den  nu  inddæmmede  Aunedefjord 
maa  have  tabt  al  Betydning. 
**)  Rimeligviis  Oberst  og  Eier  af  Frederiksdal.  (Kbhvns.  Saml. 
ny  Udg.) 

Brev :  »Vi  bede  Dig  osv.,  at  Du  Dig  strax  henbegiver  til  os 
elskelige  Fru  Anna  Elisabeth  v.  d.  Groben*),  der  Du  Flid 
gjøre  hende  at  bringe  til  at  stande  alle  sine  Stykker,  samt 
alt  Andet,  hvad  »Gevehr«  og  Munition  hun  haver,  til  vor 
Fæstning  Nakskov,  hvortil  Du  og  haver  at  anordne  det 
strax  ved  Nat  og  Dag  at  did  forskaffe.«  Denne  Skiivelse 
var  ledsaget  af  en  anden  af  samme  Dato  til  Fruen  selv,  saa- 
lydende:  »Vi  bede  Eder  og  naadigst  begjære,  at  Eder  ville 
lade  beqvemme  til  at  forunde  os  alle  Eders  Stykker  saavel 
som  al  anden  »Gevehr«  og  Ammunition  med  Underlaget,  som 
paa  Eders  Gaard  Oreby  findes,  og  det  til  vor  Kjobstad  Nak- 
skov at  være  følgagtig,  naar  os  elskelige  Erik  Eosenkrands 
det  beg] ærendes  er,  hvor  vi  igjen  vil  lade  Eder  forsyne  til 
nøiagtig  Betaling  i  Fredstid.« 

En  Deel  af  Landboerne,  rimeligviis  de  fra  nærmeste 
Sogne,  sees  vel  at  være  komne  til  Nakskov  for  at  forsvare 
den,  hvorimod  Fjendens  Hurtighed  forhindrede,  at  Stykkerne 
fra  Orebygaard  førtes  ind  i  Fæstningen.  Efter  al  Kimelig- 
hed kom  ikke  engang  følgende  Brev  til  den,  der  skulde 
have  det,  endsige  at  det,  hvorom  Skrivelsen  taler,  blev  an- 
skaffet. Brevet  er  stilet  til  Erik  Kosenki*ands,  dat.  Kj  ©ben- 
havn den  tredie  Februar  1658,  og  lyder  saaledes: 

»Vi  bede  Dig  osv.,  at  Du  gjører  Din  yderste  Flid  til 
at  forskaffe  Commandanten  i  vor  Fæstning  Nakskov  saameget 
Jern,  som  han  til  Fæstningens  Fornødenhed  uforbigjængeli- 
gen  behøver.  Vi  ere  og  naadigst  tilfredse,  at  fem  Tusinde 
Palisader  af  Kiis,  Eeg  og  Bog  maae  hugges  i  Halsted  Klo- 
sters Skove,  havendes  derhos  Indseende,  at  paa  Fæstningen, 
til  dens  Defension  arbeides  saavidt  meest  muligt  er  og  i 
Synderlighed,  at  den  ved  den  Side  imod  Stranden  forsikkres.« 

Det  sidste  Kongebrev,  som  haves  før  den  første  Over- 


*)   Til  Gundersholra,    gift    med    Hr.   Flemming  Ulfeldt  „en  stille 
sygelig  Herre."     Rhodes  Samling  n.  Udgave. 

givelse  skete,  er  dat.  Kjybenhvii  den  sjette  Februar,  netop 
Dagen  fer  Byen  capitulerede,  og  indeholder  en  Ordi-e  til 
Christopher  Lindenov  om  at  samle  Folk  og  Proviant  i 
Nykjøbing. 

I  »Danske  Samlinger«  første  Hefte  1 865  findes  et  Selv- 
forsvar af  Oberst  Henrich  Volrath  Both,  der  giver  værdifuld 
Oplysning  om  denne  Overgivelse,  hvis  Skanmielighed  derved 
fremtræder  i  et  endnu  sørgeligere  Lys,  idet  man  seer,  at 
det  alene  var  Feighed  hos  Garnisonen  og  Borgerskabet  i 
Forbindelse  med  en  sorgelig  Raadvildhed  hos  Commandanten, 
som  foraarsagede,  at  denne  stærke,  velforsynede  Fæstning 
overgav  sig  saa  skjændig,  at  man  endog  maatte  lede  efter 
Fjenden  for  at  faae  en  Capitulation  afsluttet  og  Svenskerne 
ind  i  Byen. 

Det  vil  være  overflødigt  her  at  aftrykke  dette  mærkelige 
Actstykke,  hvori  Forfatteren  naturligTiis  saa  meget  som 
muligt  har  søgt  at  rense  sig,  Garnisonen  og  Commandant- 
skabet,  og  vi  skulle  derfor  blot  fremhæve  de  mærkeligste 
Punkter  i  samme. 

Saasnart  Oberst  Both  fik  Underretning  om,  at  Fyen  og 
Langeland  vare  indtagne,  ilede  han  ned  til  Færgestedet,  rime- 
ligviis  Taars*),  hvor  han  efter  sit  Skjøn  umuligt  kunde  for- 
hindre Fjendens  Landgang,  om  den  forsøgtes.  Han  lagde 
et  Compagni  Bønder  som  Strandvagt  paa  dette  Sted,  op- 
stillede et  andet  Compagni  en  Fjerdingvei  fra  Nakskov 
paa  Veien  til  Færgestedet  og  gjorde  alt  Muligt  for  at  be- 
væge Ridefogderne  til  at  sende  Bønderne  til  Fæstningen, 
hvor  der,  nogle  Ryttere  fraregnede,  kun  synes  at  have  været 
et  Par  Hundrede  indfødte  danske  Soldater;  —  men  det  blev 
ved  gode  Løfter.    Faa  eller  ingen  kom. 

Den    fjerde  Februar   kom  Svenskerne    trods    Oberstens 


Paa  Vestkanten  af  Laaland,    halvanden  Miil  fra   Nakskov,    og 
det  nærmeste  Overfartsted  til  Langeland.  Red. 

Foranstaltninger  (!)  iland,  plyndrede  Gaarden  Grimsted,  det  nu- 
værende Frederiksdal,  hvorfra  de  bortførte  den  unge  Junker 
Steensen,  og  om  Lørdagen  kom  i  Dagbrækningen  endog  en 
Afdeling  af  tredive  Ryttere  foran  Udenværkerne  af  selve 
Fæstningen  og  skjøde  efter  Besætningen.  Saasnart  Obersten 
hørte  dette,  var  han  gaaet  til  Bønderne,  der  paa  tredie 
Nat  havde  holdt  Vagt  paa  Voldene  i  denne  strenge  Kulde, 
og,  da  han  var  det  danske  Sprog  mægtig,  havde  han 
fordeelt  dem  til  deres  Faner  og  opmuntret  dem  til  Tapper- 
hed. De  bade  blot  om  01  og  Brød,  eftersom  de  havde  op- 
brugt al  deres  medtagne  Proviant,  men  lovede  derhos,  at 
de  skulde  forsvare  Voldene  ved  Borgernes  Side. 

Nu  gik  Obersten  tilligemed  Coimuandanten  og  Lehns- 
manden  fra  Aalholm  foruden  flere  Officerer  til  Commis- 
sairen  samt  Borgemester  og  Raad,  for  hvem  de  indtrængende 
frembåre  Bøndernes  Ønsker;  men  der  var  Litet  at  opnaae 
af  dem. 

Klokken  to  om  Eftermiddagen  meldtes  der  nu,  at  flere 
fjendtlige  Skarer  tydeligt  lode  sig  see  paa  Isen  og  nærmede 
sig  Fæstningen  ogsaa  ad  andre  Veie;  Rytterne  ved  Stran- 
den trak  sig  deifor  tilbage,  og  Commandanten  lod  Portene 
lukke.  Man  omhuggede  en  Deel  store  Træer  og  nedrev 
noget  Plankeværk,  der  kunde  tjene  Fjenden  til  Dækning, 
Forholdsregler,  som  man  tidligere  forgjæves  havde  anmodet 
Borgemester  og  Raad  om  at  besørge. 

En  Time  senere  kom  en  svensk  Trompeter  for  at  op- 
fordi'e  Fæstningen  til  Overgivelse ;  men  han  fik  et  djærvt  Af- 
slag af  den  tilfældigviis  (!)  tilstedeværende  Commandant. 

Oberst  Both  gik  nu  atter  hen  til  Bønderne,  hvem 
han  paa  det  Kraftigste  opfordrede  til  Tapperhed.  Disse 
lovede  Alle  som  Een  at  ville  slaaes  til  sidste  Mand, 
naar  de  blot  maatte  faae  de  forønskede  Levnetsmidler, 
og  Borgerne  vilde  kæmpe  ved  deres  Side ;  men  efterat 
Obersten  havde  lovet  dem,  at  begge  Dele  skulde  skee  og 
for  denne   Sags  Skyld   atter  var  gaaet   til   Borgemester  og 

Raad,  stødte  lian  paa  en  Skare  Borgere,  der  havde  om- 
ringet Commandanten,  som  om  de  vilde  ombringe  ham,  idet 
de  i  Heftighed  spurgte  ham,  hvorfor  man  havde  fornaglet 
tre  Kanoner  paa  Voldene,  og  hvorfor  han  ikke  havde  raad- 
ført  sig  med  Borgerskabet,  før  han  havde  svaret  lYompe- 
teren,  som  ske  et  var.  Obersten  fik  dem  nogenlunde  stillede 
tilfreds;  men  nu  begyndte  alle  Borgerne  at  forlade  Voldene, 
og  da  han  derefter  kom  til  Bønderne  igjen,  vare  ogsaa 
Mange  af  disse  løbne  deres  Vei;  de  Tilbageværende  erklæ- 
rede, at  ogsaa  de  oieblikkelig  vilde  gaae  hver  til  Sit,  dersom 
ikke  Borgerne  atter  kom  tilbage  til  dem;  Obersten  ilede 
paany  til  Commissairen,  Borgemesteren  og  Raadet,  der  vare 
samlede  i  den  gamle  Borgemesters  (Niels  Nielsens)  Huus, 
hvor  ogsaa  mange  Adelige  fra  Landet  og  de  iornemste  Bor- 
gere vare  tilstede;  men  uagtet  Flere  af  de  Sidste  sluttede 
sig  til  ham,  da  han  raadede  dem  til  at  forsvare  Fæstningen, 
bleve  han  og  de  samt  Commandanten  aldeles  overstemte,  og 
Borgerne  udnævnte  fire  Mænd  af  deres  Midte,  som  skulde 
reise  ud  til  Svenskerne  for  at  overgive  dem  Fæstningen  (!) 

Som  en  af  de  værste  Skrighalse  ved  denne  Leilighed 
nævner  Obersten  en  »Visiter«  ved  Navn  Severin  Persen.  — 
Selv  drog  den  tappre  Oberst  et  Qvarteer  senere  ud  af  Byen. 

Medens  denne  Beretning  kaster  al  Skyld  for  denne 
lumpne  Overgivelse  udelukkende  paa  Borgerskabet,  seer  man 
fra  andre  Kilder,  at  dette  lægger  Ansvaret  for  denne  lige- 
saa  bestemt  paa  Garnisonen.  Den  ene  Part  kan  her  næppe 
bebreide  den  anden  Noget;  men  Historien  maa  dog  udtale 
sin  største  Fordømmelse  over  Miiitairet  og  da  fornemmelig 
over  Commandanten.  Thi  man  blev  ikke,  som  man  tidligere 
har  antaget,  overrumplet  af  Svenskerne;  man  vidste  i  beti- 
melig Tid,  at  man  kimde  vente  Fjenden  foran  Voldene,  og 
med  den  Aand,  der  rørte  sig  hos  Bønderne,  det  eneste  Lys- 
punkt i  denne  sørgelige  Historie,  kunde  en  eneste  bestemt 
og  kraftig  Charakteer  have  indgivet  Alle  i  Byen  det  Mod, 
der  siden  saa  glimrende  stod  sin  Prøve,  da  Borgerne  skulde 

til  at  hævne  den  Skam,  der  ved  denne  Overgivelse  var  over- 
gaaet  B3^en. 

Der  blev  ievrigt  senere  talt  meget  om  Forræderi,  en 
Beskyldning,  der  i  Reglen  folger  i  Hælene  paa  enhver  Krigs- 
begivenhed, hvor  den  sunde  Fornuft  i  forste  Øieblik  forgjæves 
søger  efter  andre  og  bedre  Grunde  for  et  skeet  Uheld,  og 
see  vi  hen  til  Borgernes  Fortornelse  over  de  tre  fornaglede 
Kanoner,  er  saa  Meget  klart,  at  Tanken  om  Forræderi  iblandt 
Militairet,  mulig  endog  af  Commandanten  selv,  opstod  i  Byen 
ligesaa  tidlig  som  Svenskerne  kom  for  dens  Porte. 

Den  mærkeligste  Uovereensstemmelse  imellem  dette 
vigtige  Actstykke  om  Fæstningens  Overgivelse  og  de  Efter- 
retninger, man  har  derom  fra  andre  Sider,  er  den,  at  Obersten 
sætter  Svenskernes  Ankomst  for  Byen  til  Lørdag  Morgen 
tidlig,  medens  det  udtrykkelig  hedder  i  Kirkebogen,  som 
endnu  opbevares,  at  Anskriget  om,  at  Svenskerne  vare  for 
Byens  Porte,  skete  om  Søndagen  den  syvende  Februar,  me- 
dens Menigheden  var  i  Herrens  Huus,  »og  forvoldte  dette  et 
saa  stort  Røre  i  Kirken,  at  Fadderne  til  et  Barn,  som  var 
døbt,  løb  ud  af  Kirken  med  alle  de  Andre,  saa  at  der  ikke 
blev  offret.«  Man  kan  ikke  bringe  disse  to  Datummer  i  Over- 
eensstemmelse  ved  at  antage,  at  det  var  den  svenske  Garni- 
sons Indrykning,  som  først  fandt  Sted  den  syvende  Februar, 
medens  Opfordringen  til  Overgivelse  blev  gjort  Dagen  forud; 
thi  deels  er  det  uantageligt,  at  Garnisonens  Ankomst  til 
Fæstningen  kunde  foraarsage  et  saadant  Røre  i  Kirken 
blandt  de  Tilstedeværende,  som  jo  Alle  maatte  være  forbe- 
redte derpaa,  og  dernæst  stemmer  Alt  overeens  i  det  Punkt, 
at  Svenskerne  rykkede  ind  i  Byen  samme  Dag  som  Over- 
givelsen skete. 

Lægge  vi  endnu  hertil,  at  det  er  vist,  at  den  svenske 
Konge  overnattede  paa  Frederiksdal  Natten  imellem  den 
sjette  og  syvende,  og  at  Deputationen  forlod  Byen  Klokken 
ti  Formiddag,  efter  at  man  blot  en  Times  Tid  havde  holdt 
Raadslagning  om  dette   vigtige  Skridt,  føres  vi  paa  mange 

Maader  til  at  antage,  at  Obersten  har  forhusket  sig  an- 
gaaende  Dagen;  men  kunde  han  begaae  en  saa  grov  Hu- 
kommelsesfeil  i  een  Retning,  ligger  det  nær  at  antage,  at 
han  kan  have  husket  lige  saa  meget  feil  i  andre  Henseen- 
der, og  man  maa  derfor  modtage  hans  Fremstilling  om 
hans  Forhold  i  Fæstningen  og  hvad  der  foregik  i  den  med 
al  mulig  Forsigtighed. 

Deputationen,  hvoraf  Præsten,  Mag.  Lauritz  Mortensen 
Vidsted,  var  Medlem,  traf  den  svenske  Konge  paa  Veien  til 
Mariebo,  og  man  kan  tænke  sig  Borgernes  Ærgrelse,  da  den 
indrykkende  Garnison,  som  bestod  af  to  Regimenter,  kunde 
fortælle  dem,  at  Kongen  aldeles  ikke  havde  tænkt  paa  at 
angribe  Byen,  der  saaledes  vilde  være  sluppen  for  at  udrede 
en  Brandskat  paa  tyve  Tusinde  Daler  —  en  meget  betydelig 
Sum  paa  den  Tid  for  en  saadan  By  —  dersom  Indbyggerne,  hvad 
en  gammel  Borger  skal  have  raadet  til  dem,  »havde  ventet 
med  at  tage  Hatten  af,  til  man  saae  Manden.« 

Havde  Svenskerne  derimod  villet  angribe  Byen,  vilde 
denne  med  sin  islagte  Fjord  og  blottet,  som  den  var,  for 
Garnison,  næppe  have  kunnet  holde  sig  længe.  Dette  var 
vistnok  ogsaa  Manges  Mening  før  Overgivelsen,  men  kun 
til  liden  Trøst,  da  de  fik  at  vide,  at  der  intet  Angreb  var 
paatænkt.  Imidlertid  kogte  mangen  brav  Borgers  Sind  af 
Harme,  saa  ofte  han  tænkte  over  denne  Begivenhed,  og 
denne  Forbittrelse  i  Forbindelse  med  den  overalt  i  Danmark 
vaagnende  Folkeaand  var  den  mægtigste  Drivfjeder  til  det 
følgende  Aars  Storbedrift,  ved  hvilken  Borgerne  i  deres  eget 
Blod  afvaskede  den  Plet,  som  deres  egen  og  Andres  Raad- 
vildhed  og  Modløshed  i  det  forrige  Aar  havde  sat  paa  deres 
gode  Navn  og  Rygte  som  troe  og  tappre  danske  Mænd. 

II. 

1659. 

Før  vi  skride  til  at  beskrive  Beleiringeu  i  1659,  vil 
det  være  nødvendigt  at  kaste  et  Blik  saavel  paa  Fæstningens 
og  Borgernes  Yilkaar  paa  den  Tid,  som  paa  de  Mænd,  der 
bleve  kaldede  til  at  spille  en  mere  fremtrædende  KoUe  under 
Beleiringen. 

Nakskovs  Befæstning  skiiver  sig  fra  Christian  III's 
Tid,  men  forst  under  Christian  IV  og  Frederik  III  fik  denne 
en  saadan  Styrke,  at  man  kunde  regne  Byen  for  en  Fæst- 
ning idetmindste  af  anden  Kang. 

Christian  IV  lod  1629  Voldene  meget  forhøie  og  paa 
forskjellige  Maader  forbedre.  Han  anlagde  desuden  en  Yder- 
vold udenfor  den  gamle,  hvor  han  fandt  det  nødvendigt,  de 
saakaldte  Mariebo's  og  Tilegades  Eunddele  samt  »Brudesen- 
gen« og  anlagde  end  yderligere  ved  Indløbet  til  Havnen  en 
ny  Bastion,  der  fik  det  underlige  Navn  »Ølkarret.« 

Som  vi  alt  have  seet,  gik  Frederik  videre  i  samme 
Ketning.  Fæstningen  havde  imidlertid  svage  Punkter,  Søsi- 
den og  Veilegadeport.  For  saa  meget  som  muligt  at  styrke  det 
sidstnævnte  Punkt  opførtes  »det  skjønne  Hornværk«  umiddel- 
bart foran  denne  Port;  men  alligevel  blev  dette  Punkt  det 
svageste  i  hele  Befæstningen  og  derfor  det,  paa  hvilket  de 
Svenske  rettede  deres  hele  Angreb,  da  de  først  begyndte  at 
gribe  Sagen  an  med  fornøden  Alvor. 

Imod  Søsiden  var  og  forblev  derimod  Byen,  nogen  Pali- 
sadering fraregnet,  aldeles  aaben  og  altid  udsat  for  en 
overhængende  Pare,  saasnart  Svenskerne  kunde  komme  i 
Besiddelse  af  Steensø,  der  blot  er  skilt  fra  Byen  ved  Havne- 
løbet og  ligger  i  endnu  kortere  Afstand  fra  »Færgelandet«, 
den  liUe  0,  hvortil  den  tidligere  omtalte  Bro  førte,  men 
som  rimeligviis  ifølge  Kongens  tidligere  anførte  paatrængende 
Forlangende  var  bleven  forsynet  med  Forskandsninger ;  men 
med  Alt  dette  er  og  bliver  det  ubegribeligt,  at  Svenskerne 

ikke  kunde  udrette  Mere -imod  Byen  og  »Færgelandet«,  end 
de  gjorde,  og  at  Borgerne  og  Garnisonen  med  sine  faa  til 
Eaadighed  staaende  Kræfter  kunde  forsvare  de  vidtløftige 
Fæstningsværker  og  den  ubeskyttede  Havneside  samt  »Færge- 
landet« med  sine  to  nærliggende  Holme,  »Mellemlandet«  og 
»Stubbelandet«,  imod  alle  fjendtlige  Anfald. 

Det  er  ogsaa  ganske  vist,  at  Svenskerne  knyttede  store 
Forventninger  til  Steensøens  Erobring,  og  naar  disse  glippede, 
kommer  det  vist  deraf,  at  Svenskerne  ikke  vovede  at  sende  en 
Styrke  af  nogen  Betydning  derover  for  derfra  at  forsøge 
noget  Alvorligt,  af  Frygt  for,  at  den  hollandske  eller  danske 
Flaade  pludselig  skulde  komme  Byen  til  Undsætning  og 
derved  afskære  en  saa  stor  Troppestyrke  fra  Fastlandet,  at 
hele  Beleiringen,  dersom  denne  Styrke  blev  fangen,  derved 
maatte  aldeles  opgives. 

Skjøndt  Byen  havde  lidt  et  forfærdeligt  pecuniairt  Tab 
ved  den  det  foregaaende  Aar  betalte  Brandskat,  ved  den 
svenske  Garnisons  Forpleining  endog  længe  ud  over  Freden 
og  det  Skattepaalæg,  som  den  ulykkelige  Krig  udkrævede, 
maatte  Byen  alligevel  betragtes  som  en  af  de  mere  vel- 
staaende,  i  Besiddelse  af  et  kraftigt  Borgerskab  og  flere 
meget  velstaaende  Kjobmænd. 

løvrigt  vare  Byens  Vilkaar  ganske  vist  som  enhver  an- 
den dansk  Kjøbstads  af  Mellemstørrelsen  paa  den  Tid. 

Byens  Styrelse  var  i  Hænderne  paa  to  Borgemestre 
og  jftre  Raadmænd.  Gaderne  vare  ikke  brolagte,  i  det  Mind- 
ste høist  ufuldstændigt,  og  fra  Byens  Torv,  der  i  Grunden 
dannede  en  colossal  Mødding,  gjorde  en  Skare  Sviin  Foura- 
geringsvandringer  rundt  om  i  Gaderne.  Efter  al  Sandsyn- 
lighed fandtes  der  mange  Bygninger,  idetmindste  Bagbygninger, 
med  Strataag,  en  uheldig  Omstændighed  for  en  By,  der  kan 
vente  en  Beleiring;  men  det  Mærkeligste  af  Alt  er  dog  det, 
at  man  maatte  vælge  en  Deel  af  Kirkens  Chor  til  Opbeva- 
ringssted for  Fæstningens  Krudtforraad,  hvorved  denne  Byg- 

ning  sidenhen  udsattes  for  den  største  Fare,  saasnart 
Svenskerne  havde  faaet  Nys  herom.*) 

Der  var  tre  Borgere,  som  paa  den  Tid  spillede  frem- 
ragende Roller  i  Byen,  nemlig  Borgeni estrene  Niels  Nielsen 
og  Peder  Mortensen  samt  Skomageren  Diderik  v.  Essen,  der 
var  den  ene  Stadscapitain. 

Byens  Archiv  bærer  mange  Vidnesbyrd  om  denne  Mands 
store  Indflydelse  paa  det  menige  Borgerskab  baade  før  og 
€fter  Beleiringen,  idet  han  altid  optraadte  som  dens  uforfær- 
dede Talsmand  ligeoverfor  »Borgemester  og  Eaad«,  navnlig 
imod  den  anden  Borgemester,  Peder  Mortensen,  og  ved  given 
Leilighed  ogsaa  ligeoverfor  Garnisonens  Overgreb  imod  Bor- 
gerskabet. Derimod  tier  Archivet  aldeles  om  hans  Forhold 
under  Beleiringen,  men  det  Samme  er  ogsaa  Tilfældet  med 
Niels  Nielsen,  og  dog  veed  man  fra  andre  Kilder,  at  det  var 
ham  og  Oberst  Kørber,  hvem  Byens  kraftige  Modstand 
især  skyldtes.  Det  er  desuden  aldeles  uantagelig*t,  at  en 
saa  kraftig  Charakteer  som  Diderik  v.  Essen  i  sin  fremra- 
gende Stilling  som  den  ene  Stadscapitain  ikke  har  sluttet  sig 
til  Forsvaret  med  al  sin  Energi  og  rimeligviis  har  været 
En  af  de  Faa,  der.  ifølge  Oberst  Boths  Udsagn,  1658  holdt 
paa  at  forsvare  Byen,  i  ethvert  Tilfælde  var  han  den,  som 
efter  Byens  Capitulation  fremfor  Andre  led  »megen  Ubarm- 
hjertighed« af  de  Svenske,  der  berøvede  ham  hele  hans  For- 
mue og  tilsidst  endog  kastede  ham  i  Fængsel,  maaskee  som 
Tak  for  Sidst  for  hans  mandige  Forhold  under  Beleiringen. 
Han  døde  siden  (1688)  i  saa  stor  Armod,  at  Skatterne  i  de 
sidste  Aar  bleve  ham  eftergivne,  men  det  gik  her,  som  det 
saa  ofte  gaaer,  at  man  først  efter  Mandens  Død  kom  i  Tanke 
om  hans  Fortjeneste  af  Samfundet,  og  ved  en  glimrende 
Begravelse  søgte  man  at  gjøre  den  Forglemmelse  god,  i  hvil- 


Nærmere   ora   Byens  Vilkaar  i   den    Tid  see  J.  J.  F.  Friis: 
„Mindeblade  ora  Nakskovs  Fortid"  1852  og    Rhodes  Samlin- 
ger til  Laalands  Historie,  anden  Udgave. 

Historisk  Archiv.     1870.    n.  10 

ken  han  var  falden  hos  den  yngre  Slægt  i  den  gamle  B}^  — 
Ogsaa  Borgemesteren,  Mels  Nielsen,  døde  som  en  saa  fattig 
Mand,  at  hans  Arvinger  maatte  træde  til  for  at  afgjore  hans 
Mellemværende  med  Byen.  Han  var  en  Mand,  der  ubetinget 
nød  Borgernes  Tillid  og  Agtelse  og  var  ganske  vist  den 
første  Mand  i  Byen.  Den  tumultuariske  Eaadslagning  om 
Byens  første  Overgivelse  holdtes,  som  man  veed,  i  hans  Huus, 
og  under  Beleiringen  husede  dette  mange  af  de  Adelige,  som 
vare  flygtede  fra  Landet  ind  i  Byen  for  at  undgaae  Fjendens 
Overlast  eller  bringe  deres  Liv  og  Gods  i  Sikkerhed.  De 
kom,  som  man  siger,  fra  Dynen  og  i  Halmen. 

Ligeover  for  den  anden  Borgemester,  den  myndige  Pe- 
der Mortensen,  optraadte  Mels  Nielsen  imidlertid  næppe  med 
den  Bestemthed,  som  kunde  have  været  ønskelig;  men  saa- 
vel  dette  som  denne  sidstnævnte  Mands  hele  Færd  hører  til 
Byens  indre  Historie  og  vedkommer  os  derfor  ikke  her. 

Mels  Melsen  var  omtrent  halvflerdsindstyve  Aar  paa 
Beleiringens  Tid  og  døde  den  fem  og  tyvende  Januar  1671, 
ligesom  de  andre  velfortjente  Mænd  uden  anden  offentlig^ 
Anerkj  endelse  end  den,  Datiden  og  Historien  har  givet  dem. 
Dog,  Tiden  var  ulykkelig,  Landet  fattigt  og  de  dygtige  Mænds 
Antal  stort ;  men  Eftertiden  har  ikke  oprettet  Fortidens  Feil, 
thi  endnu  savner  man  deres  Navne  paa  en  Mindesteen  paa 
et  eller  andet  af  de  smukke  Steder,  af  hvilke  Nakskovs 
Volde  have  saa  mange. 

Af  Officererne  have  vi  fornemmelig  at  fremhæve  Jochum 
Kørber  og  Oberstlieutenant  David  v.  Bernbach,  skjondt  og- 
saa mange  Andre  fortjente  at  nævnes,  saasom  Oberst  Daniel 
V.  Rehden,  Major  Ketzer,  Lieutenant  Rech  og  Ritmester 
Vardøhuus  —  altsaa,  mulig  ligesom  Jochum  Kørber,  en 
dansk  Mand.  Oberstlieutenant  v.  Bernbach  udnævntes  til 
Byens  midlertidige  Commandant  efter  Oberst  Mønnichhausen 
i  Mai  1658  og  afløstes  i  Commandantskabet  af  Oberst  Kør- 
ber, som  igjen  i  November  overgav  denne  Myndighed  til 
Oberst  Daniel  v.  Rehden,  der  midt  i  November  ankom  til 

Nakskov  med  sit  Eegiment,  bestaaende  af  otte  Compagnier, 
i  hvilke  han  endnu  skulde  indlemme  otte  Hundrede  Bønder- 
karle fra  Øerne  samt  modtage  et  Compagni  Soldater,  som 
hidtil  havde  staaet  under  Oberst  Kørbers  umiddelbare  Com- 
mando. 

Det  er  imidlertid  af  mange  Omstændigheder  Mart,  at 
det  var  Oberst  Kørber,  som  ved  Siden  af  Borgemester 
Niels  Nielsen  og  Oberstlieutenant  Bernbach  ledede  hele  For- 
svaret under  Beleiringen.  Datidens  Meddelelser  dvæle  ude- 
lukkende ved  disse  Navne,  medens  v.  lihedens  og  de  Andres 
kun  nævnes  i  Forbigaaende ;  men  da  v.  Bernbach  faldt  under 
Beleiringen,  kan  Historien  kun  give  de  to  andre  Mænd  den 
største  Ære  for  Fæstningens  tappre  Forsvar. 

Oberst  Kørber,  der  under  ottende  December  fik  Com- 
mandoen  over  alt  Eytteri  paa  Øerne*),  blev  end  yderligere 
under  tredivte  December  udnævnt  til  Overcommandant  i 
Fæstningen,  saa  at  den  Indflydelse,  som  han  udøvede  under 
hele  Beleiringen,  saa  meget  lettere  lader  sig  forklare.  Af  et 
Kongebrev,  dat.  Kjøbenhavn  den  tredie  Juli,  til  Frants 
Broch enhuus  seer  man,  at  han  alt  da  maa  være  konunen  til 
Nakskov,  hvor  han  dannede  et  Compagni  af  hvervede  Folk, 
der  efterhaanden  slnilde  afløse  de  i  Fæstningen  værende 
Landfolk. 

Ved  Freden  i  Eoeskilde  var  Nakskov  atter  bleven  til- 
bagegivet de  Danske,  og  ifølge  et  Kongebrev,  dat.  Kjøben- 
havn første  Marts  1658,  bemyndigedes  Erik  Kosenkrands  og 
Philup  Barstorff  til  den  Qerde  Marts  at  modtage  Nakskov 
Fæstning  af  de  Svenske,  »og  den  Anmodning  gjøre,  at  det 
Meste  af  Landfolkene  muligt  er  igjen  at  samle  og  derudi 
igjen  at  indlægge.« 


Af  en  Kgl.  Befaling  af  attende  December  sees,  at  dette  Ryt- 
teri fornemmelig  har  bestaaet  af  de  saakaldte  Sognerj^tere, 
som  Adelen,  Præster  „og  Andre"  skulde  udruste;  selvfølgelig 
kan  det  ikke  have  været  stort  bevendt  med  dem. 

10* 

Da  Nakskov  saaledes  var  modtaget,  gjorde  Kegjeringen 
sig  al  Umage  for  at  faae  de  svenske  Tropper  saa  hurtig  som 
muligt  bort  fra  Øen,  hvilket  tydeligt  fremgaaer  af  flere  Kon- 
gebreve. Saaledes  skrives  allerede  under  fjerde  Marts  fra 
Frederiksborg  til  de  førnævnte  to  Herrer  samt  Christopher  Lin- 
denov  om  at  indqvartere  to  svenske  Kegimenter  paa  Øerne, 
eftersom  Isen  forhindrede  dem  i  at  komme  bort  strax,  og 
der  tilføies,  at  de  »imidlertid  udi  alle  Havne  haver  at  lade 
bestille  alle  de  Færger  og  Skuder  udi  Beredskab,  som  muligt  er 
at  bekomme,  at  de  Svenske  derved  strax  kan  overføres,  tagende 
ingen  Forsømmelse  herudi,  eftersom  høieste  Magt  paaligger.« 
Dette  indskjærpes  end  yderligere  i  et  senere  Kongebrev  til 
Lehnsmændene,  hvori  der  tillige  befales  dem  ufortøvet  at  for- 
færdigede fornødne  Broer,  hvorved  Hestene  kunde  føres  i  Ski- 
bene, og  i  Mai  Maaned  fik  de  samme  Lehnsmænd  en  lignende 
indtrængende  Ordre  til  at  sende  Skibe  fra  Øerne  til  Lange- 
land for  at  føre  Svenskerne  over  til  Holst  een. 

Saasnart  Svenskerne  vel  vare  ude  af  Fæ.stningen,  be- 
gyndte de  danske  Tropper  efterhaanden  at  rykke^  ind  i  Byen, 
hvis  Yolde  indtil  da  havde  været  betroede  Borgerskabet,  der 
baade  før  og  siden  trykkedes  stærkt  af  det  besværlige  Vagt- 
hold. Det  er  derfor  intet  Under,  at  de  prellede  de  Reisende 
for  Drikkepenge  og  gjorde  militair  Honneur  for  dem,  naar 
disse  ydedes  (!). 

Den  tiende  Marts  fik  Erik  Rosenkrands  Ordre  til  at 
forskaffe  Commandanten  i  Nakskov,  Oberst  Christopher  Møn- 
nichhausen,  et  Hundrede  og  tresindstyve  Mand  af  Landfolket 
til  »vor  Fæstning  Nakskovs  Fæstning  og  Garnison  med 
deres  tilbehørende  Officerer,  desligeste  ogsaa  at  Du  være 
heel  beforderlig  med  hvis  hannem  til  fornævnte  Fæstnings 
Defension  kan  fornødent  gjøres«,  og  under  ottende  August 
befales  det  Frants  Brochenhuus  »strax  at  forføie  sig  til 
Nakskov  tagende  »Lod  og  Krudt«  herfra  raed  sig,  være 
Gouverneur  og  sørge  for,  at  Alting  med  Defensionen  i  for- 
nævnte Fæstning  forsvarligen  tilgaaer.«  — 

Den  anden  svenske  Krig  var  imidlertid  udbrudt,  og  i 
August  Maaned  opfordrede  Kongen  alle  Stænderne  paa  Laa- 
land  og  Falster  i  kraftige  Ord  til  ikke  alene  at  bevare  deres 
Troskab  og  være  ved  godt  Mod,  men  ogsaa  at  gjøre  Fjen- 
den al  den  Skade,  de  formaaede,  tilsigende  dem  i  saa  Fald 
sin  Huld  og  Naade.  Desuden  udstedtes  flere  Kongebreve 
ligesom  tidligere  til  enkelte  Personer  om  at  tage  sig  af 
Fæstningens  Forsyning  og  Forsvar,  og  Alle  uden  Hensyn  til 
Kjøn  og  Stand  opfordredes  til  »udi  vor  Fæstning  Nakskov 
at  henfly tte  alt  deres  Gods  og  Formue,  for  at  Fjenden  deraf 
Intet  skulde  blive  mægtig.«  Der  tilfeies:  »Yi  formode  og, 
at  I  som  vore  troe  og  oprigtige  Undersaatter  secundere  Fæst- 
ningen med  bvis  Korn,  Fæ  og  Andet,  som  dertil  behøves  og 
I  udi  Forraad  have  kan,  og  ellers  udi  alle  Maader  gaae  Coni- 
mandanten  udi  Fæstningen  tilhaande  og  gjøre  ham  al  mulig 
Assistance  udi  hvis  han  Eders  Tjeneste  kan  behøve.  Vi 
ville  det  ikke  aleneste,  naar  Grud  giver  bedre  Tider,  tilbørlig 
betale  lade ;  men  endog  Enhver  efter  Stand  og  Condition  med 
al  Kongelig  Naade  vide  at  erkjende.« 

Det  synes  imidlertid,  som  om  Opfordringen  til  at  for- 
syne Fæstningen  ikke  har  fundet  stor  Anklang;  thi  under 
sex  og  tyvende  September  indskærpes  Fæstningens  Forsyning 
yderligere  Christoffer  Lindenov  og  Philup  Jochum  Barstorff, 
og  det  forbydes  at  udføre  Korn  af  Landet,  selv  som  Beta- 
ling for  Munition  til  Fæstningen. 

Af  dette  og  andre  Kongebreve  seer  man  tydeligt,  hvor 
høilig  det  var  Regjeringen  magtpaaliggende  at  faae  Fæst- 
ningen forsynet  baade  med  Mandskab,  Fødemidler  og  Ammu- 
nition; der  blev  paa  kongelig  Befaling  foranstaltet  en  »rig- 
tig Huussøgning«  uden  nogen  Persons  Anseelse,  »saa  at  fuld- 
kommeligen  vides  kan,  hvad  Forraad  hos  Enhver  findes  paa 
alt  Slags  Korn  og  Proviant,  Fæstningen  til  desstørre  Forsik- 
kring.«  Men  hvor  lidet  alt  dette  hjalp,  sees  bedst  af  et 
nyt  Brev  af  syvende  November,  som  indeholder  Ordre  til  at 

gjøre  militair  Execution  hos  dem,  der  ikke  vilde  levere  Pro- 
viant, Fourage  og  Korn  til  Fæstningen. 

Under  syttende  November  fik  Frants  Brochenhuus  Or- 
dre til  at  skaife  Pallisader  til  Fæstningen  »saa  at  den  Side 
ved  Stranden  bliver  ganske  forpallisaderet«*),  og  paa  samme 
Tid  ankom  Major  i  Artilleriet,  Abraham  Buchvitz,  tilligemed 
sin  Lieutenant  og  en  Ingenieur  til  Byen,  hvorfra  Gylden- 
love  noget  tidligere  tilligemed  fire  Compagnier  Soldater  var 
kaldt  tilbage  til  Kjebenhavn.  Buchvitz  blev  udnævnt  til 
Stykmajor  i  Fæstningen. 

Som  man  vil  erindre,  havde  Regjeringen  i  Begyndelsen 
af  1658  henvendt  sig  til  Fru  Groben  paa  Ørebygaard  om 
at  udlevere  sine  Stykker,  og  hvad  dertil  hørte,  til  Fæstningens 
Brug,  uden  at  dette  dengang  kunde  skee  paa  Grund  af  Fjen- 
dens Ankomst  til  Øen.  Den  samme  Anmodning  stilledes 
hende  imidlertid  i  Begyndelsen  af  Aaret  1659,  og  skjøndt 
man  Intet  med  Sikkerhed  veed  derom,  er  dog  forhaabentlig 
Alt  nu  kommet  Fæstningen  tilgode. 

Af  de  mange  Kongebreve,  der  trods  den  svenske  Belei- 
ring  alligevel  kunde  finde  Vei  til  Nakskov,  men  som  blot 
omtale  mindre  vigtige  Gjenstande,  Forsvaret  og  Forholdene 
sammesteds  vedkommende,  skulle  vi  blot  fremhæve  et,  i 
hvilket  Oberst  Rehden  den  anden  April  1659  kaldes  til 
Kjøbenhavn  »hvor  Du  videre  vor  naadigste  Villie  skal  erfare.« 
I  hans  Fraværelse  overtoges  Commandantskabet  af  von 
Bernbach. 

Man  vil  af  det  Foregaaende  have  seet,  hvorledes  Re- 
gjeringen  ved  de  Midler,  som  stode  til  dens  Raadighed,  og 
paa  den  da  brugelige  Maade  paa  det  Bedste  havde  sørget 
for  Nakskovs  Befæstning,  endog  paa  en  Tid,  da  den  selv 
ængstedes  paa  mange  Maader  og  saa  at  sige  selv  havde 
Fjendens  Sværd  over  sit  Hoved. 

Byen    var   bleven   forsynet   med   Commanderende,   der 


*)   Som  man  vil  erindre,   var  denne  Side  meget  svag. 

viste  sig  at  være  deres  Plads  voxne  ligeoverfor  Fjenden,  og 
som  —  hvad  der  var  ligesaa  vigtigt  —  forstode  at  vinde 
Borgerskabet  for  sig,  og  dette  Borgerskab  ønskede  Intet 
hellere  end  ved  et  tappert  Forsvar  at  kunne  bringe  den  sidste 
Overgivelse  i  Glemme. 

Der  skal  have  ligget  halvtredsindstyve  Kanoner  paa  Nak- 
skovs Volde,  men  man  har  næppe  havt  tilstrækkelig  Ammunition 
til  disses  tarvelige  Fornødenhed  og  til  Soldaternes  Brug. 
Derimod  var  Byen  velforsynet  med  Fødemidler  af  ethvert 
Slags,  og  der  anføres  udtrykkelig  i  Archivet,  at  Svenskerne 
efter  Indtagelsen  i  hoi  Grad  undrede  sig  over  det  Forraad,  som 
endnu  var  tilbage,  og  at  dette  bidrog  Sit  til,  at  de  udsugede 
Byen,  som  de  gjorde,  da  de  ansaae  den  for  at  være  langt 
mere  velstaaende,  end  den  virkelig  var  og  under  de  daværende 
Forhold  kunde  være. 

Man  har  tidligere  paastaaet,  at  der  kun  var  fem  Hun- 
drede Mand  Militaire  i  Byen.  Dette  ringe  Antal  synes  lige- 
saa urimeligt  som  den  Faastand,  at  Garnisonen  ved  den 
første  Overgivelse  bestod  af  to  Tusinde  Mand;  thi  hvad 
skulde  bevæge  Eegjeringen  til  at  lægge  en  saa  stærk  Be- 
sætning i  en  saa  afsides  liggende  Fæstning  paa  en  Tid,  da 
den  havde  Brug  for  alle  sine  Tropper  imod  Fjenden,  og  lige- 
saa urimeligt  er  det  paa  den  anden  Side  at  antage,  at  Re- 
gjeringen,  hvad  det  end  skulde  koste,  ikke  vilde  forsyne 
Byen  med  en  større  Garnison  end  fem  Hundi'ede  Mand,  der 
paa  Grund  af  Borgernes  egen  ringe  Styrke  vilde  være  alde- 
les utilstrækkelig  til  at  forsvare  de  vidtløftige  Fæstnings- 
værker, den  blottede  Strandside  og  de  alt  nævnte  fire  Smaaøer, 
især  da  den  havde  Tid  nok  til  at  recrutere  sig  fra  aUe  Smaa- 
landene.  Man  kunde  derfor  let  antage,  at  Forholdet  havde 
været  omvendt:  fem  Hundrede  Mand  ved  den  første  Over- 
givelse og  to  Tusinde  Mand  under  Beleiringen,  dersom  vi 
ikke  af  de  ovenfor  citerede,  hidtil  utrykte  Actstykker  vidste 
det  bedre. 

Om  Styrken  ved  den  første  Overgivelse  er  alt  talt,  og 

regne  vi  med  Hensyn  til  Beleiringen,  hvorom  nu  Talen  bliver^ 
et  Compagni  Kyttere  til  Hundrede  Mand  og  et  Compagni 
Fodfolk  til  et  Hundrede  og  tyve,  vil  Byen  have  havt  en 
Besætning  af  sex  Hundrede  byttere,  som  udgjorde  Ahlefeldts 
Regiment,  og  vel  elleve  Hundrede  Mand  Fodfolk,  thi  v. 
Rehdens  Regiment  udgjorde  otte  Compagni  er,  hvortil  endnu 
kom  et  Compagni,  som  Oberst  Kørber  afleverede  til  ham. 
Da  imidlertid  otte  Hundrede  Landfolk  skulde  indordnes  i  de 
samme  Compagnier,  opstaaer  der  en  Formodning  om,  at 
disse  blot  have  bestaaet  af  Stammen  for  de  vordende  Com- 
pagnier, hvert  især  bestaaende  af  et  større  eller  mindre 
Antal  saakaldte  »prøvede«,  hvervede  Soldater,  hvortil  de 
»mindre  paalidelige«  danske  Landfolk  skulde  slutte  sig.  Er 
denne  Anskuelse,  der  kun  gives  for,  hvad  den  er,  rigtig, 
kan  Fodfolket  næppe  sættes  til  et  mindre  Tal  end  elleve 
Hundrede,  snarere  noget  høiere. 

Det  Eneste,  som  strider  mod  dette  Antals  Rigtighed,  er 
den  Omstændighed,  at  Soldaternes  Tab  var  langt  ringero 
under  Beleiringen  end  Borgernes  og  Otto  Kulds*)  Bonderkarles ; 
thi  selv  om  man  vil  antage,  at  Borgerne  og  hine  Bønder- 
karle for  fælles  Sikkerheds  Skyld  udvalgte  sig  de  farligste 
Poster,  som  vare  Strandsiden,  Færgelandet  og  Hornværket, 
er  der  dog  et  saa  stort  Misforhold  mellem  de  Faldne  paa 
begge  Sider,  at  det  synes  at  tale  for,  at  Garnisonens  Styrke 
ikke  kan  have  været  saa  stor,  som  hine  Angivelser  tyde  paa, 
medens  den  —  vi  gjentage  det  —  heller  ikke  kan  antages 
at  have  været  mindre,  naar  Regjeringen  med  Kraft  vilde 
forsvare  Fæstningen.  Hvad  Borgerskabets  Antal  angaaer,  da 
er  man  her  endnu  mere  henviist  til  Gisningernes  Omraade, 
hvilket  dog  især  gj  ælder  Spergsmaalet  om  Otto  Kuld  og  hans 
Bønderkarle,  der   næppe  kunne  have   udgjort  mere  end   et 


*)  Forf.  har  ikke  sparet  sig  nogen  Møie  med  at  komme  paa 
Spor  efter  denne  Mand,  der  omtales  saa  kort  og  bestemt  i 
Kirkebogen,  hvor  en  falden  Mand  af  hans  tappre   Skare  næv- 

Par  Hundrede  Mand  i  det  Høieste,  medens  Borgerne,  for- 
deelte  i  tre  Compagnier,  hvoraf  det  ene,  som  kaldtes  »Bran- 
derne«, stod  under  Mels  Nielsens  specielle  Overcommando, 
næppe  kunne  have  været  stærkere  end  tre  Hundrede  Mand, 
naar  vi  see  hen  til  Byens  ringe  Befolkning  paa  den  Tid*). 

De  to  andre  Compagnier  commanderedes  af  de  to  Stads- 
capitainer,  Kjebmanden  Hans  Horn  og  den  tidligere  omtalte 
Skomager  Diderik  von  Essen,  og  efter  Datidens  Forhold  maa 
man  antage,  at  Haandværkerne  især  fandtes  i  dennes  Com- 
pagni.  Af  disse  Compagnier  fremhæves  »Branderne«  som 
dem,  der  især  gavnede  Byen  under  Beleiringen,  og  det  anfø- 
res udtrykkelig,  at  det  fornemmelig  skyldes  deres  Udholden- 
hed og  Mod  ved  Siden  af  de  »priisværdige«  Foranstaltninger, 
som  Kigsraaden  Otto  Ki'ag,  Admiralitetsraad  Muller  og 
Cantsler  Christopher  Urne  til  Aasmark  i  Forveien  havde 
truffet  for  at  slukke  opstaaede  Hdebrande,  at  Byen  ikke  gik 
op  i  Flammer  under  det  frygtelige  Bombardement,  hvorfor 
den  under  Beleiringen  var  udsat. 

Stormen  paa  Kj  ©benhavn  var  afslaaet,  og  medens  Kong 
Carl  laa   for   denne  Byes  Volde   og  ikke   kunde  opgive  sit 


nes,  at  han  maa  have  været  en  velkjendt  og  velanseet  Person- 
lighed. Det  hører  til  de  sørgeligste  Kjendsgjerninger  i  Histo- 
rien, at  en  saadan  Mand  kan  forsvinde  ligesaa  pludselig,  som 
han  fremtræder,  og  det  bliver  altid  en  Bebreidelse  imod  den 
utaknemmelige  Samtid,  at  den  ikke  nær  havde  saa  meget  Øie 
for  det  borgerlige  Mod  og  den  borgerlige  Fortjeneste  som  for 
en  Adelsmands  Slægtregister  eller  en  Præsterække.  Navnet 
Kuld  findes  endnu  hist  og  her  som  Stammenavn  iblandt  Bøn- 
derne i  Omegnen  af  Nakskov.  Maaskee  har  Otto  Kuld  været 
Ridefoged  paa  et  nærliggende  Gods,  i  hvis  Archiv  man  mulig 
engang  støder  paa  hans  Navn.  Sine  tappre  Bønderkarle 
har  han  rimeligviis  samlet  i  et  Compagnl  ude  i  Byen. 
1660  havde  Byen  1858  Indb.,  men  antager  man  ogsaa,  at  en 
Deel  var  rømt  bort,  kan  dette  Antal  dog  næppe  sættes  høiere 
end  til  et  Par  Hundrede.  Der  bliver  saaledes  et  Indbygger- 
Antal  tilbage  af  15  å  1600  Personer,  som  vanskelig  kunde 
stille  en  større  Styrke  paa  Benene  end  den  antagne. 

stolte  Haab  om  Danmarks  Erobring,  anvendte  han  sin  Tid 
og  sine  Kræfter  til  at  undertvinge  det  øvrige  Kige,  Noget, 
som  Hollænderne  lode  ham  uforstyrret  have  den  bedste  Lei- 
lighed  til,  idet  de  trøstede  de  Danske  med,  at  Svenskerne 
nok  skulde  komme  til  at  give  det  Altsammen  tilbage  i  den 
endelige  Fred,  »og,  hvad  Undersaatterne  ved  slige  Leilighe- 
der  kunde  komme  til  at  lide,  maatte  de  finde  sig  i.«  — 

Ved  Guldborgsund  gjorde  Syenskerne,  under  Kong  Carls 
egen  Anførsel,  Landgang  og  adspredte,  vistnok  med  Lethed, 
den  Styrke,  hvormed  Oberst  Kørber  her  ventede  dem,  idet 
den  hovedsagelig  bestod  af  de  paa  Laaland  udskrevne  Ryt- 
tere og  det  øvrige  opbudne  Landfolk,  hvis  Bevæbning  sag- 
tens har  svaret  til  dets  Krigskyndighed.  At  Oberst  Kør- 
ber allerede  der  har  gjort,  hvad  han  kunde,  derom  vidner 
det  Saar,  han  ved  denne  Leilighed  fik. 

Saasnart  Fjendens  Ankomst  rygtedes  i  Nakskov,  kom 
Alt  i  den  livligste  Bevægelse,  og  Borgernes  og  Besætningens 
Mod  styrkedes  ikke  lidet  derved,  at  Otto  Krag  og  Muller 
forlede  Byen  med  det  bestemte  Løfte,  at  Fæstningen  slmlde 
blive  undsat  om  tre  Dage,  Noget,  de  forresten  maatte  indsee, 
var  en  fuldstændig  Umulighed,  selv  om  Hollænderne  vilde 
ile  ligesaa  meget  dermed  som  med  Kjøbenhavns  Undsætning 
i  sin  Tid. 

Den  første  Mai  1659  ankomfFortropperne  af  Beleirings- 
hæren  foran  Nakskov.  Den  commanderedes  af  Admiral 
Wrangel,  som  bekjendt  een  af  Sveriges  meest  udmærkede 
Hærførere,  og  udgjorde  ni  Regimenter  Ryttere,  det  dengang 
meest  ansete  Vaaben,  og  tre  Regimenter  Fodfolk,  en  Styrke, 
der  maatte  ansees  for  at  være  den  stillede  Opgave  fuldstændig 
voxen,  uagtet  iiitet  af  Rgimenterne  kunde  kaldes  fuldtalligt. 
Wrangel  tog  sit  Hovedqvarteer  paa  Helgenæs*)  og  lagde  sin 
Hovedstyrke  paa  den  saakaldte  »Madeskov«**)  hvis  ringe  Træ- 


'■^'■)   En  Herregaard  en  halv  Miil  Vest  for  Naksko^ 
**)    Nordvest  for  Byen  ved  Yeien  til  Taars. 

væxt  derved  aldeles  tilintetgjordes.  Han  detacherede  tre 
Eegimenter  til  Landsbyen  Arninge  i  Sonderherred  hiinsides 
Fjorden,  deels  for  at  ængste  Fæstningen  fra  den  Kant,  deels 
for  derved  at  tilintetgjøre  ethvert  Forsøg  paa  at  komme  den 
til  Undsætning  fra  Sønderstrand  (Østersøen)  over  Holmene  i 
Fjorden.  To  Escadroner  af  Livregimentet  afsendtes  fra  Ar- 
ninge til  Fredsholm  (SV.  for  Byen)  det  meest  fremskudte  Pmikt 
imod  Fæstningen  fra  denne  Kant.  Et  fjerde  Rytterregiment 
blev  indqvarteret  paa  Sæbybolm,  en  halv  Miil  Øst  for  Byen. 

For  at  afspærre  Staden  fra  Søsiden  opkastedes  Forskands- 
ninger  paa  de  to  Holme:  »Barneholmen«  og  »Hestholmen«, 
imellem  hvilke  det  eneste,  næppe  to  Hundrede  Alen  brede  Seil- 
løb,  »Sibben«  kaldet,  forer  ind  til  Byen;  men  disse  Forskands- 
ninger,  hvoraf  der  endnu  findes  tydelige  Spor,  og  som  forstær- 
kedes end  yderligere  ved  et  Krigsskib,  der  henlagdes  i  oven- 
nævnte Løb,  vare  dog  ikke  farligere,  end  at  en  Flottille  med 
en  gunstig  Vind  let  kunde  have  tiltvunget  sig  Adgang  til 
Byen,  selv  om  den  ikke  vilde  have  foretrukket  at  gjore  Land- 
gang paa  Holmene  og  tage  deres  Besætning  til  Fange,  saa- 
fremt  de  havde  ladet  det  komme  til  en  saadan  Yderlighed. 

Den  sjette  Mai  begyndte  Kampens  blodige  Leg,  idet 
Ritmester  Vardøhuus  paa  en  Fouragering  i  Banderslev  Skov, 
der,  ligesom  saamange  andre  Skove  overalt  i  Riget,  dengang 
blev  aldeles  ødelagt,  traf  paa  en  Deel  svenske  Ryttere  ved 
Abildtorp,  hvilke  han  efter  flere  gjentagne  Angreb  kastede,  og 
hvoraf  han  førte  en  Ritmester  og  en  Menig,  der  siden  døde  af 
de  her  modtagne  Saar,  med  sig  ind  i  Byen.  De  Danske 
havde  flere  Saarede  og  to  Faldne,  hvoriblandt  en  Cornet. 

Samme  Dag,  som  denne  ærefulde  Træfning  forefaldt, 
søgte  de  Svenske  at  bemægtige  sig  Stubbelandet ;  men  maa- 
skee  har  dette  blot  været  et  Skinangreb  fra  de  Svenskes 
Side,  thi  der  siges  udtrykkelig,  at  Fjenden  blev  med  Lethed 
kastet  tilbage,  Noget,  der  med  Svenskernes  Styrke  paa  denne 
Kant   ikke    saa  let   havde   kunnet   lade    sig  gjøre,  hvis  de 

havde  tilsigtet  et  kraftigt  Angreb  paa  denne  nogne  og  fjernt- 
liggende, men  for  Byens  Sikkerhed  høist  vigtige  0. 

Det  er  i  det  Hele  taget  klart  og  indrømmet  af  Borgerne 
selv,  at  Byen  trods  den  tappre  Modstand  ikke  havde  kunnet 
holde  sig  saalænge,  som  den  gjorde,  dersom  Svenskerne 
havde  gTebet  Beleiringen  an  med  den  Plan  og  den  Orden, 
som  de  siden  maatte  anvende.  Det  er  aldeles  aabenbart,  at 
de  ikke  ventede  at  finde  den  Modstand,  som  modte  dem, 
eller  at  denne  i  alt  Fald  snart  vilde  blive  brudt,  naar  man 
havde  skudt  nogle  Kugler  ind  i  Byen.  Kun  paa  denne 
Maade  kan  det  forklares,  at  Wrangel  spildte  en  heel  Maaned 
med  frugtesløse  Stormløb  og  Kanonade,  og  at  han  stundom 
maatte  holde  aldeles  op  med  denne  af  Mangel  paa  Ammu- 
nition. Medens  Borgerne  og  Garnisonen  gjorde  uafladelige 
Udfald,  deels  for  at  fouragere  og  deels  for  at  undersøge  Fjen- 
dens Stilling,  og  ved  et  saadant  nær  vare  faldne  i  et  Bag- 
hold, som  de  dog  vare  heldige  nok  til  at  undgaae,  tilføiede 
Wrangel  Byen  en  stor  Fortræd,  idet  han  efter  den  tappreste 
Modstand  var  saa  heldig  at  sætte  sig  i  Besiddelse  af  Steensø, 
hvor  Borgerne  havde  opkastet  en  Forskandsning  paa  den 
sydostlige  Side  for  at  forsvare  Overgangen  til  Fredsholm  og 
Saunsø.  Angrebet  foretoges  Natten  imellem  den  trettende 
og  fjortende  Mai  og  kostede  Garnisonen  flere  Døde,  hvori- 
blandt en  Fændrik;  men  Tabet  af  selve  Øen  var  langt  be- 
tydeligere og  foraarsagede  Byen  den  allerstørste  Ulempe, 
saalænge  den  var  i  Fjendens  Magt.  Wrangel  indsaae  lige- 
saagodt  som  Borgerne  Betydningen  af  denne  Erobring,  og 
efter  at  han  havde  opkastet  to  Batterier  imod  Byen,  det 
ene  paa  sex  det  andet  paa  ti  Kanoner,  hvorved  denne  kom 
under  en  formelig  Krydsild,  opfordrede  han  Borgerne  paany 
til  Overgivelse,  som  om  intet  Bedre  nu  var  for  dem  at 
gribe  til.  De  svarede  imidlertid  kort  og  godt,  at  »de  vilde 
blive  ved  Kong  Frederik«,  og  Wrangel  maatte  nu  see  paa 
anden  Maade  at  bringe  dem  til  Eftertanke.  Han  lod  endnu 
den  samme  Aften  Byen  beskyde  med  gloende  Kugler;  men 

da  der  samtidig  dermed  faldt  en  heftig  Regn,  foraarsagede 
denne  første  Hilsen  ingen  anden  Ulykke,  end  at  et  Barn 
blev  saaret  og  en  Staldbygning  tændt  i  Brand. 

Fire  Dage  efter  forsøgte  Fjenden  endog  at  tage  Byen 
med  Storm,  og  saameget  foragtede  de  Svenske  dengang  Be- 
sætningen, at  de  foretoge  disse  Angreb  uden  videre  Forbe- 
redelser, ja  endog  rettede  dem  imod  de  to  stærkeste  Punk- 
ter i  Fæstningen,  rimeligviis  fordi  de  troede,  at  man  mindst 
havde  ventet  dem  der.  Det  Hele  bar  Præg  af  en  forsøgt 
Overrumpling ;  men  da  denne  mislykkedes,  maatte  den  ogsaa 
have  et  betydeligt  Tab  for  de  Svenske  tilfølge.  Selv  mistede 
de  Danske  ingen  Folk. 

Fredagen  før  Pintse  bombarderedes  Byen  paany,  men 
aldeles  uden  Virkning,  idet  Bomberne  enten  sprang  i  Luften 
eller  faldt  ned  i  Havnen,  før  de  naaede  Byen;  men  efterat 
Svenskerne  vare  blevne  forsynede  med  ny  og  maaskee  ogsaa 
bedre  Ammunition,  begyndte  Bombardementet  for  Alvor 
igjen  første  Pintsedag,  dog  uden  bedre  Lykke  end  første 
Gang,  og  da  denne  Ammunition  dermed  var  opbrugt,  havde 
Byen  nogenlunde  Fred  i  en  Ugestid.  Den  tredivte  Mai  be- 
gyndte en  forfærdelig  Tid  for  den  ulykkelige  By,  som  hver 
Nat  overøstes  med  en  Hagel  af  Bomber,  »Fyrbolde«  o: 
gloende  Kugler  og  lignende  Projectiler,  medens  der  den 
foregaaende  og  efterfølgende  Dag  uafladelig  sendtes  »Lænke- 
kugler«, ja  store  Steen  og  Kugler  ind  i  Byen,  saa  at  man 
stundom  kun  frelste  Livet  ved  tilfældigviis  at  beie  om  et 
Hjørne,  medens  netop  et  saadant  Skridt  ofte  bragte  en 
Anden  Døden. 

Som  vi  vide  fra  Kjøbenhavns  Beleiringer  og  andre 
Steder,  foraarsagede  de  første  Bombefald  en  uhyre  Forskræk- 
kelse hos  Alle ;  men  det  varede  ikke  længe,  før  man  saa 
aldeles  kom  sig  af  demie  Rædsel,  at  man  passede  sin  hus- 
lige Gjerning  ligesaa  uafbrudt  som  under  den  dybeste  Fred 
og  sov  ligesaa  rolig  som  i  denne,  efterat  man  først  havde 
befalet  sig  Gud  i  Vold.    Thi  det  var  ikke  Fortvivlelse  eller 

Sløvhed,  der  frembragte  denne  Sindsro  hos  Mænd  og 
Qvinder  i  den  beleirede  By.  En  brændende  Lyst  til  at  af- 
vaske det  forrige  Aars  Skam  og  den  vaagnende  Folkeaand 
gav  i  Forening  med  Religionens  Trøst  Byens  Indvaanere 
det  høie  Mod  og  den  Sindsro,  der  satte  dem  istand  til  at 
bære  saa  tunge  Tider. 

Hvor  mægtig  Religionen  har  virket  hertil,  seer  man  af 
den  Omstændighed,  at  Kirken  altid  var  fuld  deels  af  Besø- 
gende for  at  høre  Herrens  Ord  og  deels  af  Gjæster  ved 
hans  Naademaaltid. 

I  Begyndelsen  søgte  man  vel  ogsaa  til  Kirken  for  der 
at  finde  Beskyttelse  mod  Ildregnen,  og  Trængselen  skal  da 
stundom  have  været  saa  stor,  at  man  kun  med  Nød  kunde 
skubbe  sig  frem  i  Gangene,  men  ikke  saasnart  havde  Sven- 
skerne faaet  dette  at  vide,  og  faaet  Oplysning  om,  at  Krudtet 
gjemtes  der,  før  de  rettede  alle  deres  Bombekast  imod  denne 
ene  Bygning,  som  det  dog  aldrig  skulde  lykkes  dem  at  faae 
sprængt  i  Luften,  og  som  endnu  den  Dag  i  sine  Mure  bæ- 
rer flere  Bomber  som  Minder  om  hiin  Trængselstid. 

Paa  Grund  af  disse  Svenskernes  Bestræbelser  blev  Kir- 
ken netop  det  allerfarligste  Sted  for  Byens  Befolkning  at  op- 
holde sig  paa,  og  naar  vi  desuagtet  høre,  at  den  altid  var  fuld 
af  Besøgende,  ligger  det  nær  at  antage,  at  det  ene  var  Trang 
til  i  Fællesskab  at  opbygges,  som  førte  dem  derhen  endog 
med  en  øiensynlig  Død  for  Øie.*) 

Den  første  Juni  omtrent  Klokken  to  faldt  den  første 
Bombe  ned  i  Kirken,  men  sprang  imod  en  af  Pillerne,  saa 
at  kun  en  Officeersfrue  af  den  i  Kirken  forsamlede  Menne- 


*)  Den  ene  af  Byens  Præster,  Hr.  Saxtrup  (f  1686),  har  givet  en 
rimet  Beskrivelse  af  denne  Beleiring,  over  hvis  Poesi  Holberg 
med  Rette  gjør  sig  lystig,  men  som  alligevel  er  et  Kildeskrift 
til  dens  Historie  paa  Grund  af  de  Notitser,  hvormed  Poul  Ro- 
gert  (død  som  Præst  i  Lilleløitofte)  har  ledsaget  den.  Den 
anden  Præst,  Mag.  Widsted,  blev  senere  dømt  fra  Embedet 
paa  Grund  af  Æresfornærmelser  imod  sin  Capelian. 

skemasse  blev  saaret  og  dræbt ;  den  tredie  Juni  faldt  atter  en 
Bombe  ned,  denne  Gang  endog  tæt  ved  Krudtet  uden  dog 
at  anrette  anden  Skade  end  det,  Hvælvingens  Gjennembrud 
foraarsagede ;  men  imidlertid  brændte  Byen  paa  forskjellige 
Kanter,  især  rundt  omkring  Kirken.  De  uforfærdede  »Bran- 
dere« tabte  imidlertid  ikke  et  Øieblik  Mod  eller  Besindighed. 
Med  Møg  og  raae  Oxehuder,  udblødte  i  Salt  og  Vand, 
sikkrede  de  de  faretruede  Huse  mod  Branden  fra  Naboste- 
derne, og  Yandkarrene  for  hver  Mands  Dør  gave  dem  altid 
rigelig  og  hurtig  Hjælp  til  selve  Ildens  Slukning.  Naar 
man  seer  hen  til,  hvor  mangfoldige  Bomber  der  i  denne 
frygtelige  Tid  kastedes  ind  i  Byen,  kan  man  kun  tænke  sig 
Artilleriets  lave  Standpunkt  paa  den  Tid  som  den  eneste 
Aarsag  til,  at  Kirken  ikke  ramtes  af  tiere  Bomber  end  Tilfæl- 
det var  —  saavidt  vides  ni  — ,  medens  den  Omstændig- 
hed, at  alle  Bomber  rettedes  imod  dette  ene  Punkt,  har  været 
en  mægtig  Grund  til,  at  Hden  altid  kunde  beseires  af  de  raske 
»Brandere«,  eftersom  den  derved  concentreredes  paa  et  Sted,, 
saa  at  de  med  samlede  Kræfter  kunde  betvinge  den.  Havde 
Hden  derimod  samtidig  udbredt  sig  paa  forskjellige  Steder 
i  Byen,  vilde  Arbeidet  for  dem  naturligviis  have  været  langt 
vanskeligere  og  Udfaldet  vel  mere  tvivlsomt. 

Det  var  først  paa  denne  Tid,  at  Svenskerne  tænkte  paa 
at  aabne  Løbegravene  foran  Fæstningen;  men  næppe  havde 
de  den  fjerde  Juni  begyndt  derpaa  foran  Veilegades  Port, 
før  de  allerede  Dagen  efter  fik  Besøg  af  de  Danske.  Des- 
værre kronedes  dette  Udfald  ikke  med  Held ;  de  Danske 
kastedes  tilbage  med  et  Tab  af  to  Døde,  og  de  Svenske  fort- 
satte Arbeidet. 

Den  paafølgende  Nat  havde  Borgerne  bedre  Held  med 
sig,  idet  de  ved  et  Udfald  fra  Søndergades  Port  fik  de  to 
derværende  Møller,  der  alene  vare  til  Nytte  for  Fjenden, 
skudte  ibrand. 

Den  niende  Juni  forsøgte  Borgerne  et  nyt  Udfald  fra 
Veilegades  Port.      De    Svenske  bleve  overrumplede  i  deres 

Arbeide,  og  det  er  derfor  intet  Under,  at  de  Danskes  Tab 
var  saa  lidet  og  de  Svenskes  saa  stort.  Fjenden  mistede 
•et  Hundrede  og  tyve  Mand  foruden  tredive  Bønder,  der 
havde  gjort  Tjeneste  i  Lobegravene  og  nu  med  det  Samme 
slap  ind  i  Byen,  hvor  deres  Arme  nok  kunde  bruges.  Om 
Fjendens  Tab  var  saa  stort,  som  det  er  opgivet,  kan  man 
maaskee  betvivle;  men  vist  er  det,  at  ikke  saa  ganske 
Faa  ble  ve  indbragte  som  Fanger,  hvoriblandt  »en  lærd 
Major«,  der  var  saaret,  en  Capitain,  en  Fændrik,  en  Ser- 
geant  og  en  Corporal.  Af  de  menige  Fanger  døde  siden 
tre  af  deres  Saar.  De  Danske  mistede  kun  een  Borger, 
der  faldt,  og  een,  der  toges  tilfange.  Et  stort  Tab  led 
de  imidlertid  dog  derved,  at  Oberstlieutenant  Bernbach,  der 
rimeligviis  har  ledet  Udfaldet,  ved  sanmie  Leilighed  faldt 
for  en  fjendtlig  Kugle.  Hele  Byen  hensank  derover  i  dyb 
Sorg,  og  naar  hans  Tab  i  Datidens  Beretninger  skildres  som 
uerstatteligt,  seer  man  deraf  bedst,  hvilken  Betydning  han 
har  havt  for  Beleiringen. 

Den  følgende  Dags  Middag  begyndte  Bombardementet 
igjen  med  forøget  Kraft,  deels  fra  Steensø  og  deels  fra 
Batteriet  foran  Veilegades  Port,  og  det  varede  uafbrudt  i  hele 
tre  Døgn.  Til  Slutning  deeltoge  alle  de  fjendtlige  Batterier 
rundt  omkring  den  lille  By  i  Kanonaden,  saa  at  Kugler  og 
Bomber  paa  Kryds  og  Tvers  udslyngedes  imod  den,  dog  be- 
standig uden  det  forønskede  Resultat:  at  forvandle  Staden 
til  et  Flammehav  og  sprænge  Kirken  i  Luften."^') 


*)  Det  var  i  disse  forfærdelige  Dage,  at  en  Kone  blev  skudt,  idet 
hun  sad  i  sin  Seng  og  gav  sit  Barn  Die,  saa  at  dette,  badet  i  hen- 
des Blod,  siden  blev  fundet  i  sin  døde  Moders  Arme,  endnu 
diende  hendes  kolde  Bryst,  men  iøvrigt  uskadt.  Om  dette  Barn 
hedder  det  pna  et  andet  Sted  i  Byens  Kirkebog,  at  „hun  var 
den  „Cathrine  Slagter",  som  døde  fem  og  firsindstyve  Aar  gam- 
mel i  Bj'-ens  Fattighuus  ~  en  tynd  Lykke  efter  en  saa  vidunder- 
lig Frels'e."  Til  hvilken  Tid  af  Beleiringen  følgende  Begiven- 
hed skal  henferes,  som   Bircherod    omtaler   i    sine  Dagbøger, 

Medens  dette  Bombardement  var  i  bedste  Gang,  var 
Byen  imidlertid  nær  bleven  erobret  ved  en  Krigslist.  Da 
Svenskerne  mærkede,  at  de  Bønder,  de  pressede  til  Tjeneste 
i  Løbegravene,  stjal  sig  ind  til  Byen,  naar  de  kmide  see 
deres  Snit,  og  at  de  modtoges  med  aabne  Arme  af  Borgerne, 
besluttede  de  sig  til  at  benytte  denne  Omstændighed  for 
om  muligt  derved  at  overrumple  Byen,  eller  i  det  Mindste 
et  Udenværk.  En  Dag  lode  de  derfor  den  ene  Flok  Bønder 
efter  den  anden  løbe  ind  i  Byen,  og  da  disse  som  sædvanlig 
bleve  optagne,  forklædte  nogle  af  deres  dristigste  Vovehalse 
sig  som  Bønder  og  gik,  bevæbnede  til  Tænderne,  bag  efter 
dem  ind  i  Fæstningen.  Men  Otto  Kulds  Bønderkarle,  som 
havde  Post  i  Eavelinen,  opdagede  de  vilde,  fremmede  An- 
sigter under  de  side  Hatte;  der  gjordes  Anskrig,  og  et  for- 
færdeligt Myrderi  begyndte  i  den  snevre  Ravelin;  thi  Sven- 
skerne, som  vidste,  at  det  gjaldt  Liv  eller  Død,  og  som  vist- 
nok ogsaa  alle  fandt  Døden,  kæmpede  med  Fortvivlelsens 
Tapperhed.  Bønderkarlene  havde  fire  Døde.  De  tililende 
Svenske  forhindredes  ved  Kanonskudene  fra  Voldene  i  at 
komme  deres  Kammerater  tilhjælp,  og  den  saa  snildt  lagte 
Plan  mislykkedes  aldeles. 

Efterat  de  Svenske  havde  allarmeret  Byen  ved  to  Skin- 
angreb, det  ene  ved  Søndergades  Port  og  det  andet  fra 
Steensø  imod  de  faa  Skuder,  som  laae  i  Byens  Havn,  for- 
søgte de  den  attende  Juni  det  første  Stormløb  imod  »Horn- 
værket«. Tre  Gange  fornyede  de  uforfærdede  Fjender  An- 
grebet, og  den  ene  Gang  lykkedes  det  virkelig  Nogle  af  dem 
at  bestige  Voldkanten;  men  efter  en  rasende  Kamp  Mand 
imod  Mand  kastedes  de  tilbage  med  et  forfærdeligt  Tab. 
Hvormange  der  faldt  paa  begge  Sider,  vides  vel  ikke;  man 


vides  derimod  ikke.      Han    skriver   saaledes,    at  en  Underoffi- 
ceer  fik  en   Kugle    igjennem   Svælget    ned  i  Maven,    som   den 
igjen  forlod    ad    den    naturlige   Vei    uden   mindste   Skade  for 
den  Paagjældende.  (?!) 
Historisk  Archiv.     1870.    11.  11 

kan  kun  slutte  sig  til,  at  det  har  været  Borgerne  og  Bøn- 
derkarlene, som  her  have  været  talrigst  tilstede ;  men  at  det 
svenske  Tab  maa  have  været  mange  Gange  større  end  For- 
svarernes, forstaaer  sig  af  sig  selv,  og  naar  man  dertil  veed, 
at  der  i  dette  Angreb  alene  faldt  tre  svenske  Majorer, 
som  siden  bleve  jordede  i  Nakskov  Kirke,  kan  man  der- 
efter slutte  sig  til  deres  Tab  af  lavere  Officerer  og  Menige*). 
Dagen  efter  truedes  Byen  af  en  anden  ligesaa  stor  Fare ; 
thi  ret  som  Menigheden  var  forsamlet  i  Herrens  Huus  og 
sang  en  Psalme,  i  hvilken  de  paa  det  Inderligste  anraabte 
Guds  Barmhjertighed,  faldt  en  Bombe**)  ned  tæt  ved  Krudt- 
kammeret. Præsten,  Bi.  Vidsted,  som  stod  for  Alteret,  blev 
baade  paa  Hovedet  og  den  ene  Arm  saaret  af  den  gjennem- 
brudte  Hvælvings  Steen,  en  Skoledreng  saaredes  af  Stumper 
af  en  Liigsteen,  der  knustes  ved  Bombens  Fald,  og  en  Tje- 
nestepige blev  ligeledes  slemt  medtagen.  Alle  styrtede  ud  af 
Kirken,  der  mere  end  ellers  var  overfyldt  af  Mennesker, 
thi  syv  Børn  skulde  døbes,  og  flere  end  et  Hundrede  og 
tredive  Communicanter  vare  mødte  til  Altergang.  Men 
uagtet  Forsynet  ogsaa  denne  Gang  holdt  sin  Haand  over 
Kirken,  blev  den  dog  medtaget  værre  end  nogensinde  før. 
Altertavlen  tilligemed  den  paa  Alteret  staaende  Kalk  og 
Disk  samt  en  Alterstage  bleve  slemt  medtagne,  saagodtsom 
hele  Chorets  Hvælving  blev  knust,  og  »Capelianens  Stol  blev 
i  Splinter  sammendænget«,  umiddelbart  efter  at  Hr.  Saxtrup 
var  ilet  ud  af  den.  Han  frelstes  kun  som  ved  et  Vidunder. 
Da  Ligstenen,  hvorpaa   Bomben   faldt,   brast   med   et  stort 


)  I  Nakskov  Kirke  liang  endnu  i  Mands  Minde  en  Mængde  Fa- 
ner over  de  under  Beleiringen  faldne  danske  og  svenske  Offi- 
cerer; men  ved  en  Restauration  bragtes  de  ud  som  unyttigt 
Skrammel. 

'-)  Det  svære  Projectil,  der  er  henved  ti  Tommer  i  Diameter  og 
meget  tyk,  opbevares  endnu  i  Kirkens  Chor.  Det  er  kun 
ufuldstændigt  sprunget,  idet  næppe  en  Fjerdedeel  af  Skallen 
mangler.  Red. 


L 


Nakskovs  tvende  Overgivelser.  1^3 

Brag,  troede  han  nemlig,  at  det  var  Bomben,  som  var  sprun- 
gen: men  ret  som  han  var  kommen  ud  af  Stolen,  hvor  han 
havde  kastet  sig  ned,  sprang  Bomben  ved  hans  Fødder  uden 
at  tilføie  ham  mindste  Skade. 

Natten  mellem  den  en  og  tyvende  ag  to  og  tyvende 
Juni  gjorde  Svenskerne  et  forstilt  Angreb  paa  »Færgelandet« 
for  desbedre  at  kunne  faae  deres  Plan  imod  Byens  Skibe 
udført  samme  Nat.  Ligesom  første  Gang  gjordes  Forsøget 
mod  Skibene  med  Brandere ;  den  første  Gang  var  det  lykke- 
des Borgerne  at  skyde  Styrmanden  paa  Branderen  og  be- 
mægtige sig  denne,  og  det  Sidste  blev  ogsaa  Tilfældet  denne 
Gang.  Samme  Skjæbne  havde  endnu  en  Brander,  der  ud- 
sendtes den  følgende  Nat,  paa  det  nær,  at  den  opbrændtes 
i  Havnen  uden  nogen  Nytte. 

Da  Svenskerne  imidlertid  nu  ogsaa  havde  begyndt  at 
nærme  sig  Søndergades  Port  med  deres  Løbegrave,  forsøgte 
de  Danske  at  forstyrre  dem  deri  ved  forskjellige  Udfald,  men 
stedse  uden  Held,  hvorimod  de  bedre  fik  Lykken  med  sig 
ved  et  Angreb  paa  Steensø,  som  de  ved  et  rask  Overfald 
bemægtigede  sig  med  Tabet  af  en  Mand,  der  fik  begge 
Fødderne  skudt  af  sig  paa  Overfarten  til  Øen. 

Som  man  vil  erindre,  havde  Batterierne  paa  denne  0 
været  Byen  til  stor  Plage,  og  da  Sognepræsten  oftere  havde 
henledet  Opmærksomheden  paa,  hvor  nyttigt  det  vilde  være, 
om  den  igjen  kom  i  Borgernes  Besiddelse,  og  man  dertil 
havde  faaet  Underretning  om,  at  Fjenden  havde  bortført  sin 
største  Styrke  derfra,  gik  en  Deel  af  Besætningen,  under- 
støttet af  en  Afdeling  Borgere,  som  det  hedder,  under 
den  gamle  Borgemester  Niels  Nielsens  egen  Anførsel,  i 
Baade  over  paa  Øen,  hvorfra  Svenskerne  efter  en  kort  Mod- 
stand ilede  bort,  efterat  de  dog  havde  faaet  Tid  til  at  for- 
nagle Kanonerne,  af  hvilke  endnu  een  skal  findes  paa  Freds- 
holm,  som  der  menes  med  sin  indeværende  Ladning.*) 


*)  See  J.  J.  F.  Friis:  Miiideblade  om  Nakskovs  Fortid,  S.  70. 

Saasnart  Øen  var  bleven  tagen,  sloifedes  naturligviis 
alle  Fjendens  Batterier  derovre,  medens  andre  opkastedes  for 
at  sikkre  sig  dens  Besiddelse.  Øens  Erobring  blev  selvfølge- 
lig til  stor  Lettelse  for  den  betrængte  By,  som  hidtil 
havde  ligget  aaben  for  alle  Kuglerne  derfra. 

De  Svenske  vare  imidlertid  komne  saa  langt  ind  under 
Eavelinen,  at  de  kunde  tænke  paa  at  anlægge  Miner.  Med 
de  første  havde  de  imidlertid  intet  Held.  Man  mærkede, 
hvor  de  gravede,  ved  Smaamynt,  som  bleve  lagte  paa  Trom- 
mer. Den  ene  Gang  fyldte  Borgerne  Minerne  med  Vand,*) 
den  anden  Gang  stak  Major  Ketzer  ned  til  dem  med  lange 
Spyd,  saa  de  i  deres  underjordiske  Gange  »gave  sig  som 
Kotter  og  Muus«;  men  desuagtet  vare  de  dog  saa  heldige 
den  tredivte  ved  en  ny  Mine  at  faae  frembragt  saa  stor  en 
Breche  i  Ravelinen,  at  en  ny  Storm  kunde  forsøges.  Den 
blev  imidlertid  afslaaet  med  den  sædvanlige  Tapperhed,  men 
kostede  ogsaa  meget  Blod  paa  begge  Sider.  Blandt  de 
faldne  Danske  beklagede  Borgerne  især  Tabet  af  Lieutenant 
Rech,  som  modig  var  ilet  Fjenden  imøde  med  sine  Folk  og 
synes  at  have  været  meget  afholdt  i  Byen. 

Under  et  fortsat  Bombardement  gravede  Svenskerne  sig 
imidlertid  stedse  nærmere  ind  under  Hornværket,  og  det  var 
derfor  intet  Under,  at  dette  endelig  faldt  i  deres  Magt. 
Den  niende  Juli  overrumplede  Fjenden  Ravelinen  foran 
samme,  hvilken  de  bemægtigede  sig  efter  en  morderisk  Kamp, 
og  nu  kunde  baade  Ven  og  Fjende  indsee,  at  Fæstningens 
Overgivelse  kun  var  et  Tidsspørgsmaal.  Paa  Besætningens 
Opfordring  indgik  General  Steenboch,  der  havde  afløst  Wran- 
gel  i  Commandoen  og  iøvrigt  omtales  med  Velvillie  af  Bor- 
gerskabet, en  to  Dages  Vaabenhvile.     Thi  de  trofaste  Bor- 


*)  Sagnet  siger,  at  Navnet  „Ølkarret"  er  kommet  deraf,  at  en 
nærboende  Brygger  heldte  sit  01  istedetfor  Vand  i  den  Mine, 
der  blev  gravet  under  Bastionen,  eftersom  det  gjaldt  om 
snarest  muligt  at  faae  Krudtet  gjort  ubrugeligt. 

gere  kunde  ikke  troe,  at  de  aldeles  skulde  lades  i  Stikken 
baade  af  deres  Konge  og  hans  Allierede,  og  ventede  lige  til 
det  Allersidste,  at  der  vilde  komme  Undsætning.  Kong 
Frederik  havde  heller  ikke  et  Øieblik  tabt  den  brave  By  af 
Sigte,  men  da  Hollænderne  endog  havde  truet  med  et  ville 
modsætte  sig  ethvert  Forsøg  paa  at  undsætte  Fæstningen, 
maatte  Kongen  med  sammenbidte  Læber  i  Uvirksomhed 
være  Vidne  til  sine  trofaste  Undersaatters  fortvivlede  Kamp. 

Efter  at  disse  havde  fundet  Leilighed  til  at  skildre  ham 
den  Fare,  hvori  Fæstningen  svævede,  see  vi  ogsaa  af  et 
Brev  til  Hans  v.  Ahlefeldt,  dat.  Kjebenhavn  den  ottende 
Juli,  at  Kongen  for  Alvor  havde  tænkt  paa  Fæstningens 
Undsætning,  thi  i  dette  befaler  han  Ahlefeldt  uopholdelig  at 
lade  sit  Rytteri  marschere  til  Kiel  for  derfra  at  overføres 
til  Nakskov  og  saa  selv  indskibe  sig  med  det  Fodfolk,  der 
er  hos  ham,  tilligemed  Mogens  Krags  Regiment,  der  hidtil 
havde  ligget  paa  Femern  og  skulde  afløses  af  Ernst  Albrecht 
V.  Ebersteins  Folk. 

Formodentlig  have  Borgerne  vidst  Besked  om  dette 
Forehavende,  og  Hensynet  hertil  bragte  dem  sikkert  til  at 
anholde  om  den  ovenomtalte  Vaabenstilstand,  Dersom  Hs. 
Majestæts  Skrivelse  til  Oberst  Kørber  af  tiende  Juli  ogsaa 
er  kommen  til  Byen  under  Vaabenstilstanden,  bliver  Borgernes 
Vægring  ved  at  capitulere  endnu  mere  forstaaelig.  Dette 
mærkelige  Brev  lyder  saaledes :  Eftersom  vi  af  yderste  Flid 
lader  arbeide  paa  vor  Fæstning  det  allerforderligste  muligt 
er  at  lade  secondere,  saa  bede  vi  dig,  og  naadigst  formode, 
at  Du  bemeldte  Fæstning  imod  Fjendens  Attaqver  saaledes 
holder  og  forsvarer,  som  vi  erfarer  Dig  hidindtil  at  have 
gjort  og  som  Cavalier  egner  og  velanstaaaer,  saa  at  Du  udi 
sin  Tid  for  dine  gode  Forhold  tilbørligen  kan  vorde  recom- 
penseret  og  atiagt,  til  hvilken  Ende  Du  og  alle  Over-  og 
Underofficerer  deri  Fæstningen  saavelsom  Borgerskabet  der 
sammesteds  haver  at  formane,  at  Enhver  værer  tiltænkt  sin 
Skyldighed   imod    os    at  efterkomme,  hvilket  vi  og  billigen 

ved  Naade  ville  vide  at  erkjende,  og  Intet  efterlade,  hvorved 
os  kan  skee  Tjeneste  og  Fjenden  Afbræk.« 

Uagtet  Oberst  Kørber  erklærede  Borgerne,  at  Byen 
umulig  kunde  holde  sig  til  Undsætning  kom,  fordi  Garni- 
sonen og  Borgerskabets  Kræfter  i  heieste  Grad  vare  med- 
tagne, og  at  Betingelserne  maatte  blive  endnu  haardere, 
naar  man  afslog  dem,  der  vare  tilbudte,  maatte  han  dog  give 
efter  for  Borgerskabets  Forestillinger  og  fortsætte  Kampen. 

Følgerne  viste  sig  snart.  Allerede  Natten  imellem  den 
trettende  og  fjortende  Juli  indtoge  Svenskerne  efter  en  ra- 
sende Kamp  det  tidtomtalte  Hornværk,  og  nu  kunde  Fjen- 
den endog  skyde  med  Geværkugler  ind  i  selve  Byen.  Den 
følgende  Dag  sprængte  en  Lænkekugle  endnu  en  Hvælving 
bag  Choret,  hvori  der  nu  ikke  var  fire  Tønder  Krudt  tilbage, 
og  da  den  tydske  Deel  af  Garnisonen  endog  begyndte  at 
blive  uviUig,  og  man  fra  Kirkens  Taarn,  der  havde  tjent  til 
Udkigssted  under  hele  Beleiringen,  ikke  var  istand  til  at 
opdage  nogen  Undsætning  hverken  fra  den  ene  eller  den 
anden  Kant,  maatte  de  brave  Borgere  give  efter  og  med 
tungt  Sind  modtage  de  Betingelser,  som  det  maatte  behage 
Seirherreu  at  foreskrive.  Betingelserne  vare  ikke  saa  haarde, 
som  man  kunde  have  befrygtet:  Garnisonen  maatte  forlade 
Fæstningen  med  klingende  Spil  for  at  overføres  til  Kiel,  og 
Borgernes  Liv  og  Gods  skulde  forblive  ukrænket,  imod  at 
der  betaltes  en  ny  Brandskat  paa  to  og  tyve  Tusinde  Daler. 
Hvad  den  første  Post  angaaer,  da  overholdtes  denne  nøiagtig, 
idet  Oberst  Kørber  ifølge  kgl.  Befaling  af  en  og  tyvende  Juli 
fik  Ordre  til  at  stille  sig  under  Hans  Schachs  Commando; 
men  den  anden  overtraadtes  paa  det  Skjændigste,  især  efter 
at  Steenbok  atter  havde  overgivet  Commandoen  tilWrangel, 
og  Byens  egentlige  Trængselstid  begyndte  først  nu. 

Hvormeget  Fæstningens  Erobring  har  kostet  Fjenden,  kan 
ikke  siges  med  Bestemthed.  Svenskerne  angive  selv  Memieske 
tabet  til  atten  Hundrede,  men  man  kan  ganske  vist  sætte  det 
endnu  høiere.  Af  Kirkeregnskabsbogen  fra  1659,  der  opbevares 

i  Byens  Archiv,  seer  man,  at  der  blev  bisat  i  Byens  Kirke : 
tre  Majorer,  fem  Capitainer,  en  Eitmester,  fire  Lieutenanter, 
to  Fændrikker  og  en  Cornet,  men  disse  kunne  kun  have 
været  saadanne  Officerer,  der  vare  indbragte  i  Fæstningen 
som  Saarede  og  siden  vare  døde  af  deres  Saar  eller  i  ethvert 
Tilfælde  faldne  ved  de  sidste  Angreb  paa  Ravelinen  og  Horn- 
værket. Da  den  daværende  Kirkeværge  bad  den  svenske 
Commandant  om  en  »Discontion«  til  Kirken  for  disse  mange 
Liigs  Hensættelse  i  denne,  fik  han  det  korte  Svar,  at  de 
afdøde  Herrer  havde  betalt  deres  Hvilesteder  med  deres  Liv 
og  altsaa  saa  dyrt  som  muligt. 

Hvad  Byens  og  Garnisonens  Tab  af  Faldne  angaaer,  da 
var  dette  ingenlunde  saa  stort,  som  man  efter  Alt,  hvad 
Byen  havde  gjennemgaaet,  skulde  antage.  Det  hele  Antal 
udgjorde  en  og  firsindstyve  Personer,  hvoriblandt  en  Oberst- 
lieutenant,  to  Lieutenanter,  tre  Fændrikker  og  en  Cornet; 
deraf  hørte  kun  den  ene  Fændrik  til  Borgerskabet;  han 
faldt  »ret  som  han  sad  og  drak  sig  en  Snaps.«  Af  de  andre 
Faldne  skulle  vi  nævne :  en  Sergeant,  tre  Corporaler,  en  Gefrei- 
ter,  to  Constabler,  fire  og  tyve  Lidvaanere  —  af  disse  herte 
mærkeligt  nok  kun  en  til  »Branderne«  — ,  to  og  tyve  Bøn- 
der og  »Brandersoldater«,  otte  Ryttere,  otte  Soldater  til- 
fods og  fem  Fruentimmer. 

Undertiden  finder  man  i  Kirkebogen  anført  det  Sted, 
hvor  de  Faldne  fandt  Døden,  og  man  seer  deraf,  at  der 
faldt  Syv  ved  Stranden,  En  paa  Steensø,  Fem  paa  »Færge- 
landet«, Elleve  ved  Yeilegade  Port  og  dens  Udenværker,  Syv 
ved  Søndergade  Port  og  ligesaa  Mange  ved  Udfald  og  Fou- 
ragering, To  paa  »Ølkarret«,  To  i  Huse,  En  i  Kirken,  Tre  paa 
Voldene,  deriblandt  en  Tjenestepige,  som  blev  skudt  midt 
under  sit  Arbeide;  thi  ligesom  ved  Kjøbenhavns  Beleiring 
arbeidede  Qvinderne  ved  Siden  af  Mændene  overalt,  hvor  det 
gjordes  fornødent;  i  Kuler  og  Grave  faldt  Ni. 

Saasnart  Kong  Carl  havde  faaet  Underretning  om  Fæst- 
ningens Overgivelse,  kom   han  selv  til  Byen,    hvis  Befæst- 

ningsværker  han  tog  i  Øiesyii  hvorpaa  han  gav  Befaling  til 
at  anlægge  andre  paa  forskjellige  Steder  for  at  sikkre  Fæst- 
ningen imod  ethvert  Forsøg  fra  de  Danskes  eller  deres  Al- 
lieredes Side.  Hans  Ophold  kostede  Byen  blot  et  Hundrede 
Kigsdaler  daglig  i  de  tre  Dage,  han  var  i  Byen,  hvorimod 
Admiral  Wrangels  Frue  fik  fire  Tusinde  Daler  for  de  ti 
Dage,  hun  beærede  Nakskov  med  sin  Nærværelse. 

Det  er  i  det  Hele  taget  utroligt,  hvad  den  ulykkelige 
By  saaledes  maatte  udrede ;  naar  den  ikke  kunde  det,  kastede, 
man  dens  Øvrighed  og  fornemste  Borgere  i  Fængsel  og 
plagede  dem  paa  anden  Maade,  og  naar  Borgerne  da  bekla- 
gede sig  derover,  mindede  man  dem  —  a  la  Bismarck  i 
vore  Dage  —  om,  at  de  skulde  huske  paa,  at  de  vare  over- 
vundne. Væ  victis!  er  et  gammelt  Ord,  der  altid  viser  sig 
som  sandt,  hvor  cultiverede  Tiderne  end  ere. 

Hver  Dag  maatte  Byen  levere  Garnisonen  i  og  udenfor 
Byen  syv  Tønder  01,  6,360  Pund  Brød,  4,224  PundKjod 
eller  forholdsviis  Flæsk  foruden  et  passende  Qvantum  af  Ær- 
ter og  Gryn  m.  M.  Der  gaves  Intet,  hvortil  Svenskerne  i 
Øieblikket  trængte,  uden  at  det  blev  reqvireret  og  maatte 
præsteres.  Man  finder  saaledes  i  Ai'chivet  Keqvisitioner  af 
de  utroligste  Ting,  saasom  Hjulbøre,  Seletøier  og  saa  frem- 
deles. Alt  dette  var  dog  Intet  imod,  hvad  der  desuden 
skulde  udredes  i  selve  Husene  til  de  indqvarterede  Soldater, 
der  med  deres  Venner  levede  flot  paa  Værternes  Bekostning 
og  ved  Siden  heraf  udpinte  den  sidste  Hvid  af  dem  med  den 
største  Raahed. 

Over-  og  Underofficererne  skulde  i  Qvartererne  have  tre 
Maaltider  Mad  hver  Dag  foruden  alt  det  01  og  Brændeviin, 
de  gad  drikke,  og  desuden  skulde  Værterne  betale  deres, 
halve  Sold. 

Da  alle  Penge  og  Solvtøiet  snart  gik  med  paa  den 
Maade,  maatte  Indqvarteringen  tage  Varer  in  natura  istedet- 
for  anden  Betaling;  men  da  Svenskerne  selv  satte  Taxt  paa 
de  falbudte  Gjenstande,  bleve  Borgernes  Vilkaar  derved  for- 

værrede  i  den  yderste  Grad,  og  de  skammeligste  Udsugeiser 
fandt  Sted.  De  gave  saaledes  kun  en  Skilling  for  et  Pund 
Fjer,  to  Daler  for  en  Kakkelovn,  o.  s.  v. 

Nogle  Soldater  havde  bemægtiget  sig  Byens  Archiv, 
men  Commandanten,  Oberst  Gorgas,  var  dog  saa  retsindig 
at  sørge  for,  at  det  kom  tilbage  igjen;  dog  havde  Solda- 
terne iforveien  afrevet  Silkesnorene,  hvormed  Documenterne 
sammenholdtes.  Derimod  forlangte  han  fem  Hundrede 
Tønder  Hvede  for  Byens  Klokker,  og  da  disse  ikke  kunde 
leveres,  sendte  han  tre  af  Borgerne  som  Arrestanter  til  den 
svenske  Leir  ved  Kjøbenhavn.  De  bleve  vel  satte  paa  fri 
Fod  i  Nykjøbing  paa  Falster,  hvor  de  mødte  Fredsbudskabet, 
men  Hveden,  der  var  ansat  til  fire  Skilling  Skjeppen,  blev 
alligevel  ydet. 

Samler  man  Alt  i  en  Sum,  kan  man  ikke  sætte  Byens 
hele  Tab  under  Beleiringen  og  den  flendtlige  Occupation  til 
ringere  end  et  Hundrede  og  halvtredsindstyve  Tusinde  Daler ; 
thi  foruden  Alt,  hvad  Borgerne  saaledes  havde  at  udrede, 
maae  vi  ogsaa  huske  paa,  at  Byens  Gaarde  og  Huse  vare  i 
høi  Grad  medtagne.  For  blot  at  tage  et  Exempel  ansattes 
den  Skade,  Borgemester  Peder  Mortensens  Gaard  havde  lidt, 
til  omtrent  en  Trediedeel  af  det,  den  var  taxeret  for.  Ulyk- 
ken ved  disse  tunge  Forhold  forøgedes  end  mere  ved  den 
Bitterhed  og  Tvedragt,  de  fremkaldte  mellem  Borgerne  selv. 
Med  ligesaa  stor  Heftighed  som  den,  hvormed  man  Aaret 
iforveien  havde  bebreidet  de  Mænd  deres  Letsindighed,  der 
havde  raadet  til  den  forhastede  Overgivelse,  kastede  man 
sig  nu  over  dem,  der  havde  modsat  sig  Steenbochs  første 
Tilbud  om  Overgivelse,  uagtet  Alt  tyder  paa,  at  Svenskerne 
ligefuldt  havde  brudt  Capitulationens  Bestemmelser. 

Borgerne  indsaae  vel,  at  de  med  Ære  havde  afvasket 
Skampletten  fra  det  forrige  Aar,  men  meente  ligesaa  be- 
stemt, at  denne  Ære  var  kjøbt  alt  for  dyrt.  Med  Alt  dette 
bevarede  dog  Borgerskabet  i  sin  Heelhed  sin  Troskab  imod 
Konge  og  Fødeland,  og  de  givne  Exempler  paa  det  Modsatte 

bevise  bedst  Sandheden  heraf.  Man  veed  f.  Ex.  kun,  at  to 
Borgere  saaledes  gik  de  Svenske  tilhaande  under  deres  Op- 
hold i  Byen,  at  de  fandt  det  raadeligst  at  fortrække  med 
dem.  Større  Forargelse  vakte  derimod  Borgemester  Peder 
Mortensen,  der  afkjøbte  Svenskerne  den  ene  af  de  to  Heste- 
møller, som  Borgerne  før  Beleiringens  Begyndelse  havde 
bygget  til  deres  og  Garnisonens  Brug;  »thi«,  sige  Borgerne 
i  deres  Klage  derover,  »paa  den  Maade  kunde  den  hele  By 
være  bleven  solgt.«  En  stærk  Mistanke  for  anden  Uredelig- 
hed nærede  Borgerskabet  ogsaa  senere  imod  den  samme 
Mand,  af  hvem  man  forgjæves  begj ærede  Regnskab  for  de 
Udgifter,  som  Byen  paa  forskjellig  Maade  havde  udredet  til 
Svenskerne,  navnlig  med  Hensyn  til  Brandskatten. 

Af  alle  de  Svenske,  som  mishandlede  Borgerne  og  ud- 
pinte den  sidste  Skilling  af  dem,  har  dog  Ingen  opført  sig 
saa  oprørende  som  en  Ritmester  Dreyer,  hvis  Skjændig- 
heder  vare  saa  afskyelige,  at  Øvrigheden  fandt  sig  foranle- 
diget til  at  optage  Forhør*)  derover  og  tilstille  den  svenske 
Regjering  en  Udskrift  deraf,  uden  at  man  dog  veed,  om  det 
har  frugtet  Noget.    Det  er  ikke  meget  sandsynligt. 

Der  blev  iblandt  Andet  beviist,  at  han  forst  havde  holdt 
Bonden  Niels  Eriksen  af  Skovlænge  otte  Uger  i  Fængsel 
for  at  udpresse  Penge  af  ham,  og  da  dette  ikke  hjalp,  saa- 
ledes hugget  ham  med  sin  Sabel,  at  han  døde  deraf  nogle 
Dage  efter.  Efter  at  han  ligeledes  havde  mishandlet  Bon- 
den Hans  Raag  fra  Arninge  og  kastet  ham  i  Fængsel  for  at 
pine  Penge  af  ham,  mishandlede  han  af  samme  Grund  dennes 
høitfrugtsommelige  Kone  saaledes  med  Hug  og  Slag,  at  det 
kostede  hende  og  Barnet  Livet.  Da  den  Kone,  hos  hvem 
han  var  i  Qvarteer^  var  flygtet  bort  fra  ham,  søgte  han  ved 


'^)  Denne  Sag  var  den  første,  som  foretoges  den  første  Gang,  da 
der  atter  holdtes  Ret  i  Byen,  hvilket  skete  den  fjortende  Sep- 
tember 1660.  Siden  den  trettende  April  1659  havde  der  ingen 
Ret  været  holdt  i  Nakskov.     See  iøvrigt  Mindebladene  S.  83ff. 

de  skjændigste  Mishandlinger  at  tvinge  hendes  Tjeneste- 
pige til  at  sige  ham,  hvor  hendes  Frue  havde  skjult  sig, 
og  da  dette  ikke  hjalp ,  greb  han  dennes  elleveaarige 
Søn,  som  han  lod  klæde  nøgen  af  og  paa  anden  Dag  saa- 
ledes  lod  hænge  i  en  Jernlænke,  der  var  gjort  fast  i  en 
Stolpe,  at  Barnet  vilde  være  bleven  qvalt,  hvis  det  ikke  var 
lykkedes  Skomager  Andreas  Olufsen  at  faae  »en  Knub«  stuk- 
ken under  hans  Fødder.  I  Sandby  havde  han  foruden  mange 
andre  Voldshandlinger  stuklcet  Øiet  ud  paa  en  Bonde  og  i 
Ordets  egentlige  Forstand  pryglet  en  anden  ihjel. 

Hvor  stor  Elendigheden  har  været  i  den  ulykkelige  By, 
sees  bedst  deraf,  at  Borgerne  endnu  1662  maatte  patrouil- 
lere  om  Natten  for  at  passe  paa  de  mange  Huse,  som  stode 
ode  og  tomme,  og  at  der  endnu  1664  fandtes  et  Hundrede 
og  tresindstyve  saadanne  Bygninger. 

Men  saae  det  fortvivlet  ud  i  Nakskov  selv,  var  Jamme- 
ren ikke  mindre  i  Egnen  rundt  omkring.  Af  Ritmester 
Dreyers  Historie  have  vi  allerede  Beviis  hei'paa,  men  mange 
flere  kunde  endnu  meddeles.  Gaarde  og  Huse  vare  enten 
nedrevne  eller  afbrændte,  Qvæget  røvet.  Korn  og  Straa  bort- 
ført, Høns,  Gjæs  og  Ænder  fandtes  ikke  paa  hele  Øen, 
næppe  nok  Sviin.  De  Bønder,  som  ikke  vare  komne  ind  i 
Byen,  bleve  som  Slaver  drevne  til  Arbeide  i  Løbegravene  og 
ved  Forskandsningerne,  hvor  de  ofte  satte  Livet  til,  og  da 
Svenskerne  forlede  Landet,  toge  de  baade  der  og  andetsteds 
under  de  forskjelligste  Paaskud  en  heel  Deel  unge  Mænd 
og  Karle  med  sig,  som  ildfe  Alle   siden  kom  tilbage  igjen. 

Som  en  Følge  af  alle  disse  Elendigheder  kan  det  ikke 
undre  Nogen,  at  al  Handel  og  Vandel  laa  stille,  og  at  der 
i  det  følgende  Aar  blev  en  saadan  Hungersnød,  at  de  Fattige 
i  Nakskov  maatte  søge  deres  Føde  i  Byens  Rendestene,  og 
hvor  der  ellers  fandtes  Affald  fra  Huusholdninger ;  thi  da 
hele  Riget  var  haardt  medtaget  af  de  Svenske  og  de  danske 
Allierede,   kunde  man   intetsteds    fra  vente  nogen  Bistand, 


172  Nakskovs  tvende  Overgivekser. 

enten  af  det  Offentlige  eller  af  den  private  Godgj  ørenhed,  der 
i  de  Tider  heller  ikke  optraadte  med  den  Kraft  eller  den 
Udstrækning  som  nu  omstunder.  Det  varede  altfor  længe, 
inden  der  blev  ydet  Byen  nogen  offentlig  Hjælp,  og  indtil  da 
maatte  den  endogsaa  ubønhørligt  udrede  de  Skatter  og  Af- 
gifter, som  Landets  almindelige  Nød  udkrævede  til  det  fæl- 
les Bedste.  Men  hvor  dybt  Byens  Skatteevne  var  sunken 
sees  bedst  deraf,  at  Nakskov  i  1657  havde  en  Skattetaxt  af 
tre  Tusinde  og  fyrretyve  lødige  Mark,  men  endnu  1664  kun 
af  sex  Hundrede  og  halvtredsindstyve*).  Først  1667  blev 
der  givet  Byen  fuldstændig  Eftergivelse  for  alle  konge- 
lige Skatter  i  de  første  otte  Aar  og  Fritagelse  for  det  Halve 
for  de  derpaa  følgende  sexten  Aar,  men  den  største  Begunsti- 
gelse blev  dog  Staden  forundt  derved,  at  der  samme  Aar 
skjænkedes  den  en  Stapelstads  Eettigheder,  ifølge  hvilke  den 
blev  Oplagssted  for  Produkter  fra  Laaland  og  Falster,  saa 
at  Kjøbmændene  i  de  øvrige  Byer  maatte  hente  disse  Varer 
i  Nakskov.  Skjøndt  dette  Privilegium  kun  varede  faa  Aar 
paa  Grund  af  de  andre  Kjøbstæders  stedse  voxende  Klager, 
kom  Byen  alligevel  derved  hurtig  til  Velstand  igjen,  og  nu 
har  man  kun  i  de  gamle  Volde,  som  stedse  mere  og  mere 
forvandles  til  Lystanlæg  i  selve  Byen,  Minder  tilbage  om  en 
svunden  Tids  Kamp  og  Trængsler. 


*)  Af  en  Klage  over  Borgemester  Peder  Mortensen  seer  man, 
at  der  før  Aaret  1665  maa  være  kommet  fire  Hundrede  og 
fem  Tønder  Rug  og  en  Tøude  Byg  fra  Fredericia  til  Byens 
og  Borgerskabets  Bedste,  ja  Borgemesteren  vilde  endog  paa- 
staae,  at  der  var  bleven  uddeelt  tretten  Hundrede  og  fem  og 
tredive  Tønder  imellem  Borgerne;  men  da  Byen  efter  Borge- 
mesterens Død  anlagde  Sag  imod  Boet  for  det  førstomtalte 
Qvantum,  ere  Borgerne  ganske  vist  blevne  bedragne  for  en 
Deel  af  dette,  ligesom  Borgemesteren  tidligere  havde  bedraget 
Indvaanerne  ved  Brandskattens  Paaligning.  Ogsaa  Præsterne 
paa  Øen  synes  at  have  indbetalt  nogle  Penge  for  at  hjælpe 
Byen  i  dens  første  Nød,  og  dette  er  da  rimeligviis  skeet  ifølge 
et  kongeligt  Magtbud. 

Det  varigste  Minde  har  dog  Byen  selv  sat  sig  i  Histo- 
riens Aarbøger,  og  saalænge  danske  Mænd  og  Qvinder  kunne 
glæde  sig  ved  Forfædi'es  Stordaad,  vil  Nakskovs  Navn  til 
sene  Slægter  altid  nævnes  med  Ære  og  Glæde. 


J.  J.  F.   Friis. 


Duellerne  under  Keiserdømmet. 


JJa  Tourneringerae  i  sin  Tid  ophørte,  traadte  Duellerne  i 
deres  Sted,  og  vare  de  end  ikke  saa  glimrende  som  hine, 
saa  vare  de  i  Sandhed  lige  saa  farlige.  Enhver,  der  bar  en 
Kaarde  ved  Siden,  greb  enhver  Leilighed  til  at  vise  sit  Mod 
og  sin  Færdighed,  og  et  Ord,  et  Blik  eller  en  Mine,  der 
indeholdt  det  allermindste  Fornærmelige,  havde  strax  en  Duel 
paa  Liv  og  Dt^d  tilfølge.  Uagtet  der  udstedtes  strenge  For- 
bud imod  Dueller,  nyttede  det  dog  Intet,  og  i  Frankrige  kunde 
Richelieu,  tiltrods  for  sin  Vælde,  ikke  forhindre  at  de  hyp- 
pigt fandt  Sted.  I  Keiserdømmets  Dage  trivedes  Duellerne 
mere  end  nogensinde,  og  Nedenstaaende,  der  er  et  Uddrag 
af  »La  vie  militaire  sous  Tempire«  af  E.  Blaze,  giver  nogle 
Exempler  hei-paa. 

»I  aUe  Regimenter  var  der  en  Mand,  for  hvem  Solda- 
terne nærede  en  ligesaa  stor  Agtelse  som  for  deres  Oberst, 
og  denne  Mand  var  Fægtemesteren.  Ved  min  Ankomst  til 
Regimentet  anmodede  jeg  denne,  Hr.  Malta,  om  at  give  mig  Un- 
derviisning  i  Fægtekunsten,  da  min  Færdighed  i  saa  Henseende 
var  tenmielig  ringe,  og  han  lærte  mig  da  ogsaa,  hvorledes 
man  skulde  bære  sig  ad  med  at  dræbe  sin  Modstander  uden 
selv  at  blive  dræbt.  Han  hyldede  den  af  en  berømt  Fægte- 
mester, Jourdairs,  opstillet  Læresætning:  »Hele  Hemmelig- 
heden ved  Fægtekunsten  bestaaer  kun  i  to  Ting,  nemlig:  at 
give,  men  aldrig  at  modtage  Noget.    For  aldrig  at  modtage 

Noget,  er  det  nødvendigt  at  holde  Modstanderens  Klinge 
borte  fra  sit  Legeme,  og  dette  beroer  kun  paa  en  lille  Drei- 
ning  med  Haaiidleddet  enten  udad  eller  indad.« 

Hr.  Malta  var  en  stor  Original.  De  Ting,  som  han 
satte  en  Ære  i  og  roste  sig  af,  vilde  en  hæderlig  Mand 
rødme  ved  at  tilstaae.  Han  havde  yppet  Strid  med  sin  Tids 
berømteste  Fægtemestre  og  diu^bt  dem  i  Hobetal.  Vel  troer 
jeg,  at  han  overdrev,  naar  han  angav  Tallet  paa  dem,  som 
han  havde  sendt  til  den  anden  Verden,  men  jeg  kan  for- 
sikki-e,  at,  naar  Talen  var  om  en  eller  anden  berømt  Slags- 
broder, var  det  hans  høieste  Ønske  at  komme  til  at  maale 
sin  Klinge  med  hans.  Jeg  viste  megen  Iver  og  Lyst  ved 
Underviisningen,  og  han  lod  til  at  være  tilfreds  med  mine 
Fremskridt.  »Hr.  Lieutenant,«  sagde  han  en  Dag  til  mig, 
»dersom  De  bliver  saadan  ved,  saa  skal  jeg  om  to  Maaneder 
lære  Dem  Ceremoniellet.«  Derved  forstod  han  den  Hilsen 
med  Vaabnene  og  alle  de  Høfiighedsformer,  som  i  Reglen 
gaae  forud  for  Duellen.  Da  jeg  omsider  var  kommen  saa 
vidt,  at  han  meente  at  kunne  forsvare  at  lade  mig  blive  be- 
kjendt  med  Ceremoniellet,  opfordrede  han  mig  stadigt  til  at 
spile  Øinene  op,  naar  jeg  hilste.  »Hr.  Lieutenant,  aabn 
Deres  Øine  .  .  .  mere  endnu  .  .  .  lidt  endnu.  .  .  .  Naar  De 
hilser,  maa  De  gjøre  Øinene  saa  store  som  Uhrglas,  det 
gjør  altid  et  godt  Indtryk.«  Naar  man  vilde  ærgre  ham, 
behøvede  man  blot  at  rose  en  eller  anden  Fægtemester  ved 
en  anden  AfdeKng;  Hr.  Malta  trak  da  paa  Skuldrene  til 
Tegn  paa  Foragt  og  endte  i  Eeglen  med  at  sige :  »Ingen  at 
disse  Fyre  er  værdig  til  at  feie  min  Fægtesal.« 

Han  havde  flere  Underlærere  til  sin  Assistance,  og 
iblandt  disse  indtog  Tambour  Dupré  en  meget  frenaragende 
Plads.  Det  var  hans  Medhjælper,  Efterfølger  og  den  præ- 
sumptive Arving  til  hans  store  Navnkundighed.  I  Værts- 
husene tvang  Dupré  den  Første  den  Bedste  til  at  tractere 
med  Drikkevarer,  og  naar  han  traf  paa  en  Gjeistridig,  op- 
fordrede han  ham  til  at  gaae  lidt  udenfor  »for,«  som  han  be- 

hagede  at  udtrykke  sig:  »at  forfriske  sig  med  Kaardestød 
eller  Sabelhug.«  Han  var  en  Duellant  i  Ordets  rette  Be- 
tydning. En  Fægtemester  (maitre  d'armes)  var  i  de  fleste 
Tilfælde  tillige  Duellant,  hvorimod  det  Omvendte  ingenlunde 
behøvede  at  være  Tilfældet. 

—  See,  derhenne  sidder  en  Kyrasseer  og  drikker  ganske 
alene,  sagde  Dupré  engang  til  sin  Kammerat  d'Etoile,  da 
de  sade  inde  paa  et  Værtshuus;  jeg  kunde  have  Lyst  til  at 
gjøre  det  af  med  ham. 

—  Vær  forsigtig,  min  Ven!  Dersom  han  falder  oven- 
paa  Dig,  kan  han  knuse  Dig  med  sit  svære  Legeme. 

—  Jeg  skal  nok  med  min  Klinge  sørge  for,  at  han  fal- 
der paa  Kyggen. 

Dupré  gaaer  hen  til  Cavalleristen,  tager  hans  Glas  og 
stikker  det  ud  i  eet  Drag.  Det  maa  her  bemærkes,  at  en 
Infanterist  greb  enhver  Leilighed  til  at  yppe  Klammeri  med 
en  Cavallerist,  da  han  betragtede  en  Saadan  som  sin  svorne 
Fjende.  At  dræbe  en  Kyrasseer  ansaaes  navnlig  for  en 
meget  prisværdig  Handling,  og  jo  større  Kyrasseren  var, 
jo  større  var  Æren. 

—  Du  tager  vist  feil.  Kammerat! 

—  Det  er  nok  snarere  Dig,  der  ikke  seer  rigtig  klart! 

—  Du  forvexler  vist  mig  med  en  Anden  ? 

—  Ingenlunde  min  Ven! 

—  Det  er  altsaa  Din  Hensigt  at  yppe  Klammeri? 

—  Truffet!    Nu  begynder  Du  at  komme  efter  det! 

—  Hvis  jeg  nu  arresterede  Dig  ved  at  sætte  Dig  ned 
i  min  ene  Støvle? 

—  Pas  paa,  at  Du  ikke  er  død,  førend  jeg  kommer 
derned ! 

—  For  Pokker! 

—  Saa  sagte,  min  Ven,  gjør  ikke  saadan  Allarm; 
Franskmænd  pleie  at  tage  den  Slags  Sager  paa  en  anden 
Maade.  Kom  udenfor  og  viis  mig  Din  Stovle  og  lad  mig 
see,  om  jeg  kan  faae  Plads  i  den. 

Fem  Minutter  efter  udstødte  deu  kæmpestore  Kyrasseer 
sit  sidste  Suk. 

Dupré  fandt  dog  engang  sin  Mester.  En  ung  Soldat, 
som  han  havde  udfordret,  rendte  ham  sin  Kaarde  igjennem 
Livet.  Da  vi  erfarede  denne  Nyhed,  blev  der  almindelig 
Glæde,  og  Alle  sagde,  at  det  havde  den  Slyngel  længe  for- 
tjent. Overlægen  ved  Eegimentet  begav  sig  imidlertid  hen 
til  den  Saarede  for  at  see,  om  der  var  Noget  for  ham  at 
gjøre.  Han  saae  nu,  at  Dupré  havde  faaet  et  Stød  i  Brystet, 
og  at  Kaardeklingen  var  gaaet  ud  igjennem  Eyggen.  Det 
var  ikke  muligt  at  trække  Staalet  ud  af  Saaret,  da  Kaarde- 
spidsen  havde  bøiet  sig  under  Legemets  Vægt,  da  han  faldt. 
Man  lod  nu  hente  en  Smed,  som  rettede  Klingen,  og  Doc- 
toren  gav  sig  da  ifærd  med  at  trække  den  ud.  Operationen 
varede  længe  og  maa  have  været  yderst  smertefuld,  hvilket 
dog  ikke  forhindrede  Dupré  i  at  være  i  godt  Humeur;  han 
fortrak  ikke  en  Mine  i  sit  Ansigt,  men  opfordrede  endog 
Lægen  til  ikke  at  tage  noget  Hensyn  til  ham,  men  blot 
at  gjore  Pinen  kort.  Omsider  lykkedes  det  at  faae  Klingen 
trukken  ud,  og  han  blev  forbundet.  Dupré  laa  nu  paa  La- 
zarethet  i  to  Maaneder,  blev  helbredet  og  var,  da  han  gik 
ud  derfra,  om  muligt  en  endnu  større  Slyngel  end  for.  Af 
den  Slags  Folk  som  Dupré  gaves  der  Mange. 

Man  maa  imidlertid  ikke  troe,  at  disse  Slagsbrødre  ud- 
viste deu  samme  Kamplyst,  naar  de  skulde  i  Fægtning.  Den 
Mand,  som,  stolende  paa  sin  Overmagt,  ypper  Strid  med  en 
Svagere,  maa  nødvendigviis  væ^re  en  feig  Karl  ligeoverfor 
Faren,  og  det  viste  sig  da  ogsaa  her.  De  vidste  altid  at 
finde  et  eller  andet  Paaskud  til  at  være  bagved  paa  Slag- 
dagene, og  man  saae  dem  i  Keglen  ikke  før  Dagen  efter, 
da  de  atter  dukkede  op  uden  at  vise  Spor  af  Undseelse 
over  deres  krysteragtige  Adfærd.  Enhver  anden  Soldat  vilde 
i  lignende  Tilfælde  være  bleven  gjennembanket  og  haanet 
af  sine  Kammerater,  hvorimod   Ingen  vovede    at  gjøre  det 

imod  en  Duellant,  da  man  forud  vidste,  at  han  vilde  forsvare 
sin  Opførsel  med  Kaarden. 

Trommeslageren  var  i  Reglen  meget  duelig  i  Fægt- 
ning og  Hugning  og  blev  som  Følge  deraf  anseet  som  An- 
denlærer paa  Fægtesalen.  Han  var  nemlig  kun  bevæbnet 
med  en  Sabel,  og  da  han  anvendte  hele  sin  Fritid  til  at 
øve  sig  i  Brugen  af  denne  og  Fleuretten,  opnaaede  han  en 
langt  større  Færdighed  deri  end  de  andre  Soldater,  og  enhver 
Leilighed  til  at  give  Beviser  paa  sin  Duelighed  greb  han 
med  Begjærlighed.  Naar  han  viste  sig,  førte  han  altid  to 
Fleuretter  med  sig,  der  vare  forsynede  med  Korktolde  paa 
Enderne  for  at  beskytte  disse  imod  Rust.  Naar  man  tæn- 
ker sig  en  ægte  Parisergadedreng  i  Uniform,  har  man  et 
temmelig  tydeligt  Billede  af  en  Trommeslager  paa  den  Tid. 

Jeg  har  seet  Fægtemestre  slaaes  for  Alvor  uden  at 
være  vrede  paa  hinanden  og  uden  at  have  Spor  af  Grund 
til  at  duellere;  de  sloges  kun  for  at  prove  hinandens  Due- 
lighed. Det  endte  da  i  Reglen  med,  at  den  Ene  blev  dræbt, 
og  den  Overlevende  glædede  sig  over  denne  nye  Tilvæxt  i 
Tallet  paa  dem,  som  vare  faldne  for  hans  Haand.  Jeg  har 
engang  seet  To,  der  øvede  sig  med  Fleuretten,  komme  i  Di- 
sput om  Anvendeligheden  af  et  eller  andet  Stød;  efter  fælles 
Overeenskomst  ombyttede  de  Fleuretterne  med  Kaarder,  og 
nu  var  det  Alvor.  En  Hob  Mennesker  var  tilstede  og  lod 
dem  ganske  uforstyiTet  slaaes  uden  at  gjøre  det  allerrin- 
geste Forsøg  paa  at  forhindre  dette  Optrin.  »Nu  vil  Du 
vist  ikke  længere  negte,  at  det  Stød  er  anvendeligt!«  sagde 
Seirherren,  idet  han  stødte  sin  Modstander  Kaarden  i  Brystet. 
Det  vilde  i  Sandhed  være  unyttigt  at  ville  negte  at  gjøre 
en  saadan  Indrømmelse,  naar  Modparten  fører  saa  gyldige 
Beviser. 

Man  havde  tilladt  Hr.  Maltas  Søn  at  indtra^de  i  Regi- 
mentsmusiken  i  Egenskab  af  »Triangel«,  en  stor  Gunst, 
hvortil  denne  brave  Yngling  viste  sig  lidet  værdig.  Han 
drillede   de  ældre  Spillemænd  og   spillede    dem   allehaande 

Puds,  Og  naar  de  foreholdt  ham  det  Upassende  i  hans  Ad- 
færd, tilbød  han  dem  strax  Opreisning  med  Kaarden.  Jeg 
klagede  engang  over  ham  til  Faderen  og  opfordrede  ham  til 
at  vaage  over  Sønnen.  »Hr.  Lieutenant,«  sagde  han,  »jeg 
indrømmer,  at  han  er  en  lille  Slyngel.  Men  veed  De,  hvor- 
for man  har  saa  megen  Kespect  for  ham?  Det  er,  fordi  han 
bærer  mit  Navn.  Han  har  saa  gode  Anlæg  til  Vaabenbrug, 
at  jeg  ikke  tør  lære  ham  Mere,  thi  jeg  er  vis  paa,  at  han, 
hvis  jeg  gjorde  ham  bekjendt  med  nogle  Finter  og  Stød, 
som  jeg  alene  l<j ender,  ikke  vilde  tage  i  Betænkning  at  ud- 
fordre mig,  hans  egen  Fader.  Saalænge  jeg  beholder  disse 
Hemmeligheder  for  mig  selv,  kan  jeg  holde  ham  i  Kespect. 
Jeg  har  forresten  anvendt  megen  Omhu  paa  hans  Opdra- 
gelse, og  naar  han  ikke  arter  sig  bedre,  er  Skylden  ikke  min. 
Da  jeg  en  Dag  spadserede  paa  Stettinerbroen,  mødte 
jeg  en  Fyr,  der  var  Andenlærer  i  Fægteskolen,  Sapeur,  Druk- 
kenbolt og  en  stor  Slyngel.  Han  havde  som  sædvanlig  druk- 
ket for  Meget   og  dinglede  fra  den  ene  Side  til  den  anden. 

—  Hvorledes!  sagde  han,  idet  han  trak  i  sit  lange 
Skjæg,  der  er  ikke  en  Eneste  i  hele  Garnisonen,  som  vil 
gjøre  mig  den  Tjeneste  at  slaaes  med  mig?  Det  gaaer 
tilbage!  I  forrige  Tider  kunde  jeg  faae  Ti  for  Een  dertil, 
men  I  ere  nogle  Pavesoldater.  Hvis  jeg  var  i  Keiserens 
Sted,  saa  puttede  jeg  Eder  Allesammen  i  en  Kanon  for  at 
hjælpe  lidt  paa  Eders  Opdragelse. 

—  Hvad  er  der  i  Veien  med  Dig,  min  Ven?  sagde  en 
af  hans  Kammerater,  der  sad  for  Enden  af  en  Bro  og  fiskede. 

—  Hvad  der  er  i  Veien!  Du  spørger,  hvad  der  er  i 
Veien?  Det  skal  jeg  saamænd  sige  Dig:  Jeg  har  nu  i  to 
Timer  ledt  efter  et  Menneske,  som  jeg  kunde  faae  til  at 
gaae  lidt  afsides  med  et  Par  Kaarder,  men  jeg  har  ikke  fun- 
det en  Eneste,  der  er  villig  dertil. 

—  Dersom  Du   saa  gjerne  vil  have   det,  saa  skal  jeg 

bevise  Dig  den  Tjeneste. 

12* 

—  Du  er  min  Ven?  Jeg  vidste  jo  nok,  at  jeg  kunde 
stole  paa  Dig.  Lad  mig  omfavne  Dig,  Du  er  en  Fransk- 
mand. 

—  Vent  blot  et  Øieblik  medens  jeg  ruller  min  Snøre 
sammen,  saa  skal  jeg  strax  være  hos  Dig. 

—  Det  kan  man  kalde  en  flink  Fyr.  Det  er  en  Gre- 
nadeer,  som  han  bor  være !  —  Vi  gaae  ned  i  den  lille  Skov 
histnede,  der  kunne  vi  slaaes  uden  at  generes  af  Forbigaaende. 
Din  Sabel  er  vel  dygtig  skarp? 

—  Ja,  vær  Du  kun  rolig. 

—  Det  glæder  mig,  thi  min  er  saa  skarp,  at  jeg  kan 
barbere  mig  med  den. 

—  Det  er,  som  det  bør  være.   Lad  os  nu  komme  afsted. 
Jeg  troede  naturligviis,  at  det  var  Spøg,  og  at  Fiskeren, 

der  var  saa  koldblodig  under  hele  Samtalen,  kun  lod,  som 
om  han  gik  ind  paa  den  Andens  Forslag  for  at  have  ham 
til  at  følge  med  hjem,  men  ingenlunde !  Om  Aftenen  erfa- 
rede jeg,  at  de  to  Fyre  havde  duelleret  for  Alvor  og  saaret 
hinanden,  hvorefter  de  Arm  i  Arm  vare  vandrede  hjem 
sammen  til  Casernen  under  de  hoitideligste  Venskabs- 
forsikkringer. 

De  ærede  Læsere  betvivle  maaskee  Sandheden  af  Meget 
af  det,  som  her  er  fortalt,  men  dersom  åe  havde  havt  Lei- 
lighed  til  som  jeg  at  studere  Livet  paa  Casernen  og  paa 
Vagten,  vilde  de  have  kunnet  opleve  mange  lignende  Exempler. 

Imellem  Officererne  vare  Duellerne  iøvrigt  ligesaa  al- 
mindelige som  i  de  lavere  Classer.  Jeg  har  kjendt  Offi- 
cerer, hos  hvem  Lysten  til  at  duellere  var  bleven  en  fuld- 
stændig Mani,  og  som  troede,  at  de  i  det  Mindste  en  Gang 
om  Maaneden  maatte  have  en  Æressag.  Om  de  end  ikke 
vare  active  Deeltagere,  saa  vUde  de  dog  være  Vidner,  og  de 
betragtede  det  som  en  Fornærmelse,  naar  en  Duel  havde 
fundet  Sted,  uden  at  de  vare  anmodede  om  at  være  Dom- 
mere. Som  en  Følge  af,  at  de  tilbragte  deres  meste  Tid 
med  at  øve  sig  paa  Fægtesalen,   følte  de  undertiden  Trang 

til  at  slaaes  for  Alvor  for  at  have  noget  Udbytte  af  deres 
deri  erhvervede  Færdighed.  Undertiden  hændtes  det  rigtig- 
nok, at  Fægtemestre,  der  kj  endte  alle  mulige  Fif  og  Kneb 
ved  Vaabnenes  Brug,  maatte  falde  for  en  Modstander,  der  i 
Erfaring  ikke  kunde  maale  sig  med  dem. 

Der  gaves  ogsaa  Generaler,  der  betragtede  det  som  en 
behagelig  Tidsfordiiv  at  dræbe  et  Menneske  i  en  Duel,  og 
Følelsen  af  at  have  dræbt  en  Modstander  satte  ingenlunde 
deres  Sind  mere  i  Bevægelse,  end  om  de  havde  skudt  en 
Agerhøne.  En  General  slog  engang  paa  Pistolen  for  en 
ung  Advocat.  »Min  Herre,«  sagde  Generalen,  »De  er  den 
Fornærmede  og  har  Ret  til  at  skyde  først,  men  jeg  raader 
Dem  til  at  tage  godt  Sigte,  thi  hvis  De  skyder  forbi,  er 
De  dødsens.«  —  Den  unge  Mand  skjød.  —  »Deres  Kugle 
sidder  i  et  af  Træerne,  min  vil  ranmae  Dem  paa  den  tredie 
Knap  i  deres  Frakke  og  gaae  lige  ind  i  Hjertet,  saa  jeg 
indestaaer  Dem  for,  at  De  ikke  vil  komme  til  at  lide  meget.« 
For  yderligere  at  pine  sit  Offer  sigtede  Generalen  længe 
paa  sin  Modstander.  »Det  maa  være  ærgerligt  for  Dem,  at 
døe,  naar  De  er  tredive  Aar  gammel,  har  gode  Udsigter,  er 
forlovet  med  en  smuk  Pige  ...  og  jeg  kan  saa  godt  for- 
staae,  at  De  heUere  vilde  leve  lidt  endnu.  Belav  Dem  nu 
imidlertid  paa  at  gaae  over  i  den  anden  Verden.«  Han  fy- 
rede, og  den  unge  Jurist  styrtede  død  til  Jorden. 

Ved  en  Frokost  hos  en  General,  hvor  en  Deel  Officerer 
vare  samlede,  kom  man  under  Maaltidet  til  at  tale  om  Pi- 
stolskydning og  Dueller,  og  Alle  roste  sig  af  deres  store 
Færdighed  i  denne  Retning.  Generalen  opdagede,  idet  han 
saae  ud  af  Vinduet,  en  Grenadeer,  der  gik  forbi  med  en 
lille  Pibe  i  Munden,  og  vinkede  til  ham,  at  han  skulde 
komme  ind.  Soldaten  traadte  ind,  rettede  sig  og  skjulte 
Piben  i  den  ene  Haand.  »Bliv  kun  ved  at  ryge  af  Din 
Næsevarmer,«  sagde  Generalen;  »stil  Dig  derhen  og  vend 
Siden   til,    men   rør   Dig  ikke  af  Pletten.«      Generalen  tog 

derpaa  en  Pistol,  skjed  og  knuste  Hovedet  paa  Grenaderens 
Pibe. 

—  Der  har  Du  en  Louisdor  i  Drikkepenge.  Mine  Her- 
rer, det  kalder  jeg  at  skyde  med  en  Pistol! 

—  Tak,  Hr.  General,  svarede  den  forbausede  Grena- 
deer;  en  anden  Gang  skal  jeg  nok  vogte  mig  for  at  gaae 
forbi  Deres  Qvarteer  med  Pibe  i  Munden. 

En  mærkværdig  Duel  paa  Pistoler  fandt  engang  Sted 
imellem  to  Officerer,  hvoraf  den  Ene  var  meget  lille  og 
spinkel  og  den  Anden  en  complet  Kæmpe.  Da  man  var 
kommen  til  det  Sted,  der  var  fastsat  for  Duellen,  stillede 
Kæmpen  sig  op  ad  en  Muur  og  anmodede  sin  Secundant 
om  med  Kridt  at  aftegne  et  Omrids  af  hans  Figur  paa 
Muren.  Da  dette  var  gjort,  sagde  han  til  sin  Modstander: 
»De  vil  slaaes  med  mig,  men  De  maa  indrømme  mig,  at  De 
har  Fordelen  paa  Deres  Side;  jeg  er  meget  større  og  svæ- 
rere end  De,  og  mit  Legeme  frembyder  som  Følge  deraf  en 
dobbelt  saa  stor  Overflade  som  Deres.  For  at  gjore  Partiet 
lige,  maa  de  stille  Dem  indenfor  det  paa  Muren  tagne  Om- 
rids af  min  Figm\  og  de  maa  give  mig  Deres  Æresord  paa. 
at  De,  hvis  min  Kugle  rammer  indenfor  Tegningen,  uden 
dog  at  ramme  Dem,  vil  lade,  som  om  De  var  saaret  og 
lade  Dem  bære  bort  paa  en  Bærebor  og  ligge  tilsengs  i 
to  Maaneder.  Den  Anden  fandt  Forslaget  billigt  og  gav  sit 
Samtykke. 

Duellen  fandt  Sted  og  endte  med,  at  Kæmpen  slap 
uskadt,  men  satte  sin  Kugle  lige  over  Hovedet  paa  den  An- 
den, saaledes  at  den  utvivlsomt  vilde  have  ramt  en  Mand 
af  Kæmpens  Størrelse  lige  i  Brystet.  Sit  Løfte  tro  lod  den 
Lille  sig  bære  bort  og  holdt  Sengen  i  to  Maaneder. 

I  de  Dage,  som  gik  forud  for  Slaget  ved  Vagram,  var 
Armeen  ivrigt  beskjæftiget  med  at  arbeide  paa  Befæstningen 
af  Øen  Loban.  En  ung  Ingenieurofficeer,  der  ledede  Arbei- 
derne,  fandt,  at  Grenadererne  udhvilede  sig  mere,  end  de  ar- 
beidede,  og  irettesatte  dem  derfor.     Disse  bleve  i  høi  Grad 

fornærmede  og  klagede   til  deres  Capitain  over  den  Maade, 
hvorpaa  de  vare  blevne  behandlede  af  Hr.  Probléme.*) 

Capitainen  blev  rasende  over,  at  en  Ingenieurofficeer 
havde  vovet  at  behandle  G-renaderer  paa  en  saa  ugalant 
Maade,  og  ilede  hen  til  Ingenieurlieutenanten  for  at  kræve 
ham  til  Regnskab. 

—  Min  Herre,  De  har  tilladt  Dem  at  sige  til  mine 
Grenaderer  .... 

—  At  De  ikke  arbeidede,  som  de  skulde.  Ja,  min 
Herre,  det  har  jeg  sagt,  og  det  var  Tilfældet. 

—  Jeg  skal  lære  Dem,  Grønskolling,  at  moderere  Deres 
Udtryk,  naar  De  taler  til  mine  Folk. 

—  De  vover  at  kalde  mig  en  Grønskolling. 

—  Ja,  De  er  en  Grønskolling,  og  det  skal  jeg  vise  Dem, 
om  De  ønsker  det. 

—  De  troer  maaskee,  Hr.  Capitain,  at  De  kan  imponere 
mig  med  et  Par  store  Knebelsbarter?  De  bilder  Dem  vist 
ind,  at  man  bliver  bange  for  Dem,  fordi  De  ikke  har  barbe- 
ret Dem  i  fjorten  Dage?  De  kan  jo  godt  indsee,  at,  dersom 
jeg  vilde,  saa  kunde  jeg  ogsaa  lade  være  at  rage  mig. 

—  Træk  fra  Læderet!  Naar  jeg  har  jaget  min  Klinge 
igjennem  Deres  lærde  Legeme,  saa  haaber  jeg  nok,  at  De 
ikke  siger  flere  Vittigheder  i  denne  Verden. 

—  Jeg  er  meget  villig  til  at  trække  blank,  men  jeg 
vil  dog  først  tillade  mig  at  gjøre  den  Bemærkning,  om  det 
ikke  var  bedre  at  vente  til  imorgen,  thi  i  dette  Øieblik  er 
Partiet  ikke  lige,  eftersom  jeg  er  fuldstændig  rolig,  medens 
De  er  i  en  meget  ophidset  Tilstand. 


*)  Ofticererne  stode  i  Reglen  paa  et  temmelig  lavt  Dannelsestrin, 
naar  undtages  Ingenieurofficererne;  derfor  vare  disse  temmelig 
ilde  seete  af  de  andre  Officerer,  der  altid,  naar  de  omtalte 
dem,  betegnede  dem  ved  et  eller  andet  Øgenavn,  der  havde 
Hentydning  til  deres  store  Lærdom.  ■ 

O.  A. 

—  Imorgen  har  Du  været  død  i  fire  og  tyve  Timer,  og 
mine  Grenaderer  have  begravet  Dig  under  Dine  egne  Fæst- 
ningsværker. 

—  Ja,  naar  De  endelig  vil,  saa  er  jeg  parat. 
Grenadererne  grebe  med  Glæde  Leiligheden  til  atter  at 

lade  Arbeidet  hvile  og  sloge  en  Kreds  om  de  Kæmpende 
for  at  være  Vidner  til,  at  Ingenieurlieutenanten  blev  tugtet. 
Det  første  Udfald,  som  Capitainen  gjorde,  parerede  In- 
genieurofficeren,  men  idet  han  tog  Paraden,  faldt  Klingen 
ned  paa  Capitainens  Haand  og  saarede  ham. 

—  De  er  saaret,  min  Herre,  sagde  Ingenieurofficeren, 
og  hvis  De  ønsker  det,  kunne  vi  jo  holde  op. 

—  Elendige  Karl !  Veed  De  ikke,  at  et  Hug  over 
Haanden  er  forbudt  i  Duellerne.*) 

—  Min  Herre,  jeg  kj ender  aldeles  ikke  disse  Love ;  det 
er  første  Gang,  jeg  slaaes;  jeg  hugger,  hvor  jeg  kan,  og 
vil  raade  Dem  til  at  gjøre  det  Samme. 

—  Gjem  Deres  Kaad  til  en  Anden!  Jeg  skal  strax 
vise  Dem,  hvorledes  man  paa  lovlig  Maade  gjør  det  af  med 
en  saadan  Karl. 

—  Min  Herre !  De  er  saaret.  Partiet  er  ulige,  lad  os 
i  det  Mindste  opsætte  det. 

—  Dæk  Dem,  eller  jeg  hugger  Dem  ned,  som  De  staaerl 

—  Nu  vel! 

Duellen  fortsattes  og  endte  med,  at  Capitainen  fik  et 
Saar,  hvis  Lovlighed  han  ikke  kunde  bestride,  da  det  tvang 
ham  til,  under  de  heftigste  Eder  og  Forbandelser  over  Hr. 
Probléme,  at  lade  sig  bære  bort  fra  Kamppladsen. 

Man  maa  imidlertid  ingenlunde  troe,  at  det  var  Keg- 
len, at  den  Skyldige  blev  den  Beseirede  i  en  Duel,  hvilket 
Følgende  giver  et  Exempel  paa. 


*)  Et  Hug  over  Haanden  (un  coup  de  manchette)  var  strengt  for- 
budt i  Duellerne,  og  det  derved  bibragte  Saar  blev  ikke  reg- 
net for  Noget,  men  betragtedes  som  et  Skrædderhug. 

En  Capitain  havde  netop  hævet  femten  Hundrede  Francs 
hos  Intendanten  og  var  paa  Veien  hjem,  da  han  mødte  sin 
Lieutenant,  der  erindrede  ham  om,  at  han  om  fem  Minutter 
skulde  møde  ved  Vagtparaden.  Capitainen  giver  Lieutenan- 
ten  Pengene  med  de  Ord:  »Da  De  nu  gaaer  hjem  og  gaaer 
forbi  min  Bopæl,  saa  kunde  De  gjore  mig  den  Tjeneste  at 
gaae  op  til  min  Kone  og  levere  hende  disse  Penge.« 

Lieutenanten  begav  sig  hen  til  Fruen  og  lagde,  da  han 
kom  ind  i  Stuen,  Pengene  paa  Bordet.  Damen  var 
meget  smuk,  og  Lieutenanten  tog  deraf  Anledning  til  at  ud- 
folde hele  sin  Elskværdighed,  og  det  endte  omsider  med,  at 
han  kastede  sig  for  hendes  Fødder  og  bønfaldt  om  Tilladelse 
til  at  kysse  hende.  Han  vilde  give  sit  Liv  for  den  Lykke, 
ja,  hvad  mere  var,  han  vilde  give  hende  de  femten  Hundrede 
Francs,  som  laae  paa  Bordet,  og  som  —  fortalte  han  — 
vare  nogle  Penge,  der  tilhørte  ham. 

De  fleste  Damer  vilde  have  fundet  dette  Tilbud  meget 
uforskammet,  men  denne  tænkte  anderledes.  Hendes  Mand 
gav  hende  nemlig  meget  faa  Penge  til  hendes  Paaklædning, 
og  hun  havde  derfor  ofte  den  Krænkelse,  at  hun  tiltrods  for 
sin  Skjønhed  var  den  Tarveligste  i  Selskaberne.  Hun  saae 
her  en  Udvei  til  at  forskaffe  sig  det  Forønskede,  i  Eetning 
af  Kjoler,  Shavler,  Hatte  o.  s.  v.  Hun  betænkte  sig,  og 
Lieutenanten  forstod  at  benytte  Øieblikket;  hun  var  svag 
nok  til  at  give  efter. 

Tilfældet  vilde,  at  Capitainen  den  følgende  Dag,  lige  som 
han  var  afløst,  traf  sammen  med  sin  Lieutenant :  i  en 
Samtale  om  Tjenestesager  faldt  der  nogle  haarde  Ord  imel- 
lem dem,  og  det  endte  med,  at  Capitainen  dicterede  Lieute- 
nanten otte  Dages  Arrest.  Da  Capitainen  kom  hjem  til  sin 
Kone,  var  han  i  en  opbragt  Sindsstemning. 

—  Hvad  er  der  i  Yeien  med  Dig,  min  VenV  spurgte 
Konen. 

—  Den  Slubbert,  jeg  skal  lære  ham  noget  Andet. 

—  Hvem? 

—  Min  Lieutenant!     Jeg  har  ladet  ham  arrestere. 

—  Hvorfor  har  Du  dog  gjort  det? 

—  Det  kan  Du  altid  faae  at  vide!  -  Hvor  ere  de 
femten  Hundrede  Francs? 

—  Hvad!  udbrød  den  overraskede  Kone. 

—  Har  han  maaskee  ikke  givet  Dig  femten  Hundrede 
Erancs  ? 

—  Hvad  mener  Du  med  det? 

—  Har  han  givet  Dig  dem,  eller  har  han  ikke  —  Ja 
eller  Nei?,  udbrød  den  rasende  Capitain. 

—  Der  har  Du  dem,  sagde  Konen  og  faldt  for  sin 
Mands  Fødder.  Tilgiv  mig,  han  benyttede  et  Øiebliks  Svag- 
hed —  ..  . 

—  Hvad  siger  Du? 

—  At  han  er  en  Skurk,  naar  han  har  fortalt  det  til 
Dig.  Konen  fortalte  nu  Alt  i  det  Haab  deiTed  at  erholde 
Tilgivelse,  og  havde  Capitainen  ikke  for  været  rasende,  saa  blev 
han  det  nu.    »Han  skal  døe  for  min  Haand!«  sagde  Konen. 

—  Lad  det  være  min  Sag,  jeg  skal  nok  afstraffe  ham, 
og  saa  tales  vi  ved  bagefter. 

Den  fornærmede  Ægtemand  iler  hen  til  sin  Kival.  En 
Duel  kommer  istand,  og  to  Minutter  efter  at  man  var  mødt 
paa  Pladsen  svømmede  Capitainen  i  sit  Blod. 

Naar  Duellerne  paa  den  ovennævnte  Maade  havde  taget 
Overhaand  i  Frankrig  paa  dette  Tidspunkt,  da  var  det  en 
naturlig  Følge  af,  at  der  ikke  fra  Kegjeringens  Side  var 
taget  tilstrækkelig  kraftige  Forholdsregler  derimod.  Ville 
vi  nemlig  betragte  Forholdene  i  et  Land,  hvor  man  paa  en 
energisk  Maade  har  sogt  at  forhindre  denne  Uskik,  f.  Ex.  i 
Kusland,  da  stiller  Sagen  sig  anderledes.  Naar  her  to  Per- 
soner kom  i  Strid,  var  enhver  Tilstedeværende  under  uhyre 
streng  Straf  forpligtet  til  at  anmelde  Sagen  for  Grouverneu- 
ren  i  Byen  eller  for  liegimentschefen.  Der  blev  da  sam- 
menkaldt en  Æresret,  hvor  de  stridende  Parter  mødte  og 
maatte  afgive  deres    Forklaringer.      Hvis  Sagen  var  uden 

alvorlig  Betydning,  dømte  Retten  de  to  Parter  i  Sagen  til,  at 
de  skulde  give  hinanden  Haanden  til  Forlig  og  give  deres 
Æresord  paa,  at  de  dermed  vilde  lade  Sagen  fare.  Hvis 
Retten  derimod  kom  til  det  Resultat,  at  der  var  tilfoiet  en 
af  Parterne  en  alvorlig  Fornærmelse,  da  lød  Dommen  paa,  at 
de  skulde  duellere.  Præces  i  Retten  udtalte  da  de  Ord: 
»Mine  Herrer,  imorgen  ved  Paraden  afgjøres  Sagen  med 
Vaabnene.«  Alle  i  Garnisonen  værende  Tropper  bleve  da 
samlede  og  formerede  en  Firkant,  indenfor  hvilken  de  to 
Modstandere  stillede  sig.  En  Herold  traadte  frem  og  sagde : 
»Mine  Herrer,  De  have  nu  Lov  til  at  slaaes,  men  kun  den 
Ene  maa  gaae  levende  herfra.«  Hvis  en  af  de  Kæmpende 
blev  saaret,  var  Sagen  ingenlunde  endt  dermed,  men  kun 
udsat;  naar  han  var  helbredet,  hed  det  atter:  »Imorgen 
ved  Paraden  afgjøres  Sagen  med  Vaabnene.«  Herolden 
gjentog  atter:  »Kun  den  Ene  maa  gaae  levende  herfra.« 
Saaledes  blev  man  ved,  indtil  en  af  de  stridende  Parter 
havde  opgivet  A  anden. 

Denne  Lov,  der  udstedtes  af  Catharine  H,  gjorde,  at 
Duelmanien  kjolnedes  betydeligt  i  Rusland,  thi  mangen  En, 
der  giver  sig  Mine  af  at  være  en  frygtelig  Slagsbroder,  fordi 
han  i  Stilhed  nærer  det  Haab  at  slippe  derfra  med  at  faae 
eller  give  en  lille  Rift,  betænker  sig  meget  paa  at  indlade 
sig  i  en  Kamp,  hvor  han  har  den  sikkre  Udsigt  enten  selv 
at  blive  dræbt  eller  at  dræbe  den  Anden. 

I  Frankrig  trodsede  man  derimod  de  af  Regjeringen 
udstedte  Forbud,  fordi  man  vidste,  at  der  fra  Regjeringens 
Side  aldrig  blev  taget  rigtig  alvorligt  fat  paa  Sagen,  selv 
om  en  stedfunden  Duel  undtagelsesvis  kom  til  Regjeringens 
Kundskab.  Naar  en  Duel  havde  fundet  Sted,  og  Deeltagerne 
deri  erfarede,  at  det  var  kommet  Regjeringen  for  Øre,  for- 
svandt de  over  Grændsen,  da  de  ellers  nok  kunde  risikere 
at  blive  anholdte.  Vedkommendes  Familie  ordnede  da  Sagen 
paa  høiere  Steder,  og  de  Bortrømte  vendte  atter  uantastede 
tilbage,  ja,  de  havde  yderligere  den  Tilfredsstillelse,  at  de  vare 


Igg  Duellerne  under  Keiserdømmet. 

Gjenstaud  for  Omtale   og  Beundring  blandt  Damerne  i  de 
høiere  Kredse. 

Efterhaanden  som  Tiden  er  skreden  frem  har  Culturen 
mere  og  mere  hævet  denne  Uskik ;  thi  en  Uskik  er  man  be- 
rettiget til  at  kalde  Duellerne,  naar  de  foretages  i  det  Om- 
fang og  af  saa  ubetydelige  Aarsager  som  ovenfor  beskrevet. 
I  vore  Dage  ere  Duellerne  blevne  en  Sjeldenhed,  og  man 
maa  haabe,  at  de  kun  maae  finde  Sted,  naar  Aarsagen  dertil 
er  saa  alvorlig,  at  de  stridende  Parter  mede  paa  Pladsen 
med  den  Overbeviisning :  »Kun  een  af  os  maa  gaae  levende 
herfra«  —  thi  saa  er  Duellen  berettiget. 

V.  Lemvigh. 

Uen  blodige  Krig,  der  i  fem  Aar  har  hærget  Paraguays  Bredder, 
er  nu  endt;  Greven  af  Eu^s  sidste  Seire  have  været  afgjø- 
rende.  Med  Hensyn  til  de  politiske  Resultater,  de  have 
skabt,  ville  upaatvivlelig  Erobrings-  og  Uafhæ*ngighedskri- 
gene  spille  en  større  Rolle  i  Amerikas  Historie  end  den, 
hvorom  her  vil  blive  Tale,  men  med  Hensyn  til  de  Offre, 
denne  Krig  har  kostet  de  deeltagende  Parter,  overgaaerden 
langt  alle  tidligere  Krige  i  Sydamerika.  Dersom  man  kan 
henholde  sig  til  de  Tal,  som  et  Blad  i  Buenos-Ayres  har 
opført,  og  som  efter  dets  Paastand  ere  fuldkommen  nøiag- 
tige,  har  Krigen  mellem  Paraguay  paa  den  ene  og  Brasilien, 
den  argentinske  Republik  og  Republiken  Uruguay  paa  den 
anden  Side  fra  dens  Begyndelse  i  1864  til  den  første  Sep- 
tember 1869  kostet  de  Allierede  et  Hundrede  og 
ni  og  firsindstyve  Tusinde  Mennesker  og  næsten  atten  Hun- 
drede Millioner  Francs.  Hvad  de  ulykkelige  Paraguiter  an- 
gaaer,  da  er  det,  endogsaa  blot  tilnærmelsesviis,  umuligt  at 
angive  deres  Tab;  man  veed  kun,  at  deres  Land  er  ødelagt 
for  en  lang  A årrække,  at  overalt,  hvor  de  allierede  Tropper 
trænge  frem,  træffe  de  kun  en  Befolkning,  der  er  udtæret 
af  Sygdom    og  Elendighed:    de    sørgelige  Levninger   af   et 


*)  Af  Xavier  Raymond.     Efter  Revne  des  deux  mondes. 


190  l^t)n  Lopez  o^  Lamlkrij^en  i  Paraf^day. 

Folk,  der  næsten  er  tilintetgjort,  og  som  kun  kan  leve 
ved  Seirherrens  Medlidenhed.  Nu  da  Dramaet  er  endt, 
ville  vi  give  en  sammentrængt  Skildring  deraf  og  der- 
til benytte  de  Oplysninger,  som  senest  ere  komne  for 
Dagen. 

I. 

Den  Mængde  Vidnesbyrd,  der  bestandig  fremkomme,  lade 
ikke  mere  nogen  Tvivl  tilbage  om,  at  Præsidenten  i  Para- 
guay har  været  Aarsag  til  den  ødelæggende  Krig.  Til  Trods 
for  sin  Benævnelse  repræsenterede  den  republikanske  Regering 
i  Paraguay  kun  den  rene  Despotisme.  I  det  ulykkelige 
Land  vare  Love  og  Institutioner  kun  tomme  Ord,  bereg- 
nede paa  at  skuffe  Fremmodes  Lettroenhed;  Overhovedets 
Villie  var  almægtig,  han  herskede  uindskrænket.  Han  raad- 
førte  sig  ikke  med  Nogen,  og  han  vakte  ligesaa  meget  sine 
Undersaatters  som  sine  Modstanderes  Forbauselse  ved  sin 
Beslutning  at  begynde  Krig. 

Den  nylig  faldne  Præsident  i  Republiken  Paraguay  var 
det  ældste  af  de  fem  Born,  som  Præsident,  Don  Carlos  Lo- 
pez, efterlod  sig.  Denne  havde  i  1840  efter  sin  Slægtning, 
den  berømte  Dr.  Francia,  arvet  Præ^sidentskabet  eller  rettere 
li]nevædden.  Plan  synes  ikke  i  høi  Grad  at  have  misbrugt 
sin  Almagt,  i  alt  Fald  ikke  overfor  den  Enkelte;  han  tog 
omtrent  saa  meget  Hensyn  til  Lidividet,  som  en  Despot  kan 
gjøre.  I  Forholdet  til  sine  Naboer  viste  han  Klogskab; 
det  lykkedes  ham  at  faae  Republiken  Pai-aguay  anerkjendt 
af  Brasilien  i  1846,  af  den  argentinske  Republik  i  1852  og 
næ^sten  umiddelbart  derefter  af  de  øvrige  Magter.  Nu  aab- 
nede  han  regelmæssige  Forbindelser  og  afsluttede  Tractater 
med  Udlandet,  og  i  1853  blev  Farten  paa  Sydamerikas  Floder 
aabnet  for  alle  Flag.  Det  var  en  vigtig  Begivenhed  i  den 
nye  Verdens  Politik,  og  maaskee  vilde  der  have  været  endnu 
Mere  at  sige  til  Fordeel  for  Lopez  L's  Regjering,  naar  han 

ikke  havde  havt  den  sørgelige  Idee  at  indrette  en  militair 
Tilstand ,  der  var  uforholdsmæssig  efter  Landets  Behov. 
Han  troede  maaskee  at  handle  klogt,  men  han  forte,  uden 
at  ane  det,  sin  Sen  ind  i  Fristelser,  der  maae  medregnes 
blandt  Aarsagerne  til  hans  Ødelæggelse. 

Denne  Son,  Marechal  Don  Francisco  Selano  Lopez  II, 
blev  født  1827.  Efter  hans  Portrait  at  dømnjo  var  det  en 
Mand  af  et  smukt  Ydre,  med  regelmæssige  Træk,  et  klogt, 
dog  ikke  aabent  Ansigt;  hans  sorte  Øine  straalede  i  liden- 
skabelige Øieblikke  med  en  levende  Glands,  men  vare  ellers, 
tilslørede  og  indgøde  ingenlunde  Tillid.  Hans  Væsen  var 
Mdt  af  Ynde  og  Værdighed ;  man  saae  strax,  at  det  var  en 
Mand,  der  ikke  havde  kjendt  til  Livets  smaae  Sorger,  og  som 
fra  sin  første  Ungdom  havde  været  vant  til  at  herske.  Naar 
han  vilde,  kunde  han  være  indsmigrende,  overtalende;  men 
som  oftest  var  han  kold,  tilbageholdende,  uigjennemtræn- 
gelig.  Skjøndt  han  havde  stærke  Lidenskaber,  forstod  han 
dog  at  beherske  dem,  som  det  anstaaer  en  »Hidalgo«,  et 
Overhoved  af  »sangre  azul«.  Tage  vi  Opdragelsen  i  den 
europæiske  Betydning  af  Ordet,  da  har  Marechal  Lopez's 
Opdragelse  været  meget  ufuldkommen.  De  stedlige  Forhold 
og  den  faderlige  Svaghed  førte  det  med  sig. 

Man  maa  imidlertid  ikke  glemme,  at  hans  Barndom 
henrandt  under  Dr.  Francias  Regjering,  en  Tid,  da  al  Op- 
lysning systematisk  blev  qvalt,  og  at  han,  næppe  atten  Aar 
gammel,  blev  udnævnt  til  Krigsminister  og  kom  til  at  dele 
Faderens  P^nevælde. 

Da  Brigadegeneral  Don  F.  S.  Lopez  (det  er  forst  senere, 
at  han  har  taget  Titel  af  Marechal)  havde  beklædt  denne 
Stilling  i  ti  Aar,  besluttede  hans  Fader  at  sende  ham  halv- 
andet Aar  til  P^uropa  med  det  Hverv  at  ratificere  de  Trac- 
tater,  Paraguay  havde  afsluttet  med  Italien,  Frankrig  og 
England  angaaende  fri  Skibsfart  for  alle  Flag  paa  Sydame- 
rikas store  Floder. 

Lopez  var  dengang   otte  og  tyve  Aar,    hans  Aand    og 

Charakteer    havde    fæstnet   sig  i  Sædvaner,    og    det    er    et 
Spørgsmaal,  om  denne  Reise,  der  ti  Aar  tidligere  og  under 
andre  Forhold  kunde  have  været  gavnlig  for  ham,  nu  ikke 
snarere  har  været  ham  skadelig.      Den  faldt  i  Aaret    1855 
under  Krimkrigen,    da  hele  Europa   gjenlod  af  Vaabenbrag, 
og    denne  Side    af  vor  Civilisation    tiltalte    den   unge  Rei- 
sendes Sind   meest,    thi  det  synes,   som  om  Studiet  af  mi- 
litaire    Spørgsmaal    var    hans    eneste    Beskjæftigelse    under 
hans  Ophold    i    Europa.       Han    blev    modtaget    med  Nys- 
gj enighed    og  Interesse    i    de  hoieste  Selskaber  og  frydede 
sig  uendeligt  over  den  Opsigt,    han  troede  at  vække,    lige- 
som den  glimrende  Stilling,    der   var    skabt  ham,    smigrede 
hans  Forfængelighed.      Skjøndt  han  var  meget  ung,    havde 
han   i   ti   Aar   havt    Generalsrang,    og     de,     man    forestil- 
lede ham  som  de  yngste  Generaler,  vare  alle  modne  Mænd. 
Han  var  befuldmægtiget  Minister,    accrediteret  som  saadan, 
og  mellem    de  Diplomater,    han    efter  Etiquetten    var  lige- 
stillet med,    traf  han  kun  Mænd,   der  vare  graanede  i  Tje- 
nesten og  skyldte  Arbeide  og  Erfaring  deres  Stilling.     Iste- 
detfor  at  disse  Contraster  skulde  have  bragt  ham  til  Efter- 
tanke   og   til  at  faae  Øie  for  Fødselens  og  Lykkens  Luner, 
betragtede  han  den  ydre  Glands,    der  omgav  ham,    som  en 
Hyldest  til  hans  egen  Dygtighed.     Han  lod  sig  fuldstændig 
henrive  af  Egeukjærligheden  og  alle  Slags  Forførelser,  saa  at 
hans  Fader,    Præsident  Don  Carlos  Lopez,  troede    at  burde 
kalde  ham  tilbage  til  Paraguay  for  at  udrive  ham    af  dette 
Babylon  og  Capua.    Han  førte  med  sig  ved  Afreisen  en  gift 
Dame,    der  rigtignok  var  skilt  fra  sin  Mand.      Hun   var  af 
Fødsel    en  L'lænderinde,    men  opdraget  i  Frankrig,    og  har 
senere,  under  det  antagne  Navn  Madame  Mary  Lynch,  spillet 
en  vigtig  Rolle  i  Paraguays  Anliggender.     Med  hende  havde 
Lopez  fem  levende  Børn  og  efter  Rygtet  desuden  med  andre 
Qvinder  endnu  flere,  som  han  imidlertid  ikke  anerkj endte. 

Mod  Madame  Lynch's  Børn  viste  han  sig   altid  meget 
kjærlig,    og   det  er  ikke  usandsynligt,    at  han  havde  ægtet 

deres  Moder,  dersom  hun  havde  været  fri,  eller  hvis  den  ka- 
tholske  Kirke  tilstedede  Skilsmisse.  Lopez  var  hende 
stedse  meget  hengiven;  hun  var  maaskee  den  Eneste,  der 
havde  nogen  Indflydelse  paa  ham,  og  senere  deelte  hun 
modigt  hans  Ulykke. 

Ved  sin  Tilbagekomst  til  Paraguay  betragtede  den 
unge  Lopez  paa  Grund  af  de  Erfaringer,  han  troede  at 
have  indhøstet  i  Europa,  sig  som  hoit  ophoiet  over  sine 
Omgivelser,  og,  opfyldt  af  farlige  Dromme,  kastede  han  sig 
med  Heftighed  ind  paa  den  Vei,  hans  Fader  uheldigviis 
havde  aabnet  ham.  Han  overtog  atter  Commandoen  over 
Hæren  og  Krigsstyreisen,  paaskyndede  Anlæget  af  Fæst- 
ninger, der  vare  foreslaaede  eller  paabegyndte,  hver- 
vede Fremmede  af  alle  Nationer  til  at  skabe  Støberier  og 
Fabriker  samt  forfærdige  Krigsmateriel  og  fordoblede  An- 
tallet af  Infanteri-,  Artilleri-  og  Cavalleri -Regimenterne. 
Saaledes  forlob  de  sex  Aar,  der  laae  imellem  hans  Tilbage- 
komst til  Amerika  og  hans  Faders  Død  1862.  Han  ud- 
viklede en  saadan  Virksomhed  og  Utrættelighed,  at  det  til- 
sidst   synes  at  have  vakt    nogen  Mistanke  hos  hans  Fader. 

I  dette  Land,  hvor  Jesuiterne  have  øvet  en  langvarig 
og  mægtig  Indflydelse,  kan  man  ikke  undre  sig  over,  at 
Spioneriet  var  blevet  en  mægtig  Kraft  i  den  indre  Politik, 
og  det  vilde  have  været  mærkeligt,  om  Arvingen  til  Magten, 
man  kunde  næsten  sige  Kronen,  ikke  havde  været  Gjen- 
stand  for  en  særlig  Opmærksomhed.  Den  gamle  Lopez 
stolede  ikke  ganske  paa  NogensomJielst ;  han  gjorde  paa 
alle  Tider  af  Dagen  og  Natten  sin  Søn  de  meest  uformo- 
dede Besøg,  han  tog  alle  mulige  Forholdsregler  for  ikke  at 
blive  røbet,  han  forbød  Adjutanterne  og  Tjenerne  at  melde 
sig  og  faldt  som  en  Bombe  ned  i  sin  Sons  Værelse;  han 
snappede  hans  Papirer  og  gjennemlob  dem  med  feberagtig 
Ivrighed,  som  om  han  ventede  at  komme  paa  Spor  efter  et  For- 
ræderi. Vi  maae  tilføie.  at  han  aldrig  fandt  noget  Com- 
promitterende,    og    at  selv  Marechal  Lopez's  ivrigste   Mod- 

standere    aldrig   have    vovet   at   beskylde  ham  for  at  have 
givet  sin  Fader  den  mindste  Grund  til  Mistanke. 

Da  Lopez  den  Anden  var  kommen  til  Magten,  an- 
vendte han  endnu  sex  Aar  til  at  ruste  sig,  og  da  han  ende- 
lig i  December  1864  troede  at  være  færdig,  begyndte  han 
at  handle.  Man  fortæller ,  at,  da  han  befalede  at  beslag- 
lægge den  brasilianske  Paquetbaad  »Marquez  de  01inda»  — 
den  første  fjendtlige  Handling  — ,  tovede  han  længe  og  be- 
stemte sig  først  efter  gjentagne  Gange  at  have  yttret  ved 
sig  selv:  »Jeg  har  aldrig  været  saa  godt  forberedt  dertil, 
jeg  vil  aldrig  finde  saa  gunstig  en  Leilighed.» 

IL 

Lopez  troede  at  være  forberedt,  fordi  han  havde  en  ordnet 
Hær  paa  firsindstyve  Tusinde  Mand,  medens  de  Modstandere^ 
som  forenede  sig  imod  ham,  dengang  ikke  havde  Fjerdeparten 
at  stille  mod  ham,  og  fordi  han  i  sine  Magasiner  og  paaHumaitas, 
Curupaitis  og  andre  Fæstningers  Volde  havde  mere  Am- 
munition og  mere  Skyts,  end  man  kunde  vente  at  finde  i 
samtlige  Fæstninger  og  Arsenaler  i  Brasilien,  den  argen- 
tinske Kepublik  og  Republiken  Uruguay.  De  to  sidst- 
nævnte Stater  havde  ingen  regulaire  Tropper,  men  kun  Mi- 
lits, og  Brasilien  havde  til  Beskyttelse  af  og  til  at  over- 
holde den  indre  Orden  paa  et  Territorium  saa  stort  som 
fem  Sjettedele  af  Europa  kun  sytten  Tusinde  Mand,  for- 
deelte  i  smaae  Afdelinger  over  hele  Landet,  og  hvoraf  endda 
den  mindste  Deel  kunde  gjøres  mobil.  I  Modsætning  her- 
til stode  Lopez's  Tropper  samlede  paa  et  Terrain,  som  af 
Naturen  var  fortrinligt  egnet  til  Forsvar.  Endvidere  tænkte 
han  at  drage  Fordeel  af  de  endnu  svævende  Stridigheder 
imellem  Ban  da- O  ri  ental  og  Brasilien,  i  hvilke  det  ikke  syntes 
umuligt,  at  den  argentinske  Republik  vilde  blande  sig,  og 
at  benytte  sig  af  den  Skinsyge,  de  andre  Stater  følte  over 
Brasiliens  Overlegenhed.     Han  stolede  kort  sagt  paa  denne 

Misstemning  og  paa  sin  bedre  Væbning  for  at  naae  sin 
Ærgjerrigheds  store  Maal.*) 

Følgerne  viste,  at  disse  Planer  kun  vare  tomme  Drømme, 
Frugter  af  Hovmod  og  Uerfarenhed.  Den  Maade,  han  valgte 
at  angribe  sine  Fjender  paa,  førte  kun  til  at  skabe  Fred 
imellem  dem  og  forene  dem  imod  ham;  den  førte  til  det 
forbausende  Resultat  —  en  fast,  urokkelig  Alliance  mellem 
Portugiserne  i  Brasilien  og  Spanierne  i  den  argentinske  Re- 
publik og  Uruguay.  Den,  der  før  Lopez's  Overfald  vilde 
have  forudsagt  en  saadan  Alliance,  vilde  man  have  leet  lige  op 
i  Ansigtet.  Det  var  imidlertid  Følgen  af  den  paraguayitiske 
Dictators  taabelige  Adfærd;  den  sunde  Fornuft  og  hans 
Forgængeres  Exempel  burde  have  lært  ham,  at  hans  Na- 
boers indre  Stridigheder  vare  Borgen  for  hans  Sikkerhed,  og 
at  han  paa  enhver  Maade  burde  undgaae  at  blande  sig  deri. 
Hans  militaire  Planer  ere  ikke  lykkedes  bedre  end  hans  politiske, 
men  det  synes  ogsaa  at  være  Toppunktet  af  Dumdristighed, 
naar  Overhovedet  for  en  lille  Befolkning  paa  en  Million  og  to  Hun- 
dred e  Tusinde  fattige,  lade,  uvidende  Mennesker  uden  Handel 
og  Industri  vil  udfordre  tolv  til  tretten  Millioner  ganske  ander- 
ledes virksomme  og  oplyste  end  Paraguays  Guaranier,  gan- 
ske anderledes  rige  og  vindskibelige,  med  et  stort  Budget 
og  en  stor  Credit,  og  som  fra  første  Øieblik  kunde  inde- 
spærre ham  og  afskjære  ham  fra  al  Forbindelse  med  den 
ovrige  Verden. 

Fra  Fornuftens  Standpunkt  vare  hans  Planer  uoverlagte, 
fra  den  moralske  Side  var  Sagen  endnu  værre.  Dengang 
han  begyndte  Fjendtlighederne  uden  foregaaende  Krigs- 
erklæring, var  han  ikke  indviklet  i  nogen  alvorlig  Tvist 
med  sine  Naboer.  Der  havde  vel  været  nogle  Grændse- 
spørgsmaal,  men  man  syntes  stiltiende  at  være  kommen  over- 
eens   om    at   lade    dem    sove    hen  i  Archiverne.     Man  var 


*)    Jfr.  nærmere  „Historisk  Archiv,  1870.   I.  Side   555—56. 

ikke  uenig  ora  Noget,  og  Diplomatiet  forte  ingen  Underhand- 
linger, der  kunde  tyde  paa  det  mindste  Uveir.  Det  var 
under  den  dybeste  Fred,  at  Lopez  angreb  den  brasilianske 
Provinds  Matto-Grosso ;  det  var  under  den  dybeste  Fred,  at 
han  med  Kanonskud  bemægtigede  sig  den  argentinske 
Flaade  i  de  argentinske  Farvande  og  oversvømmede  den 
argentinske  Stat  Corrientes.  I  de  Skrifter,  han  senere  har 
ladet  udgaae  for  i  den  civiliserede  Verdens  Øine  at  ret- 
færdiggjøre  eller  idetmindste  forklare  sin  forunderlige,  mod 
de  første  Kegler  i  Folkeretten  stridende  Handlemaade,  har 
han  kun  kunnet  anføre  daarlige  Grunde.  Den  Læser,  der 
ønsker  nøiere  at  undersøge  dette  Punkt,  behøver  kun  at 
benytte  de  Vidnesbyrd,  som  de  neutrale,  navnlig  de  en- 
gelske Agenter  have  afgivet;  de  have  fra  første  Færd  an- 
vendt al  Flid  paa  at  være  upartiske  og  aldrig  blandet  sig 
i  Striden  uden  for  at  søge  at  gjenoprette  det  gode  For- 
hold. De  havde  hverken  andre  Instructioner  eller  andre 
Interesser.  Depecherne  fra  Admiral  Elliot,  Commandeuren 
for  den  engelske  Station  paa  la  Plata,  fra  Dhrr.  Thornton 
og  Gould  ere  enige  i  at  fordomme  Marechal  Lopez  og  endog 
at  modsige  de  Begivenheder,  han  paaberaabte  sig  som 
Støtte.  Agenterne  fra  de  forenede  Stater  have  fældet 
samme  Dom.  Mr.  Washburn,  en  af  disse,  der  er  fra  Lan- 
det selv  og  har  seet  Krigen  begynde  og  fulgt  den  i  alle 
dens  Phaser  i  flere  Aar,  er  endnu  strengere  end  Englæn- 
derne i  sine  Domme  om  Dictatoren. 

Følger  nu  heraf,  at  Marechal  Lopez,  da  han  greb  til 
Vaaben,  kun  gjorde  en  dum  Streg  uden  Maal  og  Meed? 
Sikkert  ikke ;  men  da  han  ikke  har  udtalt  sig  eller  forklaret 
sine  Bevæggrunde  og  Planer  i  noget  authentisk  Actstykke, 
kan  man  kun  danne  sig  Formodninger  om  hans  sandsynlige 
Planer.  Naar  man  samler  alt  det,  der  allerede  er  bekjendt, 
er  det  imidlertid  ikke  vanskeligt  at  gjøre  sig  en  Forestilling  om 
den  Chimaire,  han  har  forfulgt.  Den  er  ikke  fostret  af  en  al- 
mindelig x\and;    den  er  ikke  blottet  for  ærgjerrig  Storhed, 

men  Lopez  begik  den  utilgivelige  Feil  ikke  at  forstaae  at 
bringe  Retten  paa  sin  Side  og  den  ikke  mindre  at  styre 
mod  et  Maal,  som  han  ikke  kunde  naae,  at  ville  gribe 
Mere,  end  han  kunde  favne.  Maalet  for  hans  Ærgjerrighed 
har  sandsynligviis  været  at  udvide  sin  Grændse  mod. Syd 
til  La  Plata  ved  at  erobre  de  to  argentinske  Stater  Corri- 
entes  og  Entre-Rios,  hvor  han  alt  havde  knyttet  mange 
Forbindelser  og  ventede  Støtte  af  Befolkningen,  der  lige- 
som i  Paraguay  for  en  stor  Deel  bestaaer  af  Guaranier. 
Hvorom  Alting  er,  saa  kom  Begivenhederne  ligefra  Begyn- 
delsen til  at  vise,  hvor  falsk  den  niilitaire  Tanke  var,  hvor- 
paa  Marechal  Lopez  havde  bygget  sin  Operationsplan  og  sine 
Drømme  om  Udvidelse.  I  enhver  Krig,  hvor  man  vil  gjøre 
Erobringer,  maa  man  skride  til  Angreb  og  besætte  Fjendens 
Territorium.  Nu,  da  han  begyndte  at  sætte  sine  Tropper  i 
Bevæ^gelse,  opdagede  han  snart,  at,  da  han  ikke  havde  tænkt 
paa  at  skaffe  sig  en  Sømagt,  der  satte  ham  istand  til  at 
kæmpe  paa  Floderne,  var  han  blokeret  i  sit  eget  Land, 
uden  at  det  kostede  Fjenden  synderlig  Anstrengelse.  Hans 
lille  Escadre  af  lette  Fartøier  var  langtfra  tilstrækkelig. 
De  Expeditioner,  han  som  Følge  af  sin  Beliggenhed  ud- 
sendte mod  Matto-Grosso  og  senere  mod  Corrientes,  bleve 
enten  hurtig  tilintetgjorte  eller  dømte  til  Uvirksomhed  ved 
de  stedlige  Forhold. 

Ved  den  første  Expedition  bemægtigede  Lopez  sig  et 
Land*),  hvor  han  paastod,  at  Brasilien  samlede  en  Hær  for 
derfra  at  erobre  Paraguay.  Han  traf  kun  en  Afdeling  paa 
400   Mand,    der    efter  at  have    tilbageviist  Paraguayiternes 


*)  Matto-Grosso,  d.  v.  s.  den  store  Skov,  er  en  brasiliansk  Pro- 
vinds, som  ligger  Nord  for  Paraguay  og  næsten  er  dobbelt 
saa  stor  som  Frankrig,  men  kun  har  100,000  Mennesker. 
Største  Delen  af  Landet  er  i  vilde  Indianerstammers  Besid- 
delse, og  kun  den  midterste  Deel  er  af  nogen  Betydning  paa 
Grund  af  de  rige  Guld-  og  Diamantvaskerier,  som  findes  der. 

Red. 

første  Angreb  paa  deres  Stilling  ved  Coimbra,  skyndte  sig 
med  at  benytte  Natten  for  paa  to  smaae  Dampbaade,  de 
havde  til  deres  Kaadighed,  at  bringe  sig  i  Sikkerhed  langt 
op  ad  Floden  Paraguay. 

De  efterlode  et  næsten  øde,  udyrket  Land,  som  Paraguay- 
iterne  tilsidst  selv  rømmede,  da  de  ikke  kunde  finde  Under- 
hold der.  Den  anden  Expedition  blev  ikke  mindre  resultat- 
løs, uagtet  den  var  anlagt  efter  en  betydelig  større  Maale- 
stok.  Det  var  en  heel  Hær,  Marechal  Lopez  førte  mod 
Staten  Corrientes*),  da  han  aabnede  Krigen  mod  den  argen- 
tinske Republik.  Han  paaberaabte  sig  som  Motiv  til  Angrebet 
deels  de  Fornærmelser,  som  Pressen  i  Buenos-Ayres  ud- 
slyngede mod  ham,  deels  den  Recrutering,  der  efter  hans 
Udsagn  fandt  Sted  der  for  Brasiliens  Regning,  og  endelig 
et  Afslag,  som  den  argentinske  Regjering,  der  ønskede  at 
forblive  neutral,  havde  givet  ham  saavel  som  Brasilien  paa 
en  Begjæring  om  at  maatte  passere  Republikens  Territorium. 
Hans  Armee  var  fyrretyve  Tusinde  Mand  stærk,  under  Com- 
mando  af  General  Robles;  Avantgarden  rykkede  ind  i  Byen 
Corrientes  Langfredag  den  fjortende  April  1865.  Paraguay- 
itei'ne  erklærede  sig  for  Venner,  kaldte  deres  Brødre  Corren- 
tiuerne  til  Vaaben,  lovede  at  befrie  dem  fra  Buenos-Ayres's  Aag, 
forpligtede  sig  til  at  betale  Alt,  hvad  de  forbrugte,  proclame- 
rede  tilsidst  en  provisorisk  Regjering  og  afventede  derpaa  den 
Virkning,  disse  Løfter  og  de  Forbindelser,  Lopez's  Regjering 
havde  knyttet  i  Landet,  vilde  have.  Ingen  rørte  sig  imidler- 
tid, hverken  i  Corrientes  eller  Entre-Rios;  den  tidligere  Præsi- 
dent i  den  argentinske  Republik,  General  Urquiza,  hvis 
Medvirkning  Lopez  havde  haabet  paa  og  havde  lovet  sine 
Undersaatter,  gjorde  Mine  til  at  ville  samle  sine  Tropper, 
og  General  Cacerés,  een  af  dem,  man  havde  bestemt  til  Med- 


=)  Lige  Syd  for  Paraguay  ligger  Corrientes,  som  er  en  af  Repu- 
bliken  La  Piates  fjorten  Stater;  den  er  Ire  Gange  større  end 
Danmark,  men  har  næppe  100,000  Indbyggere.  Red, 

lemmer  af  den  provisoriske  Regjering,  opfordrede  Befolkningen 
ti]  at  gribe  til  Vaaben  mod  den  fjendtlige  Indtrængen. 
Da  Paraguayiterne  saaledes  vare  skuffede  i  deres  Forhaabninger, 
indskrænkede  de  sig  til  forsigtigt  at  udbrede  sig  paa  Para- 
nas venstre  Bred,  og  detacherede  under  Commando  af  Oberst 
Estigarribia  et  Corps  paa  tolv  Tusinde  Mand  mod  Øst. 
Det  skulde  raarschere  gjennem  Corrientes  mod  Uruguay. 
Udnævnelsen  af  General  Venancio  Flores  —  der  støttede  sig 
til  Brasilien  og  den  argentinske  Republik  —  til  Præsident 
i  Uruguay,   var  anført  som  Krigsgrund  af  Marechal  Lopez. 

Det  er  lettere  at  tænke  sig  end  at  beskrive  den  Virk- 
ning, som  Efterretningerne  om  disse  Overfald,  —  som  man 
fik  næsten  Slag  i  Slag,  —  frembragte  i  de  paagjældende 
Lande.  Den  offentlige  Mening  gav  sig  Luft  i  støiende 
Demonstrationer  og  Raab  om  Hævn;  men  for  at  kunne  hævne 
sig  saa  hurtig,  som  Stemningen  fordrede,  maatte  man  have 
havt  en  militair  Organisation,  og  den  manglede  ganske. 

Om  det  nu  end  paa  den  ene  Side  næsten  var  uund- 
^gaaelig  nødvendigt,  at  de  tre  saa  haardt  krænkede  Stater 
maatte  slutte  sig  sammen  mod  den  fælles  Fjende,  saa  var 
det  paa  den  anden  Side  ikke  mindre  vist,  at  hver  af  Sta- 
terne havde  forskjellige  Interesser  ved  Spørgsmaalet,  og  at 
den  Afstand,  hvori  de  vare  beliggende  fra  hverandre  og  fra 
Begivenhedernes  Skueplads,  fordrede  Tid,  for  at  man  kunde 
komme  til  en  Overeenskomst.  Fra  Buenos-Ayres  til  Monte- 
video er  der  henved  fyrretyve  Miil;  en  Dampbaad  kan  til- 
bagelægge Veien  i  tolv  til  femten  Timer;  men  fra  disse 
Byer  til  Rio-Janeiro,  hvorfra  de  Allierede  hovedsagelig 
skulde  have  deres  Mandskab  og  Materiel,  var  der  ikke  min- 
dre end  tre  Hundrede  Miil,  ligesom  der  er  sytten  Miil  fra 
Buenos-Ayres  eller  Montevideo  til  Corrientes,  som  det  var 
af  Vigtighed  saa  hurtigt  som  muligt  at  naae  for  at  be- 
kæmpe og  standse  Indfaldet.  Heldigviis  befandt  der  sig 
netop  paa  Laplatafloden  en  brasiliansk  Escadre,  som  man 
kunde  drage  Nytte  af. 

Den  blev  comm anderet  af  Admiral,  Baron  Tamandaré, 
og  var  ankommen  i  disse  Farvande  paa  Grund  af  nogle 
Stridigheder  mellem  Brasilien  og  Eegjeringen  i  Montevideo; 
efterat  disse  nu  vare  bilagte,  ventede  den  kun  paa  Seilordre 
fra  sin  Kegjering. 

Man  kan  derfor  ikke  undre  sig  over,  at  de  Allierede 
først  kunde  vise  sig  for  Fjenden  i  de  første  Dage  af  Juni 
1865,  sex  Uger  efter  Indfaldet  i  Corrientes;  tvertimod  maa 
man  rose  den  Hurtighed  og  Kraft,  hvormed  de  fattede  og 
udførte  deres  Beslutninger,  og  de  Allierede  begyndte  med 
glimrende  Held.  Lopez  begik  den  Uklogskab  at  sende  en 
lille  Flotille  paa  otte  Skibe,  hvoraf  der  ikke  var  et,  der 
egnede  sig  til  Krigsbrug,  mod  den  brasilianske  Escadre; 
Sammenstødet*)  fandt  Sted  ved  Eiachuelo  paa  Paranafloden, 
nogle  Miil  Syd  for  Corrientes.  Trods  den  Tapperhed,  Paragu- 
ayiterne  her  som  overalt  i  Krigen  udviste,  bleve  de  totalt 
slagne,  deres  Skibe  bleve  tagne,  ødelagte  eller  gjorte  ukamp- 
dygtige. Chefen,  Capitain  Alesa,  døde  nogle  Dage  efter  af 
sine  Saar  i  et  Fængsel  i  Humaita,  hvorhen  Lopez  havde  sendt 
ham  i  sit  Easeri  over  Nederlaget.  Den  sande  Ophavsmand 
til  Ødelæggelsen  var  imidlertid  Lopez  selv,  der  havde  givet 
Ordre  til  at  vove  den  ulige  Kamp ;  men  saaledes  var  Lopez's 
Adfærd  mider  hele  Krigen:  hvor  det  gjaldt  Andre,  var  han 
dumdristig  og  fremfusende :  han  ødslede  uden  Nødvendighed 
med  sine  Soldaters  Blod  og  forlangte  Umuligheder  af  dem,  me- 
dens han  samtidig  var  meget  forsigtig  paa  sine  egne  Vegne  og 
meget  betænkt  paa  sin  personlige  Sikkerhed.  Hans  Modstan- 
dere, der  havde  saamange  Generaler  dræbte  og  saarede,  bebrei- 
dede  Marechal  Lopez,  at  han  aldrig  viste  sig  i  Ilden.  Hans 
Adjutanter,  deriblandt  Oberstlieutenant  Thompson,  bemærke 
hertil,  at  det  havde  sin   gode  Grund,    da  Marechallen   altid 


*)  Dette  Søslag    er    nærmere    beskrevet    i  Historisk  Archiv    1870 
I  Side  342-45. 

holdt  sig  omhyggelig  afveien  og,  selv  naar  han  var  ved 
Armeen,  altid  holdt  sig  i  en  ærbødig  Afstand  udenfor 
Kononskuds  Distance,  altid  bestræbte  sig  for  ikke  at  blive 
opdaget  af  Fjendens  Kikkerter  og  kun  red  med  et  Følge 
af  to  eller  tre  Personer  for  ikke  at  lede  Opmærksomheden 
paa  sig;  Hans  Hundred-Garde  maatte  forandre  Uniform  og 
ombytte  sine  Hjelme  med  de  i  Landet  brugelige  Straahatte, 
da  han  frygtede,  at  Fjenden  ved  at  see  dem  komme  og 
gaae  skulde  gjætte  sig  til  Beliggenheden  af  hans  Hoved- 
qvarteer. 

Kampen  ved  Riachuelo  aabnede  General  Eobles's  Øine  for 
den  virkelige  Stilling.  Da  han  ingen  Understøttelse  fandt 
i  Landet,  men  hver  Dag  saae  Fjendens  Stridskræfter  for- 
øges og  var  skilt  fra  sin  Operationbasis  ved  Parana,  som 
han  havde  i  Ryggen,  frygtede  han  for  at  blive  afskaaret 
fra  sine  Forbindelser  af  åen  brasilianske  Flaade,  der  var  paa 
Floden,  og  begyndte  derfor  Forberedelser  til  at  rømme  Corri- 
entes  og  trække  sig  tilbage  til  Paraguay.  Da  Marechal  Lo- 
pez kom  til  Kundskab  herom,  faldt  han  i  det  heftigste 
Raseri ;  han  afsendte  øieblikkelig  Oberst  Bruguez  for  at 
overtage  Commandoen,  lod  General  Robles  kaste  i  Fængsel 
og  sex  Maaneder  senere  skyde  tilligemed  hans  to  Adjutan- 
ter.  Maaskee  har  Robles  været  lidt  for  overilet,  thi  det  lyk- 
kedes Bruguez  at  holde  sig  i  Landet  til  Slutningen  af  Oc- 
tober.  Argentinerne,  der  commanderedes  af  General  Pa- 
nuero  trængte  ikke  paa;  de  vare  endnu  svagere  i  Antal  og 
anvendte  kun  med  den  største  Forsigtighed  deres  Tropper, 
der  vel  vare  ivrige  nok,  men  først  nylig  udskrevne  og  næ-^ 
sten  ganske  uøvede.  Indtil  Rømningen  indskrænkede  Kri- 
gen sig  til  Forpostfægtninger,  hvorved  der  paa  begge  Sider 
udvistes  megen  Tapperhed  og  blev  udgydt  meget  Blod;  men 
til  nogen  alvorlig  Kamp  kom  det  ikke. 

Hvad  var  der  imidlertid  blevet  af  de  tolv  Tusinde 
Mand,  der  vare  afsendte  under  Oberst  Estigarribias  An- 
førsel? Efter  en  rolig,   men  anstrengende  Marsch   igjennem 

øde  Og  oversvømmede  Egne  var  Colonnen  naaet  til  Bred- 
den af  Uruguay;  her  slap  imidlertid  Mundforraadet  op,  og 
Hæren  stødte  paa  de  samme  Vanskeligheder,  som  havde 
mødt  den  Afdeling,  der  angreb  Matto-Grosso.  For  at  skaffe 
sig  Underhold  maatte  man  dele  sig  i  to  Colonner,  der  droge 
frem  hver  paa  sin  Bred  af  Uruguay.  Medens  de  nu  be- 
sværligt rykkede  frem  paa  denne  Maade,  stræbte  Regjerin- 
gerne  i  Brasilien  og  Uruguay  at  finde  Midler  til  at  ile  de 
angrebne  Landsdele  tilhjælp.  General  Flores  var  først 
færdig;  han  var  nærmest  ved  Skuepladsen  og  havde  paa 
Grund  af  de  nylige  Kampe  nogle  Tropper  til  sin  Kaadighed. 
Han  rykkede  mod  Paraguayiterne  paa  den  hoire  Bred  af  Uru- 
guay og  stødte  den  femtende  August  1865  paa  den  ene  af 
deres  Colonner,  som  han  slog  fuldstændigt  i  Kampen  ved 
Yalay.  Næsten  alle  de  Paraguayiter,  der  ikke  bleve  dræbte 
eller  saarede,  faldt  i  Fjendens  Hænder.  Faa  Dage  efter 
indesluttede  Keiseren  af  Brasilien,  der  med  sine  to  Sviger- 
sønner, Greven  af  Eu  og  Hertugen  af  Sachsen-Coburg,  var 
ilet  til  fra  Rio- Janeiro,  den  anden  paraguayitiske  Colonne  i 
den  lille  By  Uruguayna  og  tvang  den,  den  femte  September, 
til  at  overgive  sig  som  Krigsfanger.  Disse  Fanger  ventede 
at  blive  forte  i  Slaveri;  men  mod  al  Forventning  bleve  de 
godt  behandlede  af  Brasilianerne,  dannede  nogle  Maaneder 
senere  en  Legion  af  den  allierede  Armee  og  kæmpede  med 
Troskab  under  hele  Krigen.  Da  Lopez  erfarede  disse  Be- 
givenheder, lod  han  Estigarribia  erklære  for  Landsforræder; 
og  idet  han  nu  indsaae,  i  hvilken  betænkelig  Stilling  Af- 
. delingerne  i  Corrieutes  befandt  sig,  gav  han  dem  Ordre  til  at 
gaae  tilbage  over  Parana.  Som  Venner  vare  Paraguayiterne 
rykkede  ind  i  Landet,  som  Fjender  droge  de  ud  deraf. 
De  brandskattede  alle  Byerne,  plyndrede  Husene  og  førte  over 
hundrede  Tusinde  Qvæghøveder,  Landets  væsentligste  Rigdom, 
med  sig.  Rømningen,  der  begyndte  den  en  og  tredivte  October, 
udførtes  næsten  uden  Hindring.  Man  kan  let  forstaae,  at 
General  Panuero  med  sin  ringe  Styrke  ikke  troede  at  burde 

forfølge  den  overlegne  og  bedre  organiserede  Fjende  altfor 
hastigt;  uforklarligere  er  det  derimod,  at  den  brasilianske 
Flaade,  der  var  Herre  paa  Floden,  ikke  ivrigere  søgte  at 
forurolige  Fjenden  og  hævne  en  Deel  af  den  Skade,  der  var 
tilføiet  de  Allierede. 

I  de  ni  Maaneders  Felttog  havde  Marechal  Lopez,  uag- 
tet der  ikke  var  leveret  nogen  større  Kamp,  dog  lidt  be- 
tydeligt. Istedetfor  at  bibringe  sine  Modstandere  et  føleligt 
Slag  havde  han  lidt  meget  alvorlige  Tab.  Han  var  nødt 
til  at  opgive  Offensiven,  der  er  af  saa  stor  Betydning  i 
Krigen,  og  maatte  indskrænke  sig  til  at  forsvare  sig  selv; 
han  havde  ved  disse  frugtesløse  Forsøg  mistet  henved  tyve 
Tusinde  Mand,  Fjerdeparten  af  sin  Armee.  Paa  den  anden 
Side  havde  hans  Modstandere,  som  han  ikke  havde  kunnet 
gjøre  uenige,  faaet  Tid  til  at  træffe  foreløbig  Aftale  og  af- 
slutte en  Tractat,  der  næsten  udelukkende  var  rettet  mod 
hans  Person  og  hans  Magt.  De  havde  gjort  store  Laan  og 
rundtomkring  kjobt  Vaaben  og  Krigsmateriel,  de  havde  reist 
Tropper,  som  de  alt  begyndte  at  organisere,  ved  Hjælp  fra 
de  forenede  Stater,  Frankrig,  PJngland  og  andetsteds.  Lyk- 
ken havde  erklæret  sig  for  dem:  men  efterat  de  saa  let 
havde  tilbageviist  Paraguayiternes  Indfald,  skulde  de  nu  paa 
deres  Side  erfare,  hvad  det  betød,  navnlig  med  nylig  skabte 
Kræfter,  at  føre  Krig  med  et  Folk,  der  var  bestemt  paa  at 
forsvare  sig,  og  i  et  Terrain,  som  Naturen  selv  synes  at  have 
dannet  til  Forsvar. 

III. 

Paraguay  kan  anslaaes  til  en  Størrelse  af  omtrent  sex 
Tusinde  Qvadratmiil,  men  har  næppe  mere  end  tolv  til 
tretten  Hundrede  Tusinde  Indbyggere.  Det  har  Form  af 
en  Vinkel,  hvis  Aabning  vender  mod  Nord,  og  hvis  Been 
dannes  næsten  regelmæssigt  af  Paraguay  og  Parana,  der 
nøiagtigt  danne  Landets  vestlige  og  østlige  Grændse.    Næst- 

efter  Amazoiifloden  ere  disse  Floder  de  betydeligste  i  Syd- 
amerika. 

Disse  to  ma^gtige  Vandlob  tiyde  sammen  i  Vinkelens 
Toppunkt,  og  længere  mod  Syd  danne  de  med  Uruguay  la 
Platas  uhyre  Munding  efterat  have  gjennemløbet  de  argen- 
tinske Stater  Corrientes  og  Entre-Kios,  hvilke  Navne 
tydeligt  angive  disse  Landes  topographiske  Skikkelse.  Af 
Paraguays  Form  fremgaaer,  at  det  paa  det  nuværende  Trin 
af  Amerikas  Civilisation  hverken  kan  angribes  fra  Nord, 
Øst  eller  Vest. 

Mod  Nord  have  vi  seet,  hvad  der  mødte  Paraguay iterne, 
da  de  vilde  operere  mod  de  meget  svage  Detachementer  i 
Matto-Grosso.  Fra  Øst,  det  vil  sige  ved  Paranas  ovre  Lob, 
vilde  et  Angreb  ikke  være  lettere.  Man  finder  hverken 
Veie,  Indbyggere  eller  nogensomhelst  Hjælpekilder;  man 
finder  kun  Skove,  Vandlob  og  oversvømmede  Strækninger, 
der  ere  ufremkommelige  for  det  Materiel,  en  Armee  maa 
føre  med  sig.  Desuden  havde  Dr.  Francia,*)  idet  han  med 
despotisk  Strenghed  gjennemførte  det  System  for  politisk 
og  commerciel  Afspærring,  han  havde  indført  i  Paraguay,  i 
sin  Tid  ladet  de  enkelte  Foreningspunkter  for  Befolkningen, 
som  Jesuiterne  tidligere  paa  Grnnd  af  den  lette  Transport 
paa  Parana  og  dens  Bifloder  havde  grundet  i  Egnen,  til- 
intetgjøre  eller  bortflytte. 


*)  Da  Revolutionen  i  Begyndelsen  af  dette  Aarhundrede  udbrød 
i  alle  spanske  Provindser,  erklærede  ogsaa  Paraguay  sig  uaf- 
hængigt (1811),  og  det  lykkedes  Advocaten  Dr.  Francia  at 
vinde  saa  betydelig  Indflydelse,  at  han  i  1814  blev  udnævnt 
til  Dictator  paa  tre  Aar,  og  i  Aaret  1817  til  Dictator  paa  Livs- 
tid. Han  var  paa  een  Gang  Kirkens  Overhoved  ,  Anfører  for 
Armeen  og  Bestyrer  af  hele  Forvaltningen.  Han  regjerede  med 
despotisk  Strenghed,  og,  Jesuiternes  System  tro,  havde  han 
næsten  gjort  Landet  utilgængeligt  for  Fremmede  og  holdt  selv 
fremmede  Lærde  mod  deres  Villie  i  Aaringer  tilbage.  Hele 
Handelen  blev  dreven  for  hans  Regning,  og  han  alene  sørgede 
for  Folkets  Fornødenheder.  Red. 

Mod  Vest,  fra  Paraguay  si  den,  vil  ethvert  militairt  Fore- 
tagende være  endnu  mere  umuligt,  hvis  man  kan  tale  om 
Grader  i  Umulighed.  Paa  denne  Side  begrændses  Paraguay 
af  en  umaadelig  Ørken,  der  strækker  sig  fra  An  desbjergene  s 
Fod  til  Flodens  høire  Bred,  og  hvor  Paraguay iterne  kun  have 
nogle  enkelte  usle  Anlæg.  Det  er  Ørkenen  Store-Chaco. 
Levninger  af  Indianerstammer,  der  for  at  undgaae  Civilisa- 
tionens Aag  ere  flygtede  til  dette  Hav  af  Græs,  Søer,  Mo- 
radser og  Strømme,  flakke  her  omkring.  Floden  Paraguay 
er   den  eneste  Vei,  der  er  aaben  for  fjendtligt  Indfald. 

Guaranierne,  der  danne  den  overveiende  Deel  af  Be- 
folkningen i  Paraguay,  ere  Efterkommere  af  en  indiansk 
Race,  der  tidligere  synes  at  have  spillet  en  vigtig  Kolle  i 
disse  Lande  og  været  udbredt  over  en  langt  større  Land- 
stræ^kning  end  nu.  Vi  have  alt  nævnet,  at  man  træffer  en 
betydelig  Deel  Levninger  af  dette  Folk  i  de  argentinske 
Stater  Corrientes  og  Entre-Kios,  hvor  deres  Sprog  er  meget 
udbredt;  vi  kunne  tilføie,  at  det  Samme  er  Tilfældet  i  en 
stor  Deel  af  Brasilien,  hvor  for  Exempel  Størstedelen  af  de 
Stednavne,  som  Portugiserne  ikke  have  forandret,  ere  gua- 
raniske, et  uforkasteligt  Vidnesbyrd  om  dette  Folks  Til- 
stedeværelse og  Opholdssted.  Det  er  en  paa  een  Gang  tapper, 
blid  og  lærvillig  Race,  hvis  Undertvingelse  hverken  synes 
at  have  kostet  Jesuiternes  Missionairer  eller  de  fremmede 
»Conquistadores«  store  Anstrengelser.  I  Paraguay  vise  disse 
Erobrere  sig  i  Modsætning  til  andre  Steder  ikke  som  strenge 
Herrer;  de  ere  heller  ikke  meget  talrige.  De  første  Op- 
dagere gjorde  meget  Væsen  af  deres  Opdagelse,  de  lovpriste 
den  i  saa  høie  Toner,  at  den  spanske  Vicekonge  for  nogle 
Aar  troede  at  burde  flytte  Vice-Kongerigets  Regjeringssæde, 
der  fra  Begyndelsen  var  bestemt  til  at  være  i  Buenos-Ayres, 
til  Assuncion.  Grunden  hertil  var  egentlig,  at  man  haabede 
ved  Hjælp  af  Paraguay  og  dens  Bifloder  at  finde  en  nem- 
mere Vei  til  Peru,  Guldlandet,  og  derved  spare  de  Reisende 
den  besværlige  og   lange  Omvei    om  Cap  Horn;    men   man 

havde  gjort  Regning  uden  Ørkenen  Store-Chaco,  der  den- 
gang næppe  var  kjendt  af  Navn,  og  til  hvilken  man 
endnu  den  Dag  idag  kun  har  meget  ufuldkomment  Kjend- 
skab.  De  Vanskeligheder,  man  stødte  paa  der,  tilintetgjorde 
snart  alle  Illusioner;  Kegjeringens  Sæde  forlagdes  atter  til 
Buenos-Ayres,  og  Eventyrerne  forlode  snart  en  Vei,  der  ikke 
førte  til  Noget.  Paraguay  blev  nu  kun  en  Eiendom,  der 
blev  bestyret  af  Buenos-Ayres  og  meget  forsømt,  uagtet 
man  efter  Jesuiternes  Fordrivelse  1767  havde  føiet  den  til 
Missionspro vindsen.  At  Regjeringen  i  Buenos-Ayres  saa- 
længe  vægrede  sig  ved  at  erkjende  Paraguay  som  en  uaf- 
hængig Stat,  havde  sin  Grund  i,  at  den  paastod  at  have 
arvet  det  forrige  Vice-Kongeriges  Rettigheder  over  Landet. 
Et  Held  endnu  havde  Gruaranierne ;  man  opdagede  nem- 
lig ikke  ædle  Metaller  i  deres  Land.  De  fik  Intet  at  gjøre 
med  de  graadige  Guldsøgere,  der  for  at  tilfredsstille  deres  Be- 
gj ærlighed  lode  Millioner  af  Mennesker  omkomme  i  Nød 
og  Elendighed  i  Peru  og  Mexico.  De,  der  nedsatte  sig  i 
Paraguay,  nøledes  med  at  være  Lehnsherrer  og  synes  ikke 
at  have  været  strenge  Herrer.  Det  Livegenskab,  som  de 
paanødte  Befolkningen,  vilde  støde  det  nittende  Aarhundre- 
des  Følelser,  men  var  maadeholdent  for  den  Tid  og  har 
holdt  sig  til  vore  Dage  med  Undtagelse  af  de  Forandrin- 
ger, som  Republikens  Præsidenter  have  underkastet  det, 
efter  at  de  have  tilranet  sig  Enevælden.  Bevillinger,  ud- 
stedte i  Kongens  Navn,  deelte  hele  Landet  og  Befolkningen 
i  »encomiendas«  (eller  Godser  af  »yanacona'er«)  og  i  »eu- 
comiendas«  (eller  Godser  af  mitaya'er).  Yanaconaerne,  Mænd, 
Qvinder  og  Børn,  vare  Livegne  i  Ordets  fulde  Betydning, 
man  kunde  næsten  sige  Slaver.  Der  var  kun  den  Forskjel, 
at  Eierne  ikke  kunde  sælge  dem.  Efter  Mitayasystemet 
kunde  Besiddei'ne  kun  benytte  Mandens  Arbeide  fra  hans 
attende  til  hans  halvtredsindstyvende  Aar,  og  det  endda  kun 
i  tresindstyve  Dage  af  Aaret.  Lode  de  sig  christne,  vare 
de  forøvrigt  frie  fter  to  Generationers  Forløb,  og  det  er  den 

meer  eller  mindre  samvittighedsfulde  Udførelse  af  denne 
Bestemmelse,  der  har  dannet  Grundlaget  for  den  frie  Befolk- 
ning i  Stæderne.  Da  den  berømte  Dr.  Francia  kom  til  Ro- 
ret efter  Spaniernes  Herredømme,  forandrede  han  tilsyne- 
ladende Intet  i  denne  Tingenes  Tilstand,  men  i  Virkelig- 
heden forandrede  han  den  fra  Grunden  af  i  sin  mistænk- 
somme og  tyranniske  Politiks  Interesse.  Han  forbod  saaledes 
sine  Undersaatter  at  reise,  at  drive  Handel,  at  vedligeholde 
Forbindelser  med  Nabofolk,  medens  han  samtidig  ved  Mono- 
poler og  Confiscationer  til  Fordeel  for  Statskassen  gjorde 
sig  næsten  til  Eneeier  af  Landet,  som  han  alt  var  den 
eneste  Fabrikant  og  den  eneste  Kjobmand.  Aristokratiet, 
forsaavidt  som  det  endnu  existerede,  blev  næsten  ødelagt 
herved,  uden  at  dets  Ruin  paa  nogensomhelst  Maade  gav- 
nede de  lavere  Klasser.  Dog,  det  var  endnu  ikke  Alt.  Han 
gik  endnu  videre  i  sin  Plan  at  kue  og  splitte  Personer  og 
Familier  indtil  Afmagt.  Hele  Befolkningen  blev  inddeelt  i 
fire  Kaster:  Hvide,  Mulatter,  Indianere  og  Sorte;  han  for- 
bød enhver  Forbindelse  mellem  disse  Kaster  indbyrdes,  men 
forbeholdt  sig  iovrigt  Ret  til  efter  Forgodtbefindende  at  fore- 
tage Forandringer  i  denne  første  Inddeling,  det  vil  sige  at 
lomne  sætte  en  Familie,  der  vakte  hans  Mistanke,  ned  i  en 
lavere  Kaste;  og  da  han  troede  at  kunne  tillade  sig  Alt, 
paabød  han  endvidere,  at  Ingen  selv  indenfor  Kastens  Om- 
raade  maatte  indgaae  Ægteskab  uden  hans  Tilladelse.  Saa- 
ledes var  Regimentet  i  den  saakaldte  Republik  Paraguays 
et  Herredømme,  der  endnu  bestod  i  sin  fulde  Strenghed 
under  Marechal  Lopez. 

Hvad  de  Missioner  angaaer,  som  Jesuiterne  havde  an- 
lagt, da  bleve  de  bestyrede  af  de  ærværdige  Fædre  efter 
den  reneste,  meest  absolute  Communisme.  Trods  den  Mod- 
bydelighed, vi  maae  fole  for  en  saadan  Tilstand,  kunne  vi 
dog  ikke  sige,  at  Indianerne  materielt  have  lidt  derved; 
idetmindste  er  der  ingen  Exempler  paa  Bevægelse  eller  Op- 
rør, der  kunne  tyde  paa,  at  de  have  baaret  det  fremmede 


208  l^on  Lopez  og  Landkrigen  i  Paraguay. 

Aag  med  Utilfredshed ;  tvertimod  tyde  alle  Vidnesbyrd  —  men 
vi  maae  tilføie,  at  de  stamme  tra  Jesuiter  —  hen  paa,  at  Indi- 
anerne lettelig  fandt  sig  i  Systemet  og  endogsaa  nede  et 
Slags  Velvære,  navnlig  naar  man  sammenligner  det  med 
det  Liv,  de  tidligere  førte  i  deres  Skove.  De  bleve  ikke 
udplyndrede  af  deres  Herrer ;  det  var  Lydighed,  ikke  Penge, 
Jesuiterne  forlangte.  Enkeltviis  bleve  de  behandlede  som 
Børn,  det  Hele  derimod  som  en  Hjord;  men  Frugten  af 
deres  Ai'beide,  der  ikke  var  strengt,  blev  redeligt  anvendt 
til  Forbedring  af  deres  Kaar,  med  Undtagelse  af,  hvad  der 
medgik  til  Kopskat  og  andre  Afgifter  til  Statskassen.  Mis- 
sionairerne  selv  levede  passende,  men  simpelt,  og,  efter  Be- 
retninger fra  Keisende,  der  nylig  have  gjennemstreifet  disse 
Egne,  synes  de  ærværdige  Fædre  kun  at  have  efterladt  ven- 
lige Minder.  Hvad  enten  nu  Guaranierne  have  en  eien- 
dommelig  Charakteer,  eller  denne  Bestyrelsesmaade  ikke  var 
saa  fuldstændig  slet,  som  vi  ere  vante  til  at  tænke  os,  saa 
bestod  den  længe  efter  Jesuiternes  Forjagelse  og  blev  først 
afskaffet  i  1848  af  Præsident  Carlo  Lopez,  sandsynligviis  af 
Finantshensyn.  Hans  Son  havde  saaledes  den  Fordeel  at 
kunne  virke  med  en  Befolkning,  der  af  hans  Forgængere 
var  fortrinlig  indøvet  i  Lydighed,  hvad  den  ogsaa  gav 
glimrende  Beviser  paa,  medens  den  kraftig  forsvarede  sin 
Arne. 


IV. 

Den  Slette,  hvor  Lopez  ventede  de  Allierede,  danner 
en  Firkant,  der  i  Vest  er  begrændset  af  Paraguay,  i  Syd  af 
Parana  og  i  Øst  og  Nord  af  Tebicuary,  et  mindre  vigtigt 
Vandløb,  der  udspringer  paa  de  paraguayanske  Cordillerer  og 
falder  i  Paraguay  efter  at  have  løbet  langs  Foden  af  en 
Bjergstrækning,  i  hvis  Indre  der  findes  dyrkede  og  beboede 
Strækninger. 

Den   er  over  Tu«?inde  Qvadratmile  stor  og  frembyder 

et  fuldstændigt  Øde ;  der  findes  hverken  Boliger  eller  Menne- 
sker, kun  undertiden  sees  i  den  tørre  A årstid  enkelte  Hjorde, 
der  søge  derhen  for  at  græsse  i  de  af  Vandet  forladte  Mo- 
radser. Der  er  mere  øde,  sørgeligt  og  usundt  end  selv  i 
Toscanas  Maremmer  eller  Roms  Campagne;  ikke  engang  en 
Ruin  fængsler  den  Reisendes  Opmærksomhed.  To  eller 
tre  Høider  hæve  sig  ubetydeligt  over  det  flade  Land,  for- 
øvrigt er  Alt  Søer,  Kjær  og  umaadelige  Moser,  som  man 
efter  deres  Vegatation  og  den  Grad,  hvortil  de  udtørres  i 
den  tørre  Aarstid,  kalder  enten  »esteres  eller  carrisals.« 
I  Regntiden  oversvømme  de  store  Strømme,  der  begrændse 
Landet,  det  næsten  fuldstændigt.  Ved  Tilstrømningen  fra 
deres  utallige  Bifloder  fra  Nord  stige  de  i  Regntiden  over 
deres  Bredder  og  styrte  sig  gjennem  hundrede  Aabninger 
med  overordentlig  Voldsomhed  over  det  flade  Land,  som  de 
oprode  og  gjennemfure.  Idet  Vandene  mødes  og  gjensidig 
standse  hinanden,  fastholder  Vegetationen  iFloden  det  Bundfald, 
de  føre  med  sig,  og  saaledes  har  der  i  Aarenes  Løb  dannet  sig 
Forhøininger  i  Terrainet,  naturlige  Diger,  alle  i  lang  Af- 
stand fra  hverandre;  enkelte  Træstammer  ere  skudte  frem, 
der  tjene  den  Reisende  til  Veiledere  og  ere  det  Eneste,  der 
afbryder  Ørkenens  Eensformighed.  Forsvaret  af  denne 
Slette,  som  Naturen  alt  havde  gjort  saa  vanskelig  at 
bemægtige  sig,  støttede  sig  til  forskjellige  Befæstninger. 
Vi  vide,  at  Paraguay  frembød  den  eneste  Vei,  ad  hvilken 
man  kunde  omgaae  den  stærke  Stilling,  der  dækkede  det 
indre  Land;  det  var  derfor  ved  Floden,  ved  Byerne  Curu- 
paiti  og  Humaita,  at  Lopez  havde  anlagt  sine  Befæst- 
ninger. 

Curupa'iti,  der  ligger  fem  å  sex  Miil  Nord  for  Floder- 
nes Sammenløb,  talte  henved  halvtredsindstyve  Kanoner  paa 
sine  Volde.  Da  den  var  bygget  paa  den  steile  Bred  og 
stadig  beskyllet  af  Strømmen,  var  det  umuligt  derfra  at 
tage  den  med  Storm,  og  der  var  ikke  Tanke  om  at  kunne 
erobre   den    med  Skibe,    selv    Pantserskibe ;    fra   Landsiden 

Historisk  Archiv.     1870.    U.  14 


210  ^on  Lopez  og  Landkrigen  i  Paraguay. 

Yar  den  fuldkommen  sikkret  mod  Overrumpling,  hvad  de 
Allierede  senere  kom  til  at  erfare.  Imidlertid  var  den  dog 
kun  at  betragte  som  et  Forværk,  der  dækkede  Adgangen 
til  Huma'lta,  som  i  lige  Linie  ligger  to  Miil  nordligere, 
men  dobbelt  saa  langt  ad  Flodveien. 

Humaita  var  Neglen  til  hele  Forsvaret,  og  man  havde 
Intet  forsømt  for  at  gjore  den  saa  stærk  som  mulig.  Den 
var  bygget  paa  et  Fjeld,  tredive  Fod  over  Vandet  ved  en 
Bøining  af  Floden,  i  Form  af  en  Hestesko,  saaledes  at 
de  hundrede  Kanoner,  hvormed  Voldene  vare  bestykkede  paa 
den  concave  Side,  alle  kunde  rettes  mod  eet  Maal.  Den 
rivende  Strøm  og  Sneverheden  af  det  seilbare  Farvand  — 
der  her  kun  har  en  Brede  af  fire  å  fem  Hundrede  Alen  — 
forøgede  endvidere  Stillingens  Styrke.  Hertil  maa  endnu 
føies,  at  Floden  var  oversaaet  med  Torpedoer  og  spærret 
med  Jernkjæder  og  Forpælinger  fra  den  ene  Bred  til  den 
anden,  samt  afc  der  bag  disse  laae  Brandere  og  »Chataer,«*) 
der  førte  Kanoner  -  rede  til  at  styrte  sig  over  Fjenden. 
Toppen  af  det  steile  Fjeld,  hvorpaa  Humaita  er  anlagt, 
strækker  sig  i  en  Længde  af  tre  Tusinde  Alen  og  er  mod 
Nord  og  mod  Syd  begrændset  af  »carrisals«  eller  Moradser, 
der  staae  i  Forbindelse  med  Floden  og  i  Regntiden  ere 
oversvømmede. 

Mod  Landsiden  eller  det  Indre  har  Fjeldet  en  Udstræk- 
ning af  en  halv  Miil  i  Længden  og  en  Fjerdingvei  i  Bred- 
den; udenfor  er  Alt  Moradser  og  Strømme;  Vandet  fra 
disse  fyldte  Gravene  ved  de  Fæstningsværker,  af  hvilke  Stil- 
lingen var  fuldstændig  omsluttet,  og  som  med  deres  ind-  og 
udgaaende  Vinkler  havde  en  Udstrækning  af  henved  syv 
Fjerdingvei.  I  det  Indre  af  disse  Værker  fandtes  Caserner, 
Hospitaler,  en  Kirke,  Magasiner  og  andre  Bygninger,  bereg- 
nede paa  en  Besætning  eller  snarere  en  Armee  paa  tyve 
Tusinde  Mand.     Først  flere  Mile  fra  Humaita,   saavel  opad 

^)  See  Hist.  Arcliiv  1870.  I.  p.  337. 

som  ned  af  Floden,  fandtes  Steder,  der  egnede  sig  til 
Udskibning,  som  forøvrigt  efter  Landets  Naturforhold  ikke 
vilde  lede  til  Noget;  man  kunde  kun  nærme  sig  fra  Øst, 
over  den  opblødte  Slette,  vi  have  beskrevet,  og  for  at  sikkre 
sig  fra  denne  Side,  var  der  anlagt  to  detacherede  Forter: 
Tugucué  og  Tayb  eller  Establiciemento,  som  først  maatte 
tages,  forinden  man  kunde  rykke  frem  mod  Huma'lta. 

Havde  Lopez  end  været  nødt  til  at  trække  sig  tilbage 
til  sit  eget  Land,  indseer  man  let,  at  han  med  Tillid  kunde 
afvente  Fjenden  i  disse  stærke  Stillinger.  Han  ventede 
længe,  thi  først  i  Midten  af  April  1866,  fem  Maaneder  ef- 
ter Paraguayiternes  Afmarsch,  rykkede  de  over  Parana  ved 
Itapiru,  der  ligger  tæt  ved  de  to  Floders  Sammenløb  og  en 
halv  Miil  fra  Pasode  la  Patoria,  en  Landsby,  der  tjener  til 
Oplagssted  ved  Farten  paa  de  argentinske  og  paraguaytiske 
Floder.  Lopez,  der  havde  havt  Tid  til  at  forberede  sig, 
havde  dækket  dette  Punkt  med  Feltforskandsninger  og 
havde  navnlig  samlet  et  betj^deligt  Artilleri;  men  da  den  alli- 
erede Armee  fra  Itapiru  brød  frem  i  hans  Flanke  samtidig  med 
at  den  brasilianske  Flaade  beskjød  ham  i  Fronten,  trak  han 
sig,  næsten  uden  Kamp,  tilbage,  efterladende  de  Allierede 
alle  sine  Magasiner  og  en  stor  Deel  af  Materiellet. 

Den  allierede  Arme,  der  commanderedes  af  General  Bar- 
tolomeo  Mitre,  Præsident  for  den  argentinske  Eepublik,  talte 
dengang  henved  halvtredsindstyve  Tusinde  Mand.  Marechal 
Lopez's  var  betydeligt  svagere  i  Antal,  thi  foruden  de  tyve 
Tusinde  Mand,  han  alt  havde  mistet  ved  Expeditionerne 
til  Matto-Grosso  og  Corrientes,  havde  han  efter  Udsagn  af 
Oberst  Thompson,  der  tjente  under  ham,  endnu  tabt  hen- 
ved tredive  Tusinde  Mand  ved  Sygdomme  og  de  anstren- 
gende Arbeider,  han  lod  udføre  i  det  usunde  Land.  Trods 
den  overordentlige  Strenghed,  hvormed  han  drev  Udskriv- 
ningen, havde  han  næppe  tredive  Tusinde  Mand. 

Uden  at  give  sig  Tid  til  at  sikkre  Overgangsstedet 
eller   tilveiebringe  Forbindelse   med   den   argentinske  Flod- 

bred  rykkede  de  Allierede  skyndsomt  efter  Fjenden,  der 
endnu  fuld  af  Tillid  kom  dem  imode  paa  Halvveien  og  selv 
gjorde  Uegyndelsen.  Der  paafulgte  nu,  den  anden  og  fire  og 
tyvende  Mai,  to  blodige  Fægtninger,  hvori  Vaabenlykken  er- 
klærede sig  for  de  Allierede,  uden  at  disse  dog  havde  nogen 
væsentlig  Fordeel  deraf.  Paraguayitiske  Officerer  paastode, 
at  Armeen  efter  Kampen  den  fire  og  tj^vende,  der  langtfra  var 
den  betydeligste,  var  aldeles  opløst,  og  at  der  Intet  havde 
været  til  Hinder  for,  at  de  Allierede,  naar  de  istedetfor  at 
standse  havde  forfulgt  deres  Seir,  kunde  være  trængte  ind 
i  Humaita  sammen  med  de  Slagne. 

Det  vanskelige  Terrain,  den  Tilstand,  hvori  den  allierede 
Armee  befandt  sig,  og  de  Midler,  der  stode  til  deres  Raadig- 
hed,  gjorde  en  Forfølgelse  næsten  umulig.  En  Seir,  selv 
om  den  er  nok  saa  fuldstamdig,  opløser  altid  til  en  vis 
Grad  den  Seirende,  navnlig  naar  der  har  været  stort  Mande- 
fald. Dertil  blev  Armeen  hærget  af  Sygdomme,  saa  at  den  i 
Juni  Maaned  sank  ned  til  tredive  Tusinde  Mand.  Tilførs- 
ler og  Forpleining  vare  heller  ikke  i  Orden;  af  et  Brev  fra 
Greneral  Flores,  der  commanderede  Uruguays  Contingent,  er- 
fares det,  at  hans  Tropper  i  tre  Dage  ingen  Forpleining  havde 
faaet. 

De  Allierede  troede,  hvad  nu  Grunden  har  været,  ikke 
øieblikkeligt  at  burde  forfølge  deres  Fordeel  videre. 

De  gjorde  Holdt  paa  Kamppladsen,  —  to  Mile  Nord 
for  Udskibningsstedet  —  og  sikkrede  sig  ved  Feltforskands- 
ninger.  Til  Forsvar  var  Stedet,  der  hedder  Tuyuti,  godt 
valgt.  Det  er  en  Landtunge,  der  er  omflydt  af  Estere- Bellaco 
og  deres  Bifioder,  som  vel  dækkede  de  Allierede,  men  vanske- 
liggjorde Fremrykningen,  hvad  der  er  en  stor  Ulempe  for 
en  Hær,  der  tidligere  eller  senere  maa  gaae  angrebsviis  til- 
værks. Dette  skulde  man  snart  bringe  i  Erfaring;  thi  da 
General  Flores  i  Juli  Maaned  angreb  Fjenden,  der  havde 
taget  Stilling  ved  Potrero- Santo,  i  de  Allieredes  venstre 
Flanke,  hvorfra  han  beherskede  Udgangene   fra  Tuyuti,  mi- 

stede  Paraguayiterne  vel  fem  og  tyve  Hundrede  Mand,  men 
holdt  Stillingen. 

Efter  dette  Nederlag  forandrede  de  Allierede  for  en 
Tid  Operationsplan,  idet  de  opgave  at  trænge  frem  i  Fjen- 
dens Front,  men  derimod  ved  Hjælp  at  de  brasilianske 
Pantserbaade  begyndte  at  omgaae  hans  hoire  Fløi.  Som 
Erfaringen  senere  viste,  var  Tanken  rigtig,  men  kunde  ikke 
udføres,  saaledes  som  det  forst  blev  forsøgt.  Marechal  Lopez 
indsaae  ogsaa,  at  dette  var  hans  Stillings  svage  Side,  og  at 
den  uundgaaelige  Følge  af  Fjendens  Fremtrængen  paa  Flo- 
den vilde  være,  at  han  uden  at  løsne  et  Skud  maatte  rømme 
det  Terrain,  hvor  han  haabede,  at  hans  Fjender  skulde  op- 
rives af  Anstrengelser  og  Sygdomme.  1  nogen  Tid  havde 
han  været  ivrigt  beskjæftiget  med  at  forøge  og  forstærke 
de  ovenfor  beskrevne  betydelige  Fæstningsværker  ved  Floden. 
Saaledes  havde  han  nylig  omskabt  et  Kystbatteri  ved  Curuzu 
til  en  befæstet  Leir  med  femten  Stykker  Skyts  foruden  Felt- 
skytset og  en  Besætning  af  fire  til  fem  Tusinde  Mand  under 
General  Diaz's  Coramando.  Det  var  en  stærk  Stilling,  dæk- 
ket næsten  paa  alle  Sider  af  Floden  eller  af  »carrisals«; 
den  eneste  tilgængelige  Vei  førte  ad  et  smalt  Dige.  De 
Allierede  besluttede  imidlertid  at  angribe  den.  Et  Corps 
paa  fjorten  Hundrede  Mand,  commanderet  af  General  Porto- 
Allegre  og  understøttet  af  syv  Pantserbaade,  skulde  gjøre 
Forsøget,  og  det  lykkedes.  Under  Kampen  blev  et  af  de 
brasilianske  Skibe,  »Rio- Janeiro«,  ramt  af  en  Torpedo  og 
sank  næsten  øieblikkeligt  med  hele  sin  Besætning.  Det  er 
det  eneste  Exempel  i  denne  Krig  paa,  at  en  Torpedo  har 
gjort  Skade,  trods  den  Rundhaandethed,  hvormed  Paraguay- 
iterne, ofte  til  deres  egen  Skade,  anvendte  dem.  De  tabte 
i  denne  Kamp  to  Tusinde  Mand  Døde,  Saarede  og  Fangne; 
Resten  reddede  sig  langs  Flodbredden  til  Curupalti.  Lopez 
lod  ved  Efterretningen  om  Udfaldet  Mandskabet  af  en  Ba- 
taillon,  som  han  beskyldte  for  at  have  viist  Feighed,    deci- 

mere  og  Halvdelen  af  Officererne  skyde  som  Landsforrædere. 
Offrene  bleve  udtagne  ved  Lodtrækning. 

Lopez  indsaae  Vigtigheden  af  det  Slag,  der  var  bibragt 
ham,  og  udbad  sig  en  Sammenkomst  med  General  Mitre. 
Den  fandt  Sted  den  tolvte  September  1866,  men  førte  ikke 
til  Noget.  Den  argentinske  General  tilbageviste  ethvert 
Forslag,  der  ikke  ledede  til  Afslutningen  af  den  Fredstractat, 
de  Allierede  vare  komne  overeens  om.  Men  da  Tractaten 
vel  tilbod  Paraguay  Fred  og  garanterede  dets  Uafhængighed 
og  Selvregjering,  men  ufravigelig  fordrede  Marechal  Lopez's 
Forviisning,  var  dette  naturligviis  et  Punkt,  han  ikke  vilde 
gaae  ind  paa. 

Den  sidste  Seir  havde  givet  de  Allierede  Mod,  og  kort  Tid 
efter,  den  to  og  tyvende  September,  forsogte  en  talrig  Styrke, 
commanderet  af  General  Mitre  i  egen  Person,  at  gjentage 
det  Forsøg,  der  var  lykkedes  saa  godt  mod  Curuzu,  mod  Curu- 
paiti,  men  han  stødte  her  paa  langt  større  Vanskeligheder. 
Værkerne  vare  anlagte  med  den  største  Omhu,  for  Største-- 
delen  forsynede  med  Muurværk,  havde  større  Garnison  og 
mere  Artilleri;  alene  paa  Voldene  fandtes  saaledes  ni  og 
fyrretyve  Stykker  svært  Skyts. 

Flotillens  Ild  gjorde  næsten  ingen  Virkning  paa  Vær- 
kerne, og  de  Stormendes  Colonner,  der  vare  indeklemte  paa 
den  eneste  smalle  Vei,  der  førte  til  Værkerne,  bleve  knuste  af 
den  fjendtlige  Ild,  hvis  Skud  samtlige  maatte  træ^ffe  de  dybe 
Masser.  Forgjæves  rykkede  de  argentinske  Batailloner,  der 
stode  forrest  i  Colonnen,  frem  med  det  største  Heltemod ; 
forgjæves  trængte  de  frem  til  Graven,  de  kunde  ikke  over- 
skride den  og  maatte  endelig  trække  sig  tilbage  med  Val- 
pladsen besaaet  af  Døde.  De  Allieredes  Tab  ved  denne 
frugtesløse  Storm  var  meget  betydeligt;  de  angive  i  deres 
Beretning  fire  Tusinde,  men  Paraguayiterne  paastaae  at  have 
opsamlet  mere  end  fem  Tusinde  Døde  og  Saarede.  Af  de 
Sidste  slap  næppe  et  Dusin  derfra  med  Livet.  Neden  havde 
føleligt  begyndt  at  indfinde  sig   i  Paraguayiternes  Leir;  de 

dræbte  de  Saarede  for  lettere  at  bemægtige  sig  deres  Brød- 
poser, deres  Vaaben  og  Klæder. 

Efter  dette  Nederlag  standsede  de  Allierede  Operationerne 
til  Juli  næste  Aar,  et  Tidsrum  paa  ti  Maaneder,  fuldt  af 
store  legemlige  og  sjælelige  Lidelser.  Forst  og  fremmest 
syntes  deres  Forbindelse  meget  trueto  I  den  argentinske 
Republik  udbrød  et  Oprør,  der  gjorde  det  nødvendigt,  at  en 
Deel  af  dens  Contingent  drog  tilbage.  Forholdene  i  Buenos- 
Ayres  kaldte  i  November  1866  General  Mitre  tilbage,  og 
Rygtet  gik,  at  ban  tænkte  paa  at  trække  sig  ud  af  Allian- 
cen. Man  sagde  eller  lod  sige  det  Samme  om  Uruguay, 
der  kun  vanskelig  kunde  underholde  det  temmelig  svage 
Corps,  det  havde  ladet  støde  til  Hæren.  Brasilianerne  vare 
næsten  ene  om  at  bære  Krigens  Byrder,  og  naar  man  sam- 
menligner Størrelsen  af  de  Offre,  de  havde  bragt,  med  Ube- 
tydeligheden af  de  Resultater,  de  havde  tilkæmpet  sig,  var  det 
ikke  urimeligt  at  antage,  at  ogsaa  de  vilde  opgive  Foretagendet. 
En  Landspids  i  en  pestbefængt  Egn,  to  Miil  fra  deres  Ud- 
skibningssted, og  Curuzu,  var  Alt,  hvad  de  Allierede  havde 
vundet  i  to  ÅdH's  Fettog.  Og  var  man  sikker  paa  disse 
Punkter?  Naar  Regntiden  kom,  vilde  Curuzu  blive  bort- 
skyllet  og  Tuyuti  oversvømmet.  Foruden  de  Sygdomme, 
der  allerede  rasede  imellem  Tropperne,  indfandt  sig,  for  at 
sætte  Kronen  paa  Ulykkerne,  Choleraen  med  en  saadan  Hef- 
tighed, at  de  Allieredes  Hospitaler  i  Mai  Maaned  1867  talte 
tretten  Tusinde  Syge.  Hvad  skulde  man  gjøre  i  denne  kri- 
tiske Stilling?  Rømme  Stillingen  eller,  naar  man  havde  Mod 
og  Udholdenhed,  forblive  i  den  og  sørge  for  at  forbedre 
Veiene  og  Opholdsstederne?  Det  var  denne  sidste  Udvei, 
man  valgte. 

Marechal  Lopez's  Stilling  var  ikke  mere  smilende.  De 
Tab,  han  allerede  havde  lidt,  gjorde  et  Angreb  fra  hans 
Side  umuligt.  Landet  var  allerede  blottet  for  Mænd,  og 
han  var  nodt  til  at  tage  Børn  til  at  udfylde  sine  svækkede 
Regimenter  med.     Han  maatte    opløse    de  Afdelinger,   der 

havde  lidt  meest,  for  at  styrke  de  andre  Regimenter.  I  sin 
Nød  greb  han  endog  til  at  udskrive  Fruentimmer  til  Mili- 
tairarbeidere ;  det  var  et  militairt  Train,  der  slæbte  Mate- 
riellet afsted  paa  Hovedet  eller  paa  Ryggen,  naar  de  ikke 
brugtes  i  Hospitalerne  eller  vel  endog  ved  Arbeidet  paa  de 
Forskandsninger,  hvormed  han  oversvømmede  Landet. 

I  dette  Tidsrum  udfoldede  han  en  forbausende  Virk- 
somhed. 

Ved  en  uafbrudt  Række  Forskandsninger,  der  i  en  Bue 
paa  over  tre  og  en  halv  Miil  snart  i  en  enkelt,  snart  i  en 
dobbelt  Linie  strakte  sig  fra  Curupaiti  til  Humaita,  søgte 
han  at  dække  disse  vigtige  Punkter.  For  at  sikkre  sig  i 
Tilfælde  af  et  tvungent  Tilbagetog  anlagde  han  endvidere 
en  militair  Vei  i  Ørkenen  Store-Chaco  paa  den  høire  Flod- 
bred. Den  udgik  fra  et  Punkt,  der  kaldes  Timbo,  to  Miil 
Nord  for  Humuita,  og  gjorde  det  muligt  for  Paraguayiterne 
frit  at  kunne  bevæge  sig  paa  begge  Bredder  af  Floden. 
Det  var  et  uhyre  Arbeide  af  ikke  mindre  end  tolv  Miles 
Omkreds,  hvor  man  havde  maattet  overskride  en  Mængde 
Moradser  og  bygge  ikke  mindre  end  fem  store  Broer  for- 
uden den,  der  forte  over  Vermejo,  Paraguays  betydeligste 
Biflod  paa  den  høire  Bred,  Disse  Arbeider  vidnede  om 
Opfindsomhed,  Virksomhed,  Haardnakkethed,  men  ikke  om 
Klogskab  og  Forsigtighed.  Fremtiden  viste,  hvor  let  disse 
Forskandsninger  kunde  omgaaes,  og  de  uhyre  x4rbeider  nød- 
vendiggjorde, at  hele  den  rørige  Deel  af  Befolkningen  maatte 
opholde  sig  i  Leiren,  hvor  en  stor  Deel  af  den  omkom  af 
Sygdom.  Agerdyrkningen  blev  derved  forsømt,  og  der  ind- 
traf en  forfærdelig  Hungersnød;  ved  at  sprede  sine  Kræfter 
paa  saa  store  Strækninger  berøvede  Lopez  sig  endvidere 
Midlerne  til  at  kunne  benytte  sig  af  sine  Modstanderes 
Svækkelse.  Havde  han  samlet  sin  Styrke  og  foretaget  et 
alvorligt  Angreb  paa  Tuyuti,  medens  de  Allierede  befandt 
sig  i  den  sørgelige  Forfatning,    vi  ovenfor  have  skildret,  er 

det  liøist  rimeligt,    at    han  havde  tvunget  dem  til    at  gaae 
tilbage  over  Parana. 

Man  maa  imidlertid  ikke  troe,  at  disse  ti  Maaneder 
forløb,  uden  at  der  vexledes  et  Skud ;  tvertiraod  forefaldt 
der  næsten  daglig  Forposttægtninger,  som  uovede  Tropper 
ere  saa  tilbøielige  til  at  indlade  sig  paa.  Det  er  kun  de 
øvede  Tropper,  der  forstaae  at  spare  paa  deres  Kræfter  og 
Blod,  til  de  kunne  føre  det  afgj ørende  Slag.  Denne  unyt- 
tige og  blodige  Leg  fandt  Marechal  Lopez  Behag  i;  han 
troede,  at  han  derved  gjorde  sine  Folk  krigsvante  og 
tænkte  ikke  paa,  at  han  ikke  havde  saa  betydelige  Strids- 
kræfter at  raade  over  som  hans  Modstandere,  og  at  hans 
Soldater,  der  for  Størstedelen  var  bevæbnede  med  Steenlaas- 
geværer,  ikke  kæmpede  paa  lige  Fod  med  Fjendens  bedre, 
riflede  Vaaben.  Ved  denne  planløse  Plaffen  mistede  han 
for  mange  Folk.  Saaledes  gik  Tiden  til  Slutningen  af  Juli 
1867,  da  General  Mitre  vendte  tilbage  fra  Buenos-Ayres 
med  Forstærkninger,  der  bragte  Hæren  op  til  over  fyrretyve 
Tusinde  Mand,  og  atter  overtog  Ledelsen  af  Operationerne. 
Han  forandrede  nu  fuldstændig  sin  første  Krigsplan.  Iste- 
detfor  at  udvikle  sig  til  Venstre,  som  han  først  uden  Held 
havde  forsøgt,  besluttede  han  at  drage  til  Høire.  Vel 
maatte  han  paa  denne  Maade  næsten  gjøre  x\fkald  paa  Flaa- 
dens  Understøttelse  og  være  tvungen  til  at  rykke  meget 
langsomt  frem,  da  han  Fod  for  Fod  maatte  anlægge  de 
Veie,  der  vare  nødvendige  for  Armeens  Fremrykning,  men 
han  havde  den  Fordeel  at  bevæge  sig  paa  et  frit  Terrain 
og  kunde  nære  Haab  om  ved  sin  numeriske  Overvægt  at 
kunne  indeslutte  Humaita  og  tage  den  og  dermed  alle  de 
Stillinger,  hvortil  den  var  Nøglen.  Denne  Betragtning  var 
afgjørende.  Han  efterlod  tolv  til  tretten  Tusinde  Mand  i 
Leiren  ved  Tuyuti,  der  i  den  forløbne  Tid  var  bleven  fuld- 
stændig forskandset,  og  marscherede  med  tredive  Tusinde 
Mand  mod  Tuyiicue,  der  kun  blev  svagt  forsvaret  og  taget 
uden  Anstrengelse, 

Medens  de  Allieredes  lioire  Fløi  rykkede  frem  paa 
denne  Maade,  gjordes  paa  den  venstre  Fløi  et  Forsøg,  hvis 
heldige  Udfald  skulde  have  de  vigtigste  Følger.  Havde 
end  General  Mitres  Angreb  det  foregaaende  Aar  medført  et 
Nederlag,  saa  havde  det  paa  den  anden  Side  givet  en  Lære, 
som  man  vilde  drage  sig  til  Nytte.  De  Pantsersldbe,  der 
havde  været  i  Ilden  mod  Curupaity,  havde  vel  ikke  med 
deres  Skyts,  hvor  svært  det  end  var,  kunnet  gjere  nogen 
A^irkning  paa  denne  Fæstnings  Mure,  men  paa  den  anden 
Side  havde  dennes  store  Kanoner  heller  ikke  gjort  Ski- 
benes Pantser  synderlig  Skade.  Man  drog  deraf  den  Slut- 
ning, at,  ligesaavel  som  det  havde  viist  sig  ørkesløst  at 
sende  Pantserskibene  i  Kamp  mod  Landbatterierne,  ligesaa- 
vel kunde  Skibene  næsten  uden  Fare  udsætte  sig  for  Vær- 
kernes Ild  og,  naar  de  forsigtigt  gik  forbi  et  eller  to  far- 
lige Steder,  gjøre  sig  til  Herrer  over  Farvandet,  Fjendens 
vigtigste  Communicationsmiddel.  Den  væsentligste  Hindring 
bestod  i  at  proviantere  de  Skibe,  man  agtede  at  sende  frem 
paa  denne  Maade,  men  man  kunde  bøde  derpaa  ved  at  anlægge 
en  Vei  paa  den  hoire  Flodbred,  ad  hvilken  disse  hurtige, 
usaarlige,  flydende  Fæstninger  kunde  provianteres.  Man 
skred  til  Værket,  og  næppe  var  Veien  anlagt,  førend  en  lille 
brasiliansk  Eskadre  den  femtende  August  gik  forbi  Curupaitis 
Volde  uden  at  lide  synderlig  Skade.*) 

Opgaven  var  lost.  De  Forsvarsanlæg,  Marechal  Lopez 
havde  udfort  med  saa  store  Cifre  af  ATennesker  og  Penge, 
vare  eller  vilde  blive  omgaaede,  tagne  i  Eyggen  og  gjorte 
unyttige. 

Den  overordentlige,  næsten  uforudsete  Kolle,  Pantser- 
skibene spillede  i  denne  Krig,  ikke  ved  deres  Angrebskraft, 
men  ved  deres  Usaarlighed,  fortjener  Opmærksomhed  af 
Alle,    der    beskjæftige    sig    med    Krigsstudier.       1    Forbi- 

gaaende  sagt  havde  Artilleriet  ikke  mere  Lykken  med  sig 
end  Torpedoerne.  De  to  Armeer  vare  dog  rigeligt  forsy- 
nede med  Modeller  af  det  forskjellige  Skyts,  der  i  den 
sidste  Tid  var  opfundet  i  Europa  og  Amerika;  de  benyt- 
tede det  meget,  og  Forbruget  af  Ammunition  var  umaade- 
ligt,  hvad  der  næsten  altid  er  Tilfældet  med  unge  Tropper. 
Ikkedestomindre  gav  det  kun  middelraaadige  Kesultater. 
Lede  Brasilianernes  pantsrede  Skibe  ikke  Meget,  saa  toge 
Paraguayiternes  Fæstningsværker  heller  ikke  synderlig  Skade. 

Da  Humaita  overgav  sig,  var  der  udskudt  femten  til 
tyve  Tusinde  Projectiler  af  svært  Kaliber  mod  den,  og  dog 
saae  man  næsten  ikke  Spor  af  alvorlig  Beskadigelse.  Dette 
kan  for  en  Deel  finde  sin  Grund  i,  at  den  kun  blev  beskudt 
paa  lang  Afstand;  men  dette  er  ikke  tilstrækkeligt  til  at 
forklare  Artilleriets  ringe  Virkning,  især  naar  man  erindrer, 
at  Brasilianernes  blænderede  Kanonbaade  næsten  uskadte  gik 
tæt  forbi  Landbatterier  med  Kanoner  af  meget  svær  Kaliber. 
I  denne  Krig  har  i  Virkeligheden  kun  Feltskytset,  brugt  imod 
Tropper,  ikke  imod  Hindringer,  vist  nogen  Virkning.  Imidler- 
tid rjiikede  de  Allieredes  hoire  Fløi  fremad,  dog  kun  langsomt, 
paa  Grund  af  det  besværlige  Terrain,  og  fordi  de  maatte 
tilbagevise  de  Udfald,  som  Paraguayiterne  næsten  daglig 
foretoge.  Forst  efter  tre  Maaneders  Meisommeligheder  og 
Kampe  naaede  de  -  efter  paa  Veien  at  have  taget  Fortet 
Establiciemento  —  Tayi,  et  Punkt  paa  Paraguays  heire 
Bred  ovenfor  Humaita.  Den  hele  Strækning,  de  paa  denne 
besværlige  Marsch  fra  Tuyuti  havde  tilbagelagt,  beløb  sig  til 
henved  tretten  Miil;  men  den  brasilianske  General  Menna-Bar- 
reto  fik  Leilighed  til  paa  selve  Ankomstdagen,  den  anden 
November,  at  vise,  hvor  vigtig  den  Bevægelse,  de  havde 
tilendebragt,  var,  idet  han  beskjød  to  paraguayitiske  Dam- 
pere, der  slæbte  Baade,  ladede  med  Materiel,  til  Humaita. 
Den  paraguayitiske  Armees  Forbindelser  vare  saaledes,  om 
ikke  afskaarne,  saa  dog  meget  truede. 

Hvor  vigtigt  det  end  var,  kostede  det  dog  de  Allierede 

mange  Penge  at  naae  dette  Punkt.  Fra  Tuyuti  til  Tayi 
beløb  Omkostningerne  ved  Transporten  af  en  Kanonkugle 
paa  et  Hundrede  og  halvtredsindstyve  Pd.  sig  til  fem  og 
tresindstyve  Francs,  af  en  Tønde  Kul  til  otte  Hundrede 
og  femogtyve  Francs,   og   det  Øvrige  stod  i  Forhold  dertil. 

Lopez  indsaae  fuldkomment  Stillingens  Parer.  Dagen 
efter  at  de  sex  Tusinde  Brasilianere  under  General  Barreto 
havde  sat  sig  fast  i  Tayi,  befalede  han  et  Udfald  i  Masse 
mod  Tuyuti.  Tanken  var  fuldkommen  rigtig,  naar  han 
havde  kunnet  udfore  den;  den  vilde  sikkert  have  tvunget  de 
femogtyve  til  tredive  Tusinde  Mand,  som  de  Allierede  havde 
spredt  paa  Sletten,  til  at  trække  sig  tilbage  til  deres  Ope- 
ra tionsbasis ;  men  for  at  Forsøget  kunde  lykkes,  behøvedes  der 
større  Styrke  end  den,  Marechal  Lopez  kunde  raade  over: 
kun  otte  Tusinde  Mand.  Paraguayiterne  styrtede  med  deres  sæd- 
vanlige Mod  og  Heftighed  frem  til  Angreb,  de  bestege  paa 
flere  Steder  Brystværnet,  og  der  paastaaes,  at  de 
sandsynligviis  vilde  have  erobret  eller  afbramdt  Leiren,  hvis 
de  ikke,  forledte  af  deres  Nød,  havde  opløst  sig  for  at 
plyndre  Fjendens  Magasiner.  Vist  er  det  imidlertid,  at 
Leirens  Besætning  fik  Leilighed  til  at  tage  dem  i  Flanken 
og  tvang  dem  til  at  trække  sig  tilbage  med  et  Tab  af  to 
Tusinde  Mand. 

Da  der  var  gjort  noget  Bytte  og  medtaget  tre  Faner 
fra  Fjendens  Volde,  udstedte  Lopez  en  pralende  Proclama- 
tion,  som  om  han  havde  vundet  en  stor  Seir.  Han  vidste 
imidlertid  meget  godt,  at  det  var  et  Nederlag,  og  istedet- 
for  at  tvinge  Fjenden  til  at  samle  sig,  blev  han  nu  selv 
nødt  til  at  gjøre  det.  Han  gav  derfor  Ordre  til  at  rømme 
den  første  Forsvarslinie  og  føre  Størsteparten  af  hans  umaa- 
delige  Artillerimateriel--  meer  end  et  Hundrede  Stykker  — 
tilbage  til  Humaita.  Paraguayiterne  udførte  dette  uden  at 
blive  foruroligede  af  de  Allierede,  der  benyttede  de  tre 
følgende  Maaneder  til  roligt  at  befæste  sig  i  deres  Stil- 
linger og  sende  Forraad  af  alle  Slags   til  den  vigtige  Stil- 

liiig  ved  Tayi.  Man  kunde  liave  troet  paa  en  stiltiende 
Vaabenstilstand,  naar  den  uophørlige  Kanonade,  der  lod 
sig  høre  paa  alle  Punkter  af  den  store  Skueplads,  ikke 
havde  været;  det  var  imidlertid  en  Beskydning  paa  lang 
Afstand  og  som  Følge  deraf  uden  Virkning. 

Kosten  af  Aaret  forløb  med  disse  indre  Arbeider  og 
lige  saa  kostbare  som  unyttige  Demonstrationer. 

Aaret  1868  bragte  derimod  store  Forandringer  i  de 
Krigsførendes  gjensidige  Stilling.  Det  aabnedes  med  Gene- 
ral Mitres  Bortgang.  Han  blev  kaldt  til  Buenos-Ayres,  den 
argentinske  Republiks  Kegjeringssæde  —  ved  Vicepræsiden- 
tens pludselige  Død.  Den  fjortende  Januar  1868  overgav  han 
Commandoen  over  den  allierede  Armee  til  Marechal  Caxias, 
der  hidtil  havde  havt  Commandoen  over  den  brasilianske 
Hær  og  Flaade.  Det  var  den  meest  Anseete  i  den  brasili- 
anske Armee.  den  ældste  Officeer  og  den  Hoieste  i  Grad. 
Han  havde  allerede  gjort  sig  bekjendt  ved  den  Dygtighed 
og  Kraft,  hvormed  han  under  Don  Pedro  IFs  Mindreaarig- 
hed  havde  undertrj-kket  et  Oprørsforsøg  i  Provindsen  St. 
Paul.  Dette  havde  gjort  ham  velseet  ved  Hoffet,  og  siden 
den  Tid  var  han  stedse  bleven  benyttet,  hvor  der  var  noget 
Alvorligt  paafærde. 

Han  førte  saaledes  det  brasilianske  Contingent  i  Kam- 
pen ved  Casserosi  1852,  hvor  Dictator  Rosas  Herredømme 
blev  styrtet.  Han  havde  havt  Held  med  sig  i  alle  sine 
Foretagender,  og  nu  sidst  havde  han  med  virkelig  Dygtig- 
hed ledet  den  omgaaende  Bevægelse,  der  havde  ført  Gene- 
ral Barreto  til  Tayi. 

Han  havde  den  Fordeel  at  overtage  en  Armee,  der  var 
prøvet  i  tre  Aars  Strabadser  og  Kampe,  og  som  ved  betyde- 
lige Forstærkninger,  der  nylig  vare  ankomne,  var  bragt  op 
til  næsten  halvtredsindstyve  Tusinde  Mand. 

Den  Plan,  han  vilde  følge,  syntes  at  bestaae  i :  ikke  at 
give  Operationerne  tillands,  der  allerede  i  en  Kreds  om- 
fattede alle  de  paraguayitiske  Stillinger,  større  Udstrækning, 

men  derimod  søge  at  udbrede  sig  paa  Floden.  Den  trettende 
Febrnar  1868  ankom  tre  pantsrede  Kanonbaade,  der  vare 
byggede  i  Rio-Janeiro,  derfra  og  passerede  strax  uden  Uheld 
Farvandet  ved  Curupaiti,  hvorpaa  de  forenede  sig  med  dem, 
der  i  August  i  det  foregaaende  Aar  vare  gaaede  igjennem; 
samtlige  Kanonbaade  løb  den  attende  Februar  forbi  Humaita.*) 
Af  de  sex  Fartøier,  som  gjorde  Forsøget,  blev  eet  tilbage, 
ikke  fordi  det  havde  lidt  nogen  Skade,  men  kun  fordi  dets 
Maskine  var  for  svag  til  at  føre  det  mod  Strømmen,  der  er 
meget  stærk  paa  dette  Sted.  De  Andre  slap  igjennem  uden 
væsentlig  Beskadigelse,  uagtet  de  paa  Grund  af  Flodens 
Krumninger  i  to  og  fyrretyve  Minutter  vare  udsatte  i  en 
Afstand  af  kun  fire  å  fem  Hundrede  Alen  for  Ilden  af  det 
talrige  Artilleri,  der  spækkede  Humaitas  Volde. 

De  forenede  sig  derpaa  med  den  Afdeling,  der  alt  be- 
fandt sig  i  Tayi.  Følgen  heraf  var,  at  Lopez's  Årmee  var 
næsten  fuldstændig  omringet;  den  kunde  kun  slippe  ud  af 
Kredsen  ved  Humaita  og  ad  den  Vei,  der  var  anlagt  paa 
den  høire  Flodbred  til  Store-Chacos  Grændse.  Stillingen 
var  bleven  meget  kritisk,  saameget  mere,  som  General  Bar- 
reto  samme  Dag,  som  den  brasilianske  Flaade  gik  forbi 
Humaita,  havde  bemægtiget  sig  Redouten  ved  Ciervo,  en 
Mellempost  mellem  Tayi  og  Humaita,  og  Pantserskibene,  der 
nu  havde  Veien  aaben,  den  to  og  tyvende  viste  Flaget  for 
Hovedstaden,  Assuncion,    der   fremtidig  var  priisgivet  dem. 

Paa  et  Par  Punkter  nær  vare  de  Allierede  Herrer  paa 
Floden  fra  dens  Sammenstød  med  Parana  til  Landets  yderste 
Græ^ndse.  Lopez  følte  Faren,  og  maaskee  indsaae  han  nu,  at 
han  havde  begaaet  en  Feil  ved  at  anvende  saa  mange  Menne- 
sker, saa  megen  Kraft  og  saa  mange  Penge  paa  Arbeider, 
der  snarere  bleve  ham  til  Byrde  end  til  Gavn,  thi,  da  han 
nu  kun  havde  femten  til  tyve  Tusinde  Mand,  kunde  han 
hverken  besætte  eller  forsvare   dem.      Han   befalede    derfor 


*)  See  nølere  herom  Hist.  Archiv  1870.  I,  355—59. 

at  rømme  Curupaiti  og  samtlige  Værker,  der  vare  opførte 
S3^d  for  Tebicuary,  og  beholdt  kun  Humaita,  hvor  han  fore- 
løbig efterlod  en  Besætning  af  sex  eg  tredive  Hundrede 
Mand,  der  senere  endnu  blev  formindsket,  da  Dictatoren 
skulde  sørge  for  sin  personlige  Sikkerhed.  I  stor  Hast  drog 
han  virkelig  den  anden  Marts  igennem  Humaita,  naaede 
Store-Chaco,  opad  hvilken  han  drog  tyve  Mile,  førend  han 
vendte  tilbage  til  den  høire  Bred  med  de  Tropper  og  det 
Materiel,  han  slæbte  med  sig.  Rømningen  fandt  Sted  om 
Natten  under  Forhold,  der  maatte  være  meget  ydmygende 
for  Lopez/s  Stolthed.  Man  paastaaer,  at  han,  da  hans  Van- 
held havde  naaet  denne  Høide,  tænkte  paa  at  opgive  Spillet 
og  drage  gjennem  Store-Chaco  til  Bolivia  og  derpaa  til 
Europa.  Har  en  saadan  Tanke  rørt  sig  i  ham,  maa  man 
beklage,  at  han  ikke  har  fulgt  den;  han  vilde  have  sparet 
sit  Folk,  de  Allierede  og  sig  selv  smertelige  Offre.  Det 
være  nu  som  det  vil,  saa  træffe  vi  ham  snart  igjen  Nord 
for  Tebicuary,  hvor  han  havde  opslaaet  sit  Hovedqvarteer, 
ved  et  Punkt,  der  kaldes  San-Fernando  og  ligger  paa  Veien 
fra  Passo  de  la  Patria  til  Assuncion.  Med  Virksomhed  og 
Kraft  vilde  han  forsøge  at  komme  paa  Fode  igjen;  han 
vilde  afvente  de  Følger,  Hnmaitas  Forsvar  kunde  medføre, 
men  hans  Sind,  der  iforveien  var  bittert,  blev  endnu  mere 
opirret ;  der  skete  stadig  nye  Henrettelser,  og  under  Paaskud  af 
Sammensværgelse  lod  han  sin  Broder  Benigne  arrestere  og 
bevogte  i  Lænker  i  sin  Nærhed. 

De  Allierede  lode  ham  forblive  der  uden  at  forurolige 
ham;  alle  deres  Anstrengelser  vare  rettede  mod  Humaita, 
som  de  indesluttede  saa  stærkt,  som  de  stedlige  Forhold 
tillode  det.  Ved  Hjælp  af  Pantserskibene  og  Batterier,  de 
havde  anlagt  paaAndas,  en  lilleø  i  Kanonskuds  Afstand  fra 
Fæstningen,  lykkedes  det  dem  at  besværliggjøre  Forbindel- 
sen mellem  de  to  Flodbredder  i  høi  Grad;  men  Paraguay- 
iterne  tabte  ikke  Modet;  da  de  ikke  længere  kunde  iværk- 
sætte Rømningen  i  Humaitas  Farvand,  dannede  de  sig  Veie 

gjentiem  cle  Vandløb  og  Moser,  der  indesluttede  Fæstningen 
paa  Landsiden,  og  som  ved  flere  Aabninger  stode  i  Forbin- 
delse med  Floden.  I  nogen  Tid  lykkedes  det  dem  under 
Skjul  af  »CarrisaPernes«  og  »estero'ernes«  Plantevæxt  og 
ved  at  benytte  hen  ved  tredive  Baade,  som  de  endnu  havde, 
at  unddrage  deres  Foretagender  Fjendens  Opmærksomhed; 
tilsidst  ble  ve  de  dog  opdagede,  og  Fjenden  forfulgte  dem 
med  Skibsbaadene  paa  deres  Smutveie.  Herpaa  fulgte  tal- 
rige Kampe,  der  forhalede  Fæstningens  Capitulation  til  den 
femte  August,  Besætningen,  der  var  sunken  ned  til  tolv 
Hundrene  Mand,  overgav  sig  med  alle  militaire  Æresbeviis- 
ninger,  som  den  ogsaa  fuldkomment  havde  fortjent.  I  no- 
gen Tid  havde  Levnetsmidlerne  været  slupne  op,  og  i  de 
sidste  fire  Dage  af  Forsvaret  vare  to  Hundrede  Mand  bog- 
stavelig døde  af  Sult.  Humaitas  Fald  var  den  vigtigste 
Begivenhed,  der  hidtil  var  indtruffen,  og  det  staaer  til  at 
antage,  at  de  Allierede  vilde  have  kunnet  føre  etafgjørende 
Slag,  hvis  de  havde  udviklet  større  Kraft. 

Men  nu  gjentog  sig  atter,  hvad  vi  flere  Gange 
siden  Krigens  Begyndelse  have  seet,  og  som  maaskee  kan 
finde  sin  Forklaring  i  det  besværlige  Terrain.  Man  skulde 
have  troet,  at  der  var  sluttet  Vaabenstilstand,  og  at  begge 
Parter  vare  blevne  enige  om  ikke  at  forstyrre  hinandens  Fore- 
tagender. De  Allierede  benyttede  ganske  roligt  hele  August 
og  den  første  Deel  af  September  til  at  indrette  sig  i  Hu- 
ma'ita;  de  førte  deres  Materiel,  Forraad  og  Hospitaler  dertil; 
da  de  dernæst  den  tre  og  tyvende  September  havde  undersøgt 
den  nye  Stilling,  Lopez  havde  indtaget,  og  som  de  ikke  meente 
at  burde  angribe  i  Fronten,  beskjæftigede  de  sig  næsten 
udelukkende  med  at  anlægge  og  forbedre  Veie  paa  den 
høire  Flodbred,  der  kunde  føre  dem  i  Kyggen  af  Paraguay- 
iternes  nye  Værker.  Lopez  havde  sat  sig  fast  en  halv. 
Snees  Mile  Syd  for  Assuncion  bag  Tykysyky,  en  østlig 
Biflod  til  Paraguay.  Det  er  kun  en  lille  og  smal  Strøm, 
men  den  er  meget  dyb ;  den  er  egentlig  kun  Afløb  for  Søen 

Ypoa,  cler  strækker  sig  fem  Mile  ind  i  det  Indre  og  med 
de  tilgrændsende  Moradser  danner  en  uoverstigelig  Skranke- 
Tæt  ovenfor  Tykysykys  Munding  danner  Floden  en  stærk 
Bue,  næsten  en  ret  Vinkel;  Stillingen  er  saaledes  paa  tre 
Sider  dækket  af  stærke  Forhindringer.  Den  eneste  Vei,  der 
satte  den  i  Forbindelse  med  det  Indre,  kunde  kun  ad  lang 
Omvei  naaes  af  de  Allierede  og  tilbød  Paraguayiterne  et 
sikkert  Tilbagetog.  Stillingen  var  saaledes  meget  stærk,  og 
Lopez  skyndte  sig  desuden  med  sin  sædvanlige  Iver  at 
styrke  den  med  Forskandsninger,  som  han  besatte  med 
henved  et  Hundrede  Stykker  Skyts :  for  at  forsvare  Mundin- 
gerne af  Tykysyky  og  Buey-Muerto,  en  Arm  af  Paraguay, 
lod  han  opkaste  mægtige  Batterier  ved  Angostura  og 
Yilleto. 

Man  kan  anslaae  Marechal  Lopez's  Armee  paa  den  Tid  til 
henved  ti  Tusinde  Mand,  for  Størstedelen  nylig  udskrevet 
Mandskab.  Da  han  havde  nærmet  sig  sine  Magasiner  og  det 
beboede  Land,  led  han  nu  mindre  end  længere  mod  Syd  af 
Mangel  paa  Levnetsmidler,  men  han  havde  ingen  Ammunition. 
Krudt  og  Projectiler  vare  blevne  saa  sjeldne,  at  man  ikke  havde 
kunnet  forsyne  hver  Kanon  med  Hundrede  Skud,  og  det  havde 
kostet  den  største  Meie  at  tilveiebringe  fyrretyve  Bundter  Pa- 
troner til  hver  Mand.  De  x4.11ierede  vare  forholdsviis  bedre  for- 
synede; men  de  halvtredsindstyve  Tusinde  Mand,  de  talte  i 
Januar  Maaned,  vare  ved  Sygdomme  og  Fægtninger  svundne 
ned  til  to  og  tredive  Tusinde  Mand.  Det  var  naturligviis 
Brasilianerne,  der  som  de  stærkeste  i  Antal  ogsaa  havde 
raaattet  afgive  de  fleste  Offre.  Vi  kunne  ikke  opgive  Tallet, 
men  vi  erfare  af  en  Tale,  Krigsministeren  holdt  i  Deputeret- 
kamret i  Elo,  at  Brasilien  til  August  1868  havde  sendt 
fire  og  firsindstyve  Tusinde  to  Hundrede  og  ni  Mand  til 
Feltarmeen;  men  hvor  Mange  vare  endnu  ilive  deraf? 

Fjendtlighederne  begyndte  atter  i  December  Maaned 
og  bleve  førte  med  megen  Kraft  af  Marechal  Caxias.  Ar- 
meen rykkede  frem  paa  den   hoire  Bred    af  Paragua)^,    gik 

over  Floden  ved  San-Antonio,  et  Punkt  omtrent  fem  Fjerding- 
vei  Nord  for  Villeta,  og  der  paafulgte  nu  en  Kække  blodige 
Kampe,  der  vedvarede  indtil  den  syv  og  tyvende.  Alle  disse 
Fægtninger  faldt  ud  til  de  Allieredes  Fordeel,  men  kostede 
dem  Meget;  thi  de  mistede  henved  otte  til  ti  Tusinde  Mand, 
Døde  og  Saarede. 

Paraguayiterne  forsvarede  sig  i  disse  tyve  Dage  med 
beundringsværdigt  Mod  og  største  Haardnakkethed ;  de  bleve 
fuldkomment  tilintetgjorde,  og  der  undslap  kun  enkelte  Flygt- 
ninge og  Sprængte.  Lopez,  der  havde  svoret  sine  Tropper, 
at  seire  eller  døe  med  dem  i  denne  Kamp,  flygtede,  forinden 
ødelæggelsen  var  almindelig,  og  efterlod  Seierherrerne  sin 
Bagage,  sine  Papirer,  sine  Vogne,  ja  endogsaa  flere  af  sine 
Slavinder.  Forinden  han  vendte  sin  Hest  mod  Cerro-Leon, 
havde  han  imidlertid  paa  sædvanlig  Maade  taget  Hævn 
over  Skjæbnens  Ugunst:  stadig  forfulgt  af  Syner  om  Sam- 
mensværgelser, dømte  han  Flere,  deriblandt  sin  Broder 
Benigne,  til  Døden. 

Man  kan  ikke  godt  forstaae,  hvorfra  Marechal  Caxias, 
som  den  27de  December,  Dagen  før  den  afgj ørende  Kamp 
ved  Ita-Yrate,  som  Guaranierne,  eller  Lomos  Valentinas, 
som  Spanierne  sige,  havde  tre  til  fire  Tusind  Mande  Cavalleri 
under  sig,  ikke  lod  Marechal  Lopez  forfølge.  Han  var 
maaskee  overbeviist  om,  at  Krigen  var  endt,  da  han  havde 
bemægtiget  sig  Flodløbet  og  alle  Fjendens  befæstede  Punk- 
ter, sprængt  og  tilintetgjort  hans  Hær  og  erobret  eller 
ødelagt  Størstedelen  af  hans  Materiel.  Idetmindste  skyndte 
han  sig  med  i  en  Dagsbefaling,  der  blev  offentliggjort,  at 
erklære  det,  og  efter  at  have  ladet  sig  nøie  med  at  holde  et 
høitideligt  Indtog  i  Assuncion  den  anden  Januar  1866  — 
indskibede  han  sig  til  Rio-Janeiro  uden  at  afvente  sin  Ee- 
ggerings  Bemyndigelse. 

Havde  Marechal  Caxias  ventet  at  blive  modtaget  som  en 
Triumphator,  saa  blev  han  skuffet,  da  han  den  ellevte  Fe- 
bruar 1869  steg  iland  i  Rio- Janeiro.  Hans  Modtagelse 
var,  om  ikke  saarende,  saa  dog  meget  kold.  Den  alminde- 
lige Mening  —  og  den  tog  ikke  feil  —  vilde  ikke  troe,  at 
Krigen  virkelig  var  endt.  Den  sunde  Sands  gjorde  sig  det 
snart  klart,  at  man,  naar  Alt  kom  til  Alt,  efter  saa  mange 
Seire,  kun  var  Herre  over  Floderne,  at  det  Indre  af  Landet 
ikke  var  besat,  ja  ikke  engang  berørt,  og  at  Marechal  Lopez, 
støttet  af  sit  Folks  forbausende  Opoffrelse,  i  sin  Halsstarrig- 
hed kunde  finde  nye  Hjælpemidler  til  at  gjenoptage  Kam- 
pen der.  Efter  nogle  Dages  Tøven  besluttede  man  derfor 
at  gjenoptage  de  militaire  Foretagender  og  fore  dem  tilende; 
det  var  Krigens  tredie  Standpunkt.  Saavel  fra  politisk  som 
militair  Side  var,  under  denne  Stemning,  Valget  af  en 
General  lige  vigtigt.  Jo  større  hans  personlige  Stilling 
var,  jo  mere  indlysende  vilde  det  blive  for  Alle,  at  man 
forpligtede  sig  uden  Forbehold.  Man  kom  da  i  Tanker 
om  Greven  af  Eu,  som  lige  fra  Krigens  Begyndelse  ind- 
trængende havde  ansøgt  om  at  blive  sendt  til  Paraguay, 
men  kmi  havde  deeltaget  i  Felttoget  ved  Parana  i  1865. 
Den  unge  Prinds  havde,  skjøndt  han  var  Keiser  Don  Pe- 
dros Svigersøn,  maattet  foie  sig  efter  Ministrenes  Yillie,  thi 
den  parlamentariske  og  constitutionelle  Styrelse  udøves  med 
megen  Alvor  i  Brasilien.  Vi  vide  ikke,  hvorfra  den  Mod- 
stand, han  mødte,  skrev  sig,  men  vi  troe  at  kunne  for- 
klare den  ved  hans  politiske  Meninger,  der  aabent  vare 
beskyldte  for  Frisindethed,  og  ved  den  Bestemthed,  hvor- 
med han  havde  kundgjort  sine  negervenlige  Følelser  i  Slave- 
sagen; thi  det  var  just  ikke  Maaden  at  sætte  sig  i  Yndest 
paa  hos  de  daværende  Ministre.  Man  vilde  imidlertid  finde 
ham  beredt,  naar  man  havde  Brug  for  ham.     - 

Greven  af  Eu  —  Gaston  af  Orleans  —  ældste  Son  af  den 

franske  Konge  Louis  Philippes  anden  vSøn,  Hertugen  af  Ne- 
n]Ours,  er  otte  og  tyve  A ar  gammel.  Sin  militaire  Uddannelse 
har  han  faaet  i  Artilleriskolen  i  Segovia  i  Spanien ;  ved  Af- 
gangen derfra  lykkedes  det  ham  at  blive  ansat  ved  General 
O'Donnels  Stab,  medens  denne  commanderede  den  spanske 
Armee  i  Afrika.  Den  unge  Prinds  deeltog  i  dette  Felttog 
med  megen  Hæder;  samme  Dag,  han  stødte  til  Hoved- 
qvarteret,  blev  han  paa  Valpladsen  decoreret  for  udmærket 
Vaabendaad.  I  1864  ægtede  han  sin  Cousine,  den  keiser- 
lige Prindsesse  Isabella,  ældste  Datter  af  Keiser  Don  Pedro  II 
og  Arving  til  den  brasilianske  Krone.  Den  to  og  tyvende  Marts 
1869  blev  han  udnævnt  til  commanderende  General  for  den 
brasilianske  Armee  i  Paraguay,  dog  uden  Myndighed  til  at 
deeltage  i  Landets  Bestyrelse,  der  var  betroet  Statsraad 
Paranhos;  han  skyndte  sig  at  afreise  og  ankom  den  fjortende 
April  til  Assuncion.  Han  forefandt  ikke  Sagerne  i  nogen 
opmuntrende  Tilstand.  Den  varme  Aarstid,  der  netop  var 
tilbagelagt,  havde  anrettet  forfærdelige  Ødelæggelser  i  Ar- 
meen, og  hvad  mere  var,  en  stor  Deel  Officerer,  ja  selv 
Soldater  havde,  da  de  saae  Marechal  Caxias  afreise  med 
flere  af  de  meest  fremragende  Generaler,  troet  at  turde 
tillade  sig  at  følge  deres  Foresattes  Exempel.  Den  virke- 
lige Styrke  var  derved,  iberegnet  de  Syge,  gaaet  langt 
under  fem  og  tyve  Tusinde  Mand.  Lydigheden  stod  paa 
svage  Fødder,  som  en  naturlig  Følge  af  at  de,  der  skulde 
opretholde  den,  vare  dragne  bort,  og  Disciplinen,  der  aldrig 
havde  været  de  unge  Troppers  meest  glimrende  Egenskab, 
bar  stærke  Spor  deraf.  Administrationen,  Forpleinings- 
væsenet  og  de  andre  specielle  Bestyrelsesgrene,  der  kun 
meget  uregelmæssigt  modtoge  Meddelelser  og  Leveringer, 
vare  komne  meget  i  Uorden,  og  hvad  Hestene  angik,  hvoraf 
der  ved  Krigene  i  Amerika  bruges  et  overordentlig  stort 
Antal,  var  der  langtfra  nok  til  det  nødvendige  Behov. 
Kort  sagt,  næsten  Alt  maatte  begyndes  forfra  og  ordnes 
paany. 

Medens  den  unge  General  beskjæftigede  sig  hermed, 
havde  Marechal  Lopez  vidst  at  drage  Fordeel  af  den  Frist, 
der  var  forundt  ham.  Istedetfor  at  flygte  til  Bolivia,  som 
Rygtet  var  gaaet  efter  hans  Nederlag  ved  Lomos  Valen- 
tinas, havde  han,  da  han  saae,  at  han  hverken  blev  forfulgo 
eller  foruroliget,  meget  hurtigt  fattet  Mod  til  atter  at  for- 
søge sin  Lykke.  Forblindelsen  var  om  end  aftagen  ved  de 
Nederlag,  han  havde  lidt,  dog  ikke  svunden,  og  »Supremo 
eu«,  som  Paraguayiterne  i  daglig  Tale  kaldte  deres  Over- 
hoved —  kunde  endnu  gjøre  Regning  paa  sit  Folks  for- 
bausende  Lydighed.  Da  Greven  af  Eu  ankom  til  Assun- 
cion,  havde  Dictatoren  allerede  samlet  de  Flygtende,  fore- 
taget nye  Udskrivninger,  sammenskrabet  Resterne  af  sit 
Materiel  og  atter  faaet  Fodfæste. 

Havde  Lopez  været  den  kjække,  fædrelandssindede 
Fører,  som  man  undertiden  har  villet  gjore  ham  til,  vilde 
han  have  kastet  sig  imod  Sydost  i  Retning  af  den  Jern- 
bane, han  tidligere  havde  begyndt  at  bygge  for  at  kunne 
forene  sin  Hovedstad  med  de  beboede  og  rige  Dele  af  Lan- 
det, og  hvor  man  endnu  ikke  havde  hørt  de  Allieredes 
Kanoner.  Der  kunde  han  have  giort  et  maaskee  ulykkeligt, 
men  i  ethvert  Tilfælde  hæderligt  Forsøg  paa  at  ordne  Mod- 
standen, forsvarende  Terrainet  Fod  for  Fod  og  til  det  Sidste 
delende  sine  Troftistes  Skjæbne;  det  vilde  have  været  at 
yde  Offer  for  Offer.  Saaledes  tænkte  han  ikke.  I  Tilfælde 
af,  at  Vaabenlykken  skulde  vedblive  at  være  ham  ugunstig, 
kunde  han  maaskee  falde  i  de  Allieredes  Hænder,  og  det 
var  en  Fare,  han  for  ingen  Priis  vilde  udsætte  sig  for. 
Han  satte  sig  fast  i  Cerro-Leons  Passer,  Nord  for  Jernbanen, 
fem  Miil  fra  Assuucion,  i  Egne,  som  den  tynde  Befolkning 
endnu  ikke  havde  taget  i  Brug,  paa  Grændsen  af  de  øde 
Egne,  der  tilbøde  ham  størst  Rimelighed  for  at  undslippe, 
hvis  Skjæbnen  skulde  være  ham  imod.  Regjeringens  Sæde, 
der  efter  Humaitas  Fald  havde  været  i  Jernbanestatio- 
nen Luque,   blev    forlagt    til   Peribebuy,    bag   Cerro-Leons 

Høider,  og  med  sin  sædvanlige  Driftiglied  anlagde  han  to 
Krudtværker  i  Caacupe  og  Ibicu}^,  to  nærliggende  Pladser. 
Hans  Tropper  og  Hovedqvarteret  vare  skudte  frem  til  Pas- 
sene ved  Ascurra  med  Front  mod  Jernbanen  og  dækket  af 
en  stor  So,  der  sikkrede  mod  Frontangreb.  Heire  Floi,  i 
Eetning  af  Assuncion,  støttede  sig  til  de  »Esteros'er«  der 
stræ^kke  sig  mellem  Peribebuy  og  Manduvira,  to  østlige 
Bifloder  til  Paraguay,  og  venstre  Floi  til  næsten  øde  Bjerge, 
bedækkede  med  Urskov.  Fra  et  reent  militairt  Standpunkt 
var  Stillingen  meget  stærk,  men  den  befandt  sig  i  en  Egn, 
hvor  det  var  vanskeligt  at  opdrive  Levnetsmidler.  Da  den 
nye  Overgeneral  overtog  Commandoen  over  de  Allierede, 
havde  Lopez,  hvad  man  syntes  reent  at  Imve  glemt,  samlet 
henved  tolv  Tusinde  Mand  og  firsindstyve  Kanoner.  I  fire 
Maaneder  havde  man  trods  den  korte  Afstand  ladet  Dicta- 
toren  fuldkommen  uforstyrret. 

Der  skulde  nu  begyndes  et  nyt  Felttog  under  ganske 
andre  Forhold.  Man  kunde  ikke  gjøre  Regning  paa  den 
Medvirkning,  Plaaden  hidtil  havde  ydet  ved  at  tilføre  Lev- 
netsmidler, bortføre  de  Syge  og  Saarede  og  bane  Veien, 
saaledes  at  Fjendens  Forskandsninger  faldt  næ^sten  af  sig 
selv.  Da  Skibene  vare  for  dybtgaaende  til  at  kunne  gaae 
op  ad  Bifloderne,  indskrænkede  deres  Opgave  sig  fremtidig 
næsten  udelukkende  til  at  bevogte  Paraguay  for  at  forhin- 
dre Lopez  i  at  undslippe  til  Store-Chaco.  For  at  kunne 
drive  Lopez  ud  af  hans  Stilling  og  forfølge  ham  maatte 
man  trænge  ind  i  det  Indre,  der,  om  end  ikke  fuldstændigt 
ode,  dog  kun  var  meget  tyndt  befolket,  gjennem  et  Land,  over 
hvilket  man  hverken  havde  Kort  eller  nøiagtige  Beskrivelser. 
Det  Hele,  man  vidste,  var,  at  det  var  opfyldt  med  uigjen- 
nemtrængelige  Moser,  Vandløb  og  Urskove,  og  at  det  vilde 
blive  vanskeligere  at  rykke  frem  og  skaffe  sig  Underhold 
der  end  at  slaae  Fjenden. 

Man  kunde  imidlertid  drage  Nytte  af  den  ti  — tolv  Mile 
laiige  Jernbane,  som  Lopez  havde  anlagt,  men  nu,  til  Støtte  for 

sit  Forsvar,  var  ifærd  med  at  odelægge,  Naar  man  havde 
gjort  sig  til  Herre  over  den,  kunde  den  benj^ttes  som  Ud- 
gangspunkt for  Bevægelserne.  Dog,  der  horte  Tid  ikke 
alene  hertil,  men  ogsaa  til  at  ordne  Tilførslerne,  drage 
P'orstærkuinger  til  sig  og  forsyne  sig  med  Ammunition. 
En  ganske  eiendommelig  Hindring  stedte  endnu  til.  11869 
herskede  der  en  overordentlig  Tørke  i  hele  Parauas  Leie; 
paa  Grund  heraf  blev  en  stor  Deel  af  de  Skibe,  der  de 
foregaaende  i^ar  havde  kunnet  befare  Floden,  standset  af 
den  lave  Vandstand,  og  Paraguay,  der  ikke  fandt  den  sæd- 
vanlige Vandstand  ved  sin  Munding  væltede  med  ukjendt 
Voldsomhed  og  i  store  Masser  sine  Vande  i  Parana.  Virk- 
ningen heraf  sporedes  et  Hundrede  og  halvtredsindstyve 
Mile  op  ad  Floden. 

Trods  den  Iver,  hvoraf  Greven  af  Eu  var  besjælet  og  som 
han  havde  forstaaet  at  meddele  sine  Undergivne,  forløb  der 
over  fire  Maaneder,  forinden  man  saae  sig  istand  til  at 
rykke  frem.  Efter  en  Eække  Smaafægtninger  og  endeløse 
Arbeider  i  Mark  og  i  Stue,  var  det  lykkedes  at  naae  Jern- 
banens yderste  Grændse,  at  gjore  den  istand,  bygge  en  stor 
Bro,  anlægge  Magasiner  og  Vaabenpladser  og  ved  For- 
skandsniiiger  sikkre  Linien  mod  Overrumpling.  Efterat  have 
bragt  en  Armee  paa  sytten  til  atten  Tusinde  Mand  paa 
Benene  deelte  han  den  i  to  Corps,  hvoraf  han  selv  com- 
manderede  det  ene,  og  den  argentinske  General  Emilio  Mitre, 
det  andet,  og  kunde  endelig  den  anden  August  sætte  sig  i 
Bevægelse  for  at  udføre  den  Plan,  han,  støttet  til  de  fore- 
tagne Becognosceringer,  havde  udkastet.  Stolende  paa  sin 
mumeriske  Overvægt  vilde  han  samtidig  omgaae  Fjendens 
høire  og  venstre  Floi;  Fronten  var,  som  vi  erindre, 
dækket  af  Soen  Icaparay.  Det  høire  Corps,  som  han  selv 
commanderede,  satte  sig  først  i  Bevægelse.  Veien  var  me- 
get besværlig,  man  brugte  hele  fem  Dage  for  gjennem 
Bjergene  og  Skovene  at  naae  Valenzuela,  der  kun  ligger  tre 
og  en  halv  Miil  fra  Paraguay,  hvorfra  de  vare  gaaede   ud. 

Paa  hele  Veieii  havde  de  maattet  drive  Fjendens  Blænkere  til- 
bage, og  flere  Tusinde  Alen  havde  de  været  nødte  til  at  bane  sig 
Vei  med  Øxen  i  Haanden.  Der  var  Meget  vundet  ved  at  være 
naaet  til  Yalenzuela;  thi  Cerro-Leons  Snevringer  vare  nu  til- 
bagelagte, og  man  behøvede  kun  at  rykke  ind  i  Peribebuydalen 
for  at  omgaae  Fjendens  Stilling  og  tage  den  i  Ryggen.  Fire 
hele  Dage  maatte  man  endnu  kæmpe  og  arbeide  for  at  tilbage- 
lægge de  fem  Miil,  der  ere  imellem  Yalenzuela  og  Peribebuy, 
Lopez's  nye  Hovedstad,  som  han  havde  omgivet  med  For-^ 
skandsninger,  besatte  med  et  talrigt  Artilleri.  Stormen  paa 
Peribebuy  foretoges  den  tolvte  August  i  tre  Colonner;  den 
ene  commanderedes  af  General  Osorio,  der  blev  saaret,  den 
anden  af  G-eneral  Menna  Barreto,  der  faldt,  og  den  tredie 
af  Greven  af  Eu,  der  forblev  uskadt,  uagtet  han  udsatte 
sig  med  en  Iver,  der  svarede  bedre  til  hans  Ungdom  end 
til  hans  Stilling  som  commanderende  General.  Hans  Offi- 
cerer knurrede  vel  noget,  men  det  hindrede  ham  ikke  i^ 
under  Soldaternes  Jubelraab  at  væ,re  een  af  de  første  paa 
de  fjendtlige  Skandser.  Kampen  havde  været  meget  blodig; 
hele  Besætningen  i  Peribebuy  blev  dræbt,  saaret  eller  fan- 
gen; ikke  Een  undkom.  Stillingen  med  Alt,  hvad  den  inde- 
holdt af  Materiel,  Lopez's  Papirer,  hans  og  Madame  Lynchs 
Bagage  etc.  faldt  i  Fjendens  Hænder. 

Lopez  var  ikke  personlig  tilstede  i  Peribebuy.  Anende 
Faren  havde  han  skyndsomt  trukket  sig  tilbage  til  Caacupe 
for  at  bortføre  det  meest  Mulige  af  det  Materiel,  han  havde 
samlet  der  i  de  sidste  fire  Maaneder.  Den  næste  Dag,  den 
trettende,  gav  han  Hæren  Ordre  til  at  rømme  i^scurra  cg 
forene  sig  med  ham  i  Caraguatay,  halvanden  Miil  Nordost 
for  Peribebuy,  hvorhen  han  havde  forlagt  Hovedquarteret ; 
men  denne  Gang  havde  hnn  at  gjore  med  en  General,  der 
var  bestemt  paa  at  forfølge  ham  saa  langt  og  saa  heftigt 
som  muligt.  Den  sextende  overraskede  Greven  af  Eu  ham 
nogle  Mile  fra  Caraguatay,  og  der  fandt  en  morderisk  Kamp 
Sted,  hvori  Brasilianerne  bleve  Seierherrer.      Da  der  ikke 

havde  været  uddeelt  Levnetsmidler  i  otte  og  fyrretyve  Timer, 
holdtes  der  East  den  syttende  Marts  for  at  udhvile  og  for 
at  oppebie  General  Emilio  Mitres  Corps,  der  ikke  havde 
kunnet  komme  tidligere,  da  det  var  stedt  paa  større  Hin- 
dringer, end  der  var  forudseet.  Det  medbragte  heldigviis 
nogle  Levnetsmidler,  og  den  næste  Dag,  den  attende,  fandt 
en  Fægtning  Sted,  hvori  Paraguayiterne  mistede  et  Dusin 
Kanoner,  og  endelig  sprængtes  Lopez's  Armee  aldeles  i  Kam- 
pen den  fem  og  tyvende.  Man  forsogte  at  fortsætte  For- 
følgelsen nogle  Mile  forbi  Caraguatay ;  men  man  hildede  sig 
i  de  Moradser,  der  strække  sig  lige  til  San-Estanislao  hen- 
ved tolv  Mile  derfra,  hvorhen  Lopez  var  iiygtet,  og  Trop- 
perne kunde  ikke  trænge  frem  paa  de  Veie,  de  Flygtende 
havde  benyttet.  Man  manglede  Levnetsmidler  og  Fourage 
til  Hestene,  der  omkom  i  stort  Antal,  og  da  man  tilmed  i 
saa  kort  Tid  havde  fjernet  sig  betydeligt  fra  sin  Operations- 
basis,  maatte  man  opgive  denne  Plan. 

I  disse  saa  hurtigt  paa  hinanden  følgende,  glimrende 
Kampe  var  Lopez's  sidste  Armee  ødelagt,  alt  hans  Materiel 
tilintetgjort,  han  selv  dreven  bort  fra  det  beboede  og  dyrkede 
Land;  han  kunde  altsaa  nu  ikke  mere  være  at  frygte  —  men 
han  var  dog  undsluppen.  Da  Greven  af  Eu  forlod  Caraguatay, 
drog  han  gjennem  Mandu viradalen,  hvorved  han  til  Transpor- 
ten af  sine  Syge  og  Saarede  benyttede  nogle  Baade,  som  man 
havde  gjort  brugbare,  og  satte  sig  fast  i  Kosario  ved  Para- 
guay, hvor  det  Hele  var  samlet  den  ellevte  September.  Han 
haabede  i  kort  Tid  at  erholde  Proviant,  men  uagtet  han 
nedbragte  den  lette  Colonne,  han  vilde  føre  med  sig  paa 
den  nye  Expedition,  til  det  mindst  Mulige,  kunde  han  dog 
ikke  blive  færdig  før  den  ottende  October. 

Fra  Rosario,  hans  Udgangspunkt,  til  San-Estanislao,  der 
nu  var  hans  Maal,  er  der  i  lige  Linie  ikke  mere  end  ni 
Mile,  og  da  Veien  efter  Forholdene  der  i  Landet  var  god, 
naaede  han  dette  Punkt  den  fjortende  October.  Lopez  havde 
ikke  afventet  Fjenden,  men  havde  den  syvende  October  trukket 

sig  tilbage  sex  å  syv  Mile  mod  Nordost  til  Bjergene  ved  Cu- 
ruguaty.  Man  paastod,  at  der  ogsaa  lier  i  San-Estanislao 
havde  fundet  flere  Heni-ettelser  Sted,  og  at  denne  Gang  hans 
Broder  Venancio  var  blandt  Offrene. 

Greven  af  En  forlod  San-Estanislao  den  sextende  og 
rykkede  frem  til  Capivira,  men  Landet  blev  næsten  ufrem- 
kommeligt ;  man  traf  kun  Urskov  og  Ørkener,  der  ikke  frem- 
bøde nogensomlielst  Hjælpekilde.  Lykkeligviis  ankom  der  den 
tyvende  en  Sending  Levnetsmidler,  der  sikki-ede  liver  Mand 
en  lialv  Ration  i  nogle  Dage.  Der  blev  Glæde  i  Leiren. 
Greven  af  Eu  bestemte  sig  til  kun  at  virke  med  mindre 
Afdelinger,  der  kunde  overspænde  en  stor  Strækning  og  havde 
lettere  ved  at  skaffe  sig  Underhold.  En  af  disse  Afdelinger, 
commanderet  af  Oberst  Fidelis  da  Silva,  blev  rettet  mod 
Curuguaty,  og  den  sex  og  tyvende  October  lykkedes  det 
ham  at  overrumple  Lopez's  Leir,  som  han  sprængte;  men 
Lopez  selv  undkom.  Greven  di'og  nu  tilbage  til  Leiren  ved 
Capivira  for  at  erstatte  sine  Tab  og  hente  Levnetsmidler; 
men  der  fandtes  kun  en  ringe  Beholdning,  og  hvad  der  gjorde 
Forlegenheden  endnu  større,  var,  at  tre  Tusinde  Ind^aanere 
af  alle  Aldere  og  Kjon,  der  flygtede  for  Lopez's  Tyrrani, 
vare  ankomne  i  den  elendigste  Forfatning  og  bade  om  Be- 
skyttelse. Bevægelserne  maatte  som  Følge  heraf  standses, 
og  først  mod  Slutningen  af  November  kunde  Oberst  Fidelis 
da  Silva  atter  fortsætte  Forfølgelsen  af  Lopez,  der  var 
dragen  til  Igatimi  henved  sex  Mile  Nord  for  Curuguaty. 
Den  otte  og  tyvende  November  stod  den  sidste  Kamp  i 
Felttoget ;  det  var  mellem  det  brasilianske  Cavalleri  og  Lev- 
ningerne af  Lopez's  Armee.  Som  sædvanlig  undslap  han 
denne  Gang  til  Skovene,  hvor  det  syntes  frugtesløst  at  for- 
følge ham. 

Igatimi  ligger  i  lige  Linie  et  halvt  Hundrede  Mile  fra 
Valenzuela,  hvor  denne  lange  Række  Kampe  var  begyndt, 
og  er  den  sidste  Landsby,  det  sidste  beboede  Sted,  Para- 
guay ubestridt  eier  mod  Nord.    Der  begynde  de  Landskaber, 

som  baade  Brasilien  og  Paraguay  gjøre  Fordring  paa,  vidt- 
strakte Landstrækuinger,  hvor  hverken  den  Ene  eller  den  Anden 
nogensinde  har  været,  opfyldte  af  Skove  og  Bjerge,  hvis 
hoie  Toppe,  Cordilleras  de  Macaruju,  danne  Yandskjellet 
imellem  Paraguays  og  Paranas  Floddale.  Civilisationen  er 
endnu  ikke  trængt  dertil,  og  enkelte  uafhængige  Indianer- 
staimner  fæ'rdes  her  i  Kløfterne  og  Skovenes  Skygge.  No- 
gen Understøttelse  af  dem  kunde  Dictatoren  ikke  vente,  og 
de  allierede  Magter  betragtede  derfor  fra  A årets  Slutning 
Krigen  som  hovedsagelig  endt.  Endnu  i  nogen  Tid  strei- 
fede  Dictatoren  om  i  disse  fjerne  Egne,  forfulgt  af  et  fly- 
vende Corps  Brasilianere.  Den  forste  Marts  1870  blev  han, 
som  dog  endnu  havde  et  Tusinde  Mand  om  sig,  overrumplet 
af  General  Camera.  Hans  Folge  adspredtes,  han  selv  blev 
omringet  og,  da  han  vægrede  sig  ved  at  overgive  sig,  fældet 
af  en  brasiliansk  Landseneer. 

De  allierede  Tropper  vare  imidlertid  i  Slutningen  af 
1869  vendte  hjem,  og  kun  nogle  faa  Batailloner  bleve  til- 
bage som  Støtte,  for  den  provisoriske  Eegjering  under  dens 
Arbeider  til  Landets  nye  Ordning.  Ogsaa  den  unge  Fyrste 
endte  dette  anstrengende  Felttog  med  en  Seir  af  en  anden 
Art,  som  tiltaler  os  mere  end  hans  kiigerske  Triumpher. 
Den  tolvte  September  1869,  liiidt  under  Operationerne,  til- 
sendte han  den  provisoriske  Eegjering,  der  siden  tolvte  Au- 
gust var  constitueret  i  Assuncion,  følgende  Brev: 

»Mine  Herrer!  Paa  fiere  Steder  af  dette  Lands  Terri- 
torium, som  jeg  gjennemdrager  i  Spidsen  for  de  brasilianske 
Stridski-æfter,  der  operere  imod  Dictator  Lopez,  er  det  oftere 
hændet,  at  jeg  er  stødt  paa  Personer,  som  sagde,  at  de  vare 
Slaver  af  Andre,  og  en  Deel  af  dem  har  henvendt  sig  til  mig 
for  at  bede  mig  tilstaae  dem  Friheden  og  skaffe  dem  en 
gyldig  Grund  til  at  slutte  sig  til  den  Glæde,  som  den  para- 
guayanske Nation  føler  ved  at  see  sig  befriet^  fra  den  gru- 
somme Eegjering,  der  undertrykkede  den.  Havde  jeg  havt 
Myndighed  dertil,  vilde  det  have  været  mig  en  kjærkommen 

Leilighed  til  at  tilfredsstille  mit  Hjertes  Følelser  ved  at  til- 
staae  dem  deres  Bøn;  men  da  den  provisoriske  Kegjering 
—  som  er  betroet  Deres  Excellencer  —  lykkeligviis  er  ind- 
sat, er  det  den,  det  tilkommer  at  træffe  Afgj  øreisen  i  alle 
de  Spørgsmaal,  der  omfatte  Landets  borgerlige  Bestyrelse. 
Jeg  kan  derfor  ikke  handle  rigtigere  end  ved  at  henvende  mig 
til  Dem,  hvad  jeg  herved  gjør,  for  i  det  Øieblik,  hvor  der 
ikke  er  Tale  om  Mindre  end  hele  Paraguays  Frigj  øreise,  at 
henlede  Opmærksomheden  paa  disse  Ulykkelige;  tilstaae 
De  dem  den  forønskede  Frihed,  ville  De  høitidelig  bryde 
med  en  Indstiftelse,  som  ved  A  århundreders  Despotisme  og 
beklagelige  Uvidenhed  er  gaaet  i  Arv  til  flere  af  det  frie 
Amerikas  Folk.  Ved  at  fatte  denne  Beslutning,  som  kun 
vil  indvirke  lidet  hemmende  paa  dette  Lands  Udvikling  og 
materielle  Hjælpekilder,  ville  deres  Excellencer  paa  en  vær- 
dig Maade  indvie  en  Regjering,  der  har  til  Opgave  at  læge 
alle  de  Saar,  et  langt  Tyranni  har  slaaet,  og  at  føre  den 
paraguayanske  Nation  ind  i  Sporet  af  den  Civilisation,  der 
fører    Verdens    øvrige    Folk    med   sig.      Gud  bevare  Deres 

Excellencer. 

Gaston  af  Orleans.« 

Dette  ligefremme  og  værdige  Brev  besvarede  den  pro- 
visoriske Regjering  den  tyvende  October  ved  en  Lov  paa 
fire  Paragrapher,  der  paabød  den  øieblikkelige  og  fuldstæn- 
dige Ophævelse  af  Slaveriet  paa  hele  Republikens  Territo- 
rium. Det  var  en  moralsk  Seir,  Menneskekj ærligheden  her 
vandt  over  Barbariet,  og  som  sikkerligt  ikke  er  mindre  værd 
end  de  Seire,  der  vindes  ved  Kanonskud.  Der  laa  endnu 
Mere  deri :  det  var  en  Forpligtelse,  som  Greven  høitidelig 
paalagde  sig  lige  over  for  Brasilien,  hvor  der  endnu  findes, 
en  Million  og  otte  Hundrede  Tusinde  Slaver.  Lader  os 
haabe,  at  det  hoimodige  Værk  til  Ære  for  ham  og  hans 
Adoptiv-Fædreland  snart  maa  tilendebringes 

Oversat  af  Capt.   L.  Hornemann. 

bjeldent  har  en  Marinebestyrelse  begyndt  en  Krig  med  et 
forholds viis  ringere  Materiel,  og  maaskee  aldrig  har  nogen 
Marinebestyrelse  under  en  Kiig  udviklet  en  steiTe  Virksom- 
hed end  Nordstaternes  under  den  sidste  Krig,  men  heller 
aldrig  er  der  blevet  stillet  større  og  vanskeligere  Fordringer 
til  en  Flaade,  thi  ikke  alene  skulde  en  vældig  Modstander 
bluses  —  en  Modstander,  der  baade  paa  Land  og  Hav  mere  end 
eengang  syntes  at  være  Nordstaterne  overlegen,  men  det  var 
Orlogsmændene  forbeholdt  moralsk  at  vise  det  gamle  Eu- 
ropa, at  Kepubliken  ikke  vilde  taale  fremmed  Indblanding 
i  hvad  der  var  dens  egne  Anliggender. 

Man  havde  efterhaanden  i  Nordamerika  vænnet  sig  til 
at  ansee  Krig  for  en  Umulighed.  En  Haandfuld  Soldater, 
hvis  Hovedopgave  det  var  at  holde  Indianerne  i  Tomme  og 
til  Handelens  Beskyttelse  en  lille  Flaade,  hvis  Skibe  for 
største  Delen  vare  spredte  over  hele  Jorden,  var  Alt, 
hvad  Kegjeringen  havde  til  sin  Eaadighed,  da  Oprøret  ud- 
brød, og  i  Marts  1861  var  der  kun  een  eneste  ordent- 
lig Orlogsmand  seilklar  hjemme;  dog  —  den  Marine,  der 
paa  den  Tid  i  Alt  kun  talte  sex  og  tyve  Orlogsdampere, 
hvoriblandt  rigtignok  flere  af  sin  Tids  største  og  kraftigste 


*)  Kikler:  Officielle  Rapporter  og  Boyntons  „liistory  of  the  Navy 
during  the  rebellion". 

Skibe,  bestod  ved  Krigens  Slutning  af  mellem  sex  og  syv 
Hundrede  Skibe!  Størstedelen  af  disse  var  Dampere,  frem- 
bragte i  Hast  af  den  private  amerikanske  Industri,  og  vare 
mange  af  Flaadens  Bestanddele  saaledes  naturligviis  mangel- 
fulde, saa  bestod  dens  Kjerne  foruden  af  nogle  af  de  hur- 
tigste og  sværest  bevæbnede  Træskibe  af  Pantserskibe,  der 
have  opvakt  Alverdens  Beundring.  Aldrig  har  noget  Vaa- 
ben  løst  sin  Opgave  bedre  og  mødt  beleiligere  paa  Krigs- 
skuepladsen end  Ericsons  første  Monitor. 

De  sex  og  tyve  Orlogsdampere  bestode  af:  fem  Skrue- 
fregatter, fjorten  Skruecorvetter  og  syv  Hjuldampere,  og  læg- 
ger man  hertil  en  Deel  Seilskibe,  der  allerede  i  1861  vare 
aldeles  forældede,  saa  har  man  den  Styrke  for  sig,  der  ikke 
engang  var  tilstede  i  Hjemmet,  og  som  skulde  bekæmpe  de 
Confoedererede  og  blokere  en  Strækning,  større  end  Afstan- 
den fra  Gibraltar  til  Nordcap;  intet  Under  derfor,  at  man 
fornemmelig  i  England,  isærdeleshed  i  Krigens  Begyndelse 
kunde  forsøge  paa  at  latterliggjøre  en  saadan  Blokade,  som 
man  kaldte  en  Papirsblokade. 

Det  var  Materiellet.  Med  Personellet  havde  det  og- 
saa  sine  store  Vanskeligheder,  thi  skjøndt  Matroserne  kun  al- 
deles undtagelsesviis  svigtede  Unionens  Sag,  gik  for  det  Første 
mange  Officerer,  hvis  Interesser  knyttede  sig  til  Syden,  lige- 
frem over  til  deres  Hjemstavn,  og,  hvad  værre  var,  flere  bleve 
tilbage  for  saaledes  bedi'e  at  kunne  spille  under  Dække. 
Men  Regjeringen  var  paa  sin  Post,  og  flere  Officerer,  der 
havde  Commando  paa  de  Orlogsmænd,  som  bleve  hjemkaldte 
fra  fjerne  Stationer,  bleve  øieblikkelig  satte  ud  af  Virk- 
somhed ved  en  Skrivelse,  hvori  Marinesecretairen  beklagede 
at  være  tvungen  til  at  gribe  til  overordentlige  Forholdsregler, 
men  hvori  han  paa  samme  Tid  erklærede  at  viUe  gjøre  den 
formeentlige  Uret  mere  end  god  igjen,  hvis  Vedkommende 
blev  Nordstaterne  tro. 

Intet  giver  imidlertid  tydeligere  Beviis  paa,  hvilke  Sna- 
rer Administrationen    var   omgiven   af,  end   Følgende:     Om 


I 

Aftenen  den  første  April  1861  bragte  Præsidentens  Privat- 
secretair  i  egen  Person  Marinesecretairen,  Gideon  Welles, 
en  Ordre  til  at  lade  Commandeur  Stringham  afløse  af  Capi- 
tain  Samuel  Barron.  Stringham  var,  hvad  vi  omtrent  vilde 
kalde  Chef  for  det  Personelle  og  saaledes  inde  i  Marine- 
secretairens  Anskuelser  om  mange  vigtige  Punkter,  og  da 
Stringham  var  en  hoist  brugbar  og  loyal  Officeer,  forundrede 
det  Gideon  Welles  meget,  at  han  netop  i  dette  Øieblik 
skulde  byttes  om  med  Barron,  der  var  Sydstatsmand.  Or- 
dren lød  paa,  at  Stringham  skulde  sendes  tilsees  paa  en 
fjernere  liggende  Station.  Marinesecretairen  gik  derfor  oie- 
blikkelig  til  Lincoln,  hvis  første  Udbrud  var:  »Naa,  hvad 
har  jeg  nu  gjort  galt!«  Det  kom  til  en  Forklaring:  Præ- 
sidenten havde  den  Dag  undertegnet  saa  mange  Papirer  i 
Tillid  til  dem,  der  liavde  forelagt  ham  disse.  Stringham 
beholdt  sin  Stilling;  kort  efter  gik  Barron  over  til  Fjenden, 
men  han  var  saa  uheldig  at  blive  tagen  tilfange  lige  i  Kri- 
gens Begyndelse. 

Selve  Kampens  Charakteer  stod  heller  ikke  strax  Idar 
for  Enhver,  og  Mange  niaatte  ligefrem  overbevises  om,  hvil- 
ken storartet  Opgave  Marinen  havde  at  løse.  Da  saaledes 
Marinesecretairen  i  Foraaret  1861  ganske  naturligt  henvendte 
sig  til  nogle  af  Xew  Yorks  største  Skibsrhedere  for  at  hente 
Raad  hos  dem  angaaende  Anskaffelsen  af  Skibe  til  Flaaden, 
gjorde  f.  Ex.  den  Anskuelse  sig  gj ældende,  da  man  havde 
opkjobt  tyve  Skibe,  at,  naar  man  anskaffede  »tredive  Seil- 
skibe  til«,  kunde  Blokaden  holdes.  Og  denne  Blokade  var 
vanskeligere  at  holde  end  nogen  tidligere,  thi  det  var  ikke 
blot  den  uhyre  Kyststrækning  med  dens  utallige  Indløb,  der 
maatte  bevogtes,  men  bagved  denne  laa  en  Skjærgaard  af 
Smaaøer,  hvor  Handelen  kunde  gaae  sin  Gang,  hvis  ikke 
mangt  et  lille  Sund  holdtes  lukket,  og  her  gjorde  fjendtlige 
Pantserskibe  af  betydelig  Styi'ke,  Kanonbaade,  Landbatterier, 
Torpedoer  og  alle  Slags  Forhindringer  Blokadeskibene  stor 
Lleilighed.      Kommer  hertil,  at  den  engelske  Skibsbygnings- 

industri  gjennem  de  bekj endte  Blokadebiydere  opbød  Ali 
for  at  skaffe  Nutidens  hurtigste  Dampere  tilveie,  l)liYer  den 
Blokade,  Nordstaterne  holdt  Aar  ud  og  Aar  ind  paa  en  storm- 
fuld Kyst,  et  af  Krigens  største  Vidundere,  og  var  denne 
Marinens  Opgave  berøvet  Kampens  »éclat«,  saa  tor  man  vel 
nok  paastaae,  at  Unionen  var  bleven  brudt,  takket  være  Eng- 
lands Handelspolitik  og  Frankrigs  Occupation  af  Mexico,  hvis 
ikke  Sømanden  havde  røgtet  sin  moisommelige  Gjerning 
godt,  en  Gjerning,  der  har  sin  egen  tause  Historie  af  Ud- 
holdenhed og  Savn.  Det  var  første  Gang  i  Historien,  at 
en  saa  udstrakt  og  saa  langvarig  Dampblokade  blev  holdt, 
og  erindrer  man,  hvor  fjernt  de  fleste  Skibe  laae  fra  Nord- 
statshavnene, vil  man  let  forstaae,  hvor  vanskeligt  det  var 
at  vedligdholde  en  regelmæssig  Forbindelse  med  Skibene  for 
at  forsyne  dem  med  Kul,  Proviant  og  alle  de  utallige  For- 
nødenheder, uden  hvilke  det  vilde  have  været  umuligt  at 
holde  Soen.  De  »halvhundrede«  Seilskibe  bleve  efterhaan- 
den  tifold  forøgede,  for  det  Meste  med  Dampere,  hvoraf  en 
Deel  i  Hast  bleve  satte  istand  til  at  føre  meget  svært 
Artilleri,  og  slap  end  Blokadebryderne  gjentagne  Gange 
igjennem  de  forskjellige  Eækker  Blokadeskibe,  vidnede  ved 
Krigens  Slutning  Bomuld  til  en  Værdi  af  tre  Hundrede 
Millioner  Dollars  i  Guld  noksom  om,  hvorledes  Blokaden  blev 
holdt,  efterhaanden  som  Krigen  udvikledes. 

Et  Par  Oplysninger,  som  Marinesecretairen  i  sin  offi- 
cielle Kapport  af  Foraaret  1866  forelagde  Congressen,  turde 
være  af  almindelig  Interesse.  Fra  første  Mai  1861  til  Kri- 
gens Slutning  blev  der  opbragt  elleve  Hundrede  Skibe  og 
Fartøier,  hvoraf  to  Hundrede  og  ti  Dampskibe  og  sex  Væd- 
der- eller  PantsersMbe.  Paa  samme  Tid  blev  der  brændt, 
sænket  eller  paa  anden  Maade  ødelagt  tre  Hundrede  og 
fem  og  halvtredsindstyve  Skibe,  hvoraf  fem  og  firsindstyve 
Dampslrbe  og  ni  Vædder-  eller  Pantsersldbe ;  ialt  blev  alt- 
saa  ødelagt  eller  opbragt  femten  Hundrede  og  sex  Skibe. 
I  Krigen   1812  mod  England    udrustede  Nordamerika    fem 

Hundrede  og  sytten  Kapere,  og  disse  opbragte  fjorten  Hun- 
drede og  otte  og  tyve  Skibe,  men  det  var  under  en  Krig 
med  Verdens  største  Handelsnation.  Betænker  man  selve 
Sydstaternes  begrændsede  Handel  under  Krigen,  afgive  de 
ovenstaaende  Talstørrelser  et  godt  Beviis  for  det  »neutrale« 
Englands  Forhold:  næsten  alle  de  værdifuldeste  Priser  vare 
byggede  i  de  saakaldte  neutrale  Havne.  Værdien  af  de  op- 
bragte Skibe  beløb  sig  til  fire  og  tyve  og  en  halv  Million 
Dollars,  af  de  ødelagte  til  syv  Millioner,  og  af  disse  en  og 
tredive  en  halv  Millioner  Dollars  bærer  England  sin  gode, 
velfortjente  Part. 

Skjøndt  Blokaden  saaledes  i  og  for  sig  selv  tydeligt  nok 
godtgjorde  Nordstaternes  Ret  til  at  kaldes  en  af  Verdens 
første  sømilitaire  Nationer,  var  det  Flaaden  forbeholdt  at 
spille  en  mere  glimrende  Rolle  ved  militaire  Foretagender 
baade  langs  Kysterne  og  paa  Vestens  store  Floder.  Fod  for 
Fod  blev  Sydens  Kraft  brudt,  det  ene  Pantserskib  ødelagdes 
efter  det  andet,  og  stærkt  forsvarede  Havne  og  Indlob  bleve 
fravristede  Fjenden  efter  haarde  Kampe  for  atter  at  aabnes 
for  Verdenshandelen.  Den  Spire  til  Navnkundighed,  som 
de  amerikanske  Officerer  udsaaede  i  heltemodige  Kampe 
mod  de  engelske  Fregatter  i  Aarhundredets  Begyndelse,  skjød 
de  kraftigste  Skud  i  Sømænd  som  Farragut,  Porter  og  mange 
Andre,  hvis  Navne  Efterverdenen  vil  gjemme  som  sin  Tids 
meest  uforfærdede  og  talentfulde  Admiraler,  der  i  de  mili- 
taire Operationer,  de  udførte  enten  med  Flaaden  alene  eller  i 
Forbindelse  med  Hæren,  paa  den  fyldigste  Maade  fattede 
Nutidens  Krav  i  Kraft  af  de  nye  Vaabens  Anvendelse  og 
brøde  med  nedarvede  Traditioner  og  Routine.  Det  er  med 
nogle  faa  af  disse  Foretagender,  at  vi  i  det  Følgende  ville 
beskjæftige  os,  idet  vi  bede  Læseren  fastholde,  med  hvor 
ringe  en  Styrke  Krigen  begyndtes,  og  hvor  mange  forskj el- 
lige  Fordringer  der  stilledes  til  Flaaden. 

Den  lille  Eskadre,  der  i  Marts  1861  bestod  af  sex  og 
tyve  Dampskibe,    var   allerede   i   December  Maaned  samme 

Aar  voxet  til  to  Hundrede  og  fire  og  tresindstyve  Skibe,  i 
Slutningen  af  1862  til  fire  Hundrede  og  syv  og  tyve,  i  Slut« 
ningen  af  1863  til  fem  Hundrede  og  otte  og  firsindstyve  og 
endelig  den  første  Januar  1865  til  sex  Hundrede  og  en  og 
halvfjerdsindstyve  Skibe,  en  Flaade,  hvis  Kjerne  var  en  Ma- 
skine, der  skulde  vende  op  og  ned  paa  Menneskealderes  op- 
hobede Erfaring,  og  som  næsten  fra  alle  Sider,  og  ikke 
mindst  af  Sømanden  selv,  mødte  den  kraftigste  Modstand. 
Den  sidste  europæiske  Krig,  hvori  Englands  og  Frankrigs 
store  Flaader  opbraadte,  affødte  Napoleon  III's  ufuldkomne, 
firkantede,  pantsrede  Batterier  og  gav  den  engelske  Capitain 
Coles  en  god  Idee,  der  ikke  kom  til  Udførelse  under  Krigen; 
den  amerikanske  Monitor  derimod  sprang  fuldrustet  ud  af 
Ericsons  Hjerne,  og  fire  Maaneder  efter  at  Kjolen  var  lagt, 
stod  den  navnkundige  Turnering  paa  Hampton  Roads.  Vil 
man  skildre  en  og  anden  Episode  af  den  store,  nordameri- 
kanske Søkrig,  stiller  sig  ganske  naturlig  fremmest  i  Ræk- 
ken :  den  første  Kamp  mellem  to  Pantserskibe  paa  Hamp- 
ton Roads,  den  niende  Marts  1862. 

For  at  stille  Ericsons  Monitor  i  det  rette  Lys  bliver  det 
nødvendigt  at  kaste  et  Blik  paa  Pantserskibsspørgsmaalet,  saa- 
ledes  som  det  forelaa  i  Aaretl861  baade  paa  denne  Side  at 
og  hiinsides  Atlanterhavet;  dog  ville  vi  ikke  derfor  gaae  til- 
bage til  de  romerske  Galeiers  pantsrede  »rostrum«  eller  til 
de  franske  Flydebatterier,  der  angrebe  Gibraltar  i  Slutningen 
af  forrige  Aarhundrede.  Træskibenes  Dødsdom  blev  først 
underskrevet  i  Begyndelsen  af  Tyverne,  da  den  franske  Ar- 
tillerioberst Paixhans  indførte  Granatkanonen  til  almindelig 
Skibsbrug.  Han  udtalte  allerede  dengang:  »Granatkanonen, 
der  saa  let  ødelæ-gger  og  brænder  Træskibet,  vil  seent  eller 
tidligt  indføre  Skibe,  der  ere  tilstræ^kkeligt  pantsrede  til  at 
kunne  modstaae  Artilleriet«,  og  i  en  høist  læseværdig  Bog 
»souvenir  d'un  amiral«  og  sikkert  mangt  et  andet  Sted  staaer 
anført  følgende,  for  Aaret  1824  interessante  Udtalelse  af 
Fregatcapitain  Montgéry :  »Dampskibe,  Granaten,  metalklædte 

Skibe  og  undersøiske  Fartøier  ville  foraarsage  lige  saa  store 
Omvæltninger  i  vort  A  århundrede,  som  Compasset,  Krudtet 
og  Bogtrykkerkunsten  fremkaldte  for  A århundreder  tilbage.« 
Mon tgéry  siger  videre :  »DetExempel,  som  de  tre  Stormagter 
(England,  Frankrig  og  Kusland)  have  givet,  vil  snart  blive 
efterfulgt  af  alle  Andre,  og  Granaten  vil  blive  indført  overalt, 
men  kun  for  en  Tid*),  da  man  snart  vil  komme  til  Erkj en- 
delse af,  at  Granaten  ikke  kan  gjøre  det  af  med  Skibe 
pantsrede  med  Jern  eller  Staal.« 

See,  det  er  Udtalelser,  saa  bestemte  og  slaaende,  som 
om  de  vare  skrevne  en  Menneskealder  senere;  var  Krim- 
krigen kommen  tidligere,  og  havde  den  varet  længere,  vilde 
Pants erski bene  ogsaa  sikkert  tidligere  være  fremstaaede,  og 
de  vilde  da  efterhaanden  have  viist  sig  i  en  mere  forklaret 
Skikkelse  end  Keiser  Napoleons  fladbundede  Batterier,  der 
gjorde  saa  stor  Opsigt  ved  at  bringe  de  russiske  Landbatte- 
rier ved  Kinburn  til  Taushed.  Netop  denne  samme  Affaire 
var  det,  der  gav  den  engelske  Marinecapitahi  Coles  sin  gode 
Kuppelidee;  han  foreslog  endog  at  angribe  Kronstadt  med 
Flaader,  byggede  af  Tønder;  paaFlaaden  skulde  hans  pants- 
rede  »Kuppel«  beskytte  Kanonen;  Ideen  var  snild  nok,  thi 
ble  ve  nogle  Tønder  skudte  sammen,  vilde  de  øvrige  alligevel 
bære  det  besynderlige  Fartøi  oppe.  Admiralitetet  kaldte 
ham  hjem  fra  Sortehavet  for  at  blive  nærmere  bekjendt  med 
hans  Planer,  men  Krigen  endte,  og  da  Freden  kom,  varede 
det  mange  Aar,  inden  han  kunde  skaffe  sin  Idee  Indpas. 

Imidlertid  viste  den  bekj endte  franske  Marineingenieur 
Dupuy  de  Lome's  første  Pantserfregat  »la  Gloire«  sig  paa 
Søen  1860.  England  følte,  at  det  var  blevet  seilet  agterud, 
og  »Warrior«  blev  den  første,  mangelfulde  engelske  Pant- 
serfregat, og  snart  forøgedes  Flaaderne  paa  begge  Sider  af 
Canalen  med  store  Pants  er  fregatter.      Fregatten  var  i  1861 

Typen  paa  det  europæiske  Pantserskib,  og  betragter  man  de 
storartede  Forandringer,  denne  Classe  Skibe  har  undergaaet  i 
det  forløbne  Decennium,  maa  man  kun  blive  yderligere  opfyldt 
af  Beundring  for  Ericsons  Monitor;  thi  var  den  første  af 
disse,  der  efter  at  have  gjort  Epoche  i  Verdenshistorien  gik 
tilbunds  ved  det  stormfulde  Cap  Hatteras,  ikke  i  alle  Eet- 
ninger  saa  fuldkommen  som  dens  Efterfølgere,  saa  var  den 
alligevel  det  fyldigste  Udtryk  for  Monitorprincipet:  høieste 
Grad  af  Usaarlighed  forenet  med  Evne  til  at  fore  det 
sværeste  Artilleri  i  et  meget  lavtgaaende  Skib.  Skildret  i 
grove  Træk  stod  Spørgsmaalet  saaledes  i  Foraaret  1861,  da 
Borgerkrigen  udbrød,  og  vi  ville  nu  gaae  over  til  at  see, 
hvorledes  Sagerne  stode  paa  den  anden  Side  af  Atlanter- 
havet. 

Amerika  eiede  intet  Pantserskib.  Allerede  1816  skal 
rigtignok  Mr.  Stevens  i  New- York  have  foreslaaet  et  fly- 
dende, pantsret  Kyst-  og  Havneforsvar,  og  i  1843  sluttede 
Kegjeringen  en  Contract  med  samme  Firma  om  for  fem 
Hundrede  Tusinde  Dollars  at  levere  et  Pantserbatteri.  Kjo- 
len lagdes,  men  Omkostningerne  bleve  langt  betydeligere 
end  Overslaget;  Eegjeringen  syntes,  der  var  sat  Nok  i  det 
Project,  og  Foretagendet  blev  aldeles  lagt  paa  Hylden. 
Endelig  kom  Krigen  med  sine  betydelige  Krav;  de  første 
Pantserslribe  byggedes  paa  Vestens  store  Floder,  og  disse 
Skibes  og  Monitorens  Tilblivelse  giver  et  storslaaet  Beviis 
paa,  hvilke  Tjenester  den  private  Industri  kan  yde  Staten. 

I  forrige  Tider  var  det  overalt  i  Verden  Regjerings- 
værfternes  Privilegium  at  skabe  Orlogsflaaderne,  og  i  militair 
Betydning  kunde  dengang  de  private  Værfters  Tilstand  være 
saa  temmelig  ligegyldig.  Kun  sjeldent  gav  det  private  Værft 
sig  af  med  at  fremstille  de  store  Orlogsmænds  svære  Mate- 
riel ;  tvertimod  var  det  f.  Ex.  i  Frankiig  for  en  Menneskeal- 
der siden  kun  Regjeringen,  der  kunde  præstere  Ankere,  der  vare 
svære  nok  til  de  største  Handelsskibe.  Et  Handelsskib  paa 
Tusinde  Tons   var  dengang  et  anseeligt  Skib,  medens  Great 

Eastern  nu  er  tyve  Tusinde  Tons.  Nu  stiller  det  Hele  sig 
anderledes:  de  største  Kanoner,  de  storste  Maskiner,  de 
største  Pantserskibe  og  Paketter  og  de  største  Flydedokker 
leveres  nu  ligesaa  godt,  ofte  endog  bedre  al  den  private  Industri, 
og  det  Land,  der  ikke  har  en  betydelig  Jernskibsbygnings- 
industri i  Eyggen,  vil  efter  det  første  alvorlige  Sammenstød 
med  Fjenden  være  høist  ilde  farent.  Vil  man  i  vore  Dage 
paa  rette  Maade  sammenligne  to  Flaader,  der  kunne  see 
temmelig  eens  ud  med  Hensyn  til  Skibenes  Styrke  og  An- 
tal, da  glemme  man  ikke  at  undersøge  de  to  Landes  Hjæl- 
pekilder, thi  støtter  det  ene  sig  kun  til  sine  Orlogsværfter, 
og  har  det  andet  desforuden  en  betydelig  Skibsbygningsin- 
dustri, da  er  det  sidste  Lands  Marine  ubetinget  —  alle  ov- 
rige  Forhold  lige  —  overlegen.  Lad  os  antage,  at  Eus- 
lands,  Italiens  og  Frankrigs  (hvis  private  Industri  forresten 
udvikler  sig  betydeligt)  Flaader  vare  Englands  sideordnede, 
og  at  det  kom  til  Kamp,  hvori  begge  Parters  Skade  i  det 
første  store  Slag  var  lige  betydelig,  vilde  en  Appel  til  den 
storartede  engelske  Industri  som  ved  et  Trylleslag  skabe  en 
heel  ny  Jernflaade,  maaskee  lige  saa  hurtigt,  som  de  tre 
førstnævnte  Staters  Regjeringsværfter  havde  repareret  den 
lidte  Skade.  Og  i  Nordamerika  var  der  en  privat  Industri, 
uden  hvilken  enhver  Tanke  om  Krig  saa  at  sige  vilde  have 
været  en  Umulighed,  deels  fordi  flere  Orlogsværfter  vare  i 
Sydstaternes  Hænder,  og  deels  fordi  de  nordamerikanske  Værf- 
ter i  det  Hele  taget  ikke  liavde  Evne  til  at  møde  de  Fordrin- 
ger, Krigen  stillede  til  Marinen,  thi,  som  vi  have  berørt  i  Be- 
gyndelsen, var  den  amerikanske  Flaade  kun  meget  lille,  og 
paa  Pantserskibsbygning  vare  Orlogsværfterne  saa  at  sige 
aldeles  uforberedte. 

I  St.  Louis  levede  en  Mr.  Eads,  der,  som  saa  ofte  i 
Amerika,  fra  fattig,  barbenet  Dreng  ved  sin  praktiske  Dyg- 
tighed havde  erhvervet  sig  baade  Penge  og  *Navn  som  en 
af  Vestens  fremragende  Mænd.  Til  ham  henvendte  Regje- 
ringen  sig  allerede  i  April    for  at  faae   Oplysning  om  for- 

skjellige  Forhold  paa  de  store  Floder,  og  da  der  skulde  bygges 
Pautserskibe  for  at  aabne  Amerikas  Pulsaare,  som  de  Coii- 
foedererede  havde  lukket,  viste  Mr.  Eads's  Tilbud  sig  som 
det  fordeelagtigste.  Uden  at  omtale  de  Træskibe,  han  byg- 
gede for  Regjeringen,  skulle  vi  anføre,  at,  da  han  den  syvende 
August  1861  undertegnede  Contracten  om  at  bygge  syv 
Pautserskibe  i  fem  og  tresindstyve  Dage,  vare  de  Træer  ikke 
fældede,  der  skulde  levere  Tømret.  Krigen  havde  allerede 
hæmmet  Fredens  Gjerning;  mange  Arbeidere  tjente  i  Hæren, 
men  snart  arbeidede  fire  Tusinde  Mand  Dag  og  Nat  i  Mr. 
Eads's  Tjeneste;  amerikansk  Foretagelsesaand  gjorde  det  Umu- 
lige muligt  ved  Dampens  og  Telegraphens  Hjælp,  og  den 
tolvte  October  1861,  fem  og  fyrretyve  Dage  efter  at  Kjolen 
blev  lagt,  løb  det  første  amerikanske  Pantserskib  af  Stablen 
med  Kjedler  og  Maskiner  ombord,  i  Caroudelet  i  Staten 
Missouri  og  blev  af  Admiral  Foote  kaldet  »St.  Louis«.  Ti 
Dage  senere  var  nok  et  færdigt;  de  fem  øvrige  leveredes 
efter  Løfte,  og  et  ottende,  større  og  kraftigere  Skib  var 
endda  blevet  paabegyndt!  Det  var  just  ikke  Smaaskibe  der 
byggedes:  et  Hundrede  og  fem  og  halvfjerdsindstyve  Fod 
lange  (længere  end  vore  gamle  Seilfregatter),  en  og  halv- 
tredsindstyve og  en  halv  Fod  brede,  sex  Hundrede  Tons 
Drægtighed  med  sex  Fods  Dybtgaaende;  Pantsret  var  halv- 
tredie  Tommer  tykt;  de  førte  tretten  svære  Kanoner,  hvoraf 
de  ti  vare  ni  og  ti  Tommers  Kanoner  i  Cassemat  med  hel- 
dende Sider,  og  Kanonerne  kunde  skyde  baade  for  og  agter 
ud  og  til  Siderne.  Disse  Skibe  gjorde  ypperlig  Gavn  under 
Flodkrigen. 

Medens  saaledes  »the  far  West«  paa  sine  mægtige 
Floder  saae  Unionens  Flag  vaie  fra  det  første  amerikanske 
Pantserskib,  skulde  Oceanet  i  Skikkelsen  af  en  uhyggelig 
Flaade  med  et  Taarn  paa  Midten  bære  Nutidens  største 
Vidunder  i  sømilitair  Henseende.  Allerede  paa  Krimkrigens 
Tid  havde  Ericson  sendt  Keiser  Napoleon  en  Monitor-Teg- 
ning,   men   Europa   havde   ikke  Brug  for  hans  Opfindelse; 

Sagen  blev  lagt  lien,  og  man  kan  vel  med  nogenlmide  Sik- 
kerhed paastaae,  at  en  amerikansk  Krig  og  den  overhængende 
Fare,  der  et  Øieblik  truede  Nordens  store  Byer  med  Over- 
fald af  de  Confoedereredes  Vædderskibe,  var  bedre  skikket 
end  enhver  anden  Omstændighed  til  at  bringe  Ericsons  Ta- 
lent til  at  gliim-e,  thi  sæt,  at  endog  en  amerikansk  Marine- 
bestyrelse i  Fredstid  var  gaaaet  ind  paa  Ideen,  mon  der  da 
i  dette  Øieblik  havde  flydt  mere  end  en  ganske  enkelt  Mo- 
nitor paa  Soen?  Der  skulde  i  hvert  Fald  Krigens  alvorlige 
Prove  til  at  rokke  Samtidens  paa  Aarhundreders  Erfaring 
støttede  Anskuelser:  man  forer  dog  Søkrig  med  Skibe,  og 
var  en  Monitor  et  Skib? 

Det  var  forresten  ikke  den  forste  Gang,  at  Europa 
havde  forsmaaet  den  store  Ingenieurs  Ideer.  I  August  Maa- 
ned  1837  løb  Ericsons  første  lille  Skruedamper  af  Stabelen 
paa  Themsen  og  forbausede  Alverden  under  sine  Prøvefarter 
i  den  Grad  ved  sine  gode  Egnnskaber,  at  Admiralitetet  ikke 
kunde  være  uvidende  derom.  Admiralitetslorderne  og  en 
Deel  høie  Officerer  deeltoge  i  en  af  disse  Pro  vetoure:  fra 
Somersethouse  stege  de  hoie  Herrer  ned  i  Admiralitetets 
prægtige  Chaloup,  Ericsons  lille  Damper  spændtes  for,  og 
med  ti  Miles  Fart  gik  Reisen  ned  ad  Themsen,  men  nei! 
Skruen  var  ikke  dengang  Noget  for  den  engelske  Orlogs- 
marine,  og  kjed  af  Modgang  og  Fortrædeligheder  gikEricson 
til  Nordamerika,  hvor  hans  Plan  mødte  en  g-unstigere  Mod- 
tagelse, og  Nordamerika  fik  Æren  af  at  have  sat  den  første 
Skrueorlogsmand  i  Vandet. 

Da  Sydstaterne  i  Krigens  første  Aar  bemægtigede  sig 
Norfolks  vigtige  Oiiogsværft,  fik  de  i  den  store  Ski'uefregat 
»Merrimack«  et  Skibe  der  godt  egnede  sig  til  at  omdannes 
til  et  Pantserskib,  og  med  stor  Iver  arbeidedes  der  ved  Hjælp 
af  den  engelske  Industri  paa  at  skabe  et  pantsret  Søforsvar 
i  de  sydlige  Havne,  og  Syden  fik  paa  en  Maade  et  Forspring 
for  Nordstaterne  i  denne  Retning.  Imidlertid  voterede  Con- 
gressen  halvanden  MiUion  Dollars  til  pantsrede  Skibe ;  der  blev 

indgivet  mangfoldige  Forslag,  og  en  Commission  af  nogle 
Søofficerer  blev  nedsat  for  at  overveie  disse  Forslag,  hvoraf 
kun  tre  bleve  tagne  filfølge :  to  Forslag  til  Bredsideskibe  og 
saa  Ericsons.  Dette  sidste  blev  i  Særdeleshed  antaget,  da 
Ingenieuren  i  den  korte  Frist  af  hundrede  Dage  lovede  at 
fuldføre  et  skudsikkert  Fartøi,  og  Tiden  var  kostbar,  da 
»Merrimack«  i  Vinteren  mellem  1861  og  62  nærmede  sig  sin 
Fuldførelse  og  truede  Nordens  Havne.  Den  nye  Krigsmaskine 
vakte  kun  liden  Sympathi,  iklæ  mindst  blandt  Officererne; 
det  syntes  dem  at  være  en  Degradation  fra  en  Orlogsmands 
stolte  Skandse  at  gaae  ned  i  et  Slags  Ligkiste,  og  det  vilde 
være  hoist  ubilligt  at  dadle  en  saadan  Følelse  hos  Mænd,, 
der  levede  og  virlæde  i  Skibe,  som  ikke  havde  det  Mindste 
tilfælles  med,  hvadEricson  foreslog,  og  som  selv  de  duelig- 
ste Skibsbygmestre  rystede  paa  Hovedet  af.  Marinebestyrel- 
sen tilkommer  der  den  Koes,  at  den  saae  Sagen  fra  et  lysere 
Standpunkt  og  afsluttede  en  Contract  om  Monitorens  Byg- 
ning, men  ikke  desto  mindre  staaer  det  dog  fast,  at  paa 
hiin  i  Søkrigshistorien  uforglemmelige  Dag  paa  Hampton 
Eoads  var  Monitoren  ikke  Statseiendom !  Fem  og  tyve  Pro- 
cent af  Betalingen  henstode  ubetalte,  thi  Maskinen  var  ikke 
prøvet,  og  Monitorens  første  Prøve  blev  Ildprøven  mod  dens 
langt  større  Modstander. 

Monitoren  blev  paabegyndt  i  October  1861,  lob  af  Stabe- 
len i  Greenpoint  den  tredivte  Januar  1 862,  Hundrede  Dage, 
efterat  den  var  paabegyndt,  og  bestod  af  en  et  Hundrede  og 
tre  og  halvfjerdsindstyve  Fod  lang  og  tre  og  fyrretyve  Fod 
bred,  med  tre  til  fem  Tommers  Pantser  beskyttet  Kasse,  der 
hvilede  paa  en  Jernbund,  som  var  et  Hundrede  og  syv  og 
tyve  Fod  lang  og  sex  og  tredive  Fod  bred;  Dækket  var  atten 
Tommer  over  Vandet  og  bar  det  med  ti  Tommer  Jern  pants- 
rede  Taarn*),  hvis  Armering  bestod  af  elleve  Tommers  giat- 


*)  Saavel  i  Nord-  som  i  Sj'dstaterne  bestod  Pantseret  af  flere  Lag- 
tyndere Plader,  istedetfor  fald  Plade,  der,  skjøiidt  mere  skud- 
sikker, stillede  for  store  Fordringer  til  Fabricationen. 


Fra  den  nordaint-rikanske  Søkrig.  249 

løbede  Kanoner;  Dybtgaaenclet  var  ti  Tod,  Prisen  to  Hun- 
drede og  fem  og  halvfjerdsindstyve  Tusinde  Dollars. 

Blokaden,  der  ikke  i  Begyndelsen  var  saa  effectiv  som 
senere,  tillod  Sydstaterne  at  udfore  Bomuld  og  Tobak  og 
at  indfore  en  Deel  Krigsmateriel  fra  England,  og  som  vi 
senere  skulle  see,  byggedes  der  under  Krigen  en  betydelig 
Deel  kraftige  Pantserskibe.  Typen  for  disse  var  et  Skib  med 
et  lavt  Skrog,  bvorpaa  der  hvilede  en  større  eller  mindre, 
firkantet,  pantsret  Cassemat  med  Skydeporte  baade  for  og 
agter  og  til  begge  Sider ;  i  denne  Cassemat,  der  havde  hel- 
dende Sider  for  at  gjøre  den  mere  skudsikker,  stode  Skor- 
stenen, Kattet  og  som  oftest  omtrent  et  Dusin  svære,  riflede 
engelske  Kanoner,  gjerne  Hundrede  og  Hundrede  og  halv- 
tredsindstyve-pundige.  Disse  Skibe  havde  en  meget  solid 
Forstavn,  vare  indrettede  til  at  bruges  som  »rams«  eller 
Vædderskibe  og  havde  en  betydelig  Drægtighed.  Planen  i 
Begyndelsen  af  Krigen  var  med  nogle  af  disse  at  bryde 
Blokaden  og  at  vise  sig  for  Nordstatshavnene,  og  »Merri- 
mack«,  som  vi  strax  ville  faae  med  at  gjore,  var  af  denne 
Slags  med  fire  Tommers  Pantser  og  Vædderapparat;  dets 
Drægtighed  var  over  tre  Tusinde  Tons,  omtrent  tre  Gange 
saa  stor  som  den  lille  Monitors. 

Den  ottende  Marts  1862,  da  »Merrimack«  havde  fore- 
taget sit  forfærdelige  Angreb  mod  Nordstaternes  Træskibs- 
eskadre  paa  Hampton  Koads,  var  udentvivl  den  Dag  under 
hele  Krigen,  hvor  det  saae  sortest  ud  for  Unionens  Sag. 
Den  store  Potomac-Armee  stod  uvirksom  efter  Nederlaget 
ved  BuUs  Kun,  og  Landet,  der  nærede  store  Forhaabninger 
til  Mac  Clellan  og  opbød  Alt  for  at  biinge  hans  Hær  i 
en  fortrinlig  Stand,  ventede  utaalmodigt  paa,  at  han  skulde 
rykke  frem.  Lincoln  befalede  Generalen  at  tage  Offensiven, 
men  denne  modsatte  sig  Regjeringens  Anskuelser,  og  støttet 
paa  et  almindeligt  Krigsraad  indgav  han  sin  egen  Opera- 
tionsplan,  der  imidlertid  ikke  kimde  iva'rksættes,  medmindre 
Flaaden  beherskede  Hampton  Koads,  Potomac,  L'appahannock, 

Yorck  og  James  Floden.  Ericsons  »Monitor«  kom  først  om 
Aftenen  den  ottende  paa  Hampton  Eoads;  det  var  dens  før- 
ste Provetogt,  og  da  Solen  gik  ned,  troede  Mange  Unionens 
Sag  tabt. 

Oprørerne  jublede,  Telegraphen  sendte  Efterretninger 
om  Unionseskadrens  totale  Nederlag  over  hele  Landet;  Mac 
Clellans  projecterede  Bevægelse  mod  Richmond  syntes  til- 
intetgjort, og  mange  Sydstatsmænd  saae  i  Aanden  Washin- 
ton  erobret,  Blokaden  bævet  og  New- York  brandskattet.  Til 
at  møde  det  truende  Uveir  havde  Nordstatsregjeringen  kun 
et  Experimentalskib,  som  hverken  Søofficerer  eller  Skibscon- 
structeurer  havde  synderlig  Tiltro  til,  og  Monitoren  var 
tilmed  endda  kun  underveis. 

Den  ret  anseelige  Blokadeeskadre  i  Nærheden  af  Ham- 
ton Roads  bestod  den  ottende  Marts  om  Morgenen  af  Skrue- 
fregatterne »Minnesota«  og  »Roanoke«,  hver  paa  halvtred- 
sindstyve Kanoner,  og  to  af  sin  Tids  skjonneste  og  største 
Mønsterfregatter;  endvidere  af  Seilfregatterne  „Congress« 
(halvtredsindstyve  Kanoner),  »St.  Lawrence«  (tolv  Kanoner) 
og  en  stor  Corvet  »Cumberland«  paa  fire  og  tyve  Kanoner; 
hertil  kom  nogle  Bugseerdampskibe.  Orlogsmændene  vare 
armerede  med  otte  og  ni  Tommers  Kanoner  som  Sideskyts 
og  ti  Tommers  Dreiekanoner  og  vare  saaledes  udentvivl 
nogle  af  de  sværest  armerede  Træskibe,  der  fløde  paa  Søen. 
Tidlig  paa  den  skjæbnesvangre  Dag  laae  »Congress«  og 
»Cumberland«  tilankers  under  Landet,  medens  de  tre  øvrige 
Skibe  laae  halvanden  til  to  Mile  borte,  nærmere  Fort  Monroe. 

Klokken  ni  om  Formiddagen  fik  »Cumberland«  to  Dam- 
pere isigte,  der  laae  tilankers  tre  Mile  borte  op  ad  James 
Floden.  Klokken  tolv  fik  samme  Skib  tre  Dampere  isigte, 
der  stode  ud  mod  Eskadren,  og  tre  Qvarteer  senere  vare  de 
fjendtlige  Skibe  synlige  fra  »Minnesota«,  og  man  opdagede 
snart,  at  det  var  den  frygtede  »Merrimack«,  ført  af  Capitain 
Bnchanan,  og  to  Kanonbaade.  Der  blev  øieblikkelig  gjort 
klar  til  Kamp.   »Minnesota«  stak  Kj æden  fra  sig;  »Roanoke«, 

hvis  Maskine  var  i  Uorden,  blev  taget  paa  Slæb  af  to  Bug- 
seerdampere,  og  begge  Fregatter  skyndte  sig  at  komme  op 
til  »Congress«  og  »Cumberland«.  En  Bugseerbaad  blev  og- 
saa  saa  snart  som  muligt  sendt  efter  »St.  Laurence.« 

Tre  Hundrede  og  sex  og  halvfjerdsindstyve  Mand  om- 
bord i  »Cumberland«  og  lire  Hundrede  og  fire  og  tredive 
Mand  i  »Congress«  stode  rede  til  at  optage  en  Kamp,  saa 
haabløs  en  Kamp,  som  nogensinde  er  blevet  udkæmpet. 
De  vidste,  at  en  forfærdelig  Modstander  nærmede  sig,  saa 
meget  mere  forfærdelig,  som  Ingen  ret  kunde  forudsige, 
hvorledes  han  vilde  angribe.  Lidt  over  Klokken  to  var  han 
paa  Kardætskskuds  Afstand  fra  »Congress« ;  ikke  en  Lyd 
var  at  here  i  det  til  Undergang  viede  Skib,  og  med  Laase- 
linien  i  Haaden  stod  hver  Kanoncommandeur  klar  til  at 
give  Ild,  indtil  »Merrimack«  affyrede  en  af  sine  svære  Ka- 
noner og  spredte  Død  og  Ødelæggelse  paa  Træskibets  Dæk. 
Pantserskibet  fortsatte  imidlertid  sin  Cours  og  styrede  paa 
»Cumberland«.  »Congress«  gav  hele  sit  Lag,  men  de 
sværeste  Kugler  preUede  som  Ærter  af  mod  Pantserskibets 
Sider,  og  Enhver  folte,  at  Kampen  var  endt,  og  at  der  kun 
var  Tale  om  at  overgive  sig  eller  om  at  blive  ødelagt. 
»Merrimack«  vedblev  Ilden  med  frygtelig  Virkning  paa  det 
korte  Hold,  men  en  nordamerikansk  Fregat  med  halvtred- 
sindstyve Kanoner  kunde  ikke  saaledes  overgive  sig.  Paa 
en  Afstand  af  omtrent  fire  Hundrede  Alen  passerede  »Mer- 
rimack« »Congress«  og  løb  lige  paa  »Cumberland«.  Aande- 
lø«  afventede  dette  Skibs  Besætning  Virkningen  af  det  glatte 
Lag,  men  uskadt  nærmede  Pantserskibet  sig,  borede  sin 
Vædder  i  Corvettens  Side  paa  samme  Tid,  som  det  affyrede 
sine  forreste  Kanoner  og  satte  derpaa  Coui's  paa  »Congress«. 
Vandet  strømmede  ind  igjennem  den  aabne  Side,  Corvetten 
begyndte  at  synke,  men  Kanonerne  bleve  ladte  endnu  engang, 
og  da  Vandet  naaede  Kanonmundingerne,  affyrede  den  helte- 
modige Besætning  det  sidste  Lag  og  Corvetten  gik  tilbunds 

med  Flag  og  Vimpel  vaiende,  og  med  Flaget  netop  staaende 
i  Yandskorpen. 

»Congress«  tilsatte  strax  Mersseil  og  Jager,  da  »Cumber- 
land«  blev  boret  isænk,  og  en  Bngseerdamper  søgte  at  slæbe 
Fregatten  paa  Grund  under  heftig  Ild  fra  Kanonbaadenes  rif- 
lede Kanoner.  »Merrimack«  lagde  sig  nu  omtrent  to  Hundrede 
Alen  ret  agterfor  det  hjælpeløse  Skib  og  skjød  det  i  Brand 
paa  flere  Steder;  ikke  en  Kanon  kunde  ba-re  mod  Fjenden, 
Chefen  var  falden,  og  da  al  Modstand  var  umulig,  blev  Fla- 
get strøget  for  den  overlegne  Styrlæ.  En  fjendtlig  Damp- 
baad  kom  paa  Siden,  Mandskabet  blev  bragt  derombord, 
snart  efter  naaede  Ilden  Krudtmagasinet,  og  Skibet  sprang 
i  Luften.  I  mindre  end  to  Timer  havde  Yædderskibet  øde- 
lagt to  store  Skibe  med  tilsammen  fire  og  halvfjerdsindstyve 
svære  Kanoner,  men  DagTærket  var  endnu  ikke  til  Ende, 
og  »Merrimack«  og  Kanonbaadene  gik  løs  paa  Dampfregat- 
ten »Minnesota«,  der  var  kommen  haardt  paa  Grund.  Men 
til  al  Lykke  for  denne  kunde  Pantserskibet  som  Følge  af 
sit  større  Dybtgaaende  ikke  komme  nærmere  end  omtrent 
tre  Tusinde  Alen,  og  denne  Omstændighed  alene  frelste 
»Minnesota«.  Efterat  Pantserskibet  og  Kanonbaadene  havde 
tilføiet  Fregatten  betydelig  Skade,  trak  de  sig  tilbage,  da 
det  blev  mørkt  for  at  begynde  forfra  den  følgende  Dag. 

Saaledes  endte  denne  mindeværdige  Dag,  og  med  den 
begyndte  et  nyt  Afsnit  af  Søkrigshistorien.  Det  saae  for- 
tvivlet ud  for  Nordstaterne;  men  naar  Nøden  er  størst,  er 
Hjælpen  nærmest:  om  Aftenen  Klokken  ni  indtraf  den  be- 
rømte »Monitor«,  ført  af  Lieutenant  Worden,  fra  New- York 
og  ankrede  Kl.  to  om  Natten  langs  »Minnesotas«  Side.  Det 
var  allerede  til  nogen  Trøst  for  Fregattens  Besætning  at 
have  et,  ligegyldigt  hvilket,  Pantserskib  hos  sig,  men  efter 
at  man  havde  været  i  Kast  med  det  store  Yædderskib, 
syntes  Monitoren  lovlig  ubetydelig. 

Den  niende  Marts  oprandt:  »Cumberland«s  Flag  vaiede 
endnu  over  Yaiidet  og  betegnede  det  store  Gravsted;  »Min- 

nesota«  stod  paa  Grund,  ilde  tilredt,  »Koanoke«s  Maskine 
var  ubrugelig,  »St  .Lawrence«  var  en  Seilfregat,  og  det  var 
Mart,  at  kun  den  lave,  uanseelige  Flaade  med  sit  Taarn 
staaende  op  i  Midten  kunde  bringe  Redning;  men  de  ældste 
Søfolk  rystede  paa  Hovedet,  naar  de  kastede  nysgjerrige 
Blikke  paa  det  lille  vidunderlige  Pantserskib.  Om  Morge- 
nen Klokken  sex  viste  »Merrimack«  sig  igjen  og  søgte  at 
nærme  sig  »Minnesota«,  men  Monitoren  lagde  sig  derimellem, 
og  med  en  beundiingsværdig  Tillid  til  sit  lille  Skib  satte 
Worden  Cours  lige  paa  Vædderskibet,  der  mindskede  Fart, 
ligesom  for  na'rmere  at  betragte,  hvad  det  egentlig  var,  det 
havde  for  sig.  De  forreste  Kanoner  bleve  affyrede,  men 
denne  Gang  var  Maalet  ikke  en  stor  Fregat;  det  var  næsten 
kun  Taarnet,  der  ragede  op  af  Vandet;  intet  Skud  traf; 
Monitoren  kom  hvert  Øieblik  nærmere,  og  endelig  sendte 
den  en  elleve  Tommers  Fuldkugle  mod  Modstanderens  Side, 
der  vel  ikke  blev  gjennemskudt,  men  dog  rystedes  i  sin 
Forbinding.  Lag  paa  Lag  fulgte  nu  paa  hverandre;  de  en- 
kelte Kugler  giede  af  mod  Taarnets  cylindriske  Side,  og 
til  »Merrimacks«  Forundring  blev  Monitoren  oven  Vande 
uden  at  lide  det  Mindste.  Efter  i  nogen  Tid  at  have  ligget 
Side  om  Side  og  vexlet  en  heftig  Ud  begyndte  begge  Skibe 
at  maneuvrere  for  at  opnaae  een  eller  anden  Fordeel,  og  en 
sand  Turnering  begyndte,  men  uden  Resultat.  Monitoren 
led  Intet,  og  skjøndt  »Merrimack »s  Pantser  syntes  at  være 
noget  beskadiget,  var  Skibets  Kraft  derfor  ikke  brudt.  Da 
Monitoren  lod  til  at  være  uovervindelig,  skulde  den  ulykke- 
lige »Minnesota«  igjen  holde  for;  Vædderskibet  styrede  mod 
Fregatten,  og  en  Artillerikamp  begyndte,  hvori  denne  sidste 
led  betydeligt,  og  en  Bugseerbaad,  der  laa  langs  Siden, 
blev  sprængt  i  Luften.  Men  Moniteren  var  ikke  ledig, 
den  lagde  sig  atter  imellem  de  Kæmpende  og  tvang  Væd- 
derskibet til  at  forandre  sin  Stilling,  hvorved  det  kom  paa 
Grund,  og  da  det  kort  derpaa  kom  flot,  tog  det  Flugten, 
forfulgt  af  sin  lille  Modstander.    Dog  dette   syntes   »Merri- 

mack«  for  Meget;  den  vendte  om,  lob  med  fuld  Fart  mod 
Monitoren  for  at  forsøge  paa  at  løbe  den  ned,  men  Stedet 
blev  skraat,  og  det  lille  flydende  Batteri  gled  klar  af  Væd- 
derskibet og  aabnede  igjen  Ilden  mod  dette,  medens  Skibene 
næsten  berørte  hinanden.  En  heftig  Artillerikamp  begyndte 
nu  atter,  men  forgjæves.  Endnu  engang  blev  Couryen  sat 
imod  den  saa  ofte  truede  »Minnesota«,  ombord  paa  hvilken 
man  belavede  sig  paa  at  ødelægge  Skibet,  hellere  end  at 
lade  det  falde  i  Fjendens  Hænder,  men  pludselig  vendte 
Sydstatsskibet  om  og  trak  sig  tilbage.  »Merrimack«,  paa- 
stod  man,  var  bleven  læk  under  Forsøget  paa  at  løbe  Moni- 
toren ned.  men  ligesaa  rimeligt  er  det,  at  Skaden  skjaldes 
Monitorens  Kanoner;  Vædderskibet  viste  sig  aldrig  mere  og 
blev  et  Par  Maaneder  senere  sprængt  i  Luften,  for  at  det 
ikke  skulde  blive  erobret  tilbage  af  Nordstaterne. 

Det  sidste  Skud,  der  faldt  fra  »Merrimack«,  saarede 
Lieutenant  Worden,  som  netop  saae  ud  af  et  Udkigshul  i 
Commandotaarnet,  farlig  i  Hovedet.  Da  han  kom  til  sig 
selv,  var  hans  første  Spørgsmaal :  »Er  »Minnesota«  reddet?« 
Han  blev  strax  ført  til  Washington,  og  her  indtraf  en  lille 
Hændelse,  der  viser  Lincolns  herlige  Charakteer.  Der  vai* 
Cabinetsmøde,  og  da  Præsidenten  hørte,  at  Monitorens  saa- 
rede Chef  var  i  Byen,  reiste  han  sig  øieblikkelig  og  tog  sin 
Hat  med  de  Ord:  »Undskyld  mig,  mine  Herrer,  jeg  maa 
hen  til  ham!«  Lincoln  blev  ført  ind  til  Worden,  der  laa 
med  Bind  for  Øinene,  og  greb  hans  Haand.  »Hr.  Præsident«, 
sagde  Lieutenanten,  »De  beviser  mig  en  stor  Ære  ved  dette 
Besøg.«  »Min  er  Æren,«  svarede  Præsidenten  med  taare- 
fyldte  øine. 

Saaledes  endte  den  nyere  Tids  mærkeligste  Kamp.  Et 
ubetydeligt  Skib  med  en  Besætning  af  næppe  Hundrede 
Mand  gjorde  det  meest  totale  Nederlag  til  en  glimrende 
Seir,  hvor  Ericsons  Geni  var  den  egentlige  Seirherre,  og 
vakte  Monitorens  Bedrift  den  største  Opsigt  i  Nordamerika, 
saa  gik  der  i  forste  Øieblik  —   skjondt  man  snart  trøstede 

sig  —  en  isnende  Foleise  gjennem  alle  de  europæiske  Mari- 
ner, der  havde  ligesom  en  Fornemmelse  af,  at  Slaget  havde 
ramt  dem  selv.  Thi  skjondt  »Merrimack«  var  Sydstaternes, 
havde  dette  Skib  Meget  tilfælles  med  det  europæiske  Bred- 
sidesystem og  aldeles  Intet  tilfælles  med  Monitoren;  hertil 
kom  yderligere,  at  Vædderskibets  Kanoner  vare  engelske  og 
Monitorens  de  nye,  glatlobede  amerikanske,  og  skjøndt  Spergs- 
maalet  om  det  svære  Artilleri  nu  har  faaet  en  anden  Løs- 
ning, saa  stod  ubetinget  de  svære,  glatløbede  amerikanske 
Kanoner  til  den  Tids  Pants  erskibsbrug  over  enhver  Kanon, 
der  var  ombord  i  nogen  europæisk  Orlogsmand.  En  Flaade 
af  »Warriorer«  eller  »la  Gloirer«  kunde  ikke  have  frelst 
»Minnesota«,  dertil  stak  de  for  dybt;  den  lavtgaaende  Mo- 
nitor var  ene  istand  dertil,  og  Slaget  ved  Hampton  Roads 
er  et  slaaende  Beviis  paa,  hvad  een  eller  to  Fods  større 
eller  mindre  Dybtgaaende  kan  faae  at  sige  for  en  Orlogs- 
mand. Det  var  maaskee  ikke  saa  faa  af  »Merrimack«s  Be- 
sætning saa  temmeligt,  for  ikke  at  sige  aldeles  ligegyldigt, 
om  deres  Skib  stak  f.  Ex.  tyve  eller  to  og  tj^ve  Fod,  den- 
gang de  hiin  Morgenstund  dampede  mod  den  flendtlige 
Eskadre,  men  hvor  meget  havde  de  ikke  Alle  givet  for  den 
ottende  Marts  om  Aftenen  at  have  ligget  blot  en  Smule 
lettere  paa  Vandet!  Intet  kunde  da,  saavidt  menneskelig 
Beregning  rækker,  have  reddet  »Minnesota«. 

Som  Monitorens  første  Daad  var  slaaende,  saaledes 
skulde  denne  Klasse  Skibe  under  hele  Krigen  indlægge  sig 
Berømmelse,  og  den  Uvillie,  Søofficererne  endnu  i  nogen  Tid 
vedbleve  at  nære  mod  de  uhyggelige  Skildpadder,  bortveiredes 
efterhaanden,  som  det  nye  Vaaben  blev  Veien  til  Ære  og 
Hæder.  Men  vi  ville  ikke  opholde  Læserne  ved  de  rosende 
Udtalelser,  der  snart  lod  fra  næsten  alle  Kanter,  og  det  fra 
de  meest  competente  Folk;  maaskee  var  en  stor  Deel  af 
disse  Udtalelser  Resultatet  af,  at  Monitoren  var  saa  ægte 
amerikansk;  men  aldrig  har  noget  Skib  med  muidre  Skade 
udholdt   heftigere    Beskydninger,  det  være  sig  fra  Landbat- 

terier  eller  Skibe  —  der  er  Monitorer,  der  bære  Mærke  af 
at  være  ramte  over  to  Hundrede  Gange  —  og  heller  aldrig 
er  nogen  Opfindelse  kommen  i  et  beleiligere  Øieblik.  Den  ene 
Monitor  byggedes  nu  efter  den  anden,  og  de  commanderende 
Admiralers  Forlangende,  naar  de  skulde  foretage  en  eller 
anden  vigtig  Operation,  lød  altid  paa:  »Giv  mig  en  Monitor.« 
Intet  Yaaben  passede  bedre  til  de  amerikanske  Forhold,  og  i 
Europa  lærte  man  efterhaanden  ikke  at  rynke  paa  Næsen 
ad  den  amerikanske  Idee.  Ericsons  Monitor  fik  som  saa 
Meget  i  denne  Verden  sine  ivrige  Modstandere  og  sine 
ivrige  Tilbedere,  men  vor  Tid  er  Svingningernes  Tid,  og 
man  gjor  sikkert  bedst  i  ikke  at  fæste  sig  for  meget  til 
noget  Bestemt,  thi,  med  det  foreliggende  Æmne  for  Øie,  ere 
nogle  faa  Aar  mere  end  tilstrækkelige  til  at  vende  op  og 
ned  paa  Anskuelsernes  Retning:  for  ikke  ti  Aar  tilbage 
svoer  den  engelske  Marinebestyrelse  ved  sine  Bredsidefregat- 
ter, nu  er  Typen  der  i  den  seneste  Tid  stærkt  ifærd  med 
at  blive  TaarnsMbet,  og  i  Monitorens  Hjem  lyder  Marine- 
secretairens  Begjæring  den  Dag  i  Dag  paa  store  Pantser- 
fregatter!  —  Hver  Ting  til  sin  Tid  og  til  sit  Brug. 

Inden  vi  slutte  dette  Afsnit,  skulle  vi  blot  antyde  et 
Par  af  de  coiifoedererede  Vædderskibes  Historie,  saa  meget 
mere,  som  man  heraf  faaer  et  godt  Indblik  i  den  Aand,  der 
besjælede  Nordstaternes  Marine.  Den  syttende  Juni  1863 
viste  Vædderskibet  »Atalanta«,  der  var  en  forbedret  »Mer- 
rimack«,  sig  paa  Savannah  Floden,  men  dennegang  overra- 
skede ikke  Vædderskibet  nogle  Træskibe,  men  den  traf  to 
Monitorer  paa  Post.  »Atalanta«  blev  fulgt  af  to  Dampere, 
fulde  af  Nysgjerrige,  der  skulde  nyde  »Yankee«-Monitorens 
Nederlag. 

Monitorerne  stak  strax  Kj  æderne  fra  sig,  og  den  for- 
reste af  dem,  »Weehawken«,  Capitain  Rodgers,  tog  ene 
Deel  i  Kampen,  der  næppe  varede  et  Qvarteers  Tid,  idet 
»Weehawken«  paa  nogle  Hundrede  Alens  Afstand  afskjed  sin 
femten  Tommers  Kanon,  og  deus  Kugle  knuste  Vædderskibets 

Side,  skjøndt  denne  bestod  af  fire  Tonuners  Jern  paa  atten 
Tommer  Træ  og  heldede  ni  og  tyve  Grader.  Fem  Skud,  der 
udspredte  Død  og  Ødelæggelse  vare  nok  til  at  bringe  »Ata- 
lanta«,  som  efter  nogle  Beretninger  skal  være  kommen  paa 
Grund  under  Fægtningen,  til  at  stryge.  »Atalanta«  blev 
vurderet  til  tre  Hundrede  og  halvtredsindstyve  Tusinde 
Dollars,  vundne  paa  mindre  end  femten  Minutter,  uden  at 
en  eneste  Mand  blev  saaret  ombord  i  Monitoren,  og  uden 
at  denne  led  det  Eingeste  af  Fjendens  Artilleri,  der  dog 
bestod  af  sex  og  syv  Tommers  riflede  Kanoner.  Det  var  den 
større  Kanon  i  det  mindre  Skib,  der  beseirede  den  mindre 
Kanon  ombord  i  det  større  Skib.  »Weehawken«  havde  for- 
resten kort  Tid  efter  en  sørgelig  Skjæbne,  idet  den  en  skjon 
Dag  i  Magsveir  pludselig  sank,  uden  at  man  nogensinde  ret 
kom  efter  Grunden  hertil;  fem  og  tyve  af  den  Hundrede 
Mand  store  Besætning  druknede. 

Et  andet  Vædderskib,  »Albemarle«,  skulde  gjøre  en 
heel  Deel  Ulykker,  inden  det  blev  gjort  skadesløst.  I  April 
1864  var  Pantserskibet  færdigt,  og  en  Sydstatsstyrke  paa  ti 
Tusinde  Mand  gjorde  en  fremadgaaende  Bevægelse  og  bela- 
vede sig  paa  at  besætte  Plymouth  (Nord  Carolina),  der  var 
i  Nordstaternes  Hænder,  saasnart  »Albemarle«  beherskede 
Sundene  omkring  Plymouth  —  og  Planen  lykkedes.  Nord- 
statsregjeringen  havde  ikke  kunnet  afsee  nogen  Monitor 
trods  den  commanderende  Søofficeers,  Contreadmiral  Lee's, 
indstændige  Anmodning.  En  tapper  Officeer,  Lieutenant 
Plusser,  anførte  paa  den  Tid  Søstyrken  ved  Plymouth  og 
laa  der  med  fire  smaae,  men  med  elleve  Tommers  glatløbede 
og  hundrede-pundige  riflede  Kanoner  armerede  Kanonbaade: 
»Miami«,  »Southfield«,  »Ceres«  og  »Whitehead«. 

Den  nittende  April  signaliserede  den  paa  Forpost  lig- 
gende Kanonbaad,  at  Vædderskibet  var  isigte,  og  med  »Mia- 
mi« og  »Southfield«  surrede  sammen  med  Kjæder  tøvede 
Plusser  ikke  et  Øieblik  med  at  gaae  sin  Modstander  imøde. 
Han  vidste  vel,    at  hans  Skibe   ikke  kunde  maale  sig  med 

»Albemaiie«  i  Størrelse  og  Styrke,  men  han  haabede  paa 
kort  Hold  dog  at  kunne  gjore  Virkning  med  sit  Artilleri. 
Skibene  bleve  surrede  sammen,  for  at  det  enes  Maskine 
kunde  hjælpe  begge  frem,  hvis  det  andets  Maskine  kom  i 
Uorden.  Med  fuld  Fart  dampede  han  nu  mod  Vædderskibet 
for  saa  kort  Tid  som  muligt  at  være  udsat  for  dettes  Ud. 
Vædderskibet  kom  roligt  dampende  ned  mod  sin  Fjende  med 
lukkede  Porte,  som  om  det  ikke  værdigede  sine  smaae  Mod- 
standere et  Skud.  Endelig  mødtes  Skibene:  »Albemarle« 
løb  mod  »Miami«,  Stødet  blev  skraat  og  gjorde  ingen  be- 
tydelig Virkning,  men  øieblikkelig  derpaa  løb  Vædderskibet 
sin  Stevn  i  »Southfield«,  der  sank  paa  Stedet,  idet  Surringen 
til  »Miami«  sprængtes.  Forgjæves  søger  man  fra  Kanon- 
baadene  at  skyde  »Albemarle« s  Folk  ned  med  Revolvere, 
Skibene  berøre  hinanden,  men  Portene  vedblive  at  være 
lukkede,  Plusser  affyrer  selv  sine  Kanoner  mod  Uhyret,  men 
Kuglerne  prelle  af  eller  brydes  i  Stumper  og  Stykker  for 
at  kastes  tilbage  paa  dem,  der  udsendte  dem;  den  tappre 
Officeer  bliver  dræbt  af  en  saadan  Stump,  og  »Miami«  pri- 
ser sig  lykkelig  ved  at  undslippe.  Berøvet  Kanonbaadenes 
Assistance  faldt  Plymouth  den  tyvende  i  Sydstaternes 
Hænder. 

Da  man  maatte  være  belavet  paa,  at  »Albemarle«  snart 
igjen  vilde  vise  sig,  gjorde  Commandeur  Melancthon  Smith, 
der  gjentagne  Gange  havde  udmærket  sig  i  høi  Grad,  sig 
klar  til  at  modtage  Fjenden  med  en  Træskibseskadre  af 
»doubleenders«  —  et  Tusinde  Tons  hurtige  Hjulbaade  med 
Roer  baade  for  og  agter,  byggede  til  at  maneuvi^ere  med 
Lethed  i  snevre  Farvande  —  og  Kanonbaade;  alle  Sidbene 
havde  den  almindelige  svære  Armering.  Den  ottende  Mai 
kom  »Albemarle«,  fulgt  af  en  mindre  Orlogsmand,  igjen 
dampende  ned  ad  Floden,  og  Flagskibet  »Mattabesett«, 
»Sassacus«,  »Miami«  og  »Commodore  Hull«  optoge  Kampen. 
Vædderskibet  aabnede  Hden  med  god  Virkning  mod  Flod- 
skibet,  hvis   Kanon  imidlertid    hurtig   gjorde   det   af  med 

»Albemarles«  lille  Følgesvend.  Paa  kun  to  Hundrede  Alens 
Afstand  gav  Melancthon  Smiths  Flagskib  sit  Lag,  dog  uden 
synderlig  Virkning,  og  lagde  sig  derpaa  langs  »Albemarle«s 
bagbords  Side.  Doubleenderen  »Sassacus«  kommer  nu  til: 
den  giver  sin  Ild;  Vædderskibet  søger  at  løbe  den  ned, 
men  »Sassacus«  undgaaer  Stødet  ved  sin  overlegne  Hurtighed 
og  løber  med  fuld  Fart  lodret  mod  »Albemarles  Side,  Væd- 
derskibet krænger  over,  og  Vandet  staaer  op  til  Dækket: 
»Sassacus«  holder  sin  Maskine  i  Gang  med  fuld  Kraft  og 
holder  »Albemarle«  nede,  medens  man  forsøger  at  kaste 
Haandgranater  ned  i  Skorstenen  og  Lugerne;  men  den  dri- 
stige »double-ender«  bliver  skudt  igjennem  fra  for  til  agter, 
en  Kjedel  er  truffet,  den  udstrømmende  Damp  skolder  en  Deel 
Mennesker,  og  »Sassacus«  maa  ilde  tilredt  trække  sig  ud  af 
Ilden.  Alle  Skibene  kappes  imidlertid  om  at  komme  Fjen- 
den paa  Livet:  »Miami«  forsøger  gjentagne  Gange  paa  at 
anbringe  en  Torpedo,  men  »Albemarle«  bliver  ypperligt  ma- 
neuvreret  og  undgaaer  ethvert  Stød.  »Mattabesett«  og  »Com- 
modore Hull«  prøve  paa  at  bringe  Skruen  i  Uorden  ved  Hjælp 
af  Net  og  Liner,  men  Pantserskibet  er  en  for  overlegen 
Modstander  mod  Træskibene,  hvor  dristigt  disse  saa  angribe, 
og  efter  to  Timers  haardnakket  Kamp,  under  hvilk  en  Vædder- 
skibet bliver  bogstaveligt  klemt  inde  mellem  Træskibene,  og 
disse  opbyde  Alt  for  at  ødelægge  det,  maa  Commandeur 
Smith,  da  det  bliver  mørkt,  trække  sig  tilbage  med  stort  Tab, 
hvorimod  »Albemarle«  gaaer  saa  at  sige  uskadt  tilbage  til 
Plymouth,  skjøndt  der  er  affyret  over  tre  Hundrede  svære 
Skud  paa  kort  Hold  mod  det. 

Den  fire  og  tyvende  Mai  foretog  Vædderskibet  sig  nok 
en  liUe  Tour,  men  vendte  om  af  Frygt  for  Torpedoer.  Dagen 
derpaa  forsøgte  fem  Mand  at  sprænge  Skibet  i  Luften;  to 
af  dem  svømmede  nemlig  over  Eoanoke-Floden  overfor  Ply- 
mouth med  en  Line,  hvormed  de  halede  en  Torpedo  over  til 
sig,  hvilken  skulde  drive  ned  mod  Skibet;  men  deres  An- 
slag blev  opdaget.    Frygten  for  at  løbe  paa  udlagte  Torpe- 

17* 

doer  holdt  nu  sandsynligviis  Skibet  liggende  stille  ved  Ply- 
mouth, hvor  det  laa  forteiet  ved  Værftet  med  svære  Bom- 
me omkring  sig  i  tredive  Fods  Afstand  fra  Skroget  for  at 
holde  Torpedobaade  borte.  Foruden  Besætningen  stod  Sol- 
dater paa  Værftet  Vagt  ved  Skibet,  og  om  Natten  brændte 
et  Baal  iland,  for  at  Ingen  skulde  nærme  sig  uden  at  blive 
seet.  For  at  komme  »Albemarle«  nær  maatte  man  end- 
videre op  ad  et  to  danske  MUe  langt  Sund,  der  kun  var 
nogle  Hundrede  Alen  bredt,  og  hvis  Bredder  vare  besatte  af 
Fjenden. 

At  nærme  sig  Skibet  med  en  Baad  syntes  næsten  en 
Umulighed,  men  den  en  og  tyveaarige  Lieutenant  Cushing, 
der  tidligere  havde  udmærket  sig  ved  en  Uforfærdethed,  som 
næsten  grændsede  til  Dumdristighed,  ansøgte  om  Tilladelse 
til  at  prøve  sin  Lykke  med  en  Torpedobaad,  bemandet  med 
i  Alt  tretten  Frivillige,  og  saa  gjerne  vilde  Matroserne  med, 
at  Flere  bød  en  Maaneds  Hyre  tU  de  Folk,  Cushing  havde  ud- 
valgt, for  at  komme  tU  at  deeltage.  Den  27de  October  om 
Natten  afgik  den  lille  Damper  paa  sin  farefulde  Eeise,  og 
som  ved  et  Mirakel  slap  den  lykkelig  forbi  Alt,  lige  indtil 
»Albemarle« s  UdMg  gav  sig  til  at  praie.  Pantserskibet  laa 
belyst  af  Baalet,  der  viste  Cushing  Bommene;  Allarmtrom- 
men  rørtes,  man  kimede  med  Klokker,  Folkene  sprang  til 
Kanonerne,  og  en  heftig  GeværUd  aabnedes  mod  Baaden,  der 
med  fuld  Fart  satte  mod  Bommene.  Et  Kardætskskud  af- 
fyredes paa  faa  Alens  Afstand  mod  den  lille  Helteflok,  men 
uden  at  standse  den ;  Bommen  gav  efter  for  Baadens  Stød, 
Cushing  sprang  til,  firede  Torpedoapparatet  i  Vandet,  Tor- 
pedoen sprang  og  aabnede  »Albemarle« s  Side,  men  Torpedo- 
baaden  blev  ødelagt,  og  kun  Lieutenanten  og  en  Mand  red- 
dede sig  iland  ved  Svømning  og  slap  efter  nogle  Gjenvor- 
digheder  ombord  i  deres  Skibe.  For  denne  Bediift  fik 
Cushing  Congressens  Tak,  en  Løn,  der  under  Krigen  blev 
given  elleve  Søofficerer,  og  som  vilde  sige  det  Samme  som 
Chargeforhøielse. 

Saaledes  endte  dette  PantsersMb  sin  Løbebane  efter  at 
have  gjort  betydelig  Skade.  I  det  Hele  taget  byggede  Syd- 
staterne i  Løbet  af  Krigen  en  balv  Snees  kraftige  Vædder- 
skibe, der  ofte  voldte  Nordstaterne  meget  Bryderi,  men  da 
nogle  af  de  Andres  Skjæbne  falder  sammen  med  større 
Krigsoperationer,  ville  vi  hermed  slutte  dette  Afsnit  af  Pant- 
serskibskampe,  der  allerede  tydeligt  nok  betegner  nogle  af 
de  væsentligste  af  de  Omvæltninger,  som  de  nye  Vaabens 
Opfindelse  har  indført  i  Krigen  paa  Søen. 

O.  Irminger. 


Jacques  Coeur/^') 


Uen  høit  fortjente  Borger  Jacques  Coeur  danner  et  Lyspunkt 
i  Frankrigs  ellers  baade  i  moralsk  og  politisk  Henseende 
trøstesløse  Historie  i  det  femtende  Aarhundrede  og  repræ- 
senterer paa  en  for  hans  Tidsalder  overraskende  Maade  to 
af  vor  Tids  Yndlingsidealer:  »Reformernes  Mand«  og  »Capi- 
talens  Heros«.  Han  fortjener  derfor  at  drages  frem  for 
danske  Læsere  af  det  Mørke,  der  omgiver  ham. 

Den  Lnpuls,  som  den  »udødelige  Jomfru«  havde  givet 
til  Frankrigs  Gjenfødelse,  var  vel  bleven  knækket  i  Spiren, 
men  havde  dog  bevaret  saa  megen  Livskraft,  at  en  Forening 
af  fædrenelandskj  ærlige  Mænd  og  Qvinder,  der  i  Bourges**) 
omgave  den  charakteerløse  Carl  VII,  baarne  af  den  vaag- 
nende  Nationalaand  atter  vovede  at  optage  Kampen  mod 
England  med  en  desorganiseret  og  demoraliseret  Armee,  et 
af  Krig,  Pest  og  Hungersnød  udmattet  Folk  og  et  tomt 
Skatkammer.  Men  for  Fædrelandskj ærligheden  existerer  der 
— ■  som  Franskmændene  paastaae  om  den  Berusede  —  et 
eget  Forsyn,  der  hjælper  den  til  at  løse  de  værste  Opgaver. 
Ved   visse    Anordninger   havde   man   under   den   femaarige 


*)   Efter  Du  Clercq  og  de  nyeste  Kilder. 

**)  I  denne  Afkrog  havde  Kongen  begravet  sig,  og  Raabet  lød: 
„Hvor  er  Kongen?  I  Rom  eller  Jerusalem?"  medens  Englæn- 
derne kaldte  ham  „Kongen  af  Bourges-'. 


Jacques   Coeur.  263 

Vaabenstilstand  med  England  foreløbig  paa  Papiret  reorgani- 
seret Armeen,  ved  humane  Paabud  søgt  at  beskytte  det  be- 
trængte Folk  mod  Soldaternes  Udplyndring  og  Mishandling, 
ved  Ophævelse  af  de  ødsle  kongelige  Dotationer,  Møntens 
Reducering  til  dens  sande  Værdi  osv.  bragt  Orden  i  Fi- 
nantserne,  ved  reglementariske  Bestemmelser  simplificeret 
Eettergangen  og  ved  at  statuere  Exempler  paa  de  Store 
hævet  Modet  hos  Borgerne;  men  da  saaledes  Alt  var  forbe- 
redt, stod  man  foran  den  uoverstigelige  Klippe:  Umulighe- 
den af  at  føre  Krig  med  et  tomt  Skatkammer.*)  Man  ap- 
pellerede til  de  »Store  og  Rige«,  men  modte  kun  Udflugter. 
Da  henvendte  Kongen  sig  til  Jacques  Coeur,  en  for  sin  Rig- 
dom berømt  Handlende  i  Bourges,  om  et  nok  saa  lille  Laan. 
»Hele  min  Formue  staaer  til  Deres  Majestæts  Tjeneste!«  lød 
Kjøbm andens  Svar;  han  forstrakte  Kongen  foreløbig  med 
—  ni  Millioner  i  Nutidens  Penge  og  blev  derved  den 
egentlige  Frelser  af  sit  Fædreland;  thi  faa  Aar  efter  var 
Frankrig  befriet  for  Englænderne. 

Hvem  var  denne  Mand?  En  Peltsværkshandler  i  Sta- 
den. Sin  Ungdom  havde  han  tilbragt  i  Fadereng  Bou- 
tik,  og  efter  dennes  Død  associerede  han  sig  med  »Mønt- 
mesteren« i  Byen,  der  foruden  denne  Mønt  eiede  Mønterne 
i  de  vigtiste  franske  Stæder.  1  denne  nye  Stilling  blev 
han  som  de  Fleste  af  dem,  som  Forsynet  har  udseet  sig 
til  et  særligt  Redskab,  taget  i  Christi  Skole  —  Ydmy- 
gelsernes. Uden  Tvivl  ledet  af  Forkj  ærlighed  for  Faget,  da 
der  findes  Spor  af,  at  Montningen  er  bleven  drevet  i 
hans  Slægt**),   indlod   han   sig  nemlig  i  denne  Entreprise, 


*)  At  dette  ingen  Talemaade  er,  fremgaaer  af  det  historiske  Fac- 
tum,  at  Kongen  engang  næppe  havde  taget  den  ene  af  et  Par 
nye  Skoe  paa,  før  Skomageren,  der  mærkede,  at  det  havde  lange 
Udsigter  med  Betalingen,  atter  trak  den  af  ham  og  gik  sin 
Vei  med  dem  begge;  og  Folkesangen  lader  Dronningen  foruu- 
dret  see  efter  Skomageren  og  spørge :  „Hvad  gik  der  af  Manden?^ 

'*)   1374  forekommer    en    Jean   Coeur,    „Møntmester  i  Paris",  der 

som  hans  Compagnon  drev  efter  den  gode  gamle  Regel: 
Kongen  flaaer  Folket,  og  Montmestren  Kongen«  uden  at 
tænke  paa  Muligheden  af,  at  Kongen  kunde  strøe  Salt  paa 
Iglen,  naar  den  var  bleven  for  trind;  og  denne  Skjæbne  ramte 
de  to  Forretningsmænd  netop  kort  efter,  at  de  havde  associeret 
sig :  de  bleve  anklagede  for  at  have  »forvansket  Kongens  Mønt« 
og  slap  kun  for  anden  Straf  ved  en  uhyre  Pengebøde :  henved 
to  Hundrede  Tusinde  Francs  i  vore  Penge.  Afklædt  til  Skin- 
det og  bedækket  med  Skjændsel  blev  der  intet  Andet  tilovers 
for  Jacques  Coeur  end  at  forlade  sin  Fødeby  og  fjerne  sig 
langt  bort  fra  sit  Fædreland.  Til  Damascus  begav  han  sig; 
vi  finde  ham  allerede  1432  i  Beyruth  i  Begreb  med  at  stikke 
i  Søen  med  en  kostbar  Ladning  af  Specerier,  og  allerede 
nogle  faa  Aar  efter  see  vi  ham  med  tolv  Skibe  exploitere 
den  uudtømmelige  Guldgrube,  som  den  orientalske  og  især 
den  ægyptiske  Handel  dengang  dannede.  Allerede  i  Besid- 
delse af  en  kolossal  Formue  blev  han  i  Aaret  1440  optaget 
i  Adelsstanden,  udnævnt  til  kongelig  Commissair  overfor  Lan- 
guedocs  Stænder  og  betroet  de  høieste  Tillids-  og  Æresposter 
i  Provindsen.  Da  var  det,  at  han  1449  gjorde  Kongen  det 
ovenomtalte  uhyre  Forskud,  og,  have  Penge  nogensinde  viist 
sig  som  »Tingenes  Nerve »,  da  var  det  her.  De  fædrelandsk- 
sindede  Mæmd  og  Qvinder  med  den  herlige  Richmond  i  Spid- 
sen saae  sig  nu  istand  til  at  realisere  deres  »fromme«  Øn- 
sker og  gjorde  det  med  fransk  Energi,  men  med  et  Maade- 
hold  og  en  Viisdom,  der  ikke  altid  har  dannet  Cardinaldy- 
den  hos  dette  mærkeligt  begavede  Folk.  Blandt  de  Refor- 
mer, der  altid  charakterisere  den  vaagnende  Nationalaand, 
adopterede  de  ogsaa  den,  at  de  aabnede  Borgerlige  Adgang  til 
Kongens  Raad;  en  »Skriver«  blev  Datidens  største  Artille- 
rist, den  til  sin  Dødsdag  altid  seirrige  Bureau  og  Kjøbman- 
den  Jacques  Coeur  fik  ligeledes  Adgang;  og  den  Førstes  Kug- 


havde  deeltaget  med  „Nogle  af  Kongens  Huus"  i  et  Slagsmaal 
med  Slagterne. 

ler  adresserede  den  Sidstes  Yexler  med  en  saa  uimodstaaelig 
Noiagtighed  til  de  indtrængte  Fjender,  at  de  maatte  opgive 
den  ene  Fæstning  efter  den  anden  og  tilsidst  over  Caiais 
vende  hjemefter,  fulgte  af  hans  Afskedshilsen  paa  Veien.  Fra 
nu  af  var  det,  at  Jacques  Coeur  udviklede  en  saa  alsidig 
Virksomhed,  at  der  næsten  intet  Gebeet  var,  materielt  eller 
ideelt,  paa  hvilket  han  ikke  foranledigede  et  Opsving,  der  dan- 
ner en  Epoche  og  minder  om  hiin  sjeldne  Borger,  der  deelte 
det  Held  med  Jacques  Coeur,  at  »hver  Spire,  han  lagde  i 
Jorden,  blev  til  et  frugtbart  Træ*).  Foruden  som  Inten- 
dant  for  den  kongelige  Civilliste  og  Medlem  af  Statsraa- 
det  anvendte  han  sin  private  Indflydelse  til  at  hæve  Frank- 
rigs materielle  Velvære  til  en  ukjendt  Høide  ved  at 
bringe  Orden  i  al  Pengeomsætning,  opmuntre  Industri  og 
Handel  og  aabne  Landet  hidtil  ukendte  Afsætningskilder  for 
dets  Producter.  Han  indførte  saaledes  den  hidtil  ukj endte 
Skik,  at  Regjeringen  foregik  Adelen  med  et  godt  Exempel  og 
betalte  Alt  ikke  med  Vexler  og  Anviisninger,  men  contant  og 
med  god  Mønt;  Indlandets  Arbeidere  uddannedes  og  beskjæfti- 
gedes  af  Regjeringen,  og  det  viste  sig  her  som  andetsteds,  at 
dette  Middel  var  det  meest  practiske  til  at  hæve  Industrien 
og  fortrænge  Udlandet.  Ved  i  et  Tidsrum  af  otte  Aar  at 
bygge  sig  et  kolossalt  Slot,  der  den  Dag  idag  hører  til 
Franlmges  ældste  Mindesmærker,  tog  han  Anledning  til  at 
indføre  en  ny  Stiil  i  Bygningskunsten,  den  efter  dens  Til- 
blivelses (Frankriges  Gjenfødelses)  Tid  saakaldte  Renaissance, 
en  Bygningsmaade,  der  vidste  at  opnaae  Ridderborgenes  Soli- 
ditet med  Undgaaelse  af  deres  massive  Former  og  ved  aldeles 
eiendommelige  Ornamenter  over  sine  Værker  at  udbrede  en 
original  Ynde,  der  længe  blev  denne  Stiils  Kjendemærke. 
At  Sculpturen,  Malerkunsten*)  og  især  Glasmaleriet  ligeledes 


*)  Afdøde  Collin. 
**)    Jaques  Coenr  og  flere  af  „Kongens  Raad"  understøttede  Van- 
Eyck  og  flere  af  hans  Disciple,  og  en  Lov  fritog  Malerne  for 
enhversomhelst  Skat  og  Afgift  „af  hvad  Navn  nævnes  kan". 

node  godt  af  hans  næsten  mediceiske  Rundhaandethed,  er 
en  Selvfølge,  og  Træskj ærerne,  Guldsmedene,  Vaaben-  og 
overhovedet  Metal-Fabrikanterne  modtoge  af  ham  en  saa 
kraftig  Impuls  og  dreves  tillige  af  hans  reformatoriske  Aand 
ind  paa  saa  nye  Baner,  at  de  længe  efter  beholdt  Overvægten 
i  Europa.  Alt  dette  lader  sig  bevise  af  hans  efterladte  Regn- 
skaber ;  men  hvad  man  kun  ved  at  opfatte  Mandens  Charak- 
teer  i  dens  hele  Eiendommelighed  kan  slutte  sig  til,  er  hans 
store  Indflydelse  som  Medlem  af  Statsraadet  paa  den  Mængde 
fortrinlige  Love,  der  charakterisere  Carl  VII's  Regjering 
og  sigtede  til  at  hæmme  den  uhyre  Ryggesløshed,  der  havde 
udbredt  sig  gjennem  alle  Stænder,  som  en  Følge  af  den 
lovløse  Tilstand,  i  hvilket  det  af  Krig,  Pest  og  Hungersnød 
hærgede  Land  alt  i  en  Række  af  Aar  havde  befundet  sig, 
sikkre  Eiendommen,  stække  Adelens  Overmod  og  afskaffe 
Hoffolkenes  og  Embedsmændenes  Udplyndringer,  hævde  den 
verdslige  Jurisdiction  ligeoverfor  den  anmassende  Geistlighed 
og  paabyde  Forbryderes  Afstraffelse  med  ubønhørlig  Streng- 
hed —  lutter  Love,  der  i  Lighed  med  Christian  II's  sigtede 
til  at  beskytte  og  hæve  Borger-  og  Almue-Klassen,  men  ikke 
som  denne  ulykkelige  Fyrstes  faldt  til  Jorden  med  deres 
Skaber,  idet  de  tvertimod  dannede  Udgangspunktet  for  Frank- 
riges moralske  Gjenfødelse  og  den  rastløse  Lovgivervirksom- 
hed, som  Ludvig  XI  senere  udviklede. 

En  saadan  rig  Velgjører  blev  Jacques  Coeur  for  sit 
Fædreland  og  netop  i  den  beleiligste  Stund ;  men  ogsaa  dets 
enkelte  Individer  nøde  Godt  af  hans  altid  aabne  Haand :  lige 
fra  Prindserne  og  Hoffolkene,  der  alle  i  mere  eUer  mindre 
høi  Grad  vare  i  hans  Gjæld,  indtil  Embedsmændene  og  Bor- 
gerne af  alle  Arter.  Intet  Under,  at  en  saadan  Mand,  Alles 
Ven,  Intet  frygtede  og  troede,  at  Alle  vare  interesserede  i, 
at  den  Kilde,  hvoraf  de  alle  øste,  hans  umaadelige  Rigdomme, 
vedblev  at  flyde  rigeligt;  og  han  forregnede  sig  heller  ikke, 
saalænge  han  nød  sin  Lykke  med  Maadehold  og  nøledes  med 
at  formere  sine  Skatte  istedetfor  at  bære  dem  tilskue.    Med 

eii  sjeldeii  Ædruelighed  modstod  han  i  en  Aarrække  Selvbe- 
ruselsen. Efter  den  Grundsætning,  han  havde  indgravet  i 
Muren  paa  sit  Slot :  »Lukket  Mund,  aabent  Øre,  aaben  Haand 
og  Sværd  i  Balgen!«  gik  han  fordringslos  og  uanfægtet 
sin  Bane  og  var  Gjenstand  for  Alles  Beundring  og  Kjær- 
lighed ~  da  var  det,  at  han  blev  adlet  og  sendt  som  Gesandt 
til  Paschaen  af  Ægypten  og  Paven,  og  Hovmodsdjævelen 
overlistede  ham.  Han  opgav  sit  storartede,  saa  gunstigt 
beliggende  Handelsetablissement  i  Marseille  og  flyttede  til 
sin  uanseelige  Fudeby,  sandsynligviis  for  at  feire  sin  Triumph 
der,  hvor  han  havde  lidt  sin  Æres  Nederlag ;  ban  b3^ggede  der  det 
førnawnte  kolossale  Slot,  kjobte  sig  ikke  blot  Godser,  men  store 
Landstrækninger,  saa  at  han  tilsidst  eiede  næsten  det  Meste 
af  den  Provinds,  for  hvilken  hans  Podeby  var  Hovedsta- 
den (Berry),  og  fik  sin  Son  udnævnt  til  Erkebiskop  af  Bour- 
ges.  Saaledes  optraadte  han,  der  hidindtil  havde  formælet 
sine  Døttre  med  sine  Handelsbetjente  og  Skibscapitainer. 
Men  det  blev  ikke  derved:  han  dannede  sig  et  adeligt  Vaa- 
ben  af  tre  røde  Hjerter  (coeur)  med  den  Devise:  »Por  det 
modige  Hjerte  er  Intet  umuligt«*),  lod  sin  kolossale  Rytter- 
statue opstille  i  Midten  af  sin  Slotsgaard,  og  paa  en  af 
Væggene  i  sin  Pragtsal  tillod  han  sig  endog  den  overmodige 
og  for  denne  Tourneringernes  Tidsalder  dristige  Skjemt  at 
lade  fremstille  en  Tournering  mellem  Æsler. 

Nemesis  udeblev  ikke.  Ulykkeligviis  fik  en  Deel  af 
Hofmændene  Blod  paa  Tanden,  da  det  var  lykkedes  dem  at 
sønderrive  en  uhyre  rig,  men  uredelig  Skatte-Casserer  og  dele 
hans  confiskerede  Pormue  mellem  sig.  Trykkede  og  ydmygede 
af  deres  Gjældsforhold  til  Jacques  Coeur  vaagnede  deres  Mis- 
undelse og  Rovbegj  ærlighed  ved  dette  Held,  og  de  dannede  et 
talrigt  Complet  imod  ham,  der  forstærkedes  ved  nogle  Med- 
lemmer  af  Kongens   Raad  og  nogle  af  hans  udenlandske 


*)   Der  gik  det  Sagn    blandt    Folket,    at   han   havde  indgaaet  en 
Pagt  med  Djævlen,    og   at  hans  Heste  vare  skoede  med  Guld. 

Concurreiiter,  de  store  italienske  Huse.  En  Skattekræver  fra 
Toulouse,  der  ønskede  at  fortrænge  ham  som  Intendant  for 
Civillisten  og  virkelig  blev  hans  Efterfølger,  stilledes  i  Spid- 
sen. Paa  samme  Tid  indtraf  den  for  Christenheden  ned- 
slaaende  og  ydmygende  Efterretning  om,  at  Tyrkerne  havde 
indtaget  Constantinopel,  og  man  benyttede  sig  heraf  til  at 
rette  den  almindelige  Forbittrelse  mod  Jacques  Coeur  som 
den,  der  havde  understøttet  de  Vantroe  ved  at  forsyne  dem 
med  Vaaben  og  Ammunition.  Imidlertid  holdt  de  Sammen- 
svorne sig  i  Baggrunden  og  efter  at  have  forberedt  Terrainet 
hos  Kongen  ved  at  beskylde  Jacques  Coeur  for  ved  Gift 
at  have  ombragt  Kongens  uforglemmelige  Elskede,  Agnes 
Sorel,  og  at  staae  i  Forbindelse  med  den  Kongen  forhadte 
og,  som  han  troede,  hans  Magt  og  Liv  fjendtlige  Søn,  Dau- 
phinen,  senere  Ludvig  XI,  skjød  man  en  Grevinde  af  Mon- 
tague,  hvis  Mand  var  en  af  Jacques  Coeurs  største  Skyldnere, 
frem  imod  ham.  Med  fræk  Pande  traadte  denne  op  og  an- 
klagede Jacques  Coeur  for  Giftmord  og  en  Række  mere 
eUer  mindre  opdigtede  Forbrydelser.  Til  Trods  for  sine  store 
Fortjenester  af  Landet  og  Kongen  saa  kort  i  Forveien  og  trods 
sin  hele  hæderlige  Charakteer  og  Vandel  blev  Jacques  Coeur 
arresteret;  men  det  maa  erindres,  at  dette  skete  under  den 
samme  elendige  Konge,  der  lod  Jomfruen  af  Orleans  i  Stikken 
uden  at  røre  en  Haand,  uagtet  han  kunde  have  frelst  hende, 
hvem  han  skyldte  sin  Krone.  Det  lykkedes  imidlertid  Jac- 
ques Coeur  med  Lethed  at  bevise  sin  Uskyldighed,  saa  at 
endog  hans  Anklagerinde  for  sit  falske  Vidnesbyrd  blev 
dømt  til  Døden ;  men  dersom  man  troer,  at  Sagen  dermed 
var  afgjort,  tager  man  feil,  thi  nu  blev  der  nedsat  en  Com- 
mission  for  at  undersøge  hans  hele  Færd,  og  af  Commis- 
sionens  Raadslagning  fremgik  en  formelig  Anklageact  for 
Høi-  og  Landsforræderi,  idet  han  beskyldtes  for  at  have 
staaet  i  Handelsforbindelse  med  Landets  og  de  Troendes 
Fjender  (Englænderne  og  Saracenerne),  for  at  have  »for 
vansket  Kongens  Mønt«    (en  ny  Optagelse  af  den  alt  paa- 

domfce  Sag  fra  hans  Ungdom),  for  Mord  paa  Agnes  Sorel, 
Majestætsforbrydelse  ved  at  understatte  Kronprindsen  mod 
hans  Fader  (med  Pengelaan),  Bestikkelse  (idet  han  som 
kongelig  Commissair  havde  modtaget  Hædersgaver  af  de 
lauguedocske  Stænder)  etc.  etc.  Forlods  coniiskeredes  hans 
Formue  og  inddroges  i  den  kongelige  Kasse,  vel  at  mærke,  efter 
at  hans  Anklagere  havde  faaet  deres  Andeel  ved  at  lade  sig 
hans  Eieudomme  tilslaae  ved  de  offentlige  Auctioner;  en 
Skare  af  Vidner,  bestaaende  af  hans  Fjender,  Concurrenter, 
Debitorer,  Skalke  og  Ugjerningsmænd  skrabedes  sammen  fra 
alle  Kanter  mod  den  Ulykkelige,  der  slæbtes  fra  Fængsel  til 
Fængsel  og  endelig  under  idelig  Trusel  med  Tortur  fremstil- 
ledes for  en  Eet  sammensat  af  hans  Anklageres  Creaturer. 
Hvor  vare  nu  alle  hans  Venner  og  Skyldnere,  ja  hans  Sen 
Erkebiskoppen  ?  Ingen  mødte,  men  skj  ondt  hele  Verden  forlod 
ham,  tabte  han  ikke  Modet,  og  uagtet  man  havde  negtet  ham 
enhver  juridisk  Bistand,  vidste  han  som  practisk  Mand  at  gjøre 
enhver  Eet  gj  ældende,  som  han  var  i  Besiddelse  af.  I  sin 
første  Fortvivlelse  over  den  Skam,  der  var  overgaaet  ham  i 
hans  Ungdom,  maa  han  være  tyet  til  et  Kloster ;  thi  det  viste 
sig,  at  han  havde  været  beklædt  med  en  af  de  største  geistlige 
Værdigheder.  Han  benyttede  sig  heraf,  vægrede  sig  ved  at 
staae  til  Eette  for  en  verdslig  Domstol  og  henskjød  sig 
under  Paven,  med  hvem  han  ved  hiin  Ambassade  var  kom- 
men i  Forbindelse.  Og  virkelig  intervenerede  denne  paa  det 
Kraftigste  og  gjentagne  Gange  til  Fordeel  for  ham,  men 
Alt  forgjæves,  ja  man  gik  endog  saa  vidt,  at  man  negtede 
ham  ethvert  Hjælpemiddel  til  sit  Forsvar,  navnlig  hans 
Eegnskaber  og  Handelsbøger.  Ikke  destomindre  vedblev  han 
at  føre  sit  Forsvar  til  det  Yderste;  da  ramtes  han  af  et 
haardt  Slag:  hans  elskede  Gremalinde  døde  af  Græmmelse 
over  hans  sørgelige  Skjæbne;  han  opgav  den  unyttige 
Kamp,  og  den  ni  og  tyvende  Mai  1453  faldt  hans  Dom. 
Kongen  havde  offentlig  erklæret,  at  Alt  skulde  være  ham 
tilgivet,  naar  det  kun  viste  sig,  at  han  var  uskyldig  i  Agnes 

Sorels  Mord.  Det  fremgik  af  Acterne,  at  Agnes  var  ded  som  en 
Følge  af  en  ulykkelig  Nedkomst,  og  at  Jacques  Coeur  til 
det  Yderste  havde  staaet  i  et  saa  venligt  Forhold  til  hende, 
at  hun  endog  i  sit  Testamente  havde  bestemt  ham  til  en  af  Exe- 
cutorerne ;  men  paa  Grund  af,  at  Kongen  havde  benaadet  den 
dødsdømte  Grevinde,  der  falskelig  havde  støttet  sin  Hoved- 
Mage  mod  ham  paa  Beskyldningen  for  denne  Forbrydelse, 
saae  Kongen  sig  ikke  i  Stand  til  at  hæve  nogen  Dom  over 
hans  Skyld  med  Hensyn  til  denne  Sigtelse,  som  det  hedder 
i  Acterne.  Med  Tilkaldelse  af  nogle  Medlemmer  af  Parla- 
menterne fældte  den  Utaknemmelige  i  et  hoitidelig  sam- 
menkaldt Statsraad  en  Dom,  ifølge  hvilken  Jacques  Coeur 
erklæredes  skyldig  i  Udpresning  af  Penge,  Udførsel  af 
ædle  Metaller  (for  leverede  Producter)  og  Vaaben  (med 
Kongens  og  Pavens  udtrykkelige  Tilladelse)  til  de  Vantroe, 
Majestæts-Forbrydelse  (ved  Mordet  paa  Agnes  og  Laan  til 
Kronpriudsen)  etc,  men  paa  Grund  af  Pavens  Henvendelse 
og  adskillige  beviste  Tjenester  blev  bemeldte  Jacques 
fritaget  for  Dødsstraf,  imod  at  han  gjorde  Bod  paa ,  oifentligt 
Torv,  knælende  med  en  Fakkel  i  Haanden  i  bar  Skjorte  og 
med  blottet  Hoved,  betalte  et  Hundrede  Tusinde  Daler  i 
Erstatning  og  tre  Hundrede  Tusinde  (tilsammen  to  og  en  halv 
Million  Francs  i  Nutidens  Mønt)  i  Bøde ;  til  evig  Tid  skulde 
han  være  forviist  Landet  og  have  al  sin  Eiendom  og  alt 
sit  Gods  forbrudt  til  Kongen.  Virkelig  blev  denne  ligesaa 
barbariske  som  uretfærdige  Dom  exequeret  nogle  Dage  efter, 
den  fjerde  Juni,  paa  Torvet  i  Poitiers  for  det  af  Skræk  og  For- 
bauselse  lamslaaede  Folk.  Endnu  lod  man  ham  atten  Maa- 
neder  hensmægte  i  Fængslet;  da  lykkedes  det  ham  forklædt 
at  flygte  derfra,  men  han  gjenkjendtes  paa  Flugten  og  frelste 
sig  kun  ved  at  flygte  til  et  Kloster,  hvis  Asylret  man  for  saa 
vidt  respecterede,  som  man  blot  opstillede  Vagi  udenfor  det 
for  at  forhindre  hans  Flugt.  Imidlertid  maa  denne  Respect 
for  Klosteret  eller  Munkenes  Beskyttelse  ikke  have  været 
ganske  til  at  stole  paa;  thi  efter  kort  Tids  Forlob  modtog  en 

af  hans  Slægtninge  og  Hovedfactorer  gjennem  en  Munk  en 
Tavle,  paa  livilken  der  stod  de  Ord:  »Frels  mig,  det  gj ælder 
mit  Liv!«,  og  lian  modtog  paa  samme  Maade  det  Svar: 
»Stol  paa  Hjælpen,  den  kommer!«  Alt  i  Forveien  havde 
de  mange  Betjente,  Disponenter  og  Factorer,  Skibscapitai- 
ner  og  alle  de  hæderlige  Mænd,  der  havde  staaet  i  hans 
Tjeneste  og  deels  af  ham  vare  blevne  fremhjulpne  til,  deels 
selv  efter  hans  Fald  havde  beredt  sig  en  uafhængig  Stilling 
og  for  en  stor  Deel  alt  havde  arbeidet  sig  op  til  Velstand^ 
forenet  sig  for  at  frelse  »Vrag-Stumperne«  for  deres  Herre, 
og  desuden  havde  de  sammenskudt  en  Sum  for  at  sætte 
ham  istand  til  indtil  sin  Død  at  fortsætte  sin  vante  Leveviis 
som  Rigmand.  En  Deputation  af  disse,  henved  tyve  Mand, 
besteg  nu  et  Skib  og  begav  sig  hen  til  Klosteret,  hvor  de 
nedsablede  Vagten  og  befriede  deres  Herre,  som  de  i  Tri- 
umph bragte  til  Mzza  og  derfra  til  Rom.  Her  ventede  dem 
en  Modtagelse,  der  langt  overtraf  deres  Forventning.  Med 
Æresbeviisninger  ganske  som  om  han  endnu  havde  været  fransk 
Gesandt,  modtoges  Jacques  Coeur  af  Stadens  Autoriteter,  der 
i  høitideligt  Optog  ledsagede  ham  til  Vaticanet,  hvor  han  med 
faderlig  Godhed  modtoges  af  Paven  og  fik  en  Floi  indrømmet 
til  Beboelse  for  Resten  af  sit  Liv.  Pludselig  fik  den  franske 
Konge,  sandsynligviis  foranlediget  ved  denne  Modtagelse,  et 
Anfald  af  Skamfølelse,  under  hvilket  han  skjænkede  ham  »saa- 
meget  af  hans  Formue,  som  var  flydt  i  Kongens  Kasse«.  At 
denne  Ædelmodighed  har  været  illusorisk  og  vistnok  nærmest 
beregnet  paa  at  stikke  Udlandet  Blaar  i  Øinene,  fremgaaer 
klart  af  den  store  Erstatningssum,  der  senere  under  Ludvig 
XI  tildømtes  Jacques  Coeurs  Børn.  Det  lader  imidlertid 
til,  at  Kongen  snart  har  følt  Savnet  af  den  skammeligt  løn- 
nede Mand;  thi  istedetfor  den  Besindigheds,  Retfærdigheds  og 
Maadeholds  Aand,  der  havde  behersket  Kongens  Raad,  saa- 
længe  denne  i  Livets  Skole  modnede  Mand  hav^e  sit  Sæde 
deri,  indtraadte  nu  en  Voldsomhed  og  Uredelighed,  der  ind- 
viklede Kongen  i  Stridigheder  baade  med  Ind-  og  Udlandet; 

men  føleligst  ramte  Nemesis  med  sin  frygtelige  Svøbe 
den  Uskjønsomme  i  Faderhjertet;  thi  forgjæves  strakte 
han  mod  Slutningen  af  sit  Liv  Haanden  ud  mod  sin  ubøn- 
hørlige Søn  og  døde  under  idelig  Frygt  for  dennes  Efter- 
stræbelser —  navnlig  for  at  han  skulde  blande  Gift  i  hans 
Mad  —  Hungersdøden. 

Den  kraftige  Jacques  Coeur  havde  imidlertid  efter  nogle 
Maaneders  Forløb  forvundet  sine  Fjenders  og  Skjæbnens  Mis- 
handlinger og  begyndte  at  see  sig  om  efter  et  nyt  Maal  for 
sin  rastløse  Virksomhed.  Det  nye  Hverv,  der  overdroges 
ham,  er  et  mærkeligt  Vidnesbyrd  om  Mandens  practiske 
Dygtighed  og  Alsidighed.  Flere  europæiske  Fyrster  ud- 
rustede nemlig  en  Flaade  mod  de  Vantroe,  tilskyndede  der- 
til af  Paven  —  hvem  Sultanens  Afskedshilsen  til  Janitscha- 
rerne:  »Paa  et  snarligt  Gjensyn  i  Eom!«  sandsynligviis  har 
lydt  truende  i  Øret  — ,  og  Jacques  Coeur  udnævntes  til  Overbe- 
falingsmand for  den.  Han  begav  sig  modig  paa  Veien,  men 
kom  ikke  længere  end  til  Khodos,  hvor  en  dødelig  Sygdom 
hjemsøgte  ham.  Han  endte  sine  Dage  paa  Chios,  og  saaledes 
kom  den  af  sit  Fædreland  saa  hoit  fortjente  Mand  foreløbig 
ikke  til  at  hvile  i  dets  Skjød;  men  hans  Død  tildrog  sig  saa- 
ledes hans  Medborgeres  Opmærksomhed,  at  der  endnu  i  det 
attende  Aarhundrede  mellem  Historikerne  opstod  en  forbit- 
tret  Kamp  om,  hvorvidt  hans  Ophold  i  Vaticanet  og  den 
dertil  knyttede  »Fabel«  om  hans  Ansættelse  som  Flaadean- 
fører  og  hans  Dødsmaade  havde  mindste  Hold;*)  ja  den  aand- 
rige  Michelet,  der  dog  anerkj ender  den  Fortjeneste  hos  Jacques 
Coeur,  at  han  »grundlagde  Frankliges  Statistik  ved  sin  For- 
tegnelse over  Landets  Kessourcer  og  bragte  Orden  i  Lan- 
dets Finantser«,  behandler  ham  endnu  1841  med  en  vis 
gjennemgaaende  Ironi,  ja  kalder  bam  »une  personnage  équi- 
voque«.  Det  var  imidlertid  den  nyere  Historie  forbeholdt  at 
sprede   et    sandere  Lys   over  Mandens   Charakteer  og  Værd 


*)  See  memoires  hist.  T.  9  p.  519. 

Og  et  af  dens  bedste  Midler  dertil  blev  den  Kehabililations 
Proces,  som  Ludvig  XI  lod  anstille,  og  hvis  Acter  senere  ere 
fundne.  Ved  den  blev  den  tidligere  Dom  erklæret  for  død  og 
magtesløs  og  en  betydelig  Godtgj  øreise  tildømt  hans  Børn. 
Nu  hviler  Jacques  Coeur  i  sit  pragtfulde  Familieca- 
pel  i  sin  Fødebyes  Hovedkirke;  paa  en  af  de  med  kostbare 
Glasmalerier  prydede  Ruder  findes  han  afbildet  i  Skikkelse 
af  St.  Jacob,  Pilegrimmenes  Helgen;  og  vel  er  disses 
Symbol,  Muslingeskallerne ,  farvede  sorte ,  men  de  røde 
Hjerter,  der  ere  anbragte  imellem  dem,  skinne  seirrigt  frem. 
Hans  Gravskrift  vidner  om  en  ædel  Stolthed  hos  hans  Slægt; 
thi  som  om  den  skyede  at  bringe  hans  Minde  i  nogensom- 
helst  Forbindelse  med  den  utaknemmelige  Konge,  betegnes 
han  i  denne,  med  Forbigaaende  af  alle  hans  Embeder,  Titler 
og  Værdigheder  i  Kongens  Tjeneste,  blot  som  »Kirkens 
Geneneralcapitain  mod  de  Vantroe«  (Ecclesiæ  capitanus 
contra   infideles). 


Meddelt  af  J.  H.  G. 

Carl  Altert,  Konge  af  Sardinien  1831—49.-; 


JUet  er  bekjendt,  at  det  italienske  Kongerige  skylder  Keiser 
Napoleon  III  og  Grev  Cavour  sin  Gjenfedelse;  men  Histo- 
rikeren seer  i  disse  kun  de  lykkelige  Kæmpere  for  en  stor 
Sag,  i  hvis  Tjeneste  Mangen  har  tilsat  sit  Liv,  og  naar  man 
følger  Begivenhedernes  Strøm  tilbage  til  deres  Udspring,  vil 
man  finde  mangen  en  Martyr  for  den  samme  Sag.  En  af 
de  interessanteste  Personligheder  iblandt  disse  er  Carl  Albert,- 
der  lagde  Grmidstenen  til  den  Bygning,  som  nu  er  reist. 


Efter  den  store  Napoleons  Fald  blev  Italien  atter  deelt 
imellem  sine  mange  Fyrster,  og  Enhedstrangen,  der  var 
vakt  tillive  under  Keiserdømmet,  blev  derved  tvungen  til  at 
conspirere;  de  gjenindsatte  Dynastier  forsøgte  at  regjere 
efter  de  i  Blod  og  Kamp  overvundne  absolutistiske  Fordomme, 
og  Frihedsfølelsen  blev  derved  nødt  til  at  være  revolutionair. 
Hele  Lombardiet  og  Venedig  tilfaldt  Østerrige,  og  National- 
følelsen maatte  derfor  først  og  fremmest  yttre  sig  som  en 
Kamp  imod  de  fremmede  Undertrykkere.  Herfra  skriver  sig 
den  sydende,  gj  ærende  og  ulmende  Charakteer,  som  Italiens 
Historie  bærer  i  Aarene  1815—1866. 

I  Kongeriget  Sardinien  viste  den  samme  Gjæring  sig. 


*)   Efter  en  Artikel  i  „Revne  des  deux  raondes". 

Det  sardinske  Dynasti  var  uagtet  dets  linge  Betydning  abso- 
lutistisk og  reactionairt  som  faa  andre.  Under  Victor  Ema- 
nuel holdtes  det  endnu  lidt  itemme  ved  Kongens  Skinsyge 
imod  Østerrige,  der  truede  Landets  Uafhængighed,  men  under 
hans  Efterfølger,  Broderen  Carl  Felix,  lod  det  sine  Tilbøie- 
ligheder  have  frit  Spil,  og  den  unge  og  liberale  Slægt  fæ- 
stede derfor  sine  Øine  paa  Carl  Albert  som  den,  af  hvem 
der  kun  kunde  ventes  Forløsning  og  bedre  Tider. 

Carl  Albert,  Fyrste  af  Carignan,  nedstammede  fra  Prinds 
Eugen  og  blev  født  den  anden  October  1798.  Han  blev 
opdragen  i  Frankrig  og  var  Dragonofficeer,  da  Napoleon 
blev  styrtet.  Han  vendte  nu  tilbage  til  Italien  og  indtog 
sin  betydningsfulde  Stilling  ved  Hoffet  i  Turin  som  den 
udkaarne  Thronfølger.  Hans  Opdragelse  havde  nærmet  ham 
til  den  nye  Tid,  og  ved  sin  frie,  forekomne  og  aabne  Op- 
træden, ved  sin  Sympathi  for  den  italienske  Nation,  ved 
sin  Interesse  for  aUe  militaire  Anliggender,  ved  sit  aabne 
Øie  for  de  materielle  Forbedringer,  hvortil  Landet  trængte, 
og  ikke  mindst  ved  ligefrem  at  kritisere  mange  af  Kegje- 
ringens  Foranstaltninger  henvendte  han  snart  alle  italienske 
Patrioters  Øine  paa  sig. 

I  Marts  Maaned  1821  brød  Gjæringen  ud  i  Sardinien; 
Kongen  antog  et  frisindet  Ministerium,  men  dette  kunde 
ikke  standse  Bevægelsen,  og  den  tolvte  Marts  udbrød  Revo- 
lutionen. Kongen  nedlagde  Regjeringen,  og  da  Carl  Felix 
befandt  sig  i  Modena,  tilfaldt  Ledelsen  af  Statens  Anlig- 
gender i  de  første  Øieblikke  Fyrsten  af  Carignan. 

Det  var  en  daarlig  Gave,  Patrioterne  havde  givet  ham. 
Som  den,  der  stodThronen  nærmest,  og  som  engang  skulde 
bære  Ansvaret  for,  hvorledes  han  førte  sit  Land  og  sit  Folk 
igjennem  Politikens  Hvirvler,  havde  han  indseet,  at  Revolu- 
tionen var  et  umodent  Forsøg,  hvis  Spil  ikke  vilde  kunne 
fortsættes  i  en  Maaned;  men  som  en  to  og  tyveaarig  Yng- 
ling, der  her  for  første  Gang  saae  sine  Ønsker  iklædte  Liv 
og  Blod,   maatte  han   sympathisere  med  Bevægelsens  Idee. 

18* 

Herfra  skrev  sig  en  tvetydig  Opførsel,  der  bragte  ham  Be- 
breidelser  fra  alle  Kanter  og  isolerede  ham.  Han  opløste 
de  revolutionaire  Juntaer  og  hyldede  Carl  Felix  som  Konge, 
men  han  gav  Landet  en  fri  Forfatning,  han  erklærede  Hæ- 
rens Opførsel  i  Alessandria  for  Oprør,  men  tilgav  Lederne 
og  gjorde  Formanden  Santa-Eosa  til  Krigsminister  osv. 

Det  var  umuligt  at  Carl  Albert  ved  en  saadan  Optræ- 
den kunde  føre  Kevolutionen  til  en  lykkelig  Udgang.  Han 
indsaae  det  selv  og  forlod  Turin  ganske  hemmeligt  den  en 
og  tyvende  Marts.  Carl  Felix  vendte  tilbage  fra  Modena. 
Østerrigerne  marscherede  ind  i  Landet  og  sprængte  Santa- 
Rosas  Tropper  fra  hinanden  ved  Novara  den  ottende  April. 
Italiens  Sag  var  tabt,  og  Reactionen  var  igjen  ved  Roret  i 
Sardinien. 

Østerrige,  der  saae  en  Repræsentant  for  Italiens  Uaf- 
hængighed i  Carl  Albert,  vedblev  fremdeles  at  udspeide  hans 
Handlinger  og  forsogte  endogsaa  at  udelukke  ham  fraThro- 
nen;  Carl  Felix  og  alle  Kongeligsindede  betragtede  ham 
med  Mistro;  aUe  Liberale  beskyldte  ham  for  at  have  svig- 
tet Frihedens  Sag.  Han  blev  saaledes  stødt  tilbage  fra 
alle  Sider,  og  kun  ved  en  klog,  taalmodig  Tilbageholdenhed 
lykkedes  det  ham  at  styre  imellem  alle  de  Klipper,  der  laae 
paa  hans  Vei.  Men  under  dette  førte  han  et  bevæget  indre 
Liv.  Tilsyneladende  trak  han  sig  tilbage  fra  Hoffet  og  det 
offentlige  Liv  for  at  leve  for  sine  Børn,  for  hvilke  han  skrev 
nogle  »moralske  Fortællinger«,  men  i  Virkeligheden  havde 
han  dybt  udspeidet  Forholdenes  Natur  og  besluttet  at  styre 
mod  sit  Maal :  Italiens  Uafhængighed,  Skridt  for  Skridt,  rolig 
afventende  Tidens  Fylde,  men  beredt  til  at  træde  frem,  naar 
Tidspunktet  var  kommet. 

Den  syv  og  tyvende  April  1831  tiltraadte  Carl  Albert 
Regjeringen,  hvis  Charakteer  var  en  Dobbelthed,  hvortil  han 
havde  Nøglen.  Absolutismens  og  HofceremonieUets  Fordrin- 
ger ble?e  overholdte  paa  en  næsten  latterlig  Maade,  samtidig 
med,  at   enhver  revolutionair  Yttring  blev  druknet  i  Blod, 

men  de  liberale  Ideer  bleve  understøttede,  og  allerede  i  de 
første  Dage  af  sin  Eegjering  afskafi^de  Kongen  Confiskatio- 
ner  og  oprettede  et  Statsraad.  I  Aaret  1832  blev  Villa- 
marina, Carl  Alberts  Ven,  Krigsminister;  men  først  i  1835 
lykkedes  det  ham  i  Gallina  at  faae  en  Finantsminister  efter 
sit  Hjerte,  og  kun  imod,  at  han  paa  samme  Tid  tilfredsstil- 
lede Østerriges  Mistænksomhed  ved  at  taget  en  udpræget 
Absolutist,  Solar  della  Margueritta,  til  Udenrigsminister. 
I  Ministeriet  var  der  stedse  Splid,  og  midt  imellem  mod- 
stridende Meninger  gik "  Carl  Albert  forsigtig  Skridt  for 
Skridt  frem  paa  sin  bestemte  Vei:  at  være  parat,  naar  Ti- 
den kom.  Han  levede  som  i  et  Drømmeliv;  thi  hans  Sjæl 
gjemte  glødende  Tanker,  uopnaaelige  Ønsker,  Foragt  for 
Verden,  Sympathie  for  sit  Folk,  og  enhver  Begivenhed  saaes 
kun  igjennem  disse  Følelsers  forstørrende  Glas.  Med  Tanken 
mod  sit  Maal  dreiede  og  snoede  han  sig  omkring  den  Mod- 
stand, han  kunde  møde,  vindende  Tid,  passende  Øieblikket, 
indtil  hans  Plan  blev  udført ;  han  syntes  ofte  at  være  falsk, 
at  lege  med  Menneskene,  men  det  var  kun  politiske  Kneb, 
hvortil  han  tog  sin  Tilflugt.  Han  overholdt  Ceremonien 
ved  Hoffet  saa  strengt,  at  et  heelt  diplomatisk  Felttog  be- 
gyndte, fordi  den  russiske  Ministers  Gemalinde  havde  vovet 
at  bære  hvide  Kniplinger  (kun  tilladt  kongelige  Personer); 
men  personlig  var  han  Simpelheden  og  Noisomheden  selv; 
hans  Leie  var  haardt,  han  undte  sig  kun  liden  Søvn,  og 
hans  Spise  var  næsten  kun  Fisk,  Eiis  og  Vindruer.  Efter- 
haanden  som  han  blev  ældre  og  mere  og  mere  hengav  sig 
til  religieuse  Tanker,  fik  hans  Levemaade  et  Tilsnit  af  Selv- 
plageri ;  men  Sværmer  blev  han  aldrig,  kun  Drømmer.  Selv 
ved  Religionen  kunde  man  ikke  fængsle  ham,  han  var  lige- 
saa  bange  for  »Jesuiternes  Chocolade  som  for  Carbonariernes 
Dolke«  og  styrede  kun  frem  imellem  begge,  gaadefuld  for 
Betragteren;  thi  der  var  altid  som  et  Slør  udbredt  over 
Kongen,  og  naar  han  talte,  lukkede  han  Øinene. 

Men  det  er  ikke  givet  Nogen  at  skjule  sit  Livs  Hem- 

melighed  eller  et  Livs  Stræben,  og  Kongen  selv  forraadte 
sig.  Solar  della  Margueritta  skrev :  »Jeg  var  ikke  en  Mand 
efter  Kongens  Hjerte  .  .  .  han  vilde  være  fri  for  al  frem- 
med Indflydelse,  og  han  nærede  i  sin  Sjæl  en  dyb  Modby- 
delighed for  Østerrige.  Han  levede  i  Hlusioner  om  at  befrie 
Italien  for  dets  Herredømme.  Aldrig  har  han  yttret,  at 
man  skulde  jage  Barbarerne  ud  af  Landet,  men  ethvert  af 
hans  Ord  forraadte  hans  Hemmelighed.«  Efter  1835  blev 
det  ogsaa  øiensynligt  for  hans  Modstandere. 

Med  dette  Aar  begyndte  nemlig  det  utrættelige  daglige 
Arbeide,  der  skulde  hæve  Sardinien,  idet  Kongen  nu  var 
mere  fri  i  sine  Bevægelser.  Han  arbeidede  troligt  paa  at 
udvikle  Landets  Hjælpekilder  i  enhver  Retning  og  gjøre  det 
skikket  til  engang  at  bære  en  fri  Forfatning.  Den  »alber- 
tmske  Lovbog«  —  et  udmærket  Værk  —  blev  forfattet: 
Domstolene  bleve  gjorte  uafhængige  af  den  udøvende  Magt; 
Provindsialstænder  oprettedes,  Lehnsvæsenet  paa  Øen  Sardi- 
nien blev  ophævet.  Industrien  blev  ophjulpen.  Monumenter 
reistes.  Videnskaberne  bleve  understøttede  osv.  Med  største 
Iver  vaagede  Kongen  over  Finantserne  og  Hæren,  og  han 
var  sig  sitMaal  vel  bevidst;  thi  han  sagde  selv:  »Lader  os 
indføre  i  Finantserne  en  saadan  Regelmæssighed,  Sparsomme- 
lighed, Redelighed  og  Strenghed,  at  vi  derved  kunne  blive 
satte  istand  til  at  udføre  store  Ting.«  Af  Budgettet  paa 
fem  og  halvfjerdsindstyve  Millioner  slugte  Hæren  de  syv  og 
tyve,  men  medens  Kongen  gjorde  sig  elsket  af  Soldaterne, 
imellem  hvem  han  blandede  sig,  skrev  hans  Modstandere: 
Kongen  drømmer  om  en  umulig  Fremtid,  og  medens  han 
venter  paa,  at  den  skal  oprinde,  ødelægger  han  Landet  ved 
Udgifterne  til  en  Hær,  der  ikke  behøves.«  Selv  Østerrige 
blev  uroligt.  Det  havde  altid  Officerer  tilstede  ved  de  sardin- 
ske Maneuvrer  og  søgte  ved  alle  Midler  at  overbevise  Kon- 
gen om,  at  hans  Opgave  burde  være  den  at  være  Østerriges 
Forpost  i  Italien,  og  hans  Hær  dets  Avantgarde;  men  da 
det  i  1840  forlangte,  at  Kongen  under  de  truende  Krigsud- 

sigter  skulde  erklære  sig,  sagde  Carl  Albert:  »Alt,  hvad 
man  gjør,  fører  sandsynligviis  til  Intet;  men  den  store  Dag 
vil  engang  oprinde,  og  vi  bør  da  ikke  have  fordærvet  vor 
Stilling«  —  hvorpaa  han  erklærede  sig  neutral. 

Overalt  stod  Østerrige  imod  Sardinien.  Der  førtes  en 
hemmelig  Kamp,  som  Carl  Albert  vel  vogtede  sig  for  at 
lade  udbryde,  og  hvis  Gjenlyd  i  den  offentlige  Mening  han 
derfor  undertrykte,  men  som  han  altid  førte  saa  aabent,  at 
Italienernes  Blikke  maatte  fæstes  paa  ham  og  Sardinien. 
Jernbanerne  kom  paa  Dagsordenen.  Østerrige  kæmpede  for 
en  Linie  langs  Adriaterhavet,  Sardinien  for  en  Linie  langs 
det  toscanske  Hav,  igjennem  de  uafhængige  Stater,  der  der- 
efter skulde  samles  til  et  Toldforbund,  hvorfra  Østerrige  skulde 
være  udelukket.  Sardinien  lagde  Planen  til  en  Jernbane- 
forbindelse fra  Ostende,  langs  Rhinen,  over  Turin  til  Genua 
for  at  hæve  denne  Havn  paa  Triests  Bekostning,  men  over- 
alt traf  det  i  sine  Underhandlinger  paa  Østerriges  Modstand. 
Spørgsmaalet  om  Tolden  paa  Salt  og  Viin  vedligeholdt  i 
længere  Tid  end  et  Aar  en  heftig  Gjæring  i  Norditalien,  og 
tilsidst  maatte  Østerrige  lade  Sagen  falde.  Efterhaanden  for- 
svandt Forsigtigheden,  og  Kongens  hemmelige  Tanker  fik 
Luft.  I  et  Brev  skrev  han:  Det  gjør  mig  ondt  for  den 
stakkels  Fyrst  Metternich,  han  vil  blive  vred;  men  jeg  er 
bestemt  paa  til  Trods  for  det  lille  østerrigske  Parti  at  gaae 
frem  paa  Udviklingens  Vei  og  hæve  Nationalaanden,  arbei- 
dende  paa  Folkets  Lykke«.  —  I  et  andet  Brev  skrev  han :  »Hvad 
jeg  meest  ønsker,  er  at  see  den  Uafhængighedsaand  udvikle 
sig,  der  vil  give  os  en  uhyre  Kraft,  naar  vi  engang  skuUe 
forsvare  vor  Nationalitet«  — ,  og  under  sine  Stridigheder  med 
Erkebiskoppen  i  Turin,  Franzoni,  sagde  han:  »Jeg  frygter 
ikke  Østerrige,  jeg  er  beredt  paa  alene  at  begynde  en  Uaf- 
hængighedskamp,  og  jeg  skulde  frygte  Marquis  Louis  Fran- 
zoni !  O,  det  vilde  være  latterligt !  —  Paa  en  MedaiUe,  han 
lod  slaae   til  Kunstnerne,  var  Indskriften:    »Jeg  venter  min. 

Skjæbne«,  en  Indskrift,  hvis  Betydning  var  klar  saavel  for 
enhver  italiensk  Patriot  som  for  det  østerrigske  Parti. 

Endelig  blev  det  efter  elleve  Aars  Anstrengelser  (1835— 
1846)  tydeligt,  at  Arbeidet  havde  baaret  Frugt.  Italien  var 
undermineret  i  de  dannede  Stænder,  der  forstode,  hvad  det  nu 
kom  an  paa,  og  hvorledes  Kampen  skulde  feres.  Gioberti 
skrev:  »Carl  Albert  er  tyve  Aar  forud  for  Skribenterne,  der 
arbeide  paa  Italiens  Eenhed.  Disse  have  sat  hans  Handlinger 
i  Ord,  det  er  ikke  ham,  der  har  sat  deres  Ord  i  Handling.« 
Og  saaledes  var  det.  Der  dannede  sig  en  oplyst  Mening, 
en  fri  Presse,  Ønsket  om  en  lovbunden  Frihed,  om  gavnlige 
Keformer,  og  overalt  var  der  en  ulmende  Opposition  imod  de 
gamle  reactionaire  Regjeringer.  Grev  Palfy  i  Venedig  be- 
tegnede Tilstanden  godt  i  en  Eapport,  hvori  han  skrev: 
»Man  har  flyttet  Kampen  over  fra  Voldsomhedens  og  Mag- 
tens Terrain  til  det  moralske  Terrain,  der  ligger  i  et  ud- 
holdende, fredeligt  Arbeide  .  .  .  Giften  trænger  sig  Draabe 
for  Draabe  ind  i  Gemytterne  ved  den  literaire  Propaganda, 
vel  kun  langsomt,  men  den  bemægtiger  sig  da  ogsaa  paa  en 
eiendommelig  Maade  de  fredsommeligste  Mennesker  og  især 
Ungdommen,  der  er  saa  modtagelig  for  nationale  Indtryk.« 

Den  syttende  Juni  1846  blev  en  frisindet  Pave  valgt 
i  Eom.  Gjæringen  i  Italien  tiltog,  Østerrige  besatte  Ferrara. 
Paven  protesterede,  og  Carl  Albert  tilbød  ham  sin  Hjælp  for 
at  kæmpe  »til  det  Sidste«.  Begivenhederne  tiltoge  nu  i  Be- 
tydning. Den  niende  October  afskedigede  Carl  Albert  sin 
gamle  Modstander,  Solar  della  Margueritta,  som  han  havde 
taalt  i  eUeve  Aar,  og  den  tredivte  October  offentliggjordes  en 
Række  Reformer,  der  sigtede  til  at  simplificere  Bestyrelsen,  ind- 
føre Offentlighed  i  Retsforhandlingerne,  bestenmae  Politiets 
Myndighed  og  ordne  Communalbestyrelsen.  I  November  Maa- 
ned  oprettedes  et  Toldforbund  imellem  Kirkestaten,  Toscana 
og  Sardinien,  og  endelig  offentliggjordes  den  niende  Februar 
1848  Grundtrækkene  til  en  fri  Forfatning. 

I  Turin  blev  der  oprettet  en  Nationalgarde,  og  den  syv 

Og  tyvende  Februar  fandt  der  i  denne  Anledning  en  stor 
Festlighed  Sted.  Kongen  bivaanede  Processionen,  hvori  der 
var  Deputationer  fra  alle  Stænder  og  Byer,  og  hvori  ogsaa 
en  Mængde  lombardiske  Flj^gtninge  deeltog,  da  en  pludselig 
Bevægelse  udbredte  sig  iblandt  Mængden  ved  Rygtet  om 
Februarrevolutionen  i  Paris.  Sydende  og  gj  ærende  bølgede 
nu  Folkestemningen  i  den  følgende  Tid,  og  hver  Dag  frem- 
kaldte nye,  utvetydige  Udbrud  af  de  undertrykte  Læ-ngs- 
ler  og  Lidenskaber;  thi  Sicilien  gjorde  Opror,  Kongen  af 
Neapel  gav  sit  Folk  en  fri  Forfatning,  Sardiniens  Constitution 
blev  vedtagen  den  fJQi'de  Marts,  en  Opstand  udbrød  i  Wien 
og  Mailand,  der  blev  fulgt  af  Venedig,  som  reiste  sig,  saa 
at  Østerrigerne  vare  forjagne  den  to  og  tyvende  Marts  og 
trængte  tilbage  til  Verona. 

Det  var  umuligt  for  Carl  Albert,  hvis  han  ikke  vilde 
fornegte  hele  sit  Liv,  at  undlade  at  reise  Uafhængigheds- 
fanen.  Til  Trods  for  de  fremmede  Gesandters  Forestillinger 
erklærede  han  derfor  Østerrige  Krig  den  tre  og  tyvende  Marts 
ved  at  udstede  en  Proclamation  til  Beboerne  i  Lombardiet 
og  Venedig,  der  begyndte  med  de  dybtfølte  Ord:  »Italiens 
Time  er  kommen«  og  endte  med  de  Ord,  der  senere  skulde 
blive  Feltraabet:  »Italien  er  sig  selv  nok«.  Drømmen  var 
endt.  Virkeligheden  var  indtraadt. 

Den  ni  og  tyvende  Marts  overskred  Carl  Albert  Tessin, 
den  ottende  April  stod  han  foran  Peschiera,  men  kunde  nu 
ikke  komme  videre.  Den  sex  og  tyvende  Juli  tabte  han 
Slaget  ved  Custozza,  og  allerede  den  niende  August  befandt 
han  sig  bag  Tessin,  sikkret  ved  en  sex  Ugers  Vaaben- 
stilstand  mod  den  forfølgende  Fjende. 

Felttoget  var  saaledes  tabt,  og  det  ikke  saa  meget  ved 
de  sardinske  Generalers  Uerfarenhed,  Hærens  mindre  Dyg- 
tighed og  den  erfarne  Marechal  Radetzkys  Overlegenhed 
som  ved,  at  »Italien  ikke  gjorde  sit  Bedste.«  Der  strøm- 
mede vel  en  Mængde  Frivillige  til  Hæren;  men  om  den 
end  derved  blev  talrigere,  blev  den  dog  ikke  bedre ;   Paven 

udtalte  sig  imod  Krigen,  Kongen  af  Neapel  trak  sine  Trop- 
per tilbage,  Storhertugen  af  Toscana  var  kun  lunken,  Stridig- 
heder og  Uenighed  fik  Overhaand,  Stemningen  bearbeidedes 
af  Mazzini  og  hans  Hjælpere  for  at  skabe  en  Republik,  og 
de  sardinske  Kamre  svækkede  Energien  ligesom  alle  parla- 
mentariske Forsamlinger.  Endelig  kom  hertil,  at  de  nye 
Ideer  kun  fandtes  i  Byerne  og  ikke  deeltes  af  den  store 
LandbefoUming. 

Bag  Tessinofloden  var  nu  Kongen  henviist  til  sin  egen 
Hjælp.  Den  uheldige  Krig  bragte  Partispaltningen  frem,  og 
for  ikke  at  synke  hen  i  Anarchi  og  republikanske  Rørelser 
blev  der  dannet  et  conservativt  Ministerium,  der  igjennem 
Englands  og  Frankrigs  Mægling  søgte  at  slutte  Fred.  Det 
lykkedes  ikke,  og  der  dannedes  derfor  et  demokratisk  Mini- 
sterium, som  af  alle  Kræfter  søgte  at  sætte  Landet  istand 
til  at  optage  Krigen  paany.  Kongen  selv  var  ikke  tvivlraa- 
dig.  Han  kunde  ikke  taale  Vægten  af  sine  Nederlag.  Kro- 
nen og  Livet  havde  mistet  Værdien  for  ham,  han  længtes 
kun  efter  at  spille  Spillet  tilende,  nu  da  Timen  var  kommen. 
Han  skuffede  sig  ikke  med  tomme  Forhaabninger.  Han  lod 
forfærdige  en  Sorgedragt  til  Dronningen,  før  han  afreiste  til 
Hæren  for  at  søge  Døden ;  thi  leve  efter  at  enhver  Tanke 
om  at  see  sin  Drøm  virkeliggjort  havde  maattet  opgives,  — 
det  kunde  han  ikke. 

Han  afreiste  altsaa  til  Hæren,  opsagde  Vaabenstilstanden 
den  tolvte  Marts  og  kæmpede  ved  Tessinos  Bredder  den 
tjHjrende,  en  og  tyvende  og  to  og  tyvende.  Hæren  maatte 
stedse  vige,  og  Kongen  forudsaae  tydelig,  hvad  Udfaldet  vilde 
blive.  »Der  skal  staae  et  Slag,  før  de  naae  Turin,«  sagde 
han,  »saa  kan  man  slutte  Fred;  for  mig  er  Alt  forbi.«  Den 
fem  og  tyvende  stod  Slaget  ved  Novara.  I  otte  Timer 
søgte  Kongen  Døden,  men  den  fiyede  ham.  Midt  i  Kugle- 
regnen stod  han  ubevægelig  og  taus.  General  Durando  bøn- 
faldt ham  om  at  trække  sig  tilbage.  »Alt  er  unyttigt,« 
svarede  Kongen,  »lad  mig  døe  her,  jeg  overlever  ikke  denne 

Dag.  Og  dog  overlevede  han  den  og  fulgte  med  den  sidste 
Bataillon  Bersagiieri  tilbage  fra  Novaras  Mure.  En  kort 
Vaabenstilstand  blev  sluttet,  men  Østerrigerne  vilde  kun 
standse  deres  seirrige  Marsch  paa  saa  haarde  Betingelser,  at 
CpjI  Albert  ikke  kunde  beqvemme  sig  til  at  modtage  dem. 
Han  nedlagde  da  Kegjeringen  til  Fordeel  for  sin  Sen  og  af- 
reiste  strax  igjennem  Frankrig  og  Spanien  til  Oporto,  hvor 
han  vilde  leve  i  frivillig  Landflygtighed. 

Carl  Albert  var  allerede  aandelig  ded,  da  han  ankom 
derdl.  Døden  var  hans  eneste  Ven,  og  han  brod  sig  ikke 
om  at  mildne  sine  sidste  Øieblikke.  Han  afslog  enhver  af 
Dronningens  Bønner  om  at  maatte  dele  Landflygtigheden 
med  ham.  Udtæret,  graanet,  overanstrengt,  grublende  over 
sit  lange,  trættende  Arbeide  og  dets  ringe  Frugter,  tøm- 
mende sin  uhyre  Skuffelses  Bitterhed  til  sidste  Draabe,  sad 
han  i  en  ringe  Bolig  til  tre  Hundrede  Eigsdaler  i  Leie  om 
Aaret,  manglende  enhver  Beqvemmelighed,  kun  elende  to 
Sølvskeer  og  G-afler.  Han  saae  sit  Liv  i  Mindets  Belysning 
og  udbrød:  »Mit  Liv  har  været  en  Roman  -~  man  har  ikke 
forstaaet  mig  —  o,  Italien  vil  aldrig  faae  at  vide  alt  det, 
jeg  har  gjort  for  det.«  Efterhaanden  levede  Haabet  op 
paany,  og  kort  før  sin  Død  sagde  han :  »Mit  Folk  kan  have 
havt  bedre  Fyrster  end  mig,  men  Ingen  har  elsket  det 
høiere  end  jeg.  Jeg  har  med  Griæde  bragt  det  ethvert 
Offer.  Jeg  misundte  Perrona  hans  Skjæbne,  da  han  faldt 
ved  Novara;  jeg  søgte  Døden,  men  fandt  den  ikke.  Da 
erkj endte  jeg,  at  jeg  ikke  havde  Andet  tilbage  end  at  ned- 
lægge Kronen.  Forsynet  har  ikke  tilladt,  at  Italien  skulde 
gjenfødes  nu;  jeg  haaber  at  det  vil  skee  senere,  og  at  den 
forbigaaende  Modgang  blot  skal  opfordre  Italienerne  til 
næste  Gang  at  være  mere  enige  for  at  være  uovervindelige.« 
Allerede  den  otte  og  tyvende  Juli  samme  Aar  udaan- 
dede  Carl  Albert.  Hans  Liig  førtes  til  Turin,  hvor  det  mod- 
toges med  den  største  Hæder.  Nu  hviler  det  i  Basilikaen 
i  Superga. 

Saaledes  endte  dette  Martyrium  for  en  stor  Tanke,  saa- 
ledes  opbrugtes  et  Menneskeliv  og  en  Sjæl  for  at  bane  Yeien 
for  de  konunende  Slægter;  men  som  i  ethvert  Martyrium 
var  netop  Døden  den  befrugtende  Kraft  for  de  friske  Spirer, 
I  det  Øieblik,  Kongen  nedlagde  Kronen  i  sit  Telt,  overtog 
hans  Søn  den  Forpligtelse  ikke  at  svigte  Fædrelandets  Sag, 
og  Enhver,  der  stod  ham  ved  Siden,  indviedes  til  den  samme 
Gjerning.  Ved  Slaget  ved  Novara  og  Carl  Alberts  Død 
havde  Italiens  Uafhængighedstanke  faaet  et  Evighedens  Præg, 
der  forhindrede  den  fra  at  kunne  tilintetgjeres;  den  levede 
og  udbredte  sig  dybt  og  sikkert,  og  ti  Aar  efter  Kongens 
Død  blev  Lombardiet  fraravet  Østerrige  af  det  lille  Sardinien, 
der  ved  at  gaae  frem  paa  den  af  Carl  Albert  anviste  Vei 
havde  viist  Europa,  at  Sardiniens  Kegjering  var  lige  saa 
langt  fra  at  være  stillestaaende  reactionair  som  ødelæggende 
revolutionair. 


August  Wolff. 

btridighederne  mellem  Konge  og  Parlament  i  Midten  af 
det  syttende  Aarhundrede  deelte  England  i  to  Leire  og 
kaldte  alle  Borgerkrigens  Elendigheder  ned  over  et  Folk, 
der  under  Elisabeths  kloge  og  kraftige  Regjering  havde 
været  stolt  af  sin  Fyrstinde,  mægtigt  ved  sit  Sammenhold 
og  følt  sig  som  Eet.  Men  dette  Sammenhold  skyldtes 
unegtelig  Elisabeths  Person  eller  personlige,  store  Hersker- 
egenskaber; thi  Gjæringsstofferne  fandtes  allerede  dengang  i 
Bunden;  de  katholske  og  protestantiske  Eeligionsanskuelser 
stode  allerede  dengang  spændte  overfor  hinanden,  men  en 
kraftig  Arm  og  et  klart  Blik  for  i  ForhancUingerne  med 
Parlamentet  at  fastholde  det  Væsentlige  og  lade  det  Uvæ- 
sentlige falde  beviste,  at  Dronningen  formaaede  at  beherske 
Situationen  og  tilfredsstille  Gemytterne,  og  Elisabeth  lukkede 
sine  Øine  i  Fred  (1603).  Efter  hende  kom  de  skotske 
Stuarter.  De  kj endte  ikke  Englænderne,  og  Englænderne 
kj endte  ikke  dem.  Jacob  I's  og  Carl  I's  Theori  om  Konge- 
dømmet af  Guds  Naade  og  Folkets  Rettigheder  af  Kongens 
Naade  stemmede  kun  slet  med  Parlamentets  Væsen,  og 
Kampe^  mellem  disse  to  Magter  maatte  tidligt  eller  seent 
ende  med  den  Enes  Undergang.    Det  blev  her  Kongen,  der 


*)  Efter  Reinhold  Pauli:  Aiifsåtze  zur  englischen  Geschichte. 
Leipzig  1869. 

trak  det  korteste  Straa.  Overmodig  og  tillidsfuld,  saalænge 
ingen  Fjende  viste  sig,  opløste  Carl  I  tre  Parlamenter  efter 
hinanden,  uden  at  nogen  alvorlig  Modstand  mødte  ham,  men 
da  han  var  ubesindig  nok  til  at  gribe  ind  i  de  kirkelige  For- 
hold i  Skotland  og  vække  den  religieuse  Fanatisme,  reiste 
Skotterne  sig  og  droge  snart  hele  den  reformeerte  Deel  at 
England  med  sig.  Da  blev  Kongen  raadvild,  og  denne  Eaad- 
vildhed  overfor  de  energiske  Modstandere  i  det  »lange«  Par- 
lament, fornemmelig  Oliver  Cromwell,  kostede  ham  hans 
Throne  og  hans  Liv.  Den  tredivte  Januar  1649  faldt  hans 
Hoved,  men  hans  Tilhængere,  de  saakaldte  »Cavalerer«  ved- 
bleve  endnu  i  nogen  Tid  at  føre  Kampen  med  Parlamentets- 
partiet,  Puritanerne  eller,  som  de  kaldtes,  »Rundhovederne«, 
en  Kamp,  der  endte  med  Eepublikens  og  Cromwells  Seir. 
Det  var  i  disse  indre  Stridigheder  og  senere  endnu  mere  i 
Republikens  ydre  Kampe,  at  den  Mand  udmærkede  sig,  om 
hvem  vi  nedenfor  skulle  fortælle. 

Robert  Blake  blev  født  i  Byen  Bridgewater  ved  Parret- 
floden i  Nærheden  af  dennes  Udløb  i  Bristolcanalen.  Hans 
Slægt  var  gammel  og  ædel;  under  Henrik  VIII  eiede  Stam- 
faderen til  Slægten,  Humphrey  Blake,  et  Riddergods  i  Somer- 
setshire ;  senere  indlod  Familien,  som  saa  mange  andre  Med- 
lemmer af  den  engelske  Gentry,  sig  paa  Handelsspeculationer 
og  nedsatte  sig  i  Bridgewater,  hvor  Leiligheden  let  tilbød  sig 
til  at  deltage  i  de  betydelige  Handelsforetagender,  som  den- 
gang bleve  drevne  fra  Byerne  ved  Severn  og  Bristolcanalen. 
Her  blev  Robert  født  i  Slutningen  af  August  1598;  han  var 
den  Ældste  af  en  stor  Børneflok. 

Fra  Vinduerne  i  sit  Fædrehjem  saae  Drengen  de 
stolte  Seilere,  der  giede  ned  ad  Parretfloden  og  ud  i  Havet, 
eller  vendte  hjem  med  rige  Ladninger,  stundom  stærkt  m.ed- 
tagne  af  Storme  eller  fjendtlige  Kugler.  I  de  lange  Vinter- 
aftener fortalte  Faderen  eller  hans  Venner  ved  Kaminilden 
om  deres  Reiser  og  Eventyr  i  fjerne  Lande;  thi  dengang 
var    Søfarten     fuld    af  en    mægtig    Romantik,    der    med 

uimodstaaelig  Magt  drev  mangen  en  Englænder  bort  fra 
Hjemmet.  Endnu  sværmede  de  mauriske  Corsarer  med 
deres  gamle  Had  til  Christendommen  og  de  Christne  omkring 
paa  Middelhavet  og  Oceanet,  og  endnu  laae  Spanierne  og 
Maltheserridderne  i  stadig  Kamp  med  disse  forvovne  Vantroe. 
Selv  Christne  gik  ud  paa  Kapertogter  mod  Christne  for  at 
hævne  virkelig  eller  indbildt  Uret;  Nationalitet  og  forskj el- 
lig  Tro  havde  affødt  et  Had  mellem  de  havbeherskende 
Spaniere,  Englændere  og  Hollændere,  der  var  langt  stær- 
kere og  mere  truende  end  det  fælles  Had  til  de  Vantroe. 
Derfor  maatte  den  Enkelte,  selv  naar  han  fredeligt  seilede 
sin  Cours,  fore  Vaaben  ombord  og  være  fattet  paa  Alt,  thi 
der  herskede  overalt  en  maritim  Feidetilstand,  der  havde  fort 
Næverettens  Principer  ud  paa. Oceanet.  Protestantismen, 
der  allerede  under  Elisabeths  Kegjering  havde  ansporet  den 
engelske  Sømand  til  mangen  en  Stordaad,  havde  siden  den  Tid 
slaaet  endnu  dybere  Rod  i  Gemytterne,  og  den  strenge  pu- 
ritanske Gudsfrygt,  der  levede  i  Blake's  Familie,  var  for 
alle  dens  Medlemmer  en  Rettesnor  baade  i  deres  hjemlige 
og  offentlige  Optræden. 

Under  saadanne  Forhold  og  saadanne  Paavirkninger 
voxede  den  unge  Robert  op.  Efter  at  have  faaet  en  omhyg- 
gelig Underviisning  i  sin  Fædrestads  Skole  kom  han  i  sit 
syttende  Aar  til  Universitetet  i  Oxford,  hvor  han  med  Lyst 
og  Iver  kastede  sig  over  Studiet  af  Latin  og  Græsk.  Enhver 
Tilbøielighed  til  practisk  Virksomhed  syntes  overvunden,  efter 
at  han  i  hele  ni  Aar  med  Flid  og  indre  Glæde  havde  gjeu- 
nemgaaet  sit  Universitetscursus ;  men  skjøndt  hans  Tilbøie- 
lighed drog  ham  til  Bøgerne,  undlod  han  dog  ikke  efter  den 
engelske  Ungdoms  Viis  at  styrke  sit  Legeme  og  oplive  sit 
Sind  ved  Jagt,  Fiskefangst  og  andre  lignende,  mandige 
Idi-ætter.  Det  er  høist  sandsynligt,  at  Blake  vilde  være  ble- 
ven en  lærd  Mand,  ja  maaskee  endog  have  bestemt  sig  for 
den  geistlige  Stand,  dersom  Tiden  ikke  havde  været  saa 
stærkt  spaltet  i  religieus  Retning;  men  han  bevarede  altid 

med  Kj ærlighed  Mindet  om  sine  Ungdoms  Studier,  og  det 
var  ikke  saa  sjeldent  i  Leiren  eller  paa  Skandsen  at  høre 
ham  komme  med  et  eller  andet  træffende  Citat  af  Horats 
eller  Jiivenal.  Men  Forsynet  havde  bestemt  ham  til 
ganske  andre  Ting.  Alene  den  Omstændighed,  at  han 
ikke  havde  Held  med  sig,  da  han  søgte  et  rigt  Embede  ved 
Morton- CoUegiet,  ingenlunde  fordi  han  manglede  Dygtighed, 
men  fordi  han  ikke  havde  mægtige  Forbindelser,  kan  ansees 
for  et  Slags  Fingerpeg,  Da  døde  hans  Fader,  hvis  ErhveiT 
i  de  senere  Aar,  vel  nærmest  paa  Grund  af  den  charakteer- 
løse  stuartske  Politik,  havde  ligget  stille,  og  til  Sorgen  over 
at  have  mistet  sin  Forsørger  kom  nu  tillige  den  Fordring  til 
den  sex  og  tyveaarige  Robert,  at  han  skulde  bestyre  en  for- 
gj ældet  Eiendom  for  at  skaffQ  sig  og  syv  Brødre,  der  tildeels 
vare  Børn,  Underhold.  Men  med  en  sjelden  Samvittigheds- 
fuldhed paatog  den  unge  Mand  sig  det  besværlige  Hverv,  og 
han  havde  idetmindste  den  Tilfredsstillelse  af  sin  Stræben, 
at  han  gjorde  alle  sine  Sødskende  til  dygtige  Folk.  En  af 
dem  blev  Soldat,  en  anden  Sømand,  ^gr  tredie  Kjøbmand,  en 
fjerde  Videnskabsmand,  og  der  skal  endnu  i  Carolina  i  Nord- 
amerika leve  Efterkommere  af  een  af  Brødrene,  som  forlod™. 
Fædrelandet  for  at  søge  Lykken  i  den  nye  Verden.  IH 

Da  Blake  vendte  hjem  fra  Oxford,  havde  hans  Væsen 
allerede  antaget  den  Grundcharakteer,  som  det  senere  be- 
holdt. Hans  kraftige  Legeme  indesluttede  en  alvorlig,  jernfast 
Villie,  som  ikke  bævede  tilbage  for  Noget.  Dog  blev  hans 
strenge  Væsen  stundom  mildnet  af  lunefulde  Bemærkninger, 
der  ved  deres  Korthed,  Sandhed,  Kraft  og  Hensynsfuldhed  paa 
en  Gang  vidnede  om  hans  varme  Hjerte  og  om  en  gjennem- 
gaaende  Dannelse.  Da  de  svære  Uveirsskyer,  som  hang  tungt 
over  England,  endelig  ved  Carl  I's  Thronbestigelse  trak  sig 
tættere  og  tættere  sammen,  var  Blake's  religieuse  Overbe- 
viisning  fuldstændig  fast,  og  hans  skarpe,  træffende  Bemærk- 
ninger om  Stuarternes  Regjeringsførelse  lode  ingen  Tvivl 
tilbage  om  hans  Anskuelser.     Ligesom  for  hans  store  Sam- 

tidige,  Miltoii,  stode  Roms  og  Athens  mægtige  Skikkelser 
levende  for  Blake's  Øine,  og  ligeoverfor  Jacob  I's  og  Carl  I's 
absolutistiske  Theorier  om  Stat  og  Kirke  skjulte  den  fromme 
Presbyterianer  Spiren  til  en  republikansk  Troesbekj endelse. 
Dog  lod  han  sig  paa  ingen  Maade  hem'ive  til  at  bryde  med 
detBestaaende  hurtigt  og  hensynsløst ;  tvertimod,  hans  praktiske 
Sands  holdt  ham  i  en  lang  Aarrække  borte  fra  umiddelbar 
Indblanding.  Skjæbnen  vilde  dog,  at  Biskop  Laud  netop 
paa  samme  Tid,  som  Blake  forlod  Universitetet,  blev  kaldet 
til  Bath  og  Wells  og  i  denne  sin  nye  Stilling  gjorde  Alt  for 
at  underkue  det  vestlige  Englands  puritanske  Aand,  der  kun 
saare  lidet  stemmede  overeens  med  hans  høikirkelige  Ideer. 
Han  blev  rigtignok  allerede  1628  kaldet  til  en  storre  Virk- 
somhed i  London,  men  en  af  hans  Efterfølgere,  Pierce,  traadte 
i  hans  Fodspor  og  ski^ed  aabenlyst  ind  imod  tvende  yndede 
puritanske  Geistlige  i  Biidgewater,  ja  vilde  endog  tvinge  en 
af  Blake's  Brødre,  der  var  Kirkeforstander,  til  offentlig  Bod. 
En  saa  hensynsløs  Fremgangsmaade  af  de  af  Kongen  støt- 
tede høikirkelige  Geistlige  vakte  naturligviis  almindelig  For- 
bittrelse  i  hele  England,  og  man  reiste  en  almindelig  Oppo- 
sition derimod.  I  Grevskabet  Somerset  stod  Blake's  Fami- 
lie og  da  navnlg  Robert  Blake  i  Spidsen  for  Modstanden, 
en  Stilling,  der  tvang  ham  til  at  bryde  med  sine  Naboer 
og  gamle  Bekj endte,  StaweU'erne  og  Wyndham'erne,  der 
havde  stillet  sig  i  Spidsen  for  det  kongelige  Parti. 

Paa  denne  Maade  begyndte  de  store  Begivenheder,  der 
skulde  bringe  den  engelske  Nation  i  Vaaben  mod  sin  Konge. 
Som  Repræsentant  for  sin  Fødeby  indtraadte  Blake  i  det 
»korte  Parlament«,  som  Carl  I,  der  behøvede  Penge  til  den 
skotske  Krig,  havde  seet  sig  nødsaget  til  at  sammenkalde 
(1640),  men  snart  atter  opløste;  i  det  »lange  Parlament« 
indtraadte  han  forst  1643  som  Medlem  for  Taunton,  efterat 
hans  Modstander,  Oberst  W3aidham,  var  bleven  valgt  for 
Bridgewater.  Men  allerede  før  dette  Tidspunkt  havde  han, 
ligesom   Cromwell,    kastet   sig   ud   i  Livets    Storme  og  alt 

forskaffet  sig  et  Navn.  Thi  saasnart  Urolighederne  vare 
brudte  ud  i  1642,  havde  han  ligesom  Hampden  i  Buckshire 
og  Cromwell  i  Huntingdonshire  samlet  de  med  ham  Lige- 
sindede i  Nabolaget  og  dannet  et  Kyttercorps  af  disse  Mænd, 
der  villigt  sluttede  sig  sammen  om  ham  og  under  hans  Le- 
delse snart  bleve  til  ypperlige  Soldater. 

I  det  første  Felttog  havde  Kongen  Overhaand  i  Vest- 
england, thi  baade  tog  Størstedelen  af  det  derværende  Rid- 
derskab og  Adelen  gjerne  hans  Parti,  og  dernæst  lykkedes 
det  ham  at  bemægtige  sig  de  fleste  Byer.  Allerede  havde 
man  renset  Landet  omkring  Severnfloden  for  Rundhoveder, 
og  Bristol,  som  dengang  i  Betydning  og  Lidvaanerantal  var 
Rigets  næststørste  By,  haabede  man  at  vinde  for  en  ringe 
Priis.  Blake,  som  hidtil  med  sine  Ryttere  og  Dragoner 
havde  leveret  en  Mængde  Skjærmydsler  i  aaben  Mark,  be- 
fandt sig  mellem  Byens  Forsvarere,  og  ved  denne  Beleiring 
lærte  han  at  kjende  en  af  Cavalerernes  forvovneste  For- 
kæmpere, Prinds  Rupert  af  Pfalz,  tredie  Søn  af  »Hjerte- 
dronningen« Elisabeth  Stuart,  en  eventyrlig  Herre,  ret  et 
Stykke  vandrende  Ridder,  der  var  kommen  til  Onklens,  Carl 
I's  Hof  tilligemed  sin  Broder  Moritz.  Han  var  dengang  kun 
to  og  tyve  Aar  gammel,  men  havde  allerede  da  bestaaet 
mangfoldige  Kampe  og  Eventyr.  I  en  Alder  af  fjorten  Aar 
havde  han  været  i  Spidsen  for  et  Rytterregiment  og  taget 
Deel  i  Trediveaarskrigen,  hvor  han  havde  høstet  rig  Krigs- 
erfaring ;  men  han  var  bleven  taget  tilfange  af  de  Keiserlige 
og  var  nu  uden  Hjem  og  uden  anden  Eiendom  end  sin 
Rang  og  sit  Sværd  kommen  til  Onklen.  Biskop  Laud  havde 
bavt  i  Sinde  at  gjøre  en  anglicansk  Bisp  af  ham,  men  da 
han  ifølge  sit  hele  Væsen  kun  lidet  syntes  om  den  geistlige 
Stand,  havde  Lord  Arundel  foreslaaet  ham  til  Vicekonge  af 
Madagascar  ■ —  naar  denne  0  blev  erobret.  Hvorom  Alting- 
er,  saa  blev  Kong  Carl  I  meget  glad  ved  sin  Neveu's 
Komme,  thi  han  fik  i  ham  en  tapper  og  erfaren  Fører  for 
sine  Riddere,  og  Prinds  Rupert  var  virkelig  i  mange  Hen- 

seencler  ogsaa  en  Feltherre,  som  Kongen  og  Hæren  kunde 
være  tjent  med. 

I  Juli  1643  rykkede  Prindsen  mod  Bristol.  Aldrig 
havde  Kongens  Sager  staaet  saa  godt,  thi  overalt  havde 
Kundhovederne  maattet  trække  det  korteste  Straa  overfor 
Cavalerernes  Forbittrelse  og  bedre  Organisation,  og  i  Østeng- 
land  havde  Parlamentets  Tilhængere  maattet  anspænde  deres 
yderste  Kræfter  for  ikke  at  blive  kastede  fuldstændigt  til 
Jorden.  Af  denne  Grund  kunde  den  kongelige  Armee,  tyve 
Tusinde  Mand  stærk  og  vel  forsynet  med  Artilleri,  rykke 
for  Bristol  og  storme  den  kun  slet  befæstede  By  fire  Dage 
itræk.  Fiennes,  Parlamentets  Gouverneur  i  Byen,  capitu- 
lerede.  Men  Blake,  som  paa  Priors-Hill  havde  opkastet 
nogle  Forskandsninger  og  plantet  et  Par  Kanoner  paa  disse, 
forsvarede  sig  med  en  rasende  Haardnakkethed.  Storm  efter 
Storm  blev  afslaaet,  og  da  Kanoner  og  Musketter  taug,  sloges 
man  Bryst  mod  Bryst  med  Adelsmændene.  Overalt  var 
Blake  i  Spidsen  og  vedblev  fire  og  tyve  Timer,  efterat 
Fiennes  havde  overgivet  sig,  at  fortsætte  sin  Modstand  trods 
Prinds  Ruperts  Trusel  at  ville  hænge  ham,  saasnart  han 
havde  overgivet  sig.  Til  Prindsens  egen  Skade  skete  dette 
imidlertid  ikke  ;  men  Blake  og  hans  Tropper  fik  fri  Afmarsch, 
og  den  lille  Helteskare  kunde  paany  sætte  Liv  og  Eiendom 
paa  Spil  for  at  værne   om  sin  religieuse  Overbeviisning. 

Paa  samme  Tid  begik  Kongen  en  Feil,  der  blev  skjæb- 
nesvanger  for  ham  og  hans  Dynasti.  Istedetfor  med  aUe 
sine  Stridskræfter  at  vende  sig  mod  London,  Hovedarneste- 
det for  Puritanernes  Modstand,  blev  hans  Armee  i  Vesteng- 
land. Men  der  blev  ogsaa  Robert  Blake.  Parlamentet,  der 
havde  indseet  denne  Mands  Værd,  havde  udnævnt  ham  til 
Oberstlieutenant  i  Regimentet  Popham  og  betroet  ham  at 
modtage  Skatterne  i  Grevskabet  Somerset.  En  Dag  viste  han 
sig  i  Spidsen  for  en  Eskadron  i  sin  Fodeby,  Bridge wat er, 
og  gjorde  den  ham  velbekj endte  Gjæstgivergaard  »Svanen« 
til  sit  Hovedqvarteer,  trods  dette  Steds  farlige  Beliggenhed 

lige  under  Kanonerne  paa  Fæstningen,  til  hvilken  Wynd- 
ham  havde  trukket  sig  tilbage.  Imidlertid  var  hans  yngre 
Broder  Samuel  redet  ud  i  Landet  for  at  besøge  sin  unge 
Hustru,  men  erfarede  paa  Yeien  i  en  Landsbykro,  at  to 
kongelige  Hververofficerer  for  ganske  nylig  havde  været  paa 
dette  Sted.  Dumdristig  red  han  efter  dem,  angreb  dem  og 
faldt  for  en  Pistolkugle.  Da  Efterretningen  om  hans  Dod 
kom  til  Bridgewater,  stode  Blakes  Officerer  i  smaae  Grupper 
paa  Torvet,  men  Ingen  vilde  være  den  Forste  til  at  melde 
Obersten  Ulykken.  Men  det  undgik  ikke  dennes  Opmærk- 
somhed, at  der  var  Noget  paafærde;  han  traadte  ud  af  sin 
Dør,  og  spurgte  om,  hvad  der  var  hændet.  »Sam  havde 
Intet  at  gjore  der!«  sagde  han  tørt,  da  man  havde  fortalt 
ham  den  sørgelige  Sandhed,  og  vendte  om;  men  da  han 
kom  til  sit  Værelse,  lukkede  han  sig  inde  og  raabte  jam- 
rende som  fordum  David:  »Åbner  er  død,  som  en  Daare 
døer!«*)  Som  en  ægte  Puritaner,  streng  udadtil  og  fast  i 
Ulykken,  men  blød  i  Smdet,  segte  han  Trost  i  sin  Bibel; 
men  det  var  en  bitter  Stund  for  ham,  da  han  atter  forlod 
sin  gamle  Fødeby. 

Han  fik  dog  snart  Leilighed  til  at  glemme  sin  Sorg 
for  alvorlige  Pligter.  I  Foraaret  1644  kastede  han  sig  med 
fem  Hundrede  stridsvante  Mænd  ind  i  det  lille  Fiskerleie 
Lyme  ved  Kysten  ved  Dorset,  for  at  forsvare  dette  Punkt 
mod  Moritz  af  Pfalz.  Efter  at  deime  nemlig  forgjæves 
havde  forsøgt  sig  paa  Plymouth,  troede  han  at  kunne  op- 
rive sin  Fjende  ved  en  hurtig  Anvendelse  af  en  betydelig 
Styrke  og  et  talrigt  Artilleri;  men  han  traf  en  seigere 
Modstand,  end  han  havde  ventet,  thi  det  ene  Angreb  blev 
slaaet  tilbage  efter  det  andet ;  Uger,  ja  næsten  to  Maaneder 
forløb,  og  endnu  holdt  den  liUe  Helteskare  sig  godt  i  den 
Deel   af  Landsbyen,    som  endnu    ikke  var    ødelagt.       Da 


')  Samuels  anden  Bog,  C.  3.   V.  33. 


Robert  Blake.  293 

bragte  Flaaden  under  Jarl  Warwick  Blake  Hjælp.  Prind- 
sen  maatte  opgive  et  Foretagende,  der  havde  draget  Alles 
Øine  i  England  hen  paa  sig,  og  som  ikke  alene  havde  kostet 
Kongen  to  Tusinde  af  hans  bedste  Tropper,  men  endogsaa 
berovet  Moritz  en  stor  Deel  af  hans  Krigshæder.  Blake's 
Navn  var  paa  Alles  Læber,  medens  hans  Modstanders  kort- 
varige Lykke  lidt  efter  lidt  tilintetgjordes.  Vel  havde  Gre- 
ven af  Essex's  Lifanteri,  der  var  bleven  trængt  ud  imod 
Kysten,  maattet  strække  Gevær  ved  Plymouth,  men  allerede 
flere  Uger  iforveien  havde  Cromwell  tilfoiet  Eoyalisterne  i 
Norden  et  afgjørende  Nederlag,  medens  Blake  med  en  uhyre 
Seighed  havde  holdt  sig  fast  i  Nærheden  af  sin  Hjemstavn 
og  overrumplet  den  strategisk  vigtige  By  Taunton.  Her 
skulde  han  nu  aflægge  den  tredie  Prove  paa  sit  Talent  som 
Forsvarer,  og  ligesom  denne  Daad  var  hans  sidste  paa  Fast- 
landet, var  den  ogsaa  den  storste.  Cavalererne  vendte  seirsbe- 
rusede  hjem  efter  deres  heldige  Kampe  mod  Sydvest  og 
meente,  at  den  lille  Haandfuld  Folk,  som  stod  i  hiint  Hjerne 
af  Landet  kunde  man  ganske  »en  passant«  gjore  det  af  med 
paa  Hjemtouren;  men  de  skulde  snart  lære  at  agte  den 
dødsforagtende  Tapperhed  hos  de  Mænd,  der  havde  flokket 
sig  om  Blake. 

I  en  Fart  vare  nogle  Fæstningsværker  opkastede,  forin- 
den Wyndham  kom  og  opfordrede  Byen  til  Overgivelse. 
Svaret  var  naturligTiis  benegtende,  og  Taunton  blev  inde- 
sluttet. Ved  Hjælp  af  en  kjæk  hollandsk  Officeer,  Vandruske, 
der  uventet  var  stødt  til  Blake,  lykkedes  det  denne  atgjøre 
et  Udfald  og  gjennembryde  Fjendens  Forhugninger,  hvorved 
han  opnaaede,  deels  ved  en  heldig  Kamp  paa  flad  Mark  at 
indgyde  sine  Tropper  Mod  og  deels  at  inddrive  Proviant, 
hvortil  han  trængte.  Hidtil  havde  man  i  den  kongelige  Hær 
med  Foragt  omtalt  Blakes  dumdristige  Holdning  og  antaget 
det  for  en  let  Sag  med  et  kraftigt  Angreb  at  kaste  ham  ud 
af  Byen ;  nu  saae  man,  at  det  var  hans  Alvor  at  forsvare 
sig,  og  at  man  havde  begaaet  en  stor  Feil  ved  at  lade  hele 

Maaiiedeu  gaae  hen  uden  at  foretage  sig  Noget.  Den  »fryg- 
telige« Lord  Gorings  Ankomst  med  ti  Tusinde  Mand  forbe- 
drede ikke  de  Kongeliges  Sager;  thi  dette  Corps  var  saa 
berygtet  for  sin  Grusomhed  og  dets  Forer  for  sine  evinde- 
lige Kjævlerier  med  andre  Befalingsmænd,  at  mange  af 
Omegnens  Landmænd  i  deres  Angst  og  Forbittrelse  flygtede 
med  deres  Eiendom  ind  til  Taunton  og  med  Glæde  grebe 
Sværdet  for  at  hævne  sig  over  Cavalerernes  Skjændselsgjer- 
ninger.  En  gudfrygtig  Geistlig,  hvem  de  Kongelige  havde 
berøvet  Alt,  opflammede  Besætningen  ved  sine  begeistrende 
Taler,  og  da  Beleiringshæren  endelig  efter  en  indtrængende 
Anmodning  af  Prindsen  af  Wales  begyndte  at  tænke  paa  en 
Storm,  var  Byen  vel  beredt  til  at  modtage  denne  og  For- 
svarerne fulde  af  Tillid.  Samtidig  hermed  var  Parlamentets 
Hær  fuldkommen  organiseret,  og  Cromwell  rykkede  tilligemed 
Waller  mod  Vest.  Den  Sidste  maatte  Goring  nu  opholde, 
medens  han  samtidig  beleirede  Taunton,  og  det  blev  derfor 
i  et  Krigsraad  afgjort,  at  Byen  skulde  stormes  —  i  Lobet 
af  et  Par  Dage  maatte  den  jo  falde.  Men  Dagene  ble  ve 
igjen  til  Uger,  og  Ugerne  til  Maaneder.  lil  Trods  for  den 
heftigste  Beskydning  Dag  og  Nat,  til  Trods  for  bestandige 
Fægtninger,  i  hvilke  Forstæderne  bleve  erobrede  og  mangt 
et  Huus  styrtede  sammen  og  begravede  sine  Beboere,  til 
Trods  for  Alt  dette  holdt  dog  den  egentlige  By  og  Fæst- 
ning sig  haardnakket.  Hunger  og  Sygdom  begyndte  at  rase 
mellem  de  Beleirede,  og  dog  imedesaae  Alle  dristigt  det 
sidste  Angreb.  Historien  har  opbevaret  flere  sjeldne  Træk 
fra  denne  Beleiring.  Da  en  Trompeter  blæste  til  Overgivelse, 
svarede  Blake  lakonisk,  at  han  havde  endnu  fire  Par  Støvler ; 
de  tre  maatte  først  være  fortærede,  forend  der  kunde  va^re 
Tale  om  Overgivelse.  Da  man  truede  ham  med,  at  kun  syv 
Mennesker  vilde  blive  ilive,  naar  Byen  var  erobret,  bad 
han  om,  at  man  vilde  nævne  dem,  saa  skulde  deres  Liig 
øieblikkelig  blive  sendte  ud  i  Leiren.  Royalisterne  vare  na- 
turligviis  rasende   over  denne   haardnakkede   Modstand,   der 

spredte  deres  Stridskræfter  i  et  Øieblik,  da  Alt  beroede 
paa  at  sætte  den  eftertrykkeligste  Modstand  mod  Parlaments- 
hæren,  men  alle  deres  Anstrengelser  vare  forgjæves. 

Endelig  fik  de  Beleirede  Undsætning.  Den  ellevte  Mai 
1645,  en  Søndag  Morgen,  gjennembrode  fire  Rytter-Kegi- 
menter,  sendte  af  Parlamentshæren  under  Fairfax,  Beleirernes 
Linie  og  bragte  den  betrængte  Stad  Hjælp.  Præsten  til  St. 
Marieldrken  prædikede  netop  over  den  Text :  »Jeg  er  Herren, 
der  ikke  lyver,  og  det  skal  ikke  være  ude  med  Jacobs  Børn*), 
da  Besætningen  blandet  med  Rytterne  trængte  ind  i  Kirken 
og  raabte  »Forløsning!  Forløsning!«  Alle  faldt  paa  Knæ,  og 
Jubelen  opløste  sig  i  brændende  Takkebønner.  Den  glade 
Stemning  meddeelte  sig  til  hele  Landet;  i  London  afholdt 
man  en  Fest  i  Anledning  af  Seiren,  og  Parlamentet  voterede 
Blake  og  hans  Krigsfæller  Tak  og  Belønning.  Gorings 
senere  Angreb  paa  Taunton  havde  naturligviis  endnu  mindre 
Held  med  sig  end  de  foregaaende,  og  i  Slaget  ved  Naseby  blev 
den  kongelige  Hær  endelig  tilintetgjort  og  Vestengland  befriet. 
Tauntons  heltemodige  Forsvar  havde  bidraget  Sit  dertil. 

I  Løbet  af  de  følgende  Fredsaar  gjorde  Blake  —  cha- 
rakteristisk  nok  for  Manden  —  ingen  Biug  af  sin  Stilling 
som  Parlamentsmedlem,  hvorimod  han  fra  Taunton  af  be- 
roligede Somerset  og  den  nærmeste  Omegn.  Han  var  ikke 
ærgjerrig  og  deeltog  ikke  i  det  almindelig  Væddeløb  for  at 
opnaae  Lidflydelse  og  Magt.  Som  hiin  gamle  Romer  trak 
han  sig  tilfreds  med  sin  Hæder  tilbage  til  sit  Hjem,  da 
hans  Tjeneste  ikke  mere  behøvedes.  Forøvrigt  begyndte 
ogsaa  hans  politiske  Anskuelser  at  afvige  en  Deel  fra  den 
nye  Magthavers,  Cromwells.  Blake  var  utvivlsomt  en  ægte 
Republikaner,  og  han  nærede  den  faste  Overbeviisning,  at 
Oarll,  som  ikke  engang  ITlj^kken  havde  kunnet  gjøre  klogere, 
engang  for  alle  havde  forskjertset  Kongemagten,  men  han 
var  i  høi  Grad  forbittret  over  Skotternes  og  Englændernes 

Opføreel  imod  den  fangne  Monark,  og  hans  Henrettelse  kunde 
efter  Blake's  Mening  aldrig  forsvares.  Man  har  endog  hort 
den  Yttring  af  ham,  at  han  ligesaa  gjerne  vilde  have  givet 
sit  Liv  for  at  bevare  Kongens,  som  han  forhen  i  Skandsen 
vovede  det  ior  at  frelse  Parlamentet.  Cromwell  gjennemskuede 
maaskee  Blake ;  men  han  kunde  ikke  undvære  den  energiske 
og  redelige  Mand,  og  istedetfor  at  forgribe  sig  paa  ham 
satte  han  ham  paa  en  Plads,  der  for  bestandigt  skulde  knytte 
Hæderen  til  Blake's  Navn.  Det  var  Fædrelandet,  der  kaldte 
gjennem  Protectorens  Mund,  og  Blake  adlød. 

Flaaden  havde  under  hele  Borgerkrigen  indtaget  en 
ganske  særegen  Holdning.  Krigsskibene  og  deres  Mandskab 
havde  ligesaavel  som  Søstæderne  øieblikkeligt  stillet  sig  paa 
Parlamentets  Side ,  og  skjøndt  Flaaden  ikke  havde  taget 
nogen  umiddelbar  Deel  i  Kampen,  havde  den  dog  havt  det 
Hverv  at  afholde  de  fremmede  Magter  fra  mulige  Indblan- 
dinger i  de  engelske  Stridigheder.  Søfolkene  vare  først  og 
fremmest  Englændere  og  saa  Partigængere,  eller,  som  Lord 
Clarendon  saa  træifende  siger:  »De  ere  en  Nation  for  sig«. 
De  vare  det  dengang  og  ere  det  endnu,  hvad  der  forøvrigt  er 
let  forstaaeligt  paa  Grund  af  deres  særegne  Livsstilling. 
Paa  Flaaden,  som  Stuarterne  fuldstændig  havde  forsømt-  i 
Modsætning  til  Elisabeth,  der  med  megen  Forkj ærlighed 
havde  taget  sig  af  dette  Englands  Hovedværn,  vare  baade 
det  absolute  Kongedømme  og  Høikirken  grundig  forhadte, 
thi  de  engelske  Søfolk  vare  næsten  uden  Undtagelse  Presby- 
terianere ;  men  derfor  maa  man  ikke  troe,  at  Flaaden  nærede 
demoki'atiske  Tendenser.  Paa  et  Skib  maa  der  nødvendigviis 
herske  Oligarchi  eller  Despoti;  thi  naar  Faren  kommer,  maa 
Sømanden  see  hen  til  sine  Befalingsmænd  og  gjøre  sig  til  et 
lydigt  Kedskab  for  deres  Ordrer  —  derfor  brød  Flaaden  ikke 
aabent  med  Kongedømmet,  medens  den  seirrige  Landhær  blev 
independentistisk  og  demokratisk,  og  der  viste  sig  paa  dette 
Tidspunkt  en  vis  Antipathi  mellem  Land-  og  Søværnet^ 
som  forøvrigt  ikke  er  enestaaende  i  den  engelske  Historie. 

Jarlen  af  Warwick  havde  utvivlsomt  indlagt  sig  store 
fortjenester  af  Fædreland  og  Parlament  under  den  første 
Borgerkiig;  efter  ham  fulgte  den  kongeligt  sindede  Admiral 
Batten,  der  atter  maatte  vige,  da  man  i  Aaret  J648  fryg- 
tede for,  at  Kongen,  som  var  paa  Øen  Wight,  ved  et  »coup 
de  main«  skulde  blive  befriet.  Men  næppe  var  Oberst  Kains- 
borough,  »en  independent  Landkrabbe«  af  reneste  Vand,  kom- 
men ombord  tilligemed  nogle  andre  Officerer  for  at  heise  sin 
Stander,  forend  Flaaden,  der  laa  i  Themsmundingen,  brod  ud 
i  aabenbart  Mytteri  og  erklærede  sig  for  Konge,  Parlament 
og  Covenant*).  Omtrent  Halvdelen  af  den  gik  til  Holland, 
tog  Prindsen  af  Wales  og  hans  Broder  ombord  og  vendte 
atter  tilbage  til  Englands  Kyster. 

Det  var  nogle  angstfulde  Dage,  Landet  gjennemlevede, 
da  Warwick,  som  havde  reddet  den  anden  Halvdeel  af  Flaa- 
den, tilligemed  Batten  lagde  sig  overfor  de  Kongeligsindede. 
Men  de  oprørske  Matroser  gik  snart  over  til  deres  gamle, 
høit  agtede  Anfører,  mange  bragte  deres  Skibe  med,  Koya- 
listerne  vendte  tilbage  til  Holland,  og  den  kongelige  Magt 
syntes  ogsaa  paa  Havet  at  være  tilintetgjort.  Da  tilbød  den 
tidligere  nævnte,  eventyrlige  Tydsker,  Prinds  Eupert  af  Pfalz, 
at  skaffe  sin  kongelige  Fætter  en  Flaade.  At  det  just  var 
Familiekj ærlighed,  der  drev  ham,  tør  vel  ansees  for  tvivlsomt, 
og  af  Taknemmelighed  handlede  han  heller  ikke,  thi  Carl  I 
havde  behandlet  ham  meget  hensynsløst,  uagtet  han  dog 
havde  gjort  den  kongelige  Sag  væsentlige  Tjenester.  I  Aaret 
1645  var  han  ligefrem  bleven  jaget  bort,  efterat  han  alle- 
rede tidligere  paa  Grund  af  Bristols  Capitulation  var  falden 
i  Unaade,  men  formodentlig  har  Lysten  til  nye  Eventyr  været 
stærkere  end  Uvillien  mod  Fætteren,  og  naar  han  skulde 
vælge  et  Parti,  kunde  han  kun  vælge  det  royalistiske.  Trods 
sin  Armod  fik  han  dog  et  Par  Skibe  samlede,  nogle  Hol- 
lændere stødte  til  ham,  og  i  Forening  med  disse  og  Resterne 


*)   Et  skotsk  Forbund  (1658),  der  skulde  virke  for  den  rene  pres- 

af  den  opiorske  Flaade  gik  han  tilsoes  og  betraadte  Dæk- 
ket med  samme  Freidighed,  hvormed  han  hidtil  havde  siddet 
jjaa  Ryggen  af  en  Hest.  Han  drev  Fribytteriet  i  stor  Stiil ; 
thi  han  opbragte  ikke  alene  engelske  Skibe  —  enten  deres 
Besidder  hørte  til  Parlamentets  eller  Kongens  Parti  —  men 
ogsaa  spanske,  franske  og  svenske,  ja  selv  de  protestantiske 
Nederlande  bleve  plyndrede.  Naar  Matroserne  ikke  havde 
faaet  deres  Lønning  i  rette  Tid  og  begyndte  at  blive  urolige, 
lod  Rupert  dem  gaaae  los  paa  den  første  den  bedste  Seiler, 
som  viste  sig  i  Horizonten.  Siden  de  gamle  Vikingers  Tid 
havde  der  ikke  været  nogen  frækkere  Sørøver  i  de  nordiske 
Farvande  end  denne  tydske  Prinds. 

Sligt  kunde  naturligviis  ikke  ret  længe  gaae  ustraffet 
hen.  De  il  kraftige  republikanske  Regjering,  som  efter  Carl 
l's  Henrettelse  havde  afløst  Kongemagten,  greb  strax  ener- 
gisk fat  og  arbeidede  paa  at  afskaffe  mangfoldige  af  de 
Misbrug,  som  havde  indsneget  sig  paa  Flaaden,  der  maatte 
reorganiseres,  ligesom  Landhæren  var  bleven  det  for  kort 
Tid  siden.  Til  at  udiøre  dette  vanskelige  Hverv  valgte 
Cromwell  den  tappre  Robert  Blake.  Vel  var  han  Soldat  og 
havde  i  sit  halvtredsindstyvende  Aar  aldrig  lært  at  styre  et 
Skib;  men  hans  Mod  gjorde  ham  egnet  til  Stillingen,  og 
under  Titlen  »Flaadegeneral«  tiltraadte  han  sit  Embede.  Hans 
Krigerberømmelse,  hans  sjeldne  Organisationstalent  og  Om- 
sorg for  sine  Undergivne  var  bekjendt,  og  alene  af  den  Grund 
taalte  Matroserne  hans  Udnævnelse;  men  da  han  havde  fuld- 
endt Udrustningen  af  fire  stærke  Eskadrer  under  paalidelige 
Førere,  og  selv  i  April  1649  stak  i  Søen  under  den  engelske 
Fristats  Banner,  et  rodt  Kors  i  hvid  Grund,  da  elskede  hans 
Folk  ham,  som  om  han  havde  været  En  af  deres  Egne. 
Det  var  Blake's  Plan  at  fange  Prinds  Rupert,  og  Cavalerer 
og  Rundhoveder  skulde  saaledes  mødes  tilsøes,  ligesom  de 
tidligere  vare  mødtes  tillands;  men  Prindsen  laa  med  sine 
Skibe  i  Kinsalebugten  paa  Irlands  Sydkyst,  enten  maaskee 
fordi   han   troede,    at   den   kongelige    Sag   slailde  seire  paa 

denne  0,  eller  fordi  han  vilde  bringe  sine  ryvede  Skibe  i 
Sikkerhed:  nok  er  det,  han  var  der,  og  Blake  holdt  ham  inde- 
sluttet hele  Sommeren  fra  So  siden,  medens  Cromwell  selv 
gjorde  reent  Bord  tillands.  Først  midt  om  Vinteren,  da  en 
Storm  havde  forslaaet  Blokadeeskadren  over  til  Wales'  Kyst, 
undkom  Eupert  med  et  Tab  af  tre  Skibe  og  flygtede  ind  i 
den  portugisiske  Flod  Tajo ,  hvor  nu  paany  det  fore- 
gaaende  Aars  Skuespil  begyndte,  men  i  et  mildere  Klima 
og  i  mere  storartede  Omgivelser.  Saa  sært  det  lyder,  til- 
sikkrede  den  katholske  Braganza,  Johan  IV  af  Portugal  So- 
roveren  og  Kjætteren  Rupert  sin  Beskyttelse.  Robert  Blake 
viste  sig  med  femten  Skibe.  Hans  Instruxer  gik  i  Almin- 
delighed ud  paa,  at  England  fra  umindelige  Tider  havde 
havt  Herredømmet  i  disse  Farvande,  og  at  han  maatte  an- 
vende passende  Midler,  for  at  Staten  ikke  skulde  lide  noget 
Tab.  Nu  var  der  vistnok  et  Parti  ved  Hoffet  i  Lissabon, 
som  fandt  det  utilraadeligt  at  begynde  en  Krig  med  Eng- 
land foruden  den,  man  allerede  førte  med  Spanien  og  Hol- 
land, men  den  modsatte  Mening  gik  af  med  Seiren,  og  Ru- 
pert, der  fra  sit  Dæk  bestandig  kunde  see  Republikanerne, 
som  spærrede  Floden  for  ham,  fik  endogsaa  Portugiserne  til 
at  ruste  sig.  Da  gjoi'de  Blake  sig  ikke  mere  den  Uleilighed 
at  være  hensynsfuld  overfor  Kong  Johan,  men  opbragte  en 
Deel  store  Skibe,  som  netop  vendte  hjem  fra  Brasilien.  Et 
Forsøg  paa  at  hævne  det  lidte  Tab  og  skaffe  Prindsen  af 
Pfalz  Luft  mislykkedes,  Portugal  maatte  slutte  et  ydmy- 
gende Forlig  med  Republiken,  og  det  blev  betydet  Prinds  Ru- 
pert, at  han  skulde  fjerne  sig.  Han  adled,  men  det  lykke- 
des ham  paany  at  slippe  forbi  de  engelske  Skibe. 

I  nogen  Tid  fortsatte  Prindsen  sin  Omflakken  i  Middel- 
havet ;  men  ogsaa  her  fik  Republikanerne  Overhaand.  Over- 
alt var  Blake  ham  lige  i  Hælene,  og  saasnart  Spanierne  eller 
Franskmændene  beskyttede  ham,  fik  de  strax  en  Tugtelse  af 
Blake,  hvem  det  endelig  lykkedes  at  tilintetgjøre  Største- 
delen  af  Cavalerernes    Flaade  i    Bugten   ved    Carthagena. 

Rupert  undkom  imidlertid  med  tre  Skibe  og  begav  sig  forst 
til  Vestkysten  af  Afrika,  hvor  han  lurede  paa  Ostindiefarerne 
eller  sloges  med  Negrene,  indtil  han  endelig  seilede  til  Vest- 
indien, hvor  han  haabede  at  kunne  bevare  et  Par  af  de 
smaae  Antiller  for  Kongens  Sag.  Men  efter  at  Moritz,  der 
overalt  havde  fulgt  Broderen,  var  gaaet  under  i  en  Storm, 
havde  Rupert  kun  et  eneste  Skib  tilbage,  og  paa  dette  ved- 
blev han  at  drive  sit  Fribytter!,  indtil  han  endelig,  da  han 
intetsteds  saae  det  kongelige  Flag  mere,  sogte  og  fandt 
Ro  ved  det  franske  Hof.  Hans  gamle  Modstander,  der  nu  var 
saa  god  en  Sømand  som  Nogen,  hk  dog  derfor  ingen  Hvile.  En 
anden  Skare  tappre,  forvovne  Cavalerer  havde  efterlignet  Ru- 
perts Exempel  og,  da  de  havde  tabt  ethvert  Haab  om  at 
kunne  udrette  Noget  i  deres  Fædreland,  havde  de  vendt  dette 
Ryggen  og  vare  gaaede  over  Havet  for  at  finde  et  nyt 
Hjem.  Saaledes  havde  de  sat  sig  fast  paa  Scilly-Øerne  i 
det  atlantiske  Ocean  og  paa  Jersey  og  Guernsey  ved  Frankrigs 
Kyst  i  Canalen.  Paa  disse  hoie,  klippefulde  Øer  havde  de 
enten  benyttet  de  gamle  Fæstningsværker  eller  opkastet  nye 
for  at  dække  Adgangen.  Carl  I's  Flag  vaiede  paa  Toppen  af 
Klipperne,  deres  Skibe  laae  sikkert  i  de  snevre  Bugter,  og 
ligesom  Ørne  levede  de  af  Rov,  som  de  deelte  med  deres 
landflygtige  Hovidsmand,  Prinds  Rupert.  Det  blev  Blakes 
Opgave  i  Sommeren  1657  at  ødelægge  disse  Røverreder. 
Det  lykkedes  ham  virkelig,  og  han  gav  derved  Beviset  for 
Muligheden  af  med  Skibe  at  kunne  bringe  Landbatterier  til 
Taushed. 

Først  med  Tilintetgj øreisen  af  disse  adelige  Roverban- 
der fik  Borgerkrigen  Ende,  thi  man  maa  jo  dog  regne  Blake's 
Virksomhed  tilsøes  for  en  Fortsættelse  af  hans  Bedrifter 
tillands,  selv  om  det  kongelige  Parti  som  saadant  havde  op- 
hørt at  existere  som  krigsførende  Magt  efter  Slaget  ved 
Naseby.  Men  nu  trak  et  nyt  Uveir  op  mod  England,  og 
det  syntes  at  blive  saa  meget  farligere,  som  det  kom  fra  den 
Magt,  der  da  var  Verdens  største  Somagt  og  i  mange  Hen- 

seender  gjaldt  for  Englændernes  Monster.  De  syv  forenede 
nederlandske  Stater  stode  dengang  paa  deres  Blomstrings 
Holdepunkt;  deres  Venskab  var  eftersogt,  deres  Fjendskab 
frygtet;  ved  Colonier  og  Erobringer  paa  begge  Halvkugler 
havde  de  ikke  alene  erhvervet  sig  uhyre  Oplagssteder  og 
Forraadskamre,  men  de  havde  ogsaa  i  deres  Hænder  al 
Fragtfart  paa  de  fleste  europæiske  Lande,  og  i  alle  Dele  af 
Søvæsenet  gjaldt  Hollænderne  for  Verdens  Læremestre.  Det 
vilde  have  været  rimeligt,  om  den  unge  engelske  Kepublik 
og  ^Nederlandene,  hvis  politiske  og  rehgieuse  Meninger  i  saa 
mange  Retninger  faldt  sammen,  havde  indgaaet  et  inderligt 
Forbund;  hvilket  mægtigt  Drivhjul  vilde  da  ikke  være  blevet 
sat  i  Bevægelse  for  Friheden  i  Europa,  hvilke  Fremskridt  vilde 
Protestantismen  ikke  have  gjort?  Men  der  var  paa  den 
anden  Side  Meget,  som  kunde  vække  Anstod  og  Skinsyge 
mellem  de  to  Nationer  og  tidligere  eller  senere  maatte  hid- 
føre et  Brud.  De  fordrevne  Stuarter  levede  uhindret  hos  deres 
Slægtninge  i  Haag;  Tilhængere  af  Republiken  blev e  ustraffet 
haanede  og  myrdede  i  Hollands  Hovedstad  af  Cavalerer; 
men  hvad  Mere  var,  Handelsskinsygen  mellem  de  to  Natio- 
ner vaagnede  mere  og  mere ;  det  syntes,  som  om  Oceanet  ikke 
var  stort  nok  til  at  rumme  dem  begge,  og  Cromwells  be- 
rømte Navigation sact  gjød  kun  Olie  i  Ilden,  da  den  nærmest 
syntes  at  være  rettet  imod  Holland  og  ligefrem  satte  en 
Skranke  for  dette  Lands  Handelsforetagender.  Desuden  vilde 
Hollænderne  ikke  hilse  de  engelske  Orlogsmænd  først  ved 
at  sænke  Vimplen  i  Havet,  og  saa  kom  det  til  Krig. 

Efterat  Fjendtlighederne*)  vare  begyndte,  udsendte  Ge- 
neralstaterne en  Flaade  paa  to  og  fyrretyve  Skibe  under  den 
berømte  Admiral  Martin  van  Tromp.  Endnu  var  der  ikke 
afsendt  nogen  officiel  Krigserklæring,  endnu  forhandlede  den 
nederlandske  Gesandt  med  Regjeringen  i  London,  da  Tromp 


*)   En  Afhandling  om    hele    denne    Søkrig    mellem    England    og 
Holland  vil  blive  optaget  i  et  af  Tidsskriftets  nærmeste  Hefter. 

en  Eftermiddag  paa  Heiden  af  Dover  traf  Robert  Blake. 
Forgjæves  forlangte  denne  ved  Kanonsignaler  den  paabudte 
Hilsen,  men  nærmede  sig  dog  Hollænderne,  da  Tromp  kom 
nærmere,  som  om  han  onskede  at  tale  med  ham.  Blake 
var  næppe  traadt  ind  i  sin  Kahyt,  førend  et  glat  Lag  slog 
ind  i  hans  Skibsside.  »Det  er  meget  uhøfligt  af  Tromp  at 
slaae  Vinduerne  ind  i  mit  Flagskib,  som  om  det  var  et  Bordel !« 
sagde  Blake  roligt,  idet  han  atter  gik  op  paa  Dækket  og 
commanderede  »fyr!«  Ved  Nattens  Frembrud  vare  to  fjendt- 
lige Skibe  tagne,  og  den  følgende  Dag  lod  Tromp  sig  ikke 
mere  see.  Nu  brød  Kampen  los  paa  alle  Punkter,  hvor  de 
to  Flag  mødtes.  Blake  og  Tromp  traf  i  Sommeren  1652 
hinanden  ved  Ørkneyøerne,  hvorhen  Hollænderne  havde  con- 
vojeret  en  Deel  Fiskere  og  Kjobmænd,  men  netop  som  Kam- 
pen skulde  begynde,  adsplittede  en  heftig  Storm  Skibene  og 
drev  Tromp  hjemad  i  en  halv  ødelagt  Tilstand.  Mismodig 
nedlagde  den  tappre  Søhelt  Comniandoen,  og  Ruyter  og  de 
Vi^itt  overtog  Befalingen  over  Flaaden.  Den  otte  og  tyvende 
September  kom  det  til  et  stort  Slag  ved  Kysterne  af  Kent 
(North  Foreland) ;  der  blev  udost  Blod  i  Strømme,  og  begge  Flaa- 
der  sloges  glimrende,  men  Englænderne  beholdt  Valpladsen,  og 
de  Witt  maatte  ved  sin  Tilbagekomst  dele  Tromps  Skjæbne. 
Det  var  klart,  at  man  i  Holland  maatte  gjøre  uhyre  An- 
strengelser for  ikke  at  miste  meget  Mere  end  Krigeræren; 
men  Anstrengelserne  bleve  gjorte;  den  gamle  Tromp  tog  igjen 
Commandoen,  og  i  November  1653  løb  han  nied  Hundrede 
Krigsskibe  fra  Texels  Rhed  over  imod  Themsens  Munding. 
I  England  havde  man  i  sin  Seirsruus  allerede  begyndt 
at  tænke  paa  Afvæbning,  og  det  var  kun  med  Møie,  at  Blake 
fik  sat  tredive  Fregatter  under  Bygning  og  ikke  ligefrem  blev 
hindret  i  sine  Anstrengelser  for  at  gjøre  Søværnet  saa  kraftigt 
og  veløvet,  som  nødvendigt  var.  Desuagtet  gik  det  ham  slet, 
da  han  i  December  Maaned  ved  Essex's  Kyst  af  den  over- 
mægtige Fjende  blev  tvungen  til  Slag.  Han  mistede  fem 
Skibe,  og  kun  Mørke   og  Taage  frelste  ham  fra  et  større 

Nederlag  —  det  første  og  sidste  i  hans  Liv.  Men  derfor 
opgav  han  ingenlunde  den  vældige  Tvekamp.  Med  klar  Be- 
vidsthed om,  hvad  Grunden  til  hans  Nederlag  var,  arbeidede 
han  med  en  uhyre  Energi  paa  at  formere  Skibenes  Antal, 
forstærke  Besætningerne,  og  —  hvad  der  maaskee  var  det 
Vigtigste  —  han  fjernede  dem  af  de  Commandereiide,  som  havde 
viist  Svaghed  eller  Mangel  paa  Beslutsomhed  i  deres  Op- 
træden. Selv  hans  egen  Broder  maatte  forlade  sit  Skib,  og 
Disciplin  og  Bestyrelse  opnaaede  en  hidtil  ukjendt  Fuld- 
kommenhed. I  Februar  1653  viste  Blake  sig  atter  trods 
den  bidende  Kulde  i  Spidsen  for  en  Flaade  paa  tresinds- 
tyve Skibe,  af  hvilke  en  Deel  i  Størrelse  og  Bevæbning  stod 
over  Hollændernes.  To  Generaler,  Monk  og  Deane,  befalede 
under  ham.  Tromp  var  i  Canalen  med  en  Flaade,  der  i 
Skibenes  Antal  langt  overgik  den  engelske,  og  den  attende 
Februar  begyndte  den  gigantiske  Kamp  tversover  Canalen 
fra  Portland  til  La  Hogue.  De  to  Flagskibe,  »Brederode« 
og  »Triumph«  lagde  Side  om  Side;  overalt  entredes,  brændtes 
og  sank  Skibe,  og  paa  Kysterne  lyttede  Befolkningen  til  den 
uhyre  Kamp.  Om  Aftenen  havde  Hollænderne  mistet  otte 
Skibe,  Englænderne  kun  eet;  men  Døden  havde  raset  for- 
færdeligt paa  begge  Sider;  selv  Blake  var  haardt  saaret, 
men  dette  forhindrede  ham  dog  ikke  fra  den  næste  Dag,  da 
Søen  var  noget  roligere,  paany  at  gaae  løs  paa  Tromp. 
Atter  maatte  denne  miste  en  Deel  Skibe  og  blev  dreven  til 
Boulogne.  Den  tredie  Dags  Kamp  splittede  endelig  hans 
Flaade  fuldstændigt,  og  Eesterne  af  den  søgte  Tilflugt  i 
franske,  belgiske  og  hollandske  Havne. 

Seiren  havde  kostet  Meget  og  var  dog,  naar  Alt  kom  til 
Alt,  ikke  afgj ørende.  Det  er  muligt,  at  Cromwell's  Stridig- 
heder med  Parlamentet,  der  endte  med  den  bekj  endte  Foged- 
forretning og  Aflaasning  af  Dørene,  bidrog  til  at  svække 
Seirens  Frugter,  nok  er  det,  at  Hollænderne  allerede  det 
næste  Foraar  havde  et  Hundrede  og  tyve  Skibe-  i  Soen,  an- 
førte af  Tromp,   Ruyter,    de  Witt  og   Evertsen.    For  sidste 

Gang  gik  Blake  imod  dem  og  tilkæmpede  sig  Seiren,  men 
skjøndt  hans  Bedrifter  vel  for  største  Delen  vare  Skyld  i 
Krigens  Tilendebringelse,  commanderede  han  dog  ikke  i  det 
sidste  Slag,  ved  Scheweningen,  da  han  var  bleven  bragt  i 
Land  farlig  syg  som  Følge  af  hans  anstrengende  Virksom- 
hed. Hollands  Semagt  var  knækket;  dets  Cofi^rdiflaade 
havde  mistet  sexten  Hundrede  Seilere,  dets  Handel  var  truet 
med  Tilintetgj øreise,  og  Admiral  de  Witt  erklærede  General- 
staterne, at  Englænderne  vare  baade  Havets  og  Nederlande- 
nes Herrer.  Saa  gav  man  efter  i  alle  Punkter  og  gik  saavidt 
muligt  ind  paa  CromwelFs  Politik.  Men  England  havde  ved 
sin  Helts  Bedrifter  hævet  sig  til  Verdens  største  Sømagt; 
derfor  hyldede  Eolket  ham  med  en  Begeistring,  der  anstaaer 
en  stor  Nation. 

Blake  reiste  sig  atter  fra  det  Sygeleie,  paa  hvilket  Saar, 
Skjørbug,  Feber  og  en  begyndende  Vattersot  havde  kastet 
ham,  og  han  tilbragte  nu  en  Ijttelig  Tid  paa  det  skjonne 
Gods  Knoll  nærved  det  kjære  Bridgewater  med  sine  Slægt- 
ninge og  sine  Bøger.  Han  blev  Medlem  af  det  første 
Parlament,  Cromwell  sammenkaldte,  og  deeltog  som  Be- 
fuldmægtiget i  Korstoget  mod  »de  uvidende,  uduelige  og 
forargelige  Præster«  i  Landet.  Ogsaa  paa  dette  Om- 
raade  synes  den  puritanske  Sømand  at  have  afskaffet 
Misbrug  og  Slendrian  med  ligesaa  megen  Duelighed  som 
paa  Værfter  og  Skibe.  Dog  var  dette  fredelige  Intermezzo 
kun  af  kort  Varighed,  thi  efter  et  kort  Krigstog  i  Foraaret 
1654  blev  han  igjen  kaldet  til  en  større  Virksomhed.  Det 
strengt  protestantiske  Englands  Forhold  til  de  katholske 
Stater  blev  nemlig  bestandig  mere  og  mere  spændt,  og  Crom- 
well lod  endelig  til  sine  Naboers  Forfærdelse  en  betydelig 
Expedition  udruste.  Man  havde  en  Anelse  om,  at  den  gjaldt 
Spanien.  Blake,  hvem  Kampen  mod  de  i  saa  mange  Hen- 
seender beslægtede  Hollændere  bestandig  havde  været  imod, 
jublede  nu  i  sin  inderste  Sjæl  ved  Tanken  om  engang  at 
komme  i  Kast  med  en  katholsk  Modstander.    Mod  Slutningen 

af  Aaret  1654  gik  han  ombord  paa  St.  Georg  for  at  tage 
Commandoen  over  tyve  store  Skibe.  Hans  Ordrer  lode  paa 
Middelhavet,  medens  Penn  med  en  endnu  storre  Flaade,  med 
et  Troppecorps  under  General  Venables  og  forseglede  Ordrer, 
satte  Cours  mod  Vestindien. 

Endnu  var  Krigen  ikke  erklæret,  men  det  gjaldt  om  at 
være  forberedt  paa  alle  Muligheder  og  at  bevare  den  alle- 
rede tidligere  vundne  Indflydelse  i  de  sydeuropæiske  Far- 
vande. Blake  tænkte  forst  paa  at  forekomme  et  Angreb 
af  Franskmændene  paa  Neapel,  men  medens  han  laa  og 
krydsede  langs  de  italienske  Kyster,  faldt  det  ham  ind,  at 
han  havde  en  gammel  Kegning  at  afgjore  med  Livorno,  hvor 
i  sin  Tid  de  to  pfalziske  Eventyrere,  Rupert  og  Moritz, 
havde  solgt  engelske  Priser,  og  trods  al  Modstand  maatte 
Toscana  give  Eiermændene  den  forlangte  Erstatning.  Da  det 
Selvsamme  forovrigt  var  skeet  i  Kirkestaten,  kunde  Blake 
ikke  negte  sig  den  Glæde,  at  indjage  Hans  romerske  Hel- 
lighed (Alexander  VII)  en  lille  Forskrælikelse,  og  han  lob  derfor 
med  Flaaden  til  Civitavecchia.  Den  Forfærdelse,  som  opstod 
i  Rom  ved  Efterretningen  om  de  fremmede  Krigsldbes  An- 
komst, lader  sig  lettere  forestille  end  beskrive :  Folk  og  Præ- 
ster valfartede  til  Civitavecchia  for  at  see  Fjenden,  og  baade 
Paven  og  Cardinalerne  gjorde  sig  al  mulig  Umage  for  at 
faae  de  ubudne  Gjæster  bort  —  forgjæves!  Først  efter  at 
Blake  havde  modtaget  tyve  Tusinde  Pistoler,  den  eneste 
Sum,  der  —  saavidt  vides  —  nogensinde  er  vandret  fra  den 
pavelige  Kasse  over  i  det  brittiske  Skatkammer,  drog  Admira- 
len bort,  og  efter  at  han  endnu  havde  givet  Florentinerne  en 
alvorlig  Formaning  om  at  lade  Protestanterne  i  Fred,  hvad 
enten  disse  opholdt  sig  i  selve  Byen  eller  kom  til  Republikens 
Havne,  vendte  han  sig  i  Begyndelsen  af  Foraaret  1655  mod 
de  tyrkiske  Røverstater  paa  Afrikas  Nordkyst  for  at  fordre 
nogle  fangne  Englændere  udleverede. 

Deien  af  Tunis,  der  stolede  paa  sine   fasiJfe  Slotte,  Go- 
letta   og   Porto  Ferino,    som  lukkede   Indløbet  til  Havnen, 

afviste  haanligt  Blakes  Fordringer,  ja  negtede  ham  endog 
Tilladelse  til  at  indtage  Vand.  Da  strog  Admiralen  med 
Haanden  over  sit  Skjæg  —  hvilket  han  pleiede  at  gjore, 
naar  han  blev  vred  —  og  svarede:  »Gud  har  givet  alle  Skab- 
ninger Lov  til  at  drikke  Vand;  det  er  nedrigt,  naar  det  ene 
Menneske  negter  det  andet  det!«  Han  fjernede  sig  imid- 
lertid for  at  skuffe  Tunesernes  Aarvaagenhed ;  men  den 
tredie  April,  om  Eftermiddagen,  saaes  hans  Flaade  paanv\ 
og  den  næste  Morgen  rykkede  han  mod  Fæstningsværkerne. 
Medens  Blake  ved  Bombardement  og  Landgang  sogte  at 
bringe  Batterierne  til  Taushed,  trængte  Eobaade  lige  ind  i 
Havnen  og  lode  hele  Soroverflaaden  gaae  op  i  Flammer. 
Efter  en  slig  Tugtelse  af  den  tunesiske  Magthaver  holdt 
Despoten  i  Tripolis  det  for  raadeligt  udenvidere  at  tilfreds- 
stille alle  Blake's  rimelige  Forlangender,  og  da  Admiralen 
paany  fremkom  med  sine  Fordringer  i  Tunis,  ansaae  Deien  det 
for  bedst  snarest  muligt  at  komme  til  en  mindelig  Afgjorelse. 
Algier  viste  sig  ligesaa  hoflig;  thi  Deien  satte  ikke  alene 
alle  engelske  Galeislaver  i  Frihed  mod  en  rimelig  Løsesum, 
men  han  tillod  ogsaa  en  Deel  Hollændere,  som  vare  flygtede 
fra  Slaveriet  og  havde  fundet  venlig  Modtagelse  ombord  hos 
deres  fordums  Modstandere,  at  blive  loskjobte  ved  en  Sum, 
som  Besætningen  paa  Flaaden  hoimodigt  havde  sammen- 
skudt i  den  Anledning.  Efter  at  Blake  havde  aflagt  et  Be- 
søg i  Venedig  og  talt  et  Ord  med  Maltheserridderne,  der 
ikke  saa  ganske  opfyldte  deres  Mission  i  Middelhavet,  men 
stundom  paa  en  sørøverisk  Maade  sammenblandede  Prote- 
stanter med  Mohammedanere,  var  Tiden  til  Udførelsen  af 
hans  Hovedforetagende  kommen,  og  i  Juni  ankrede  han 
op  i  Bugten  ved  Cadix. 

Admii-al  Penn,  der  var  gaaet  ud  samtidig  med  Blake, 
havde  netop  da  i  Amerika  slaaet  sit  første  Slag.  Det  befa- 
lede Angreb  paa  Hispaniola  var  rigtignok  mislykket  for  ham  — 
.om  Grunden  dertil  var  for  ringe  en  Styrke  eller  Forræderi, 
er  ikke  afgjort  —  men  han  havde  frai*evet  Spanierne  Jamaica,. 


Robert  Blake.  307 

Blake,  der  nu  skulde  begynde  de  flendtlige  Foretagender  paa 
Spaniens  Kyst,  lurede  forgjæves  paa  at  mede  en  fjendtlig 
Styrke  eller  den  fra  Peru  hjemvendende  Sølvflaade,  men  da 
man  allerede  var  kommen  ind  i  Efteraaret,  og  Admiralens 
Helbred  var  svagt,  medens  Flaaden  trængte  stærkt  til  at 
eftersees,  vendte  han  hjem  til  England.  Som  Sagerne  imid- 
lertid stode,  Imnde  Fædrelandet  dengang  mindst  undvære  sin 
tappre  Son,  og  Blake  gik  tidligt  det  næste  Foraar  atter  til- 
søes,  beredt  til  at  offre  sin  sidste  Kraft  i  Gammel-Englands 
Tjeneste.  Efter  at  have  betydet  den  upaalidelige  portugisiske 
Regjering,  at  den  for  sit  eget  Bedstes  Skyld  burde  forholde 
sig  rolig,  blokerede  Blake  Spaniens  Havne  og  gjorde  denne 
Stat  megen  Fortræd  ved  at  opsnappe  adskillige  rige  Lad- 
ninger. Det  var,  som  alle  Blokader,  hverken  nogen  let  eller 
taknemmelig  Tjeneste;  forst  i  September  Maaned  lykkedes 
det  Blake's  Viceadmiral  ved  Cadix  at  opsnappe  en  Df3el  af 
Sølvfiaaden.  Hvor  forbauset  blev  ikke  Befolkningen  i  Lon- 
don, da  en  skjen  Dag  otte  og  tyve  med  Solv  ladede  Vogne 
under  stærk  Bevogtning  førtes  gjennem  Hovedstadens  Gader 
tilTower?  Men  for  Sømændene  ved  Spaniens  Kyster  forløb 
den  stormfulde  Viriter  uendelig  langsomt  og  uden  Afvexling. 
Endelig  seilede  Admiralen  i  April  1651  ud  i  Oceanet. 
Han  anede  vel,  at  det  snart  maaite  være  forbi  med  ham; 
men  endnu  en  stor  Daad  skulde  sætte  Kronen  paa  hans 
Helteliv.  Da  han  havde  faaet  at  vide,  at  en  anden  Afde- 
ling rigt  ladede  Galioner  laa  ved  de  canariske  Øer,  beslut- 
tede han  ikke  alene  at  opsoge  disse,  men  fattede  den  Plan  at 
tilføie  den  spanske  Styrke  paa  disse  Øer  et  føleligt  Slag. 
Den  tyvende  April  1657  viste  Englands  hvide  Flag  med  det 
røde  Kors  sig  for  Santa  Cruz.  Den  spanske  Admiral  havde 
benyttet  sin  fordeelagtige  Stilling  med  Dygtighed:  Havnen, 
der  var  formet  som  en  Hestesko,  var  trindt  omkring  beskyt- 
tet af  Batterier  og  Forter,  hvis  Skyts  blev  betjent  af  dyg- 
tigt Mandskab;  Skibene,  der  havde  udlosset  deres  Ladning, 
laae  i  Slagorden  inderst  i  Bugten  og  vendte  Bredsiderne  mod 

Havet,  stillingen  var  altsaa  meget  stærk ;  men  Blake  bævede 
ikke  tilbage  for  den.  Efter  at  hans  Folk  efter  Sædvane 
havde  holdt  en  kort  Morgenandagt  og  spiist  Frokost,  gik  de 
til  det  blodige  Dagværk.  Blake  selv  foretog  Angrebet  paa 
Forterne,  medens  Stayner,  Viceadmiralen,  fik  det  Hverv  at 
ødelægge  den  fjendtlige  Flaade.  Det  var  en  forfærdelig 
Kanonade ;  men  efter  syv  Timers  Kamp  havde  Englænderne 
seiret;  Forternes  Ild  var  ophørt,  og  efter  at  to  spanske 
Skibe  vare  borede  i  Sænk,  gik  Resten  op  i  Flammer.  Selv 
uden  at  lande  havde  Englænderne  løst  deres  Opgave,  og  en 
gunstig  Vind  hjalp  Flaaden  ud  af  dens  farlige  Stilling  uden 
noget  Tab,  der  er  Omtale  værd. 

Ingen  af  Blake's  Bedrifter  har  opvakt  Sam-  og  Efter- 
tidens Beundring  i  saa  hoi  en  Grad  som  denne.  Selv  de 
stuartske  Historieskrivere  istemme  hans  Roes  med  Ordene: 
»Den  ædle  Blake's  dristige  Foretagende  staaer  ikke  tilbage 
for  noget  andet  af  den  Art«,  og  Lord  Clarendon  undrer  sig 
høilig  over,  at  en  fornuftig  Mand  har  kunnet  indlade  sig 
paa  et  Foretagende,  der  grændsede  meget  nær  til  Dumdristig- 
hed: »Han  er  den  Første,  der  har  faaet  en  Flaade  til  at 
ringeagte  Landbatterier.«  Men  hvilken  Begeistring  blev  der 
ikke  i  England  over  det  stolte  Spaniens  Ydmygelse!  Blake 
blev  hævet  til  Skyerne;  allerede  havde  han  modtaget  en 
egenhændig  Skrivelse  fra  Cromwell,  i  hvilken  denne  bevidnede 
ham  sin  Tak  for  hans  Bedrifter  og  priste  Gud  for  den 
Naade,  han  havde  viist  Helten  ved  at  vælge  ham  til  sit 
Redskab;  aUerede  holdt  han  i  sin  Haand  den  Juveel, 
Cromwell  havde  sendt  ham  istedetfor  en  Orden;  hele  Eng- 
land beredte  sig  til  at  modtage  ham  —  da  døde  Helten  paa 
Hjemreisen,  netop  som  Cornwalls  grønne  Klipper  og  Plymouths 
Masteskov  viste  sig  i  Kimingen.  Ligesom  senere  den  store 
Nelson  naaede  Blake  kun  som  Liig  sit  Fædrelands  Kyster, 
men  Festlighederne  til  hans  Modtagelse  forandredes  til  en 
storartet  Ligbegængelse,  der  værdigt  sluttede  i  Westminster 
Abbedi.    Her  hvilede  hans  Been  ved  Siden  af  Henrik  VII's, 

Og  ikke  langt  fra  Dronning  Elisabeths,  indtil  den  i  Aaret  1660 
gjenindsatte  Stuart  —  den  samme  Konge,  under  hvem  en  hol- 
landsk riaade  haanligt  lob  ind  i  Themsen,  og  London  for- 
færdedes ved  Lyden  af  fjendtlige  Kanoner  —  fnysende  af 
Hævnfølelse  lod  dem  optage  og  kaste  sammen  udenfor  Kir- 
ken med  Levningerne  af  Cromwells  Moder  og  John  Pym. 
Men  Tyrannen,  der  forstyrrede  Gravens  Fred,  kunde  dog 
ikke  forstyrre  det,  som  aldrig  forgaaer:  »Dommen  over  død 
Mand.« 

Utvivlsomt  er  Kobert  Blake  en  af  Puritanismens  ædleste 
Repræsentanter.  Den  alvorlige,  fromttroende  Retning  hos 
hele  hans  Parti  gjennemtrængte  hans  Liv  i  alle  Henseen- 
der: man  seer  det  i  hans  Ord,  hans  Breve  og  Handlinger, 
og  hans  Religieusitet  gjennemtrængte  selv  Livet  ombord. 
Dagen  begyndtes  med  Bon;  der  var  Bods-  og  Fastedage  og 
skjøndt  ingen  af  hans  Folk  nogensinde  bandede  eller  drak 
Brændeviin,  have  de  dog  hjulpet  deres  elskede  Chef  — 
Landhelten  —  med  at  udfore  Bedrifter,  som  seent  ville  glem- 
mes. Han  ophjalp  de  engelske  Matrosers  Stilling  og  sør- 
gede som  en  Fader  for  sine  Undergivne ;  derfor  elskede  disse 
ham  af  deres  hele  Sjæl.  Hans  varme  Hjerte  yttrede  sig 
ogsaa  i  hans  Kjærlighed  til  Hjemmet,  ved  hvilket  han  hang 
med  en  rørende  Bestandighed  lige  til  det  Sidste.  Paa 
Bordet  i  hans  Kahyt  fandtes  saavidt  muligt  kun  Brod,  Ost 
og  01  fra  Somersetshire ,  og  saa  ofte  det  Imnde  skee,  ind- 
bød han  til  sig  en  eller  anden  Ven  fra  Bridgewater  for  at 
høre  denne  fortælle  om  Hjemmet.  Ombord,  eller  naar  han  var 
hjemme,  folte  Blake  sig  i  hoi  Grad  oplivet  ved  fortrolige,  som 
oftest  alvorlige  Samtaler,  og  hans  gamle  Tjener  satte  sig 
ved  saadanne  Leiligheder  altid,  naar  han  havde  bragt  sin 
Herre  et  Glas  Canarisect  og  en  stoppet  Pibe,  ved  Bordet, 
indtil  man  gik  i  Seng.  Dog  havde  Helten  veemodige  Øieblikke. 
Var  det,  fordi  han  stod  ene  i  Verden  uden  Hystru  og  Børn, 
som  Følge  af,  at  han  saa  tidligt  havde  maattet  træde  sine 
Sødskende  i  Faders  Sted  ?    Eller  var  det,  fordi  han  sørgede 

over  at  niaatte  tilbringe  sine  Dages  Aften  i  uophørlige  Kampe 
uden  dog  at  see  Fædrelandets  Skjæbne  afgjort?  Hvem  veed 
det;  men  den  redelige  Republikaner  blev  dog  befriet  for 
den  største  Sorg,  der  kunde  have  truffet  ham;  thi  Stuar- 
terne  kom  ikke  tilbage  førend  flere  Aar  efter  hans  Død,  og 
han  fik  heller  ikke  Cromwells  Liv  at  see  afsluttet.  Skjøndt 
Blake  ikke  i  alle  Henseender  var  enig  med  Protectoren,  tør 
man  dog  næppe  mellem  de  to  store  Mænd  forudsætte  et 
langvarigere  spændt  Forhold,  der  kun  blev  forhindret  fra  at 
bryde  løs  ved  Begges  rolige  Overlæg.  Om  at  tugte  Katho- 
likerne  vare  Begge  ligesaa  enige  som  i  Spørgsmaalet  om 
Krigen  mod  Holland.  Vi  have  tidligere  omtalt,  at  Blake 
kun  med  Ulyst  førte  denne  Krig;  Crom well  var  ikke  ivrigere, 
hvad  hans  personlige  Sympathier  angik,  men  hans  Stilling 
som  første  Mand  i  det  frie  England  maatte  nodvendigviis 
medføre  Navigationsacten,  dersom  England  ikke  skulde  seiles 
agterud  af  Holland,  og  Holland  kunde  paa  sin  Side  ikke  be- 
svare Acten  paa  anden  Maade  end  med  skarpe  Kanonskud. 
Forøvrigt  kan  det  tjene  som  et  Exempel  paa  det  gode  For- 
hold mellem  de  to  Mænd,  at  Blake  i  Aaret  1654  var  Gjæst 
ved  Cromwells  private  Taifel,  og  at  Protectoren  ærede  den 
heltemodige  Sømand  paa  enhver  Maade,  som  de  republi- 
kanske Former  tillode.  Ogsaa  deres  Skrivelser  til  hinanden 
synes  at  have  været  oprigtigt  meente.  Har  Blake  derfor  i 
Hjertet  været  Cromwell  mindre  venlig  sindet,  medens  han 
dog  uden  Betænkning  ydede  ham  sin  betydningsfulde  Hjælp, 
hvor  det  gjaldt  Fædi'elandets  Ære  og  Fordeel,  saa  har  denne 
Selvovervindelse  været  saa  meget  smukkere,  som  ingen  Eng- 
lænder paa  den  Tid  udrettede  større  Ting  for  Republiken  og 
Cromwell  end  Robert  Blake. 

Johan   Petersen. 

Birger  Jarl. 

uverige  var  gjennem  den  tidligere  Middelalder  stadig  hjem- 
søgt af  indre  Uroligheder.  Der  herskede  altid  Strid  og  Skin- 
syge mellem  de  to  Folkestammer  Svear  og  Geter;  som 
oftest  havde  disse,  naar  Thronen  var  ledig,  hver  sin  Præten- 
dent at  opstille,  og  den  Stamme,  hvis  Yndling  ikke  vandt 
Seir  ved  Valget,  forsømte  aldrig  at  hindre  den  Valgte  saa 
meget  som  muligt  i  hans  Udøvelse  af  Kongemagten,  ja  forsøgte 
vel  endog,  hvis  det  lod  sig  gjøre,  at  overvinde  hans  Parti  og 
med  det  Samme  styrte  ham  selv  i  Støvet.  Fra  Midten  af  det 
tolvte  Aarhundrede  seer  man  saaledes  tvende  Slægter,  Sver- 
kers  Æt  og  Eriks  Æt,  i  en  uophørlig  Kamp  om  Thronen, 
og  denne  Tilstand  varer  ved  i  et  heelt  Aarhundi^ede.  Det 
er  ganske  naturligt,  at  Kongens  Magt  under  slige  Forhold 
kun  var  saare  ringe,  og  at  der  kun  levnedes  ham  liden  Tid 
og  Evne  til  at  opretholde  Ro  og  Orden  i  Landet.  Derimod 
opstod  den  ene  mægtige  Adelsslægt  efter  den  anden,  og 
indbyrdes  Feider  mellem  disse  hørte  til  Dagens  Orden, 
hvorfor  Landets  indre  Tilstand  var  alt  Andet  end  gunstig 
for  fredelig  Idræt;  Borger  og  Bonde  bleve  udpinte  af  Kon- 

gerne,  og  deres  Indtægtskilder  standsede  ved  den  idelige  Ufred. 
En  af  de  mægtigste,  for  ikke  at  sige  den  allermægtig- 
ste og  tillige  den  voldsomste  og  meest  krigerske  af  disse 
Slægter,  var  Folkungerne,  der  i  lang  Tid  havde  tilrevet  sig 
factisk  Eneret  til  det  mæg^tige  og  indflydelsesrige  Jarleem- 
bede. Den  gamle  fyrstelige  Jarle værdighed  var  den  for- 
nemste Tjeneste  ved  Hoffet  og  med  'det  Samme  i  Statssty- 
reisen. Den,  der  beklædte  denne  Post,  forte  Titel  af  »Sven- 
skernes Jarl,  Svears  og  Goters  Jarl,  Hertug  af  Sverige  af 
Guds  Naade«,  og  hele  den  kongelige  Magt  gik  efterhaanden 
over  til  denne  Undersaat,  medens  kun  en  Skygge  af  Magt 
og  Kongenavnet  levnedes  Eigets  Overhoved.  Den  sidste  af 
disse  Jarler  var  Birger  Månsson  til  Bjelbo  af  Folkungernes 
vældige  Æt. 

Folkungernes  Udspring  taber  sig  i  Oldtidens  Mørke. 
Den,  der  nævnes  som  denne  Slægts  Stamfader,  er  Folke 
Filbyter,  hvis  Sønnesøn  Folke  den  Tykke,  der  var  gift  med 
den  danske  Konge  Knud  den  Helliges  Datter  Ingrid,  var 
Jarl  hos  Kong  Inge  den  Ældre  og  Sveriges  mægtigste 
Mand  paa  sin  Tid.  Hans  Slægt  beklædte  nu  ogsaa  de  fleste 
Lagmands-  og  Bispeembeder,  og  dens  Magt  og  Indflydelse 
var  i  stadig  Tiltagen.  Dens  Eigdom  forøgedes  stærkt  der- 
ved, at  dens  Medlemmer  vare  de  Første,  der  fik  Øinene  op 
for  at  drage  Nytte  af  de  svenske  Metalgruber  og  bringe  de  i 
Jorden  skjulte  Rigdomme  frem  for  Dagens  Lys.  Folke  den 
Tykkes  Sønnesøn,  Birger  Brosa  Jarl,  var  gift  med  den  norske 
Konge  Harald  Gilles  Datter  Brigitta,  og  han  modtog  paa  sin 
Gaard  baade  norske  og  danske  Prindser,  der  søgte  Hjælp  og 
Beskyttelse  hos  ham.  Knut  Johansson  den  Lange,  der  hørte 
til  samme  Slægt,  stødte  endogsaa  den  sidste  Konge  af  Eriks 
Æt,  Erik  Eriksen  den  Læspende  eller  den  Halte,  fra  Thronen 
Aar  1229  og  var  i  Besiddelse  af  Kongeværdigheden,  indtil 
Erik  ved  dansk  Hjælp  igjen  kom  til  Magten  efter  Slaget 
ved  Sparsatra  1234. 

Birger  Brosas  Broder,  Mans  Måneskøld,  boede  med  sin 

Hustru,  Ingrid  Ylfva,  paa  sin  Gaard  Bjelbo  i  Østergøtland. 
Denne  Ingrid  var  en  særdeles  begavet  Qvinde,  der  anvendte 
en  for  den  Tid  usædvanlig  Omhu  paa  sine  Børns  Opdi'agelse, 
og  Sagnet  tillægger  hende  en  bestemt  Forudfølelse  af  sine 
Ætlingers  Berømmelse  og  Magt.  De  skuflede  heller  ikke 
hendes  Forventninger,  og  hendes  ældste  Søn,  Birger,  blev  den 
dygtigste  og  ædleste  Mand  af  hele  Slægten.  Under  Krigen 
mellem  Erik  den  Læspende  cg  Knut  den  Lange  var  han 
ikke  at  formaae  til  Frafald  fra  sin  Konge,  hvem  han  havde 
svoret  Troskab,  og  til  Løn  fik  han  Kongens  Søster  Ingeborg 
til  Hustru.  Dog  opnaaede  han  ikke  strax  Jarleværdigheden ; 
thi  ved  Forliget  med  Knut  den  Langes  Parti  havde  Kongen 
forpligtet  sig  til  at  lade  Knuts  Jarl,  Folkungen  IJlf  Fasi, 
beboide  sit  Embede,  og  denne  var  en  saa  streng  og  egen- 
raadig  Mand,  at  Alle  maatte  bøie  sig  for  ham. 

Da  Erik  den  Læspende  ingen  Børn  havde,  var  Ulf  Fasi 
overbeviist  om,  at  hans  Slægt  vilde  komme  i  Besiddelse  af 
Kongeværdigheden.  Men  til  al  Uheld  for  denne  ærgjerrige 
Mand,  døde  han  før  Kongen  (Aar  1248),  og  endskjøndt  hans 
Søn,  Carl,  med  Tilnavnet  den  Unge,  var  en  smuk  og  tapper 
Riddersmand  og  af  Mange  anseet  for  en  Pryd  for  sin  Slægt, 
blev  ban  forbigaaet  til  Jarleværdigheden,  formodentlig  fordi 
den  syge  og  svage,  men  ret  fornuftige  Konge  ikke  havde 
kunnet  lide  Ulf  og  troede,  at  Sønnen  vilde  blive  ligesaa 
egenraadig  som  sin  Fader.  Birger  Månsson  blev  i  hans 
Sted  udnævnt  til  Jarl.  Denne  Tilsidesættelse  foraarsagede 
vel  ikke  ligefrem  Uroligheder,  men  der  opstod  dog  Nag  og 
Mistro  mellem  Jarlen  og  Junker  Carl. 

Saasnart  Birger  var  bleven  Rigets  ypperste  Mand,  gTeb 
han  strax  Statens  Roer  med  kraftig  Haand,  og  fra  det  Øie- 
blik  var  han  I^ctisk  Sveriges  Hersker.  Forst  tog  han  fat 
paa  at  ordne  Kirkevæsenet,  der  var  kommen  i  høi  Grad  i 
Forfald.  Paven  førte  ofte  Klagemaal  over  det  svenske  Folk's 
»utæmmelige  Haardhed«,  og  disse  Klager  gik  ikke  mindre 
ud  over  de  Verdslige  end  over  Kirkens  Tjenere.      Geistlig- 

lieden  beskyldtes  altfor  ofte  med  Kette  for  Drab,  Voldsom- 
heder, uordentligt  og  lastefuldt  Levnet.  Præsterne  optraadte 
ikke  sjeldent  som  Sagførere  for  de  borgerlige  Domstole,  og 
istedetfor  at  vog-te  og  frede  Kirkens  Eiendom  reve  de  saa 
Meget  som  muligt  til  sig  deraf  og  lode  deres  Gods  med  Em- 
bede og  alt  Tilbehcrgaae  i  A  rv  til  deres  Bern.  Det  uforholds- 
mæssig store  Tal  af  Præstekald  voldte,  at  man  ikke  kunde 
være  nøieregnende  nok  med  Valget  af  disse  Kirkens  Tjenere. 
Præsterne  i  Sverige  meente  at  have  en  gammel  pavelig 
Tilladelse  til  at  indgaae  Ægteskab,  hvilken  Paven  erklærede 
ikke  at  kjende  Noget  til.  De  Geistlige,  hvis  Giftermaal  man 
ikke  vilde  see  igjennem  Fingre  med,  indgik  Forbindelser 
med  Friller,  og  da  Bisperne  ivrede  derimod,  indgik  de  For- 
eninger med  den  gj  ensidige  Forpligtelse  ikke  at  adlyde  og 
at  betale  Bøder,  hvis  de  gave  efter  for  deres  Foresattes  Til- 
hold. Endelig  klagede  Præsterne  over  Overgreb  af  Bisperne 
ved  Visitatserne,  og  der  herskede  stadig  et  fjendtligt  For- 
hold mellem  dem  og  Elosterbrødrene,  som  paa  den  Tid  i 
Sverige  forøgedes  med  de  to  Tiggermunkeordener,  Graa- 
brødrene  og  Sortebrødrene.  I  Anledning  af  disse  uheldige 
Forhold  sammenkaldte  en  hidsendt  pavelig  Legat,  Cardinal 
Vilhelm,  Biskop  i  Sabina,  et  Kirkemode  i  Skenninge  (1248), 
der  bivaanedes  af  Jarlen  og  flere  verdslige  Herrer.  Præste- 
ægteskaberne bleve  forbudte  under  Straf  af  Banlysning,  og 
Studiet  af  den  kanoniske  Ret  blev  anbefalet,  ifølge  hvilken 
Bisperne  uden  al  verdslig  Indblanding  skulde  vælges  af  Dom- 
capitlerne,  af  hvilke  der  skulde  findes  eet  ved  hvert  Bispe- 
sæde. Det  varede  imidlertid  meget  længe,  før  disse  Bestem- 
melser bleve  almindelig  gjennemførte,  og  som  en  mærkelig 
Følge  af  Forbudet  mod  Præsternes  Ægteskaber  kan  anføres, 
at  Paven  fandt  det  nødvendigt  ved  en  Bulle  at  mildne 
Straffen  for  deres  Frillelevnet.  Saavel  ved  denne  Leilighed 
som  senere  spillede  Birger  Jarl  Kongens  Rolle,  og  Cardi- 
nalen  sagde  udtrykkelig,  at  »gjennem  ham  styredes  hele 
Landet«. 

Paa  deniie  Tid  var  der  opstaaet  Fjendskab  mellem 
Kong  Erik  af  Sverige  og  Kong  Hakon  af  Norge,  fordi 
Wårmlænderne  ofte  havde  hjulpet  Kibbungerne,  et  oprorsk 
norsk  Parti,  hvorfor  Hakon  havde  hævnet  sig  ved  et  Indfald 
i  deres  Land.  Den  norske  Konge  sendte  nu  Bud  til  Birger 
og  forlangte  hans  Datter  Kichissa  til  Hustru  for  sin  ældste 
Son,  Hakon,  og  desuden  bad  han  om  en  Sommenkomst  med 
Kong  Erik  for  at  faae  alle  Stridigheder  bilagte.  Det  forste  For- 
langende optog  Jarlen  meget  gunstigt  og  lovede  at  tale  med 
Kongen  om  det  andet.  Den  folgende  Sommer  (1249)  reiste 
Kong  Erik  og  Birger  Jarl  til  Modestedet,  Gamle  Lodose 
ved  Gretaelven,  og  de  fik  snart  Efterretning  om,  at  Hakon 
nærmede  sig  med  en  stor  Krigsflaade.  Da  en  saadan  Ud- 
rustning snarere  syntes  at  tyde  paa  voldsom  Færd  end  paa 
en  fredelig  Sammenkomst,  drog  Erik  strax  tilbage  ind  i  Lan- 
det, og  Birger  Jarl  trak  sig  tilbage  til  Westergetland,  da 
Hakon  kom  nærmere.  Jarlen  sendte  dog  et  Bud  til  den 
norske  Konge  og  gav  den  Befaling,  at  Sendemanden  blot 
skulde  sige  de  faa  Ord:  »Kong  Erik  er  dragen  hjem.«  Da 
Budet  havde  fort  denne  lakoniske  Tiltale  og  var  vendt  om 
med  en  dyb  Hilsen,  blev  Hakon  meget  misfornoiet  og  sendte 
sin  Slægtning,  Gunnar,  til  Jarlen  med  Ordre  til  at  tale 
ligesaa  kort.  Gunnar  opsøgte  Birger  i  Westergetland  og 
anmodede  om  et  nyt  Mede,  men  Jarlen  undskyldte  sig  med, 
at  Kongen  alt  var  i  Østergetland,  og  man  kunde  dog  ikke 
forlange,  at  han  skulde  vende  om  igjen  saa  lang  en  Vei. 
Gunnar  handlede  nu  tvertimod  sin  Konges  Bud  og  begyndte 
at  overtale  Jarlen  med  den  Bemærlming,  at  »i  Sverige  var 
Birger  baade  Konge  og  Jarl«.  Birger  lod  sig  rere  og  reiste 
til  Lødøse  til  Hakon.  Først  aftalte  man  det  Fornødne  med 
Hensyn  til  Giftermaalet,  derpaa  sluttedes  der  Fred  mel- 
lem begge  Riger,  og  der  vedblev  fra  den  Tid  altid  at  være 
god  Forstaaelse  mellem  Hakon  og  Jarlen. 

I  Åbo  i  Finland  var  paa  den  Tid  en  Englænder,  ved 
Navn  Thomas,  Biskop.      Det  var  en   meget   nidkjær,    men 

undertiden  heftig  og  uforstandig  Mand.  Ved  et  paveligt 
Brev  havde  han  faaet  Lov  at  lægge  alle  de  Eiendommé, 
omvendte  Hedninger  gave  ham,  ind  under  Bispesædet,  og 
denne  Ket  benyttede  han  ofte  med  Voldsomhed  og  Egen- 
raadighed.  Desuden  udvirkede  han  en  Befaling  fra  Paven, 
ifølge  hvilken  de  Christne  ikke  maatte  have  noget  Samqvem 
med  Hedningerne  i  Finland  eller  sælge  Livsfornodenheder 
til  dem.  Herover  bleve  Hedningerne  yderligere  opbragte  og 
Tawaster,  Kareler  og  Esther  gjorde  et  Indfald  i  Nyland  og  den 
søndre  Deel  af  Finland,  og  Mord,  Eov  og  Brand  fulgte  i 
deres  Spor.  Smaae,  døbte  Born  bleve  uden  Barmhjertighed 
dræbte;  af  ældre  Folk  udskar  man,  medens  de  endnu  levede, 
Indvoldene  for  at  offre  dem  til  Afguderne.  Paa  Præsterne 
stak  man  Øinene  ud,  huggede  Hænderne  og  Fødderne  af 
og  indviklede  dem  derpaa  i  Halm  og  stak  Ild  deri.  Skræk 
og  Jammer  udbredte  sig  trindt  omkring,  og  Thomas  flyg- 
tede til  Wisby  paa  Gottland,    hvor  han  kort  efter  døde. 

Da  Paven  fik  dette  at  vide,  skrev  han  til  Kong  Erik 
og  formanede  ham  til  at  foretage  et  Korstog  for  at  værne 
om  de  Christne  og  omvende  de  grumme  Hedninger;  han 
lovede  Alle,  der  toge  Korset  ved  denne  Leilighed,  de  samme 
Goder,  der  faldt  i  deres  Lod,  der  droge  til  det  hellige  Land. 
Kongen  og  Jarlen  vare  ikke  utilbøielige  til  at  gjøre  et  saa- 
dant  Tog,  deels  for  at  beskytte  deres  christne  Undersaatter 
og  deels,  fordi  de  frygtede,  at  Hedningerne  skulde  plyndre  de 
svenske  Kyster.  Pavens  Brev  blev  altsaa  kundgjort  over 
hele  Riget,  og  Kongen  og  Jarlen  opbød  hele  Folket  til  Kors- 
tog. Den  gamle  krigerske  Aand  luede  atter  op  hos  Sven- 
skerne, og  Folket  blev  grebet  af  en  stærk  Lyst  til  at  tage 
Deel  i  Toget;  mangt  et  gammelt  Sværd,  der  i  lang  Tid 
havde  hængt  paa  Yæggeii,  blev  taget  ned  og  pudset, 
Hjelme  og  Pantsere  støvedes  af.  Snekker  og  Skuder  bleve 
skudte  i  Søen,  og  mangen  tilsnøret  Pengepung  blev  aabnet. 
Krigernes  Afsked  fra  Slægt  og  Venner  var  saare  veemodig, 

der  flød  mange  Taarer,  og  Mange  vred  deres  Hænder;  men 
det  var  en   stor  Trost,   at  Alt  skete  for  Guds  Æres  Skyld. 

Der  blev  saaledes  samlet  en  stor  Flaade,  som  under 
Jarlens  Anførsel  seilede  opad  den  bottniske  Bugt  og  landede 
nærved  det  nuværende  Wasa.  Ved  Landgangen  lod  Birger  op- 
reise  et  Kors  af  Træ  som  Tegn  paa,  at  lian  kun  var  kom- 
men for  at  cliristne  Landet,  og  Stedet  blev  kaldet  Krytsberg 
eller  Korsholm.  Hedningerne  vare  underrettede  om  hajis 
Komme  og  modtoge  ham  i  Hobetal,  men  de  bleve  overalt 
slagne,  da  Birger  drev  paa  Værket  med  Klogskab  og  Kraft. 
Da  han  nu  ogsaa  forkyndte,--at  Alle,  der  antoge  Christendom- 
men, skulde  beholde  Liv  og  Eiendom,  blev  den  christne  Tro 
idetmindste  tilsyneladende  i  Le  bet  af  to  Aar  indfort  i  Ta- 
wastland  og  Østerbotten.  For  at  sikkre  sig  Laudets  Lydig- 
hed befæstede  han  Korsholm,  byggede  Borgen  Tawastehuus 
og  anlagde  en  svensk  Nybygd  i  Østerbotten.  Ligeledes 
hyggede  han  den  første  Kirke  i  dette  Land.  I  denne  Krig 
gjorde  Svenskerne  ogsaa  et  Lidfald  i  Kusland,  men  efter  de 
russiske  Krøniker  blev  Birger  slaaet  tilbage  af  Storfyrst 
Alexander  Newsky,  der  endog  selv  skal  have  saaret  ham  i 
Kampen. 

I  Vaaren  1250  fik  Jarlen  Budskab  om,  at  Kong  Erik 
Eriksson  var  død  Kyndelmissedag  (anden  Februar) ;  men  han 
var  sikker  paa,  at  man  ikke  turde  skride  til  at  vælge  en 
ny  Konge  før  hans  Hjemkomst.  Det  viste  sig  imidlertid,  at 
han  tog  feil  deri.  Der  var  Mange,  der  gjorde  sig  Haab  om 
Ki'onen;  men  Folkungernes  Æt  var  i  Besiddelse  af  en  saa- 
dan  Indflydelse  og  Vælde,  at  ingen  anden  Slægt  med  Sik- 
kerhed kunde  gjore  Eegning  paa  at  komme  i  Betragtning. 
Derimod  kunde  det  maaskee  være  vanskeligt  nok  for  denne 
Familie  at  blive  enig  om,  hvo  af  dens  mange  mægtige 
Medlemmer  der  burde  foretrækkes.  Nogle  virkede  for  Bir- 
ger Jarl,  Andre  for  Birger  Brosas  Sønnesøn,  Mans  Brok, 
atter  Andre  for  Junker  Carl,  og  man  havde  Grrund  til  at 
vente,  at  store  Uroligheder  skulde  bryde  ud. 


318  Birger  Jai-l  og  hans  Sønner. 

Ved  Enkøpiiig  laa  dengang  paa  en  0  i  Hagafl orden  en 
Gaard  ved  Navn  Grøneborg,  hvor  den  mægtige  Adelsmand 
Ivar  Blå  boede.  For  at  forebygge  alle  Uroligheder  og  An- 
slag fra  Folkungernes  Side  sammenkaldte  denne  Stormand  et 
Mode  ved  Morastenen  for  at  faae  en  Konge  valgt.  Han 
kunde  vel  selv  være  bleven  valgt,  men  Birger  Jarl  var  en 
indflydelsesrig  Mand,  og  da  han  havde  Hæren  paa  sin  Side, 
kunde  han  let  komme  hjem  og  tiliutetgjøre  Folkets  Beslut- 
ning. Birger  vilde  han  ikke  have  til  Konge,  da  han  agtede 
baade  sig  selv  og  mange  andre  af  Eigets  Herrer  ligesaa  høit 
som  ham.  Derfor  udraabte  Lagmanden  i  Tiunda,  Niels 
Sixtensson  Sparre,  Jarlens  Svoger,  om  hvem  man  sagde: 
»Hr.  Mels  til  Tofte,  om  hvem  Godt  spurgtes  ofte«,  Birger 
Jarls  Søn,  Valdemar,  til  Konge,  og  man  udfærdigede  et 
Budskab  til  Jarlen  om  Valget.  Birger  drog  strax  hjem  med 
den  største  Deel  af  Hæren,  høilig  forbittret  over,  at  han  ikke 
selv  var  bleven  valgt.  Han  sammenkaldte  dem,  der  havde 
freiiunet  Valget,  og  spurgte,  hvem  der  havde  dristet  sig  til 
at  holde  Kongevalg  i  hans  Fraværelse,  og  hvorfor  de  havde 
taget  et  Barn  til  Konge.  Da  reiste  Ivar  Blå  sig  op  og 
svarede,  at  han  havde  foranstaltet  Valget,  og  han  foiede  til : 
»Vi  anseeDig  visselig  for  meest  værdig  til  Kronen;  men  Du 
er  en  gammel  Mand  og  kan  ikke  leve  saa  længe  som  Din 
Søn.«  Saasom  Birger  endnu  ikke  var  tilfreds  dermed,  sagde 
Ivar:  »Hvis  dette  imidlertid  mishager  Dig,  saa  tag  Din  Søn 
og  gjør  ved  ham,  hvad  Du  finder  for  godt.  Vi  skal  nok 
vide  at  faae  en  anden  Konge.«  Jarlen  taug  en  Stund  stiUe, 
men  saa  spurgte  han:  »Hvem  ville  I  saa  tage  til  Konge?« 
Ivar  svarede  uforsagt:  »Under  den  blaae  Kappe,  jeg  bærer, 
kunde  man  vel  ogsaa  finde  en  Konge.«  Dette  Svar  bragte 
Jarlen  til  Eftertanke,  og  da  han  frygtede  paa  den  Maade 
at  forspilde  Kronen  baade  for  sig  selv  og  sin  Søn,  erldærede 
han  sig  tilfreds  med,  hvad  der  var  skeet,  og  for  at  sikki'e 
sin  Søn  hans  nye  Værdighed,  lod  han  ham  med  stor  Pragt 
krone  i  Liukøping  Domkirke  (1251),   da  Upsala  Kirke  kort 

iforveien  var  brændt.  Ikke  længe  efter  lod  han  Junker  Carl 
Ulfsson  med  stor  Pragt  og  rig  Medgift  føre  sin  Datter  Ei- 
chissa  til  den  norske  Grændse,  hvor  hun  blev  modtaget  af 
begge  Kongerne  Hakon,  Fader  og  Son,  og  hendes  Bryllup 
med  den  Sidste  blev  feiret  med  stor  Heitidelighed. 

Omtrent  samtidigt  dermed  do  de  Birger  Jarls  Moder, 
Ingrid  Ylfva  (1252).  Det  var  en  almindelig  Tro,,  at  hendes 
Ætlinger  skulde  beholde  deres  store  Magt  og  Indflydelse, 
saalænge  hendes  Hoved  vendte  iveiret;  derfor  lod  Birger 
hendes  Legeme  indmure  i  en  Pille  i  Bjelbo  Kirke,  saaledes 
at  hun  altid  maatte  komme  til  at  staae  opreist,  for  at  hen- 
des Hoved  aldi'ig  skulde  falde  ned. 

Som  tidligere  antydet  kunde  Birger  Jarl  vente  at  finde 
de  fleste  Medbeilere  til  Magten  i  sin  egen  Slægt,  og  dette 
viste  sig  ogsaa  tilfulde,  idet  de  andie  Folkunger  af  Nid  over 
hans  og  hans  Sons  Ophoielse  besluttede  at  bekrige  ham, 
endskjøndt  de  ingenlunde  vare  paa  det  Kene  med,  hvem  de 
vilde  sætte  paa  Thronen,  hvis  Seiren  blev  deres.  Hovederne 
for  Oprorspartiet  droge  forst  til  Norge  for  at  soge  Hjælp  hos 
Kong  Hakon;  men  denne  vilde  ikke  svige  sine  nære  Slægt- 
ninge. De  vare  heldigere  i  Tydskland  og  Danmark,  og  da 
de  kom  tilbage  og  landede  i  det  ovre  Sverige,  sluttede 
Mange  sig  til  dem.  Birger  Jarl  samlede  ligeledes  en  stor  Krigs- 
magt og  mødte  Oprørerne  ved  Herrevads  Bro  i  Vestman- 
land,  saa  at  Såfva-Aaen  adskilte  Hærene.  Jarlen  var  ikke 
fuldkommen  sikker  paa  Seiren,  hvis  det  kom  til  en  Kamp, 
da  Oprørshæren  var  stærk  og  Anførerne  dygtige  og  tappre 
Mænd,  og  derfor  sendte  han  sin  Kantsier,  Biskop  Kol  af 
Strengnås,  over  til  dem  for  at  forlange  en  Sammenkomst,  da 
man  saa  muligviis  kunde  komme  tilrette  uden  at  udgyde 
Blod.  Folkungernes  Høvidsmænd  vare  godtroende  nok  til  at 
fæste  Lid  til  Bispens  Løfter  om  Sikkerhed,  og  de  fulgte  vaa- 
benløse  med  ham  over  Broen.  Saasnart  de  havde  sat  Foden 
paa  den  modsatte  Bred,  lod  Birger  Jarl  dem  imidlertid  gribe 
og  halshugge    uden  at  bryde  sig  om  Bispens  Løfter  (1252). 

Blandt  de  Dræbte  vare  Knut  Jo'hansson  den  Langes  Søn,  Phi- 
lip, og  Mans  Broks  Søn,  Knut.  Birger  angreb  strax  den  høv- 
dingløse  Hær  og  vandt  en  let  Seir.  Han  skaanede  Sven- 
skerne og  Danskerne,  men  Tydskerne  ble  ve  uden  Barmhjer- 
tighed nedhuggede.  Nu  syntes  han  at  have  sikkret  sine 
Ætlingers  Adkomst  til  Thronen;  men  for  at  udsone  sit  Eds- 
brud  maatte  han  underkaste  sig  den  Bod,  som  Ærkebispen 
Lars  Lilje  paalagde  ham. 

Biskop  Kol  følte  stor  Anger  og  Sorg  over,  at  han  var 
bleven  Kedskabet  for  et  saa  nedrigt  Forræderi  og  var  ikke 
at  bevæge  til  at  læse  Messe  eller  forvalte  Sacramenterne 
fra  den  Stund  af.  Han  byggede  Kollbacks  Kirke  ved  Herre- 
vads Bro  for  at  udsone  sin  Synd;  men  han  kunde  dog  ikke 
finde  Ro  og  Fred  mere.  Tilsidst  nedlagde  han  sin  Bispestav, 
forlod  sit  Fædreland  og  begav  sig  paa  Reisen  til  den  hellige 
Grav;  men  Døden  overraskede  ham,  førend  han  naaede  sit 
Maal. 

Junker  Carl,  Ulf  Fasis  Søn,  havde  vel  i  sit  Hjerte 
holdt  med  de  andre  Folkunger,  men  da  Slaget  ved  Herre- 
vads Bro  stod,  var  han  i  Norge  som  Richissas  Brudefører, 
saa  at  han  undgik  sine  Slægtninges  Skjæbne.  Fælles  Ven- 
ner mæglede  Forlig  mellem  ham  og  Jarlen,  og  denne  viste 
ham  tilsyneladende  stor  Hæder  og  Tillid,  men  det  gamle 
Nag  kunde  ikke  glemmes,  og  der  siges  endog,  at  de  hem- 
meligt stræbte  hinanden  efter  Livet.  Denne  Tilstand  blev 
tilsidst  Carl  utaalelig,  og  han  besluttede  at  forlade  sit  Fæ- 
dreland for  i  Udlandet  at  vente  paa  den  Tid,  da  han  kunde 
komme  til  sin  Ret.  Sin  Gaard,  Sko,  skjænkede  han  til  Sko- 
kloster, for  at  Munkene  skulde  læse  Messe  for  hans  Sjæls 
Salighed,  sine  øvrige  Eiendomme  solgte  han  for  at  udruste 
sig  og  sine  Svende.  Han  drog  over  Havet  til  Preussen, 
hvor  Sværdridderne  havde  faaet  en  Landstrækning  overdraget 
imod  at  omvende  de  hedenske  Esther  og  Lithauer  til  Chri- 
stendommen og  indføre  Civilisation  og  fredelige  Sæder  blandt 
dem.     Der   var  netop   dengang  Krig  mellem  Ridderne   og 

Lithaueme,  og  kort  efter  Carls  Ankomst  kom  det  til  en 
haard  Kamp,  i  hvilken  Hedningerne  vare  langt  overlegne. 
Før  Slagets  Begyndelse  spurgte  en  af  Bidderne  Carl,  om 
han  vilde  med  i  Kampen  eller  blive  hjenune,  hvortil  han 
gav  det  Svar,  at  han  vilde  med,  og  at  han  vel  nok  kunde 
gjøre  en  eller  anden  Hedning  Skade.  Var  det  ham  bestemt 
at  falde,  vandt  han  jo  Himmerige  derved,  og  det  var  en  stor 
Vinding.  Slaget  blev  saa  blodigt,  at  man  bogstaveligt  vadede 
i  Blod,  og  Carl  stred  lige  saa  vel  som  Eidderne  med  stor 
Tapperhed,  men  Seiren  syntes  dog  at  helde  til  Hedningernes 
Side  paa  Grund  af  deres  Overlegenhed  i  Tal.  Da  raabte  en 
af  Ridderne  til  Junker  Carl,  at  han  skulde  flygte  ud  af 
Kampen,  fordi  der  ikke  mere  var  noget  Haab  om  Seir. 
Junkeren  saae  sig  om  og  sagde :  »Jeg  seer  Ingen  af  Eder 
flye,  hvorfor  give  I  mig  da  et  saa  skammeligt  Raad?«  Han 
fik  af  Ridderen  det  Svar:  »I  skal  vide.  Junker,  at  vi 
Ordensbrødre  have  svoret  en  hellig  Ed  paa  ikke  at  frygte 
Døden  eller  vige  for  Hedninger,  om  de  end  ere  Hundrede 
mod  Tre.  Desuden  vide  vi  for  vist  af  Skriftens  hellige  Ord, 
at  den  Kjedel,  der  koger  i  Helvede,  er  Hedningens  Lod; 
men  vi  høre  Herren  til,  og  vort  Blod  kjølnes  ikke  paa 
Jorden,  før  vore  Sjæle  ere  gaaede  ind  til  Herrens  Glæde.« 
Herpaa  svarede  Junker  Carl:  »Det  samme  Haab  har  ogsaa 
jeg,  og  have  I  svoret  at  vise  en  saadan  Tapperhed,  saa  er 
den  mig  i  Blodet  baaren.  Maa  altsaa  Ingen  af  Eder  flye, 
kunne  I  være  forvissede  om,  at  det  heller  ikke  kan  falde  mig 
ind.«  Han  begyndte  derpaa  at  kæmpe  med  fornyet  Liv,  og 
der  blev  siden  brændt  hele  Dynger  af  Hedninger,  faldne  for 
hans  Haand,  men  tilsidst  blev  han  overvunden  og  faldt 
tilligemed  alle  de  Riddere,  der  havde  været  i  Striden. 

Da  Birger  Jarl  fik  dette  at  vide,  sagde  han  til  sin  Hu- 
stru: »Gud  glæde  hans  Sjæl  i  Himmerige!  Godt  er  det,  at 
vi  bleve  adskilte!«  Derpaa  lod  han  Junker  Carls  Jordefærd 
feire  med  Klokkeklang  og  Sjælemesser  og  den  størst  mulige 
Høitidelighed. 

Birger  Jarls  første  Hustru,  Prindsesse  Ingeborg,  døde 
1254,  og  syv  Aar  efter  giftede  han  sig  med  den  danske 
Kong  Abels,  Brodermorderens,  Enke,  Mechthilde.  Sagnet 
fortæller  meget  Ondt  om  denne  Qvinde  og  beskylder  hende 
blandt  Andet  for  at  have  styrket  sin  første  Ægtefælles 
onde  Anslag.  Da  hun  fra  det  Kloster,  hvortil  hun  efter 
Abels  Død  havde  trukket  sig  tilbage,  havde  givet  Jarlen 
sit  Ja,  blev  hun  hentet  af  Ivar  Blå.  Et  Aars  Tid  senere 
udsøgte  Jarlen  en  Brud  til  sin  Son,  Kong  Valdemar,  nemlig 
den  danske  Konge,  Erik  Plovpennings  skjonne  og  livsglade 
Datter,  Sophia.  Hendes  Bedstefader,  Hertug  Albrecht  af 
Brunsvig,  førte  hende  med  et  stateligt  Følge  af  Herrer  og 
Fruer  til  Jønkoping,  hvor  Brylluppet  blev  feiret  med  hidtil 
uhørt  Pragt.  De  svenske  Hofmænd  straalede  i  prægtige 
Dragter  af  Silke,  Fløil  og  Sindal,  syede  efter  fremmed  Mode, 
der  paa  den  Tid  begyndte  at  faae  Indpas  i  Sverige,  og  der 
var  ingen  Mangel  paa  god  Mad,  Dands,  Leg  og  favre  Ord^ 
ligesom  hele  Festen  sluttede  med  prægtige  Kidderspil  og 
Tourneringer.  Alt  gik  til  med  Tugt  og  Høviskhed,  som 
Skik  var  hos  Adelen  paa  den  Tid,  da  Kidderskabets  Sæder 
vare  ifærd  med  at  slaae  Kod  i  Norden,  efterat  de  alt  længe 
havde  hersket  i  Syden  og  Vesten. 

Nu  var  Birger  Jarl  den  mægtigste  Mand  i  Norden. 
Hans  Datter  var  gift  med  den  norske  Konge,  hans  Søn  var 
Konge  i  Sverige  og  gift  med  en  dansk  Prindsesse ;  —  han 
selv,  der  var  enevældig  i  sit  Fædreland,  havde  først  været 
gift  med  en  svensk  Prindsesse,  og  nu  var  en  dansk  Enke- 
dronning hans  Hustru,  For  endnu  mere  at  forøge  sin  An- 
seelse antog  han  Hertugtitlen,  men  Bønderne  kaldte  ham 
for  det  Meste  Konge,  da  han  styrede  hele  Kiget  og  oven  i 
Kjøbet  var  gift  med  en  Dronning.  Hans  store  Magt  og 
Anseelse  var  Riget  til  megen  Gavn,  og  det  havde  stadigt  Fred 
og  Bo,  da  Ingen  vovede  at  angribe  ham.  Tvertimod  blev 
han  ofte  taget  til  Voldgiftsmand  i  Naboernes  Stridigheder; 
han  bilagde   nogle  Tvistigheder  mellem  Kongerne  af  Norge 

Og  Danmark,  og  da  den  danske  Kong  Christopher  I  kom  i 
Strid  med  Ærkebisp  Jacob  Erlandsen  af  Lund,  sad  Jarlen 
formelig  til  Doms  over  dem  i  Ejellhem  i  Halland  og  lod 
dem  skifteviis  fremføre  deres  Besværinger;  men  det  Forlig, 
han  fik  bragt  istand,  havde  ikke  synderlig  Varighed.  Ved 
slige  Leiligheder  mødte  han  altid  ledsaget  af  et  stort  Følge 
af  høibaarne,  nordiske  Høvdinger,  ja  han  havde  endog  blandt 
sine  Omgivelser  en  russisk  Prinds,  Alexander  Newskys  Bro- 
der, Andreas  Jaroslawitsch,  der  havde  søgt  Beskyttelse  og 
Frihed  ved  hans  Hof  Han  sildfrede  Kysterne  mod  Indfald 
af  hedenske  Sørøvere,  deels  ved  at  anlægge  faste  Pladser, 
deels  ved  sine  Tog  mod  Hedningerne  selv.  Finnerne  vare 
endnu  saa  frygtede,  at  Paven  i  Aaret  1259  fandt  det  for- 
nødent ved  en  Bulle  at  opfordre  Kongerne  af  Danmark  og 
Sverige  til  at  foretage  Rustninger  for  i  Fællesskab  at  be- 
skytte Sveriges  Kyster.  Derimod  undgik  Birger  med  Flid 
Krig  med  sine  Nabokonger,  uagtet  Mechthilde  af  Had  til 
Dronning  Margrethe  Sprænghest,  den  danske  Konge  Erik 
Glippings  kjække  Moder,  søgte  at  bevæge  ham  til  at  blande 
sig  i  Danmarks  indre  Uroligheder.  Fred  udadtil  ansaae  han 
for  en  nødvendig  Betingelse  for  at  kunne  forbedre  Sveriges 
indre  Tilstand  og  skaffe  det  den  Ro,  det  saa  høilig  trængte 
til  efter  de  langvarige  Borgerkrige. 

Lovgivningen  var  saare  mangelfuld,  og  Jarlen  søgte  at 
bøde  derpaa  ved  at  forbedre  flere  af  de  gamle  Landskabs- 
love, især  Upplands-  og  Østgøtaloven ;  desuden  gav  han 
mange  nye,  af  hvilke  den  mærkeligste  er  hans  Stadsret,  der 
var  sammensat  af  de  forhen  gj  ældende  Handelsretter. 

Tidligere  havde  det  været  Skik  i  Norden  at  tage  sig 
selv  til  Rette  over  sine  Fjender,  og  Selvtægt  var  ikke  en- 
gang forbudt  i  Lovene,  da  det  endog  blev  anseet  for  mere 
ærefuldt  at  søge  sin  Opreisning  ved  egen  Hjælp  end  at 
paakalde  Lovens  Bistand;  især  var  det  i  Tilfælde  af  Mord 
de  nærmeste  Slægtninges  Skyldighed  at  tage  Blodhævn  over 
Morderen,  og  deraf  opstod  ofte  langvarige  og  blodige  Familie- 

feider,  der  truede  hele  Rigets  Fred  og  Eo.  For  at  standse 
dette  Uvæsen  forbod  Birger  Jarl  al  Selvtægt  og  befalede, 
at  Enhver  skulde  søge  Opreisning  for  den  Uret,  han  havde 
lidt,  ved  de  offentlige  Domstole.  Han  indførte  dernæst  en 
almindelig  Landefred,  der  blev  bekræftet  ved  Kongens  og 
alle  svenske  Stormænds  Eed,  og  derved  indskjæiipedes  særligt 
Kirkefred,  Qvindefred  og  Thingfred. 

Han  b(id  nemlig,  at  Ingen  maatte  bruge  Vold  ligeover- 
for anden  Mand  i  Kirken,  paa  Kirkegaarden  eller  paaVeien 
til  og  fra  Kirken.  Den,  der  syndede  mod  dette  Forbud, 
skulde  erklæres  fredløs,  og  om  han  laa  paa  sin  Gjerning, 
havde  hans  Drab  ikke  nogen  Straf  til  Følge.  Dette  kaldtes 
Kirkefred,  og  dens  Indførelse  gav  Anledning  til  mange  Han- 
delsstæders  Opkomst,  da  Kjøbmændene  opsloge  deres  Boder 
i  Ly  af  Kirken  som  det  Sted,  der  ydede  størst  Sikkerhed. 
Paa  den  Tid  blev  det  almindelig  Skik  og  Brug  at  aflægge 
sine  Vaaben,  før  man  gik  ind  i  Kirken,  og  de  ble  ve  da  un- 
der Gudstjenesten  forvarede  i  et  dertil  opført  Forhuus,  der 
den  Dag  idag  kaldes  Vaabenhuset. 

Det  var  Skik  i  Norden,  at  den,  der  ønskede  en  Qvindes 
Haand,  ildce  spurgte  om  Brudens,  ja  ikke  engang  om  hendes 
Forældres  Samtykke.  Rustet  fra  Top  til  Taa  og  væbnet  til 
Tænderne  mødte  Beileren,  ledsaget  af  nogle  tappre  Vemier; 
fik  han  ikke  den  Elskede  med  det  Gode,  bortførte  han 
hende  med  Vold,  og  ikke  sjeldent  maatte  hendes  Fader  og 
Brødre  bide  i  Græsset.  Det  er  naturligt,  at  en  saaledes 
røvet  Brud  ofte  ved  given  Leilighed  tog  grusom  Hævn  over 
sin  paatvungne  Ægtefælle,  om  der  end  gikflang  Tid  forin- 
den. Slige  Qvinderøverier  foregik  hyppigt,  naar  Brudeparret 
drog  til  Kirke  for  at  blive  viet,  idet  den  forsmaaede  Beiler 
saa  lagde  sig  i  Baghold  med  sine  Venner  ved  Veien,  over- 
faldt Brudeskaren,  dræbte  Brudgommen  og  bortførte  Bruden. 
Derfor  ledsagedes  Bruden  som  oftest  af  en  Skare  unge,  raske 
Svende,  de  saakaldte  Brudesvende  eller  Brudetjenere,  der 
skulde  forsvare  hende   i  paakomme nde  Tilfælde.      Nu  bød 

Birger  Jarl,  at  Ingen  maatte  paa  saadan  Viis  forulempe  eller 
bortføre  nogen  Qvinde,  og  for  Forseelser  mod  dette  Tilhold 
blev  fastsat  samme  Straf  som  for  Brud  paa  Kirkefreden. 
Dette  kaldtes  Qvindefred. 

For  at  indføre  Ketssikkerhed  og  Tryghed  for  Liv  og 
Eiendom  i  Almindelighed  blev  det  under  samme  høie  Straf 
forbudt  at  overfalde  nogen  Mand,  hans  Hustru,  Børn  eller 
Tyende  i  hans  Huus  og  paa  hans  Grund.  Det  var  Hjem- 
fred eller  Husfred. 

Endelig  forbod  han  under  samme  Straf  al  Voldsomhed 
mod  dem,  der  vare  paa  Veien  til  Thinge  eller  paa  Thinget 
selv  —  det  var  Thingfred. 

Birger  Jarl  forbedrede  ligeledes  Beviisf øreisen  ved  Dom- 
stolene. Forhen  brugtes  mange  forskjellige  Beviismaader. 
Undertiden  befalede  Dommeren,  at  Sagerne  skulde  afgjøres 
ved  Tvekamp,  i  den  Tro,  at  Gud  vilde  staae  den  Uskyldige 
bi;  men  der  modte  ved  Domstolene  Leiekæmper,  der  paatoge 
sig  slige  Kampe  for  Betaling,  og  den  var  da  sikker  paa  at 
vinde  sin  Sag,  der  havde  Eaad  til  at  hyre  den  stærkeste 
Slagsbroder.  Sonmietider  fandt  Dommeren  det  hensigtsmæs- 
sigst at  anvende  Jernbyrd,  der  bestod  i,  at  den  Anklagede 
med  bare  Fødder  gik  over  ni  gloende  Plovjern  eller  bar  et 
gloende  Jern  i  den  blottede  Haand.  Kom  han  uskadt  der- 
fra, ansaaes  hans  Uskjdd  for  at  være  bekræftet  af  Gud  selv. 
Disse  Beviismaader  vare  allerede  forbudte  for  Birgers  Tid, 
men  bleve  ikke  detstomindre  anvendte;  han  afskaifede  dem 
aldeles. 

I  de  ældste  Tider  kimde  Fædrene  ofte  ikke  efterlade 
deres  Børn  Andet  end  deres  Vaaben,  hvilke  som  oftest  bestode 
i  Pile,  der  paa  gammel  Svensk  kaldes  »Arf«,  hvorfor  alt 
Efterladenskab  den  Dag  idag  kaldes  med  dette  Navn.  Efter- 
som Døttrene  ingen  Brug  havde  for  disse  Vaaben,  opstod 
den  SMk,  at  de  Intet  fik,  men  at  Alt,  som  Østgøtaloven 
siger,  »gik  Hat  til  og  Hue  fra.«  Qvinden  havde  desuden 
ikke  Eet  til  Nogetsomhest  i  sin  Mands  Huus,  men  ansaaes 

for  at  have  faaet,  hvad  der  tilkom  hende,  ved  Morgengaveu 
eller  Andendagsgaven.  Ved  Kong  Valdemars  Bryllup  med 
Sophia  (1262)  gav  Jarlen  Døttrene  halv  Arveret  med  deres 
Brødre  og  bestemte,  at  Ægtehustruen  skulde  have  Eiendoms- 
ret  til  en  Trediedeel  af  Boet.  Det  var  ligeledes  Skik  før 
den  Tid,  at  fattige  Folk  frivillig  hengave  sig  i  Trældom  og 
Livegenskab  hos  de  Rige  for  at  faae  Underhold  og  Beskyt- 
telse, men  Birger  forbød,  at  der  maatte  findes  slige  »Gave- 
trælle«, da  han  ansaae  det  for  nedværdigende  for  et  Fornuft- 
væsen at  være  Træl.  Det  havde  ogsaa  været  Skik  og  Brug, 
at  Kystboerne  plyndrede  strandede  Skibe  og  gjorde  Besæt- 
ningerne til  Trælle,  men  denne  umenneskelige  Sædvane  søgte 
Birger  af  al  Magt  at  tilintetgjore,  og  Geistligheden  under- 
støttede trolig  hans  Bestræbelser,  saa  at  Ærkebispen  endog 
tilsagde  dem,  der  hjalp  de  Skibbrudne,  Hundrede  Dages  Af- 
lad, medens  de,  der  plyndrede  dem,  skulde  banlyses  tillige- 
med deres  Sognebrødre,  og  hvis  de  døde  under  Banlysnin- 
gen,  skulde  deres  Liig  kastes  i  Havet.  Ved  alle  disse  Love 
og  Bestemmelser  fremkaldte  Jarlen  mildere  Sæder  og  større 
Sands  for  Ret  og  Billighed  hos  Folket,  og  samtidig  dermed 
fik  de  ydre  Samfundsforhold  et  mere  civiliseret  Præg.  Det 
er  allerede  bemærket,  at  fremmede  Moder  begyndte  at  paa- 
virke det  svenske  Folks  Klædedragt;  paa  samme  Tid 
fandt  man  paa  en  hensigtsmæssigere  og  hyggeligere  Indret- 
ning af  Boligerne,  ligesom  ogsaa  Bægrene  traadte  istedetfor 
de  gamle  Drikkehorn.  Vi  see  altsaa,  at  Jarlens  Regjerings- 
tid  i  mange  Henseender  danner  et  Vendepunkt  i  Sveriges 
indre  og  ydre  Forhold. 

Stockholms  Anlæg  tilskriver  man  Birger  Jarl,  medens  det 
dog  er  sandsynligere,  at  Stedet,  hvor  denne  By  ligger,  allerede 
er  begj^idt  at  bebygges  Aar  1187,  da  finske  Sørøvere  ode- 
lagde Sigtuna.  Denne  Byes  husvilde  Beboere  skulle  dengang 
have  gjemt  en  stor  Deel  Guld  og  Sølv  i  en  udhulet  Træ- 
stamme eller  Stok  og  kastet  den  i  Målaren  i  den  Hensigt 
at  sætte  Bo  paa  det  Sted,  hvor  Træstammen  landede;  deraf 

skal  staden  have  faaet  sit  Navn.  Den  flød  iland  paa  en 
lille  Holm  i  Målarens  Munding,  der  som  en  Følge  deraf 
blev  kaldet  Stockholmen.  Denne  lille  By  blev  nu  forsynet 
med  Fæstningsværker  for  at  tjene  til  Værn  mod  Sørøverne, 
navnlig  for  at  holde  dem  borte  fra  Målaren,  og  den  derved 
tilveiebragte  Tryghed  i  Forbindelse  med  Stedets  heldige  Be- 
liggenhed for  Handel  og  Skibsfart  bevirkede,  at  Byen  snart 
kom  i  stor  Fremvæxt  og  endnu  den  Dag  idag  afgiver  et 
Vidnesbyrd  om  dens  Anlæggers  store  Fremsynethed.  Den 
første  Kirke,  den  nu  saakaldte  »Storkyrkan«,  er  bygget  af 
Birger  Jarl.  I  det  Hele  taget  begyndte  Stæderne  paa  den 
Tid  at  blomstre,  og  Grunden  til  Borgerstanden  blev  lagt.  Jarlen 
forsømte  ingen  Leilighed  til  ogsaa  i  denne  Eetning  at  virke 
for  sit  Fædrelands  Opkomst;  han  sluttede  Handelsovereens- 
komster  med  Lybek  og  andre  Medlemmer  af  det  mægtige 
Hanseforbund,  der  netop  skriver  sig  fra  hans  Tid,  og  der- 
ved skaffede  han  sine  Landsmænd  store  Fordele.  Han  traadte 
ligeledes  i  Forbindelse  med  England,  og  der  var  i  hans  Ke- 
gjeringstid  livligt  Samqvem  mellem  de  tre  nordiske  Bro- 
derriger. 

Den  høiere  Geistlighed  stod  stadig  Jarlen  bi  i  hans 
Bestræbelser  for  at  skaffe  Ro  og  Orden  tilveie  i  Landet; 
til  Gjengjæld  var  han  altid  Kirkens  tro  Ven  og  betænkte 
Kirker  og  Klostre  rigelig  med  Gaver  i  Penge  og  Jordegods, 
ligesom  han  ogsaa  lod  en  af  sine  Sønner  blive  Medlem  af 
den  geistlige  Stand. 

Alle  Birger  Jarls  Brødre  vare  dygtige  og  berømmelige 
Mænd.  Hans  ene  Broder,  Eskil,  var  Lagmand  i  Vestergøt- 
land  og  gift  med  en  høibaaren  norsk  Qvinde.  Han  havde 
det  Lov  paa  sig,  at  »seent  fødes  hans  Lige«,  og  det  fortjente 
han  tilfulde,  thi  han  havde  viist  sig  som  en  Helt  i  flere 
Slag,  ligesom  han  var  elsket  af  Indbyggerne  i  sit  Lagmands- 
dømme  som  en  Fader,  fordi  han  ved  enhver  Leilighed  vær- 
nede dem  mod  Vold  og  Uret.  Han  var  i  Besiddelse  af  grun- 
digt Kj  ondskab  til  Sveriges  gamle  Love  og  stod  sin  Broder 

trolig  bi  ved  hans  Lovgivningsarbeider.  Den  anden  Brodeiv 
Carl,  var  Biskop  i  Linkøping,  og  Søsteren  Ragnhild  var  gift 
med  den  rige  Harved  Ulf  eller  Trolle,  Stamfaderen  til  den 
mægtige  og  vidt  udbredte  Trolleæt.  Sagnet  fortæller,  at 
Hårved  Ulf,  da  han  skulde  hjemføre  sin  Brud,  blev  angrebet 
af  en  Skare  Krigsmænd,  der  forklædte  som  Trolde  kom 
frem  af  en  Skov  for  at  røve  Bruden.  Harved  lod  sig  imid- 
lertid ikke  forskrække,  men  gav  Bandens  Anfører  et  saa- 
dant  Hug  over  Halsen,  at  Hovedet  fløi  af,  hvorpå a  de  andre 
Røvere  skyndsomst  flygtede  ad  Skoven  til.  Fra  den  Stund 
af  forandrede  Hårved  sit  Skjoldmærke,  der  før  havde  været 
en  springende  Ulv,  til  en  hovedløs  Trold  og  antog  Navnet 
Trolle  istedetfor  Ulf. 

Birgers  tredie  Broder,  Bengfc,  havde  Gaarden  Ulfåsa  som 
Arv  efter  sin  Fader  og  var  Lagmand  i  Østergøtland.  Han 
fattede  en  heftig  Kjærlighed  til  en  ung,  deilig  Qvinde,  Si- 
grid, paa  Grund  af  sin  vidunderlige  Skjønhed  kaldet  den  FagTO, 
-der  vel  var  af  adelig  Byrd,  men  dog  ingenlunde  i  Herkomst 
kunde  maale  sig  med  Folkungeslægten.  Birger  Jarl  vilde 
ikke  høre  Noget  om  dette  Giftermaal,  da  han  ikke  fandt 
Sigrid  af  tilstrækkelig  høi  Fødsel  til  at  komme  ind  i  en 
Familie,  der  var  beslægtet  med  Nordens  Kongehuse;  Bengt 
brød  sig  ikke  derom,  men  ægtede  sin  Fæstemø  imod  sin 
Broders  Villie.  Demie  lod  da  forarbeide  en  Kappe,  hvoraf 
den  ene  Halvdeel  var  gjort  af  kostbart  Gyldenstyklce,  medens 
den  anden  var  af  grovt  Vadmel,  og  sendte  "den  til  Bengt 
for  billedlig  at  antyde  sin  Misfornøielse  med  hans  Giftermaal 
og  bevæge  ham  til  at  forskyde  Sigrid.  Istedetfor  andet  Svar 
sendte  Bengt  Kappen  tilbage  efter  at  have  ladet  Vadmelet 
besætte  med  Guld,  Perler  og  ædle  Stene,  saa  at  det  over- 
straalede  den  anden  Halvdeel.  Jarlen  blev  vred  og  lod  sine 
Heste  sadle  for  at  besøge  sin  Broder  paa  Ulfåsa  og  revse 
ham  for  hans  Gjenstridighed.  Da  Bengt  fik  at  vide,  at  Bir- 
ger nærmede  sig,  drog  han  selv  til  Skovs  og  skjulte  sig  der, 
saa  at  Sigrid  var  ene  hjemme  for  at  modtage  den  forbittrede 

Svoger.  Hun  pyntede  sig  med  sine  prægtigste  Klæder  og 
kosteligste  Smykker,  hvorved  hendes  naturlige  Ynde  blev 
endnu  mere  forøget,  og  da  Jarlen  red  ind  paa  Gaarden, 
gik  hun  ud  og  hils  ede  ham  med  al  mulig  Ære  og  Høvisk- 
hed. Han  blev  saa  rørt  ved  hendes  Skjonhed,  at  han  glemte 
sin  Vrede,  sprang  af  Hesten  og  omfavnede  sin  Broders  Hu- 
stru med  de  Ord:  »Havde  min  Broder  ikke  gjort  dette, 
skulde  jeg  selv  have  gjort  det.«  Sigrid  førte  ham  nu  ind 
i  Huset,  Bengt  blev  hentet  hjem  fra  Skoven,  og  det  gode 
Forhold  mellem  Brødrene  blev  oieblikkelig  gjenoprettet. 
Bengt  og  Sigrid  levede  mange  Aar  sammen  paa  Ulfåsa  i 
Fryd  og  Glæde,  og  en  af  deres  Dottre  blev  i  Ægteskab  med 
Birger  Pedersson  Brahe  til  Finsta  Moder  til  den  hellige 
Brigitta. 

Ved  et  Testament  havde  Birger  Jarl  1254  deelt  Riget 
mellem  sine  Sønner,  for  at  de  kunde  overstraale  alle  andre 
svenske  Herrer  i  Magt  og  saaledes  lettere  hævde  Konge- 
magten for  Slægten.  Han  tænkte  ikke  paa,  at  en  saadan 
Deling  kunde  blive  yderst  skadelig  for  Riget,  om  hvilket  iovrigt 
Danmarks  Tilstand,  efter  at  Valdemar  Seir  havde  begaaet 
samme  Feil,  kunde  have  belært  ham.  Det  varede  heller  ikke 
længe,  førend  Sverige  kom  til  at  lide  under  denne  ukloge 
Handling.  Valdemar  blev  Konge,  Mans  eller  Magnus  Her- 
tug over  Sødermanland,  Bengt,  der  oprindelig  var  bestemt 
for  den  geistlige  Stand,  fik  Hertugdømmet  Finland,  Erik 
fik  Småland.  Saalænge  Jarlen  levede,  gik  Alt  godt;  han 
førte  Regjeringen,  saa  at  Valdemar  knn  var  Konge  af 
Navn,  og  bans  faderlige  Myndighed  holdt  det  ulmende  Fjend- 
skab itømme.  Han  døde  den  en  og  tyvende  October  1266, 
savnet  og  begrædt  af  sine  Landsmænd,  der  nu  fuldstændig 
slog  en  Streg  over,  hvad  de  havde  dadlet  hos  ham  i  levende 
Live;  Gammel  og  Ung  sørgede  over  ham,  og  Qvinderne, 
hvis  Ret  og  Fred  han  havde  værnet  om,  bade,  for  hans 
Sjæl.     Hans  jordiske  Levninger  ble  ve  nedsatte  i  Warnhems 

Klosterkirke  ved  Siden   af  lians  forste  Hustrues,  Prindsesse 
Ingeborgs. 


II. 


Birger  Jarls  Sønner. 

Nu  skulde  Valdemar  til  at  føre  Kegjeringeu  selv;  men 
han  var  kun  slet  skikket  dertil.  Han  var  en  smuk  og 
velskabt  Mand,  venlig  og  behagelig  i  Omgang,  især  overfor 
Qvinder,  men  han  var  i  heieste  Grad  magelig  og  letsin- 
dig, hengiven  til  Vellevnet  og  Fornoielser.  Det  viste  sig 
snart,  at  Broderne,  der  ved  Faderens  Død  tiltraadte  de  dem 
tildeelte  Besiddelser,  indskrænkede  Kongens  Omraade  i  hei 
Grad,  og  det  gode  Forhold  mellem  dem  og  Kongen  varede, 
kun  kort.  Kongens  Mangel  paa  Villiefasthed  og  Handleki'aft 
gjorde  det  endnu  mere  vanskeligt  for  ham  at  staae  sig  imod 
disse  mægtige  og  jevnbyrdige  Vasaller,  af  hvilke  navnMg 
Magnus  var  en  driftig  og  rask  Mand,  der  desuden  var  i  Be- 
siddelse af  en  farlig  Ærgjerrighed.  Han  holdt  et  pragtfuldt 
Hof  paa  Nykoping  Slot,  hvor  Ridderspil  og  Tourneringer 
hørte  til  Dagens  Orden,  og  dette  krigerske  Liv  bidrog  meget 
til  at  øve  hans  Folk  i  Vaabendygtighed,  ligesom  ogsaa  alle 
tappre  og  kjække  Mænd  hellere  flokkedes  om  ham  end  om 
den  blødagtige  Broder,  hvis  kjæreste  Opholdssted  var  mellem 
Qvinderne  i  Fruerstuen.  Magnus  kunde  ikke  maale  sig  med 
Valdemar  i  Legemsskjønhed;  han  var  en  lang,  mager  Mand 
med  skarpe,  dybtliggende  Øine,  rødt  Haar  og  et  langagtigt, 
mørkfarvet  Ansigt,  hvorfor  den  vittige  og  livsglade  Dronning 
Sophia  kaldte  ham  Kjedelbøderen  eller  Kobbersmeden,  men 
Magnus,  der  var  yderlig  forbittret  derover,  lovede,  at  han 
nok  ved  Leilighed  skulde  bøde  sin  Svigerindes  Kjedler. 
Sin  anden  Svoger,  Hertug  Erik,  der  var  en  from  og  fredelig 
Mand,  og  for  hvem  ethvert  Ord  af  Magnus  var  en  Lov, 
kaldte  hun  Hr.  Erik  Ingenting.     Bitterheden  mellem  Brødrene 

tog  daglig  til,  hvilket  voldte  Bengt  af  Finland,  der  var  en 
lærd  og  forstandig  Mand,  stor  Sorg. 

Dronning  Sophia  havde  en  Søster  ved  Navn  Jutta,  der 
var  Nonne  i  St.  Agnete  Klosteret  i  Koeskilde.  Livet  der 
var  hende  altfor  strengt  og  regelbundet;  hun  forlod  derfor 
Klosteret  og  tog  det  Gods  tilbage,  hun  havde  skjænket  der- 
til. Man  vilde  overtale  hende  til  at  ægte  en  af  hendes 
mange  fornemme  Beilere;  men  hun  erklærede,  at  hun  vilde 
vedblive  at  være  Jomfru,  og  hendes  Hu  og  Længsel  stod  til 
at  besøge  hendes  Søster  i  Sverige.  Hun  blev  da  udrustet 
med  sømmelig  Pragt  og  ledsaget  did  af  et  prægtigt  Folge, 
og  da  hun  var  skjøn  som  en  »Engel  fra  Himmerige«,  gjorde 
hun  stor  Lykke,  men  desværre  navnlig  hos  sin  Svoger,  Kong 
Valdemar.  Hun  var  letsindig  nok  til  at  indgaae  en  brøde- 
fuld Forbindelse  med  denne  charakteerlese  Mand,  der  alle- 
rede havde  flere  Børn  med  sin  Hustru,  og  Frugten  af  denne 
Elskovshandel  blev  en  Son,  der  fik  Navnet  Erik.  Hele  Lan- 
det blev  grebet  af  Sorg  og  Afsky  over  denne  Misgjerning,  der 
ligeledes  paadrog  Valdemar  Kirkens  Vrede,  saa  at  han  maatte 
gjøre  en  Pilegrimsreise  til  Rom  for  at  søge  Tilgivelse  hos 
Paven.  I  hans  Fraværelse  styrede  Hertug  Magnus  Riget,  og 
Valdemars  Konge  værdighed  var  factisk  til  Ende,  enskjøndt 
han  under  sit  Ophold  i  Rom  udvirkede  en  pavelig  Bulle  af 
niende  Januar  1274,  der  forbød  Svenskerne  at  vælge  nogen 
Konge  i  hans  Sted.  Den  ulykkelige  Jutta  og  hendes  Søn 
holdtes  siden  fangne  paa  Laholm  Slot  i  Halland,  men  Erik 
fik  dog  tilsidst  Marks  Herred  i  Vestergøtland  samt  Stæderne 
Malmø  og  Trelleborg  til  I^ehn,  og  han  blev  Stamfader  til 
Slægterne  Lewenhaupt  og  Lejonhufuvud,  medens  Jutta  endelig 
fandt  Ro  i  Graven,  efter  i  mange  Aar  at  have  begrædt  sin 
uheldsvangre  Kjærlighed. 

Efter  Valdemars  Hjemkomst  havde  han  i  Strengnås  en 
Sammenkost  med  sine  Brødre  i  Sommeren  1274.  Bisperne 
og  de  høie  Herrer  søgte  forgjæves  at  mægle  Forlig,  og  Bengts 
Tilbud  om  at  give  sit  Hertugdomme  til  Deling  mellem  sine 

Bredre  for  at  bringe  Enigiied  tilveie  var  ligesaa  frugtesløst. 
Valdemar  drog  til  Stockholm,  og  Magnus  tog  sin  Tilflugt  til 
den  danske  Konge,  Erik  Glipping,  der  understøttede  ham 
med  Krigsfolk  mod  Løfte  om  sex  Tusinde  Mark  Sølv. 
Han  faldt  med  en  dansk  Hjælpehær  under  Marsken,  Stig 
Andersen,  ind  i  Vestergøtland,  hvor  han  fik  Hjælp  af  Hertug 
Erik,  der  var  forbittret,  fordi  Dronningen  kaldte  ham  »Hr. 
Ingenting«,  medens  Kongens  Ha^r  stod  ved  Hofva  for  at 
forsvare  Indgangen  til  Skoven  Tiveden.  Kongen  slog  sig 
til  Ro  med  sit  Hof  i  Ramundaboda,  og  Bondehæren,  der 
tilmed  var  uden  Anfører,  blev  snart  slaaet  af  Magnus's  har- 
niskklædte  Ryttere.  Valdemar  laa  og  sov,  og  Dronningen 
spillede  Skak  og  haanede  af  og  til  »Kobbersmeden«,  da  der 
pludselig  kom  Melding  om,  at  Magnus  havde  adsplittet  deres 
Tropper.  Strax  flygtede  Kongen  og  Hoffet  gjennem  Varm- 
land ad  Norge  til;  men  da  Valdemar  ikke  engang  under  de 
aUermeest  kritiske  Eorhold  kunde  negte  sig  Mad  eUer  Søvn, 
blev  han  i  en  By  i  Vårmland,  medens  han  sad  til  Bords,  ind- 
hentet af  nogle  Ryttere,  som  Magnus  havde  sendt  efter  ham. 
Levningerne  af  hans  Hær  vare  flygtede  i  spredte  Hobe  til 
Nerike,  hvor  de  bleve  aldeles  tilintetgjorte.  Valdemar  blev 
ført  til  sin  Broder  og  maatte  modtage  de  Vilkaar,  der  bleve 
ham  budte,  hvilke  endda  ikke  vare  saa  haarde,  eftersom  han 
beholdt  hele  Gøtarike ;  men  Magims  lod  ham  hore,  hvorlunde 
han  kunde  takke  sin  Hustru  for  sin  Ulykke.  1276  blev  Mag- 
nus kronet  til  Konge  i  Upsala,  og  han  skaffede  sig  Geistlighe- 
den til  Ven  ved  at  stadfæste  alle  dens  Friheder  og  Rettigheder. 
Valdemar  opslog  nu  sin  Bopæl  som  Konge  i  Gøtarike 
paa  den  gamle  Borg  Ettack  ved  Tidaelven  i  Westergøtland, 
hvor  han  tidligere  havde  tilbragt  mange  glade  Dage,  men 
hvor  ligeledes  Grunden  var  lagt  til  hans  Ulykke  ved  Be- 
kjendtskabet  med  Jutta.  Freden  mellem  Brødrene  blev  dog 
kun  af  kort  Varighed.  Valdemar  drømte  om  at  vinde  hele 
sit  Rige  tilbage  og  henvendte  sig  først  til  den  norske 
Konge  om  Hjælp;  denne  sogte  ved  fredelige  Forhandlinger 

at  faae  Magnus  til  at  give  Kronen  tilbage,  men  da  han  na- 
tiirligviis  negtede  dette,  vilde  Nornianden  ikke  føre  Krig 
for  at  tvinge  ham  dertil.  Et  langt  villigere  Øre  fandt  Val- 
demar hos  Erik  Glipping  af  Danmark,  der  feidede  med  Mag- 
nus, fordi  denne  ikke  havde  betalt  de  sex  Tusinde  Mark  lø- 
digt Sølv,  han  havde  lovet  som  Vederlag  for  de  danske 
Hjælpetropper,  der  under  Marsk  Stigs  Anførsel  havde  hjulpet 
ham  paa  Thronen  ved  at  vinde  Slaget  ved  Hofva.  Dankon- 
gen  modtog  Valdemar  med  stor  Venlighed,  og  denne  lod  sig 
forlyde  med,  at  han  vel  nok  ved  dansk  Hjælp  kimde  vinde 
sit  Rige  igjen,  ligesom  han  var  bleven  skilt  af  dermed. 
Men  Krigen  blev  ikke  drevet  videre  end  til  grusomme  Rø- 
ver- og  Plyndringstog  ind  i  Grændseprovindserne,  og  Magnus 
lovede  at  betale  sin  Gjæld  til  Erik  Glipping,  hvormed  denne 
foreløbig  lod  sig  nøie.  Valdemar  maatte  da  1279  formelig 
afstaae  sin  Deel  af  Riget  til  sin  Broder,  men  for  dette  Tab 
trøstede  han  sig  ved  en  ny  Elskerinde,  Chiistina,  og  drog 
til  Danmark.  Efter  den  Tid  fløi  han  fra  den  ene  Elskerinde 
til  den  anden,  og  samme  Ustadighed  viste  han  i  alle  sine 
Forhold,  idet  han  flere  Gange  paany  gjorde  Fordring  paa 
Sverige  og  atter  gav  Afkald  derpaa.  Tilsidst  blev  han  sat 
fast  paa  Nykoping  Slot;  hans  Fængsel  var  mildt  og 
blev  efter  Magnus's  Død  endnu  mildere,  men  hans  ældste 
Søn  blev  da  greben  og  maatte  dele  hans  Skjæbne.  Valde- 
mar døde  i  Fængslet  1302,  hvorpaa  Sønnen  fik  sin  Frihed 
og  drog  til  Norge,  hvor  han  opholdt  sig  i  flere  Aar.  Siden 
finde  vi  ham  i  Sverige  som  en  af  Magnus  Smeks  Raads- 
herrer. 

Kong  Magnus  beilede  kort  efter  sin  Kroning  til  Hed- 
vig, en  Datter  af  Grev  Gerhard  af  Holsteen,  og  holdt  strax 
Bryllup  med  hende.  Med  denne  tydske  Prindsesse  fulgte 
der,  som  det  i  Reglen  har  været  Tilfældet,  et  heelt  Slæng 
af  fremmede  Lykkeriddere,  der  havde  saa  meget  lettere  ved 
at  stige  i  Magnus's  Gunst,  som  han  i  Forveien  havde  stor 
Forkj ærlighed  for  Pragt  og  alt  udenlandsk  Væsen.      Blandt 

disse  Eventyrere  var  en  djærv  og  voldsom  Krigshfe*vding, 
Peder  Porse ,  der  fra  Slottet  Axevalla  røvede  og  plyn- 
drede i  Omegnen,  ganske  som  de  tydske  Riddere  pleiede 
at  gjøre  i  Middelalderen.  Han  havde  en  stor  Pengesum 
tilgode  hos  Erik  Glipping,  der  havde  henviist  ham  til  Kong 
Magnus,  som  endnu  ikke  havde  betalt  de  sex  Tusinde  Mark. 
Han  indbød  da  den  svenske  Konge  til  et  Grjæstebud  paa 
Axevalla,  og  ved  Maaltidets  Slutning  erklærede  han  ham 
for  sin  Fange,  indtil  han  havde  betalt  sin  Gjæld  til  Dankon- 
gen.  Han  vedblev  alligevel  mærkeligt  nok  at  staae  i  stor 
Yndest  hos  Magnus.  Denne  holdt  dog  endnu  mere  af  en 
anden  dansk  Mand  ved  Navn  Ingemar  Melsen,  hvem  han 
endog  gav  sin  Frænke,  Helena,  til  Hustru  og  store  Forleh- 
ninger  paa  den  svenske  Adels  Bekostning.  Han  gjorde  sig 
meget  forhadt  saavel  ved  sit  Overmod,  som  ved  sin  Over- 
legenhed i  ridderlig  Færd.  Folkungerne,  der  endnu  vare  saare 
mægtige,  bleve  især  forbittrede  og  klagede  til  Kongen  over, 
at  han  fortrinsviis  yndede  Udlændinge,  og  til  Ingemar  sagde 
de  reentud,  »at  de  gjerne  vilde  vide,  hvorfor  Kongen  foretrak 
ham  for  dem  selv;  han  maatte  vide,  at  de  ikke  i  nogen 
Maade  gave  efter  for  ham,  og  de  vilde  ikke  længere  taale 
ham.«  Ingemar  svarede  uforfærdet,  at  han  takkede  Kongen, 
men  ingenlunde  dem  for  sin  Ophøielse;  de  maatte  for  hans 
Skyld  vredes  saa  meget,  de  lystede;  det  vilde  ikke  gavne 
dem  synderligt.« 

Ikke  længe  efter  kom  Dronningen  med  sin  Fader  til 
Kongsgaarden  Gj aliqvist  ved  Skara,  og  Ingemar  var  i  deres 
Følge.  De  forbittrede  Folkunger  overfaldt  med  deres  væb- 
nede Svende  det  fornemme  Selskab.  Dronningen  undslap  og 
fandt  Beskyttelse  i  et  Kloster  i  Nærheden,  men  Ingemar 
blev  slæbt  ud  af  Salen  og  dræbt.  Hertugen  blev  tagen  til- 
fange og  ført  til  Ymseborg  ved  Søen  Ymsen  i  Vestergøt- 
land,  der  tilhørte  Johan  Philipsson,  Anføreren  for  Folkun- 
gerne. Da  Oprørerne  desuden  indtoge  Jønkøping  Slot  og 
lode  sig  forlyde  med,    at   at    de  godt   kunde   faae  isinde  at 

gjenindsætte  Valdemar  paa  Thronen,  blev  den  ikke  synder- 
lig modige  Magnus  bange  og  indledede  Underhandlinger  med 
de  oprørske  Adelsmænd.  Han  skrev  til  dem,  at  »han  roste 
deres  Færd;  han  kunde  godt  lide,  at  de  vare  nidkjære  over 
Fædrelandets  Ære  og  forstode  saa  godt  at  fordrive  Udlæn- 
dinge og  fremmede  Lykkeriddere.«  Ved  disse  sledske  Ord 
opnaaede  han  at  faae  Dronningen  og  Svigerfaderen  frigivne, 
og  derpaa  lolikede  han  Oprørets  Ledere  til  sig  i  Skara,  efter 
at  han  endnu  mere  havde  dysset  deres  Mistro  i  Søvn  ved 
at  aflægge  et  venskabeligt  Besøg  paa  Herresædet  Idø  hos 
Johan  Philipssons  Broder,  Birger,  der  rigtignok  synes  at 
have  sveget  sine  Venner  og  været  i  Forstaaelse  med  Kongen. 
Denne  anrettede  et  Gjæstebud  for  de  godtroende  Follmnger 
paa  Gjållqvist,  hvor  netop  Ingemar  var  bleven  myrdet,  men 
de  bleve  snart  overfaldne  af  Kongens  Folk  og  førte  til 
Stockholm,  hvor  fire  af  dem  bleve  halshuggede,  og  Mange 
mistede  Gods  og  p]iendom.  Magnus  anvendte  mærkeligt  nok 
den  romerske  Lov  mod  Høiforræderi  (lex  Julia  majestatis) 
ved  denne  Leilighed.  Ved  dette  Brud  paa  Gjæstfriheden 
vandt  Kongen  kun  ringe  Ære  og  Yndest  hos  Folket,  men 
Mange  hadede  og  frygtede  ham  tvertimod  som  en  hævn- 
gjerrig  og  svigefuld  Mand,  som  Ingen  kunde  lide  paa.  Dette 
var  det  sidste  Oprør  af  Folkungernes  mægtige  Parti,  og  fra 
den  Tid  hører  man  ikke  mere  dette  Navn  nævne,  endskjøndt 
mægtige  Medlemmer  af  Slægten  overlevede  dette  Nederlag. 
For  at  forebygge  slige  Keisninger  for  Fremtiden  udgav  Magnus 
1285  i  Skenninge  en  Forordning,  der  under  haard  Straf  for- 
bød »henamelige  Forbund«,  især  mellem  Adelsmænd,  da  det 
var  et  indgroet  Onde,  hvoraf  Kiget  længe  havde  lidt.  Den, 
der  gik  ind  i  en  saadan  Forening,  skulde  have  sit  Gods  for- 
brudt, og  han  skulde  selv  være  fredløs  til  evige  Tider,  med- 
mindre Kongen  benaadede  ham. 

Foruden  den  gamle  mægtige  Adel,  der  ofte  havde  viist, 
at  den  havde  Evne  til  at  afsætte  Konger  og  iiæve  Mænd 
af  sin  egen    Midte   paa    den  ledige    Throne,  hvorved  den 

saa  godt  som  heelt  og  lioldeiit  var  bleven  af  kongelig  Slægt, 
lagde  Magnus  Grunden  til  en  ny  Hof-  og  Tjenesteadel,  der 
var  knyttet  nær  til  hans  Person  og  skyldte  ham  den  meest 
udstrakte  I^ydighed,  men  til  Gjengjæld  fik  fuldkommen  Fri- 
hed for  al  Skat  og  Afgift.  Fra  Oldtiden  af  havde  den  For- 
pligtelse paahvilet  enhver  kongelig  Undersaat  at  gj  øre  Krigs- 
tjeneste tilfods,  saasnart  Kongen  kaldte  ham  i  Leding;  men 
netop  paa  Magnus's  Tid  naaede  Virkningerne  af  den  Foran- 
dring i  Krigsførelsen,  der  allerede  for  længe  siden  var  ind- 
traadt  i  Syd  og  Vest,  op  til  det  høie  Norden.  Man  førte 
nu  hovedsagelig  Krig  tilhest,  og  i  Broderkrigen,  der  satte 
Magnus  paa  Valdemars  Throne,  havde  den  danske  Rytter- 
skare under  Stig  Andersens  Anførsel  viist,  hvad  en  saadan 
Afdeling  tilhest,  iført  Pantser  og  Hjelm,  væbnet  med  Sværd 
og  Landser,  formaaede  overfor  en  Hob  Bønder  tilfods  med 
den  gamle  Udi'ustning  og  med  Vadmelskoften  som  et  daar- 
ligt  Værn  mod  Sværdhug  og  Landsestød.  Kongen  indsaae, 
at  han  maatte  følge  med  Tiden,  og  han  lovede  Enhver, 
Adelsmand  eller  Bonde,  der  paa  egen  Bekostning  vilde  ud- 
ruste sig  som  Rytter  og  stille  sig  til  hans  Raadighed  mod 
Landets  Fjender,  for  sig  og  sit  Gods  Frihed  for  enhver  Skat 
og  Tynge.  Den  gamle  høibaarne  Fødselsadel,  de  saakaldte 
»Store«,  »Rigets  Friherrer  og  Adel«,  »høi-  og  velbaarne 
Mænd«,  havde  naturligviis  under  de  mange  indre  Urolighe- 
der opnaaet  en  saa  stor  Magt,  at  deres  Evne  til  at  unddrage 
sig  alle  Afgifter  havde  svaret  til  deres  Villie  dertil;  men 
ved  Folkungernes  sidste  Nederlag  havde  den  faaet  et  saadant 
Knæk,  at  det  nu  var  lettere  for  Kongen  at  bringe  i  det 
Mindste  en  Deel  af  dens  Medlemmer  til  at  træde  ind  i  den 
nye  Hof-  og  Tjenesteadel.  Magnus's  glimrende  Hof  udøvede 
ogsaa  en  mægtig  Tiltrækningskraft  paa  Adelen,  der  mere  og 
mere  fik  Smag  paa  den  Ridderskabets  Luftning,  som  nu  først 
fra  Sydens  og  Vestens  Lande  var  ført  op  til  det  kolde  Sve- 
rige. Han  var  den  Første,  der  gav  Ridderslag  i  Sverige, 
og   deiTed   fik    den   allerede   i  andre  Lande  brugelige   Ind- 

deling  af  Adelsmændene  i  Kiddere  og  Væbnere  eller  Svende 
Indgang  i  dette  Land.  Saavel  Riddere  scm  Væbnere  kaldes 
»veibaarne  Mænd«.  Jarleværdigheden  fandtes  ikke  mere; 
men  de  heieste  Hofembedsmænd,  Marsken  og  Drosten,  havde 
en  saa  stor  Magt,  at  Jarlen  kun  af  Navn  kmide  siges  ikke 
mere  at  være  til.  Magnus  vidste  fuldt  vel,  at  der  var  Mange 
i  Riget,  der  ikke  kunde  glemme  den  Maade,  bvorpaa  han 
var  kommen  paa  Thronen,  og  hans  Samvittighed  var  1  dette 
Punkt  ingeulunde  den  bedste.  Han  var  i  stadig  Frygt  for 
Oprør  og  Angreb,  og  for  at  sikkre  sig  derimod  var  det,  at 
han  stræbte  at  knytte  Adelen  til  sig,  ligesom  han  ogsaa 
viste  Geistligheden  stor  Opmærksomhed  og  overøste  Kirker 
og  Klostere  med  Gaver,  hvorfor  han  ogsaa  undertiden  kal- 
des den  hellige  Kong  Magnus.  Han  oprettede  fem  Klostere, 
uf  hvilke  Sanct  Clara  Nonnekloster  og  Graabrodreklosteret  paa 
Riddarholmen  vare  de  vigtigste,  og  af  hans  i  Aaret  1285  op- 
rettede Testamente  seer  man,  at  han  har  gjort  Løfte  om  et 
Korstog  til  det  hellige  Land,  til  hvis  Befrielse  en  Tiende- 
afgift blev  indsamlet  af  pavelige  Udsendinger.  Paa  Grund 
af  denne  Venlighed  mod  Kirken  understøttede  Geistligheden 
ham  paa  enhver  Maade,  saa  at  Paven  endogsaa  ved  en  Bulle 
tog  ham  under  sin  særlige  Varetægt  og  truede  Alle,  der 
satte  sig  op  mod  ham,  med  Banstraalen. 

Magnus's  egentlige  Fortjeneste  af  Riget  var  hans  Stræ- 
ben efter  ved  gode  Love  og  en  streng  Overholdelse  af  dem 
at  tilveiebringe  indre  Orden  og  Sikkerhed.  Han  stadfæstede 
sin  Faders  Fredslove  og  haandhævede  dem  med  Kraft.  En 
ung  Adelsmand  ved  Navn  Folke  Algotsson,  der  hørte  til  en 
mægtig  og  anseet  Slægt,  brød  Qvindefreden  ved  at  bortføre 
Ingrid,  en  Datter  af  Østergøtlands  Lagmand,  Svante  Polk, 
og  forlovet  med  den  danske  Rigsdrost,  David  Thorstensen, 
hvorfor  han  ikke  alene  selv  maatte  rømme  Landet,  men  tillige 
saa  godt  som  alle  hans  Slægtninge  maatte  betale  store  Bøder 
«ller  forlade  Riget.  Han  paabød  almindelig  Fred  i  hver 
Landsdeel,   hvor    Kongen   indfandt   sig  for    at  holde  Møde 

med  Folket,  saa  at  endog  dødeligt  Fjendskab  skulde  høre 
op  mellem  Alle,  »hvor  høibaarne  de  end  maatte  være«,  ja 
de  maatte  endogsaa  under  Straf  af  Eiendomsfortabelse  og 
evig  Fredløshed  nedlægge  deres  Vaaben.  Ingen  maatte  ind- 
finde sig  ukaldet,  og  han  bestemte,  hvor  stort  et  Følge  hver 
enkelt  Herre  maatte  medtage,  nemlig:  en  Hertug  fyrretyve, 
en  Biskop  tredive,  en  kongelig  Eaadsherre  tolv,  en  Ridder 
eller  en  Kannik  fire  Ryttere.  Disse  Lovbud  sigtede  til  at 
forhindre,  at  Herrerne  skulde  benytte  den  Leilighed,  der 
gaves  ved  slige  Saimaienkomster,  til  at  møde  med  deres  kri- 
gerske Følge  og  udkæmpe  de  Stridigheder,  der  allerede  be- 
stode  imellem  dem,  eller  yppe  nye,  hvilket  forhen  ofte  var 
skeet,  naar  »Kongen  sammenkaldte  sit  Rige  til  et  Møde.« 
Han  forbød  al  Selvtægt  og  befalede,  at  enhver  Strid  skulde 
henvises  til  Domstolen,  og  Enker,  faderløse  Børn  og  gamle 
Mænd  tog  han  under  sin  særlige  Beskyttelse.  Der  havde 
længe  hersket  den  Uskik,  at  Alle,  der  vare  paa  Reiser,  om 
de  end  vare  nok  saa  rige,  vilde  have  Kost  og  Herberge 
uden  Betaling,  saa  at  de  »i  en  liden  Stund  fortærede,  hvad 
den  fattige  Bonde  surt  havde  trællet  for.«  Dette  nød- 
tvungne Gjæsteri  forbød  han  aldeles,  og  der  blev  i  hver  By 
ansat  en  Gjæstgiver,  der  havde  at  bestemme,  hos  hvilken 
Bonde  hver  Reisende  skulde  have  Herberge,  og  paasee,  at 
han  betalte  Huusly  og  Fortæring.  Fordi  Magnus  saaledes 
værnede  om  Bøndernes  Sikkerhed  og  friede  dem  for  Vold  og 
Overlast,  erhvervede  han  sig  efterhaanden  en  sikker  Støtte  i 
dem,  og  som  den,  der  sikkrede  Bondens  Lade  mod  Plyndring 
og  Rov,  fik  han  Tilnavnet  »Ladulås«  (Ladelaas),  af  hvilket 
Navn  han,  efter  en  gammel  Krønikeskrives  Ord,  »har  havt 
større  Hæder  og  Priis,  end  om  han  var  bleven  kaldet  en 
romersk  Keiser.  Thi  der  findes  ikke  Mange  i  Verden,  der 
fortjene  Navnet  Ladelaas;  Ladebrud  har  altid  været  almin- 
deligt.« 

I  sit  Ægteskab  med  Hedvig  af  Holsteen  havde  Mag- 
nus Ladelaas  syv  Born,  af  hvilke  en  Søn  og  en  Datter  døde 


n 


Birger  Jarl   og  hans  Sønner.  339 

i  den  spæde  Alder,  medens  de  øvrige  endnu  ikke  vare  voxne 
ved  Faderens  Død.  Af  de  tre  Sønner  førte  Birger  allerede 
i  Faderens  levende  Live  Kongetitel,  medens  Erik  og  Valde- 
mar vare  udnævnte  til  Hertuger.  Af  Døttrene  blev  Richissa 
med  stor  Høitidelighed  viet  til  Nonne  i  Set.  Clara  Kloster  i 
Stockholm,  og  Ingeborg  blev  1296  gift  med  Kong  Erik  Men- 
ved  af  Danmark,  i  hvilket  Land  hun  vandt  almindelig  Velvillie 
og  Kjærlighed.  —  Da  Kongen,  skjøndt  endnu  en  ung  Mand  i 
sin  kraftige  Alder,  mærkede,  at  hans  Dage  vare  talte,  sam- 
menkaldte han  sine  Stormænd,  anbefalede  dem  sine  Børn 
og  indsatte  Marsken,  Thorkel  Knutsson,  til  Sønnernes  For- 
mynder. Saaledes  syntes  han  at  have  sikkret  sine  Efter- 
kommere den  Krone,  han  røverisk  havde  frataget  sin  Bro- 
der og  fæstet  paa  sin  Isse  ved  Forræderi  mod  sine  Slægt- 
ninge og  ved  at  udgyde  deres  Blod.  Den  attende  Decem- 
ber 1290  døde  han  paa  Visingo,  og  Bønderne  bare  haus 
Liig  under  Taarer  til  Stockholm,  medens  Herrerne  i  store 
Skarer  dannede  Følget.  Han  blev  efter  sit  udtalte  Ønske 
begravet  i  Graabrødreklosteret  i  Stockholm  under  store 
Høitideligheder,  med  hvilke  den  taknemmelige  Geistlighed 
hædrede  sin  Velgjører.  Selv  havde  han  yttret  det  Haab,  at 
»hans  Minde  ikke  maatte  forgaae  med  Klokkeklangen  over 
hans  Grav.« 

Len  Ebelske  Sect. 
Et  Billede  af  Sværmeriet  i  det  nittende  Aarliundrede.*) 

L  Kønigsberg  fandt  for  nogle  Aartier  siden  en  sælsom  Be- 
givenhed Sted,  hvis  Hovedpersoner  endnu  tildeels  leve,  og 
med  hvilken  man  endnu  ikke  er  ganske  færdig.  De  vigtigste 
Handlende  i  Dramaet  vare:  paa  den  ene  Side  to  heitstillede 
og  veltalende  Geistlige,  Archidiakon  Vilhelm  Ebel  og  Heinrich 
Diestel,  Præst  ved  Haberbergerkirken ;  paa  den  anden  Side 
Overpræsident  Heinrich  Theodor  von  Schon  og  Professor 
Sachs,  den  saakaldte  Mephistofeles-Sachs.  De  to  Geistlige 
vare  Anklagede  i  en  Proces,  som  Schøn  i  det  Væsenlige 
førte,  og  i  hvilken  Sachs  var  Hovedvidne.  Hvad  der  fore- 
laa  for  Domstolen,  var  en  skandaløs  Anklage,  som  ikke  blot 
var  skeet  mod  de  tvende  Indstævntes  Lære,  men  som  ogsaa 
angreb  deres  Livs  Vandel.  Og  den  angik  ikke  blot  dem,  men 
der  var  en  lang  Liste  paa  Personer,  som  indii'ecte  vare  ind- 
viklede i  Sagen,  baade  Mænd  og  Q vinder  af  høi  Byrd 
og  i  ansete  Stillinger  i  Østpreussen.  Det  er  de  Begiven- 
heder, der  gik  forud  for  denne  Proces,  som  vi  ville  give  en 
Premstilling  af,  efter  først  at  have  gjort  nogle  indledende 
Bemærkninger  til  bedre  Forstaaelse  af  det  Følgende. 

Af  vor  Tids  religieuse  Bevægelser,    der   have  til  Hen- 


*)  Bearbeidelse  efter  VV.  H.  Dixon:    Spiritual  wives. 

sigt  at  forbedre  Menneskeslægten,  er  der  blandt  Andet  op- 
staaet  tre  mærkelige  Selskaber:  i  Kønigsberg,  England  og 
Nordamerika.  Skjondt  de  have  Meget  tilfælles  med  hverandre, 
begyndte  de  dog  uden  Aftale  i  Egne,  der  laae  fjernt  fra 
hinanden.  De  udsprang  fra  Universiteterne  og  Skolerne,  an- 
gik Familielivets  Former  og  stode  under  Geistliges  Ledelse. 
Enhver  af  disse  Bevægelser  gjaldt  hos  sine  Tilhængere  for 
at  være  den  meest  fuldendte  Frugt  af  den  opvakte  Aand. 
Støvets  Arvinger  vare  blevne  Lysets  Born,  de  tilhørte  ikke 
mere  Jorden,  stode  ikke  mere  under  deus  Regler  og  Love, 
og  de  kjendte  ikke  mere  Smerte,  S3^gdom  og  Død.  De  vare 
opstegne  i  den  evangeliske  Friheds  hoiere  Sphære,  hvor  de 
levede  som  paa  en  ny  Jord  og  under  en  ny  Himmel.  Ei en- 
dom  var  Litet,  Ægteskabet  Litet,  Alt  dette  var  kun  Ruiner 
af  en  forsvunden  Verden.  Og  for  dem  Alle  var  der  opgaaet 
et  nyt  Lys  i  Spørgsmaalet  om  "»Sjælebrudene«  eller  »de 
aandelig  Hustruer« ;  thi  Qvindens  høiere  Forhold  til  Manden 
i  det  nye  Guds  Rige  var  blevet  dem  klart. 

Læren  om  Sjælebrude  lader  sig  forklare  med  faa  Ord. 
Efter  den  sædvanlige  Forestilling  er  den  lovlige  Forbindelse 
mellem  Mand  og  Qvinde  en  Forening,  der  gj ælder  for  Livet; 
ved  Alteret  love  de  hinanden  at  holde  sammen  i  gode  og 
onde  Dage,  indtil  Døden  adskiller  dem.  Men  hermed  siges 
jo,  at  Loftet  kun  gj  ælder  for  Livet.  Varer  det  til  Graven, 
saa  ender  det  med  Graven,  og  Døden  gjør  igjen  Mennesket 
frit.  Nu  er  denne  Anskuelse  af  Ægteskabet  fuldstændig 
utilfredsstillende  for  visse  exalterede  Gemytter.  Hvor  der 
ikke  er  nogen  stor  Kjærlighed  mellem  Mand  og  Hustru, 
ingen  fiin  Forstaaelse,  intet  inderligt  Fællesskab,  der  see 
Ægtefællerne,  om  end  ikke  med  Længsel,  saa  dog  uden 
Smerte  hen  imod  Graven,  som  gjør  Ende  paa  deres  Løfte. 
Men  her  komme  Mystikerne  og  sige,  at  der  overhovedet 
ikke  har  været  noget  sandt  Ægteskab.  Hvjor  der  derimod 
har  været  et  Hjerteforbund,  hvor  to  unge  Sjæle  ere  blevne 
Eet  i  Følelse,  Ønske  og  Længsel,  der  er  den  Tanke,  at  dette 

skjømie  Sjæleforbund  nogensinde  kunde  ende,  næppe  til  at 
udholde.  Der  kan  ikke  finde  nogen  Adskillelse  Sted,  selv 
om  det  skulde  være  i  en  bedre  og  skjønnere  Verden.  Der- 
som Kjærligheden  er  evig,  hvorfor  skulde  da  den  Forbin- 
delse, ved  hvilken  den  gjøres  synlig,  ende  med  Min  lange 
Søvn  ?  I  Mystikernes  Øine  er  Ægteskabet  en  Forbindelse, 
der  gjælder  for  enhver  Verden,  saavel  for  Himlen  som  for 
Jorden.  Derimod  ere  ulykkelige  Ægteskaber,  hvor  det  rette 
Sjæleforbund  mangler,  slet  ikke  Ægteskaber,  om  de  end  nok 
saa  meget  ere  indviede  af  den  kirkelige  Velsignelse.  Der 
kunde  reises  mange  Indvendinger  mod  disse  sværmeriske 
Paastande.  Men  religieuse  Vildfarelser  bekæmpes  bedst  med 
Guds  Ord,  derfor  minde  vi  blot  om,  hvad  det  hedder  Matth. 
22,  29:  »Men  Jesus  svarede:  I  fare  vild,  idet  I  ikke  kjende 
Skrifterne,  ei  heller  Guds  Kraft.  Thi  i  Opstandelsen  skulle 
de  hverken  tage  tilægte  ei  heller  bortgiftes;  men  de  ere 
ligesom  Guds  Engle  i  Himlen.« 

Det  fulde  Navn  paa  Stifteren  af  den  Sect,  hvis  Historie 
her  skal  fremstilles,  var  Johan  Vilhelm  Ebel.  Han  blev 
født  1784  i  en  Præstegaard  nær  ved  den  polske  Grændse, 
hvor  hans  Fader  var  Landsbypræst.  Vilhelm  var  en  smuk 
Dreng,  og  som  Præstesøn  var  han  tidlig  bleven  vænnet  til 
at  fremsige  Bønner  og  synge  aandelige  Sange.  Da  han  var 
ti  Aar  gammel,  kunde  han  mange  Bibelsprog  udenad,  ja 
endog  lange  Stykker  af  Propheterne,  Psalmerne  og  Høisan- 
gen.  Saasnart  han  kom  i  Skole,  viste  han  saa  stor  Tilbøie- 
lighed  til  Studeringerne,  at  Naboerne  raadede  hans  Fader  til 
at  sende  ham  til  Hovedstaden.  Saa  stolt  den  gode  Præst  end 
var  af  sin  Søn,  havde  han  dog  store  Betænkeligheder  derved ; 
thi  der  var  en  tvivlende  og  materialistisk  Aand  i  den  store 
Stad,  og  sand  Religieusitet  var  næsten  ubekjendt  derinde. 
Imidlertid  gav  Faderen  efter  i  det  Haab,  at  Sønnen  vilde 
bevare  et  sundt  Hjerte  og  blive  en  brugbar  Guds  Tjener. 

Vilhelm  var  fattig  men  havde  store  Anlæg  til  at  komme 
frem  i  Verden.     Paa  de  Tider  førte    en  theologisk  Student 

et  surt  Liv,  da  Theologerne  i  Keglen  skreve  sig  fra  de  lavere 
Klasser,  fra  smaae  Grundeiere  og  Haandværkere.  Mange  af 
dem  maatte  leve  af  hundrede  Daler  om  Aaret.  Et  Værelse 
kostede  ugentlig  omtrent  fire  Mark;  til  Middag  kunde  de 
spise  ved  et  Fribord,  og  de  nødvendige  Bøger  maatte  de 
laane.  Hovedudgiften  var  til  01.  I  Tydskland  høre  nem- 
lig omtrent  alle  Studenter  til  en  Forening,  der  samles  to 
til  tre  Gange  om  Ugen  for  at  snakke  om  Politik  og 
Philosophi,  røge  Tobak  og  drikke  01.  Øllet  er  billigt,  men 
Tørsten  stor,  og  eii  ung  Videnskabsmand,  der  synger  fædre- 
landske Sange  eller  beviser  Materiens  Subjectivitet,  kan  godt 
i  Løbet  af  Aftenen  tøimiie  en  halv  Snees  Seidler. 

Ebel  maatte  natmiigviis  slutte  sig  til  en  af  de  fattigste 
Foreninger;  men  dette  krænkede  ham  ikke.  Hvad  der  be- 
vægede hans  Hjerte,  var  den  Opdagelse,  at  mange  af  hans 
Kammerater,  selv  Theologer,  loe  ad  hans  Bønner  og  spottede 
Bibelen.  Selv  var  han  ikke  rolig,  men  pintes  stundom  af 
Tvivl,  thi  hvem  skulde  afsløre  Livets  Hemmelighed  for  ham? 
I  hvilken  lærd  Bog  skulde  han  linde  Forsoningen  mellem  Tro 
og  Viden  ?  -  —  Disse  vaagnende  Tvivlsmaal  qvalte  dog  ikke  den 
gode  Sæd  i  hans  Hjerte,  og  medens  han  dyrkede  Sprog, 
Historie  og  Logik,  vare  de  første  Kirkefædre  og  de  gamle 
tydske  Theologer  hans  Yndlingsforfattere.  Naar  han  grub- 
lede over  de  Helliges  Liv  eller  studerede  Mystikernes  Skrif- 
ter, kunde  han  hele  Dagen  hensynke  i  Drømmerier,  og  da 
følte  han  en  Fred,  som  Verden  ikke  kunde  give  eller  tage. 
Men  ved  Siden  af  sine  Studier  gav  han  piivate  Timer  hos 
-adelige  Familier  og  underviste  i  Keligion  i  Pigeskoler. 

En  af  hans  høie  Velyndere  var  Grev  Dohna.  Ebel  blev 
Huslærer  for  dennes  Sønner,  og  efter  endt  Opdragelse  fik 
ian  et  Præstekald,  hvortil  Greven  havde  Kaldsret.  Men  han 
savnede  Bylivet  og  Pigeskolerne,  og  da  der  blev  et  Embede 
ledigt  i  Kønigsberg,  foretrak  han  dette  trods  den  ringere 
Løn.  Snart  fyldte  den  unge  Præst  den  tidligere  upaaagtede 
Kirke  med  ivrige  Beundrere.      Men  saasnart  han  havde  ea 

Dag  fri,  ilede  han  til  sit  Hjem  for  at  tale  med  sin  Fader 
om  sine  Udsigter,  Betænkeligheder  og  Tvivl.  Dan  gamle 
Præst  sagde  sin  Søn  Navnet  paa  en  Mand,  der  fik  en  af- 
gj  ørende  Indflydelse  paa  hans  senere  Liv.  Denne  Mand 
stod  i  Ry  for  at  have  løst  Verdens  Gaade  og  fundet  en 
stor  Hemmelighed,  ved  Hjælp  af  hvilken  han  kunde  forklare 
Alt.  Han  hed  Johan  Heinrich  Schenherr,  og  den  unge 
Ebel  mærkede  sig  dette  Navn. 

Ved  sin  Tilbagekomst  til  Kønigsberg  fik  han  Ansættelse 
ved  Altstådter-Kirken,  hvor  den  fornemme  Verden  i  Pelsværk 
og  Silke  gjorde  Bod  i  Sæk  og  Aske.  Det  var  ingen  let 
Stilling,  da  den  udkrævede  en  Mand  med  smuk  Skikkelse,, 
vindende  Fremtræden  og  Veltalenhed  for  at  tilfredsstille  den 
kræsne  Adel.  Men  Ebel  var  i  Besiddelse  af  disse  tre  Egen- 
skaber. Den  unge  Præst  var  høi,  anseelig  og  smuk,  en 
taalelig  Lærd  og  begavet  med  en  Veltalenhed,  der  havde  et 
Anstrøg  af  Djærvhed  i  Udtrykket.  Han  var  dristig,  senti- 
mental og  original  og  forstod  snart  at  fylde  den  store  Kirke 
med  Tilhørere.  Paa  de  høitideligste  Steder  i  hans  Taler 
mødte  man  en  Vending  fra  det  borgerlige  Liv,  et  gammelt 
Ordsprog  eller  et  Vers ;  men  al  hans  Stræben  syntes  at  gaae^ 
ud  paa  at  vække  Sjælene  til  et  høiere,  religieust  Liv.  Hans 
Kirke  gjaldt  for  at  være  en  Damekirke,  og  Vilhelm  Ebel  var 
i  enhver  Henseende  en  Mand  for  Damer. 

Fra  Ungdommen  af  havde  Ebel  været  en  Drømmer,  og^ 
han  havde  aldrig  ophørt  at  drømme,  indtil  han  traf  den 
mærkværdige  Mand,  om  hvem  hans  Fader  havde  fortalt  ham. 
Han  fandt  ham  paa  et  Værft,  hvor  han  forkyndte  sit  Evan- 
gelium for  en  Hob  Matroser,  Tommerfolk  og  Skrivere. 

Johan  Heinrich  Schønherr  var  født  1771  i  MemeL 
Hans  Fader  var  Grenadeer,  hans  Moder  en  meget  from 
Qvinde.  Den  femtenaarige  Dreng  blev  sendt  til  Hovedstaden 
for  at  lære  et  Haandværk;  men  han  holdt  mere  af  at  høre 
de  store  Prædikanter  og  see  paa  Studenterne  og  Professo- 
rerne, og  istedetfor  at  passe  sit  Arbeide  læste  han  i  Bibelen 

Og  studerede  Bøger  om  det  Gode  og  Onde,  om  Tro  og  Gjer- 
ninger. Et  Par  Aar  tilbragte  han  paa  denne  Maade,  saa 
gik  han  tilbage  til  sin  Fader  og  sagde,  at  han  vilde  være 
Præst.  Men  Penge  var  der  ikke  mange  af,  derfor  maatte 
han  begynde  med  at  gaae  i  Fattighusets  Friskole.  Han 
var  imidlertid  for  gammel,  og  hans  Fremskridt  vare  kun 
smaae.  To  Aar  efter  opgav  han  sin  Skolegang,  og  da  han 
var  kommen  til  det  Kesultat,  at  Bibelen  var  falsk  og  Theo- 
logien  Ordkløveri,  besluttede  han  sig  til  med  Stok  og  Eand- 
sel  at  vandre  ud  i  den  vide  Verden  for  at  soge  bedre  Op- 
lysning. Underveis  gjorde  han  den  store  Opdagelse,  at  Ly- 
set og  Yandet  ere  de  to  Urvæsner,  det  Mandlige  og  Qvinde- 
lige,  som  ere  evig  og  nødvendig  forbundne  og  forklare  Alt. 
Og  han  selv,  han,  igjennem  hvem  denne  A  åbenbaring  var 
meddeelt,  var  den  menneskeblevne  Talsmand. 

Med  deime  store  Opdagelse  reiste  nu  Talsmanden  om- 
kring. Han  tog  ind  hos  Landbypræsterne,  hvor  han  tiltig- 
gede sig  Mad  og  Drikke  og  sagde,  at  de  enten  maatte  troe 
paa  ham  eller  blive  fordømte.  En  stalikeis  Præst,  som 
han  truede  med  Himlens  Hævn,  kom  i  stor  Angst  derover. 
Schønherr  aabenbarede  ham  nemlig  med  Gravstemme,  at,  hvis 
han  ikke  troede  paa  Lyset  og  Vandet,  vilde  den  himmelske 
Fader  endnu  samme  Dag  lade  ham  døe.  Præsten  begj ærede 
et  Par  Minutter  for  at  bede;  i  Bønnen  fik  han  atter  sin 
Kraft,  og  da  han  havde  reist  sig  fra  sin  Knælen,  kastede 
han  den  Fremmede  ned  af  Trapperne. 

Ogsaa  i  Leipzig  var  han  uheldig,  da  en  Ven  antog  ham 
for  afsindig  og  fik  ham  indespærret  i  et  Galehuus.  Her 
foresatte  han  sig  at  ville  faste  i  lyrretyve  Dage  for  at  blive 
renset.  Han  gjennemførte  det  i  fire  Døgn  og  vilde  upaa- 
tvivlelig  væ^'e  død,  hvis  man  ikke  havde  lokket  ham  til  at 
spise  ved  at  sige,  at  alle  hellige  Profeter  havde  spiist  Hon- 
ning, og  at  denne  himmelske  Manna  ikke  brod  Fasten.  Til- 
sidst  ynkedes  man  over  ham  og  gav  ham  saa  mange  Penge, 
at  han  kunde  komme  tilbage  til  Kønigsberg. 

Af  sin  Opdagelse  om  Lyset  og  Vandet  havde  Schenlierr 
udledet  den  Lære,  at  Tiden  for  den  kj odelige  Kjærlighed 
var  forbi,  og  at  der  i  det  sande  christelige  Samfund  kun 
var  een  Slags  Kjærlighed  tilladt:  aandelig  Kjærlighed,  Sjæle- 
eller Himmelkj ærlighed.  Nu  gjorde  han  Bekjendtskab  med 
Ebel  og  Heinrich  Diestel,  hvem  Ønsket  om  at  høre  ham 
prædike  havde  fort  til  ham.  Helst  sogte  han  sig  iøvrigt 
Venner  blandt  fattige  Folk,  blandt  Matroser,  Arbeidere  og 
Bønder;  og  disse  drak  gjerne  deres  01  og  røg  deres  Piber, 
medens  Schønherr  udlagde  Johannes's  Aabenbaring  for  dem. 
To  Gange  om  Ugen  prædikede  han  for  Alle,  som  vilde  høre 
ham,  undertiden  til  Midnat.  Hans  hoie  Skikkelse,  det  lange 
Skjæg  og  rige  Hovedhaar,  som  bølgende  faldt  ned  over  Skul- 
drene; hans  bredsl<yggede  Hat  med  det  skarpe  Ansigt  under, 
og  Klædningen,  der  med  sit  østerlandske  Snit  naaede  ham 
til  Fødderne  —  Alt  dette  frembragte  en  høist  mærkværdig 
Skikkelse.  Som  Taler  var  han  mægtig,  fremfor  Alt,  naar  han 
knælende  holdt  Bøn.  Men  trods  hans  temmelig  uskadelige 
Lærdomme  søgte  dog  nogle  Uvenner  at  faae  ham  dømt. 
Man  henvendte  sig  endelig  til  Kong  Frederik  Vilhelm  III, 
men  Anklagen  bar  ingen  Frugt. 

I  senere  Aar  var  det  en  af  Schønherrs  Yndlingsideer  at 
faae  bygget  et  nyt  Skib,  der  skulde  være  en  Mellemting 
mellem  Noahs  Ark  og  en  moderne  Damper.  Det  skulde 
være  et  himmelsk  Skib  og  kaldes  »Svanen«  og  skulde  kunne 
seile  mod  Vind  og  Vover  uden  Seil  eUer  Aarer,  men  det 
maatte  bygges  i  Tro.  Han  fandt  virkelig  Folk,  der  frivillig 
udførte  Planen;  men  ulykkeligviis  arbeidede  de  med  verds- 
ligt Sind.  Da  »Svanen«  løb  af  Stabelen,  vilde  den  ikke 
svømme,  men  sank  strax  tilbunds.  Saa  store  ere  Vantroens 
Virkninger ! 

Indtil  sit  Livs  Ende  forsikkrede  »Talsmanden«,  at  han 
ikke  kunde  døe,  da  han  havde  været  død,  men  nu  var  bleven 
gjenfødt.     Med  denne  Bekj endelse  paa  Læberne  udaandede 

han  nær  ved  Konigsberg  i  en  Alder  af  fem  og  halvtred- 
sindstyve Aar. 

Det  var  til  denne  Mand,  at  Ebel  sluttede  sig,  men  det 
har  stedse  været  en  Gaade,  hvorledes  et  saa  skarpsindigt 
Hoved  som  hans  kunde  tilfredsstilles  ved  dette  Sammensu- 
rium om  Lyset  og  Vandet.  Man  begyndte  at  bekæmpe  ham 
og  bestride  hans  Rettroenhed,  men  Ebel  havde  Svar  paa  Alt. 
Da  nu  den  store  Krig  var  endt  1815,  og  de  store  Stæder 
vare  opvaagnede  til  et  friskere  og  friere  Liv,  tiltraadte 
»Talsmanden«  og  hans  Elev  en  Reise.  For  det  daglige  Bred 
bekymrede  de  sig  ikke,  de  tænkte  at  tigge  sig  frem,  og 
saaledes  vandrede  de  afsted  i  Stov  og  Hede,  Regn  og  Frost. 
I  de  store  Byer  fandt  de  ingen  Tilslutning,  derfor  droge  de 
ud  paa  Landet,  og  her  fandt  de  paa  et  adeligt  Slot  en  ung 
og  skjøn  Qvinde,  der  senere  fik  stor  Indflydelse  især  paa 
Ebels  Liv.    Det  var  Grevinde  Ida  von  der  Groben. 

Hun  var  en  Datter  af  Overpræsident  von  Auerswald, 
en  Skjønhed  uden  Lige,  fiin,  nervens  og  meget  modtagelig 
for  aandelige  Indtryk.  Hun  havde  skjæuket  sin  Haand  til 
en  saare  rig  og  fornem  Mand,  den  unge  og  smukke  Greve 
von  der  Groben,  med  hvem  hun  levede  i  et  fuldendt  lykke- 
ligt Ægteskab,  indtil  Preussen  reiste  sig  mod  de  Fremmedes 
Herredømme  —  da  var  Freden  i  hendes  Liv  til  Ende.  Med 
Glæde  lod  Ida  sin  Mand  drage  ud  for  at  kæmpe  mod  Na- 
poleon for  Fædrelaudet.  Men  han  faldt  ved  Llitzen  og 
efterlod  sin  unge  Hustru  med  en  stor  Formue,  en  lille  Fa- 
milie og  et  sønderbrudt  Hjerte. 

Intet  kunde  gjengive  den  skjønne  Enke  hendes  tabte 
Fred.  Tre  Aar  vare  forløbne,  siden  hendes  Helt  var  gaaet 
i  Døden,  og  i  al  den  Tid  havde  hun  ikke  en  eneste  Dag 
været  sig  selv.  Hendes  Slægtninges  Trøstegrunde  vare  In- 
tet for  hende;  hun  vendte  stedse  tilbage  til  Ensomheden  og 
det  Sted,  der  var  hende  helligt  ved  Erindiingen  om  hendes 
Lykke  og  Tab.  Der  Imnde  hun  hengive  sig  til  sin  Smerte 
og  være  alene  med  den  Døde.      Da  rygtedes  det  pludselig, 

at  en  from  Mand  var  kommen  til  hende  og  syntes  at  have 
faaet  Magt  over  hende.  Det  var  et  Glædesbudskab  for 
Overpræsidenten  og  hans  Familie. 

Faa  Maaneder  efter  vendte  (jrevinde  Ida  virkelig  tilbage 
til  Kønigsberg  sammen  med  Ebel  og  Schenherr.  Hun  var 
fuldstændig  helbredet  og  atter  den  Gamle  —  om,  blid,  mun- 
ter, ja  næsten  lystig.  Sorgen  med  sin  Poesi  og  Selvsyge 
var  forbi,  og  Ebel  syntes  at  have  gjort  Undere  med  hende. 
Men  medens  den  gamle  Schonherr  vendte  tilbage  til  sine 
Haandværkere,  holdt  den  unge  Ebel  sig  til  sine  nye,  for- 
nemme Bekj  endte.  Man  strømmede  sammen  for  at  see  og 
høre  ham,  der  havde  frelst  hende,  hvem  man  troede  tabt: 
Ebel  var  kommen  i  Mode,  hans  Rige  grundet,  og  snart  blev 
han  Archidiakon  ved  Kønigsbergs  meest  yndede  Kirke. 

Men  Ebel  havde  naturligviis  ogsaa  mange  Fjender. 
Han  søgte  blandt  Andet  at  drage  Schønherr  ind  i  en  anden 
Retning.  Men  »Talsmanden«  hørte  ikke  paa  sin  verdslige 
og  ærgjerrige  Elev.  Han  gik  hellere  paa  Torvene  end  i 
Slottene  og  foretrak  Lastdragere  og  Bønder  for  Hofmænd 
og  skjønne  Damer.  Endelig  kom  det  til  et  Brud  mellem 
Lærer  og  Discipel,  og  da  de  engang  vare  skilte,  vilde  Schøn- 
herr ikke  mere  modtage  noget  Besøg  af  Ebel,  end  ikke,  da 
han  var  i  største  Nød.  Dog  sendte  Ebel  ham  gjentagne 
Gange  under  falske  Navne  smaae  Foræringer,  der  kom  den 
stakkels  Schonherr  tilgode  paa  hans  gamle  Dage. 

I  Ebels  System  vare  Qvinderne  saa  temmelig  Alt  i 
Alle.  Disse  søgte  han  at  indvirke  paa,  og  gjennem  dem 
paa  Verden ;  de  deelte  hans  hemmeligste  Tanker,  vare  hans 
Venner,  Raadgivere  og  Redskaber.  Allerede  i  Ebels  yngre 
Aar  havde  alle  Piger  været  forelskede  i  ham.  Dengang  bar 
han  sit  mørke,  krusede  Haar  meget  langt,  skilt  i  Midten 
ligesom  hos  Qvinderne  og  lignede  Apostelen  Johannes.  Skole- 
pigerne løb  efter  ham  paa  Gaden  og  pleiede  at  kysse  ham 
i  Skolen,  hvor  de  lyttede  til  hans  Ord,  som  om  det  var 
Vorherre  selv,  der  talte. 

Nu  havde  tre  fornemme  Damer  forenet  sig  for  at  vaage 
over  den  elskede  Mester,  stedse  være  ham  nær  og  bevare 
ham  for  det  Onde.  Det  var  Grevinde  Ida,  Frøken  vonDer- 
schau  og  Frøken  von  Schrøtter.  De  vilde  være  hans  Tje- 
nerinder og  styrke  ham,  naar  han  var  svag.  Det  blev 
selvfølgeligt  snart  dem,  der  i  Virkeligheden  vare  i  Besid- 
delse af  Magten  hos  Eb  elianerne.  De  fik  indrettet  Kirken 
meget  smukt,  og  Gudstjenesten  havde  noget  Venligt,  ja  selv 
Muntert  ved  sig.  Det  hele  Samqvem  mellem  Brodre  og 
Søstre  var  sentimentalt  og  sværmerisk;  derfor  banlystes  alle 
slemme  Vaner  hos  Mændene.  De  maatte  ikke  snuse  eller 
ryge,  ikke  gaae  paa  ølstuer,  ikke  drikke  megen  Viin  eller 
synge  verdslige  Sange. 

De  i^leste  fandt  sig  villig  deri.  Men  den  unge  Pastor 
Diestel  vilde  ikke  bøie  sig  og  holde  op  med  at  bruge  Snus- 
tobak. Da  det  brune  Pulver  ofte  var  strøet  paa  hans  Prakke 
eller  Krave  og  tilsmudsede  hans  Læber,  var  det  til  Gene 
for  Damerne,  der  skulde  hilse  ham  med  det  hellige  Kys. 
Frøken  Derschau,  der  havde  ham  under  sin  specielle  Opsigt, 
bad  om  en  Forklaring,  og  hun  fik  den.  Diestel  meente,  at 
han  snusede  for  at  gjøre  Bod.  Hans  Stilling  i  Menigheden 
gjorde  ham  let  stolt  og  vakte  høitfly vende  Drømme.  Da 
kunde  en  Priis  Tobak  igjen  gjøre  ham  til  et  dødeligt  Men- 
neske, og  naar  han  nøs,  følte  han  sin  Sjæl  fornedret.  Han 
lovede  vel  Bod  og  Bedring,   men  det  blev  aldrig  til  Noget. 

De  tre  Damer  udgjorde  tilligemed  deres  Mester  og  Grev 
Kanitz  en  høiere  og  snevrere  Kreds.  De  vare  helligede 
af  Ebel  ved  en  mystisk  Indvielse  og  kunde  rense  de  Faldne 
fra  Synden.  Men  for  at  opdage  vildfarne  Sjæle,  gjennem- 
sporede  de  Privatlivet,  toge  imod  Skriftemaal  af  angrende 
Syndere  og  nedsank  derved  til  at  blive  Spioner.  De  lærte, 
skjændte,  smigrede.  Alt  efter  Omstændighederne,  naar  det 
gjaldt  om  at  aflokke  en  Bekjendelse;  men  da  Ebel  hadede 
Strid,  gik  Alt  meget  fredeligt  til  i  den  fortrolige  Kreds. 
Og  kom  der  en  Gang  imellem  en  Kurre  paa  Traaden,  pleiede 

Mesteren  at  sige:  »Kys  nu  hinanden  og  vær  saa  gode  Ven- 
ner!« Thi  Menighedslivet  skulde  være  som  mellem  Brødre 
og  Søstre,  en  hellig  Familie,  der  levede  i  Englereenhed  og 
Englefrihed.  Derfor  havde  ogsaa  Brødre  og  Søstre  Lov  til 
at  give  hinanden  det  kydske  »Serafinerkys«. 

Den  Kirke,  som  Ebel  grundede,  gav  han  intet  Navn. 
Verden  gav  Partiet  Navn  af  »Ebelianere«,  men  selv  brugte 
han  det  aldrig.  Han  paastod,  at  han  var  en  rettroende 
Lutheraner,  men  dog  lærte  han  fra  Prædikestolen,  at  den 
gamle  Lov  var  i  Begi'eb  med  at  forgaae,  at  Verdens  Ende 
stod  for  Døren,  og  at  Christi  Gjenkomst  var  nær.  Hvad 
var  overfor  saadanne  Forventninger  Døgnets  Herlighed,  Magt 
og  Rigdom  Andet  end  Dynd  i  Dammen  og  Støv  paaVeien? 
Hvad  gavnede  det  et  Menneske,  om  han  vandt  den  ganske 
Verden,  men  tog  Skade  paa  sin  Sjæl? 

Men  hvorledes  skulde  Synderen  møde  sin  Dommer,  og 
den  Bodfærdige  berede  sig  for  Gud  ?  Kun  ved  at  give  sig  i 
Guds  Haand  og  bøie  sin  egen  Villie  under  Kirkens  Raad. 
Ved  saadanne  Beviser  ledede  han  sine  Tilhængere  til  at  un- 
derordne sig  et  Præsteherredømme  i  Guds  Navn. 

Imidlertid  vandt  Ebel  trods  den  fornemme  Verdens 
Tilslutning  næsten  ikke  en  Eneste  blandt  Professorerne  og 
Studenterne.  Kun  een  betydelig  Omvendelse  bevirkede  Ebel 
i  Videnskabernes  Kredse ;  den  fandt  Sted  hos  Sachs,  en  ung, 
dengang  endnu  ubekjendt  Mand,  men  som  faa  Aar  senere 
skulde  opnaae  en  sørgelig  Berømmelse.  At  Ebel  omvendte 
ham,  var  det  meest  Skjæbnesvangre,  som  han  nogensinde 
havde  gjort. 

Ludvig  Vilhelm  Sachs,  en  ung  Jøde  med  skarp  Tunge 
og  en  hurtig  Aand,  med  lidet  Hjerte  og  endnu  mindre  Sam- 
vittighed var  kommen  til  Kønigsberg  for  at  studere  Medicin 
ved  Universitetet.  Om  hans  store  Begavelse  var  der  allerede 
dengang  ingen  Tvivl;  men  han  var  Jøde  og  som  saadan 
udelukket  fra  at  blive  Professor,  hvilken  Stilling  var  hans 
Ønskers  Maal.    Uden  Religieusitet,  uden  Gemyt,  kold,  skarp, 

bitter  og  vittig  traadte  han  frem  i  Verden  og  mønstrede  de 
Folk,  med  hvem  han  skulde  have  at  gjore.  Han  blev  snart 
practiserende  Læge,  det  Meste,  han  kmide  opnaae  som  Jo  de; 
vilde  han  endnu  stige  høiere,  maatte  han  fornegte  sine 
Fædres  Tro.  Al  Religion  var  ham  imidlertid  til  Spot,  og  i 
sit  inderste  Hjerte  betragtede  han  Præsterne  som  Menneske- 
slægtens fædles  Fjender. 

Han  anstillede  nu  den  Beregning,  om  han  kunde  er- 
holde et  Professorat  ved  at  sælge  Moses  og  Profeterne?  Ja, 
hvorfor  ikke!  Gjennem  Ebel  gik  Veien  til  Grevinde  Ida, 
gjennem  hende  til  Overpræsidenten,  gjennem  ham  til  Mini- 
steriet. Sachs  var  en  Cyniker,  kavde  Kone  og  Barn,  og  saa 
gik  han  tU  Ebel.  Med  dyb  Opmærksomhed  horte  han  paa 
Historierne  om  Lyset  og  Vandet,  lod  sig  fortælle,  at  Dom- 
medag var  nær,  og  erklærede  derpaa,  at  kan  strax  vilde  lade 
sig  døbe.  Den  hellige  Handling  var  snart  fuldbyrdet,  og 
Professoratet   var  Lønnen,  som  han  høstede   for  sine  Dyder. 

Blandt  den  lange  Række  Gaader,  som  den  Ebelske  Hi- 
storie frembyder,  er  Grevinde  Idas  Forhold  til  Ebel  den 
største.  I  Almindelighed  bliser  hun  skildret  som  en  Qvinde, 
hvis  Charakteer  var  ædlere  end  hendes  ædle  Fødsel.  Endog 
hendes  Fjender  tilstode,  at  hun  var  i  Besiddelse  af  en  for- 
bausende  Ynde  og  Dyd.  Faderen  elskede  hende,  og  den 
afdøde  Mands  Slægt  forgudede  hende.  I  Konigsberg  nævner 
man  endnu  den  Dag  idag  hendes  Navn  som  en  Dames,  der 
engang  var  Byens  straalende  Lys.  Og  selv  de  skarpeste 
Penne,  der  hverken  skaanede  Ven  eller  Fjende,  vovede  ikke 
at  angribe  Grevinde  Ida. 

Og  dog  var  hendes  Forhold  til  den  skjønne  Archidiakon 
mildest  talt  høist  besynderligt.  De  vare  ikke  gifte,  men 
levede  meget  sammen  og  paastode  at  være  sammenknyttede 
ved  et  ganske  san'eget  Baand.  Ebel  pleiede  at  kalde  deres 
Venskab  et  Sjæleforbund  og  betegnede  Grevinden  som  sin 
Sjælebrud,  sin  Hustru  i  Aanden.  I  deres  Forhold  kan  der 
imidlertid  ikke  være  skeet  noget  Brud  paa  gode   Sæder,  da 

de  levede  aabenlyst  for  hele  Verden  som  Præst  og  bodfærdig 
Qvinde  og  tilbragte  en  stor  Deel  af  deres  Tid  under  hendes 
Faders  eget  Tag.  Selv  om  deres  Samliv  har  været  ført 
under  friere  Former  end  sædvanlig,  saa  ansaaes  dog  Alt  for 
at  være  helliget  ved  deres  religieuse  Løfte. 

Vi  have  tidligere  nævnet  Minna  von  Derschau  som  En 
af  dem.  der  havde  sluttet  sig  til  Ebel.  Ida  mærkede  snart, 
at  denne  var  en  klog,  henrivende  Pige  med  en  rig  Begavelse 
og  en  dristig,  opadstræbende  Aand,  og  hun  meente,  at  hun 
let  kunde  blive  en  farlig  Eival.  Hvem  indestod  for,  at  denne 
livfulde,  unge  Qvinde  ikke  en  Gang  tog  Ebels  Hjerte  med 
Storm? 

En  Dag  kom  Minna  til  Ida  for  at  betroe  hende  en  stor 
Opdagelse,  hun  havde  gjort.  Det  var  en  Hemmelighed,  som 
hun  alene  vidste.  Der  havde  pludselig  gjennembævet  hende 
ligesom  en  Straale  af  Himmellyset :  —  Ebel  var  Menne- 
skens  Søn!  Allerede  længe  havde  hun  havt  Følelsen  af,  at 
han  var  en  overmenneskelig  Person.  Aasyn,  Stemme,  Hold- 
ning, hans  blide  Væ^sen,  Hellighed  og  Indsigt  —  Alt  var 
ganske  forskjelligt  fra  andre  Dødeliges  Egenskaber.  Nu  var 
det  med  Et  blevet  klart  for  hende,  at  han  var  Sønnen,  den 
eenbaarne  Søn.  Efter  en  kort  Overveielse  meddeelte  de  Grev 
Kanitz  Opdagelsen,  men  kom  overeens  om  at  bevare  Hem- 
meligheden som  en  indre  Lære,  indtil  Naadeaaret  kom,  og 
Sandheden  blev  forkyndt  fra  Tagene.  Og  fremfor  Alt  maatte 
Ebel  ikke  erfare  Noget  herom. 

Men  denne  store  Opdagelse  vækkede  mange  Spørgsmaal. 
Thi  hvem  skulde  være  den  Næste  efter  Menneskesønnen? 
Hvem  den  Største  ?  Og  fremfor  Alt,  hvem  skulde  være 
den  mystiske  Brud? 

Ida  og  Minna  syntes  at  være  omtrent  lige  skikkede  til 
denne  Post,  da  begge  vare  unge,  fornemme  og  smukke.  Et 
Tilfælde  kunde  let  være  afgj ørende  for  Udfaldet.  Da  faldt 
Grevinden  paa,  at  hendes  Veninde  Minna  skulde  gifte  sig. 
Der  var  i  hele  Menigheden   Ingen    uden    Grev  Kanitz,    der 

stod  hende  lige  i  Fødsel,  Talent  og  Naade.  Han  var  en 
Helt  og  en  Hellig,  og  en  Plads  i  Himmeriges  Rige  ventede 
ham.  Ebel  blev  vunden  for  Planen  og  talte  derom  til 
Kanitz.  Han  udviklede,  at  Minna  og  han  vare  skabte  for 
hinanden;  de  skulde  være  som  de  to  Vidner  i  »Aabenbarin- 
gen«,  der  tilsammen  skulde  prophetere  et  Tusinde  to  hun- 
drede og  tresindstyve  Dage.  Begge  gik  ind  derpaa; 
Minna  blev  Grevinde  Kanitz  og  desuden  det  andet  Vidne, 
der  har  Magt  til  at  lukke  Himlen  og  forvandle  Vand  til  Blod. 

Da  dette  var  besørget,  gjorde  Ida  et  nyt  Skridt  for  at 
faae  Ebel  gift.  Hun  fandt,  at  en  god,  enfoldig  Pige  vilde 
egne  sig  bedst  for  ham.  Af  en  saadan  havde  hun  selv  In- 
tet at  befrygte,  og  naar  Ebel  var  gift,  afgav  hans  Huus  et 
naturligt  og  frit  Midtpunkt  for  hans  fornemme  Veninder. 
Der  fandtes  en  saadan  Pige,  ung,  smuk  og  føielig,  og  Ebel 
tog  hende  til  Hustru. 

En  anden  Dame,  Frøken  Emilie  von  Schrøtter,  deelte  Idas 
fortrolige  Forhold  til  Archidiakonen.  Disse  tre  Qvinder  — 
Enken,  Hustruen  og  Jomfruen  —  udgjorde  nu  en  aandelig 
Familie,  en  Sjælehusholdning.  De  viste  en  eiendommelig 
Kjærlighed  og  Ømhed  imod  hverandre  og  betragtede  sig 
som  tre  Søstre  i  Herren,  hvem  Archidiakonen  havde  forenet 
til  et  helligt  Forbund.  Den  ægteviede  Hustru  var  det  fæUes, 
lovlige  Berøringspunkt,  gjennem  hvilket  Ida  og  Emilie  havde 
indgaaet  den  mystiske  Forbindelse  med  deres  Ægtemand. 

Fru  Ebel,  som  hverken  var  fornem  eller  betydelig,  synes 
meest  at  have  været  henviist  af  sine  adelige  Søstre  til  Kjøk- 
kenet  og  Kammeret,  hvor  hun  aabenbart  følte  sig  bedre 
hjemme  end  i  Skriftestolen.  Hun  turde  aldilg  lade  sin 
Stemme  høre,  naar  de  hellige  Qvinder  holdt  Forsamling, 
men  gjaldt  som  en  magnetisk,  ledende  Metaltraad  meUem 
Archidiakonen  og  hans  fornemme  Sjælebrude,  og  hun  gav 
aldrig  Grevinde  Ida  Anledning  til  Skinsyge. 

Ved  Siden  af  den  store  Opdagelse,  som  Minna  von  Der- 
schau  havde  gjort,    fandtes    der   endnu  to  Hemmeligheder  i 

Menigheden.  Den  ene  var  Kangforordningen  i  de  Udvalgtes 
Rige,  den  anden  angik  den  sande  Renselse  fra  Synden.  Man 
veed,  at  der  var  en  meget  lang  Rangforordning,  men  Antal- 
let af  Graderne  er  ikke  nøie  bekjendt.  Øverst  stod  selvføl- 
gelig Ebel,  saa  kom  de  tre  Damer,  dernæst  Diestel,  Kanitz 
o.  s.  V.  i  nedadgaaende  Række,  Dommere,  Officerer  og  Be- 
tjente med  deres  Hustruer  lige  indtil  den  fattige  Degn,  der 
feiede  Bedesalen  og  holdt  den  i  Orden. 

Der  fandt  ogsaa  med  Hensyn  til  Troeslæren  en  lignende 
ængstelig,  neiagtig  Rangforordning  Sted.  At  Ebel  var  Menne- 
skesønnen, vidste  man  kun  i  den  allerhøieste  Kreds.  Den 
næsthøieste  ansaae  ham  kun  for  et  fuldkomment  Menneske. 
Andre  nøledes  med  Foredrag  om  Midlerne  til  at  overvinde 
Djævlen  med.  Atter  Andre  lærte,  at  Guds  Jord  var  et 
Paradis  for  Sjæl  og  Legeme,  thi  de  Udvalgte  vare  Guds 
eneste  Arvinger.  De  laveste  Kredse  bleve  afspiste  med  al- 
mindelige Talemaader  om  christelig  Tro.  At  der  gaves 
endnu  høiere  Sandheder,  end  man  allerede  vidste,  blev  stedse 
bestemt  benegtet,  indtil  det  Øieblik  kom,  da  den  Hellige 
var  skikket  til  at  modtage  den  nye  Oplysning. 

Ebel  udvidede  især  sin  Magt  ved  den  Maade,  hvorpaa 
han  organiserede  Skriftemaalet.  Han  holdt  paa,  at  Syndsbe- 
kj endelsen  skulde  være  aaben,  fuldstændig  og  omfattende; 
for  ham  og  de  tre  Qvinder  maatte  Intet  forties  eller  for- 
skjønnes.  Et  godt  Raad  var  en  stor  Velsignelse,  og  hvem 
kunde  under  Hjemsøgelsen  bedre  staae  dem  bi  end  Ebel, 
deres  Ven  og  Trøstermand?  Derfor  skulde  Hovedpersonerne 
i  Menigheden  fra  Tid  til  anden  fremstille  sig  for  Grevinde 
Ida  og  Minna  for  at  lade  sig  udspørge  og  rense.  Paa  denne 
Maade  kom  Archidiakonen  snart  ind  i  aUe  Familiehemmelig- 
heder i  By  og  paa  Land. 

Det  andet  Punkt  var  Spørgsmaalet  om  Helliggj  øreisen, 
der  var  ubetinget  nødvendig,  thi  Verdens  Ende  forestod, 
og  Synderne  maatte  forberede  sig  derpaa.  Men  hvorledes 
skulde  et  Menneske  gjøre  sig  værdigt  til  at  staae  for  sin 

Dommer?  Herpaa  svarede  Ebel:  kun  ved  en  stor  aandelig 
Aet ;  man  maatte  renses  fra  Synden ,  befries  fra  Djævlens 
Magt.  Den,  der  vil  frelse  sin  Sjæl,  maa  staae  over  Fri- 
stelsen, maa  lære  at  foragte  Kjødet  og  hærde  sig  mod  Skj en- 
hedens bedaarende  Magt.  Øiet  skulde  væ.re  koldt.  Blodets 
Glød  skulde  slukkes,  saa  at  man  med  reent  Hjerte  kunde 
trykke  den  meest  henrivende  Søsters  Haand  og  k^^sse  den 
skjønnestes  Mund.  Maaden,  hvorpaa  denne  Helliggjerelse  gik 
for  sig,  er  tildeels  aldrig  opklaret.  I  Almindelighed  antager 
man,  at  Ebel  holdt  en  liække  Foredrag  om  evangelisk  Frihed, 
der  skidde  styrke  hans  Disciples  Aand  mod  den  legemlige 
Skj  enheds  Forlokkelser.  Yed  Menighedens  private  Sammen- 
komster maatte  desuden  en  eller  anden  skjøn  Qvinde  blotte 
Arm,  Fod  og  Skuldre  for  at  stille  Forsamlingen  et  levende 
Exempel  for  Øie  paa  de  Fristelser,  hvormed  Satan  besnærer 
Menneskene.  Hvor  vidt  man  gik  ved  Øvelserne  i  den  Kunst 
at  forsage,  veed  man  ikke  ganske  noie,  men  da  Skandalen  brød 
løs,  hed  det  almindeligt,  at  man  var  gaaet  altfor  yder- 
lig, førend  Helliggj  oreisens  Proces  kunde  betragtes  som  til- 
endebragt. — 

Iblandt  de  Mænd,  til  hvis  Anskuelser  Ebel  mere  eller 
mindre  sluttede  sig,  var  ogsaa  Jung-Stilling  (f  1817).  Denne 
Mand  var  ikke  utilbøielig  til  et  vist  Sværmeri  og  havde  for- 
kyndt, at  i  Aaret  1836  vilde  det  tusindaarige  Rige  begynde, 
og  de  første  store  Kampe  for  det  himmelske  Rige  finde  Sted. 
Ebel  havde  allerede  tidligere  sluttet  sig  til  denne  Mening,  men 
da  Opfyldelsens  Aar  endnu  var  fjernt,  tilveiebragtes  ingen 
virkelig  Gjæring  i  Menigheden.  Archidiakonen  gav  sig  til  at 
gi'uble  over  Daniels  Bog  og  kundgjorde  som  Resultat,  at 
der  1823  kunde  ventes  en  stor  kirkelig  Opvækkelse.  Da 
han  nu  tilmed  ventede  Frelserens  personlige  Gjenkomst,  gik 
han  et  Skridt  videre  og  forkyndte,  at  Herren  vilde  komme  i 
Paaskeugen,  just  i  det  Øieblik,  da  han  blev  forklaret  paa 
Oliebjerget.  Nu  kom  der  Røre  blandt  Disciplene.  Man 
sammenkaldte    Forsamlinger,    holdt   Bønner    og    lagde    de 

Troende  paa  Hjerte  at  berede  sig  til  denne  Dag.  Det  hed, 
at  Christus  vilde  vise  sig  for  de  Hellige  i  forklaret  Skik- 
kelse, iført  Lysets  Klædebon,  saaledes  som  han  var  bleven 
seet  af  de  tre  iVpostle  paa  Forklarelsens  Bjerg. 

Men  hvorledes  skulde  man  udiolde  dette  Syn  og  dog 
kunne  leve?  Hvorledes  skulde  man  modtage  Herren,  og 
hvor  skulde  man  vente  paa  ham?  Nogle  meente  i  Kirken, 
Andre  hjemme ;  men  de  Fleste  vare  enige  om,  at  man  maatte 
være  samlede,  da  Herren  ventede  at  linde  sin  Kirke  paa 
Jorden.  Nogle  foresloge  at  foranstalte  en  Bryllupsfest  i  Lig- 
hed med  den,  ved  hvilken  hans  første  Undergjerning  skete, 
og  da  dette  Forslag  vandt  Anklang,  begyndte  man  strax  at 
iværksætte  Planen.  Der  fandtes  en  ung  Mand,  som  under 
saa  glimrende  Udsigter  var  villig  til  at  tage  sig  en  Hustru, 
og  efter  nogen  Søgen  blandt  Menighedens  qvindelige  Ung- 
dom fandt  man  ogsaa  en  Pige,  der  var  beredt  til  at  staae 
Brud.  Nu  skulde  blot  Fedekalven  slagtes,  Kirken  smykkes 
med  Krandse,  Stegen  og  Vinen  sættes  paa  Bordet. 

Grevinde  Ida  og  Minna,  Frøken  Emilie  og  alle  andre 
høierestillede  Damer  gik  lidenskabelig  ind  paa  Planen;  men 
nogle  af  de  Forsigtigere  vægrede  sig.  De  følte,  at  deres 
Kygte  stod  paa  Spil,  da  Beregningen  dog  maaskee  var  urig- 
tig; de  kunde  let  gjøre  sig  latterlige  og  vilde  helst  undgaae 
denne  Troesprøve.  En  af  dem.  Grev  Finkenstein,  vovede  at 
komme  med  et  advarende  Ord.  Men  Damerne  overfusede 
ham,  Ebel  smilede  ad  hans  Mangel  paa  Tro,  og  Diestel  ud- 
skjældte  ham  for  hans  verdslige  Sind.  Finkenstein  blev 
derved  mere  haardnakket  og  forlod  Forsamlingen  i  en  alt 
Andet  end  mild  Stemning.  Sachs  havde  de  samme  Betæn- 
keligheder, men  var  meget  for  klog  til  at  yttre  sig,  saa 
meget  mere,  som  han  kort  i  Forveien  ganske  havde  givet  sig 
i  Ebels  Vold. 

Sachs  havde  nemlig  mistet  sin  Kone,  og  hans  fromme 
Venner  vare  nu  bange  for,  at  han  igjen  skulde  komme  paa 
gale  Veie  og  være  Menigheden   til    Forargelse.      Damerne 

forlangte,  at  han  skulde  skrifte  sine  tidligere  Synder,  og  det 
blev  overdraget  Minna  at  bestemme  hans  Bod,  og  naar  han 
havde  angret,  igjen  at  tage  ham  til  Naade.  Hmi  tog  ham 
meget  strengt  i  Skole,  og  han  maatte  tilstaae  Alt,  selv  hvad 
han  havde  syndet  i  Tanker.  Derpaa  lod  hun  ham  gaae 
hjem  og  nedskrive  en  fuldstændig  Syndsbekj endelse.  Denne 
røbede  en  skrækkelig  Fordærvelse  hos  Sachs,  Skiivelsen  blev 
overgivet  til  Diestel ,  og  Synderen  tik  Forsoningskysset. 
Under  saadanne  betænkelige  Omstændigheder  kunde  Sachs 
ikke  gjøre  Åndet  end  spotte  i  Stilhed  og  for  Resten  ind- 
tage den  Plads,  der  blev  ham  anviist  ved  Bryllupsfesten. 

Paasken  kom,  Brudgom  og  Brud  vare  rede.  Festen  var 
indrettet,  og  Psalmen  blev  sungen  —  men  den  forventede 
Gjæst  kom  ikke! 

Fuldt  af  Vrede  og  Tvivl  brod  Brudefølget  op,  og  Grev 
Finkenstein  syntes  at  faae  Ret,  men  de  Troende  skede  Skyl- 
den for,  at  Festen  var  mislykkedes,  paa  Grevens  Vantro. 
Begivenheden  vakte  almindelig  Latter  hos  denne  Verdens 
Børn,  og  den  vantro  Broder  blev  til  Straf,  navnlig  af  de  op- 
bragte Damer,  truet  med  Udstødelse  af  Menigheden.  For  Øie- 
blikket  vilde  en  saadan  Aet  have  været  ubeleilig  for  ham, 
derfor  bøiede  han  sit  Hoved  for  Stormen,  men  gjaldt  fra 
den  Tid  af  for  en  Mand,  der  havde  fjernet  sig  fra  Lysets 
og  Naadens  Midtpunkt. 

Denne  Uenighed  gavnede  ikke  Menigheden;  men  hvad 
der  skadede  den  endnu  mere,  var,  at  Overpræsidenten  tog 
sin  Afsked,  og  at  der  udnævntes  en  Mand  til  hans  Efter- 
følger, der  efter  sin  hele  Aandsretning  var  ugunstig  stemt 
mod  Secten.  Han  hed  Heinrich  Theodor  von  Schøn,  var  en 
Discipel  og  Ven  af  Philosophen  Kant,  et  ypperligt  Hoved 
med  et  gjennemtrængende  Blik  og  en  skarp  Tunge.  Han 
havde  ikke  i  Sinde  at  gjore  Ebelianerne  noget  Ondt,  saa- 
længe  de  selv  holdt  Fred  og  ikke  vakte  Forargelse.  Men 
den  Beskyttelse,  som  hans  Formand  havde  skjænket  dem, 
var  nu  forbi.    Man  kunde  ikke  mere  faae  Professorater  ved 

deres  Hjælp;  deu,  der  angreb  eller  spottede  dem,  gjorde 
det  aabenlyst,  og  nu  maatte  de  selv  udkæmpe  deres  Kamp. 

Den  Forste,  som  i  denne  Forandring  saae  Tegnet  til 
Tilbagetog,  var  Sachs.  Han,  der  til  Løn  for  sin  Lærvillighed 
i  Spørgsmaalet  om  »Lyset  og  Vandet«  ved  Grevinde  Idas 
Hjælp  var  bleven  Professor,  traadte  nu  med  sine  Talenter 
og  Hemmeligheder  i  deres  Tjeneste,  som  i  Fremtiden  maatte 
faae  Magten. 

Efter  den  ovenomtalte,  mislykkede  Paaskefest  havde 
Ebel  bestemt  betegnet  Aaret  1836  som  den  Periode,  da  det 
tusindaarige  Riges  første  Kampe  skulde  begynde.  Djævlen 
syntes  imidlertid  ikke  at  være  oplagt  til  at  vente,  indtil 
hans  Fjender  ventede  ham,  og  et  Aar  før  den  forjættede 
Tid  aabnede  han  sit  Felttog. 

Den  »vantro«  Grev  Finkenstein  var  tilsidst  bleven  ud- 
stødt af  Menigheden  til  det  yderste  Morke.  Herved  var  der 
opstaaet  et  Brud  mellem  ham  og  hans  Søster,  hvem  han 
havde  elsket  hoit,  og  hun  sluttede  sig  endnu  inderligere  til 
de  Hellige.  Da  skete  det,  at  Minna  pludselig  døde.  Ebel 
lod  Finkensteins  Søster  indtage  den  ledige  Plads  som  »Aa- 
benbaringeus  Vidne«,  og  Enkemanden  Kanitz  tilbød  hende  sin 
Haand,  som  hun  modtog. 

En  Dag  hørte  Grev  Finkenstein,  at  hans  Søster  og 
hendes  Veninde  vare  ifærd  med  at  drage  en  ung  Dame  af 
hans  Familie  over  i  deres  Kreds,  nemlig  Frøken  Zelina  von 
Mirbach,  en  rig  og  yndig  Pige,  som  just  skulde  til  at  gjøre 
Furore  i  den  fornemme  Verden.  Finkenstein  ansaae  det  for 
Pligt  at  advare  sin  skjønne  Cousine  og  tilskrev  hende  et 
Brev,  fuldt  af  bittre  Beskyldninger  mod  Ebel  og  Diestel,  i 
hvis  Kreds  han  paastod,  der  forefaldt  Ting,  som  ingen  ærlig 
Mand  eller  fintfølende  Qvinde  kunde  taale.  Han  tilføiede,  at 
disse  Antydninger  bleve  kun  altfor  meget  bekræftede  ved 
Originaldocumenter ,  der  vare  i  hans  Besiddelse.  Zelina 
bragte  ganske  naiv  dette  Brev  til  sin  Veninde  Grev  Kanitz's 
nye  Hustru,    som   blev   i   høieste  Grad  forbittret  og  kaldte 

det  et  Væv  af  afskyelige  Løgne.  Derpaa  sammenkaldte  hun 
det  hoie  Kaad  og  fremlagde  sin  Broders  Brev.  Damerne 
læste  det  og  kom  overeens  om,  at  man  naturligviis  ikke 
turde  forstyrre  den  elskede  Mesters  guddommelige  Ko  med 
saa  uværdige  Kjævlerier,  men  Noget  maatte  der  gjores,  og 
det  noget  Alvorligt.  Derpaa  sendte  man  Brevet  til  Diestel 
og  lod  ham  sige,  at  han  kunde  benytte  det,  ganske  som 
han  vilde. 

Finkenstein  fik  snart  Anledning  til  at  angre,  at  han 
havde  givet  sin  unge  Slægtning  denne  Advarsel.  Zelina  gik 
strax  over  til  Secten.  Grevinde  Kanitz  bred  med  sin  Broder 
og  forbandede  ham  som  en  Uværdig  og  Fortabt,  ja  kom 
endog  med  Antydninger  om  en  Arv,  som  han  paa  bedra- 
gerisk Viis  skulde  have  forholdt  hende.  Kanitz  beskyldte 
ham  med  Navns  Nævnelse  i  religieuse  Tidsskrifter  for  en  i 
Ord  og  Gjerning  umoralsk  Mand  og  lod  forstaae,  at  hans 
Hustru,  Grevinde  Finkenstein,  nok  egentlig  stod  ligesaa  dybt 
som  han  selv.  Men  hvad  der  var  det  Værste  for  ham :  han 
blev  pludselig  angreben  af  Diestel,  der  var  en  fuldendt  Me- 
ster i  Grovhed.  I  sine  yngre  Aar  havde  denne  nemlig  været 
Jurist  og  havde  med  sit  naturlige  Anlæg  til  Polemik  samlet 
sig  et  uhyre  Fond  af  Skjældsord,  der  maaskee  kunde  komme 
ham  til  Nytte  ved  verdslige  Forhandlinger.  Derfor  var  Die- 
stels  Skrivelse,  der  fyldte  tretten  store  Ark,  fuld  af  saadanne 
Fornærmelser,  som  han  alene  var  istand  til  at  udslynge 
mod  en  Fjende. 

Finkenstein  gjorde  et  svagt  Forsøg  paa  at  svare  i  det 
samme  religieuse  Tidsskrift,  i  hvilket  han  var  bleven  an- 
grebet ;  men  da  han  trak  det  korteste  Straa  i  denne  Polemik, 
overgav  han  de  tretten  Ark  til  Domstolen  som  et  Smæde- 
skrift. Dommerne  læste  det  og  idømte  Diestel  en  Mulkt  paa 
halvtredie  hundrede  Daler,  men  tillige  spurgte  de  pligtskyl- 
digst om  Anledningen  til  denne  forbittrede  Oorrespondance. 
I  Brevet  til  Zelina  havde  Greven  beskyldt  Diestel  for  Usæ- 
delighed og  henviist  til  nogle  Papirer,  som  han  eiede.    Saa- 

danne  Beskyldninger  havde  man  ikke  Lov  til  udenvidere  at 
gjøre,  og  han  blev  derfor  opfordret  til  at  komme  med  Be- 
viserne. Greven  gav  Møde  med  sine  Originalclocumenter, 
der  virkelig  vare  i  lioi  Grad  originale,  da  han  selv  og  hans 
Kone  havde  skrevet  dem  allesammen.  Beskyldningerne  vare 
talrige,  tildeels  usandsynlige  og  næsten  alle  uden  Spor  af 
Beviis,  derfor  kunde  Ketten  ikke  gjøre  Noget  ved  dem. 
Men  da  Finkenstein  tillige  erklærede,  at  den  Ebelske  Menig- 
hed havde  et  Antal  hemmelige  Læresætninger,  saa  meente 
Dommerne,  at  Sagen  maatte  henvises  til  Consistoriet.  Her 
var  Overpræsident  Schøn  Formand,  og  desuden  havde  Ebel 
her  saa  mange  Fjender,  at  han  vidste,  at  der  ingen  Naade 
var  at  vente.  En  foreløbig  Undersøgelse  faldt  da  ogsaa  saa 
uheldig  ud,  at  Consistoriet  suspenderede  Ebel  og  Diestel  fra 
deres  Embede  og  gjorde  Indberetning  om  Sagen  til  Cultus- 
ministeriet  i  Berlin. 

Men  imedens  dette  stod  paa,  følte  Grev  og  Grevinde 
Finkenstein  Nødvendigheden  af  at  beskytte  deres  gode  Navn 
mod  saamange  fornemme  Damers  Magt,  som  halvt  smilende, 
halvt  sukkende  kunde  ødelægge  det  bedste  Rygte.  Da  Æren 
stod  paa  Spil,  sendte  de  Bud  til  alle  deres  Venner,  som  de 
havde  kjendt  fra  Barndommen  af,  og  lode  dem  med  Navns 
Underskrift  offentKggjøre  en  Erklæring  om,  at  de  ansaae 
Greven  og  Grevinden  for  Folk  af  pletfri  Vandel.  Dette 
Skudsmaal  blev  natnrligviis  meget  forskjellig  bedømt.  Nogle 
sagde,  og  med  Ret:  at,  dersom  det  fornemme  Par  virkelig 
ikke  havde  gjort  noget  Vanærende,  vilde  de  ikke  have  ned- 
ladt sig  til  at  modtage  et  Skudsmaal,  saaledes  som  Haand- 
værkssvende  og  Tjenestepiger  pleiede  at  faae.  Andre  sagde 
med  ligesaa  stor  Grund:  at,  naar  disse  To,  efter  i  lang  Tid 
at  have  været  Medlemmer  af  den  Ebelske  Menighed,  endnu 
stedse  havde  det  bedste  og  reneste  Rygte  hos  deres  Venner, 
saa  kunde  deres  Vidnesbyrd  om,  at  det  var  vanærende 
for  en  Mand  og  en  Skam  for  en  Qvinde  at  høre  til  Secten, 
umulig  gjælde  for  Beviis. 

Efter  temmelig  lang  Tids  Forlob  sendte  Ministeren  Pa- 
pirerne tilbage  til  Overpræsident  Schen  med  Forespørgsel, 
om  der  var  Grund  til  at  anlægge  Proces  mod  Ebel  og  Die- 
stel.  Anklagen  faldt  i  to  Punkter:  1)  Beskyldningen  for 
en  saa  overordentlig  sædelig  Fordærvelse,  at  begge  Mænd  i 
Tilfælde  af  Beviis  vare  hjemfaldne  til  Domstolene,  og  2) 
Anklage  for  Forsøg  paa  at  grunde  en  ny  Religionssect. 
Dette  var  nok,  og  Ebel  og  Diestel  indstævnedes  for  B,etten. 

Undersøgelserne  begyndte,  og  det  gik  til  som  ved  en 
Kamp  paa  Liv  og  Død.  Diestel  opførte  sig  saa  uforskam- 
met, at  det  kom  hans  Anklagere  tilgode.  Han  rasede  og 
stormede  løs  mod  Dommerne  med  de  groveste  Skjældsord, 
saa  at  han  uopholdelig  blev  domt  til  fem  Maaneders  Fæst- 
ningsstraf  for  upassende  Opførsel  mod  Retten.  Men  blandt 
andre  Vidner  skulde  ogsaa  Grevinde  Ida  give  Møde.  Herpaa 
vilde  hun  ikke  indlade  sig,  og  hverken  Trusler  om  Penge- 
bøder eller  Fængsel  kunde  bøie  hendes  stolte  Sind.  Tvinge 
hende  til  at  svare  kunde  man  ikke;  hvad  var  der  altsaa  at 
-gjøre?  Man  gav  det  en  Vending,  som  om  hendes  Vidnes- 
byrd var  unødvendigt  og  lod  hende  i  Fred. 

Nu  var  Øieblikket  konmiet  for  Sachs,  der  var  den 
Eneste,  som  virkelig  kunde  hjælpe  Overpræsidenten  med  at 
komme  Ebelianerne  tillivs.  Derfor  meldte  han  sig  som 
Vidne;  han  vidste  Sandheden  og  vilde  sige  den  mod  de  an- 
klagede Geistlige.  Men  disse  nedlagde  en  formelig  Protest. 
Den  udmærkede  Professor,  sagde  de,  var  et  Menneske,  paa 
hvis  Ord  en  Dommer  slet  ikke  kimde  stole.  Dommeren  for- 
langte Beviis  for  denne  Paastand,  da  han  ellers  ikke  Imnde 
tage  den  til  Følge. 

»Jeg  er  en  from  Mand,«  svarede  Archidiakonen  høitide- 
lig,  »og  jeg  kan  ikke  anklage  et  syndigt  Menneske.  Hvad 
jeg  veed  om  Professor  Sachs,  er  kommet  mig  for  Øre  ved 
et  Skriftemaal,  som  han  har  aflagt  ikke  for  mig,  men  for  en 
Anden.  Hvad  han  har  vidnet  imod  sig  selv,  er  bekjendt  for 
Mange,  men  i  Kraft  af  mit  Kald  som  Evangeliets  Tjener 

Sømmer  det  sig  ikke  for  mig  at  sige  Mere.  Jeg  kjender 
Vidnet  og  protesterer  imod,  at  en  saadan  Mand  bliver 
antaget.« 

Men  nu  var  Sachs's  Vidnesbyrd  P]t  og  Alt  for  Anklagen, 
uden  dette  kunde  næsten  Intet  bevises.  Da  overgav  Diestel 
sin  Defensor  to  skriftlige  Documenter,  som  denne  forelagde 
Dommeren.  De  vare  skrevne  med  Sachs's  Haand  og  bare 
hans  Underskrift,  vare  stilede  til  den  afdode  Minna  og  inde- 
holdt en  udforlig  Optegnelse  over  hans  mange  og  svære 
Synder  mod  Gud  og  Mennesker,  af  hvilke  nogle  næsten 
vare  utrolige  og  oprørende.  Den,  der  havde  gjort  sig  skyl- 
dig i  saadanne  Ting,  sagde  de  Anklagede,  var  uværdig  til 
at  vidne  i  en  Sag ,  der  angik  ædle  Qvinders  og  fromme 
Mænds  Ære.  Retten  lod  Sachs  hente.  Hvad  havde  han  at 
sige?    Papirerne  vare  dog  vel  forfalskede? 

Mephistofeles,  som  Sachs  efter  sin  hele  Optræden  blev 
kaldt,  blev  lang  i  Ansigtet.  Denne  Videnskabsmand,  dette 
kloge  Hoved,  denne  skarpe  Tunge,  som  gjorde  sig  lystig  over 
Religionen  og  talte  foragtelig  om  Qvinden,  maatte  nu  rykke 
frem  for  Retten  med  den  Undskyldning,  at  Ijan  i  et  Øiebliks 
aandelige  og  legemlige  Svaghed  var  bleven  Offer  for  en  ung 
Dame  —  en  dristig,  hensynsløst  undersøgende,  sygelig  op- 
hidset Dame!  Grevinde  Kanitz  havde  i  et  svagt  Øieblik 
fralokket  ham  de  Bekj  endelser,   som  nu  forel aae  for  Retten. 

Vare  disse  da  ikke  sande  ?  spurgte  man. 

Nei,  det  var  Usandhed  Altsammen,  svarede  Sachs. 

Men  der  forelaa  jo  en  skriftlig  Erklæring,  underskreven 
af  ham  selv. 

Ja  —  ganske  vist.  Men  disse  Angivelser  kunde  ikke 
gjælde  for  hans  egne.  Da  han  havde  nedski'evet  dem,  havde 
han  været  ude  af  sig  selv  af  Kummer  og  havde  ikke  vidst, 
hvad  han  sagde  eller  gjorde.  Damen  havde  været  paatræn- 
gende og  antydet  for  ham,  hvilke  Tilstaaelser  om  hans  Hjer- 
tes Tilstand  hun  gjerne  vilde  høre.       Og  da  det  netop  var 

ham  om  at  gjore  at  viude  hendes  Gmist,  havde  han  be- 
kjendt  disse  opdigtede  Synder. 

Altsaa  ikke  mundtlig  i  Samtalens  Iver,  men  med  roligt 
Overlæg,  hjemme  i  sit  Kammer  havde  han  givet  Haand  og 
Segl  dertil? 

Javel,  netop  paa  denne  Maade.  Damen  havde  været 
meget  haardnakket,  de  mundtlige  Udsagn  havde  ikke  tilfreds- 
stillet hende,  derfor  havde  hun  sendt  ham  hjem  for  der  at 
overlægge  Sagen  og  da  nedskrive  den.  Saaledes  havde  han 
skrevet,  hvad  hun  forlangte,  at  der  skulde  skrives. 

Stakkels  Mephistofeles ! 

Hvad  skulde  Dommeren  gjøre  under  saadanne  Omstæn- 
digheder? Thi  Sachs  stod  jo  endnu  værre,  end  de  Ankla- 
gede havde  gjort  ham  —  ikke  blot  som  en  Spion  og  Fra- 
falden, men  som  en  lumpen  Karl,  der  brændemærkede  sit 
eget  skrevne  Ord  som  overlagt  Løgn.  Donmieren  var  i  stor 
Forlegenhed,  da  han  ikke  vilde  lade  Sagen  falde,  og  beslut- 
tede sig  trods  de  Anklagedes  Ramaskrig  til  at  lade  Sachs 
vidne. 

Men  imod  ham  traadte  en  hel  Skare  af  Modvidner. 
Først  Major  von  Miinchow,  der  siden  Frihedskrigen  uafbrudt 
i  atten  Aar  havde  været  Ven  med  Archidiakonen  og  lært  at 
skatte  ham  som  en  Mand  af  hellig  Livsvandel.  Dernæst 
Eduard  von  Hahnenfeld,  der  længe  havde  været  Ebels  Discipel 
og  stedse  fundet  de  ædleste  Orundsætninger  hos  ham.  Saa 
kom  Baron  von  Heyking  med  Ansigtet  fuldt  af  Ar  fra  Kam- 
pen for  Fædrelandet.  Han  erklærede,  at  han  elskede  Ebel 
og  hadede  det  Onde.  I  Felten  havde  han  som  ung  Mand  anseet 
Tapperhed  for  den  ædleste  Dyd,  men  siden  han  var  bleven 
Ebels  Lærling,  var  han  kommen  til  den  Indsigt,  at  det  er 
endnu  bedre  at  være  god  end  at  være  tapper.  Saaledes  blev 
det  ved  i  Dusinviis  med  høitstaaende  Vidner,  indtil  de  An- 
klagede tilsidst  indankede  Sagen  for  den  berlinske  Kam- 
merret. 

1836  blev  vkkelig  et  uroligt  Aar  for  Ebelianerne,   og 

(let  tusindaarige  Kiges  Kampe,  som  Archidiakonen  saa  længe 
havde  forudsagt,  syntes  at  være  begyndte.  Udelukket  fra 
sin  gamle  Kirke,  saae  Ebel  sig  om  efter  en  ny  Fold,  hvori 
han  kunde  samle  sin  hjemløse  Hjord.  Nærved  Kirken  stod 
et  ærværdigt,  gammelt  Capel,  som  maaskee  allerede  skrev 
sig  fra  de  tydske  Eidderes  Tid,  og  over  hvis  Indgang  der 
efter  gammel  Skik  stod  som  Indskrift :  »Brødremenighedens 
Bedehuus«.  Capellet  tilhørte  de  mæhri ske  Brødre,  som  med 
deres  enfoldige  Dyd  og  heie  Fromhed  stedse  havde  staaet  i 
et  venligt  Forhold  til  Ebels  Menighed.  Da  derfor  Archidia- 
konens  Kirke  blev  lukket,  tilbøde  de  ham  deres  til  Afbe- 
nyttelse. Det  var  et  beskedent  Sted,  men  Tibudet  rørte 
ham.  I  Bedehusets  øverste  Kum,  i  en  simpel  Sal,  der  havde 
Egetræes  Paneler,  og  hvis  hele  Udsmykning  bestod  i  en  Læse- 
pult, et  halvt  Dusin  tarvelige  Malerier  og  et  Galleri  for 
Qvinderne,  forsamlede  Ebel  og  hans  grevelige  Følge  sig  hver 
Søndag,  indtil  Processen  var  endt. 

De  gamle  Yægge  kiume  endnu  sagte  fortælle  om  disse 
Sammenkomster,  som  hint  fornemme  Selskab  under  sin  Hjem- 
søgelses  Tid  holdt  her.  I  denne  beskedne  Krog  sad  Grev- 
inde Ida  og  hendes  Søstre,  der  vare  blevne  Eet  med  hende 
i  Aanden.  Nærved  dem  stod  Grevijide  Kanitz's  Plads,  hvor 
hun  græd  i  Hjertet  over  sin  Broders  Frafald  og  den  Uret, 
som  hans  Slethed  havde  bragt  over  hendes  Mester.  Hist 
stod  en  Skare  fornemme,  tappre  Mænd,  Bfelte  fra  Friheds- 
krigen, med  Jernkorset  paa  deres  Bryst  —  et  heelt  Galleri 
af  ligesaa  ædle  som  eventyrlige  Skikkelser. 

Imidlertid  gik  det  ogsaa  uheldigt  med  deres  Sag  i  Ber- 
lin. Den  gamle  Konge  var  altfor  praktisk  og  prosaisk  til  at 
bryde  sig  om  Opvækkelser  og  den  Slags  phantastiske  Histo- 
rier, og  efter  toaarige  Forhandlinger  faldt  Dommen  1839: 
»Den  høiærværdige  Vilhelm  Ebel  og  Pastor  Heinrich  Diestel 
bleve  afsatte  fra  deres  hellige  Embeder,  mistede  deres  bor- 
gerlige Ære,  erklæredes  uduelige  til  at  beklæde  et  offentligt 

Embede,  og  Ebel  skulde  desuden  blive  i  en  Straffeanstalt, 
indtil  ban  havde  forbedret  sig.« 

Men  hvor  skulde  Ebel  opholde  sig,  og  hvem  skulde  paa- 
tage sig  at  belære  denne  Lærer,  reformere  denne  Eeformator  ? 
Schøn  sendte  Bud  efter  den  Embedsmand,  der  havde  Fængs- 
lerne under  sig  og  spurgte,  hvorledes  man  skulde  bære  sig 
ad.  Manden  gjennembb  Papirerne,  trak  paa  Skuldi'ene  og 
sagde: 

»Det  maa  Deres  Excellense  selv  paatage  Dem.  I  hele 
Kønigsberg  er  der  Ingen,  som  kan  give  Archidiakonen  en 
Lection,  uden  De!« 

Grevinde  Ida  og  Grev  Kanitz  ivrede  meest  imod  Dom- 
mens Uretfærdighed.  Ida  klaim^ede  sig  desto  fastere  til  sin 
Sjælebrudgom,  jo  mere  Stormen  rasede  om  hans  Hoved. 
Hun  havde  vænnet  sig  til  at  see  sit  Et  og  Alt  i  Archidia- 
konen -  han  var  hendes  Mand,  Elsker,  Frelser  og  Gud. 
At  tjene  ham,  var  Frihed  for  hende,  hans  Nærhed  var  hen- 
des Liv.  Hendes  meest  brændende  Hjertensønske  var  at 
hengive  Legeme  og  Sjæl  for  ham,  naar  hun  dermed  kunde 
befrie  ham  fra  den  ringeste  Smerte.  Sachs,  der  kalder  hen- 
des Hengivenhed  mod  Ebel  for  et  Slags  qvindeligt  Vanvid, 
siger  et  Sted:  »Dersom  Ebel  sagde  til  hende:  Ida,  gaa  hen 
og  boer  dette  Menneske  en  Dolk  i  Hjertet,  saa  gik  hun  og 
gjorde  det.  Dersom  han  sagde  til  hende  :  Ida,  gaa  hen, 
elsk  denne  Mand  og  ægt  ham,  saa  vilde  hun  gjøre  det, 
maaskee  under  Taarer,  men  i  den  blindeste  Lydighed.«  Hun 
viste  ham  guddommelig  Ære  og  veg  ikke  fra  hans  Side, 
førend  hun  lagde  ham  i  Graven. 

Medens  Schon  endnu  overveiede,  hvorledes  han  skulde 
udføre  Criminalrettens  Dom,  blev  Kongen  samlet  til  sine 
Fædre,  og  Frederik  Vilhelm  IV,  der  mere  heldede  til  Svær- 
meriet, kom  paa  Thronen.  Ebelianerne  appellerede,  som  det 
hed,  fra  Schøns  Uretfærdighed  til  Kongens  Eetfærdighed. 
Eesultatet  blev,  at  Ebels  Afsættelse  bekræftedes,  men  Plet- 

ten  paa  hans  Ære  blev  borttagen,  og  Fængselsstraffen  til- 
bagekaldt. 

Efter  dette  Udfald  levede  Ebel  i  Stilhed  med  sin  for- 
troligste Sjælebrud,  Grevinde  Ida.  De  trak  sig  tilbage  til 
det  venlige  Ludvigsburg  ved  Stuttgart,  og  der  døde  Archi- 
diakonen  1861.  Han  oplevede  endnu  Frugten  af  sin  Moie 
og  sine  Lidelser:  i  mange  vindskibelige  og  dannede  tyd- 
ske Byer  saae  han  nye  Menigheder  opstaae  —  i  Halle, 
Heidelberg,  Berlin,  Hannover,  Dresden,  Stuttgart,  Bremen  og 
Elberfeld.  Han  skal  have  havt  en  lykkelig  Alderdom  og 
sov  hen  ved  en  stille  Død. 

Men  de  Tanker,  han  havde  havt,  vare  ikke  gaaede  til 
Hvile  med  ham.  Endnu  den  Dag  idag  robe  af  og  til  stærke 
Efterdønninger  det  Røre,  hans  Fremtræden  vakte.  Den  For- 
fatter, efter  hvis  Skrift  ovenstaaende  Fremstilling  er  bearbei- 
det,  fortæller  saaledes  om  et  Sværmermode,  han  for  nogle  Aar 
siden  overværede,  og  hvori  de  Ebelske  Ideer  gjorde  sig  gj æl- 
dende. Da  Skildringen  er  ret  charakteristisk,  hidsætte  vi 
den  her  som  en  Afslutning  paa  det  Foregaaende. 

I  Begyndelsen  af  November  1867  bekjendtgjordes  ved  et 
Par  mystiske  Linier  i  en  af  Kønigsbergs  Aviser,  at  der  paa 
en  bestemt  Aften  vilde  finde  religieuse  Forsamlinger  Sted  i 
»Junkergaarden«,  ved  hvilke  Frelserens  forestaaende,  per- 
sonlige Gjenkomst  vilde  blive  forkyndt  i  Forbindelse  med  en 
Belæring  om,  hvorledes  man  skulde  berede  sig  til  ret  at 
modtage  ham.  Forsamlingen  skulde  begynde  Klokken  syv, 
og  Adgangen  stod  aaben  for  Alle. 

Bekjendtgj  øreisen  var  uden  Navn  og  Underskrift,  derfor 
hviskede  man  i  Byen  om,  at  disse  Forsamlinger  bleve  foran- 
staltede af  indflydelsesrige  Personer  og  stode  under  høiere 
Beskyttelse.  I  Schonebergs  Viinstue,  hvor  Kønigsbergs  store 
Rhedere  og  Kjøbmænd  om  Formiddagen  spiste  Kaviar  og 
drøftede  Dagens  Nyheder,  hed  det  sig,  at  disse  Forsamlin- 
ger havde  et  politisk  Formaal  og  oprindelig  vare  udgaaede 
fra  Geheimeraad  Wagoner  i  Berlin.     Denne  Mand,  Bismarcks 

bekj endte  Eaadgiver  i  indre  Anliggender,  var  nemlig  meget 
tilbeielig  til  sværmeriske  Ideer  og  antoges  derfor  at  staae 
bagved  det  Hele.  Paa  Universitetet  vilde  man  vide,  at  den 
nye  Sects  Prophet  var  en  ung,  studeret  Mand,  der  havde 
maattet  opgive  sin  Universitetscarriere,  fordi  han  troede  paa 
Aander.  Derfor  affærdigede  Studenterne  Sagen  med  at  sige, 
at  han  var  en  Nar. 

Saaledes  var  det  gaaet  til,  at  hiin  korte  Annonce  havde 
vakt  stor  Opsigt.  Kønigsbergs  Indvaanere  nære  en  levende 
Interesse  for  alle  Slags  Nyheder,  og  i  denne  Forkyndelse  om 
Christi  Gjenkomst  havde  de  i  det  Mindste  fundet  Noget, 
som  paa  een  Gang  var  Nyt  og  Mærkværdigt.  Desuden  var 
Vinteren  kommen,  og  deres  Skibe  laae  faste  i  Isen,  saa  at 
de  mange  Maaneder  igjennem  ikke  havde  Andet  at  bestille 
end  at  rege  Tobak  paa  Børsen,  kjøre  i  Kane,  læse  Tele- 
grammer fra  Londons  Kornmarked,  og  indgaae  Væddemaal 
om  den  første  Foraarsdag,  naar  Isen  vilde  bryde  op,  og 
Skibsfarten  igjen  begynde.  For  det  Tredie  havde  Høsten 
været  slet,  Arbeidslønnen  var  lav,  og  Tilførslen  af  Korn 
var  ringe;  følgelig  stode  Sagerne  ikke  godt  for  Khederne; 
flaandværkerne  havde  ingen  Fortjeneste,  og  Bønderne  kun 
lidet  Brød  —  og  Alt  dette  tilsammen  var  vel  skikket  til  at 
bevæge  Gemytterne  og  gjøre  dem  modtagelige  for  en  Udsigt 
til  Forandring.  Endelig  er  noget  Saadant  som  en  Aften- 
gudstjeneste paa  en  Søgnedag  aldeles  uhørt  i  en  preussisk 
By,  hvor  Kirkerne  tilhøre  Regeringen,  og  Gudstjenesten 
staaer  under  Love,  der  ere  saa  strenge,  som  om  de  vare 
Krigsartikler. 

Derfor  havde  der  den  fastsatte  Mandag  Aften  forsamlet 
sig  en  saa  stor  Menneskemasse  ved  Junkergaarden,  som  i  mange 
Aar  ikke  var  bleven  seet  i  Kønigsberg.  I  denne  Bygning  holde 
de  store  Kjøbmænd  deres  Baller;  der  udfolde  Pengemændene 
deres  Rigdom:  der  udkæmpes  politiske  Kampe, .og  der  op- 
træde de  omreisende  Virtuoser. 

Længe  førend  Dørene  aabnedes,  var  Gaden  fyldt  med  en 

stor  Skare  Mænd  og  Qviiider  af  alle  Klasser  i  Samfundet. 
Aftenen  var  kold  og  raa,  der  laa  megen  Snee,  og  sex  til 
otte  Tommer  hoit  Dynd  bedækkede  overalt  Jorden.  Enhver 
Qvinde,  som  havde  Kaad  dertil,  havde  Gamascher  paa  Fød- 
derne og  Foerværk  om  Halsen.  Mændene  bare  næsten  alle 
Huer  af  Bæverskind  og  en  Frakke  foret  med  samme  Stof, 
saa  at  alle  Verdens  Bævere  syntes  at  have  maattet  give 
Skind  til  for  at  holde  de  rige  Troende  varme.  Mange  fat- 
tige Folk  vare  indhyllede  i  Tepper  og  Shawler  for  at  mod- 
staae  Sneen,  Dyndet  og  den  bidende  Kulde. 

Da  Dørene  aabnedes,  styrtede  de  Nærmeststaaende  op 
ad  Trappen,  ilede  igjennem  de  store  Forværelser  og  besatte 
de  prægtige  Stole  og  Sophaer,  Mænd  og  Qvinder  mellem  hver- 
andre, puifende,  stodende  og  skrigende.  I  et  Minut  var  Sa- 
len aldeles  fuld;  endnu  et,  og  de  tre  store  Forværelser  kunde 
ikke  rumme  Flere;  ja,  den  brede  Trappe  var  heelt  ned  til 
Gaden  tæt  besat  med  Mennesker,  som  stedse  trængte  paa, 
medens  en  uhyre  Folkemasse  fyldte  de  nærmeste  Gader. 

Salen  havde  noget  Theatralsk  ved  sig  med  sin  Besætning 
af  Mænd  og  Qvinder  med  deres  Pelse,  Kapper,  Kaaber  og 
Muffer.  De  glimrende  Forsiringer  og  stadselige  Decorationer 
traadte  frem  i  stærk  Modsæ^tning  til  Mængdens  mørke  Klæ- 
der og  skarpe  Træk.  Salen  var  stor  og  i  ædel  Stiil.  De 
lyse,  farverige  Yægge  vare  næsten  overlæssede  med  Guder 
og  Nympher,  med  Buster  af  Helte,  Konger  og  Digtere.  To 
mægtige  Lysekroner  hang  ned  fra  Loftet.  Øverst  oppe 
smilte  Apollo  med  Lyren  i  Haand  og  Mercur  og  Morgenrø- 
dens Gudinde  i  sit  Følge. 

Da  enhver  Plads  var  optagen,  behøvede  Dommens  Pro- 
phet  jo  ikke  at  bryde  sig  videre  om  en  saadan  jordisk  Smaa- 
ting,  som  den  fastsatte  Tid.  En  Tjener  tændte  endnu  nogle 
Lys ;  derpaa  traadte  en  ung  Mand,  der  omtrent  saae  ud  som 
en  Casserer  ved  en  Banquierforretning,  frem  til  Læsepulten 
og  tændte  endnu  to  Lys.     Det  bævede  gjennem  Forsamlin- 

gen.    Dette  var  altsaa  Propheten !  Og  med  klar,  velklingende 
og  omfangsrig  Stemme  sukkede  han:  »Lader  os  Alle  bede«. 

Propheten  havde  intet  Malerisk  ved  sig.  Paa  Klædning, 
"Skikkelse  og  Ansigt  —  paa  Alt  maaskee  med  Undtagelse  af 
Øie  og  Stemme  —  lignede  han  en  net,  anstændig  ung  Mand, 
der  godt  kimde  passe  til  Brudgom  for  en  tarvelig  Pige  eller 
til  Bogholder  hos  en  solid  Kjobmand.  Haa  saae  ikke  ud  til 
at  være  mere  end  tredive  Aar  gammel,  skjondt  han  i  Vir- 
keligheden var  to  og  fyrretyve.  Hans  Ansigtsfarve  var  merk, 
brunlig,  som  hos  en  Sydlænder.  Paa  Hage  og  Overlæbe 
liavde  han  intet  Skjæg  og  dannede  derved  en  Modsætning 
til  Forsamlingen  af  de  skj æggede  Mænd.  Hans  Haar  var 
kort  klippet  og  sivilt  paa  Siden,  og  han  havde  flade,  brede 
Bakkenbarter.    Hans  JSTavn  var  Diestel. 

Mango  af  Pigerne  og  Konerne  fandt  imidlertid  aaben- 
bart,  at  det  glatte  Haar,  det  flade  Skjæg,  den  nette  Kjole  og 
det  Øvrige  tog  sig  meget  majestætisk  og  rørende  ud.  I 
Pauserne,  som  hyppigt  indtraf,  lod  der  mange  sælsomme 
Yttringer  om  den  nye  Prophet,  men  ikke  en  eneste  Bemærk- 
ning om  hans  glatte  og  hverdagsagtige  Udseende. 

»Doctoren  deroppe«,  brummede  en  mørkladen  Mand, 
»er  en  ægte  Conservativ.« 

»Han  er  en  Lysets  Engel,  en  af  Geheimeraad  Wage- 
ners  Lysengle!«  sagde  en  polsk  Jøde,  der  lod  til  at  være 
godt  underrettet. 

»En  Lysets  Engel?«  spurgte  en  Dame  forundret. 

»Ja,  som  jeg  siger,«  svarede  Jøden.  »Hans  Fader  var 
nemlig  Engel  ved  den  Ebelske  Sect,  og  Sønnen  er  Engel  hos 
Irvingianerne  —  det  er  den  gamle  Historie.« 

»Saa?«  sagde  Damen  betænkelig.  »Ja  vist,  ja  vist! 
Han  seer  ogsaa  ud  til  at  være  af  god  Familie  og  har  vir- 
kelig noget  Engleagtigt  ved  sig.« 

»Nei,  veed  De  hvad,«  indvendte  en  af  hendes  Naboer; 
»saaledes  som  den  lille,  opstrammede  Mand  staaer  der  med 
sin  mørke  Teint,  Kjole  og  Krave  å   la  Byron  og  Bakken- 
Historisk  Arcliiv.    1870.    II.  24 

barter,  kan  han  for  mig  være,  hvad  han  vil  —  blot  ingen 
Cherub.« 

»Jeg  maa  dog  dertil  bemærke,«  sagde  en  Anden,  »at 
det  er  en  ganske  bekjendt  Sag,  at  Folkene  her  i  een  Uge 
see  flere  Engle  og  Aander  end  andre  Mennesker  hele  Livet 
igjennem,  saa  de  kjende  nok  en  Engel.« 

»Ja,  det  kan  gjerne  være,«  svarede  Opponenten;  »men 
saa  Meget  kan  jeg  see,  at,  dersom  den  velærværdige  Dr. 
Diestel  ligner  en  Engel,  saa  har  Raphael  og  Correggio  været 
usædvanlig  uheldige  i  Valget  af  deres  Modeller.« 

Da  Herrens  selvvalgte  Sendebud  aabnede  sine  Læber  til 
Bøn,  fængslede  han  Enhver  i  den  spændte,  opmærksomme 
Forsamling,  og  denne  Magt  over  sine  Tilhørere  udøvede  han 
endnu  mere  ved  Maaden,  hvorpaa  han  holdt  sit  Foredrag,  end 
ved  sit  Budskabs  Høiti delighed. 

»Lader  os  Alle  bede!«  —  Den  unge  Mand  hævede 
Øinene  mod  AppoUo  og  Morgenrødens  Gudinde  oppe  paa 
Loftet  og  bad  i  en  Tone  af  den  dybeste  Bevægelse,  at  der 
maatte  hvile  Velsignelse  over,  hvad  han  havde  at  forkynde, 
og  at  Sandheden  maatte  finde  Indgang  i  alle  Christenhjerter. 
Et  Suk  hist,  en  Hulken  her  var  Mængdens  Svar  paa  denne 
varme  Bøn  til  Naadens  Throne. 

»Hvorfor  ikke  i  Alles  Hjerter?«  sagde  en  Stemme.  Den 
kom  fra  en  Jode,  en  lærd,  tolerant  og  berømt  Jøde,  der 
hørte  til  Kønigsbergs  Reformmenighed  og  var  Medlem  af 
Fremkridtspartiet  i  Østpreussen,  en  Mand,  der  holdt  stærkt 
paa  sin  gamle  Tro,  men  endnu  mere  paa  Menneskerettig- 
hederne og  Lighed  for  Loven.  Et  Par  af  hans  pelsklædte 
Naboer  gave  sig  til  at  brumme  saa  forbittret  over  dette 
Spørgsmaal,  som  om  de  holdt  paa  det  gamle  preussiske 
Mandat:  at  man  skulde  trække  Klæderne  af  enhver  Jøde, 
som  understod  sig  i  at  bære  Skjæg,  og  pidske  bam! 

Propheten  tog  Biblen  i  Haanden,  bladede  deri,  og  blev 
ligesom  tilfældig  staaende  ved  det  fire  og  tyvende  Capitel  i 
Matthæi    Evangelium.      Derpaa   læste   han    langsomt   med 

skarp,  dramatisk  Betoning  Afsnittet  om  den  truende  Øde- 
læggelse af  den  hellige  Stad,  om  Krig  og  Eygter  om  Krig, 
om  de  mange  falske  Messias'er,  der  gjore  Tegn  og  Undere 
og  næsten  forfore  de  Udvalgte ;  om  Solen,  der  skal  formørkes, 
og  Maanen,  der  ikke  skal  give  sit  Skin,  og  om  Menneske- 
sønnens endelige  Gjenkomst.  Han  læste  meget  godt;  snart 
ilende  rask  hen,  snart  standsende  med  fiin  Beregning,  jog 
han  Ødelæggelsens  mørke  Propheti  dybt  ind  i  sine  Tilhøreres 
Sjæle.  Kraftig  og  gribende  læste  han:  »Og  daskalMenne- 
skens  Søns  Tegn  aabenbares  i  Himlen;  og  da  skulle  alle 
Jordens  Slægter  hyle,  og  de  skulle  see  Menneskens  Søn 
komme  i  Himlens  Skyer  med  Kraft  og  megen  Herlighed. 
Og  han  skal  udsende  sine  Engle  med  stærktlydende  Basuner, 
og  de  skulle  forsamle  hans  Udvalgte  fra  de  fire  Veie,  fra 
den  ene  Ende  af  Himlen  til  den  anden!« 

Som  en  fuldendt  Skuespiller  forstod  han  at  benytte 
denne  prægtige  Text ;  der  lod  Hulken  og  Suk  i  Tusindviis. 
Nu  lukkede  han  Bogen  og  standsede  et  Øieblik  for  at  præge 
sine  Ord  desto  dybere  i  Sjælene;  derpaa  udstrakte  han 
Hænderne  over  Forsamlingen  og  forklarede,  hvad  den  fore- 
læste Text  betød. 

Christi  Ord,  sagde  han,  angik  os.  Nu  var  Tiden  op- 
fyldt, som  de  gamle  Propheter  havde  forudsagt.  Jesus  saae 
ned  fra  Oliebjerget  —  men  hvorpaa?  Paa  Templet  og 
Templets  Gaarde,  som  vare  begyndte  af  Herodes,  fortsatte 
af  Archelaus  og  næsten  fuldførte  under  Pontius  Pilatus  af 
Ypperstepræsterne  Annas  og  Kaiphas.  Det  var  mægtige  Byg- 
ninger, og  Grækenlands  ædleste  Kunst  var  ødslet  paa  dem. 
Og  dog,  hvad  sagde  Herren  i  sine  sidste  Timer  om  disse 
Værker,  dannede  af  menneskelig  Hoffærdighed  ?  Han  sagde: 
»Murene  skulle  nedrives,  og  der  skal  ikke  lades  Steen  paa 
Steen  tilbage.«  Og  hvorfor  talte  Herren  mod  dette  Tempel? 
Fordi  Templet  var  et  Sindbillede  paa  Ting,  som  dengang 
og  den  Dag  idag  ere  en  Vederstyggelighed  for  Herren  — 
fordi  det  satte  en  sandselig  Kjendsgjerning  i   den  aandelige 

Sandheds  Sted  —  fordi  det  bed  Himlen  en  Marmorldste 
istedetfor  et  hengivent  Hjerte  —  fordi  det  var  en  Bolig  for 
jødiske  Afguder  og  ikke  et  Sted  for  Lysets  og  Livets  Herre. 
Og  nu,  i  vore  Dage,  gaaer  ikke  det  i  Opfyldelse  midt  iblandt 
os,  hvorpaa  Herodes's  Tempel  var  et  Sindbillede?  Have  vi 
ikke  gjort  Mammon  til  Gud?  Ere  vi  ikke  fattige  paa 
Naade,  fattige  paa  Lydighed,  fattige  paa  Sands  for  det 
Høiere?  Spørger  kun  Øvrigheden,  spørger  Fyrsterne!  Gaaer 
ikke  vor  Digten  og  Tragten  mere  ud  paa  at  kjøbe  og  sælge, 
paa  at  erhverve  og  spare  end  paa  at  frelse  vore  Sjæle?  Hvo 
spørger  om  sin  Sjæl?  Hvo  veed,  at  han  har  en  Sjæl?  Vi 
saae  Hvede,  vi  plante  Skove,  vi  fragte  Skibe,  vi  søge  efter 
Skatte,  men  hvo  iblandt  os  bekymrer  sig  om  sin  Evighed? 
Hvo  finder  Glæde  i  Lydighed,  hvo  fornedrer  sig  selv?  Hvo 
gjentager  daglig  i  sit  Hjerte  Herrens  Ord,  at  den,  som  er 
den  Hoieste  i  Guds  Rige,  er  Alles  Tjener!  I  flye  for  Vin- 
terens Kulde,  men  Eders  Vandel  er,  som  havde  I  ingen 
Frygt  for  Helvedes  Hd!  Er  denne  Sjæleblindhed  ikke  et 
Tegn?  Ere  ikke  vore  Paladser  og  Haver  Sidestykker  til 
Templet  og  Tempelgaardene  ?  Maae  vi  ikke  paa  Vredens 
Dag  blive  kastede  ud?« 

Taleren  holdt  inde,  holdt  meget  længe  inde.  Da  hæ- 
vede han  sine  Øine  mod  Himlen  og  sagde: 

»Himmel  og  Jord  skulle  forgaae,  men  mine  Ord  skulle 
ikke  forgaae!« 

Igjen  bn  Pause^  da  brød  et  rask  Skrig  som  af  Glæde  og 
Triumph  over  hans  Læber:  »Christus  kommer!«  Mændene 
sulikede,  Qvinderne  græd,  tusinde  bævende  Stemmer  svarede 
paa  Prophetens  Raab:  »Christus  kommer!« 

»Nu,«  sagde  Lysets  Engel,  idet  han  i  sin  Iver  stedse 
opflammedes  mere  og  mere,  »nu  er  det  Tiden,  da  han  kom- 
mer tils3aie  iblandt  os.  Nu  eller  aldrig,  nu  eller  aldrig! 
Voltaire  har  i  hiin  ugudelige  Tid  sagt,  at  Christendommen 
ikke  kunde  holde  sig  i  tyve  Aar;  den  vantro  Franskmand 
har  viist,  at  han  var  en  falsk  Prophet.     Men  jeg,  som  nu  taler 

til  i 'der,  føler  mig  kaldet  til  at  erklære,  at  hvis  Vorherre 
ikke  kommer  nu,  da  vil  han  overhovedet  aldrig  komme.  Ere 
ikke  Skrifterne  opfyldte?  Er  Tiden  ikke  moden?  Har  Her- 
ren ikke  sagt,  at  han  vil  komme  i  de  Dage,  da  der  er  For- 
virring og  Vranglærere,  i  de  Dage,  da  der  er  Krig  og  Strid, 
Hungersnød,  Pest  og  Jordskjælv?  Har  han  ikke  lovet  sine 
Disciple,  at  han  vil  komme  igjen,  naar  Folk  staaer  op  imod 
Folk,  og  Kongedømme  mod  Kongedømme?  Har  han  ikke 
forudsagt  det,  da  han  sad  paa  Oliebjerget:  at  paa  Verdens 
Dag,  naar  det  bliver  Aften  før  Dommen,  ville  Hjemsøgelser 
komme  over  hans  Folk,  og  Mange  ville  lade  sig  forføre,  og 
de  faa  Bestandige  skulle  blive  hadede  af  Verden  for  hans 
Skyld?  Ere  ikke  alle  disse  Ord  nu  gaaede  i  Opfyldelse? 
Jo!  de  ere  opfyldte,  nu  er  det  Tiden!  Ni\  er  det  den  store 
Dag!  Nu  eller  aldrig!  »Christus  kommer!« 

Mangen  stærk  Mand  hulkede  hoit,  mangen  svag  Qvinde 
faldt  i  Afmagt.  Hundreder  af  Stemmer  raabte  med  den  af 
Begeistring  glødende  Engel:  »Christus  kommer!  Gud  være 
lovet,  Christus  kommer!« 

Skarerne  i  Forværelserne,  paa  Trappen,  ned  paa  Gaden 
optoge  Raabet  og  gjentoge  det.  Hist  og  her  var  en  For- 
bandelse, et  Skjælsord  eller  en  truende  Bevægelse  Svar  paa 
Talerens  Ord. 

»Det  er  et  af  de  Conservatives  Redskaber,«  hørte  man 
en  Radical  brumme. 

»Han  har  vel  Venner  ved  Hove.«  meente  en  Anden. 

»Wagener  har  sendt  ham  hid,«  tilføiede  en  Tredie,  hos 
hvem  aabenbart  Frygt  var  Fader  til  Troen. 

Forgjæves  søgte  Propheten  at  slutte  sit  Foredrag.  Hist 
blev  hans  Stemme  overdøvet  af  Suk  og  Hulken,  her  af  spot- 
tende Raab  og  rasende  Skrig.  Forsamlingen  kunde  ikke  ud- 
holde Mere.  Ophidsede  af  hans  glødende  Ord  laae  mange 
Tilhørere  i  Krampe,  endnu  flere  vare  blinde  af  Graad  og 
hæse  af  Skrig.  Endelig  forstod  man  nogle  faa  af  Prophetens 
Slutningsord,  i  hvilke  han  sagde,  at  Herren  ikke  vilde  komm« 

i  synlig  Skikkelse  for  at  dømme  Verden;  Christus  vilde 
komme  i  Herlighed  og  Magt,  men  ikke  som  Jøderne  ven- 
tede, og  Folket  sædvanlig  troede,  med  Heste  og  Vogne,  med 
Bannere  og  Sværd;  thi  Gud  kunde  kun  da  blive  synlig  for 
Menneskene,  naar  han  tog  vort  Kjøds  Byrde  paa  sig;  Her- 
rens Gjenkomst  vilde  skee  i  Aanden. 

Han    standsede,   og   Mængden  i  Junkergaarden  raabte: 

»Christus  kommer!«  »Gud  være  lovet,  Christus  kom- 
mer!« 

En  kort  Bøn  blev  fremsagt,  en  aandelig  Sang  forelæst, 
men  ikke  smigen.  Gasflammerne  bleve  mindre,  og  Forsam- 
lingen blev  opfordret  til  at  gaae.  Men  man  kunde  ikke 
komme  ud ;  Forværelserne  og  Trapperne  stode  fuldt  proppede, 
medens  Mængden  larmende  bølgede  frem  og  tilbage  i  Ga- 
derne under  Vinduerne,  og  medens  der  af  og  til  lod  Vaa- 
benklirren  og  faste  Soldatertrin. 

Udenfor  Junkergaarden  var  det  nemlig  gaaet  endnu 
mere  stormende  til  end  inde  i  Salen. 

Nogle  hundrede  Studenter  vare  dragne  hid  fra  Univer- 
sitetet, deels  fordi  det  heed  sig,  at  Forsamlingen  havde  en 
hemmelig  Hensigt  og  skulde  være  rettet  mod  den  folkelige 
Bevægelse  i  Preussen,  deels  fordi  de  med  egne  Øine  vilde 
see  den  Nar,  som  havde  opgivet  et  Professorat  —  dette 
høieste  Maal  for  en  tydsk  Student  —  for  at  drage  om  i 
Verden  og  forkynde  vor  Frelsers  personlige  Gjenkomst. 

Mange  af  disse  unge  Mennesker,  som  vare  blevne  for- 
sinkede noget  paa  den  lange  Vei  fra  Universitetet,  kunde 
ikke  mere  komme  ind  i  Salen:  og  da  de  fandt  de  tilstødende 
Gader  fulde  af  Mennesker,  som  ligeledes  maatte  staae  uden- 
for i  den  raae  Novemberaften,  saa  begyndte  de  at  synge 
og  skrige  og  trænge  paa  og  ove  deres  Studentercommers. 
Grupperne  vare  meget  hidsige,  og  Intet  ver  lettere  end  at 
gjøre  almindelig  Skandale. 

>Hvad  er  her  egentlig  paa  Færde?«  spurgte  en  jødisk 
Handelsmand  et  ungt  Menlieske. 

>Hvad  der  er  paa  Færde?«  svarede  en  lystig  Student; 
»aa!  der  skeer  store  Ting«,  og  idet  han  pegede  op  mod  de 
Mare  Ruder,  blev  han  ved:  »derinde  stege  de  en  Jøde  og 
lave  en  ny  Religion;  har  Du  ikke  Lyst  til  at  være  med, 
Isaak?« 

»Ja,  hvad  kan  jeg  kjøbe  mig  derfor?  svarede  Jøden  i 
samme  lystige  Tone. 

Studenterne  loe  høit,  og  snart  gik  Raabet  hele  Gaden 
ned.  Naar  de  inde  i  Salen  skrege:  »Christus  kommer!« 
svarede  de  unge  Mennesker  spottende :  »Hvad  kan  jeg  kjøbe 
mig  derfor?« 

Mængden  trængte  stedse  heftigere  mod  Indgangen  i 
det  Haab  at  frelse  sig  fra  Vinterkulden,  og  Studenterne 
bleve  stedse  vildere  og  mere  ophidsede.  I  Kønigsberg  her- 
sker der  en  evindelig  Feide  mellem  Studenter  og  Philistre, 
Had  paa  den  ene  og  Foragt  paa  den  anden  Side,  just  den 
Slags  Følelser,  som  lettest  føre  til  Kiv  og  Strid.  Denne 
Feide  er  ikke  blot  en  Krig  af  Ungdom  mod  Alderdom,  af 
Stand  mod  Stand,  men  Videnskabens  Fjendskab  mod  det 
borgerlige  Erhverv,  Fremskridtspartiet  mod  de  Conservative. 
Studenterne  lee  ad  Borgerne  som  enfoldige,  dumme,  træl- 
bundne Aander,  der  ikke  forstaae  sig  paa  Kunst  og  Phi- 
losophi  og  ikke  bekymre  sig  om  Andet  end  om  det  dag- 
lige Brød.  Fromme  Folk  omtale  til  Gjengjæld  Studenterne 
som  om  de  vare  Djævlens  Børn,  der  spotte  Loyalitet  og 
Tapperhed,  medens  den  radicale  og  frisindede  Ungdom  skil- 
drer Philistrene  som  forfaldne  til  »Pietisme,  Loyalitet  og 
anden  Overtro.«  Derfor  gjør  den  sig  lystig  over  deres  Tro 
paa  Fyrster,  Engle  og  Djævle.  At  de  gjerne  tale  med  Bi- 
belsprog og  hengive  sig  til  religieuse  Sværmerier,  at  de 
skjæive  ved  Tanken  om  Aanden  og  dvæle  ved  hemmeligheds- 
fulde Varsler  om  Dommedag,  er  et  velkomment  Stof  for 
Studenternes  Spottelyst.  Heraf  kom  den  Iven^  hvormed  de 
unge  Mennesker  morede  sig  med  at  drille  dem,  som  i  Vin- 
teraftenen havde  forladt   deres  varme  Stue  for  at  høre  dea 

nye  Prophet  tale  om  vor  Herres  nærforestaaende  Gjenkomst. 
Den  lystige  Jagt  blev  stedse  vildere  og  galere.  Paa  ethvert 
Kaab  fra  det  Indre  af  Junkergaarden  svarede  de  udenfor- 
staaende,  lystige  Fyre  med  spottende  Kaab.  Naar  de 
Troende  snkkede ,  knurrede  de ;  naar  Synderne  hulkede, 
hvinede  og  hujede  de.  En  vild  Knøs  var  naaet  op  paa 
Trappen  og  commanderede  derfor  sine  Kammerater  paa  Ga- 
den. Engle-Doctoren  havde  en  gjennemtrængende  Stenune; 
naar  han  talede  rigtig  heit,  kunde  man  forstaae  ham  gj  en- 
nem  de  dobbelte  Vinduer,  og  da  han  i  sin  veltalende  Iver 
raabte:  »Christus  kommer!«  hilsede  Studenterne  ham  med 
Svaret:    »Leve  Christus!  Hurra!« 

Og  det  var  endda  ikke  det  Værste,  men  disse  unge  Herrer 
opforte  sig  endnu  mere  frækt.  De  ordnede  sig  To  og  To 
og  begyndte  en  Gaasegang  gjennem Mængden;  de  stedte  til 
Mændene,  gjorde  Nar  ad  Qvinderne,  traadte  Folk  paa  Fød- 
derne og  sønderrev  deres  Klæder.  Aftenen  var  kold,  og 
Gaderne  vaade.  Mængden  rokkede  frem  og  tilbage,  stam- 
pede med  Fødderne,  gned  sig  i  Hænderne,  blev  urolig  og 
utaalmodig,  og  da  det  rygtedes,  at  der  ikke  var  mere  Plads 
derinde,  begyndte  den  hele  udenforstaaende  Masse  af  Stu- 
denter at  trænge  paa  og  trykke,  huje  og  hvine.  Gjennem 
den  tætteste  Mængde  borede  de  sig  en  Vei,  sloge  Hattene 
af  Mændene  og  snurrede  Qvinderne  rundt.  Hvor  der  var 
en  smuk  Pige,  omfavnede  de  hende  og  kyssede  hende  med 
Raabet:  »Et  Serafinerkys,  et  Serafinerkys!«  —  et  Udtryk, 
som  var  laant  fra  de  tidligere  Ebelske  Forsamlinger.  De 
af  Pigerne,  der  kunde,  løb  bort,  men  mangen  stakkels  Skab- 
ning kunde  ikke  slippe  ud  af  Trængslen.  Mændene,  som 
havde  ledsaget  dem  til  Forsamlingen,  værgede  dem  mod 
deres  Plageaander  eller  søgte  at  føre  deres  qvindlinge  Mynd- 
linge bort.  Men  de  unge  Mennesker  huserede  stedse  stær- 
kere om  i  Mængden  og  raabte :  »Giv  mig  et  Kys,  blot  et 
Serafinerkys ! «  I  Hundredeviis  slog  man  fra  sig  og  værgede 
sig   i   den    snevre    Gade    udenfor    Junkergaardens  Vinduer. 

Shawler  bleve  sønderrevne ,  Hætter  gik  tabt,  Kys  bleve 
stjaalne  som  Ingenting.  »Op  med  Sværmerne!  Hurra  for 
Serafinerkyssene!«  hujede  den  leende  Ungdom,  der  puifede 
og  trængte  paa.  Forgjæves  søgte  det  tilstedekomne  Politi 
at  blive  Herre  over  Larmen  og  rydde  Gaderne.  Blev  ogsaa 
en  eller  anden  Student  greben  paa  frisk  Gijerning,  medens 
han  omfavnede  en  af  det  svage  Kjøn,  saa  var  der  strax 
Andre  ved  Haanden  til  at  befrie  deres  Kammerater.  Da  Poli- 
tiet trak  blank,  loe  man  dem  ud ;  thi  i  den  vilde  Sværm  var 
der  mange  Sonner  af  Grever  og  Baroner,  som  meget  godt 
vidste,  at  Politibetjentene  ikke  vilde  gjttre  dem  Noget.'  Den 
Øverstbefalende  af  Politistyrken  trak  sig  nu  hurtig  til- 
bage fra  den  snevre  Gade  til  den  aabne  Plads  ved  Pregel 
og  sendte  Bud  til  den  commanderende  General  om  Hjælp. 

Samtidig  med  dette  Tilbagetog  endte  Forsamlingen  i 
Junkergaarden ;  bevægede  og  exalterede  strømmede  de  Troende 
ud,  og  atter  opløftede  Studenterne  deres  Raab  og  trængte 
ind  paa  de  nye,  qvindelige  Offre,  lige  for  Øinene  af  de  mod- 
stræbende Fædre  og  rasende  Ægtemænd.  Disse  sloge  løs, 
Studenterne  stedte  og  fægtede  og  fægtede  og  stedte  bestan- 
dig i  det  meest  glimrende  Humeur,  om  endog  Slagene  ramte 
godt.  Hele  Qvarteret  var  i  fuldt  Oprør.  De,  som  vare  i 
BegTeb  med  at  forlade  Junkergaarden,  styrtede  atter  ind. 
Qvinderne  skjulte  sig  i  Kj ældere,  i  smaae  Aflukker,  ja  oppe 
under  Taget.  Nogle  af  Studenterne  forsøgte  med  Magt  at 
trænge  ind  i  selve  Husene.  Men  en  Hob  værdige  Borgere 
stillede  sig  i  Veien  for  dem,  og  imod  denne  haandfaste  Vagt 
kunde  de  vilde  Svende  trods  al  Møie  ikke  udrette  Noget. 

Imidlertid  havde  hiint  Bud  naaet  til  det  militaire  Qvar- 
teer,  hvorpaa  der  udspandt  sig  følgende  Samtale  mellem 
Generalen  og  en  af  hans  Adjutanter. 

»Hvad  betyder  denne  Larm?« 

»Hr.  General,  Pastor  Diestel  har  just  i  Junkergaarden 
holdt  et  Foredrag  om,  at  Christus  kommer!« 

»Naa,  og  hvad  saa?« 

Ja,  saa  liar  en  stor  Menneskemasse  forsamlet  sig  i  de 
snevre  Gader,  og  der  har  fundet  Uordener  Sted.« 

»Hvor  er  da  Politiet?« 

»Politiet  er  der  henne,  Hr.  General,  men  altfor  svagt 
til  at  skride  ind.« 

»De  kan  sende  et  Compagni  af  Garden  derhen.  Capi- 
tainen  skal  rydde  Gaden  og  skaife  mig  fat  i  Oprørerne.« 

I  faa  Minutter  blev  den  raske  Befaling  given  og  efter- 
kommen. Garderne  marscherede  ned  ad  Gaderne,  og  Adju- 
tanteii  fremstillede  sig  atter  for  sin  General. 

»Hvad  er  det  for  Folk?« 

»Man  siger,  det  er  Sværmere ;  i  det  Mindste  kalde  Stu- 
denterne dem  saaledes.« 

»Hm!« 

»Og  derfor  have  Studenter  raabt:  »Leve  Serafinerkys- 
sene.  Hurra  for  Sværmerne!« 

»Naa,  det  hænger  saaledes  sammen,«  sagde  Generalen; 
og  efter  at  have  overveiet  Sagen  en  kort  Tid  tændte  han 
sig  en  frisk  Cigar. 

I  Storm marsch  gik  Tropperne  over  Pregel-Broen  hen- 
imod  det  Sted,  hvor  Larmen  var  stærkest,  gjorde  Holdt  paa 
Torvet,  opstillede  sig  i  Kækker  og  trængte  ned  ad  Gaden, 
idet  de  joge  Alt  foran  sig.  I  faa  Secunder  var  Gaden  fri, 
og  et  Dusin  Studenter  sad  i  fast  Forvaring.  Nu  kom  ogsaa 
Politiet  frem  igjen,  og  Damerne,  der  havde  slqult  sig  fra 
Kj ælderen  til  op  under  Taget,  bleve,  velindpakkede  i  Pelse 
og  Kaaber,  forte  hjem. 

Da  Midnatstimen  kom,  var  Gaden  igjen  stille  og  ode 
som  for.  Lysets  Engel  var  forsvunden.  Ingen  vidste  hvor- 
hen. Soldaterne  havde  trukket  sig  tilbage,  og  de  vilde  Stu- 
denter havde  under  Laas  og  Lukke  Tid  og  Leilighed  til  at 
anstille  Betragtninger  over,  hvad  der  var  skeet. 

Jakob  Paulli. 


Christoph  Ernst  Frederik  Weyse. 

i  Slutningen  af  forrige  Aarhundrede  levede  ovre  i  Altona 
en  skikkelig  og  ærlig,  men  ikke  synderlig  begavet  Urte- 
kræmmer, Werner  Ernst  Weyse,  der  var  gift  med  Margrethe 
Elisabeth  Heuser,  en  Datter  af  Bernhard  Christoph  Henser, 
Cantor  ved  Hovedkirken  der  i  Byen  og  Lærer  i  Grymnasiets 
nederste  Klasse.  Man  kan  ikke  antage,  at  dette  Ægte- 
par i  høiere  Forstand  har  været  lykkeligt;  thi  Ægtefæl- 
lerne passede  kun  slet  sammen.  For  det  Første  var  Urte- 
lo^æmmer  Weyse  tyve  Aar  ældre  end  sin  Kone,  og  dernæst 
var  han  en  triviel  Borgermand  uden  virkelig  aandelige 
Interesser,  hvorimod  der  i  hende  var  temmelig  megen 
Kunstnernatur  og  en  sand  og  inderlig  Kjærlighed  til  Mu- 
sik. Denne  Kjærlighed  havde  hun  faaet  i  Arv  fra  sin 
Fader,  og  den  laa  i  hele  hendes  Slægt.  Hun  var  en  livlig 
Kone,  fuld  af  Interesser;  sin  meste  Tid  tilbragte  hun  ved 
Claveret  og  spillede  smukt  og  udtryksfuldt.  Medens  hun 
spillede,  gik  hendes  blege ,  magre  Mand  som  en  gammel 
Stakkel,  der  efter  to  apoplektiske  Anfald  var  lam  i  den  ene 
Side,  op  og  ned  ad  Grulvet  i  sin  Slaabrok  og  saae  vexelviis 
ad  Vinduet  ud  paa  Gaden  og  ad  den  lille  Glasrude  i  Døren 
ud  i  Boutikken.  Den  lange  Dag  fik  han  da  til  at  gaae  med 
evindeligt  at  ryge  af  sin  liUe  Leerpibe,  som  han  kunde 
stoppe  og  ryge  ud  tredive  Gange  om  Dagen. 

Ægteparret  Weyse  havde  to  Sønner;  den  ældste,  Chri- 

stopli*)  Ernst  Fredeiik,  var  ftjdt  den  femte  Marts  1774,  den 
yngre,  Johan  Friedrich,  et  Par  Aar  senere.  Disse  Sønner 
elskedes  inderligt  af  deres  Forældre,  men  de  bleve  ikke  desto- 
mindre  alvorligt  og  strengt  opdragne,  navnlig  af  Moderen,  der 
i  Efteraaret  1780  blev  Enke,  idet  den  gamle  Weyse  døde  under 
et  tredie  apoplektisk  Anfald.  Der  var  intet  Sørgeligt  ved  dette 
Dødsfald  uden  fbrsaavidt,  som  Madame  Weyse  nu  maaskee 
kunde  have  noget  vanskeligt  ved  at  komme  ud  af  det  med  sine 
to  Sønner.  Hun  fortsatte  Urtekramhandelen,  men  den  Gjer- 
ning  laa  aabenbart  ikke  for  hende.  De  sørgelige  Udsigter  til 
fremtidig  Trang  svandt  imidlertid  Aaret  efter,  da  Madame 
Weyse  atter  giftede  sig,  og  vil  man  heraf  drage  Slutninger 
med  Hensyn  til  hendes  mere  eller  mindre  dybe  Følelser  for 
den  første  Mand,  har  man  jo  Lov  til  det,  men  saa  Meget 
er  vist,  at  hun  nu  fik  et  Hjem,  der  langt  mere  end  det 
forrige  svarede  til  hendes  Lyst  og  Trang.  Hun  holdt  ofte 
smaae  musikalske  Selskaber  og  foredrog  ved  saadanne  Leilig- 
heder  den  daværende  Modecomponist  Schoberts  Sonater,  me- 
dens hendes  gamle  Fader  accompagnerede  hende  paa  Violin. 
Sønnerne  vare  da  tilstede,  men  paa  Christoph  gjorde  Musi- 
ken  tilsynladende  intet  videre  Indtryk ;  da  Moderen  imidlertid 
altid  blev  eenstemmigt  og  lydeligt  roest  af  de  Tilstedevæ- 
rende, vaagnede  hans  Lyst  til  ogsaa  at  give  sig  af  med 
Musik  for  ligeledes  at  blive  roest,  og  han  begyndte  da,  naar 
han  var  alene,  at  famle  paa  Claveret  for  at  prøve,  om  han 
ikke  kunde  lære  sig  selv  at  spille.  Da  han  var  otte  Aar 
gammel,  lagde  Bedstefaderen  Mærke  dertil  og  sagde:  »Dreng! 
hvis  Du  har  Lyst  til  at  lære  ordentligt  at  spille,  vil  jeg 
lære  Dig  det.«  Han  foreslog  da  Forældrene,  at  den  lille 
Christoph  skulde  gaae  i  Skole  og  lære  at  spille  hos  ham, 
et  Forslag,  de  med  Glæde  toge  imod.  Hidtil  havde  Drengen 
kun  lært  franske  Gloser  hos  en  gammel  Fran^aise,  der  holdt 
Skole  for  Drenge  og   Piger,   og  to  Gange  om  Ugen  havde 


*)    Onder  Weyses  Buste    paa    Ilniversitetspladsen    staaer  Christo- 
pher.    Han  hed  Christoph. 

han  hos  eii  gammel,  værkbruden  Lærer  faaet  en  temmelig 
tarvelig  Underviisning  i  Læsningens  og  Skrivningens  Begyn- 
delsesgrunde ;  nu  kom  han  vel  i  en  større  og  rimeligviis  og- 
saa  bedi-e  Skole,  men  Underviisningen  her  strakte  sig  dog 
ikke  langt  ud  over  det  Elementaire.  I  Religion  lærte  han 
Luthers  store  og  Me  Kathechismus,  i  Geographi  omtrent  In- 
tet, i  Latin  foruden  Grammatik  kun  de  fem  første  Levnets- 
beskrivelser  i  Cornelius  Nepos  og  omtrent  Fjerdedelen  af 
Æsops  Fabler.  Det  var  imidlertid  ikke  Bedstefaderens  Skyld, 
naar  Christoph  ikke  lærte  Meget  af  det  sidste  Fag ;  thi  naar 
han  tog  Feil  og  ikke  kunde,  hvad  han  havde  faaet  for,  fik 
han  med  Stokken  over  de.  sammenlagte  Fingre,  og  var  det 
rigtig  galt,  maatte  han  gaae  ned  og  skamme  sig  i  Kj ælderen. 
Men  var  Udbyttet  af  den  boglige  Underviisning  i  det  Hele 
taget  ringe,  saa  gjaldt  dette  ingenlunde  om  Musikken.  Chri- 
stoph lærte  med  største  Hurtighed  Alt,  hvad  Bedstefaderen 
gav  ham  for,  og  denne  blev  undertiden  ganske  urolig  her- 
over ;  thi  selv  havde  han  ingen  rigtig  Færdighed  i  Spil.  En 
Mængde  Haandstykker,  Menuetter,  Murkier  og  Marscher 
spillede  den  musikalske  Dreng  let  fra  Haanden,  og  da  han 
havde  en  udmærket  Hukommelse,  lærte  han  snart  udenad, 
hvad  han  spillede  ;  engang  blev  Bedstefaderen  saaledes  meget 
overrasket  ved  at  høre  ham  spille  og  declamere  hele  Bendas 
»Ariadne  paa  Naxos«,  og  i  sin  Glæde  gav  han  Drengen  en 
blank  Sølvmont. 

Den  unge  Christoph  fandt  dog  snart  de  Ting,  han  spil- 
lede, altfor  lette  og  bladede  derfor  Moderens  Noder  igjennem 
for  at  finde  bedre  Ting.  Han  gjemiemstuderede  en  heel 
Række  berømte  Componisters  Arbeider,  og  af  Fingerscalaer- 
nes  Vanskeligheder  lod  han  sig  saa  lidt  genere,  at  han  uden 
Betænkning  spillede  af  C-Dur-Scala  blot  med  anden  og  tre- 
die  Finger  og  den  chromatiske  med  tredie  og  femte  Finger. 
Han  phantaserede  paa  Claveret  uden  mindste  Kjendskab  til 
Generalbas,  og  Bedstefaderen  følte  sig  saa  begeistret  over  ham, 
at  han  i  Drengens  Nærværelse  roste  og  priste  ham  til  Frem- 

mede  som  Em'opas  første  Claveerspiller  og  Verdens 
Underværk.  Dette  havde  tilfølge,  at  Christoph  blev  meget  for 
fængelig  og  ansaae  sig  selv  for  noget  Overordentligt  i  Musik ; 
han  meente,  at  Lidet  eller  Intet  kunde  lignes  ved  ham.  Og- 
saa  hjemme  fik  han  Leilighed  til  at  udvikle  sin  Forfænge- 
lighed; thi  af  de  musikelskende  Gjæster  blev  han  ideligt 
opfordret  til  at  spille  og  synge,  og  han  gav  da  meget  villigt 
sine  Bravourarier  til  Bedste.  Han  havde  en  omfangsrig 
Discantstemme  og  sang  med  Lethed  tre  Octaver  fra  det  lille 
til  det  trestrøgne  A.  Denne  Stemme  skulde  snart  blive  be- 
kjendt  i  Altona. 

T  den  Psalmebog,  som  benyttedes  i  Kirken,  var  der  nem- 
lig en  Liigpsalme,  som,  snurrigt  nok,  bestod  i  en  Vexelsang 
mellem  Menigheden  og  den  Dode.  Hidtil  havde  det  aldrig 
været  Brug  at  lade  den  Døde  synge,  hvorimod  liele  Menig- 
heden ved  alle  Begravelser  sang  den  øvrige  Deel  af  Psal- 
men.  Det  kostede  desuden  et  Par  Daler  mere,  naar  den 
Døde  skulde  lade  sin  Stemme  høre.  Men  engang  gav  den 
gamle  Heuser  Menigheden  denne  Psalme  uden  Betaling,  og 
den  Dag  sang  den  Døde  med.  Hvem  var  den  Døde?  Ingen 
Anden  end  den  unge  Christoph,  der  laa  skjult  i  Nærheden 
af  Kisten  og  med  sin  Discantstemme  under  svag  Ledsagelse 
af  Orgelet  faldt  ind  i  Menighedens  Chor.  Dette  vakte  den 
meest  levende  Sensation,  og  naar  man  efter  den  Tid  blot 
havde  det  Par  Daler,  som  det  kostede,  tilovers,  lod  Familien 
altid  den  Afdøde  synge. 

Ogsaa  paa  anden  Maade  var  Christoph  sin  Bedstefader 
til  Hjælp  i  Kirken.  Den  gamle  Heuser,  der  selv  skulde  sørge 
for  Compositioner  og  Sangere,  havde  tidligere  ofte  ganske 
alene  afsunget  al  Musikken  —  var  der  Chor,  udelod  han  dem, 
og  Recitativ  og  Arier  sang  han  snart  som  Bassist,  snart 
som  Tenorist  og  snart  som  Discantist  gjennem  Fistelen.  Nu 
benyttede  han  Christoph,  dennes  Broder  og  et  Par  andre 
Dilettanter  og  fik  saaledes  et  meget  net  Chor  istand.    Bed- 

stefaderen   lærte   tillige    Drengen    at    spille    Violin,   og  han 
phantaserede  ofte  flere  Timer  paa  dette  Instrument. 

Den  største  Deel  af  Dagen  tilbragte  Christoph  hos  Bed- 
stefaderen. Om  Eftermiddagen  Klokken  fire  gik  han  hjem; 
saa  skulde  han  »gaae  stille  og  pænt  paa  Gaden«  og  efter 
de  Tiders  Skik  tage  Hatten  af  for  aUe  velklædte  Folk.*) 
Naar  Drengen  var  kommen  hjem,  havde  han  dog  ingenlunde 
Frihed.  Fra  fem  til  syv  havde  han  Skjønskrivning;  ogsaa 
lærte  han  derhjemme  at  regne,  og  det  gik  ret  godt.  Med 
Tegningen  var  han  derimod  mindre  heldig.  Til  denne  Kunst 
havde  han  rigtignok  megen  Lyst  og  tegnede  altid  store  Fi- 
gurer med  Rødkridt:  men  formodentlig  have  hans  Producter 
ikke  duet  meget,  thi  Læreren  var  aldrig  tilfreds  med  dem. 
Klokken  otte  skulde  han  være  i  Seng.  Men  Sengetid  var 
ikke  Sovetid.  Thi  i  det  samme  Værelse,  hvor  han  laa,  sad 
Moderen  og  læste  Romaner  høit  for  Faderen,  og  Christoph 
var  da  lutter  Øre  og  tog  navnlig  levende  Deel  i  de  Elsken- 
des Skjæhne.  Snart  blev  han  selv  saa  optagen  af  det  Slags 
Læsning,  at  han  over  den  næsten  glemte  Musikken,  og  hvor 
han  kunde  faae  fat  paa  en  Roman  eller  et  Skuespil,  skyndte 
han  sig  i  al  Hemmelighed  bort  dermed.  Til  hans  store  Sorg"^ 
fik  kan  kun  een  eller  hoist  to  Gange  aarlig  Lov  til  at  komme 
i  Theatret,  men  saa  meget  desto  oftere  spillede  han  selv  Co- 
raedie  med  sin  yngre  Broder,  deels  efter  Hukommelse,  deels  im- 
proviserende, medens  de  smaae  Acteurer  costumerede  sig  med 
gamle  Haandklæder.    Da  de  yngre  Halvbrødre  voxede  lidt  til. 


*)  I  Selskab  skulde  han  kysse  alle  Damer  paa  Haanden;  da  han 
nu  engang  vilde  give  en  fornem  Grevinde,  hvem  hans  Bedstefa- 
der præsenterede  ham  for  som  en  Virtuos,  dette  Beviis  paa  sin 
fine  Levemaade,  trykkede  hun  begge  Hænderne  fast  til  Krop- 
pen og  traadte  et  Par  Skridt  tilbage;  men  uagtet  denne  stærke 
Vægring  fik  Drengen  dog  kysset  hendes  Haand^  hvilket  hun 
tog  ham  meget  ilde  op,  idet  hun  sagde:  „Gaa  De  paa  Deres 
Plads!",  og  dermed  pegede  hun  paa  Claveret.  Da  han  havde 
spillet,  roste  hun  ham  imidlertid  meget  og  var  „naadig". 

lavede  Christopli  sig  et  Marionettheateivpaa  hvilket  der  sædvaii- 
ligviis  optraadte  et  Par  Elskende,  der  med  kunstfærdig  Haand 
af  den  lille  Theaterdirecteur  vare  opklistrede  paa  Pap  og 
bevægedes  ved  Staaltraade  —  og  en  god  og  en  ond  Fee. 
—  Foruden  dette  Theaterarbeide  forfærdigede  Christopli  kun- 
stige Korthuse  og  Papæsker  med  hemmelige  Gjemmer.  Om 
Sommeren  gjorde  han  en  Deel  Forsøg  i  Bedstefaderens  Have, 
som  hørte  til  Gymnasiet.  I  det  Kar,  hvor  man  samlede 
Kegnvand  for  senere  at  vande  Blomster  med  det,  satte 
han  en  tom,  omvendt  Urtepotte,  i  hvilken  han  anbragte  en 
Pibespids ;  han  meente  nu,  at  der  vilde  fremkomme  et  Vand- 
spring; men  Forsøget  vilde  naturligviis  aldrig  lykkes.  Be- 
di'e  gik  det,  naar  han  var  paa  Fangst  efter  Fluer  og  Som- 
merfugle, med  hvilke  han  fodrede  de  store  Ædderkopper. 

Christophs  Hjem  var  meget  religieust;  han  maatte  altid 
læse  Bordbøn  baade  før  og  efter  Maaltidet  og  aldrig  glemme 
Morgen-  og  Aftenbønnen.  Hver  Søndag  maatte  han  gaae  i 
Kirke,  og  enten  Forældrene  havde  været  med  eller  ikke, 
maatte  han,  naar  han  kom  hjem,  fortælle  dem  Prædikenens 
Indhold.  Tidligt  blev  Drengen  ogsaa  selv  saa  religions,  at 
»han  ansaae  Gud  som  sin  kj ærligste  Fader  og  aldrig  efterlod 
at  ydmyge  sig  for  ham  og  bede  ham  om  Tilgivelse,  naar 
han  havde  gjort  noget  Ondt;  han  anraabte  hans  Hjælp  og 
takkede  ham  hjerteligt,  naar  det  var  gaaet  ham  godt.« 

Christophs  Barndomsliv  hengled  stille  og  uden  store 
Afvexlinger.  Det  var  en  Sjeldenhed,  naar  han  kom  ud  at 
spadsere  med  Forældrene  eller  Bedstefaderen,  og  endnu 
sjeldnere  gjorde  han  Lystreiser;  kun  en  eneste  Gang  var 
han  paa  en  større  Reise  over  Elben  til  en  Forstembedsmand 
nogle  Mile  fra  Stade,  hvor  han  tilbragte  otte  Dage  og  blev 
meget  beundret  for  sit  Spil.  Paa  denne  Reise  var  han 
»ligesom  i  Himlen  og  mindedes  den  længe  med  Taarer.«  Da 
han  blev  noget  ældre,  fik  han  dog  mere  Frihed  i  Hjemmet 
og  turde  gaae  ud  at  spadsere  med  sine  Brødre. 

Hvad   der   havde    stor  Betydning  for  Drengen,  var,  at 

han  altid,  naar  der  kom  reisende  Virtuoser  til  Hamborg,  fik 
disse  at  høre,  idet  Bedstefaderen  tog  hans  Moder  og  ham 
med  paa  deres  Concerter.  Selv  da  den  gamle  Henser  var 
oppe  i  de  Halvfjerds,  skyede  han  ikke  i  den  strengeste  Vinter 
at  løbe  til  Hamborgs  anden  Hnde,  naar  han  kunde  faae  god 
Musik,  og  navnlig  Bach's  at  hore.  Han  løb  da  afsted  i  sin 
tykke  Bjørneskindspels,  medens  han  af  og  til  gled  paa  Ren- 
destenenes Glidebaner,  og  det  gik  saa  hurtigt,  at  det  næppe 
var  Dattersønnen  muligt  at  følge  ham.  Paa  de  mange  for- 
skjellige  Concerter  hørte  Christoph  udmærkede  Kunstnere, 
hvis  Musik  gjorde  dybt  Indtryk  paa  ham.  Han  afskrev  nu 
al  den  Musik,  han  kunde  faae  fat  paa.  I  hans  Hjem  var  den 
musikelskende  Hofraad  Hager  bleven  indført,  og  naar  denne 
sad  og  phantaserede  paa  Claveret,  blev  Drengen  af  Begei- 
string,  som  han  selv  siger,  »hævet  til  Skyerne.«  Hovedkir- 
kens Organist,  Endter,  var  ligeledes  berømt  som  en  udmærket 
musikalsk  Improvisator.  Christoph  hørte  ofte  hans  smukke 
Orgelspil  og  beundrede  ham  uden  at  lade  sig  forstyrre  af 
hans  mange  Grimacer.  Derved  fik  Drengen  Lyst  til  at 
spille  Orgel  og  fandt  paa  samme  Tid  hos  Bedstefaderen  en 
lille  Afhandling  om  Orgelbyggeriet;  ved  at  studere  denne 
kom  han  godt  ind  i  Orgelets  Structur.  Personligt  lærte  han 
ikke  Meget  af  Endter,  der  var  for  fornem  i  Udseende,  til  at 
Drengen  turde  bede  ham  om  Underviisning.  Men  saa  tilbød 
en  gammel,  tør  Organist  ved  Navn  Tantau  at  ville  lære 
Christoph  Orgelspillet ;  et  Par  Gange  gav  Eleven  Møde  ; 
men  da  Læreren  saae,  at  han  Intet  forstod  af  Generalbassen, 
raadede  han  ham  til  først  at  lære  den.  Det  havde  Drengen 
ingen  Lyst  til,  og  saa  var  den  Sag  tilende. 

Da  Christoph  Weyse  omtrent  var  elleve  Aar  gammel, 
componerede  han  en  Vise,  som  snart  efterfulgtes  af  flere, 
der  alle  gjorde  megen  Lykke.  Et  Aar  eUer  halvandet  efter 
componerede  han  to  Claveersonater  med  Violin  »og  Violoncel ; 
men  disse  vare  dog  kun  bestemte  til  Opførelse  i  Hjemmet. 
Den  unge  Componist   »gav  sig  megen  Umage  for  at  sætte 

ret  obligat  for  Violoncellen,  da  det  mishagede  ham,  at  dette 
Instrument  i  de  Sonater,  han  kj  endte,  for  det  Meste  kun 
gik  unisone  med  Claveerbassen.« 

Professor  Unzer  var  Huuslæge  i  Christophs  Hjem,  og 
denne  Mand  var  en  stor  Elsker  af  Musik;  den  unge  Weyse 
interesserede  ham  i  høi  Grad,  og  han  opmuntrede  denne 
meget  ved  sit  Bifald;  thi  Unzer  var  en  Mand,  der  havde 
Aand  og  Kundskaber,  og  som  gjaldt  for  en  stor  Musikkj en- 
der. Ved  Unzer  kom  Christoph  Weyse  til  at  gjøre  Bekj endt- 
skab  med  Syndicus  Gaehler  i  Altona,  og  denne  Mand  har 
han  efter  eget  Sigende  Meget  at  takke  for  i  musikalsk  Hen- 
seende. Gaehler  var  en  Discipel  af  den  berømte  Johan  Seb. 
Bach  og  forelagde  Christoph  Weyse  nogle  af  dennes  Com- 
positioner ;  Weyse,  som  hidtil  havde  været  stolt  af  at  kunne 
spille  Alt  i  hurtigste  Tempo  lige  fra  Bladet,  blev  meget 
frapperet,  da  han  havde  stor  Anstrengelse  med  at  spille  et 
Præludium  af  Bach;  han  fik  Compositionen  med  sig  hjem 
til  nærmere  Øvelse;  Vanskeligheden  æggede  ham,  og  han 
blev  flittig.  Gaehler  havde  tidligere  gjort  ham  opmærksom 
paa  det  Unøiagiige  i  hans  Spil;  nu  kunde  han  snart  rose 
ham  for  større  Correcthed.  Det  var  stadig  J.  S.  Bachs 
C  ompositioner,  Weyse  spillede,  skjøndt  han  egentlig  ikke 
elskede  ham,  men  mere  studsede  over  ham  som  over  en 
Heros. 

Carl  Ph.  E.  Bach  var  en  Ven  af  Gaehler,  og  naar  han 
besøgte  ham,  spillede  han  ofte  meget;  men  Weyse  hørte  ham 
aldrig,  da  Bach  var  gammel,  dengang  Drengen  gjorde  Gaeh- 
lers  Bekjendtskab.  Sine  store,  musikalske  Skatte  aabnede 
Gaehler  med  megen  Beredvillighed  for  sin  unge  Elev ;  men  de 
theoretiske  Værker,  som  denne  fik  tillaans,  kiggede  han  kun 
lidt  i,  og  da  de  kjedede  ham,  lod  han  dem  ligge.  Han  var 
slet  ikke  vant  eller  oplagt  til  at  læse  alvorlige  og  viden- 
skabelige Værker  eller  til  at  anspænde  sig  aandeligt;  hans 
Yndlingslecture  var  stadigt  Romaner. 

Tiden  nærmede  sig,    da    Christoph    skulde    confirmeres, 

Og  hans  Forældre  dreve  paa  ham,  at  han  skulde  bestemme 
sig  for  en  Stand.  Han  svarede  bestandigt,  at  han  vilde  være 
Musiker.  Han  blev  da  gjendrevet  med,  at  der  slet  ikke  var 
nogen  Udsigt  i  den  Eetning,  og  Forældrene  meente,  at  han 
gjorde  rettest  i  at  blive  Kjobmand.  Dertil  havde  han  imid- 
lertid ingen  Lyst,  og  naar  Forældrene  talte  ham  alvor- 
ligt til,  »fældte  han  de  bittreste  Taarer«.  Da  han  ikke 
vilde  opgive  den  ulyksalige  Bestemmelse  at  blive  Musiker, 
lukkede  man  Claveret  i  for  ham,  og  han  maatte  ikke  engang 
spille,  naar  han  besøgte  Bedstefaderen.  Men  det  virkede 
saaledes  paa  Drengen,  at  han  blev  inderligt,  men  stille  be- 
drøvet; det  bløde  Moderhjerte,  der  selv  saa  varmt  elskede 
Musiken,  blev  rørt,  og  hun  gav  efter.  Heller  ikke  kunde 
Bedstefaderen  være  haard  mod  sin  Øiesteen;  han  forsøgte  at 
bevæge  Bach  til  at  give  Christoph  Underviisning  i  Composi- 
tionen  og  bragte  ham  engang  til  ham  i  en  Kirke  i  Hamborg, 
hvor  Bach  just  holdt  Prøve.  Men  denne  modtog  dem  meget 
koldt  og  tog  liden  eller  slet  ingen  Notice  af  den  unge 
Weyse,  som  af  den  Grund  aldrig  mere  søgte  ham  eller  kom 
i  Berøring  med  ham. 

Denne  Kulde  fra  Bach's  Side  gik  Weyse  nær  til  Hjertet; 
thi  han  havde  sat  sit  eneste  Haab  til  denne  Mand.  Nu  havde 
han  ingen  anden  Udsigt  end  til  den  forhadte  Handelsstand; 
thi  han  manglede  Penge  til  at  studere  for,  og  Studeringen 
var  den  eneste  Udvei,  han  kunde  tænke  sig.  Med  Frygt 
og  Bæven  saae  han  Confirmationsdagen  imøde,  og  den  ind- 
traf da  i  Paasken  1789.  I  Juli  samme  Aar  døde  hans 
Moder,  og  skjøndt  han  havde  en  skikkelig  Stedfader,  der 
meente  ham  det  vel,  men  med  hvem  han  ikke  sympathise- 
rede,  var  han  dog  nu  forældreløs.  Og  han  maatte  mere 
savne  Moderen  end  Faderen;  thi  det  var  fra  hende,  han 
havde  arvet  sin  musikalske  Natur,  og  det  var  hende,  som 
altid  havde  forstaaet  ham,  hvorimod  Faderen  ikke  havde 
givet  sin  Son  Meget  i  Arv.  Overhovedet  er  det  mærkeligt 
at  see,   hvorofte  store  Genier    fødes    af   en  begavet  Moder, 

medens  Faderen  er  en  philistreus  Spidsborger.  Dette  er 
ingen  ny  Bemærkning;  Adolph  Monod  citerer  i  sin  Bog  om 
Qvinden  en  af  vor  Tids  Forfattere,  der  siger:  »Det  er  den 
almindelige  Kegel,  hvorfra  jeg  idetmindste  ikke  troer  at  have 
seet  nogen  Undtagelse :  de  udmærkede  Mænd  ere  Alle  deres 
Moders  Sonner.« 


I  September  1789  fik  den  unge  Weyse  en  Plads  paa 
Kjøbmand  Otto  Matthiesens  Contoir  i  Altona.  »Men  Du 
gjør  det  dog  gjerne?«  sagde  hans  Stedfader.  »Eet  gjerne!« 
svarede  den  unge  Musiker  sukkende  og  løb  op  paa  Loftet 
for  at  græde  ud  i  E  enrum.  Kun  i  otte  Dage  varede  Weyses 
Contoirvirksomhed,  saa  fik  han  sin  Afsked  som  ubrugelig, 
skjøndt  han  havde  været  meget  flittig  og  villig  og  f. 
Ex.  paa  en  Postdag  havde  skrevet  otte  og  tyve  Breve  af. 
Enten  har  Hr.  Matthiesen  mærket,  at  det  unge  Menneske 
havde  en  urimelig  ringe  Lyst  til  Handelen,  eller  ogsaa  har 
han  været  bange  for,  at  Weyses  Øine,  der  som  en  Følge  af 
en  Koppesygdom  dengang  vare  meget  svage  og  let  ble  ve 
inflammerede,  ikke  kunde  udholde  den  megen  Skriven.  Da 
den  forulykkede  Handelsmand  kom  tilbage  til  sin  Faders 
Huus,  tilbragte  han  nogle  høist  kummerfulde  Dage  der,  og 
han  blev  overdænget  med  Bebreidelser,  fordi  man  troede,  at 
han  havde  ladet  sig  mærke  med  sin  Ulyst  til  Handelen. 
Man  har  sikkert  tænkt  sig,  at  han  var  en  udygtig  Natur, 
der  aldiig  vilde  blive  til  Noget. 

Midt  i  al  denne  Nød  og  Sorg  traf  han  sammen  med  en 
Mand,  som  nok  kunde  see,  hvad  der  gj  ærede  i  det  unge 
Menneske,  og  som  ogsaa  havde  Kunstnersind  nok  til  at  føle 
det  Urimelige  i,  at  en  Natur  som  den  unge  Weyses  skulde 
tvinges  ind  i  et  Contoir,  som  for  ham  maatte  være  et  Fæng- 
sel. Hos  Gaehler  traf  Weyse  Componisten  og  Claveervir- 
tuosen.  Professor  Carl  Friedrich  Cramer  fra  Kiel;  til  ham 
havde  Unzer  talt  saa  meget  om  den  unge  Weyses  musikalske 

Talent,  at  han  nu  vilde  benytte  Leiligheden  og  høre  ham 
spille;  det  skete,  og  hermed  var  Weyses  Lykke  gjort.  Hans 
Spil  behagede  i  hoi  Grad  Cramer,  der  beundrede  hans  ki'af- 
tige  Anslag  og  store  Færdighed  og  erklærede,  at  han  ende- 
lig maatte  blive  Musiker  og  lære  Compositionen ;  den 
bedste  Lærer  for  ham  vilde  være  Cramers  Ven,  Capelmester 
Schulz  i  Kjy benhavn.  Om  otte  Dage  skulde  Weyse  komme 
til  Cramer  i  Kiel,  saa  vilde  han  befordre  ham  videre  og 
paa  det  Bedste  anbefale  ham  til  Schulz.  Solen  var  gaaet 
op  for  den  unge  Kunstner,  og  i  dens  glædelige  Lys  ilede 
han  med  det  nye  Budskab  til  sin  Stedfader  og  fik  hans 
Samtykke. 

Taus  og  stille  kjerte  han  en  kold  Octoberdjig  ganske 
ene  paa  Postvognen  ud  af  sin  Fædi*eneby,  fuld  af  Forvent- 
ning om  de  Ting,  som  skulde  komme.  En  gammel  Kappe, 
foret  med  ormstukket  Flonel,  hvilken  hans  Bedstefader  havde 
foræret  ham  tilligemed  en  dansk  Ducat,  udgjorde  hele  hans 
Reisegarderobe.  Inden  han  tog  bort  fra  Faderen,  havde 
denrie  givet  ham  talrige  Formaninger,  navnlig  om  at  være 
sparsommelig  paa  Reisen  og  i  Værtshusene  fortære  saa  Lidt 
som  muligt;  hans  Proviant  bestod  i  Smøn^ebred  og  Ost,  og 
i  hans  Pung  fandtes  hele  hans  Rigdom  —  femten  Rigsdaler. 
Da  Vognen  var  kommen  lidt  udenfor  Byen,  begyndte  Po- 
stillonen at  udspørge  sin  Passageer  om  hans  Fremtidsplaner. 
Da  han  hørte,  at  disse  gik  i  musikalsk  Retning,  vaktes  hans 
Forfængelighed:  han  aflokkede  sit  Horn  de  besynderligste 
Toner  og  betitlede  Weyse  »Hr.  Musikant«.  Reisen  var  for- 
resten alt  Andet  end  interessant.  Paa  Poststationerne  blev 
vor  Passageer,  stadigt  erindrende  Faderens  Formaning  om 
Sparsommelighed,  siddende  paa  Vognen,  da  han  troede,  at 
man  skulde  betale  for  at  gaae  ind  i  Værtshusene,  selv  om 
man  Intet  nød  derinde.  Men  da  Weyse  senere  var  saa 
uheldig  at  tabe  sin  Ost  —  et  Tab,  der  gik  ham  saa  meget 
mere  til  Hjerte ,  som  det  var  en  Yndlingsspise ,  han 
kun    sjeldent   havde    faaet   i   sine  Forældres   Huus  —   tog 

han  dog  et  Sted  saa  meget  Mod  til  sig,  at  han  gik  ind  paa 
en  af  Kroerne  og  forlangte  Middagsmad. 

En  Lørdag  Aften  i  Mørkningen  kom  Weyse  til  Kiel  og 
lik  strax  et  Par  Drenge  til  at  vise  sig  hen  til  Cramer. 
Denne  var  uheldigviis  endnu  iklce  kommen  hjem  fra  sin 
Keise;  med  uendelig  Undseelse  fremstammede  Weyse  sit 
Ærinde  for  hans  Frue,  men  hun  svarede  kort  og  godt,  at 
hun  ikke  vidste  Noget  om  denne  Sag,  og  hun  raadede  ham 
til,  at  han  skulde  opsøge  sig  et  Værtshuus,  hvor  han  kunde 
boe,  til  hendes  Mand  formodentligt  med  det  Første  kom 
hjem.  Weyse  fulgte  hendes  Eaad.  Hele  Søndag  Formiddag 
tilbragte  han  ene  paa  sit  Værelse,  og  endelig  bestilte  han 
Middagsmad;  men  da  Folkene  glemte  ham,  havde  han  ikke 
Mod  til  at  bestille  Maden  nok  engang —  og  ventede  taalmodigt 
over  en  Time.  Flere  Gange  gik  han  hen  til  Trappen  for  at 
lytte,  om  Ingen  kom.  Endelig  hørte  han  Værtinden  sige : 
»Men  Gud!  den  Fremmede  har  forlangt  Mad,  og  det  har 
jeg  glemt;  hvad  maa  han  tænke?«  Strax  efterkom  Maden, 
og  den  smagte  fortræffeligt. 

Eftermiddagen  blev  lysere  end  Formiddagen;  thi  strax 
efter  Maaltidet  kom  det  glade  Budskab,  at  Cramer  var  kom- 
men hjem  og  indbød  Weyse  til  sig.  Den  øvrige  Tid  af  sit 
Ophold  i  Kiel  tilbragte  Weyse  saagodtsom  udelukkende  hos 
Cramer.  Dog  tilbragte  han  Natten  og  spiste  Frokost  paa 
Gjæstgivergaarden.*) 

Cramer  ønskede,  at  Weyse  saasnart  som  muligt  skulde 
tage  til  Kjøbenhavn;  men  Paquetbaaden,  med  hvilken  han 
skulde  seile,  kunde  paa  Grund  af  Modvind  ikke  afgaae. 
Dette  var  ingenlunde  Weyse  ubehageligt;  dertil  befandt  han 
sig  altfor  godt  hos  Cramer.     Han  spillede  uafbrudt  paa  to 


*)  Som  Beviis  paa,  hvor  gode  Tiderne  i  pecuniair  Henseende 
dengang  vare,  kan  anføres,  at  Weyse  for  tre  Dages  Ophold  her, 
tre  Frokoster,  et  Middags-  og  et  Aftensmaaltid  kun  betalte 
sex  og  tredive  lybske  Skilling. 

udmærkede  Claverer  og  fik  megen  Roes,  navnlig  da  han 
engang  ved  en  fri  Phantasi  forbandt  en  af  Em.  Bachs  Cla- 
veerconcerter  med  en  af  hans  Sonater.  Cramer  raadede  ham 
til  at  producere  sig  paa  demie  Maade  for  Schulz. 

Netop  som  Weyse  Tirsdagen  efter  sin  Ankomst  sad  til- 
bords hos  Cramers,  kom  der  Bud  fra  Skipperen,  at  nu  havde 
Vinden  vendt  sig,  og  de  skulde  derfor  strax  seile.  I  al  Hast 
blev  der  pakket  noget  koldt  Kjekken  ind  til  ham,  men  Cra- 
mer kunde  ikke  faae  Tid  til  at  skrive  Anbefalingsbrevet  til 
Schulz,  og  Weyse  maatte  saaledes  seile  uden  dette.  En 
god  Ven  havde  givet  ham  det  Raad,  at  han  for  at  undgaae 
Søsyge  skulde  lægge  sig  i  Kahytten  ligesaa  lang,  som  han 
var.  Det  gjorde  han  da  og  blev  saa  syg,  som  det  vel  var 
muligt.  Om  Onsdagen  gik  han  op  paa  Dækket  og  befandt 
sig  den  øvrige  Deel  af  Reisen  vel  derved.  Om  Fredagen 
landede  han  i  Kjøbenhavn  og  gik  strax  op  til  en  Son  af 
Præsten  Adler  i  Altona,  Professor,  senere  Generalsuperin- 
tendent Adler,  hvor  han  blev  meget  venligt  modtaget. 
Man  havde  bestilt  Værelse  til  ham  i  »Tre  Hjorter«  paa 
Vestergade,  og  Weyse  søgte  snart  sit  Logis.  Om  Søn- 
dagen gik  han  rundt  med  sine  Recommendationsbreve  og 
blev  overalt  vel  modtaget. 

En  vis  CanceUisecretair  Grønland,  til  hvem  Weyse  var 
anbefalet  af  Cramer,  førte  ham  samme  Dag  hen  i  et  Selskab, 
hvor  han  skulde  træffe  Schulz.  Da  de  kom  der,  var  Schulz 
endnu  ikke  kommen;  Weyse  lod  sig  imidlertid  høre  for 
Værten,  og  snart  kom  den  Eneste,  han  længtes  efter  at  faae 
at  see.  »Er  De  Hr.  Weyse?«  spurgte  han.  —  »Ja!«  — 
»Spiller  De  Sager  af  Sebastian  BachV«  —  »Ja!»  —  »Kan 
De  spille  den  Fuga?«  W^eyse  kj endte  den  opgivne  Text, 
kunde  den  endogsaa  udenad  og  spillede  den  strax.  »Det  er 
godt!«  var  Schulz's  Svar,  og  dermed  forlod  han  Cabinettet 
uden  at  give  sig  videre  af  med  den  unge  Musiker,  hvis 
hele  Haab  var  sat  til  ham,  og  satte  sig  ved  et  Spillebord 
i  den  tilstødende  Sal.    Weyse  var  skuffet  ved  denne  Mod- 

tagelse ;  han  havde  tænkt,  i  det  Mindste  at  skulle  sjjille  en 
Time  for  ham ;  saa  havde  han,  efter  hvad  han  var  vant 
til,  ventet  et  Par  Complimenter  —  og  nu  blev  han  saa  kort 
affærdiget ! 

Da  Schulz  seent  paa  Aftenen  forlod  Selskabet,  beskrev 
han  Weyse  sin  Bopæl  og  anmodede  ham  om  næste  Formid- 
dag at  komme  op  til  sig,  hvor  han  mere  passende  end  i 
Selskabssalon  kunde  undersøge  hans  Kundskaber  i  Ko  og 
gjøre  sig  bekjendt  med  alle  hans  Forhold.  Da  Weyse  kom 
derop,  begyndte  han  allerede  at  mærke,  hvad  han  senere  saa 
bestemt  følte,  at  han  i  denne  Mand  havde  en  Kunstens  Be- 
skytter, hvem  han  skulde  blive  inderlig  taknemmelig,  fordi 
han  i  saa  mange  Henseender  kom  til  at  skylde  ]iam  sin 
kunstneriske  Udvikling.  Schulz,  som  formodentligt  just  med 
Posten  havde  modtaget  Cramers  Anbefalingsbrev,  tog  meget 
venskabeligt  mod  Weyse  og  udspurgte  ham  neiagtigt,  og 
da  han  snart  opdagede  det  unge  Menneskes  store  Uvidenhed  i 
Theorien,  begyndte  han  strax  paa  Underviisningen,  skrev 
Grundaccorderne  op,  for  at  han  kunde  transponere  dem  i  alle 
Tonearterne,  tilligemed  en  Choralmelodi,  hvortil  Weyse  skulde 
sætte  Bas.  Paa  denne  Maade  gik  Underviisningen  i  nogle 
Dage.  Efterat  Schulz  forgjæves  havde  sogfc  om  en  passende 
Bolig  for  Weyse,  tog  han  ham  i  Huset  som  sin  egen  Søn. 
Saaledes  levede  han  i  tre  Aar  hos  Schulz,  og  om  denne  ikke 
havde  gjort  sig  fortjent  ved  Andet,  saa  vilde  han  ved  denne 
faderlige  Velgj ørenhed  mod  Weyse  have  Krav  paa  at  min- 
des med  Tak  af  os  Alle. 

Sin  første  Tid  i  Schulz's  Huus  tilbragte  Weyse  med  at 
sætte  Bas  til  Choraler,  som  Schulz  forbedrede  for  siden  at 
lade  sin  Elev  fuldende  Satsen  fiirstemmig.  Da  Schulz  om 
Sommeren  laa  paa  Landet  i  Frederiksdal,  var  Weyse  ogsaa 
med  ham  her  og  componerede  et  Præludium,  en  Fuga  i 
Sebastian  Bachs  Smag,  en  stor  Phantasi  og  en  Sonate,  med 
hvilke  Arbeider  Schulz  var  ret  tilfreds.  Weyse  spillede 
mere  og  mere   Sebastian  Bachs   Compositioner,   som  stadigt 

behagede  ham  i  høiere  Grad;  tillige  øvede  han  sig  paa  Vio- 
lin og  spillede  ugentligt  et  Par  Timer  med  den  fortræffelige 
Musiklærer,  Concertmester  Thiemroth. 

Den  deilige  Natur,  i  hvilken  Frederiksdal  ligger,  greb 
ikke  Weyse;  ligesom  nu,  regnede  det  ogsaa  dengang  næ- 
sten altid  paa  dette  skjonne  Sted.  De  theoretiske  Værker, 
Schulz  havde  givet  sin  Elev  til  Gjennemstudering,  interes- 
serede aldeles  ikke  denne,  og  skjøndt  han  ved  at  blade  dem 
igjennem  vel  opsnappede  Et  og  Andet,  vare  Studierne  i  den 
Retning  dog  saa  godt  som  intetsigende.*)  Den  gamle  Lyst 
til  Romanlæsning  var  endnu  ikke  overvunden ;  men  da  Schulz 
havde  sagt  ham,  at  den  Slags  Læsning  ikke  gavnede  et 
ungt  Menneske,  maatte  han  nu  ligesom  tidligere  læse  i 
Smug. 

Da  Weyse  atter  kom  ind  til  Byen,  traadte  han  i  Efter- 
aaret  første  Gang,  sexten  Aar  gammel,  offentlig  frem,  idet 
Schulz  havde  udvirket  Tilladelse  til,  at  han  maatte  lade  sig 
høre  ved  Hoffet.  Her  spillede  han  af  sine  egne  Compositio- 
ner  Sonaten  og  Phantasien;  til  Slutning  foredrog  han  en 
anden  Phantasi  ud  af  Hovedet  og  indhøstede  meget  Bifald. 
Efter  den  fla  gj  ældende  Vedtægt  fik  han  for  deime  Præstation 
hundrede  Rigsdaler,  som  gjorde  ham  overordentlig  glad;  han 
syntes  ikke,  der  var  nogen  Ende  paa  hans  Rigdom.  Schulz 
introducerede  ham  omtrent  paa  denne  Tid  i  »det  harmoni- 
ske Selskab«,  hvor  Weyse  senere  blev  musikalsk  Medlem. 
Her  og  i  mange  andre  musikalske  Klubber  foredrog  han 
hyppigt,  meest  Mozarts,  Musik,  og  vandt  udeelt  Bi- 
fald; men  han  spillede  kun  paa  Clavecin,  hvor  han  ikke 
kunde  vise  Andet  end  sin  Færdighed;  de  kyndige  Musikel- 
skere vilde  heller  ikke  negte  ham  denne,  men  det  forekom 
dem,    at   han    manglede  Smag.      Denne  Mening  maatte  de 


)  Han  bestilte  langtfra  saa  Meget,  som  Schulz  kunde  og  maatte 
ønske,  og  misfornøiet  herover,  skal  denne  engang  have  sagt: 
„Wen  ich  sein  Geni  hatte,  was  wiirde  aus  mir  werden". 

imidlertid  snart  aldeles  forandre,  da  de  havde  hørt  ham 
spille  Claveer.  Og  paa  dette  Instrument  var  han  dog  endnu 
iklie  den  Mester,  han  senere  blev;  hans  Anslag  var  for  svært, 
og  det  kostede  ham  aarelang  Øvelse  at  tilegne  sig  det  lette 
Anslag,  som  senere  medvirkede  til  at  gjere  ham  saa  uforlig- 
nelig, saasnart  han  rorte  Tangenterne. 

I  sit  syttende  Aar  gjorde  Weyse  Bekjendtskab  med  da- 
værende kongelig  Syngelærer  Zinck,  der  ved  sine  mange 
lærerige  Bemærkninger  om  hans  Spil  og  Compositioner  var 
ham  en  nyttig  Yen.  Zinck  var  Organist  ved  Frelsers  Kirke, 
og  paa  dennes  udmærkede  Orgel  fik  Weyse  første  Gang 
Leilighed  til  at  øve  sig  i  Orgelspil.  Ved  en  Dilettantcon- 
cert,  som  blev  givet  paa  Blaagaards  Seminarium,  hvor  Zinck 
var  Musiklærer,  lærte  Weyse,  som  medvirkede  og  endog 
havde  de  første  Prøver  paa  sit  eget  Værelse,  først  rigtigt 
Mozarts  og  Haydns  Symphonier  at  kjende  og  studerede 
Blæseinstrum enternes  Virkning. 

I  de  tre  Aar,  Weyse  boede  hos  Schulz,  havde  han  ofte 
Meget  at  gaae  igjennem  med  sin  faderlige  Velgjører,  der 
nok  kunde  være  pirrelig  og  vanskelig.  Havde  Weyse  cora- 
poneret  Noget,  slog  Schulz'  Taalmodighed  ikke  til,  naar  der 
var  Tale  om  at  gjennemgaae  Detaillerne;  han  bedømte  det 
sædvanligviis  kun  i  al  Almindelighed,  og  naar  han  var  i 
ondt  Lune,  forkastede  han  en  heel  Composition,  fordi  et  en- 
kelt Parti  deraf  ikke  var  ham  tilpas.  Naar  Weyse  saa  blev 
mismodig  og  trængte  til  Trøst,  havde  han  heldigviis  et  Sted, 
hvor  denne  var  at  finde,  og  det  var  hos  den  før  omtalte 
Grønland.  Lige  fra  den  første  Dag,  denne  havde  seet  Weyse 
og  hørt  hans  Phantasier,  havde  han  fattet  megen  Interesse 
for  ham,  og  næsten  daglig  var  Weyse  hans  Gjæst,  under- 
tiden endogsaa  to,  tre  Gange.  Da  spillede  han  navnlig 
Sebastian  Bachs  Compositioner,  i  hvilke  Grønland  fandt  stort 
Behag.  Blev  Mæcenas  særlig  begeistret  over  et  eller  andet 
Thema,  opmuntrede  han  Weyse  til  at  componere  derover,  og 
paa  den  Maade  bleve  adskillige  af  dennes  Claveerstykker  til. 

Oronlaiid  var  ikke  egentlig  Musiker  og  kunde  ikke  spille 
noget  Instrument  med  synderlig  Færdighed;  men  han  havde 
mange  Kundskaber  i  Musik  og  var  meget  hengiven  til  Theori 
og  Kritik;  for  alt  Stort  og  Skjont  havde  han  en  levende 
vakt  Sands.  Sin  Kritik  anvendte  han  overfor  Wejses  Com- 
positioner  og  detaillerede  meget  noie  baade  det  Gode  og  det 
Slette  deri,  hvorefter  Weyse  senere  paa  egen  Haaud  foretog 
Forandringer.  Grønland  havde  ogsaa  den  Fortjeneste,  at  han 
vakte  Weyses  Sands  for  videnskabelige  Værker  og  veiledede 
ham  i  Valget  af  denne  Art  Læsning,  som  nu  beskjæftigede 
Ynglingen  Dag  og  Nat.  Denne  Omgang  med  Grønland  havde 
Schulz  tildeels  fremmet ;  i  alt  Fald  saae  han  den  meget  gjerne. 

I  1792,  da  Weyse  var  atten  Aar  gammel,  hjalp  Schulz 
ham  til  at  blive  Medhjælper  hos  den  gamle,  svagelige  Orga- 
nist ved  Reforme ert  Kirke,  og  da  denne  to  Aar  efter  døde, 
blev  Weyse  hans  Eftermand. 

1793  besøgte  den  tydske  Componist  Reichardt  Kjøben- 
havn,  og  da  han  havde  den  meest  levende  Interesse  for 
Weyse,  bad  han  om  en  Deel  af  hans  Compositioner  for  at 
udgive  dem  i  Tydskland,  hvilket  senere  skete;  de  skaifede 
ham  en  meget  rosende  Kritik  og  bleve  oplagte  paany.  Nogle 
Aar  efter,  i  Høsten  1 799,  besøgte  den  berømte  Orgelvirtuos 
Vogler  Kj  ©benhavn  og  blev  i  høi  Grad  overrasket  ved  at 
høre  Weyse  spille ;  han  erklærede,  at  han  aldrig  havde  hørt 
noget  Lignende  — ,  undrede  sig  over,  at  han  ikke  havde 
hørt    ham    omtale    i   Tydskland'^)    og    forsøgte    at    overtale 


*)  En  Gang  tidligere  havde  Vogler  været  i  Kjøbenhavn,  men  havde 
da  ikke  taget  videre  Hensyn  til  Weyse;  han  havde  nu  ved  det 
nye  Besøg  isinde  at  indføre  sin  Simplification  af  Orgelbyg, 
ningen  her,  og  til  Forsøg  blev  Orgelværket  i  Reformeert  Kirke, 
hvor  Weyse  jo  var  Organist,  ham  overladt.  Det  var  denne 
Omstændighed,  der  nu  havde  bragt  dem  i  nærmere  Berøring; 
Weyse  maatte  daglig  gjæste  ham  og  spille  for  ham;  til  Gjen- 
gjæld  glædede  Vogler  Weyse  med  sit  Orgelspil  og  forbedrede 
hans  Orgel  betydeligt;  men  i  enkelte  Punkter  maatte  Weyse 
dog  igjen  gjøre  om  paa  det,  da  Vogler  var  reist. 

Il  am   til    en    Kunstreise    til  Wien,    hvor   han   sikkert   vilde 
høste    endnu  større    Koes.      Hertil    svarede  Weyse,  at,  det 
gik  ham  godt  i   hans   Fædreland;  naar  han  var  agtet  her, 
holdt  han    det    ikke  for  Umagen  værd  for  den   forfængelige 
Æres  Skyld  at  tumle  sig  om  i  Verden. 

I  1795  nedlagde  Schulz  paa  Grund  af  sin  sygelige  l'il- 
stand  sin  Post  som  Capelmester  og  forlod  i  Foraaret  1796 
Kjøbenhavn  for  ikke  mere  at  vende  tilbage.*)  Kunzen  blev 
Schulz's  Eftermand.  Hans  Kone,  den  to  Dage  tidligere  end 
Weyse  afdøde  Johanne  Margarethe  Zuccarini,  var  en  ud- 
mærket Sangerinde,  og  Kjendskabet  til  og  Interessen  for 
hende  bragte  Weyse  til  at  studere  Sangens  Væsen.  Hans 
Bekjendtskab  med  Capelmester  Westerholtz's  Hustru  var  ogsaa 
af  Betydning  for  ham.  Hun  udmærkede  sig  ved  sit  ypper- 
lige Fortepianospil,  der  æggede  Weyse  til  at  kappes  med 
hende,  og  Følgen  af  denne  Bestræbelse  var  hans  Composi- 
tion  i  A-Moll. 

I  disse  Aar  (1795 — 97)  componerede  Weyse  syv  Sym- 
phonier,  hvoraf  een  udkom  i  Kjøbenhavn  paa  Conferentsraad 
Bruns  Bekostning  og  een  i  Wien,  hvor  den  dog  ikke  gjorde 
synderlig  Lykke,  en  Skjæbne,  som  Weyses  Arbeider  natur- 
ligviis  som  oftest  havde  i  Tydskland. 

Saa  vist  som  Pligt  og  Tvang  og  Hverdagsarbeide,  naar 
det  ikke  er  overvældende,  ingenlunde  hæmmer  en  ægte 
aandelig  Production,  men  snarere  ved  Afvexlingens  og  Mod- 
sætningens Magt  fremmer  den,  saa  vist  var  det  heller  ikke 
sørgeligt  eller  skadeligt  for  Weyse,  at  de  ydre  Omstændig- 
heder tvang  ham  til  at  give  Information  i  Sang.  I  Tus- 
mørket stige  ofte  Synerne  stærkest  og  meest  levende  frem, 
higende  efter  Lyset.     Weyses    ægte    Kunstnernatur    skulde 


*)  Allerede  nogen  Tid  tidligere  havde  han  erklæret,  at  han  ikke 
kunde  lære  den  unge  Weyse  Mere,  og  han  tilføiede :  „Egent- 
lig har  jeg  ikke  lært  ham  Noget,  men  kun  udviklet,  hvad  der 
var  i  ham." 

snart  vide  at  skaffe  sig  Fordeel  selv  af  saa  trættende  et 
Taalmodighedsarbeide,  som  Information  ofte  kan  være.  Kun- 
sten omfatter  Alt,  og  Kunstneren  kan  overalt  finde  Stof  til 
sin  Production.  Weyse  var  af  Naturen  ikke  flittig,  og  den 
kj edelige  Theori  vilde  han  maaskee  aldrig  have  faaet  Magt 
med,  hvis  han  ikke  ved  Underviisningen  var  bleven  tvunget 
til  at  sætte  sig  ind  i  den  og  fole,  at  den  var  nødvendig  for 
at  der  kunde  blive  Hold  i  hans  Kunst.  Ved  Sangunderviis- 
ningen  fik  han  Leilighed  til  at  gjore  sig  bekjendt  med  Mo- 
zarts Operaer  og  Grlucks  Partiturer,  og  dette  gav  atter  An- 
ledning til,  at  han  begyndte  paa  at  componere  dramatisk 
Musik.  1  Foraaret  1800  fandt  han  tilfældig  Brezners  Synge- 
spil; iblandt  disse  forekom  det  ham,  at  »Sovedrikken«  var 
det  bedste,  og  han  meente,  at  han  nok  turde  prøve  sin 
Lykke  med  det.  I  Løbet  af  Sommeren  componerede  han 
hele-  den  forste  Aet  indtil  Slutningen  af  Finalen,  hvor  Ordene 
ikke  behagede  ham ;  endvidere  componerede  han  de  fire  første 
Numere  af  anden  Aet;  dog  skrev  han  ikke  det  Mindste 
op  deraf.  Kunzen  var  i  denne  Tid  paa  Landet,  men  da 
han  mod  Efteraaret  kom  tilbage,  spillede  og  sang  Weyse  sin 
Composition  for  ham,  og  den  vandt  Kunzens  udeelte  Bifald ; 
han  opfordrede  Componisten  til  at  nedskrive  Operaen  og 
gjøre  den  færdig,  for  at  den  kunde  blive  oversat  paa  Dansk 
og  opført.  Det,  som  Weyse  havde  færdigt,  nedskrev  han 
nu,  men  da  Kosten  af  Operaen  ikke  behagede  ham,  compo- 
nerede han  for  det  Første  ikke  videre,  men  henvendte  sig 
til  Oehlenschlæger  og  bad  ham  at  oversætte  Texten  til  det 
af  Compositionen,  som  allerede  var  færdigt,  og  saa  ende  ef1;er 
sit  eget  Behag.  Oehlenschlæger  havde  allerede  følt  sig 
meget  begeistet  over  mange  af  de  deilige  Komancer,  som 
Weyse  havde  spillet  for  ham;  dog  havde  han  ikke  strax 
Mod  til  at  tage  fat  paa  Omarbeidelsen ;  først  efter  halvandet 
Aars  Forløb  begyndte  han  paa  den,  men  da  havde  Weyse 
foreløbigt  tabt  Interessen  for  dette  Arbeide,  hvortil  kom,  at 
han  ikke  var  fuldkommen  tilfreds  medBearbeidelsen,  ogOelilen- 

scMæger  vilde  ikke  rette  i  den.  Først  ti  Aar  efter  blev 
derfor  dette  Arbeide  fuldendt.  Opsættelsen  falder  imellem 
Charlottes  Arie :  »Elskovs  skjonne,  gyldne  Dage«  og  Qvar- 
tetten  i  anden  Aet:  »O,  mon  ikke  vore  Taarer.« 

Den  Ulyst  til  at  componere  »Sovedrikken«  færdig,  der 
paakom  Weyse,  havde  den  dybeste  Grund.  I  længere  Tid 
havde  han  næret  en  stærk  Kjærlighed  til  en  ung,  smuk  og 
meget  musikalsk  Pige,  Datter  af  en  af  Kjøbenhavns  største 
og  rigeste  Grosserere.  Da  han  i  Begyndelsen  af  A  året  1801 
begj  ærede  hendes  Haand,  fik  han  imod  Forventning  et 
Afslag,  som  for  lang  Tid  berøvede  ham  alt  Livshaab  og 
al  Livslyst.  Han  sank  ned  i  den  dybeste  Melancholi  og  blev 
ligegyldig  for  Alt,  selv  for  sin  Kunst;  ganske  mechauisk  fort- 
satte han  sine  Forretninger  for  at  erhverve  sig  Brødet  og 
førte  i  bogstavelig  Betydning  et  reent  vegeterende  Liv.  Det 
var  den  første  og  eneste  Gang,  Weyse  elskede,  og  efter  den 
Tid  blev  han  sikkert  aldrig  noget  rigtig  lykkeligt  Menneske. 
Efter  nogle  Aars  Forløb  begyndte  hans  Kunst  igjen  at  seire 
over  den  ulykkelige  Kjærlighed  og  dybe  Sorg,  og  han  skrev 
enkelte  mindre  Compositioner.  Men  Musiken  vandt  først  sin 
store  Seir,  Kunsten  viste  først  sin  Alt  betvingende  Magt, 
da  i  Foraarstiden  1807  de  liflige  Toner  lød  Weyse  imøde 
fra  Operaernes  Opera,  Mozarts  Don  Juan.  Han  vidste  ikke, 
hvad  der  vederfaredes  ham.  Af  Partituret  og  Claveerudtoget 
kunde  han  næsten  hele  Operaen  udenad;  ved  Gjenfærdssce- 
nen  blev  han  »rystet  til  sin  inderste  Marv« ;  han  var  i 
høieste  Grad  betagen,  hans  Genius  var  atter  vakt,  og  stær- 
kere end  nogensinde  begyndte  den  at  røre  sine  Vinger,  styr- 
ket og  luttret  gjennem  Sorgen.  Weyse  tog  atter  sin  »Sove- 
drik«  frem  for  at  undersøge,  om  det  var  Umagen  værd  at 
fuldende  den.  Compositionen  behagede  ham  endnu  ret  vel 
med  Undtagelse  af  to  Romancer,  som  han  senere  compo- 
nerede  om ;  men  med  Instrumentationen  var  han  ikke  tilfreds. 
Han  besluttede  derfor  at  skrive  en  ny  Partitur  af  det,  der 
var  færdigt,  og  ikke  hvile,  før  det  hele  Arbeide  var  fuldendt. 

Han  arbeidede  nu  meget  flittigt,  men  blev,  da  han  allerede  var 
kommen  langt  frem,  ubehageligt  afbrudt  ved  Engelskmæn- 
denes Angreb  paa  Kjebenhavn  1807.  I  Januar  1808  be- 
gyndte han  igjen  paa  sit  Arbeide  og  var  færdig  med  det 
Hele  til  Slutningen  af  Marts.  Men  nu  kom  der  Hindringer 
iveien  for  dets  Opførelse,  da  Theaterchefen,  Hauch,  længe 
ivrede  heftigt  imod  Stykkets  Antagelse,  fordi  det  var  en  Farce. 
Hvis  Kunzen  ikke  var  traadt  virksomt  og  energisk  op,  havde 
Publicum  næppe  faaet  Leilighed  til  at  beundre  »Sovedrik- 
kens«  skjønne  Melodier.  Det  var  udelukkende  Kunzens  Skyld, 
at  dets  Opførelse  blev  sat  igjennem;  af  forskjellige  Aar- 
sager,  blandt  andre  den,  at  Theatrets  eneste  gode  Tenorist,- 
Dupuy,  nylig  var  bleven  landsforviist,  kunde  det  imidlertid 
ikke  blive  givet  før  i  April  1809,  men  ved  sin  melodirige, 
lunefulde,  geniale  og  charakteristiske  Musik  i  Forening  med 
en  ypperlig  Udførelse  gjorde  det  strax  ved  sin  Opførelse  den 
en  og  tyvende  April  1809  en  overordentlig  Lykke.  Weyse 
var  dengang  fire  og  tredive  Aar  gammel.  Hans  Geni  var 
kun  faa  Musikkj endere,  men  ikke  Almeenheden  bekjendt; 
man  blev  derfor  i  høieste  Grad  forbauset  over  den  Modenhed, 
der  aabenbarede  sig  i  denne  Composition ;  man  frydedes  over 
Arbeidets  iVaandfuldhed,  Humor,  dybe  Følelse  og  rige  Phan- 
tasi,  og  man  beundrede  den  fortræffeligt  gjennemførte  Stiil. 
Af  Stykkets  Komancer  ville  »De  klare  Bølger  ruiled«  og  »Det 
blanke  Sværd  paa  Væggen  hang«  være  Læserne  vel  bekjendte. 
Skjøndt  Tilløbet  til  Theatret  i  Anledning  af  »Sovedrikken« 
i  denne  Saison  var  ualmindelig  stort,  kan  man  sige  at 
Stykkets  Værdi  dog  først  lidt  efter  lidt  blev  anerkjendt 
efter  Fortjeneste. 

Midt  i  sin  dybe  Sorg  havde  Weyse  den  ydre  Lykke 
med  sig.  I  April  1805  blev  han  forflyttet  som  Organist 
til  Frue  Kirke,  og  dette  Embede  beklædte  han  til  sin  Død; 
Indtægterne,  der  vare  forbundne  hermed,  vare  midlertid  ikke 

store,*)  og  det  var  ham  derfor  ligesaa  indbringende  som 
kjærkomment,  at  lian  i  1809  blev  ansat  som  Syngelærer  hos 
Kronprindsesse  Caroline.  Det  morede  ham  kosteligt,  naar 
han  til  sine  Timer  blev  hentet  af  en  kongelig  Eqvipage  og 
paa  sin  Kjersel  igjennem  Gaderne  kunde  mede  sine  Venner 
og  Belvj endte  og  hilse  naadigt  ud  til  dem. 

Efterat  Wejses  Toner  igjen  vare  blevne  forløste  i  »So- 
vedrikken«,  vistnok  hans  friskeste  og  populaireste  Værk, 
skabte  han  Aar  efter  Aar,  sig  selv  og  sit  Fædreland  til  Ære 
og  Berømmelse,  de  rigeste  og  skjønneste  Tonedigtninger.  — 
Oehlenschlæger  var  nylig  hjemkommen  fra  sin  store  Eeise, 
og  Weyse,  der  var  hans  gamle  Ven,  besøgte  ham  ofte  i  det 
bekj endte  »store  Værelse«  paa  Kjøbmagergade  i  Nærheden 
af  Amagertorv;  thi  han  vilde  endelig  have  den  unge  Digter 
til  at  skrive  et  Syngest3^kke,  til  hvilket  han  kunde  compo- 
nere  Musiken.  I  sikker  Tillid  til  sin  poetiske  Anseelse  og 
det  Bifald,  han  ubetinget  nød,  begyndte  Oehlenschlæger  midt 
i  Sværmen  af  Besøg  og  Afbrydelser  at  henkaste  en  Skizze: 
»Faruk«,  der  efter  hans  egne  Ord  vel  ikke  var  uden 
Poesi,  men  som  dog  ikke  kunde  udholde  en  streng  Kri- 
tik. Weyse  var  imidlertid  godt  fornøiet  med  Texten  og 
gav  sig  strax  til  at  componere.  Operaen  var  i  tre  Acter  og 
blev  opført  i  Anledning  af  Frederik  VI's  Fødselsdag,  den  otte 
og  tyvende  Januar  1812.  Oehlenschlæger  maatte  gaae  til 
Kongen  for  at  bede  om,  at  Componisten  ogsaa  maatte  faae 
en  Intægtsaften ;  thi  Weyse  var  ikke  tilfreds  med  at  skulle 
dele  med  Forfatteren,  hvilket  Eeglementet  bød.  Efter  nogle 
Indvendinger  indrømmede  Kongen  Forlangendet,  og  Oehlen- 
schlæger var,  ligesom  et  Par  Aar  senere  ved  Opførelsen  af 
»Ludlams  Hule«,  saa  opmærksom  at  indrømme  Weyse  Ind- 


*)  Indtil  Aaret  1805  havde  hans  Embede  kun  indbragt  ham  et 
Hundrede  og  halvtredsindstyve  Rigsdaler  aarligt;  ved  Frue 
Kirke  havde  han  tre  Hundrede  og  halvtredsindstyve  Rigsdaler 
aariigt. 


I 

tægten  af  den  første  Forestilling  og  selv  tage,  hvad  der  ind- 
kom ved  den  anden,  medens  Reglementet  bød  det  Omvendte.*) 

I  Anledning  af  Kongens  Fødselsdag  treAar  efter,  1815, 
opførtes  »Ludlams  Hule«,  Opera  i  fire  Acter  med  Text  af 
Oehlensclilæger.  Naar  Philosophen  F.  C.  Sibbern  skal  finde 
et  træffende  Exempel  paa  Romantik  i  Musiken,  veed  han 
omtrent  intet  Andet  at  anføre  end  den  i  »Ludlams  Hule«, 
og  Baggesen  kalder  den  »et  af  de  mesterligste  Originalforsøg 
i  Tonekunsten«.  Skjøndt  Texten  var  tarvelig,  gjorde  Styk- 
ket dog  overordentlig  megen  Lykke  og  bør  henregnes  til 
Weyses  bedste  Compositioner.  Af  ydre  Hæder  skaffede  det 
Componisten  Professor  titlen. 

Den  anden  November  1817  opførtes  Weyses  Reforma- 
tionscantate  med  Text  af  Høegh-Guldberg  i  »Runde«  Kirke 
og  gjorde  glimrende  Lykke.  Musiken  var  componeret  efter 
Hoffets  Ønske,  og  det  var  da  ogsaa  fuldtalligt  tilstede  ved 
Opførelsen ;  efter  Concerten  gav  Kongen  egenhændig  Compo- 
nisten en  smuk,  med  Brillanter  rigt  besat  Daase,  fuld  af 
Guld.  —  Baggesen  lod  ved  denne  Leilighed  i  »Tilskueren« 
indrykke  et  Digt,  i  hvilket  han  i  høie  Toner  priser  Weyse: 
»Vor  Aand,«  siger  han,  »stiger  i  Billed  og  Sang  til  Salig- 
hedens Top ;  Raphael  har  lært  os  ved  Farvernes  Fryd  at 
stige  til  Himlenes  Himle;  men  hvad  han  holdt  os  skjult 
her  —  det  Helligste  — ,  har  Weyse  nu  ved  sit  Trylleri  viist 
os.    Som  Frelseren  med  Forklarelsens  salige  Glands   svinger 


*)  „Faruk"  blev  bragt  paa  Scenen  med  megen  Omhu  for  det  Ma- 
terielle, men  Texten  var  Skyld  i,  at  Stykket  ikke  gjorde 
Lykke,  skjøndt  Musiken,  der  i  det  Hele  rigtignok  langtfra 
kunde  sammenlignes  med  „Sovedrikkens",  dog  indeholdt  over- 
ordentlig skjønne  Compositioner,  som  f.  Ex.  „Risler  alle  Bøl- 
ger smaae."  Det  dramatiske  Liv  savnedes,  og  den  rythmiske 
Afrundethed  kunde  have  været  bedre.  Den  almindelige  Dom 
gik  ud  paa,  at  det  var  en  meget  smuk  Musik,  men  for  kunstig 
behandlet  til  ret  at  kunne  falde  i  Ørene.  Udførelsen  var  i 
mange  Henseender  ligefrem  slet,  i  det  Hele  meget  mangelfuld. 

sig  til  Gloriens  Top  i  Cherubernes  Krauds,  saaledes  svæver 
paa  Weyses  Seraphers  melodiske  Vinger  Andagtens  Lytten 
forbi  de  Frelstes  Fryds  Harmoni.«  (!!)  Om  en  saadan  bom- 
bastisk og  væmmelig  opstyltet  Koes  har  glædet  den  alt 
Andet  end  svulstige  Weyse,  ter  vel  ansees  for  tvivlsomt.  — 
Tretten  Dage  efter  Keformationscantatens  Opførelse  fremkom 
Weyses  Musik  til  Shakspeares  »Macbeth«;  herhjemme  syn- 
ses man  godt  om  den,  og  den  geniale,  ganske  i  Shakspeares 
Aand  digtede  Musik  fik  en  særdeles  gunstig  Modtagelse. 
Tydskerne  derimod  følte  sig  navnlig  ikke  tiltalte  af  Taffel- 
rausiken,  der  var  dem  for  romantisk;  de  vilde  have  den 
tragisk  og  følte  ikke,  at  netop  den  glimrende,  livsfriske  Taffel- 
musik danner  den  meest  skærende  og  gribende'  Contrast  til 
Morderens  triste  og  sønderknuste  Stemning  og  den  hele  ræd- 
selsfulde Gjenfærdssituation.  Det  tør  vel  være  muligt,  at 
Weyses  Geni  culminerede  i  denne  Musik  til  »Macbeth«,  et  Stof,, 
der  mere  end  noget  andet  var  hans  poetiske  Aand  værdigt. 
Efter  >Macbeth«  følger  »Miserere«,  en  lille,  meget  sim- 
pel, men  fortrinlig  Composition  til  syv  latinske  Vers  af  denne 
Psalme,  fire-  og  fem-stemmig  til  to  Chor,  der  afvexle  med 
hinanden;  den  opførtes  1818  paa  den  fjerde  Torsdag  efter 
Paaske.  Samme  Aar  opførtes  en  Julecantate  til  Text  af 
Thaarup,  og  næste  Aar  en  Passionscantate  med  Text  af  samme 
Forfatter  og  en  Paaskecantate  med  Text  af  J.  M.  Hertz. 
1820  havde  Thaarup  igjen  skrevet  Text  til  en  Pintsecantate,. 
og  med  Weyses  Musik  til  denne  og  hans  ambrosianske 
Lovsang  kan  ikke  meget  Andet  maale  sig.  Ikke  saa  stor 
Lykke  gjorde  »Floribella«,  der  fremkom  1824  til  Text  af 
C.  J.  Boye.*)  Samme  Aar  skrev  M.  P.  Liebenberg  Text 
til  Weyses  Passionscantate  »Jesu  Opoffrelse«. 


O  Texten  var  daarlig,  og  Weyses  Musik  var  ikke  saa  frisk,  me- 
lodiens og  theatralsk  i  sit  Væsen,  at  den  i  og  for  sig  kunde 
tiltale  Publicnm,  end  sige  bringe  Varme  og  Livfuldhed  ind  i 
et  saa  koldt  og  dødt  Stof.       Den    vidnede    om    Componisten& 

Vi  kjende  Allesammen  de  smukke  Melodier  til  Heibergs 
lunefulde  Operette  »Et  Eventyr  i  Rosenborg  Have« ,  der 
fremkom  1827.  Her  er  Weyse  steget  ned  til  det  jevnt 
Hverdagsagtige,  men  hvilken  Ynde,  hvilken  Frihed  og  hvil- 
ket Liv  er  der  ikke  udbredt  over  denne  friske  Melodibouquet  ? 
Fem  Aar  senere  fremkom  Musiken  til  »Balders  Dod«.  Kjen- 
dere  satte  denne  høit,  men  Publicum,  som  havde  modtaget 
den  med  stor  Forventning,  syntes  ikke  om  den,  og  den  blev 
kun  givet  een  Gang. 

Efterat  Weyse  havde  beriget  Theatret  med  saa  mange 
ypperlige  Værker,  lod  han  i  en  Deel  Aar  ikke  hore  fra  sig. 


Aandsdybde,  men  havde  kun  faa  Steder,  som  ved  Melodi  og 
Følelsesfiildhed  kunde  gjøre  Virkning  paa  andre  end  grundige 
Musikkjendere.  Det  Rhytmiske  var  saa  vanskeligt,  at  Udførelsen 
paa  Grund  af  den  spændte  Opmærksomhed,  der  stadig  maatte 
gjøres  Fordring  paa  hos  Sangerne,  kom  til  at  mangle  Frihed 
og  Liv.  Men  hvad  der  meest  skadede  Stykkets  Modtagelse, 
var,  at  det  kom  frem  omtrent  samtidigt  med  Kuhlaus  „Lulu". 
De  ulyksalige  Clicquer,  som  mere  og  mere  synes  at  tage 
Overhaand  i  vort  lille  Land,  og  som  i  deres  blinde  Partiskhed 
ikke  ville  anerkjende  noget  Godt  udenfor  deres  egen  Kreds, 
vare  allerede  til  i  Weyses  Tid,  og  der  havde  omkring  ham 
samlet  sig  mange  virkelige  Musikkjendere,  men  ogsaa  Mange, 
der  vilde  give  sig  ud  for  at  være  det  og  vilde  skaffe  sig  An- 
seelse ved  at  komme  i  Berøring  med  ham.  Denne  Kreds  er- 
klærede sig,  meget  mod  Weyses  Villie,  imod  al  Musik,  der 
ikke  var  i  hans  Stiil,  og  da  dens  Medlemmer  nu  gjerne  ude  i 
Verden  vilde  gjøre  sig  vigtige  med  det  personlige  Kjendskab 
til  Componisten,  udbasunede  de  altid,  naar  Weyse  havde  et 
nyt  Arbeide  for,  Enkelthederne  heri,  som  de  havde  hørt  ham 
forespille,  og  hvoraf  det  var  klart,  at  dette  hans  Arbeide  vilde 
overgaae  alle  de  tidligere.  Saaledes  havde  man  nu  ogsaa  i 
Modsætning  til  „Lulu"  vidt  og  bredt  udtalt,  at  „Floribella" 
skulde  være  et  overerordentlig  dybt  og  originalt  Arbeide. 
Weyses  Kreds  mødte  ved  Opførelsen  i  Theatret  og  applaude- 
rede stærkt,  hvor  der  ingen  Grund  var  til  det,  og  Følgen 
heraf  var  naturligviis  en  almindelig  Kjølighed  fra  Pablicuras 
Side,  hvorimod  dette  var  meget  varmt  stemt  for  Kuhlaus 
Arbeide. 

Da  hørte  han  en  Aften  i  Theatret  et  nyt  musikalsk  Arbeide 
af  J.  Bredahl,  »Bruden  fra  Lammermoor«,  en  Text,  som  H. 
C.  Andersen  havde  behandlet  efter  Walter  Scotts  Roman. 
Weyse  var  i  hei  Grad  tilfreds  med  Behandlingen,  gik  til 
Andersen  og  fortalte,  at  han  i  lang  Tid  havde  følt  Lyst  til 
som  Opera  at  componere  Sujettet  i  Walter  Scotts  »Kenil- 
worth«.  Han  havde  for  længe  siden  anmodet  Heiberg  om 
at  give  sig  denne  Text,  men  det  var  fra  dennes  Side 
blevet  ved  Loftet.  Nu  bad  han  Andersen  om  at  udar- 
beide  den.  Andersen  var  dengang  ung  og  ikke  meget  aner- 
kjendt,  og  han  felte  sig  glad  og  smigret  ved  at  kunne 
komme  til  at  arbeide  sammen  med  »vor  største  og  herligste 
Componist«  der,  saaledes  som  vi  senere  skulle  see,  havde 
været  en  af  de  Første,  der  havde  viist  Deeltagelse  mod  den 
fattige  Dreng,  da  denne  ene  og  forladt  kom  til  Kjøbenhavn. 
Han  tog  strax  fat  paa  Arbeidet,  men  inden  det  var  halvt 
færdigt,  lød  der  i  den  Anledning  en  haard  og  skaanselløs 
Tale  imod  ham  ude  i  Byen,  og  han  vilde  derfor  strax  opgive 
Fuldendelsen.  Med  Spøg  og  Alvor  talte  Weyse  derimod, 
yttrede  stor  Tilfredshed  med  det  allerede  Fuldendte,  og, 
da  Componisten  saa  indstændigt  bad  ham  om  at  fortsætte, 
var  dennes  Ønske  Mere  for  Andersen  end  Mængdens  Haard- 
hed  og  Dadel.  Weyse  tog  selv  fat  og  componerede  først  den 
lille  Romance  i  anden  Aet:  »Hyrden  græsser  sine  Faar«,  og 
snart  fik  han  hele  Operatexten  og  fri  Haand  over  den. 
Han  skrev  selv  nye  Vers  ind  i  den  eller  forandrede,  hvad 
Andersen  havde  skrevet.*) 


*)     Saaledes  stod  der  i  den  oprindelige  Text: 

„Gjennem  disse  dunkle  Gange 

„Snoer  sig  Dødens  Slange!" 
Weyse  skrev  det  om  til: 

„Fra  denne  sorte  Krog 

rSnoer  sig  Dødens  Snog!" 
Da  Andersen  siden  gjorde  nogle  Bemærkninger  herimod,  sva- 

Det  var  Weyse  eiendommeligt,  at  han  ikke  kunde  slutte 
Læsningen  af  en  Bog,  naar  den  endte  sørgeligt.  Han  kunde 
derfor  heller  slet  ikke  finde  sig  i,  at  Emmy  Eobsart  i  »Kenil- 
worth«  ikke  ægter  Leicester.  »Hvorfor  gjere  dem  ulykke- 
lige, naar  man  med  et  Par  Pennestrøg  kan  gjøre  dem  det 
saa  godt!«  »Ja,  men  det  er  imod  Historien!«  indvendte 
Andersen;  hvad  gjøre  vi  desuden  da  ved  Dronning  Elisabeth  ?« 
»Hun  kan  sige:  »Stolte  England,  jeg  er  Din!«  svarede  han, 
—  og  saa  lod  Andersen  Operaen  ende  med  disse  Ord.  Den 
blev  godt  modtagen,  da  den  i  1836  kom  paa  Scenen,  men 
gjorde  dog  i  Laiugden  ikke  synderlig  Lykke,  og  da  Weyse 
havde  seet  den  opført,  erklærede  han,  at  han  ikke  oftere 
vilde  componere  dramatisk  Musik.  Skjøndt  denne  Opera  har 
mange  særdeles  smukke  Enkeltheder  og  er  ægte  dramatisk, 
charakteristisk  og  ædel,  er  den  sikkert  det  mindst  betydelige 
og  originale  af  Weyses  Arbeider.  —  I  Aaret  1 839  udgav  han 
sine  Choralmelodier  til  »Evangelisk  christelig  Psalmebog;« 
1840—42  sine  halvtredsindstyve  gamle  Kæmpeviser,  harmo- 
nisk bearbeidede  og  udsatte  for  Fortepiano,  og  i  1843  sine 
otte  og  tredive  lette  Orgelpræludier. 

Skjøndt  vi  i  alle  Weyses  hidtil  nævnte  Compositioner 
have  truffet  paa  betydelige  og  ægte  kunstneriske  Arbeider, 
som  vilde  være  istand  til  at  skaffe  enhver  Tonedigter  et  be- 
tydeligt Navn,  er  der  dog  en  Række  Compositioner,  som  mere 
end  noget  Andet  have  baaret  og  bestandig  ville  bære  Weyses 
Navn  med  Roes  til  Efterverdenen :  hans  Romancer.  Der  aan- 
der  i  disse  en  saa  inderlig  Poesi,  en  saa  stemningsfuld  Ro- 
mantik, en  Frihed  og  en  national  Aand  som  i  ingen  tidli- 
gere dansk  Tonedigters  Melodier,  og  ingen  Romancesamling 
er   bleven   saa   populair   i  Danmark    som    Weyses.      Hvor 


rede  Weyse  paa  sin  coraiske  Maade:  „I  dunkle  Gange  er  der 
altid  en  sort  Krog,  og  en  Snog  er  en  lille  Slange.  —  De  seer 
altsaa,  at  jeg  slet  ikke  har  forandret  Deres  Billede,  men  faaet 
det  til  at  passe  for  Musiken. " 

mangeu  reen  og  ædel  Glæde  have  ikke  disse  Romancer  skabt 
i  mangt  et  Hjem?  Hvor  har  Weyse  dog  ikke  forstaaet  at 
lade  sin  naturlige,  yndefulde  Musik  smelte  sammen  med 
Ordene  i  Ingemanns  Morgen-  og  Aftensage  ?  Hvor  sværmerisk 
synger  han  ikke  til  Ordene;  »De  klare  Bølger  ruUed«  eller 
»Fuglen  tier,  Skoven  hviler«  ?  Hvor  kjæk  er  ikke  Musiken 
til  Drikkevisen:  »Vil Du  være  stærk  og  fri«?  Hvor  melodisk 
er  ikke  Accompagnementet  til  »Risler  alle  Bølger  smaae«  ? 
Hvilken  alvorlig  og  høitidsfuld  Nattestemning  er  der  ikke  i 
Sangen  af  Aladdin:  »Alt  opreist  Maanen  staaer«  ?  Hvor  tyde- 
ligt hører  vi  ikke  Kirkeldokkerne  ringe  i  Accompagnementet 
til  »I  fjerne  Kirketaarne  hist«?  —  ja,  vi  kunde  blive  ved  i 
det  Uendelige,  og  naar  vi  have  udpeget  enkelte  af  disse 
skjønne  Tonemalerier,  da  er  det  ikke  fordi  vi  ville  stille  disse 
høiere  end  mange  af  de  andre,  men  fordi  netop  disse  i  Øie- 
blikket  ere  dukkede  op  for  vor  Erindring.  Velsignet  være 
Weyse  for  disse  Sange  og  for  alle  de  gode  og  ædle  Følel- 
ser, han  ved  dem  har  vakt;  af  Danmarks  skjonneste  og 
simpleste  Blomster  skulde  der  lægges  Krandse  paa  hans 
Grav  — 

»Men  han  binder  sig  selv  sin  bedste  Krands, 
»Af  evige  Toner  flettet.«  — 

For  at  medtage  de  ydre  Hædersbeviisninger,  der  bleve 
Weyse  tildeelte,  ville  vi  tilføie,  at  han  ti  Aar  efter,  at  han 
var  bleven  ansat  som  Componist  ved  det  kongelige  Theater, 
den  første  August  1829  blev  udnævnt  til  Ridder  af  Danne- 
broge.  Den  fjerde  April  1842  feirede  han,  et  halvt  Aar  før 
sin  Død,  sit  Jubilæum  som  Organist;  ved  denne  Leilighed 
fik  han  af  Universitetet  den  philosophiske  Doctorgrad  og  af 
Kongen  Dannebrogsmændenes  Hæderstegn.  Consistorium 
sendte  ham  en  Lykønskningsskrivelse ;  Diplomet  som  Doctor 
philosophiæ  var  aftrykt  paa  Atlask  med  Universitetets  Segl 
i  en  vedhængende  Sølvcapsel  og  blev  ham  overrakt  af  De- 
canus,   Geheimeraad  Brøndsted,  og  Conferentsraad  Werlauff. 

Oehlensschlæger  havde  skrevet  en  smuk  Sang  til  Weyses 
^gen  Melodi  »Vil  Du  være  stærk  og  fri«.  I  Anledning  af 
Jubilæet  gav  ogsaa  »den  musikalske  Forening«*)  en  Concert 
for  ham,  ved  hvilken  han  blev  hilset  med  en  Sang  af  Poul 
Rytter  til  Melodi  af  N.  W.  Gade,  (see  Plougs  Digte).  Der 
blev  udfort  lutter  Numere  af  hans  egne  Compositioner,  og  i 
Begyndelsen  gik  Alt  godt.  Men  nu  skulde  Claveervirtuosen 
R.  Wilmers  foredrage  en  af  disse  Compositioner,  og  dette 
gjorde  han  med  en  forbausende  Fingerfærdighed,  men  falsk, 
trivielt  og  uden  Nuancering  eller  Udtryk.  Publicum  lod 
imidlertid  til  at  være  særdeles  tilfredsstillet  og  applauderede 
skyldigst.  Men  Weyse  afbrød  Virtuosen  midt  i  et  Stormløb, 
tog  Nodebladet  i  Haanden  og  spurgte  i  sin  eiendommelige, 
lialvtydske  Dialect:  »Hvad  er  det  for  et  Kunststykke,  De 
der  spiller?  —  »Det  er  Professorens  Etude  i  E-MoU,«  svarede 
Wilmers.  —  »Gaaer  den  saa  gesvindt?«  vedblev  Weyse.  — 
>Ja,  den  Tempo  er  angivet  af  —  — «  —  »Saa-aa  ja,  det 
maa  De  jo  bedst  vide!«  atbrød  Weyse  ham  og  greb  sin 
Hat;  han  var  ikke  at  formaae  til  at  blive  længere  og  afbrød 
saaledes  paa  en  mindre  behagelig,  men  for  ham  aldeles  cha- 
rakteristisk  Maade  den  til  hans  Ære  foranstaltede  Fest. 
Denne  Optræden  viser  imidlertid  kun,  hvor  høit  han  satte 
sin  Kunst,  og  hvor  lidt  han  taalte  at  see  den  profaneret.  — 
Weyse  var  en  meget  velseet  Gjæst  i  alle  Datidens 
meest   anseete    og   aandrige   Huse.**)       Men,    som    Provst 


*)   Den  senere  Musikforening. 
**)  Den  Glæde,  man  følte   ved  at  see  ham  i  sit  Hjem,   har  J.  L. 
Heiberg  saa  smukt  skildret  i  sin  Prolog  ved  Weyses  Mindefest^ 
hvor  det  hedder: 

O,  mindes  Du,  naar  han  kom  i  Dit  Hjem, 

Det  Smiil,  som  alt  han  lokkede  frem 

Ved  ind  ad  Døren  at  træde. 

Det  Ord:  „Det  er  Weyse!"  anelsesfuldt  . 

Bebuded'  en  munter  Glæde, 

Og  Glæden  bragte  han  med  sig  huldt, 

Naar  i  Stuen  han  tog  sit  Sæde. 

Schmidt  siger  i  sine  Dagbøger:  »Denne  Virtuos  gjorde  sig 
meget  kostbar  og  var  en  sær  Person;  kun  ved  mange  Over- 
talelser fik  man  ham  afpresset  det  Løfte  at  besøge  En ;  han 
beldagede  sig  da  ogsaa  over,  at  Informationer  optoge  hans 
meste  Tid.«  Disse  Udtalelser  fik  Provsten  Leilighed  til  at 
gjøre  i  Anledning  af  en  Indbj^delse  til  Weyse  fra  Philoso- 
phen  Treschow;  Componisten  kom  vel  derhen,  »men  sidst 
af  hele  Selskabet;  han  var  i  godt  Lune  og  foredrog  afvex- 
lende  comiske  og  alvorlige  Optrin  af  Oehlenshlægers  »Panik«, 
som  han  var  ifærd  med  at  sætte  Musik  til  —  det  var  i  Fe- 
bruar 1811  —  og  som  efter  den  her  meddelte  Prøve  vil  blive 
deilig.  Senere  deeltog  han  livligt  i  Samtalen  og  udlod  sig 
med  sin  Misfornoielse  over  den  tydske  Omarbeidelse  af 
»Aladdin«  i  en  saa  afgjorende  Tone,  at  jeg  var  fristet  til  at 
sige  til  ham:  »Organist,  bliv  ved  Dit  Orgel!«*)  Ved  Fru 
Kjerulfs  Overtalelser  lod  han  sig  formaae  til  anden  Gang 
at  vende  tilbage  til  denne  sin  egentlige  Læst  og  gav  os 
nu  en  meget  comisk,  tydsk  Vise,  der  var  sammensat  af 
lutter  Paradoxer  med  en  dertil  svarende  Musik,  siden  Sere- 
naden og  Brauses  heelt  løierlige  Arie  om  Trepanering  etc. 
af  »Sovedrikken«.  Han  ledsagede  denne  som  forrige  Gang 
sit  Spil  med  Sang  og  har  en  ret  behagelig  og  bøielig  Stemme. 
Endnu  tredie  Gang  fik  vi  ham  til  Fortepianoet,  og  da  phan- 
taserede  han  snart  stormende  og  brusende,  snart  sødt  og 
smeltende  og  aflokkede  Instrumentet  himmelske  Toner.  I 
Sandhed,  det  var  »ein  Gotterleben«  og  noget  nær  den  reneste 
Kunstnydelse,  man  kan  tænke  sig;  saa  lykkelig  en  Aften 
veed  jeg  ikke  at  have  oplevet.  —  Ved  min  Aftenpibe  søgte 
jeg  at  gjenkalde  Weyses  Scener  for  min  Sjæls  Øre  og  sov 
sødt  ind  under  Gjenklangen  af  dem.« 


'^)  Det  kan  dog  være,  at  Weyse  havde  mere  Ret  til  at  tale- 
med  om  den  Slags  Sager  end  Fr,  Schmidt,  der  vel  i  sine  Dag- 
bøger har  givet  os  gode  Tidsbilleder,  men  tillige  røber  sig  selv 
som  en  temmelig  ubetydelig,  vigtig  og  selvtilfreds  Person. 

Man  mærker,  at  Weyse  deniie  Aften  imod  Sædvane  har 
været  meget  oplagt  i  Selskabet  og  feielig  med  Hensyn  til  at 
spille ;  saaledes  var  det  i  Almindelighed  ikke  ;  men  naar  man 
endelig  havde  gjort  tiere  mislykkede  Fors  eg  paa  at  faae  ham 
til  Claveret,  satte  En  sig  gjerne  hen  og  klimprede  en  af  hans 
Compositioner  saa  slet  som  muligt.  Weyse  blev  da  heftig, 
rev  Vedkommende  bort  fra  Claveret  og  satte  sig  selv  til  at 
spille  med  megen  Følelse  ©g  Energi,  og  —  Øiemedet  var  naaet. 

Naar  vi  skulle  nævne  nogle  af  de  Huse,  i  hvilke  Weyse 
i  sin  første  Ungdom  blev  gjæstfrit  og  hjemligt  modtaget, 
standse  vi  ved  Frederikke  Bruns,  som  dengang  samlede  Alt," 
hvad  der  var  Noget  ved  her  fra  Danmark.  Allerede  i  Vin- 
teren 1798  træffe  vi  her  den  fem  og  tyve-aarige  Weyse,  »Im- 
provisationens Underbarn  i  Toner«  ved  Frederikke  Bruns  For- 
tepiano, hvor  han  phantaserede  genialt  og  henrivende.  Snart 
blev  den  deilige  og  yndefulde  Ida,  senere  Grevinde  Bombelle, 
Weyses  erklærede  Yndling,  ligesom  hun  en  Deel  Aar  efter  var 
O ehlensch lægers,  Baggesens  og  J.  L.  Heibergs,  hvilken  Sidste 
har  foreviget  hende  i  sit  skjonne  Gravdigt.  Ida  Brun  havde  et 
stort  mimisk  Talent,  som  udfoldede  sig  i  de  til  Fødselsdagene 
i  Bruns  Huus  opførte  Børneballetter,  til  hvilke  Weyse  im- 
proviserede Musiken,  og  i  hvilken  Ida  altid  med  henrivende 
Ynde  og  Liv  udførte  Hovedrollerne.  Efterat  hun  i  1803 
var  kommen  hjem  med  Moderen  fra  en  af  dennes  mange 
Udenlandsreiser,  blev  Weyse  hendes  stadige  og  eneste  Mu- 
siklærer; hun  var  saa  dygtig  i  Sang,  at  Weyse  lod  hende 
synge  Sager,  som  stode  langt  over  hendes  Alder,  f.  Ex.  Bra- 
vourarier  af  Mozart,  hvilke  næsten  fordrede  halvtredie  Oo- 
tavs  Omfang.  Om  Sommeren  tilbragte  Weyse  megen  Tid  paa 
Bruns  Eiendom,  det  skjønne  Sophienholm  ved  Bagsværd  Sø 
i  Nærheden  af  Frederiksdal,  og  han  blev  meget  paaskjønnet, 
naar  han  kom  her,  især  inden  Frederikke  Brun  blev  saa 
svag,    at   hun   næsten  ikke  Imnde  taale  at  høre  hans  Spil. 

I  alle  Kjøbenhavns  musikalske  Kredse  saae  man  natur- 
lig viis  gjerne  Weyse,    og   han  holdt  hyppig  Omgang  med 

J.  L.  Heiberg,  Baggesen  og  Oehlenschlæger,  navnlig  i  dennes 
Ungdom.  Næsten  daglig  gik  Oehlenschlæger  til  ham  og 
blev  aldrig  skuffet,  naar  han  traf  ham  hjemme.  Weyse 
havde  en  gammel,  døv  Huusholderske,  hvem  han  paa  en 
morsom  Maade  skreg  ind  i  Øret,  naar  han  havde  Noget  at 
befale.  Hun  skreg  igjen  værre  end  en  Pappegøie,  og  dette 
forfærdelige  Skraal  var  gjerne  Forløber  for  den  yndigste  Ada- 
gio. Naar  Oehlenschlæger  skulde  i  Stemning  til  at  digte, 
maatte  han  op  at  hore  Weyse  spille;  saa  nær  beslægtede 
Aander  vare  de.  Da  Oehlenschlæger  skrev  sit  »St.  Hans- 
aftenspil«, randt  Weyse  s  skjønne  Melodi  til  Theklas  Sang  i 
Wallenstein:  »Der  Eichwald  brauset«  ham  i  Hu,  og  han 
benyttede  den  med  stor  Virkning.  —  Weyse  besøgte  og- 
saa  ofte  Oehlenschlæger  og  var  da  i  Almindelighed  i  sit 
gode  Lune.  En  Dag,  da  han  ikke  havde  truffet  Digte- 
ren hjemme,  fandt  denne  ved  sin  Tilbagekomst  skrevet  med 
store  Kridtbogstaver  paa  sin  Dør: 

Oehlenschlæger  ist  nicht  zu  Hause, 
Sitzt  vielleicht  bei  einem  Schmause; 
Weh  mir,  rief  ich,  zehnfach  Weh! 
Erde  zittre!  Welt  vergeh!  — 

Senere  hen  blev  Forholdet  mellem  Weyse  og  Oehlen- 
schlæger ikke  saa  varmt,  og  Weyse  spottede  endogsaa  un- 
dertiden over  den  store  Digter.  Men  det  kom  deels  af 
Weyses  uberegnelige  Lune,  dels  af  det  ulykkelige,  men  nød- 
vendige Forhold  mellem  Oehlenschlæger  og  Baggesen.  Som 
en  god  Ven  af  Heiberg*),  der  jo  af  Naturen  var  bestemt  til 
at'  »sangdømme«  mellem  Baggesen  og  Oehlenschlæger,  stod 


'■)  Saaledes  sige  alle  hans  Samtidige  ;  det  er  mig  dog  bekjendt, 
at  We3'se  undertiden  fandt,  at  Heiberg  syntes  for  godt  om  sig 
selv,  og  han  meente,  at  der  ikke  kunde  være  noget  Rigtigt 
ved  den  Slags  Mennesker.  Det  er  sikkert,  at  Heiberg  satte 
Weyse  meget  høit. 

Weyse  Baggesen  nær,  og  da  lians  skarpe  Blik  var  aabent 
for  alle  OeMenslægers  Smaaligheder ,  var  han  i  Omgang 
med  Digterens  Fjender  let  beredt  til  at  latterliggjøre  denne. 
I  sit  Hjerte  sympatliiserede  han  dog  meest  med  Oehlen- 
schlæger,  fordi  deres  kunstneriske  Naturer  gik  saa  bestemt  i 
den  samme  Retning ;  Baggesen  morede  Weyse,  men  han  kan 
næppe  have  vundet  hans  Hjerte.  Det  var  vel  ikke  alene, 
fordi  Baggesen  var  saa  udygtig  til  at  skrive  Operatexter,  at 
Weyse  ikke  benyttede  ham  dertil,  men  det  var  sikkert 
først  og  fremmest,  fordi  de  to  Mænds  aandelige  Retning  var 
saa  forskjellig,  at  ethvert  kunstnerisk  Sammenarbeide  mellem 
dem  vilde  have  været  en  Umulighed.  Og  det  var  heller 
ikke,  fordi  Oehlenschlæger,  da  han  digtede  »Sovedrikken«, 
>Ludlams  Hule«  og  »Faruk«,  var  ikke  blot  den  bedste,  men 
tillige  den  eneste  dramatiske  Digter  i  Danmark*),  at  Com- 
ponisten  benyttede  ham,  men  det  var,  fordi  Weyse  arbeidede 
i  samme  Retning  som  Oehlenschlæger  og  var  hans  aandelige 
Broder. 

Vi  have  seet,  at  Weyse  senere  hen  ogsaa  benyttede 
Oehlenschlægers  Aandsbarn,  H.  C.  Andersen,  til  at  skrive 
sine  Operatexter.  Det  var  tidligt,  at  disse  to  Kunstnere 
vare  komne  i  Berøring  med  hinanden;  thi  da  H.  C.  An- 
dersen fra  Odense  kom  til  Kjøbenhavn  og  i  sin  ulykkelige, 
forladte  Stilling  med  Sjælen  fuld  af  aandelige  Rørelser,  hvis 
Retning  og  Art  han  ikke  kunde  klare  for  sig  selv,  søgte  op 
til  Siboni  for  at  faae  dennes  Hjælp,  hvis  det  var  som  Mu- 
siker eller  Sanger  han  skulde  gjøre  sin  Lykke,  var  Weyse 
netop  til  Middagsselskab  der  i  Huset  og  var  altsaa  en  af 
de  mange  forventningstulde,  forbausede  Gjæster,  der  saae  den 
underlige  Dreng  komme  ind  i  Stuen  og  blive  prøvet  som 
Sanger  af  Siboni,  der  sad  ved  Claveret.  Det  havde  nok 
været   værd   at   sidde   der;   thi  ligesom  der  overhovedet  er 


*)   Thaarnps  Muse  var   dengang  forstummet. 

noget  meget  Fængslende  ved  Bern  eller  ganske  unge  Men- 
nesker, i  hvis  uudviklede  Natur  der  maaskee  dæmrer  en  be- 
tydningsfuld Fremtid  og  i  alt  Fald  en  heel  Verden  af  Mulig- 
heder, saaledes  maa  der  ved  denne  Dreng  i  Særdeleshed 
have  været  noget  heist  Interessant.  Besynderlig  saae  han 
ud,  opløben  og  keitet,  som  han  var;  besynderligt  var  det  at 
høre  ham  synge  og  endnu  besynderligere  efter  Sangprøven  at 
høre  ham  declamere  Scener  af  Holberg  og  et  Par  Digte,  for 
endelig,  da  hans  ulykkelige  Stilling  overvældede  ham,  at  see 
ham  bryde  ud  i  Taarer.  Saaledes  yttrer  enten  Galskaben 
eller  Geniet  sig.  Siboni  lovede  Andersen,  at  han  vilde  ud- 
danne hans  Stemme,  idet  han  udtalte  den  Mening,  at  han 
da  nok  som  Sanger  vilde  kunne  komme  til  at  optræde  paa 
det  kongelige  Theater,  og  Drengen  gik  lyksalig  bort;  men 
da  Jomfruen  lukkede  ham  ud,  klappede  hun  ham  paa  Kin- 
den og  raadede  ham  til  næste  Dag  at  gaae  op  til  Weyse, 
»thi  han  meente  ham  det  godt,  og  ham  kunde  han  stole  paa.« 

Naar  man  er  nærved  Skibbrud,  griber  man  efter  en- 
hver Planke.  Andersen  gik  da  ogsaa  hurtigst  muligt  op  til 
Weyse,  og  denne,  der  jo  selv  fra  fattig  Dreng  havde  arbei- 
det  sig  frem,  følte  sig  ved  Fortidsminderne  saa  meget  mere 
opfordret  til  at  tage  sig  af  den  unge  Forladte.  Hans  gode 
Hjerte  di'ev  ham  til  at  indsamle  halvflerdsindstyve  Kigsdaler 
til  at  hjæfpe  Andersen  med,  og  hver  Maaned  indtil  Videre 
hk  han  af  Weyse  udbetalt  ti  Kigsdaler.  Weyse  var  saale- 
des den  Første  i  Kjøbenhavn,  der  sendte  rigtig  varmende 
Solstraaler  ind  i  den  unge  Digters  Sind ;  han  vedblev  i  For- 
ening med  flere  Andre  at  understøtte  ham,  og  Andersen  siger 
selv,  at  Weyse  forst  af  Alle  meest  levende  har  viist  ham 
Deeltagelse.  Noget  ret  fortroligt  Forhold  blev  der  dog  aldrig 
imellem  dem;  dertil  vare  de,  trods  deres  Slægtskab  som 
Kunstnere,    for   personligt   forskjellige. 

Vi  have  seet,  at  Weyse  i  de  æsthetiske  Kredse  var  en 
kjærkommen  Gjæst;  men  hans  Omgang  var  ikke  stor,  og  han 
var  aldrig  populair,  end  ikke,  da  han  havde  componeret  »So- 

vedrikken«  og  »Ludlams  Hule«.  Scliulz's  Sange  vare  dengang 
paa  Alles  Læber,  og  Kuhlau  havde  i  Folkets  Gunst  langt  over- 
fløiet  Weyse.  Da  Schulz  var  død,  sagde  man,  at  Danmark 
kun  havde  tre  Componister,  af  hvilke  den  Ene  havde  to  Øine 
(Weyse),  den  Anden  kun  eet  (Kuhlau)  og  den  Tredie  slet  intet 
(P.  Jensen,  der  var  blind).  Dette  var  legemligt  meent,  men 
det  kunde  godt  have  været  aandeligt.  Tiden  har  i  saa  Hen- 
seende afsagt  den  rette  Dom,  og  det  er  vel  næppe  tvivlsomt, 
at  Weyse  som  Componist  staaer  over  Kuhlau  og  har  havt 
en  storre  Betydning  for  det  danske  Folk  end  denne,  hvor 
betydelig  og  indtagende  en  Kunstner,  han  end  er  — ■  og 
hvem  kjender  nu  Componisten  P.  Jensen?  — 

Weyse  var  for  ædel  en  Natur  til  at  være  egentlig  mis- 
undelig, men  at  der  alligevel  har  været  nogen  krænket  Æres- 
følelse med  i  Spillet,  naar  han  stadigt  satiriserede  over  Kuh- 
lau, er  dog  muligt.  Ligesom  han,  naar  Lunet  kom  over  ham, 
foredrog  de  trivielleste  Satser  —  saaledes  Gaderaab  og  andre 
deslige  Skjelmsstykker  —  med  en  Pathos  og  en  saa  alvorlig 
Mine,  at  man  lyttede  til  med  Andagt  i  den  Tro,  at  han 
spillede  en  Fuga,  saaledes  indvævede  han  i  de  sublimeste 
Passager  Themaer  over  Andres  Feil  og  godtede  sig  da  over 
Tilhørernes  Godtroenhed,  naar  han  havde  havt  dem  tilbedste. 
Navnlig  var  det  her  Kuhlau,  som  var  en  uudtømmelig  Kilde 
for  hans  Spottelune.  Engang  spillede  han  Tyvenes  Spotte- 
chor  af  Kuhlaus  Syngespil  »Hugo  og  Adelheid«  og  havde 
dertil  valgt  et  lille  Claveer  med  Janitscharmusik.  Hans  Car- 
rikeren  bragte  Tilhørene  Taarer  i  Øinene,  men  Weyses  Spot 
gik  Kuhlau  saa  nær,  at  denne  forlod  ham  for  aldrig  mere 
at  vende  tilbage. 

Man  kan  ogsaa  see,  hvor  lidt  populair  Weyse  var  her 
hjemme,  naar  man  hører,  at  det  ikke  var  ham  muligt  at  faae 
nogen  Forlægger  til  sine  Orchestersymphonier,  uagtet  han 
ikke  fordrede  noget  Honorar  for  dem.  Trods  denne  Mangel 
paa  Anerkj endelse  levede  og  componerede  han  kun  for  Danmark. 

Skjøndt  Tydskerne  paa  Grund  af  Weyses  Fødsel  med 

Lethed  kunde  have  fundet  paa  og  beviist,  at  Weyse  var 
deres  Sen,  saa  var  det  dog  ikke  saa  underligt,  at  de  lode  ham 
gaae  fri  for  denne  Beskyldning,  thi  Weyse  var  saa  dansk,  at 
Tydskerne  i  Almindelighed  slet  ikke  Imnde  forstaae,  at  der 
var  Noget  ved  ham,  og  aldeles  ikke  brøde  sig  om  at  have 
Noget  med  ham  at  gjøre.  Det  er  en  Ære,  som  ikke  bør 
fratages  Weyse ;  dog  var  der  naturligviis  i  Tydskland  mange 
Musikkyndige,  der  skattede  ham  som  Componist;  vi  kunne 
i  saa  Henseende  henvise  til  en  Artikel  i  »AUgemeine  musi- 
calische  Zeitung«,  i  hvilken  Weyse  kaldes  »en  af  Kunstens 
skjonneste  Prydelser  og  ubestridelig  en  af  de  første  Cla- 
veerspillere,  som  existere,«  og  »Han  forener  i  sine  Phantasier 
Sebastian  Bachs  Kunst  med  Mozarts  uudtømmelige  Geni. 
Skulde  det  lykkes  ham  med  Hensyn  til  Smag  at  naae  den 
Sidste,  saa  vilde  Kunsten  ikke  kunne  bringe  det  videre.«  Nu 
er  det  vel  sandt,  at  denne  Artikel  er  skreven  1799,  da  Weyse 
endnu  ikke  var  udpræget  dansk  Componist,  men  sandt  er  det 
ogsaa,  at  han  skylder  Tydskernes  Mestre  i  Musik  uendelig 
Meget,  og  at  Mozart  har  vakt  ham  af  Dvale;  naar  dette 
imidlertid  er  anerkjendt,  maa  det  tilføies,  at  Weyse,  om  han 
end  formaaede  at  optage  tydsk  Musik  i  sig,  dog  var  en  saa 
ægte  dansk  Aand,  at  Tydskerne  i  Almindelighed  ikke  vilde 
have  med  ham  at  bestille. 

Ligesaa  lidt  vandt  Weyse  sig  andre  Steder  i  Udlandet 
noget  Publicum.  Da  H.  C.  Andersen  paa  sin  første  Eeise 
til  Paris  havde  Weyses  ambrosianske  Lovsang  i  Claveerud- 
tog  med  som  Gave  fra  Componisten  til  Cherubini,  kj endte 
denne  ham  aldeles  ikke  og  havde  end  ikke  hørt  hans  Navn 
nævne ;  Weyse  hørte  heller  aldrig  senere  fra  ham,  og  Cherubini 
kan  altsaa  ikke  have  været  meget  begeistret  over  Gaven.  — 
Kuhlau  var  ogsaa  i  Udlandet  Weyses  Overmand.  Dette  kom, 
som  sagt,  tildeels  af  Weyses  nationale  Charakteer,  tildeels  af, 
at  han  hverken  kunde  eller  vilde  følge  med  Tiden  som  Mo- 
decomponist,  men  digtede  —  som  C.  M.  v.  Weber  sagde: 
»Wie  Gott  will«,  men  ikke  som  Hamborgerne,   Berlinerne 

Og  Wienerne  vilde.  Vi  maae  af  alle  vore  Componister  meest 
kalde  Weyse  vor ;  thi  han  har  i  høi  Grad  udviklet  og  loftet 
den  danske  Tonekunst,  og  Heiberg  udtaler  smukt  hans  Be- 
tydning i  saa  Henseende: 

»Den  Danske  —  ja,  thi  Weyse  var  dansk, 

»Han  selv  og  hans  Musa  fædrelandsk, 

»En  Gaade  for  fremmede  Toner. 

»I  Danmark  slog  den  Stamme  sin  Kod, 

»Som  bar  hans  lønnende  Kroner, 

»Og  Den,  som  ikke  vort  Sprog  forstod, 

»Forstod  ei  heller  hans  Toner.« 

Det  siges  ofte,  at  Musikerne  udenfor  deres  Kunst  ere 
et  dumt  Folkefærd.  Det  er  muligt,,  at  dette  er  Tilfældet; 
det  vilde  endogsaa  være  ret  tiltalende,  om  det  var  saa,  fordi 
det  viser  Geniets  Underlighed.  Men  Paastanden  slaaer  langt- 
fra altid  til,  og  navnlig  ikke  for  Weyses  Vedkommende.  Han 
var  et  ypperligt  Hoved,  hans  Natur  var  ualmindelig  fleer- 
sidigt  begavet,  og  han  havde  udviklet  den  i  mangfoldige 
Eetninger;  han  havde  mange  Kundskaber  i  Philosophi,  Astro- 
nomi, Medicin,  Sprog,  dansk  og  fremmed  Skjønliteratur,  og 
disse  Kundskaber  erhvervede  han  sig  med  en  saadan  Lethed 
og  Grundighed,  at  man  aldrig  kunde  mærke  paa  ham,  at  han 
ikke  havde  studeret  ved  et  Universitet.  Maler-  og  Kobber* 
stikkunst  interesserede  han  sig  meget  for  og  forstod  sig 
godt  paa,  og  han  efterlod  sig  en  ypperligt  ordnet  og  tildeels 
sjelden  Samling  af  Kobberstik  og  tillige  ikke  faa  physiske 
og  nogle  større  astronomiske  Instrumenter.  —  Af  Digterne 
satte  han  Shakspeare  høiest ;  selv  gav  han  sig  ogsaa  af 
med  at  digte,  og  skjøndt  det  rigtignok  meest  var  satirisk 
Spøg,  røbede  hans  Forsøg  i  denne  Retning  Anlæg,  navnlig 
i  betydelig  Grad  hvad  Formen  angaaer.  Det  morede  ham 
at  gjøre  lystige,  tydske  Knittelvers,  og  man  kan  spore  hans 
Vid  og  Lune  i  den  morsomme  »Kæmpevise« :  »Signelil 
sidder  i  Kakkelovnskrog«,  til  hvilken  han  selv  sa,tte  Musik. 

Da  Baggesen  i  1815  havde  udsat  sin  bekj  endte  Gaade,  hvis 
Løsning  han  ikke  selv  kjendte  og  derfor  heller  ikke  troede, 
at  Andre  kunde  finde,  hvorfor  han  nok  vovede  at  være  flot 
med  at  udsætte  en  Penge belonning  for  dens  Losning,  var 
Weyse  en  af  dem,  som  forbausede  ham  ved  paa  en  skjem- 
tende  Maade  i  en  philosophisk  Ballade  at  finde  dens  Mening. 
Denne  Ballade  er  aftrykt  i  »lo«,  og  vil  man  see  den  efter 
der,  skal  man  forbauses  over  den  Lethed  og  Skj enhed,  hvor- 
med Componisten  behandler  Verseformen.  Som  bekjendt 
løstes  Gaaden  ogsaa  af  Grundtvig,  Heiberg  og  Skoledisciplen 
Thiele,  men  Ingen  af  dem  fik  de  af  Baggesen  lovede  Hun- 
drede Rigsdaler.  Skjendt  Weyse  og  Heiberg,  som  sagt. 
vare  gode  Venner,  kunde  Weyses  umiddelbare  Kunstnernatur 
ikke  finde  sig  i,  at  Heiberg  i  sin  »Fata-Morgana«  vilde  ind- 
føre den  speculative  Comedie,  og  han  satiriserede  over  Digteren 
i  et  Par  anonymt  skrevne,  rimede  Epistler,  som  vare  noget 
knudrede,  men  ikke  uden  Vid. 

Naar  man  vil  gjemiemlæse  de  her  omtalte  poetiske  Pro- 
ducter  af  Weyse,  vil  man  see,  at  de  langtfra  vare  Fostre 
af  et  alvorligt  Arbeide  eller  Vidnesbyrd  om  en  villiefast 
Stræben  efter  at  frembringe  noget  virkelig  Værdifuldt  paa 
Poesiens  Omraade;  men  de  vare  kun  Udtrj^k  for  hans  skjem- 
tende,  skj elmske  Natur.  Og  paa  saadanne  Frembringelser 
var  ogsaa  hans  musikalske  Geni  rigt.  Da  vi  talte  om 
hans  Forhold  til  Kuhlan,  berørte  vi  allerede,  hvorledes  han 
ofte  kunde  drive  Gjæk  med  sit  Compositionstalent.  Det 
generede  ham  ikke  at  contrapunctere  paa  et  forstemt  Orgel 
eller  phantasere  med  rige  og  fulde  Accorder  paa  et  falsk 
og  skrattende  Claveer ,  medens  skrigende  Fugle ,  navnlig 
stolende  Pappegøier,  som  han  holdt  meget  af  at  have  om 
sig,  vare  placerede  i  hans  Nærhed,  og  naar  umusikalske 
Mennesker  ved  disse  Concerter  faldt  i  Sværmeri,  fordi  de 
vidste,  at  det  var  en  Mester,  der  spillede,  saa  var  han  ret 
i  sit  Es.  Han  holdt  særdeles  meget  af  Gaffe  og  foredrog 
ofte  en  af  sine  Compositioner,  som  bestod  af  C-A-F-F-E,  der 

varieredes  gjeimem  forskjellige  Octaver  og  kunde  daiine  en 
ret  charakteristisk,  klynkende  eller  paamindende  Musik.  Tobak 
rog  han  ikke,  og  naar  en  Person,  der  havde  røget,  nærmede 
sig  ham,  gjes  han  tilbage  og  fik  Ansigtstrækninger;  sine 
værste  Lidelseseieblikke  i  den  Anledning  skildrede  han  ofte 
ved  Claveret.  Dise  lunefulde  Udskeielser  paa  Musikens  Raa- 
derum  vare  meest  at  betragte  som  en  Hvile  og  Frigj  øreise 
fra  det  stærke  og  al  hans  aandelige  Kraft  fordrende  Liv, 
hvormed  han  hengav  sig  til  sine  egentlige  Productioner. 
Skabte  han  derimod  for  Alvor,  altsaa  de  Compositioner,  han 
sendte  ud  til  Folket,  saa  hadede  han  at  bringe  "Noget  ind  i 
Kunsten,  som  ikke  hørte  hjemme  der,  og  som  Beviis  herpaa 
kan  anføres  følgende,  ret  charakteristiske  lille  Historie: 

Da  Gtintelberg  havde  skrevet  Texten  til  »Lulu«,  kom 
han  til  Weyse  og  vilde  have  ham  til  at  sætte  Musik  til 
den.  Da  Tryllescenen  kom  paa  Bane,  opdagede  Weyse,  at 
Befrielsen  skete  ved  Hjælp  af  et  Staalfyrtøi,  som  slog  Ild. 
Da  sagde  han:  »Jeg  har  aldrig  componeret  Musik  med  Staal 
og  Steen  i,  og  jeg  gjør  det  heller  ikke  nu.«  Gtintelberg  gik 
da  til  Kuhlau,  som  fik  Befrielsen  frembragt  ved  en  Fløite. 

At  Weyse  dog  ogsaa  kunde  være  noget  urimelig  lige- 
overfor sine  Texter,  viser  en  anden  lille  Historie:  C.  J. 
Boye  havde  skrevet  »Hugo  og  Adelheid«,  hvis  Handling 
dreier  sig  om  en  Ridder,  der  elsker  en  rig  Handelsherres 
Datter  og  har  Stævnemøde  med  hende  i  hans  Have,  bliver 
greben  som  skyldig  i  et  hos  Handelsherren  begaaet  Indbruds- 
tyveri og  vil  lade  sig  dømme  til  Galgen  for  at  redde  den 
Elskedes  Ære.  Havde  Weyse  indvendt,  at  dette  Motiv  var 
altfor  upoetisk  og  taiTeligt,  og  at  Texten  i  det  Hele  var 
maadelig,  vilde  der  ikke  have  været  Noget  at  sige  dertil; 
men  han  vilde  ikke  componere  Stykket,  »fordi  det  var  ham 
modbydeligt  at  sætte  Musik  til  ømme  Følelser  hos  et  Men- 
neske, der  kunde  finde  sig  i  at  gaae  for  en  Tyveknægt.« 
Det  er  jo  muligt,  at  Weyse  gav  denne  Undskyldning,  fordi 
han  skulde  have    en,    og   han   vilde  maaskee  ikke  sige  sin 

Mening  om  Texten  reent  ud.  Kuhlaii  componerede  senere 
en  fortræffelig  Musik  til  dette  Syngespil,  og  vi  have  ovenfor 
fortalt,  hvorledes  Weyse  senere  i  et  Selskab  tog  Anledning 
til  at  carrikere  en  Afdeling  heraf,  Tyvenes  Spottechor.  Man 
kan  ikke  negte,  at  Kuhlaus  Geni  aander  netop  i  dette 
Chor,  men  paa  Tilskuerne  gjorde  det  et  uskjønt  Indtryk; 
det  frembragte  Gysen  istedetfor  Bifald,  og  overfor  det 
Uskjenne  i  Kunsten  var  Weyse  altid  en  haard  og  ubønhør- 
lig Dommer. 

Hvad  der  stadigt  forfriskede  Weyse  og  daglig  rakte 
han]  et  Ydunsæble  at  forynges  ved,  var  Omgangen  med 
Ungdommen.  Intet  Selskab  satte  han  over  eller  ved  Siden 
af  ganske  unge  Menneskers,  og  tiere  Saadanne  boede  endog 
i  Huset  hos  ham.  Iblandt  de  Unge  havde  han  et  stort 
Antal  Yenner,  som  kj endte  ham  saa  godt,  at  de  ikke  toge 
sig  det  nær,  naar  han  engang  imellem  var  lunefuld  og  meget 
ofte  —  næsten  altid  ~,  naar  de  kom  til  ham,  i  sletHumeur; 
det  var  da  deres  Opgave  at  opmuntre  ham,  og  det  lykkedes 
ogsaa  i  Almindelighed,  saa  at  hans  bekj endte  Munterhed  og 
Lune  brød  frem.  Han  saae  gjerne,  at  de  besøgte  ham  i 
Mørkningen.  Sin  meste  Tid  boede  Weyse  i  en  stor  Etage 
i  Kronprindsessegade  udfor  Kongens  Have,  men  han  havde 
det  ikke  synderlig  hyggeligt,  da  han  ikke  besad  "Sands  for 
at  indrette  sit  Huus.  Man  samledes  i  Dagligstuen  med  det 
temmelig  gamle  Claveer*)  og  den  store  Bogsamling;  og 
medens  Uden  fra  Kakkelovnen  lyste  ud  over  Gulvet,  gik 
Weyse,  naar  han  først  var  bleven  oplivet,  skjæmtende  og 
fortællende  omkring  mellem  de  Unge.  Disse  ønskede  natur- 
ligviis  altid,  at  Mesteren  skulde  spille  for  dem;  var  Nogen 
imidlertid   saa  ubesindig  at  bede  derom,  gjorde  den  Gamle 


*)  Kun  i  den  allersidste  Tid  af  sit  Liv  eiede  han  et  udmærket 
Flygel,  som  Musikforeningen  havde  givet  ham  til  hans  Jubi- 
læum ;  han  syntes  dog  ikke  rigtigt  om  dets  Toner,  men  spil- 
lede helst  paa  det  gamle. 

(let  paa  ingen  Maade;  bleve  derimod  Alle  stille  og  tause, 
varede  det  ikke  længe,  inden  han  af  sig  selv  satte  sig  til 
Claveret  og  pliantaserede  saa  skjønt,  at  »man  løftedes  over 
Jorden  til  de  lioieste  Sfærer.«  —  Imod  disse  sine  unge 
Venner  var  han  opofifrende  og  trofast.  Var  der  hos  dem  en 
ubevidst  Stræben,  som  vendte  sig  til  ham,  bragte  han  den 
til  Klarhed.  Var  der  Evner,  som  trængte  til  Uddannelse, 
var  han  altid  rede,  og  selv  om  han  som  Lærer  kunde  være 
streng,  var  han  altid  kjærlighedsfuld  og  opmuntrende  og 
blev  derfor,  ogsaa  adlydt  og  elsket  af  sine  Elever.  Var  der 
hos  en  af  disse  Unge  Kamp  for  at  komme  igjennem  Livet 
og  skaffe  det  daglige  Brød,  var  han  altid  rede  efter  Evne. 
Vi  skulle  anføre  et  Exempel  herpaa,  men  det  er  langtfra 
enestaaende :  Weyse  vidste,  at  det  kneb  for  en  ung  Student 
med  at  komme  ud  af  det ;  han  gik  derfor  til  ham  og  sagde : 
»Jeg  hører,  at  De  er  trængende,  og  det  gjør  mig  ondt;  De 
veed  imidlertid,  at  jeg  ikke  selv  er  saa  velstaaende,  at  jeg 
seer  mig  istand  til  at  hjælpe  Dem,  saa  at  det  kan  blive 
til  Noget;  men  jeg  vil  opfordre  Lykken  til  at  tage  sig  af 
Dem,  og  jeg  vil  stole  paa  den.  Jeg  vil  i  disse  Aar,  til  De 
bliver  Candidat,  betale  en  Lotteriseddel  for  Dem,  saa  baaber 
jeg.  De  skal  vinde.«  Studenten  vandt  rigtignok  ikke  en 
Skilling,  og  det  havde  saaledes  været  mere  praktisk  for  ham 
aarligt  at  have  faaet  de  Penge,  Lotteriseddelen  kostede ;  men 
Weyse  havde  dog  viist,  at  han  besad  den  gode  Villie.  —  Lige- 
overfor de  Unge,  som  overhovedet  for  Verden  i  Almindelig- 
hed, var  han  meget  human,  fordringsløs  og  beskeden  og  lod 
aldrig  Nogen  fole  den  Storhed  og  Overlegenhed,  hans  mange- 
sidige Damielse  og  Geni  gav  ham.  Forfængelig  var  han 
ikke,  men  han  kj endte  sit  eget  Værd;  ydre  Hæder  satte  han 
ingen  stor  Priis  paa  og  holdt  ikke  af,  at  den  i  altfor  stort 
Maal  blev  tildeelt  Andre  offentligt  —  han  syntes,  saaledes, 
at  Thorvaldsen  blev  for  meget  feteret  — ,  men  han  vilde 

27* 


420  C.  E.  F.   Weyse. 

dog   nok,  at    Folk   skulde    anerkjende     hans    egen     Dyg- 
tighed.*) 

I  Weyses  Huus  saaes  saa  godt  som  aldrig  Qvinder,  og 
han  syntes  ikke  at  kunne  lide  det  smukke  Kjøu.**)  Denne 
Antipathi  var  opstaaet  hos  ham  efter  hans  ulykkelige  Kjær- 
lighedshistorie,  som  i  det  Hele  havde  havt  en  sørgelig,  kuende 
og  forvandlende  Indflydelse  paa  hans  Liv.  Selv  i  hans 
senere  Dage  vare  hans  Tanker  ofte  hos  hans  Ungdoms  El- 
skede, og  en  Dag,  da  han  sad  i  sine  egne  Drømme,  hørte 
man  ham  sige:  »Hun  var  en  Coquette!«  Grundtanken  i 
hans  Væsen  var  et  muntert  Skjelmeri  og  et  originalt  Lune; 
skjøndt  dette  ogsaa  i  hans  senere  Aar  ofte  kom  frem,  blev 
det  dog  altfor  hyppigt  tilbagetrængt  af  noget  Bizart  og 
Grotesk;  han  kunde  endog  næsten  være  ondskabsfuld  og  var 
ikke  sjelden  egoistisk;  ofte  var  han  aldeles  ikke  til  at  blive 
klog  paa.  Der  var  undertiden  nogef  Hoffmansk  over  ham, 
som  vel  maatte  more,  men  ikke  altid  glæde.  Han  var  ofte 
bidende  satirisk  og  hensynsløs ;  da  engang  en  meget  følelses- 
fuld og  kj  edelig  Dame,  der  sad  ved  Siden  af  ham  ved  et  Bord, 
søgte  at  conversere  ham  og  vække  Interesse  for  sig  ved  at 
udmale  ham  sine  mange  Besværligheder  og  endte  med  at 
sige:  »Ja,  det  kan  De  troe,  Hr.  Professor,  det  er  træt- 
tende!« svarede  han  efter  at  have  tiet  under  hele  Udvik- 
lingen: »Ja,  det  kan  jeg  forstaae,  det  maa  jo  næsten  være 
fjortende!«    Dette  hans  besynderlig  ironisk  vittige,  spottende 


*)  En  af  hans  mange  Venner  kona  en  Dag  løbende  efter  ham 
i  Gothersgade  og  kaldte  gjentagende  Gange:  Hr.  Professor! 
Hr.  Professor!  Weyse  ilede  fremad  som  altid  med  Hove- 
det ned  mellem  Skuldrene,  bøiet  forover  og  med  stive  Been, 
hverken  seende  tilhøire  eller  tilvenstre.  Skjøndt  han  godt 
hørte  Raabet  „Hr.  Professor",  svarede  han  ikke  et  Ord.  Da 
Raabet  derimod  forandredes  til  „Weyse  I",  vendte  han  sig  strax 
om  og  sagde:  „Naa  ja,  der  er  jo  saa  mange  Professorer  I" 
**)  En  af  de  Enkelte,  der  i  Aarenes  Løb  saaes  indenfor  hans  Døre, 
var  Jenny  Lind,  med  hvem  han  ogsaa  ofte  spadserede  paa  Gaden. 

Og  underlige  Yæsen  overfor  mange  ham  ligegyldige  eller 
ubehagelige  Mennesker  formaaede  dog  ikke  at  skjule  hans  ædle, 
elskelige  Hjerte,  der  aldrig  svigtede,  naar  det  alvorligt  gjaldt 
Noget,  og  ved  Alt,  hvad  der  mishagede  ham,  trøstede  han 
sig  bestandig  med,  at  enhver  Ting  her  i  Verden  kun  har 
sin  Tid. 

En  Natur  som  Weyses  maatte  uden  qvindelig  Omgang 
ofte  føle  sig  eensom  og  forladt,  og  hans  Hjem  maatte  faae 
en  underlig  Tomhed.  Hvad  han  skulde  spise,  blev  lige 
til  hans  sidste  Aar  bragt  ham  fra  en  Eestauration,  og  det 
var  kun  meget  sjeldent,  at  han  saae  et  Par  Venner  hos  sig 
til  Middag.  Det  havde  han  forøvrigt  heller  ikke  Eaad  til; 
thi  lige  til  det  Sidste  havde  han  Gjæld,  som  han  dog  til- 
deels fik  betalt  ved  otte  Hundrede  Rigsdaler,  som  Canta- 
terne  ved  Frederik  VI's  Død  og  Christian  VIII's  Thronbe- 
stigelse  indbragte  ham.  Ofte  var  han  ene  hjemme  om 
Aftenen  og  beskjæftigede  sig  da  med  forskjellige  Slags  Sel- 
skabsspil  for  at  fordrive  Tiden,  naar  han  var  træt  af  aandelig 
Beskjæftigelse ;  samtidigt  stode  da  hans  Papegøier  paa  hans 
Skuldre  og  skrege  ham  ind  i  Ørene.  I  femten  Aar  havde  han 
den  før  omtalte,  gamle,  døve  Huusholderske,  der  var  meget 
uordentlig  og  langtfra  proper;  men  talte  hans  Venner  om,  at 
han  burde  have  giftet  sig  og  jo  endnu  kunde  gjore  det,  blev 
han  vred,  skjøndt  han  ofte  Intet  sagde  dertil. 

Den  Forfriskelse,  som  mange  Genier  trænge  til  for 
stadigt  at  kunne  gjenfødes  og  producere,  og  som  de  opnaae 
ved  Reiser  og  bestandig  Færden  blandt  Menneskene  i  for- 
skjellige Lande  og  Omgivelser,  havde  Weyse  ikke  behov;  hans 
længste  Udflugt  var  til  RoesMlde,  hvor  han  hos  Præsten 
Hertz  og  dennes  Familie  følte  sig  hjemme ;  her  tilbragte  han 
lang  Tid  hver  Sommer  i  Haven,  her  componerede  han  ikke 
faa  af  sine  smukkeste  Ting,  og  en  Deel  af  denne  Have 
ligesom  Lysthuset  sammesteds  bærer  endnu  hans  Navn. 
Paa  Roeskilde  Domkirkes  Orgel  phantaserede  han  ofte  hen- 
rivende skjønt,   og  efter  hans  eget  Ønske   findes  nu  ogsaa 

lians  Grav  nær  ved  dette  Sted.  Som  Beviis  paa  hans  ringe 
Lyst  til  større  Reiser  kan  det  anføres,  at  da  H.  C.  Ander- 
sen efter  sin  Hjemkomst  fra  Grækenland  og  Constan tinopel 
besøgte  ham,  sagde  Wej^se:  »See,  nu  er  De  dog  ikke  videre 
end  jeg;  De  er  kommet  til  Kronprindsessegade  og  seer  ud 
over  Kongenshave,  det  gjor  jeg  ogsaa,  og  De  har  kastet  de 
mange,  mange  Penge  ud.  Vil  De  reise,  saa  reis  til  Roes- 
kilde, det  er  nok;  vent  til  der  reises  til  Maanen  og  Pla- 
neterne!« —  Det  var  navnlig  Afsky  for  Vandet,  der  gjorde, 
at  Weyse  aldrig  vilde  udenfor  Sjælland. 

Havde  Weyse  ikke  været  saa  rig  i  sin  Kunst,  havde 
man  kunnet  kalde  ham  et  ulykkeligt  Menneske;  thi 

»Alene  var  han;  naar  da  Hjertet  led, 
»Med  Melodier  Smerten  han  indlulled; 
»I  Toner  staaer  hans  Ungdoms  Kjærlighed; 
»Den  lyder  i:  »De  klare  Bølger  rulled.«« 

I  sine  tidligste  Aar  havde  han  meest  phantaseret  paa 
Fortepiano,  i  de  senere  brød  han  sig  ikke  saa  meget  derom ; 
rigtignok  vaagnede  atter  for  nogen  Tid  hans  Lyst  i  denne 
Retning,  da  den  bekjendte  tydske  Claveerspiller  Moscheles 
engang  besøgte  Kj  ©benhavn,  og  Weyse  forbausede  da  i  aller- 
høieste  Grad  den  store  Kunstner.  Men  denne  Lyst  til  Cla- 
veerspillet  var  paa  dette  Punkt  af  hans  Liv  kun  forbigaaende; 
han  holdt  sig  meget  mere  og  med  langt  større  Kjærlighed 
til  Orgelet.  Ofte  indbød  han  sine  Venner  til  efter  Guds- 
tjenesten i  Frue  Kirke  at  blive  tilbage,  og  han  tog  det 
ikke  ilde  op,  om  Andre,  ham  ubekjendte,  vare  tilstede  —  da 
oplod  han  for  dem  en  Toneverden,  som  Ingen  glemte,  der 
engang  havde  færdedes  i  den.  Hans  frie  Phantaseren  lød 
da  selv  for  Kjendernes  Øren  som  nøie  gjennemtænkte,  fuld- 
endte Compositioner.  Han  aabenbarede  sit  Geni  derved,  at 
han  for  enhver  Idee  strax  fandt  det  rigtigste  og  skjønneste 
Udtryk.  Hans  Færdighed  var  uovertræffelig  og  forenet  med 
den  fineste  Delicatesse.    Hans  Phantasi  var  fyldig  og  drøm- 

mende,  hans  Følelse  fiin  og  elegisk  sværmende,  hans  Tone- 
fylde yppig  og  harmonisk.  Den  største  Correcthed  udmær- 
kede ham,  selv  i  den  høieste  Begeistring,  naar  han  halv 
bevidstlos  gav  sig  hen  i  Productionen.  Mægtigt  ordnende 
og  bydende  herskede  han  over  sine  Tanker  og  sit  Instrument. 
Der  var  en  Melodirigdom,  en  Naturlighed  og  dog  stor  Ori- 
ginalitet i  alle  hans  Frembringelser.  Han  saae  gjerne,  at 
Folk  opgav  ham  selv  de  vanskeligste  Motiver  til  Phantaseren, 
og  han  løste  dem  altid  paa  den  simpleste  og  derfor  meest 
overraskende  Maade.  Efterat  have  hørt  ham  efter  en 
Gudstjeneste  skriver  Provst  Frederik  Schmidt:  »Det  lød 
snart  som  et  brusende  Hav,  snart  som  Dønninger  af  enkelte 
store  Bølger,  og  hans  Overgange  i  de  forskjellige  Sonater 
vare  mesterlige.«     Og  Oehlenschlæger  udbryder  om  ham: 

»Du  forener  Nordens  Aand 
»Med  en  sydlig  Ynde!« 


Egentlig  syg  havde  Weyse  saa  godt  som  aldiig  været; 
men  efterhaanden  som  han  blev  ældre,  led  han  mere  og  mere 
af  Asthma,  som  forhindrede  ham  i  at  færdes  meget  ude. 
Da  han  Fredagen  den  syvende  October  1842  kom  hjem  til  sin 
Bolig,  maatte  hans  Huusbestyrerinde  understøtte  ham  opad 
Trapperne,  og  han  havde  meget  vanskeligt  ved  at  vinde  op  til 
sin  Leilighed ;  efterat  være  kommen  ind  i  sit  Værelse  sagde  han : 
»Saa,  nu  gaaer  jeg  ikke  ud,  inden  jeg  skal  hen  at  spille  i  Kir- 
ken, selv  om  de  saa  kom  og  hentede  mig  med  sex  Heste  for.« 
Han  forholdt  sig  rolig  i  Løbet  af  Eftermiddagen,  var  som  altid 
mild  og  venlig  mod  sit  Huusty ende,  men  følte  sig  svag,  og 
af  sin  Aftensmad  kunde  han  Intet  nyde.  Han  ønskede  at 
komme  tidligt  tilsengs,  men  formaaede  ikke  at  klæde  sig  selv 
af;  Huusbestyrerindens  Mand  maatte  hjælpe^  ham,  og  da 
han  endelig  kom  i  Seng,  yttrede  han,  at  han  ikke  ønskede 
kaldt  paa  sig  før  tidligt  næste  Morgen.  Derefter  sagde  han : 
>Godnat  Børn,  og  lad  os  nu  sove  i  Guds  Navn!«  —  Næste 

Morgen  blev  Klokken  mange,  uden  at  man  hørte  Noget  til 
ham,  og  endelig  gik  Huusbestyrerinden  ind  i  hans  Sovekam- 
mer —  hun  fandt  ham  død.  Endnu  var  han  meget  varm  og 
bar  stærke  Spor  af  en  svær  Dødskamp.  Huusbestyrerinden 
overstænkede  strax  den  Døde  med  Vand,  hvilket  Weyse  ofte 
havde  paalagt  hende,  hvis  hun  nogensinde  skulde  finde  ham 
uden  Bevidsthed;  Lægen  kom  til,  men  der  var  intet  Haab 
om,  at  Tonedigteren  mere  skulde  vaagne  op  til  denne 
Verden.*) 

Fem  Dage  efter  hans  Død,  den  trettende  October,  fulgte 
en  talrig  Skare  efter  Liigvognen,  som  under  Klokkernes 
Ringning  bragte  Weyses  Liig  fra  det  gamle  Hjem  i  Kron- 
prindsessegaden  til  den  Kirke,  fra  hvis  Orgel  hans  Toner 
saa  ofte  havde  løftet  og  bevæget  Menigheden.  Da  Toget 
var  kommet  til  Frue  Kirke,  sang  Studentersangforeningen  en 
Psalme,  og  medens  Niels  W.  Gade  præluderede  fra  Orgelet, 
blev  Kisten  af  en  Deel  yngre  Mænd  baaret  op  igjennem 
Kirken  og  stillet  foran  Alteret.  Det  kongelige  Theaters 
Sangpersonale  udførte  derpaa  sammen  med  Capellets  Med- 
lemmer en  Cantate,  som  Oehlenschlæger  havde  skrevet  til 
Weyses  egen  Musik  ved  Frederik  VFs  Bisættelse  i  Roeskilde 
Domkirke;  derfor  lød  det: 

Ved  hans  Baare 
Ei  ledsager  fremmed  Lyd  vor  Sang, 
Han  maa  selv  os  laane  til  vor  Taare 
Sine  Toners  søde  Klang. 

Efterat  Cantaten  var  sungen,  talte  Dr.  PauUi  smukt 
og  beaandet  til  Weyses  Minde,  fremhævede  det  Lykkelige 
i,  at  han  var  sovet  hen  nu,  da  »svære  Tanker  begyndte 
deres  Uro  i  ham«  og  fortsatte:  »Han  var  ikke  som  En  af 
de  Mange,  der  ingen  anden  Verden  have  end  Kunstens,  som^ 


**)   Som    et   mærkeligt    Tilfælde  kan   anføres,   at   han    lige  til  sin 
Begravelsesdag  var  varm  i  Hjertekulen. 

naar  de  træde  ud  af  den,  staae  vildfarne  og  forladte  af  den 
gode  Aand.  Hans  Sjæl  var  aaben  for  Alt,  hvad  der  var 
sandt  og  godt.  Naar  den  aldrig  blev  træt  af  at  søge,  da 
var  det  altid  den  indre  Bekræftelse,  ban  stræbte  efter,  som 
gjør  et  Menneske  viis  i  sig  selv;  og  den  Ustadighed,  i  hvil- 
ken han  saa  ofte  fandtes  at  hige,  var  dog  fulgt  af  den 
Stræben,  der  løsriver  A anden  fra  den  lave  Tilværelse,  som 
ikke  formaaer  at  stille  vort  bedre  Væsen  tilfreds.  ,  Og  det 
var  et  følelsesfuldt  og  kjærligt  Hjerte,  der  slog  i  hans  Bryst.« 
—  Efter  Talen  blev  Kisten  baaret  ned  under  Orgelet,  hvor 
et  Farvel  af  H.  P.  Holst  blev  afsunget;  de  sidste  Ord,  der 
i  hans  gamle  Kirke  løde  udover  hans  Baare,  vare: 
»Kjærligt  Dine  Toner  klage 
»Som  Børn  om  deres  Faders  Grav.« 

Hans  Liig  førtes,  som  han  selv   havde    ønsket   det,   til 
Eoeskilde;  thi 

»Bestandig  hans  Sind,  hans  Hjerte  var  vendt 

»Mod  Issefjords  det  graae  Monument, 

»Som  bereder  Kongerne  Hvile, 

»Tidt  sad  han  bag  Kii'kens  gothiske  Muur 

»Lod  Haand  over  Orgelet  ile 

»Og  danned  af  Toner  en  Architektur, 

»Hvortil  selv  Englene  smile.« 

Her  sover  han  nu  under  Blomster  og  Grønt  den  lange 
Søvn;  eensomt  hviler  han  her,  som  han  var  eensom  i  Livet; 

»Men  eied  han  ingen  andre  Smaae, 
»Der  nu  til  hans  Grav  forladte  gaae, 
»Mens  Taaren  ikke  kan  standse, 
»Dog  En  sig  nærmer  som  Faderløs 
»Og  bringer  barnlige  Krandse, 
»Hvis  Blade  mildt  over  Graven  strøes, 
»Og  det  er  den  danske  Romance.«  — 

Ligesom  Kuiistnerparret  Rosing  bragte  den  romantiske 
Retning  ind  i  vor  Skuespilkunst,  saaledes  repræsenterer  Weyse 
denne  Retnings  Gjennembrud  i  den  danske  Musik;  og  naar 
vi  skulle  angive  denne  Componists  Betydning  i  kort  Begreb, 
er  det  denne,  at  han  ved  Oeblenschlægers  Bistand  skabte 
den  romantiske  Opera  i  Danmark.  Inden  hans  Tid  havde 
man  kun  kjendt  Musiken  i  den  franske  Skoles  Aand;  Glucks 
Indflydelse  var  ikke  kj endelig,  og  i  Mozarts  Fodspor  var  In- 
gen traadt.  Weyse  blev  det  givet  at  bryde  den  nye  Bane, 
og  derfor  bør  den  Tid,  der  har  levet  af  og  i  Romantiken, 
holde  hans  Navn  i  Ære  og  elske  ham  for  hans  Livs  Gjer- 
ning.  Det  danske  Folk  er  ikke  meget  rede  til  at  reise 
Mindestøtter  for  sine  afdøde  Stormænd  —  om  det  kongelige 
Theaters  mislykltede  Mindefest  for  Kunstneren  er  det  bedst 
at  tie  — ,  og  det  er  heller  ikke  Folkets  Fortjeneste,  at  hans 
Billede  er  opstillet  i  vor  Hovedstad,  thi  de  væsentligste  Midler 
til  dets  Tilveiebringelse  fremkom  ved  en  af  Musikforeningen 
og  Studenterforeningen  i  1859  foranstaltet  Concert  og  ved 
en  Privatmands  Interesse  for  Sagen.  Imidlertid  staaer  Weyses 
Mindestøtte  nu  iblandt  os,  og  den  skal  minde  Høie  og  Lave 
om,  at  den  er  reist  til  Ære  for  en  Mand,  som  var  en  af 
Folkets  Bedste,  en  ægte  og  ædel  Kunstner,  som  har  skjæn- 
ket  sit  Fædreland  Skatte,  der  viUe  bevare  hans  Minde, 
medens  Tiderne  gaae  og  Slægterne  skifte. 


N— h. 

JJet  var  i  Aaret  1579,  at  Grunden  blev  lagt  til  den  lille  Ke- 
publik  »De  forenede  Nederlande«,  som.  under  en  firsindstyve- 
aarig  Kamp  med  det  dengang  saa  mægtige  Spanien  liævede 
sig  til  at  blive  Europas  forste  Semagt.  Hvad  der  navnlig 
bidrog  hertil,  var  Spaniens  Forening  med  Portugal,  hvis  ud- 
strakte Handelsforbindelser  og  Colonier  i  Kampen  erobredes 
af  Nederlandene;  men  disses  store  Magt  og  Herredømme 
paa  Havet  blev  en  Torn  i  Øiet  paa  England,  som  derfor 
allerede  efter  Republik  ens  europæiske  Anerkj  endelse  ved 
Fredsslutningen  1648  søgte  at  tilintetgjore  dens  Handel,  at 
komme  i  Besiddelse  af  dens  Colonier  og  at  blive  uind- 
skrænket Herre  over  Verdenshavet. 

Dette  kunde  ikke  skee  uden  Kamp,  og  den  sidste  Halv- 
deel  af  det  syttende  Aarhundrede  blev  derfor  Vidne  til  en 
Kraftanstrengelse  og  et  diplomatisk  Snille  fra  de  forenede 
Nederlandes  Side,  som  er  temmelig  enestaaende  i  den  nyere 


*)  Kilder:  Description  exacte  de  tout  ce  qui  s'est  passé  dans 
les  guerres  entre  le  Ro^y  d'Arigleterre,  le  Roy  de  France  et  les 
Etats  uuies.  Amsterdam  1668.  Leven  en  Dood  van  Cornelis 
en  Johan  de  W^itt  door  Emanuel  van  der  Hoeven.  Am- 
sterdam 1708.  —  Resoiutien  en  de  Verbael  van  liet  gebe- 
soigneerde  van  den  Heer  C.  de  Witt.  1667.  —  Macau- 
lay:  Histor)^  of  England. 

Tids  Historie.  Ludvig  XlV's,  Engknds,  og  de  smaae  Stater 
Miinsterog  Colins  lorenede  Angreb  paa  Nederlandene  i  1672, 
tildeels  fremkaldt  ved  Republikens  hovmodige  Selvtillid,  er 
almindelig  bekjendt;  mindre  bekjendt  turde  den  nærmest 
Ibregaaende  Krig  mellem  England  og  Holland  1664 — 1667 
være.  Netop  i  denne  naaede  Eepubliken  ligesom  Toppunktet 
af  sin  Magtfuldkommenhed,  og  Krigen  udmærker  sig  deels 
ved  de  store  Søslag,  som  bleve  leverede  i  denne,  deels  ved,  at 
F]nglænderne  da  saae  en  fjendtlig  Flaade  styre  opad  Themsen 
og  nærme  sig  London. 

Anledningen  til  Krigen  behaver  ikke  at  soges  langt 
borte.  Englænderne  udbredte  deres  Handelsforbindelser  uden- 
for Europa  mere  og  mere.  For  at  stotte  disse  maatte  de 
overalt  have  Besiddelser,  og  da  de  manglede  faste  Punkter 
i  Afrika,  toge  de  derfor  en  Deel  Forter  paa  Guineas  Kyst, 
som  Hollænderne  havde  besat  for  at  komme  i  Besiddelse  af 
det  rige  afrikanske  Opland.  Hollandske  Skibe,  som  kom 
derfra  med  Producter,  og  hvoraf  flere  indeholdt  Ladninger 
til  en  Værdi  af  hundrede  Tusinde  Rigsdaler,  bleve  uden- 
videre  confiskerede  af  engelske  Krydsere,  og  paa  Republikens 
Klage  herover  i  London  svarede  den  engelske  Regjering  med 
at  fremvise  Klager  fra  den  danske  Konge  over  den  Skade, 
han  paa  sin  Side  havde  lidt  af  Hollænderne,  og  med  at  drive 
Fjendtlighederne  videre.  I  Nordamerika  havde  Englænderne 
ogsaa  udvidet  deres  Besiddelser  paa  Hollands  Bekostning. 
Colonien  Ny -Belgien,  der  senere  omdobtes  og  fik  Navnet 
New-York,  havde  Hollæ^nderne  anlagt  ved  Aarhundredets 
Begyndelse  og  forsvaret  ved  Fortet  Ny-Amsterdam.  Eng- 
lænderne, som  havde  nedsat  sig '  ved  Siden  af,  yppede  dog 
ofte  Kiv  med  Coloniens  Beboere,  indtil  de  gjorde  en  Ende 
paa  alle  Forviklinger  ved  at  sende  en  Flaade  til  Ny-Amster- 
dam, som  erobrede  Fortet  den  ottende  September  1664. 
Republikens  fornyede  Klager  herover  bleve  ikke  horte,  Rust- 
ningerne fortsattes,  og  længe  forend  nogen  Krig  var  erklæret, 
bemægtigede  Englænderne   sig   alle  hjemvendende  Coffardi- 

skibe,  som  ikke  vare  beskyttede,  saa  at  Republiken  maatte 
udruste  en  betydelig  Flaade  for  at  ledsage  de  fra  Ost-  og 
Vestindien  retournerende  Handelsflaader  gjennem  Canalen. 
Admiral  de  Euyter,  som  om  Sommeren  havde  opholdt  sig  i 
Middelhavet  med  en  Eskadre  paa  tolv  Skibe,  fik  dernæst 
Befaling  til  at  proviantere  sig  i  Cadix  og  tage  ned  til  Gui- 
neas Kyst  for  at  beskytte  Handelen  og  tilbageerobre  de 
tagne  Forter. 

Saaledes  forløb  Aaret  16B4,  vel  uden  Krig,  men  dog 
saaledes,  at  Enhver  tog,  hvad  han  kunde,  og  nu  rustede  ma-n 
sig  af  yderste  Evne  hele  Vinteren.  Frankrigs  Konge,  Lud- 
vig XIV,  som  først  for  faa  Aar  siden  havde  endt  den  spanske 
Krig,  og  som  var  beskjæftiget  med  at  ophjælpe  sit  Lands 
indre  Tilstand  ved  Colberts  Hjælp,  søgte  at  forhindre  Fjendt- 
lighederne fra  at  komme  til  Udbrud  og  at  mægle  mellem 
de  Stridende,  da  han  frygtede  Englands  Eneherredømme  til- 
søes;  men  den  katholsksindede  og  despotiske  Carl  II,  som 
ved  sin  dj'^gtige  Minister  Clarendons  Hjælp  havde  faaet  Par- 
lamentet og  Handelsstanden  paa  sin  Side,  var  fast  bestemt 
paa  at  lade  det  komme  til  Krig.  At  Krigserklæringen  først 
blev  udstedt  den  fjerde  Marts  1665,  havde  sin  Grund  i,  at 
Kronjuristerne  havde  gjort  Carl  II  opmærksom  paa,  at  efter 
Ret  og  Billighed  kunde  de  otte  og  tyve  confiskerede  Skibe 
ikke  erklæres  for  god  Prise,  naar  der  nu  bagefter  erklæredes 
Ki'ig,  hvorfor  man  vilde  sikkre  sig  ved  iforveien  at  faae 
dem  solgte  ved  Auction,  hvad  der  først  skete  i  Januar  1665. 
Carl  II  manglede  vel  Penge  til  Krigen,  men  han  blev  virk- 
somt understøttet  af  Englands  Handelsstand.  Da  saaledes 
et  stort  Skib  med  halvfjerdsindstyve  Kanoner  og  fire  Hun- 
drede Mand  var  sprunget  i  Luften  paa  Themsen,  tilbød  Lon- 
dons Lord  May  or  og  Aldermen  at  lade  bygge  et  langt  større 
Skib  paa  fire  og  firsindstyve  Kanoner  for  egen.  Regning.  Ved 
April  Maaneds  Slutning,  netop  som  Vinteren  var  forbi,  vare 
da  Rustningerne  endte  ved  fæUes  Hjælp. 

Generalstaterne  stode  ikke  tilbage.    AUerede  om  Efter- 

aaret  var  der  givet  Befaling  til  de  forskjellige  Admiralitets- 
collegier  (Zeeland,  Kotterdam,  Amsterdam,  Nord-Qvarteret  og 
Frisland)  at  udruste  sex  og  halvfjerdsindstyve  Linieskibe  og 
Fregatter;  det  ostindiske  Compagni  havde  faaet  Tilhold  om 
at  levere  tyve  Krigsskibe,  og  for  at  anspore  Alle  til  at 
g]  øre  deres  Pligt  til  det  Yderste  udsattes  der  en  Belønning 
af  halvtredsindstyve  Tusinde  Gylden  (en  Gylden  er  lig  0,76 
Rigsdaler)  for  den,  som  erobrede  den  engelske  Øverstcom- 
manderendes  Skib,  foruden  selve  Skibet  med  Tilbehør  som 
Bytte,  tredive  Tusinde  Gylden  for  Eskadrechefernes  Skibe, 
tyve  Tusinde  Gylden  for  et  Linieskib,  ti  Tusinde  for  en 
Fregat.  Den,  som  paa  et  af  disse  Skibe  tog  Flaget  ned,  fik 
henholdsviis  fem  Tusinde  eller  fem  og  tyve  Hundrede  Gyl- 
den. For  at  holde  meget  Skibsfolk  i  Tjeneste  blev  Maaneds- 
hyren  for  Matroserne  fastsat  til  tredive  Gylden,  medens  den 
i  Almindelighed  kun  var  tyve  til  fem  og  tyve,  og  Erstat- 
ningen for  mistede  Lemmer  blev  ligeledes  forøget,  saaledes 
at  den,  der  i  Slaget  mistede  sit  Øie  eller  begge  Arme  skulde 
have  femten  Hundrede  Gylden.  Hænderne  bleve  taxerede  til 
tolv  Hundrede  og  saa  fremdeles.  Hvilke  store  Hjælpe- 
kilder Generalstaterne  havde  at  raade  over,  sees  bedst  deraf, 
at  Provindsen  Holland  alene  udredede  fjorten  Millioner  G}^- 
den  til  Krigsomkostninger. 

Englænderne  vare  dog  først  færdige  med  deres  Eust- 
ninger,  og  under  Overcommando  af  Hertugen  af  York,  Kon- 
gens Broder,  stak  en  mægtig  Flaade  paa  et  Hundrede  og 
tretten  Seilere  i  Søen  den  ferste  Mai  1665  og  tog  Veien  til 
Texel  for  at  blokere  en  Deel  af  den  hollandske  Hovedflaade, 
som  laa  her  under  Admiral  Obdam.  Den  vilde  endogsaa  have 
forsøgt  at  løbe  ind  paa  Rheden,  men  blev  forhindret  deri  ved 
en  stærk  Storm,  som  tvang  den  til  at  gaae  tilbage,  og 
senere  seilede  York  paa  Efterretning  om,  at  Admiral  de 
Kuyter  med  sine  Krigsskibe  og  halvtredsindstyve  Handels- 
skibe var  paa  Veien  hjem  fra  Guinea  i  de  irske  Farvande, 
derhen.    Derved  fik  Eskadren  fra  Zeeland,  ialt  en  og  tredive 

Skibe,  Leilighed  til  at  løbe  ud  fra  Sclielden  og  at  gaae  op 
til  Texel,  hvor  den  forenede  sig  med  Hovedflaaden.  Den 
fire  og  tyvende  Mai  lob  en  af  de  mægtigste  Flaader,  Sta- 
terne nogensinde  have  raadet  over,  og  Verden  har  seet,*) 
ud  fra  Texel  og  seilede  under  gunstig  Vind  imod  Vest 
for  at  opsøge  Englænderne.  Der  var  ialt  et  Hundrede  og 
to  Orlogsskibe,  hvoraf  det  største,  »de  Eendragt«,  Admiral- 
skibet, førte  fire  og  firsindstyve  Metalkanoner  og  havde  fem 
Hundrede  Mand  ombord;  det  mindste  havde  derimod  kun 
tyve  Kanoner  og  et  Hundrede  Mand;  desuden  talte  Flaaden 
endvidere  syv  Avisoj  agter,  elleve  Brandere  og  tolv  Galioter, 
de  Sidste  til  Transport  af  Ammunition  og  Levnetsmidler,  saa 
at  der  i  Alt  var  et  Hundrede  og  tre  og  tredive  Skibe,  som 
førte  fire  Tusinde  otte  Hundrede  og  ni  og  tresindstyve 
Kanoner  og  havde  en  og  tyve  Tusinde  sex  Hundrede  og 
tredive  Soldater  og  Matroser  ombord.  Hollænderne  pleiede 
ellers  overeensstemmeude  med  de  da  gjældende  Eegler  at 
inddele  Flaaden  i  tre  Eskadrer,  men  denne  Gang  nødvendig- 
gjorde Skibenes  Antal,  at  der  blev  otte  Eskadrer,  hvoraf  dog 
den  ene  igjen  vendte  tilbage  til  Texel.  Den  danske  Vice- 
admiral Kort  Adelaer  var  bleven  udnævnt  til  Viceadmiral 
paa  Frislands  Eskadre,  uden  at  han  dog  modtog  denne  Post. 
Kort  efterat  Flaaden  var  løben  ud,  traf  den  en  Convoi 
paa  to  og  tyve  Skibe,  ledsaget  af  et  engelsk  Krigsskib,  hvil- 
ket Alt  blev  taget  og  havde  en  Værdi  af  fire  Millioner  Gyl- 
den ;  men  den  engelske  Flaade  traf  man  ikke,  da  denne  efter 
i  fjorten  Dage  forgjæves  at  have  opsøgt  de  Ruyter,  blev  ad- 
splittet ved  en  Storm,  som  tvang  den  til  atter  at  søge  Havn. 
Den  ottende  Juni  var  Hertugen  af  York  først  atter  seilklar 
og  samlede  hele  sin  Styrke  ved  Solbay.    Den  engelse  Flaade 


*)  Philip  II's  „uovervindelige"  Armada  (1588)  talte  et  Hundrede 
og  tredive  Skibe  med  kun  to  Tusinde  sex  Hundrede  og  tredive 
Kanoner  og  tredive  Tusinde  Mand,  af  hvilke  over  Halvdelen 
var  Soldater. 

var  deelt  i  tre  Eskadrer  under  Hertugen  af  York,  Prinds 
Kobert  og*  Montagu,  Greve  af  Sandwich.  Den  Første  førte 
det  røde  Flag  og  talte  fem  og  tredive  Orlogsskibe  med  s}  v 
Tusinde  sex  Hundrede  og  fem  og  halvfjerdsindstyve  Mand 
og  femten  Hundrede  og  otte  Kanoner.  Prinds  Roberts 
Eskadre  førte  det  hvide  Flag  og  talte  to  og  tredive  Skibe 
med  fem  Tusinde  ni  Hundrede  og  tredive  Mand  og  fjorten 
Hundrede  og  sex  Kanoner.  Greven  af  Sandwich  førte  det 
blaae  Flag,  havde  to  og  tredive  Skibe  med  fem  Tusinde 
otte  Hundi^ede  Mand  og  tretten  Hundrede  og  halvtredsinds- 
tyve Kanoner;  desuden  fulgte  der  med  hver  Eskadre  syv 
Brandere  og  Aviso jagter.  Tages  Hensyn  til,  at  Obdams  ene 
Eskadre  paa  syv  Skibe  var  gaaet  tilbage  igjen,  vare  de  to 
fjendtlige  Flaader  lige  stærke  i  Antal  og  Udrustning;  kun 
havde  Englænderne  enkelte  meget  store  Skibe,  f.  Ex.  »Royal 
Charles«  med  syv  Hundrede  og  halvtredsindstyve  Mand  og 
firsindstyve  Kanoner,  »Prince«  med  syv  Hundrede  Mand  og 
halvfemsindstyve  Kanoner,  men  til  Gjengjæld  flere  meget 
smaae.  Endelig,  den  tolvte  Juni,  fik  begge  Flaader  hinanden 
i  Sigte,  idet  Englænderne  laae  ved  Lestof,  otte  Mile  fra  Land, 
og  Hollænderne  nærmede  sig  fra  SO.  med  østen  Vind.  Om 
Natten  dreiede  Veinden  sig  til  SV^  saa  at  Englænderne  fik 
Luven,  men  desuagtet  angreb  Hollænderne  Klokken  tre  om 
Morgenen  Prinds  Robert,  som  dannede  Avantgarden,  medens 
Hertugen  af  York  havde  Midten  og  Grev  Sandwich  Arriere- 
garden. Flaaderne  løb  »en  ligne«  langs  med  hinanden,  idet 
man  under  Forbiseilingen  gav  Fjenden  det  glatte  Lag  og  saa 
atter  vendte.  Det  andet  Angreb  fandt  Sted  Klokken  sex, 
men  nu  holdt  Hertugen  af  York  sig  saa  meget  op  i  Vinden, 
at  Hollænderne  ikke  kunde  komme  til  Luvart  af  ham.  Kam- 
pen førtes  derfor  heftigst  med  Prinds  Roberts  Eskadre,  indtil 
det  lykkedes  den  engelske  Arrieregarde  at  skille  den  hollandske 
Flaade  i  to  Dele,  hvorpaa  hele  den  engelske  Flaade  engagerede 
sig  paa  det  Heftigste.  Som  altid  søgte  Admiralerne  hinanden, 
og  snart   laa  Obdam  paa  Siden  af  Hertugen  af  York,   som 

han  gav  det  glatte  Lag,  hvorved  tre  fornemme  Tilskuere 
bleve  skudte  ved  Hertugens  Side ;  men  Klokken  tre  kom  der 
ved  Uforsigtighed  ombord  paa  det  hollandske  Admiralskib  Ild 
i  noget  Krudt,  og  et  halvt  Minut  senere  sprang  Skibet  i  Luf- 
ten. Dette  Uheld  bragte  ny  Forvirring  i  den  holland- 
ske Flaade,  og  da  tre  Skibe  hurtigst  muhgt  søgte  at 
drage  sig  ud  af  Kampen,  stodte  de  med  Bougsprydene  mod 
hinanden  og  filtrede  sig  saaledes  sammen,  at  de  ikke  kunde 
komme  los  igjen  og  bleve  et  Bytte  for  Flammerne  fra  en 
engelsk  Brander.  Mange  hollandske  Skibe  trak  nu  bort,  men 
i  forreste  Række  blev  der  endnu  kæmpet  tappert  under  Brødrene 
Jan  og  Cornelis  Evertz,  Admiraler  fra  Zeeland,  og  Tromp. 
Hertugen  af  York  befalede  da  Admiral  Lauson  at  angiibe 
disse  Sidste ;  han  faldt  i  Stridens  Hede,  ligesaa  de  hollandske 
Admiraler  Kortenar  og  Stellingwerf,  og  da  nu  Admiral  Jan 
Evertz,  hvis  Tour  det  blev  at  føre  Admiralsflaget,  reti- 
rerede Klokken  syv  om  Aftenen,  efterat  hans  Skib  alene 
havde  bortskudt  fjorten  Tusinde  Pund  Krudt,  hjalp  det  kun 
lidt,  at  Tromp,  der  troede  Evertz  død,  ogsaa  udhang  Admi- 
ralsflaget og  gjorde  fortvivlet  Modstand,  ja  endogsaa  erobrede 
et  engelsk  Skib.  Han  maatte  forlade  Kamppladsen,  ladende 
flere  hollandske  Skibe  i  Stikken,  og  seilede  til  Texel,  hvor 
de  spredte  Eskadrer  atter  samlede  sig.  Englænderne  havde 
tilkæmpet  sig  en  stor  Seir,  om  end  den  hollandske  Flaade 
langtfra  var  tilintetgjort,  og  dette  Nederlag  for  Hollændernes 
Vedkommende  kunde  ikke  tilskrives  Andet,  end  at  Flaaden 
var  bleven  splittet  i  for  mange  Dele,  og  at  der  ikke  var  lagt 
nogen  Angrebsplan  i  et  forudgaaende  Krigsraad,  livortil  saa 
de  nævnte  Uheld  maae  foies ;  desuden  havde  enkelte  Skibsfø- 
rere, som  ogsaa  senere  bleve  domte  til  Doden,  viist  en 
mindre  brav  Opførsel.  At  Obdam  var  Oberst  i  Landhæren, 
inden  han  blev  Admiral,  blev  ved  denne  Leilighed  stærkt  lagt 
Generalstaterne  tillast,  og  saadanne  Forsættelser  fra  Land- 
til  Søværnet  fandt  derfor  senere  sjeldent  Sted. 

Tabet  paa  begge  Sider  var  meget  stort,  navnlig  af  høiere 

Befalingsmænd.  Englænderne  mistede  en  Viceadmiral,  to> 
Contreadmiraler  samt  Greverne  af  Marlborongh,  Portland 
og  Falmouth,  Lord  Muskery  o.  s.  y.,  ialt  over  otte  Hundrede 
Døde;  to  af  deres  Skibe  med  sex  og  tresindstyve  Kanoner 
bleve  erobrede. 

Hollænderne  mistede  deres  Admiral,  tre  Viceadmiraler 
og  to  Tusinde  Mand  Dode ;  desuden  blev  der  taget  eller  over- 
givet ved  Mytteri  otte  Skibe  med  tre  Hundrede  og  fire  og 
halvfjerdsindstyve  Kanoner;  otte  Skibe  med  fire  Hundrede 
og  fem  og  halvtredsindstyve  Kanoner  brændte  eller  sprang  i 
Luften. 

Imidlertid  lod  man  i  Holland  ikke  Modet  synke,  da  den 
engelske  Flaade  dog  havde  lidt  saa  Meget,  al  den  maatte 
søge  Havn,  men  der  yttrede  sig  en  saa  fjendtlig  Stem- 
ning mod  enkelte  Skibs-  og  Eskadrechefer,  som  bleve  beskyldte 
for  Forræderi,  at  de  maatte  afskediges;  deriblandt  var  ogsaa 
den  hæderlige  Jan  Evertz.  Imedens  Hovedflaaden  reparerede^ 
sendtes  en  Eskadre  paa  sytten  Skibe,  som  ikke  havde  været 
med  i  Striden,  til  Nordsøen  under  Admiral  Bankert  for  om 
muligt  at  forene  sig  med  de  Kuyter,  som  hver  Dag  ventedes 
hjem ;  men  da  den  engelske  Flaade,  halvfemsindstyve  Skibe 
stærk,  atter  viste  sig  i  Begyndelsen  af  Juli,  maatte  Bankert 
vende  om  og  forene  sig  med  Hovedflaaden,  som  nu  var  bleven 
istandsat  og  under  Tromps  Overcommando  talte  ialt  fire  og 
halvfemsindstyve  Skibe.  Med  spændt  Forventning  imodesaae 
Hollænderne  deres  bedste  Sømands,  deKuyters  Tilbagekomst 
fra  Guineas  Kyst,  thi  Englænderne  havde  allerede  erklæret 
ham  som  sikkert  Bytte.  Ikke  destomindre  slap  han  som 
ved  et  Vidunder  lykkelig  hjem  norden  om  Skotland  og  kom 
den  sjette  August  i  Havn  ved  Emsens  Munding,  medbrin- 
gende syv  og  tyve  Priser,  ladede  med  Sukker,  Tobak,  Elephant- 
tænder  og  sex  Hundrede  og  firsindstyve  Mark  Guld.  Glæden 
herover  var  meget  stor,  og  uagtet  Tromp  nylig  var  bleven 
udnævnt  til  Øverstbefalende,  betænkte  Generalstaterne  sig 
ikke  paa  at  fratage  ham  Overcommandoen  og  give  den  til  den 

velansete  de  Kuyter,  der  den  sextende  August  forenede  sig 
med  Hovedflaaden,  som  derved  kom  til  at  bestaae  af  fire  og 
halvfemsindstyve  Skibe  med  fire  Tusinde,  tre  Hundrede 
og  syv  og  tredive  Kanoner,  tyve  Tusinde  Matroser  og  Sol- 
dater, tolv  Brandere,  fire  og  tyve  Galioter  o.  s.  v.  Denne 
Gang  blevFlaaden  inddeelt  i  tre  Eskadrer  under  Admiralerne 
Tromp,  C.  Evertz  og  Tjerck  Hiddes. 

Den  engelske  Flaade  var  ogsaa  inddeelt  i  tre  Eskadrer 
under  Montagu,  Penn  og  Allen,  og  da  nu  de  Kuyter  selv 
var  undsluppen,  gik  alle  Englændernes  Bestræbelser  ud  paa 
at  opsnappe  de  hjemvendende  Ostindiefarere.  Hollænderne 
søgte  at  forhindre  dette  og  gik  derfor  Nord  paa  til  tresinds- 
tyvende Bredegi'ad,  uden  at  det  kom  til  nogen  Kamp,  da 
det  først,  saasnart  Flaaderne  fik  hinanden  i  Sigte,  var  Vind- 
stille, senere  Taage.  Men  allerede  længe  forinden,  i  Be- 
gyndelsen af  August,  havde  halvfjerdsindstyve  Handelsskibe, 
deriblandt  tolv  Ostindiefarere,  advarede  af  nogle  Farteier, 
vidst  at  undgaae  Englænderne  og  havde  søgt  Beskyttelse, 
navnlig  i  Bergens  og  tildeels  i  Trondhjems  Havn.  Da  Grev 
Sandwich  fik  Underretning  herom,  betænkte  han  sig  ikke  et 
Øieblik  paa  at  sende  den  engelske  Commandeur  Tiddima  med 
en  og  tyve  Skibe,  deriblandt  fjorten  storre,  til  Bergen  for  enten 
med  det  Gode  eller  det  Onde  at  faae  Hollænderne  udleve- 
rede, idet  han  stolede  paa  den  engelske  Ministers  Indflydelse 
i  Kjøbenhavn  for  at  opnaae  den  danske  Konges  Samtykke. 
Den  danske  Gouverneur  Ahlefeldt  i  Bergen  vilde  ikke  tillade 
en  saadan  Voldshandling  og  advarede  Englænderne  mod  at 
bruge  Magt;  men  de  elleve  Millioner  Gylden,  som  fandtes 
ombord  paa  Ostindiefarerne,  vare  altfor  fristende  til  ikke  at 
gjøre  et  Forsøg,  og  Tiddima  løb  derfor  den  tolvte  August 
ind  i  Havnen,  hvor  han  dog,  deels  fra  Ostindiefarerne  deels 
fra  de  danske  Kystbatterier,  blev  beskudt  saa  heftigt,  at  han 
efter  tre  Timers  Kamp  maatte  trække  sig  tilbage  med 
ufoiTettet  Sag  og  et  Tab  af  tre  Skibe.  Kort  derpaa  fik 
Ahlefeldt  fra  dan  danske  Regjering  Tilladelse  til  at  udlevere 

de  hollandske  Skibe,  men  han  stillede  saa  selv  den  Betin- 
gelse, at  intet  Skud  maatte  falde  i  Byen  fra  Englændernes 
Side.  Da  dette  ikke  var  til  at  undgaae,  betænkte  Tiddima 
sig  saa  længe,  at  de  Euyter,  som  imidlertid  havde  faaet 
Underretning  om  Kampen  i  Bergen,  naaede  derop  og  kunde 
tage  alle  de  hollandske  Skibe  under  sin  Beskyttelse.  Den 
ottende  September  begyndte  Hjemreisen,  men  allerede  næste 
Dag  opkom  der  en  saa  forfærdelig  Storm,  at  hele  Flaaden 
adsplittedes,  og  flere  Skibe  gik  tilgrunde.  Englænderne,  som 
derimod  vare  komne  tilbage  til  deres  egne  Kyster,  leed  ikke 
Noget  af  Stormen,  og  de  fik  saalecles  ved  denne  endelig  den 
forønskede  Leilighed  til  at  bemægtige  sig  enkelte  adspredte 
Skibe,  navnlig  to  af  de  rigeste  Ostindiefarere,  fire  Orlogsskibe 
og  fem  Handelsskibe,  hvorover  der  blev  stor  Glæde  i  Eng- 
land. Hermed  vare  Operationerne  for  dette  Aai-  endte.  Vel 
gjorde  den  hollandske  Flaade  forgjæves  Forsøg  paa  at  faae 
Opreisning  og  holdt  sig  i  Soen  til  den  tredie  November;  den 
tog  vel  flere  engelske  Handelsskibe,  men  Aarstiden  blev 
nu  saa  ugunstig,   at  Flaaden  maatte  gaae  i  Vinterhavn. 

England  havde  i  den  afvigte  Sommer  ubetinget  havt 
Heldet  paa  sin  Side,  og  i  Haab  om  i  det  næste  Aar  aldeles 
at  kunne  knuse  Republikens  Magt  afslog  det  derfor  bestemt 
Fran'rrigs  Mægling  i  Vinterens  Løb.  Ludvig  XIV,  som  med 
stor  Misfornoielse  havde  seet  Englands  Seir  og  fr^^gtede  for 
dets  Eneherredømme  paa  Havet,  forberedte  sig  derfor  paa  at 
erklære  Albion  Krig.  England  paa  sin  Side  laa  heller 
ikke  ledigt.  Da  det  om  Vinteren  ikke  selv  kunde  udrette 
Noget  directe,  søgte  det  at  skaffe  Republiken  andre  Fjender 
paa  Halsen,  og  ved  store  Pengeunderstøttelser  og  Løfte  om 
Hjæ-lp  af  svenske  Leietropper  blev  Biskoppen  af  MiUister 
bevæget  til  at  gjøre  et  Indfald  i  Hollands  østlige  Pro vindser. 
Biskoppen  havde  vel  i  Begyndelsen  nogen  Fremgang  og  tog 
Staden  Borculo,  som  han  længe  havde  efterstræbt,  men  da 
Raadspensionairen  Johan  de  Witt,  der  ledede  Republikens 
diplomatiske  Anliggender,  hurtigst  muligt  søgte  at  befrie  sig 

for  denne  nye  Fjende,  der  var  saa  meget  desto  farligere, 
som  Landforsvaret  var  forsømt  paa  Flaadens  Bekostning, 
henvendte  lian  sig  til  Frankrig  om  Hjælpetropper  og  fik 
en  Overeenskomst  med  Hertugerne  af  Hannover  og  Celle  istand, 
hvorved  disse  mod  en  Sum  af  tolv  Tønder  Guld  forpligtede 
sig  til  at  levere  endeel  Krigsfolk.  Frankrig  gik  med  Be- 
redvillighed ind  paa  de  Witt's  Forlangende  og  sendte  et 
Corps  paa  to  Tusinde  Ryttere  og  sex  Tusinde  Mand  Fodfolk 
til  de  betrængte  Provind  ser,  da  det  nu  for  Alvor  vilde  standse 
Englands  Overmagt.  De  Witt  benyttede  sig  endvidere  med 
saa  megen  Dytighed  af  denne  Stemning,  at  Ludvig  XIV  den 
sex  og  tyvende  Januar  1666  sendte  England  en  formelig  Krigs- 
erklæring, hvoi-paa  Carl  II,  der  af  Hjertet  hadede  den  pro- 
testantiske Republik,  søgte  at  drage  flere  europæiske  Magter 
over  til  sig,  navnlig  Tydskland  og  Danmark.  Overalt  blev  han 
imidlertid  modarbeidet  af  de  Witt.  Englands  Opførsel  i  Ber- 
gen og  Taknemmelighedsgjælden  fra  1658  bragte  Danmark  til 
at  tage  Hollands  Parti,  og  den  ellevte  Februar  blev  AUiancen 
med  Danmark  undertegnet.  Betingelserne  vare,  at  alle  Præ- 
tensioner skulde  falde  bort  paa  begge  Sider,  hvorved  den 
danske  Konge  tjente  tresindstyve  Tønder  Guld ;  at  alle 
Uordener  i  Norge  skulde  fjernes;  at  Generalstaterne,  saa 
længe  Krigen  med  England  varede,  hvert  Aar  skulde  for- 
strække Danmark  med  femten  Tønder  Guld,  hvorimod  Dan- 
mark skulde  holde  tredive  Orlogsskibe  i  Øresund  til  Handelens 
Beskyttelse,  hvoraf  nogle,  hvis  det  var  nødvendigt,  skulde 
forene  sig  med  den  hollandske  Flaade. 

Paa  samme  Tid,  som  de  Witt  saaledes  havde  siktoet 
sig  Danmarks  Hjælp,  sluttede  han  ligeledes  den  sextende 
Februar  et  Forbund  med  Brandenborg,  og  dette  bidrog  aller- 
meest  til,  at  Jjiskoppen  af  Miinster,  som  i  Lobet  af  Vinteren 
eUers  havde  kæmpet  med  Held  imod  den  hollandske  Krigs- 
magt under  Prinds  Maurits  af  Nassau,  blev  nødt  til  at 
slutte  Fred  allerede  i  April  1666,  uagtet  han  kort  iforveien 
havde   modtaget   tre    Tønder  Guld   fra  Carl   til   dermed  at 

fortsætte  Krigen.  De  erobrede  Stæder  lik  Republiken  atter 
udleverede.  Den  havde  saaledes  heldigt  befriet  sig  fra  en 
besværlig  Fjende,  sluttet  mægtige  Alliancer  og  paa  samme 
Tid  med  Iver  drevet  Rustningerne  tilsees.  Der  var  i  Vin- 
terens Løb  givet  Befaling  til  at  udruste  sex  og  halvQerd- 
sindstyve  Liuiesldbe,  hvoraf  den  ene  Halvdeel  skulde  fore 
fra  tresindstyve  til  firsindstyve  Kanoner  og  tre  til  fem  Hun- 
drede Mand,  og  den  anden  Halvdeel  fyrretyve  til  tresindstyve 
Kanoner  og  to  til  tre  Hundrede  Mand;  fremdeles  tolv  Fregatter 
med  fire  og  tyve  til  lire  og  tredive  Kanoner  og  fra  et  Hun- 
drede til  Hundrede  og  halvtredsindstyve  Mand,  tolv  Avisojag- 
ter  og  sex  og  tredive  Galioter ;  hertil  foiede  det  ostindiske  Com- 
pagni  tyve  store  Skibe  og  desuden  lagdes  Kjelen  til  tolv  Li- 
nieskibe. For  at  holde  denne  Flaade  et  Aar  i  Søen  blev  der 
paaregnet  elleve  Millioner,  sex  Hundrede  og  halvtredsinds- 
tyve Tusinde  Gylden  (otte  Millioner,  otte  Hundrede  og  halv- 
tredsindstyve Tusinde  Rigsdaler),  Ostindiefarerne  ikke  med- 
regnede. 

Da  den  engelske  Regjering  forgjæves  havde  sogt  at 
slutte  Alliancer,  maatte  den  stole  paa  sig  selv;  uheldigviis 
manglede  den  Penge,  laante  derfor  tolv  og  en  halv  Tønde 
Guld  og  solgte  de  to  indbragte  ostindiske  Skibe  for  sexten 
Tønder  Guld,  hvorved  den  blev  istand  til  at  drive  Rustnin- 
gerne med  stor  Kraft  i  Haab  om  først  at  faae  Flaaden  i 
Søen. 

I  Slutningen  af  Mai  lob  dog  begge  Flaader  omtrent 
samtidigt  ud.  Englænderne  under  Prinds  Robert  og  Monk 
vare  ialt  en  og  firsindstyve  Orlogsskibe  med  fire  Tusinde, 
fire  Hundrede  og  tresindstyve  Kanoner  og  en  og  tyve 
Tusinde  fem  og  firsindstyve  Mand  stærke,  medens  den 
hollandske  Flaade  under  de  Ruyter  talte  en  og  halvfemsinds- 
tyve Orlogsskibe  med  fire  Tusinde,  syv  Hundrede  og  sexten 
Kanoner  og  tyve  Tusinde,  fire  Hundrede  og  to  og  tresinds- 
tyve Mand.  Begjærlige  efter  at  tilintetgjøre  hinanden  søgte 
Flaaderne  at  trælle  sammen,  men  uagtet  Farvandet  i  Nord- 

Søen   forholdsviis    er   temmelig  snevert,    varede   det  dog  ti 
Dage,  inden  det   lykkedes,    og   en    af  de  storste  og  meest 
haardnakkede  Søkampe,  som  den  nyere  Historie  har  at  op- 
vise, fandt  Sted  mellem  begge  Flaader ;  thi  den  varede  i  fire 
Dage  fra  den  ellevte  til  den  fjortende  Juni.    Den  hollandske 
Flaiide,  kun  tre  og   firsindstyve  Skibe  stærk,    da  syv  Skibe 
vare  forblevne  ved  Texel,  og  et  Linieskib  paa    sex  og  tre- 
sindstyve Kanoner  paa  Grund  af  Havari  en  Time    før  Sla- 
gets  Begyndelse   maatte   sendes   hjem,   havde    den  ellevte 
Juni  lagt  sig  for  Anker  ved  Englands  Kyst  tæt  undehr  Nort- 
Foreland  ved  Tiiemsens  Udløb,  og  henimod  Middag  fik  man 
Englænderne  med  ialt  firsindstyve  Seilere  i  Sigte.      Da  det 
blæste  stærkt,   gave  Hollænderne    sig  ikke  Tid  til  at  lette 
Anker,  men  kappede  det  og  satte  Coursen  Syd  efter  med  vest- 
sydvestlig Vind.    Englænderne  satte  samme  Cours,  og  omtrent 
Klokken  et  begyndte  Kanonilden  fra  Tromp,    som  comman- 
derede  Arrieregarden,  men  som  nu,  da  han  havde  ligget  længst 
sydpaa,  dannede  Avantgarden.    De  Kuyters   Eskadre    fulgte 
■snart  efter,    men   Arrieregarden   under    Evertz  kunde  ikke 
rigtig  naae  op.      Flaaderne  fulgte  nu  kæmpende  hinanden, 
og  allerede  Klokken  fire  skjød  de  Ruyters  Admiralskib  »de 
zeven  Provincien«,  en  engelsk  Fregat  paa  halvtredsindstyve 
Kanoner,  i  Sænk.    Klokken  fem  vendte  Englænderne  for  at 
undgaae  Bankerne  ved  den  flamske  Kyst,  og  derved  blev  det 
ogsaa  muligt  for  den  hoUandske   Arrieregarde   at   engagere 
Fjenden  og  afskjæ^-e  tre  Skibe  at  det  hvide  Flag,  som  dan- 
nede Englændernes  x\ vantgarde.    De  bleve  strax  entrede  fra 
tre  hollandske    Skibe    og   erobrede    efter  en   heftig   Kamp. 
Hollænderne  havde  dog  ogsaa  i  det  første  Angreb  mistet  to 
Skibe  ved  Ildebrand,  som  antoges  foraarsaget  ved,  at  Vinden 
førte  de  brændende  Forladninger  fra  Kanonerne   op  i  Eig- 
ningen,    og   Admiralerne   Tromp    og   van  Nes's    Skibe  vare 
saaledes  belemrede,  idet  Masterne  vare  nedskudte,  at  begge 
Admiralerne  maatte  gaae  over  paa  andre  Skibe  og  lade  deres 
egne  ufortøvet  slæbe  ud  af  Kampen  og  hjem  til  Holland.    D^l 

Englænderne  havde  passeret  gjennem  den  hollandske  Flaade 
efter  Vendingen,  søgte  de  at  ankre,  men  de  Kuyter  gav 
ogsaa  Ordre  til  at  vende  og  satte  nu  med  NV-Cours  ind 
paa  Fjenden,  saa  at  denne  maatte  kappe  Ankertougene  og 
optage  Kampen  paany.  Med  stort  Mandemod  kæmpedes 
der  nn  til  Mørkets  Frembrud.  Et  engelsk  Skib  blev  skudt 
isænk  af  de  Ruyter;  Hollænderne  mistede  ikke  noget  Skib, 
hvorimod  et  af  Englændernes  allersidste  Skud  bortrev  den 
tappre  Admiral  Cornelis  Evertz.  Han  hørte  til  en  zeelandsk 
Helteslægt,  der  har  frembragt  syv  Admiraler  og  Skibschefer, 
som  alle  lode  Livet  for  Fædrelandet  i  Søkrigene  mod  England. 
Den  næste  Morgen  ved  Dagens  Frembrud  laa  den  engelske 
Flaade  halvanden  Miil  til  Luvart  af  Hollænderne,  idet  Vin- 
den atter  var  VSV,  og  man  søgte  at  komme  hinanden  nær, 
Hollænderne  med  nordnordvestlig  Cours,  Englænderne  med  syd- 
lig Cours.  Da  man  var  tvers  for  hinanden,  vendte  Hollænderne 
og  holdt  i  lang  Tid  samme  Cours  som  Englænderne,  men 
da  Vinden  blev  svagere,  og  Utaalmodigheden  steg,  opgave 
disse  nu  Vindens  Fordeel  og  løb  for  Vinden  imod  den  hol- 
landske Linie.  Denne  beholdt  sin  Cours,  og  saaledes  passe- 
rede den  engelske  Flaade  igjennem  den  hollandske  under  en 
skaip  Fægtning,  hvorefter  begge  Parter  reparerede.  Da  det  nu 
blev  ganske  stille,  standsede  Kampen,  og  først  Klokken  elleve, 
da  det  atter  luftede  op,  begyndte  den  paany.  Tromp,  der 
var  Fjenden  nærmest,  angreb  denne  med  al  Kraft  og  trængte 
igjennem  Linien,  førend  den  øvrige  Deel  af  Flaaden  kunde 
konmae  ham  til  Hjælp.  Han  blev  ilde  tilredt,  og  foruden  at 
miste  et  Skib,  der  brændte,  havde  han  fire  i  synkefærdig 
Tilstand,  da  endelig  de  Kuyter  naaede  op  til  Undsætning. 
Tromp  og  hans  Skibe  bleve  vel  befriede,  men  Skibene  maatte 
strax  sendes  hjem,  og  Tromp  skiftede  altsaa  for  anden  Gang 
sit  Flag.  Admiral  Verhulst,  hans  Næstcommanderende,  faldt. 
Kampen  var  nu  levende  over  hele  Linien,  og  i  Dagens  Løb 
fik  Hollænderne  rigelig  Erstatning  for  den  lidte  Skade,  idet 
ikke  færre  end    sex    engelske  Skibe  bleve  skudte  isænk  og 

nogle  andre  opbrændte.  Omtrent  Klokken  tre  tik  de  Kuyter 
Storstangen  skudt  ned  og  havde  saa  mange  Grundskud,  at 
han  maatte  overlade  Commandoen  til  Admiral  van  Nes  for 
selv  at  reparere.  Kampen  fortsattes,  idet  begge  Linier  ved- 
blivende passerede  hinanden,  beskydende  hinanden  under  For- 
biseilingen.  Dette  gjentog  sig  saaledes  tre  Gange,  men  da 
van  Nes  vendte  til  fjerde  Angreb,  trak  Englænderne  sig  til- 
bage til  deres  egen  Kyst  med  kun  fyrretyve  Skibe  samlede. 
Van  Nes  søgte  vel  at  indhendte  dem,  men  de  havde  engang 
faaet  et  Forspring,  og  M  orket  af  brod  Forfølgelsen. 

Den  tredie  Dag  —  den  trettende  Juni  —  om  Morgenen 
havde  de  Ruyter  atter  taget  Overcommandoen,  og  da  den 
engelske  Flaade  endnu  var  i  Sigte  og  paa  Retraite,  søgte 
han  atter  at  naae  den.  Den  engelske  Flaade  sogte  at  und- 
gaae  Kampen  og  priisgav  tre  synkefærdige  Skibe  til  Flam- 
merne for  ikke  at  see  dem  falde  i  Fjendens  Hænder.  Ad- 
miralskibet »Royal  Prince <^,  med  halvfemsindstyve  Kanoner 
og  syv  Hundrede  Mand,  lob  paa  Grund,  men  Admiral  Ascue, 
der  saae  sig  ladt  i  Stikken  af  sin  Eskadre,  forsvarede  sig 
tappert  og  blev  forst  efter  en  meget  haardnakket  Kamp,  der 
efter  hans  egen  Opgivelse  kostede  ham  halvandet  Hundrede 
Døde,  et  Bytte  for  Hollænderne.  Dette  prægtige  SMb,  der 
havde  flere  for  den  Tid  ualmindelig  store  Kanoner,  nemlig 
sex  og  tredive-  og  otte  og  fyrretyve -pundige,  kunde  dog  ikke 
slæbes  af  Grunden  og  bortføres  og  maatte  derfor  overgives 
til  Flammerne.  Det  lykkedes  ikke  at  indhente  Hovedflaaden, 
og  først  om  Aftenen  saae  de  Ruyter  en  fjendtlig  Flaade 
imod  Vest  styre  henimod  sig.  Det  var  Prinds  Robert,  som 
med  to  og  tyve  Skibe  vendte  tilbage  efter  forgjæves  at  have 
opsøgt  den  franske  Admiral  Beaufort  og  nu  stræbte  efter 
at  forene  sig  med  den  engelske  Hovedflaade.  De  Ruyter 
søgte  at  forhindre  ham  deri,  men  det  lykkedes  ikke,  og 
Englænderne  var  nu  atter  en  og  tresindstyve  Seilere  stærke, 
hvoraf  flere  endnu  ikke  havde  været  i  Ilden;  derimod 
havde  Hollænderne  kun  fire  og  tresindstyve  Orlogsskibe,  der 

alle  vare  meget  anstrengte  efter  en  tre  Dages  Kamp.      De 
Ruyter  lod  sig  ikke   forknytte,  og  i  et  Krigsraad  blev  det 
besluttet    at   angribe   den  næste  Dag,    den  fjortende   Juni. 
Angrebet  begyndte   Klokken   otte    om  Morgenen.      Vinden 
havde  vendt  sig  om  Natten   (den  var  nu  SSO),  saa  at  Hol- 
lænderne havde  Luven,  og   med  sine  tre  Eskadrer  bred  de 
Ruyter  paa  tre  Steder  igjennem  den  engelske  Linie.      Som 
sædvanlig  vendte  derpaa  begge  Parter,  og  dette  gjentoges  ialt 
tre  Gange,  dog  uden  Resultat,    skjøndt  Kampen  var  meget 
heftig.     Tromp,  der  atter  hensynsløst  havde  styrtet   sig  ind 
paa  Fjenden  og  indladt  sig  i  Haandgemæng  med  kun  nogle 
faa   Skibe,    blev   meget    ilde   tilredt  og  maatte  trække  sig 
ud  af  Fægtningen.      Uagtet    de  Ruyter  derved  var  bleven 
noget  svækket,    gav   han  dog  henimod  Aften  Ordre  til,  at 
alle   tre  Eskadrer    endnu    engang   skulde  styrte  sig  ind  paa 
Fjenden  paa  samme  Tid  og  nærmere  hinanden,   hvorved  det 
skete,  at  Admiralerne  Meppel   og   Vries  kom  ovenfor  og  de 
Ruyter  nedenfor  den  midterste  Deel  af  den   engelske  Flaade. 
Denne  blev  derved  meget  medtagen,  og  efter  halvanden  Times 
Kamp  afbrøde  Englæ^nderne  Fægtningen  med  stort  Tab.    Den 
ene  Eskadre  tog  Coursen  imod  Nord,  de  to  andre  imod  Vest. 
Under  denne  sidste  Kamp  erobrede  Hollænderne  to  Skibe  og 
borede  tre  isænk,  og  Forfølgen  begyndte  paany,  indtil  en  tyk 
Taage    for  Alvor   gjorde  Ende  paa  denne  fire  Dages  Kamp. 
Skjøndt  Englænderne  søgte   at  tilskrive  sig  Seiren,  var    den 
afgjort  paa  Hollændernes  Side.    Englænderne,  som  søgte  Havn, 
havde  ialt  tabt  tre   og  tyve  Skibe,   hvoraf  elleve  vare  tagne 
af  Hollænderne ;   desuden  havde  de  fem   Hundrede  og  en  og 
tyve  Døde,  tolv  Hundrede  og  fyrretyve  Saarede,  og  fire  Tu- 
sinde Fanger,  hvoriblandt  en  Admiral  og  en  Viceadmiral,  som 
senere  døde,  vare  faldne  i  Fjendens  Haand.     Den  hollandske 
Flaade  miste  de  fire  Skibe,  deels  brændte  deels  sunkne,  og  fire 
Hundrede  Døde.     Antallet  af  Saarede  findes  ikke  opgivet. 

Hollænderne   vare   efter  denne  Kamp  Herrer  paa  Søen, 
men   Englænderne   vare  ikke   sene  til   paany  at  ruste  sig, 

hvortil  London  atter  bidrog  ti  Ttaider   Guld.      Den  anden 
August  havde  de  en  Flaade,  bestaaende  af  fem  og  halvfem- 
sindsty\'e  Sldbe  og  fyrretyve  Brandere,   samlet,   og  den  lob 
ud  for  at  angribe  de   Kuyter,    som   meest  havde  holdt  sig 
udenfor  Themsens  Munding;  men  allerede  Dagen  efter  opstod 
der  en  stærk  Storm,   saa   det  ikke  kunde  komme  til  nogen 
Kamp  førend  den  fjerde,    da  Veiret  med  nordlig  Vind  blev 
mere  roligt.    Englænderne  vare  som  sædvanlig  deelte  i  tre 
Eskadrer,  det  røde  Flag  under  Monk,    det  hvide  Flag  under 
Allen   og    det   blaae  Flag   under   Jeremias  Smit!j,  medens 
Hollænderne,  kun   sex  og  halvljerdsindstyve   Orlogsskibe  og 
sexten  Brandere  stærke,  bleve  anforte  ligesom  i  det  sidste 
Slag,   kun   at  Jan  Evertz  havde  indtaget  Covnelis  Evertz's 
Plads.     De  Ruyter  angreb  Klokken  ti  i  en  lialvmaaneformet 
Linie,  hvorefter   hver   Eskadre   valgte   sig   sin    Modstander. 
Evertz  havde  det  hvide  Flag  ligeoverfor  sig,  og  imellem  disse 
to  Delinger  blev  Kampen  meget  heftig;  men  omtrent  Klokken 
et  bleve  paa  samme  Tid  saavel  Evertz  og  hans  Sideordnede, 
Admiral  Tjerck  Hiddes,  som  Viceadmiralen  dræ^bte,  og  dette 
store  Uheld  tilveiebragte  saa  megen  Forvirring,   at  hele  den 
zeelandske  Eskadre  trak  sig  ud   af  Kampen.     Tromp  havde 
imidlertid  liavt  det  blaae  Flag  imod  sig,  og  det  lykkedes  ham 
efter  kort  Tids  Forløb  fuldstændig  at  bringe  denne  Eskadre  paa 
Flugt,  hvorpaa  han  forfulgte  den  uden  at  give  Agt  paa,  at  de 
Ruyter  var  bleven  ene  tilbage  mod  saavel  det  rede  som  det 
hvide  Flag.   De  Ruyter  havde  hidtil  holdt  Fjenderne  fra  Livet, 
havde  tvunget  Monk  til   at  gaae  over  paa  et  andet  Skib  og 
endogsaa  et  Par  Timer  faaet  forholdsviis  Ro,  men  da  Monk 
saae,  hvorledes  de  Ruyter  var  bleven  stillet,  gjorde  han  sig 
al  mulig  Umage  for  med  sin  store  Overmagt  aldeles  at  til- 
intetgjore  ham,  og  uagtet  mange  hollandske  Skibe  kæmpede 
med  stor  Haardnakkethed,  var  der  dog  tiere,  som'  begyndte  at 
vige,    saa  at  de  Ruyter  om  Aftenen  blev  nødt  til  at  følge 
deres  Exempel.    Overalt  var  han  omringet  af  Fjender,  og  kun 
otte  Skibe   stærk  syntes  Doden  eller  Fangenskab  ham  vis. 

I  sin  Kahyt,  med  Kortet  over  Farvandet  foran  sig,  raadferte 
han  sig  med  sin  Næstcommanderende,  van  Nes,  og  var  nær 
\ed  at  fortvivle;  men  næppe  havde  begge  Admiraler  reist 
sig,  førend  en  Kanonkugle  tog  deres  Sæde  bort,  og  dette 
Held  gav  dem  fornyet  Mod,  saa  at  de  besluttede  at  kæmpe 
til  det  Sidste  Det  lykkedes  dem  saa  godt,  at  Fjenderne 
bleve  holdte  fra  Livet,  og  at  de  Ruyter  kunde  sætte  Coursen  for 
Natten  efter  Zeelands  Kyst,  stedse  forfulgt  af  den  engelske 
Hovedstyrke.  |Da  det  var  blevet  Dag,  fornyede  Monk  sit 
Angreb ;  han  sendte  de  Ruyter  flere  Brandere  paa  Halsen  og 
kom  selv  med  sit  Admiralskib  paa  Siden  af  »de  zeven  Pro- 
vinden«, men  de  Ruyter  tabte  ikke  sit  Maal,  Zeelands  Kyst, 
af  Sigte,  og  endelig  havde  han  den  Glæde,  at  Monk,  af 
Frygt  for  at  komme  paa  Grund  i  det  ukjendte  Farvand, 
standsede  med  Forfølgelsen  og  besluttede  at  vende  sig  imod 
Tromp,  som  nu  maatte  være  afskaaren.  Dette  de  Ruyters 
Tilbagetog  bliver  ofte  skildret  som  hans  største  Bedrift, 
og  visselig  syntes  det  ogsaa  ubegribeligt,  at  hans  ringe 
Styrke,  omringet  af  to  fjendtlige  Eskadrer,  kunde  tilbage- 
lægge Veieu  fra  Dunkerque  til  Zeeland,  saameget  mere,  som 
Monk  tilfulde  var  paa  det  Rene  med,  hvilken  umaadelig 
Triumph  de  Ruyters  Fangenskab  vilde  have  været  for  Eng- 
land, og  Intet  forsømte  for  at  gjøre  den  til  Yirkelighed. 
Tromp  undgik  dog  at  blive  tagen  og  kom  lykkelig  til  Vlissin- 
gen,  men  hans  ubesindige  Opførsel  blev  stærkt  dadlet  af  de 
Ruyter,  som  endogsaa  klagede  over  ham  til  Generalstaterne. 
Tromp  besvarede  denne  Klage  med  et  udfordrende  Brev;  men 
da  han  hørte  til  Prindsen  af  Oraniens  Parti  (det  prindselig 
sindede)  blev  han  uden  videre  Undersøgelse  af  hans  Forhold 
afskediget,  og  først  sex  Aar  senere,  da  Piindsen  (Vilhelm 
ni)  var  bleven  Statholder,  blev  han  atter  injlsat  i  sin  Stilling 
og  tillige  forsonet  med  de  Ruyter. 

Englænderne  havde  efter  denne  Seir  Herredømmet  over 
Havet,  hvilket  de  brugte  paa  bedste  Maade  til  at  brænde 
nogle  Byer    og  Skibe   paa   Øerne  Vlie   og   Terschelling  ved 

Indløbet  til  Zuidersøen;  men  Hollænderne  og  Franskmændene 
gjorde,  saa  godt  de  formaaede,  Gjengjæ^ld,  da  de  atter  vare 
lobne  ud  i  Begyndelsen  af  September,  deels  ved  at  gjøre 
smaae  Landinger  i  Sussex,  Suffolk  og  Skotland,  deels  ved  at 
tage  og  brænde  sytten  engelske  Skibe  paa  Elben  under 
Gliickstadt.  — 

Hidtil  havde  Ludvig  XIV  klogelig  holdt  sin  egen 
Flaade  hjemme,  medens  Hollænderne  og  Englænderne  ode- 
lagde hinanden ;  men  da  man  nu  i  Holland  kom  under  Veir 
med,  at  Ludvig  var  tilbeielig  til  at  slutte  en  Separatfred 
med  England,  foreslog  de  Witt  den  franske  Gesandt,  at  de 
Kuyter  skulde  forene  sig  med  Hertugen  af  Beaufort,  som 
med  syv  og  fyrretyve  Skibe  og  fjorten  Brandere  laa  ved 
Eochelle,  for  at  de  forenede  Stridski'æfter  fuldstændig  kunde 
ødelægge  den  engelske  Flaade  og  derved  tvinge  Carl  til 
Fred.  Tilsyneladende  gik  Frankrig  ind  paa  Planen,  og 
de  Kuyter  fik  altsaa  de  nødvendige  Ordrer.  Den  niende 
September  seilede  han  med  en  og  firsindstyve  Skibe  og 
tretten  Brandere  gjennem  Canalen,  hvor  han  traf  den  engelske 
Flaade,  paa  et  Hundrede  Seilere,  som  skulde  forhindre  For- 
eningen. Der  udspandt  sig  ogsaa  en  temmelig  alvorlig  Fægt- 
ning mellem  enkelte  Skibe,  men  en  stærk  Blæst  forhindrede 
Fægtningen  i  at  blive  almindelig,  og  de  Ruyter  naaede  derfor 
uforstyrret  Boulogne,  hvor  Foreningen  med  Franskmændene 
skulde  finde  Sted ;  Veiret  blev  imidlertid  mere  og  mere  storm- 
fuldt, og  alle  tre  Flaader  maatte  med  Havari  s  ege  Havn. 
Efterat  dette  Forsøg  paa  at  forene  den  franske  Flaade  med 
den  hollandske  var  strandet,  blev  der  ikke  foretaget  Noget  af 
Betydning  i  dette  Aar.  Hertil  bidrog,  at  de  Ruyter  paa 
det  sidste  Tog  blev  syg  og  maatte  gaae  iland;  Raads- 
pensionairen  Jan  de  Witt  overtog  vel  Commandoen  i  hans 
Sted  og  søgte  atter  at  forene  sig  med  Beaufort,  men  hver- 
ken den  franske  eller  den  engelske  Flaade  vovede  sig 
ud  mere.  England  fristede  desuden  den  haarde  Skjæbne,  at 
London   i  fem  Dage,    fra  den  tolvte  til  den  sextende  Sep- 

tember  næsten  aldeles  nedbrændte,  hvorved  fem  og  firsinds- 
tyve Kirker,  fem  og  tredive  Tusinde  Huse  og  tre  og  halvfem- 
sindstyve Gader  bleve  Flammernes  Bytte,  og  endelig  gras- 
serede Pesten  meget  voldsomt  saavel  i  England  som  i  Hol- 
land. —  Udenfor  Europa  fandt  der  derimod  mange  Træfninger 
Sted,  som  det  vilde  blive  for  vidtløftigt  at  følge,  og  hvori 
Englænderne  næsten  altid  bukkede  under,  da  Hollænderne 
der  vare  dem  overlegne ;  saaledes  erobredes  Surinam ,  og  flere 
Øer  i  det  vestindiske  Archipel  samt  det  engelske  Amerika 
bleve  alvorlig  truede,  saa  at  Handelen  leed  stor  Skade.  Des- 
uagtet var  Carl  H  ikke  tilboielig  til  at  slutte  Fred,  skjøndt 
Johan  de  Witt  fersøgte  at  bringe  en  Tilnærmelse  til  Eng- 
land istand;  det  lykkedes  ham  tvertimod  af  Parlamentet  at 
faae  en  Understøttelse  paa  et  Hundrede  og  firsindstyve 
Tønder  Guld  til  Krigens  Fortsættelse;  tillige  udstedtes  en 
Krigserklæ.ring  mod  Danmark,  og  Generalstaternes  høflige 
Breve  til  Kongen  i  Anledning  af  Oversendelsen  af  Admiral 
Berkleys  Liig  bleve  haanlig  besvarede,  idet  Carl  lod  forstaae, 
at  Freden  kun  vilde  komme  istand,  naar  England  beholdt, 
hvad  det  havde  erobret,  og  Holland  udleverede  det  Erobrede. 
Tilskyndet  af  de  Witt  bestræbte  den  svenske  Gesandt  i  Haag 
sig  henad  Vinteren  for  at  bringe  en  Conference  mellem  de 
stridende  Magter  istand,  og  efter  en  Deel  Skrivelser  mellem 
åen  engelske  Konge  og  Generalstaterne  og  efter  nogen 
Uenighed  om,  hvor  Sammenkomsten  skulde  holdes,  blev  det 
saavel  af  Holland  som  af  England  vedtaget,  at  Underhand- 
lingerne skulde  aabnes  i  Byen  Breda.  Kong  Carl  skyndte 
sig  dog  saa  lidt  med  at  sende  sine  Gesandter  over,  at  de 
først  kom  til  Zeeland  i  Begyndelsen  af  Mai  og,  efter  en  Deel 
A'anskeligheder  angaaende  Meublementet  af  deres  Værelser, 
til  Breda  den  fire  og  t3^vende  Mai  1567,  tre  Maaneder  efter 
Generalstaternes  sidste  Skrivelse.  Det  fortjener  at  bemæu'kes, 
at,  medens  de  franske  og  danske  Gesandter  lode  sig  noie  med 
en  Suite  paa  tredive  Personer,  holdt  de  engelske  et  pragtfuldt 
Indtog  med  ialt  tre  Hundrede  og  tredive  Personer.      Først 

den    Qerde    Juni    fandt    den    første   officielle   Sammenkomst 
Sted.     Generalstaterne  troede  derfor  ikke  videre  paa  Englands 
fredelige  Stemning  og   ansaae  det  i  alt  Fald  for  det  bedste 
Middel  til  at  faae  Fred   at  ruste  sig  af  alle  Kræfter,  hvor- 
for  Provindsen  Holland   allerede  i  Marts  Maaned  havde  en 
Flaade  paa  otte  og  fyrretyve  Skibe  færdig,  som  dog  ved  den 
stærke  Frost  blev  forhindret   i  at  kbe  ud.    Yderligere  For- 
sinkelser  bevirkede,   at   de  Euyter  forst   i  Begyndelsen  af 
Juni  kunde  stikke  i  Søen  med  lutter  hollandske  og  frisiske 
Skib,  ialt  fire    og  toresindstyve    Orlogsskibe,    syv  Avisojagter 
og  femten  Brandere  tilsammen  med   tre  Tusinde,  tre   Hun- 
drede og  tredive  Kanoner   og  sytten   Tusinde  Mand.      Den 
zeelandske  Eskadre    var   allerede    tidligere    paa  egen  Haand 
løben   ud   og   havde    saa  Meget   at  varetage   deels  i  Colo- 
nierne,  hvor,    som  allerede  meddeelt,   Surinam   blev  erobret, 
deels  ved  den  engelske  Kyst,  hvor  den  havde  fuldtop  at  be- 
stille med  de  engelske  Krydsere,  at  den  slet  ikke  kom  til  at 
deeltage  i  den  forestaaende  Expedition.  Den  kunde  ogsaa  godt 
undværes,  thi  Carl  II,  som  havde  faaet  Summer,  der  overgik 
dem,  Cromwell  havde  brugt  baade  til  Hær  og  Flaade,  da  han 
var  Verdens  Skrak,  var  meget  sparsommelig  med  at  anvende 
dem  til    at  udruste    Skibe    og  hverve  af  Søfolk,  saa  at  der 
endnu  i  Januar   Maaned   ikke   var   samlet   en   Hovedflaade, 
men  kun  nogle  mindre  Eskadrer,  bestemte  til  at  tilføie  Hol- 
lands   Handelsskibe    saa   stor  Skade   som  muligt;  end  ikke 
Kysterne,  og  navnlig  ikke  Indløbet  til  Themsen,  vare  tilstræk- 
kelig forsvarede.     Paa  denne  Sorgløshed  hos    Englænderne 
havde  Johan  de  Witt  bygget  den  Plan  at  lade  Flaaden  begive 
sig  til  Themsen,  lægge  sig  udenfor  denne  og  sende  en  Eska- 
dre af  mindre  Skibe  op  til  Chatham  og  om  muligt  til  Lon- 
don for   at   tage   og  brænde  de  fjendtlige  Skibe,  som  maa 
traf  paa. 

Som  Følge  heraf  fik  de  Euyter  med  stor  Hemme- 
lighedsfuldhed de  nødvendige  Befalinger,  og  som  Befuld- 
mægtiget  fra  Generalstaterne   blev  Cornelis  de  Witt,  Bor- 

germester  i  Dortrecht,  stillet  ved  hans  Side.  Under  disse 
Herrers  Commando  lob  nu  Flaaden  ud  fra  Texels  Rhed 
den  ellevte  Juni  og  naaede  lykkelig  Kongedybet  ved  Ind- 
løbet til  Themsen,  hvor  den  gik  til  Ankers  den  syttende 
Juni.  Den  næste  Morgen  afholdtes  der  Krigsraad,  og  heri 
blev  det  besluttet,  at  Admiral  van  Gent,  som  havde  ind- 
taget Tromps  Plads,  tilligemed  C.  de  Witt  næste  Dag  skulde 
gaae  op  ad  Themsen  med  sytten  af  de  letteste  Skibe,  fire 
Brandere  og  nogle  mindre  Fartoier,  medens  de  Ruyter  skulde 
bevogte  Indløbet.  Dagen  benyttedes  til  at  udsende  nogle 
Baade  for  at  undersoge  Dybdeforholdene  og  forskaffe  sig 
Underretninger,  hvorved  man  erfarede,  at  der  befandt  sig 
ti  eller  tolv  Fregatter  nær  ved  Gravesend.  Den  næste  Mor- 
gen, den  nittende  Juni,  vare  Engiændeine  for  første  og  sidste 
Gang  Vidne  til  den  Ydmygelse,  at  en  ringe  Styrke,  udsendt 
af  en  mægtig  Flaade,  med  en  god  Vind  seilede  op  ad  Them- 
sen og  naaede  til  Gravesend,  medens  den  overalt  udbredte 
Skræk  og  Forvirring.  Kanontordenen  kunde  høres  i  Lon- 
don, og  Skræk  bemægtigede  sig  dens  Indbyggere,  ja  selv 
i  Kongens  Raad  indbragtes  for  Alvor  det  Forslag  at  for- 
lade Tower,  dersom  Fjenden  skulde  trænge  paa  —  og  pasi 
samme  Tid  feirede  Kong  Carl  en  Fest  med  sine  Elskerinder. 
Hvor  kort  Tid  var  det  ikke  siden,  at  den  nederlandske  Re- 
publik ydmyg  havde  bøiet  sig  for  Cromwells  Fødder!*) ;  nu 
søgte  den  at  faae  Opreisning! 

Van  Gent  traf  ikke  noget  Krigsskib,  men  kun  Handels- 
skibe, og  seilede  derfor  næste  Dag  tilbage  til  Floden  Med- 
ways  Udmunding  i  Themsen  ved  Øen  Scapie,  hvor  han  traf 
en  Forstærkning  paa  ti  Orlogsskibe  og  to  Brandere,  som  de 
Ruyter  havde  sendt  bagefter  for  at  forhindre  fjendtlige  Skibe 
i  at  løbe  ud  af  denne  Flodarm,  som  netop  forte  til  Chatham, 
Oplagsstedet  for  de  engelske  Krigssldbe.  For  at  beskytte 
Indløbet  laa  der  paa  Øen  Fortet  Sheerness,  kun  halv  fuldendt. 

som  de  hollandske  Orlogsskibe  begyndte  at  bombardere  den 
en  og  tyvende  med  saa  stor  Virkning,  at  det  snart  blev  for- 
ladt og  kunde  besættes  af  Baadsfolk  og  Landingstropperne. 
Her  fandtes  store  Skibs forraad  til  en  Værdi  af  fire  Tønder 
Guld,  som  bleve  forte  ombord,  og  dermed  tilbragtes  Resten  af 
Dagen. 

Efterat  den  første  Skræk  i  London  havde  lagt  sig,  var 
det  engelske  Hof  endelig  betænkt  paa  at  gribe  til  alvorlige 
Forholdsregler  for  allerforst  at  sikkre  de  ved  Chatham  lig- 
gende store  Krigsskibe,  som  ikke  vare  armerede,  og  dernæst 
at  træife  Foranstaltninger  til  at  drive  Hollænderne  bort  igjen. 
Hertugen  af  York  og  Admiral  Monk  bleve  skyndsomst  sendte 
til  Chatham,  og  skjondt  de  ikke  vare  vante  til  at  comraan- 
"dere  paa  Landjorden*),  gjorde  de,  hvad  de  kunde,  og  hvad 
Tiden  tillod  dem.  Først  afspærredes  Floden  Medway  ovenfor 
Fortet,  ved  at  sænke  otte  Skibe,  som  dog  ikke  kom  til  at 
indtage  nogen  heldig  Plads.  Bagved  blev  der  over  Floden 
spændt  en  svæ-r  Jernkjæde,  holdt  over  Vandet  ved  Tommer- 
stykker  og  forsvaretved  toEedouter;  de  ved  Floden  liggende 
Forter  bleve  skyndsomst  satte  i  Forsvarsstand,  ligesom  de 
disponible  Skibe  bleve  monterede  med  Kanoner. 

Da  det  ved  Sheerness  gjorte  Bytte  var  bragt  i  Sikker- 
hed, og  Vinden  næste  Morgen  var  gunstig,  gik  van  Gent  nu 
opad  Floden  Medway  og  naaede  uden  videre  Modstand  til 
det  Sted,  hvor  Floden,  som  her  havde  en  Brede  af  over  to 
Tusinde  Alen,  forsvaredes  af  de  sænkede  Skibe  og  Kjæden, 


*)  Denne  „Admiral"  Monk  er  den  berømte  George  Monk,  som  i 
1660  førte  Stuarterne  tilbage  til  England,  og  som  i  Aaret  1655 
havde  kæmpet  under  Robert  Blake  i  det  siore  Søslag  ved  Port- 
land.  Cromwell  kan  tildeels  takke  ham  for  Seiren  ved  Dun- 
bar, og  Monk  har  dog  nok  altsaa  været  temmelig  vant  til  at 
commandere  paa  Landjorden.  Forøvrigt  haves  der  fra  hiin 
Tid  adskillige  Exempler  paa  en  saadan  Forsættelse  af  Land- 
officerer til  Søværnet. 

Red. 

der  foruden  Ilden  fra  Redouterne  kunde  bestryges  af  Orlogs- 
skibene »Unity«  foran  og  »MattMas«  bagved.  Van  Gent  kastede' 
Anker,  medens  Capitain  van  Brakel  med  et  Skib  paa  fyire- 
tyve  Kanoner   og   to    Brandere   blev  sendt  iforveien   for  at 
rydde  Farvandet.     Denne  angreb   strax  »Unity«   og  tog  den 
efter  en  kort  Kamp,  medens  hans  ene  Brander  seilede  Kjæ- 
den  i  Stykker  og  satte  Ild  i  det  bagved  liggende  Krigsskib. 
Nu  saae  van  Gent,  at  Veien  var  banet,  og  han  fulgte  derfor 
efter    med    Resten    af  sin  Eskadre,    slap  lykkelig  igjennem 
Forhindringerne  og  begyndte  Kampen  med  de  i  Hast  mon- 
terede fjendtlige  Skibe,  med  det  Resultat,  at  om  Aftenen  vare 
to  Skibe  tagne   og  tre   brændte   med  i  alt  tre  Hundrede   og 
fire  og  tyve  Kanoner.    Den  næste  Morgen,  saasnart  det  blev 
Dag,  trængte  enkelte  Skibe,  nogle  Brandere  og  Chaloupper,  i 
•  hvilke  sidste  van  Gent,  de  Witt  og  de  Ruyter  selv,  der  var 
ankommen  den  foregaaende  Aften,  befandt   sig,  videre  forbi 
Fortet  Upnor,  hvor  det  lykkedes  tre  Brandere  at  tilintetgjøre 
endnu  tre  store  Skibe  paa  firsindstyve  Kanoner,  —  men  her 
besluttede    de    Ruyter   klogelig  at    vende    om   for    ikke  at 
forspilde  de  vundne  Fordele,  da  Vinden  let  kunde  vende  sig 
og  fuldstændig  forhindre  Tilbagetoget;  desuden  vare  næsten 
alle    Branderne    opbrugte.     Han  havde  havt  den  Glæde    at 
kunne    ødelægge    Englænderne    i    deres  egen    Rede,   Noget, 
som  Ingen   har   naaet  siden,  og  Alt  dette  med  et  Tab  af 
nogle    faa   Brandere    og   halvtredsindstyve  Mand.      Flaaden 
blev  liggende    udenfor  Themsen  efter  denne   Bedrift,  deels 
for  muligviis    endnu  at   gjore  et  Coup,  deels  for  at  blokere 
London,  som  derved  leed  Meget  i  sin  Handel  og  fik  Mangel 
paa  Brændsel.      Den    anden  Juli  lob  en  Afdeling  atter  op 
ad  Themsen  indtil  Gravesend,    men    nu   var   der  anlagt  saa 
mange  Batterier,    og  der  viste   sig  saa    mange  Tropper  paa 
Kysten,    at   den   med   uforrettet  Sag  maatte  vende  tilbage. 
Et  Forsøg  paa  at  tage  Byen  Harwich  mislykkedes  ligeledes, 
da  Skibene  ikke  kunde  komme  Landbatterierne  nær  nok,  og 
de  Ruyter  nøledes  derfor  med  at  bevogte   Themsens  Mun- 

ding  indtil  Slutningen  af  August  Maaned,  længe  efter  Fre- 
dens Slutning.  Van  Nes  og  flere  Admiraler  seilede  endogsaa 
1  Begyndelsen  af  August  for  tredie  Gang  til  Gravesend,  og 
det  kom  da  til  en  almindelig  Kamp  mellem  Brandere  —  et 
smukt  Fyrværkeri  i  Anledning  af  den  for  faa  Dage  siden 
undertegnede  Fredstractat. 

De  Ruj^ters  Optræden  ved  Themsen  stemte  Englænderne 
fredeligere,  og  derfor  gik  ^  det  temmelig  rask  med  Underhand- 
lingerne i  Breda,  saaledes  at  de  forskjellige  Hovedpunkter 
kunde  undertegnes  allerede  den  en  og  tredivte  Juli,  men 
uagtet  Hollændernes  Held  i  de  sidste  Maaneder  og  uagtet 
Johan  de  Witt's  store  Klogskab  lykkedes  det  paa  Grund  af 
Ludvig  XIV's  »Venskab«  ikke  at  opnaae  fordeelagtige  Betin- 
gelser. Ludvig  frygtede  nemlig  ligesaa  meget  Hollændernes 
som  Englændernes  Overherredømme  tilsees,  hvorfor  hans  Be- 
stræbelser gik  ud  paa  at  lade  disse  to  Somagter  holde  hin- 
anden Stangen,  for  at  hans  Flaade  kunde  faae  desto  sten-e 
Betydning.  Desuden  var  Ludvigs  Plan  efter  Philip  IV 
af  Spaniens  Død  at  bemægtige  sig  spansk  Flandern, 
kommen  til  Modenhed,  og  det  var  ham  derfor  magtpaalig- 
gende  at  erhverve  sig  Englands  Venskab.  Ved  Freden  be- 
holdt derfor  begge  Parter,  hvad  de  havde  erobret:  Englæn- 
derne"^ New- York  og  New-Yersey  i  Nordamerika,  Hollæn- 
derne Surinam,  eller  hvad  begge  endnu  maatte  have  erobret 
inden  den  fire  og  tyvende  April  1668  hele  Verden  over. 
Meest  krænkende  for  Generalstaterne  var  det  dog,  at  Crom- 
wells  Bestemmelse*)  om,  at  hollandske  Krigsskibe  skulde 
stryge  Flaget  og  lade  Mersseilet  falde  for  ethvert  engelsk, 
blev  ved  Magt. 

Hollænderne  fandt  imidlertid  snart  en  Leilighed  til  at 
bringe  Ludvig  XIV  en  passende  Tak  for  hans  Optræden 
ved  at  faae  England    og   Sverige   paa   sin    Side    og  derved 


')  I  Navigationsocteiiafl651.  Jfr.  „Hist.  Arcliiv«  1780.  II.  S.  301 


452  Søkrigen  mellem  England  og  Holland. 

standse  de  Franskes  Fremtrængen  i  Flandern  og  tvinge  Kon- 
gen til  Freden  i  Aachen  det  følgende  Aar.  Men  denne  dri- 
stige Politik  hos  den  lille  Kepublik  skaffede  den  Ludvigs 
Fjendskab  og  var  Aarsag  til  Angrebet  i  1672,  da  Holland 
ikke  alene  maatte  kæmpe  for  sin  Handel,  men  ogsaa ,  for 
sin  Uafhængiglied.  Da  var  det,  at  England  med  Lethed 
opnaaede,  hvad  det  ikke  havde  kunnet  opnaae  alene;  thi  om 
end  de  Ruyter  med  Held  kæmpede  med  den  forenede  fransk- 
engelske Flaade  ved  Solbay,  var  der  dog  ingen  Skibe  til- 
overs for  tilstrækkeligt  at  beskytte  Colonierne  og  Handels- 
skibene, og  fra  den  Tid  skriver  sig  derfor  først  Englænder- 
nes ubetingede  Overvægt  tilsøes  og  i  Handelsverdenen,  om 
end  Amsterdam  ferst  efter  Midten  af  det  forrige  Aarhun- 
drede  blev  overfløiet  af  London. 

/ 

P.    N.    NiEUWENHUIS. 


Albert  Borgaard.*) 


Albert  Borgaard  blev  fedt  den  tiende  November  1659, 
enten  i  Landsbyen  Holbek  i  Rougsø  Herred,  Randers  Amt, 
eller  maaskee  paa  Holbek  Gaard  i  Holbek  Sogn.  Hvem 
hans  Forældre  vare,  er  ubekjendt.  Som  man,  maaskee 
ikke  uden  Grund,  har  formodet,  har  hans  Fader  været 
Embedsmand  eller  Betjent  paa  den  nævnte  Gaard,  og  hvis 
saa  er,  er  det  ikke  usandsynligt,  at  han  har  faaet  sit  Dobe- 
navn  efter  et  Medlem  af  den  skeelske  Familie,  i  hvis  Eie 
Holbek  Gaard  længe  var,  og  i  hvilken  Slægt  Navnet  Albert 
ofte  forekommer.  Om  Borgaards  tidligste  Ungdom  er  ingen 
Efterretninof  kommen  til  os.     Det  var  maaskee  ved  sin  For- 


Efterfølgende  Skildring  var  oprindelig  bestemt  for  afdøde  Fr. 
Algreen  Ussings  „Dansk  biographisk  Lexikon". 

Kilder:  En  Optegnelse  af  Borgaard  selv  om  lians  Krigerliv 
fra  1685—1722;  et  Brev  fra  Præsten  ved  den  danske  Kirke  i 
London,  Albert  Michelsen  (død  1770),  der  var  Borgaards  Svo- 
ger og  tillige  hans  Søstersøn,  til  en  Raadmand  A.  Holt ;  Ud- 
drag af  en  Protocol,  tilhørende  den  danske  Kirke  i  London, 
og  en  Fortegnelse  over  de  af  Borgaard  forfattede  Tabeller  og 
artilleristiske  Afhandlinger,  der  bevares  i  Artilleribibliotheket 
i  Woolwich,  samlede  og  benyttede  i  den  Levnetsfortælling 
hvortil  her  er  sigtet:  O.  N.  Olsen:  Generallieutenant  Albert 
Poigaards  Levnet  og  Bedi-ifter  tilligemed  en  kort  Oversigt  af 
de  nærmest  i  Forbindelse  hermed  staaende  Krigsbegivenheder, 
i  militairt  Repertorium,  femte  Bind,  Aargang  1839,  p.  1  —  190. 
Endelig  er  til  denne  Artikel  benyttet  Wolf:  Samlinger  om 
den  danske  Kirke  i  London.      Kjøbenhavn  1802. 

bindelse  med  den  skeelske  Slægt,  at  han  fik  sin  første 
Ansættelse  paa  den  militaire  Bane  som  Cadet  ved  Dron- 
ningens Regiment  tilfods,  og  det  var  i  denne  Stilling,  at  han 
i  en  meget  ung  Alder  deeltog  i  Wismars  Beleiring  1672. 
Da  i  Begyndelsen  af  1676  et  Infanteriregimeut  beordredes 
til  at  gjøre  Tjeneste  paa  Flaaden  under  Tromps  og  Niels 
Juels  Anførsel,  kom  Borgaard  ogsaa  tilsøes,  og  han  var  med  i 
det  store  Søslag,  som  hine  Admiraler  ved  Øland  leverede  de 
Svenske  den  første  Juli  1676.  I  de  følgende  Aar  var  Bor- 
gaard med  i  Felttogene  i  Skaane,  og  i  det  vel  ikke  afgjø- 
rende,  men  dog  med  størst  Tab  for  de  Danske  forbundne 
Slag  ved  Lund  den  fjerde  December  1676,  i  hvilket  begge 
de  nordiske  Konger  personlig  kæmpede  mod  hinanden,  gjorde 
han  første  Gang  Tjeneste  ved  den  Vaabenart,  Artilleriet, 
der  senere,  i  ganske  andre  Egne,  skulde  give  ham  Adkomst 
til  saa  stor  Navnkundighed.  Han  deeltog  i  den  nærmest 
følgende  Tid  i  Løvenhjelms  og  Gyldenløves  dristige  Fore- 
tagender mod  Marstrand  og  Udevalla  og  blev  under  den 
Førstnævntes  Befaling  i  1678  commanderet  til  Rygen. 
Denne  0,  som  ved  den  v^^estphalske  Fred  var  kommen  i  de 
Svenskes  Besiddelse,  var  1677  bleven  erobret  af  de  Danske, 
men  atter  tilbagetagen  af  den  svenske  Feltherre  Kønigsmark. 
Det  lykkedes  nu  Løvenhjelm  ved  de  forenede  danske  og 
brandenborgske  Stridskræfter  paany  at  sætte  sig  i  Besiddelse 
af  Øen,  som  efter  en  Overeenskomst  mellem  Churfyrsten  af 
Brandenborg  og  Kong  Christian  V  blev  den  danske  Krones 
Fiendom,  indtil  Fredsslutningen  i  Lund  (1679)  berøvede 
Danmark  ogsaa  denne  Soirens  Frugt. 

Da  man  i  Danmark,  efter  at  Vaabnene  vare  komne  til 
at  hvile,  igjen  tog  fat  paa  fredelige  Sysler,  og  man  blandt 
disse  ogsaa  henvendte  Opmærksomheden  paa  Landets  Op- 
maaling  og  Skyldsætning,  fik  Borgaard  Andeel  i  det  dertil 
hørende  Arbeide.  1680  sendtes  han  til  Berlin  for  at  gjøre 
sig  bekjendt  med  det  preussiske  Fyrværksvæsen,  paa  samme 
Tid  som  preussiske  Fyrværkere  sendtes  til  Danmark  for  at 

lære  det  danske.  1681  sendtes  han  til  Strasbourg  for  at 
uddanne  sig  som  Ingenieur.  Imidlertid  kaldte  Krigstrompe- 
ten  ham  snart  atter  bort  fra  disse  techniske  Studier.  En 
uhyre  Fare  truede  dengang  Christenheden.  Ophidsede  af 
Frankrige,  der  for  enhver  Priis  vilde  ydmyge  det  esterrigske 
Huus,  og  i  Forbund  med  Keiserens  oprørske  Undersaatter  i 
Ungarn,  nærmede  Tyrkerne  sig  med  en  stor  Hær,  anført  af  Stor- 
viziren,  KaraMustapha,  den  østerrigske  Keiserstad  1683.  Wiens 
Fæstningsværker  syntes  ikke  i  Stand  til  at  gjøre  nogen  lang- 
varig Modstand;  Stadens  Garnison,  under  den  tappre  Stahrem- 
berg,  bestod  kun  af  fjorten  Tusinde  Mand,  og  hele  den  oster- 
rig^ske  Hær,  der  kunde  bruges  mod  de  fremtrængende  Bar- 
barer, var  de  tyve  Tusinde  Mand,  som  Hertugen  af  Lothrin- 
geii  anførte. 

Allevegne  røbede  sig  i  disse  Trængselsdage  en  stor  og 
virksom  Deeltagelse  for  det  af  Osmanerne  truede  Tydskland. 
Det  var  den  polske  Konge  Johan  Sobieski,  der  med  de  tappre 
Skarer,  han  anførte,  gav  Kampen  et  Udfald,  som  langt  over- 
gik de  Christnes  bange  Forventninger ;  men  fra  alle  Europas 
Egne  strømmede  Frivillige  sammen  til  Wiens  Undsætning. 
Fra  Danmark  gik  saaledes  den  i  Christian  V's  Tjeneste 
staaende  Hertug  af  Wiirtemberg,  og  blandt  flere  tappre 
Mænd,  der  ledsagede  ham,  var  ogsaa  Borgaard.  Han  fulgte 
de  østerrigske  Faner,  da  Lykken  snart  vendte  Tyrkerne  Ryg- 
gen, og  var  med  ved  en  Begivenhed,  der  dengang  tildrog 
sig  almindelig  Opmærksomhed :  Budas  Erobring  og  dens  Be- 
frielse fra  Tyrkerne  (1686),  under  hvis  Herredømme  den 
havde  staaet  i  et  Hundrede  og  fem  og  fyrretyve  Aar  i 
hvilken  Tid  den  havde  været  Sædet  for  en  tyrkisk  Pascha. 
Borgaard  gjorde  her  saa  meget  Bytte,  at  han,  som  han 
selv  skriver,  fik  alle  sine  Campagner  i  Ungarn  betalte. 

Hvorvel  Borgaard  saavel  i  dansk  som  i  fremmed  Tje- 
neste liavde  udmærket  sig,  og  hans  Sendelser  til  Berlin  og 
Strasbourg  i  den  danske  Regjerings  Ærinde  tydede  paa,  at 
han  i  Hjemmet  havde  Folk,  som  vilde  ham  det  vel,  var  hau 

dog  i  eii  Alder  af  ni  og  tyve  Aar  ikke  rykket  videre  end 
til  Lieutenants  Rang.  Han  følte  sig  krænket  og  tilsidesat, 
og  en  ham  med  Hensyn  til  hans  videre  Forfremmelse  til- 
føiet  Uret  bragte  ham  til  at  udfordre  sin  Major.  De  den- 
gang hyppigt  forekommende  Tvekampe  havde  gjort  det  nød- 
vendigt at  indskærpe  Duellovenes  Overholdelse  i  al  deres 
Strenghed,  og  for  ikke  at  blive  tiltalt  paa  Liv,  Ære  og  Gods 
maatte  Borgaard,  uagtet  Duellen  ikke  havde  fundet  Sted, 
flygte  til  Hamborg.  Forgjæves  søgte  han  her  om  et  Leide- 
brev  for  at  kunne  vende  tilbage  til  Danmark.  Han  maatte, 
for  en  saa  ringe  Aarsags  Skyld,  for  stedse  forlade  sit  Fædre- 
land. Men  den  Løn  og  Forfremmelse,  han  i  Hjemmet  for- 
gjæves havde  søgt  at  opnaae,  blev  ham  i  fremmed  Tjeneste 
rigelig  til  Deel. 

Da  Borgaard  1688  for  stedse  forlod  sin  Hjemstavn,  var 
han  alt  en  Mand  paa  henved  de  Tredive.  Han  gik  først  i  polsk, 
senere  i  preussisk  og  tilsidst,  1692,  i  engelsk  Krigstjeneste. 
Han  gjorde  Tjeneste  ved  Artilleriet  og  deeltog  i  Krigsbe- 
givenhederne, deels  i  Nederlandene  indtil  Freden  i  Rysvick 
(1697),  deels  paa  den  pyrenæiske  Halvø  under  den  spanske 
Arvefølgekrig.  Han  viste  overalt  en  høi  Grad  af  personligt 
Mod,  udholdt  betydelige  Strabadser  og  blev  ofte  saaret.  Un- 
der Beleiringen  af  Valencia  d'Alcantara  (1705)  fik  han  sin 
venstre  Arm  knuust;  i  1706  fik  han  under  Beleiringen  af 
Alcantara  en  svær  Contusion  i  Brystet;  i  Slaget  ved  Sara- 
gossa  (1710)  blev  han  fire  Gange  saaret,  og  i  Slaget  ved 
Villaviciosa,  samme  Aar,  streifede  en  Kanonkugle  hans  venstre 
Been.  I  dette  for  de  Allieredes  Stridskræfter  saa  uheldige 
Slag,  hvor  Hertugen  af  Vendome  førte  den  franske  Hær, 
mistede  Borgaard  hele  sin  Bagage  og  blev  strax  efter  Slaget 
tagen  til  Fange.  Han  fik  paa  sit  Æresord  Tilladelse  til  at 
gaae  tilbage  til  England  for  at  blive  helbredet  for  sine 
Saar  og  blev  ogsaa  snart  derpaa  udvexlet  mod  en  fransk  Oberst ; 
men  hans  Saar  vare  saa  betydelige,  at  han  i  lang  Tid  maatte 
bruge  Krykker,  og  han  kunde  først  i  1712  atter  træde  i  Virk- 

somhed.  Freden  til  Utrecht  (1713)  endte  den  spanske  Arveføl- 
gekrig; men  endnu  i  liere  Aar  maatte  Borgaard  færdes  paa 
Krigsskuepladsen,  først  i  Skotland  under  den  ældre  stuartske 
Prætendents  Indfald  i  dette  Land  (1715),  og  endnu  engang 
paa  den  pyrenæiske  Halvø,  hvor  han  under  den  korte  Krig, 
som  Frankrige  og  England  i  Forening  paaførte  Spanien, 
ledede  Beleiringen  af  Vigo,  som  efter  et  heftigt  Bombarde- 
ment blev  tvungen  til  at  capitulere  (1719). 

Med  denne  Begivenhed  endte  vor  Landsmand  sit  Kri- 
gerliv. Den  øvrige  lange  Tid,  som  han  endnu  havde  at 
tilbagelægge,  inden  han  i  en  Alder  af  næsten  to  og  halv- 
femsindstyve Aar  samledes  til  sine  Fædre,  var  helliget  Or- 
ganisationen af  det  engelske  Artilleri,  hvis  egentlige  Skaber  han 
med  Rette  er  bleven  kaldet.  Allerede  i  Dronning  Annas  sidste 
Leveaar  havde  Borgaard  indgivet  en  Forestilling  til  Regje- 
ringen  om  Nødvendigheden  af  Forandringer  i  denne  Deel  af 
Forsvarsvæsenet,  hvis  mangelfulde  Tilstand  han  under  sine 
mange  Felttog  havde  havt  Leilighed  til  at  blive  bekjendt 
med.  Dronningens  snart  derpaa  indtrufne  Død  (den  første 
August  1714)  medførte  en  Standsning  i  Iværksættelsen  af 
den  lagte  Plan  til  en  gjennemgribende  Reform  i  Artilleriet. 
Det  var  først  efter  adskillige  Aars  Forløb,  at  det  forundtes 
Borgaard  under  Hertugen  af  Mariborough,  der  fornyede  hans 
Bestalling  som  Artilleri-Oberst,  at  lægge  Haand  paa  Vær- 
ket. Det  var  under  hans  Tilsyn  og  efter  hans  Plan,  at  Ar- 
senalet i  Woolwich,  med  de  mangfoldige  dertil  horende,  til 
Krigsvæsenets  Brug  indrettede  Bygninger,  blev  opført.  I 
Forbindelse  hermed  sattes  en  Krigsskole  til  de  vordende 
Artilleriofficerers  Uddannelse.  Som  Chef  for  Artilleriet  var 
]3orgaard  tillige  Chef  for  denne  Skole,  og  han  beklædte  begge 
Poster  lige  til  sin  Død  den  ottende  Februar  1751.  Han 
stod  i  særdeles  Yndest  hos  den  engelske  Dronning  Anna's 
Ægtefælle,  den  danske  Prinds  Jørgen  (død  1708),  og  hos 
begge  de  første  Konger  af  det  hannoveranske  Huus.    Georg 

II  forfremmede  ham  til  Generalmajor  1735  og  1739  til 
Generallieuteiiant.  I  samme  Agtelse  stod  han  hos  sine  Un- 
dergivne. Han  var  en  Fader  for  det  Corps,  over  hvilket 
han  befalede,  og  en  varm  Forsvarer  af  sine  Soldaters  Ket- 
tigheder.  Paa  en  Tid,  da  Underskab  og  Bestikkelser  gik 
saa  stærkt  i  Svang,  som  Tilfældet  netop  var  i  England 
i  Borgaards  Levetid,  kunde  han  rose  sig  af,  at  han  aldrig 
havde  havt  en  Skillings  Indtægt  af  sit  Kegiment  meer  end 
den  Løn,  som  Regjeringen  gav  ham.  Han  gav  Soldaternes 
Beklædning  fra  sig,  for  at  det  ikke  skulde  see  ud,  som  om 
han  gjorde  sig  Fordele  derved.  Aldrig  vilde  han  modtage 
af  nogen  Soldat  en  Hare,  en  Fugl  eller  en  Fisk  uden  der- 
for at  betale  den  gj  ældende  Torvepriis. 

I  mange  Aar  var  Borgaard  et  anseet  Medlem  af  den 
danske  Kirke  i  London  og  deeltog  i  dennes  Bestyrelse.  Da 
han  forlod  London  og  flyttede  til  Woohvich,  maa  han  have 
frasagt  sig  den  Tillidspost,  som  han  hidtid  havde  beklædt 
som  Medlem  af  Menighedsraadet.  Fra  Aaret  1713  forsvin  - 
der  Borgaards  Navn  af  Underskrifterne  paa  Kirkens  Papirer. 
Til  den  danske  Kirke  førtes  hans  Liig,  og  i  Kirkens  Begra- 
velseshvælving  hviler  saavel  han  som  hans  første  Kone  og 
adskillige  af  hans  Byrn,  af  hvilke  intet  synes  at  have  over- 
levet ham. 

Tredive  Aar  efter  hans  Bortgang  satte  Artillerioffice- 
rerne i  Woolwich  ham  et  Mindesmærke,  bestaaende  af  hans 
malede  Knæstykke  og  en  Tavle,  som  indeholder  en  Angi- 
velse af  de  atten  Slag  (1676—1710)  og  de  fire  og  tyve 
Beleiringer  (1675—1719),  i  hvilke  han  var  med.  Mange 
af  hans  Papirer,  Beregninger  og  Planer  ere  endnu  bevarede 
i  Artilleri bibliotheket  i  Woolwich  og  ere  undersøgte  og 
benyttede  af  en  dansk  Militair  til  en  Skildring  af  den 
navnkundige  Mand,  af  hvilken  vi  ogsaa  have  gjort  Brug  ved 
den  ovenstaaende  korte  Fortælling  om  hans  bevægede  og 
hæderlige  Liv. 


i 

Siden  Borgaard  døde,  er  Alt  i  Woolwich,  i  Tøihuset  og 
i  Krigsskolen  Ijlevet  udvidet  og  forøget  efter  en  meget  stor 
og  omfattende  Maalestok.  Desto  større  er  den  Mands  For- 
tjeneste, der  ved  at  grundlægge  og  ordne  disse  Indretninger, 
gav  dem  en  Skikkelse,  som  kunde  have  Varighed  for  mange 
kommende  Slægter. 


P.  W.  Becker. 


Om  Etruscerne  og  de  etrusciske  &rave  *) 


JJlere  Aarhundreder  før  den  Stad  blev  grundet,  der  skulde 
blive  Verdens  Herskerinde,  var  en  Deel  af  Mellemitalien 
beboet  af  et  mægtigt  og  høit  civiliseret  Folk,  som  vel  efter 
mangeaarige  Kampe  maatte  bukke  under  for  det  seirende 
Eom  og  synke  ned  i  Forglemmelse,  men  hvis  store  Betyd- 
ning for  det  romerske  Rige  ikke  er  gaaet  Historiens  gran- 
skende Øie  forbi.  Dette  Folk  var  Estruscerne,  om  hvis  Op- 
rindelse de  Lærde  langtfra  ere  enige.  Medens  Oldtidens 
Forfattere,  baade  græske  og  romerske,  i  Almindelighed  sætte 
Etruscerne  som  et  fra  Asien  indvandret  Folk,  gjør  Dionysus 
fra  Halicarnassus,  der  levede  i  den  augustæiske  Tidsalder,  en 
Undtagelse  herfra,  idet  Etruscerne  efter  hans  Mening  op- 
rindeligt vare  et  italisk  Folk;  den  tydske  Lærde,  Mebuhr, 
sætter  derimod  deres  Hjemsted  i  de  rhætiske  Alper.  Den 
almindeligst  antagne  Mening  synes  nu  at  forudsætte  et  indre 
Slægtskab  mellem  de  italiske  Folk.  Førend  Etruscerne 
fik  Magten  i  det  Land,  som  efter  dem  senere  blev  kaldet 
Etrurien,  var  dette  beboet  af  Umbrerne  —  Vidnesbyrd  herom 
haves  ogsaa  i  græske  Efterretninger,  der  sige,  at  Lyderne 
kom  til  et  »ombrisk  Land«,   og  i  Floden  Umbro,   der  lober 


*)  Kilder:  K.  O.  Muller:  Die  Etrusker.  I-II.  —  W.  Abeken: 
Mittelitalien.  —  Chambers:  The  sepulchres  of  Etruria.  — 
Schnaase:     Gesclnchte    der  bildenden  Kiinste. 

midt  igjennem  Etrurien  — ;  men  efter  en  haard  Kamp 
maatte  Umbrerne  drage  længere  mod  Øst.  Det  er  ogsaa 
rimeligt,  at  Etruscerjie  ved  deres  Forsøg  paa  videre  Udvi- 
delser have  maattet  kæmpe  mod  Ligm-erne,  thi  som  liguriske 
Byer  nævnes  Luca  og  Pisa  ved  Arno,  og  denne  sidste  By 
er  blevet  erobren  af  Etruscerne.  Ogsaa  i  Po-Sletten  havde 
Etrurien  i  sine  Velmagtsdage  betydelige  Besiddelser,  men 
disse  gik  senere  tabt,  og  efter  den  Tid  kan  Floden  Macra 
sættes  som  Etruriens  Nordgrændse ;  som  Landets  Sydgrændse 
kan  i  Almindeligbed  Floden  Tiber  sættes,  skjondt  et  Bynavn 
som  Tusculum,  der  laa  Sydost  for  Kom,  nok  kan  tyde  paa 
en  etruscisk  Oprindelse.  Der  var  ogsaa  anlagt  etrusciske  Co- 
lonier  i  Campanien.  Den  romerske  Historie  bærer  talrige 
Vidnesbyrd  om,  hvormange  Kampe  Republiken  har  maattet 
bestaae  med  det  mægtige  og  blomstrende  Etrurien,  der  i 
lang  Tid  hindrede  betydeligere  Udvidelser  af  det  romerske 
Gebeet  mod  Nord.  Disse  Kampe  have  endogsaa  været  farlige 
for  Roms  Existens,  saaledes,  da  den  etrusciske  Konge,  Por- 
sena  af  Clusium,  erobrede  Byen,  som  han  dog  snart  igjen 
maatte  opgive;  men  maaskee  kunde  Etrurien  endnu  længe 
have  holdt  Bom  Stangen,  hvis  ikke  dets  Kampe  imod  Nord 
havde  givet  Romerne  en  velkommen  Leilighed  til  at  udvide 
deres  Herredomme  paa  dets  Bekostning.  I  længere  Tid 
havde  Etruscerne  havt  meget  farlige  Naboer  i  Gallerne, 
som  efter  at  være  indvandrede  i  Øvreitalien  havde  sat  sig 
fast  der  og  nu  ved  ødelæggende  Røvertog  plagede  de  etru- 
sciske Byer. «  Dengang  gik  Etruriens  Besiddelser  i  Po-Slet- 
ten tabt.  Da  Romerne  i  Aaret  396  f.  Chr.  erobrede  Veji  i 
Etrurien,  var  Landet  netop  indviklet  i  en  Kamp  med  Gal- 
lerne, hvorfor  der  ikke  kunde  sendes  det  beleirede  Veji 
nogen  Hjælp.  Faa  Aar  efter  oversvømmede  de  galliske 
Skarer  Mellemitalien,  og  da  maatte  ogsaa  Rom  bukke  under 
for  dem  efter  Nederlaget  ved  Floden  AHia  (390);  men 
medens  den  romerske  Stat  atter  reiste  sig  efter  det  frygte- 
lige Slag,  var  det    forbi   med  Etruriens    tidligere    Magt  og 

Betydning.  Den  ene  etrusciske  By  efter  den  anden  faldt  i 
Romernes  Hænder,  og  det  nyttede  ikke,  at  Etruseerne  sam- 
men med  andre  af  Italiens  Folk  segte  at  standse  Rom  paa 
dets  Vei  til  Erobringen  af  Italien:  alle  Forsog  mislykkedes. 

Vi  have  i  det  Foregaaende  i  korte  Træk  søgt  at  skildre 
Etruriens  Opkomst,  Blomstring  og  Forfald  og  ville  nu  gaae 
over  til  en  Omtale  af  Forholdene  i  dette  Land,  saavel  de 
politiske  som  de  religieuse,  der  indeholde  ikke  faa  Punkter 
af  Interesse.  Desværre  er  det  ikke  mange  Kilder,  hvoraf  der 
kan  øses  Kundskab  om  Etruscernes  Liv  og  Virken:  Old- 
tidens græske  og  romerske  Skribenter  have  kun  hist  og  her 
i  deres  Værker  nogle  Efterretninger  om  dem,  men  heldigviis 
er  der  levnet  os  et  andet  Vidnesbyrd  om  deres  fordums  Stor- 
hed, et  Vidnesbyrd,  som  har  trodset  Tidens  ødelæggende  Tand, 
og  det  er  de  talrige  etrusciske  Grave.  Deres  Bygning,  Ud- 
styrelse og  Udsmykning  kunne  fortæUe  en  Deel  om  Folkets 
Sæder,  nationale  Skikke,  dets  Maade  at  leve  paa,  dets  Reli- 
gion, kunstneriske  Standpunkt  og  intellectuelle  Begavelse. 

Det  egentlige  Etrurien  dannede  en  Forbundsstat  af  tolv 
uathængige  Byer;  som  dens  Stifter  nævnes  en  mythisk  Per- 
son, Tarchon  fra  Tarquinii.  Ligesom  Italiens  Byer  i  Mid- 
delalderen styrede  enhver  By  det  omkringliggende  Land. 
De  meest  bekjendte  Stæder  ere:  Tarquinii,  Veji,  Falerii, 
Gære,  Clusium  og  Perusia.  Forholdet  mellem  Forbundets 
enkelte  Medlemmer  synes  at  have  været  saaledes,  at  ingen 
enkelt  Stad  var  Hoved  for  eller  forestod  det  Hele,  fordi  der- 
ved let  den  almindelige  Uafhængighed  kunde  gaae  tabt.  Ved 
Voltumnas  Tempel  var  der  regelmæssige  Forsamlinger  hvert 
Aar,  og  her  valgte  de  tolv  Stæder  en  almindelig  Overpræst 
til  at  forestaae  Olfringerne,  hvortil  ogsaa  sluttede  sig  Lege 
af  forskjellig  Art.  Disse  Sammenkomster  lignede  i  det  Hele- 
en  Deel  de  panjoniske  Fester  hos  Lilleasiens  Grækere.  Dog 
kunde  der  ogsaa  være  extraordmaire  Forsamlinger,  naar  van- 
skelige Forhold  gjorde  dem  nødvendige,  saaledes,  somLivius 
fortæller,  dengang  da  man  stredes  om,  hvorvidt  det  af  Romerne 

beleirede  Veji  skulde  forsvares  af  hele  Nationen  eller  ikke. 
Forbundsforsamlingen  havde  ingen  Magt  over  de  enkelte 
Stæders  indre  Forfatning  eller  Forhold;  men  var  en  Krig 
besluttet,  skulde  Alle  i  Fælleskab  føre  den;  den  Stad,  der 
vægrede  sig,  kunde  udstedes.  Det  er  rimeligt,  at,  ligesom 
der  valgtes  en  Forbund spræ s t,  saaledes  fik  ogsaa  i  Krigstil- 
fadde  en  Forbundsfeltherre  Overbefalingen,  saa  at  Krigen 
kunde  feres  med  Kraft.  Det  religieuse  Forbund  synes  at 
have  bestaaet,  selv  efter  at  de  tolv  Stæder  havde  tabt  deres 
politiske  Selvstændighed. 

I  den  ældste  Tid  regjeredes  de  etrusciske  Stæder  af 
Konger,  men  disse  bleve  senere,  ligesom  i  Grækenland  og 
Rom,  styrtede,  og  vi  finde  da  som  de  Styrende  et  Præste- 
Aristokrati,  de  saakaldte  Lucomoner,  hvis  Magt  og  Betyd- 
ning var  meget  stor.  De  forestode  den  hele  religieuse  Cul- 
tus,  ledede  de  politiske  Anliggender  og  vare  de  Eneste,  der 
raadsloge  og  besluttede  i  Forbundsforsamlingerne.  En  ydre 
Pomp  og  Pragt  charakteriserede  det  etrusciske  Adelsherre- 
domme;  saaledes  hørte  de  Udmærkelsestegn,  som  Romerne 
havde  for  deres  Øvrighedspersoner,  nemlig  en  Elphenbeensstol, 
en  Toga  af  Purpur  og  et  Følge  af  Lictorer,  oprindelig 
hjemme  i  Etrurien.  Om  den  indre  Indretning  af  dette  ari- 
stokratiske Herredøimne  vide  vi  meget  Lidt.  Der  omtales 
ikke  sjeldent  i  de  etrusciske  Stæder  et  Senat,  som  vel  har 
bestaaet  af  de  fornemste  Lucumoner.  Adelen  besad  store 
Landeiendomme  og  fik  derved  en  Magt,  som  kan  forklare,  at 
den  formaaedo  at  hævde  sit  Overherredømme;  men  det  er 
ikke  ganske  klart,  hvorledes  dens  Forhold  til  Landboerne 
]iar  været.  Det  omtales,  at  Adelen  i  Krigstilfælde  hurtigt 
har  kunnet  samle  en  anseelig  Hær  af  de  Folk,  som  boede 
paa  dens  Godser,  kvilket  tyder  hen  paa  et  meget  afhængigt 
Forhold.  Folket  i  Stæderne  har  sikkert  hellei'  ikke  havt 
mange  Rettigheder. 

Den  etrusciske  Religion  har  en  sær,  mork,  phantastisk 
og  voldsom  Charakteer  —  der  fandt  endogsaa  Menneskeof- 

fringer  Sted  —  og  minder  i  sin  tidligste  Tid  Meget  om  de 
østerlandske  Keligioner.  Selv  om  den  senere  ved  det  stærke 
Samqvem  mellem  Etrurien  og  Grækenland  optog  Guder  og 
religieuse  Forestillinger  fra  den  græske  Religion,  tabte  den 
dog  ingensinde  sit  oprindelig  Præg.  Etruscerne  havde  en 
dobbelt  Række  Guder,  nemlig  de  tolv  navnløse  Overguder, 
hemmelighedsfuldt  virkende  Skikkelser,  der  kun  ere  virk- 
somme ved  vigtige  Begivenheder  i  Naturen,  og  de  tolv 
»Consentes«,  der  dannede  Jupiters  sædvanlige  Raad.  Disse 
Guder,  af  hvilke  Jupiter  var  den  Fornemste,  tilhorte  en 
lavere  Orden;  man  tænkte  sig  dem  nærmere  den  bestaaende 
Natur  og  Menneskeslægt  end  de  navnløse  Overguder,  saaledes 
at  de  ledede  den  nærværende  Verdensorden.  Der  var  sex 
Guder  og  sex  Gudinder.  De  Vigtigste  ere:  Jupiter,  den 
Øverste  af  »Consentes«,  der  paa  Etruscisk  hed  Tina  eller 
Tinia.  Han  er  den  igjennem  Lynet  talende  og  i  L3^net  ned- 
stigende Gud.  ,Tuno,  paa  Etruscisk  Kupra,  havde  i  Veji  et  Tem- 
pel paa  Borgen  og  blev  tilbedt  som  Stændernes  Beskytterinde ; 
hendes  Attribut  er  en  Laudse.  I  Falerii  var  der  aarlig  store 
Offringer  med  prægtige  Optog  til  hendes  Ære.  Gaden, 
hvorigjennem  Toget  bevægede  sig,  var  belagt  med  Tæpper, 
og  Jomfruer,  indhyllede  i  lange,  hvide  Klæder,  deeltoge  i 
Processionen.  Om  Kupra  har  staaet  i  et  lignende  Forhold 
til  Tina,  som  f.  Ex.  Juno  til  Jupiter,  vides  ikke.  Minerva, 
paa  Etruscisk  Menerfa,  var,  ligesom  Pallas  Athene,  Forstandens 
guddommelige  Magt,  beskyttede  Haandværk  og  q vindeligt 
Arbeide  og  havde  opfundet  Fløiten  og  Krigstrompeten.  Ver- 
tumnus  var  en  meget  anseet  etruscisk  Gud,  der  nærmest 
synes  at  have  været  en  Personification  af  Foraarets,  Som- 
merens og  Høstens  bestandig  nye  og  vexlende  Velsignelse. 
Hans  Fest,  Vertumnalierne,  holdtes  i  October.  Hvad  der 
slet  ikke  stod  i  Forbindelse  med  den  egentlige  etrusciske 
Gudelære,  men  som  blev  optaget  fra  Grækenland,  var  Bac- 
chus-Tj enesten,  der  blev  Aarsag  til  de  forargelige  Bacchana- 
lier.    Man  kan  ikke  undre  sig  over,  at  en  saadan  Tjeneste 

cr  bleven  optagen  med  Forkj  ærlighed  hos  et  Folk,  der  var  saa 
vildt  og  lidenskabeligt  som  Etruscerne.  Festerne  for  Bacchus 
vare  natlige  Sanunenkomster,  hvorved  forst,  ligesom  i  Græ- 
kenland, kmi  Qvinder  vare  tilstede,  men  senere  bleve  ogsaa 
Mænd  indviede  i  dem,  og  de  udartede  snart  til  skjændige 
Orgier,  ved  hvilke  Deeltagerne  i  bacchantisk  Lyst  og  teiles- 
los  Lidenskabelighed  tillode  sig  Udskeielser  af  enhver  Art. 
Disse  Bacchanalier  havde  udbredt  sig  vidt  over  Italien,  og 
det  var  en  gavnlig  Strenghed,  det  romerske  Senat  udviste, 
da  det  i  Aaret  168  f.  Chr.  lod  udgaae  et  strengt  Forbud 
imod  dem.  Dog  existerede  Bacchus-Tj  enesten  endnu  senere 
i  Etrurien,  men  man  synes  ikke  her  at  have  havt  de  samme 
Forestillinger  om  Guden  som  i  Grækenland,  idet  han  blot 
var  en  Gud  for  sandselig  Lyst.  Luxus-  og  Modegjenstande, 
hvorpaa  Etruscerne  gjerne  fremstillede  muntre  og  yppige  Bil- 
leder, findes  ofte  prydede  med  Scener  fra  Bacchus- Dyrkelsen. 

Til  den  etrusciske  Gudelære  hørte  ogsaa  følgende  Gud- 
domme: Penater,  Larer  og  Genier.  Penaterno  vare  Huus- 
^uder;  under  deres  Beskyttelse  troede  man,  at  ethvert  Huus 
stod,  hvorfor  der  ogsaa  var  helliget  dem  en  særegen  Plads, 
og  til  deres  Ære  brændte  Ilden  altid  paa  Arnestedet.  De 
bragte  Lykke  og  Velsignelse  til  Hjemmet.  Larerne  vare 
Skytsguder  af  en  lignende  Art  som  Penaterne,  idet  ogsaa  de 
stode  i  Forbindelse  med  Menneskenes  Boliger  og  menneske- 
lige Foretagender,  men  deres  Beskyttelse  strakte  sig  tillige 
over  forsk] eUige  Steder,  som  Veie,  Landsbyer  og  Districter. 
Under  Larer  tænkte  man  sig  som  oftest  de  Afdødes  Sjæle, 
der  ellers  benævnes  Manes  og  opholde  sig  i  Underverdenen, 
styrede  af  Man  tus  og  Mania.  I  Læren  om  Genier  ligger 
den  Tanke,  at  ethvert  Menneske  ved  Fødselen  har  faaet  en 
Skytsaand,  Genius,  som  ledsager  ham  hele  Livet  igjennem 
og  deler  hans  Skjæbne,  den  være  nu  lykkelig  eller  ulykkelig. 
Der  olfredes  Blomster  og  Røgelse  til  Genierne,  og  naar  de 
afbildes,  er  det  oftest  som  Børn. 

En  særegen  og  betydelig  Green  af  den  etrusciske  Gude- 

lære  er  Dninationskunsten,  som  feres  tilbage  til  Dvergaan- 
den  Tages,  der  efter  Foi"tællingen  skal  være  sprunget  op 
af  en  Plongfure,  da  en  etruscisk  Bonde  engang  pleiede  sin 
Mark.  Tages  meddeelte  Lucnmonerne,  hvorledes  de  ad  for- 
skjellige  Veie  kunde  komme  til  Kundskab  om  Gudernes 
Villie  og  Sindelag,  og  der  uddannede  sig  herved  en  Spaa- 
domskunst,  som  fuldstændig  blev  sat  i  System  og  alene 
maatte  udoves  af  Præ ste- Aristokratiet.  Fra  Etrurien  van- 
drede hele  denne  Deel  af  den  etrusciske  Religion  til  Rom, 
hvor  Spaamændene  i  lang  Tid  kun  vare  Patriciere,  ja  den  ud- 
bredte sig  over  hele  Italien,  saa  at  man  ikke  kunde  foretage 
sig  nogen  Sag  af  Vigtighed,  forend  man  gjennem  forskjel- 
lige  Tegn  troede  at  have  erfaret  Gudernes  Villie.  Kunsten 
forfaldt  dog  efterhaanden ;  man  fik  øinene  op  for  det  Taa- 
belige  og  Intetsigende  i  den,  saa  at,  som  der  fortælles,  den 
ene  Spaamand  ikke  kunde  gaae  forbi  den  anden  paa  Gaden 
uden  at  smile. 

En  Hovedklasse  af  etruscdske  Spaamænd  eller  Haruspices 
^re  Fulguratorerne,  hvis  Embede  det  var  at  iagttage  Lynene, 
enten  for  at  raadsperge  dem  eller  udsone  dem,  for  at  af- 
værge dem  eller  drage  dem  ned.  Af  stor  Betydning  var 
det  ogsaa,  hvorfra  Lynet  kom,  og  hvorhen  det  gik.  Naaret 
Lyn  slog  ned,  blev  det  Sted,  hvor  det  havde  truffet,  under- 
søgt og  var  for  Eftertiden  helligt,  saa  at  det  ikke  maatte 
betrædes,  ja  ikke  engang  beskues.  Desuden  blev  det  ogsaa 
indhegnet.  Dersom  et  Lyn  traf  den  Plads,  hvor  der  holdtes 
en  Folkeforsamling,  kaldtes  det  et  Kongelyn  og  betød 
Borgerkrig,  Statens  Undergang  og  en  fuldstændig  Forandring 
af  Stedet  og  dets  Bestemmelse.  Et  Lyn,  der  slog  ned  i 
Feltherrens  Telt  i  Leiren,  tilkjendegav,  at  denne  vilde  blive 
erobret  og  Anføreren  dræ^bt.  Etruscerne  havde  ikke  mindre 
end  ni  lynudslyngende  Guder,  ja  Jupiter  sendte  endogsaa  tre 
Slags  Lyn,  saa  at  Fulguratorerne  i  det  Hele  havde  elleve 
forskjellige  Lyn  at  udtyde.  En  særlig  Forfærdelse  opvakte 
de  Lyn,  som  viste  sig,  naar  Himlen  var  klar,  thi  de  tydede 

paa  skrækkelige  Ulykker.  For  at  holde  Uveir  borte  havde 
Etriisceriie  forskjelUge  religieuse  Ceremonier.  Tarchon  skal 
have  omgivet  sin  Bolig  med  et  Gjærde  af  hvide  Kanker  for 
at  beskytte  den  mod  Lynnedslag,  og  til  Værn  for  sine  Mar- 
ker opstillede  Tages  et  afhugget  Æselshoved  paa  Landats 
Grændsepæl.  Med  Hensyn  til  at  drage  Lynene  ned,  er  det 
noget  gaadefuldt,  hvorledes  dette  er  gaaet  til.  Bønner 
og  Besværgelser  maae  have  spillet  en  Hovedrolle  derved. 
Indbyggerne  i  Volsinii  skulle  ved  at  neddrage  Lynet  have 
dræbt  et  forfa^rdeligt  Uhyre,  og  paa  samme  Maade  bevægede 
Kong  Numa  den  heieste  Gud  til  at  nedstige  til  ham. 

En  anden  anseelig  Green  af  den  etrusciske  Divination 
var  den  Kunst  at  kunne  spaae  af  Offerdyrs  Indvolde,  det 
vil  sige  ved  en  Undersøgelse  af  visse  Dele  af  et  til  Guderne 
offret  Dyr  at  kunne  erfare  disses  Villie  og  Beslutninger. 
Man  iagttog  især  Leveren,  Lungen  og  Hjertet,  dog  ogsaa 
Nethinden  i  Øiet ;  men  overhovedet  agtede  man  paa  alt  Paa- 
faldende  og  Usædvanligt.  Isærdeleshed  var  Leveren  Gj en- 
stand  for  nøie  Undersøgelser,  fordi  man  antog,  at  Dyrets 
Liv  der  havde  sit  egentlige  Sæde;  navnlig  besaae  man  nøie 
det  saakaldte  »caput«,  en  Udvæxt  paa  Spidsen  af  Leverens 
høire  Lap;  manglede  den,  betød  det  Undergang,  var  den 
dobbelt,  vilde  der  blive  Tvedragt,  og  et  Snit  i  den  tilkj ende- 
gav  Ophævelse  af  den  nærværende  Tilstand.  De  Dele  af 
Indvoldene,  der  tilkom  Guddommen,  bleve  overstrøede  med 
en  Blanding  af  Salt  og  Hvedemeel  og  lagdes,  kunstigt  til- 
skaarne,  paa  Fade,  hvorefter  de  brændtes  ved  Alterets  Flam- 
mer. Hele  Handlingen  kaldtes  at  tage  Auspicier  og  blev  ud- 
ført af  Haruspices. 

Ogsaa  de  bevingede  Skabninger  maatte  hjælpe  Etruscerne 
til  at  opklare  Fremtiden.  Efter  deres  Anskuelse  havde  Fug- 
lenes Skrig  og  den  Retning,  de  toge  i  deres  Flugt,  en  stor 
Betydning.  Vi  mangle  egentlig  sikkre  Efterretninger  om, 
hvilke  Ceremonier  der  ved  slige  Leiligheder  iagttoges  i  Etru- 
rien, men  det  kan  vel  næppe  betvivles,  at  de  havde  en  stor 

Lighed  med  dem,  der  anvendtes  i  Kom.  Augurenie,  saaledes 
kaldtes  de  Mænd,  der  toge  Fuglevarsler,  og  som  dannede  et 
særeget  Collegium,  valgte  et  Sted,  hvorfra  de  kunde  have 
en  fri  Udsigt  og  betegnede  med  en  Krumstav  den  Himmel- 
egn, hvorfra  Fuglenes  Flugt  var  lykkelig  eller  uheldbringende. 
Pet  var  under  Ceremonien  af  stor  Vigtighed,  at  der  herskede 
den  fuldstændigste  Taushed,  at  Staven  ikke  faldt  til  Jorden, 
og  at  den  Stol,  hvorpaa  Auguren  satte  sig  efter  at  have 
inddeelt  Himlen ,  ikke  vaklede.  Fra  Fortællingen  om 
Claudius  Pulcher  er  den  Betydning  bekjendt,  der  knyttedes 
til  den  Omstændighed,  om  de  hellige  Høns  vilde  æde 
eller  ikke. 

Et  Folks  Mythologi  giver  et  klart  Beviis  for,  hvilken 
Livsanskuelse  det  hylder,  og  hvilken  Idee  der  behersker  det. 
I  den  græske  Mythologi  finde  vi  Skjonhedsideen  fremtrædende 
ved  Siden  af  en  nydende  og  mere  let  Livsanskuelse,  medens 
i  Nordens  Gudelære  Kraften  er  den  herskende  Idee,  men 
tiUige  blandet  med  megen  Skj  enhed  og  Eeenhed,  som  vid- 
ner fordeelagtigt  om  Folkets  aandelige  Standpunkt.  I  Sam- 
klang med  de  to  Mythologiers  forskjellige  Ideer  staaer  Græ- 
kerens og  Nordboens  grundforskjellige  Opfattelse  af  Livet 
efter  Doden,  idet  hiin  ansaae  det  for  at  være  et  tomt  og 
glædeløst  Skyggeliv,  medens  denne  i  SamKvet  med  Valhallas 
Guder  saae  Belønningen  for  et  kjækt  og  kraftigt  Kæmpeliv. 
Ligeoverfor  disse  to  Gudelærer  staaer  nu  den  etrusciske  med 
sin  forunderlige,  mørke  og  overtroiske  Charakteer,  der  ikke  i 
Lidet  minder  om  Østerlandene,  uden  nogen  afgjort  fremtræ- 
dende og  begeistrende  Idee  og  med  en  vel  nærmest  tungsindig 
og  paa  Døden  henpegende  Livsanskuelse.  Hvilken  Anskuelse 
Etruscerne  havde  om  Livet  efter  Døden,  finde  vi  ikke  tyde- 
ligt fremsat  noget  Sted.  Det  er  i  det  Foregaaende  omtalt, 
at  Etruscerne  som  underjordiske  Guder  tilbade  Mantus  og 
Mania.  Navnlig  den  Sidste  synes  at  have  spillet  en  frem- 
ragende Rolle  og  staaer  i  nøie  Forbindelse  med  den  etru- 
sciske Tro  paa  Larer.     Hun  kaldes  ofte  »Larernes  Moder«, 

Itvilket  vel  maa  forstaaes  saaledes,  at  Menneskene  ved  Dø- 
den blive  Manias  Bern  derved,  at  deres  Sjæle  gaae  ned  i 
Underverdenen,  hvor  de  enten  maae  blive  for  bestandigt, 
eller  hvorfra  de  atter  kunne  løsrive  sig,  hvis  de  ved  deres 
gode  Egenskaber  i  Livet  have  gjort  sig  fortjente  til  at  blive 
Larer.  Til  at  fore  Sjælene  til  Underverdenen  havde  Etru- 
scerne en  Slags  Charon,  der  afbildes  med  et  vildt  Udseende 
og  bevæbnet  med  en  Hammer.  Han  var  ikke  Færgemand 
som  den  gTæske  Charon;  thi  man  tænkte  sig  de  Afdøde 
drage  bort  fra  Livet  tilhest. 

Hvad  der  fortrinsviis  viser,  at  Etruscernes  Tanker  meget 
beskjæftigede  sig  med  Døden,  er  den  Omhu,  hvoraied  de  beredte 
sig  deres  sidste  Hvilesteder  —  en  Omhu,  der  i  Meget  min- 
der om  de  gamle  Ægyptere  — ,  og  det  er  til  en  Beskrivelse 
af  de  etrusciske  Grave,  hvis  Betydning  er  saa  stor,  naar 
man  vil  have  et  Indblik  i  Folkets  Leveviis  og  aandelige 
Modenhed,  at  vi  nu  ville  vende  os. 

Næsten  overalt,  hvor  der  nu  findes  Samlinger  af  etru- 
sciske Grave,  tor  man  stole  paa,  at  der  ogsaa  har  ligget  en 
By,  ligesom  Levningerne  af  en  saadan  kunne  ansees  for  et 
sikkert  Tegn  paa,  at  der  i  Nærheden  maa  være  eller  ved 
Undersøgelser  kan  findes  Kirkegaarde.  Hvorledes  disse  ere 
beliggende  og  indrettede,  beroer  imidlertid  paa  Egnens  natur- 
lige Beskaffenhed.  I  den  sydlige  Deel  af  det  egentlige 
Etrurien,  der  er  høit  uden  dog  at  være  bjergfuldt,  vare 
Byerne  altid  anlagte  paa  Høideplateauer,  som  paa  aUe  Sider 
gjennemskares  af  dybe  Hulveie  eller  Dale,  en  Slags  natur- 
lige og  meget  dybe  Grave.  Paa  saadanne  Steder  vare  Grav- 
stederne almindelig  udhuggede  i  Klippesiderne,  nedenunder 
Byens  Mure,  ligesom  ogsaa  paa  Hulveienes  modsatte  Side, 
saa  at  Byen  undertiden  var  omgivet  af  Grave  paa  alle  Sider. 
I  Landets  nordlige  og  mere  bjergrige  Deel,  hvor  Byerne  vel 
aldrig  byggedes  paa  Bjerge  af  en  betydelig  Høide,  men  i 
Almindelighed  laae  paa  et  isoleret  og  Omegnen  beherskende 
Punkt,  maatte  Gravene  henvises  til  lavere  Skrænter  eller  til 


470  0"^  Etriiscerne  og   de    etrusciske  Grave, 

Sletten  ved  Foden  af  Bjerget,  da  de  lieiere  liggende  Dele 
frembode  naturlige  Vanskeligheder  for  en  Udgravning.  Naar 
i  slige  Tilfælde  den  lavere  liggende  Jordbund  var  for  blod 
til  at  bevare  Form  af  en  Grav,  blev  denne  indvendig  muret 
op  og  derpaa  bedækket  med  en  kegleformet  Jordvold,  da  det 
stred  mod  Etruscernes  Skilike,  at  deres  Døde  hvilede  over  Jor- 
dens Overflade.  Foruden  disse  i  Klipperne  indhuggede  og  de 
med  Jord  bedækkede  Grave  er  der  i  Etrurien  andre  Gravsteder 
af  en  mere  primitiv  Natur,  der  kun  gaae  faa  Fod  ned  under 
Jordens  Overflade  og  ere  bedækkede  med  raat  udhuggede 
Klippeblokke  -,  de  staae  i  saa  stæ^rk  Modsætning  til  de  senere 
Tiders  i  hoi  Grad  fuldendte  Gravsteder,  at  man,  hvis  de 
skulle  tilskrives  Etruscerne,  maa  ansee  dem  for  at  være  fra 
dette  Folks  ældste  Tider.  Skjøndt  disse  Grave  øiensvnlig 
have  staaet  aabne  i  mange  A  århundreder  og  ethvert  Spor  af 
deres  Beboere  er  forsvundet,  ere  de  dog  af  megen  Interesse, 
fordi  de  afgive  de  første  Prøver  paa  at  bygge  Begravelses- 
steder  i  et  Land,  der  har  saa  talrige  Vidnesbyrd  om  den 
Ærbødighed,  som  man  der  viste  de  Døde.  Næst  efter  dem  i 
Alder  komme  Gravhøiene  (Tumuli),  der  have  været  alminde- 
lige mellem  alle  Folk  paa  et  tidligere  Dannelsestrin,  og  til- 
sidst  Klippegravene. 

Opdagelsen  af  Grave  er  nu  ofte  forbunden  med  Vanske- 
lighed og  beroer  næsten  paa  Tilfældigheder,  men  i  tidligere 
Tider  have  disse  Jordens  rige  Skatte  været  mere  bekjendte, 
og  Gotherne  have  ikke  kunnet  modstaae  Fristelsen  til  at 
plyndre  dem,  medens  Komerne,  uvist  af  hvilken  Grund, 
skaanede  dem.  Den  sidste  almindelige  Plyndring  af  Gravene 
fandt  Sted  under  Kong  Theodorik  i  Slutningen  af  det  femte 
eller  i  Begyndelsen  af  det  sjette  Aarhundrede,  men  han  be- 
falede udtrykkelig,  at  Alt,  hvad  der  ikke  var  af  Guld  eller 
Sølv,  ikke  maatte  borttages.  Pimeligviis  er  Erindringen  om 
disse  Minder  fra  en  svunden  Tid  og  et  forlængst  udryddet 
Folk  efterhaaaden  forsvunden;  men  fra  Tid  til  anden  maae 
dog  nogle  af  Gravene  være  blevne  opdagede,  og  det  er  sand- 


Om  Etruscerne  og   de   etrusciske  Grave.  471 

synligt,  at  de  halv  barbariske  Bønder  i  Middelalderen  kunne 
have  benyttet  dem  som  Skjulesteder,  hvortil  de  ypperligt 
maatte  egne  sig.  Selv  i  Nutiden  indqvarterer  Landbefolk- 
ningen ofte  Qvæg  og  Sviin  i  dem  og  benytte  Sarkophagerne 
som  Krybber  og  Vandings  trug.  Undertiden  finde  Gravene 
ogsaa  praktisk  Anvendelse  som  Viinkj ældere. 

I  den  nyere  Tid,  hvor  Oldtiden  og  Alt,  hvad  den  har 
efterladt  os,  omfattes  med  saa  stor  Interesse  og  gjeres  til 
G  jenstand  for  dybe  Granskninger,  har  man  atter  med  Iver 
vendt  sig  til  en  Undersøgelse  af  de  etrusciske  Grave,  i  hvis 
Indre  Oldtidsforskerne  have  fundet  Antiqviteter  af  stor  Be- 
tydning for  deres  Studier,  og  som  for  Museerne  ere  blevne 
sande  Guldgruber.  Den  store  Samling  af  Grave  ved  Vulci 
opdagedes  ved  et  Tilfælde  i  Aaret  1828:  en  Mark  i  Nær- 
heden af  Landsbyen  Canino  blev  oppløiet  af  et  Spand  Oxer, 
da  Jorde^  pludselig  gav  efter  under  dem  og  viste  en  etru- 
scisk  Grav  med  itubrukne  Vaser.  Der  blev  uopholdeligt  an- 
stillet Undersøgelser,  og  man  fandt  en  Mængde  Oldsager, 
som  ikke  blot  vare  istand  til  at  skaffe  Fyrsten  af  Canino  en 
glimrende  Samling  af  etrusciske  Antiqviteter,  men  siden 
efter  have  beriget  mange  af  Europas  Museer.  Gravene  ved 
Norchia  og  Castel  d'Asso  ere  prydede  med  udhuggede  Ar- 
beider;  de  bleve  opdagede  ved,  at  nogle  Jægere  fra  Viterbo 
ved  at  forfølge  Vildt  kom  ind  i  den  afsidesliggende  Dal,  hvor 
de  findes.  Ved  Bomarzo,  Orte  og  Savona  er  der  ogsaa  fundet 
Grave ;  men  mange  af  dem,  der  ere  opdagede  i  vore  Dage, 
have  øiensynligt  været  aabnede  tidligere,  saa  at  de  langtfra 
alle  indeholde  Gjenstande  af  særlig  Interesse.  En  lignende 
Skuffelse  vil  sandsynligviis  være  kommende  Slægter  beredt, 
thi  man  har  mange  Steder  for  Skik  atter  at  fylde  Gravene, 
naar  deres  Indhold  er  blevet  borttaget.  Imidlertid  opdages 
der  hvert  Aar  nye  Kirkegaarde  med  en  utallig  Mængde 
Grave,  saa  at  hele  Toscana  synes  at  være  undergravet  af 
disse  Dødens  Byer.  Denne  Benævnelse  — ■  de  Gamle  havde 
Ordet  Nekropolis  —  er  betegnende  nok  for  disse  i  Klipperne 

udhuggede  Kirkegaarde,  thi  ikke  blot  minde  Gravenes  Bue- 
gange,  Gesimser  og  hele  indre  Udstyrelse  om  de  Levendes 
Boliger,  men  paa  adskillige  Steder,  saaledes  ved  Bieda,  er 
det  øiensynligt,  at  Kirkegaardene  have  været  lagte  ud  i  Ga- 
der, ja  selv  i  Qvarterer. 

I  enhver  eiruscisk  Nekropolis  er  der  en  særegen  Grav- 
stiil,  ligesom  ogsaa  Gravenes  Udstyrelse  og  Begravelses- 
maaden  er  forskjellig.  Den  simpleste  Gravstiil  er  en  Slags 
kegleformet  A  åbning,  almindelig  otte  eller  ni  Fod  dyb  og^ 
omtrent  sex  Fod  i  Diameter;  ovenover  er  der  næsten  altid 
en  lille  Nische,  bestemt  enten  til  at  optage  lovede  Offre 
eller  til  Gravcipper,  en  Slags  Ligstene,  som  Etruscerne  hyp- 
pigt brugte.  Næst  efter  disse  Grave  komme  med  Hensyn 
til  Simpelhed  de,  hvor  man  gjennem  en  almindelig  Aabning 
i  Klippesiden  kommer  ind  i  et  lille  Forværelse,  der  forer 
ind  til  det  større  Gravkammer.  ForvæTolset,  der  sjeldent  er 
mere  end  fire  Fod  i  Fiirkant,  er  ventileret  ved  en  Aabning  i 
Loftet,  der  gaaer  op  til  Jordens  Overflade,  og  hvis  Bestem- 
melse formodentlig  har  været  at  skaffe  Uddunstningerne  fra 
de  døde  Legemer  eller  deres  Aske  en  Udvei,  eller  maaskee 
skulde  de  ogsaa  være  en  Slags  Yei  ned  til  Graven,  naar 
den  oprindelige  Indgang  var  lukket;  thi  der  findes  i  dem 
smaae  Fordybninger,  der  synes  anbragte  for  at  lette  en  Ned- 
stigning. Indenfor  Forværelset  er  Gravkamret,  almindelig 
fra  tolv  til  tyve  Fod  i  Qvadrat,  enten  med  en  massiv,  fiirkan- 
tet  Pille  i  Midten  eller  undertiden  med  en  tyk  Skillevæg,  der 
deler  Graven  i  to  lige  store  Dele.  I  Væggene  er  der  dob- 
belte eller  tredobbelte  Rader  af  Fordybninger,  hvori  Lege- 
merne anbragtes.  Ogsaa  Pillen  eller  Skillevæggen  er  i 
mange  Tilfælde  forsynet  med  Nischer  til  at  optage  Aske- 
urner, thi  den  Skik  at  brænde  de  Do  de  synes  at  have  været 
den  almindeligste  hos  Etruscerne.  En  Begravelse  af  det 
døde  Legeme  har  maaskee,  at  dømme  efter  nogle  Graves  Ud- 
styrelse, været  et  Udraærkelsestegn ;  thi  man  har  fundet  store 
Urner,  der  formodes  at  have  indeholdt  Slavers  og  Clienters 

Aske,  i  de  samme  Gravkamre  eller  i  de  Buegange,  der 
førte  til  dem,  hvori  deres  afdøde  Herrer  hvilede.  Grave  af 
denne  Slags  findes  ved  Civita  Castellana,  Corneto,  Ferenti 
og  Cervetri. 

De  hidtil  omtalte  Grave  ere,  som  berørt,  i  en  mere 
simpel  Stiil;  men  vi  skulle  nu  søge  at  give  en  Beskiivelse 
af  nogle  Samlinger  af  Grave,  som  med  Hensyn  til  majestæ- 
tisk Storhed  og  architek toniske  Prydelser  overgaae  Alt,  hvad 
der  hidtil  er  blevet  opdaget  i  denEetnmg.  Det  er  Gravene 
ved  Castel  d'Asso  og  ved  Norchia.  Ved  Castel  d'Asso  hæve 
de  sig  paa  begge  Sider  og  danne  ligesom  Huse  i  en  Gade. 
Enhver  Grav  er  nemlig  afsondret.  Overfladen  af  Klipperne, 
i  hvilken  de  ere  indhuggede,  er  gjort  ganske  glat  og  om- 
dannet til  Facader  med  dristige  Carnisser  og  andre  archi- 
tektoniske  Former,  saa  at  Ligheden  med  Vaaningshusene 
er  skuffende,  tilmed  da  Fa9aderne  naae  lige  op  til  Klippernes 
Spidser,  undertiden  i  en  Høide  af  tredive  Fod.  Midt  i  hver 
Facade  synes  der  at  være  en  Dør,  men  det  er  kun  tilsyne- 
ladende, thi  den  virkelige  Indgang  er  i  Klippens  lavere  Deel, 
og  den  fører  gjennem  en  snever  Gang,  som  ved  Enden  er 
lukket  med  en  Steen,  ind  i  det  egentlige  Gravkammer,  som 
mærkelig  nok  hverken  i  Størrelse  eller  Udstyrelse  svarer  til 
Gravens  ydre  Pragt.  Det  er  fiirkantet,  raat  udhugget  i 
Klippen,  med  et  fladt  eller  slet  hvælvet  Loft  og  Steenbænke 
langsmed  Væggene  til  Sarkophagerne.  I  nogle  Tilfælde  ere 
disse  ogsaa  satte  ned  i  Fordybninger  i  Klippen  i  to  Rader 
ved  Siden  af  hinanden  med  en  smal  Vei  imellem.  I  den 
største  Grav  har  man  fundet  en  Halv  Snees  Sarkophager,  men 
ganske  simple,  uden  de  Prydelser  i  Billedhuggerarbeide,  som 
ellers  ere  saa  almindelige  paa  dem.  Af  Sager  af  Literesse 
har  man  i  disse  Grave  fundet  malede  Leerfade  baade  i  mere 
raat  og  i  finere  Arbeide,  saaledes  en  Krukke,*)  hvorpaa  He- 


'■)   Denne  Krukke  har  en  speciel  Interesse,  idet  Thorvaldsen,  der 
samlede  paa  Antiqviteter,  tik  den  i  sin  Besiddelse.     Den  findes 

rakles  er  afbildet,  førende  det  erymarithiske  Vildsviin,  en 
anden  med  Athene  paa  en  med  fire  Heste  forspændt  Vogn, 
Speile  af  ædelt  Metal  med  Figurer  og  Inscriptioner  foruden 
Guldsager  og  udskaarne  Stene. 

At  de  etrusciske  Grave  kun  ere  Efterligninger  i  det 
Smaa  af  Templer  og  altsaa  give  en  Forestilling  om,  hvor- 
ledes disse  vare  byggede,  viser  Udstyrelsen  af  Gravene  ved 
Norcliia.  Her  finder  man  foruden  Grave  af  den  nylig  be- 
skrevne Slags  nogle,  der  ere  forsynede  med  Tempel-Forsider, 
bestaaende  af  en  ganske  fritstaaende  Buegang  med  Seiler  i 
Midten  og  Pilastre  af  omtrent  tolv  Fods  Høide  ved  Enderne, 
hvorover  Architraven  og  Frisen  ligge.  Frisen  bestaaer  af 
Triglypher  og  Metoper.  Desværre  ere  disse  interessante 
Mindesmærker  i  en  meget  odelagt.  Tilstand:  Gesimserne  ere 
knuste,  Soilerne  omstyrtede  og  Dele  af  den  udhuggede  Frise 
borte,  men  Levningerne  ere  endnu  af  stor_  Betydning.  Paa 
Buegangens  Væg  er  der  afbildet  et  Ligoptog,  hvor  to  afdode 
Krigeres  Sjæle  med  stor  Pragt  ledsages  til  Aandernes  Ver- 
den af  Dødens  vingede  Genius,  fulgt  af  tre  andre  Skikkelser 
i  lange  Klæder.  Paa  Gesimserne  er  der  fremstillet  Kamp- 
scener, men  de  ere  nu  altfor  beskadigede,  til  at  man  kan 
faae  noget  Bestemt  ud  deraf.  Det  Indre  af  disse  glimrende 
Grave  er  simpelt  udstyret  og  blottet  for  Prydelser,  og  de  have 
ikke,  som  man  skulde  have  troet,  været  Hvilesteder  for 
enkelte  berømte  Personligheder,  men  for  Generationer  af  een 
Familie. 

Ved  Bieda  ere  Gravene  ikke  blot  som  sædvanligt  hug- 
gede ind  i  Klippen  Side  om  Side,  men  i  Terrasser,  den  ene 
ovenover  den  anden,  forbundne  ved  Trappetrin.    Her  er  der 


nu  paa  Thorvaldsens  Museum  og-  er  Nummer  otte  og  tredive 
i  Samlingen  af  etrusciske  og  græske  Vaser  i  Værelset  XL.  I 
det  Hele  indeholder  Thorvaldsens  Samling  mange  etrusciske 
Oldsager  af  stor  Interesse,  navnlig,  foruden  Vaser  og  Bronce- 
speile,  en  Mængde  udskaarne  Stene. 

ogsaa  Grave,  der  staae  ud  ligesom  isolerede  Bopæle,  med 
hvilke  de  have  Lighed  i  Form  og  Udstyrelse,  ligesom  i  det 
Indre  Loft,  Vinduer  og  udhuggede  Bænke  langsmed  Væggene 
minde  stærkt  om  Levendes  Boliger.  Med  Hensyn  til  disse 
Sidste  give  ingen  Grave  bedre  Oplysninger  end  de,  der 
findes  i  Nærheden  af  Cervetri.  I  det  Ydre  er  dei-  ingen 
fremtrædende  Lighed,  men  den  A åbning,  der  fører  ned  til 
Graven,  er  en  Vestibule  med  et  lille  Værelse  paa  hver  Side. 
Indenfor  Vestibulen  er  der  et  stort  Værelse,  som  optager  hele 
Gravens  Brede  og  svarer  til,  hvad  Romerne  kaldte  »Atrium«, 
og  bag  ved  dette  igjen  »Triclinia«  eller  Spiseværelset.  Langs- 
med Væggene  ere  Bænke  udhuggede  i  Klippen,  hvorpaa 
de  Dodes  Billeder  vare  opstillede  ligesom  til  et  Maaltid. 
Lofterne  i  alle  Værelser  have  de  sædvanlige  Bjælker  udhug- 
gede i  Klippen,  og  i  een  Grav  er  der  i  »Atrium«  udhugget 
to  Lænestole  med  Skamler;  over  hver  er  der  ophængt  et 
Skjold  paa  Væggen. 

Af  de  hidtil  omtalte  Grave  er  der  ingen,  som  man 
har  fundet  fuldstændig  urort;  men  det  interessante  Sj^n  af 
en  Grav,  som  første  Gang  efter  mange  Aarhundreders  For- 
løb er  blevet  aabnet,  har  dog  ogsaa  været  forbeholdt  Nuti- 
den, En  saadanGrav  opdagedes  i  A året  1826  af  en  italiensk 
Adelsmand  ved  Navn  A volta,  der  ledede  nogle  Reparationer 
paa  en  Landevei.  Ved  denne  Leilighed  var  en  Steen  bleven 
forrykket  fra  sin  Plads,  og  det  viste  sig,  at  den  havde  dannet 
en  Deel  af  Loftet  over  en  Hule.  Avolta  fortæller  selv  saa- 
ledes  derom:  »Jeg  bøiede  mig  ned,  og  hvor  stor  var  ikke 
min  Forundring  ved  gjennem  dette  Hul  at  see  en  Kriger, 
der  laa  paa  en  Steenseng!  Han  var  iført  fuld  Rustning  og 
saae  ud  som  en  levende  Mand.  Men  imedens  jeg  stirrede, 
skjælvede  Skikkelsen  og  svandt  bort.  Jeg  stod  i  nogle  Mi- 
nutter og  haabede  paa,  at  Synet  atter  skulde  vende  tilbage, 
men  da  jeg  saae,  at  det  var  borte  for  bestandigt,  fik  jeg 
Arbeidsfolkene  til  at  gjore  Hullet  saa  stort,  at  jeg  kunde 
komme    ned   i    Graven    og   undersøge,    hvad  den  indeholdt, 

førend  den  blev  ødelagt  eller  berøvet  sit  Indhold.  Da  jeg 
kom  hen  til  Steenbaaren,  fandt  jeg  Vaabnene  og  det  til  Støv 
forvandlede  Legeme,  men  ellers  Intet  uden  nogle  Stumper  af 
en  guul,  ulden  Klædning  og  nogle  Beenstykker.  Graven, 
som  blev  støttet  af  Piller,  indeholdt  Krigerens  Vaaben,  der- 
iblandt et  Sværd  med  et  forgyldt  Haandgreb,  hans  »Biga« 
eUer  Vogn,  adskillige  store  Bronceskjolde  med  Billeder  i 
Basrelief,  Broncevaser  af  forskjellige  Former  og  Størrelser 
og  otte  store  Vaser  af  Terracotta.  Ligeoverfor  Sengen,  hvor- 
paa  Krigeren  havde  hvilet,  stod  et  trebenet  Bord  af  poleret 
rødt  Liimsteen,  hvorpaa  der  laa  en  Liliekrands  af  puurt  Guld.» 
En  anden,  meget  mærkværdig  Grav  blev  aabnet  i  Aaret 
1836.  Den  ligger  i  Nærheden  af  Cervetri  og  kaldes  efter 
Opdageren  Eegulini-Galassi-Graven.  Dette  Gravsted  var  op- 
rindelig dækket  af  en  stor,  kegleformet  Jordhøi,  og  omkring 
Foden  af  denne  var  der  opført  et  MuuiTærk  paa  tre  Fods 
Høide;  af  begge  Dele  er  der  nu  ikke  mere  noget  Spor. 
Gravkamret  er  her  ligefrem  en  Vei  af  omtrent  tresindstyve 
Fods  Længde  og  ved  en  Skillemuur  deelt  i  to  Afdelinger, 
hvoraf  den  inderste  er  noget  mindre  end  den  yderste;  en 
Dør,  hvoraf  en  Deel  ved  Gravens  Aabning  fandtes  tilmuret, 
forbinder  dem.  Paa  hver  Side  af  det  store  Værelse  er  der 
i  Klippen  udhulet  en  lille  Celle;  Værelset  selv  er  derimod 
opmuret,  men  paa  en  ganske  særegen  Maade.  Indtil  en 
Høide  af  omtrent  tre  Fod  er  Muurværket  lodret  paa  begge 
Sider,  men  derefter  convergere  disse  gradviis  opad  i  en 
Curve  uden  dog  at  stode  sammen,  saa  at  der  efterlades  en 
snever  Aabning  imellem  dem.  Det  Hele  danner  altsaa  en 
Slags  gothisk  Bue.  Mærkeligt  er  det,  at  Forsøg  af  en  lig- 
nende Art  ere  fundne  i  de  tidligste  Byggeforetagender  hos 
Ægypterne,  Grækerne  og  andre  af  Oldtidens  Folk,  ja  selv  i 
Levningerne  af  en  forsvunden  Civilisation  i  Mellem- Amerika. 
Efter  en  berømt  italiensk  Architekfcs,  Caninas,  Mening  skulde 
dette  Bygningsværk  være  tre  Tusinde  Aar  gammelt.  Gra- 
vens Indhold,  der  er  ligesaa  interessant  som   dens  Bygning, 


Om  Etruscerne  og   de   ctrusciske  Grave.  477 

vidner  ogsaa  om  dens  Ælde,  idet  Alt  bærer  Præget  af  den 
ældste  ægyptiske  Tid,  og  det  er  tillige  saa  prægtigt,  at  man 
næsten  kunde  betragte  det  som  fabelagtigt,  dersom  det  ikke 
laae  til  Alles  Eftersyn  i  det  Gregorianske  Museum  i  Kom. 
Af  den  Døde,  for  hvis  Skyld  Graven  var  bleven  saa  rigt 
udstyret,  var  ved  dennes  Aabning  alene  Stevet  tilbage ;  men 
Meget  tydede  hen  paa,  at  Beboeren  maatte  have  været  en 
Kriger.  Ved  Siden  af  en  Bronceligbaare,  hvoipaa  den  Dode 
havde  hvilet,  stod  en  Kække  smaae  Billeder  af  Terracotta, 
rimeligviis  Larer,  og  ved  begge  FJnder  af  den  var  et  Huus- 
alter  til  Offringer,  forfærdiget  af  Jern  og  staaende  paa  en 
Trefod.  Noget  fra  Baaren  stod  en  fiirhjulet  Vogn,  hvorpaa 
Legemet  sandsynligviis  var  fert  til  Graven,  og  nærved  den 
et  Bronceskjold  med  opheiet  Arbeide  og  et  Bundt  Pile. 
Skjolde  af  samme  Metal  og  med  det  samme  smukke  Arbeide 
stode  opstillede  paa  den  modsatte  Væg,  rimeligviis  alene 
forfærdigede  til  Pryd,  da  Metalpladerne  vare  altfor  tynde 
til  at  kunne  modstaae  et  Slag.  Lige  indenfor  Indgangen 
stod  et  Par  Broncekjedler  paa  Træfødder  og  nogle  andre 
Kar;  de  Første  brugtes  formodentlig  til  brændende  Ke- 
gelse  og  de  Sidste  til  at  gjemme  vellugtende  Sager  i.  For- 
dybninger i  Klippen  indeholdt  forskjellige  Terracottavaser. 
Paa  Karmene  af  den  Der,  der  forte  ind  til  det  inderste 
Værelse  var  der  ophængt  to  Vaser  af  reent  Sølv,  og  øverst 
oppe  paa  den  Muur,  som  tildeels  lukkede  Døraabningen,  stod 
to  Broncekar.  Det  andet  og  mindre  Værelses  Decorationer 
vare  endnu  fuldkomnere  end  de  tilsvarende  i  det  større.  Langs- 
med Væggenes  hele  Længde  var  paa  begge  Sider  ophængt  en 
Kække  Broncevaser,  og  parallelt  med  dem,  men  nedhængende 
fra  Loftet,  var  der  anbragt  to  Kækker  Kar  af  samme  Metal. 
Ogsaa  i  dette  Værelse  fandtes  to  Sølvvaser  med  Prydelser  i 
Kelief,  og  paa  hver  Side  af  dem  Bronceskaaler  til  Køgeise. 
Ved  Foden  af  de  to  sidst  omtalte  Sølvvaser  og  paa  den  bare 
Jord  laa  en  Hob  Guldsmykker  af  det  sjeldneste  Arbeide. 
De  vai'e:  en  Hovedprydelse  for  en  Qvinde,  bestaaende  af  to 

Plader  med  Dyr  i  opheiet  Arbeide  og  to  Haarriaale,  et  stort 
Brystliarnisk,  skjoiit  udgraveret  med  Arabesker  i  ægyp- 
tisk Stiil  og  fastholdt  paa  Skuldrene  ved  Spænder  og  Kjæ- 
der,  en  meget  vægtig  Halskjæde,  sammensat  af  lange  Led, 
Ørenringe,  sexten  Smykker,  brede  Armbaand  af  udmærket 
Guldsmedearbeide,  adskillige  Ringe  og  utallige  Fragmen- 
ter af  Guldfryndser  og  Guldplader,  som  oiensynlig  bave 
været  indvævede  i  en  Klædning,  der  er  bleven  baaret  af 
den  Afdøde.  Denne  Grav  og  en  anden  ved  Vulci  anta- 
ges at  være  de  tidligste  Mindesmæ'rker  om  etruscisk  Kunst, 
saaledes  som  den  var,  føv  græsk  Indflydelse  gjorde  sig  gj æl- 
dende. Vi  nævne  kun,  uden  nærmere  Omtale,  en  Grav  i 
Nærheden  af  Monterone,  aabnet  1 838  af  Hertuginden  af  Ser- 
moneto.  I  Bygningsform  ligner  den  den  nylig  beskrevne  Grav 
og  ligger  i  en  Jordhei  af  fyrretyve  Fods  Høide,  der  før 
Opdagelsen  ansaaes  for  en  naturlig  lille  H&i. 

Faa  etrusciske  Grave  ere  af  saa  stor  Interesse  som  den 
Samling  af  Grave,  der  er  fundet  i  en  Ho  i,  kaldet  Poggia 
Gajella,  i  Nærheden  af  Chiusi,  det  gamle  Clusium.  Her 
herskede  engang  Kong  Porsena,  for  hvis  Magt  det  stolte 
Rom  maatte  skjælve,  og  her  skal  han  ogsaa  efter  Oldtidens 
Beretning  ligge  begravet.  Hans  Gravmæle  beskriver  Plinius, 
der  har  taget  Beretningen  hos  Varro,  saaledes:  »Porsena 
ligger  begravet  under  Byen  Clusium,  hvor  han  har  efterladt 
et  Monument  af  Qvadersteen,  fiirkantet,  paa  hver  Side  tre 
Hundrede  Fod  langt  og  halvtredsindstyve  Fod  høit.  I  den 
retvinklede  og  ligesidede  Grundbygning  er  der  en  meget  ind- 
viklet Labyrinth,  som  Ingen  atter  kan  komme  ud  af  uden 
ved  Hjælp  af  et  Nøgle  Garn.  Over  denne  Grundbygmng 
staae  —  det  synes  herefter,  som  om  de  stode  paa  Varros 
Tid  —  fem  Pyramider,  fire  ved  Hjørnerne  og  een  i  Midten, 
hver  ved  Grundfladen  fire  og  halvtredsindstyve  Fod  bred  og 
Hundrede  og  halvtredsindstyve  Fod  høi,  der  ere  saaledes  ind- 
rettede foroven,  at  de  paa  Toppen  bære  en  Ring  af  Metal 
og  en  »petasus«  (Hat),    hvorfra    der  i  Kjæder  hænge  Klok- 

ker  ned,  som  lyde  langt  bort,  naar  de  bevæges  af  Vinden. 
Ovenpaa  denne  Ring  staae  fire  Pyramider,  hver  Hundrede 
Fod  høi,  og  ovenpaa  dem  endnu  fem  Pyramider,  hvis  Høide 
Varro  skammede  sig  ved  at  angive;  efter  etrusciske  Sagn 
vare  de  ligesaa  høie  som  hele  det  øvrige  Værk.«  Dersom 
et  saadant  Kæmpeværk  nogensinde  har  været  til,  hvad  der 
dog  nok  stærkt  tor  betvivles,  er  det  meget  mærkeligt,  at 
Ruinerne  deraf  ikke  ere  bevarede  til  vore  Dage.  Den  omtalte 
Høi,  Poggia  Gajella,  bærer  i  sit  Ydre  ikke  nogen  Lighed 
med  det  storartede  Mindesmærke;  men  det  er  Tilstedeværel- 
sen af  en  Labyrinth  paa  næsten  det  samme  Sted,  hvor  Mo- 
numentet skal  have  staaet,  der  har  ledet  til  Troen  paa 
mulig  her  at  have  et  Beviis  for,  at  Porsenas  Grav  virkelig 
er  i  denne  Høi.  Gravene  ere  udhulede  i  den  kegleformede 
Top  af  en  bred  Høi,  der  er  omgivet  af  en  omtrent  tre  Fod 
bred  Grav,  som  er  muret  op  med  store  Steenblokke  og  har 
en  Længde  af  omtrent  otte  Hundrede  og  fem  og  halvtred- 
sindstyve Fod.  Det  største  Gravkammer  er  rundt  og  vender 
imod  Syd;  ved  en  omtrent  halvtredsindstyve  Pod  lang  Gang 
staaer  det  i  Forbindelse  med  den  udenom  løbende  Grav. 
Imod  Sydost  er  der  en  Gruppe  mindre  Værelser,  og  tæt  op  til 
Graven  mod  Sydvest  en  anden  Gruppe,  der  staaer  i  Forbin- 
delse med  den  første  ved  en  Gang  paa  fem  og  fyrretyve 
Fods  Længde.  Endelig  er  der  endnu  andre,  mindre  Kamre,  som 
i  deres  Beliggenhed  gjennemløbe  alle  Compassets  Streger.  Over 
denne  Række  er  der  en  anden,  der  ligeledes  indeholder  ad- 
skillige Grupper  af  Værelser,  og  under  Gravens  Plan  en 
tredie  Række,  hvori  Værelserne  imidlertid  ere  i  en  meget 
forfalden  Tilstand.  Fra  det  runde  Kammer  løber  imod  Syd 
en  snever  Gang,  som  i  mange  Krumninger  snoer  sig  henimod 
den  vestlige  Gruppe  af  Kamre  og  derpaa  atter  vender  tilbage 
mod  Syd  med  Sidegange  ud  til  alle  Sider.  Disse  Gange  ansaae 
man  først  for  at  være  en  planmæssig  anlagt  Labyrinth,  men 
fiere  Omstændigheder,  navnlig  den,  at  man  i  de  vestlige  Kamre 
havde  gjennembrudt  en  af  de  Steenbænke,  hvorpaa  de  Døde 

hvilede,  for  at  komme  videre  frem,  ledede  Tanken  hen  paa, 
om  man  ikke  snarere  her  havde  at  gjore  med  Forseg,  an- 
stillede for  at  plyndre  Gravene,  end  med  en  planmæssig 
Lahyrinth,  og  at  man  altsaa  her  ikke  havde  fundet  Porsenas 
berømte  Grrav.  Da  Gravene  i  Poggia  Gajelia  bleve  aabnede, 
indeholdt  de  adslrillige  Ting  af  stor  Værdi  og  Interesse, 
navnlig  nogle  smukke  Vaser  og  sjeldne  Steen-Sphinxer,  en- 
deel Guldsager  og  andre  Klenodier.  Væggene  og  Dele  af 
Lofterne  bære  svage  Spor  af  at  have  været  decorerede  med 
Malerier.  Dette  forer  os  til  at  betragte  en  anden  Green  af 
den  etrnsciske  Kunst :  Gravenes  Udstyrelse  med  Væggemale- 
rier,  hvoraf  der  er  levnet  ikke  saa  faa,  og  som  kaste  et  ganske 
godt  Lys  over  Etruscernes  daglige  Liv,  Skikke  og  Sædvaner. 
Det  er  navnlig  til  Gravene  ved  Tarquinii  —  det  gamle 
Etruriens  storste  og  mægtigste  By  — ,  at  vi  maae  vende  os, 
naar  Talen  er  om  Væggemalerier,  thi  her  er  der  fundet 
(indtil  nu)  elleve  decorerede  Grave;  men  i  flere  af  dem  ere 
Malerierne  enten  ødelagte  af  Menneskehænder  eller  i  Tidens 
Løb  meget  beskadigede  ved  Lysets  og  Luftens  Indvirkning. 
Af  de  senest  aabnede  er  Grotta  Querciola.  en  af  de  mærke- 
ligste, og  den  er  tillige  den  største  og  høieste  Grav  i  den 
tarquiniske  Neki'opolis;  en  Trappe  paa  omtrent  tyve  Skridt, 
hugget  i  Klippen,  fører  ned  til  Indgangen.  Væggene  ere 
ganske  bedækkede  med  Malerier,  hvis  Farver  oprindelig  maae 
have  været  glimrende;  nu  ere  de  meget  matte.  Figurerne 
paa  de  to  Sidevægge  ere  malede  i  to  Rækker,  adskilte  ved 
et  farvet  Baand.  De  fremstillede  Scener  ere  tagne  fra  det 
daglige  Liv.  Et  af  Malerierne  fremstiller  os  et  Gjæstebud. 
Paa  kostbare  og  smuktformede  Bænke  hvile  Gjæsterne  par- 
viis,  to  paa  hver  Bænk,  i  rigt  broderede  Klæder  med  Myrte- 
krandse  om  Panderne,  støttende  Albuerne  paa  broderede 
Hynder  og  med  Viinbægere  foran  sig.  Gjæsternes  Opmærk- 
somhed er  fængslet  af  Mænd  og  Qvinder  i  lyse  Klæder  og 
bedækkede  med  Smykker,  som  til  Pibens  og  Citharens  Lyd 
opføre  Dandse.    Rundt  omkring  det  til  Festen  dækkede  Bord 

staae  Slaver,  hvoraf  Nogle  ere  beskjæffcigede  med  at  fylde 
Viia  i  Bægrene.  Med  Undtagelse  af  een  ere  alle  Gjæsterne 
Mænd,  og  Tilstedeværelsen  af  denne  ene  Qvinde  ved  Gjæste- 
buddet,  som  rimeligviis  er  et  Drikkelag  (Symposium),  lige- 
som hendes  frie  Manerer  tyde  ikke  paa,  at  hun  er  meget 
hæderlig.  Paa  samme  Væg  er  der  ogsaa  fremstillet  en 
Bjørnejagt.  Mænd  tilfods  og  tilhest  angribe  ivrigt  et  Vild- 
sviin,  som  Hundene  have  opsporet.  De,  som  ere  tilfods,  ere 
forrest  og  bevæbnede  med  Spyd  og  smaae  Øxer,  hvormed 
de  kunne  bane  sig  Vei  gjennem  Tykningerne.  Efter  de 
Gamles  Sædvane  er  der  opstillet  Net,  hvori  Vildtet  blev 
drevet.  Det  Hele  er  et  smukt  Maleri  af  den  Maade,  hvorpaa 
Grækerne  og  Eomerne  og  altsaa  ogsaa  Etruscerne  pleiede  at 
jage.  Vi  forbigaae  de  øvrige  Malerier  i  denne  Grav,  der 
ere  af  mindre  Interesse,  og  skulle  blot  tilfeie,  at  den  almin- 
delige Maade,  hvorpaa  Etruscerne  skjelnede  mellem  Mænd 
og  Qvinder,  naar  de  afbildede  dem,  var  en  forskjellig  Hud- 
farve: Mændene  bleve  malede  mørkerøde,  medens  Qvinderne 
fik  Couleur  efter  den  Grund,  hvorpaa  Figuren  fremstillede?. 
I  Grotta  del  Triclinio,  som  ligger  nær  ved  den  nylig 
beskrevne  Grav,  ere  Malerierne  meget  bedre  bevarede.  Ogsaa 
her  er  der  fremstillet  en  Fest,  men  af  en  mere  sømmelig 
Natur,  og  Deeltagerne  i  den  ere  Mænd  og  Qvinder  i  lige 
Antal.  Smukt  dækkede  Borde  staae  foran  Bænkene,  og 
imellem  de  fremsatte  Retter  spille  navnlig  Æg  en  fremra- 
gende Rolle.  Rimeligviis  har  en  eller  anden  Tanke  om 
Døden  været  knyttet  til  dette  Fødemiddel,  da  man  oftere 
har  fundet  Krukker  med  Æg  i  Gravene.  Paa  det  omtalte 
Maleri  er  en  af  Mændene  ifærd  med  at  række  sin  Nabo  et 
Æg ;  det  Hele  tyder  paa  en  oprømt  Stemning  hos  Gjæsterne. 
Her  er  der  ogsaa  Dandsere  og  Musikanter  tilstede;  En  af 
de  Første  slaaer  Castagnetterne,  som  endnu  saa  hyppigt  be- 
nyttes i  de  sydlige  Nationers  Folkedandse.  Paa  hver  Side 
af  Døren  er  afbildet  en  Rytter,  der  sidder  sidelængs  paa  en 
bruun  Hest  med  blaa  Hale. 

Et  Par  Ord  om  de  etrusciske  Qvinders  Stilling  turde 
maaskee  her  ikke  være  paa  urette  Sted.  Vi  lære  af  romerske 
Forfattere,  at  Qvinden  i  Etrurien  langt  fra  at  indtage  den 
underordnede  Stilling,  som  hun  havde  hos  liere  af  Oldtidens 
Folk  og  særlig  hos  Grækerne,  meget  mere  blev  hædret  og 
agtet  og  selv  oplært  i  de  samme  Kunster  og  Videnskaber 
som  Mændene.  Begoe,  en  etruscisk  Qvinde,  skrev  saaledes 
en  Bog  om  Divinationskunst  med  Hensyn  til  Ting,  som  vare 
ramte  af  Lynilden,  og  andre  Qvinder  nævnes  som  kyndige 
Haruspices.  Imellem  disse  var  Tanaquil,  Tarquinius  Prisens' 
Hustru,  der  tillige  skal  have  været  en  flink  Huusmoder,  en  dyg- 
tig Spinderske  og  en  udmærket  Hjælperske  for  sin  Mand.  Denne 
Qvindernes  frie  Stilling  bevises,  foruden  af  de  sidstnævnte 
Malerier,  ogsaa  af  Fremstillinger  paa  etrusciske  Vaser.  Vi 
see  Hustruerne  deeltage  i  Maaltiderne  med  deres  Mænd  og 
være  tilstede  ved  storre  Sammenkomster,  ja  nogle  Steder 
finde  vi  endog  Grrupper  af  Børn,  staaende  omkring  deres 
Forældre,  hvilket  Alt  tyder  hen  paa,  at  der  i  Etrurien  for- 
tes et  mere  inderKgt  Familieliv,  end  Tilfældet  ellers  var  i 
Oldtiden.  At  Qvindernes  Barndomsaar  bleve  anvendte  til 
at  gaae  i  Skole,  lære  vi  af  en  Gravurne  i  Museet  i  Volterra^ 
som  rimeligviis  har  indeholdt  Asken  af  en  tidlig  død,  ung 
Pige;  thi  hendes  Billede  er  fremstillet  paa  Urnens  Laag^ 
medens  der  paa  Urnen  selv  er  afbildet  en  halv  Snees  andre 
unge,  qvindelige  Skikkelser,  sandsynligviis  Skolebørn,  som  i 
Hænderne  holde  aabne  PergamentsruUer.  Et  mærkeligt  Be- 
viis  paa  Qvindernes  Betydning  i  Etrurien  er  det  ogsaa,  at 
i  Gravskrifter  Moderens  Navn  hyppigere  er  angivet  end  Fa- 
derens; gamle  Forfattere  anføre,  at  den  SMk  at  opkalde 
Børnene  efter  Moderen  og  ikke  efter  Faderen,  ligesom  kun 
at  tage  Hensyn  til  Forfædrene  paa  mødrene  Side,  var  her- 
skende i  Lycien.  Om  man  nu  end  ikke  heraf  vil  drage  Slut- 
ninger om  en  noiere  Forbindelse  mellem  de  to  Folk,  er  det 
dog  vist,  at  Qvinderne  ogsaa  i  Etrurien  stode  i  stor  Anseelse. 
Den  qvindelige  Klædedragt  var,    at  domme  efter  Gravmale- 

lierne,  meget  kostbar,  og  i  det  Hele  synes  Forfængelighed  og 
Pyntelyst  at  have  været  fremtra-dende  hos  de  etrusciske 
Damer;  man  finder  dem  ofte  paa  Vaser  og  Sarkophager  af- 
bildede med  Speile  i  Hænderne,  men  det  fremgaaer  ievrigt 
af  forskjellige  Statuer,  som  ere  fundne  i  Gravene,  at  Etru- 
riens Qvinder  nok  kunde  have  Lov  til  at  fremhæve  deres 
ydre  Fortrin  ved  smagfulde  Toiletter  og  Prydelser  som  Hals- 
baand,  Armbaand,  Ørenringe  og  Fingerringe.  Disse  sidste 
synes  Mændene  ogsaa  at  have  baaret,  i  Særdeleshed  paa  den 
venstre  Haands  flerde  Finger.  Denne  Skik  slmlle  Etruscerne 
have  faaet  fra  Østen,  hvor  man  efter  Sigende  bar  Eingene 
paa  denne  Finger,  fordi  der  igjennem  den  gaaer  en  x4are, 
som  staaer  i  Forbindelse  med  Hjertet;  thi  Ringene  vare 
ogsaa  i  Etrurien  et  Troskabstegn. 

Vi  vende  atter  tilbage  til  Væggemalerierne,  for  i  dem 
at  soge  videre  Oplysninger  om  Etruscernes  Liv  og  Skikke, 
og  fremdrage  forst  dem,  der  give  os  et  Billede  af  deres 
offentlige  Liv.  I  Grotta  della  Bighe  ved  Corneto  fremstille 
flere  af  Malerierne  de  offentlige  Lege  hos  Etruscerne.  Paa 
een  Væg  er  der  afbildet  Vogne  med  et  Spand  Heste  for,  de 
saakaldte  »bigae«,  der  benyttedes  ved  Væddekjørsler,  og 
paa  de  andre  Yægge  en  Mængde  Figurer,  som  paa  forskjellig 
Maade  deeltage  i  Kamplegene :  Hurtigløbere  ile  afsted  langs 
Arenaen.  Nogle  ere  beskjæftigede  med  at  kaste  med  Discus 
(en  Kasteskive)  eller  slaaes  med  »cestus«  (en  Slags  Kamphand- 
ske for  Nævekæmpere),  Andre  springe  med  Stokke  eller  prøve 
Styrke  i.  Brydekampe,  Enkelte  staae  væbnede  med  Spyd, 
Skjold  og  Hjelm  og  synes  beredte  til  at  kæmpe  som  Gladia- 
torer. Paa  Platformer,  der  ere  anbragte  i  Hjørnerne  af 
Væggene,  sidde  de  Høierestillede  i  Samfundet,  baade  Mænd 
og  Qvinder,  som  Tilskuere,  medens  de  ringere  Klasser  maae 
noies  med  den  bare  Jord  som  Sæde.  Fornemme  Etruscere 
finde  vi  ikke  som  Deeltagere  i  de  offentlige  Lege ;  Sligt  blev 
anseet  for  vanærende ;  men  vare  de  hengivne  til  saadanne 
Idrætter  og  gjerne  vilde  vise  deres  Dygtighed  i  dem,  droge 

de  til  Grækenland,  hvor  de  fandt  Modstandere,  der  stode  paa 
samme  Trin  i  Samfundet  som  de  selv. 

Paa  Askeurner  og  Sarkophager  finde  vi  Fremstillinger 
af  Offerscener  i  Templer  og  af  det  etrusciske  Retsvæsen.  Vi 
see  Præsten  ifærd  med,  saaledes  som  det  ogsaa  var  Skik  hos 
andre  af  Oldtidens  Folk,  at  udgyde  Libationer  over  Hovedet 
paa  Offerdyret,  der  snart  er  en  Tyr,  snart  et  Æsel,  men  ogsaa 
stundom  en  Ulv  og  undertiden  et  Menneske.  Man  maa  undre 
sig  over,  at  den  sidste  Slags  Offringer  har  kimnet  finde 
Sted  hos  et  saa  civiliseret  Folk  som  Etruscerne,  men  det 
maa  vel  ogsaa  kun  have  været  ved  særegne,  in  eget  vigtige 
Leiligheder.  En  Scene  af  Retslivet  er  fremstillet  saaledes: 
Fire  Dommere,  klædte  i  Togaer,  begive  sig  til  Retten.  Foran 
dem  gaae  toLictorer,  og  Slaver,  som  felge  bagefter,  bære 
forskjellige  Ting,  som  benyttes  i  Retten:  en  Curulstol,  en 
Kasse  til  Opbevaring  af  Documenter  og  Voxtavler  til  at 
skrive  paa.  Denne  Scene  er  fremstillet  paa  en  Urne;  dette 
er  ogsaa  Tilfældet  med  et  andet  Billede,  der  viser  fire 
Øvrighedspersoner  i  Begreb  med  at  forlade  deres  Dommer- 
sæder for  at  vende  hjem,  da  de  standses  af  en  tilsløret 
Qvinde  med  hendes  to  Døttre  og  to  Smaabørn,  formodentlig 
den  Dømtes  Familie,  der  kommer  for  at  bede  om  Naade  for 
Manden  og  Faderen. 

Det  er  bekjendt  tra  Roms  Historie,  at  Feltherrer,  som 
havde  vundet  store  Seire,  fik  Tilladelse  til  ved  deres  Tilbage- 
komst fra  den  lykkeligt  tilendebragte  Krig  at  drage  ind  i 
Rom  i  et  festligt  Optog,  det  saakaldte  Triumphtog,  Vi  see 
af  etrusciske  Vaser,  at  Etrurien  havde  en  lignende  Maade  at 
lønne  sine  tappre  Mænd  paa,  og  rimeligviis  er  det  Romerne, 
der  her  som  i  saa  meget  Andet  have  efterlignet  Etruscerne. 
Triumphatoren  stod  paa  en  forgyldt  Vogn,  smykket  med 
en  Guldkrone,  og  bar  i  Haanden  et  Elphenbeensscepter,  beslaaet 
med  Guld.  Foran  ham  gik  en  lang  Række  af  Lictorer  i 
Purpur-Tunicaer  og  en  Skare  Spillemænd  og  Dandsere,  der 
sang  og  dandsede,  medens   Toget    drog  fremad.      Af  andre 

Afbildninger  paa  Vaser,  der  give  os  et  Indblik  i  Etruscernes 
Liv  og  Sædvaner,  skulle  vi  endnu  kun  dvæle  ved  dem,  som 
fremstille  den  Maade,  hvorpaa  den  Dwde  fertes  til  sit 
Hvilested. 

Ligesom  Tilfældet  ofte  er  nutildags,  førtes  Ligene  til 
Graven  paa  en  Vogn,  trukken  af  to  Heste  eller  Muldyr,  som 
vare  afrettede  til  at  gaae  med  nedbeiede  Hoveder  til  Tegn 
paa  Sorg.  Følget  ledsagede  Liget  tilfods;  men  undertiden 
aabnedes  Processionen  af  en  Mand  tilhest.  Naar  man  var 
ankommet  til  Graven,  blev  der  anstillet  Lege  til  Ære  for 
den  Døde.  Det  er  paa  et  tidligere  Sted  omtalt,  at  de  Dødes 
Sjæle  efter  Etruscernes  Anskuelser  kom  ned  i  Underverdenen 
for  der  at  stilles  for  en  Domstol  og  dommes  efter  deves 
Gjerninger  her  i  Livet.  Det  mangler  heller  ikke  paa  Frem- 
stillinger af  Sjælenes  Gang  til  den  anden  Verden  og  af  de 
Fata,  som  mødte  dem  der.  Et  Sted  fremstilles  Sjælene 
som  hvidklædte  Mænd,  der  til  Ledsagere  have  bevingede 
Genier,  baade  gode  og  onde.  Undertiden  synes  det,  som  om 
en  god  og  en  ond  Aand  strides  om  Besiddelsen  af  en  Sjæl, 
idet  denne  forfølges  af  den  onde  Aand,  medens  den  gode 
Aand  søger  at  drage  Sjælen  bort  med  sig,  og  i  et  andet 
Tilfælde,  hvor  en  ulykkelig  Sjæl  er  falden  i  Hænderne  paa 
to  onde  Dæmoner  —  disse  Væsner  afbildes  i  Almindelighed 
med  store  Hamre  for  at  antyde  deres  ødelæggende  Cha- 
rakteer  — ,  træder  en  god  Genius  til  for  at  hjælpe  den  Be- 
trængte. Men  gode  og  onde  A ander  arbeide  ogsaa  i  Fælles- 
skab, som  f.  Ex.  naar  man  seer  dem  trække  en  Vogn,  hvor- 
paa der  sidder  en  Sjæl,  indhyllet  i  et  Slør.  Efter  de  Gam- 
les Tro  ledsagede  de  Sjælen  til  Domstolen  og  vare  tilstede 
ved  den  Proces,  som  den  underjordiske  Dommer  førte  imod 
enhver  Sjæl,  og  som  medførte  enten  en  friere  aandelig  Til- 
værelse som  Lar  eller  Fordømmelse. 

De  etrusciske  Grave  ere  de  Ribliotheker  og  Museer, 
hvor  vi  maae  søge  Oplysninger  om  Folkets  Historie.  Uden 
dem  vilde  vi  ikke  have  nogen  synderlig  Kundskab  om  dette 

gamle  Folk,  der  i  Oldtiden  spillede  en  saa  betydelig  Rolle; 
thi  vi  have  ingen  etruscisk  Literatur  at  holde  os  til.  Det 
kan  vel  næppe  betvivles,  at  en  saadan  har  existeret,  men  den 
er  sporlost  forsvmidet,  og  hvad  der  endnu  er  levnet  af  In- 
scriptioner,  er  ikke  af  stor  Betydning,  da  Videnskabsmænd  i 
deres  Forsøg  paa  at  udtyde  dem  kun  kunne  gaae  Hypothe- 
sérnes  Vei.  Sproget  skreves  paa  semitisk  Maade  fra  Hoire 
til  Venstre.  Men  hvad  der  heldigviis  ikke  er  forsvundet, 
er  de  talrige  Vidnesbyrd  om  etruscisk  Kunst,  der  igjennem 
Aarhundreder  ere  bevarede  i  Gravene,  og  som  vidne  meget 
fordeelagtigt  om  det  hoie  Standpunkt,  den  etrusciske  Kunst 
i  flere  Retninger  havde  naaet. 

Det  er  saMig  i  Metalstobning  og  i  Leerplastik,  at  de 
etrusciske  Kunstnere  indtage  en  fremragende  Plads;  Plinius 
omtaler  dem  ogsaa  i  saa  Henseende  meget  rosende.  Derimod 
synes  den  egentlige  Billedhuggerkunst  aldiig  at  have  naaet 
nogen  hoi  Udvikling  i  Etrurien,  og  skjondt  der  er  efterladt 
os  fiere  frie  Figurer,  mange  Gravstene  og  et  stort  Antal 
Askekister  i  Tufsteen  og  Alabast,  synes  Smagen  dog  mere 
at  have  været  for  Statuer  i  Ærts  og  Leer.  Jupiters  Statue 
paa  Capitolium  var  et  etruscisk  Arbeide.  I  Materialets  Be- 
skaftenhed  —  det  skrøbelige  Leer  og  det  værdiløse  Ærts  — 
ligger  Grunden  til,  at  kun  faa  større  Arbeider  ere  levnede 
Efterverdenen,  derimod  er  der  af  mindre  Sager,  som  staae 
paa  Grændsen  af  Kunst .  og  Haandværk,  som  Statuetter,  al 
Slags  Husgeraad,  Smykker  og  udskaarne  Stene,  efterladt  os 
en  overordentlig  Mængde.  Det  var  egentlig  ogsaa  som 
kunstfærdige  Haandvæ^rkere,  at  Etruscerne  særlig  udmærkede 
sig;  Kunsten  gik  hos  dem  næsten  udelukkende  ud  paa  at 
skabe  et  behageligt  og  luxurieust  Liv  og  fik  derfor  aldrig 
som  f.  Ex.  iios  Grækerne  hoiere  ideelle  Former.  Men  at 
Etruscerne  aUigevel  i  visse  Henseender  formaaede  at  præ- 
stere Noget,  som  kunde  vække  selv  Grækernes  Beundring, 
sees  deiaf,  at  etrusciske  Guldkar  af  drevet  Arbeide  og  Bron- 
cesager,    især    Candelabre,   vare  berømte    i  Athen,   da   den 

attiske  Kunst  endnu  stod  i  sin  liøieste  Blomstring.  Sølv- 
bægre, Throner  af  Elphenbeen,  prydede  med  Guld  og  Selv, 
Curulstole,  Ornamenter  til  Triumphvogne  og  Yaaben  vare 
meget  efterspurgte  Sager.  Det  Samme  var  Tilfældet  med 
Statuetter.  I  hvilken  Grad  disse  bleve  forarbeideile  i  Etrurien, 
Kan  man  gjøre  sig  et  Begreb  om  af  den  Omstændighed,  at 
da  Flavius  Flaccus  erobrede  den  lille  By  Volsinii,  forte  han 
ikke  mindre  end  to  Tusinde  Broncestatuer  derfra  til  Rom. 
Etruscerne  vare  ogsaa  Mestre  i  at  udskjære  Stene  og  udførte 
•dette  med  en  hoi  Grad  af  Blodhed  og  Fiinhed.  Saadanne 
Stene  kaldtes  Scarabæer,  fordi  man  i  Almindelighed  formede 
dem  som  en  Scarabæus  (Skarnbasse),  og  synes  at  være  bleven 
benyttede  som  Prydelser  eller  Amuletter.  Af  disse  Scarabæer, 
der  ere  forarbeidede  i  gammelgræsk  Stiil,  findes  der  to  sær- 
deles udmærkede  i  Berlin,  hvoraf  den  ene  fremstiller  en  Gruppe 
af  de  Helte,  som  fra  Argos  droge  mod  Theben.  Ligeledes 
i  gammelgræsk  Stiil  ere  de  talrige  Gravstene,  der  navnlig 
ere  fundne  i  Chiusi;  Fremstillingerne  ere  hentede  fra  det 
nationale  Liv,  men  medens  det  meget  flade  Relief  og  Figu- 
rernes skarpe  Omrids  peger  hen  paa  gammelgræsk  Kunst,  er 
der  ved  Siden  heraf  noget  eiendommeligfc  Etruscisk,  som 
træder  frem  i  Personernes  excentriske  Bevægelser  og  i  en  over- 
dreven kantet  og  haard  Tegning.  I  flere  etrusciske  Sager 
fra  en  ældre  Periode  er  det  tydeligt,  at  ogsaa  ægyptisk  og 
orientalsk  Indflydelse  har  gjort  sig  gj ældende,  men  denne 
viger  senere  ganske  Pladsen  for  den  græske  Kunst. 

Al  en  særegen  Interesse  ere  Sarkophagerne  og  ^4.  ske- 
kisterne; i  hine  nedlagdes  Ligene  ubrændte,  medens  disse 
brugtes  til  at  opbevare  Asken  af  de  brændte  Liig.  Af  Sar- 
kophager  er  der  ikke  levnet  os  mange;  nogle  ere  forarbei- 
dede i  Alabast,  de  fleste  ere  af  Travertin  og  Terracotta. 
Paa  Kistens  Laag  seer  man  sædvanlig  en  liggende  Portrait- 
figur  af  den  Døde  og  paa  Siderne  Reliefarbeider.  De  be- 
handlede Fremstillinger  ere  enten  af  et  bestemt  mythisk  eller 
af  et  mythisk-historisk  Indhold;  Mytherne  ere  oftest  hentede 

fra  den  græske  Sagukreds,  men  Arbeiderne  ere  ikke  Efterlig- 
ninger  af  tilsvarende  græske,  da  der  hyppigt  imellem  Figu- 
rerne findes  etrusciske  Dæmoner.  Ganske  mærkeligt  er  det 
at  see,  at  den  etrusciske  Gruppering  og  Composition  af  Fi- 
gurer er  ganske  forskjellig  fra  den  græske.  Medens  denne 
sædvanlig  fremstiller  Skikkelserne  i  Profil  og  fremadskridende, 
er  der  hos  Min  en  Bestræbelse  efter  at  frembringe  en 
levende  og  malerisk  Gruppering,  som  paa  mange  Steder  giver 
et  meget  vellykket  og  rigt  Billede.  Den  sidst  omtalte  Sær- 
egenhed gjør  sig  ogsaa  gj ældende  i  Udgraveringerne  paa  de 
etrusciske  Speile  og  de  saakaldte  Cister,  runde  eller  ovale 
Æsker  af  Bronce,  der,  som  man  tidligere  har  meent,  benytte- 
des ved  en  mystisk  Cultus,  men  som  rimeligvis  ere  blevne  an- 
vendte til  at  tjene  som  Opbevaringssted  for  Speile,  Salvekruk- 
ker, Kamme  og  Lignende.  Speilene  vare  af  Bronce  med  en  con- 
vex  Side,  der  benyttedes  som  Speil,  og  en  concav  Side,  der 
var  prydet  med  UdgTaveringer.  Motiverne  til  disse  vare 
sædvanlig  hentede  fra  den  græske  Mythologi;  navnlig  vare 
Scener  fra  Bacchusdyrkelsen  ikke  sjeldne.  Særlig  berømt 
er  det  saakaldte  Semelespeil,  der  forestiller  Semele  omfav- 
nende sin  unge  Søn  Bacchus,  medens  Apollo  og  en  Satyr 
staae  ved  Siden  af.  Billedet  er  gjennemtrængt  af  den  græske 
Stiils  reneste  Ynde.  Af  Cisterne  fortjener  en  at  fremhæves, 
som  er  funden  i  Vulci  og  opbevares  i  Rom.  Den  er  oval 
og  omtrent  atten  Tommer  lang.  Siderne  ere  prydede  med 
Reliefs,  der  fremstille  Achilles'  Kamp  med  Amazonerne,  og 
med  andre  skjonne  Zirater.  Haandtaget  dannes  af  to  Svaner, 
hvoraf  den  ene  bærer  en  Dreng,  den  anden  en  Pige  paa 
Ryggen.  Paa  Laaget  er  der  fire  Hoveder,  omgivne  af 
Blomster. 

Den  etrusciske  Malerkunst  er  bekjendt  deels  af  Vaser, 
deels  af  Væggemalerier,  som  ovenfor  ere  omtalte  udførligere. 
Hvad  Vaserne  angaaer,  da  staae  de  langt  tilbage  for  de 
græske,  hvoraf  de  ere  Efterligninger,  og  hvor  Figurerne  røbe 
sig  som  selvstændigt  eti'uscisk  Arbeide,  er  der  noget  Plumpt 

Og  Tungt  ved  dem.  Vaserne  høre  næsten  alle  til  en  senere 
Tid.  I  Væggemalerierne  seer  man  derimod  tydeligt,  hvor- 
ledes den  etrusciske  Malerkunst  har  udviklet  sig  i  forskj el- 
lige  Perioder,  men  sporer  ved  Siden  deraf  stadig  den  græ- 
ske Paavirkning.  Selv  om  man  altsaa  ikke  kan  sige,  at 
Etruscerne  stode  paa  Kunstens  hoieste  Trin,  maa  man  dog 
i  ftere  Ketninger  indrømme  dem  en  stor  Kunstfærdighed, 
og  det  er  værd  at  lægge  Mærke  til,  at,  medens  de  med 
Dygtighed  forstode  at  tilegne  sig  fremmed  Kunst,  gik  det 
Eiendommelige  i  deres  egen  aldrig  tabt.  Det  var  dermed 
som  med  deres  nationale  Sæder  og  Skikke:  de  svandt  først 
bort  mange  Aar  efter,  at  det  fordum  mægtige  Folk  havde 
maattet  bøie  sig  for  det  seirende  Eom,  som  det  med  sin 
Kunstfærdighed  beherskede,  førend  den  græske  Kunst  havde 
gjort  sin  Indflydelse  gj ældende  der.  Etruscerne  vare  et 
kraftigt  og  virksomt  Folk,  men  i  religions  Henseende  æng- 
stelige og  overtroiske.  Den  sandselige  Nydelse  af  Livet  var 
fremherskende  hos  dem,  og  den  høie  og  frie  Aandsudvik- 
ling,  som  var  skjænket  Grækerne,  naaede  Etruscerne  aldrig. 


V.  Hj. 


Trediveaarskrigens  Eædsler.*) 

Uen  sex  og  tyvende  October  1648  blev  den  vestphalske 
Fred  hoitidelig  afsluttet  og  undertegnet  i  Miinster,  hvorhen 
Gesandterne  havde  begivet  sig  fra  Osnabriick;  men  længe 
blødte  Tydskland  af  den  l'orfærdelige  Trediveaarskrigs  Føl- 
ger. Det  var  det  haardeste  Slag,  der  nogensinde  havde 
ramt  det  tydske  Folk,  siden  det  traadte  ind  i  Memieske- 
slægtens  Historie ;  thi  maaskee  havde  henved  Halvdelen  af 
Befolkningen,  der  levede  i  hine  Dage,  maattet  bode  med 
Livet  i  denne  Kamp,  der  rasede  i  Tydsklands  Marv  og  Been 
og  udsugede  dets  Blod. 

Allerede  den  gamle  Viismand,  Grækeren  Heraklit,  har 
sagt,  at  »Krigen  er  alle  Tings  Fader«;  thi  derigjennem,  at 
modsatte  Kræfter  kæmpe  med  hverandre ,  frembringes  evig 
Livet  eller  den  Eenhed  af  Modsætninger,  hvorpaa  Verdens- 
livet  beroer. 

Ingen  kan  negte,  at  Menneskehedens  hoieste  Goder  kun 
ere  blevne  tilkæmpede  gjennem  haarde  Kampe.  Men  i  Tre- 
diveaarskrigens blodige  Kædsler  synes  det  ofte,  som  om  det 
religieuse  og  moralske  Formaal  udarter,  ja  heelt  glemmes 
over  den  djævelske  Fanatisme.  Man  griber  Sværdet  og 
bliver   mellem  Blodstromme    til   Dyr;    man    bliver   ved   at 


*)   Efter    Carl    Friedrich    Ha« ser:     Deutscliland    nach    dem 
dreiszigjåhrigen  Kriege. 

myrde  som  en  Besat,  som  »Satans  Haandlanger«,  idet  man 
søger  at  besmykkke  sin  samvittighedsløse  Kasen  med  en 
Samvittighedsgrund  og  ender  med  at  staae  midt  i  Ødelæg- 
gelsens Vederstyggelighed  paa  en  Dødens  Mark,  fuld  af 
Ruiner,  Blod  og  liigdynger.      O  germaniske  Cultur! 

Midt  i  denne  Afskyelighed  er  den  store  Svenskerkonge 
den  eneste  høie,  af  Ideens  Magt  besjælede,  rene  og  klare 
Personlighed.  Han  formaaede  at  hæve  sit  Folk  op  til  sig. 
Den  katholske  Historieskriver  Khevenhiller  maa  give  hans 
Krigere  det  Vidnesbyrd,  at  de  vare  »arbeidsomme«  Folk, 
der  i  en  Hast  kunde  udrette  store  Ting.  De  lode  sig  nøie 
med  Brød  og  Vand;  Beboerne  havde  ingen  Nod  med  dem. 
De,  der  havde  Mønt,  kjøbte  og  betalte  med  deres  egne 
Penge ;  de,  der  ingen  havde,  toge  tiltakke  med  det,  der  gaves 
dem,  hvorfor  Beboerne  holdt  af  dem  og  glædede  sig  ved 
deres  Komme,  hvorimod  de  hadede  de  Keiserlige  og  huggede 
dem  ned,  hvor  de  kunde  faae  Bugt  med  dem. 

Gamle  Spaadomme  droges  frem  af  Folket,  der  villig 
bøiede  sig  under  Gustav  Adolphs  Scepter,  og  anvendtes  paa 
ham:  »Et  ringe  Land,«  hed  det,  »vil  udrette  mægtige  Gjer- 
ninger,  og  Alt  skal  lykkes  for  den  store  nordiske  Løve.« 

Med  Gustav  Adolphs  Fald  ved  Ltitzen  forsvinder  igjen 
Orden  og  Sædelighed  fra  Leiren;  den  tøilesloseste  Soldateraand 
baade  foroven  og  forneden,  den  ryggesløseste  Fornegtelse  af 
al  Menneskelighed:  Brand  og  Mord  vælte  sig  hærgende  hen 
over  Tydsklands  Sletter,  fylde  dem  med  gruelige  Hekatomber 
og  Brandoffre  og  efterlade  sig  Morderfurierne:  Hunger, 
Pest  og  Ødelæggelse. 

Allerede  paa  Eigsdagen  i  Regensburg  1630  forte  Fyr- 
sterne de  heftigste  Klager  over  Wallenstein,  som  de  Ibr 
enhver  Priis  forlangte,  at  Keisereu  skulde  skille  sig  ved: 
»Denne  Wallensteiner  vil  strax  lade  Alt  hænge;  Een  behø- 
ver kun  at  klirre  med  Sporerne,  eller  Fruentimi'ene  at  snakke 
høit  paa  Torvet,  strax  er  Dommen  færdig:  »Hæng  det  Bestie!«, 
hvilket  endog  gj  ælder  Borgemestre  og  Raadsherrer.« 

De  hvervede  Hobe,  der  samlede  sig  under  Fanerne,  be- 
stode  af  Udskud  fra  hele  Europa,  især  fra  Tydskland,  Polen, 
Ungarn,  Nederlandene,  Spanien  og  Italien.  De  dreves  ikke 
af  nogen  Interesse  for  de  Sporgsmaal,  hvorom  der  kæmpedes, 
men  kun  af  en  raa  Begj ærlighed  efter  Krig  og  Bytte.  Selv 
Adelsmænd  og  fornenmie  Herrer  leb  efter  Hververtrommen 
og  grebe  til  Svæ^rdet,  fordi  »de  ikke  havde  læ^rt  noget  andet 
Haandværk« ,  og  de  di'eve  ogsaa  Krigen  ganske  som  et 
Haandværk.  Disse  Leiesvende  saae  man  snart  under  een, 
snart  under  en  anden  Fane.  Sædvanlig  sogte  de  Seirherrens, 
i  altfald  dens,  der  betalte  bedst.  Undertiden  solgtes  en  saa- 
dan  Bande  af  een  Anforer  til  en  anden  for  den  hoiestmulige 
Priis.  Store  Svæ-rme  af  Koner  og  Born  og  lose  Qvinder 
ledsagede  disse  Skarer,  saa  at  de  egentlige  Tropper  ofte 
næppe  udgjorde  Halvdelen. 

Solden  var  betydelig  —  omtrent  det  Sexdobbelte  mod 
nu  — ,  da  Soldaten  selv  skulde  holde  sig  med  Vaaben,  Klæ- 
der og  Kost.  Da  det  var  umuligt  for  Fyrsterne  at  skaffe 
de  umaadelige  Summer  tilveie  af  deres  sædvanlige  Hjælpe- 
kilder, grebe  de  til  Tvangslaan,  Conliskationer,  slet  Mønt 
0.  s.  V.,  men  det  var  kun  Galgenfrist.  Naar  Soldaterne 
vare  opirrede  over  ikke  at  have  faaet  deres  Sold,  kunde 
selv  Feltherrens  Liv  komme  i  Fare.  Saaledes  trængte  de 
bøhmiske  Krigsfolk  engang  ind  i  Greven  af  Mansfelds 
(^varteer  i  den  Hensigt  at  holde  ham  fangen,  indtil  han 
betalte.  »Da  aabnede  Greven  endelig  Døren  og  traadte  ud 
iblandt  dem  med  en  bred  Schweizerhaarde,  huggede  strax  to 
af  dem  ned  og  saarede  nogle  haardt,  saa  at  de  gi'ebe  Flug- 
ten. Men  da  de  nu  rottede  sig  sammen  paa  Gaden,  red 
Hl'.  Greven  med  tre  af  sine  Høvidsmænd  ind  iblandt  dem, 
nedskjød  nogle  og  saarede  mange,  saa  at  ialt  elleve  bleve 
paa  Pladsen,  og  sex  og  tyve  bleve  saarede.  Imidlertid  kom 
den  kongelige  Livgarde  hurtig  til,  og  om  Aftenen  var  Lar- 
men forbi.  Den  følgende  Dag  deserterede  mange  af  disse 
Soldater.«     Med  god  Grund  siger  derfor  den  samme  Mans- 

feld  i  Begyudelseu  af  Krigen:  »Det  er  uimodsigeligt,  at 
man  ikke  kan  holde  nogen  Krigsdisciplin,  naar  Soldaterne 
ikke  kunne  faae  deres  Sold.  De  og  deres  Heste  kunne  ikke 
leve  af  Luften.  Alt,  hvad  de  bære  paa  sig,  Vaahen  eller 
Klæder,  falder  af  og  gaaer  istykker.  Skulle  de  igjen  kjobe 
eller  lade  gjøre  Nyt,  horer  der  Penge  til.  Holder  man  dem 
ikke  vedlige  dermed,  saa  tage  de,  hvor  de  finde  Noget,  og 
det  ikke  paa  Eegning  af  det,  de  have  tilgode.  Thi  de  tælle 
og  veie  ikke.  Naar  man  engang  aabner  dem  Døren,  løbe  de 
bestandig  frem  i  deres  Ubændighed;  de  tage  Alt,  de  tvinge 
Alt,  de  slaae  og  ihjelslaae  Alt,  som  vil  gjøre  dem  Mod- 
stand. Ja,  der  kan,  kort  sagt,  ikke  tænkes  noget  Uvæsen, 
som  de  ikke  anstifte ;  thi  de  ere  drevne  i  alle  slette  Streger 
ved  de  forskjellige  Nationers  Praktiker  og  Selskab.  Tyd- 
skeren.  Nederlænderen,  Franskmanden,  Italieneren,  Ungareren 
giver  hver  Sit  dertil,  saa  at  der  ikke  kan  findes  nogen  For- 
slagenhed eller  arg  List  til  at  faae  fat  paa  Noget,  som 
bliver  skjult  for  dem,  hvilken  de  ikke  udove.  Da  skaaue  de 
ingen  Person,  af  hvad  Stand  og  Værdighed  det  end  er.  In- 
tet Sted  er  Fristed  for  dem,  og  intet  Sted  er  dem  helligt: 
Kirkerne,  Alterne,  Gravene,  ja  selv  de  dede  Legemer  ere 
ikke  sikki'e  for  deres  tyvagtige  og  røveriske  Yoldsgjerninger. 
Alt  dette  vide  vi  og  tilstaae  det  gjerne,  have  ogsaa  til 
vor  store  Hjertesorg  maattet   see  mange  Exempler  derpaa.« 

Den  gruelige  Pengemangel,  under  hvilken  der  endog 
sattes  blanke  Blikmonter  igang,  maatte  tilsidst  falde  tilbage 
paa  Fyrsterne  som  de  samvittighedsløse  Ophavsmænd  dertil. 
Paa  satirisk-politiske  Træsnit  fra  Trediveaarskrigen  frem- 
stilles Fyrsterne  hyppigt  som  Barbeersvende,  der  paa  behorig 
Maade  kopsætte  og  aarelade  Folkene;  men  istedetfor  Blod 
strømmer  der  Pengestykker  ud. 

»I  Leirene  dreves  det  vildeste  Uvæsen  midt  i  Kigdom- 
mens yppigste  Fylde  af  Bytte  fra  de  vundne  Slag,  de  ud- 
sugede Stæder  og  Landskaber.  Kjøbmænd  strømmede  til 
for  at  tilfredsstille    Krigernes    Forfængelighed  og  Øienslyst, 

der  ikke  lod  sig  miQ  med  Mindre  end  Zobel,  Maar,  Fløiel, 
1  juld-  og  Sølvsmykker.  Qvinderne  smykkede  sig  med  koste- 
lige Fjer,  Skarlagensbeenklæder  med  Guldgalloner ,  brogede 
Trøier  og  anden  Pragt;  selv  Hestene  glimrede  i  Guld  og 
Sølv.  Til  Afvexling  i  Underholdningen  dreve  Skjøgerne  Spot 
med  røvede  Præstekjoler.  Dette  Pak,  der  var  strømmet 
sammen  fra  alle  Verdens  Kanter,  svælgede  i  alle  Laster,  al 
Ryggesløshed  og  Uteerlighed.  Wallenstein  og  hans  Bander 
dreve  det  ret  til  Virtuositet  heri.  Saaledes  kunde  mnn 
umuligt  blive  ved  at  husere  uden  at  bringe  ]^]lendigheden 
over  sig  selv.  Men  selv  den  bittre  Nod  lærte  ikke  disse 
Bander  Klogskab ;  tvertimod  blev  deres  Easen  kun  saameget 
mere  djævelsk.  Da  Antallet  af  de  afbrændte  Stæder  voxede, 
da  de  rygende  Landsbyer  laae  øde,  og  Markerne  vare  forvand- 
lede til  Ørkener,  da  syntes  Soldatervæsenet  først  ret  at  ville 
feire  sin  Triumph.  De  Svenske  lærte  hurtigt  af  de  Keiser- 
lige at  behandle  Enhver,  der  havde  Noget,  som  Fjende.  Den 
daglige  Bøn,  den  strenge  Krigstugt  og  Orden  var  forbi  med 
den  store  Gustav  Adolphs  sidste  Aandedrag.  Tilfredsstillel- 
sen af  deres  Kovgjerrighed  laa  nu  de  svenske  Soldater  langt 
mere  paa  Hjertet  end  deres  Salighed,  som  Kongen  engang 
havde  lovet  dem,  da  han  spegede  over  den  ringe  Sold.  Da 
brød  det  væ^rste  Krigerraseri^  løs  med  sit  gruelige  Følge : 
Hunger,  Pest,  Overtro,  Tilintetgj  oreise  og  Fortvivlelse. 
Det  hedder  i  en  Folkesang  om  de  Svenske: 

Der  Schwed  ist  kumme. 
Hat  Alles  mitg'numme, 
Hat  d'  Fenster  'nein  g'schlage, 
Hat  's  Blei  davon  trage, 
Hat  Kugle  d'raus  'gosse, 
Und  d'  Bauere  verschosse. 

Man  maa  forundre  sig  over,  at  de  smaae  Troppecorpser, 
der  i  Virkeligheden  vare  ringe  i  denne  Krig  i  Forhold  til 
saa  mange  tidligere  og  senere   Krige,  kunde   foraarsage  saa 

store  Ødelæggelser ;  men  vi  maae  erindi'e,  at  de  vare  spredte 
rundt  omkring  og  huserede  i  alle  Tydsklands  Egne,  og  at 
deres  Rovgjerriglied  og  djævelske  Ødelæggelseslyst  bestandig 
tiltog.  De  myrdede,  skjændte  og  brændte  for  at  myrde, 
skjænde  og  brænde.  De  arme,  hungrende  Bønder,  der  hen- 
slæbte deres  elendige  Dage    i  de  halvnedbrændte  Landsbyer 

—  i  hvis  Gader  Græsset  voxede,  uden  at  der  var  Qvæg  til 
at  græsse  det  af-  ,  undrede  sig  over,  at  Krigsfolket  havde 
en  saa  iiin  Næse  til  at  opspore  de  Smuthuller,  hvor  de  endnu 
havde  skjult  en  lille  Rest  af  Fødemidler.  Men  der  var 
efterhaanden  gaaet  saamange  Bønder  til  Hæu-en  for  ikke  at 
omkomme  af  Hunger  i  Hjemmet,  at  Soldaterne  let  af  dem 
kunde  faae  Besked  om  Gjemmestederne.  Bestandig  fryg- 
teligere svang  Hungeren  sin  Svobe  over  det  ulykkelige  Folk; 
det  sank  stedse  dybere  i  Forhærdelse  og  Forbrydelse  for  at 
kunne  skafte  Legemets  stærkeste  Drifter  Tilfredsstillelse. 
Ved  Rakkerkulen  sloges  man  om  de  faldne  Hestes  raadne 
Kjød;  Ligene  reves  op  af  Gravene,  Broderen  fortan-ede  den 
døde  Søster;  det  var  næppe,  at  Moderen  havde  Sky  for  at 
føre  Dødsslaget  mod  sit  eget  Barn.  Det  var,  som  om  Ræds- 
lerne fra  Jerusalems  Ødelæggelse  fornyede  sig.  Tilsidst 
bortrykkede  Hunger  og  Pest  endnu  Flere  end  Sværdet,  og 
smitsomme  Sygdomme  havde  en  rig  Høst.  Intet  Under,  at 
de  Overlevendes  nedbrudte  Sjæle  overgave  sig  til  Overtroens 
Mørke  og  hobede  nye  Rædsler  til  de  gamle  for  at  sikkre 
sig  mod  Døden. 

Ugudeligheden  tog  stedse  mere  Overhaand.  Istedetfor 
at  man  før  havde  beredt  sig  til  Kampen  med  Bon,  og  det 
havde  heddet:  »Fremad  i  Guds  Navn!«,  hørtes  nu  saadanne 
Opmuntringer  som  »potz  hundert  tausend  Sack  voll  Enten!« 

—  Dass  dich  der  Donner  und  der  Hagel  mit  einander  er- 
schlage  —  di^auf  im  Teufels  Namen  —  forfc,  ihr  hundert 
Sapperments  Bluthunde,  dass  euch  's  Wetter  erschlag,  druckt 
druff  —  gebt  Feuer,  dass  dich  der  Hagel  erschlag,  ihr  Bursch, 
alle  miteinander  —  halt  Tiupp,  dass  dich  potz  hundert  tau- 

send  Sapperment  schande  —  fresszt,  dass  euch  der  Teufel  segne 
-~  sauf,  dass  dir  's  hoUiscli  Feuer  in  den  Hals  fahr  —  og 
andre  saadanne  gyselige  Morgen-  og  Aftenvelsignelser.  Sol- 
daternes Moralkanon  i  disse  forfærdelige  Tider  svarer  dertil : 

Den  er  Djævels,  der  er  barmhjertig. 
Den  er  Djævels,  der  ikke  myrder. 
Den  er  Djævels,  der  ikke  tager  Alt. 
Den  er  Djævels,  der  ikke  bander,  drikker,  skjænder. 
Den  er  Djævels,  der  beder,  gaaer  i  Kirke, 
giver  Almisse  o.  s.  v. 

Der  gaaer  et  diabolsk  Træk  gjennem  Livet  i  Hæren. 
Samtidige  Skildringer  ville  give  yderligere  Vidnesbyrd  herom. 
Om  de  keiserlige  Troppers  Huseren  i  Baiern,  da  Ferdinand 
sendte  dem  til  Hjælp  mod  Svenskerne ,  meddeler  Aretin 
Følgende*) : 

»Saavel  Ryttere  som  Fodfolk  have  viist  sig  saa  ilde  og 
uchristelige,  skjojidt  de  udgave  sig  for  Venner,  at  man  er 
bleven  yderlig  forfærdet;  de  have  uden  Forskjel  rovet  Alt, 
hvad  de  have  fundet,  borttaget  Hestene,  uden  Nødvendighed 
og  blot  af  Kaadhed  slaaet  Qvæget  ihjel,  piint  Folket  paa 
uhørte  Maader,  radbrækket,  ombragt  og  skudt,  ophængt  smaae 
Børn  ved  Fødderne,  bundet  Bønderne  med  Strikker  til  Heste 
og  slæbt  dem  tildøde,  skjændet  Fruentimrene  letfærdigere 
end  Tyrkerne  og  mishandlet  ikke  faa  af  dem  saaledes,  at 
de  siden  maatte  bøde  med  Livet  derfor,  hvilket  Mændene 
og  Fædrene  med  den  største  Hjerteqval  maatte  see  paa  med 
egne  Øine,  og  naar  de  have  klaget  derover  til  Befalings- 
mændene og  Obersterne,  ere  de  blevne  affærdigede  med 
Slag  og  Skjældsord  .  .  .  Soldaterne  gjøre  hvad  de  ville  og 
forholde  sig  overalt  som  Kjættere,  idet  de  opbryde  Kirkerne, 
borttage   de  indviede    Kalke,    Faner,  Messeklæder  og  andre 


*)    Beitrage  zur  Geschichte  und  Literatur.  II.  3^  74. 

Kirkepiydelser  og  udøve  alskens  Uteerlighed  i  samme,  ja 
endog  forjage  og  mishandle  de  Geistlige  selv  og  derved  for- 
aarsage,  at  de  arme  Undersaatter  maae  døe  og  fordærves 
uden  al  geistlig  Trøst,  Skrifte  og  Communion.« 

Endnu  værre  lyde  Klagerne  i  de  nordsachsiske  Land- 
stænders Skrivelse  til  deres  Fyrste,  Landgreve  Wilhelm  V  af 
Hessen-Kassel,  af  otte  og  tyvende  August  1637*)  over  Kroa- 
terne og  de  andre  keiserlige  Tropper,  der  »med  et  selv  af 
Tyrkerne  hidtil  uhørt  Exempel  have  fordærvet  Alt  erbarme- 
ligt  med  Ild  og  Sværd,  nedhugget  næsten  Alt,  hvad  der 
kom  i  deres  Magt,  skaaret  Tunger,  Næser  og  Ører  af  Folk, 
udstukket  Øinene  paa  dem,  slaaet  Søm  i  Hoved  og  Fødder, 
gydt  sydende  Beeg,  Tin  og  Bly  og  alskens  væmmelig  Uren- 
lighed gjennem  Ører,  Næse  og  Mund  ind  i  Legemet,  mar- 
tret Nogle  smerteligt  med  alle  Slags  Instrumenter,  deels 
koblet  Mange  sammen  med  Strikker,  stillet  dem  op  paa  fri 
Mark  til  en  Skrænt  og  skudt  med  Bøsser  tilmaals  efter  dem, 
deels  slæbt  dem  efter  Heste,  skjændet  Qvindfolket  uden  For- 
skjel  af  Alder,  gift  eller  ugift  Stand,  hvorved  de  ikke  en- 
gang have  skaanet  de  Hoitfrugtsommelige  og  Barselqvin- 
derne;  som  vilde  Dyr  overfaldt  de  Børnene  i  Buske  og 
Hækker,  nedsa,blede  dem,  spiddede  og  stegte  dem  i  Bagerovne, 
gjorde  Kirker  og  Skoler  til  Kloaker,  nedbrændte  mange 
adelige  Gaarde,  Stæder,  Flækker  og  Landsbyer  .  .  .  ikke  at 
tale  om  flere  andre  lignende  barbariske  Gjeruinger,  saa  at 
Pennen  ikke  kan  samle  dem  alle.« 

Beretningen  om  de  Skjændselsgjerninger,  den  franske 
Hær  udøvede  i  det  Badensiske  1644,  ender  medfølgende  Be- 
retning**) :  Mange  kom  i  Fortvivlelse,  saa  at  de  ikke  mere 
vUde  troe,  at  der  var  en  Gud  i  Himmelen,  idet  de  meente, 
at  dersom  han  levede,  skulde  han  med  Torden  og  Lynild 
slaae  Alt  til  Jorden.« 


*)   Vulpius:  Curiositåten.  S,  544.  • 

■■^'^)    Raumer:  Europa.    3,  603. 

Forfærdelig  udmales  den  almindelige  Elendighed  i  det  En- 
kelte i  BatMns  excidium  Germaniæ*) :  »Hvor  jammerlig  staae 
nu  ikke  nye,  store  Stæder!  Hvor  der  fer  har  været  tusinde 
(jader,  er  der  nu  vel  ikke  mere  hundrede.  Hvor  elendig  staae 
ikke  de  smaae  Stæder,  de  aabne  Flækker?  De  ligge  ned- 
f)rændte,  faldne  i  Gruus,  forstyrrede,  saa  at  der  hverken  er 
at  see  Tag,  Sparreværk,  Dore  eller  Vinduer.  Hvorledes 
have  de  ikke  handlet  med  Kirkerne  ?  Dem  havede  nedhrandt,. 
bortført  Klokkerne,  gjort  til  Kloaker,  Hestestalde,  Marketen- 
derhuse og  Bordeller  og  lagt  deres  Skarn  paa  Altrene.  Ak 
Gud,  hvor  jammerligt  staaer  det  sig  ikke  i  Landsbyerne !  Man 
vandrer  ti  Miil  og  seer  ikke  et  Menneske,  ikke  et  Creatur, 
ikke  en  Spurv,  maaskee  paa  nogle  Steder  en  gammel  Mand 
og  et  Barn  eller  to  gamle  Koner.  I  alle  Landsbyer  ligge 
Husene  fulde  af  Liig  og  Aadsler;  Mand,  Kone,  Børn  og 
Tyende,  Heste,  Sviin,  Køer  og  Stude,  ved  Siden  af  og 
under  hverandre,  dræbte  af  Pest  og  Hunger,  fulde  af  Mad- 
diker og  Orme  og  fortærede  af  Ulve,  Hunde,  Krager,  Ravne 
og  andre  Fugle,  fordi  der  Ingen  har  været,  der  har  begi'a- 
vet,  beklaget  og  begrædt  dem.  Erindrer  Eder,  I  Stæder^ 
hvor  Mange  der  døde  i  stor  Forsmægtelse,  hvilke  I  ikke  have 
tilkastet  en  Almisse  af  Eders  store  Overflod,  som  dog  nu 
siden  er  bleven  revet  bort  fra  Eders  Ansigt.  I  vide,  hvor- 
ledes de  Levende  have  drevet  hverandre  ind  i  Kroge  og  Kj  æl- 
dere, have  slagtet  og  ædt  hverandre;  at  Forældi-e  have  ædt 
deres  Børn,  og  Børn  deres  døde  Forældre;  at  Mange  have 
betlet  for  Dørene  kun  om  en  Hund  eller  Kat ;  at  de  Fattige 
have  i  Rakkerkulerne  skaaret  Stykker  af  Aadsler,  slaaet 
Knoklerne  istykker  og  med  Marven  kogt  Kjodet,  der  har 
været  fuldt  af  Orme.« 

Disse  almindelige   Træk   kunne    være   tilstrækkelige  til 
at  betegne  Krigens  gruelige  Følger   i  Almindelighed.     Men 


Meddedt  af  U.  Menzel,    Geschichte  der  Dtutschen,    3,  352. 


Trediveaarskrigens   Rædsler.  499 

et  klart  Billede  faaer  man  dog  forst  ved  at  folge  Krigens 
Gang  og  den  Maade,  hvorpaa  den  fortes  i  det  Enkelte,  og 
fremdrage  endeel  mærkelige  Skildringer  fra  de  enkelte  Land- 
skaber, Stæder  og  Flækker.  Man  vil  da  tillige  faae  et 
tydeligt  Indtryk  af  den  Forskjel,  der  fremtræder  mellem 
Krigsforelsens  Maade  i  hiin  Tid  og  i  vore  Dage,  et  Indtryk, 
der  vil  være  til  Fordeel  for  vore  Dages  Dannelse  og  Menne- 
skelighed. Hvor  store  de  Onder  end  ere,  som  vor  Tids  Krige 
fore  over  Lande  og  Folk,  vise  de  sig  dog  kun  at  være  for 
Lidet  at  regne  mod  hine  Tiders  umenneskelige  Barbari  og 
hensynsløse  Grusomhed,  og  heri  ligger  dog  altid  nogen  Trost. 

B  ohmen,  I  sin  Geschichte  der  G  egenreformation  II 
giver  Peschech  folgende  Skildring  af  de  Katholskes  Rasen 
i  dette  ulykkelige  Land:  Naar  der  fandtes  noget  Billede  af 
en  ærværdig,  evangelisk-luthertk  Præst  eller  af  Kalke  o.  s.  v. 
udhugget  i  Steen  paa  Kirkegaardene  eller  i  Kirkerne,  have 
Soldaterne  enten  besudlet  et  saadant  BiUede  og  kastet  Skarn 
paa  det  eller  sonderslaaet  det  med  Steenkast,  idet  de  have 
slaaet  Øinene  ud,  fordærvet  Næserne  og  tilintetgjort  det 
hele  Ansigt  og  endelig  kastet  Stenen  selv  ned  og  slaaet  den 
i  smaae  Stykker.  De  have  udgravet  Benene,  der  vare  begra- 
vede derunder,  og  kastet  dem,  saa  mange  som  de  vare,  uden- 
for Kiikegaarden  i  en  Grube,  som  de  have  ladet  kaste  paa 
et  saadant  Sted,  der  ikke  var  blevet  indviet  af  dem,  og 
som  de  derfor  holdt  for  vanhelligt.«  Saaledes  have  de  ogsaa 
baaret  sig  ad  med  Tusinder  af  Grave  paa  St.  Ægidii  Kirke- 
gaard i  Prag,  hvor  de  havde  anlagt  en  Keglebane.  Da  sagde 
de  til  mange  Hjerneskaller:  »Ha  ha,  det  maa  vist  have 
været  en  stor  Skjælm  af  en  Kj  ætter  og  maaskee  en  Prædi- 
kant, siden  han  har  havt  et  saa  stort  Hoved.« 

Oprørende  var  Soldaternes  Fremfærd  mod  de  protestan- 
tiske Præster.  Paul  Woller,  Præst  i  Zrutschen,  stod  just 
paa  Præ^ dikestolen,  da  de  Keiserlige  brøde  ind  i  Kirken. 
Truffen    af   en    Flintkugle    sank   han   dod   ned   paa  Stedet. 

Pastor   Martin   Maresch    i    Landsbyen   Krzassin   havde 

32* 


500  Trediveaarskrigens   Rædsler. 

Søgt  Tilflugt  paa  et  sikkert  Sted.  De  Keiserlige  bemægti- 
gede sig  Skolemesteren  Frederik  Damborsky,  bandt  ham  og 
forhørte  ham  om,  hvor  Pastoren  var,  og  hvor  han  havde 
gjemt  sin  Skat.  Han  forsikkrede ,  at  han  Intet  vidste 
derom.  Forgjæves  plagede  de  ham  med  ørefigener  og  Hug; 
da  blottede  de  hans  Side  og  brændte  ham  saa  grusomt  med 
Ild,  at  den  Ulykkelige  ikke  var  istand  til  at  udholde  Smer- 
ten længere  og  lovede  at  vise  dem  Skatten.  Denne  var 
imidlertid  ikke  til  at  finde,  og  de  rasede  igjen  saaledes  mod 
den  Ulykkelige  med  Tortur  og  Prygl,  at  han  nu  maatte  til- 
staae,  at  han  aldrig  havde  vidst  Noget  om  nogen  Skat  og 
blot  havde  talt  derom  for  de  heftige  Smerters  Skyld.  Nu 
gjennemborede  de  ham  med  flere  Kugler,  kastede  ham  i  en 
Grav  og  saa  Stene  ovenpaa  ham  —  det  var  hans  Begravelse ! 
Paa  den  tredie  Dag  derefter  fik  disse  Blodmennesker  fat  paa 
Pastoren  selv  i  Landsbyen  Popovriz.  De  anvendte  Tortur 
paa  ham,  martrede  ham  frygteligt  og  lode  ham  ligge  halv- 
død. Han  kom  dog  til  sig  selv  igjen  og  levede  endnu  fem 
Aar  derefter ;  men  han  havde  to  Dottre  —  dem  skjændede 
Umenneskerne  og  slæbte  dem  bort  med  sig,  og  den  ulykke- 
lige Fader  saae  dem  aldrig  igjen. 

Andreas  Stemberg  fra  Budin  blev  af  femten  Ryttere 
hentet  fra  sit  Sogn  til  Kostelez  og  piint  paa  det  Heftigste, 
ligeledes  ved,  at  Hovedet  blev  sammensnøret  med  en  Streng. 
Derpaa  bandt  de  hans  Hænder  paa  Ryggen  med  Snører,  men 
Fødderne  bandt  de  sammen  med  en  tyk  Strikke  og  kastede 
ham  saaledes  hen  paa  Ryggen  for  at  have  ham  liggende 
beredt  til  om  Morgenen  tidlig  at  undergaae  Tortur  med  Ild. 
Dog  blev  han  ved  Midnatstid  befriet  paa  en  underfuld  Maade. 
Under  Bønnen,  netop  ved  Psalmeordene :  »Paa  Dig  har  jeg 
haabet,  o  Herre!«  følte  han  sine  Baand  løsnes  og  gjorde  sig 
snart  fri  for  dem.  Han  stod  op,  gik  ud  af  Døren  og  igj en- 
nem  de  tre  Vagter,  der  forholdt  sig  stille,  enten  fordi  de 
sov,  eller  fordi  de  Intet  hørte  formedelst  en  Vinds  Brusen, 
der   pludselig   reiste   sig.       En   af  Soldaterne  havde  endog 

Haanden  paa  Dørklinken.  Ved  Stadsporten  blev  han  dog 
kjendt  af  den  vagthavende  Musketeer.  Heldigviis  var  denne 
en  indfødt  Bøhmer,  der  af  hans  Bønner  lod  sig  bevæge  til 
at  lade  ham  slippe,  ja  endog  førte  ham  over  en  Bro  til  den 
modsatte  Bred. 

I  Aurenowes,  hvor  Pastor  Andreas  Jakobiz  havde  reddet 
sig  ved  Flugten,  udgode  Soldaterne  deres  Raseri  mod  et  ung-t 
Menneske,  der  var  Bentemesterens  Skriver.  De  kastede  ham 
til  Jorden,  fyldte  hans  Mund  med  Krudt  og  antændte  det, 
saa  at  hans  Svælg  blev  sprængt  istykker,  og  ved  denne 
grusomme  Dødsmaade  frydede  de  raae  Barbarer  sig  som 
ved  et  skrækkeligt  Skuespil. 

Adam  Pisek  var  Præst  i  Byteschin  i  Måhren  paa  Grev 
Carl  af  Zierotins  Gods.  Da  denne  hans  Patron  var  forbleven 
tro  mod  Ferdinand,  troede  han,  at  han  il^ke  havde  Noget  at 
frygte,  modtog  venlig  Soldaterne,  der  traadte  ind  til  ham, 
med  Hilsen  og  Haandslag  og  viste  dem  al  Gjæstfrihed. 
Men  saasnart  de  erfarede,  at  han  var  evangelisk  Geistlig, 
bleve  de  rasende,  pryglede  ham  grusomt,  hug  ham  ned, 
da  han  vilde  flygte  ind  i  Kirken,  plyndrede  ham  ud  til 
Kroppen  og  lode  Liget  1  gge  nøgent.  Da  nogle  gudfrygtige 
Mænd  vilde  begrave  ham  og  havde  ifort  ham  en  Liigdragt, 
løb  Soldaterne  strax  til,  tog  den  fra  dem  og  rev  den  istyk- 
ker. Efterat  have  udplyndret  hele  Huset  slæbte  de  hans 
Bibliothek,  der  fyldte  tre  Værelser,  ud,  lagde  Ild  under  Bø- 
gerne og  opbrændte  dem.  Da  Ingen  mere  vovede  noget  For- 
søg, saalænge  denne  Bande  var  der,  blev  den  arme  Mand 
først  stædt  til  Jorden  efter  fem  Ugers  Forløb  af  nogle  af 
sine  Disciple. 

Den  syttende  Januar  1621  bleve  Pastor  Lorenz  Kiirz 
i  Ratin  og  hans  Hustru  af  en  Soldat,  der  rasende  for- 
langte Penge,  saa  grusomt  martrede  med  Flammer,  at  de 
begge  opgave  Aanden. 

Præsten  i  Bohdalow,  Paul  Pfeniska,  en  Olding  paa 
næsten  halvfjerdsindstyve  Aar,  blev  ophængt  af  de  ugudelige 

Soldater  over  Flammer,  som  de  nærede  ved  hans  egne  Bøger. 
Han  bønfaldt  under  denne  gruelige  Qval  om  Forbarmelse. 
Da  gjennemborede  En  liam  med  en  Kugle.  Det  gjaldt  for 
en  ]>armhjertigliedsgjerning  at  ende  hans  l^insler  med  Døden. 

Naar  man  foer  saaledes  frem  mod  Mennesker,  kunne  saa- 
danne  Skuespil  ikke  forundre,  som  at  der  blev  holdt  Auto 
da  Fé'r  over  evangeliske  Bøger  i  tusindviis,  at  sex  og  tredive 
Tusinde  Familier  nødtes  til  Udvandring,  at  den  arme  Befolk- 
ning blev  tvungen  til  at  gaae  over  til  den  katholske  Tro 
ved  Dragonader  -  det  lichtensteinske  Regiment  erhvervede 
sig  en  sorgelig  Navnkundighed  ved  sin  voldsomme  og  gru- 
somme Fremfti^rd  —  ganske  de  samme  Scener,  de  samme 
Martyrier,  som  senere  hen  i  Aarhundredet  træffes  i  de  fran- 
ske Protestanters  Forfølgelser  under  Ludvig  XIV,  der  altsaa 
ikke  kan  tilegne  sig  Æren  for  at  have  været  Dragonadernes 
forste  Ophavsmand  og  Opfinder. 

Det  forhen  ved  Velstand,  Oplysning  og  Videnskabelig- 
hed blomstrende  Bøhmen  blev  et  Hjem  for  Armod,  Uviden- 
hed og  aandeligt  Mørke.  Jesuiterne  skulde  nok  gjøre  alt 
Deres  til  at  undertrykke  Bøhmens  Folkelighed  og  tilintetgjøre 
dets  Literatur.  Hvilken  sorgelig  Sammenligning  mollem 
Landets  Tilstand  i  Begyndelsen  af  det  syttende  og  Begyn- 
delsen af  det  attende  Aarhuiidrede ! 

Phalz  og  Overrhin.  Rædselsscenerne  i  disse  Egne 
overgaae  al  Beskrivelse.  Man  trættes  ved  at  skildre  do 
uendelige  Gjentagelser  af  Høidepunktet  af  den  menneskelige 
Ryggesloshed,  der  vækker  Lede  og  Væmmelse  i  sin  gyselige 
Ensformighed. 

Man  myrdede  uden  Hensyn  til  Kjøn  eller  Alder.  Man 
gjennemborede  Hænder  og  Fødder,  brændte  Fodsaalerne  med 
gloende  Jern,  skjændede  Jomfruer  og  Koner,  og  under  alle 
disse  Grusomheder  dreve  Jesuiterne  i  Heidelberg  deres  Om- 
vendelsesvæsen  med  den  største  Hensynsløshed  og  Samvit- 
tighedsløshed. 

Da  de  tøilesløse,  vilde  Skarer  af  de  fra  Nederlagene  ved 

^N'ørdlingen  den  sjette  September  1634  fl jagtende  Svenske  og 
Tydske  udbredte  sig  over  det  arme  Pfalz,  efterlode  de  sig 
de  sørgeligste  Spor.  »Man  myrder«,  skriver  Eusdorf,  »blot 
for  Lyst  og  til  Tidsfordriv;  man  søger  at  opfinde  alleslags 
skrækkelige  og  hidtil  uhørte  Pinsler  for  at  martre  det  arme 
Folk.  At  skjænde  Qvinder  af  enhver  Alder,  endog  smaae 
Børn,  er  kun  Leg;  om  Plyndringer  behøver  man  slet  ikke 
at  tale ;  thi  den  bliver  anseet  for  gemeen,  der  ikke  plyndrer. 
Landet  er  fuldkommen  ruineret,  alle  Levnetsmidler  ere  for- 
tærede, og  hvad  man  ikke  har  kunnet  fortære,  er  gjort 
ubrugbart;  Undersaatterne  ere  trøstesløse  og  fulde  af  For- 
tvivlelse; Landet  ligner  en  Ørken.  Al  Undsaatternes  Kjær- 
lighed mod  deres  Fyrste,  al  Lydighed  er  borte,  fordi  de  see, 
at  man  ikke  kan  beskytte  dem  mod  Mord,  Undertrykkelser, 
Pinsler  og  barbariske  Voldsgjerninger.  Vi  selv  hore  Intet 
uden  daglig  Jamren  og  Veeldager;  de  arme  Folk  anraabe 
om  vor  Hjælp  ved  Gud  og  alle  Hellige,  men  vi  kunne  intet 
Andet  end  trøste  dem  under  Taarer  og  Suk.«  Man  regnede, 
at  der  tilsidst  kun  var  en  Halvtredsindstyvendedeel  af  Be- 
folkningen tilbage,  og  den  var  ved  Krig,  Kov  Anarchi  og 
gjentagen  Skiften  af  Troesbekj endelse  bleven  saa  fortvivlet, 
at  den  snarere  hæmmede  end  fremmede  det  Heles  Opkomst. 
Forfærdelig  Pest  og  Hungersnød  især  i  Aaret  1637, 
hærgede  som  Krigens  Følger  det  ulykkelige  Land.  Hunde, 
Katte,  Rotter,  Muus  og  andre  væmmelige  Dyr,  for  hvilke 
den  menneskelige  Natur  pleier  at  nære  Afsky,  bleve  Læ'k- 
kerbidskener  for  at  stille  den  bittre  Hunger,  selv  om  de 
havde  ligget  hele  Uger  paa  Veie,  i  Pytter  og  andet  Vand 
og  gave  en  forfærdelig  Stank  fra  sig.  Om  Hestekjød  sloges 
man  paa  Liv  og  Død.  Man  fortærede  de  Døde,  gjennem- 
rodede  Kirkegaardene,  steg  op  i  Galgerne  og  tog  de  Do  de 
bort  for  at  spise  dem.  Broderen  fortærede  den  døde  Søster, 
Døttrene  deres  afsjælede  Moder,  og  Rædslerne  i  Jerusalem 
og  Samaria  vare  næslen  for  Intet  at  regne  derimod.  Ikke 
langt    fra  Worms    fandt   og   forjog   man  en   Flok    Betlere^ 

der  rasende  anfaldt  de  Forbigaaende,  dræbte  og  kogte  dem 
ved  Tid  under  aaben  Himmel  og  aad  dem  med  Begj  ærlighed, 
hvorpaa  Levninger  af  Arme,  Hænder  og  Fødder  af  gave  et 
frygteligt,  men  sikkert  Kj  endetegn.  Ved  Kakkerknlerne  rev 
man  Kjødet  af  de  forraadnede  Aadsler  bort  imellem  Kak- 
kernes  Hænder.  I  Alzey  havde  to  gyselige  Qvinder  længe 
opholdt  sig  i  et  øde  Huus  og  levet  af  at  myrde,  blandt 
Andre  en  Borgers  Kone  fra  Alzey,  der  var  gaaet  ud  for  at 
see  til  sin  Landeiendom ;  af  hende  havde  de  tilberedt  Spise, 
indtil  de  bleve  opdagede  og  førte  fangne  ind  til  Byen.  Hvis 
Hjerte  maa  ikke  bæve  af  Jammer,  naar  man  hører,  at  i 
Otterberg  havde  en  ugudelig  Qvinde  dræbt  en  lille  Pige, 
tillavet  nogle  Maal tider  af  hende  og  solgt  Hesten  for  Svine- 
kjød?  At  i  Bergzabern  en  elleveaarig  Pige  myrdede  en 
Dreng  paa  fem  Aar  og  lavede  en  Steg  af  ham?  At  en 
Vandringsmand  i  en  Landsby  fandt  en  Bondedreng  sidde  ved 
Hden  og  vende  en  Steg  og  paa  Sporgsmaalet  om,  hvorfra 
han  havde  faaet  denne  Steg,  maatte  høre  det  Svar:  »Det 
er  af  min  Søster,  som  nylig  er  død,«  og  saa  see  Stedet  hvor 
Stykket  var  skaaret  af?  Hvem  skulde  vel  troe,  at  fornuftige 
Mennesker  skulde  kunne  blive  varre  end  de  grusomste Rov- 
djT,  der  dog  skaane  deres  Egne?  Dog  har  den  sørgelige 
Erfaring  viist,  at  en  fornuftig  Bondekone  i  Zweibriicken  ved 
Navn  Catherine  har  slagtet  en  femaarig  Dreng,  kogt  ham 
og  derpaa  fortæret  ham,  og  tretten  Dage  senere,  da  en  lille 
Pige  paa  tolv  Aar  ved  Navn  Ottilie  havde  bedet  hende  om 
Natteleie,  villig  havde  taget  hende  ind  i  sin  Seng,  men 
midfc  om  Natten  myrdet  hende,  afskaaret  Hovedet,  som  hun 
havde  stegt  i  Bagerovnen,  deelt  Legemet  i  Stykker,  som 
hun  havde  kogt  i  en  Kjedel,  og  spiist  deraf  tilligemed  sin 
.lille  Datter  og  en  Anden;  men  Fedtet  havde  hun  i  et  Fad 
gjemt  til  Suppe. 

Ligeoverfor  saadanne  oprørende  Eædsler  forstummer  al 
anden  Elendighed,  selv  Krigsscener  af  den  vildeste  Natur. 
Det  arme  Pfalz  blev  i  den  forfærdeligste  Grad  hjemsøgt  af 

alle  mulige  Slags  Plager.  Som  den  sidste  Prove  ville  vi 
anfore  Folgende*): 

»Udsogt  grusomme  vare  de  Pinsler,  som  Spanierne  og 
Italienerne  havde  indfVirt  hos  de  Keiserlige;  de  skjod  f. 
Ex.  de  Ulykkelige,  der  faldt  i  deres  Hænder,  tre  Kugler  i 
Knæet  og  dreiede  den  nederste  Deel  af  Benet  af  dem, 
savede  Skinnebenene  istykker  eller  gjorde  Indsnit  i  Fodsaa- 
1erne,  kom  Salt  deri  og  lode  Geder  slikke  det  af,  eller  skar 
Brystet  af  Qvinderne  og  Strimler  ud  af  Ryggen  paa  dem, 
ikke  at  tale  om  den  sædvanlige  Skjænden,  Misliandlen  og 
Martren.  Koner  og  Piger  dreve  de  Keiserlige  skareviis  til 
Leirene^  hvor  de  nogne  maatte  dandse  med  dem.  Born 
bleve  i  Mængde  kastede  i  Bagerovnen,  og  Soldaterne  gladede 
sig  over  de  smaae  Uslcyldiges  Skiig,  naar  de  bleve  stegte, 
og  saa  videre.  I  Schwaben  kastede  de  Keiserlige  A ådsler, 
ja  endog  Arsenik  i  Brundene  for  at  udrydde  Protestanterne! 

Det  var  en  Selvfolge,  at  Soldaterne  selv  ikke  kunde 
undgaae  Folgerne  af  den  gi'ændseløse  Elendighed,  de  bragte 
over  Folket.  I  sin  Dagbog  fra  Freiburg  medeler  Thomas 
Wallinger:  »Den  fire  og  tyvende  November  IGo.S  dede  i 
Stokhuset  en  fangen  Soldat,  og  da  Profossen  vilde  begrave 
ham,  toge  de  andre  Fanger  den  Døde,  skar  ham  i  Stykker 
og  spiste  ham.  To  Liig,  som  vare  lagte  i  Graven,  bleve 
skaarne  op,  og  Indvoldene  tagne  ud  og  spiste.  Nogle  Sol- 
dater havde  lovet  en  Posteibagers  Dreng  et  Stykke  Brod, 
dersom  han  vilde  gaae  ud  med  dem  i  Leiren;  men  da  han 
var  kommen  derhen,  slagtede  de  ham  og  aad  ham.  I  Fiske- 
hallen er  der  den  tiende  December  forsvundet  otte  navn- 
givne Borgerbørn  —  der  formodentlig  ere  blevne  opædte, 
da  Ingen  veed,  hvor  de  ere  blevne  af--  foruden  Frennnedes 
Børn  og  Tiggerbørn,  om  hvilke  man  slet  ikke  veed  Beskeed. 
En  Morgen  fandt  man  alene  paa  Torvet  Ti,   der  vare  dode 


*)   Schiich:  Geschichte  von  Ladenburg. 

af  Hunger,  foruden  endeel  Andi*e,  der  laae  paa  Møddingerne 
og  Gaderne.«  Der  var  ingen  Grrændse  for  Tjdsklands  Van- 
ære og  Elendighed. 

M  e  1 1  e  m-  og  N  o  r  d  t  y  d  s  k  1  a  n  d.  Brunsvig,  Lyneborg  og 
Pommern  lede  vel  noget  mindre  end  Sydtydsklands  Egne, 
meest  under  den  danske  Krig,  da  Tillys  Soldater  huserede 
med  deres  vante  Grusomhed.  Værre  gik  det  Saclisen,  hvor 
Ulvene  i  i\.arene  1640 — 40  formerede  sig  i  den  Grad,  at  de 
i  Hobe  paa  femten  til  tyve  Stykker  brude  ind  i  Landsbyerne, 
ja  selv  i  de  mindre  Stæder  og  vare  Landets  Skræk  indtil 
Begyndelsen  af  det  attende  Aarhundrede.  Churfyrst  Johan 
Georg  I,  en  vældig  Nimrod,  nedlagde  i  sin  fem  og  fyrre- 
ty  ve-aarige  Regjeringstid  fra  1611  til  1656  paa  sine  Jag- 
ter ikke  mindre  end  tre  Tusinde,  lem  Hundrede  og  tre 
og  fyrretyve  Ulve  og  to  Hundrede  og  tre  Bjorne.  I  Dres- 
den vare  en  Mængde  Huse  jiedrevne  og  nedbrændte,  Frei- 
berg  havde  i  Aaret  1  (i40  næppe  fem  Hundrede  Huse  tilbage 
af  sytten  Hundrede.  I  Goldberg  og  Paserwalk  udøvedes  de 
samme  Rædsler  som  i  det  ulykkelige  Magdeburg,  der  er 
blevet  saa  bekjendt  ved  de  Keiserliges  umenneskelige  Gru- 
somhed efter  Stadens  Indtagelse  ved  Storm  den  tyvende  Mai 
1631.  Hoffmann  har  i  sit  tredie  Bind,  og  Rathmann  i  sit 
fjerde  Bind  af  deres  Værker  om  Magdeburgs  Historie  givet 
følgende  Skildring  af  disse  Rædsler,  hvorom  Schiller  siger, 
at  »for  dem  har  flistorien  intet  Sprog  og  Digtekunsten  ingen 
Pensel.«  I  Johanneskirken  bleve  mange  Koner  og  Jomfruer 
myrdede  af  hine  Uhyrer  (Kroaterne) ;  en  af  dem  huggede  et 
diende  Barn  istykker  ved  Moderens  Bryst  og  afhug  begge 
hendes  Arme,  hvormed  hun  holdt  om  Barnet.  De  Geistlige 
bleve  uden  Barmhjertighed  nedsablede.  Smaae  Born  bleve 
levende  stukne  paa  lange  Spyd,  skrigende  baarne  omkring  i 
Gaderne  ligesom  i  Triumph  og  endelig  slyngede  ind  i  Flam- 
merne. En  Soldat  af  Pappenheims  Regiment  roste  sig  i 
flere  Magdeburgeres  Nærvæ^relse  af,  at  han  liavde  ombragt 
mere  end  tyve  Born  paa  denne  Maade,  og  paa  Sporgsniaalet 

om,  hvad  de  uskyldige  Børn  havde  gjort  ham,  svarede  han :  »Det 
var  jo  kun  Rebellers  Born,  og  det  skulde  have  været  ham 
endnu  kjærere,  om  han  havde  drædt  Hundrede  af  dem.« 

En  Borger,  der  knælende  bad  om  Pardon,  blev  strakt  til 
Jorden  af  et  Skud,  men  ikke  dræbt.     Da  han  laa  og  væltede 
sig  i  sit  Blod,    slog   en   anden  Soldat   med   sin  Hellebarde 
mange  Saar  i  hans  Hoved,  og  da  han  endnu  ikke  døde  deraf, 
knuste  en  Tredie  endelig   hans   Hoved  med   sin  Øxe,  og  en 
Fjerde  mishandlede  Liget  paa  det  Skjændigste.     Paa  en  ældre, 
adelig  Herre  fyldte   man   Munden   med  Krudt  og  sprængte 
saa  hans  Hoved  istykker.     Imod  Qvindekjøunet  rasede  Umen- 
neskerne med  den   meest  oprørende   Grusomhed.     Koner  — 
selv  aldrende  —  og  Jomfruer,   endog   Piger,  der  vare  i  den 
spæde  Barnealder,  bleve  skjændede  med  sand  Dyrisldied,  i  il- 
deels paa  offenlig  Gade,  og  mange  saadanne  ulykkelige  Offre 
for  Vellysten  bleve  siden  myrdede  eller  mishandlede,  forærede 
bort  eller  solgte.       Opstod   der   Strid    om   et  Fruentimmer, 
blev   hendes    Hoved    strax  paa  Stedet  kløvet.       Ikke  alene 
simple  Soldater,  men  ogsaa  Officerer,  der  vare  ligesaa  raae 
som   deres    Undergivne,     haanede    Qvindens    Værdighed    og 
offrede  hende  til  deres   skjændige    Lyster.     En  adelig  Dame 
druknede    sig  i  en  Brønd    for    at    undgaae    nogle   Uslingers 
Brutalitet.     Nogle  og  tyve  Jomfruer,  hvem  Æren  var  dyre- 
barere end  Livet,   styrtede  sig  ud  i  Elbens  Bølger;   mange 
Andre,  der  havde  skjult  sig  under   Tagene,   i  Kjældrene  og 
paa  afsides  Steder,  vilde  liellere  lade  sig  qvæle  af  Flammerne 
end  redde  sig  ud   af  de   brændende  Huse   over   Gaderne   og 
falde  i  hine  Umenneskers  Hænder,   for  hvis  Raseri  og  Gru- 
somhed de  bævede.     Hvorhen  Oiet   vendte    sig,    mødte  det 
Jammerscener;    alle    Gader  vare    bedækkede    med   Liig,   de 
Mishandledes  hjerteskj ærende  Skrig,  de  Saaredes  Jamren,  de 
Døendes  Rallen  opfyldte  Luften.      Hjælpeløse  Smaae  krøbe 
omkring   paa   deres    ihjelslagne  eller  med  Døden  kæmpende 
Mødre  og  jamrede  og  skrege  paa  det  Ynkeligste,  indtil  Mor- 
derhaanden  ogsaa  traf  dem.  Den  uendelige  Jammer,  som  Til- 

ly's  Skarer  i  den  korte  Tid  af  to  Timer  havde  bragt  over 
den  ulykkelige  Stad,  naaede  sit  hoieste  Punkt,  da,  omtrent 
Klokken  elleve.  Flammerne  allevegne  begyndte  at  slaae  iveiret. 
En  heftig  Østenvind  væltede  dem  saa  hurtigt  hen  oygy  Sta- 
den, at  de  keiserlige  Soldater  maatte  flygte  op  paa  Voldene 
eller  ud  i  Leiren  for  ikke  at  omkonmie  i  Luerne.  Det  blom- 
strende Magdeburg  var  en  Askehob.  Ikke  uden  Grund 
kunde  den  umenneskelige  Tilly  melde  sin  Herre,  at  der  ikke 
var  seet  en  saadan  Seir  siden  Trojas  og  Jerusalems  For- 
styrrelse. Den  katholske  Verden,  Keiser  og  Pave  frydede 
sig  over  de  navnlose  Grueligheder,  udovede  ikke  af  rasende 
Mennesker,  men  af  vilde  Tigre  og  Bestier,  hvem  alle  op- 
tænkelige og  nmligo  Forbrydelser  vare  blevne  til  en  anden 
Natur,  som  kun  turstede  efter  Blod,  og  fra  hvem  den  men- 
neskelige Tanke  og  Folelse  vender  sig  bort  med  Afsky  og 
Rædsel. 

I  Magdeburgs  Skjæbne  forene  sig  til  et  Hele  alle  de 
enkelte  Træk  af  den  Ødelæggelsens  Vedderstyggelighed,  der 
gjentog  sig  rundt  om  i  Tydskland  under  denne  forfærdelige 
Krig,  og  hvorpaa  dette  Sørgespil  er  det  meest  fremragende 
og  iøinefaldende  Exempel.  Det  var,  som  om  Menneskelig- 
hedens Genius  var  vegen  bort  under  det  bestandige  Blodbad, 
og  Morderenglen  havde  indtaget  dens  Plads. 

Var  det  underligt,  at  det  arme  Folk  blev  forvildet  ind- 
til Afsind,  at  Ugudelighed  og  Lastefuldhed  tog  Overhaand, 
saaledes  som  vi  læse  i  en  Skildring  fralGLS:  »Tidernes  svare 
Nød,  istedetfor  at  forbedre  Folket,  gjorde  det  kun  værre: 
Overdaad,  Utugt  og  alle  Laster  toge  bestandig  mere  Over- 
haand, og  forgjæves  søgte  man  at  hæmme  dem.  Herom 
vidne  paa  det  Tydeligste  de  mange,  ofte  gjentagne  Befalin- 
ger in] od  Søn-  og  Helligdagenes  Vanhelligelse,  Dands,  Drik- 
kegilder, Nattesværmeri  og  Skrig  paa  Gaderne  om  Natten, 
gudsbespottelig  Banden  og  Sværgen,  Utugt  og  Ægteskabs- 
brud, det  forargelige  Samliv,  det  Uvæsen,  der  drives  selv 
ved  de  kirkelige  Fester  o.  s.  v.    Som  det  pleier  at  skee  i  saa- 

danne  Tider,  toge  Overtro,  Sværmeri  og  Ugudelighed  Over- 
haand,  og  ved  Siden  deraf  viste  sig  hos  Gammel  og  Ung 
den  storste  Ligegyldighed  mod  Religionen,  saa  at  de  næsten 
ikke  mere  vidste,  hvem  Christus  eller  Djævelen  var.« 

Det  er  morke  Billeder ,  vi  have  oprullet  under  den 
pinlige  Gang  gjennem  Trediveaarskrigens  Rædsler. 

Skal  hiint  Ord  af  Heraldit,  at  »Krigen  er  Livets  Fader« 
beholde  sin  Gyldiglied,  da  maa  denne  Krig  efter  sin  hele 
Charakteer  ingenlunde  gaae  op  i  Begrebet  »Krig.«  Meget 
Andet  maa  have  slynget  sig  sammen  med  den,  have  for- 
styrret dens  oprindelige  Præg  og  samvii'ket  til  den  For- 
styrrelse og  Ødelæggelse,  hvis  morke  Billeder  just  nu  have 
vandret  forbi  vort  Blik. 

I  Virkeligheden  forenede  de  forsk jelligste  Bevæggrunde 
sig  med  den  store  Kamp.  Ubunhorlig  Fanatisme,  uforsonlig 
Borgerki'ig,  egennyttig  Erobringssyge  og  Rovlyst  vare  de 
Dæmoner,  der  forlangte  de  grueligste  Offre,  for  hvilke  Men- 
neskelighedens Genius  maa  tilhylle  sit  Aasyn,  vende  sig  bort 
og  flye. 

Intet  Under,  at  vi  i  denne  Menneskealder  intetsteds 
finde  Noget,  der  kan  forfriske  og  vederqvæ^ge,  uden  i  den 
store  Svenskerkonges  Optnæden;  kun  i  hans  Færd  mæ'rkes 
der  en  stor  Idee,  der  arbeider  sig  frem  for  at  opbygge,  hvad 
Andre  havde  nedrevet. 

Saaledes  laa  da  Tydskland  ved  Krigens  Slutning  nøgent 
og  udplyndret,  bladende  af  tusinde  Slag  og  Saar.  Dets  ud- 
piinte  Hjerte  slog  kun  mat  og  svagt;  dets  Liv  og  Fremtid 
var  undergravet.  Hvor  var  nu  den  saa  høit  udskregne  ger- 
maniske Cultur,  der  i  vore  Dage  med  saa  liden  Beskedenhed 
forlanger  at  sidde  paa  Tlironen  blandt  Folkene?  Kun  to 
Aarhundreder  ere  forløbne  siden  al  denne  Skjændsel! 

Hvad  havde  det  ulykkelige  Land  ikke  lidt,  og  det  alle- 
vegne ?  Hvorhen  man  vendte  sit  Blik  og  styrede  sine  Skridt, 
saae  man  Ruiner,  Forraadnelse,  Ukrudt  og  Fortvivlelse  skyde 
frem   og   groe  derover;    Landsbyerne  vare  sunkne  i  Gruus, 


510  Trediveaarskrigens    Rædsler. 

Stæderne  yde,  Landskaberne  mennesketomme  og  den  tilovers- 
blevne Slægt  fuld  af  Fortvivlelse,  udmarvet  af  Krigsfurien,. 
sogende  at  begrave  sin  Elendighed  i  vilde  Lyster.  Overalt 
kun  Vana^re  og  Skjændsel  for  det  tydske  Folk!  Udhungret 
paa  Legeme  og  Sjæl  stod  man  til  Slutningen  midt  i  en 
gruopvækkende  Ørken,  hvor  kun  den  groveste  Sandselighed, 
Raahed  og  Usædelighed  endnu  opløftede  Hovedet.  Mennesket 
var  blevet  Dyr,  kj endte  hverken  Gud  eller  Djævel,  Godt 
eller  Ondt;  et  nyt  Liv  maatte  nedvendig-viis  begynde  i  alle 
Retninger. 

Vi  kunne  ikke  paa  Historiens  udstrakte  Gebeet  finde 
nogen  Tidsalder,  der  i  Fortvivlelse  og  Haabløshed  fuldkom- 
men kan  sammenlignes  med  denne.  Man  har  sammenstillet 
denne  gruelige  Tilstand,  hvis  Rædsler  lode  dem,  der  vare 
stillede  under  den,  ane  Verdens  Ende,  med  Tydsklands  Til- 
stand efter  Folkevandringen.  Men  dengang  var  der  en  Slægt, 
der  med  sin  sunde  Naturkraft  kunde  opbygge,  hvad  der  var 
nedbrudt;  her  derimod  et  oplost  Folk,  der  med  Tabet  af 
Troen  paa  Gud  havde  tabt  Troen  paa  sig  selv  og  manglede 
den  Kraft,  hvorved  det  atter  kunde  reise  sig  af  sin  dybe 
Fornedrelse. 

A.  Fabricius. 

1  Middelhavet,  fire  og  tyve  Miil  fra  Frankrigs  Kyst,  ligger 
Øen  Corsica,  der  er  omtrent  et  Hundrede  og  tresindstyve 
Qvadratmile  stor  og  har  over  to  Hundrede  og  halvtredsinds- 
tyve Tusinde  Mennesker.  Den  har  nu  i  lidt  over  hundrede 
Aar  været  en  Deel  af  Frankrig;  men  skjondt  Befolkningen 
er  italiensk,  og  Øen  kun  ved  Vaahenmagt  er  bleven  indlem- 
met i  Frankrig,  er  den, dog  nu  uoploselig  knyttet  til  dette 
Land ;  thi  den  har  fostret  den  Mand,  som  ved  sit  Geni  og 
sin  uhyre  Lykke  hævede  sig  til  Europas  Herre,  indtil  han 
endelig  selv  fremkaldte  den  Katastrophe,  som  bragte  Frank- 
rig dets  Undergang  nær  og  smeddede  ham  som  en  ny  Pro- 
metheus  til  Klippen.  Det  er  med  denne  Mands  Barndoms- 
og  Ungdomstid,  at  de  følgende  Sider  skulle  gjore  Læserne- 
lidt  mere  bekj endte. 

Fra  Slutningen  af  det  trettende  A  århundrede  stod  Cor- 
sica under  Genuas  Overheri'edømme ;  men  denne  Eepubliks 
Aag  var  utaaleligt  for  Beboerne,  som  fra  det  sextende  Aar- 
h undredes  Slutning  laae  i  evigt  Opror  mod  sine  Undertryk- 
kere, der  gjentagne  Gange  kun  ved  osterrigsk  eller  fransk 
Hjælp  formaaede  at  betvinge  Øen.    Endelig  stillede  Pasquale 


)   Efter  Dr.  Robert  Roesler  i  oesterreichische  milttarische  Zeit- 

Piioli  sig  i  Spidsen  for  sine  Landsmænd,  og  Lykken  tilsmi- 
lede ham;  han  befriede  sinFodeø,  og  den  hensygnende  Ee- 
publik  Genua  udtømte  sine  sidste  Kræfter  i  en  frugtesløs 
Kamp  mod  de  modige  og  udholdende  Corsicanere.  Øen,  som 
var  udmattet  ved  den  evige  Krig,  var  allerede  i  synlig  Op- 
komst; Agerdyrkning,  Industri  og  Handel  blomstrede  frem 
under  en  fri  Forfatning.  Da  opgav  Genua  Haabet  om  at 
kunne  bryde  Øens  tappre  Modstand  og  sluttede  (femtende 
Mai  1768)  en  Overeenskomst  med  Frankrig  i  Versailles. 
Alle  de  Rettigheder,  som  Genua  meente  at  have  over  Cor- 
sica,  gik  nu  over  til  den  mægtige  ISTabo,  som  skyndte  sig 
med  at  underkue  Corsicanerne,  hvem  den  dog  tidligere  havde 
anerkjendt  for  en  selvstændig  Nation.  Frankrigs  Overmagt 
var  knusende,  men  Corsica  vilde  dog  ikke  strax  boie  sig 
under  sin  Skjæbne.  Det  hele  Folk  greb  til  Vaaben.  I  flere 
blodige  Trcæfninger  bleve  Franskmændene  kastede,  selvQvin- 
der  i  Mandsklæder  toge  Deel  i  den  blodige  Kamp;  men  der 
kom  stadigt  nye  Forstærkninger  til  Franskmændene,  medens 
ethvert  Tab  paa  corsicansk  Side  var  uerstatteligt.  Den  nye 
franske  General,  de  Vaux,  drev  i  en  Eække  Kampe  Corsica- 
nerne ud  af  alle  deres  Stillinger  og  beseirede  dem  i  den 
ulykkelige  Træfning  ved  Ponte  nuovo  ved  Golofloden.  I 
panisk  Skræk  styrtede  de  Flygtende  op  paa  Monte  rotondos*) 
bratte  Skraaninger.  Iblandt  dem  var  ogsaa  Letizia,  Carlo 
Buonapartes  Hustru;  hendes  Mand  tjente  selv  i  Paolis  Ho- 
vedqvarteer.  Kun  den  lille  Krig  i  Corsicas  vilde  Bjerge 
stod  nu  Beboerne  aaben:  men  den  kunde  kun  forhale  den 
sørgelige  Slutning  og  fuldende  Øens  Ødelæggelse.  Forsagthed 
greb  derfor  alle  Førerne,  selv  Pasquale  Paoli.  Paa  et  engelsk 
Skib  forlod  han  med  tre  Hundrede  Landsmænd  sit  Hjem  og 
gik  over  Toscana  til  England,  som  nu  ydede  den  Flygtende 
et  Tilflugtssted  efter  at  have  været  en  uvirksom  Tilskuer 
ved  hans  femtenaarige  Kamp. 


*)   Øens  høieste  Bjerg,  otte  Tusinde  og  otte  Hundrede  Fod  liøit. 

Til  de  Patrioter,  der  beredte  sig  til  at  gribe  Van- 
dringsstaven,  hørte  ogsaa  Carlo  Buonaparte,  som  var  en  varm 
Ven  af  Paoli.  Senere,  da  Napoleons  Lykkestjerne  steg  høiere 
og  høiere,  søgte  ivrige  Genealoger  at  føre  de  corsicanske 
Buonaparters  Stamtræ  tilbage  til  en  høi  Alder.  Efter  disse 
Smigreres  Forskninger  skulle  de  nedstamme  fra  Markgre- 
verne af  Treviso,  og  Linier  af  deres  Slægt  skulle  have  blom- 
stret i  Firenze,  San  Miniato,  Bologna  og  Sarzana.  Napoleon 
selv  lagde  dog  ingen  Vægt  paa  de  gamle  Slægtregistre  fra 
en  hæderløs  Fortid.  Han  følte  sig  mere  smigret  ved  at 
have  grundlagt  sin  Slægts  Adel  og  daterede  den  fra  Kam- 
pene ved  Millesimo  og  Montenotte.  Den  historiske  Forsk- 
ning har  dog  ikke  slaaet  sig  til  lio  hermed ,  men  har 
omstyrtet  Genealogernes  Korthuse  og  paaviist,  at  de  for- 
skjellige  Familier  Buonaparte  i  de  italienske  Stæder  ikke  ere 
indbyrdes  beslægtede,  og  at  den  corsicanske  Families  uaf- 
brudte Eække  først  skiiver  sig  fra  det  sextende  i^arhun- 
drede.  Det  var  en  velhavende  Familie  i  Ajaccio,  som 
imidlertid  ikke  spiller  nogen  KoUe  i  Øens  Historie.  Dog 
findes  Familiens  Navn  blandt  Fortegnelser  over  communale 
Embedsmænd  i  Ajaccio. 

Til  denne  Slægt  hørte  nu  Carlo  Buonaparte,  som  havde 
erhvervet  sig  Doctorgraden  i  Jura  ved  Universitetet  i  Pisa 
og  snart  derpaa  var  den  meest  veltalende  og  afholdte  Advo- 
cat  i  Ajaccio.  Med  ungdommelig  Varme  og  Begeistring 
sluttede  han  sig  til  Paolis  Eegjering  og  var  ham  desuden 
personlig  foipligtet,  thi  Paoli  havde  overvundet  den  Mod- 
stand, som  Letizia  Ramolinis  Forældre  gjorde  mod  hendes 
Ægteskab  med  Buonaparte.  Letizia,  der  var  den  skjonneste 
Dame  paa  Corsica,  blev  i  en  Alder  af  fjorten  Aar  hans  Kone 
og  fulgte  sin  Mand  til  Byen  Corte,  som  dengang  var  Re- 
gjeringens  Sæde.  Hendes  Mand  beklædte  her  en  indflydel- 
sesrig Stilling  ved  Paolis  Side;  men  dette  fik  en  brat  Ende 
med  det  ulykkelige  Slag  ved  Ponte  nuovo.  Franskmændene 
rykkede  alt  frem  mod  Corte;  da  forlod,  som  allerede  fortalt, 

Alle,  baade  Gamle  og  Unge,  Fornemme  og  Ringe,  Staden 
og  flygtede  op  paa  Høiderne  af  Monte  rotunde,  hvor  ellers 
de  sorte  Geder  græssede  i  uforstyrret  Ro,  og  Banditten  og 
det  vilde  Faar,  Muflonen,  frit  streifede  om  gjennem  Bjer- 
genes Kløfter  og  øde  Egne.  Ogsaa  Letizia,  som  dengang 
bar  Napoleon  under  sit  Hjerte,  flygtede  i  Sorg  og  Angst 
herop  med  de  Andre.  Da  de  franske  Officerer  viste  sig  med 
det  hvide  Flag  og  forkyndte  en  almindelig  Sikkerhed  og  Be- 
naadning,  steg  hun  ved  sin  Mands  Side  ned  til  Ajaccio 
gjennem  Liamones  stille,  snevreDal.  Her  var  hun  nær  ved 
at  drukne  og  blev  kun  frelst  ved  sit  eget  Mod.  1  Ajaccio 
truede  en  ny  Ulykke  hende:  Buonaparte  vilde  endnu  ikke 
opgive  Paolis  Sag,  men  følge  ham  i  Landflygtigheden.  Han 
lod  sig  dog  bevæge  til  at  blive  ved  Letizias  Taarer  og  sin 
Onkel,  Erkediakon  Lucian  Buonapartes  Forestillinger,  og 
han  blev  under  det  franske  Herredømme  udnævnt  til  Asses- 
sor ved  den  kongelige  Domstol  i  Ajaccio.  Larmen  af  den 
sidste  almindelige  Uafhængighedskrig  var  endnu  ikke  hen- 
døet, og  Alles  Sind  var  endnu  i  dyb  Bevægelse  over  Skjæb- 
nens  sidste  haarde  Slag,  da  Letizia  paa  Maria  Himmelfarts 
Dag,  den  femtende  August,  fødte  sin  anden  Søn,  Napo- 
leon. Man  har  paastaaet,  at  det  sjeldne  Navn  Napoleon 
igjennem  flere  A  århundreder  havde  været  det  almindelige 
Navn  for  den  anden  Søn  i  Buonapai:tevnes  Familie;  men  i 
den  corsicanske  Familie  findes  i  Virkelighed  Ingen  af  dette 
Navn  før  den  berømte  Napoleon. 

Det  er  uden  historisk  Interesse  at  dvæle  ved  Barnets 
første  Leveaar.  Selv  om  vi  ogsaa  vilde  fæste  Lid  til  alle 
de  Anekdoter,  som  bleve  affattede  senere,  da  Fortællerne 
lode  sig  paavirke  af  Keiserens  store  Berømmelse,  maatte 
vi  dog  sige,  at  Napoleon  var  et  Barn  som  hundrede  andre 
og  ikke  udmærkede  sig  ved  tidlig  Modenhed.  Hans 
Moder  havde  størst  Deel  i  hans  Opdragelse;  men  hendes 
Herredømme  var  strengt  og  holdt  sig  frit  for  al  Blødagtig- 
hed.    Faderen  udøvede  kun  en  ringe  Indflydelse;   thi  hans 


Napoleon  den  Store  før  1795.  515 

Embedsvirl^somhed  saavel  som  lians  store  Tilbøielighed  til 
Fornøielser  holdt  ham  meget  fjernet  fra  Hjemmet.  Familien 
hørte  til  de  første  i  Ajaccio;  den  levede  jevnt,  holdt  sig  for 
sig  selv  og  gjaldt  som  et  Menster  paa  sædelig  PToldning. 

I  Aaret  1777  tog  Carlo  Buonaparte  som  Deputeret  for 
den  corsicanske  Adel  til  Paris.  Han  fik  derved  Leilighed 
til  at  vise  Corsicas  Generallieutenant,  Grev  Marboeuf,  en 
Tjeneste,  som  blev  af  væsentlig  Indflydelse  paa  den  unge 
Napoleons  Skjæ.bne.  Yicomte  Narbonne  Fritzlar  lagde  nem- 
lig dengang  Kænker  op  mod  Marboeuf  for  at  opnaae  Gre- 
vens Embede.  Da  Marbouef  imidlertid  var  ligesaa  popu- 
lair  paa  Corsica,  som  Narbonne  ved  sin  Stolthed  mishagede 
Alle,  arbeidede  Buonaparte  til  Fordeel  for  den  Forste,  og 
Ministeriet,  som  i  denne  Sag  lagde  særlig  Vægt  paa  en  an- 
seet  Corsicaners  Anskuelser,  fulgte  Buonapartes  Raad. 

Grev  Marboeuf  gjengjældte  denne  Venskabstjeneste  der- 
ved, at  han  skaffede  den  ældste  Søn,  Joseph,  en  Plads  i  Se- 
minariet i  Autun  og  den  yngre  Søn,  Napoleon,  Adgang  til 
Militairacademiet  i  Brienne  i  Champagne.  Napoleon  var  nu 
kongelig  Cadet,  og  Ludvig  den  Sextende  opdrog  sin  egen 
Efterfølger. 

Saaledes  betraadte  Napoleon  sin  krigerske  Løbebane, 
til  hvilken  han  tidlig  havde  følt  Tilbøielighed.  Ofte  havde 
han  paa  Exerceerpladsen  i  Ajaccio  deeltaget  i  Soldaternes 
Øvelser,  og  mangen  en  henrykt  Graaskjæg  havde  løftet  den 
ivrige  Dreng  op  og  kysset  ham.  Med  en  lille  Metalkanon, 
som  man  senere  fremviste  som  en  Reliquie,  havde  han  hyp- 
pigt leget  og  samlet  Ajaccios  Ungdom  under  sin  Commando 
til  mangt  et  Slag.  Nu  betraadte  han  den  Skole,  som  skulde 
uddanne  ham  til  den  Løbebane,  han  elskede. 

I  Slutningen  af  1778  forlod  den  niaarige  Dreng  Corsica 
og  reiste  med  sin  Fader  over  Firenze  til  Frankrig.  I  Tos- 
canas Hovedstad  havde  de  Audiens  hos  Storhertug  Peter, 
som  gav  dem  en  Anbefalingsskrivelse  til  sin  Soster  Marie 
Antoinette.    Hovedaarsagen  til  Besøget  i  Firenze  var  imid- 

lertid  Nt^dvendigheden  af  at  samle  Beviser  for  Familiens 
gamle  Adel,  da  dette  var  en  uundgaaelig  Betingelse  for  at 
kunne  blive  optaget  i  Brienne.  Familiens  egen  Tradition 
om  en  gammel  Forbindelse  med  de  toscanske  Buonaparter  i 
Sarzana  støttede  meget  Faderens  Bestræbelser. 

Lad  os  nu  engang  see,  hvorledes  den  unge  Napoleon 
efter  et  kort  Ophold  i  Autun  opførte  sig  paa  Akademiet  i 
Brienne.  Man  fandt  ham  rolig,  fattet,  tilsyneladende  phleg- 
matisk  og  kold.  Han  undgik  sine  Kammeraters  Selskab, 
deels  af  naturlig  Tilbøielighed,  deels  fordi  de  stødte  ham 
fra  sig  ved  deres  Adfærd.  Den  unge  Corsicaner  var  i  Be- 
gyndelsen ikke  det  franske  Sprog  mægtig,  og  senere,  da  han 
havde  overvundet  denne  Vanskelighed,  blev  han  endnu  længe 
besværet  af  sin  italienske  Accent.  Ham  selv  drillede  man 
ved  at  fordreie  hans  Navn  til  Paille-au-nez ;  men  især  op- 
bragte den  hyppige  Spotten  over  hans  Fædreland  ham  paa 
det  Heftigste. 

Han  bebreidede  selv  sin  Fader,  at  han  iklæ  havde  holdt 
stærkere  fast  vedPaoli,  men  udfordrede  dog  en  af  Eleverne, 
som  havde  spottet  ham.  Naar  man  nedsatte  Corsica,  blev 
han  heftig  og  forsvarede  sit  Hjem  med  Varme.  Paolis 
Minde  var  ham  helligt,  han  ønskede  at  blive  ham  lig.  Lyst 
til  Læsning  optog  ham  ganske.  Af  de  et  Hundrede  og  ti 
Elever  sluttede  han  sig  kun  til  Bourrienne,  som  senere  blev 
Statsminister  og  har  beskrevet  hans  Levnet. 

Skolen  stod  under  Minoritermunkenes  Ledelse,  og 
deres  Lærekræfter  vare  meget  ubetydelige.  Dupuy  bestyrede 
Opdragelsesanstalten,  og  hans  Indvirkning  paa  Napoleon  ved- 
varede længe.  Patrault  var  hans  Lærer  i  Mathematik  med 
Pichegru,  Hollands  senere  Erobrer,  som  Kepetent  eller  Un- 
derlærer. Napoleon  lagde  sig  navnlig  efter  Mathematik  og 
var  den  første  i  dette  Fag  blandt  sine  Meddisciple,  dog 
havde  han  alt  dengang  en  levende  Følelse  for  den  skjønne 
Literatur.  Blandt  hans  Stile  er  en  Fabel  paa  Vers  især 
mærkelig.       Om   hans  Iver    for    Corsicas  Historie  vidner  et 

Brev  til  hans  Fader ;  han  beder  i  dette  om  nogle  Værker 
over  Øens  Historie. 

Allerede  i  sit  Fædrenehjem  havde  Napoleon  behersket 
sine  Sødskende ;  ikke  engang  den  ældre  Broder,  Joseph,  havde 
været  istand  til  at  unddrage  sig  Napoleons  høiere  Anseelse ; 
Napoleon  beholdt  altid  Ket,  naar  de  tyede  til  Forældrenes 
Myndighed.  Hvorledes  Napoleon  bevarede  sin  Indflydelse  i 
Familien,  og  hvorledes  han  viste  sin  aandelige  Overmagt 
som  en  tyrannisk  Hovmester  for  sin  ældi'e  Broder,  derom 
vidner  følgende  klare  og  bestemte  Skrivelse,  som  han  fra 
Brienne  rettede    til    sin  Onkel  Fesch,    den  senere  Cardinal. 

Den  femtenaarige  Dreng  skriver  under  den  femtende 
Juli  1784  saaledes: 

»Min  kjære  Onkel! 

Jeg  skriver  Dem  til  for  at  underrette  Dem  om  min  kjære 
Faders  Reise  gjennem  Brienne.  Han  tog  til  Paris  for  at  bringe 
min  Søster  Marianne  til  St.  Cyr  og  for  sin  Helbreds  Skyld. 
Han  ankom  hertil  den  en  og  tyvende  med  de  to  Frøkner  og 
med  Lucian,  som  De  jo  har  seet.  Lucian  er  ni  Aar  gammel 
og  tre  Fod,  elleve  Tommer  og  ti  Linier  høi.  Han  er  den  Sjette 
i  Latin  og  vil  deeltage  i  Underviisningens  forskjellige  Dele. 
Han  viser  meget  Talent  og  god  Yillie.  Man  tør  haabe,  at 
der  vil  blive  noget  Godt  af  ham.  Han  er  sund,  kraftig, 
livlig  men  ubetænksom;  for  Tiden  er  man  tilfreds  med  ham. 
Han  kan  ret  godt  Fransk  og  har  heelt  og  holdent  forglemt 
det  Italienske.  Forøvrigt  vil  han  skrive  Noget  til  i  mit 
Brev;  jeg  vil  ikke  sige  ham  Noget,  for  at  De  kan  vide, 
hvorledes  det  har  sig  med  ham.  Jeg  haaber,  at  han  nu  vil 
skrive  oftere  til  Dem  end  dengang,  han  var  i  Autun.  Jeg 
er  overbeviist  om,  at  min  Broder  Joseph  endnu  ikke  har 
sb'evet  Dem  til.  Hvorledes  skulde  De  ogsaa  kunne  forlange 
saa  Meget?  Han  skriver  i  det  Heieste  to  Linier  til  min 
kjære  Fader,  hvis  han  endda  gjor  det.  I  Sandlied  han  er 
ikke    mere    den   Samme.     Imidlertid  skriver  han  dog  meget 

ofle  til  mig.  Han  er  i  den  rhetoriske  Klasse,  og  han  vilde 
gjøre  bedre  i  at  bestille  Noget;  thi  Hr.  Læreren  har  sagt 
min  kjære  Fader,  at  der  i  CoUegiet  ikke  er  nogen  Physiker, 
eller  Philosoph,  som  har  saameget  Talent  som  han,  og 
der  kan  skrive  en  saa  god  Oversættelse.  Hvad  den  Stand 
angaaer,  som  han  skal  betræde,  var  det,  som  De  veed,  først 
den  geistlige,  han  valgte.  Han  holdt  fast  ved  denne  Be- 
slutning indtil  nu;  men  nu  vil  han  være  Soldat.  Deri  gjor 
han  af  liere  Grunde  Uret. 

1.  For  det  Første  har  han  ikke,  som  min  Fader  be- 
mærker. Dristighed  nok  til  at  byde  Farerne  i  et  Slag  Trods. 
Hans  svage  Helbred  tillader  ham  ikke  at  taale  et  Felttogs 
Besværligheder,  og  min  Broder  betragter  kun  Soldaterlivet 
fra  Garnisonslivets  Side.  Ja,  min  gode  Broder  vilde  blive 
en  god  Garnisonsofficeer.  Da  han  har  et  let  Sind  og  følgelig 
forstaaer  at  sige  frivole  Complimenter,  vil  han  med  sine 
Talenter  stadig  gjore  en  god  Figur  i  Selskaberne;  men  i  et 
Slag?    Derom  tvivler  min  dyrebare  Fader. 

2.  Han  er  bleven  opdraget  til  den  geistlige  Stand. 
Det  er  for  seent  at  glemme  den.  Hr.  Biskoppen  af  Au- 
tun  vilde  strax  have  givet  ham  et  stort  Kald,  og  han  var 
sikkert  bleven  Biskop.  Hvilken  Fordeel  for  Familien!  Hi\ 
Biskoppen  har  gjort  alt  Muligt  for  at  bevæge  ham  til  at 
blive  og  lovet  ham,  at  han  aldrig  skulde  komme  til  at  angre 
det,  men  forgjæves.  Han  bliver  ved  sit  Forsæt.  Jeg  vilde 
rose  ham,  hvis  han  havde  en  afgjort  Tilbøielighed  for  denne 
Stand,  den  skjønneste  af  alle,  og  hvis  den  store  Styrer  af 
alt  Menneskeligt,  idet  han  skabte  ham,  havde  indgivet  ham 
saaledes  som  mig  en  afgjort  Tilbøielighed  for  det  Militaire. 

3.  Han  ønsker,  at  man  skal  anbringe  ham  ved  det 
Militaire;  det  er  nu  godt  nok,  men  i  hvilket  Corps?  Mon 
i  Marinen? 

4.  Han  kan  ikke  Mathematik.  Han  vilde  behøve  to 
Aar  for  at  lære  det. 

5.  Hans  Helbred  kan  ikke  taale  Søen.     I  Ingenieur- 

corpset  da?  Der  vilde  han  bruge  fire  eller  fem  Aar  for 
at  lære  det  Nødvendige.  Desuden  tænker  jeg,  at  han  med 
sit  lette  Væsen  ikke  vil  synes  om  at  arbeide  og  være 
sysselsat  den  hele  Dag.  De  samme  Grunde  ere  tilstede  ved 
Artilleriet  med  den  Undtagelse,  at  han  kun  behøver  at 
arbeide  atten  Maaneder  for  at  blive  Elev  og  ligesaa  længe 
til  for  at  blive  Officeer.  Men  det  ligger  heller  ikke  for 
hans  Smag.  Lad  os  nu  altsaa  see?  Han  vil  uden  Tvivl 
ind  i  Infanteriet.  Godt,  jeg  forstaaer  det.  Han  vil  da  den 
hele  Dag  ikke  have  Andet  at  bestille  end  at  slide  Brosteen. 
Hvad  er  dog  vel  en  ussel  Infanteriofficeer?  Et  slet  Sub- 
ject  i  de  tre  Fjerdedele  af  sin  Tid.  Og  det  onsker  nu 
hverken  min  dyrebare  Fader,  eller  De,  eller  min  Moder,  eller 
min  Onkel  Erkediakonen,  at  han  skal  blive,  thi  han  har  alt 
viist  enkelte  Spor  til  Letsindighed  og  Ødselhed.  Følgelig  maa 
man  endnu  gjøre  et  sidste  Forsøg  med  ham.  Hvis  det  ikke 
lykkes,  vil  min  kjære  Fader  tage  ham  med  sig  til  Corsica,  hvor 
Joseph  vil  væ're  under  hans  Opsyn.  Man  vil  forsøge  med  at 
anbringe  ham  som  lietsskriver.  Jeg  slutter  mit  Brev  med  den 
Bøn,  at  De  vil  bevare  Deres  Velvillie  mod  mig.  Det  skal 
være  min  væsentligste  og  kjæreste  Pligt  at  gjøre  mig  for- 
tjent til  samme.  Jeg  forbliver,  min  kjære  Onkel,  med  den 
dybeste  Eespect 

Deres  meget  hengivne  og  lydige  Tjener  og  Søstersøn, 
Napoleon  de  Buonaparte. 

P.  S. 

Sønderriv  dette  Brev. 

Vi  kunne  dog  haabe,  at  Joseph  med  de  Talenter,  som 
han  besidder,  og  den  Tænkemaade,  som  hans  Opdragelse 
maa  have  bibragt  ham,  vil  betænke  sig  og  blive  vor  Families 
Støtte.  Søg  De  at  bibringe  ham  en  lille  Forestilling  om 
alle  disse  Fordele.« 

x\llerede  Marechallen  af  Kéralio,  som  i  Aaret  1783  in- 
spicerede Skolen  i  Brienne,  erkj endte  Drengens  Fortjenester 

Og  udtalte  det:  »Jeg  bemærker  hos  ham  en  Gnist,  som 
ikke  noksom  kan  pleies.«  Han  skaffede  ham  en  Plads  i 
Militairskolen  i  Paris.    Napoleon  kom  dertil  i  October  1784. 

Her  fik  han  Underviisning  af  den  berømte  Monge  og 
gjorde  i  enhver  Henseende  betydelige  Fremskridt  med  Und- 
tagelse af  Retskrivningen,  som  altid  blev  feilfuld.  Hvor 
selvstændige  og  bestemte  Ynglingens  Anskuelser  allerede  vare, 
viser  sig  i  en  Betænkning,  som  han  udarbeidede  over  Mili- 
tairskolens  Tilstand  og  overleverede  til  en  af  Forstanderne* 
Han  var  ikke  bange  for  i  denne  Betænkning  at  udtale,  at 
Skolen  var  indrettet  paa  en  altfor  kostbar  Fod,  hvilket  med- 
førte  den  største  Skade.  Kongens  Elever,  der  samtlige  vare 
fattige  Adelsmænd,  bleve  blødagtige,  forfængelige  og  vante 
til  Fornødenheder,  som  laae  over  deres  Stilling.  Naar  de 
gik  ud  af  Skolen,  vilde  de  langtfra  at  dele  deres  Forældres 
beskedne  Stilling  maaskee  endog  rødme  over  dem,  hvem  de 
havde  at  takke  for  Livet.  Allerede  tre  Aar  senere  erkjendte 
Eegjeringen  det  Begrundede  i  disse  Bemærkninger  og  op- 
hævede det  kostbare  Institut. 

I  Efteraaret  1785  forlod  Napoleon  Skolen  som  Second- 
lieutenant  i  Artilleriet  og  fik  til  Garnisonssted  Byen  Valence^ 
hvor  Regimentet  La  Fere  var  indqvarteret. 

Før  han  saaledes  betraadte  sin  Livsbane,  døde  imidlertid 
hans  Fader.  Denne  var  igjen  reist  til  Frankrig  paa  Grund 
af  en  i  flere  Aar  for  Retten  svævende  Proces  mod  Jesuiterne, 
som  skulle  have  berøvet  ham  nogle  Eiendomme.  Paa  Til- 
bagereisen døde  han  i  Montpellier  af  Mavekræft,  den  samme 
Sygdom,  hvoraf  ogsaa  hans  Søn  døde  paa  St.  Helena.  Han 
gik  i  sit  ni  og  tredivte  Aar  og  døde  uden  nogensom- 
helst  Anelse  om,  at  den  unge  Militair  i  Paris  skulde 
komme  til  at  beklæde  Frankrigs  og  Corsicas  Throne.  Men 
uden  at  kunne  see  saa  langt  frem  bag  Fremtidens  Slør 
havde  han  dog  store  Forhaabninger  til  Napoleon.  Da  han 
i  sin  ældste  Sen  Josephs  i^rmø  kæmpede  med  Døden,  dvæ- 
lede alle  hans  Phantasier  ved  Napoleon.    »Hvor  er  Napoleon  ? 

Hvorfor   kommer    han    ikke   med    sin  store   Kaarcle  for  at 
hjælpe  sin  Fader?« 

Man  har  kun  sjeldent  bemærket  Udbrud  af  omme  Fø- 
lelser hos  Napoleon.  Ogsaa  det  Brev,  som  blev  foranlediget 
ved  denne  ferste  sørgelige  Begivenhed  i  hans  Liv,  er  meget 
lakonisk.  Den  tre  og  tyvende  Marts  fik  han  det  sørgelige 
Budskab,  og  den  ni  og  tyvende  skrev  han  paa  følgende 
Maade  til  sin  Moder: 

»Min  dyrebare  Moder! 

»Idag  have  de  første  Udbrud  af  min  Smerte  en  Smule 
lagt  sig,  og  jeg  skynder  mig  nu  med  at  bevidne  Dem  min 
Taknemmelighed  for  den  Godhed,  sora  De  altid  har  havt 
for  os.  Vi  maae  forøge  vor  Omsorg  for  Dem  og  vor  Er- 
kjendtlighed  og  fole  os  lykkelige,  hvis  vi  ved  vor  Lydighed 
kunne  holde  Dem  lidt  skadesløse  for  det  uerstattelige  Tab  af 
vor  elskede  Fader.  Jeg  slutter  her,  min  Moder;  min  Smerte 
befaler  det,  men  jeg  beder  Dem,  at  De  vil  søge  at  formilde 
Deres  Kummer.  Min  Helbred  er  udmærket,  og  jeg  beder 
hver  Dag  Himlen  skjænke  Dem  en  ligesaa  god  Helbred.  Bevidn 
Tante  Gertrude,  Minana  Saveria,  Minana  Fesch  og  saa  videre 
min  Høiagtelse. 

F.  S.  Dronningen  af  Frankrig  er  den  syv  og  tyvende 
Marts  om  Aftenen  Klokken  syv  nedkommet  med  en  Søn, 
som  er  bleven  kaldet  Hertugen  af  Normandiert. 

Deres  meget  hengivne  Søn 
Napoleon  de  Buonaparte.« 

Synes  disse  Ord  ikke  allerede  at  minde  om  den  be- 
rømte ni  og  tyvende  Bulletin  af  den  tredie  December  1812, 
der  meldte  Frankrig  om  Ødelæggelsen  af  den  store  Armee 
og  tilføiede  som  Trøst:  »Hans  Majestæts  Sundhed  har 
aldrig  været  bedre!« 

Letizia  behøvede  i  Sandhed  en  Trøster  og  en  Støtte. 
Endnu  levede  ni  af  hendes  tretten  Børn,  Jerome  laa  endnu 

i  Vuggen.  I  denne  Stilling  blev  Erkediakonen  Lucian  en 
Støtte  for  Huset.  Med  Forstand  og  Strenghed  paatog  han 
sig  hendes  Formues  Bestyrelse  og  erstattede  i  det  Mindste 
i  denne  Henseende  fuldstændigt  sin  afdøde  Brodersøn;  thi 
Carlo  Buonaparte  havde  kun  været  altfor  tilbeielig  til 
Ødselhed. 

Selv  uden  nøiere  Efterretninger  kunne  vi  vel  antage,  at 
Napoleon  som  Lieutenant  ikke  var  af  den  Sort,  som  han 
med  saa  dadlende  Ord  havde  charakteriseret  i  sit  Brev  til 
Fesch.  Hans  nye  Liv  lignede  det  tidligere  forte.  Hans 
Alvor  og  indesluttede  Væsen  tiltog  snarere  endnu  mere, 
hans  Aand  tørstede  kun  efter  Udmærkelser,  Bedrifter  og 
Storhed.  Overfor  saadanne  Tanker  frembod  det  eensfor- 
mige  Garnisonsliv  i  Valence  kun  lidet  Haab  om  Opfyldelse 
af  saa  høitflyvende  Ønsker.  De  Personer,  som  han  saae, 
tilfredsstillede  ham  ikke.  Vi  bemærke  ikke,  at  han  har 
sogt  at  slutte  sig  hjerteligt  til  Nogen.  Ue  anekdoteelskende 
Biographer  have  fremhævet  de  Kirsebær,  som  han  spiste 
sammen  med  Frøken  de  Colombier  i  Basseaux.  Vi  ville 
hellere  dvæle  ved  et  Blad,  som  er  blevet  fundet  blandt 
hans  Ungdomspapirer,  og  som  fremstiller  den  unge  Officeers 
Stemninger   med   markere    Farver. 

Den  anden  Mai  1786  skrev  han  i  sin  Dagbog:  »Stedse  eno 
midt  iblandt  Menneskene  vender  jeg  hjem  for  at  drømme  med 
mig  selv  og  overgive  mig  til  min  fulde,  stærke  Melancholi. 
Hvorhen  drager  den  mig  idag?  Til  Døden.  I  mit  Livs  Mor- 
gengry kan  jeg  endnu  leve  mange  Dage.  I  sex  til  syv  Aar 
har  jeg  været  fjernet  fra  mit  Fædreneland.  Hvilken  Glæde 
følte  jeg  ikke  ved  i  fireMaaneder  at  kunne  gjensee  det  med 
mine  Landsmænd  og  Forældre.  Tør  jeg  ikke  af  de  inder- 
lige Følelser,  som  Minderne  om  min  Barndoms  Glæder  lade 
mig  føle,  drage  den  Slutning,  at  min  Lykke  atter  kan  blive 
fuldstændig?  Hvilket  Afsind  driver  mig  altsaa  da  til  at 
ønske  min  Tilintetgj øreise?  Uden  Tvivl  den  Tanke,  hvad 
jeg  skal  i  denne  Verden?   Da  jeg  nu  dog  eengang  skal  døe, 

€r  det  da  ikke  lige  godt,  om  jeg  dræber  mig  selv  eller  ei? 
Hvis  jeg  var  over  de  tresindstyve  Aar,  vilde  jeg  ikke  an- 
gribe mine  Samtidiges  Fordomme,  men  taalmodig  vente,  til 
Naturen  naaede  sit  Maal ;  men  da  jeg  nu  forst  begynder  at 
prøve  Ulykken,  da  Intet  mere  volder  mig  Forneielse,  hvorfor 
skal  jeg  da  udholde  Livet,  da  Intet  mere  lykkes  mig?  Hvor 
meget  have  Menneskene  ikke  fjernet  sig  fra  Naturen,  hvor 
simple,  foragtelige,  krybende  ere  de  ikke?  Hvilket  Skuespil 
vil  jeg  faae  at  see  i  mit  Land?  Mine  lænkede  Landsmænd 
kysse  med  Bæven  den  Haand,  som  trykker  dem.  Det  er  ikke 
mere  de  brave  Corsicanere,  hvem  en  Heros  oplivede  ved 
sine  Dyder;  som  en  Fjende  af  Tyranner  og  deres  i  Vellyst 
svælgende  Hofkryb  levede  Corsicaneren  for  stolt  og  lykke- 
lig med  den  ædle  Bevidsthed  om  sit  eget  Værd.  Naar  han 
havde  anvendt  sin  Dag  til  offentlige  Anliggender,  vendte 
han  om  Aftenen  hjem  til  sin  elskede  Hustru,  som  lod  ham 
glemme  alle  Dagens  Anstrengelser.  Det  nuværende  Billede 
af  mit  Fædreland  og  det  Umulige  i  at  forandre  dets  Til- 
stand er  en  ny  Grund  til  at  flye  et  Land,  hvor  min  Pligt 
fordrer,  at  jeg  skal  rose  Mennesker,  som  jeg  efter  mine 
Grundsætninger  maa  hade.  Hvilken  Mine  skulde  jeg  paa- 
tage mig,  hvilket  Sprog  skulde  jeg  føre,  naar  jeg  kom  til 
mit  Fædreland?  Naar  Fædrelandet  gik  til  Grunde,  skulde 
en  ægte  Borger  døe!  Hvis  jeg  kun  behøvede  at  dræbe  en 
enkelt  Mand  for  at  befrie  mine  Landsmænd,  vilde  jeg  i 
samme  Nu  bryde  op  og  støde  mit  Sværd  i  Tyrannens  Bryst 
til  Hævn  for  mit  Fædreland  og  dets  skjæ^ndede  Love.  — 
livet  er  mig  en  Byrde,  fordi  jeg  ikke  foler  nogen  Glæde 
og  Alt  trykker  mig;  det  er  mig  en  Byrde,  fordi  de  Men- 
nesker, med  hvem  jeg  lever  og  rimeligviis  stadig  maa  komme 
til  at  leve,  have  Sæder,  der  er  ligesaa  forskjellige  fra  mine 
som  Maanens  Lys  fra  Solen.  Jeg  kan  derfor  ikke  fore  den 
Leveviis,  som  ene  og  alene  kunde  gjøre  mig  Livet  taaleligt, 
og  herfra  udspringer  min  Lede  for  alle  Ting.« 

Har  det  virkelig   været   Napoleons   ramme  Alvor  med 

denne  Enetale  om  Væren  eller  Ikke-Væren?  Det  er  næppe 
rimeligt.  I  disse  Hjerteudgydelser  skinner  dog  altfor  megen 
Rhetorik  igjennem  og  altfor  lidt  ægte  Følelse.  Den  Stiil,  som 
senere  udmærkede  ham,  bryder  her  alt  frem  paa  alle  Punc- 
ter:  skarp  Punctering,  stærke  Slagskygger,  pludselige  og 
overraskende  Vendinger,  theatralsk  Declamation. 

Den  patriotiske  Corsicaner  søgte  Trøst  i  Historien.  En 
Fremstilling  af  Fædrenes  ædle  Fortid  skulde  trøste  ham 
over  Nutidens  Skjæudsel.  Napoleon  skrev  i  denne  Tid 
ivrigt  paa  en  Corsicas  Historie;  han  havde  rimeligviis  alle- 
rede i  Brienne  i  Tankerne  beskjæftiget  sig  dermed.  Da 
han  havde  fuldendt  de  første  Capitler  af  den,  forelæste  han 
dem  for  sine  Kammerater,  som  skjænkede  ham  deres  Bifald. 
Madame  du  Colombier  raadede  ham  til  at  underkaste  sig 
Abbed  Raynals  Dom;  thi  denne  Mands  historiske  Værker 
bleve  dengang  læste  meget,  og  man  satte  høi  Priis  paa  dem. 
Napoleon  gik  strax  ind  herpaa,  og  Udfaldet  svarede  til  hans 
Ønsker.  Han  fortsatte  sit  Værk  til  Midten  af  det  attende 
Aarhundrede.  De  sidste  Kampe  beskrev  han  ikke,  han  vilde 
ikke  skildre  den  Tidsalder,  ved  hvis  Slutning  han  dvælede 
med  saa  stor  Smerte.  Som  man  naturligviis  kunde  vente 
sig  af  en  attenaarig  Forfatter,  er  hans  Fremstilling  pathe- 
tisk,  rhetorisk,  fuld  af  grelle  Farver  og  stolte  Tillægsord. 
Midt  i  al  den  glødende  Begeistring  og  den  stærke,  urolige 
Følelse  søger  man  forgjæves  efter  den  ægte,  historiske  Stiil. 

Da  Forfatteren  i  Foraaret  1788  opholdt  sig  i  Paris, 
overøste  Raynal  ham  med  Eoes,  og  Mirabeau  selv,  som  man 
havde  gjort  bekjendt  med  Arbeidet,  opmuntrede  til  dets 
Offentliggj øreise.  Buonaparte  skrev  et  Brev  herom  til 
Paoli,  der  endnu  levede  i  Landflygtighed  i  London.  De 
Tanker,  som  ledede  ham,  linde  deres  skarpe  Udtryk  i  dette 
Brev,  og  det  kan  betragtes  som  en  Art  Fortale  til  hans 
Historie.     Det  lyder  saaledes: 

»Jeg  blev  født,  da  Fædrelandet  døde.  Tredive  Tusinde 
Franskmænd,  som  bleve  udspyede  paa  vore  Kyster,  Frihe- 

dens  Throne,  som  druknede  i  Blodbølger,  det  var  det  for- 
hadte Skuespil,  som  forst  forfærdede  mine  Blikke.  De 
Døendes  Skrig,  de  Undertryktes  Suk,  Fortvivlelsens  Taarer 
omgave  min  Vugge  fra  min  Fødsel. 

De  forlod  vor  0,  og  med  Dem  forsvandt  Haabet  om 
Lykke.  Slaveriet  blev  Lønnen  for  vor  Underkastelse.  Tre- 
dobbelt tynget  af  Soldater,  Lovgivere  og  Skatteopkrævere 
leve  nu  vore  Landsmænd  i  Foragt ;  de  foragtes  af  dem,  der 
have  Kegjeringens  Tømmer  i  deres  Haand.  Kan  noget 
følende  Hjerte  lide  en  større  Pinsel? 

Fædrelandsforræderne,  de  lave  Sjæle,  som  have  ladet 
sig  bestikke  af  en  ussel  Løn,  have  for  at  retfærdiggjøre  sig 
udslynget  Bagvaskelser  mod  den  nationale  Eegjering  og 
Deres  Person  i  Særdeleshed.  Forfattere  have  optaget  disse 
og  ville  forplante  dem  som  Sandheder  til  Efterverdenen. 

Da  jeg  læste  disse  Bagvaskelser,  opflammedes  jeg  og 
besluttede  at  forjage  disse  Uvidenhedens  Fostre.  Et  tidligt 
Studium  af  det  franske  Sprog,  gode  Iagttagelser  og  Erin- 
dringer fra  Patrioternes  Papirer  satte  mig  istand  til  at 
kunne  haabe  paa  et  nogenlunde  heldigt  Udfald.  Jeg  vil  sam- 
menligne Deres  Bestyrelse  med  den  nuværende.  Jeg  vil  male 
Forræderne  mod  den  fælles  Sag  sorte  med  Skjændselens 
Pensel.  Jeg  vil  drage  dem,  som  nu  regjere  os,  frem  for 
den  offentlige  Menings  Domstol,  fremstille  deres  Plagerier 
lige  til  det  Mindste,  blotte  deres  hemmelige,  lumske  Hand- 
linger og  om  muligt  vinde  vor  dydige  Minister,  Neckers 
Interesse  for  den  beklagelsesværdige  Skjæbne,  som  tynger 
os  saa  grusomt.« 

Nogle  Aar  senere,  i  Aaret  1791,  vilde  han  lade  sit 
Arbeide  trykke;  Manuscriptet  var  allerede  i  en  Forlæggers 
Hænder,  da  hans  Garnisons  hurtige  Opbrud  til  Auxonne 
fremkaldte  en  Opsættelse;  senere  blev  Værket  liggende 
ganske  upaaagtet;  og  man  troede  længe,  at  det  var  gaaet 
heelt  tabt;  men  nu  har  man  fundet  en  Haandskiaft  af  det  i 
Samlingen  af  Napoleons  Ungdomspapirer. 

I  disse  Breve  og  Arbeider  føle  vi  saaledes  den  corsi- 
canske  Patriots  Hjerteslag  banke;  af  andre  erfare  vi,  hvor- 
ledes han  forholdt  sig  til  den  tiltagende  Frihedsbevægelse 
i  Frankrig.  For  vi  imidlertid  gaae  over  til  Skildringen  af 
hans  Ungdomshistories  anden  Deel,  ville  vi  dog  endnu 
dvæle  lidt  ved  den  unge  Officeers  private  Liv  i  hans  Gar- 
nison. Nogle  Linier  i  et  Brev  af  Juli  1787  sldldrer  det 
paa  følgende  Maade: 

»Jeg  har  her  ikke  nogen  anden  Adspredelse  end  Ar- 
beide.  I  otte  Dage  klæder  jeg  mig  kun  engang  paa,  og^ 
siden  min  Sygdom  sover  jeg  kun  meget  lidt.  Jeg  gaaer 
tilsengs  Klokken  ti  og  staaer  op  Klokken  fire.  Det  passer 
sig  fortræffeligt  for  min  Helbred.«  Vi  have  mange  Vidnes- 
byrd om,  at  Napoleon  virkelig  forsømte  sit  Ydre.  Han 
maatte  taale  megen  Spot  derover  af  sine  elegante  Vaaben- 
fa41er;  men  han  optog  det  altid  meget  godmodigt.  Hans 
Pengeforhold  vare  meget  trykkende,  da  det  var  meget  van- 
skeligt at  fralokke  hans  Onkel  Lucian  en  Understøttelse; 
thi  han  søgte  ænsteligt  at  holde  Formuen  sammen.  Na.po- 
leon  gjorde  dog  aldrig  Gjæld,  og  senere  underholdt  han 
endog  sin  Broder  Ludvig.  Hvor  tungt  dette  ofte  var 
ham,  erfare  vi  ved  et  heftigt  Følelsesudbrud,  som  Keiser 
Napoleon  hengiver  sig  til  i  et  Brev  til  Hertugen  af  Vi- 
cenza,  da  den  samme  Broder  i  Aaret  1810  nedlagde  sin 
hollandske  Krone:  »Denne  Ludvig,  som  jeg  lod  opdrage 
af  min  Lieutenantsgage,  og  Gud  maa  vide  med  hvilke 
Savn.  Jeg  fandt  Midler  til  at  sende  ham  Penge  for  at  be- 
tale hans  Pension.  Veed  De,  hvorledes  det  blev  mig 
muligt  ?  Jeg  gik  aldrig  i  en  Café,  viste  mig  aldrig  iblandt 
Folk.  Jeg  spiste  tørt  Brød  og  børstede  selv  mine  Klæder, 
for  at  de  kunde  holde  desto  længere.  Jeg  levede  som  en 
Bjørn  i  mit  lille  Værelse,  alene  med  mine  Bøger,  som  den- 
gang vare  min  eneste  Glæde;  og  ved  hvilke  haarde  Savn  af 
det  Nødvendigste  kunde  jeg  skaffe  mig  Nydelsen  af  disse 
Bøger?     Naar  jeg  ved  streng  Afholdenhed  havde  sparet  mig 

to  Daler  sammen,  begav  jeg  mig  med  et  Banis  Glæde  til 
en  Boglade.  Ofte  besaae  jeg  kun  hans  Hylder  med  bitter 
Misundelse;  min  Begjærlighed  maatte  lade  sig  tæmme  saa- 
længe,  til  min  Pung  tillod  mig  at  kjobe.  Det  var  mine 
Ungdoms  Glæder  og  Nydelser.« 

Han  gik  aldrig  en  Spadseretour  uden  Bøger  og  Papiir; 
man  saae  ham  ofte  tegne  geometriske  Figurer  i  Sandet  med 
Spidsen  af  sin  Kaardeskede.  Hans  Læsning  var  ligesaa  rig 
som  mangesidet.  Han  læste  aldrig  uden  at  gjere  Udtog, 
der  endnu  ere  til  i  overordentlig  rigeligt  Maal.  Han  læste 
Buffon  og  beskjæftigede  sig  meget  med  Naturhistorie,  Phy- 
sik  og  Medicin.  Engang  lagde  han  sig  særlig  efter  Phre- 
nologie.  Han  læste  meget  Geographi.  Et  af  hans  ufuld- 
endte Hefter  med  Udtog  af  geographisk  Lænsning  ender  med 
de  Ord :  St.  Helena,  en  lille  0.  Fremfor  Alt  følte  han  sig 
tiltrukken  af  Historien  og  læste  Forfattere  som  Herodot, 
Strabo,  Diodor  fra  Sicilien,  men  mærkelig  nok  ikke  Plutarch, 
med  hvis  Helte  man  stadigt  har  troet  ham  beskjæftiget. 
Han  læste  Chinas,  Indiens,  Arabiens,  Englands,  Tydsklands 
men  dog  meest  Frankrigs  Historie  og  fordybede  sig  i  alle 
Enkelthederne  i  det  offentlige  og  private  Liv.  Soi  bonnens 
Historie  og  den  vigtige  pavelige  Bulle :  Uni  genitus  beskæf- 
tigede ham  i  lang  Tid.  Han  var  ikke  fremmed  for  Natio- 
naløkonomien og  statsvidenskabelige  Studier;  han  lærte  saa- 
ledes  Smith,  Mably,  Necker  og  Filangieri  at  kjende.  Han 
beskjæftigede  sig  ogsaa  meget  med  Kousseau,  og  denne 
berømte  Philosophs  Sophismer  opfordrede  ham  til  Modsigelser. 
Rousseaus  Urmenneske  fandt  aldeles  ikke  Naade  for  ham; 
træffende,  bidende  Bemærkninger  tindes  herom;  de  ramme 
hans  Modstanders  Svagheder  med  alle  en  skarp  Logiks 
Vaaben. 

Ved  Siden  af  alle  disse  Beskjæftigelser  fandt  han 
endnu  Tid  til  at  følge  sine  Tilboieligheder  for  den  skjønne 
Literatur;  han  forfattede  Fortællinger,  saaledes  »Greven  af 
Essex«  og  »le  Masque  Prophéte«. 

II. 

Med  Aaret  1789,  Frankrigs  store  Befrielsesaar,  begyndte 
ogsaa  Napoleons  politiske  Yirksomlied.  Han  styrtede  sig 
ind  i  denne  Virksomhed  med  sin  hele  brændende  Iver; 
at  han  fuldstændig  sluttede  sig  til  det  yderste  Venstre, 
fremgaaer  af  et  Brudstykke  til  en  Afhandling  om  den  kon- 
gelige Magt,  som  han  skrev  i  October  1788.  Den  skulde 
handle  om  den  Magt,  som  Kongerne  i  Europas  tolv  Monar- 
kier havde  anmasset  sig,  og  i  den  findes  følgende  Sætning: 
»Der  gives  kun  meget  faa  Konger,  som  ikke  fortjene  at 
afsættes.  Han  forfattede  nu  ogsaa  et  Skrift  om  Corsicas 
Stilling  og  vilde  anonymt  tilstille  Ministeren  Necker  det 

Om  disse  Skrifter  udspandt  der  sig  en  skriftlig  Discus- 
sion  mellem  ham  og  hans  gamle  Lærer  og  Ven  fra  Brienne, 
Abbed  Dupuy,  til  hvem  han  endnu  var  meget  noie  knyttet. 
Han  forelagde  ham  ogsaa  sit  Skrift,  hvori  en  Olding  skil- 
drer Corsicas  Lidelser.  Den  blide  Minorit  var  dog  aldeles 
ikke  enig  med  ham  i  hans  dristige  Declamationer.  Yttrin- 
ger  som:  »Kongerne  herske  som  overmodige  Tyranner  over 
Landene«  forekom  ham  ikke  at  kunne  forenes  med  Monar- 
kiet; han  fandt  dem  forkastelige  hos  en  Lægmand,  og  da 
naturligviis  endnu  mere  hos  en  Præst,  hvem  de  bleve  lagte 
i  Munden.  Saadanne  Tanker,  der  kom  frem  i  en  saadan 
Form,  kunde  kun  forbittre  Kongen  og  Adelen.  Han  raadede 
til  Forsigtighed  og  Betænksomhed;  men  den  gamle  Larers 
Forestillinger  og  Tanker  horte  til  en  svunden  Tid,  og  hans 
Ord  maatte  lyde  til  ingen  Nytte. 

I  September  1789  betraadte  Napoleon  paa  en  af  sine 
Orlovsreiser  igjen  Corsicas  Jord,  Her  blev  nu  hans  første 
Slmeplads  for  en  agitatorisk  Virksomhed ;  Taler  i  Klubberne, 
Adresser  og  Organiseringen  af  en  Nationalgarde  blev  hans 
Dagsgjerning.  Det  tidligere  saa  stille  Huus  Buonaparte  blev 
nu  de  corsicanske  Jacobineres  Klublocale.    Joseph  og  Napo- 

ieon  vare  Hovederne  for  det  radicale  Parti.  Bevægelsen, 
Tvedragten,  Partiraseriet  forplantede  sig  ogsaa  til  denne  0 
og  fandt  rigelig  Næring  i  Corsicanernes  lidenskabelige 
Charakteer. 

I  Kirken  San  Francesco  blev  der  affattet  en  Skrivelse, 
som  lykønskede  den  constituerende  Nationalforsamling  til 
dens  afgjorte  Fremgang;  men  den  indeholdt  rigtignok 
ogsaa  de  meest  bittre,  ihvorvel  retfærdige  Klager  mod  Cor- 
sicas  hidtidige  Bestyrelse  og  udtalte  det  Ønske,  at  Corsica 
maatte  blive  en  Deel  af  Frankrig.  Napoleon  er  rimelig- 
viis  Forfatter  af  Adressen;  hans  Underskrift  staaer  øverst 
under  den  en  og  tredivte  October  1789. 

Paa  Mirabeaus  og  den  corsicanske  Deputerede,  Salicetis 
Opfordring  udstedte  Nationalforsamlingen  det  ønskede  De- 
cret,  som  gjorde  en  Ende  paa  Corsicas  administrative  Selv- 
stændighed. Navnlig  paa  Buonapartes  Tilskyndelse  blev  der 
udnævnt  en  Deputation  for  paa  en  festlig  Maade  at  modtage 
Paoli,  som  var  ankommen  til  Paris  og  nu  vendte  tilbage  til 
Corsica.  Napoleon  tog  selv  til  Marseille  og  havde  her  den 
Glæde  at  hilse  paa  Corsicas  første  Patriot.  Den  ædle  Mand 
udgjød  Taarer,  da  han  efter  tyve  Aars  Fraværelse  atter  be- 
traadte  sit  Fædrelands  Jordbund  ved  Cap  Corso. 

Napoleon  tiltrak  sig  strax  Paolis  Opmærksomhed  allerede 
for  hans  afdøde  Faders  Skyld.  Han  erkj endte  den  unge  Of- 
ficeers  Genialitet,  og  man  lægger  ham  disse  Ord  i  Munden: 
»Dette  unge  Menneske  vil  gjøre  Carriére;  han  mangler  kun 
en  Leilighed  for  at  blive  en  af  Plutarchs  Mænd.«  Der  gaaer 
ogsaa  det  Sagn,  at  Paoli  var  taget  ind  i  en  Locanda,  og  at 
Værten,  da  Paoli  bebreidede  ham  den  uordentlige  Tilstand  i 
Værelset,  havde  svaret  ham,  at  en  ung  Mand  ved  Navn 
Buonaparte  havde  boet  i  Værelset  før  ham ;  han  havde  skrevet 
Dag  og  Nat,  men  igjen  revet  det  Skrevne  itu,  var  gaaet 
urolig  frem  og  tilbage  i  Stuen  og  var  derpaa  faret  afsted  til 
Valpladsen  ved  Ponte  nuovo. 

Hvor   travlt   og   uroligt   vai"   ikke    Napoleons   Liv  paa 

Historisk   Archiv      1870,     II,  34 


530  Napoleon  den  Store  før  1793. 

denne  Tid!  Han  unddrog  sig  ingen  Besværlighed  for  at 
drive  Joseph  frem.  Denne  blev  Offieeer  i  Nationalgarden  og 
Præsident  for  Dislrictet  Ajaccio.  Artillerilieutenanfcen  be- 
reiste  selv  hele  Districtet,  hvervede  Stemmer  og  uddeelte 
Penge.  I  selve  Ajaccio  kom  det  til  en  Kamp  mellem  hans 
og  det  maadeholdne  Parti.  En  Officeer  af  Nationalgarden 
blev  dræbt  ved  Napoleons  Side.  Hans  og  hans  Broders  Liv 
vai-  hyppig  i  Pare  i  denne  Kamp,  der  varede  i  fiere  Dage. 

Hans  Hjerte  brændte  af  den  meest  glødende  Lidenska- 
belighed: hvor  giftig  og  heftig  bliver  ikke  hans  Pen,  naar 
han  vender  sig  mod  sine  Modstandere!  Der  var  nu  Grev 
Mattlo  Buttafuoco,  som  i  den  sidste  Uafhængighedskrig 
havde  staaet  paa  Fjendens  (Franskmændenes)  Side.  Skulde 
Corsicaneren  Napoleon  nogensinde  kimne  tilgive  ham  dette  ? 
Som  Udsending  fra  den  corsicanske  Adel  havde  han  i  Ver- 
sailles stemt  mod  de  tre  Stænders  Forening  til  eet  Kammer 
og  i  det  Hele  viist  sig  som  en  Aristokrat  af  reneste  Vand. 
Skulde  Demokraten  og  Jacobineren  Napoleon  kumine  oversee 
dette?  Han  rettede  sine  dræbende  Pile  mod  denne  Mand 
og  fra  sit  »Cabinet«  Milelli,  et  lille  idyllisk  Landsted  ved 
Ajaccio,  slyngede  han  sit  Stridsskrift  ud  imod  Fjenden. 
Skriftet  strømmer  over  af  den  meest  ophidsede  Stemning; 
det  er  fuldt  af  Kraft  i  Udtrykket;  det  er  et  Skandskrift,  en 
Krigserklæring,  en  BanbuUe;  Stilen  er  fuld  af  Fraser,  blom- 
strende, afbrudt,  et  heelt  Uveir  af  Ord.  Vi  ville  anføre  et 
enkelt  Sted  deraf: 

»O  Lameth!  Robespierre!  Petion!  Volney!  Mirabeau! 
Barnave !  Bailly !  Lafayette !  see,  saaledes  er  det  Menneske, 
som  vover  at  sætte  sig  ved  Eders  Side.  Endnu  dryppende 
af  sine  Brødres  Blod,  besudlet  med  alle  mulige  Forbrydelser, 
fremstiller  han  sig  frækt  i  Generalsklædning,  den  uretfær- 
dige Løn  for  hans  Skurkestreger.  Han  vover  at  kalde  sig 
en  Repræsentant  for  Nationen,  han,  som  har  solgt  den,  og 
T  taale  det!  Han  vover  at  slaae  sine  Øine  op,  at  hore  paa 
Eders  Forhandlinger,  og  I  taale  det!     Hvis  dette  er  Folkets 


Napoleon  den  Store  før  1793.  531 

Stemme,  saa  har  han  aldrig  havt  Mere  end  tolv  Adelsmænds. 
Hvis  dette  er  Folkets  Stemme,  gid  aaa  Ajaccio,  Bastia  og 
den  største  Deel  af  Cantonet  maatte  gjore  mod  hans 
Billede,  hvad  de  for  længst  skulde  have  gjort  mod  ham  selv 
personlig.« 

Napoleons  Ansættelse  nødte  ham  til  at  vende  tilbage 
til  FranlQ'ig.  Den  i  Mellemtiden  til  Premierlieiitenant  avan- 
cerede Demokrat  udviklede  som  Secretair  og  Præsident  for 
Jacobinerklubben  i  Valence  en  ligesaa  livlig  Virksomhed  som 
paa  sin  Fødeø. 

Den  Fritid,  han  havde  tilovers,  brugte  han  til  at  ndar- 
beide  et  Skrift  for  en  af  Akademiet  i  Lyon  udsat  Priis.  Dette 
Akademi  havde  nemlig  opstillet  som  Thema  for  en  Priisaf- 
handling:  »Hvilke  Sandheder  og  Følelser  skal  man  indprente 
Menneskene  til  deres  Lykke?«  Napoleon  forsikkrede  paa  St. 
Helene,  at  han  havde  vundet  Prisen.  Den  Mand,  som  senere 
opnaaedo  saa  mangen  Kamppriis,  maa  have  K»lt  en  dyb  Smerte 
ved  at  gaae  glip  af  den  forste ;  thi  det  er  en  Kjendsgjerning, 
at  ingen  af  de  femten  Concurrenter  vandt  den;  men  The- 
maet  blev  opstillet  endnu  engang,  og  da  besvarede  Daunou 
det.  En  af  Dommerne  har  yttret  sig  paa  følgende  Maade 
om  Napoleons  Arbeide:  »Dette  Skrift  vil  næppe  længe 
fængsle  Dommernes  Opmærksomhed;  det  er  maaskee  nok  et 
Arbeide  af  en  Mand,  der  er  fuld  af  Følelser,  men  det  er 
for  uordnet,  ujevnt,  adsplittet  og  slet  ski-evet.« 

Alt  i  Efteraaret  1791  træffe  vi  Napoleon  paa  Corsica 
midt  i  den  meest  anstrengte  Virksomhed  for  at  opnaae  Plad- 
sen som  Chef  for  Nationalgarden.  Valget  beroede  paa  Sol- 
daterne. Dette  store  Spørgsmaal  beskjæftigede  og  opfyldte 
Alle.  De  meest  anseete  Mænd  i  Ajaccio:  Caneo,  Lodovico 
Ornano,  Ugo  Peretti,  Matia  Pozzo  di  Borgo  og  Mario  Peraldi 
traadte  op  mod  Napoleon.  Peraldi  gjorde  ham  latterlig, 
spottede  over  hans  lille  Skikkelse  og  smaae  Udsigter.  Fuld 
af  Kaseri  udfordrede  Napoleon  ham,  og  hans  Modstander 
modtog  Duellen.     Napoleon  ventede  til  om  Aftenen  ved  det 

saakaldte  græske  Capel,  hvorfra  man  har  den  smukke  Udsigt 
over  Bugten  ved  Ajaccio;  han  gik  utaalmodig  frem  og  til- 
bage, men  Peraldi  kom  ikke,  hans  Slægtninge  havde  forhin- 
dret Duellen. 

Paa  denne  vilde  Spaltnings-  og  Tvedragts-Tid  stod  Casa 
Buonaparte  stadig  aaben.  Bordet  var  altid  dækket.  I  Væ- 
relserne og  i  Forstuen  laae  Madratser  beredte,  for  at  Napo- 
leons bevæbnede  Tilhængere  altid  kunde  finde  et  Natteqvar- 
teer.  Letizia  offrede  sin  halve  Formue  for  at  skaffe  sin 
Yndlingsson  den  saa  eftertragtede  Chefsplads.  Stillingen 
var  truende,  og  Napoleon  havde  aldrig  været  saa  ophidset. 
Han  sov  ikke  om  Natten,  og  om  Dagen  gik  han  frem  og 
tilbage  i  YæTelserne  og  raadførte  sig  med  sin  Onkel  Fesch 
.og  andre  Partifæller;  hans  Øine  glødede,  hans  Ansigt  var 
blegt,  hans  Sjæl  fuld  af  Lidenskab. 

Der  blev  lagt  mange  Planer  op  mod  hans  Liv.  Da  han 
saaledes  engang  bøiede  om  et  Hjørne,  saae  han  en  Mand 
staae  ved  et  Vindue  og  lægge  an  paa  ham.  Napoleon  buk- 
kede sig  hurtigt,  og  Kuglen  foer  hen  over  hans  Hoved  ind 
i  Væggen. 

Den  Commissair,  som  skulde  lede  Valget,  ankom,  men 
tog  Bolig  i  Modstanderen  Peraldis  Huus.  Det  kunde  man 
ikke  taale.  Napoleonisterne  grebe  til  Vaaben.  Den  meest  Trod- 
sige og  Vilde  blandt  dem,  en  Hyrde  ved  Navn  Bagaglino, 
trængte  om  Natten  ind  i  Peraldis  Huus,  hvor  man  lige  havde 
sat  sig  tilbords  med  Commissairen-:  »Signora  Letizia  ønsker 
at  tale  med  Dem«,  tilraabte  han  truende  Commissairen,  som 
stod  op  og  fulgte  ham,  uden  at  Nogen  vovede  at  holde  ham 
tilbage.  Commissairen  blev  tvunget  til  at  blive  i  Casa  Buona- 
parte under  det  Paaskud,  at  han  ikke  var  fri  hos  Peraldi. 
Fra  dette  Øieblik  holdt  man  sig  stadig  parat  til  at  mod- 
staae  et  Angreb,  men  Peraldis  Parti  vovede  det  dog  ikke. 

Valget  fandt  Sted  i  Kirken  San  Francesco.  Geronimo 
Pozzo  di  Borgo  blev  revet  ned  fra  Talerstolen  af  Buonapar- 
tisterne  og  kun  med  Meie  frelst  fra  videre  Mishandlinger. 

Quenza  blev  dog  valgt  til  Øverstcommanderende  og  Napo- 
leon kun  til  Næ stcom  manderende  for  Nationalgarden. 

Den  Bataillon,  hvis  Oberstlieutenant  Napoleon  var,  dan- 
nede et  nyt  heftigt  Gjæringsstof  i  Ajaccio.  Den  bestod  for 
Størstedelen  af  vilde  Bjergboere  og  vakte  de  fredelige 
Beboeres  Frygt.  Den  gj ensidige  Forbi ttrelse  gav  sig  snart 
Luft  i  en  flere  Dages  blodig  Kamp  mellem  Folket  og  Gar- 
den. Øvrighederne  skrede  ikke  ind,  men  da  Roligheden 
endelig  var  bragt  tilveie,  udstedte  Napoleon  en  Forsvarsskri- 
velse  i  Bataillonens  Navn  og  rettede  den  til  Departementet, 
til  den  lovgivende  Forsamling  og  til  Krigsministeriet ;  Mod- 
standerne satte  dog  igjennem,  at  Bataillonen  blev  jer- 
net fra  Byen ;  man  rettede  Angivelser  i  Paris  mod  Napoleon 
selv,  og  han  ansaae  det  for  nødvendigt  at  tage  dertil  for  at 
retfærdiggjøre  sig.  Han  havde  ogsaa  den  Plan  med  det 
Samme  at  tage  sin  Søster  Marianne  Elisa  ud  af  Frokenstif- 
telsen  i  St.  Cyr. 

I  Juni  Maaned  betraadte  han  den  urolige  Hovedstad. 
Han  var  Vidne  til  Stormen  paa  Tuilerierne  den  tiende  Au- 
gust, paa  hvilken  Dag  det  franske  Kongedømme  faldt  for 
det  rasende  Folk.  Indtrykket  af  disse  Scener  forlod  ham 
aldrig;  det  første  Indtryk  er  altid  det  stærkeste  ligeoverfor 
senere  og  langt  større.  Den  Mand,  som  fra  Marengo  til 
Waterloo  saae  hundrede  Tusinder  af  Liig  paa  Valpladserne, 
sagde  senere  engang:  »Aldrig  har  en  Valplads  givet  mig  en 
Forestilling  om  saa  mange  Liig,  som  da  jeg  saae  Skarerne 
af  de  faldne  Schweizere.« 

Han  fik  Befaling  til  at  begive  sig  til  sin  Commando 
paa  Corsica,  forlod  Hovedstaden  og  betraadte  atter  sit  Føde- 
lands Jord. 

Napoleon  var  nu  ikke  mere  udelukkende  Corsicaner  og 
en  Hader  af  Frankrig  som  tidligere;  han  havde  erkjendt,  at 
der  aabnede  sig  en  langt  større  Tumleplads  for  hans  Ønsker 
og  Forhaabninger,  naar  han  lod  den  corsicanske  Patriotisme 
træde  tilbage  for  den  franske.     Det   var  i  hans  Øine  intet 

Forræderi  mod  lians  Hjemstavns  Sag ;  han  troede  Corsicas 
Vel  sikkret,  da  det  ikke  mere  var  en  sin  Frihed  berøvet 
trælbunden  Provinds,  men  var  bleven  en  Deel  af  det  frie 
Frankrig ;  han  selv  tm'de  da  vel  ogsaa  tragte  efter  de  Ud- 
sigter, som  hans  større  Fædreland  kunde  yde  ham.  Men 
der  levede  paa  Corsica  en  Mand,  som  ikke  tænkte  som  han. 
I  Paolis  Hjerte  kunde  Corsica  og  Frankrig  ikke  forenes. 
Den  underordnede  Rolle,  hvortil  Corsica  nu  syntes  at  være 
dømt,  og  den  Afsky,  som  Paoli  følte  ved  de  vilde  og  for  al 
sand  Frihed  farlige  Bevægelser  i  den  franske  Hovedstad, 
bragte  ham  til  at  ansee  Øens  Indlemmelse  i  Frankrig  som 
en  Ulykke  for  hans  Landsmænd.  Efter  Uafhængighed,  alt- 
saa  Løsrivelse  fra  Frankrig,  længtes  Paoli.  Allerede  1792 
forekom  han  det  franske  Convent  farlig,  og  det  sendte  tre 
Gommissairer,  Saliceti,  Delcher  og  Lacombe-Saint-Michel  til 
Øen  for  at  have  et  vaagent  Øie  med  ham. 

Til  de  mange  Taabeligheder,  som  Conventet  dengang 
gjorde  sig  skyldig  i,  herer  ogsaa  Toget  mod  Sardinien. 
Italienske  Flygtninge  nærede  den  Overbeviisning,  at  Sardi- 
nien var  modent  for  Friheden,  og  at  Øen  strax  vilde  erklære 
sig  for  Franskmændene  som  deres  Befriere,  saa  snart  de 
viste  sig  ved  Kysterne,  og  hvilken  Gevinst  vilde  det  ikke 
være  for  Frankrig,  naar  man  kunde  tage  denne  Corsicas 
store  Naboø  i  Besiddelse?  Piemont  maatte  da  dele  sine 
Ki-æfter  og  kunde  kun  gjøre  mindi-e  Modstand  i  Savoyen  og 
Nizza.  Saaledes  meente  Hovedstadens  uerfarne  Feltherrer 
og  Politikere;  saaledes  declamerede  Sydens  Bruushove- 
der;  men  ogsaa  paa  Corsica  havde  Toget  sine  Tilhængere 
og  Forsvarere. 

Tilstanden  paa  den  franske  Flaade  og  Pengeforlegen- 
hederne skulde  sandelig  ikke  opmuntre  til  et  Tog,  der  ikke 
kunde  love  større  Fordele  end  det  sardinske,  og  af  den 
mangelfulde  Udrustning  maatte  man  let  kunne  forudsee,  at 
Toget  vilde  strande.  En  uprøvet  General,  Casiabanca,  skulde 
med  kun  et  Tusinde  Linietropper,  sex  Tusinde  Frivillige  fra 

Rhonemundingen,  den  saakaldte  marseillanske  Phalanx  og 
otte  Hundrede  Frivillige  fra  Corsica  erobre  Øen. 

Hovedangrebet  skulde  gjælde  Cagliari;  men  de  Frivilliges 
Teilesløshed  og  elendige  Feighed  bragte  Toget  til  at  strande 
i  dets  første  Begyndelse;  her  som  næsten  overalt  i  Kevolu- 
tionskrigen  viste  disse  Frivillige   sig  kun  fra  en  ussel  Side. 

Det  andet  Angreb  skulde  rettes  mod  den  Øgruppe,  som 
ligger  mellem  Corsica  og  Sardinien,  og  af  hvilke  Caprea  i 
den  nyeste  Tid  er  bleven  saa  berømt.  Den  største  af  disse 
Øer  er  Santa  Maddalena.  Mod  disse  Øer  rettedes  de  corsicanske 
Frivilliges  Angreb,  der  lededes  af  Colonna-Cesari.  Paoli  havde 
anseet  det  for  nødvendigt  at  understøtte  denne  Udrustning; 
men  hvorledes  han  tænkte  om  den,  og  hvorledes  han  var  til- 
sinds at  fremme  den,  vise  de  Ord,  som  han  rettede  til  An- 
føreren: »Husk  paa,  Cesari,  at  Sardinien  er  vor  Øes  natur- 
lige Forbundsfælle,  at  den  under  alle  Forhold  har  forsynet 
os  med  Levnetsmidler  og  Munition,  samt  at  Kongen  af  Sardi- 
nien stadig  har  været  en  Yen  af  Corsicanerne  og  deres  Sag.« 

Paa  Napoleons  indstændige  Begjæring  kom  han  til  at 
tage  Deel  i  Toget  og  fik  Ledelsen  af  Artilleriet.  Det  skulde 
være  hans  første  Vaabendaad;  man  kan  derfor  let  tænke  sig 
med  hvilken  utaalmodig  Iver  han  gik  til  dens  Udførelse. 
Kort  forud  var  Toget  nær  kommet  til  at  koste  hans  Liv. 
En  Flok  rasende  Frivillige  fra  Marseille  var  stegen  iland  i 
Bonifazio  og  havde  med  sin  sædvanlige  vilde  Opførsel  strax 
yppet  Strid  med  den  corsicanske  Bataillon.  Napoleon  iilte 
til  for  at  tilveiebringe  Rolighed;  man  modtog  ham  med  et 
frygteligt  »^a  ira«,  kaldte  ham  en  Aristoki'at  og  vilde  »lati- 
nisere« ham,  som  man  med  Datidens  Kunstudtryk  kaldte  det, 
men  Mairen,  Folket  og  Soldaterne  i  Forening  reddede  ham 
og  fordreve  Skaren. 

Napoleon  var  en  af  de  Første,  som  den  to  og  tyvende 
Februar  sprang  iland  paa  Øen  Santo  Stefano.  Han  lod  strax 
opføre  et  Batteri  og  slyngede  med  egen  Haand  en  Bombe 
mod  et  Huus    i    Santa  Maddalena.      Sardinierne  besvarede 

Ilden  med  stor  Livlighed,  og  to  Dage  igjennem  flei  Kuglerne 
over  den  snevre  Havarm,  der  adskiller  Øerne  Santo  Stephano 
og  Santa  Maddalena.  Den  morderiske ,  velrettede  Ild, 
som  Napoleon  vedligeholdt  mod  Staden,  truede  allerede  med 
at  lægge  denne  i  Aske,  da  giver  Colonna-Cesari  Befaling  til 
Tilbagetog.  Den  mismodige  Stemning  paa  den  franske  Cor- 
vet  »la  Fauvette«  tjente  ham  til  Paaskud.  Colonna  havde 
fattet  Paolis  Vink. 

Napoleon  græd  af  Kaseri,  han  gjorde  Colonna  de  hef- 
tigste Forestillinger,  og  da  denne  hørte  paa  ham  med  For- 
agt, vendte  Napoleon  sig  til  nogle  Officerer  og  raabte :  »Han 
forstaaer  mig  ikke!«  Colonna  tilraabte  ham  derpaa:  »De  er 
en  uforskammet  Person!«  »Han  er  en  Paradehest  og  intet 
Andet,«  sagde  Napoleon  senere  om  ham* 

Dette  var  Napoleons  første  Vaabendaad ;  den  gjorde  ham 
uudsigelig  ulykkelig,  og  han  kunde  aldrig  overvinde  sin 
bittre  Stemning  over  den.  Aldrig  kom  der  senere,  ikke 
engang  i  hans  meest  fortrolige  Timer  paa  St.  Helena,  et 
eneste  Ord  om  det  sardinske  Tog  over  hans  Læber.  Med 
forsætlig  Fortielse  af  denne  uheldige  militaire  Debut  daterede 
denne  stolte  Mand  sin  militaire  Lobebane  fra  den  to  og 
tyvende  September  1793,  den  Dag,  paa  hvilken  han  modtog 
Commandoen  over  Artilleriet  ved  Beleiringen  af  Toulon. 

Paoli  opløste  snart  derpaa  den  corsicanske  Bataillon  og' 
gjorde  det  ene  Skridt  efter  det  andet,  som  egnede  sig  til 
paa  det  Stærkeste  at  forøge  Conventets  Mistro.  Det  syntes 
saaledes  ganske  naturliget,  at  man  den  anden  April  1793 
stævnede  ham  for  Forsamlingens  Ski*anke  og  gav  Kegjerings- 
commissairerne  paa  Corsica  Fuldmagt  til  endog  at  forordne 
hans  Fængsling.  Paoli  skrev  en  Retfærdiggjorelse  men  ad- 
lød ikke  Befalingen.  Endnu  var  Napoleon  ham  hengiven  og 
troede  ikke  paa  nogen  af  de  Beskyldninger,  som  man  rettede 
mod  Paoli ;  han  var  saa  fuld  af  Tillid,  at  han  endog  overtog 
hans  Forsvar  og  rettede  en  Skrivelse  til  Conventet,  hvori 
han  skrev:  »I  Coblenz  kan  Paoli  gjælde  for  ærgjerrig ;  men 

i  Paris,  i  Frihedens  Centrum,  maa  Paoli,  naar  man  kjender 
ham  ret,  gjælde  for  den  franske  Eepubliks  Patriarch.  Saa- 
ledes  vil  Efterverdenen  tænke,  saaledes  troer  Folket.  Følg 
min  Stemme,  lad  Bagtalelsen  og  de  fuldstændigt  fordærvede 
Mennesker,  der  bruge  den  som  Middel,  tie.  Repræsentanter! 
Paoli  er  en  Mand  paa  mere  end  halvfjerdsindstyve  Aar;  han 
er  svagelig.  Ellers  vilde  han  være  mødt  for  Eders  Skranke 
for  at  tilintetgjore  sine  Fjender.  Vi  skylde  ham  Alt,  endog 
den  Lykke,  at  vi  ere  en  Deel  af  den  franske  Republik.  Han 
nyder  vor  fulde  Tillid.« 

Snart  derpaa  bleve  dog  Napoleons  Øine  fuldstændigt 
aabnede.  Den  Anklage,  at  Paoli  pønsede  pna  Frafald  fra 
Frankrig,  var  rigtig ;  han  underhandlede  allerede  med  Eng- 
land. Paoli  selv  gjorde  Napoleon  den  overraskende  Medde- 
lelse.  Han  skildrede  ham  det  Anarki,  hvori  Frankrig  var 
nedsunket,  og  Englands  lykkelige  Stilling,  siden  det  nød  en 
god  Forfatnings  Velsignelser.  Dog  Napoleon  afslørede  med 
samme  Aabenhjertighed  sine  Tanker  og  udbrød  med  høieste 
Afsky:  »En  Adskillelse  fra  Frankrig  vil  aldrig  i  Evighed 
skee.  Vore  helligste  Interesser,  vore  Sædvaner,  vor  Ære  og 
vore  helligste  Eder  fordre,  at  Corsica  evig  bliver  fransk.« 
Han  forkastede  med  Afsky  Paolis  Planer. 

Fra  nu  af  skilte  en  dyb  Kløft  Napoleon  fra  hans 
gamle,  faderlige  Ven;  den  Ene  løftede  Frankrigs  Banner, 
den  Anden  troede  paa  Corsicas  Fremtid ;  han  tog  feil. 

Samtalen  med  Paoli  kunde  dog  blive  farlig  for  Napo- 
leon. Paoli  var  endnu  Præsident  for  Directoriet  og  Divi- 
sionsgeneral  paa  Corsica.  Hurtig  Flugt  for  hans  Hævn  var 
derfor  nødvendig.  Uden  Tidsspilde  steg  Napoleon  til  Hest, 
red  bort  fra  Corte  og  begav  sig  paa  hemmelige  Sidestier  til 
det  saakaldte  Sanguinarie,  en  Kratskov,  tre  Miil  fra  Ajac- 
cio,  hvor  Hyrderne  havde  deres  Ophold.  Bagaglino,  der 
vogtede  Buonapartes  Hjord,  var  i  vid  Omkreds  Hyrdernes 
Formand.  Napoleon  tog  sin  Tilflugt  til  ham,  og  efter  at 
have  opholdt  sig   her  en  Dag  afsendte   han  ved  et  ligesaa 

trofast  som  kløgtigt  Menneske  et  Brev  til  sin  Moder  for  at 
give  hende  Underretning  om  sit  Ophold  og  tillige  det  Kaad 
at  bringe  sig  og  Sine  i  Sikkerhed  til  Calvi,  hvor  han  vilde 
træffe  dem  Alle.  Dette  skrev  han  med  en  Træqvist  istedetfor 
en  Pen  og  med  Sod  istedetfor  Blæk.  Den  tro  Marmotta 
løi  sig  med  sin  tilsyneladende  Aabenhjertighed  fra  alle  de 
Spørgsmaal,  som  Commandanten  i  Ajaccios  Castel  rettede 
til  ham,  og  han  overbragte  Letizia  Sønnens  Linier.  Gens- 
darmerne  havde  alt  været  hos  hende  for  at  søge  efter  Na- 
poleon. I  Nattens  Mørke  indskibede  hun  sig  ufortøvet  og 
kom  lykkelig  og  vel  til  Calvi.  Det  Samme  lykkedes  ogsaa 
hendes  Son,  hvem  de  hengivne  Hyrder  ledsagede  ad  Stier, 
der  alene  vare  bekj  endte  for  dem. 

Imidlertid  forsamlede  Consultaen  sig;  den  bestod  af 
Paolis  Tilhængere  og  erklærede  Familierne  Buonaparte  og 
Arena  for  Fjender  af  Corsicas  offentlige  Ko  (den  anden  Juni 
1793);  men  Lacombe-St.-Michel ,  den  ene  af  Conventets 
Commissairer,  bestemte  Napoleon  til  et  Tog  mod  Castellet 
i  Ajaccio,  der  i  Colonna-Cesaris  Besiddelse  alt  havde  løftet 
Uafhængighedens  Banner.  Napoleon  nærmede  sig  med  to 
Fregatter,  men  alle  hans  Anstrengelser  vare  forgjæves.  Han 
havde  besat  Taarnet  Capitello  ved  Ajaccios  Bugt  med  henved 
halvtredsindstyve  Mand  for  herfra  at  operere  tillands, 
medens  Krigsfartøierne  bombarderede  Byen  fra  Søsiden;  men 
en  Storm  feiede  Skibene  ud  af  Bugten,  og  Napoleon  blev 
afskaaren  fra  dem  tilbage  i  Taarnet ,  maatte  tre  Dage 
igjennem  leve  af  Hestekjød  og  forsvare  sig,  indtil  nogle 
Hyrder  fra  Bjergene  befriede  ham  fra  denne  Stilling,  og 
han  igjen  tilsøes  kunde  naae  Flaaden. 

Buonapartes  Huus  i  Ajaccio  var  bleven  udplyndret  og 
edelagt  af  Modpartiet.  Landets  Frafald  greb  videre  og  videre 
om  sig,  og  der  fandtes  ingen  Plads  mere  for  Napoleon  paa 
hans  Fødeø.  Med  sin  Familie  gik  han  da  under  Seil  fra 
Calvi  til  Marseille.  Fra  nu  af  tilhørte  han  ene  Frankrig; 
han  glemte  mere  og  mere  sin  Ungdoms  elskede  Land.    Maa- 

skee  var  det  ham  kun  saa  la-nge  dyrebart,  som  lian  ansaae 
det  for  den  bedste  Plads  til  Opfyldelsen  af  sit  Livs  Maal. 

I  Corsica  liavde  Napeleon  ikke  havfc  Lykken  med  sig. 
Fra  nu  af  steg  imidlertid  hans  Stjerne  hoiere  og  h^iere.  Ved 
Toulon  lagde  han  Grunden  til  sin  militaire  Hæder,  der  forte 
ham  til  Italiens  Yalpladse,  fra  Montenotte  til  Pyramiderne 
og  derfra  til  Thronen. 

Men  Paolis  Skjæbne  opfyldtes  snart.  For  at  forsvare 
sig  mod  de  franske  Angreb  hidkaldte  han  den  engelske 
Flaade,  som  under  Admiral  Hood  havde  rommet  Toulon  for 
Napoleon.  Den  fire  og  tyvende  Mai  1794  overgav  Øen  sig, 
blev  erklæret  for  det  fjerde  brittiske  Kongerige,  fik  en  Vice- 
konge, et  eget  Parlament  og  en  Forfatning  efter  engelsk 
Mønster;  men  Corsicanerne  følte  sig  dog  snart  trykkede  at 
det  engelske  Overherredømme;  de  reiste  sig  til  Oprør,  og 
da  den  franske  General  Casalta  den  tyvende  October  1796 
landede  paa  Øen,  rømmede  Englænderne  den  uden  nogen 
Modstand.  Paoli  dode  1807  landflygtig  i  London  som  en 
oprigtig  Beundrer  af  sin  berømte  Landsmand.  I  et  Brev 
skrev  han:  »Napoleon  har  fuldbyrdet  vor  Vendetta  mod  Alle 
dem,  som  have  været  A  årsag  til  vort  Fald.  Jeg  ønsker 
kun,  at  han  maa  huske  paa  sit  Fædreland.« 

Men  dette  gjorde  Napoleon  ikke.  Han,  Corsicas  største 
Søn,  forglemte  det,  som  han  forglemte  alle  sine  Ungdoms- 
idealer;  men  han  forgreb  sig  dog  ikke  paa  sin  Hjemstavii, 
medens  han  traadte  Friheden,  hvis  Sag  han  engang  havde 
prædiket  med  flammende  Ord,  under  Fødder.  Corsicaneren 
blev  Franskmand,  men  Jacobineren  blev  Despot. 

F.  Granzow. 


De  sydeuropæiske  Hoffers  Kamp  mod  Jesuiterordenen 
i  det  attende  Aarhundrede/^') 

Jjlod  Slutningen  af  det  attende  Aarhundrede  under  de  store 
Bevægelser,  som  truede  Kirken  og  den  religieuse  Aand,  fore- 
gik Jesuiternes  Fordrivelse  fra  de  største  katholske  Stater 
og  Ordenens  Ophævelse  af  Paven.  Denne  Begivenhed  var 
ikke  Kesultatet  af  en  overlagt  Plan,  en  Mening,  som  næsten 
alle  Ordenens  Forsvarere  have  søgt  at  gjøre  gjældende  og 
som  let  lader  sig  forklare  af  den  Omstændighed,  at  beseirede 
Partier  søge  udenfor  sig  selv  at  finde  Aarsagen  til  de  Ne- 
derlag, som  ofte  skyldes  egne  Feil.  Yel  havde  allerede  i  læn- 
gere Tid  mange  Interesser  staaet  Ijendtlige  overfor  Jesuiterne, 
Mange  bare  Nag  til  dem,  og  derfor  gik  det  ogsaa  let  med 
at  styrte  dem,  da  først  Anledningen  viste  sig,  men  selv 
havde  de  begrundet  Katastrophen  ved  den  Hovmod  og  An- 
masselse, hvormed  de  optraadte,  og  ved  deres  ofte  ikke  ringe 
Mangel  paa   Snildhed  og  Enighed,   Egenskaber,  som  baade 


'■)  Kilder:  Saint-Priest:  Histoire  de  la  chute  des  Jesuites 
au  XVIII  siécle.  Paris  1844.  —  Theiner:  Geschlchte  des 
Pontificats  Clemens  XIV.  Paris  1852.  -  H.  Martin:  Hi. 
stoire  de  la  France.  19.  Bind.  Paris  1854.  —  Lacretelle: 
Histoire  de  la  France  pendant  le  XVIII  siécle,  4de  Bind. 
Paris  1810.  —  B  arriére's  Mcmoiresamling  3die  Bind:  Memoires 
de  Madame  dn  Hausset ,  og  en  lille  Afhandling :  „De  la 
destruction  des  jesuites  en  France"  i  samme  Bog. 

Venner  og  Fjender  have  været  saa  villige  til  at  tillægge 
dem;  i  deres  Tro  paa  at  være  den  uundværlige  Støtte  for 
Katholicismen  forstode  de  dog  ikke  et  Øieblik  at  opgive  en- 
kelte personlige  Interesser  for  at  frelse  det  Hele.  Den  Paa- 
stand, at  man  især  i  Frankrig  havde  en  forudfattet  Beslut- 
ning om  at  styrte  dem,  er  fuldkommen  usand.  Den  ledende 
Minister,  Choiseul,  var  ikke  en  Fjende  af  Ordenen  og  fat- 
tede først  Planen  om  dens  Tilintetgjorelse,  da  han  saae,  at 
det  var  umuligt  for  Regjeringen  at  standse  Uveiret.  Kun 
indirecte  kan  man  tillægge  de  franske  Philosopher  Skylden; 
thi  de  vare  ligesaa  meget  mod  de  andre  geistlige  Partier 
som  mod  Jesuiterne  og  saae  kun  i  deres  Fald  et  Lofte  om 
snart  at  see  de  nye  Anskuelser  seire  paa  et  videre  Omraade. 
Det  var  tvertimod  Mænd  med  ganske  andre  Grundsætninger, 
som  først  angi^ebe  dem,  og  kun  private,  tildeels  personlige 
A  årsager  fremkaldte  Køret.  Og  besynderligt  nok  blev  det 
første  Slag  fert  fra  et  af  Europas  svageste  Lande,  Portugal, 
mindst  berørt  af  Datidens  nye  Ideer  og  meest  hildet  i 
katholske  Fordomme. 

Jesuiterne  havde  til  deres  religieuse  og  politiske  Virk- 
somhed i  den  sidste  Tid  føiet  en  ny,  som  var  mægtig  og 
indbringende  for  dem,  men  som  rigtignok  ogsaa  blev  en  af 
de  vigtigste  Grunde  til  deres  Ødelæggelse:  de  vare  blevne 
Handelsmæ^nd.  Denne  Virksomhed  var  dog  ikke  af  nogen 
Betydning  i  Europa,  men  desto  større  Udstræbiing  havde 
den  faaet  i  Colonierne;  de  vare  næsten  udelukkende  i  Be- 
siddelse af  Handelen  i  Goa,  det  spanske  Amerika  og  Bra- 
silien, da  Lægfolk  maatte  bøie  sig  for  en  Concurrence,  som 
tilegnede  sig  alle  Fordelene  og  ikke  vilde  vide  Noget  af 
Byrderne,  og  da  de  dreve  en  Smughandel,  som  var  dem  saa 
meget  lettere,  som  de  vare  fritagne  for  Toldundersøgelser. 
Det  var  da  naturligt,  at  de  baade  hos  Eegjeringer  og  Folk 
vakte  en  Harme,  som  de  snart  ved  et  dristigere  og  paa  en 
Maade  priisværdigt  Foretagende  skulde  give  stærkere  Næring. 

De  havde  indført  Tro  og  Civilisation  blandt  Paraguays 

vilde  Befolkning,  gjort  Landet  til  et  jesuitisk  Kongerige  og 
sig  selv  til  Herskere  over  det.  Trods  de  egenkjærlige 
Hensigter,  som  laae  til  Grund  for  hele  Foretagendet,  kan 
man  dog  kun  i  Almindelighed  prise  dets  gode  Fremgang,  og 
Jesuiterne  kunde  heller  ikke  bebreide  Samtiden  ikke  at 
have  beundret  deres  Gjerning;  selv  de  franske  philosophiske 
Forfattere  billigede  den  lydeligt.  Men  seet  fra  et  politisk 
Standpunkt  kunde  hele  Forholdet  kun  være  en  Uting,  da 
den  spanske  Regjering  af  Navn  var  Herre  over  Landet,  og 
Jesuiternes  Magt  nødvendigviis  maatte  være  forbi  her,  saa- 
snart  Spanien  vilde  optræde  som  virkelig  Pierre.  Det  skete 
i  Aaret  1750,  da  Spanien  sluttede  en  Overeenskomst  med 
Portugal,  ifølge  hvilken  dette  Land  skulde  have  Paraguay 
mod  at  afstaae  Colonien  St.  Sacramento  ved  La  Plataflo- 
den;  Paraguays  Beboere  skulde  dog  ikke  følge  med  i  Kjobet, 
men  flyttes  over  paa  spansk  Grund.  Jesuiterne  paastaae,  at 
denne  Overeenskomst  var  fremkaldt  ved  Intriguer  fra  Domini- 
canermunkene,  som  vare  skinsyge  paa  deres  mægtigere  Brødre; 
hvorledes  dette  nu  end  forholder  sig,  bleve  baade  Jesuiterne  og 
Landets  Beboere  yderlig  opbragte  over  denne  Overeenskomst 
og  gjorde  væbnet  Modstand  mod  de  spanske  Tropper,  som  vilde 
tvinge  dem  til  at  forlade  Fødelandet  (1755—1756).  Mun- 
kenes Ophidselse  liavde  bevirket  Oprøret,  og  skjøndt  de 
senere  have  benegtet  dette,  kan  man  dog  ikke  tvivle  om  det, 
naar  man  tænker  paa  deres  Forhold  til  Indbyggerne  og  det 
Grusomme  og  egentlig  Ulovlige  i  Spaniernes  Adfærd.  Over- 
eenskomsten  kom  dog  ikke  til  Udførelse  paa  Grund  af  nye 
Forviklinger,  som  ikke  her  skulle  fortælles;  men  baade  den 
spanske  og  den  portugisiske  Regjering  opgave  ikke  det  Had, 
de  dengang  fattede  til  Ordenen,  til  Undersaatter,  som  vilde 
hindre  Herskerens  Beslutninger. 

I  Portugal  brød  Uveiret  først  løs,  og  dog  var  det  det 
katholske  Land,  hvor  Jesuiterne  havde  hersket  meest  uind- 
skrænket i  over  to  Aarhundreder.  De  havde  i  al  den 
Tid    været  Landets    Tyranner  og    qvalt   al    Dygtighed   og 

Virksomhed.  Saadan  tænkte  idetmindste  den  Statsmand,  som 
styrede  Portugal,  Sebastian  af  Carvalho,  mere  bekjendt  un- 
der sit  senere  Navn,  Marquis  af  Pombal.  Til  at  vove  at 
angribe  den  mægtige  og  tilsyneladende  urokkelige  Orden  be- 
høvedes en  villiestærk,  udholdende  og  dumdristig  Mand,  og  en 
Saadan  var  netop  Pombal.  Han  var  ikke  som  de  tjeste  Le- 
dere af  de  europæiske  Cabinetter  paa  den  Tid  berørt  af  de 
nye  philosophiske  Ideer;  han  stod  ikke  og  vilde  aldeles  ikke 
staae  i  Forbindelse  med  dem.  Vel  var  Pombal  sit  Lands 
Reformator,  men  i  fuldkommen  national  Aand,  og  til  Beviis 
paa  dette  kan  man  blot  minde  om,  at  han  brugte  Inqvisi- 
tionen  til  at  knuse  Jesuiterne  og  benyttede  Auto  da  Fé'er 
som  et  Middel  til  at  vinde  Folkegunst.  Hans  Fjender  vare 
Adelen  og  Jesuiterne.  Det  portugisiske  Aristokrati,  det  meest 
anmassende  og  stolte  i  Europa,  hadede  han,  fordi  det  hin- 
drede hans  Politik  og  med  Foragt  saae  ned  paa  ham,  som 
var  Borgerlig  af  Fødsel.  Men  i  hans  Beslutning  mod  Je- 
suiterne var  der  intet  personligt  Nag;  heri  handlede  han 
som  Statsmand.  Ordenen  var  ham  ikke  fjendsk;  det  var 
tvertimod  den,  som  havde  hjulpet  ham  til  Magten,  og  den 
stolede  paa  ham,  en  Tillid,  som  han  snildt  vedligeholdt 
lige  til  det  Øieblik,  han  traadte  frem  som  dens  Modstander. 
Til  stor  Forbauselse  for  Ordenen  og  hele  Landet  forviste 
han  pludselig  i  1758  Jesuiterne  fra  Hoffet,  forbød  dem  al 
Handel,  Prædiken  og  Ski'iftemaal  og  udstedte  Manifester 
imod  dem,  som  sendtes  over  hele  Europa.  Paa  samme  Tid 
anklagede  kan  dem  hos  Paven,  Benedikt  XIV,  for  at  svigte 
deres  Stifters  Grundsætninger  ved  at  drive  ulovlig  Handel 
og  aabenbart  modarbeide  Regjeringerne  og  bad  den  hellige 
Fader  om  Hjælp  mod  dem.  Benedikt  XIV  var  ikke  Jesui- 
ternes  Ven,  han  kj endte  dem  tilbunds  og  havde  forudsagt 
deres  Fald.  Han  befalede  Patriarchen  i  Lissabon  at  under- 
søge Ordenens  Huse  i  Portugal,  men  døde,  for  han  havde 
afsagt  sin  endelige  Dom,  som  utvivlsomt  var  bleven  Jesui- 
terne ugunstig   (Mai  1758). 

Imidlertid  fremskyadede  en  sørgelig  Begivenhed  Pom- 
bals  Planer  mod  dem  og  gav  ham  tillige  Leilighed  til  at 
hævne  sig  paa  Adelen.  Kongen,  Joseph  I,  var  behersket 
af  et  vell3^stigt  Raseri,  en  Arv  fra  Fadei"en,  men  som  denne 
dog  havde  holdt  skjult  indenfor  et  Klosters  Mure;  ved 
denne  Lidenskab  bragte  Kongen  Skjændsel  og  Ulykke  ind 
i  mange  af  de  fornemste  Familier  og  skaffede  sig  hemmelige 
Fjender  iblandt  dem.  Joseph  af  Mascarenhas,  Hertug  af 
Aveiro,  skulde  sa åledes  have  en  dobbelt  Fornærmelse  at 
beklage  sig  over,  idet  baade  hans  Kone  og  Datter  vare 
blevne  forførte  af  Kongen,  og  en  lignende  Skjæbne  havde 
nu  truffet  den  mægtige  Familie  Tavora.  Da  Kongen  den 
tredie  September  1758  kjørte  hjem  med  sin  Kammertjener 
fra  en  natlig  Sammenkomst  med  sin  Elskerinde,  den  unge 
Marquise  Tavora,  ramles  han  i  Armen  af  to  Skud.  Det 
kongelige  Slot  holdtes  lukket  i  nogle  Dage;  der  taltes  nok 
om,  at  Kongen  var  bleven  let  saaret,  men  Ingen  vidste 
rigtig  hvorledes,  og  al  Undersøgelse  om  Yoldsdaaden  syntes 
at  være  fuldkommen  standset;  Pombal  søgte  at  gjøre  Alle 
trygge  og  rolige,  især  dem,  som  han  havde  udseet  til  sine 
Offre.  Saaledes  var  Begivenheden  næsten  glemt,  da  plud- 
selig efter  tre  Maaneders  Forløb  Alle,  som  hørte  til  de  to 
Familier,  bleve  arresterede;  Donna  Eleonora  af  Tavora  slæb- 
tes halvnøgen  ud  af  Sengen  og  indespærredes  i  et  Kloster; 
kun  den  unge  Marquise  forblev  fri,  og  sandsynligviis  skyld- 
tes hele  Opdagelsen  af  SammensvæTgelsen  hende.  Her- 
tugen af  Aveiro  og  den  kongelige  Elskerindes  Ægtefælle 
beskyldtes  for  Attentatet  paa  Kongens  Liv  og  deres  Slægt- 
ninge for  at  være  Medvidere  i  Udaaden;  de  bleve  dømte 
af  en  overordentlig  Commission,  hvori  Pombal  selv  havde 
Sæde,  og  den  skrækkelige  Dom  fuldbyrdedes  en  Nat  i  Ja- 
nuarmaaned  1759  paa  Pladsen  Belem  i  Lissabon  ved  Tajo- 
flodem  Syv  Mennesker  omkom  her  under  de  græsseligste 
Pinsler;  kun  Donna  Eleonoras  Dom  formildedes  til  Hals- 
hugning.     »Husk,  hvem  i  eg  er,    ror  mig  kun  for  at  dræbe 

mig,«  sagde  den  stolte  Dame  til  Bøddelen,  da  han  vilde 
lofte  hendes  Kjole  for  at  sammenbinde  Fødderne,  og  da 
han  knælende  bad  hende  om  Tilgivelse,  tog  hun  en  Ring 
af  sin  Finger  og  rakte  ham  den  med  de  Ord:  »Jeg  eier 
intet  Andet  i  Verden,  tag  den  og  gjer  Din  Pligt.«  Ska- 
fottet med  de  Henrettedes  Liig  blev  brændt  og  Asken  kastet 
i  Tajo;  de  to  Familiers  Boliger  bleve  nedrevne,  og  deres 
Vaabenmæ^rke  udslettedes  overalt. 

Trods  Pombals  Had  til  Adelen  var  dog  denne  Tra- 
gedie kun  en  Indledning  til  noget  Vigtigere  for  ham,  kun 
et  Middel  til  at  ramme  Jesuiterne.  Deres  Forbindelse  med 
de  Sammensvorne  var  utvivlsom;  de  havde  været  deres 
Raadgivere,  Skriftefædre  og  Venner  og  havde  deelt  deres 
Misfornøielse  mod  Kongen ;  paa  Hertugen  af  Aveiros  Spørgs- 
maal,  om  et  saadant  Kongemord  kunde  kaldes  en  Synd, 
skulde  de  have  svaret:  »Nei,  det  kunde  ikke  engang  regnes 
til  de  Synder,  som  man  kalder  »tilgivelige«.«  Pombal  be- 
tænkte sig  ikke:  den  samme  Dag,  som  de  Sammensvorne 
fængsledes,  bleve  Jesuiternes  Huse  omringedø  af  Tropper, 
Ordenens  Chefer  grebne  og  tre  iblandt  dem,  Mattos,  Alex- 
ander og  Malagrida,  anklagede  for  at  have  ophidset  de 
Sammensvorne  til  Forbrydelsen*  Skjondt  den  pavelige  Nun- 
tius  hidtil  udelukkende  havde  havt  Ret  til  at  dømme 
Geistlige  i  Portugal,  var  det  dog  Pombals  faste  Bestemmelse 
denne  Gang  at  bryde  Reglen  og  lade  de  Anklagede  dømme  af 
den  samme  Commission,  som  havde  dømt  de  Adelige ;  men 
han  meente  dog  at  burde  søge  en  formel  Bemyndigelse  til 
dette  Skridt  hos  den  nye  Pave,  Clemens  XIII.  Denne  var 
imidletid  en  ivrig  Ven  af  Jesuiterne,  troede,  at  Pombal  meente 
det  alvorligt  med  denne  Bøn  om  Tilladelse,  og  tænkte  der- 
for, at  Ministeren  ikke  vovede  at  foretage  sig  Noget,  naar 
han  blot  lod  være  at  svare  paa  Spørgsmaalet.  Pombal  blev 
da  utaalmodig,  og  uden  at  ville  vente  længere  udstedte  han 
Forordningen  om  Ordenens  Fordrivelse.  Biskopperne  i  Por- 
tugal fik  Befaling    til  at  fjerne  dens  Medlemmer  fra  alle 

Lærerposter;  derpaa  bleve  de  Alle,  omtrent  600,  grebne, 
bragte  ombord  paa  Transportskibe  og  satte  i  Land  paa 
Kjsten  ved  Civita  Yecchia  (September  1759).  PMven  blev  saa 
forbittret,  at  ban  lod  Forordningen  brænde  offentlig  i  Rom ; 
men  Pombal  blev  ham  ikke  Svar  skyldig:  han  confiskerede 
Ordenens  Eiendomrae  til  Fordeel  for  Staten  og  afbrød  al 
diplomatisk  Forbindelse  med  Rom. 

Uagtet  denne  voldsomme  Maade  at  afgjere  Hovedsagen 
paa  vovede  Pombal  dog  ikke  ligefrem  at  lade  de  anklagede 
Jesuiter  domme  for  Majestætsforbrydelse,  et  meget  charak- 
teristisk  Træk  hos  ham,  men  foretrak  en  Omvei.  Den  vig- 
tigste af  de  tre  Anklagede,  Malagrida,  blev  stillet  for  In- 
quisitionen,  Pombals  villige  Redskab,  som  domte  ham  for 
Kjætteri  og  overgav  ham  til  den  verdslige  Domstol,  Com- 
missiouen.  Malagrida  blev  hængt  og  brændt  ved  en  høi- 
tidelig  Autodafé  i  Efteraaret  1761,  og  hans  Ulykkesfæller 
lod  man  døe  i  Fængslet. 

Hele  Europa  havde  med  spændt  Opmærksomhed  fulgt 
disse  Begivenheder.  Uagtet  den  Uvillie,  Jesuiterne  almin- 
delig vare  G  jenstand  for,  billigede  dog  næsten  Ingen 
Pombals  Handling,  eller  i  alt  Fald  ikke  de  Midler,  han 
havde  brugt.  Tiden  var  altfor  meget  gjennemtrængt  af  de 
nye  Ideer  til,  at  man  ikke  skulde  føle  Afsky  for  den  Gru- 
somhed og  Hævnlyst,  Pombal  havde  viist  mod  Adelen.  At 
Pavedømmet  var  blevet  ydmyget  og  en  af  dets  vigtigste 
Støtter  reven  bort,  skulde  jo  synes  at  maatte  finde  de 
franske  Philosophers  Bifald;  men  det  var  dog  langtfra  Til- 
fældet, thi  de  saae  med  Forbittrelse,  at  han  aldeles  ikke 
ønskede  deres  Beskyttelse,  at  han  knuste  Jesuiterne,  men 
liævede  Inquisitionen;  for  dem  var  det  kun  en  Kamp  mel- 
lem Jesuiterordenen  og  Despotismen.  Voltaire  spottede  paa 
en  temmelig  usømmelig  Maade  over  det  Hyklede  og  Gru- 
somme i  Malagridas  Proces,  hvori  »l'excés  du  ridicule  était 
joint  å  l'excés  d'horreur.«  Saaledes  modte  Pombal  overalt 
Uvillie,  selv  hos  dem,  som   ansaae  Jesuiterne   for  skyldige. 

Som  en  Mærkelighed  kan  det  fortælles,  at  Englænderne,  Papis- 
mens værste  Fjender,  især  forargedes  over  Jesuiternes  Fordri- 
velse: de  havde  drevet  en  fordeelagtig  Smughandel  med 
dem  i  Portugal.  Ordenens  Forsvarere  paastode,  at  hele 
Sammensværgelsen  kun  var  en  af  Pombal  selv  opført  Co- 
medie  for  bedre  at  sikkre  sig  Herredommet  over  den  svage 
Konge ;  men  det  fandt  ikke  Tiltro  hos  Nogen  og  kan  ogsaa 
kun  stemples  som  simpelt  Opspind.  En  anden,  ligesaa  al- 
mindelig og  ligesaa  usand  Paastand  var  det,  at  den  franske 
Minister  Ohoiseul  stod  i  Forbindelse  med  Pombal  og  havde 
ophidset  ham  til  Fordrivelsen.  Choiseul  talte  kun  med 
Spot  og  Foragt  om  dennes  Handlemaade ;  der  var  Intet  til- 
fælles mellem  den  barske,  hævnsyge  Portugiser  og  Ludvig 
XVs  glimrende,  indtagende  og  letsindige  Minister. 

II. 

Pombals  Handling  havde  dog  den  samme  Virkning, 
som  om  den  overalt  var  bleven  billiget:  alle  Ordenens 
Fjender  reiste  sig.  Især  i  Frankrig  vakte  den  Opsigt;  man 
forbausedes  over  den  lette  Maade,  hvorpaa  denne  Stand, 
denne  Stat  i  Staten,  var  bleven  styrtet;  den  næsten  fuld- 
stændige Mangel  paa  Modstand  gjorde  endog  de  Forsigtige 
dristige.  Hvorfor  skulde  man  i  det  store,  frittænkende 
Frankrig  ikke  kunne  gjere  Noget,  som  et  saa  lille  og  over- 
troisk Land  havde  vovet?  Som  sædvanlig  forogede  Sand- 
sjailigheden  om  et  godt  Udfald  Modstandernes  Antal.  Man 
ventede  kun  paa  en  Leilighed  for  at  bryde  les,  og  den  lod 
heller  ikke  vente  paa  sig :  en  Intrigue  ved  Hoffet  forberedte 
Katastrophen,  en  offentlig  Skandale  fuldendte  den. 

Madame  Pompadour  havde  med  Snildhed  vidst  at  foran- 
dre sin  Stilling  hos  sin  kongelige  Velynder,  da  hun  i  1752 
fra  hans  Elskerinde  blev  hans  uundværlige  Veninde  og 
Raadgiverske.  Paa  samme  Tid  havde  hun  søgt  at  enes 
med  Kirken  og  vinde  Jesuiterne;  men  disse  havde  dengang 

sluttet  sig  til  det  Parti  ved  Hoffet,  som  samledes  om  den 
milde,  ubetydelige  og  haardt  tilsidesatte  Dronning,  Maria 
Leczinski,  og  Dauphinen,  som  personlig  var  en  meget  agt- 
værdig Mand,  men  ved  sin  strenge  Gudsfrygt  og  slette 
Eaadgivere  blev  indviklet  i  Foretagender,  som  langtfra  vare 
ham  værdige.  Jesuiterne  afviste  Madame  Pompadours  Til- 
bud og  brngte  en  Strenghed,  som  ikke  laa  i  deres  Tradi- 
tion, ixlet  de  negtede  Kongen  og  hans  Elskerinde  Sacra- 
mentet;  Marquisen  saae  sig  da  nødt  til  at  erklære  dem 
aaben  Krig.  Her  havde  da  Ordenen  selv  skaffet  sig  en 
farlig  Fjende  netop  ved  Mangel  paa  den  Dygtighed  til  at 
snoe  sig  i  vanskelige  Stillinger,  som  tillægges  den  af  Alle*); 
men  i  dette  Tilfælde  var  dog  dens  Haardnakkethed  den 
mere  til  Ære  end  til  Skam. 

Det  kan  derimod  ikke  siges  om  en  Sag,  som  indtraf 
nogle  Aar  senere,  og  som  blev  langt  betydningsfuldere. 
En  vis  Pater  Lavalette  som  stod  i  Spidsen  for  Jesuiterne 
paa  Martinique,  havde  oprettet  en  Bank  der  og  drev  Han- 
delsforretninger paa  de  største  Pladser  i  Europa;  vel  var 
der  gjentagne  Gange  fra  den  franske  Kegjering  givet  ham 
Tilhold  om  kun  at  passe  sit  aandelige  Embede ;  men  da  han 
havde  Ordenens  Bifald,  bekymrede  han  sig  ikke  om  dette 
Forbud.  Da  Englænderne  aabnede  Søkrigen  1755  ved  uden 
foregaaende  Krigserklæring  at  opsnappe  alle  franske  Han- 
delsskibe, traf  denne  Skjæbne  ogsaa  nogle,  som  tilhørte 
Lavalette  og  med  rig  Ladning  sendtes  til  Frankrig  for  at 
betale  en  stor  Gjæld  til  flere  Handelshuse  og  deriblandt  til  et 
i  Marseille,  Lioncy.**)     Lavalette  led  derved  et  saa  betyde- 


*)  Jesuiterne  skulle  senere,  efter  en  Beretning  af  Madame  Pom- 
padours Kammerjomfru,  have  forsøgt  en  Forsoning,  som 
strandede  paa  Marquisens  Uvillie. 

**)  Samtidig  havde  Pater  Lavalette  et  andet  betyd'iligt  Tab;  han 
havde  nemlig  afsendt  et  Skib  med  nogle  Kasser,  efter  Sigende 
fyldte  med  hellige  Levninger  af  Ordensmedlemmer,  som  havde 

]igt  Tab,  at  han  ikke  kuude  tilfredsstille  sine  Creditorer; 
Jesuiternes  Finantsforvalter  i  Frankrig  meente  ikke  at  være 
bemyndiget  til  at  betale,  og  Leoncy  gik  fallit,  men  for- 
drede samtidig  sine  Penge  hos  Jesuitergeneralen  i  Rom, 
Kicci,  med  den  Paastand,  at  hele  Ordenen  var  ansvarlig 
for  det  enkelte  Medlems  Handlinger;  men  Ricci  negtede  det, 
og  Lavaleite  blev  dømt  i  Marseille  til  at  betale  Gjælden« 
Her  havde  Ordenen  atter  svigtet  sit  gamle  Ry  og  til  mere 
Skade  for  den  end  nogensinde;  men  den  begik  en  endnn 
større  Dumhed,  thi  da  Dommen  i  Marseille  blev  appelleret, 
skulde  den  egentlig  have  været  for  Kongens  Raad,  ^nder 
hvilket  alle  geistlige  Sager  horte,  og  dette  var  gunstig 
stemt  mod  Jesuiterne;  men  de  foretrak  at  indbringe  Sagen 
for  Pariserparlamentet,  hvori  deres  værste  Fjender,  Janse- 
nisterne,  sade.  Jesuiterne  sige,  at  de  bleve  forførte  dertil 
ved  troløse  Raadgivere,  som  forestillede  dem,  at  de  maatte 
vinde  Sagen,  og  at  Seiren  vilde  blive  saameget  større,  naar 
deres  egne  Fjender  maatte  frikjende  dem.  De  ellers  snilde 
Munke  have  ladet  sig  meget  let  bedrage,  naar  de  kunde 
troe,  at  deres  Fjender  vilde  være  dem  gunstige  i  en  Sag, 
hvor  deres  Venner  vilde  have  havt  den  største  Vanskelighed 
ved  at  holde  med  dem.*) 


lidt  Martyrdøden,  men  i  Virkeligheden  indeholdende  Guld- 
barrer. Kasserne  kom  til  deres  Bestemmelsessted,  Jesuiter- 
klosteret  i  Bordeaux;  men  der  fandtes  intet  Andet  end  Been- 
stumper  i  dem.  Skibskaptainen  havde  aabnet  dem,  udtaget 
Guldet  og  lagt  Benene  i  Stedet;  Jesuiterne  kunde  Intet  fordre, 
da  Fragtbrevet  lød  paa  „Reliquier". 
*)  Maaskee  stolede  de  ogsaa  i  dette  Øieblik  paa  en  Slags  Sam- 
mensværgelse, som  skulde  styrte  Choiseul.  Ved  Daupliinens 
Medvirkning  overgave  de  Kongen  et  Anklageskrift  mod  Mini- 
steren; men  denne  lik  Leilighed  til  at  retfærdiggjore  sig,  og 
der  fulgte  en  heftig  Scene  med  Dauphinen,  hvori  Choiseul 
yttrede  til  ham:  ^iJeg  kan  være  saa  uheldig  at  blive  Deres 
Undersaat,  men  jeg  kan  aldrig  blive  Deres  Tjener."  Det  Pi- 
quante  ved  Sagen  er,    at   Choiseul,  som  hidtil  havde  viist  sig 

Ordenen  blev  altsaa  indstævnet  for  Parlamentet  og, 
som  Alle  uden  den  selv  forudsaae,  dømt  til  at  betale  Lioncy 
1,502,266  Livres  og  Sagens  Omkostninger.  Men  dette 
Pengetab  var  det  Mindste;  der  ventede  den  en  endnu  større 
Ydmygelse;  thi  Jesuiterue  havde  for  Parlamentet  negtet, 
at  Ordenen  som  Heelhed  var  ansvarlig  for  den  Enkelte,  og 
paastode,  at  deres  Collegier  efter  Ordensreglerne  skulde  be- 
styres særskilt,  og  Parlamentet  havde  fordret  at  see  disse 
Kegler,  denne  Forfatning,  som  de  hidtil  havde  unddraget 
profane  Blikke.  Dette  var  Parlamentets  høieste  Ønske ;  der 
blev  nedsat  en  Commission  for  at  undersøge  Ordenens  Væ- 
sen, og  de  fleste  Parlamenter  i  Provindserne  fulgte  dette 
Exempel.  Madame  Pompadour,  Pater  Lavalette,  Lioncys 
Deficit  (som  han  aldrig  fik  betalt),  Alt  traadte  i  Baggrunden  for 
selve  Ordenen ;  Sagen  havde  nu  faaet  en  almindelig  Interesse. 
Alle  skulde  kjende  disse  hemmelighedsfulde  Ordensregler 
og  læse  de  Bøger,  der  bleve  skrevne  mod  dem;  Mænd  som 
Chauvelin,  Montclar  og  La  Chalotais,  Parlaments-Medlemmer, 
bleve  Dugens  Helte.  En  Slægt,  som  ikke  selv  troede  paa 
Christendommen,  gav  sig  med  Iver  til  at  drøfte  Jesuiternes 
Berettigelse  til  at  kaldes  Christne. 

Ved  Efterretningen  om  denne  raske  Adfærd  af  de 
franske  Domstole  skrev  Paven  til  Ludvig  XV  og  bad  ham 
indstændig  om  at  beskytte  Ordenen  (Juni  1761),  og  den 
franske  Konge  gav  et  gunstigt  Svar.  Ludvig  var  ikke  uvil- 
lig stemt  mod  Jesuiterne;  Skriftebarnets  Velvillie  for  sin 
Skriftefader  forbandt  sig  hos  ham  med  Frygten  for  deres 
Hævn,  en  Frygt,  som  Mordforsøget  i  Portugal  havde  givet 
fornyet  Styrke;  men  da  Choiseul  viste  ham,  at  Bevægelsen 
endnu  kunde  standses,  men   kun  ved,  at  Parlamenterne  op- 


temmelig  neutral,  rimeligviis  af  Jesuiternes  Anklageskrift 
fattede  Ideen  til  den  Plan,  som  han  senere  fulgte  mod  dem, 
dog  uden  at  være  behersket  af  den  Forbittrelse  og  Hævnlyst, 
som  de  have  anklaget  ham  for. 

løstes,  gyste  han  tilbage  for  denne  Yoldsomhecl.  Derimod 
nedsatte  Kongen  selv  en  Commission  for  at  undersøge  Or- 
densreglerne og  søgte  at  vinde  Tid  ved  at  befale  Parla- 
menterne at  opsætte  Afgj øreisen  et  Aar,  hvilket  dog  ikke 
forhindrede  dem  fra  i  den  Tid  at  træffe  flere  strenge  Be- 
stemmelser; flere  af  Jesuiternes  Bøger  bleve  for  P]xempel 
brændte,  og  alle  offentlige  Lærerembeder  bleve  dem  for- 
budteo  Imidlertid  blev  der  fra  Hoffets  Side  gjort  Forsøg 
paa  Forlig;  i  en  Forsamling  af  Biskopper  i  Paris  blev  der 
opstillet  nogle  Forslag,  som  Kongen  sendte  Paven,  og"  som 
gik  ud  paa  en  Indskrænkning  af  Ordenens  Forfatning;  men 
Eiccis  Svar  var  kun :  »Sint,  ut  sunt,  aut  non  sint«  (Lad  dem 
være,  som  de  ere,  eller  lad  dem  gaae  tilgrunde).  Ingen  Over- 
>eenskomst  var  mulig. 

Domstolene  afgjorde  imidlertid  Sagen.  I  Eouen  vare 
Ordenens  Statuter  allerede  blevne  dømte  til  Baalet  i  Be- 
gyndelsen af  1762,  og  i  x4.ugust  samme  Aar  ophævede  Par- 
lamentet i  Paris  Ordenen,  fordi  den  var  utilstedelig  i  et 
Land  »som  et  opløsende,  sygeligt  Princip  i  Statslegemet«, 
forbød  Enhver  at  forsvare  den  eller  foreslaae  dens  Gj en- 
oprettelse  og  paalagde  enhver  Ex-Jesuit,  som  søgte  noget 
offentligt  Embede,  at  afsværge  sin  tidligere  Orden  og  al 
Forbindelse  med  den.  Parlamentet  søgte  tillige  ved  alle 
mulige  Midler  at  bevæge  Kongen  til  at  føre  det  sidste  Slag 
og  passede  strengt  paa,  at  dets  Dom  blev  overholdt;  saa- 
ledes  lod  det  i  Begyndelsen  af  1764  et  Skrift  af  Erkebis- 
pen  i  Paris  til  Ordenens  Forsvar  brænde  og  dets  Forfatter 
forvise  fra  Hovedstaden. 

Ludvig  XV  havde  ved  Jesuitergeneralens  Svar  bestemt 
sig  eller  rettere  sagt  givet  efter  for  Madame  Pompadour 
og  Choiseul,  som  desuden  forestillede  ham,  at  Folkets  Op- 
hidselse var  saa  stor,  at  man  kunde  befrygte  en  ny  Fronde- 
krig.  Trods  Dauphinpartiets  fortvivlede  Anstrengelser  og  trods 
Marquisens  Død  i  Marts  1764,  som  havde  givet  Jesuiterne 
et  svagt  Haab,  ophævede  da  en  kongelig  Erklæring  (Novbr. 

1764)  Ordenen  i  Frankrig,  men  tillod  dens  Medlemmer  at 
leve  som  Privatmænd  i  Landet.  Ludvig  underskrev  den 
med  en  Spøg:  »Det  kan  være  morsomt  at  see  Pater  Des- 
marets  (Kongens  Skriftefader)  som  Abbed.«  —  Det  var  og- 
saa  blevet  dem  forbudt  at  bære  deres  Ordensklædning. 

Som  en  Drøm  var  det  at  see  denne  uhyre  Kolos  falde 
for  det  første  Stød.  Borgerstanden,  som  allerede  halvt  var 
vunden  for  de  voltaireske  Ideer,  lagde  tydelig  sin  Glæde 
for  Dagen,  Politikerne  og  Philosopherne  jublede.  Dog  var 
denne  Følelse  langtfra  almindelig;  thi  der  var  Mange,  som 
med  Forfærdelse  saae  Vantroens  Fremskridt  og  betragtede 
Jesuiterne  som  Troens  og  Katholicismens  Forpost.  For- 
svarsskrifter for  Ordenen  overstrømmede  Landet  i  Mængde 
og  bleve  ligesaa  hurtig,  som  de  viste  sig,  dømte  til  Baalet 
af  Parlamenterne;  man  vidste,  at  Paven  i  et  hemmeligt 
Møde  i  Rom  havde  ladet  Pariserparlamentets  Bestemmelse 
af  August  1762  cassere,  men  ikke  havde  vovet  at  bekjendt- 
gjøre  det.  Det  Alvorligste  var,  at  flere  Parlamenter  ikke 
vilde  følge  de  andres  Exempel,  ja  nogle  slode  endog  fuld- 
stændig paa  Jesuiternes  Side. 

m. 

Et  Par  Aar  senere  kom  Touren  til  Spanien.  Carl  III^ 
tidligere  Konge  i  Neapel,  men  fra  1759  Spaniens  Regent, 
var  den  bedste  af  de  Konger,  Bourbonnernes  Slægt  havde 
skjænket  dette  Land:  en  kraftig  og  bestemt  Mand,  noget 
langsom  til  at  fatte  en  Beslutning,  men  urokkelig,  naar 
han  først  havde  fattet  den,  dydig,  gudsfrygtig,  Katholicis- 
men  oprigtig  hengiven,  men  ingen  blind  Slave  af  Paven. 
Man  kan  ikke  sige,  at  han  personlig  hyldede  Aarhundredets 
Ideer,  men  de  vare  dog  ikke  udelukkede  fra  hans  Regje- 
ring;  thi  alle  hans  dygtige  Ministre  og  Raadgivere,  Aranda, 
Roda,  Campomanes  og  Monim  vare  smittede  af  Tidsaanden. 
Den  Tue,  som  Jesuiterne  her  snublede  over,  syntes  tilsyne- 

ladende  endnu  mindre  end  i  de  to  andre  Lande:  den  kaldes 
»Hatteoproret«.  Kongen  havde  blandt  sine  Ministre  en 
Neapolitaner,  Squillace,  som  ved  sine  Forsøg  paa  at  refor- 
mere Landet  og  dets  Beboere  havde  gjort  sig  forhadt  hos 
det  stolte  og  stivnakkede  Folk,  som  nodig  lod  sig  rive  ud 
af  sine  gamle  Yaner,  Da  han  nu  ogsaa  vilde  forbyde  de 
langskyggede  Hatte  (som  man  kjender  fra  Don  Basilio  i 
Beaumarchais'  Lystspil)  og  de  lange  Kapper,  de  vigtigste 
Dele  af  den  spanske  Nationaldragt,  reiste  Folket  sig.  Den 
forhadte  Ministers  Bolig  blev  stormet,  og  han  undgik  kun 
Døden  ved  at  flygte.  Forgjæves  sendtes  den  walloniske 
Garde  mod  Oprørerne,  forgjæves  søgte  Kongen  at  berolige 
dem  ved  at  tale  fra  en  Balcon  —  kun  Jesuiterne  formaaede 
at  stille  Uveiret,  men  Kongen  maatte  dog  afskedige  den 
forhadte  Squillace  (Marts  1766).  Jesuiterne  beskyldtes  for 
at  have  reist  Oproret;  Kongen  troede  det  og  vilde  ikke 
glemme  Ophavsmændene  til  sin  Ydmygelse.  Desuden  min- 
dedes han  endnu  Affairen  i  Paragua3%  og  i  alle  Tilfælde 
havde  Munkene  selv  sørget  for  at  opfriske  hans  Hukom- 
melse ved  nogle  Uroligheder,  som  de  det  forrige  Aar  i 
Ledtog  med  Englænderne  havde  fremkaldt  i  det  spanske 
Amerika  ved  et  nyt  Skattepaalæg. 

Hatteoprøret  syntes  dog  ikke  at  skulle  faae  nogen  Be- 
tydning; man  havde  næsten  glemt  det,  og  Jesuiterne  vare 
atter  blevne  trygge,  tiimed  da  Kongen  netop  i  denne  Tid 
syntes  at  forøge  sin  Ærbødighed  for  Paven.  Saa  meget 
større  Forbauselse  og  Bestyrtelse  vakte  det.  da  en  kongelig 
Forordning  efter  et  Aars  Forløb  ophævede  Ordenen  og  for- 
drev den  fra  Spanien  (April  1767).  Forordningen  forbød 
tillige  enhver  spansk  Undersaat  at  tale  om  denne  Bestem- 
melse; man  maatte  ikke  engang  forsvare  den,  »fordi  det  ikke 
sømmede  sig  for  Private  at  bedømme  eller  fortolke  Sou- 
verainens  Yillie.«  Udførelsen  svarede  til  Forordningens 
heftige  Sprog.  Paa  samme  Dag,  i  samme  Time,  i  alle  de 
spanske  Besiddelser    fra   den   ene   Ende   af  Yerden  til  den 

.anden  fik  de  spanske  Embedsmænd  Befaling  til  at  gribe  alle 
Jesuiterne  og  bringe  dem  til  den  nærmeste  Søhavn ;  der  skulde 
de  strax  indskibes  og  fures  til  Pavestatens  Kyster,  da  Kon- 
gen vilde  vise,  at  han  betragtede  dem  som  Pavens  virkelige 
Undersaatter  og  ikke  som  sine.  Enhver  Jesuit  maatte  kun 
medtage  en  Bønnebog,  en  Pung  og  nogle  Klædningsstykker. 

Denne  Beslutning  var  Resultatet  af  en  hemmelig  Under- 
søgelse, iværksat  af  Kongen  strax  efter  Oprøret  i  Madrid 
og  især  ledet  af  den  bestemte  og  modige  Minister  Aranda. 
Det  var  et  Mesterværk  af  spansk  Hemmelighedsfuldhed; 
endog  Choiseul  blev  først  underrettet  om  det  spanske  Hofs 
Hensigter  et  Par  Dage  for  Forordningen  udkom,  og  ham 
kunde  Carl  III  dog  stole  paa,  tilmed  da  den  franske  Regje- 
ring  havde  tilbudt  ham  Hjælp  i  Anledning  af  Oprøret.  Je- 
suiterne overbevistes  da  om  at  have  ægget  Befolkningen  til 
Oprør,  og  efter  Kongens  eget  Udsagn  havde  det  været  Or- 
denens Hensigt  at  tvinge  ham  til  ganske  andre  Indrømmel- 
ser end  en  Ministers  Afskedigelse;  de  vilde  have  sat  ham 
under  Formynderskab.  Det  var  naturligt,  at  de  Forjagede, 
som  altid  havde  betragtet  den  spanske  Konge  som  deres 
ivrige  Beskytter,  Ailde  finde  Grunden  til  hans  Grusomhed  i 
Andres  Fjendskab  og  Intriguer.  De  beskyldte  saaledes  Do- 
minicanerne,  til  hvilke  Kongens  Skriftefader  hørte,  for  at 
have  virket  imod  dem;  Choiseul  selv  skulde  have  reist  Op- 
roret i  Madrid  for  at  faae  Jesuiterne  forjagede,  og  for  ganske 
at  vinde  den  spanske  Konge  for  denne  Sag  havde  da  den 
franske  Minister  overrakt  ham  et  falsk  Brev  med  Riccis 
Underskrift,  hvis  Indhold  gik  ud  paa,  at  Carl  III  egentlig 
var  en  Bastard  af  den  tidligere  spanske  Minister  Alberoni  og 
Dronningen,  Elisabeth  Farnese,  og  altsaa  i  ulovlig  Besiddelse 
af  Thronen.  Lignende  og  endnu  urimeligere  Rygter  sattes 
i  Omløb  for  at  bevise  de  Forfulgtes  Uskj^ldighed. 

Aranda  havde  faaet  sin  Konge  til  at  handle  uden  at 
raadføre  sig  med  Paven,  og  derfor  blev  der  kun  sendt  et 
simpelt  Bud  til  Rom  med  en  egenhændig  Skrivelse  fra  Kon- 

gen,  hvori  Jesuiternes  Fordrivelse  meddeeltes  som  en  Kjends- 
gjerning.  Den  ganale,  svage  Clements  XIII  græd  og  jam- 
rede sig;  »Ogsaa  Du,  min  Son!«  skrev  han  til  Carl  III. 
Men  den  pavelige  Regjering  lod  det  ikke  denne  Gang  blive 
ved  Taarer  og  Klager;  den  satte  Haardt  imod Haardt.  Paven 
regjeredes  af  Cardinal  Torrigiani,  og  denne  rettede  sig  kun 
efter,  hvad  Jesnitergeneralen  meente.  Ricci  havde  med  stor 
Harme  seet  paa  Uljifken  i  Portugal  og  Frankrig  og  modtog 
kun  med  Kulde  og  Foragt  sine  forviste  Ordensbrødre  fra 
disse  Stater ;  men  at  det  Samme  nu  var  skeet  i  Spanien,  et 
saa  katholsk  og  Paven  saa  hengivent  Land,  syntes  ham  en 
endnu  større  Krænkelse,  og  han  besluttede  at  vise  de  spanske 
Jesuiter  bort  fra  Pavestatens  Kyster.  Torrigiani  meldte 
altsaa  til  Madrid,  at  man  ikke  vilde  modtage  dem;  men 
Carl  III  vilde  nu  sende  denne  Foræring  enten  med  det  Gode 
eller  det  Onde.  Om  man  ogsaa  kan  sige  at  saa  strenge 
Forholdrregler  vare  nødvendige,  behandledes  dog  de  stakkels 
Munke  ])arbarisk.  Omtrent  sex  Tusinde,  hvoraf  mange 
vare  gamle  og  syge,  næsten  alle  skjælvende  af  Dødsangst, 
bleve  sammenstuvede  paa  Transportskibe,  og  da  de  efter  et 
Par  Dages  Seilads  ankom  for  Civita  Vecchias  Havn,  mod- 
toges de  med  Kanonkugler!  Imidlertid  vilde  den  spanske 
Officeer,  som  forte  Skibene,  ikke  bruge  Magt,  skjøndt  han 
let  kunde  have  tiltvunget  sig  Landgangen,  men  hellere  see 
at  blive  af  med  sin  Ladning  paa  et  andet  Sted ;  han  seilede 
da  efterhaanden  til  Livorno,  Genua  og  Corsica;  men  overalt 
fik  han  Afslag.  Corsica  var  dengang  besat  af  de  Franske, 
og  disse  maatte  nedvendigviis  negte  at  modtage  denne  Til- 
væxt  af  Mennesker,  da  der  var  en  saa  stor  Mangel  paa  Øen, 
at  den  franske  Garnison  næppe  kunde  finde  sit  Underhold. 
Men  den  spanske  Konge  trængte  saa  ivrigt  ind  paa  Choiseul, 
at  denne  tilsidst  aabnede  Øen  for  de  Ulykkelige,  efterat  de 
i  sex  Maaneder  havde  flakket  om  paa  Middelhavet;  Mange 
af  dem  vare  døde  af  Anstrengelse  og  Sygdom;,  Alle  havde 
lidt  iNød,  som  ikke    blev   synderlig   lindi'et  paa  den  fattige 

Jord,  de  slængtes  hen  paa.  Den  pavelige  Regjering  gav 
dog  senere  efter  for  den  Ophidselse,  den  havde  vakt  ved  sin 
Grusomhed,  og  modtog  de  Jesuiter,  der  sendtes  den  fra 
Amerika  og  Orienten. 

Paa  det  spanske  Folk  gjorde  Forjageisen  ingen  synderlig 
Virkning ;  vel  vakte  Jesuiternes  Paagribelse  nogen  Modstand 
paa  enkelte  Steder,  men  den  spanske  Phlegma  fik  snart  Over- 
haand  og  saae  med  Ligegyldighed  paa  Regjeringens  Hand- 
linger; selv  de  talrige  Venner,  Ordenen  havde  blandt  den 
spanske  Adel,  holdt  deres  Misfornoielse  inden  Døre.  Virk- 
ningen i  Frankrig  og  Portugal  var  kun  den,  at  Bestemmel- 
serne mod  dem  skjærpedes;  de  bleve  nu  ogsaa  forviste  fra 
Frankrig,  og  Pariserparlamentet  opfordrede  Kongen  til  at 
enes  med  de  ovrige  Hoffer  om  at  bevæge  Paven  selv  til  at 
ophæve  Ordenen.  Derimod  begyndte  nu  Menneskeligheds- 
følelsen  at  gjøre  Indsigelse  mod  den  Grusomhed,  man  an- 
vendte mod  de  enkelte  Personer,  som  dog  kun  for  Største- 
delen vare  villieløse  Redskaber  i  deres  Ordens  Hænder; 
Philosopherne  udtalte  lydelig  deres  Uvillie  og  tilbøde  endog  de 
Forviste  Beskyttelse  og  Understøttelse.  Maaskee  frygtede 
de  ogsaa,  at  deres  Modstandere,  Jansenisterne,  skulde  blive 
for  mægtige  ved  Jesuiternes  fuldstændige  Udryddelse,  og  at 
man  derved  kun  vilde  komme  fra  Asken  og  i  Ilden. 

IV. 

Choiseul  var  nu  endelig  bleven  kjed  af  hele  Sagen  og 
den  Betydning,  den  havde  faaet;  han  vilde  have  en  Ende 
paa  den  for  enhver  Priis  og  sluttede  sig  derfor  til  Parla- 
mentets Mening  om  det  Hensigtsmæssige  i  at  faae  Paven  selv 
til  at  gjøre  det  af  med  Ignatianerne.  Det  var  langtfra  Had, 
som  indgav  ham  denne  Beslutning,  nei,  han  vilde  tvertiniod 
gjøre  dem  en  Tjeneste,  da  han  følte  Medlidenhed  med  de 
Forfulgte  og  troede,  at  de  ikke  vilde  faae  Ro,  før  der  ikke 
længere  var  Tale  om   en  Jesuiterorden.     Det  Forslag,  som 


De  sydeur.  Hoffers  Kamp  ra.  Jesniterne  i  d.  atten.  Aarh.    557 

han  derfor  gjorde  Cabinettet  i  Madrid  om  sammen  med 
Frankrig  at  node  Paven  til  et  saadant  Skridt,  skulde  man 
troe  maatte  tiltale  Carl  III ;  men  denne  havde  vel  betragtet 
Ordenens  Eorjagelse  fra  Spanien  som  nødvendig;  men  dens 
formelige  Ophævelse  veg  han  endnu  tilbage  for  som  god  Ka- 
tholik,  og  desuden  saae  han  i  denne  Handling  et  Offer  til 
Philosopheine:  han  afslog  sin  Hjælp.  Samme  Modstand 
mødte  Forslaget  i  Neapel,  Venedig,  ja  selv  i  Portugal;  den 
almindelige  Mening  var,  at  en  saadan  Indrømmelse  vilde 
man  aldrig  kunne  aftvinge  den  daværende  Pave ;  man  maatte 
hellere  afvente  et  nyt  Valg,  som  ikke  kunde  være  fjernt,  da 
Clemens  XIII  var  gammel  og  svag.  Choiseul  blev  utaalmo- 
dig,  men  det  gunstige  Øieblik  var  endnu  ikke  kommet:  for 
at  naae  Maalet  manglede  der  endnu  et  Trin  paa  Stigen,  og 
det  skulde  den  hellige  Fader  selv  sætte  til. 

De  bourbonske  Hoffer  i  Neapel  og  Parma,  som  desuden 
vare  knyttede  til  Frankrig  og  Spanien  ved  den  bourbonske 
Familietractat*),  havde  fulgt  de  andre  landes  Exempel  faa 
Maaneder  efter  Spanien.  Den  romerske  Eegjering  vovede 
ikke  at  røre  ved  den  mægtige  Konge  af  Neapel,  Carl  IIFs 
Søn,  men  vilde  derimod  ret  grundig  hævne  sig  paa  den  liUe 
Hertug  af  Parma;  ved  Bullen  »In  coena  domini«**)  excom- 
municerede  den  ham  som  en  oprørsk  Vasal  af  Kirken  og 
erklærede,  at  han  havde  forbrudt  sit  Hertugdomme.  Men 
Paven  havde  glemt,  at  denne  lille  Hertug  var  en  Bourbon, 
Infant  af  Spanien,  nær  Slægtning  af  den  franske  Konge,  og 
baade  denne  og  Carl  III  bleve  i  hoieste  Grad  opbragte. 
Ludvig  XV  havde  i  den  sidste  Tid  ikke  taget  megen  Deel 
i  Striden ;  han  yndede  vel  ikke  sin  Ministers  Anskuelse,  men 


*)    Choiseuls  Værk  i  1761. 

**)    Ogsaa    kaldet    Skjærtorsdagsbullen,    fordi    den    oplæstes  hver 

Skjærtorsdag.      Den  excomniunieerer  blandt  Andre  dem,  som 

gjøre  Indgreb  i  PavensOverhøihed  ;    den  stammer  fra  det  tolvte 

Aarhundrede,  men  fik  sin  nyeste  Form  1627    af  Pave  Urban  VII. 

var  som  sædvanlig  for  ligegyldig  til  at  higge  ham  Hindrin- 
ger i  Veien;  men  da  nu  Choiseul  forestillede  ham,  at  Rez- 
zonico  (Clemens  XIII's  egentlige  Navn\  en  simpel  Kjeb- 
mandsson  fra  Venedig,  havde  vovet  at  krænke  en  Dattersøn 
af  den  store  Ludvig  XIV  og  derved  ham  selv,  indsaae  han,  at 
det  var  for  Meget,  og  stillede  sig  strax  paa  Ministerens  Side. 
(]arl  III  var  ikke  mindre  ivrig;  han  erklærede  sig  person- 
lig fornærmet  og  blev  fuldstændig  enig  med  Choiseul  i,  at 
Paven  maatte  tvinges  til  selv  at  ophæve  Jesuiterordenen. 
I  den  første  Opbruusning  vilde  baade  han  og  det  franske  Ca- 
binet  kalde  deres  Gi-esaudter  hjem  fra  Rom;  men  dette  satte 
Aranda  sig  imod,  da  deres  Nærværelse  der  var  altfor  nød- 
vendig ved  det  forestaaende  Pavevalg.  Man  blev  da  enig 
om  sammen  med  Neapel  at  fordre  af  Paven,  at  han  skulde 
tage  Monitoriet  mod  Hertugen  af  Parma  tilbage,  og  i  Til- 
fælde af  et  Afslag  skulde  Avignon  og  Venaissin  besættes  af 
de  Franske,  Benevent  og  Pontecorvo  af  Neapolitanerne. 
Men  paa  Torrigianis  og  de  ivrige  (zeloti)  Cardinalers  Tilskyn- 
delse negtede  Paven  enhver  Indrømmelse,  og  de  nævnte  Land- 
strækninger bleve  fratagne  ham. 

Pavens  StiUing  blev  imidlertid  vanskeligere  Dag  for 
Dag ;  thi  Venedig,  Modena,  selv  Bayern,  Jesuitismens  Arne- 
sted i  Tydskland,  fordrev  Ordenen ;  men  han  havde  dog  endnu 
et  sidste  Haab;  thi  et  af  de  store  katholske  Lande  havde 
ikke  erklæret  sig  imod  Ordenen.  Maria  Theresia  havde  hidtil 
viist  sig  neutral,  skjondt  ogsaa  de  theologiske  Lærerposter 
i  Østerrig  vare  blevne  Je suiterne  fratagne;  paa  Pavens  æng- 
stelige Spørgen  gav  hun  ham  de  venskabeligste  Forsikkrin- 
ger,  men  underrettede  rigtignok  paa  samme  Tid  de  bourbon- 
ske  Hoffer  i  al  Hemmelighed  om  sit  Bifald.  Clemens  XIII 
vedblev  da  stadig  at  afslaae  Regjeringernes  Fordringer,  og 
disse  og  deres  Gesandter  i  Rom  bleve  mere  og  mere  op- 
bragte. Marquis  Aubeterre,  den  franske  Gesandt,  foreslog 
saaledes  ligefrem  at  beleire  og  udhungre  Pavens  Hovedstad, 
»det  eneste  Middel   til  at  opnaae    Jesuiternes  Fordrivelse.« 

Clioiseul  vilde  dog  bruge  et  mindre  barsk  og  ligesaa  afgjø- 
rende  Middel;  i  en  Memoire,  som  blev  overrakt  Paven  af 
den  franske  Gesandt,  fordrede  han  Ordenens  Ophævelse  i  de 
tre  Kongers  Navn.     (December  1768). 

Det  var  et  for  pludseligt  og  stærkt  Slag  for  den  gamle 
Clemens  XIII:  »Det  vil  aabne  hans  Grav,«  blev  der  sagt 
de  udenlandske  Gesandter,  og  han  døde  ogsaa  pludseligt  i 
Begyndelsen  af  1769,  Natten  for  den  Dag,  da  Spørgsmaalet 
skulde  afgjores.  Jesuitiske  Forfattere  talte  om,  at  han  ikke 
var  død  naturligt,  en  fuldstændig  usandsynlig  Beskyldning, 
da  Begivenheden  allerede  længe  var  ventet,  og  da  Ingen 
kunde  have  Eordeel  af  den;  de  bourbonske  Hoffer  vidste  jo 
dog,  at  han  maatte  have  føiet  dem.  Paa  hans  Mausoleum 
hvile  Løver  ved  hans  Fødder,  et  Smigreri  af  Efterverdenen, 
Tegn  paa  en  Kraft,  han  attraaede,  men  aldrig  naaede ;  Reli- 
gionens Statue,  som  ogsaa  findes  der,  er  mere  sand.  Ca- 
nova  hav  givet  den  tunge,  gothiske  Former  som  de  foræl- 
dede Principer,  Clemens  XIII   vilde  gjenoplive   og  forsvare. 

Det  Conclave,  som  nu  skulde  vælge  den  nye  Pave,  var  et 
af  de  meest  bevægede,  som  i  lang  Tid  havde  væTet  samlet, 
thi  mange  og  store  Interesser  stode  paa  Spil.  Regjeringernes 
Bestræbelser  maatte  gaae  ud  paa  at  faae  valgt  en  Mand, 
som  vilde  opfylde  deres  Fordringer.  For  Pavedømmet  var 
Jesuiterspørgsmaalet  nu  kun  blevet  en  Bisag;  det  kom  an 
paa,  om  det  nu  atter  skulde  gribe  sit  gamle  almægtige 
Scepter  eller  slippe  det  for  bestandigt.  Jesuiterne  endelig 
følte  godt,  at  for  dem  var  det  en  Kamp  paa  Liv  og  Død; 
baade  Ricci  og.  hans  Medbrødre  brugte  ogsaa  deres  Vaaben, 
List  og  Dumdristighed,  paa  den  bedste  Maade. 

Frankrigs  og  Spaniens  Gesandter  indsaae,  at  kun  et 
dristigt  og  bestemt  Sprog  kunde  beseire  de  »ivrige«  Cardi- 
nalers  og  Jesuiternes  Snildhed,  og  et  saadant  brugte  ogsaa 
Aubeterre,  da  han  erklærede  i  sit,  den  spanske  og  den  nea- 
politanske Gesandts  Navn,  at  de  tre  Regjeringer  'aldrig  vilde 
tillade  Valget   af  en  Pave   uden  deres  Samtykke,  og  tillige 

bestemt  fordrede,  at  Valget  skulde  opsættes  til  de  franske  og 
spanske  Cardinalers  Ankomst.  De  romerske  Cardinaler 
maatte  gaae  ind  paa  denne  Fordring,  uagtet  Jesuiterne  op- 
bøde Alt  for  at  hindre  det,  og  skjondt  Ricci*)  med  Taarer  og 
Knæfald  bad  det  hellige  CoUegium  om  at  beskytte  Ordenen 
og  hævde  Pavedømmets  Ære  ved  et  hurtigt  Valg:  de  vilde 
da  tvinge  de  franske  og  spanske  Cardinaler  til  ved  deres 
Ankomst  at  kysse  den  hellige  Faders  Fod.  Jesuiternes 
sidste  Haab  stod  til  den  osterrigske  Keiser,  Joseph  II,  som 
netop  kom  incognito  under  Navn  af  Greve  af  Falkenstein 
til  Rom  under  Conclavet,  ledsaget  af  sin  Broder,  Leopold  af 
Toscana.  Men  Joseph  var  allerede  dengang  optagen  af  sine 
Reformplaner,  som  dog  Moderen  endnu  hindrede  ham  i  at 
iværksætte,  og  viste  tydeligt  sin  Foragt  baade  for  Munkene 
og  deres  Fjender;  han  kunde  ikke  forstaae,  at  store  Regen- 
ter beskjæftigede  sig  saa  ivrigt  med  et  Munke sporgsmaal. 
Alt  Jesuiternes  Haab  om  Understøttelse  fra  hans  Side  tilintet- 
gjorde han  ved  det  Besog,  han  af  Nysgjerrighed  aflagde  i 
deres  Ordenshuus  i  Rom.  Hans  ftrste  Spørgsmaal  til  Ricci 
var,  om  han  ikke  snart  skulde  aflægge  sit  Costume,  og  da 
lian  senere  stod  for  St.  Ignatius'  prægtige  Sølvstatue  og 
undrede  sig  over  dens  Kostbarhed,  og  da  Generalen  bemærkede, 
at  den  var  reist  ved  Bidrag  fra  Ordenens  Venner,  sagde 
han:  »Siig  hellere  ved  Fordelene  fra  Indien.«  Ikke  større 
Forhaabninger  gav  han  det  hellige  Collegium,  som  ogsaa 
søgte  at  vinde  ham  ved  at  tilstaae  ham  den  overordentlige 
Ære  at  blive  indført  i  Conclavet,    et  Sted,  som  ellers  ikke 


*}  I  Rom,  som  vinder  Conclavet  frembød  et  broget  Skue  af  pragt- 
fulde Personer,  lurvetklædte  Munke  og  en  Masse  Tilskuere  af 
enhver  Stand  og  ethvert  Udseende,  lagde  Alle  Mærke  til  Pater 
Ricci,  som  man  saae  fra  Daggry  til  seent  paa  Aftenen  løbe 
om  fra  den  ene  Ende  af  Byen  til  den  anden,  bankende  paa 
hos  Alle  og  ydmygende  sig  for  Enhver,  som  havde  nogen  Ind- 
flydelse. 

maatte  betrædes  af  verdslige  Fyrster.  Da  Cardinalerne  ved 
hans  Bortgang  herfra  anraabte  om  hans  Bistand  for  den 
nye  Pave,  svarede  han,  at  Valget  jo  beroede  paa  dem,  og 
at  han  onskede,  at  det  maatte  træffe  en  Mand,  som  forstod, 
at  Pavedømmet  kun  havde  Magt  paa  det  aandelige  Omraade, 
som  lod  sig  noie  med  denne  Magt,  og  som  i  sine  Under- 
handlinger med  de  verdslige  Eegenter  ikke  glemte  Reglerne 
for  god  Politik  og  »god  Opdragelse«. 

Conclavet  varede  i  over  tre  Maaneder ;  Cardinalerne  kje- 
dede  sig ;  de  begyndte  at  blive  utaalmodige,  og  desuden  trykkede 
Varmen  og  Sygdom  dem  i  Cellerne.*)  De  to  franske  Geist- 
lige vare  vel  ankomne,  men  de  to  spanske  lode  endnu  vente 
paa  sig;  thi  da  disse  i  Carthagenas  Havn,  hvorfra  de  skulde 
sættes  over  til  Italien,  saae  det  oprørte  Hav,  bleve  de  saa 
bange,  at  de  foretrak  den  ineget  længere  Reise  over  Land. 
Frankrig  kunde  nu  vel  godt  selv  have  afgjort  Valget;  men 
den  ene  af  de  franske  Cardinaler,  Bernis,  som  havde  faaet 
Aubeterres  Post,  satte  sig  derimod,  fordi  han  troede,  at 
Spanien  vilde  fordre  et  skriftligt  Lofte  om  Ordenens  Ophæ- 
velse af  den  nye  Pave,  og  det  vilde  Bernis  ikke  indlade  sig 
paa.  Endelig  i  April  kom  Spanierne,  og  efter  en  Maaneds 
lange  Forhandlinger  og  Kjævlerier  enedes  man  om  at  vælge 
•Ganganelli  med  Navnet  Clemens  XIV.  (Den  nittende 
Mai  1769.) 

Ganganelli  var  en  mild,  tolerant,  begavet  og  kundskabs- 
riig  Mand,  netop  et  Modstykke  til  sin  Forgænger;  men  han 
var  langtfra  nogen  bestemt  Charakteer,  og  at  han  fra  Be- 
gyndelsen har  havt  den  Beslutning  at  tilintetgjøre  Ordenen 
skjøndt  med  Forsigtighed,  kan  kun  paastaaes  af  hans  Lov- 
prisere eller  Fjender.  Der  fortælles,  at  han  til  Løn  for  sit 
Valg   skiiftlig   lovede    Carl   III  at  ville  ophæve  den ;    maa- 


')  Conclavet  holdes  i  en  Deel  af  Vaticanet,  hvor  JSalene  ved  Brædde- 
skillerum  adskilles  i  smaae  Celler  med  en  Seng,  et  Bord  og 
nogle  Stole;  heri  indespærres  Cardinalerne,  indtil  Paven  er  valgt. 

Historisk  Archiv.     1870.     II,  56 


562   De  s)'dtur.  Hoffers  Kymp  m.   Jtvsuiterne  i  d.  atten.  Aarh. 

skee  er  det  kun  et  liygle,  men  det  er  i  alt  Fald  temmelig  let 
at  forklare,  da  de  spanske  Cardinaler  underhandlede  hemmelig 
med  Ganganelli  uden  Bernis'  Vidende.  Idetmindste  er  det 
sikkert,  at  han  paa  den  franske  Gesandts  indtrængende  Spørgs- 
maal  mundtlig  lovede  baade  en  fuldstændig  Opreisuing  for 
Hertugen  af  Parma  og  at  opfylde  den  vigtige  Fordring, 
skjøndt  han  paastod  det  nødvendigt  heri  at  handle  med 
Omsigt  og  Varsomhed. 


Clemens  XIV's  værste  Lidenskab  havde  været  den  al- 
mindelige Cardinallast,  »rabbia  papale« ;  og  da  han  nu  havde 
naaet  sil  Maal,  viste  han  ogsaa  den  største  Tilfredshed  og 
Glæde.  Ved  sin  Indtrædelse  i  Vaticanet  viste  han  smilende 
de  Omgivende  en  Afvisersteen :  »See,  derfra  blev  jeg  forjaget, 
da  jeg  for  ti  Aar  siden  vilde  see  Kezzonicos  (Clemens  XIII's) 
Tog.«  Men  denne  Ærgjerrighed  blev  ham  dyr,  det  mærkede 
han  fra  den  ferste  Dag  i  sin  høie  Værdighed  til  sin  Død. 
Hvilket  Parti  skulde  han  nu  tage?  Skulde  han  bryde  sit 
Løfte  til  Bourbonnerne  og  derved  skaffe  sig  dem  til  Fjender? 
Eller  skulde  han  udslette  Jesuiterordenen,  som  var  bleven 
beskyttet  af  saamange  Paver,  og  derved  udsætte  sig  for 
dens  Forfølgelse?  Det  var  de  Tanker,  som  bestormede 
ham  Dag  og  Nat,  og  som  gjorde  ham  det  umuligt  at  træffe 
noget  Valg.  Han  fattede  da  den  Beslutning,  som  egentlig 
ikke  var  nogen  Beslutning,  at  holde  Fyrsterne  hen  med 
halve  Løfter  og  at  berolige  Jesuiterne  ved  sin  Toven.  At  om- 
gaae  Faren  og  ikke  trodse  den  blev  hans  Politik  og  Be- 
væggrunden til  hans  Handlemaade  lige  til  det  Sidste. 

Efter  hele  hans  Charakteer  var  denne  Beslutning  den 
naturligste  og  letteste  for  ham,  men  vanskeligere  var  den 
at  udføre;  thi  næppe  havde  han  besteget  Pavestolen,  før 
baade  Frankiig  og  Spanien  fordrede,  at  han  skulde  indfrie  sit 
Løfte.    Han  søgte  da  ved  alle  Midler  at  vinde  de  to  HoJffers 

Og  især  den  forfængelige  Bernis'  Gunst,  og  det  Sidste  lyk- 
kedes ham  saa  godt,  at  Cardinalen  selv  sluttede  sig  til  ham 
og  ski'ev  til  sin  Kegjering,  at  man  maatte  give  Paven  den 
nødvendige  og  uundgaaelige  Frist.  Carl  III  var  endnu  lige 
ivrig;  men  saaledes  var  det  ikke  med  den  franske  Konge; 
hans  besynderlige  Gudsfrygt,  der  egentlig  kun  bestod  i  Frygt 
for  Helvede,  gjorde  ham  eftergivende  mod  Paven.  Men  det 
Vigtigste  var  dog,  at  ogsaa  Choiseuls  Iver  kjolnedes;  han 
saae  godt,  hvad  Pavens  Mening  var  med  denne  Frist,  men 
han  begyndte  at  blive  ligegyldig  for  Sagen,  da  den  kjedede 
ham,  og  sluttede  sig  derfor  mere  til  Kongens  Anskuelser. 
Af  disse  Grunde  fandt  da  Clemens  XIV  til  sin  store  Glæde 
strax  en  Stotte  i  Cabinettet  i  Versailles,  som  }aatog  sig  at 
berolige  den  heftige  spanske  Konge,  og,  skjendt  nedig,  gik 
da  denne  ogsaa  ind  paa  en  kort  Frist.  Paven  triumpherede 
og  følte  sig  stolt,  da  hans  snilde  Politik  begyndte  at  lykkes ; 
han  aandede  atter  frit  og  blev  munter  og  tilfreds  som  for. 
Denne  korte  Vaabenstilstand  var  den  lykkeligste  Tid  i  hans 
Pontificat;  han  tilbragte  den  i  sin  Bolig  ved  Albanersøen, 
beskjæftiget  med  lærde  Sysler,  uden  anden  fortrolig  Omgang 
end  Francescos,  en  Fransiscanermunk ,  hans  Barndomsven, 
som  havde  megen  Indflydelse  paa  ham. 

Men  hans  Illusioner  om  i  Ro  at  kunne  leve  i  disse 
smukke  og  fredelige  Omgivelser  skulde  snart  forsvinde.  Kon- 
gen af  Spanien  fandt  nemlig  i  sin  Utaalmodighed,  at  Fristen 
havde  varet  længe  nok;  hans  Mindelser  bleve  hyppigere  med 
hver  Dag  og  vare  undertiden  ledsagede  af  Trusler.  Cle- 
mens begyndte  atter  at  blive  urolig  og  søgte  alle  mulige 
Udtiugter  for  at  berolige  ham  og  Frankrige,  som  nu  ogsaa 
blev  nødt  til  at  slutte  sig  til  sin  Forbundsfælle;  snart  talte 
han  om  Pavens  Værdighed,  som  hverken  kunde  eller  vilde 
tillade  ham  at  give  efter  for  Magten;  snart  talte  han  om 
den  Eftertanke,  det  var  nødvendigt  at  anvende  ved  et  saa 
alvorligt  Skridt.  Han  foregav  ogsaa  at  frygte  Østerrigs  og 
Sardiniens  Harme,  ja   beraabte    sig   endog  paa  Lande    som 

Preussen  og  Kuslaiid,  som  stode  heelt  udenfor  den  romerske 
Kirke;  tilsidst  lovede  han  dem  at  ophæve  Ordenen,  saasnart 
han  havde  faaet  alle  Regjeringers  Samtykke  uden  Undtagelse. 
Men  alle  disse  Paaskud  hjalp  ikke  den  ængstelige  Pave,  som 
tilmed  sta-rkt  begyndte  at  foruroliges  af  Jesuiterne.  Med 
den  Indflydelse,  de  havde  i  de  store  adelige  Familier,  og 
med  den  Yndest,  de  stode  i  hos  Størstedelen  af  de  romerske 
Cardinaler,  var  det  dem  lei  at  henvende  Forestillinger  til 
Paven  om,  at  baade  hans  eget  CoUegium  og  Adelen  vilde 
blive  i  høieste  Grad  opbragte?  hvis  han  foretog  sig  Noget 
mod  Ordenen;  men  da  Spaniens  Trusler  gjorde  disse  Be- 
tragtninger underordnede,  toge  de  deres  Tilflugt  til  mere 
personlige  Argumenter  ved  at  udsprede  Rygter  om,  hvorle- 
des de  vilde  hævne  sig  paa  ham.  Den  ængstelige  Mand 
blev  bange  for  sit  Liv;  Frygten  for  at  blive  forgivet  blev 
efterhaanden  saa  stærk  hos  ham,  at  han  med  største  Omhu 
vaagede  over,  at  al  hans  Spise  og  Drikke  blev  tillavet  af 
Francesco.  Cardinal  Bernis,  som  folte  Medlidenhed  med 
ham,  og  som  desuden  i  sin  Forfængelighed  smigredes  ved 
at  see  den  hellige  Fader  anvende  Taarer  og  Bønner  for  at 
bevæge  ham,  bad  Choiseul  om  blot  at  ville  overlade  Paven 
til  hans  Omhu,  saa  skulde  man  Jiok  komme  til  et  Resultat; 
ved  at  drive  ham  frem  vilde  man  blot  krænke  ham  og  ud- 
sætte hans  Sandhed,  ja  maaskee  hans  Liv  for  Fare.  Choi- 
seul lo  af  denne  Frygt;  han  vilde  ikke  troe,  at  Jesuiterne 
kunde  begaae  et  Mord,  og  svarede,  »at  Ingen  var  sikker 
paa  at  døe  i  sin  Seng,  hvis  alle  Intriguanter  bleve  Snigmor- 
dere.« Carl  III  troede  heller  ikke,  at  der  var  Grund  til 
at  være  bange  for  noget  Lignende,  men  han  lo  ikke  af  det : 
for  at  berøve  Paven  ethvert  Paaskud  tilbød  han  hain  sex 
Tusinde  Mand  Tropper  til  Beskyttelse,  som  om  en  saadan 
Hjælp  kunde  sikki'e  mod  den  Slags  Fare,  Paven  befrygtede. 
Tillige  mistænkte  den  spanske  Konge  Bernis  for  ikke  at 
udrette,  hvad  han  kunde,  og  fordrede  af  (Choiseul  hans  Til- 
bagekaldelse. 

Bernis  vilde  nødig  miste  sin  Plads  og  søgte  derfor  at 
afvende  Faren  ved  at  forandre  Taktik  hos  Paven;  i  Mangel 
af  noget  Bedre  fik|han  ham  da  til  at  skrive  et  Brev  til 
Carl  III  for  at  berolige  ham.  Heri  afslog  han  den  spanske 
Konges  Tilbud  om  den  militaire  Beskyttelse,  bad  om  Tid 
til  at  udføre  sit  Løfte,  men  tilstod,  at  »Ordenens  Medlem- 
mer selv  havde  fortjent  deres  Ødelæggelse  paa  Grund  af 
deres  urolige  Aand  og  dristige  Opførsel«.  (April  1770).  Fra 
det  Øieblik  var  Carl  III  med  et  saadant  Brev  i  Hænde  vir- 
kelig Pavens  Herre;  men  den  urolige  og  pinte  Mand  tænkte 
ikke  over,  hvorledes  han  blottede  sig,  han  havde  for  en  Tid 
fjernet  den  bittre  Kalk  fra  sig;  det  var  ham  nok.  Han 
havde  aUerede  strax  efter  sin  Udnævnelse  til  Pave  gjort  sin 
Forgængers  Handling  mod  Hertugen  af  Parma  god  igjen, 
og  for  endnu  mere  at  formilde  Bourbonnerne  standsede  han 
1770  Oplæsningen  af  Bullen  »In  coena  domini«  eUer  rettere 
sagt  ophævede  den,  et  næsten  enestaaende  Skridt  i  Pave- 
dømmets Aarbøger,  hvilket  Clemens  XIT  vel  heller  ikke  fore- 
tog uden  Frygt  for  at  vække  en  stærk  Modstand  i  Rom; 
men  til  hans  Glæde  blev  dog  Alt  roligt. 

Paa  denne  Tid  havde  han  ogsaa  andi-e  Tilfredsstillelser, 
idet  hans  Bestræbelser  for  atter  at  knytte  den  diplomatiske 
Forbindelse  med  Portugal  kronedes  med  Held:  Pombal 
maatte  mod  sin  Villie,  tvungen  af  Folket  og  Kongen,  forsone 
sig  med  Pavestolen.  Romerne  begyndte  at  rose  deres  Pave 
og  hans  snilde  Politik;  men  dette  Glimt  af  Folkegunst  var 
kun  af  kort  Varighed.  Thi  for  det  Første  viste  Pombal 
snart,  at  han  ikke  meente  det  alvorligt;  den  pavelige  Nun- 
tius  blev  vel  modtaget  i  Lissabon,  men  kunde  ikke  faae  den 
pavelige  Domstol  gjenoprettet.  Og  for  det  Andet  bleve  Ro- 
merne fornærmede  paa  en  for  deres  Charakteer  endnu  føle- 
ligere Maade.  Den  neapolitanske  Minister,  Tanucci,  Ganga- 
nellis  personlige  Fjende,  lod  det  i  sine  Forhaanelser  ikke 
bHve  ved  theologiske  Fjendtligheder;  saaledes  lod  han  Mar- 
morstatuerne fra  Paladset  Farnese  i  Rom,  som  jo  rigtignok 

cgsaa  iillifrte  1i?ds  Land,  fere  til  Neapel,  og  Hertugen  af 
Toscana  fulgte  tans  Exempel  med  Kunstværkerne  i  Paladset 
Medici.  De  handlede  vel  begge  i  deres  Ret;  men  Intet 
kunde  dog  mere  forbittre  Komerne  end  at  see  disse  Prydel- 
ser berøves  Staden.  Desuden  forege  des  denne  Ophidselse 
ved,  at  de  Landstrækninger,  som  vare  blevne  besatte  af 
Franskmændene  og  Neapolitanerne,  endnu  ikke  vare  blevne 
tilbagegivne.  Hvorhen  Clemens  XIV  end  vendte  sig,  saae 
han  kun  spottende  eller  truende  Ansigter ;  kun  een  katholsk 
Regent,  Kongen  af  Sardinien,  var  ham  tro;  men  hvad  kunde 
det  hjælpe  mod  alle  de  Andre! 

Imidlertid  indtraf  en  Begivenhed,  som  mere  end  alt 
Andet  maatte  give  Jesuiterne  Haab:  Choiseul  blev  fjernet 
fra  Ministeriet  i  Frankrig  (December  1770).  De  drømte  ikke 
alene  om  hele  Ordenens  Gjenoprettelse,  men  ogsaa  om  at 
faae  Hævn  over  deres  Forfølgere.  De  vidste,  at  Hertugen 
af  Aiguillon  hadede  sin  Foigænger,  Choiseul,  og  det  vilde 
de  benytte  dem  af.  Derfor  overrakte  de  Ludvig  XV  en 
Memoire,  hvori  baade  den  forrige  Minister  og  Paven  ankla- 
gedes, og  de  søgte  ogsaa  at  faae  en  retslig  Undersøgelse  bragt 
istand  mod  nogle  af  Choiseuls  diplomatiske  Agenter  for 
derved  at  komme  ham  selv  tillivs.  Aiguillon  var  hellere  end 
gjerne  gaaet  ind  paa  dette;  thi  han  var  Jesuiterne  hengiven 
og  hadede  Choiseul;  ogsaa  havde  denne  Fremgangsmaade 
stemt  overeens  med  hans  Beskytterindes,  Madame  Dubarrys 
Tilbøielighed:  at  gjøre  sig  til  Ordenens  Forsvarer,  og  som 
Løn  at  blive  lovpriist  af  den  vilde  have  smigret  hendes  For- 
fængelighed. Men  der  maaatte  tages  vigtigere  Hensyn; 
Carl  III  var  bleven  urolig  ved  sin  Forbundsfælles  Fald  og 
havde  Mistillid  til  hans  Efterfølger;  man  turde  fremfor  Alt 
ikke  støde  Spanien,  og  derfor  maatte  Aiguillon  vinde  ham 
ved  en  rask  og  utvetydig  Handlemaade.  Den  franske  Minister 
begik  rigtignok  en  lav  Handling  ved  at  overgive  Carl  III 
Cardinal  Bernis'  Correspondance  og  derved  bestyrke  ham  i 
hans  Mistanke  om  Cardinalens  Lunkenhed  —  men  Hensigten 

var  jo  naaet ;  fra  det  Øieblik  var  den  spanske  Konge  fuld- 
kommen tryg  og  undeihandlede  directe  med  Aiguilion. 

Den  sidste  Steen  rullede  saaledes  bort  under  Jesuiternes 
Fødder.  Carl  III  blev  nu  saa  bydende  i  sine  Fordringer,  at 
han  endog  truede  med  at  beskæmme  Paven  ved  at  lade 
hans  Brev  af  April  1770  trykke.  I  deres  Fortvivlelse  for- 
øgede Jesuiterne  deres  Trusler  mod  hans  Liv  og  iklædte 
dem  endog  en  phantastisk  Skikkelse ;  der  gik  Kygter  om  Cle- 
mens XIV's  nærforestaaende  Død,  og  en  Bondekone,  Bernar- 
dina Beruzzi,  som  udgav  sig  for  Spaaqvinde,  forudsagde  den 
ved  nogle  hemmelighedsfulde  Begyndelsesbogstaver:  P  S  S  V: 
»presto  sacra  sede  vacante«  (Pavestolen  vil  snart  blive  ledig). 
GanganeUi  var  vel  for  oplyst  til  at  troe,  at  man  kunde  for- 
udsige det  Tilkommende;  men  derimod  troede  han  nok,  at 
man  kunde  forudsige,  hvad  man  havde  isinde  atgjøre;  i  sin 
Angst  indesluttede  han  sig  i  sit  Huus  ved  Albanersøen  og 
modtog  Ingen  under  Paaskud  af  Sygdom;  endog  Bernis  havde 
mistet  sin  Indflydelse,  og  kun  Francesco  var  om  ham.  Hans 
Forlegenhed  forøgedes  endnu  ved  et  andet  Uheld;  da  den 
spanske  Gesandt  i  Rom  døde  (1772),  vilde  Carl  III  erstatte  ham 
med  en  Mand,  som  kunde  bringe  Sagen  til  Ende,  og  han  ud- 
nævnte i  hans  Sted  Monino,  senere  Greve  af  Florida-Bianca  og 
spansk  Premierminister.  Denne  havde  med  Aranda  taget  Deel 
i  Ordenens  Fordrivelse  fra  Spanien  og  viist  en  saa  stor  Iver 
derfor,  at  man  tillagde  ham  personligt  Had  til  Jesuiterne. 
Hans  Ankomst  til  Pavestaten  vakte  nu  den  største  Uro ;  Ber- 
nis følte,  at  han  vilde  miste  sin  Plads,  hvis  han  ikke  fuld- 
kommen sluttede  sig  til  Monino;  baade  Jesuiterne  og  Paven 
forfærdedes,  og  den  Sidste  afslog  at  tage  imod  ham  paa 
Grund  af  Sygdom.  Spanieren  lo  af  en  saadan  Udflugt,  til- 
tvang sig  Sammenkomsten  og  talte  et  saa  bydende  og  ud- 
fordrende Sprog,  at  Clemens  nok  mærkede,  at  al  Frist  var 
udløben.  Dog  havde  han  endnu  et  sidste  Haab;  maaskee 
Østerrig  vilde  sætte  sig  mod  Ophævelsen!  —  Det  gav  sit 
Samtykke.     Joseph  II  var  vel  ikke  Ordenen  særlig  fjendsk; 

men  derimod  vilde  hau  gjeriie  have  fat  i  dens  store  Godser, 
og  det  var  kun  paa  denne  udtrykkelige  Betingelse,  at  han 
gjorde  fælles  Sag  med  Bourbonnerne. 

Clemens  XIV's  Politik  havde  nu  udspillet  sin  Rolle,  og 
han  maatte  endelig  bestemme  sig;  men  forst  vilde  han, 
efter  hans  egne  Ord,  lade  nogle  Lynglimt  gaae  forud  for 
den  knusende  Banstraale.  Det  blev  saaledes  Private  tilladt 
at  anlægge  Sag  mod  Jesuiterne  for  at  kræve  de  Penge,  der 
skyldtes  dem;  saadanne  Sager  vare  altid  før  blevne  afviste. 
Deres  berømte  Collegio  Bomano  blev  beslaglagt  og  Inven- 
tariet solgt  ved  Auction  til  Creditorernes  Fordeel,  og  det 
Sanmie  gik  for  sig  med  deres  Huse  i  Frascati  og  Tivoli. 
Ordeuens  Elever  og  Novicer  bleve  sendte  hjem  til  Foræl- 
drene, den  offentlige  Underviisning  fratoges  dem,  og  flere  Je- 
suiter bleve  endog  fængslede.  Efter  disse  Forberedelser  udsted- 
tes da  Ophævelsesbullen  »Dominus  ae  Eedemptor«  den  en  og 
tyvende  Juli  1773;  Clemens  XIV  underskrev  den  med  de  Ord: 
»Denne  Ophævelse  vil  dræbe  mig«.  AUe  Ordenens  Huse 
og  Skoler  lukkedes,  dens  Forretninger  standsedes  og  dens 
Kirker  overdroges  til  Capucinermuukene.  Den  gamle  Bicci 
blev  fængslet  og  sat  under  Tiltale  for  en  Commission;  han 
bevidnede  Ordenens  Uskyldighed,  negtede  Beskyldningen  om 
at  have  skjult  eller  anbragt  Penge,  men  tilstod  sin  For- 
bindelse med  Kongen  af  Preussen.  Efter  en  langtrukken 
og  vilkaarlig  Proces  blev  han  sat  lungen  paa  Engelsborg, 
hvor  han  behandledes  med  unødvendig  Strenghed  til  sin  Død, 
der  indtraf  nogle  Aar  senere. 

De  franske  Philosopher  tiljublede  naturligviis  offentlig 
Paven  Bifald  og  roste  ham  for  hans  kraftige  og  raske 
Handlemaade;  men  i  Stilhed  vare  de  dog  alle  enige  om, 
at  han  havde  viist  sig  meget  ubehændig  under  hele  Sagen. 
Den  almindelige  Mening  dadlede  ham  for  ikke  at  have 
forenet  Barmhjertighed  med  Retfærdighed,  for  at  have  for- 
drevet Jesuiterne  uden  at  sørge  for  deres  fremtidige  Under- 
hold.    Clemens  XIV   selv  undrede   sig  over  og  blev  bange 

for  sin  egen  Dristighed ;  men  Alt  syntes  dog  at  skulle  gaae 
roligt   af.     Adelen   og   de  ivrige   Cardinaler    knyttede   kun 
Hænderne,    naar  Ingen  saae  derpaa,    og  det  romerske  Folk 
betragtede   Begivenheden    med    Ligegyldighed;    da   de  be- 
slaglagte Lande  strax  gjengaves  Pavestaten,    vendte  det  sig 
atter  til  sin  Pave   og  roste   hans  fornuftige  og  sindige  Po- 
litik.    Ganganelli  begyndte  da  atter  at  blive  rolig  og  mun- 
ter og  glemrae  sin  Frygt;  hans  Sundhed  havde  aldrig  været 
bedre   end  nu;    men    mærkeligt    nok    forstummede  langtfra 
Kygterne  om  hans  snare  Død :  Bernardinas  Spaadomme  bleve 
tvertiraod  heftigere.      I  den   stille  Uge  1774  blev   han  da 
ogsaa   pludselig   overfalden   af  en  heftig,  ukjendt  Sygdom, 
som  lientærede  hans  Legeme  og  endelig  berøvede  ham  For- 
standen.     Han    fik    den    først  igjen   for  at  udaande  under 
skrækkelige  Pinsler  (22de  September  1774).     I  sin  vanvit- 
tige Tilstand  havde  han  idelig  raabt  paa,  at  han  vilde  blive 
evig  fordømt  for  at  have  ophævet  den  hellige  Orden,   hvil- 
ket gav  Anledning  til  det  fuldkommen  usande  Rygte,  at  han 
skriftlig  havde  tilbagekaldt  Ophævelsen.     Et  endnu  mere  al- 
mindeligt Rygte  var,  at  han  var  bleven  dræbt  ved  Grift,  en 
meget  naturlig  Mening  efter  Sygdommens  Symptomer.     Hans 
egen  Læge  negtede  det  rigtignok,  men  uden  egentlig  at  føre 
noget  Beviis  derfor;    mange  Andre,    baade  blandt  Ordenens 
og  Clemens  XIV's  Forsvarere,    have    ogsaa    kun   behandlet 
det  som  et  løst  Rygte,    som    de    gaae  temmelig   let   forbi, 
rimeligviis  af  den  Orund.   at  det  er  misligt  at  røre  ved  en 
raadden  Sag.     Saameget  er  idetmindste  vist,  at  Bernis  selv 
var  overbeviist  om,  at  det  ikke  var  nogen  naturlig  Død,  og 
at  han  efter  en  neiagtig  Undersøgelse   sendte  en  Beretning 
til  sin  Regjering,  hvori  den  samme  Overbeviisning  udtaltes, 
men   som   nu   er  forsvunden  fra  det  franske  Archiv.     Efter 
Bernis'  Udsagn  var  ogsaa  Pius  VI,    Clemens  XIV's  Efter- 
følger, af  hans  Mening.     Clemens  havde  været  Pave  i  5  Aar, 
4  Maaneder  og  3  Dage,    netop    saa   længe    som   Sixtus  V, 
hans  Forbillede,    hvis   Bestemthed   og  Haardhed  han  fuld- 

konfrrien  manglede.  Maadeholdets  og  Mildhedens  Statuer 
ere  opstillede  paa  hans  Gravminde.  Eomerne  viste  sig  tem- 
melig ligegyldige  ved  hans  Død;  men  hans  Fjender  skam- 
mede sig  ikke  ved  at  vise  deres  Glæde.  Rollerne  vare 
ombyttede;  medens  Jesuiterne  og  deres  Tilhængere  slyn- 
gede Anathema  mod  Clemens  XIV,  hævede  Philosopherne, 
men  rigtignok  kun  som  en  Partimaneuvre,  hans  Minde  til 
Skyerne. 

Efter  Kirkens  Lov  var  altsaa  Ignatius  Loyolas  mægtige 
Orden  uigjenkaldelig  opløst.  Souveraiiierne  triumpherede 
over  deres  tilsyneladende  store  og  glimrende  Seir.  Mun- 
kene vare  for  dem  den  eneste  synlige  Magt,  som  ikke  ud- 
gik fra  den  absolute  Throne;  denne  Magt  var  nu  knust,  og 
med  Tillid  gik  de  Fremtiden  imede,  hildende  sig  i  de  Illu- 
sioner og  Forhaabninger,  som  gaae  forud  for  det  Uveir, 
der  adspredte  dem  Alle. 

Seiren  var  langtfra  afgjørende.  Ordenen  protesterede 
mod  Ophævelsesbullens  Lovlighed  og  appellerede  til  et  frem- 
tidigt Concilium;  i  mange  af  de  katholske  Lande  havde 
dens  Medlemmer  faaet  Lov  til  at  leve  som  Privatmænd; 
og  da  de  saae  Pave  Pius  VPs  velvillige  Stemning  mod 
dem,  bare  de  stolt  deres  Ordensdragt  i  mange  af  de  Stater, 
som  havde  fordrevet  Ordenen.  Men  den  vigtigste  Støtte 
fandt  de  udenfor  de  katholske  Stater.  Ricci  havde  allerede 
før  1773  staaet  i  skriftlig  Forbindelse  med  Frederik  II  af 
Preussen,  som  efter  Ophævelsesbullen  tog  Ordenen  under 
sin  Beskyttelse  og  lod  den  fortsætte  sin  fulde  Virksomhed 
i  sine  Lande.  ,  Vel  maatte  Pius  VI  paa  Frankrigs  og  Spa- 
niens  Tilskyndelse  henvende  nogle  Forestillinger  til  ham; 
men  det  hjalp  Intet.  »Jeg  har  gjort,  hvad  jeg  kunde;  men 
Kongen  af  Preussen  er  Herre  hos  sig  selv,«  skrev  han  til 
Carl  III.  Som  Grund  til  sin  Opførsel  angav  Frederik  II, 
at  Jesuiterne  vare  Folk,  der  vare  vanskelige  at  erstatte  ved 
Ungdommens  Lnderviisning;  men  hans  egentlige  Grunde 
vare  dog,    at  han  i  dem  fandt  et  ypperligt  Middel  til  ved 

de  Uliges  Opdragelse  at  knytte  Befolkningen  i  det  nyer- 
hvervede Scblesien  til  sig  og  til  at  danne  en  Modvægt 
mod  deres  Medbrødres  Indflydelse  i  Polen  til  Ruslands 
Fordeel.  Thi  ogsaa  Catharina  II  af  Rusland  tog  dem  under 
sin  Beskyttelse,  fordi  hun  kunde  bruge  dem  som  politiske^ 
Hjælpetropper  ved  sine  Planer  mod  Polen,  hvor  den  lavere 
Befolkning  lod  sig  lede  af  dem.  De  franske  Philosopher, 
Frederik  IFs  tidligere  Beundrere  og  Venner,  begyndte  fra 
det  øieblik  af  at  skille  sig  fra  hara ;  det  maatte  forbause  og 
opbringe  dem  i  hoi  Grad  at  see  ham  bevare  og  frede  om  den 
giftige  Plante,  for  at  den  atter  engang  i  Tiden  kunde  saaes 
overalt.  Den  gamle  Voltaire  yttrede  med  sin  endnu  lige 
bidende  Spot ,  at  Intet  var  saa  morsomt  som  at  see 
den  store  Frederik  som  Jesuitergeneral ;  han  haabede,  »at 
det  vilde  give  Paven  Ideen  til  at  gjøre  sig  til  Mufti«.  I 
Preussen  bleve  Jesuiterne  dog  fortrængte  af  Frederik  IPs 
Efterfølger,  men  i  Rusland  levede  de  trygt  og  udnævnte 
endog  1782  en  Generalvicar  for  deres  Orden  i  Polen.  Da 
de  endelig  ogsaa  bleve  fordrevne  herfra  paa  Grund  af  deres 
for  store  Dristighed  i  at  gjøre  Proselyter,  var  allerede  Or- 
denen gjenoprettet  af  Pave  Pius  VII  i  Aaret  1^14  ved 
Bullen  Sollicitudo  omnium  Ecclesiarum  » 

H.  Weitemeyer. 

